
O nouă psihoterapie biblico-patristică 
foarte necesară în vremea noastră 


„Vindecă-mă, Doamne, că s-au 
tulburat oasele mele; și sufletul meu s-a 
tulburat foarte...” 

(Psalmul VI, 2-3) 


Condiţia umanităţii este aceea de a nu fi în starea sa firească, ci într- 
una rănită. Rănită, ființa umană se află aici, la marginea drumului, între viață 
și moarte. Dumnezeu coboară în această lume, vine la marginea acestui 
drum, întâlnește umanitatea - propria Sa umanitate accidentată. El o 
îngrijește, îi dă leacuri și o încredinţează Bisericii până la întoarcerea Sa. În 
Biserică, ființa umană va învăţa să-L recunoască pe Bunul Samarinean atunci 
când va veni la sfârșitul veacurilor. Evanghelia Bunului Samarinean ne indică 
punctul de plecare al adevăratei vieţi. 

Într-o primă fază a vieţii în Hristos, rugăciunea este o activitate de 
curățare a inimii - faza terapeutică. A doua fază este cea în care, sufletul și 
inima fiind purificate, rugăciunea este rugăciune adevărată, „rugăciune plină 
de foc”, cum spune Avva Isaac, citat de Casian. Această a doua fază presupune 
vindecarea sufletului, dobândirea caracterului „nepătimaș”. Atunci, ființa 
total îndreptată către Dumnezeu, unită integral cu Acesta prin Harul 
Duhului Sfânt în dragostea de Dumnezeu, nu are ochi decât pentru 
Dumnezeu, nu are inimă și gânduri decât pentru El. El este în întregime în 
Dumnezeu, iar Dumnezeu este în întregime în el. Această experiență pe care 
începătorii o cunosc în mod intermitent, iar sfinții în mod continuu este o 
anticipare a lumii viitoare, când „Dumnezeu va fi totul în toate” (1 Cor. 15, 28) 
și o cunoaștere a lui Hristos care este deja în „toate și întru toţi” (Col. 3, n). 
Hristos este Omul viitorului, iar cel care trăiește în El cunoaște lumea 
viitoare” (Pr. Marc-Antoine Costa de Beauregard, Rugaţi-vă neîncetat, 
EIBMBOR, 1998. pp. 233-234). 

Descriind  nosografia, semiologia și patogeneza patimilor mai 
importante, cartea prezintă și remediile necesare unui creștin pravoslavnic, 
deoarece: „Și acum Hristos lucrează ca doctor al oamenilor”. Cuviosul loan 
Carpatiul spune: „Marele Doctor este aproape de cei ce se ostenesc”. „El 
poartă neputinţele noastre și cu rana Sa ne-a tămăduit” (Isaia 53, 5) și ne 
tămăduiește. De față este și acum, punându-și leacurile Sale mântuitoare”. 
lar în ceea ce-l privește, Sfântul Maxim Mărturisitorul arată că 
Dumnezeiescul Doctor dă fiecăruia leacul potrivit: „După cum doctorii care 
îngrijesc trupul nu dau tuturor bolnavilor același leac, nici Dumnezeu, Care 


vindecă bolile sufletului, nu dă un singur leac pentru toţi. Ci săvârșește 
vindecările dând fiecărui suflet ceea ce-i trebuie. Pentru care noi, care am fost 
astfel îngrijiţi, să-l dăm slavă și mulțumită” (pp. 253-254). 

În parcurgerea terapeuticii spirituale după învățătura Sfinţilor Părinţi, 
autorul subliniază importanţa deosebită a părintelui duhovnicesc ca terapeut 
spiritual, arătând că: „La noi, oamenii - spune Sfântul Grigorie de Nazianz - 
rațiunea și iubirea de sine, ca și neputinţa și refuzul de a ne supune cu 
ușurință sunt cele mai mari piedici în calea virtuţii. Ne ridicăm împotriva 
celor care ne vin în ajutor și toată râvna pe care ar trebui s-o îndreptăm spre 
arătarea bolii înaintea celor care ne îngrijesc, noi o folosim ca să scăpăm de 
tratament. Ne folosim toată bărbăţia ca să ne facem rău nouă înșine, și 
mintea, ca să ne împotrivim însănătoșirii noastre”; sau ne tăinuim greșelile, 
sau ni le îndreptățim, „încăpățânându-ne (...) în a nu ne lăsa îngrijiţi cu 
leacurile înţelepciunii, care tămăduiesc neputinţa sufletului. Sau (...) suntem 
în chip fățiș lipsiţi de rușine față de păcatele noastre și cu totul obraznici față 
de cei care au sarcina de a ne îngriji”. 

Socotind că se poate lipsi de un părinte duhovnicesc, omul se amăgește 
singur. Căci cel care voiește cu adevărat să se facă sănătos și să străbată până 
la capăt calea nevoinţei are neapărat nevoie de un duhovnic. Astfel, Sfântul 
loan Scărarul scrie: „S-au înșelat cei ce s-au încrezut în ei înșiși și au 
descoperit că n-au nevoie de niciun povățuitor”. lar Sfinţii Calist și Ignatie 
Xanthopol spun și ei la fel: „Cei care nu ascultă și nu umblă potrivit sfatului 
seamănă foarte mult cu osteneală și cu sudoare, lucrând ca în vis”. De aceea, 
Sfântul Nichifor din Singurătate învață așa: „De nu afli povăţuitor, trebuie 
căutat cu osteneală” (p. 396). 

În concluzie, tot conţinutul cărții de faţă trimite deci la realizarea stării 
de nepătimire - starea de sănătate a firii. Însemnătatea ei pentru viața 
duhovnicească este neprețuită. Cel ce a dobândit-o s-a apropiat de 
Dumnezeu și s-a unit cu El: „Sănătatea sufletului este nepătimirea și 
cunoștința”. Slobozirea de patimi e „o înviere a sufletului care o precede pe 
aceea a trupului”. Se învrednicește de nepătimire cel ce și-a curăţat trupul de 
orice întinare, și-a înălțat mintea deasupra tuturor celor create, aceasta, 
mintea, stăpânindu-i simţurile întru totul. Un astfel de om „adăpostește 
pururea în sine pe Dumnezeu care-l ocârmuiește în toate cuvintele, faptele și 
gândurile și Care, prin lumina interioară ce-i luminează sufletul, îl face să 
audă oarecum glasul voii Sale dumnezeiești”. „Raiul nepătimirii, ascuns în 
noi, ne încredințează Ilie Ecdicul, este icoana raiului viitor”. 

lată, în câteva cuvinte, de ce salutăm cu bucurie apariția unor astfel de 
„apanthisma” (adunare de flori) din gândirea Sfinţilor Părinţi, atât de 
necesare creștinilor de astăzi și de ce dorim să fie la îndemâna fiilor Bisericii 
noastre. 


Cu arhierești binecuvântări, 
GALACTTON, 
Episcopul Alexandriei și Teleormanului 
La Praznicul 
Zămislirii Sfântului loan Botezătorul 
23 septembrie 2001 


Introducere 


Ținta creștinismului este îndumnezeirea omului. „Dumnezeu S-a făcut 
om, pentru ca omul să devină dumnezeu”; acestea sunt cuvintele prin care 
Sfinții Părinţi! au exprimat, de nenumărate ori de-a lungul veacurilor, 
semnificaţia întrupării Logosului. Unind în Persoana Sa, fără amestecare și 
fără despărțire, firea dumnezeiască cu cea omenească, Hristos a readus firea 
omului la starea ei dintru început, arătându-Se astfel ca Adam cel nou, și, 
încă și mai mult, a dus-o la desăvârșirea menită ei încă de la facere: deplina 
asemănare cu Dumnezeu și participarea la firea cea dumnezeiască (2 Pt. 1, 4). 
El a dat astfel fiecărei persoane umane, unită cu EI prin Duhul Sfânt, în 
Biserică, care este trupul Sau, puterea de a deveni dumnezeu prin har. 

În iconomia Preasfintei Treimi cu privire la îndumnezeirea omului și 
aducerea în el la unirea cu Dumnezeu a tuturor făpturilor create?, lucrarea 
răscumpărătoare a Domnului nostru lisus Hristos, îndeosebi Patimile, 
răstignirea și învierea Lui, constituie momentul esenţial și culminant al 
mântuirii noastre; prin ea, Dumnezeu-Omul a scos firea omenească de sub 
tirania diavolului și a duhurilor sale, a nimicit puterea păcatului și a biruit 
moartea, desființând astfel stavilele care, în urma păcatului strămoșesc, îl 
despărțeau pe om de Dumnezeu și împiedicau unirea lui deplină cu Acesta. 

După cum remarcă VI. Lossky3, gândirea teologică apuseană a 
interpretat lucrarea răscumpărătoare a lui Hristos în termeni, în esenţă, 
juridici. 

Înțelegerea mântuirii omului ca răscumpărare a lui își află, într-adevăr, 
temeiul în Sfintele Scripturi și îndeosebi în Epistolele Sfântului Apostol Pavel. 
Dar nu trebuie să uităm că, așa cum arată același autor, „la Părinţi, ca și în 
Scriptură, găsim mai multe imagini care exprimă taina mântuirii noastre 
săvârșită de Hristos. Astfel, în Evanghelie, avem chipul Păstorului celui bun, 
care este o imagine „bucolică” a lucrării Lui; cel tare, legat de Cel mai puternic 
decât el, care-i răpește armele și-i nimicește stăpânirea - este o imagine 
războinică ce revine adesea la Părinţi și în liturghie: Hristos biruind pe 


1 De pildă: Sf. Irineu, Contra ereziilor, V, Prefaţă; Sf. Atanasie cel Mare, Trei cuvinte 
împotriva arienilor, L, 54; Sf. Grigorie de Nazianz, Poeme dogmatice, X, 5-9; Sf. Vasile cel Mare, 
citat de Sf. Grigorie de Nazianz, Cuvântări, XLIII, 48; Sf. Grigorie de Nyssa, Marele cuvânt 
catehetic, XXV; Sf. Chiril al Alexandriei, Umil este Hristos, SC 97, p. 328. 

Traducerea acestei lucrări se sprijină pe ostenelile admirabililor traducători ai Sfinților 
Părinţi, fără de care ea nici nu s-ar fi putut realiza. 

2 Una dintre ternele majore ale operei Sf. Maxim Mărturisitorul. A se vedea studiul nostru: 
La divinisation de homme selon saint Maxime le Confesseur, Paris, 1996, p. 83-123. Cu privire 
la această temă, așa cum apare ca la predecesorii săi, a se vedea ibidem, p. 20-59. 

3 După chipul și asemănarea lui Dumnezeu, Paris, 1967, p. 95-108 (trad. rom., București, 


1998, p.91-104). 


Satana, sfărâmând porţile iadului și făcând din cruce stindardul biruinţei 
Sale. Aflăm, de asemenea, o imagine medicală, cea a firii omenești bolnave și 
slăbănogite, tămăduită prin doctoria mântuirii; o alta, ca să zicem așa, 
„diplomatică” - a iscusinței dumnezeiești care vădește și pierde viclenia 
diavolului etc.4, Într-adevăr, „imaginea folosită cel mai des, scoasă de Sfântul 
Pavel din Vechiul Testament, este împrumutată din domeniul relaţiilor 
juridice”, dar, „luată în acest sens particular, răscumpărarea ca imagine 
juridică a lucrării lui Hristos nu este decât una printre alte multe imagini 
posibile”; și „folosind cuvântul răscumpărare... ca termen generic pentru a 
desemna lucrarea mântuitoare a lui Hristos, să nu uităm că această expresie 
juridică are un caracter figurat: Hristos este Răscumpărătorul, tot așa cum 
este și războinicul biruitor al morţii, și aducător desăvârșit al jertfei etc."5 
Folosirea exclusivă a acestei imagini juridice și înțelegerea ei în sensul strict 
își vădește de îndată limitele și duce chiar, după cum a arătat mai ales Sfântul 
Grigorie de Nazianz, la inconsecvenţe de ordin teologic. 

Unul dintre țelurile acestei cărți este să dezvăluie locul esenţial pe care 
Tradiţia ortodoxă l-a atribuit imaginii numită de Lossky „medicală”. Ea apare, 
într-adevăr, adeseori în învățătura Sfinţilor Părinţi; o regăsim în aproape 
toate textele liturgice ale Bisericii Ortodoxe, ca și în slujbele Sfintelor Taine; 
sfintele sinoade au cuprins-o în canoanele lor și, în fine, a fost primită de 
întreaga Tradiţie. lar aceasta pentru că, așa cum ne vom strădui să arătăm, ea 
este o imagine cu totul potrivită pentru a reprezenta modul în care s-a lucrat 
mântuirea noastră, având o valoare cel puţin egală cu cea oferită de imaginea 
răscumpărării. 

De altfel, ea are un solid temei scripturistic. Răscumpărătorul nostru 
este totodată și Mântuitorul nostru; am fost, e drept, răscumpăraţi, dar am 
fost și mântuiţi. Adeseori se uită că verbul Swâw (a salva), folosit în mod 
frecvent în Noul Testament, înseamnă nu numai „a elibera” sau „a scăpa 
dintr-o primejdie”, ci și „a vindeca”, iar cuvântul Âwrepia (mântuire) 
desemnează nu numai eliberarea, ci și vindecarea.7 Chiar numele lui lisus 
înseamnă „Yahve mântuiește” (cf. Mt. 1,21; Fapte 4, 12), adică, altfel spus, 
„vindecă”. lisus Însuși Se arată pe Sine ca doctor (cf. Mt. 8, 16-17; 9, 12. Mc. 2, 
17. Le. 4, 18, 23). În acest fel, adesea, este vestit de proroci (cf. Is. 53, 5; Ps. 102, 
3), tot așa îl numesc Evangheliștii (cf. Mt. 8. 16-17); pilda Samarineanului 
milostiv poate fi socotită, pe drept cuvânt, o reprezentare a lui Hristos ca 


4 Cuvântări XLV, 22. 

5 Lac. cit., p. 94-95 (trad. rom.). 

6 Cuvântări XLV, 22. 

7 Acest dublu sens se regăsește în limba coptă, iar în zilele noastre, în limba italiană, în 
care „la salute" înseamnă în același timp „salvare” și „sănătate”. 


doctor.8 lar în timpul vieții Sale pământești, mulțimile s-au îndreptat spre El 
ca spre un doctor. 

Părinţii, aproape în unanimitate, încă din primul veac creștin, L-au 
numit Doctor, însoţind acest titlu cu unele calificative, ca „mare”, „ceresc”, 
„cel mare” și, în funcţie de context, precizând: „al trupurilor” ori „al sufletelor” 
sau, cel mai adesea, „al sufletelor și al trupurilor”, voind să arate astfel că El a 
venit ca să-l vindece pe om în întregime. Numirea aceasta stă în centrul 
Liturghiei Sfântului loan Gură de Aur și se regăsește în majoritatea 
formulelor sacramentale; ea apare cu constanță în aproape toate slujbele 
bisericești ortodoxe și în multe rugăciuni. 

Într-adevăr, Hristos vine și Se arată lumii ca Doctor, iar mântuirea pe 
care o aduce EI este vindecarea omului, pentru că omenirea era cu adevărat 
bolnavă. Părinţii și întreaga Tradiţie, socotind starea adamică primordială ca 
starea de sănătate a omenirii, au văzut, firește, în păcătoșenia omenirii căzute 
în urma păcatului strămoșesc, o stare de boală, de multe feluri și chipuri, care 
a cuprins întreaga ființă a omului, Această concepţie a lor are temei 
scripturistic (Is. 1, 6. ler. 8, 22; 28. 8; Ps. 13, 1; 142,7), de care ei s-au folosit ca 
să arate, urmând prorocilor, neputința celor aflați sub Legea veche de a afla 
leacul unor rele atât de mari, strigătul de suferință al atâtor generaţii și 
chemarea lui Dumnezeu în ajutor, și, în sfârșit, răspunsul milostivirii lui 
Dumnezeu, adică întruparea Cuvântului, singurul Care, fiind Dumnezeu, 
putea să le aducă tămăduirea așteptată. 

Astfel, opera mântuitoare a lui Dumnezeu-Omul se vădește, în fiecare 
moment al ei, o lucrare de tămăduire a întregii omeniri asumată în Persoana 
Sa și de restaurare a ei în starea de sănătate spirituală pe care a cunoscut-o 
dintru început. Și mai mult încă, Hristos duce firea omenească astfel 
restaurată la desăvârșirea îndumnezeirii. 

Această mântuire și vindecare a întregii umanități și îndumnezeirea ei 
împlinite în Persoana Cuvântului lui Dumnezeu întrupat sunt dăruite prin 
Sfântul Duh fiecărui creștin care, în Taina Botezului, se unește cu Hristos, în 
Biserică. Dar la Botez ele nu sunt date decât ca potenţialitate: creștinul 
trebuie să-și împroprieze darul Duhului, și acesta este rostul vieții 
duhovnicești, al nevoinţei și ascezei. 

În Biserica Ortodoxă asceza nu are semnificaţia restrânsă care i s-a dat 
adesea în Apus, ci desemnează tot ceea ce trebuie să împlinească creștinul 
pentru a beneficia cu adevărat de mântuirea adusă de Hristos. Marea Tradiţie 
ortodoxă privește lucrarea mântuirii ca o sinergie a harului dumnezeiesc 


Silee Origen, Omilii la Evanghelia după Luca, XXXIV; Comentariu la Evanghelia după loan, 
XX, 28. 

9 Cf. A. Harnack, Medicinisches aus der ăltesten Kirchengeschichte, TU VIII, 4, Leipzig, 
1892, p. 37-147. 


dăruit de Sfântul Duh și a ostenelilor creștinului ca să se deschidă harului, 
pentru a și-l însuși, osteneli săvârșite în tot ceasul și în tot lucrul, de-a lungul 
întregii vieți. 

Cuvântul grec... de altfel, înseamnă „exercițiu”, „antrenament”, 
„practică”, „fel de a vieţui”. Cuvintele care-i corespund în limba rusă: podvig, 
podvijnitchtvo, derivate din verbul slavon po-dvizatsia care înseamnă „a se 
mișca înainte”, „a înainta”, traduc mult mai bine o concepţie eminamente 
dinamică despre viața duhovnicească, arătând limpede că aceasta este 
înțeleasă ca un proces de creștere, procesul actualizării progresive a harului 
primit prin Sfintele Taine și îndeosebi prin Botez sau, iarăși, procesul 
asimilării progresive a harului Sfântului Duh prin care creștinul se îmbracă 
cu adevărat în Hristos cel răstignit și înviat, însușindu-și în chip personal 
natura omenească restaurată și îndumnezeită în Persoana Dumnezeu- 
omului. 

Prin asceză teantropică, creștinul, prin harul Sfântului Duh, moare, 
înviază și este slăvit cu Hristos, nemaifiind de acum păcătos și devenind „om 
nou”, lepădând pe „omul cel vechi” și „îmbrăcându-se în Hristos”. El 
actualizează astfel schimbarea pe care a produs-o în el potenţial Botezul, 
înlocuirea firii sale căzute cu firea restaurată și îndumnezeită în Hristos. 

Mântuirea înfăptuită de Hristos este concepută de Tradiţie ca o 
vindecare a firii umane bolnave și ca o restaurare a sănătăţii primordiale. De 
aceea este logic ca nevoinţa ascetică, prin care omul își împropriază harul 
mântuitor, să fie socotită, de asemenea un proces de tămăduire a omului, 
întoarcerea lui la sănătatea cea după fire. 

Citindu-i pe Sfinţii Părinţi, ne-a frapat faptul că, fără excepţie, aceștia 
recurg adesea și în mare măsură la termeni medicali pentru a descrie 
feluritele nevoinţe ale creștinului, așa încât credem că asceza poate fi, în mod 
sistematic, prezentată ca o terapeutică desăvârșit elaborată, ea fiind de altfel 
socotită, din aceleași motive ca și medicina, o artă (sensul vechi al cuvântului 
„tehnică”, care este și un alt sens al cuvântului grec ...) și chiar, potrivit 
expresiei tradiționale, „artă a artelor si știință a științelor”, învățăturile 
patristice folosesc de asemenea pentru prezentarea ascezei termeni legați de 
luptă și război (.. și .., care mai au și acest sens, pe lângă cel de „efort” și 
„antrenament” și care sunt adesea folosiți ca echivalente ale lui ..; putem 
remarca însă că aceștia din urmă îi completează pe cei dintâi, de vreme ce 
medicina are drept scop atacarea cauzelor bolii, lupta împotriva bolilor, 
învingerea lor, și că ea se folosește de o strategie și de un arsenal terapeutic 
ș.a.m.d. 

Exprimarea mântuirii omului în termeni de terapeutică și vindecare 
este considerată adesea de unii comentatori contemporani drept o simplă 
figură de stil, ceea ce, în unele cazuri, este adevărat, însă, în general, se cuvine 
să vorbim despre un simbol întemeiat pe analogia firească existentă între 


bolile trupești sau cele psihice și cele de natură spirituală. Ne propunem să 
arătăm că termenii medicali se potrivesc întru totul subiectului și se vădesc 
perfect adecvați naturii lui: natura umană căzută este cu adevărat bolnavă 
din punct de vedere duhovnicesc, iar în Hristos, prin Duhul Sfânt, se lucrează 
o adevărată tămăduire a ei, prin mijlocirea Tainelor și a nevoinţei ascetice. 

Trebuie să admitem, firește, că există unele dificultăți: omul nu-și 
cunoaște în chip spontan starea spirituală decăzută; bolile sale de natură 
spirituală nu sunt atât de vădite ca bolile sale trupești sau ca cele mintale. De 
aceea, la acest nivel, simbolul are un rost esenţial. 

Dorim să arătăm în acest studiu că ascetica ortodoxă oferă o descriere 
amănunțită a stării de boală în care zace omul căzut, iar această descriere 
constituie, în planul spiritual în care se situează, o adevărată semiologie 
medicală și, datorită caracterului ei sistematic și coerent, o autentică 
nosologie. Lucrul acesta se vede îndeosebi în clasificarea și descrierea 
patimilor (a naturii, cauzelor și efectelor lor), pe care Părinţii le numesc în 
mod constant „boli ale sufletului”, cuvântul ..., apropiat de cuvântul .., care 
înseamnă „boală”, având deja prin sine această conotaţie. 

O asemenea nosologie este absolut necesară în vederea unei terapeutici 
eficace care să ducă la vindecare, acesta fiind scopul ascezei. Ne propunem 
să arătăm că într-un mod tot atât de sistematic și metodic este prezentată de 
către ascetica ortodoxă și lucrarea de tămăduire, aceasta vădindu-se o 
adevărată medicină duhovnicească folositoare omului în întregime. Vom 
vedea, de altfel, că cei care se dedică ascezei sunt prezentați de textele 
patristice ca adevăraţi doctori tămăduitori; mai întâi, tămăduitori ai 
propriilor boli, apoi, atunci când au înaintat pe calea sfintelor nevoinţe și sunt 
îndeajuns de încercați și iscusiți, tămăduitori ai celor care vin să le ceară 
ajutorul. De aceea, în textele patristice, duhovnicii sunt în mod curent numiţi 
„doctori” ai sufletelor. 

Totuși, dacă definirea terapeuticii duhovnicești presupune cunoașterea 
precisă a bolilor și cauzelor lor, această cunoaștere, la rândul ei, cere să avem 
o noțiune limpede despre ceea ce este sănătatea omului, pentru că noțiunea 
de boală poate fi înțeleasă numai în raport cu cea de sănătate, însăși lucrarea 
de tămăduire, de vreme ce urmărește restabilirea sau câștigarea sănătăţii, 
presupune de asemenea o definire clară a sănătăţii. De aceea, vom începe 
prin a prezența concepția patristică cu privire la sănătatea omului, concepție 
de care ne vom lăsa călăuziți de-a lungul studiului nostru. 

Noţiunea de sănătate a omului din antropologia ortodoxă nu poate fi 
despărțită de noţiunea de natură omenească ideală, cea a lui Adam, care 
trebuia dusă de acesta, prin conlucrarea liberei sale voințe cu harul 
dumnezeiesc, la desăvârșirea care-i era menită, adică la îndumnezeire. Cu 
alte cuvinte, natura umană are un sens care se regăsește în fiecare dintre cele 
care o compun: ea este în chip firesc îndreptată spre Dumnezeu și este menită 


să-și afle împlinirea în El. Vom arăta că, potrivit antropologiei ascetice 
ortodoxe, omul se află în stare de sănătate atunci când își împlinește această 
menire și când facultăţile sale lucrează conform scopului lor firesc; că 
păcatul, care este separare de Dumnezeu, abătându-l pe om de la acest scop 
care ține de natura lui, instaurează în el o stare de boală de multe feluri, care 
se caracterizează mai ales prin folosirea în mod contrar firii a tuturor 
facultăților sale. 

Vom vedea astfel că asceza teantropică, prin care omul se convertește 
ontologic, constituie o adevărată terapeutică; datorită ei omul poate părăsi 
starea patologică, contrară naturii, recâștigându-și sănătatea firii sale dintâi 
prin întoarcerea la Dumnezeu, Cel care l-a făcut. 


PARTEA 1 


Premise antropologice. 
Sănătatea primordială 
și originea bolilor. 


Sănătatea primordială a omului 


Sfinţii Părinți asimilează sănătatea omului stării de desăvârșire căreia 
acesta îi era sortit prin însăși natura sa. Or, desăvârșirea ființei omenești 
aceasta este, să fie îndumnezeită, și este sădită în însăși natura sa capacitatea 
de a deveni dumnezeu prin har. Într-adevăr, Dumnezeu l-a creat pe om după 
chipul și asemănarea Sa (Fac. 1, 26) și i-a dăruit de la început menirea de a se 
face asemenea Lui. „Eu am zis: Dumnezei sunteţi” (Ps. 81, 6). Omul este o 
creatură căreia i s-a dat porunca de a deveni dumnezeu, spune Sfântul Vasile 
cel Mare.!* Iar însuși Sfântul Grigorie de Nazianz scrie: „Când Fiul cel veșnic 
(...) l-a creat pe om, cu acest scop l-a făcut, să fie el însuși dumnezeu”." 

La crearea sa, omul avea deja o anumită desăvârșire; mai întâi, cea a 
facultăților sale spirituale, și în special a puterii sale de înțelegere, care o imita 
pe cea a lui Dumnezeu și care este capabilă să i-L facă cunoscut pe Creatorul 
său; a voinţei sale libere, creată și ea după chipul celei a lui Dumnezeu și care- 
| face capabil să se îndrepte, cu toată ființa sa, spre Acesta; a tuturor puterilor 
sale doritoare și iubitoare, trăsături care reproduc în om iubirea 
dumnezeiască'3 și care îl fac în stare să se unească cu Dumnezeu. 

Desăvârșirea acestor facultăţi ţine, pe de o parte, de faptul că ele sunt 
create de Dumnezeu după chipul celor care îi sunt proprii Lui, că ele 
constituie, în om, o icoană a însușirilor dumnezeiești, iar, pe de altă parte, de 
faptul că ele constituie capacitatea lui de a deveni asemenea lui Dumnezeu, 
cu condiţia, totuși, ca ele să nu se îndepărteze de EI, potrivit libertăţii primite, 
ci să se deschidă continuu și cu totul harului Său. 

Desăvârșirea relativă pe care omul o avea la crearea sa nu sta numai în 
simpla capacitate de a se uni cu Dumnezeu, dăruită de facultăţile sale: Adam 
a fost creat având deja într-o oarecare măsură asemănarea cu Dumnezeu, 
asemănare pe care avea menirea de-a o împlini. De la început, omul era întors 
spre Dumnezeu'4 și deținea, în însăși natura sa, creată după chipul lui 
Dumnezeu, toate virtuțile. Sfântul Grigorie de Nyssa scrie: „Faptul că omul 
poartă în el chipul Celui care stăpânește peste toate făpturile nu vrea să 
însemne altceva decât că, de la început, firea omului a fost destinată să se 


10 Citat de Sf. Grigorie de Nazianz, Cuvântări. XLIII, 48. 

11 Poeme, 1,1, VIII. 

12 A se vedea, de pildă, Sf. Grigorie de Nyssa. Despre facerea omului, V. PG 44. 137 BC. Sf. 
Nichita Stithatul, Cele 300 de capete..., III, 4; 12. 

13 Ibidem. 

14 Cf. Maxim Mărturisitorul, Ambigua, 48, PG 91, 1361 A; Răspunsuri către Talasie, 40, PG 
90, 396 A. 


împărtășească de tot binele. (...) Se află deci în noi tot binele, toată virtutea, 
toată înţelepciunea și tot ceea ce se poate gândi ca bun foarte”.'5 Sfântul 
Dorotei de Gaza ne învaţă, în acest sens. că: „La început, când a făcut 
Dumnezeu pe om [(...) l-a împodobit cu toată virtutea.€ Și, de asemenea, 
Sfântul loan Damaschinul spune că: „Dumnezeu l-a creat pe om împodobit 
cu toata virtutea și plin de tot binele."7 lar Sfântul Maxim, la fel, scrie că 
„virtuțile sunt sădite în suflet de la creație”.!8 

Deci, prin însăși natura sa, omul este virtuos: „Prin fire avem virtuțile, 
care ne-au fost dăruite de Dumnezeu, căci, făcându-l pe om, le-a sădit în el”. 
„Odată cu firea, Dumnezeu ne-a dat și virtuțile”, spune Sfântul Dorotei de 
Gaza.'9 „Virtutea este în suflet în chip firesc”.2* „Virtuţile sunt firești pentru 
om”, scrie, de asemenea, Sfântul loan Damaschinul.2 

Sfinţii Părinţi, subliniind în mod special faptul că virtuțile sunt sădite 
în însăși firea omului, nefiind calități care să-i fi fost, într-un fel sau altul, 
adăugate, au totuși în ceea ce privește acest subiect o concepţie dinamică: 
virtuțile nu i-au fost date omului într-un chip deplin; ele aparțin naturii sale 
numai întrucât menirea acesteia este de a le pune în practică și numai 
întrucât ele constituie împlinirea și desăvârșirea acestei naturi. Dar realizarea 
lor presupune participarea activă a omului la planul lui Dumnezeu, 
colaborarea lui cu toate facultățile sale — cu voinţa divină, libera deschidere a 
întregii sale ființe la harul lui Dumnezeu. Omul a fost creat cu posibilitatea 
de a realiza aceste virtuţi și a început chiar să le pună în practică. El avea 
virtuțile în germene.*? Dar lui îi revenea sarcina de a le face să sporească până 
la desăvârșire. Astfel înțeleg Sfinţii Părinţi porunca divină dată primilor 
oameni: „Creșteţi și vă înmulțiţi” (Fac. 1, 28). Și de aceea ei zic că, în rai, „omul 
era asemenea unui prunc și trebuia, sporind în cele bune, să ajungă la starea 
bărbatului desăvârșit”.%3 


15 Despre facerea omului, IV, PG 44, 136 CD Cf. Ibidem, 184 B. 

16 Învăţături duhovnicești, |, 1. 

'7 Dogmatica, II, 12. 

18 Disputa cu Pyrrhus, PG 91, 309 C. Cf. Capele despre dragoste, III, 27. A se vedea, de 
asemenea, Sf. Antonie cel Mare, Scrisori, |, I. Sf. Simeon Noul Teolog, Cele 225 de capete 
teologice, gnostice și practice III, 9o. 

19 învățături de suflet folositoare, XII, 134. 

20 Cuvinte despre nevoință, 83. 

21 Dogmatica, Îl, 14. 

22 A se vedea, de pildă, Sf. Grigorie de Nazianz, Cuvântări, Il, 17; Evagrie, Capete gnostice, 
I, 39. 

23 Cf. Sf. Irineu, Demonstrația propovăduirii apostolice, 12; Contra ereziilor, IV, 38, 1-2; 
Teofil al Antiohiei, Către Autolic, II, 25; Parafraza în 150 de capete a Sfântului Simeon 
Metafrastul la cele 5o de Cuvinte ale Sfântului Macarie Egipteanul, 5o; Sf. Maxim 
Mărturisitorul, Răspunsuri către Talasie, Prolog, PG go, 257D. 


Pentru a face vădit caracterul dinamic al dobândirii virtuților și al 
îndumnezeirii, majoritatea Sfinților Părinţi, spre deosebire de Sfântul 
Grigorie de Nyssa, fac distincția între chip și asemănare. Potrivit acestei 
distincţii, chipul lui Dumnezeu în om definește ansamblul posibilităţilor de 
realizare a asemănării, potenţialitatea asemănării, în timp ce asemănarea, la 
care se ajunge prin împlinirea chipului, constă în deplinătatea chipului, 
potrivit firii sale în întregimea ei, și ajungerea la desăvârșire. Astfel, în timp 
ce chipul este actual, asemănarea este virtuală; rămâne ca omul, să o realizeze 
prin libera sa participare la harul îndumnezeitor. Sfântul Vasile cel Mare, 
tâlcuind cuvintele: „Să facem om după chipul și după asemănarea Noastră”, 
spune: „Pe cel dintâi, chipul, îl avem prin creaţie, iar pe cea de-a doua, 
asemănarea, o dobândim prin voia noastră. Ni s-a dăruit să ne naștem având 
chipul lui Dumnezeu; prin voia noastră liberă noi devenim făptură asemenea 
lui Dumnezeu. Ceea ce ţine de voință, există deja în natura noastră, ca 
potenţă, dar se dobândește numai prin lucrare. Dacă, atunci când ne-a creat, 
Dumnezeu n-ar fi zis: „Să facem” și „după asemănare”, dacă nu ne-ar fi dăruit 
puterea de a ne face asemenea Lui, atunci n-am fi dobândit prin propria 
noastră putere asemănarea cu Dumnezeu. Dar iată că El ne-a făcut capabili 
de a-l semăna lui Dumnezeu. Și dându-ne puterea de a-l semăna, ne-a făcut 
lucrătorii acestei asemănări, pentru ca să ne dea și răsplata lucrării noastre; 
și să nu fim ca acele tablouri ieșite din mâna unui pictor, lipsite de viață; și 
pentru ca făptuirea asemănării să nu conducă la lauda altcuiva decât noi. 
Căci, într-adevăr, atunci când vedem că un chip pictat este cu totul aidoma 
modelului, nu lăudăm portretul, ci-l admirăm pe pictorul care l-a făcut. Astfel 
deci, pentru ca eu, și nu altul, să fiu cel lăudat, mi-a lăsat grija de a deveni 
asemenea lui Dumnezeu. Într-adevăr, după chip am fire cugetătoare, dar 
ajung la asemănare devenind creștin”.24 

Sfântul Grigorie de Nazianz explică de o manieră asemănătoare 
necesitatea participării omului la dobândirea darului pe care Dumnezeu i l-a 
făcut; astfel, scrie el, „sufletul dobândește obiectul doririi sale ca răsplată a 
virtuții, când mintea și rațiunea noastră se vor fi unit cu Acela cu care sunt 
înrudite din natură și când chipul va fi ajuns la asemănarea cu modelul lui, 
de a cărui fierbinte dorință este stăpânit acum. Fiindcă și faptul însuși de a fi 
ele aduse la existență este culme a bunătății Dumnezeirii, și nu simplu ca dar 
al lui Dumnezeu. În aceasta constă desăvârșita Sa bunătate, că ne-a făcut 
stăpânitori ai binelui. Un bine care nu este numai o sămânță încredințată 
naturii, ci și cultivării lui, care stă în puterea voinţei noastre”.%5 
Părinţii, care disting între chip și asemănare, pun virtuțile în legătură 


24 Cuvântul I despre facerea omului, I, 16. 
25 Cuvântări, II, 7; Poeme, |, II, 9, 9o-g1. A se vedea, de asemenea, Sf. loan Damaschin, 
Cuvânt minunat și de suflet folositor. 


cu asemănarea,2€ voind astfel să arate că acestea se fac vădite și se dezvoltă 


în chip dinamic prin participarea activă și conlucrarea constantă a omului cu 
harul îndumnezeitor al Sfintei Treimi. Totuși, nu se poate stabili o 
corespondență între distincţia chip-asemănare și distincţia natură- 
supranatură, în care asemănarea ar fi o supranatură adăugată, prin harul lui 
Dumnezeu, unei naturi care ar putea fi concepută ca independentă de ea și 
care ar fi chipul. Potrivit Sfinţilor Părinţi, nu numai chipul aparține în chip 
firesc omului, ci și asemănarea: asemănarea cu Dumnezeu rezidă în însăși 
natura omului și în chiar faptul de a fi chip al lui Dumnezeu există putinţa 
atingerii desăvârșirii sale prin ajungerea la asemănare, și omul a fost creat, s- 
o spunem încă o dată, având deja în chip natural această asemănare, în 
virtutea chipului. Asemănarea nu este ceva adăugat unei naturi care ar putea 
exista în chip firesc, independent de această asemănare, ci o sporire a naturii 
date în chip. Omul, prin chipul lui Dumnezeu aflat în el, este în chip natural 
într-un anume fel virtual desăvârșit,7 el este dotat în chip natural cu 
capacitatea de a realiza această virtualitate, de a fi asemenea lui Dumnezeu, 
căci acesta este scopul pentru care a fost creat, aceasta este menirea firească 
a naturii sale înseși. Acesta este înțelesul poruncilor dumnezeiești: „Creșteţi 
și vă înmulțiţi” (Fac. I, 28); „Să-Mi fiţi sfinţi, că Eu, Domnul Dumnezeul 
vostru, sunt sfânt” (Lev. 20, 26); „Fiţi, dar, voi desăvârșiţi, precum Tatăl vostru 
Cel ceresc desăvârșit este” (Mt. 5, 48). Putem spune deci, într-un sens 
dinamic, că omul este în chip natural deiform.?8 

Pentru ca asemănarea cu Dumnezeu, dată potenţial și sădită în chip, să 
fie dusă la desăvârșire, trebuia ca Adam însuși să voiască s-o împlinească 
deplin. Rod al conlucrării voinței omenești cu harul lui Dumnezeu, ea nu 
putea fi decât o lucrare teantropică, înfăptuită de Dumnezeu și de omul 
întors către El. Căci omul, în virtutea însăși a desăvârșirii pe care Dumnezeu 
o voise pentru el și pe care o întipărise în chipul Său din el, avea libertatea 
totală de a se uni cu Dumnezeu, dar și, de asemenea, de a refuza să conlucreze 
cu Acesta pentru împlinirea scopului pentru care fusese creat.29 Dumnezeu 
îi dăduse totuși omului o poruncă (Fac. 2, 16-17), care să-l ajute să se 
folosească bine de libertatea sa. Această libertate se manifesta în natura sa 
originară desăvârșită, în adevărata ei finalitate, atâta vreme cât ea conducea 


26 pe pildă: Sf. loan Damaschin, Dogmatica, II, 12; Sf. Maxim Mărturisitorul, Capete despre 
dragoste, III, 25; Cele 200 de capete despre cunoștința de Dumnezeu și iconomia întrupării. |, 13. 
Avva Dorotei, Învățături de suflet folositoare, XII, 134; Sf. Nichita Stithatul, Cele 300 de capete 
despre făptuire, despre fire, despre cunoștință, III, 8, n. 

27 Cf. Sf. Grigorie de Nyssa, Tâlcuire la Cântarea Cântărilor, XV. 

28 Cf. V. Lossky, Theologie mystique de l'Eglise d'Orient, Paris, 1944, p. 96-97; M. Lot- 
Borodine, La deification de homme, Paris, 1970, p. 188-191. 

29 Cf. Sf. loan Damaschin, Dogmatica, II, 12. 


la alegerea permanentă și unică a lui Dumnezeu. Prin această alegere, 
constant menținută prin liberul său arbitru, Adam rămânea în binele pentru 
care fusese creat și pe care și-l apropria din ce în ce mai mult. 

În starea aceasta primordială în care ducea la împlinire scopul pentru 
care fusese creat, Adam se ruga tot timpul la Dumnezeu, lăudându-L și 
slăvindu-L neîncetat pe Creatorul său,3* potrivit voii Acestuia.3! Având sădite 
în suflet cugetele cele dumnezeiești și hrănindu-se cu acestea,%2 el petrecea 
pururea în contemplarea lui Dumnezeu.33 Cunoscând prezența energiilor 
dumnezeiești în cele create, el se ridica prin făpturi la Creatorul lor3+ și le 
ridica și pe ele la Dumnezeu prin el, care fusese făcut să le stăpânească, 
făcându-se astfel mijlocitor „între Dumnezeu și materie'35 și împlinind 
slujirea care-i fusese încredințată de Dumnezeu, de a uni lumea sensibilă cu 
cea inteligibilă, „unind pe cele create cu cele necreate și arătându-le în 
unitatea și identitatea lor”.36 Văzându-L pururea pe Dumnezeu în orice ființă, 
el îl vedea, de asemenea, în sine însuși, căci curăţia inimii sale îi îngăduia să- 
L contemple în ea, ca într-o oglindă.37 El se putea bucura chiar de vederea lui 
Dumnezeu față către față.38 „Nefiind împiedicat de nimic în cunoașterea lui 
Dumnezeu, scrie Sfântul Atanasie cel Mare, el contempla plinirea, prin 
curăția sa, chipul Tatălui, pe Dumnezeu Cuvântul”.39 În această stare, pentru 
Adam „Dumnezeu, Care locuia în el, era casa lui”.40 Astfel, toți Părinţii ni-l 
arată pe primul om având relaţii de familiaritate cu Dumnezeu (rappnoia), 
iar cartea Facerii ni-l arată, de altfel, vorbind în fiecare zi cu Acesta. În rai, cu 
toată libertatea, înveșmântat în harul dumnezeiesc, el vieţuia într-o 
permanentă și deplină bucurie duhovnicească, Părinţii vorbind în mod 
constant de dulceața, desfătarea, bucuria, veselia și fericirea de care se 


39 Cf. Avva Dorotei, Învăţături de suflet folositoare, |, 1. Sf. loan Damaschin, loc cit., n, 30. 

31 Sf. loan Damaschin, loc cit., n. 

32 Cf. ibidem, 30. 

33 Cf. Sf. Atanasie cel Mare, Cuvânt împotriva elinilor, 2. 

34 Cf. Sf. loan Damaschin, Dogmatica, II, 30. 

35 Cf. Sf. loan Damaschin, Dogmatica, II, 30. Cf. 12. Sf. Grigorie de Nazianz, Cuvântări, 
XXXVIII, n; XLV, 7 

36 sf. Maxim Mărturisitorul, Ambigua, 41. 

37 Cf. Sf. Atanasie cel Mare, Cuvânt împotriva elinilor, 2. 

38 cf. sf. Grigorie de Nyssa, Marele cuvânt catehetic, 6. Despre vederea lui Dumnezeu de 
către Adam, a se vedea, de asemenea, Sf. Macarie Egipteanul, Omilii duhovnicești (Col. II), 
XLV, 1. 

39 Cuvânt împotriva elinilor, 2. 

40 Cf. Sf. loan Damaschin, Dogmatica, II, n. 

+ Jbidem. 


împărtășea prin contemplarea lui Dumnezeu,? rod al alipirii lui de 
Dumnezeu, care-l făcea părtaș al însăși preafericitei vieți dumnezeiești. 
Omul, spune Sfântul Atanasie, trăia în rai „viața cea adevărată”, adică cea 
pentru care fusese creat, cea care este scopul firesc al adevăratei sale naturi. 

Adam fiind unificat în sine și aducând în el la unire toate celelalte 
făpturi, prin permanenta contemplare în toate lucrurile a lui Dumnezeu Cel 
Unul, nu exista atunci dezbinare, nici în omul însuși, nici între om și semenii 
săi,4 nici între om și celelalte făpturi, nici între făpturi. Pacea domnea în toți 
și în toate. Omul ducea în rai o viață „neîntristată, nedureroasă și fără griji 4 
„având harul Celui ce i l-a dat și având și puterea proprie a Cuvântului... 
trăind viaţa fericită și lipsită de grijă”,46 „neavând a se teme înlăuntrul lui de 
nicio boală: căci era sănătos la trup, iar inima îi era pe deplin liniștită”,47 
„aprindere, sau o mișcare, sau vreo nebunie și poftă iraţională a pântecelui 
nu erau încă în el nicidecum, ci în el era o viață nerăzvrătită și o viețuire 
lipsită de întristare”.48 

În rai omul avea „simţurile tefere și nemișcate din starea lor firească”49 
și câtă vreme el stăruia în starea în care fusese creat, de neîncetată legătură 
cu Dumnezeu, el avea simțurile nevătămate.5* „Omul se afla odinioară, spune 
Sfântul Grigorie de Nyssa, în stare de sănătate, mișcările sufletului aflându- 
se amestecate în noi ca niște elemente, într-un chip cumpănit prin rațiunea 
virtuții”.5 

Starea paradisiacă, în care omul trăia potrivit naturii sale primordiale, 
ne apare astfel ca o stare de sănătate, în care omul nu cunoștea vreo formă 
de boală, nici a trupului, nici a sufletului, și în care ducea o viață cu totul 
normală pentru că se conforma adevăratei lui naturi și adevăratei lui meniri. 

Prin păcatul originar, Adam a părăsit calea pe care îl așezase Dumnezeu 
la crearea lui. Și astfel, omul s-a abătut de la țelul care-i era hărăzit prin însăși 
natura sa. Încetând să mai tindă cu toată ființa lui spre Dumnezeu și să se 
mai deschidă cu toate puterile sale harului necreat, și-a întunecat oglinda 
sufletului, care a încetat să-L mai oglindească pe Creatorul lui. Și pentru că 


42 Cf. ibidem., 30. Sf. Atanasie cel Mare, Tratat despre întruparea Cuvântului, 3; Cuvânt 
împotriva elinilor, 2. Avva Dorotei, Învăţături de suflet folositoare, |, 1. 

45 Tratat despre întruparea Cuvântului, 3. 

44 Eva era, în același timp, și soţie a lui Adam, și aproapele lui. 

45 Sf. Atanasie cel Mare, Tratat despre întruparea Cuvântului, 3. 

46 1dem, Cuvânt împotriva elinilor, 2. 

47 Fericitul Augustin, Despre cetatea lui Dumnezeu, XIV, 26. 

48 Sf. Simeon Noul Teolog, Cateheze, XXV, 92-94. 

49 Isaia Pustnicul, Asceticonul, II, 2. (Despre păzirea minţii). 

5% Cf. Avva Dorotei, Învăţături de suflet folositoare, |, 1. 

5 Despre Rugăciunea domnească, IV. 


Adam nu s-a mai împărtășit din Izvorul a toată desăvârșirea, virtuțile i-au 
slăbit și a pierdut asemănarea cu Dumnezeu, pe care începuse s-o 
înfăptuiască din chiar momentul creării sale. Chipul lui Dumnezeu, de 
neșters, există în continuare în omul căzut,5 dar nu mai este scos la iveală și 
luminat, prin legătura omului cu Dumnezeu și, neajungând la desăvârșire 
prin dobândirea asemănării, care este menirea lui cea adevărată, s-a 
desfiguratsă și s-a întunecat.54+ În vreme ce înaintarea omului spre desăvârșire 
făcea strălucitor acest chip luminat de Duhul, păcatul l-a întunecat dintr-o 
dată. Astfel, omul a uitat care este adevărata sa natură, nu-și mai cunoaște 
adevăratul său destin, nu mai știe care este viața sa cea adevărată și nu mai 
știe aproape nimic despre sănătatea sa cea dintâi. 

Chiar dacă ulterior omenirea a reușit, datorită glasurilor inspirate ale 
prorocilor, să regăsească într-o oarecare măsură simţirea lui Dumnezeu, ea 
n-a ajuns decât la „umbra bunurilor viitoare”, iar nu la „însuși chipul 
lucrurilor” (Evr. 10. 1). 

Numai prin venirea lui Hristos omenirea a fost deplin restaurată în 
natura sa originară, iar omul și-a redobândit capacitatea de a ajunge la 
desăvârșirea pentru care fusese creat. Hristos, devenit om, fără a înceta să fie 
Dumnezeu, redă naturii umane, prin unirea acesteia în persoana Sa cu natura 
Sa divină, întreaga sa perfecțiune originară, dusă la desăvârșire. Atunci, prin 
iubirea lui Dumnezeu Însuși, în persoana Fiului Său, s-a împlinit și s-a 
descoperit tuturor destinul final al omenirii, desăvârșirea naturii umane 
unită în chip intim și total cu Dumnezeu. Adam n-a fost decât „chip al Celui 
ce avea să vină” (Rom. 5, 14), căci el nu și-a împlinit acest destin; Hristos arată 
împlinirea făgăduinței, ducând-o la suprema desăvârșire. ..Mântuitorul a fost 
cel dintâi dintre toţi și singurul care ne-a arătat în ființa Sa un chip de om 
adevărat și fără scăderi”, scrie Sfântul Nicolae Cabasila.55 Chip al lui 
Dumnezeu cel nevăzut (Col. I, 15), „strălucirea slavei și chipul fiinţei Sale” 
(Evr. 1, 3) în care locuiește trupește plinătatea Dumnezeirii (Col. 2, 9), El 
descoperă sensul profund al creării omului după chipul și asemănarea lui 
Dumnezeu: în natura Sa umană se manifestă natura dumnezeiască unită cu 
ea în mod nedespărțit și neamestecat. În EI s-a realizat omul cel nou (Efes. 2. 
5), în El omenirea căzută este chemată la înnoire și la imitarea Lui (Rom. 8. 


52 A se vedea, de pildă, Origen, Omilii la Cartea Facerii, XIII, 4; Sf. Macarie Egipteanul, 
Omilii duhovnicești (Col. II), XXVI, ș, 1; Sf. Grigorie de Nazianz, Cuvântări, XXVI, 10; Sf. loan 
Damaschin, Cuvânt minunat și de suflet folositor; Sf. Simeon Noul Teolog, Cateheze, V, 395- 
445; Sf. Grigorie Palama, 150 de capete despre cunoștința naturală, despre cunoașterea lui 
Dumnezeu, despre viața morală și despre făptuire, 39. 

53 sf. Grigorie de Nazianz, Cuvântări, XXVI, 10. 

54 Cf. Sf. Macarie Egipteanul, Omilii duhovnicești (Col. III), XXVI, 4, 4; 5. 

55 Despre viața în Hristos, VI, 94. 


29) până la dobândirea asemănării.5 Prin dubla Sa natură de Dumnezeu-om, 
E] a arătat că omul este destinat să fie om-dumnezeu: „Dumnezeu Se face om 
pentru ca omul să poată deveni dumnezeu”, spun Sfinţii Părinţi.57 În Hristos, 
Dumnezeu Însuși Se arată omului ca normă a desăvârșirii și a menirii sale, 
arătându-i în chip limpede că natura sa este teantropică. Îi face vădit că nu 
este om desăvârșit decât cel unit cu Dumnezeu - pentru că, în persoana lui 
Hristos, natura omenească s-a desăvârșit prin unirea cu natura dumnezeiască 
- și că numai prin asemănarea cu Hristos omul poate realiza în el însuși 
desăvârșirea teantropică. Omul nu este cu adevărat om decât fiind 
dumnezeu, în Hristos. 

Hristos este numit al doilea Adam nu pentru că ar da omului o altă 
natură și un alt destin decât cele dăruite primului Adam, ci pentru că a 
împlinit El Însuși ceea ce Adam n-a reușit să ducă la împlinire.58 Sfinții Părinți 
spun că Adam a fost creat după însuși chipul Logosului, Cuvântul lui 
Dumnezeu,59 și că taina creării omului după chipul Logosului stă în legătură 
cu taina înfierii omului de către Dumnezeu în Fiul Său. De când a fost creat, 
omul a avut ca scop firesc asemănarea cu Hristos, model al desăvârșirii 
naturii sale, în mod deplin și clar descoperit în întruparea Acestuia. Omul a 
fost creat ca ființă „logică” (adică rațională, și, fundamental vorbind, ca ființă 
hristo-logică, la Sfinții Părinți însemnând: conform cu Logosul, Cuvântul lui 
Dumnezeu. Și Părinții merg până la a afirma că omul a fost creat nu numai 
după chipul Logosului ca Dumnezeu, ci chiar după chipul Logosului întrupat, 
al lui Hristos - Dumnezeu și om, și că, de la facere, prin natura sa însăși, omul 
este destinat să tindă cu toată ființa lui spre asemănarea cât mai accentuată 
cu Hristos.6 Sfântul Nicolae Cabasila scrie: „Chiar dintru început așa a fost 
adusă firea omului pe lume, pentru ca prin minte și voinţă să ajungă făptură 
nouă; judecata minţii de aceea ni s-a dat, ca să putem cunoaște pe Hristos, 
voinţa, ca să ne avântăm spre EI, iar aducerea-aminte, pentru a-L purta în 
noi, toate acestea așa fiind rânduite din pricină că EI a fost modelul după care 
s-au zidit toate făpturile. Căci nu Adam cel vechi a fost model pentru Adam 


56 Cf. Marcu Ascetul, Epistola către Nicolae Monahul, 9. 

57 Cf. Sf. Irineu, Contra ereziilor, V. Sf. Atanasie cel Mare, Tratat despre întruparea 
Cuvântului, 54. Sf. Grigorie de Nazianz, Poeme dogmatice, X, 5-9; Sf. Grigorie de Nyssa, Marele 
cuvânt catehetic, 25, 27; Sf. Simeon Noul Teolog, Discursuri etice, V, 56-58; Sf. Nicolae Cabasila, 
Despre viaţa în Hristos, VI, 64. 

58 Cf. Sf. Nicolae Cabasila, Despre viaţa în Hristos, VI, 93-94. 

59 A se vedea, de pildă, Origen, Omilii la Cartea Facerii, 1, 3. Sf. Chiril al Alexandriei, 
Explication des dogmes (trad. în lb. franceză), IV, ed. Pusey, t. V, p. 558; Tertulian, Despre 
învierea trupurilor, VI, 3-5. Sf. Irineu, Contra ereziilor, V, 16, 2. Sf. Atanasie cel Mare, Tratat 
despre întruparea Cuvântului, 3; Cuvânt împotriva elinilor, 2. 

60 Cf. Sf. Macarie Egipteanul, Omilii duhovnicești (Col. Il), XX, 1,2. 


cel Nou, ci cel vechi a fost luat după chipul Celui nou (cf. Rom. 5, 14). (...) 
Pentru noi, care îl cunoaștem ca strămoș, Adam cel vechi s-a făcut începătura 
firii omenești, dar pentru Cel care are în fața ochilor toate făpturile chiar 
înainte de a-și lua ele începutul vieții, Adam cel vechi nu-i decât o imitare a 
lui Adam cel Nou, zidit fiind acela „după chipul și asemănarea Acestuia”.6 
De aceea: „Omul năzuiește spre Dumnezeu, nu numai pentru că 
dumnezeirea Mântuitorului este ţinta tuturor făpturilor din lume, ci și 
pentru că Mântuitorul a fost și om”.€2 În același sens, Sfântul Grigorie Palama 
spune că: „omul, creat după chipul lui Dumnezeu, dintru început a fost făcut 
întru asemănarea cu Hristos, pentru ca să poată vedea în EI, la vremea 
cuvenită, Arhetipul său; și de aceea i s-a dat în rai poruncă omului”.6 

Hristos Se arată astfel a fi dintotdeauna începutul și țelul final (I Cor. 
8, 6; Apoc. 22, 13) al firii omenești și, în ea, al tuturor făpturilor, după cum 
spune mai ales Sfântul Maxim Mărturisitorul, care, vorbind despre unirea firii 
dumnezeiești cu firea omenească în persoana lui Hristos, spune: „Aceasta 
este ţinta fericită (sfârșitul) pentru care s-au întemeiat toate. Acesta este 
scopul dumnezeiesc, gândit mai înainte de începutul lucrurilor (...). Spre 
această ţintă finală privind, Dumnezeu a adus la existenţă ființele lucrurilor. 
Acesta este cu adevărat sfârșitul providenței și al celor providenţiale, când se 
vor readuna în Dumnezeu cele făcute de EI, (...) iar vestitor (înger) al ei s-a 
făcut însuși Cuvântul ființial al lui Dumnezeu, devenit om. Căci Acesta a 
dezvăluit... însuși adâncul cel mai dinlăuntru al bunătăţii părintești și a arătat 
în Sine sfârșitul pentru care au primit făpturile începutul existenţei. Fiindcă 
pentru Hristos sau pentru taina lui Hristos au primit toate veacurile și cele 
aflătoare înlăuntrul veacurilor începutul existenței și sfârșitul lor”.54 În ceea 
ce privește omul, aceste cuvinte sunt în duhul învățăturii Apostolului Pavel 
care spune că Tatăl „ne-a și ales, înainte de întemeierea lumii, ca să fim sfinți 
și fără de prihană înaintea Lui, mai înainte rânduindu-ne, în a Sa iubire, să 
ne înfieze, prin lisus Hristos” (Efes. 1,4-5), iar „pe cei pe care i-a cunoscut mai 
înainte, mai înainte i-a și hotărât să fie asemenea chipului Fiului Său, ca El să 
fie întâi născut între mulţi frați” (Rom. 8, 29); astfel ca Hristos să fie „toate și 
întru toți” (Col. 3, n). 

În persoana lui Hristos se manifestă în mod deplin începutul și țelul 
ființei omenești, vădindu-se firea ei cea adevărată și adevărata ei menire. 
Chipul lui Dumnezeu din om, întunecat prin păcatul lui Adam, răsare din 
nou în Cel care este fără de păcat, cu o strălucire pe care n-o avusese în Adam, 
înainte de cădere, căci în Hristos chipul lui Dumnezeu se descoperă în 


ȘI Despre viața în Hristos, VI, Despre fericirea a IX-a. 
62 jpidem. 

suprema lui desăvârșire, cu totul actualizat prin împlinirea asemănării 
omului cu Dumnezeu, care s-a lucrat în Persoana Lui prin unirea naturii 
dumnezeiești cu cea omenească. Chipul și asemănarea cu Dumnezeu în om 
au fost descoperite de Însuși Ziditorul lui - Logosul lui Dumnezeu întrupat, 
El Însuși chip desăvârșit al Tatălui - , și anume așa cum le-a voit El dintru 
început și fiind duse deplin și pentru totdeauna la desăvârșire. În Adam, se 
vedea numai chipul modelului; în Hristos, Se arată Modelul Însuși; în 
Persoana lui Hristos Modelul se unește cu chipul - nici confundându-se cu 
el, nici despărțindu-se -, restaurându-l și ducându-l la desăvârșire prin însăși 
această unire. Referindu-se la această arătare strălucitoare a chipului și 
asemănării, la descoperirea omului-dumnezeu în Dumnezeu-omul, Sfântul 
Irineu spune: „Adevărul acestora s-a arătat atunci când Cuvântul lui 
Dumnezeu S-a întrupat, făcându-Se asemenea omului și făcându-l pe om 
asemenea Lui, pentru ca, prin asemănarea cu Fiul, omul să ajungă să fie iubit 
de Tatăl. E drept că odinioară s-a spus că omul a fost făcut după chipul lui 
Dumnezeu, dar lucrul acesta nu era vădit, căci încă nu era văzut Cuvântul, 
Cel după al cărui chip fusese el făcut; și din această pricină asemănarea a fost 
cu ușurință pierdută. Dar când S-a întrupat Cuvântul, El le-a arătat și pe unul, 
și pe cealaltă. Și a făcut arătat chipul în tot adevărul său devenind El Însuși 
cela ce era chipul Său; și a restabilit asemănarea în mod trainic făcându-l pe 
om întru totul asemănător Tatălui celui nevăzut, prin mijlocirea Cuvântului 
care era de acum văzut”.65 

În Hristos se descoperă pentru om arhetipul naturii sale adevărate, 
modelul spre care, de la creare și prin însăși această natură, era menit să 
năzuiască,66 EI fiind „cel dintâi dintre toți și singurul care ne-a arătat în Fiinţa 
Sa un chip de om adevărat și fără scăderi, atât în ce privește purtările în viață, 
cât și în oricare alte privinţe”, cum scrie Cabasila.57 Venirea în trup a lui 
Hristos a arătat limpede omului că a-și împlini ființa, a-și urma menirea, a 
trăi potrivit naturii sale, adică a trăi în chip desăvârșit înseamnă a se asemăna 
lui Hristos, a fi una cu EI și a deveni dumnezeu în EI.5 Numai prin unirea cu 
Hristos omul ajunge la plenitudinea ființei sale, își află integritatea și 
integralitatea naturii lui, descoperă sensul autentic, primordial și ultim al 


65 Contra ereziilor, V, 16, 2. 

66 C£. Sfântul Grigorie de Nazianz. 

căci zice: „Câţi în Hristos v-aţi botezat, în Hristos v-aţi și îmbrăcat” (Gal. 3, 27) (Discursuri 
etice, IV, 586-592). 


existenţei, desăvârșirea faptelor și a întregii sale vieți. În Hristos numai, omul 
poate fi om cu adevărat și în chip deplin, realizându-și natura autentică în 
toate laturile ei. În Hristos, spune Sfântul Maxim Mărturisitorul, are loc 
„restaurarea firii”;69 iar Sfântul Grigorie de Nazianz scrie: „Prin Hristos s-a 
restaurat integritatea firii noastre”. 

Pentru că omul este prin fire, prin origine, prin structura ființei sale 
și prin scopul pentru care a fost creat o făptură hristologică și teocentrică, 
numai îndreptându-se spre Dumnezeu el devine cu adevărat om;7* numai 
alipindu-se cu totul de Hristos el poate fi om real (avOpwrnoc, după expresia 
Sfântului Grigorie de Nyssa) și, am spune noi, om normal, cu o sănătate 
deplină: „asemănarea cu Hristos (este) sănătatea și desăvârșirea sufletului”, 
scrie Sfântul Grigorie Palama.?! 

În afara lui Hristos, omul nu este cu adevărat și deplin om; se află 
dincoace de natura sa, cu o parte din el amputată, rămânând în stare de 
alienare, după cum vom arăta în cele ce urmează. Numai devenind dumnezeu 
prin înfierea în Hristos, omul devine om întreg, desăvârșit, conformat naturii 
sale adevărate; căci nu există natură omenească desăvârșită decât prin unire 
cu natura dumnezeiască, ceea ce s-a împlinit în Persoana lui Hristos, și orice 
om o poate realiza prin câștigarea asemănării cu El. Omul, o spunem din nou, 
este prin natura sa teantropic, iar dacă nu este om-dumnezeu potrivit 
asemănării cu Dumnezeu-omul, el nici nu este om; omul definit prin el 
însuși, în mod independent de legătura sa cu Dumnezeu înscrisă în natura sa 
însăși, este o ființă neomenească; nu există natură omenească pură: omul este 
om-dumnezeu sau nu este pur și simplu. 

Sfânta Scriptură și Tradiția compară starea omului care n-a ajuns încă 
la asemănarea cu Hristos, care încă nu și-a actualizat deplin potenţialitățile 
naturii sale prin această asemănare, cu starea copilăriei, înaintarea în unirea 
cu Hristos este asemănată cu creșterea, iar împlinirea acestei uniri este 
asemănată cu starea adultă, numită și starea bărbatului, sau a bărbatului 
desăvârșit. Astfel, Apostolul Pavel vorbește despre „zidirea trupului lui 
Hristos, până vom ajunge toţi la unitatea credinţei și a cunoașterii Fiului lui 
Dumnezeu, la starea bărbatului desăvârșit, la măsura vârstei deplinătății lui 
Hristos”, pentru ca „să nu mai fim copii (...), ci ţinând adevărul, în iubire, să 
creștem întru toate întru El, Care este capul - Hristos” (Efes. 4, 12-15).22 Tot el 
îndeamnă: „îmbărbătaţi-vă” (1 Cor. 16, 13), adică: fiți bărbaţi. Sfântul Simeon 
Noul Teolog scrie, în același sens și folosind aceeași imagine, că cel care 
dorește să se unească cu Hristos „crește în fiecare zi în vârstă duhovnicească, 

desființând cele ale cugetului pruncesc și înaintând spre desăvârșirea 
bărbătească (Efes. 4, 13-14). De aceea, pe măsura vârstei i se schimbă și 
puterile și lucrările firești și se face mai viteaz și mai tare...'.73 

Astfel, omul este chemat să ajungă desăvârșit, după chipul și 
asemănarea cu Hristos (Col. 1, 28; Evr. 14, 10; 12, 2; 12, 23; lac.1, 4), în El și prin 
El („fiți desăvârșiți”, Mat. 5, 48), iar astfel să se facă părtaș al vieţii 
dumnezeiești (2 Pt. 1, 4). „Căci pe cei pe care i-a cunoscut mai înainte, mai 
înainte i-a și hotărât să fie asemenea chipului Fiului Său, ca EI să fie întâi 
născut între mulți frați” (Rom. 8, 29). „El este pentru noi icoană fără pată; și 
trebuie să căutăm cu toata puterea ca sufletul nostru să se asemene cu EI”, 
spune Clement Alexandrinul.74 lar Sfântul Irineu spune: „Numai urmându-i 
faptele și cuvintele avem părtășie cu EI, și prin aceasta, noi, care am devenit 
făptură nouă, primim de la EI, Cel cu totul desăvârșit și care era mai înainte 
de a se crea lumea, puterea de a spori în virtute; de la EI, Cel singur bun și cu 
totul minunat, primim asemănarea cu EI”.75 Sfântul Isaac Sirul spune că „așa 
făceau și părinţii noștri din singurătate: ca să ajungă la acea desăvârșire și 
asemănare, primeau totdeauna în ei viața deplină a Domnului lisus 
Hristos”.76 

Omul dobândește asemănarea cu Hristos prin practicarea virtuților?7. 
După cum am văzut, omul are sădite în însăși natura sa, încă de la creare, 
toate virtuțile, care constituie chipul lui Dumnezeu din el; dar ele nu i-au fost 
date decât în germene, iar al lui este a le face să crească până când vor ajunge 
la deplina lor desăvârșire, în aceasta constând realizarea asemănării cu 
Dumnezeu. În Hristos ni se descoperă arhetipul virtuţii, El fiind începătorul 
și plinitorul oricărei virtuți. Vedem astfel că virtuțile sădite în natura omului 
la facere și dezvoltate prin împărtășirea de harul îndumnezeitor își iau ființa 
din virtuțile lui Hristos, după cum învață Sfântul Maxim Mărturisitorul: 
„Astfel, nu încape îndoială că ființa virtuţii din fiecare este Cuvântul 
(Rațiunea) cel unul al lui Dumnezeu. Căci ființa tuturor virtuţilor este Însuși 
Domnul nostru lisus Hristos. Fiindcă s-a scris: «Care ni s-a făcut nouă de la 
Dumnezeu înțelepciune, dreptate, sfințire și mântuire» (1 Cor. 1, 30). Și e 
vădit că acestea se spun despre EI în înțelesul absolut, ca fiind prin Sine însuși 
înţelepciunea, dreptatea și sfințenia (...). Dar dacă-i așa, orice om care se 
împărtășește de virtute printr-o deprindere neclintită se împărtășește 


73 Cateheze, XIV, uu-u6. De asemenea, găsim această comparaţie la Sf. Varsanufie și loan, 
Scrisori, 457. 

74 Pedagogul, 4, 2. 

75 Contra ereziilor, V, 1,1. 

76 Cuvinte despre nevoință, 8. 

77 Cf. Clement Alexandrinul, Pedagogul, |, XII, 99, 1. Sf. Nichita Stithatul, Cele 300 de 
capete..., III, n. Sf. Ambrozie al Milanului, Despre binefacerile morții, 17. 


neîndoielnic de Dumnezeu, fiinţa virtuţilor, ca unul care a cultivat sincer, 
prin liberă hotărâre, sămânţa naturală a binelui și a arătat sfârșitul ca fiind 
una cu obârșia, iar obârșia una cu sfârșitul, mai bine zis obârșia și sfârșitul ca 
unul și același lucru, fiind prin aceasta un vestitor nepervertit al lui 
Dumnezeu, dacă scopul oricărui lucru se socotește că este obârșia și sfârșitul 
lui; obârșia, întrucât de acolo a primit pe lângă existenţă și binele prin fire 
după participare, iar scopul, întrucât recunoscându-și cauza sa, străbate prin 
dispoziţie și hotărâre liberă cu toată sârguința drumul de laudă ce-l duce spre 
ea. lar străbătând acest drum devine dumnezeu, primind de la Dumnezeu 
puterea de a fi dumnezeu, ca unul ce a adăugat prin liberă alegere la binele 
natural al chipului asemănarea prin virtuți, datorită urcușului firesc spre 
cauza proprie și intrării în intimitatea ei."78 

Fiul lui Dumnezeu are în crearea și îndumnezeirea omului un rol 
central și specific. Planul lui Dumnezeu cu privire la om se descoperă și se 
împlinește în lume ca „taină a lui Hristos” (Efes. 3, 4; Col. 1, 27; 2,2;4, 3;1 
Tim. 3, 16). Dar în taina lui Hristos se descoperă și se împlinește taina 
iconomiei trinitare. Crearea omului și îndumnezeirea lui se arată a fi lucrarea 
comună a Preasfintei și de-viață-făcătoarei Treimi, din buna voire a Tatălui 
(Efes. 1, 5, 9; Mat. n, 26; Apoc. 4, n) pe care o împlinește în chip ipostatic și 
propriu (avrovpyekws)79 Fiul (Evr. 10, 7; loan 1, 3,4, 34; 5, 30), cu împreună- 
lucrarea Sfântului Duh Care dă viață, sfințește și conduce la desăvârșire (Fac. 
1, 2; Lc. 1, 35; Fapte 2, 4-38; 2 Cor. 13, 13; Efes. 1, 3-14; Tit 3, 4-6;1 Cor. 6,n; 22, 
3-13; 2 Cor. 3-6). Astfel, fiecare dintre Persoanele Preasfintei Treimi 
contribuie într-un anume fel la împlinirea iconomiei dumnezeiești, lucrând 
potrivit ipostasului ei specific, însă lucrarea fiecăreia este totdeauna legată de 
a celorlalte în împlinirea voinţei comune. Crearea omului (ca și a lumii) le 
apare Sfinţilor Părinţi ca avându-și originea în Sfatul veșnic al Preasfintei și 
Celei de o ființă Treimi. Părinţii și întreaga Tradiţie a Bisericii văd în pluralul 
formulei „Să facem om după chipul și asemănarea Noastră” (Fac. 1, 26) o 
expresie a caracterului trinitar al creării omului. Tot acest Sfat este cel care a 
binevoit ca omul să fie făcut părtaș la viața veșnică și preafericită a Sfintei 
Treimi. De asemenea Sfinţii Părinţi spun că omul este creat după chipul 
Fiului lui Dumnezeu - căci, zice Sfântul Chiril al Alexandriei, „pentru că 
trebuie să ne numim fii ai lui Dumnezeu, ne este cu atât mai mult de 
trebuință să ne facem după chipul Fiului, pentru ca să ni se potrivească 
pecetea înfierii”80 —, dar, în EL, a fost de fapt creat după chipul Sfintei Treimi. 
„Dacă omul a fost creat după chipul Fiului”, scrie în continuare Sfântul Chiril, 
„atunci el este după chipul lui Dumnezeu, căci în El strălucesc însușirile Celei 


78 Ambigua, 7 (£), PG 91, 1081 C-084A. 
79 Acest termen înseamnă, literal, „prin propria sa lucrare”. 
80 Explication des dogmes, ed. Pusey, t. V, p. 558. 


de o ființă Treimi, Dumnezeirea fiind una după ființă, în Tatăl, Fiul și Sfântul 
Duh”.& Hristos este „chipul lui Dumnezeu celui nevăzut” (Col. 1, 15), 
strălucire a slavei și chip al ființei Tatălui (Evr. 1, 3). Fiul, prin întrupare, Îl 
face cunoscut pe Tatăl (Mt. u, 27; In 8, 19; 14, 6-7, 9). Și în Hristos, omul a fost 
chemat să ajungă la chipul desăvârșit al Tatălui: „Fiţi desăvârșiți, precum 
Tatăl vostru Cel ceresc desăvârșit este” (Mt. 5, 48); „Fiţi milostivi, precum și 
Tatăl vostru este milostiv” (Lc. 6, 36). Tot darul, toată desăvârșirea și toată 
virtutea pe care le primește omul prin participarea la Hristos își au izvorul în 
Tatăl: „Toată darea cea bună și tot darul desăvârșit de sus este, pogorându-se 
de la Părintele luminilor” (lac. 1, 17). Astfel, în EI, Hristos ne unește cu Tatăl. 
Dar El ne unește de asemenea cu Sfântul Duh, căci lisus, chemându-ne să fim 
„părtași dumnezeieștei firi” (2 Pt. 1, 4), vrea să ne introducă în însăși viața 
Preasfintei Treimi. lar virtuțile (numite și desăvârșiri, haruri, lucrări) prin 
care se dobândește această părtășie sunt slava, lumina, harul, energiile, 
desăvârșirile, virtuţi comune Persoanelor Sfintei Treimi (cf. 2 Cor. 13, 13). De 
aceea Părinţii le atribuie acestea când Tatălui, ca izvor al lor, când Fiului, Cel 
care le face văzute în chip ipostatic și la care îi face părtași pe oamenii care 
cred în EI, când Sfântului Duh, vistierul și dătătorul lor. Și astfel Părinţii le 
numesc când lumină sau slavă a Tatălui, când har, lumină sau slavă a Fiului, 
când harul Sfântului Duh. Acestuia, ca vistier și dătător al acestor daruri, 
virtuți sau energii necreate, l| se dă adesea chiar numele lor, fiind numit: 
Duhul milostivirii, Duhul înțelepciunii, Duhul puterii Duhul slavei, Duhul 
cunoștinței, al temerii de Dumnezeu, Duhul adevărului (Is. 42, 1-4; 61, 5 Mt. 
12, 18; În 14, 17; 15, 26; Efes. 1,17; Evr. 2, 4; Gal. 5, 22; 2 Tim.1, 7; 1Pt. 4,14 etc.). 
Prorocul Isaia și Apocalipsa vorbesc despre Duhul la plural: „cele șapte 
duhuri ale lui Dumnezeu” (Is. n, 1-3; Apoc. 1, 4; 3, 1 5, 6), care, după Sfinţii 
Părinţi, arată energiile sau darurile Sfântului Duh.8 De aceea putem spune, 
ca Sfântul Macarie Egipteanul, că omul a fost creat „după chipul Duhului”,8 
afirmaţie în care se regăsește învățătura Sfântului lrineu84 și a Părinților din 
vechime, care văd pe Duhul cel Sfânt în suflarea de viață dată omului la 
crearea lui (Fac. 2, 7). 

Atribuirea virtuţilor sădite în om și lui Hristos, și Sfântului Duh ne 
arată că ele sunt energii comune celor Trei Persoane ale dumnezeieștei 
Treimi și, mai mult, că, în crearea și îndumnezeirea omului, Fiul și Duhul 

Sfânt conlucrează în ducerea la împlinire a voinţei Tatălui, care este și voința 
Lor. Sfântul Irineu spune că Fiul și Duhul sunt „mâinile Tatălui”.8 Astfel, 
omul și toate lucrurile au fost creat prin Fiul (In, 3), în Duhul: „Tatăl creează 
toate prin Cuvântul în Duhul, spune Sfântul Atanasie cel Mare, fiindcă unde 
este Cuvântul, acolo este și Duhul. Și cele create (de Tatăl) prin Cuvântul au 
tăria existenței lor de la Cuvântul în Duhul”.5 Potrivit voinței Tatălui, 
lucrarea Fiului este de a da făpturilor existența, iar a Duhului, să le 
desăvârșească.87 Astfel oricare virtute a omului se naște de la Fiul, dar este 
însuflețită, sfințită și desăvârșită de Duhul Sfânt în numele Tatălui. Astfel 
chipul și asemănarea cu Dumnezeu din om au fost voite de Tatăl, săvârșite 
de Fiul, în Duhul, și desăvârșite de Duhul. Lucrarea mântuitoare a lui Hristos 
s-a săvârșit cu împreună-lucrarea Duhului.88 Hristos îl face pe omul care se 
întoarce spre El în stare să primească pe Duhul Sfânt, iar Duhul îl unește pe 
om cu Hristos, și prin EI cu Tatăl. Duhul împărtășește fiecărui membru al 
Trupului lui Hristos plenitudinea Dumnezeirii. Prin El omul ajunge în 
Hristos la asemănarea cu Dumnezeu8? căci prin El se dau și se lucrează toate 
darurile (1 Cor. 12, n) și toate virtuțile. EI este, după cum spune Sfântul Vasile 
cel Mare, „izvorul sfințeniei”.%* EI este Cel care îi arată celui ce crede „chipul 
Celui nevăzut” și, „în fericita contemplare a chipului... frumusețea negrăită a 
Arhetipului”.9 Prin EI, „cei ce sunt pe calea virtuţii se desăvârșesc”.% EI este 
Cel care îl îndumnezeiește pe om%, făcându-l asemenea cu Hristos și, prin 
EI, cu Tatăl. „EI este sfințenia noastră”, spune Sfântul Grigorie de Nazianz.94 

Numai în Duhul Sfânt omul poate realiza Arhetipul naturii sale, adică 
să ajungă la asemănarea cu Hristos. Pentru ca Hristos să trăiască în el, trebuie 
să trăiască în el Duhul cel Sfânt, trebuie să devină pnevmatofor. Asemănarea 
cu Hristos și împărtășirea Sfântului Duh se dobândesc împreună și se 
condiționează reciproc. Numai viețuind în Hristos creștinul primește Duhul 

Sfânt trimis de Tatăl în Numele Fiului (In 14, 26) și numai viețuind întru 
Duhul se unește cu Hristos prin împărtășirea din virtuțile Lui, ca daruri ale 
Duhului. 

Pentru ca omul să ajungă la desăvârșirea fiinţei lui în Hristos, după 
modelul Lui, începătorul și plinitorul firii sale, dobândind astfel mântuirea, 
adevărata viață și sănătatea deplină, el trebuie să trăiască potrivit Duhului, să 
ducă o viaţă duhovnicească. 

Omul a fost creat cu trup și suflet și a primit suflarea de viață, pentru 
ca să primească Duhul și să fie astfel cu totul înduhovnicit și să trăiască în 
Duhul cu toată ființa lui. Numai îndeplinind aceasta, omul își împlinește 
destinul, trăind potrivit adevăratei sale naturi: „Omul adevărat este omul 
duhovnicesc care este în noi”, scrie Clement Alexandrinul.% Omul nu este 
om deplin și nu trăiește cu adevărat decât dacă trăiește în Duhul; altfel el este 
mutilat, nedesăvârșit și ca și mort. Sfântul Irineu spune aceasta cu toată 
claritatea: „Apostolul zice: înțelepciunea o propovăduim la cei desăvârșiți” (1 
Cor. 2, 6). Îi numește „desăvârșiţi” pe cei care au primit Duhul lui Dumnezeu 
(...). Pe aceștia Apostolul îi numește de asemenea „duhovnicești”; iar aceștia 
sunt duhovnicești prin împărtășire de Duhul (...) Când Duhul Sfânt, 
amestecându-Se cu sufletul, Se unește cu cel după chip, prin revărsarea 
harului Său se naște omul duhovnicesc și desăvârșit, cel care a fost făcut după 
chipul și asemănarea lui Dumnezeu. Când, dimpotrivă, Duhul lipsește din 
suflet, omul acela rămânând cu totul firesc și trupesc, va fi cu totul 
nedesăvârșit, având chipul lui Dumnezeu imprimat în el, dar fără să 
dobândească asemănarea prin mijlocirea Duhului (...) Căci trupul nu este 
omul deplin, ci doar o parte a omului. lar sufletul, nici el nu este omul deplin, 
căci nu este decât sufletul lui, deci o parte a lui. Nici duhul omului nu este 
omul întreg, căci îl numim duh, iar nu om. Numai amestecul și unirea tuturor 
acestora îl fac pe om întreg. Și de aceea Apostolul, tâlcuind cele zise de el, a 
arătat care este omul desăvârșit și duhovnicesc, moștenitorul mântuirii, 
atunci când le spune tesalonicenilor în prima sa epistolă către ei: „Dumnezeul 
păcii însuși să vă sfințească pe voi desăvârșit, și duhul vostru, și sufletul și 
trupul să se păzească în întregime, fără de prihană, întru venirea Domnului 
nostru lisus Hristos” (...) Sunt desăvârșiți deci cei care, totodată, au pe Duhul 
pururi petrecând întru ei și care își păstrează curăţia și a sufletelor, și a 
trupurilor lor, adică păstrează credinţa în Dumnezeu și păzesc dreptatea față 
de aproapele”.% „Pe cei care primesc arvuna Duhului și care, fugind de 
poftele trupului, se supun Lui și se arată întru toate viețuind după rațiune, 
Apostolul îi numește pe drept cuvânt „duhovnicești”, căci „Duhul locuiește 


95 Stromate, Il, IX, 42, 1. 

în ei”, și „ipostasul nostru, adică cel compus din suflet și trup, este cel care, 
primind Duhul lui Dumnezeu, ajunge om duhovnicesc”.9% „Trei sunt cele din 
care este alcătuit omul desăvârșit: trupul, sufletul și duhul.”99 „Cei care se 
tem de Dumnezeu și așteaptă venirea Fiului Său și care, prin credință, fac din 
inimile lor sălaș Duhului lui Dumnezeu, aceia vor fi «curați», «duhovnicești» 
și «vii pentru Dumnezeu», pentru că ei au Duhul Tatălui, Care îl curăță pe 


om și-l ridică la viaţa lui Dumnezeu”.!%0 „Și prin acestea două este om și viu: 


viu prin împărtășirea de Duhul, om prin substanța trupului”.!*! „Deci, fără 
Duhul lui Dumnezeu, trupul este mort, lipsit de viață, iar unul ca acesta nu 
poate să moștenească Împărăţia lui Dumnezeu (...). Dar acolo unde este 
Duhul Tatălui, acolo omul este viu; trupul pe care a pus stăpânire Duhul uită 
ce este, pentru a dobândi calitățile Duhului și a deveni după chipul 
Cuvântului lui Dumnezeu”.192 

După cum Sfântul Grigorie Palama spunea că sănătatea și 
desăvârșirea sufletului o constituie asemănarea cu Hristos,'% tot astfel și 
Sfântul Simeon Noul Teolog spune, dintr-un alt punct de vedere, dar în 
același sens, că sănătatea sufletului este venirea și prezenţa în el a Sfântului 
Duh: „Venind Acela, fiindcă alungă toată boala și toată neputinţa sufletească, 
Se numește sănătate, ca Unul care ne dăruiește sănătatea sufletului ”.194 

Potrivit Sfinţilor Părinţi, pentru om sănătate înseamnă a se afla în 
toate privinţele în starea corespunzătoare deplinătăţii ființei sale sau, altfel 
spus, într-o totală adecvare cu adevărata sa natură. Or, natura sa adevărată și 
adevărata sa viaţă, cum am spus-o, este ajungerea la desăvârșirea fiinţei sale 
așa cum a voit-o Dumnezeu, înnoindu-se după chipul lui Hristos în Duhul 
Sfânt. Viaţa firească a omului este viaţa în Hristos. De aceea Tertulian spune 
despre suflet că „este creștin prin natura lui”.'%5 Stă în firea omului să tindă 
spre Dumnezeu. Sufletul, spune Sfântul Nichita Stithatul, „își are în chip 
firesc aplecarea proprie spre bunurile dumnezeiești” și „îi este propriu să 
dorească cele nemuritoare”.1%6 Sfântul Antonie spune și el: „Stă în firea 


omului ca întotdeauna să-L caute pe Dumnezeu și să-l slujească”.!97 Este 

firesc pentru suflet să se îndrepte spre cunoașterea și mărturisirea lui 
Dumnezeu; aceasta este starea lui normală, semn de sănătate, după cum 
spune Tertulian: „Sufletul... când își revine, ca dintr-o beţie, din somn, sau 
dintr-o boală oarecare, recăpătându-și sănătatea, îl cheamă pe Dumnezeu 
numai cu acest singur nume, fiindcă numai acesta singur este al lui 
Dumnezeu cel adevărat”.1%8 Împărtășirea din viaţa cea preafericită a Sfintei 
Treimi este ținta firească a firii și a vieții omenești, și Sfântul Antonie cel Mare 
scrie cu privire la aceasta: „lubirea ce v-o port mă face să-L rog pe Dumnezeu 
să vă facă să priviţi cele nevăzute ca moștenire a voastră. Cu adevărat, fiii mei, 
acestea nu sunt mai presus de firea noastră, ci încununarea ei cea firească”.109 
Starea firească a omului este să fie în întregime unit cu Dumnezeu. Așa a fost 
Adam la crearea lui, iar Hristos a venit ca să-i aducă aminte omului rătăcit de 
cea dintâi poruncă și cea mai mare: „Să iubești pe Domnul Dumnezeul tău 
din toată inima ta, din tot sufletul tău, din tot cugetul tău și din toată puterea 
ta” (Mc. 12, 30; Mt. n, 37; cf. Deut. 6, 5), pe care urmând-o își va regăsi 
adevărata sa fire. 

Este vădit că numai îndreptând spre Dumnezeu toate capacităţile 
sale, pentru a ajunge să se unească cu EI prin mijlocirea lor, omul se folosește 
de ele așa cum se cuvine, potrivit naturii lor. Și aceasta constituie virtuțile 
sale, după cum scrie Sfântul Vasile cel Mare: „Dumnezeu ne-a înzestrat cu 
puterile necesare ca să împlinim toate poruncile pe care ni le-a dat (...) cu 
aceste puteri, lucrând corect și după cuviință, facem viața noastră virtuoasă 
prin sfinţenie (...) lar definiţia virtuţii cerute de Dumnezeu este folosirea 
acestor daruri ale lui Dumnezeu cu bună-știinţă, potrivit poruncii Lui”."9 
Altfel spus, a duce o viaţă virtuoasă nu înseamnă pentru om altceva decât a 
trăi în conformitate cu propria sa natură, adică a-și folosi toate capacitățile 
în scopul pentru care au fost create: să se îndrepte spre Dumnezeu și să 
ajungă la asemănarea cu El. Identitatea dintre starea firească - starea lui 
Adam în rai și a omului restaurat în Hristos - și cea virtuoasă este în mod 
constant subliniată de Sfinţii Părinţi: „Oricât de numeroase ar fi virtuțile pe 
care le practicăm, ele sunt toate practicate potrivit firii”, scrie Evagrie."! 
„Dacă rămânem în starea naturală, suntem în virtute”, spune Sfântul loan 
Damaschin." lar Sfântul Isaac Sirul spune și el explicit că virtutea este starea 
firească a sufletului."'3 Avva Dorotei arată tot așa că prin virtuţi „se 
învrednicește omul a se regăsi pe sine și a reveni la ceea ce e după fire, prin 


108 Apologeticul, XVII, 5. 

109 Loc. cit. 

19 Regulile mari, 2. 

11 Marea scrisoare către Melania cea Bătrână, Il. 
"2 Dogmatica, II, 30. 

"3 Cuvinte despre nevoință, 83. 


curățare, cu ajutorul poruncilor lui Hristos”,"+ iar loan din Singurătate spune 
că atunci când omul își curăță sufletul prin lucrarea virtuţilor „se aţine în 
rânduiala firii sale”."5 

Tot astfel Părinţii spun că adevărata sănătate a omului este această 
stare de virtute. Virtutea este sănătatea sufletului cea după fire, scrie Avva 
Dorotei,!6 ca și Sfântul Vasile cel Mare,"7 Evagrie"8 și Sfântul Maxim 
Mărturisitorul, care spune: „Precum se raportează sănătatea... la trup, așa se 
raportează virtutea... la suflet”."9 Tot la fel spune și Sfântul Isaac Sirul: 
„Virtutea este în mod firesc sănătatea sufletului”. Am putea spune chiar că 
virtutea este mult mai folositoare sufletului decât este sănătatea pentru trup, 
căci, spune Sfântul Vasile cel Mare, „virtuțile sunt mai proprii sufletului decât 
trupului sănătatea”.121 

Numai prin practicarea virtuţilor, și în special a celei care este 
încununarea lor, adică a iubirii de aproapele, omul ajunge la cunoaștere, la 
contemplarea cea duhovnicească în care nu numai spiritul său, ci și toate 
celelalte facultăți ale sale! lucrează potrivit scopului naturii sale. Căci omul, 
spune Sfântul Simeon Noul Teolog, „a fost zidit ca văzător al zidirii văzute și 
pentru a fi introdus în cea cunoscută cu mintea”.!%3 Clement al Alexandriei 
spune despre om că este „cu adevărat sad ceresc”,!24 și că „a fost făcut pentru 
contemplarea cerului”.'25 Și numai într-o asemenea lucrare, care îi este cu 
totul potrivită, mintea omului și, prin ea, sufletul lui în întregime își 
dobândesc sănătatea deplină. „Precum se raportează sănătatea... la trup (...) 
tot așa se raportează cunoștința... la minte”, scrie Sfântul Maxim 
Mărturisitorul.2€ „Atunci când firea cugetătoare va ajunge la contemplare, 
care este lucrarea ei, atunci toate puterile vor fi sănătoase”, spune Evagrie,'27 
care, la fel, consideră cunoașterea duhovnicească drept „sănătatea 


4 Învăţături de suflet folositoare, |, 10. 

"5 Dialog, ed. Hausherr, p. 64. 

"6 învățături de suflet folositoare, XI, 10: „Răul este boală a sufletului care s-a lipsit de 
sănătatea lui cea după fire, care este virtutea”. 

17 Omilii la Hexaemeron, LX, 4: „Virtutea este sănătatea sufletului”. 

8 Capete gnostice, |, 41. Vezi, de asemenea, Marea scrisoare către Melania cea Bătrână, II. 

19 Capete despre dragoste, IV, 46. 

120 Cuvinte despre nevoință, 83. 

121 Loc. cit. 

122 Cf. Sf. Grigorie Palama, Triade, |, 3, 15. 

123 Cele 225 de capete teologice și practice, II, 3. 

124 Cuvânt de îndemn către elini (Protrepticul), X, 100, 3. 

125 Jbidem. 

120 Capete despre dragoste, IV, 46. 

127 Capete gnostice, II, 15. 


sufletului”.28 Sfântul Talasie, de asemenea, spune că „sănătatea sufletului 
este cunoștința”.!29 

Pe prima ei treaptă, această contemplare este cea a rațiunilor (Aoko) 
duhovnicești ale făpturilor, pe care Părinţii o numesc „contemplaţie naturală” 
(pvoun 0eopia). Chiar dacă ea dă omului o adevărată cunoaștere a făpturilor 
și, mai ales, îl ridică prin ea la Făcătorul lor, ea nu este decât o cunoaștere 
indirectă a lui Dumnezeu. 

Numai prin cunoașterea/contemplarea lui Dumnezeu Însuși, care 
este un dar al lui Dumnezeu și care se săvârșește prin harul Sfântului Duh, 
ajunge omul la gradul înalt de desăvârșire la care este chemat prin natura sa, 
pentru că prin această cunoaștere sau, mai bine zis, prin această „vedere” a 
lui Dumnezeu în lumina harului necreat el este deplin îndumnezeit. 


128 Ibidem, 8. 
129 Despre dragoste, înfrânare și petrecerea cea după minte, II, 2. 


2 


Cauza cea dintâi a bolilor. Păcatul strămoșesc 


Asemănarea cu Dumnezeu, deși deja dată în chip, rămânea să fie 
realizată prin voia liberă a lui Adam care primise ca dreptar porunca 
dumnezeiască. Dar prin chiar libertatea sa, Adam putea să urmeze o altă cale, 
„să părăsească binele și să meargă spre rău, separându-se de Dumnezeu prin 
libera lui alegere”.! Șarpele a fost cel care i-a descoperit această cale diferită, 
ceea ce a constituit o ispită permanentă pentru primul om. Această ispită 
avea rolul de a-i pune mereu la încercare voința, alegerea lui Dumnezeu de 
către om dobândind astfel forță și valoare. Fără putinţa de a înfăptui răul, 
Adam n-ar fi fost cu adevărat și cu totul liber, îndumnezeirea apărând ca 
singura cale posibilă, și deci ca necesară și impusă prin însăși natura lui. 
Dumnezeu voind ca omul să fie desăvârșit, atunci când l-a creat după chipul 
Său, l-a înzestrat cu o libertate absolută, care-i permitea să participe la 
propria îndumnezeire? și să dobândească în Dumnezeu asemănarea cu El.3 
Dacă realizarea asemănării i-ar fi fost dată spre lucrare omului fără 
posibilitatea unei alte alegeri, el n-ar fi fost în mod real virtuos, fiindcă, după 
cum spune Sfântul loan Damaschin, „nu este virtute ceea ce se face silit”.4 
Existenţa unei libertăți absolute pentru om și voia lui Dumnezeu ca omului 
„să-i revină răsplata pentru strădania sa'5 și „să nu fie altul lăudat pentru 
roadă asemănării”? implică necesitatea ispitirii omului. „Trebuia deci, spune 
Sfântul loan Damaschin, ca omul să fie mai întâi ispitit; fără să fie ispitit și 
încercat, omul n-ar fi avut niciun merit”.7 „O dată încercat, scrie Sfântul 
Grigorie de Nazianz, sufletul dobândește cele nădăjduite ca plată a 
strădaniilor sale virtuoase, și nu doar ca dar al lui Dumnezeu”.8 


Toţi Părinţii insistă asupra faptului că Adam a fost creat de Dumnezeu 


! Sf. loan Damaschin, Dogmatica, ÎI, 12. 

2 Cf. Sf. Vasile cel Mare, Omilii despre facerea omului. |, 16. 

3 Ibidem. 

4 Loc. cit. Sf. Grigorie de Nyssa scrie, în același sens: „Cel care a fost zidit întru totul 
asemenea lui Dumnezeu, trebuia să fie din fire liber și stăpân pe voinţa proprie, pentru ca apoi 
participarea la bunurile dumnezeiești să fie răsplata unor strădanii virtuoase” (Marele cuvânt 
catehetic, V). 

5 Sf. Vasile cel Mare, loc. cit. 

6 Ibidem. 

7 Loc. cit. 

8 Cuvântări, II, +7. Cf. Poeme ], II, 9. 


cu totul bun. În rai, în starea sa firească, omul trăia în întregime întru Bine:9 
nu numai că nu făcea nimic rău, dar nici nu cunoștea răul, ispita dându-i nu 
cunoașterea răului în sine, ci numai a posibilității lui; cunoașterea însăși a 
răului apare ca urmare a păcatului (Fac. 3, 22), iar nu ca principiu al lui. În 
rai, răul nu exista decât în șarpe, încarnare a lui Satan, iar acesta nu se putea 
în niciun fel atinge de creaţie, atâta vreme cât Adam rămânea stăpânitorul ei 
(cf. Fac. 1, 28-30);19 tot așa el nu avea nicio putere asupra primului om, 
neputând face altceva decât să-l ispitească, ispitirea lui rămânând fără nicio 
urmare atâta vreme cât omul refuza să i se supună." 

Diavolul le-a spus lui primilor oameni: „veţi fi ca Dumnezeu” (Cf. Fac. 
3, 5), și în aceasta consta ispita.! Căci Adam fusese într-adevăr destinat să 
devină dumnezeu, dar prin participare la Dumnezeu Însuși, în EI și prin EL. 
Șarpele le-a propus oamenilor să devină „ca Dumnezeu” (wc Beou), adică alți 
dumnezei, independent de Dumnezeu; să fie dumnezei fără Dumnezeu. 
Adam, cedând amăgirilor Celui Rău, a consimțit astfel să devină dumnezeu 
prin el însuși, să se autoîndumnezeiască, și în aceasta constă păcatul său.3 
Afirmarea absolutei sale autonomii și a voinţei de a se lipsi de Dumnezeu și 
de a-l lua locul, sau de a se înălța înaintea Lui ca un alt dumnezeu constituia 
negarea, respingerea lui Dumnezeu. Participarea lui Adam la viața 
dumnezeiască presupunea, așa cum am arătat, conlucrarea voinței lui libere; 
îndepărtându-se de Dumnezeu, s-a lipsit de har', care era pentru el 
adevărata viață a naturii sale. Dumnezeu le spusese lui Adam și Evei: „din 
rodul pomului celui din mijlocul raiului să nu mâncaţi din el, nici să vă 
atingeţi de el, ca să nu muriţi!” (Fac. 3, 3); șarpele, dimpotrivă, le-a spus: „nu, 
nu veți muri!” (Fac. 3, 4). Urmările nefaste ale păcatului vădesc minciuna și 
înșelătoria diavolului: despărțindu-se de Izvorul a tot ce înseamnă viaţă, 
omul se prăbușește în moarte: moartea trupului său - care fusese creat ca 
putând fi nestricăcios —, care avea să survină ulterior, și moartea de îndată a 
sufletului său.'5 „Prin păcat, scrie Sfântul loan Damaschin, a intrat moartea 


9 Cf. de pildă, Sf. Grigorie de Nyssa, Despre feciorie, XII, 2. Sf. loan Damaschin, Dogmatica, 
IV, 20. 

19 Cf. Sf. Macarie Egipteanul, Omilii duhovnicești (Col. II), XI, 5. 

1 Cf. Marcu Ascetul, Despre Botez, 22. 

12 Cf. Sf. Macarie Egipteanul, Omilii duhovnicești (Col. III), |, 3, 4. 

13 Cf. Sf. loan Gură de Aur, Omilii la statui, XI, 2. Sf. Simeon Noul Teolog, Discursuri etice, 
XIII, 60. Sf. loan Damaschin, Dogmatica, II, 30; Sf. Irineu, Contra ereziilor, V, 3, 1. Parafrază în 
150 de capete la... Sf. Macarie Egipteanul, 86. 

14 Cf. Parafrază în 150 de capete la... Sf. Macarie Egipteanul, 37; Omilii duhovnicești (Col. Il), 
XII. 

15 Cf. Sf. Simeon Noul Teolog, Discursuri etice, II, 7,90. Sf. Grigorie Palama, Omilii, 1; 16; 
32. Capete fizice, teologice, etice și practice, 36; 51. 


în lume, ca o fiară sălbatică și neîmblânzită, distrugând viaţa omenească” 16 


lar la Sfântul Grigorie Palama citim: „După acea greșeală dintâi săvârșită în 
raiul lui Dumnezeu, prin călcarea poruncii... s-a ivit păcatul, iar noi am fost 
supuși, înainte de moartea trupească, morţii celei sufletești, care este 
despărțirea sufletului de Dumnezeu”? 

Depărtându-se de Principiul ființei sale și a tot ce ființează, omul cade 
în neființă: „golindu-se de gândul la Dumnezeu și întorcându-se spre cele ce 
nu sunt - căci cele rele sunt cele ce nu sunt, iar cele bune sunt cele ce sunt — 
„ odată ce s-au despărțit Dumnezeu, Care este, oamenii s-au golit și de 
existență”, spune Sfântul Atanasie cel Mare."8 

lar din această despărţire i-au venit omului toate relele: căci s-a lipsit 
astfel de bunurile dumnezeiești de care se împărtășise și pe care prin fire le 
avea în chip desăvârșit, într-adevăr, „toate câte a făcut Dumnezeu, așa cum 
s-au făcut, sunt bune foarte. Dacă rămân așa cum au fost zidite, sunt cu 
adevărat bune foarte. Dar dacă se îndepărtează, în chip voluntar, de la starea 
conformă naturii și dacă vin la o stare contra naturii, ajung în rău”, scrie 
Sfântul loan Damaschin"? Depărtându-se de Dumnezeu, negându-L și 
nerecunoscându-L, omul se depărtează de natura sa autentică și de adevărata 
sa menire, care este asemănarea cu Dumnezeu prin Duhul Sfânt, și-și 
pervertește astfel toate facultățile, în chip firesc îndreptate spre Dumnezeu, 
abătând de la adevărata lor ţintă năzuinţele cele bune sădite în firea sa.?0 lar 
apoi, întreaga sa ființă, care a încetat să se îndrepte spre scopul ei firesc, 
sufletul, ca și trupul său, care nu și-au mai respectat condiţia firească de 
alipire la Dumnezeu, au căzut în cea mai rea neorânduială. Sfântul Maxim 
Mărturisitorul arată astfel în ce constă căderea omului: „Cel ce, cu toate că e 
parte a lui Dumnezeu pentru rațiunea virtuţii aflătoare în el, în baza cauzei 
sale, părăsește obârșia sa și se lasă dus în chip nesocotit (neraţional — 
napaioywc) spre nimic, cu drept cuvânt se zice că a căzut de sus, întrucât nu 
s-a mișcat spre obârșia și cauza proprie, după care, spre care și pentru care a 
fost făcut. EI se află într-un vagabondaj nestatornic și într-o neorânduială 
cumplită a sufletului și a trupului, ca unul ce s-a despărțit pe sine de cauza sa 
ce rămâne totdeauna nerătăcită și constantă, prin povârnirea de bunăvoie 
spre rău. Și se spune în înțelesul propriu că s-a rostogolit în rău, fiindcă, 
aflându-se în el capacitatea prin care putea să-și ducă în chip neabătut pașii 
spre Dumnezeu, a ales de bunăvoie ceea ce e rău și nu există, în locul a ceea 


16 Op, cit. UL, a. 

17 Omilii, n. Cf. 16; Capete fizice, teologice, etice și practice, 36; 51. 
'3 Tratat despre întruparea Cuvântului, 4. 

19 Op. cit., IV, 20. 

20 Cf. Sf. Nicolae Cabasila, Despre viața în Hristos, VI, 97. 


ce bun și există.”2! 


Răul și păcatul sunt întotdeauna definite de Sfinții Părinţii prin 
raportare la natura firească a omului, la datoria sa de a fi teantropic. Rău și 
păcat este orice îl îndepărtează pe om de Dumnezeu și de devenirea sa 
dumnezeiască - îndumnezeirea la care este chemat prin natura sa - sau, altfel 
spus, orice abatere a facultăţilor sale de la scopul lor firesc. „Răul, scrie 
Dionisie Areopagitul, e contrar scopului, contrar firii, contrar cauzei, contrar 
principiului (începutului), contrar țintei, contrar normei, contrar voirii, 
contrar substanţei (ipostasului)”.22 „Răul nu se contemplă ca stând în 
legătură cu ființa făpturilor, ci în legătură cu mișcarea lor greșită și 
nerațională”, spune Sfântul Maxim.2%3 „Voi spune că răul, notează el în 
continuarea acestei idei, este abaterea lucrării puterilor (facultăților) sădite 
în fire de la scopul lor, și altceva nimic (...) lar scop numesc Cauza celor ce 
sunt, după care se doresc în mod firesc toate”.24+ Despărțindu-l pe om de 
Dumnezeu, păcatul îl aduce într-o stare contra naturii și-l privează de 
existență și de bine, iar această stare, pentru om, înseamnă răul. „Răul nu este 
altceva decât lipsa binelui și o abatere de la starea conformă firii la una 
contrară firii”, citim la Sfântul loan Damaschin.25 „Ioate câte a făcut 
Dumnezeu, așa cum s-au făcut, sunt bune foarte. Dacă rămân așa cum au fost 
zidite, sunt cu adevărat bune foarte. Dar dacă se îndepărtează, în chip 
voluntar, de la starea conformă naturii și dacă vin la o stare contra naturii, 
ajung în rău. Potrivit firii lor, toate sunt roabe și supuse Creatorului. Dar când 
una dintre făpturi s-a revoltat și n-a ascultat de Făcător, a format în ea însăși 
răul. Căci răutatea (...) este abaterea de bunăvoie de la starea conformă firii 
la una contrară firii, care este păcatul”.26 

Astfel, a spune că prin păcat omul ajunge într-o stare contrară firii 
este totuna cu a spune că, depărtându-se de Dumnezeu, el se depărtează de 
sine însuși, trăiește în afara a ceea ce el este în mod fundamental, nu trăiește 
viața pentru care este făcut, gândește și acţionează cu totul dimpotrivă, într- 
un fel străin de adevărata sa condiţie. Altfel spus, omul trăiește într-o stare 
de înstrăinare. „Căci, fiind noi ai lui Dumnezeu prin fire”, scrie Sfântul Irineu, 


lepădarea de El „ne-a făcut potrivnici firii” (alienavit nos contra naturam).27 


21 Ambigua, 1, PG 91, 1084D-1085A. 

22 Despre Numirile dumnezeiești, IV, 32. 

23 Capete despre dragoste, IV, 14. 

24 Răspunsuri către Talasie, Prolog, PG go, 253B. 

25 Dogmatica, IV, 20. 

26 Ibidem, Cf. II. 30. Avva Dorotei, la fel, scrie: „(Omul) a căzut din starea cea după fire și a 
ajuns în cea contrară firii, adică în păcat” (Învăţături de suflet folositoare, I. 1). Vezi, de asemenea, 
Sf. Atanasie cel Mare, Cuvânt împotriva elinilor, 4. 

27 Contra ereziilor, V, 1, 1. 


Sfântul Macarie Egipteanul vorbește tot despre înstrăinare, chiar dacă se 
exprimă în alt fel: „De când a călcat Adam porunca (...) este pe lângă sufletul 
propriu-zis ca un al doilea suflet”.28 Iar Sfântul Atanasie arată că sufletul 
omenesc, căzut în păcat, uitând că este după chipul lui Dumnezeu și 
nemaivăzând Cuvântul cu care se cuvenea să se asemene, „ajunge în afară de 
sine”.29 

Tot astfel, îndepărtându-se de Dumnezeu, omul se lipsește de starea 
dumnezeiască care-i fusese hărăzită și, după cum spune Sfântul Clement al 
Alexandriei, se prăbușește în starea omenească.30 De fapt, cade chiar într-o 
stare subumană, căci, așa cum am văzut, umanul autentic nu există decât în 
divino-uman; omul nu poate fi cu adevărat om decât în Dumnezeu, fiind om- 
dumnezeu în Duhul, asemenea lui Hristos. De aceea Sfinții Părinți compară 
adesea starea omului căzut cu cea a animalelor.3 Sfântul Grigorie de Nyssa, 
de pildă, spune: „După ce a lepădat omul chipul dumnezeiesc, s-a sălbăticit, 
după asemănarea firii necuvântătoare, făcându-se, prin îndeletnicirile cele 
rele, leu și pardos”. Și, la fel, Sfântul Maxim Mărturisitorul spune că omul 
„«s-a asemănat dobitoacelor celor fără de minte» (Ps. 48, 13), lucrând, 
căutând și voind aceleași ca și ele în tot chipul; ba le-a și întrecut în 
iraționalitate, mutând rațiunea cea după fire în ceea ce e contrar firii”.33 

Întorcându-și duhul de la Dumnezeu, acesta a fost lipsit de viaţa 
dumnezeiască, s-a chircit34 și a intrat într-o stare de toropeală (Is. 29, 10; 
Rom. ui, 8), s-a întunecat35 și s-a făcut ca mort. Astfel omul ajunge să-și uite 
cu totul rostul său duhovnicesc. lar fără acesta, adică lipsit de dimensiunea 
esenţială a ființei sale, prin care toate facultățile lui erau luminate și 
însuflețite, căpătau sens și coeziune, și prin creșterea în Dumnezeu, omul se 
trezește dintr-o dată redus la o parte infimă din ceea ce fusese, folosindu-și 
numai o parte dintre posibilitățile sale. Din om întreg cum fusese — 
duhovnicesc, firesc și trupesc -, a rămas numai om firesc (1 Cor. 2, 14; luda 


28 Omilii duhovnicești (Col. 11), XV, 35. 

29 Cuvânt împotriva elinilor, 8. 

30 Cuvânt de îndemn către elini, IX, 83, 2. 

31 Vezi, spre pildă, Sf. Simeon Noul Teolog, Discursuri etice, XIII, 67-68. Cateheze, XXVIII, 
418-419. Sf. loan Damaschin, Dogmatica, II, 10. Sf. Grigorie de Nyssa, Despre feciorie, IV, 5. Sf. 
Maxim Mărturisitorul, Capete despre iubire, E, 52. Sf. Nichita Stithatul, Despre suflet, 34. A se 
vedea, de asemenea, Ps. 48, 13, 21: „Alăturatu-s-a dobitoacelor fără de minte și s-a asemănat 
lor”. Sf. Macarie Egipteanul, Omilii duhovnicești (Col. 111), VIII, 3, 1-5. 

32 Tâlcuire la Cântarea cântărilor, Omilia a VIII-a. 

33 Răspunsuri către Talasie, Prolog, PG go, 253CD. 

34 Cf. Ibidem. 

35 Cf. Sf. Macarie Egipteanul, Omilii duhovnicești (Col. 11), XLV, s; Parafrază la... Sf. Macarie 
Egipteanul, 37. 


19) și trupesc. Au fost afectate astfel însăși structura ființei sale și buna 
rânduială a facultăților sale, care-l făceau om întreg, el rămânând doar o 
sutime sau o miime om - ceea ce este o simplă figură de stil, căci, în realitate, 
îmbrăcând condiția omului căzut, omul a pierdut infinitul. Oricum, el a 
devenit om nedeplin. Sfântul Irineu spune: „Când sufletului îi lipsește Duhul 
Sfânt, omul, rămânând cu adevărat doar firesc și trupesc, este nedesăvârșit”.36 
De acum înainte, omul va trăi într-o lume mărginită, strâmtă și, aparent, 
închisă, având o existență restrânsă la dimensiunea ființei sale căzute. 
Sufletul și trupul lui, nemaiprimind adevărata lor viață - cea dumnezeiască, 
pe care le-o împărtășea Duhul Sfânt -, mor spiritual. Sfântul Irineu spune, în 
această privință: „Omul desăvârșit este compus din acestea trei: trupul, 
sufletul și Duhul. Unul mântuiește și dă chip, adică Duhul (...) Cei care nu-L 
au pe Acesta, Care mântuiește și zidește spre viață, aceștia pe drept cuvânt 
vor fi numiți „trup și sânge”, căci n-au Duhul lui Dumnezeu în ei. Pentru 
aceasta Domnul îi numește „morţi”: „Lasă morţii să-și îngroape morţii lor” 
(Lc. 9, 60), căci nu-L au pe Duhul de viață dătător”.37 Sfântul Grigorie Palama 
ajunge la aceeași concluzie în ceea ce privește urmările păcatului: „După cum 
părăsirea trupului de către suflet și despărțirea sa de el este moartea trupului, 
tot așa părăsirea sufletului de către Dumnezeu și despărțirea Sa de el este 
moarte a sufletului”.38 Astfel, omul căzut, crezând că trăiește și adeseori chiar 
gândind că trăiește din plin, în realitate este un cadavru viu. La fel descrie 
Sfântul Simeon Noul Teolog condiția omului căzut, așa cum o vede cel ce are 
discernământ duhovnicesc, dar necunoscută de cei ce-o pătimesc: „Morţii nu 
se pot nici vedea între ei, nici nu se pot plânge unul pe altul. Numai cei cu 
adevărat vii, văzându-i astfel, gem și îi plâng. Căci ei văd străin lucru și 
vrednic de mirare: oameni peste care s-a abătut moartea, care cred că trăiesc 
și chiar se mișcă, orbi cărora li se pare că văd și surzi cu adevărat care cred că 
aud; trăiesc, văd și aud ca animalele; cugetă ca niște nebuni lipsiți de 
cunoștință și duc o viaţă de cadavre; căci este cu putință să trăiești fără să ai 
viaţă în tine, să privești fără să vezi și să asculți fără să auzi cu adevărat”.39 
Prin păcat, omul a căzut în toate relele, nenorocirile și necazurile,40 
străine de natura sa și care, atâta vreme cât viețuia în conformitate cu această 
natură, nu-l puteau atinge; ele au apărut ca urmare a păcatului și sunt 
pedepse ale lui. În principal, această pedeapsă constă în pierderea centrului 


36 Contra ereziilor, V, 6,1. 

37 Ibidem, 9,1. 

38 Omilii, 16. Despre moartea duhovnicească înțeleasă ca urmare a păcatului, a se vedea, 
de asemenea, Sf. Macarie Egipteanul, Omilii duhovnicești (Col. II), XVIII, 1, 3. 

39 Imne, 44, 214-231. 

40 Cf. Sf. Irineu, Demonstrația propovăduirii apostolice, 17. Teofil al Antiohiei, Către 
Autolic, II, 25. Sf. Simeon Noul Teolog, Discursuri etice. 1, 2; XIII, 39-73. 


spiritual al ființei sale, în zdruncinarea sufletului,” pierderea puterilor 
primite la început, în tulburarea, rătăcirea și stricarea tuturor facultăților 
sale, într-un cuvânt, în starea de boală și de suferință pe care au creat-o toate 
acestea. Pedeapsa n-a fost dată de Dumnezeu, ea decurge în mod firesc și 
necesar din cădere.8 Atunci când Dumnezeu le-a arătat primilor oameni 
relele care vor veni din călcarea poruncii (Fac. 3, 16-19), El nu face decât să le 
spună dinainte care vor fi ele, și nu EI este Cel care le aduce asupra lor. După 
cum spune Psalmistul, omul „groapă a săpat și a adâncit-o și va cădea în 
groapa pe care a făcut-o” (Ps. 7, 15). „Firea, spune Sfântul Maxim 
Mărturisitorul, îi pedepsește pe cei care i se împotrivesc, viețuind în chip 
contrar ei; aceștia nu mai au la îndemână toate puterile firești, așa le-au fost 
date; iată-i micșoraţi din întregi cum erau, și astfel pedepsiți”.4+ Prin păcat, 
natura umană, spune același Sfânt Părinte, „poartă un război nemilos cu ea 
însăși”"45, ceea ce înseamnă pentru om curată sinucidere.4 

lar faptul că omul își vatămă atât de grav firea,? lucrând împotriva a 
tot ce-i este în chip fundamental folositor,4% ajungând până la a-și amputa 
fiinţa, cufundându-se cu totul și tot mai adânc în suferinţă, neființă și moarte, 
îndepărtându-se de plinătatea vieţii și de fericirea cea desăvârșită cu care 
fusese înzestrat la început, este cu adevărat nebunie, spun Sfinții Părinţi. În 
acest sens, Avva Dorotei spune: „De unde am venit la toate necazurile 
acestea? De ce am căzut în toată starea aceasta vrednică de plâns? Nu din 
pricina nebuniei noastre (arrovota)? (...) Și pentru ce toate acestea? Nu a fost 
zidit omul întru toată desfătarea, întru toată bucuria, întru toată odihna, 
întru toată slava? Nu era în rai? 1 s-a poruncit: Să nu faci aceasta! Și a făcut 
(...) De aceea, Dumnezeu... zice: „Acesta e nebun, acesta nu știe să se 
bucure”.49 

Sfinţii Părinţi privesc păcatul ca pe o faptă nebunească, iar starea 


4 Cf. Sf. Macarie Egipteanul, Omilii duhovnicești (Col. II), XXIV, 3. 

4 Ibidem. 

45 Sf. Irineu precizează: „Pe cei care se despart de El, Dumnezeu îi lasă în despărțirea pe 
care ei înșiși au ales-o. Or, despărțirea de Dumnezeu înseamnă moarte; despărțirea de Lumină, 
întuneric. Despărțirea de Dumnezeu înseamnă pierderea tuturor bunurilor care ne vin de la 
EI. Cei care, deci, s-au lepădat de Dumnezeu, au pierdut toate acestea și au căzut ei înșiși sub 
pedeapsă; căci nu Dumnezeu este Cel care a hotărât dinainte să-i pedepsească, ci pedeapsa 
urmează din aceea că s-au lipsit de tot binele” (Contra ereziilor, V, 27, 2). Cf. Clement 
Alexandrinul, Pedagogul, |, VIII, 69,1. 

44 Ambigua, Cuvânt înainte. 

45 Tâlcuire la rugăciunea Tatăl nostru, PG go, 8804. 

46 CE. st. Grigorie de Nyssa, Marele cuvânt catehetic, VIII. 

47 Cf. Sf. Irineu, Contra ereziilor, V, 3, 1. 

48 cf, Grigorie de Nyssa, Tratat despre feciorie, XII; 2. 

49 Învățături de suflet folositoare, |, 8. 


păcătoasă în care trăiește omenirea căzută, ca pe o stare de nebunie.5* Ei 
urmează astfel Sfintei Scripturi (cf. Pilde 5, 23; 9, 4,6, 13-18; 12, 23. Eccl. 10, 1- 
3) și mai ales Sfântului Pavel, care spune despre cei care rămân departe de 
Dumnezeu: „S-au rătăcit în gândurile lor și inima lor cea nesocotită s-a 
întunecat. Zicând că sunt înţelepţi, au ajuns nebuni (euwopovrnooav)” (Rom. 
1, 21-22). 

Sfinţii Părinţi, referindu-se la păcatul strămoșesc și la urmările sale, 
folosesc încă și mai adesea termeni medicali; acesta, spun ei, este o boală 
foarte gravă, care afectează întreaga ființă a omului, lipsindu-l de sănătatea 
pe care o avea la început. Sfântul Grigorie de Nyssa, după ce amintește că 
„odinioară omul se afla în stare de sănătate”, vorbește despre clipa căderii, 
arătând că de atunci „s-a născut în firea omenească păcatul, ca boala cea spre 
moarte”.5! În același sens, scrie și Sfântul Nicolae Cabasila: „De când Adam s- 
a încrezut în duhul cel rău și și-a întors fața de la bunul său Stăpân, de atunci 
mintea i s-a întunecat, sufletul și-a pierdut sănătatea și tihna pe care le 
avusese. Din acel moment și trupul s-a împerecheat cu sufletul și a avut 
aceeași soartă ca și el: s-a stricat și el deodată cu sufletul”.% Sfântul Chiril al 
Alexandriei se exprimă în același fel: „Firea a căzut în boala păcatului prin 
neascultarea unuia”; „în Adam, firea omenească a primit boala 
stricăciunii”.5+ Acum vedem că această îmbolnăvire și această degenerescentă 


59 Arătând motivele pentru care S-a întrupat Hristos, Origen nu se sfiește să spună: „Noi 
suntem popor nebun și lipsit de minte” (Omilii la cartea Cântarea cântărilor, II, 2). Tot astfel 
vorbește despre „neamul omenesc atins de nebunia păcatului” (ueuevoc) și mai ales despre cei 
care, la venirea lui Hristos în trup, I s-au arătat dușmani „din pricina unei boli a sufletului sau 
din pricina unor tulburări (exorooig) ale minţii” (Contra lui Celsus, IV, 19). Clement 
Alexandrinul vorbește despre „lipsa de judecată (amovoia)” și despre „nebunia (avota) 
oamenilor” care-L resping pe Dumnezeu (Cuvânt de îndemn către elini, IX, 83 şi 84, 1). Sf. 
Varsanufie spune că: „nebunia este un izvor al tuturor relelor. Căci nebunia a născut 
neascultarea, iar neascultarea, rana. Și după rană, aceeași nebunie a născut nepăsarea, iar 
nepăsarea a produs putreziciunea” (Scrisoarea 62). A se vedea, de asemenea: Parafrază în 150 
de capete la... Sf. Macarie Egipteanul, 50. Sf. loan Gură de Aur, Omilii la Matei, IX, 6; Despre 
diavol, |, 6; II, 3. Sf. Atanasie cel Mare, Cuvânt împotriva elinilor, 4. Talasie Libianul, Capete 
despre dragoste, înfrânare și petrecerea cea după minte, 1, 52. Sf. Isaac Sirul, Cuvinte despre 
nevoință, 26; 30; 44; 80; 81. Isihie Sinaitul, Cuvânt despre trezvie și virtute, II, go. loan Carpatiul, 
Capete de mângâiere, 57. Sf. Simeon Noul Teolog, Cele 225 de capete teologice și practice, 1, 5; 
III, 85. Cateheze, VI, 32-33; XV, 48-53. Nichita Stithatul, Cele 3oo de capete..., II, 6; III, 58, 59, 
6.. Alte referinţe vor fi date în capitolul următor, în care vom vedea cum acești termeni (uovta, 
uwpia, apposvvn, avoia, «ăoyia etc.) sunt adesea aplicaţi atitudinilor idolatre ale oamenilor 
care s-au depărtat de Dumnezeu. 

5! Despre Rugăciunea domnească, IV, 2. 

52 Despre viața în Hristos, II, 38. 

53 Comentariu la Epistola către Romani, PG 74, 789. 

54 Ibidem. 


vin din faptul că toate puterile omului, care i-au fost date pentru a se îndrepta 
spre Dumnezeu și a se uni cu EI, au fost, prin păcat, abătute de la scopul lor 
firesc, ajungând să funcționeze contra firii, rătăcind și mișcându-se într-o 
direcție cu totul contrară adevăratei lor meniri,55 acționând în chip 
dezordonat, lipsit de rațiune, absurd, smintit, cu totul nebunesc: „Când 
lipsește Dumnezeu, spune Sfântul loan Gură de Aur, totul se răstoarnă cu 
susul în jos”.56 lar Sfântul Grigorie de Nyssa spune limpede că, folosind contra 
firii puterile sufletului sau, omul este oronoc,% adică nelalocul lui, fără 
noimă, smintit, și aAAoxorog,58 adică de o altă natură, într-atât de ciudat și 
de străin —- am putea traduce acest cuvânt chiar prin „alienat” —, încât „nimeni 
n-ar putea înfățișa cum se cuvine prostia și nesocotința lui”;59 el este 
asemenea unui „oștean care s-ar duce la război îmbrăcat anapoda: cu casca 
pusă de-a-ndoaselea, acoperindu-și fața, cu picioarele vârâte în platoșă, cu 
pieptul învelit în jambiere și ținând în mâna stângă armele care trebuie 
purtate în dreapta”. „De ce nenorociri nu va avea parte în război un asemenea 
oștean? Tot astfel, conchide el, „va pătimi în timpul vieţii sale și cel care are 


cugetul lipsit de rânduială și se folosește greșit de puterile sufletului”.60 


55 Cf. Sf. Atanasie al Alexandriei, Cuvânt împotriva elinilor, 4. Sf. Grigorie de Nyssa, Despre 
Rugăciunea domnească, IV, 2. 

56 Omilii la Epistola către Romani, IV, 1. 

57 Despre feciorie, XVIII, 3. 

58 Ibidem. 

59 Ibidem. 

60 jpidem. 


3 
Patologia omului căzut 


1. Patologia cunoașterii 

a) Pervertirea și decăderea cunoașterii și a organelor sale 

Sfinţii Părinţi au constatat că, la omul căzut, cunoașterea și organele 
ei sunt bolnave. „Cum ar fi sănătos un suflet rațional a cărui putere de 
cunoaștere ar fi bolnavă?”, se întreabă Sfântul Grigorie Palama." 

Această boală, în mod fundamental, constă în necunoașterea lui 
Dumnezeu. Adam, spune Sfântul Maxim Mărturisitorul, „s-a îmbolnăvit de 
necunoștința cauzei sale”.2 „Ceea ce sunt sănătatea și boala pentru trupul 
care viețuiește (...) sunt cunoștința și neștiința pentru cuget”, spune tot el. 
La fel, Evagrie consideră „necunoașterea” lui Dumnezeu ca „boală a 
sufletului”4, în timp ce, dimpotrivă, „sănătatea sufletului este nepătimirea și 
cunoștința” 5 Într-adevăr, mintea omului este din fire făcută să caute lucrurile 
dumnezeiești și să tindă spre cunoașterea lui Dumnezeu; atunci când 
lucrează potrivit firii sale, ea este „sănătoasă”.7 Depărtându-se de Dumnezeu 
însă, ea se îmbolnăvește, pentru că nu mai lucrează conform scopului ei 
firesc, ci contra firii sale. De aceea Sfântul Maxim precizează: „neștiinţa și 
nebunia (apovvn) vin din reaua întrebuințare a puterii raționale”.8 

În timp ce sufletul omenesc „a fost făcut ca să-L vadă pe Dumnezeu 
și sa fie luminat de EI”, prin păcat el s-a pervertit, s-a îndepărtat de 
Dumnezeu și de realitățile spirituale, întorcându-se spre realitățile sensibile, 
singurele de care ține seama.!* 


1 Cuvânt despre cei ce se liniștesc cu evlavie; al treilea dintre cele din urmă. Despre sfânta 
lumină, 17, Triade II, 3, 7. Vorbesc, de asemenea, despre „cugetarea bolnavă”: Sf. Isaac Sirul, 
Cuvinte despre nevoință, 30. Isihie Sinaitul, Capete despre trezvie, 26. 

2 Răspunsuri către Talasie, Prolog. Cf. ibidem, 52: „eram bolnavi de necunoștință, lucru 
necuvenit”. 

3 Capete despre dragoste, VI, 46. 

4 Capete gnostice, II, 8. 

5 Talasie, Capete despre dragoste, înfrânare și petrecerea cea după minte, II, 2. Cf. Evagrie, 
Capete gnostice, II, 8. 

6 C£ Sf. Maxim Mărturisitorul, Răspunsuri către Talasie, 59, PG go, 604B; Capete despre 
dragoste, IV, 15; 44. Sf. Isaac Sirul, Cuvinte despre nevoință, 84. Nichita Stithatul, Cele 300 de 
capete despre făptuire, fire și cunoștință, II, 12. 

7 Evagrie, Capete gnostice, II, 15. 

5Capete despre dragoste, III, 3. Cf. Sf. loan Damaschin, Cuvânt minunat și de suflet folositor. 

9 Sf. Atanasie cel Mare, Cuvânt împotriva elinilor, VII. 

10 Cf. Sf. Maxim Mărturisitorul, Răspunsuri, către Talasie, 59. 


Totuși, a-și îndrepta privirea spre realitățile sensibile nu constituie un 
păcat pentru om. Dumnezeu i-a dat omului mintea nu numai pentru ca prin 
ea să tindă spre cunoașterea Lui, ci și pentru ca să poată cunoaște toate 
făpturile, pe cele sensibile și pe cele inteligibile." Deci, înainte de cădere, 
Adam le cunoștea pe acestea, cunoașterea lui fiind însă de ordin spiritual. El 
contempla în chip firesc ceea ce Sfinții Părinţi numesc „rațiunile” spirituale 
(Aoyo.) ale făpturilor sau, altfel spus, el le percepea în relaţie cu Creatorul lor; 
le cunoștea ca avându-și în Acesta obârșia și țelul; le vedea în întregime în 
Dumnezeu, înțelegând că de la EI își au ele ființa și însușirile, iar în ele îl 
vedea pe Dumnezeu prezent prin energiile Sale necreate. Căci, așa cum 
subliniază Sfântul Maxim Mărturisitorul: „întreg cosmosul inteligibil se arată 
în întreg cosmosul sensibil în chip tainic prin formele simbolice, celor ce pot 
să vadă; și întreg cel sensibil există în cel inteligibil, simplificat în sensurile 
(logoi) minţii. În acela se află acesta, prin înțelesuri (logoi); iar în acesta, acela, 
prin figuri. lar lucrarea lor este una, ca „o roată în roată”, cum zice minunatul 
văzător al lucrurilor mari, lezechiel, vorbind, cred, despre cele două lumi (1, 
16). lar dumnezeiescul Apostol zice, la rândul său: „Cele nevăzute ale lui 
Dumnezeu se văd de la întemeierea lumii, înțelegându-se din făpturi” (Rom. 
1, 20). lar dacă prin cele ce se văd, se privesc cele ce nu se văd, cum s-a scris, 
cu mult mai vârtos vor fi înţelese prin cele ce nu se văd cele ce se văd, de către 
cei dedați contemplaţiei duhovnicești. De fapt, contemplaţia simbolică a 
celor inteligibile prin cele văzute este știință și înțelegere duhovnicească a 
celor văzute prin cele nevăzute. Căci cele ce-și sunt unele altora indicatoare 
trebuie să vădească reciproc prezența adevărată și clară a celorlalte și relația 
neștirbită cu acelea”.!2 

Sfântul Maxim Mărturisitorul spune că, într-un sfârșit, Adam, sporind 
și crescând duhovnicește, urma să vadă făpturile cu ochii lui Dumnezeu, 
adică „să primească cunoștința (făpturilor) ca dumnezeu, iar nu ca om, având 
după har în chip înțelept aceeași cunoștință a lucrurilor ca Dumnezeu, 
datorită prefacerii minţii și simțirii prin îndumnezeire”.3 Omul ar fi putut 
atunci să spună, împreună cu înțeleptul Solomon: Dumnezeu „mi-a dat 
cunoștința cea adevărată despre cele ce sunt, ca să știu întocmirea lumii și 
lucrarea stihiilor, începutul și sfârșitul și mijlocul vremurilor (...) firea 
dobitoacelor (...) puterea duhurilor și gândurile oamenilor, feluritele 
neamuri ale plantelor și însușirile rădăcinilor. Toate cele ascunse și cele 
arătate le-am cunoscut, fiindcă înțelepciunea, lucrătoarea tuturor, mi-a dat 
învățătură” (Înţ. Sol. 7, 17-21). 

La acest nivel, pentru Adam și pentru cei care s-au făcut următori ai 


1 Cf. Sf. Isaac Sirul, Cuvinte despre nevoință, 84. 
"> Mystagogia, cap. II. 
'3 Răspunsuri către Talasie, Prolog, PG 90, 257D-260A. 


lui, păcatul și răul constau în a nu-L cunoaște pe Dumnezeu și a privi făpturile 
independent de El; în a nu mai sesiza în chip spiritual realitatea lor 
inteligibilă datorată energiilor dumnezeiești care se revelează prin ele, ci în 
chip trupesc, în simpla lor aparență sensibilă.'+ Pomul cunoștinței binelui și 
răului, despre care vorbește cartea Facerii (2, 9), de care, sub ameninţarea cu 
moartea, Dumnezeu l-a oprit pe Adam să se atingă (3, 3), reprezintă, spune 
Sfântul Maxim, creaţia văzută:5 „Contemplată duhovnicește, ea oferă 
cunoștința binelui, iar luată trupește, oferă cunoștința răului. Căci celor ce se 
împărtășesc de ea trupește li se face dascăl în ale patimilor, făcându-i să uite 
de cele dumnezeiești”.€ Oprindu-l să mănânce din rodul acestui pom, 
Dumnezeu voia să-l ferească pe om de primejdia care-l pândea, aceea de a 
ajunge înainte de vreme la această a doua formă de cunoaștere, neîncercată 
de el până atunci; trebuia ca mai întâi să sporească în cunoașterea Creatorului 
său, și numai după aceea s-ar fi putut bucura, fără niciun neajuns, de creația 
văzută.'7 Dar Adam s-a grăbit și, din pricina stării sale copilărești, n-a fost în 
stare să-și asume în mod spiritual această formă de cunoaștere, căzând în 
păcat. 

Prin păcat, ochii spirituali ai lui Adam se închid, și în locul lor se 
deschid ochii trupești. Într-adevăr, cum spune Origen, „există două feluri de 
ochi: unii, cei care s-au deschis prin păcat; ceilalți, de care se slujeau Adam și 
Eva ca să vadă, înainte de cădere”.!8 Despre acești ochi trupești, adică despre 
acest fel trupesc de a vedea realitatea, vorbește Sfânta Scriptură când zice că, 
„li s-au deschis ochii la amândoi” (Fac. 3, 7). Adam și Eva au văzut atunci că 
erau goi, se spune în continuare, iar Sfântul Atanasie comentează astfel: „S- 
au cunoscut pe ei goi nu atât de haine, ci că s-au făcut goi de vederea celor 
dumnezeiești și și-au mutat cugetarea spre cele contrare”.'9 La fel, Sfântul 
Simeon Noul Teolog vorbește despre schimbarea și decăderea suferite de 
cunoașterea primordială a omului: „în locul cunoașterii dumnezeiești și 
spirituale, (omul) a primit cunoașterea trupească. Orbindu-i ochii sufletului 
și căzând din viața cea nepieritoare, a început să vadă cu ochii cei trupești”.20 

Să remarcăm că nu deschiderea ochilor trupești a produs închiderea 
ochilor spirituali, ci invers: prin ignorarea lui Dumnezeu încetând să mai 
existe cunoașterea cea după Dumnezeu, acesteia îi ia locul cunoașterea după 
trup. „Răul, spune Sfântul Maxim, stă în necunoașterea Cauzei celei bune a 


14 Cf. Sf. Atanasie cel Mare, Cuvânt împotriva elinilor, VIII. 
15 Loc. cit. 

16 jpidem. 

17 Cf. dem, ibidem. 

8 Origen, Omilii la cartea Numerii, XVII. 

19 Cuvânt împotriva elinilor, Il. 

20 Cateheze, XV, 14-15. Cf. Discursuri etice, XIII, 54-56. 


lucrurilor. Aceasta orbind mintea omenească, dar deschizând larg simţirea, 
l-a înstrăinat pe om cu totul de cunoștința lui Dumnezeu și l-a umplut de 
cunoștința pătimașă a lucrurilor ce cad sub simţuri”. Sfântul Simeon Noul 
Teolog spune, la fel: „în locul cunoștinței dumnezeiești și duhovnicești a 
primit cunoștința trupească”.22 Aceasta s-ar putea explica prin faptul că 
mintea, încetând de a-L mai cunoaște pe Dumnezeu și, în general, realitățile 
spirituale sau inteligibile, totuși tinde să cunoască ceva, căci, potrivit naturii 
sale, nu încetează de a se mișca;% atunci ea se întoarce spre realitățile 
sensibile - mai precis spre făpturi, privite numai în aparenţa lor sensibilă -, 
care de acum rămân pentru ea singurele pe care le poate percepe, de vreme 
ce le-a negat, le-a refuzat ori le-a uitat pe celelalte, după cum arată Sfântul 
Maxim: „Toată mintea omenească, rătăcind și abătându-se de la mișcarea cea 
după fire, se mișcă spre patimi și simțuri și spre cele supuse simțurilor, 
neavând unde să se miște în altă parte, odată ce s-a abătut de la mișcarea care 
o duce în chip firesc către Dumnezeu”.24 

În timp ce, în starea lor originară, facultățile cognitive ale omului erau 
luminate de Sfântul Duh și astfel cunoșteau făpturile potrivit naturii lor 
firești și potrivit naturii acelora, depărtându-se de Dumnezeu, ele s-au predat 
simțurilor, primind prin ele toate cunoștințele. Devenit călcător de poruncă 
și uitând de Dumnezeu - spune Sfântul Simeon Noul Teolog -, omul și-a 
amestecat toată puterea înțelegătoare cu simţirea.*5 De atunci, cugetul 
omului a fost cu totul robit de această lume.26 

Mintea nu s-a lăsat condusă numai de simțţire, ci și de toate poftele 
pătimașe care se ivesc în suflet ca urmare a neștiinţei, care este, cum spune 
Marcu Ascetul, „pricina tuturor relelor”,?7 alături de uitarea lui Dumnezeu și 
trândăvie.28 Aceste trei atitudini negative, care nu pot fi despărțite una de 
alta și care se sprijină reciproc,29 sunt socotite de Sfântul Marcu Ascetul (iar 
apoi de Sfântul loan Damaschin3*) „cei trei uriași puternici ai diavolului”! 


21 Loc. cit. 

22 Cf. Cateheze, XV, 22-24. 

23 Cf. Nichita Stithatul, Despre suflet, 42; 48; 55. Sf. Atanasie cel Mare, Cuvânt împotriva 
elinilor, IV. 

24 Ambigua, u, PG 91, 1u2A. 

25 Cateheze, XV, 22-24. 

26 Cf. Sf. Macarie Egipteanul, Omilii duhovnicești (Col. 111), XXV, 5, 4. Omilii duhovnicești 
(Col. 11), XXIV, 1. 

27 Epistolă către Nicolae Monahul, 3; 10. 

28 Cf. ibidem, 10. 

29 Ibidem, 3. 

39 Cuvânt minunat și de suflet folositor. 

3 Epistolă către Nicolae Monahul, 13. 


„patimile cele mai adânci și mai lăuntrice”,% prin care toate celelalte patimi 
lucrează, viețuiesc și prind putere în sufletele oamenilor.33 

Cunoașterea omenească, în starea păcătoasă, este cu totul predată 
patimilor, care au ajuns să fie pricina și scopul ei.34 Patimile „atrag cugetarea 
spre ele”.35 Din pricina neștiinței, a lipsei de grijă și a uitării lui Dumnezeu și, 
de asemenea, din supunerea față de celelalte patimi, mintea omului se 
întunecă,36 devine oarbă,7 rătăcește,38 aruncă sufletul în beznă și-l face pe 
om să se miște într-o lume a întunericului.39 Mai mult, robită de simțţire, 
cugetarea devine greoaie și îngroșată.t” Ea devine incapabilă de dreapta 
judecată” și de adevărata cunoaștere.P Sfântul loan Gură de Aur spune că: 
„După cum cei care sunt în întuneric nu pot cunoaște natura lucrurilor, tot 
așa cei care viețuiesc în păcat nu văd limpede lucrurile, și aleargă după umbre 
deșarte, socotind că sunt adevărate”. În ceea ce-l privește, Sfântul Isaac 
subliniază faptul că patimile vatămă într-atât sănătatea firească a minții, 
încât o fac incapabilă de cunoașterea spirituală: „Dacă mintea nu e sănătoasă 
în fire, nu lucrează în ea cunoștința (duhovnicească), așa cum simțul trupesc 
este lipsit de vedere când e vătămat din niște pricini oarecare”. De aceea, 


32 Ibidem, 10. 

33 Ibidem, 13. 

34 Cf. Sf. Atanasie cel Mare, Cuvânt împotriva elinilor, 8. Sf. loan Damaschin, Dogmatica, 
II, o. Sf. Maxim Mărturisitorul, Răspunsuri către Talasie, Prolog. 

35 Sf. Isaac Sirul, Cuvinte despre nevoință, 85. 

36 Cf. Marcu Ascetul, Epistolă către Nicolae Monahul, 3; 10. 

37 Ibidem, 10. Cf. Isihie Sinaitul, Capete despre trezvie și virtute, 57. 

38 Sf. Isaac Sirul, Cuvinte despre nevoință, 26. 

39 Cf. Sfântul Antonie cel Mare, Scrisori, V, 1. Sf. loan Gură de Aur, Omilii la Efeseni, XIII, 
1. Marcu Ascetul, Epistolă către Nicolae Monahul, 10; 12. Găsim adesea în Sfânta Scriptură 
afirmaţia că, prin păcat, omul se află în întuneric: Is. 9, 1; Mt 4,16; Le 1, 79; 11, 34-36; În 1, 5;3, 
19; 8, 12; 12, 35, 46; Fapte 26, 18; Rom. 1, 21; 2, 19; 13, 12. Efes. 4,18; 5, 8, 4; Col.1,13;1 Țes.5, 41 
Pt.2,9. 

40 Cf. Sf. Grigorie de Nyssa, Despre feciorie, IV, 5; XI, 2, 2; Marele cuvânt catehetic, 8. Sf. 
Isaac Sirul, Cuvinte despre nevoință, 26. Evagrie, Cuvânt despre rugăciune, 50. Origen, Omilii 
la Ioan, II, VII, 57. Sf. Maxim Mărturisitorul, Capete despre dragoste, III. 56. Sf. loan Casian, 
Convorbiri duhovnicești, IX, 5, 6. 

4 Cf. Sf. loan Gură de Aur, Omilii la loan. V, 4. Sf. Isaac Sirul, Cuvinte despre nevoință, 26. 
Calist și Ignatie Xanthopol, Cele 100 de capete, qm. 

4 Cf. Sf. Maxim Mărturisitorul, Capete despre dragoste, III, 20; IV, 65. Sf. loan Scărarul, 
Scara, XV, 83. Avva Dorotei, Epistole, 2. Sf. loan Gură de Aur, Omilii la Calende, 3; Omilie la 
Psalmul 142, 3; Omilii la 1 Corinteni, XI, 4; Omilii la Efeseni, XIII, +; Omilii la loan. V, 4. Sf. 
Nicolae Cabasila, Despre viața în Hristos, VII, 46. 

45 Omilie la Psalmul 142, 3. 

44 Cuvinte despre nevoinţă, 69. 


Sfântul Simeon Noul Teolog exclamă: „Ce sunt lucrurile văzute, o, 
Dumnezeul meu, nu pot să spun (...), am căzut cu toţii în mândrie și nu 
suntem în stare să judecăm drept despre făpturi”'.4%5 Fiind „ţinut în lanțul 
cunoștinței lumești”, omul nu poate „scăpa din cursele rătăcirii”, iar 
„gândurile lui sunt neputincioase (bolnave)”, spune Sfântul Isaac Sirul.46 

Astfel, omul dobândește o cunoaștere mai apropiată de cea a 
animalelor, decât de a unui adevărat om. „Omul, greșind împotriva raţiunii 
(Logos), poate fi socotit pe bună dreptate fără rațiune (logos) și deci se 
aseamănă cu dobitoacele”, scrie Clement Alexandrinul.77 Iar Sfântul Nichita 
Stithatul, la fel, spune despre omul căzut că: „este mișcat împotriva firii și în 
chip neraţional (ov Aoywwc), trăiește contrar rațiunii, înrobit simțurilor, 
căzut din demnitatea sa (...), iar nemișcându-se potrivit cu firea, s-a asemănat 
prin aceasta dobitoacelor, căci cugetarea lui este moartă, iar din pricina relei 
lui purtări a fost biruit de partea nerațională a sufletului”.4% 

Încetând de a-L mai vedea pe Dumnezeu în creaturi și pe creaturi în 
Dumnezeu, omul a pierdut înțelegerea obârșiei și a ţelului lor comune și nu 
le mai sesizează unitatea lor fundamentală, având despre ele o cunoaștere 
parcelată, divizată, compozită.+9 lar atunci când încearcă să-și unifice această 
cunoaștere, nu o poate face decât apelând la artificii produse de rațiune; or, 
aceasta, nemaiputând obține cunoștințe în mod spiritual, se sprijină numai 
pe principii arbitrare, definite de ea însăși, sau pe intuiţii sensibile, lipsite de 
orice obiectivitate, de vreme ce sunt legate de percepția eronată a omului 
căzut. 

Înstrăinarea minţii în simţire este treapta cea mai de jos pe care 
ajunge spiritul uman căzut din cunoașterea lui Dumnezeu și din 
contemplarea naturală. Exercitarea ei în activitatea rațională devenită 
autonomă este o etapă intermediară,5* care însă este și ea tot o formă de 
înstrăinare a minţii omului.5 Omul căzut, cel mai adesea, crede că lucrarea 
minţii este exclusiv rațională, ajungând să considere cunoașterea rațională 
drept singurul mod autentic de cunoaștere sau chiar singurul posibil. Predat 
rațiunii, omul cade, cum spun Sfinţii Părinţi, în „robia cugetelor”, care merge 


45 Imne, IV, 68-70. 

46 Cuvinte despre nevoință, 19. 

47 Pedagogul, |, XIII, 101, 3 — 102, 1. 

48 Despre suflet, 34. 

49 Cf. Sf. Maxim Mărturisitorul, Răspunsuri către Talasie, Prolog, PG go, 253C. 

59 Cf. Ilie Ecdicul, Capete despre cunoștință, no-ui: „Mintea se află uneori în ţara 
înțelesurilor, alteori în cea a gândurilor, și alteori în cea a simțţirii”; „Neaflându-se mintea în 
înțelesuri, se află cu siguranţă în gânduri. lar aflându-se în gânduri, nu se află în înţelesuri. 
Dar aflându-se în simţire, este cu toate”. 

5 Cf. Ibidem, 4; 7. 


de la formele de gândire cele mai empirice și cele mai puţin organizate până 
la construcţiile ingenios elaborate ale cugetării celei mai abstracte. 

Fie că activează sub imperiul senzaţiei, fie în latura raţiunii care emite 
reflecții autonome cu caracter abstract, mintea se afla întoarsă spre cele din 
afară. Astfel, ea îl desparte pe om nu numai de Dumnezeu, ci și de sine. Este 
ceea ce Părinții numesc despărțirea minţii de inimă. În starea ei firească, 
mintea era unită cu inima, care, în limbajul scripturistic și patristic, 
desemnează „omul lăuntric”, centrul ontologic al omului și izvorul tuturor 
puterilor sale. Atunci când activitatea sa este de natură contemplativă, 
potrivit naturii sale, mintea are o mișcare circulară;* ea rămâne înlăuntrul 
inimii și nu se răspândește în afară, „se întoarce acasă și se ridică prin 
puterile sale ca să cugete la cele dumnezeiești”.5+ Părăsind lucrarea 
contemplativă și nemaiavând o mișcare circulară, ci una în linie dreaptă55, 
mintea iese din inimă, deci din centrul spiritual al omului, și se răspândește 
în afară, într-o activitate discursivă în care se risipește și se divizează56, 
scoțându-l pe om din sine însuși și în afara lui Dumnezeu.57 

Astfel, mintea se află într-o permanentă răspândire,58 rătăcind încolo 
și încoace5? într-o continuă agitaţie,60 opusă stării de liniște (novxia) care 
caracterizează activitatea ei contemplativă. Gândurile, altădată concentrate 
și unificate, acum multe, felurite și dezbinate, se revarsă și curg într-un flux 
neîncetat, devin confuze și nestatornice,*' dezbinate“? și împrăștiate și 
risipite în toate laturile64, târând în această dezordine și dezbinare întreaga 
ființă a omului. Pe drept cuvânt Sfântul Maxim vorbește despre „rătăcirea 
sufletului printre formele văzute ale celor sensibile”,65 căci sufletul devine 
cumva multiplu, după chipul multiplicităţii sensibile pe care el însuși a creat- 


52 Cf. Dionisie Areopagitul, Despre Numirile dumnezeiești, | V, 9. Sf. Grigorie Palama, 
Triade, |, 2, ş. Sf. Nicodim Aghioritul, Enchiridion, 10. 

53 Ibidem. 

54 Sf. Vasile cel Mare, Scrisori, II, 2. Sf. Grigorie Palama, Triade, |, 2, ş. 

55 Cf. Ibidem. 

56 Cf. Sf. Vasile cel Mare, loc. cit.; Calist şi Ignatie Xanthopol, Cele o sută de capete, 23. 

57 Cf, Sf. Nicodim Aghioritul, Enchiridion, 10. 

58 A se vedea, între alţii, Sf. Macarie Egipteanul, Omilii duhovnicești (Col. II), XXV, 5, 4. 

59 Cf. Sf. Macarie Egipteanul, Omilii duhovnicești (Col. II), IV, 4. Sf. Isaac Sirul, Cuvinte 
despre nevoință, 68. 

60 Cf, Calist și Ignatie Xanthopol, Cele o sută de capete, 19, 23, 24, 25. 

6: sf. Macarie Egipteanul, Omilii duhovnicești (Col. 11), XXXI, 6. 

62 Cf. Sf. Nichita Stithatul, Cele 300 de capete, III, 19. 

63 cf. Ibidem, 2; 6. 

64 Sf. Macarie Egipteanul, Omilii duhovnicești (Col. II), VI, 3. 

65 Mystagogia, XXIII, PG 91, 697C. 


o și care nu e, de fapt, decât o iluzie zămislită din neputinţa lui de a percepe 
unitatea obiectivă a făpturilor, pentru că ignoră prezența în ele a energiilor 
lui Dumnezeu Cel Unul. 

Separarea minţii de inimă, adevărată schizofrenie spirituală, în sensul 
etimologic al cuvântului, căci ea divide (oxice.) mintea (pnv) omului, duce 
la divizarea întregului suflet. Urmând minţii, răspândită și împărțită de 
mulțimea gândurilor pe care ea însăși le naște și de senzațiile pe care le 
primește, toate celelalte facultăți ale omului, hărțuite și zăpăcite pe deasupra 
de mulțimea patimilor, sunt mânate, în mod contradictoriu, în toate 
direcţiile, făcând din om o ființă divizată la toate nivelurile. 

Vedem astfel cum necunoașterea lui Dumnezeu a produs în om o 
multitudine de efecte patologice, pe atât de nefaste, pe cât de benefică îi era 
cunoașterea Lui. De aceea Marcu Ascetul o numește „maica și doica tuturor 
relelor”.66 Sfântul Nichita Stithatul rezumă astfel efectele ei: „Cumplit lucru 
este neștiința și mai presus de toate cele cumplite, fiind un întuneric de să-l 
pipăi cu mâna (cf. leș. 10, 21). Ea face sufletele în care intră întunecate; ea 
dezbină puterea cugetătoare în multe și desparte sufletul din unirea cu 
Dumnezeu. Tot ce adună ea este lipsit de rațiune. Căci ne face în întregime 
neraționali și nesimţitori, precum neștiința îngroșată se face sufletului 
covârșit de ea adânc prăpăstios de iad, în care e adunată toată osânda, 
durerea, întristarea și suspinul”.67 

b) Răul ca irealitate. Nașterea unei cunoașteri fantasmatice. 
Perceperea delirantă a realității, la omul căzut. 

„Răul nu este de la Dumnezeu, nici nu este în Dumnezeu, nici n-a fost 
de la început”.68 Dumnezeu n-a creat răul. Toate făpturile au fost la origine 
cu totul bune și viețuiau în întregime în bine. Adam, cum am văzut, a fost 
dintru început ferit de tot răul. Răul exista într-adevăr în Rai, în persoana 
Șarpelui, diavolul, dar acest rău nu-l atingea nici pe om, nici creaţia; diavolul 
însuși a fost creat bun de către Dumnezeu și prin voia sa a căzut din starea sa 
dintâi, de arhanghel, devenind rău. Răul, spun Sfinţii Părinţi, este o 
invenţie, o născocire, o înșelătorie: „născocirea voinţei libere a diavolului”,70 
mai întâi, iar apoi a omului, care s-a lăsat înșelat de Satana și a urmat calea 
lui, adică s-a înstrăinat ca și acela de Dumnezeu.”' „Răutatea care stăpânește 


Ga Epistolă către Nicolae Monahul, 10. Cf. 12. 
67 Cele 300 de capete, 19. 
68 sf. Atanasie cel Mare, Cuvânt împotriva elinilor, 7. Cf. Sf. Vasile cel Mare, Omilii la 
Hexaemeron, II, 4. Dionisie Areopagitul, Despre Numirile dumnezeiești, IV, 2a. 

69 Cf. Sf. loan Damaschin, Dogmatica, IV, 20. Dionisie Areopagitul, Despre Numirile 
dumnezeiești, IV, 23. 

79 Ibidem. 


7! Cf. Sf. loan Damaschin, Dogmatica, n, 30. Sf. Maxim Mărturisitorul, Răspunsuri către 


pe oameni, scrie Sfântul Grigorie de Nyssa, prin înșelarea diavolului, omul de 
bunăvoie a adus-o asupra sa, însuși făcându-se născocitor al relelor,7? ne- 
aflându-se vreun rău creat de Dumnezeu (...); omul este cel care, într-un 
anume fel, a devenit făcător și lucrător al răului”.73 Astfel, răul nu este o 
creaţie a lui Dumnezeu, ci a diavolului și a omului care conlucrează cu acela; 
este un produs al voinţei diabolice și al celei omenești,74 care ar fi putut să nu 
existe deloc dacă diavolul nu s-ar fi întors împotriva lui Dumnezeu, și care ar 
fi rămas numai în el și în ceilalți îngeri căzuți dacă omul n-ar fi primit să-l 
urmeze. Dintru început răul exista ca posibilitate pentru libertatea omului; 
acest lucru era indispensabil pentru ca libertatea omului să fie desăvârșită. 
Dacă omul n-ar fi putut face răul, n-ar fi fost cu adevărat liber. Numai ca 
simplă posibilitate răul constituia o condiţie a libertății omului; nu se cerea 
actualizarea acestei posibilități, săvârșirea lui efectivă. Dimpotrivă, așa cum 
vom arăta în continuare, săvârșirea răului nu putea duce decât la căderea 
omului din desăvârșirea sa inițială. 

Nu numai că răul este o născocire, ci, mai mult, el este o 
fantasmagorie. „Cele rele... au fost plăsmuite prin gândurile omenești”, scrie 
Sfântul Atanasie.75 Sfinţii Părinţi spun că răul nu are substanţă, el este pur și 
simplu non-existență.76 Aceasta nu înseamnă că el nu există într-un anume 
fel: el există ca negaţie. El este non-existenţă întrucât este necunoaștere, 
negare, respingere, uitare de Dumnezeu care este Fiinţa prin excelență, izvor 
a tot ce există și adevărata existenţă a tuturor celor ce sunt. „Golindu-se de 
gândul la Dumnezeu, spune Sfântul Atanasie, s-au golit și de existență”.77 
Lepădând cunoașterea de Dumnezeu, omul ajunge la o cunoaștere care, 
necorespunzând firii sale autentice, poate fi privită ca ficțiune, un produs al 
imaginaţiei sale, o fantasmă. „Oamenii, spune în continuare Sfântul Atanasie, 
respingând gândul binelui, au început să gândească și să-și născocească cele 
ce nu sunt”.78 Dumnezeu singur fiind ființă cu adevărat și în mod absolut, 


Talasie, Prolog, PG go, 253B. 

72 Această formulă este aplicată și diavolului de Sf. Grigorie de Nyssa, Tâlcuire la Cântarea 
cântărilor, IV, PG 44, 481B; Despre desăvârșire, PG 46, 281B. 

73 Despre feciorie, XII, 2. Omul este numit „născocitor al relelor” în IV, 5. A se vedea, de 
asemenea: Omilii la Ecclesiast, VIII, 3; Tâlcuire la Cântarea Cântărilor, Il, PG 44, 796D. 

74 Cf. Sf. Vasile cel Mare, Omilii la Hexaemeron, II, 4. 

75 Cuvânt împotriva elinilor, 4. Cf. Ibidem, 7; 8; Tratat despre întruparea Cuvântului, 4; 5. 

76 Cf. Sf. Atanasie cel Mare, Cuvânt împotriva elinilor, 7: „nu există vreo substanţă a răului”; 
Sf. Maxim Mărturisitorul, Răspunsuri către Talasie, Prolog, PG go, 253AB. Sf. Vasile cel Mare, 
Omilii la Hexaemeron, II, 4-5: „Răul nu are o existenţă vie însuflețită”; Sf. Grigorie de Nyssa, 
Despre feciorie, XII, 2. Dionisie Areopagitul, Despre Numirile dumnezeiești, IV, 19-35. 

77 Tratat despre întruparea Cuvântului, 3, XI. 

78 Cuvânt împotriva elinilor, 7. 


după cum El Însuși i-a descoperit lui Moise: „Eu sunt Cel ce sunt” (leș. 3, 14), 
omul care trăiește în afara Lui nu poate cunoaște decât neantul. 
„Strâmbându-se astfel și uitând că este după chipul lui Dumnezeu cel bun, 
nu a mai văzut prin puterea din el pe Dumnezeu-Cuvântul, după care a fost 
făcut. Și ajungând în afară de sine, născocește cele ce nu sunt și le dă chip 
lor."79 Nemaivăzând chipul lui Dumnezeu din el, temei al ființei sale, nici 
„raţiunile” spirituale ale celor create, omul rămâne în fața unei realități golite 
de orice semnificație. Cunoscându-se pe sine și făpturile în afara lui 
Dumnezeu, el ajunge să cunoască neantul. Privind creaţia ca lipsită de 
Dumnezeu, în timp ce, în realitate, El „pretutindenea este și toate le plinește”, 
omul ajunge să delireze, făcându-și vădită nebunia: „Zis-a cel nebun în inima 
sa: Nu este Dumnezeu”, spune Psalmistul (Ps. 13, 1). Și, deși „cele nevăzute 
ale Lui se văd de la facerea lumii, înțelegându-se din făpturi, adică veșnica 
Lui putere și dumnezeire” (Rom. 1, 20), omul, având ochii sufletului închiși, 
ajunge să nu mai cunoască nimic, chiar atunci când crede că știe ceva, luând 
neantul pe care-l scrutează cu mintea lui întunecată drept realitate. „Căci 
precum atunci când apare soarele și tot pământul e luminat de lumina lui, 
cineva, închizând ochii, își nălucește întunericul fără să fie întuneric și umblă 
rătăcind în întuneric, căzând de multe ori și rostogolindu-se în gropi și 
socotind că nu e lumină, ci întuneric, căci părându-i-se că vede nu vede 
nicidecum, tot așa și sufletul oamenilor, închizându-și ochii prin care poate 
vedea pe Dumnezeu, și-a născocit cele rele, în care se mișcă, și nu știe că nu 
face nimic, deși i se i pare că face ceva. Căci dă un chip celor ce nu sunt și 
ceea ce s-a săvârșit nu rămâne cum s-a săvârșit, ci, precum s-a stricat, așa și 
apare. Pentru că sufletul a fost făcut ca să vadă pe Dumnezeu și să fie luminat 
de El. Dar în locul lui Dumnezeu, el a căutat cele stricăcioase și întunericul”.80 

Acest fel de cunoaștere delirantă a omului păcătos se manifestă și 
într-un alt fel. Depărtându-se de Dumnezeu, omul privește creaturile ca 
independente de Creatorul lor, căci el crede că universul există prin sine. Or, 
acest mod de cunoaștere nu este decât pură imaginaţie, iluzie,8 delir, de 
vreme ce tot ce există prin Dumnezeu și pentru Dumnezeu există; toate 
fiinţele își au sensul, valoarea și realitatea de la Dumnezeu, începutul și 
sfârșitul, alfa și omega oricărei făpturi. Orice ființă este prin natura ei legată 
de Dumnezeu, și a o privi în afara acestei legături ontologice înseamnă a n-o 
cunoaște în mod real, ci a o cunoaște așa cum nu este. Această lume pe care 
omul o privește ca existând în afara lui Dumnezeu nu este decât o fantasmă, 


79 Ibidem, 8. 

80 jpidem, 7. Găsim o comparaţie asemănătoare la Grigorie de Nyssa, Despre feciorie, XII,2. 

81 CE, sf. Grigorie de Nyssa, Viața lui Moise (II, 203). Sf. Macarie Egipteanul spune că „de la 
călcarea poruncii de către Adam, mintea stă și se amăgește în lume” (Omilii duhovnicești, Col. 
II, XXIV, 1). 


o iluzie produsă de o minte care aiurează. De aceea Sfântul Atanasie cel Mare, 
vorbind despre oamenii care privesc cele create fără a-și înălța mintea la 
Creatorul lor, spune: „Aceștia sunt tare nebuni și orbi. Căci cum ar fi cunoscut 
clădirea, sau corabia, sau lira, dacă n-ar fi lucrat un meșter de corăbii, dacă 
n-ar fi clădit un arhitect și dacă n-ar fi armonizat-o un muzician? Precum, 
deci, cel ce gândește așa e nebun și dincolo de orice nebunie, la fel nu mi se 
par sănătoși la minte cei ce nu recunosc pe Dumnezeu și nu cred în Cuvântul 
(Rațiunea) Lui, Mântuitorul tuturor, Domnul nostru lisus Hristos, prin care 
Tatăl orânduiește și susține și poartă de grijă de toate”.82 

Pierzând înțelegerea legăturii finitelor cu Dumnezeu, și deci a 
caracterului lor relativ, omul, inevitabil, le privește ca pe ceva absolut, ele 
ajungând să uzurpe în mintea lui locul cuvenit lui Dumnezeu, pe Care-L 
neagă.83 Cultul creaturilor înlocuiește, pentru omul căzut, adoraţia cuvenită 
Creatorului. Avem de-a face cu idolatrie nu numai în cazul formelor 
religioase organizate, în care creaturile sunt explicit definite ca zei, ci și de 
fiecare dată când omul acordă unei ființe o finalitate, o valoare și un sens în 
sine, în loc ca acestea să-i fie recunoscute ca venind de la Dumnezeu. Găsim 
idolatrie, de asemenea, în orice activitate, în orice efort dedicate unei ființe 
luată în sine, iar nu lui Dumnezeu, prin mijlocirea ei. Avem de-a face cu o 
atitudine idolatră față de o ființă de fiecare dată când ea încetează de a mai fi 
transparentă pentru Dumnezeu, când încetează de a-L revela, adică, altfel 
spus, de fiecare dată când omul nu mai sesizează „rațiunile” ei spirituale și 
energiile dumnezeiești prezente în ea, care definesc adevărata ei natură. 
Astfel înțeleasă, ființa îl ascunde pe Dumnezeu, în loc să-L descopere; într- 
un anume fel se închide în sine, în loc de a fi pentru om un fel de treaptă, 
ajutându-l să se înalțe spre Creatorul ei. Și atunci omul îi atribuie unei 
creaturi, redusă la neant de neștiința lui, slava pe care se cuvine s-o aducă, 
prin mijlocirea ei, lui Dumnezeu. Sfântul Pavel numește aceasta nebunie: „S- 
au rătăcit în gândurile lor și inima lor cea nesocotită s-a întunecat. Zicând că 
sunt înţelepţi, au ajuns nebuni. Și au schimbat slava lui Dumnezeu Celui 
nestricăcios cu asemănarea chipului omului celui stricăcios și al păsărilor și 
al celor cu patru picioare și al târâtoarelor” (Rom. 1, 21-23). Urmând 
învățăturii Apostolului, toți Sfinţii Părinţi văd în idolatrie o formă de nebunie 
spirituală. Astfel, Sfântul Atanasie cel Mare scrie: „Oamenii ajunși fără de 
minte (nebuni) au nesocotit harul dat lor și prin aceasta au întors atât de 
mult spatele lui Dumnezeu și au tulburat atât de mult sufletul lor, încât... au 
uitat de cunoștința de Dumnezeu și și-au plăsmuit zei în locul Lui — căci au 
făurit idoli în locul adevărului și au cinstit mai mult cele ce nu sunt, în locul 


82 Cuvânt împotriva elinilor, 47. Cf. Sf. Antonie cel Mare: „Din pricina nebuniei lor, ei nu- 
L cunosc pe Dumnezeu și nu-l aduc laudă ca Făcătorului lor” (Scrisoarea V, 3). 
83 Cf. Sf. Maxim Mărturisitorul, Răspunsuri către Talasie, Prolog, PG go, 257B. 


lui Dumnezeu Cel ce este, slujind făpturii în locul Făcătorului”.84 lar în altă 
parte spune: „învățând oamenii să născocească pe seama lor răutatea, care nu 
este, și-au plăsmuit și pe zeii care nu sunt (...) Pierzându-și mintea... și uitând 
de cunoștința de Dumnezeu, folosindu-se de o rațiune fermecată, mai bine 
zis de o lipsă de rațiune, și-au închipuit cele văzute că sunt zei, pentru că 
slăveau zidirea în locul Ziditorului (cf. Rom. 1, 25) și au îndumnezeit lucrurile 
în locul cauzei lor, al Creatorului și Stăpânului Dumnezeu”.5% Și, puţin mai 
sus, spune încă: „Și neexistând nimeni afară de Sine (de Cuvânt), ci și cerul, 
și pământul, și toate cele din ele atârnând de EI, totuși unii oameni fără 
minte, înlăturând cunoștința Lui și credința în EI, au cinstit cele ce nu sunt; 
și în loc de Dumnezeu au zeificat cele ce nu sunt..., pătimind astfel un lucru 
nebunesc și plin de impietate”.8 

Închinându-se creaturilor, în locul Creatorului, oamenii au „schimbat 
adevărul lui Dumnezeu în minciună” (Rom. 1, 25). Necunoscându-L pe 
Dumnezeu, Adevărul Însuși, adevărul oricărei ființe și izvor a tot adevărul (In 
1, 9, 17; 8, 32; 14, 17; 15, 26; 16, 13. Efes. 4, 21; 1 In 5, 6), omul s-a lipsit de orice 
posibilitate de cunoaștere adevărată. El nu mai sesizează prin duhul său 
realitatea în Duhul și, văzând astfel toate lucrurile deformate din pricina 
păcatului și a patimilor, el ajunge la o falsă înțelegere a lor; „păcătoșii, spune 
Origen, nu văd cu ochii înțelegători, sănătoși și buni, ci cu cei numiţi «minte 
trupească» (Col. 2, 18)”; crezând că vede, este de fapt orb (Is 6, 9-10; În 9, 39; 
2 Cor. 4, 4).57 Omul căzut trăiește astfel într-o lume falsificată, ireală, creată 
de el, necunoscând adevărata semnificaţie a celor existente și nici raporturile 
dintre ele. Această confuzie este sporită prin lucrarea Celui Rău, tatăl 
minciunii (In 8, 44), care, cum spune Sfântul loan Gură de Aur, „tulbură în 
chip nenorocit cugetul nostru și face să rătăcească judecata noastră cu privire 
la dreapta preţuire a lucrurilor”.88 El vede aici o formă de nebunie, spunând 
despre omul păcătos că este „cu adevărat lipsit de minte (...), necunoscând 


54 Tratat despre întruparea Cuvântului, n. Cf. 15. 

85 Cuvânt împotriva elinilor, 8. 

Se Ibidem, 47. Clement Alexandrinul scrie și el: „„Nimic nu mi se pare că a umplut mai mult 
de nebunie (nava) viața omenească precum îndeletnicirea cu atâta râvnă de cele materiale” 
(Cuvânt de îndemn către eleni, X, 99, 1). Cf. Sf. loan Gură de Aur: „Părăsindu-L pe Dumnezeu, 
s-au închinat cerului, din pricina prostiei și nebuniei lor” (Despre diavol, |, 6). În mod curent 
formele de idolatrie ale păgânismului au fost privite de Sfinţii Părinţi ca forme de nebunie. A 
se vedea, pe lângă altele: Constituţiile apostolice, V, 15, 3. Clement Alexandrinul, Cuvânt de 
îndemn către eleni (Protrepticul), X, 96, 4. Istoria călugărilor din Egipt, Viaţa lui Simeon cel 
Bătrân, 2. Fer. Teodoret al Cirului, Vieţile sfinților pustnici din Siria, |, 4; VI, 4; Cuvânt despre 
Providență, II, 580A. 

S7.0£ Origen, Omilii la Cartea Numerii, XVII. 

adevărata natură a lucrurilor”.89 


Cum vedem, omul căzut, din pricina înțelegerii sale devenită 
trupească, judecă lucrurile după aparenţa lor sensibilă, neînțelegând ce sunt 
ele în esenţa lor inteligibilă. În faţa minţii sale stă un fel de văl care-l 
împiedică să sesizeze ceea ce este dincolo de fenomene, adică dincolo de 
lucruri așa cum apar ele simţurilor, rămânând într-o permanentă iluzie. „lar 
acoperământ (văl) este înșelăciunea senzaţiilor care leagă sufletul de 
suprafețele lucrurilor sensibile și împiedică trecerea lui la cele inteligibile”.9 
Socotind ca adevărate cele care îi par lui așa, introduce cea mai desăvârșită 
confuzie în perceperea realităţii; el ia drept adevărat ceea ce este fals, 
socotește răul bine, iar binele rău. Ceea ce este cel mai puţin real, aparența, 
o consideră drept realitate deplină, iar ceea ce este cu adevărat real -— 
realitatea spirituală, inteligibilă și dumnezeiască -, drept ceva mai puțin real 
și chiar ceva ce nu există deloc. În delirul său, omul căzut vede totul de-a- 
ndoaselea, lumea lui este o lume cu susul în jos. „Sunt mai lipsiți de minte 
decât măgarii, pentru că socotesc îndoielnice cele ce sunt mai limpezi decât 
cele ce se văd”, spune Sfântul loan Gură de Aur.%? Și voind să-i aducă pe 
ascultătorii săi pe calea cunoașterii celei adevărate, el adaugă: „Dacă spui că 
trebuie să crezi numai în ce vezi, îți voi spune și eu că trebuie să crezi mai 
mult în cele pe care nu le vezi decât în cele pe care le vezi. Par ciudate 
cuvintele mele, totuși sunt adevărate”.% La rândul său, Sfântul Macarie 
Egipteanul subliniază rolul lucrării diavolești în această confuzie și iluzie: 
„Din cauză că a încălcat porunca, (sufletul)... a ajuns jucăria puterilor 
potrivnice. Acestea l-au scos din minţi și au tocit înclinarea lui spre cele 
cerești, încât el nu mai vede cele ce i-au făcut și crede că așa a fost de la 
început”.94 

Pierzând înțelegerea adevărată a realităţii, pe care o avea în Duhul 
Sfânt, dar simțind în continuare setea de a cunoaște, omul căzut ajunge nu 
la o altă unică cunoaștere, ci la o mulțime de cunoștințe, corespunzătoare 
multitudinii de aparenţe printre care se mișcă. Sfântul Marcu Ascetul spune 
astfel că necunoașterea și uitarea de Dumnezeu „tulbură sufletul printr-o 
grozavă și nestatornică curiozitate”.%5 Dar cunoștințele pe care le capătă în 
acest fel sunt numai parțiale, schimbătoare, diferite, chiar opuse, ca și 
realitățile fenomenale cunoscute. Prin aceste substitute ale cunoașterii, omul 


59 Ibidem. 

90 Ambigua, 10, PG gi, 1m2B. 

nu face decât să claseze cele aparente, care nu au în sine nici urmă de 
obiectivitate, de vreme ce sunt definite de o minte neputincioasă și 
deformantă. Cunoașterea rațională, care încearcă să unifice cunoștințele, 
depășind formele aleatorii ale percepţiei sensibile, nu poate face aceasta 
decât în mod artificial, după cum am mai spus, din pricina convențiilor pe 
care și le-a stabilit ea însăși și care sunt, deci, cu totul relative. Diversele 
cunoștințe ale omului nu sunt astfel decât proiecţii iluzorii ale conștiinței sale 
decăzute,*7 și acolo unde pare că s-a atins o anumită obiectivitate sau s-a 
ajuns la un adevăr - ca în cazul cunoașterii științifice —, această obiectivitate 
și acest adevăr reprezintă doar un acord provizoriu al unor conștiințe care 
operează cu același tip de proiecţie și care, într-un anume fel, au ajuns să se 
înțeleagă, în decăderea lor comună. Această proiecție poate, de altfel, să 
varieze potrivit valorilor la care se raportează aceste conștiințe și scopurilor 
pe care ele le urmăresc. Nici cunoștințele științifice nu sunt neutre, ci, cum 
subliniază Sfântul Grigorie Palama - care se întâlnește în această privinţă cu 
reflecțiile epistemologice cele mai moderne -, ele stau în legătură cu 
scopurile oamenilor, „își iau forma după gândirea celor care se folosesc de ele 
și se schimbă cu ușurință după punctul de vedere al celor care le deţin”.98 

Aceasta este cu atât mai adevărat cu cât cunoștințele omului nu vin 
numai să umple vidul intelectual creat prin pierderea modului de cunoaștere 
spiritual, ci au și scopul de a-i satisface nevoile, cel mai adesea de ordin 
material, și care, cele mai multe, sunt dictate de patimi. „Când cunoașterea 
urmează poftelor trupești, ea adună aceste moduri: bogăţia, slava deșartă, 
podoaba, tihna trupului, căutarea sârguitoare a înțelepciunii raționale, care 
e potrivită cu cârmuirea lumii acesteia și din care țâșnesc noutățile 
născocirilor, a meșteșugurilor și a învățăturilor și celelalte care încununează 
trupul în lumea aceasta văzută”.99 

Toate acestea îi pot oferi omului iluzia unei veritabile cunoașteri și, 
aparent, îi pot umple golul pe care îl resimte, însă ele nu-i sunt de niciun folos 
temeinic, pentru că nu-și poate împlini prin ele adevăratul său destin, care 
este îndumnezeirea lui. Cunoașterea trupească, spune Sfântul Isaac Sirul, „se 
numește cunoștință deșartă, întrucât este goală de orice grijă de Dumnezeu 
și aduce o neputinţă rațională în cugetare, punând-o sub stăpânirea trupului. 


96 C£. Arhim. Sofronie, Starețul Siluan, Paris, 1973, p. 99. Epistemologia contemporană 
recunoaște, de altfel, că știința nu cunoaște realitatea așa cum este. 

97 Din punct de vedere filosofic, concepţia „idealistă” cu privire la cunoaștere este cea 
adevărată, ca una care descrie modul de cunoaștere a omului căzut, deși nu face aceasta în 
mod conștient. Numai în Dumnezeu omul poate dobândi o cunoaștere perfect adecvată 
obiectului cunoscut. 

98 Triade, |, 1, 6. 

99 Cuvinte despre nevoință, 63. 


Grija ei este cu totul în lumea aceasta”.!% Nespunând nimic despre 
Dumnezeu, ea nu spune nimic esenţial nici despre om, nici despre creaturile 
de care acesta este răspunzător din punct de vedere spiritual. „Această 
cunoaștere, spune Sfântul Simeon Noul Teolog, este cu adevărat o 


necunoaștere a oricărui lucru bun”.*! 


2. Patologia dorinţei și a plăcerii 


a) Devierea dorinței și pervertirea plăcerii 

Omul a fost creat în vederea unirii cu Dumnezeu. Facultatea 
poftitoare (emiOupuoa, emiOvunrikov, emOvunrikn Svvaţuc) a fost sădită în firea 
sa pentru a putea să-L dorească pe Dumnezeu, să tindă spre înălțarea la EI și 
spre unirea cu E[.1%2 Aceasta constituie folosirea firească a acestei facultăți, 
potrivit naturii ei,'% și care o păstrează sănătoasă.!94 „Dacă ochiul a fost făcut 
anume ca să caute lumina și să se sature de ea, iar urechea pentru sunete și 
toate celelalte după rostul lor, atunci dorința sufletului se împlinește numai 
când îl află pe Dumnezeu”, spune Sfântul Nicolae Cabasila.!% Spre „Hristos, 
Dumnezeul nostru, este toată râvna”, spune Sfântul Simeon Noul Teolog.19 

Unirea cu El este pentru om, potrivit scopului naturii sale înseși, tot 
ce poate fi mai vrednic de dorit: „încununarea tuturor celor dorite, spune 
Sfântul Vasile cel Mare, este îndumnezeirea”.197 

De orice dorință este legată o plăcere; din îndreptarea firească a 
dorinţei sale spre Dumnezeu, omul primește o bucurie duhovnicească de 

Pustnicul, Cuvinte ascetice, II, 5. Nichita Stithatul, Cele 300 de capete..., I, 16. 

104 Nichita Stithatul, Cele 300 de capete,:., |, 15. 

195 Despre viața în Hristos, II, 9o. 

196 Cateheze, XX, 24-26. 

197 Despre Sfântul Duh, IX, 29. 


nespus.!% „Zidind firea omenească, învaţă Sfântul Maxim Mărturisitorul, 
Dumnezeu a dat minţii ei o anumită capacitate de plăcere, prin care să se 
poată bucura în chip tainic de EI”.199 „Această plăcere (n5ovn) dumnezeiască 
și preafericită”0 este pentru om suprema bucurie, căci prin împărtășirea din 
viața lui Dumnezeu Cel nemărginit, omul primește o plăcere nemărginită — 
numită de Hristos „bucurie deplină” (In 15, n)! -, pe care n-ar putea-o 
dobândi în alt fel, pentru că orice este în afara lui Dumnezeu, fiind mărginit, 
nu poate produce decât o plăcere neîndestulătoare și mărginită."!2 Tot așa, 
Sfântul Maxim spune că nu există decât o singură bucurie, „unirea sufletului 
cu Cuvântul”,"%3 și o unică plăcere, „dobândirea celor dumnezeiești”."14 

Adam în starea sa originară, care, o spunem încă o dată, era starea 
firească a întregii umanităţi, nu dorea nimic altceva decât pe Dumnezeu, 
îndreptându-și spre El „toată puterea lui de iubire”"5 și de la El avându-și 
desfătarea, bucuria, fericirea. Singur Dumnezeu era pentru om izvorul 
plăcerilor: „Numai în El își afla omul desfătarea”, spune Sfântul Grigorie de 
Nyssa;"6 în Rai, omul nu cunoștea plăcerile „amestecate”, spune tot el în altă 
parte, ci „binefacerea cea una a omului era bucuria de Binele cel desăvârșit”."7 
Altfel spus, la început omul nu cunoștea plăcerea legată de simţuri. 
„Dumnezeu, care a zidit firea omenească, nu a creat împreună cu ea 
plăcerea... din simţire”, spune Sfântul Maxim."8 


108 Cf. Sf. Atanasie cel Mare, Cuvânt împotriva elinilor, 2. Sf. Maxim Mărturisitorul, 


Răspunsuri către Talasie, 55. Psalmistul spune: „Desfătează-te în Domnul” (Ps. 36, 4). Sf. 
Grigorie de Nyssa arată că Eden înseamnă „plăcere curată” (Despre facerea omului, XIX, PG 44, 
196D). 

199 Răspunsuri către Talasie, 61 (p. 336-337). Vorbind despre venirea Cuvântului lui 
Dumnezeu în trup pentru a restaura natura umană, Sf. Macarie Egipteanul scrie că numai așa 
putea „sufletul să vieze și să subziste în dumnezeirea Lui și să ajungă la viața nemuritoare și 
să se desfăteze de o plăcere nestricăcioasă și de o slavă negrăită”. (Parafrază în 150 de capete..., 
67). 

119 Sf. Grigorie de Nyssa, Despre feciorie, V. Sf. Maxim Mărturisitorul, la fel, numește nSovn 
„plăcerea sufletului după virtute” (Răspunsuri către Talasie, 58, scolia 22). 

1! Cf. Sf. Nicolae Cabasila, Despre viața în Hristos, II, 92. 

2 Cf. Sf. Isaac Sirul, Cuvinte despre nevoință, 38. 

13 Tâlcuire la Tatăl nostru, PG go, 849D. 

114 [bidem, 9o1 A. A se vedea, de asemenea, Evagrie, Capete gnostice, III, 64; IV, 49; Tratatul 
practic, 32. Clement Alexandrinul, Stromate, VI, 9, 75, 1. Parafrază în 150 de capete..., 106. 

U5 Sf. Maxim Mărturisitorul, Ambigua, 120, PG ga, 1353C. 

6 Despre feciorie, XII, 4,8. Vezi și: Marele cuvânt catehetic, 8; Despre facerea omului, XIX, 
PG 44, 197B; XX, PG 44, 200C. 

117 Despre facerea omului, XIX, PG 44, 197B. 

8 Răspunsuri către Talasie, 61. 


Diavolul, pizmuindu-l" pe om pentru bucuria duhovnicească care-i 
era menită, l-a îndemnat cu viclenie să-și mute dorinţa de la Dumnezeu și s- 
o îndrepte spre cele necuvenite, lucru de care Dumnezeu, prin porunca Sa, 
voise să-l ferească. „Diavolul, spune Sfântul Maxim Mărturisitorul, prin 
amăgire, l-a convins pe om să-și mute dorința sufletului de la ceea ce este 
îngăduit la ceea ce este oprit și să se abată spre călcarea poruncii 
dumnezeiești”."22 Omul a fost astfel ispitit de diavol spre plăceri care îi erau 
necunoscute încă, dar care erau mai apropiate și mai lesne de dobândit!2 
decât plăcerile spirituale spre care îl îndemna firea sa, și de care nu se 
împărtășea încă decât în parte, urmând să intre în stăpânirea lor deplină la 
capătul creșterii sale duhovnicești. Plăcerile pe care i le punea înainte Cel Rău 
erau legate de dorirea celor sensibile, pe care omul în starea cea dintâi nu le 
cunoștea ca atare. 

Adam era menit să se bucure și de realităţile sensibile (cf. Fac. 2, 16),'22 
dar în chip spiritual, adică în Dumnezeu, prin intermediul „rațiunilor” lor 
spirituale, logoi. Sfântul Maxim învață că Dumnezeu, „l-a introdus între 
făpturi ca cel din urmă pe om”, „care este peste toate”, „ca un laborator ce 
ţine și leagă toate la un loc”, „ca o legătură naturală ce mijlocește prin părțile 
sale între extremităţile universului și aduce în sine la unitate cele despărțite 
după fire printr-o mare distanță”. Dumnezeu a rânduit ca omul „să facă 
arătată prin sine marea taină a țintei dumnezeiești: unirea armonioasă a 
extremităților din făpturi între ele, unire ce înaintează în sus și pe rând de la 
cele imediate la cele mai îndepărtate și de la cele mai de jos la cele mai înalte, 
sfârșindu-se în Dumnezeu”.'% E] trebuia ca, prin cunoașterea și contemplarea 
rațiunilor (logoi) din lucruri și prin iubire, să unifice creaţia sensibilă, iar apoi 
să unească cele sensibile cu cele inteligibile."2+ 

Dar Adam, printr-o rea folosire a libertăţii sale, s-a abătut de la acest 
ţel, care în final l-ar fi dus la unirea cu Dumnezeu, pe el și întreaga creație 
unificată în el; și-a pervertit astfel propria natură: „După ce a fost creat, 
omul... s-a mișcat, de bunăvoie, contrar firii și fără de minte (avonrwc)..., 
abuzând de puterea naturală dată lui prin creație spre unirea celor despărțite, 
ca mai vârtos să despartă cele unite”.25 Adam a început să privească și să 


19 Această trăsătură este des subliniată de Sfinții Părinţi. Vezi, de pildă: Sf. Maxim 
Mărturisitorul, Răspunsuri către Talasie, Prolog. Sf. Grigorie de Nyssa, Marele cuvânt catehetic, 
6. 

120 Țâlcuire la Tatăl nostru, PG 90, 904C (p.273). 

121 Cf. Sf. Atanasie cel Mare, Cuvânt împotriva elinilor, 3. 

122 Cf. Sf. Macarie Egipteanul, Omilii duhovnicești (Col. II), XIII, 1. 

123 Ambigua, 106, PG 91, 1305B. Cf. 1305 C. 

124 Cf. ibidem, 1305D- 13084. 

125 Ibidem, 1308C. 


dorească creaturile, vrând să se bucure de ele în sine și numai pentru sine, în 
mod egoist, adică în afara lui Dumnezeu; sau, cum zice Sfântul Maxim, 
„încercând să dobândească, cum nu trebuia, cele ale lui Dumnezeu, fără 
Dumnezeu și înainte de Dumnezeu, și nu după Dumnezeu”. Astfel el a 
înlocuit dorinţa și plăcerea de ordin duhovnicesc, conforme firii sale, cu o 
dorinţă și o plăcere trupești, potrivnice firii.*27 „Plăcerea pe care a ajuns omul 
s-o cunoască prin înșelăciunea diavolului i s-a făcut pricina căderii”, spune 
Sfântul Grigorie de Nyssa.!28 Iar Sfântul Chiril de Seythopolis spune și el: „În 
locul frumuseţii inteligibile, Adam a ales ceea ce a părut desfătător pentru 
ochii săi trupești”.129 Explicând acest proces, Sfântul Maxim arată că „lipindu- 
se de cele stricăcioase, întorcând spre materie dorinţa lui cea după fire”, prin 
dulceața plăcerilor trupești, și-a îndepărtat mintea de la înțelegerea 
dumnezeiască a celor inteligibile, care îi era proprie după fire.130 

Încetând de a-L mai dori și iubi pe Dumnezeu, omul a început să se 
iubească pe sine - iubire pe care Sfinţii Părinţi, și mai ales Sfântul Maxim 
Mărturisitorul, o numesc filautie (pioavnia) - și realitatea sensibilă, scoțând 
de aici înainte din sine și din aceasta, în principal prin mijlocirea simțurilor, 
deci a trupului, plăcerile și desfătarea.3! „Oamenii, spune Sfântul Atanasie 
cel Mare, nesocotind cele bune și lenevindu-se cu înțelegerea, au căutat mai 
vârtos cele mai apropiate de ei. lar mai aproape le-au fost trupul și simțurile 
acestuia. De aceea și-au despărțit mintea lor de cele inteligibile și au început 
să se privească pe ei înșiși. lar privindu-se pe ei înșiși și cunoscându-și trupul 
și celelalte lucruri sensibile și lăsându-se amăgiţi de ele, au căzut în poftele 


lor, alegând cele ale lor în locul contemplării lui Dumnezeu”.'% 


126 Ibidem, 42, n56C. 

127 Cf. Sf. Maxim Mărturisitorul, Răspunsuri către Talasie, 6. 

18 Despre feciorie, XII, 4. 

129 viața Sfântului Sava, 3. 

130 Tâlcuire la Tatăl nostru, PG go, 888C. 

131 Trebuie să remarcăm, odată cu Sf. loan Damaschin, că plăcerea simţurilor sau a cărnii 
nu este numai trupească: „Dintre plăceri, unele sunt sufletești, altele trupești. Sufletești sunt 
acelea care aparţin sufletului în sine (...) Trupești sunt acelea la care participă și sufletul și 
trupul. Pentru aceasta se numesc trupești toate cele care se raportează la hrană, la legături 
sexuale și cele asemenea. Dar nimeni nu va găsi plăceri proprii numai trupului” (Dogmatica, 
II, 13). Sf. Maxim Mărturisitorul explică plăcerea de ordin simţual și relaţia ei cu dorinţa de 
același fel, spunând: „Plăcerea pentru cele oprite se naște dintr-o pasiune față de ceva sensibil, 
prin mijlocirea lucrării simţurilor. Fiindcă plăcerea nu este altceva decât o formă a senzaţiei 
modelate în organul simțului prin vreun lucru sensibil, sau un mod al lucrării simțurilor 
determinat de o poftă neraţională. Căci pofta adăugată la senzaţie se transformă în plăcere, 
imprimând senzaţiei o formă, și senzația mișcată de poftă naște plăcerea când atinge lucrul 
sensibil” (Ambigua, 12, PG gi m2C). 


132 Cuvânt împotriva elinilor, 3. 


Această abatere a doririi lui Dumnezeu, sădită în firea omenească, 
această deviere a puterii poftitoare a omului, care-l îndepărtează de 
Dumnezeu, spre care era în chip firesc îndreptată, ducându-l, contrar firii sau 
rațiunii,'% spre o realitate sensibilă luată în sine constituie o pervertire, o 
denaturare,'34 o îmbolnăvire a acestei facultăţi, care afectează, după cum vom 
vedea, întreaga natură omenească. Într-adevăr, spune Sfântul Maxim, „răul 
este abaterea lucrării puterilor (facultăţilor) sădite în fire de la scopul lor, și 
nimic altceva. Sau, iarăși, răul este mișcarea nesocotită a puterilor naturale 
spre altceva decât scopul lor, în urma unei judecăți greșite. lar scop numesc 
Cauza celor ce sunt, după care se doresc în chip firesc toate”.B5 Corelativ, 
plăcerea după simțuri apare ca „lucrarea sufletului contrară firii”, care „nu 
poate avea alt început al nașterii ei decât abaterea sufletului de la cele 
conforme firii sale”.136 De aceea Părinţii vorbesc deseori despre „boala poftei” 
și consideră iubirea de plăcere (QiânS5ova) ca pe cea dintâi și cea mai mare 
boală sufletească a omului căzut.'37 


Ajunși aici, ne putem întreba care este, în fond, cauza căderii omului: 
faptul că omul și-a îndreptat dorința spre realitatea sensibilă l-a înstrăinat de 
Dumnezeu sau îndepărtarea de Dumnezeu l-a mânat spre aceasta? Sfinţii 
Părinţi socotesc că cea dintâi, arătând că, din pricina stării de copilărie pe 
care o avea la început în Rai, omul a ascultat îndemnul Celui Rău de a-și 
însuși „bunuri” mai ușor de dobândit și mai la îndemâna lui, cum am văzut, 
puțin mai sus, că spune Sfântul Atanasie. Sfântul Maxim Mărturisitorul 
adoptă și el o poziție asemănătoare: „Vicleanul, acoperindu-și de cele mai 
multe ori pizma sub chipul bunăvoinţei și înduplecând cu viclenie pe om să- 
și miște dorinţa spre altceva din cele ce sunt, și nu spre cauză, a sădit în el 
necunoștința cauzei”.138 

Dar ne putem opri și asupra celuilalt punct de vedere. Există, într- 
adevăr, o interacțiune a acestor două cauze, o dialectică pe care o indică 
Sfântul Maxim în alt pasaj, în care descrie procesul căderii omului și unde se 
vede cum dorirea celor sensibile și a plăcerii adusă de ele, pe de o parte, și 


133 Cf. Sf. loan Damaschin, Cuvânt de suflet folositor. 

134 Cf. Nichita Stithatul, Cele 300 de capete, 1, 15; 16. 

155 Răspunsuri către Talasie, Prolog. Cf. Dionisie Areopagitul, Despre Numirile 
dumnezeiești, IV, 16. 

136 Răspunsuri către Talasie, 58. 

137 A se vedea, în ceea ce privește iubirea de plăcere considerată explicit ca boală: 
Apoftegme XV, 136, Avva Dorotei, Învăţături de suflet folositoare, XI, 10. Epistole, 7, 192. Sf. 
Maxim Mărturisitorul, Capete despre dragoste, Il, 44; 70. Sf. loan Damaschin, Cuvânt de suflet 
folositor. Sf. Nichita Stithatul, Cele 300 de capete.. II 22. 


138 Răspunsuri, către Talasie, Prolog. Cf. 65. 


uitarea de Dumnezeu, pe de alta, dar și iubirea egoistă de sine, se sporesc una 
pe alta, se condiționează și se întăresc în mod reciproc: „Cu cât se îngrijea 
omul mai mult de cunoștința celor văzute prin simţire, cu atât își strângea în 
jurul său mai tare neștiința de Dumnezeu. Și cu cât își strângea mai mult 
legăturile neștiinței, cu atât se lipea mai mult de experiența gustării prin 
simţire a bunurilor materiale cunoscute. Dar cu cât se umplea mai mult de 
această experienţă, cu atât se aprindea mai mult patima iubirii trupești de 
sine, care se năștea din ea. Și cu cât se îngrijea mai mult de patima iubirii 
trupești de sine (filautia), cu atât născocea mai multe moduri de producere a 
plăcerii, care este rodul și ţinta iubirii trupești de sine”.139 

Multiplele forme ale dorinţei prin care omul căzut caută diferite 
moduri de obținere a desfătării simțurilor, căreia își dedică de acum înainte 
existența, dar și mijloacele prin care încearcă, psihologic și fizic, să 
îndepărteze durerea care, cum vom vedea, urmează plăcerii, constituie 
patimile, care apar astfel ca născociri ale omului în scopul împlinirii noilor 
sale nevoi. Dorind ca „iubirea trupească de sine să aibă unită cu ea numai 
plăcerea, rămânând neîncercată de durere..., așa s-a strecurat marea și 
nenumărata mulțime a patimilor stricăcioase în viața oamenilor”, scrie 
Sfântul Maxim,'* adăugând mai departe: „Căutând plăcerea din pricina 
iubirii trupești de noi înșine și străduindu-ne să fugim de durere din aceeași 
pricină, născocim surse neînchipuite de patimi făcătoare de stricăciune (...); 
iubirea față de partea lui văzută, adică faţă de trup, îl silește ca pe un rob, prin 
pofta de plăcere și frica de durere, să născocească multe forme ale patimilor, 
după cum se nimeresc timpurile și lucrurile și după cum îl îndeamnă modul 
lui de a fi. 


b) Iconomia dorinței 

Dorinţele spirituale, care se înmănunchează în dorirea lui Dumnezeu, 
și dorințele legate de simțuri, „carnale”, nu constituie, cum am putea crede 
la o primă abordare, două feluri de dorințe, diferite prin obârșia lor: în ființa 
omului nu există decât o unică putere de a dori (emiOupuoa, emiOvunrikov, 
eriOuunrin Svvapuc).142 

La omul pe care l-am definit ca normal (Adam înainte de cădere, 
sfântul, omul restaurat în lisus Hristos), această putere doritoare, potrivit 
naturii sale, este în întregime îndreptată spre Dumnezeu, „obiectul” firesc și 
normal al dorinței omenești. 


139 Ibidem, Prolog. 

140 jbidem. Cf. Marcu Ascetul, Despre legea duhovnicească, 102. Sf. loan Damaschin, Cuvânt 
de suflet folositor. Teognost, Despre făpturire și vedere, 4. 

'4 Ibidem. 

142 Cf. Fer. Teodoret al Cirului, Tratamentul bolilor elinești. V, 77. 


Dorinţele legate de simţuri care apar la omul căzut și păcătos, în 
natura lor profundă, nu sunt altceva decât această dorință, care, abătută de 
la țelul ei firesc, s-a întors contra propriei firi, divizându-se potrivit realității 
sensibile, caracterizată prin multiplicitate, spre care s-a îndreptat. 

Astfel, toate dorințele omului căzut apar din această decădere și 
reorientare patologică a dorinței firești inițiale după Dumnezeu, prin 
întoarcerea ei contra firii, prin pervertirea ei. Ele sunt simple succedanee, iar 
plăcerea sensibilă pe care omul o dobândește în acest fel nu este decât un 
simulacru al desfătării spirituale și al adevăratului bine. O mulțime de 
învățături patristice vin în sprijinul acestei idei.'44 Prin alipirea de trup, spune 
Sfântul Maxim, „iubirea datorată de noi numai lui Dumnezeu se împarte”.145 
Origen, arătând cele două direcţii divergente în care poate merge această 
unică facultate de a iubi existentă în om, scrie încă și mai precis: „Una dintre 
manifestările sufletului este dragostea, pe care noi o folosim bine pentru a 
iubi atunci când iubim înţelepciunea și virtutea; însă când iubirea noastră 
coboară la fapte mai puţin bune, atunci carnea și sângele sunt cele pe care le 
iubim”.146 Avva Isaia, la rândul său, spune: „Dorirea cea după fire este dorirea 
minții și nu este fără dorirea lui Dumnezeu; precum nu e nici iubirea celor 
conforme firii. De aceea s-a numit Daniel «bărbatul doririlor» (Dan. 9, 23). 
Vrăjmașul a schimbat această dorire în poftirea urâtă a toată necurăția”.'*7 
Sfântul Grigorie de Nyssa este la fel de explicit atunci când vorbește despre 
cei care „după ce și-au întors toată puterea de a iubi și au mutat elanul'48 
minţii de la realitățile dumnezeiești spre lucruri pământești și josnice, au 
lăsat țarina sufletului lor pradă patimilor; și așa au încetat să se mai înalțe 
spre cele cerești, iar dorirea (de Dumnezeu și a celor cerești), aproape 
secătuită, abătută din drumul ei, s-a îndreptat spre patimi”.'%9 Tot el vorbește, 
în alt loc, despre omul care „răpind ca un fur iubirea datorată numai lui 


Dumnezeu, o risipește în pofte omenești”.!5 Și încă: „Să ne înălțăm deasupra 


143 „Bunătăţile acestei vieţi, care nu sunt decât un joc de cuvinte mincinoase, niciuna nu 
aduce în suflet dragostea și bucuria. Pentru că până și ceea ce ne-ar părea bun nu-i decât un 
mincinos idol al adevăratului Bine”, scrie Sf. Nicolae Cabasila (Despre viața în Hristos, II, p. 
87). 

144 O găsim mai ales la Sf. Grigorie de Nyssa (Despre feciorie, V; VI, 2; IX, 1; XI, 3; XVIII, 3) 
şi la Sf. Maxim Mărturisitorul, Capete despre dragoste, III, pi; Răspunsuri către Talasie, 49; 
Tâlcuire la Tatăl nostru, PG 90, 896C. 

145 Ambigua, 10. PG 91, n44B. 

146 Omilii, la Cântarea cântărilor, ||, 1. 

147 Douăzeci și nouă de cuvinte ascetice, II, 1. 

145 Opun, care poate fi tradus și prin „impuls” sau „dorinţă. 

149 Despre feciorie, IX, 1. 

150 Ibidem, 2. 


celor care atrag poftele omenești, care, deși de rând, stricăcioase și trecătoare, 
sunt socotite frumoase, și de aceea vrednice de râvnit și de mult preţ, și să nu 
ne risipim nebunește cu ele puterea noastră de a iubi”.'5! 

O caracteristică esenţială a acestei facultăți a omului, care dovedește 
că nu se poate vorbi decât despre o unică dorinţă, este faptul că ea nu se poate 
îndrepta și spre Dumnezeu, și spre realitatea sensibilă. „Nu vom afla într-o 
inimă mai multe patimi, spune Sfântul loan Gură de Aur, căci se alungă una 
pe alta. Și fiind inima împărțită între ele, devine slabă, patima cea mai tare 
supunându-le pe toate”.5 Iar Sfântul Isaac Sirul arată că: „nu poate cineva 
dobândi dragostea de Dumnezeu odată cu poftirea lumii”.'5 „Nu stă în firea 
puterii noastre iubitoare, spune limpede Sfântul Grigorie de Nyssa, să 
slujească în același timp desfătărilor trupești și unirii spirituale”.154 „Căci, 
explică el mai departe, ochiul nu poate vedea deodată două lucruri, ci numai 
dacă le privește pe rând pe fiecare dintre ele; nici limba nu ar putea să 
slujească unor graiuri diferite, rostind în aceeași clipă cuvinte evreiești și 
cuvinte grecești; nici urechea nu poate asculta în același timp istorisirea unor 
întâmplări oarecare și cuvântul celui care dă învățătură”.'55 Să amintim aici și 
cele spuse de Apostolul Pavel: „Trupul poftește împotriva duhului, iar duhul, 
împotriva trupului; căci acestea se împotrivesc unul altuia, ca să nu faceți cele 
ce aţi voi” (Gal. 5, 17). Sau cum a spus Însuși Hristos: „Nimeni nu poate să 
slujească la doi domni, căci sau pe unul îl va uri și pe celălalt îl va iubi, sau de 
unul se va lipi și pe celălalt îl va dispreţui” (Mt 6, 24; Le 16, 13). 

Astfel, îndreptându-și dorința spre ceva, prin chiar acest fapt omul o 
îndepărtează de altceva. „Grija de una duce neapărat la lepădarea celeilalte”, 
spune Sfântul Grigorie de Nyssa.15€ De aici reiese că, cu cât omul dorește și 
iubește mai mult cele ale lumii, cu atât mai puţin îl dorește și îl iubește pe 
Dumnezeu. „De asta dragostea noastră de Hristos este mai slabă, pentru că 
ne irosim toată puterea dragostei noastre în dragostea de cele lumești”.'57 Cel 
care nu-și îndreaptă toată dorinţa sa spre Dumnezeu, în chip necesar va dori 
făpturile și va iubi lumea:'55 „La cel care nu știe să umble pe calea 
duhovnicească (...) toată preocuparea lui se mișcă numai în jurul trupului”, 

scrie Sfântul Maxim Mărturisitorul.'59 lar Sfântul Grigorie Palama constată că 
omul care nu-L iubește pe Dumnezeu din tot sufletul său și din toată inima 
sa „aleargă încoace și încolo prin lume, irosindu-și de dragul ei cea mai mare 
parte a iubirii sau chiar toată iubirea de care este în stare inima lui”.16 Și 
invers, cel care își îndreaptă toată dorința spre iubirea sinceră a lui 
Dumnezeu, nu poate dori vreun lucru omenesc și nu cunoaște dorințe 
pătimașe, căci și-a îndreptat spre EI și spre realitățile spirituale toată puterea 
iubirii sale. „În Duhul să umblaţi și să nu împliniți pofta trupului” (Gal. 5, 16), 
învață Apostolul Pavel, iar Sfântul Diadoh al Foticeei se întreabă: „Ce poftă 
va mai avea de bunătățile lumii cel ce e hrănit de dragostea 
dumnezeiască?”.6! „La cei care și-au înălțat mintea la Dumnezeu și sufletul 
l-au aprins cu iubirea Lui, trupul nu mai poftește cele ce se împotrivesc 
duhului”, spune, în același sens, Sfântul Grigorie Palama.'% La rândul său, 
Sfântul Simeon Noul Teolog scrie: „Sufletul unit prin iubire cu Dumnezeu nu 
poate să fie târât spre poftele și dorinţele trupului și nici spre alte pofte ale 
lucrurilor și patimilor văzute sau nevăzute. Fiindcă pornirea inimii lui sau 
mai degrabă toată înclinarea voinţei lui e legată de dulcea iubire a lui 
Dumnezeu. Deci aceasta fiind legată, precum spuneam, de Făcătorul ei, cum, 
spune-mi, se va putea aprinde trupul sau în general să-și împlinească poftele 
ei? Nicidecum”.16 

Faptul că dorința, deviată de la unul dintre cele două domenii — 
spiritual sau sensibil/trupesc - spre care s-ar fi îndreptat, se mișcă în mod 
necesar spre domeniul opus, se explică prin caracterul mobil al sufletului, 
prin faptul că omul nu încetează să dorească ceva și, deci, dacă își retrage 
dorința de la un lucru spre care o îndrepta până arunci, el simte imediat 
nevoia de a găsi un altul spre care să și-o îndrepte.!5 Sfântul Nichita Stithatul 
spune: „Fiindcă sufletul este schimbător din fire, el este supus schimbării; 
dacă el părăsește sârguința spre cele dumnezeiești, cade în grija de cele 
pământești”.65 Același argument îl folosește și Sfântul Atanasie atunci când 
vorbește despre căderea omului în Rai: „Căci firea, fiind ușor mișcătoare, nu 
încetează de a se mișca, chiar dacă se întoarce de la cele bune. Dar ea nu se 
mai mișcă pe calea virtuţii, nici ca să vadă pe Dumnezeu, ci, gândind la cele 
ce nu sunt, preface ceea ce este în puterea ei, folosindu-se rău de aceasta 

pentru poftele ce le-a născocit, dat fiind că a fost creată și cu voie liberă. Căci, 
precum poate înclina spre cele bune, așa poate să se și întoarcă de la cele 
bune. lar întorcându-se de la bine, se gândește numaidecât la cele potrivnice. 


Căci nu poate să nu se miște deloc, fiind prin fire ușor mișcătoare” .166 


Atunci când vom studia, în capitolul următor, diferitele patimi, vom 
vedea că există o iconomie a dorinței nu numai în acest plan vertical pe care 
l-am evocat aici — în care dorința se mișcă fie spre realitățile spirituale, fie 
spre cele sensibile, trebuind să se îndepărteze de unele atunci când se 
îndreaptă spre cele opuse -, ci și unul orizontal, în care dorința omului se 
mișcă printre diferitele obiecte ale patimilor și unde, la fel, lăsându-se pradă 
unora, le părăsește pe altele. 


c) Patologia dorinței și a plăcerii, la omul căzut 

Vorbind despre dorința pervertită a omului căzut, Sfântul Vasile cel 
Mare scrie: „Pofta este o boală a sufletului (erriOvpua voooc ori Wuxns)” 197 Și 
putem spune că este așa, din multe privinţe. 

Mutându-și dorința de la Dumnezeu, Care era țelul ei firesc,'68 
propriu, normal, spre sine însuși și spre cele sensibile, și aflându-și în ele 
desfătarea, în afara lui Dumnezeu, omul a folosit-o în chip necuvenit,69 
neîndrumând-o conform firii ei,70 ci acţionând contra firii. Supunând 
simțurilor puterea sa firească de a dori, omul „și-a văzut plăcerea mișcându- 
se potrivnic firii, spre lucrurile sensibile, prin mijlocirea simțurilor”, ne spune 
Sfântul Maxim Mărturisitorul.” Iar la Sfântul Nichita Stithatul găsim scris: 
„Dacă omul dorește bunurile cele statornice dăruite de Dumnezeu și care 
sunt veșnice (...), atunci el se mișcă potrivit firii”; „dacă însă hrănește în 
sufletul său dorințe îndreptate spre cele materiale, întoarse spre cele 
pieritoare și care nu pot dăinui (...), atunci el se mișcă într-un mod lipsit de 
rațiune împotriva firii”"7* „Lipsit de rațiune” înseamnă contrar rațiunii 
(Aoyoc), rațiune care, în ultimă analiză, în lumina învățăturii patristice, 
înseamnă conformitate cu Logosul, Cuvântul. Altfel spus, îndepărtându-și 


dorința de Hristos, omul aiurează, purtându-se ca un smintit, nebunește.!3 

De aceea Sfântul Maxim vorbește despre „nebunia minţii, care-și mișcă, 
potrivnic firii, dorința spre lucrurile sensibile”.'74 

Dorinţa rătăcită a omului îl face să trăiască într-o lume pe dos, în care 
valorile sunt răsturnate, în care lucrurile și-au pierdut ordinea și adevăratele 
proporţii: „pofta face mai iubite decât Cauza și Fiinţa cea unică și singura 
vrednică de dorit (...) cele de după ea”;'7%5 omul ajunge să privească cu teamă 
cele vrednice de dorit și să le respingă, îngrijindu-se de cele nevrednice,'76 
constată Sfântul Maxim. Omul căzut ajunge astfel să trăiască într-un mod cu 
totul delirant. 

lar aceasta cu atât mai mult cu cât, pierzând înţelegerea adevăratului 
Dumnezeu, el ajunge, prin această reorientare a dorinței sale și prin 
descoperirea de noi desfătări, să absolutizeze dorinţele și plăcerile sensibile 
și, prin ele, obiectele pasiunilor sale, pe care le așază în locul lui Dumnezeu, 
așa cum arată Sfântul Maxim: „Împărtășindu-se deci omul fără măsură de 
aceasta numai prin simţire, asemenea dobitoacelor necuvântătoare, și aflând 
prin experiență că împărtășirea de cele sensibile susține firea lui trupească și 
văzută, a părăsit frumusețea dumnezeiască menită să alcătuiască podoaba lui 
spirituală și a socotit zidirea văzută drept Dumnezeu, îndumnezeind-o 
datorită faptului că e de trebuință pentru susținerea trupului”.!77 Atunci omul 
își face din realitățile sensibile o mulțime de false zeități, idoli, care sunt din 
aceeași plămadă cu dorințele lui pervertite și pe măsura lor. 

În relațiile sale cu creaturile, omul nu-L mai are în vedere pe 
Dumnezeu, ci propria sa plăcere, iar singura lui normă sunt propriile pofie. 
El nu mai privește creaturile în funcție de logoi lor - „raţiunile duhovnicești” 
-, ci le consideră ca importante sau valoroase numai în măsura în care le 
dorește și în funcţie de intensitatea plăcerii pe care ele i-o oferă. Astfel lumea 
devine pentru om proiecția fantasmatică a dorințelor sale, iar creaturile, 
simple mijloace de satisfacere a patimilor lui, instrumente de desfătare a 
simțurilor. Relaţiile omului cu celelalte făpturi și cu semenii sunt cu totul 
strâmbate, pentru că aceștia, pierzându-și pentru el valoarea spirituală, ajung 
simple obiecte de care se folosește pentru a-și satisface nenumăratele patimi. 
Raporturile dintre ființele omenești devin, în fond, raporturi între obiecte 
supuse predate capriciilor, dorințelor și plăcerilor simţurilor. 

Mânat de dorința lui pervertită, omul caută întotdeauna într-o 
direcție greșită binele propriu, și binele în general, și definește cu constanță 
în mod greșit binele. lubindu-L pe Dumnezeu, omul iubea adevăratul Bine și 
pe toate le judeca numai în funcție de El. Necunoscându-L decât pe 

Dumnezeu și nedorindu-L decât pe EI, omul respingea răul. Prin păcat, el 
gustă din rodul pomului cunoștinței binelui și a răului; dorind desfătarea cu 
cele sensibile, el părăsește Binele absolut și unic, experiază răul și 
inaugurează un mod de existență în care, pentru el, binele și răul ajung să se 
confunde. „Mâncând din pomul neascultării, (omul) încerca în simţire 
cunoștința binelui și răului amestecate în el”, spune Sfântul Maxim."78 În 
conștiința omului căzut, răul nu mai este privit ca rău, ci foarte adesea este 
socotit bine. În starea de păcătoșenie, plăcerea devine criteriul binelui; 
cunoașterea binelui și răului pe care au dobândit-o oamenii prin păcat nu 
mai este cu adevărat cunoașterea și discernământul pe care le aveau atunci 
când cunoșteau adevăratul Bine și respingeau răul, ci mai curând, după cum 
remarcă Sfântul Grigorie de Nyssa, „înclinarea... spre ceva ce-ţi stă la 
inimă”.'79 Omul poate astfel numi și căuta ca bun ceea ce este plăcut, pentru 
simplul motiv că-i place, chiar dacă, în mod obiectiv, acesta este pentru el 
dăunător; și, tot așa, el poate să fugă, ca de ceva rău, de ceea ce este, în chip 
obiectiv, bun, pentru că îi produce, în planul sensibilităţii, neplăcere. Binele 
și răul sunt astfel definite în mod subiectiv, pornind de la dorinţele sensibile 
și în funcție de plăcerea urmărită, creându-se o confuzie permanentă între 
ceea ce omului îi apare, potrivit dorinţei sale pervertite, a fi bine, și binele 
real și autentic. Astfel, Sfântul Grigorie Palama scrie: „Cel cucerit și purtat de 
poftele cele rele poftește cele ce i se par lui bune, dar arată prin fapte că nu 
cunoaște ceea ce este cu adevărat bun; de asemenea, cel stăpânit de mânie se 
războiește cu cel ce se împotrivește celor ce i se par lui bune și frumoase; și, 
simplu grăind, tot cel ce stăruie într-o viață rea, stăruie într-una ce i se pare 
lui bună, dar nu într-una care e cu adevărat bună”.'50 Expresia folosită de 
Sfânta Scriptură, „cunoștința binelui și răului”, pentru a desemna această 
nouă aptitudine a omului, dobândită în urma păcatului, arată, după Sfântul 
Grigorie de Nyssa, tocmai această confundare a binelui aparent, spre care se 
îndreaptă dorința omului, cu adevăratul bine: „Așadar, deoarece mulți 
socotesc că fericirea este legată de plăcerile simțurilor și atât binele adevărat, 
cât și cel părut poartă același nume, de aceea dorinţa ce s-a trezit după rău și 
după bine a fost numită și ea de către Scriptură «cunoștința binelui și răului», 
înțelegându-se prin aceasta că ar fi vorba de o cunoaștere dublă și 
amestecată” 18: 

Această stare în care omul confundă răul și binele, luându-l pe unul 
drept celălalt, poate fi privită ca o formă de delir, ceea ce, în felul său, spune 
și Sfântul Atanasie: „Socotind că plăcerea este un bine, s-a folosit rău de 

numele binelui amăgindu-se și socotind că însăși plăcerea e binele adevărat. 
E ca și când cineva, ieșit din minţi, are cere o suliță și ar folosi-o împotriva 
celor pe care-i întâlnește, socotind că aceasta este o faptă înțeleaptă”.1% 
Sfântul Grigorie de Nyssa afirmă adesea că omul este în această situaţie 
victima unei amăgiri, a unei adevărate iluzii.18 Lucrurile care sunt pentru noi 
prilejuri de păcat la început par vrednice de dorit, altfel: „cum s-ar afunda... 
prins de această momeală, dacă n-ar fi considerat plăcerea ca ceva bun și 
vrednic de gustat?”, se întreabă Sfântul Părinte.!84 „Răul a fost înfățișat în chip 
învăluit sub două aspecte, pe de o parte ascunzând, printr-o cursă vicleană, 
pieirea omului, în vreme ce, pe de altă parte, el poartă la arătare chipului 
binelui."185 Cel care produce această iluzie este diavolul: „Lăsându-se, așadar, 
înșelat de dorul după adevăratul bine, cugetul a dat peste ceea ce de fapt nu 
există. Sedus de sfetnicul și de născocitorul răutății, omul s-a lăsat convins că 
binele e tocmai opusul lui”.186 Cel Rău este prezentat ca un iluzionist șarlatan 
care literalmente îl farmecă pe omul care se lasă în voia lui, lăudând și făcând 
„atractivă înfățișarea exterioară, spre a trezi farmecul unei dorințe 
senzuale”.187 

Omul, supus acestei iluzii, se mișcă într-o lume a aparenţelor, 
nevăzând nimic altceva decât realitatea sensibilă, singura pe care i-o arată 
dorința sa pervertită, și crede că în afară de ea nu există un alt bine: „Sufletul 
omenesc... privind numai la cele de față și la slava lor, a socotit că nu mai 
există nimic altceva afară de cele văzute și că numai cele vremelnice și cele 
trupești sunt bune”.58 Această restrângere a realității la o parte a ei și 
viziunea deformată care rezultă de aici apar și ele ca o stare de delir, instituită 
de dorința pervertită, cu atât mai mult cu cât omul, dorind creaturile după 
aparențele lor și în afara lui Dumnezeu și socotind că se bucură de ele, 
dorește și se bucură de o fantasmă, se alipește de ceva care, așa cum am arătat 
deja, nici nu există în realitate. 

Pervertirea facultății poftitoare mai are, pentru oameni, și alte urmări, 
deosebit de grave. „Așa a devenit viața noastră plină de suspine”.15 Ei încep 
să divinizeze înseși „patimile cele rușinoase, pe care Dumnezeu i-a oprit nici 


măcar a le gândi','% „cinstind, cum spune Sfântul Maxim, pricinile care pierd 

(viaţa) și născocind și cultivând prilejurile coruperii sale, datorită 
neștiinței”"9! Prin dorințele sale contrare firii, omul căzut ajunge să se 
autodistrugă. „Așa s-a tăiat firea cea unică în nenumărate părticele, și noi, cei 
ce suntem de aceeași fire, ne mâncăm unii pe alții ca reptilele și fiarele” 192 
Prin plăcerea sensibilă, omul își înveninează sufletul, scrie el în altă parte.!% 
„Sufletul este mistuit de focul plăcerilor trupești”, spune Marcu Ascetul.194 

Sfântul Grigorie de Nyssa, în ceea ce-l privește, afirmă că „ceea ce 
pune stăpânire pe voinţa noastră și o trage de la bine la rău e într-adevăr o 
neputinţă, o slăbiciune”,9% o boală a firii noastre. Într-adevăr, întorcându-și 
dorința de la Dumnezeu și predându-se simțirii, omul nu și-a pervertit numai 
puterea poftitoare, ci și-a tulburat întreaga ființă, toate facultăţile sale 
manifestându-se anapoda și fără nicio rânduială, cu totul la întâmplare. 
Îngrijindu-se numai de cele nevrednice de dorit, omul, remarcă Sfântul 
Maxim, „își preschimbă dispoziţia sufletului deodată cu cele ce se împrăștie, 
ca pe una ce se rostogolește împreună cu cele ce curg și nu înțelege că se 
pierde, din pricina totalei orbiri a sufletului față de adevăr”.19% 

Una dintre cele mai grave tulburări pe care o are omul de îndurat este 
dezordinea facultăţilor sale. Sfântul Maxim spune că viţelul de aur, care 
simbolizează realitatea sensibilă ridicată la rangul de idol, reprezintă în 
același timp „amestecarea și confuzia puterilor naturale întreolaltă”; sau mai 
curând, spune el, „împreunarea lor pătimașă și nesocotită, care dă naștere 
lucrării nesocotite a patimilor contra firii”.!97 

Efectele schimbării sensului dorinței le resimte în primul rând mintea 
omului. Despre patologia ei am vorbit în capitolul precedent. Să semnalăm 
aici numai faptul că, orbită de plăcere! și înșelată de ea,'% ea nu-și mai 
exercită funcţia sa naturală, de cunoaștere, de contemplare și de 
discernământ, 
poftitoare; dimpotrivă, lăsându-se înrobită de aceasta, 
ei,?%2 făcând din căutarea și punerea în lucrare a mijloacelor care să-i permită 


nici pe cea, de asemenea naturală, de conducere a puterii 

împlinirea poftelor, una dintre principalele ei activități. 

Un alt efect patologic fundamental al pervertirii puterii poftitoare 
este divizarea tuturor facultăţilor omului, în primul rând a dorinței. În Adam, 
dorința omului avându-L ca unică ţintă pe Dumnezeu și tinzând fără încetare 
și cu totul spre EI, era desăvârșit unificată; omul nu dorea nimic altceva decât 
pe Dumnezeu și nu avea altă dorință decât cea legată de Dumnezeu. 
Abătându-se de la Dumnezeu, dorinţa își pierde unitatea, iar îndreptându-se 
spre lumea sensibilă, privită ca de sine stătătoare, în afara lui Dumnezeu, 
ajunge să se răspândească, risipindu-se în multiplele forme sub care vede 
lumea mintea decăzută a omului. Ea devine astfel multiformă, se divizează 
într-o multitudine de dorințe eterogene și adesea contradictorii. 
„Despărțindu-se de cugetarea la acel Unul și cu adevărat existent, adică la 
Dumnezeu, și de dorirea Lui, au căzut în pofte felurite și mărginite ale 
trupului”, spune Sfântul Atanasie cel Mare.?% Legat de aceasta, omul pierde 
unica și adevărata bucurie, trainică și statornică, și se risipește în mulțimea 
plăcerilor sensibile: „Iubind plăcerea, sufletul a început s-o caute pe felurite 
căi”, adaugă Sfântul Atanasie.294 

Atras din toate părțile de multele sale dorințe, sufletul se risipește și 
se divizează. Mintea se răspândește în nenumărate direcţii, risipindu-se și 
revărsându-se în fiecare clipă spre ceea ce place simţurilor.?%5 „Mintea 
pătimașă, spune Evagrie, rătăcește în toate părțile, iar când află prilejuri de 
împlinire a poftelor sale nu poate fi în niciun chip oprită de la împlinirea 
lor”.206 Prinsă în vârtejul perpetuu al poftelor, mintea își pierde stabilitatea și 
pacea pe care le avea atunci când își împlinea lucrarea sa firească, de 
contemplare a celor dumnezeiești, este târâtă de curgerea neîncetatelor 
schimbări și se află într-o necontenită frământare. 

Sufletul este divizat nu numai de mulțimea dorințelor care-l bântuie, 
dar și de dualitatea de care este marcat prin cunoașterea binelui și a răului pe 
care a dobândit-o prin păcat. „Căci cum se grăbește să înțeleagă binele, 
notează Sfântul Diadoh al Foticeei, îndată își amintește și de rău. Fiindcă de 
la neascultarea lui Adam, ținerea de minte a omului s-a sfâșiat în două”.207 

Omul, înrobit de dorințe și de plăcerile simţurilor, se alienează în 
întregime. „La cei dedaţi plăcerilor senzuale și stricăcioase toată puterea 
sufletului de a pofti se deșartă în trup și de aceea devin întregi trup”, spune 
Sfântul Grigorie Palama.208 De acum, omul are de suferit mărginirile impuse 

de trup și suferințele legate de el. „Pofta de plăcere... preschimbă dispoziția 
sufletului deodată cu cele ce se împrăștie, ca pe una ce se rostogolește 
împreună cu cele ce curg”, spune Sfântul Maxim.2%9 Legându-se de trup prin 
plăcere, omul ajunge în stricăciune și moarte.2:% „Amăgiţi la început prin 
amăgirile plăcerii, am ales moartea în locul vieţii”; „plăcerea păcătoasă este 
maica morţii”, spune încă Sfântul Maxim.2" 

Din duhovnicesc cum era în starea sa originară, omul, prin pervertirea 
dorinţei, devine psihic, trupesc, și pierzând trăsăturile proprii firii sale,2*2 se 
face asemănător animalelor;2*3 „pornirea dobitocească și nerațională i-a făcut 
să uite de firea omenească”;24 „sufletul se pleacă spre plăcerile trupului cum 
se pleacă oaia, când paște, asupra pășunii”.245 

Abătându-și puterea doritoare de la Dumnezeu și îndreptând-o spre 
realitățile sensibile, pentru a culege din ele o plăcere care se dobândește ușor 
și iute, omul vede curând că desfătarea râvnită se spulberă numaidecât, și 
plăcerii, îndată, îi urmează durerea. 

În starea cea dintâi, omul nu cunoștea durerea:2!€ bucuria 
duhovnicească pe care i-o dădea comuniunea cu Sfânta "Treime era cu totul 
ferită de ea. Dar din clipa în care, prin păcat, a încetat să mai fie duhovnicesc 
și a devenit trupesc, plăcerea s-a înjugat cu durerea.27 „Experienţa îl învață 
că e cu neputinţă să ajungă să aibă necontenit plăcerea ca tovarășă de viață 
și să rămână cu totul neatins de durere”; sau, tot așa: „Omul află prin însăși 
experiența sa că orice plăcere are ca urmașă în mod sigur durerea”, cum 
remarcă Sfântul Maxim.2'8 

Nu vorbim aici numai de durerea fizică pe care o încearcă omul, ci și, 
îndeosebi, de suferința psihică și morală, care capătă forma tristeţii. 
„Întristarea (Avnm) sufletului este urmarea plăcerii simţurilor, căci prin 
acestea se naște întristarea”, aflăm din scoliile la „Răspunsurile către 

Talasie”.219 Întorcându-și, odată cu dorinţa, și mintea spre cele sensibile, 
omul îi oferă puterii sale de cunoaștere un obiect care nu corespunde rostului 
ei și care nu este nici pe măsura naturii sale. „Socotind lucrarea simțurilor... 
drept o lucrare naturală și... prinzându-se de cele corporale..., purtată în chip 
nerațional de acestea, din pricina simțţirii care a biruit-o, mintea naște 
întristarea din suflet, întrucât acesta e lovit de biciuirile dese ale 
conștiinței”.220 

Dar această tristețe vine și din aceea că obiectul dorinţei și plăcerea 
care vine de la el nu sunt nici ele pe măsura puterii de a dori a omului și a 
bucuriei care îi era menită. Dorinţa a fost sădită în om ca să-L dorească pe 
Dumnezeu și să se bucure de El. „Dorinţa noastră fierbinte e făcută pe 
măsura... bunătăţii nemărginite”, arată Sfântul Nicolae Cabasila.22 
Dumnezeu, spune tot el, „este Cel ce a potrivit astfel (pe măsura Lui) sufletul 
nostru și dorul după fericire și întreaga noastră ființă ”;222 „căci și inima 
omenească așa a fost zidită dintru început, mare și largă ca un rezervor, ca să 
poată cuprinde în ea pe însuși Dumnezeu”.2% Și tot așa, omul avea din fire 
capacitatea nesfârșită de a se bucura, pe măsura bogăției bunătăţilor divine 
care-i fuseseră făgăduite, îndreptând spre cele sensibile puterea iubirii sale, 
omul îi oferă acesteia numai obiecte mărginite, cu o existenţă limitată, 
părticele neînsemnate, cu totul relative. El nu încetează însă să înseteze după 
infinit și absolut, pentru că, prin cădere, facultatea sa de a iubi și-a schimbat 
doar direcţia, nu și natura, rămânând nemărginită, ca și Cel spre care se 
îndrepta în chip firesc la început. lar omul cade, astfel, pradă tristeții sau, 
folosind un cuvânt mai percutant pentru omul modern, insatisfacției, pentru 
că nu-și poate stinge niciodată dorinţa și nu se poate bucura veșnic. Nicio 
realitate a acestei lumi, mărginită prin natura ei, nu este în măsură să sature 
nemărginitul dor al omului după nemărginire. „Nimic din lumea celor zidite 
nu-i în stare să întreacă dorința noastră spre fericire, ci toate sunt mai mici și 
mai prejos decât ea”.224+ Dorinţei nesfârșite de fericire care ţine de propria lui 
natură, nu i se mai oferă de-acum decât plăceri fulgurante, care pier repede, 
lăsând în sufletul omului un gol dureros. „Nimic din cele de jos nu ne pot 
sătura, nici nu poate pune capăt dorințelor noastre, ci veșnic rămânem 
însetați, ca și când nu ni s-ar împlini niciuna dintre dorinţele care ne mistuie. 
Toate acestea pentru că sufletul omenesc este însetat după desăvârșire, după 
apa cea veșnică, și atunci cum ar putea să-l sature această lume a noastră, 

trecătoare? La acest lucru se gândea Domnul când spunea femeii 
samarinence: „Oricine va bea din această apă va înseta din nou; cel ce va bea 
însă din apa pe care Eu îi voi da-o, acela nu va mai înseta în veac” (In 4, 13- 
14).225 

Dezamăgit de fiecare dată după împlinirea dorințelor sale, simțind 
mereu un gol în adâncul fiinţei sale, suferind din pricina nepotrivirii dintre 
ceea ce află și năzuințele sale profunde (pe care continuă să le aibă fără să le 
mai cunoască adevăratul sens), rămas într-o lume de obiecte, omul cutreieră 
printre ele, trecând de la unul la altul, străbate una după alta sferele acestei 
lumi, fără a ajunge vreodată la capătul căutării sale. „Oricare ar fi bunătățile 
cu care suntem încărcați, fie și chiar toate bunătăţile lumii, noi privim mai 
departe și căutăm ceva ce nicicând nu vom găsi în această lume, a celor 
văzute, sau, mai pe scurt, nimic nu poate sătura această dorinţă și nicio 
putere din sufletul nostru nu e în stare să sature această sete după fericire” .226 

Omul căzut trăiește astfel într-o stare de permanentă frustrare, într- 
o perpetuă insatisfacţie ființială. Chiar dacă, uneori, împlinirea vreunei 
dorinţe îi dă, pentru o clipă, iluzia că a aflat ceea ce căuta, întotdeauna 
obiectul dorinţei sale, pe care pentru o clipă l-a socotit absolut, sfârșește prin 
a se dovedi mărginit și relativ; iar atunci, omul descoperă abisul care-l 
desparte de adevăratul absolut. Atunci tristețea inimii sale, chip al neliniștii 
în faţa acestui vid, rod al profundei sale frustrări, sporește. lar el încearcă în 
van s-o lecuiască prin ceea ce a născut-o; în loc să admită că golul acesta 
chinuitor este absenţa lui Dumnezeu din sufletul său și că numai EI îl poate 
umple (cf. In 4, 14), se încăpățânează să vadă în el o chemare la posedarea și 
desfătarea cu alte și alte noi obiecte care, continuă el să creadă, într-un sfârșit 
îi vor aduce fericirea mult râvnită. Pentru a evita durerea care urmează 
oricărei plăceri și pentru ca nevoia sa nemărginită de fericire să-și afle 
împlinirea, omul căzut își continuă alergarea nebunească în căutarea de noi 
plăceri, pe care le adună și le înmulțește, încercând să refacă totalitatea, 
continuitatea și absolutul după care tânjește, crezând în chip deșert că poate 
afla infinitul în acest abis în care se scufundă tot mai mult. 

Arătând cum în simţirea omului căzut plăcerea este legată de durere, 
Sfântul Maxim spune: „Și fiindcă orice plăcere rea piere împreună cu 
modalităţile care o produc, omul, aflând prin însăși experienţa sa, că orice 
plăcere are ca urmașă în mod sigur durerea, își avea toată pornirea spre 
plăcere și toată fuga dinspre durere. Pentru cea dintâi lupta cu toată puterea, 
pe cea de-a doua o combătea cu toată sârguința, închipuindu-și că printr-o 
astfel de dibăcie va putea să le despartă pe acestea una de alta și iubirea 
trupească de sine (iauria) va avea unită cu ea numai plăcerea, rămânând 

neîncercată de durere. Sub puterea patimii, el nu știa, precum se vede, că 
plăcerea nu poate fi niciodată fără de durere. Căci în plăcere e amestecat 
chinul durerii, chiar dacă pare ascuns celor ce o gustă, prin faptul că este mai 
puternică patima plăcerii”.227 Străduindu-se să ocolească durerea prin 
înnoirea și înmulțirea plăcerilor, omul nu face decât să-și sporească suferința: 
„Vrând să scăpăm de simţirea chinuitoare a durerii, ne aflăm refugiul în 
plăcere, încercând să ne mângâiem firea torturată de chinurile durerii. Dar 
grăbindu-ne să tocim împunsăturile durerii prin plăcere, întărim și mai mult 
zapisul aceleia împotriva noastră, neputând ajunge la o plăcere eliberată de 
durere și de osteneli” 228 

Altfel spus, în mod paradoxal, omul pornit în căutarea plăcerii, într- 
un sfârșit nu află altceva decât durerea, sub toate formele ei. Sfântul Maxim 
spune adeseori că omul care aleargă după plăcere nu-și atinge niciodată țelul, 
neputându-se bucura „nici de rodul simţirii, precum voia”.229 Încercarea 
omului de a-și afla fericirea în afara lui Dumnezeu a fost dintru început în 
mod necesar sortită eșecului, pentru că era, în fapt, cum arată limpede 
Sfântul Maxim Mărturisitorul, cu neputinţă de împlinit: omul a încercat „să 
dobândească, cum nu trebuia, cele ale lui Dumnezeu, fără Dumnezeu și 
înainte de Dumnezeu, și nu după Dumnezeu. lar aceasta nu se putea”.23% 

Ne întrebăm atunci: cum de-au putut Adam și cei care i-au urmat lui 
să dea fericirea dumnezeiască spre care îi mâna însăși firea lor în schimbul 
unor plăceri de rând și stricăcioase, culese din materie, care aveau urmări atât 
de nenorocite? Comparând bunurile pământești cu cele duhovnicești, Sfântul 
loan Gură de Aur socotește că a le alege pe cele dintâi nu este altceva decât 
curată nebunie: „Da, plăcerea e scurtă și trecătoare, scrie el. Așa sunt toate 
cele omenești, toate cele trupești; nici n-au apucat să vină, că și zboară. Așa 
e desfătarea și celelalte (...) Nu au nimic trainic, nimic statornic, nimic 
nemișcat. Trec mai repede ca apa râurilor și lasă pustii și goi pe cei 
îndrăgostiți de ele. Cele duhovnicești însă nu sunt așa; sunt trainice, 
statornice, neschimbătoare, întinse cât toată veșnicia. Nu este, oare, o mare 
nebunie să schimbi pe cele statornice cu cele nestatornice, pe cele veșnice cu 
cele vremelnice, pe cele ce rămân necontenit cu cele ce zboară, pe cele ce ne 
aduc în veacul ce va să fie multă desfătare cu cele care ne pricinuiesc acolo 


mare osândă?” 231 

3. Patologia agresivităţii 

Alături de puterea poftitoare, în sufletul omenesc stă puterea agresivă 
sau irascibilă (0vuoq). Această putere ţine de însăși firea omului, fiind una 
dintre componentele sufletului omenesc încă de la crearea sa. 

a) Cea dintâi funcţie a agresivităţii la omul aflat în stare de sănătate 
(Adam înainte de cădere, omul restaurat în Hristos) este de a se împotrivi la 
tot ceea ce-l poate îndepărta pe acesta de Dumnezeu, abătându-l din calea 
spre îndumnezeire, pe care a fost pus la creaţie. Această putere a sufletului, 
spun Sfinţii Părinţi, a fost pusă de Dumnezeu în sufletul omului pentru a 
putea lupta împotriva răului, mai precis pentru a respinge atacurile 
demonilor, a se împotrivi ispitelor, a nu primi și a reteza gândurile răutății 
pe care dușmanii i le semănau în suflet.2%2 În Rai, Adam și Eva erau ispitiţi de 
diavol. Ei se foloseau de această putere pentru a păzi porunca pe care 
Dumnezeu le-o dăduse; sau, altfel spus, pentru a rămâne pe calea pe care le- 
o pusese înainte Dumnezeu atunci când i-a făcut, pentru a rămâne uniți cu 
Dumnezeu și pentru ca să crească duhovnicește în El. Prin această putere a 
sufletului sădită în ei de Dumnezeu, puteau să se împotrivească ispitei, 
respingând momelile Celui Rău și ferindu-se astfel de căderea în păcat. 
„Mânia neprihănită a fost dăruită firii noastre de Dumnezeu care ne-a zidit..., 
ca o armă a dreptăţii”, spune Sfântul Diadoh al Foticeei.23 Dacă s-ar fi folosit 
de ea împotriva Șarpelui, Eva n-ar fi ajuns să fie stăpânită de plăcerea 
pătimașă.*34 Sfântul Isihie Sinaitul spune, la fel: această putere „ne-a fost dată 
de Dumnezeu ca o platoșă și ca un arc”,?3% și tot el vorbește despre folosirea 
ei „în chip drept, potrivit naturii sale, împotriva lui Satana, șarpele”.236 
Sfântul Grigorie de Nyssa spune și mai precis: „Cât despre iuțime (0vuoq), 
mânie (opyn) și ură (uiooc), acestea se cuvine să vegheze la porţi, ca niște 
câini de pază, omul folosindu-se de puterea lor firească numai pentru ca să 
se păzească de păcat și împotriva furului vrăjmaș care se strecoară înlăuntru 
pentru a-i răpi comoara sa dumnezeiască, ca să fure, să junghie și să 
piardă”.2%7 Sfântul Nichita Stithatul scrie, în același sens: „Dacă dorința și 
mintea tind potrivit firii spre cele dumnezeiești, mânia este pentru ele o armă 
de dreptate împotriva șarpelui care șoptește cugetului și-l amăgește să se facă 


părtaș plăcerilor trupului”;238 „Din fire, partea pătimașă (iuţimea) a sufletului 

(9vuoc), spune Evagrie, luptă cu demonii”;%3% „trebuie să ne folosim de partea 
irascibilă ca să ne pornim cu mânie împotriva Șarpelui”.24% „Mânia (9vuoq) 
bună este o putere a sufletului prin care se nimicesc gândurile rele”, spune 
tot el în altă parte 24 

Îndepărtând cu ajutorul acestei puteri a sufletului, folosită conform 
naturii sale originare, toate opreliștile, omul poate să înainteze, fără nicio 
abatere, spre unirea cu Dumnezeu. Sufletul, spune Sfântul Maxim, „preface 
mânia în vigoarea nesfârșită a dorului ce se bucură de cele dumnezeiești”;2?2 
de aceea el sfătuiește: „să ne miște rațiunea noastră spre căutarea lui 
Dumnezeu (...), iar iuțimea să lupte pentru păstrarea Lui”.24 

Îndeosebi datorită lucrării puterii irascibile omul poate să-și menţină 
dorința îndreptată mereu spre Dumnezeu, împiedicând-o să se întoarcă spre 
realitățile sensibile către care îl mână ispita. Astfel, Sfântul Macarie spune: 
„Când se trezesc patimile, cei înţelepţi nu ascultă de ele, ci mai degrabă se 
mânie pe poftele cele rele și se fac dușmanii lor”.24 Aceasta se cuvine să fie 
atitudinea obișnuită a omului duhovnicesc, spune Sfântul Diadoh al 
Foticeei,245 care arată că mânia, folosită în chip firesc, este de mare folos 
sufletului.246 Sfântul loan Casian dezvoltă o aceeași învățătură.247 

Datorită războiului pe care omul duhovnicesc îl duce cu ajutorul 
acestei puteri, el se poate păstra curat de păcat: „E proprie minţii mânia 
potrivită firii. Căci fără mânie nu e nici curăţie în om. Mânia aceasta luptă 
împotriva semințelor semănate ca plăceri înșelătoare de vrăjmașul, în 
trup”.248 

Mânia se dovedește mai ales folositoare în rugăciune atunci când, 
pentru a ajunge la vederea curată, omul trebuie să respingă toate gândurile 
care încearcă să-l întoarcă de la Dumnezeu. Evagrie scrie, în această privinţă: 
„Când ești ispitit, să nu te rogi înainte de a spune câteva vorbe, cu mânie, 
împotriva celui care te tulbură. Dacă spui (gândurilor) ceva cu mânie, încurci 
și faci să dispară închipuirile iscate de vrăjmași”.*49 

Respingând, prin mânia bine folosită, ispitele care-l asaltează din 


239 Tratatul practic, 24. 
249 jdem, Ad Eulogium monachurn, 10. 

241 Pseudo-supliment, 9, ed. Frankenberg, p. 431. 

242 Răspunsuri către Talasie, 55. 

243 Tâlcuire la Tatăl nostru, PG go, 896C. 

244 Omilii duhovnicești (Col. Il), XV, 5. 

245 Cuvânt ascetic în 100 de capete, 43. 

246 Ibidem, 62. 

247 Cf. Așezămintele mănăstirești, VII, 3, 3; VIII, 7-8. 
248 Douăzeci și nouă de cuvinte, II, 2. 
249 Tratatul practic, 42. 


toate părțile, omul dovedește cât de mult și de adevărat îl iubește pe 
Dumnezeu. „E proprie minţii ura cea contrară răului... și fără ura împotriva 
dușmăniei nu se descoperă cinste în suflet”, scrie Avva Isaia.250 

b) O altă funcţie firească și normală a acestei puteri a sufletului este 
să-i permită omului să lupte pentru a dobândi bunurile duhovnicești, spre 
care tinde prin însăși natura sa25 și ca să ajungă în Împărăţia cerurilor, căci, 
potrivit cuvintelor Mântuitorului: „Împărăţia cerurilor se ia prin stăruință și 
cei ce se silesc pun mâna pe ea” (Mt. ui, 12); „Împărăţia lui Dumnezeu se 
binevestește și fiecare se silește spre ea” (Lc 16, 16). Ea îl ajută, deci, pe om în 
tot ceea ce face pentru a-și împlini datoria, adică să sporească duhovnicește 
și să ajungă la asemănarea cu Dumnezeu. Astfel, Evagrie scrie: „Sufletul 
rațional lucrează firesc atunci când partea lui iute se luptă pentru virtute”.252 
Tot ea îi permite omului să-și îndrepte și să-și înalțe toate celelalte puteri 
spre Dumnezeu. Mai întâi, mintea. Astfel, Sfântul Maxim sfătuiește: „Mintea 
(vouc) să se întindă întreagă spre Dumnezeu, trasă de iuțime ca de un 
odgon”.?53 De asemenea, ea îi permite omului să-și îndrepte spre Dumnezeu 
întreaga dorinţa, căci ea „întărește pofta”,*5% „îmboldind mișcarea poftei spre 
dorirea lui Dumnezeu” 35 Îi permite, în sfârșit, să lupte pentru dobândirea 
bucuriei duhovnicești după care tânjește. Evagrie afirmă că „din fire, partea 
pătimașă luptă... în vederea unei plăceri”.256 A lupta pentru plăcere înseamnă 
a lupta pentru a ajunge la ea, dar și pentru a o păstra. Cea de-a doua funcţie 
a iuțimii apare aici strâns legată de cea dintâi.?57 De aceea, adaugă Evagrie, 
„îngerii ne insuflă plăcerea duhovnicească și starea de fericire creată de ea, 
pentru a ne îndemna să ne întoarcem partea pătimașă (iuțimea) împotriva 


demonilor”.258 


Atunci când această putere a sufletului este astfel exercitată, capătă 
forma unei mânii virtuoase, înțeleaptă și sfântă, cea despre care vorbește 
Psalmistul, când zice: „Mâniaţi-vă, dar nu greșiți” (Ps. 4, 4). Când omul se 
folosește astfel de această putere a sufletului, potrivit naturii și scopului ei 


250 Douăzeci și nouă de cuvinte, II, 8. 


251 Cf. Sf. Maxim Mărturisitorul, Răspunsuri către Talasie, 39. Cf. Ibidem, scolia 1. 
252 Tratatul practic, 86. 

253 Tâlcuire la Tatăl nostru, PG go, 896C. 

255 Ibidem, 49. 

256 Tratatul practic, 24. 

257 Cf. ibidem. 

258 Jbidem. 


firesc, el este înțelept?59 și „se mișcă în chip sănătos”.260 


Prin păcat, omul și-a pervertit și această putere, nemaifolosind-o așa 
cum se cuvenea, ci într-un mod nefiresc2€! și lipsit de rațiune,22 ea devenind 
bolnavă: „mânia (0vpuoq) necuvenită se iscă în sufletul cel bolnav”, scrie 
Evagrie.263 

În loc să se războiască pentru a dobândi și a păstra bunurile 
duhovnicești, ea luptă acum pentru bunurile materiale cele deșarte, spre care 
îl împing pe om mintea sa pervertită și pofta.204 Ea se pune în slujba 
dorințelor pătimașe care îl îmboldesc pe omul căzut?6 și se dedică cu totul 
căutării și păstrării plăcerii legate de ele. Sfinţii Părinţi se referă adesea la 
legătura fundamentală dintre agresivitate și plăcere. Avva Dorotei, de pildă, 
spune că mânia omului „se naște mai ales din iubirea de plăcere 
(pân5ovia)”.266 La omul căzut, agresivitatea își păstrează funcţia sa de luptă 
pentru a dobândi plăcerea, pentru că, așa cum spune Evagrie, „din fire ea 
luptă în vederea unei plăceri oarecare”; numai că, omul părăsind bunurile 
dumnezeiești și lipsindu-se astfel de bucuria duhovnicească adusă de ele, 
această putere a sufletului său se va strădui de acum să găsească și să păstreze 
cât mai mult plăcerea trupească. 

Am văzut că experierea plăcerii sensibile este urmată fără greș de 
durere, fizică, dar și psihică și morală. De aceea, la omul căzut puterea 
irascibilă este folosită și ca să fugă de durere2%7 și, în general, de orice 
neplăcere sau suferință.268 

Împlinirea acestui ţel contrar firii implică o a doua formă de 
pervertire a acestei puteri a sufletului. Nemaifiind folosită pentru a se război 
cu demonii și momelile lor, pentru că de acum se învoiește cu îndemnurile 
lor și le împlinește voința, omul își întoarce iuțimea împotriva semenilor, 
văzând în ei fie obstacole în împlinirea dorințelor și atingerea plăcerii, fie 
cauze ale suferinţei legată de iubirea egoistă pe care o are pentru sine însuși. 
„Am ales cele materiale în loc de porunca iubirii și, îngrijindu-ne de ele, ne 
războim cu oamenii, în timp ce se cuvenea să punem iubirea de orice om mai 
presus decât cele văzute și decât însuși trupul nostru”, spune Sfântul 


259 Cf, Sf. Macarie Egipteanul, Omilii duhovnicești (Col. 11), XV, şi. 

260 sf. Nichita Stithatul, Cele 300 de capete..., Î, 15. 

261 Cf. Isihie Sinaitul, Capete despre trezvie, 3n. Sf. Isaac Sirul, Cuvinte despre nevoință, 27. 
262 Cf. Isihie Sinaitul, loc. cit. Origen, Omilii la Facere, |, 17. 

203 Pseudo-supliment, 9, ed. Frankenberg, p. 431. 

264 Cf. Sf. Nichita Stithatul, Despre suflet, 34. 

265 Cf. Sf. Atanasie cel Mare, Cuvânt împotriva elinilor, 3. 

Asa Învăţături de suflet folositoare, XII, 7. 

267 Cf. Sf. Maxim Mărturisitorul, Răspunsuri către Talasie, Prolog. 

268 jpidem. 


Maxim,20%9 indicând astfel filautia ca principala cauză, căci ea „a sălbăticit 
facultatea iuțimii din noi, făcându-ne să o pornim, de dragul plăcerii, unii 
împotriva altora”270 În ceea ce-l privește, Evagrie insistă asupra faptului că 
omul este ațâțat la aceasta de demoni, care, scrie el, „atrăgându-ne către 
poftele lumești, silesc partea pătimașă să lupte, contrar firii sale, împotriva 
oamenilor”.27 

Sfinţii Părinţi sunt unanimi în a sublinia și în acest caz caracterul 
nefiresc și irațional al acestui mod de folosire a puterii irascibile, care 
constituie o adevărată pervertire a ei, o îndreptare a ei spre un scop contrar 
firii. Chiar așa se exprimă Evagrie, atunci când sfătuiește: „Să nu te folosești 
rău de partea pătimașă, ajungând s-o folosești contrar firii, mâniindu-te 
împotriva fratelui'272. „Mânia împotriva șarpelui este în noi prin fire, dar noi 
ne folosim de ea împotriva aproapelui”, spune cu amărăciune Sfântul loan 
Scărarul.27%3 lar Avva Isaia scrie: „Dar mânia noastră s-a mutat împotriva 
aproapelui, pentru toate cele neînțelepte și nefolositoare”;274 „și ura noastră 
s-a schimbat în pornire împotriva firii, spre a urî pe aproapele și a ne scârbi 
de el”.275 Sfântul Isihie Sinaitul, la fel, vorbește despre „mânia pornită spre 
oameni împotriva firii”.276 Sfântul Nichita Stithatul, spunând că, „dacă omul 
își într-armează mânia împotriva șarpelui celui vechi, atunci ea se mișcă 
potrivit firii”,?77 arată de asemenea caracterul nefiresc al noii direcții pe care 
păcatul a dat-o acestei mișcări a sufletului și caracterul ei irațional: „Dacă 
(omul) își într-armează mânia împotriva semenilor (...), atunci ea se mișcă 
într-un mod lipsit de rațiune (ov Aoyikw), iar el vieţuiește contrar rațiunii 
(ad0ywc)”,278 adică în mod nebunesc. 

Mai nebunească încă este folosirea ei împotriva lui Dumnezeu. Astfel, 
de la rostul ei firesc, de a se lupta împotriva a tot ce-l putea înstrăina pe om 
de Dumnezeu, prin păcat agresivitatea ajunge să fie folosită în sens cu totul 
contrar, adică împotriva a tot ce l-ar putea apropia de Dumnezeu, mergând 
până la a se întoarce împotriva lui Dumnezeu însuși. Astfel, Sfântul 
Varsanufie spune: „În loc de ura cea de la Dumnezeu, prin care se urăsc cele 
rele, a aruncat în noi ura rea, prin care urâm cele bune și pe Dumnezeu 

însuși”.279 


Putem observa acum că, în ceea ce privește facultatea irascibilă, 
funcționează același principiu al iconomiei pe care l-am subliniat atunci când 
am vorbit despre puterea poftitoare a sufletului: în om există o unică forță 
agresivă, care poate fi folosită în două feluri, mai precis, care poate fi 
îndreptată în două direcţii contradictorii și incompatibile. Cum spune 
Sfântul Grigorie de Nyssa: „Viaţa voită a firii omenești e desfăcută 
numaidecât în două porniri” 280 Evagrie scrie și el, în același sens: „Partea 
pătimașă luptă (...) în vederea unei plăceri oarecare”.28: Dar, așa cum am 
arătat, una dintre aceste direcţii corespunde scopului firesc, este normală și 
sănătoasă, cealaltă o îndepărtează de la acest scop firesc, o face să lucreze 
contrar naturii sale, conducând la îmbolnăvirea ei. 


În fapt, în ceea ce privește direcția pe care o ia, puterea agresivă este 
legată de orientarea pe care omul o dă celorlalte două puteri ale sufletului 
său: rațiunea și dorinţa, ea fiind folosită tocmai la împlinirea scopurilor 
acestora. Acest lucru ni-l arată Sfântul Nichita Stithatul: luțimea este la 
hotarul dintre poftă și puterea rațională a sufletului, fiind fiecăreia dintre 
acestea ca un fel de armă în mișcarea lor contrară firii, sau conformă firii. 
Pofta și rațiunea, mișcându-se potrivit cu firea spre cele dumnezeiești, 
iuțimea este fiecăreia dintre ele o armă a dreptăţii, împotriva șarpelui care le 
șoptește și le înfățișează numai împărtășirea de plăcerile trupului și bucuria 
de slavă de la oameni. Dar abătându-se acestea de la mișcarea potrivită firii 
și mutându-se de la îndeletnicirea cu lucrurile dumnezeiești spre cele 
omenești, iuțimea li se face arma nedreptăţii, spre păcat. Acestea se vor lupta 
în acest caz și se vor năpusti prin iuțime împotriva celor ce le înfrânează 


pornirile și poftele lor”.282 


Vom vedea că, la omul căzut, puterea agresivă bolnavă se vădește mai 
ales prin mânie (în sensul larg pe care Sfinţii Părinţi îl dau acestui cuvânt). 
De aceea ne vom îndrepta atenţia spre nenumăratele efecte patologice ale 
acestei stări. 


279 Scrisori duhovnicești, 97. 
280 Despre „Fericiri”, II, p. 345. 
281 Tratatul practic, 24. 

282 Cele 300 de capete..., |, 16. 


4. Patologia libertăţii 


Omul a fost creat liber, adică stăpân pe voinţa proprie și având 
puterea de a voi în felul în care dorește, nefiind supus niciunei necesități.283 
Libertatea (eAevOepiu) este una dintre însușirile firii dumnezeiești și, 
creându-l pe om după chipul Său, Dumnezeu a pus în el această însușire.254 
Sfântul Grigorie de Nyssa arată că: „dacă sila (necesitatea) ar fi aceea care ne- 
ar dirigui viaţa, atunci de bună seamă că chipul din om n-ar mai fi unul 
dumnezeiesc, ci fals, înstrăinat și fără asemănare cu originalul. Și cum să mai 
vorbești de un chip al naturii absolute, când acesta e sugrumat și robit de 
silă? Căci cel care a fost zidit întru totul asemenea lui Dumnezeu trebuia să 
fie din fire liber și stăpân pe voința proprie”.285 

Conferind naturii umane libertatea, Dumnezeu a voit s-o facă astfel 
părtașă propriei Sale desăvârșiri.25 „Libertatea, spune Sfântul Grigorie de 
Nyssa, îl arată pe om făcut după chipul lui Dumnezeu, căci a nu depinde de 
nimic și a avea toate de la Sine este propriu preafericitei Dumnezeiri”.287 „Prin 
libertate, omul este asemenea cu Dumnezeu (1000£0q)”, afirmă el.288 Aceste 
ultime afirmaţii arată că, în mod esenţial, prin libertatea sa omul se arată ca 
fiind făcut după chipul lui Dumnezeu; ele nu se află în contradicție cu 
concepţia tradițională, potrivit căreia omul este chip al lui Dumnezeu prin 
sufletul său rațional, pentru că libertatea este o însușire a acestui suflet 
rațional. Voința (0eAno!c), remarcă Sfântul Maxim, este „voinţa sufletului 
rațional”;289 mișcarea liberă caracterizează „cele naturale ale celor 
înțelegătoare”.2% Iar Sfântul Grigorie de Nyssa remarcă, în același sens, că 
„vrerea noastră liberă (mpooupeo!c) (este) acel ceva nesupus nimănui și liber 


283 Cf. sf. Grigorie de Nyssa, Despre facerea omului, XVI, PG 44, 184B; Marele cuvânt 

290 Disputa cu Pyrhus, PG 91, 301AB. 


pe destinul său, ale cărui temelii stau în independenţa cugetului nostru”.29 

Creându-l liber, Dumnezeu voia ca binele dobândit de omul unit cu 
El prin împlinirea asemănării, să fie cu adevărat binele lui propriu. 
Dumnezeu, învață Sfântul Grigorie de Nazianz, „I-a cinstit pe om dându-i 
libertatea pentru ca binele să-i aparțină cu adevărat celui care l-a ales, nu mai 
puțin decât Celui care a pus începutul binelui în firea lui”2%2 Obișnuitei 
obiecţii, că Dumnezeu n-ar fi trebuit să-l facă pe om liber, pentru ca, astfel, 
să nu poată cădea în păcat, Sfântul Irineu îi răspunde: „Dacă ar fi fost așa (.,.), 
comuniunea cu Dumnezeu ar fi fost lipsită de orice valoare și n-ar fi fost 
vrednic de dorit binele pe care l-ar fi dobândit fără să se miște liber spre el și 
fără nicio grijă și lucrare din partea lui, ci de la sine și fără niciun efort”; având 
„binele de la sine, și nu prin liberă alegere (...), omul n-ar fi înțeles măreția 
acestui bine și nici nu s-ar fi putut bucura de el”'.2% Sfântul Macarie spune și 
el: „Când zici că omul cel bun este lipsit de libertate, îl lipsești de laudă. Cel 
ce este, din fire, bun, chiar dacă dorește aceasta, nu este vrednic de laudă. 
Pentru că nu este vrednic de laudă (...) dacă nu îmbrățișează binele în chip 
liber”.294 lar Sfântul Grigorie de Nyssa scrie: „Cel care a fost zidit întru totul 
asemenea lui Dumnezeu, trebuia să fie din fire liber și stăpân pe voința 
proprie, pentru ca apoi participarea la bunurile dumnezeiești să fie răsplata 
unor strădanii virtuoase”.2% Omul n-ar fi putut cu adevărat să devină 
dumnezeu dacă i-ar fi lipsit una dintre însușirile firii celei dumnezeiești, 
libertatea; iar, pe de altă parte, el n-ar fi fost cu adevărat virtuos, virtuțile 
fiindu-i cumva impuse, dacă nu le-ar fi câștigat prin deschiderea liberă a 
voinţei sale la harul sfinţitor al lui Dumnezeu. „Nu este virtute ceea ce se face 
silit”,296 spune Sfântul loan Damaschin. 

În starea firească de la început, libertatea (eAevOepia) consta pentru 
om în a decide de unul singur, ceea ce înseamnă a acționa potrivit naturii 
sale. „Libertatea este asemănarea cu acea neatârnare și autodeterminare, care 
ne-a fost dăruită dintru început de Dumnezeu”, scrie Sfântul Grigorie de 
Nyssa.29%7 Sfântul Maxim Mărturisitorul spune, în același sens, că pentru om 
libertatea constă în punerea de acord a voinţei sale personale, sau a voinţei 
„gnomice” (socotinţă) (9eAnua yuwuiov) cu voinţa sa firească (0einua 
Gvowov), care tinde spre bine, și în desăvârșirea firii sale în Dumnezeu, Care 


291 Marele cuvânt catehetic, XXX. 

este obârșia și țelul său.29%8 Altfel spus, libertatea pentru fiecare om constă în 


a alege întotdeauna binele, în a-L alege întotdeauna pe Dumnezeu. 

Am arătat că stă în firea omului să tindă spre Dumnezeu, ca să devină 
dumnezeu. Așa că numai păstrându-și toate însușirile conforme cu firea, 
îndreptate spre Dumnezeu, și numai ajungând la asemănarea cu Logosul, 
omul este cu adevărat om; numai așa el poate să acționeze conform cu 
propria fire, nefiind determinat de nimic din afară sau străin de el. La fel, am 
arătat că în virtuţi se află adevărata fire a omului, prin ele se luminează chipul 
lui Dumnezeu din el, ajungând la asemănarea cu EI. Vieţuind în chip virtuos, 
omul nu numai că duce o viață cu adevărat omenească și acționează în 
conformitate cu ceea ce este, mișcat de propria fire, fără a fi mânat de nimic 
din afară și străin de el, care să-i înrobească voința, dar, mai mult, el 
acționează în conformitate cu Dumnezeu însuși, împărtășindu-se de voința 
Sa suverană și libertatea Lui absolută. Omul unit cu Dumnezeu prin virtute 
este astfel îndumnezeit, fiind liber după chipul libertăţii lui Dumnezeu, adică 
„este părtaș la libertatea măririi fiilor lui Dumnezeu”, despre care vorbește 
Sfântul Apostol Pavel (Rom. 8, 21). 

Sfântul Grigorie de Nyssa învaţă că libertatea absolută a omului stă în 
trei principii, care se implică reciproc, având în fond aceeași semnificaţie: 
asemănarea cu Dumnezeu, viața virtuoasă și conformitatea cu firea. 
„Libertatea, scrie el, este asemănarea cu ceea ce este neatârnat și 
autodeterminat, asemănare care ne-a fost dăruită dintru început de 
Dumnezeu. (...) După natură, libertatea este una singură și se înrudește 
numai cu ea însăși; prin urmare, tot ce este liber are legături de prietenie cu 
ceea ce se aseamănă lui. Or, cum Dumnezeirea este izvorul a toată virtutea, 
așadar în Dumnezeire vor fi cei ce s-au eliberat de răutate, pentru ca, după 
cum zice Apostolul: Dumnezeu să fie totul în toate”.299 

Libertatea desăvârșită o află omul în ascultarea poruncilor 
dumnezeiești, care îi arată cum poate să sporească în virtute și să se unească 
din ce în ce mai deplin cu Dumnezeu. Marcu Ascetul numește poruncile 
„porunci ale libertăţii”, „lucrare a libertăţii” sau, urmând Sfântului Iacov (lac. 
2, 12), „lege a libertăţii”,3% iar Fericitul Augustin scrie: „Nu există decât o 
singură libertate: cea a sfinților și a celor care ascultă de legea 
dumnezeiască”.3* Căci așa a învăţat lisus Hristos: „Dacă veți rămâne în 


298 A se vedea, în special: Opuscule teologice și polemice, 1, PG ga, 12C-13A; 17C. Epistole, 2, 


PG gu, 396C: (folosind cum se cuvine liberul arbitru)... convinge socotința noastră să procedeze 
potrivit firii... având o unică socotinţă și o unică voință cu Dumnezeu, Ambigua, 10, PG oi, 
16B; Tâlcuire la Tatăl nostru, PG 9o, 8804; 9o5A. 

299 Dialogul despre suflet și înviere, p. 384. 

3%0 Cf. Despre botez, 5-7, 8. 

391 Despre liberul arbitru, |, 15. 


cuvântul Meu... veţi cunoaște adevărul, iar adevărul vă va face liberi” (In 8, 
i), 

„Libertatea... se arată în voirea sufletului rațional care este gata să se 
miște spre orice ar vrea”, spune Sfântul Diadoh al Foticeei.3%2 Aceasta este 
libertatea pe care a avut-o Adam în Rai. Voința sa își realiza țelul firesc, aceea 
de a tinde spre bine,3% mișcându-se în chip netulburat, de la sine, spre 
bine.39 Cunoscând adevăratul bine și numai pe el voind să-l cunoască, omul 
se îndrepta spre el fără nicio șovăială; el nu punea în cumpănă binele și răul, 
supunerea și împotrivirea, ceea ce este cu totul bun și ceea ce este mai puţin 
bun. Știind unde se află binele adevărat și respingând cu totul răul, el nu 
alegea între ele, în sensul propriu, nu examina mai multe posibilități, nu 
delibera; se îndrepta de la sine spre bine, și folosind libertatea așa cum se 
cuvine, se făcea asemănător Arhetipului său dumnezeiesc, căci, așa cum 
spune Sfântul loan Damaschin, „cu privire la Dumnezeu vorbim despre 
voință, dar nu vorbim despre preferinţă în sensul propriu al cuvântului, căci 
Dumnezeu nu deliberează. A delibera înseamnă a nu avea cunoștință de ceva 
(...) Dumnezeu, pentru că cunoaște toate, nu deliberează”.3% Lui Adam în 
starea de nevinovăție i se potriveau cuvintele prorocului Isaia (7, 15-16), adică 
știa „să arunce răul și să aleagă binele”. 

Adam a fost creat de Dumnezeu în stare de înaintare spre 
îndumnezeire și tinzând de la sine spre bine. EI stăruia pe această cale în chip 
liber, căci, în afară de putinţa „de a rămâne și a progresa în bine, ajutat fiind 
de darul dumnezeiesc”, o avea și pe aceea de a se „întoarce de la bine și să 
ajungă la rău (...), pentru motivul că omul era înzestrat cu liberul arbitru”,3% 
el „putea și să cedeze atacurilor diavolului, și să nu cedeze, și avea puterea să 
o facă”.3%7 Dumnezeu i-a dat, odată cu libertatea, și cunoștința bunei ei 
folosiri și a funcţiei ei normale. Prin porunca de a nu mânca din pomul 
cunoștinței răului și a binelui (Fac. 2, 17), i-a arătat mijlocul de a o exercita în 
chip desăvârșit. „Știind, spune Sfântul Atanasie cel Mare, că libertatea de 
alegere a oamenilor poate înclina în amândouă părțile, a voit să le asigure de 
mai înainte harul dat lor, prin lege. Căci așezându-i în raiul Său, le-a dat lor 
lege”.30%8 


392 Capete gnostice, 5. 

393 Cf. Sf. Grigorie de Nyssa, Tâlcuire la Cântarea Cântărilor, Il, PG 44, 796D: „ţinta 
libertăţii (este să) tindă spre bine”. 

394 Cf Sf. Maxim Mărturisitorul, Capete despre dragoste, 1, 36; Ambigua, PG ga, 1353CD. 

395 Dogmatica, II, 22. 

306 Ibidem, Il, 12. 

397 Sf. Marcu Ascetul, Despre botez, 22. Cf. Sf. Irineu, Contra ereziilor, IV, 37, 2. Sf. Macarie 
Egipteanul, Omilii duhovnicești (Col. 11), XV, 25; 36; 40. XXVII, 10; n. 

398 Tratat despre întruparea Cuvântului, 3. 


Totuși, omul era în mod constant ispitit de diavol să-și folosească 
libertatea altfel decât îi arătase Dumnezeu, Care voia ca el să fie cu adevărat 
liber și să cunoască adevăratul bine prin desăvârșirea sa integrală și 
împlinirea naturii sale. Atâta vreme cât Adam nu ceda ispitei, aceasta avea 
un rol pozitiv: ea făcea ca îndumnezeirea să fie cu adevărat dorită de om și-i 
vădea bărbăţia. „Trebuia ca omul să fie încercat mai întâi”, arată Sfântul loan 
Damaschin. „Căci un bărbat neispitit și neîncercat nu este vrednic de nimic. 
Și în încercare să se desăvârșească prin păzirea poruncii, ca astfel să 
primească nemurirea drept răsplată a virtuţii”.3%9 Prin ispită, libertatea se 
arată cu adevărat a fi libertate, pentru că, pe de o parte, omului i se descoperă 
și alte posibilităţi, iar, pe de alta, pentru că prin ea este probată voinţa; și prin 
forța cu care respinge, liber, tot ceea ce încearcă să-l îndepărteze de 
Dumnezeu, se arată în ce măsură omul Îl iubește pe Acesta. 


În ciuda tuturor bunurilor pe care Dumnezeu i le-a pus înainte, omul 
a cedat în faţa ispitei diavolului. EI și-a folosit libertatea de voință pentru a se 
îndepărta de Dumnezeu și a se face părtaș păcatului, spre care îl îndemna Cel 
Viclean, lăsându-l să pătrundă în el și în creaţie. 

Toţi Sfinții Părinţi insistă asupra faptului că răul, în om, dar și în lume, 
este un rezultat al relei folosințe a libertăţii, că el a fost conceput, imaginat, 
inventat, creat, apoi pus în lucrare de alegerea greșită pe care a făcut-o prin 
liberul său arbitru, prin voința sa personală sau, potrivit terminologiei 
folosite de Sfântul Maxim, prin voinţa sa „gnomică”.3'* „Răul stă în alegerea 
greșită”, spune Sfântul Grigorie de Nyssa;3" „nimic rău nu există, dacă nu iese 
din voință”;"? „puterea voii noastre libere..., când e îndreptată spre păcat, 
provoacă cel mai mare rău”, adaugă el;'3 „pricina relelor... (este) prostia 
noastră de a alege răul în locul binelui”.3'4 Sfântul Antonie cel Mare, vorbind 
despre relele care au venit asupra omului, spune și el că: „tot ceea ce era astfel 
în afara firii noastre, venea din libertatea voinţei noastre”.3'5 

Înstrăinându-se de Dumnezeu, Adam încetează de a mai avea o 
libertate asemănătoare cu cea a Arhetipului său dumnezeiesc. El nu mai este 
liber potrivit asemănării cu Dumnezeu. Se împlinește astfel vicleana 


399 Dogmatica, II, 30. 

310 În afara referinţelor indicate mai înainte, a se vedea Sf. Marcu Ascetul, Despre botez, 
22. 

31 Despre feciorie, XII, 2. Cf. Marele cuvânt catehetic, 7. 

312 Marele cuvânt catehetic, 7. 

313 Omilii la Ecclesiast, VII, 3. Cf. Sf. Vasile cel Mare, Omilia: Că Dumnezeu nu este autorul 
relelor. 

314 Sfântul Grigorie de Nyssa, Marele cuvânt catehetic, ş. 

315 Scrisori, ş bis. 


făgăduinţă a Șarpelui: el este ca Dumnezeu; el dobândește într-adevăr o 
formă de libertate care îi permite să se determine într-un mod independent, 
raportându-se numai la sine și care-i dă impresia că este absolut autonom, că 
își este suficient sieși și se poate defini după o măsură proprie. Prin această 
libertate, el face din sine însuși un dumnezeu, care se vrea cu totul 
independent de adevăratul Dumnezeu. Dar el nu face decât să se amăgească 
în mod profund. Căci libertatea care apare după cădere și prin care stăruie în 
cădere este o libertate care-l duce la pierzanie,36 iar nu, așa cum crede el, la 
suprema împlinire. Prin această libertate decăzută, el este ca Dumnezeu, dar 
nu este dumnezeu, în timp ce libertatea pe care o avea la început, care-l mâna 
spre Dumnezeu, îl făcea, dimpotrivă, să devină într-adevăr dumnezeu prin 
har. Omul căzut în păcat își folosește libertatea care-i fusese dată pentru a se 
îndrepta liber spre Dumnezeu, într-un mod patologic, spune Sfântul 
Atanasie cel Mare. EI „nu înțelege că n-a fost făcut numai pentru a se mișca, 
ci ca să se miște către cele spre care trebuie. De aceea și glasul Apostolului ne 
atrage luarea-aminte: «Toate îmi sunt slobode, dar nu toate îmi sunt de folos» 
(1 Cor. 6, 12)7.3:7 

Sfântul Maxim arată că prin păcat omul introduce separare și 
dezbinare în liberul său arbitru, adică disociază „voința gnomică” de voința 
naturală, iar prin aceasta se înstrăinează de natura lui,318 se îndepărtează cu 
toate puterile ființei sale de viața conformă cu firea lui, ajungând să ducă o 
viață contra firii; se depărtează de Bine, căzând în păcat, și astfel se distruge 
pe sine însuși. „La început, înșelătorul diavol l-a înșelat pe om... îmbiindu-i 
momeala plăcerii înfățișată ca iubire de sine. lar prin aceasta l-a despărțit pe 
om de Dumnezeu și pe noi întreolaltă, făcându-ne prin alegerea socotinţei să 
părăsim cugetul drept și să împărțim în modul acesta firea, tăind-o în multe 
opinii și închipuiri. Căci a făcut ca lege a trupului uneltirea și născocirea de 
orice fel de păcat, folosindu-se pentru aceasta de puterile noastre și 
impunând, ca sprijin al stăruinței răului în toți, lipsa de acord a socotinței lor. 
Prin aceasta a convins pe om să se abată de la mișcarea cea după fire”.319 
Odată angajat, prin liberul său arbitru pervertit, pe calea răului, omul este 
din acel moment târât de rău, cum arată Sfântul Grigorie de Nyssa: „Sensul 
schimbării e progresiv, dacă urmează legile firii; dacă însă se abate de pe 
drumul cel drept, sensul e regresiv. Pornit odată pe acest povârniș..., după ce 
a părăsit binele, omul s-a afundat în rele tot mai adânc”.320 


316 Cf. Sf. Macarie Egipteanul, Omilii duhovnicești (Col. 11), XV, 23. 
317 Cuvânt împotriva elinilor, 4. 
318 Cf. Tâlcuire la Tatăl nostru, PG 90, 880A; 893B; go5A. Răspunsuri, către Talasie, 42; 
Epistole, 2. 

319 Epistole, 2, p. 30. 

320 Marele cuvânt catehetic, VIII. 


Atunci când, în starea dintâi, Adam nu voia să cunoască nimic altceva 
decât pe Dumnezeu și nu voia să trăiască decât pentru a-l fi cu totul 
asemenea, liberul său arbitru, cum am văzut, era în deplin acord cu voinţa sa 
firească, nu se îndepărta de la norma sau logos-ul firii sale și se îndrepta de la 
sine spre Bine. Dobândind prin păcat cunoștința binelui și a răului, omul nu- 
și mai exercită în chip simplu liberul său arbitru, el experiază acum 
nehotărârea și nesiguranța, se pierde în dualitatea confuză a binelui și răului, 
întunecat de patimi și amăgit de gânduri, omul nu mai recunoaște imediat 
binele; confundând binele și răul, luând cel mai adesea răul drept bine, iar 
binele drept rău, el este supus în mod constant, în alegerile pe care le face, 
riscului de a se înșela.3* 

Libertatea care stă în deliberare este o formă alterată a libertăţii pe 
care o avea la început, când se afla în legătură cu Dumnezeu. Este chiar 
negarea libertăţii, de vreme ce omul căzut, separând-o de voinţa lui naturală, 
care tindea spre bine, o folosește pentru a face răul, făcând-o astfel, în mod 
paradoxal, să slujească la propria lui înrobire. Depărtându-se de propria fire, 
omul nu se mai mișca cu voia sa, în chip cuvenit, ci ajunge să fie mânat de 
ceea ce-i este străin; el este dus contra firii, adică la rău. 

Prin reaua folosire a libertăţii sale, omul devine rob al păcatului (cf. 
In 8, 34; 2 Pt. 2,19; Rom. 6, 20; Is. 61,1; Rom. 6, 6,17; 8, 21; Gal. 5,1), subjugat 
de poftele și desfătările simţurilor spre care s-a plecat (Tit. 3, 3; Rom. 6, 19), 
slujitor al dumnezeilor pe care și i-a făcut din creaturi (Gal. 4, 3, 8-9). Sfinţii 
Părinţi subliniază mereu faptul că, atunci când se credea mai liber, omul era, 
de fapt, cu totul înrobit. „Sfârșitul neașteptat al acestei libertăţi ne-la vreme 
este robia”, spune Sfântul Isaac Sirul.32 Omul căzut, care se crede liber, 
trăiește de fapt țintuit de trup,3%% stăpânit de legea acestuia%4 și supus 
simțurilor,35 suferă tirania poftelor,36 este sclavul căutării plăcerii și al 
temerii de suferință,37 slujitor al răutății,328 pe scurt, este robul patimilor.329 

Acestea exercită asupra omului o adevărată tiranie, care-i înrobește 
sufletul.330 În această stare, omul nu mai este el însuși. El este parazitat de 
patimile pe care păcatul le-a adus în sine. Mânat de aceste porniri străine de 
natura sa originară, omul ajunge cu totul înstrăinat. Propriu vorbind, nu mai 
este el cel care acționează, ci legea păcatului care locuiește în el (Rom. 7, 17, 
20, 23). 

Dar omul nu este numai robul patimilor sale, ci și al diavolului și al 
demonilor acestuia. El nu mai este doar ispitit, ci stăpânit și zdrobit de tirania 
Celui Rău.33' Sfântul Isaac Sirul arată că „cel care nu și-a supus voia sa lui 
Dumnezeu, va fi supus potrivnicului”.332 Sfântul Macarie descrie astfel 
această îndoită înrobire a omului, de către patimi și de către puterile răului: 
„Călcând porunca și fiind izgonit din rai, omul a fost încătușat în două chipuri 
și cu două legături. Una (prin) lucrurile din această viaţă: cu iubirea lumii, 
adică a plăcerilor trupești și a patimilor (...), într-un cuvânt a tuturor 
lucrurilor celor văzute (...) Întru cele lăuntrice, sufletul este înconjurat, 
împrejmuit, închis cu ziduri și înlănțuit cu lanţurile întunericului de către 
duhurile răutății”.33 Iar între cele două există o relație evidentă: numai 
pentru că omul viețuiește în răutate au asupra lui forțele demonice o 
asemenea putere; prin patimi, omul li se deschide, făcându-le să viețuiască în 
e].334 


În această stare, nu mai rămâne mare lucru din libertatea iniţială a 
omului. În vreme ce în Dumnezeu și în lucrarea virtuților, omul se mișca el 
însuși potrivit firii sale și se făcea părtaș voinţei suverane a lui Dumnezeu, 
înstrăinându-se de Acesta și trăind contrar firii, în fapt nu mai acționează el, 
ci o natură străină care a pus stăpânire pe el, cea a patimilor care, prin păcat, 
au acoperit cu totul firea sa autentică, tiranizând-o și trăind pe seama ei. 


5. Patologia memoriei 


Memoria i-a fost dată omului la creație pentru ca prin ea să-și poată 
aduce aminte întotdeauna de Dumnezeu și să fie astfel mereu unit cu EI, prin 
mintea și inima sa. „De aceea ni s-a dat aducerea-aminte, pentru a-L purta 
(pe Hristos) în noi”, scrie Sfântul Nicolae Cabasila.335 Aducerea-aminte de 
Dumnezeu apare astfel ca lege pentru om. Așa spune și Sfântul Macarie 
Egipteanul: „Creștinul este dator ca totdeauna să-și amintească de 


330 Cf. Sf. loan Scărarul, Scara, XXVII, 42. 

331 Cf. Sf. Simeon Noul Teolog, Cateheze, V, 409-413. 
332 Cuvinte despre nevoință, 42. 

333 Omilii duhovnicești (Col. II), XXI, 2. 

334 Cf. ibidem. 

335 Despre viața în Hristos, VI, p. 196. 


Dumnezeu”,336 lar Sfântul Grigorie de Nazianz: „Se cuvine să ne aducem 
aminte de Dumnezeu mai des chiar decât respirăm; și, ca să spunem așa, în 
afară de aceasta noi nu trebuie să facem nimic altceva”.337 

Aducerea-aminte de Dumnezeu implică, la un prim nivel, aducerea- 
aminte de poruncile prin care omul se alipește de EI, împlinindu-l voia: a 
poruncii date de Dumnezeu în Rai, lui Adam și Evei;338 a poruncilor date de 
Hristos omului restaurat prin Logosul întrupat.339 Ea implică, de aceea, 
„aducerea-aminte de virtuţi”, care nu lasă loc pentru patimi.340 

După cum ne arată acest ultim punct, „aducerea-aminte de 
Dumnezeu (uvnun 0eov)” mai înseamnă aducerea-aminte de binefacerile lui 
Dumnezeu,34 pentru care îi aducem slavă și mulțumită. Sfântul Marcu 
Ascetul insistă în special asupra acesteia. „Așadar, fiule, începutul purtării 
tale plăcute lui Dumnezeu trebuie să-l faci pornind de la aceasta: să te 
gândești statornic și pururea, într-o meditaţie neîntreruptă, la toate 
binefacerile de care ţi-a făcut parte iubitorul de oameni Dumnezeu, spre 
mântuirea sufletului tău; și să nu încetezi a-ţi aminti de multele și marile Lui 
binefaceri, acoperindu-le cu uitarea păcatului sau trândăviei și prin aceasta 
lăsând să treacă vremea cealaltă fără folos și fără să aduci mulțumire. Căci 
aceste amintiri neîncetate, împungând inima ca un ac, o mișcă totdeauna 
spre mărturisire, spre smerenie, spre mulțumire adusă cu suflet zdrobit și 
spre toată sârguința bună. Ele ne îndeamnă să-l răsplătim lui Dumnezeu cu 
purtările noastre bune și cu toată virtutea”; „cel ce se gândește totdeauna la 
aceasta și nu uită binefacerile lui Dumnezeu... se nevoiește spre toată virtutea 
bună și spre toată lucrarea dreptăţii, gata întotdeauna să facă cu râvnă voia 
lui Dumnezeu” 3? 

Această formă de aducere-aminte de Dumnezeu duce în chip firesc la 
principala ei formă de manifestare, cea a rugăciunii neîncetate, cum o 
numesc Sfinţii Părinţi.3% Ea, așa cum subliniază Sfântul Diadoh al Foticeei, 
este a minții, care „cere o ocupaţie care să dea de lucru hărniciei ei”, singura 

îndeletnicire „prin care își poate atinge deplin scopul'.3* Rugăciunea 
neîncetată este în același timp „lucrarea proprie minţii”,3% singura potrivită 
cu natura ei. „Rugăciunea face mintea să-și împlinească propria lucrare”, 
spune Evagrie,346 care adaugă: „Rugăciunea este lucrarea demnă de vrednicia 
minţii sau întrebuințarea cea mai bună și mai curată a ei”.347 În Rai, Adam 
viețuia „în rugăciune”,34% având neîncetata aducere-aminte de Dumnezeu.349 
Tot astfel, sfinţii, care se întorc, în Hristos, la starea dintâi a lui Adam „și se 
apropie de desăvârșire, au neîntreruptă în inimă pomenirea Domnului”.350 

Prin această continuă aducere-aminte de Dumnezeu omul poate într- 
adevăr, potrivit menirii sale, să se unească cu El. „Unirea duhovnicească este 
amintirea nepecetluită, care arde în inimă cu un dor înfocat”, spune Sfântul 
Isaac Sirul.35: 

Prin aducerea-aminte de Dumnezeu omul se întărește în păstrarea și 
lucrarea poruncilor; altfel spus, el poate să se ferească de patimi și să 
sporească în el virtuțile.352 

Aducerea-aminte de Dumnezeu este mai ales condiția dragostei de 
Dumnezeu,35 care are darul de a o trezi și a o face să crească,354 fiind 
nedespărțită de ea.355 Aceasta este adevărat mai ales când e vorba despre 
forma sa desăvârșită, rugăciunea neîncetată, dar și când e vorba de aducerea- 
aminte de binefacerile lui Dumnezeu. Sfântul Marcu Ascetul sfătuiește astfel: 
„Punând înaintea ochilor tăi binefacerile de care te-ai împărtășit de la 
începutul vieţii tale și până acum, fie trupești, fie duhovnicești, zăbovește cu 
gândul la ele, după cum s-a spus: „Nu uita toate răsplătirile Lui” (Ps. 102, 2). 
Fă aceasta pentru ca inima să ţi se miște cu ușurință spre frica lui Dumnezeu 
și spre dragoste (...). Căci rușinându-te de amintirea atâtor bunătățţi, de care 
te-ai bucurat din partea Stăpânului bun și de oameni iubitor, inima ta se va 


344 Cuvânt ascetic în 100 de capete, 59. 

345 Ibidem, Gu. 

347 Ibidem, 84. 

348 Ava Dorotei, Învăţături de suflet folositoare, |, 1. Cf. Sf. loan Damaschin, Dogmatica, Il, 

349 Cf. Sf. Diadoh al Foticeei, Cuvânt ascetic în 100 de capete, 56. Sf. Grigorie Sinaitul, 
Capete, 60-61. 

350 Sf. Diadoh al Foticeei, Cuvânt ascetic în 100 de capete, 88. 

351 Cuvinte despre nevoință, |. 

352 Cf. Sf. Isaac Sirul, Cuvinte despre nevoință, XXXIII. 

353 Cf. Sf. Macarie Egipteanul, Cuvântări (Col. 1), XXXII, 3. 

354 Cf. Sf. Isaac Sirul, Cuvinte despre nevoinţă, 85. Sf. Diadoh al Foticeei, Cuvânt ascetic în 
100 de capete, 32. Sf. Grigorie Palama, Triade, II, 2, 19. 

umple de dragostea și de dorul Lui printr-o mișcare pornită chiar din ea 
însăși, mai bine-zis conlucrând și darul de sus”.356 

Aducerea-aminte continuă de Dumnezeu în rugăciune este pentru 
om și un mod de a ajunge la vederea Lui, căci, așa cum spune Sfântul Isaac 
Sirul, în ea „își află hrana de viață dătătoare pentru întipărirea vederii 
sufletești”.357 Sfântul Calist Patriarhul spune, în același sens, că ea face ca în 
„mintea curată să se arate razele dumnezeiești”.358 Memoria însoțește 
lucrarea minţii până pe treptele cele mai înalte ale vieții duhovnicești,359 când 
omul „e răpit de amintirea (sufletului rațional) mai presus de fire la vederea 
lui Dumnezeu”, pe care i-o dă Duhul.36 

Prin aducerea-aminte de Dumnezeu, omul îl păstrează pe Dumnezeu 
înlăuntrul minţii sale3% și îl face să locuiască în inima sa. „Sălășluirea lui 
Dumnezeu în noi, spune Sfântul Vasile cel Mare, constă tocmai în a avea pe 
Dumnezeu temeinicit în gând. Numai atunci devenim temple ale Duhului, 
când gândirea statornică la El nu se mai lasă întreruptă de grijile pământești 
și când cugetul nu se lasă tulburat de patimi trecătoare” 362 

Prin aceasta, aducerea-aminte de Dumnezeu este pentru om izvorul 
unei bucurii desăvârșite,3% „naște în suflet o plăcere negrăită”,364 așa cum 
spune Psalmistul: „Adusu-mi-am aminte de Dumnezeu și m-am bucurat” (Ps. 
76, 4). 

Prin gândul statornic la Dumnezeu, omul nu face decât să cugete la 
„singurul lucru care trebuie”, ducând o existență îndreptată în întregime spre 
Dumnezeu, potrivit menirii sale. Altfel spus, aducerea-aminte de Dumnezeu 
implică uitarea cu totul a lumii,36%5 ștergerea oricărei amintiri pătimașe și 
lumești.35 Ea implică, de asemenea, uitarea de sine. Omul duhovnicesc, 
spune Sfântul Isaac, „uită chiar și de el însuși și de firea lui..,, 


356 Ibidem, 6. 

357 Cuvinte despre nevoinţă, 1. Acest punct va fi examinat în mod detaliat în partea a VI-a, 
cap. 3, 5. 

358 Capete despre rugăciune, 3. 

359 Cf. Sf. Isaac Sirul, Cuvinte despre nevoință, 33. 

360 Ibidem, 65. 

361 Cf. sf. Grigorie Palama, Triade, |, 2, 23. 

362 Epistole, 2, 4. 

363 Cf, Ilie Ecdicul, Culegere din sentințele înțelepților, 12. Sf. Diadoh al Foticeei, Cuvânt 
ascetic în 100 de capete, 60. 

364 Calist Patriarhul, Capete despre rugăciune, 3. 

365 Cf. Sf. Diadoh al Foticeei, Cuvânt ascetic în 100 de capete, 56. Sf. Vasile cel Mare, Regulile 
mari, 6. 

366 Cf. Sf. Isaac Sirul, Cuvinte despre nevoință, 8 şi 10. Sf. Marcu Ascetul, Despre cei ce cred 
că se îndreptează din fapte, 37. 


nemaiamintindu-și deloc de veacul acesta. El se îndeletnicește cu cele 
privitoare la mărirea lui Dumnezeu și mereu se gândește la ele”. „EI se mișcă 
împreună cu acestea spre amintirea lor, potrivit treptei vieţuirii lui (...) și nu 
se mai gândește și nici nu-și mai aduce aminte de lumea aceasta”.3%7 Într-un 
cuvânt, „când pomenirea lui Dumnezeu pune stăpânire pe întinderea 
sufletului, pierde din inimă amintirea tuturor celor văzute”, spune el în altă 
parte.368 

Dedicându-se în întregime aducerii-aminte de Dumnezeu, memoria 
omului în starea sa inițială, normală, era cu totul unitară, simplă și 
omogenă.3%9 Toate gândurile omului se îndreptau spre ceea ce constituia 
pentru cugetul său unicul obiect al atenţiei. În aducerea-aminte neîncetată 
de Dumnezeu, spune Sfântul loan Casian, omul „trebuie să-și fixeze toată 
atenţia într-un singur punct și toate gândurile sale să-și aibă drumul lăuntric 
numai spre un singur ţel'.372 Astfel memoria devine statornică și 
nemișcată,37! ajungând la liniște și pace.372 

Memoria stăpânită în întregime de aducerea-aminte de Dumnezeu a 
lepădat „cu totul orice formă și orice chip”, fiind memoria „inimii curate”.3%3 

Prin aducerea-aminte de Dumnezeu, omul se ferește de gândurile 
străine pe care i le strecoară în suflet Cel viclean.37+ Ea îndepărtează cu 
desăvârșire orice gând rău37%5 și nu îngăduie niciunei înclinări spre răutate să 
se manifeste.376 Ea constituie o armă împotriva demonilor;377 cu ajutorul ei 
omul nu numai că este ferit de atacurile lor, dar îi și învinge și îi alungă.378 


Dacă memoria folosită potrivit firii sale este o memorie sănătoasă, 
prin păcat ea funcționează contrar firii și devine bolnavâă.379 Boala constă, ca 
și în cazul celorlalte puteri ale sufletului pe care le-am studiat, în pervertirea 

371 Cf. Sf. Grigorie Sinaitul, Capete, 61. 

372 Cf. Sf. Isaac Sirul, Cuvinte despre nevoință, 8. 

374 Cf, Sf. Macarie Egipteanul, Omilii duhovnicești (Col. II), LIII, 16. 

376 Ibidem, 3. 

377 Ibidem, 33. 

379 Sf. Isihie Sinaitul, Cuvânt despre trezvie și virtute, 32, și Sf. Grigorie Sinaitul (Capete, 

ei, mai precis într-o inversare a activităţii sale: în timp ce în starea de 
normalitate a firii omenești ea slujește exclusiv aducerii-aminte de 
Dumnezeu și de bine, uitând prin aceasta de realitatea sensibilă și de rău, 
prin păcat ea devine, dimpotrivă, uitare de Dumnezeu și a binelui, și aducere- 
aminte de rău și de lume.38 

Această boală a memoriei afectează, desigur, mintea, care este 
organul ei; mintea care-L uită pe Dumnezeu se înstrăinează într-o activitate 
care nu-i este proprie, se sufocă și, din punct de vedere duhovnicesc, este cu 
adevărat moartă. „Ceea ce i se întâmplă peștelui ieșit din apă, aceea se 
întâmplă și minţii care a ieșit din pomenirea lui Dumnezeu și s-a împrăștiat 
în amintirile lumii”, spune Sfântul Isaac Sirul.3% Toate celelalte puteri ale 
sufletului care depind de ea în mod direct vor suferi aceleași efecte 
patologice. Sfântul Maxim Mărturisitorul arată că uitarea lui Dumnezeu și a 
binelui este, alături de neștiință, principala patimă-boală a părții raționale a 
sufletului.382 

Uitarea de Dumnezeu, alături de necunoașterea Lui au un rol central 
în căderea omului. Astfel, Sfântul Grigorie Palama vede în părăsirea 
„pomenirii și vederii lui Dumnezeu” esența păcatului strămoșesc.3% lar la 
Sfântul Marcu Ascetul aflăm scris: „Scriptura zice că: «iadul și adâncul 
(pierzării) sunt cunoscute Domnului» (Pilde 15, 1). Acestea le zice despre 
neștiința și uitarea inimii. Căci iad este neștiința..., și pierzare este uitarea”,384 
și amândouă duc la moartea duhovnicească.3% Sfântul Marcu Ascetul, iar 
apoi Sfântul loan Damaschin, afirmă, așa cum am văzut deja, că uitarea 
(Ann), alături de neștiință (ayvonra) și nepăsarea trândavă (paBupua), este 
unul dintre cei trei „uriași ai Celui Rău”, de la care vin toate patimile și toate 
relele de care suferă omul căzut.35 Aflăm la Sfântul Marcu Ascetul descrierea 
acestor trei boli spirituale fundamentale strâns legate una de alta, relaţiile 
dintre ele și efectele lor: „Cei trei uriași ai Celui Rău, care sunt socotiți ca cei 
mai tari, sunt cele trei rele amintite mai înainte: neștiința, maica tuturor 
relelor; uitarea, sora împreună-lucrătoare și slujitoare a ei; și nepăsarea 


e aul Despre această dublă polaritate a memoriei, exercitată „potrivit firii” sau „contrar firii” 

trândavă, care ţese veșmântul și acoperământul norului negru așezat peste 
suflet și care le sprijină pe amândouă, le întărește, le susține și sădește în 
sufletul cel fără grijă răul înrădăcinat și statornic. Prin nepăsarea trândavă, 
prin uitare și prin neștiință se întăresc și se măresc proptelele celorlalte 
patimi. Căci ajutându-se întreolaltă și neputând să ființeze fără să se susțină 
una pe alta, ele se dovedesc puteri tari ale Vrăjmașului și căpetenii puternice 
ale Celui Rău. Prin ele se întărește și pe ele se reazemă toată oastea duhurilor 
răutății, ca să-și poată duce la îndeplinire planurile”.387 

Am văzut deja că este greu de arătat dacă atracţia plăcerii simțurilor 
duce omul la necunoașterea și uitarea de Dumnezeu, ori, dimpotrivă, 
neștiința și uitarea de Dumnezeu îl fac să se întoarcă spre realitatea văzută. 
Există o dialectică a acestor două atitudini, așa cum am văzut, care ne 
îndreptățește să o socotim cauză când pe una, când pe cealaltă. Astfel, Sfântul 
Diadoh al Foticeei o pune înainte pe prima: ispitiți de plăcerea simţurilor, 
Adam și Eva au început să uite de Dumnezeu. „Că vederea, gustul și celelalte 
simțuri slăbesc ținerea de minte a inimii, când ne folosim de ele peste 
măsură, ne-o spune cea dintâi, Eva. Căci până ce n-a privit la pomul oprit cu 
plăcere, își amintea cu grijă de porunca dumnezeiască. De aceea era acoperită 
de aripile dragostei dumnezeiești... Dar când a privit la pom cu plăcere și s-a 
atins de el cu multă poftă și, în sfârșit, a gustat din rodul lui cu o voluptate 
puternică... toată pofta ei și-a întors-o spre gustarea lucrurilor de aici, 
amestecând, din pricina fructului plăcut la vedere, în greșeala ei, și greșeala 
lui Adam. De atunci, cu anevoie își mai poate aduce aminte omul de 
Dumnezeu sau de poruncile lui”.388 Alți Părinţi privesc procesul căderii în 
sens invers. O apoftegmă spune: „Ziceau Bătrânii că trei sunt puterile 
Vrăjmașului din care vine toată greșeala: uitarea, negrija și pofta. Cu adevărat, 
de îndată ce vine uitarea, ea naște negrija, iar negrija naște pofta, iar pofta îl 
duce pe om la cădere”.389 Sfântul Isihie Sinaitul zice, în același sens: „de la 
uitare ajungem la negrijă, iar de la negrijă... la pofte necuviincioase”.39 lar 
Sfântul Macarie: „Mintea care alungă de la ea amintirea lui Dumnezeu cade 
fie în mânie, fie în pofta trupească”.39 Cele mai multe referințe le găsim la 
Sfântul Marcu Ascetul, care spune apriat: „tot cel ce uită de Dumnezeu caută 
plăcerea (desfrânată)”.3% 

Uitând de Dumnezeu, memoria se fragmentează și se risipește, 
intrând sub stăpânirea mulțimii gândurilor legate de lucrurile din lumea 


357 Epistolă către Nicolae Monahul, 12. Cf. 13. 

388 Cuvânt ascetic în 100 de capete, 56. 

389 Apoftegme, N 273. 

390 Cuvânt despre trezie și virtute, 32. 

391 Omilii duhovnicești (Col. II), LIV, 10. 

392 Despre cei ce cred că se îndreptează din fapte, 131. 


văzută spre care s-a întors omul. „Începutul și pricina gândurilor, scrie 
Sfântul Grigorie Sinaitul, este împărţirea, prin neascultare, a amintirii simple 
și unitare. Prin aceasta a pierdut și amintirea de Dumnezeu. Căci făcându-se 
din simplă, compusă, iar din unitară, felurită, și-a pierdut unitatea împreună 
cu puterile ei”.39% Această îmbolnăvire a memoriei are, evident, repercusiuni 
asupra tuturor puterilor sufletului. Mintea, în care înainte nu exista decât 
singur gândul la Dumnezeu, este acum bântuită de mulțimea feluritelor 
amintiri lumești, al căror număr sporește tot mereu. 

Memoria devine pentru om, alături de imaginaţie, principala cale de 
acces pentru gândurile străine, care pătrund în sufletul său și-i preocupă 
mintea; ea este una dintre principalele surse ale „gândurilor care ne 
răpesc”.39 De la ea primește omul cea mai mare parte a reprezentărilor, care 
constituie pentru el tot atâtea sugestii ispititoare. Mai ales ea este cea care 
aduce în minte „gândurile simple”, de care apoi se alipește în chip pătimaș.3% 
Sfântul Maxim spune: „prin acestea trei primește mintea înțelesuri pătimașe: 
prin simţire, prin schimbări în starea organică și prin amintire”.396 Dar adesea 
memoria produce ea însăși în mod direct gânduri pătimașe,3% lucru pe care- 
l subliniază Sfântul Talasie Libianul, care vede în această facultate a minţii 
principala lor sursă, și cea mai periculoasă: „trei sunt căile prin care primești 
gânduri: simţirea (lucrarea simţurilor), amintirea și starea mustului 
(amestecarea) din trup. Dar cele mai stăruitoare sunt cele din amintire”. 39 
Memoria produce astfel de gânduri pentru că ea păstrează amintirea 
greșelilor trecute și urmele patimilor care ni s-au făcut obișnuință3% și mai 
ales a plăcerii legate de ele,4% ceea ce dă reprezentărilor o mare putere de 
ademenire.+* Astfel, memoria este adesea trezită și ațâţată de demoni, care 
încearcă să o împingă mai ales spre asemenea amintiri.4%2 


39 Capete foarte folositoare..., 60. 

394 Cf. Sf. Isaac Sirul, Cuvinte despre nevoință, 33. 

396 Capete despre dragoste, II, 74. 

397 Cf. ibidem, II, 84. 

402 Cf. Sf. Isaac Sirul, Cuvinte despre nevoință, 33. Sf. Marcu Ascetul, Epistolă către Nicolae 
Monahul, 10. Evagrie, Cuvânt despre rugăciune, 10; 44-46. 


Pentru toate aceste motive, memoria devine la omul căzut una dintre 
principalele cauze ale trezirii și stârnirii patimilor.+%3 De aceea Sfântul Isaac 
Sirul spune că ea este lăcaș al patimilor, locul în care le poți afla pe toate.4%4 

Astfel că „aducerea-aminte de rău (uvnun Tov kakov)” ajunge să fie la 
omul căzut o deprindere (e81q).4% Amintirea răului înlocuiește, în grade 
diferite, amintirea binelui, singura care, la început, stăpânea în memorie; 
pentru că amintirea binelui nu poate fi ștearsă și înlocuită cu totul, acesteia 
îi rămâne de acum înainte un loc mai mult sau mai puţin redus în memorie. 

Ca urmare, are loc o nouă divizare a memoriei, care nu exista la 
început. Ea este scindată în două părți, cum spune Sfântul Diadoh al Foticeei: 
„De când mintea noastră s-a rostogolit la chipul îndoit al cunoștinței, e silită, 
chiar dacă nu vrea, să poarte în aceeași clipă și gânduri bune, și gânduri rele 
(...). Căci cum se grăbește să înțeleagă binele, îndată își amintește și de rău. 
Fiindcă de la neascultarea lui Adam ţinerea de minte a omului s-a sfâșiat în 
două”.4%6 

Amintirea binelui și amintirea răului nu ajuns doar să se învecineze, 
ci se întrepătrund și se amestecă, sporind confuzia creată de multele și 
feluritele gânduri care stăpânesc memoria și cugetarea omului+%7 

Chiar dacă omul căzut se află, după cum spune Sfântul Isihie Sinaitul, 
„acoperit de vălmășeala adâncului uitării”4%8, a-și aminti de Dumnezeu și de 
bine nu este cu neputinţă pentru el, dar aceasta se face cu mai multă greutate. 
„De atunci, cu anevoie își mai poate aduce aminte omul de Dumnezeu și de 
poruncile Lui”, spune Sfântul Diadoh al Foticeei.1%9 „Neascultarea, unealta 
păcatului, nu a stricat numai amintirea simplă a sufletului față de bine, ci și 
toate puterile lui, întunecând dorința firească care tindea spre virtute”.4* 
Într-adevăr, după cum am văzut, mintea omului este stăpânită de mulțimea 
amintirilor lumești și a gândurilor, care, chiar dacă nu sunt pătimașe, sunt 
totuși străine de Dumnezeu. Aceste amintiri pătrund în minte din pricina 
iubirii de lume, dar și prin lucrarea duhurilor rele care încearcă mai ales prin 


acest mijloc să țină mintea departe de Dumnezeu." În ambele situaţii, 


4093 Cf. Sf. Talasie Libianul, Capete despre dragoste, înfrânare..., Il, 32; IV, 16. Cf. Sf. Maxim 
Mărturisitorul, Capete despre dragoste, II, 85. Sf. Isaac Sirul, Cuvinte despre nevoință, 33. 

404 Cf. Cuvinte despre nevoință, 8. 

495 Cf. Sf. Diadoh al Foticeei, Cuvânt ascetic în 100 de capete, 3; 5; 83; Cuvânt la Înălțare, 6. 

406 Cuvânt ascetic în 100 de capete, 88. 

407 Cu privire la starea de confuzie a memoriei, a se vedea Sf. Isaac Sirul, Cuvinte despre 
nevoință, 85. 

408 Capete despre trezvie și virtute, n6. 

499 Cuvânt ascetic în 100 de capete, 56. 

49 Capete foarte folositoare..., 61. 
+! Lucrarea lor i se arată în chip limpede omului care încearcă prin rugăciune să regăsească 


amintirile lumești îndepărtează aducerea-aminte de Dumnezeu. Principiul 
iconomic reliefat în cazul celorlalte puteri ale sufletului este valabil și pentru 
memorie: cu cât în ea stăruie mai mult aducerea-aminte de Dumnezeu, cu 
atât mai puţin va păstra amintirile legate de lume; și, invers, cu cât își 
amintește mai mult de lume, cu atât mai puţin își va aduce aminte de 
Dumnezeu. 


6. Patologia imaginaţiei 


Imaginaţia (povraoia) este una dintre facultățile de cunoaștere ale 
omului,"2 una dintre cele mai elementare.43 

Funcţia ei firească este de a-i permite omului reprezentarea lucrurilor 
sensibile așa cum sunt ele.*4 Ea este deci direct legată de simţire”5 și de cele 
care cad sub simţuri.H€ Ea transformă senzațiile în imagini și îi permite 
omului să aibă, sub forma unei imagini, o reprezentare a ceea ce percepe.H'7 
Îi permite, de asemenea, în legătură cu memoria, să-și reprezinte amintirile 
rămase în urma celor percepute.H8 

Imaginaţia este, pe de o parte, această facultate a omului de a 
transforma percepțiile în imagini corespunzătoare și de a le reproduce, atunci 
când memoria le-a păstrat și, pe de altă parte, ea este și capacitatea de a 
produce, prin combinarea mai multor imagini astfel obținute, luate în 
întregime sau numai în parte, imagini cu totul noi. 

Imaginaţia este astfel capabilă să capete trei forme: cea a unei 
imaginaţii producătoare de imagini, a unei imaginaţii reproductive și a unei 
imaginaţii creatoare,*9 fiecare dintre ele bazându-se pe cea precedentă. Sub 


aducerea-aminte de Dumnezeu, după cum spune Evagrie: „Când diavolul cel preaviclean, 
făcând multe, nu poate împiedica rugăciunea dreptului... îl ațâţă la plăcerea pătimașă prin 
aducerea-aminte de lucruri” (Cuvânt despre rugăciune, 46. Cf. 44; 45; 68). În altă parte, el 
explică pe larg: „Când te văd dracii râvnind cu adevărat la rugăciune, îți strecoară gândurile 
unor lucruri așa-zise trebuincioase; și, după puţină vreme, îţi fură amintirea lor, ca mișcându- 
ți-se mintea spre căutarea lor și neaflându-le, să se descurajeze și să se întristeze foarte. Apoi, 
când revine iarăși la rugăciune, îi aduce aminte cele căutate și cele amintite mai înainte, ca 
mintea, căutând să le ia la cunoștință, să piardă rugăciunea care aduce roade” (Ibidem, 10). 

P2 Cf. Sf. Nichita Stithatul, Despre suflet, 37. 

413 Cf. Sf. Grigorie Palama, Triade, II, 3, 59. 

44 Cf. Sf. Calist și Ignatie Xanthopol, Cele zoo de capete, 69. 

45 Cf. Sf. loan Damaschin, Dogmatica, II, +7. Sf. Nichita Stithatul, Despre suflet, 65. 

Sf. Grigorie Palama, Triade, II, 3, 59. 

416 Cf. Pseudo-Maxim Mărturisitorul, Scolii la Numele dumnezeiești, PG 4, 201 A. 

417 Cf. ibidem, 201B. 

48 Cf. ibidem. Sf. Isaac Sirul, Cuvinte despre nevoință, 46. 

49 Imaginaţia creatoare desemnează, în sens larg, capacitatea de creație sau de invenţie a 


cele două ultime forme, în condiţiile particulare ale somnului, ea produce 
visele.?9 


În starea primordială a omului, imaginaţia sa era exclusiv legată de 
reprezentarea creaturilor existente. Facultate indispensabilă în cadrul 
relaţiilor sale necesare cu acestea, ea nu constituia la început un obstacol în 
relația omului cu Dumnezeu și nu-l îndepărta în niciun chip de El.P Căci 
omul fiind pe atunci nepătimitor, în starea în care fusese creat, el nu cunoștea 
„închipuirea  necuviincioasă”, care „se opune... lucrării unitare și 
neînșelătoare a minţii”;4%2 imaginile produse de el rămâneau „simple”, adică 
nu erau legate de nicio patimă,4% așa încât nu trezeau nicio patimăP4 și nici 
nu erau stârnite de ele. Astfel, imaginile își aveau rostul lor în cadrul 
contemplării naturale (Qvown 0ewopia),45 rămânând transparente la logoi 
(sau rațiunile duhovnicești) făpturilor și la energiile dumnezeiești, percepute 
în chip nemijlocit și contemplate de mintea lui Adam în reprezentarea 
creaturilor, și care îi slujeau pentru a-L slăvi pe Dumnezeu în creația Sa și 
pentru ca s-o unească pe aceasta cu El, potrivit proniei Sale.26 În starea sa 
originară, omul dispunea de o „închipuire cuviincioasă”,?7 întorcând spre 
bine mișcările acesteia,P$ atunci când folosea imaginile născute din vederea 
făpturilor pentru a se înălța pe sine și a le înălța și pe ele la Creatorul lor. 

Din această „închipuire cuviincioasă” izvorau, în somnul său, „visurile 
curate”.P9 Omul fiind nepătimitor, aceste vise se caracterizau prin curăția 
lor, fiind constituite din imagini sau din combinaţii de imagini „simple”, care- 
i vădeau sănătatea sufletului, cum spune Sfântul Maxim: „Când sufletul 
începe să-și simtă sănătatea proprie, începe să vadă și nălucirile din visuri ca 


omului, care, adesea, pune în lucrare mai mult rațiunea decât imaginaţia propriu-zisă. Noi ne 
referim aici la imaginaţie în sensul strict al cuvântului, adică la capacitatea de a produce 
imagini. 

420 Sf. Grigorie de Nyssa, Despre facerea omului, XIII, PG 44, 168B. 

421 Cf. Sf. Maxim Mărturisitorul, Ambigua, 45, PG 91, 1353C. 

422 Sf. Calist și Ignatie Xanthopol, Cele 100 de capete, 64. 

423 Astfel, Sf. Maxim Mărturisitorul spune că atunci când sufletul are „sănătatea proprie”, 
atunci imaginile îi apar „simple și fără nicio tulburare” (Capete despre dragoste, 1, 89). Mai 
departe, el vorbește despre impasibilitatea față de imaginile („nălucirile”) lucrurilor (ibidem, 
91). 

424 Cf. Sf. Maxim Mărturisitorul, Răspunsuri către Talasie, 49. 

425 Cf. Sf. Calist și Ignatie Xanthopol, Cele zoo de capete, 64. 

426 Cf. Sf. Maxim Mărturisitorul, Ambigua, qi, PG ga, 1304D-1308B. 

427 Cf. Sf. Calist și Ignatie Xanthopol, Cele 100 de capete, 64. 

428 Cf. Sf. Maxim Mărturisitorul, Capete despre dragoste, II, 56. 

429 În ceea ce priveşte distincția între „visurile bune” și „visurile rele”, a se vedea Sf. Diadoh 
al Foticeei, Cuvânt ascetic în 100 de capete, 38. 


»» 


pe niște lucruri simple, care nu-l mai tulbură”.%0 În cadrul contemplării 
naturale, aceste vise primeau și forma vederilor,%% ansambluri de imagini 
stabile, net structurate și ordonate,%2 insuflate de Dumnezeu, cu un înțeles 
duhovnicesc limpede și care, prin caracterul lor simbolic, îl înălțau pe om, 
chiar în somn, la Dumnezeu. Ceea ce spune Sfântul Maxim despre vise, 
Sfântul Diadoh al Foticeei spune despre asemenea vederi, anume că sunt 
dovezi de sănătate a sufletului: „Vederile din vis care sunt trimise sufletului 
de iubirea lui Dumnezeu sunt mărturiile neînșelătoare ale unui suflet 
sănătos".4%3 

Dacă imaginaţia își află locul în cadrul contemplării naturale, când 
este vorba despre cunoașterea directă a lui Dumnezeu, ea trebuie înlăturată 
cu totul, căci Dumnezeu este transcendent oricărei făpturi, deci oricărei 
înţelegeri, oricărei gândiri și a fortiori oricărei reprezentări sub formă de 
imagine sau chip.%4 „S-a spus că nu poate exista nicio închipuire despre 
Dumnezeu. Căci Dumnezeu este pururea mai înalt decât toate și dincolo de 
orice cugetare”, spune scoliastul Sfântului Dionisie Areopagitul.%85 

Creșterea duhovnicească a omului implica deci depășirea chiar a 
acestei imaginaţii bune, odată cu depășirea lumii sensibile. Atitudinea 
primului om față de imaginaţie era cea descrisă de Sfinţii Calist și Ignatie 
Xanthopol, atunci când vorbesc despre cei care, reînnoiți în Hristos, au 
redobândit starea inițială a umanităţii și înaintează pe aceeași cale pe care 
trebuia să meargă Adam spre desăvârșirea care i-a fost menită omului de 
Dumnezeu, la creaţie: „Cei care au înaintat cu timpul, resping și alungă în 
întregime închipuirea necuviincioasă, împreună cu cea cuviincioasă, 
prefăcând-o și topind-o în cenușă, ca ceara ce se topește de faţa focului (Ps. 
67, 2), prin rugăciunea curată și prin golirea și dezbrăcarea minţii de toate 
chipurile, datorită predării ei în stare simplă lui Dumnezeu sau, dacă voiești, 
datorită primirii Lui și unirii simple și fără chip cu EI”.86 Unirea cu 
Dumnezeu în contemplare nu este posibilă, după cum vom vedea ulterior, 
decât în rugăciunea curată, acea rugăciune care implică, pe de o parte, 
nepătimirea, iar pe de alta, absenţa oricărei reprezentări, de orice natură, a 


439 Capete despre dragoste, I, 89. 

41 Cf. Sf. Nichita Stithatul, Cele 300 de capete, II, 63. 

452 Cf. Sf. Diadoh al Foticeei, Cuvânt ascetic în 100 de capete, 37. Sf. Nichita Stithatul, Cele 
300 de capete, II, 61; 63. 

483 Cuvânt ascetic în 100 de capete, 37. 

454 Cf. Sf. Diadoh al Foticeei, Cuvânt ascetic în 100 de capete, 68. Sf. Maxim Mărturisitorul, 
Capete despre dragoste, III, 49. Sf. Dionisie Areopagitul, Despre Numirile dumnezeiești. 1, 5, PG 
3, 593A. 

455 Scolii la Numele dumnezeiești, PG 4, 201 C. 

436 Cele 00 de capete, 65. 


oricărui gând și, în primul rând, a imaginaţiei,*7 legate nu numai de lucrurile 
sensibile și/sau lumești,%88 ci chiar de Dumnezeu însuși.439 

La acest nivel al contemplării, imaginaţia încetează și în timpul 
somnului. Omul se află în permanenţă strâns unit cu Dumnezeu și chiar în 
somn sufletul lui veghează. Vederile sunt înlocuite cu descoperiri 
dumnezeiești. „Cel ce e luminat de Duhul Sfânt fie că priveghează, fie că 
doarme, privește cu trezvie și cu înţelegere, bunătăţile acelea «pe care ochiul 
nu le-a văzut și urechea nu le-a auzit și la inima omului nu s-au suit» (1 Cor. 
2, 9), la care doresc și îngerii să privească (1 Pt. 1, 12)”, scrie Sfântul Simeon 
Noul Teolog Dar aceste descoperiri dumnezeiești nu mai sunt constituite 
din imagini și nu mai pun în lucrare imaginația,+* ci sunt produse în mintea 
(vovuc) omului deplin înduhovnicit de Duhul însuși,4? și de aceea „ele nici n- 
ar trebui să se mai numească vise, ci cu adevărat vederi și descoperiri” .4 


Prin păcatul strămoșesc, imaginația devine pentru om un mijloc de 
separare de Dumnezeu. 

Omul începe de-acum să-și umple mintea, golită de Dumnezeu, cu 
produsele imaginaţiei sale. 

Lucrul acesta este adevărat mai ales în cazul imaginaţiei creatoare. Nu 
putem decât să reamintim aici explicaţia dată de Sfântul Atanasie cel Mare, 
potrivit căreia sufletul, neputând rămâne nemișcat și fără să aibă ceva spre 
care să se îndrepte, după ce s-a îndepărtat de Dumnezeu, către Care îl purta 
inițial firea sa, a început să-și imagineze obiecte pentru năzuinţele sale: „Firea 
nu se mai mișcă pe calea virtuţii, nici ca să vadă pe Dumnezeu, ci, gândind la 
cele ce nu sunt, preface ceea ce e în puterea ei, folosindu-se rău de aceasta 
pentru poftele pe care le-a născocit (...)”;+% „răul nu este de la Dumnezeu, 
nici n-a fost în Dumnezeu, nici n-a fost de la început, nici nu există vreo 


437 A se vedea, de exemplu: Sf. Diadoh al Foticeei, Cuvânt ascetic în oo de capete, 59, 68. 
Evagrie, Cuvânt despre rugăciune, 66; Scrisori, 39; Capete gnostice, 1, 46. De asemenea, Sf. 
Calist și Ignatie Xanthopol, Cele zoo de capete, 65, unde, în sprijinul afirmațiilor lor aduc citate 
din Isihie Sinaitul, Diadoh al Foticeei, Vasile cel Mare, Evagrie și Maxim Mărturisitorul. 

438 Cf. Sf. Maxim Mărturisitorul, Capete despre dragoste, III, 49. Evagrie, Tâlcuire la 
psalmul 140, ed. Pitra, p. 348. Sf. loan Scărarul, Scara, XXVIII, 45. 

439 Cf. Apoftegme, Am. 181, 10. Sf. Calist și Ignatie Xanthopol, Cele 100 de capete, 73. Sf. 
Vasile cel Mare, Despre facerea omului, |, 5. 

449 Capete teologice, gnostice și practice, III, 64. 

441 Cf. Sf. Grigorie Palama, Triade, II, 3, 59. 

442 Cf. Sf. Simeon Noul Teolog, Capete teologice, gnostice și practice, III, 61; 64. Sf. Nichita 
Stithatul, Cele 300 de capete, II, 62. Sf. Grigorie Palama, Triade, II, 3, 59. La fel sunt și viziunile 
profeților. 

445 Sf. Simeon Noul Teolog, Capete teologice..., III, 64. 

444 Cuvânt împotriva elinilor, q. 


substanță a lui, ci oamenii, respingând gândul binelui, au început să 
gândească și să-și născocească cele ce nu sunt (...) sufletul oamenilor, 
închizându-și ochii prin care poate vedea pe Dumnezeu, și-a născocit cele 
rele, în care se mișcă și nu știe că nu face nimic, deși i se pare că face ceva. 
Căci dă un chip celor ce nu sunt și ceea ce s-a săvârșit nu rămâne cum s-a 
săvârșit, ci, precum s-a stricat așa și apare. Pentru că sufletul a fost făcut ca 
să-L vadă pe Dumnezeu și să fie luminat de El. Dar în locul lui Dumnezeu el 
a căutat cele stricăcioase și întunericul”.44%5 

Căzând din cunoașterea lumii spirituale, omul își construiește prin 
inteligenţa și imaginaţia sa o lume fantasmatică, de care se alipește cu atât 
mai mult cu cât ea corespunde dorințelor și patimilor care l-au cuprins. 
Astfel, omul căzut se înstrăinează într-o lume ireală, și „nimic din ceea ce se 
vede nu vedem așa cum este, ci, potrivit închipuirilor noastre mincinoase, 
luăm unele lucruri drept altele, așa amăgind lumea pe cei care o iubesc fără 
nicio grijă, prin chipurile și înfăţișările ei cu totul înșelătoare”446 

Dar mintea omului căzut, din care a fost scos Dumnezeu, mai este 
plină și de imaginile din lumea sensibilă, pe care i le reprezintă imaginaţia 
legată de memorie. Alipit în chip pătimaș de lumea sensibilă, o lume închisă 
în ea însăși, care nu i-L mai descoperă pe Creatorul ei, omul îi cade cu totul 
pradă. Imaginile pe care le are din această lume, în urma percepției sau a 
amintirilor, nu mai sunt cele pe care le avea Adam înainte de cădere, adică 
transparente pentru energiile dumnezeiești, nu mai sunt prilejuri de 
neîncetată aducere-aminte de Dumnezeu, nu-l mai înalță spre EI, ci sunt cu 
totul și cu totul opace, înstrăinat printre obiectele reduse la dimensiunile lor 
materiale, mintea sa este fără încetare populată și bântuită de mulțimea 
gândurilor legate de ele și de imaginile lor. lar aceasta se întâmplă nu numai 
atunci când este treaz, ci și în somn, când este năpădit de închipuirile din 
vise.17 

Imaginaţia, aflată în legătură cu o memorie ea însăși pervertită și 
nemaifiind, potrivit firii sale, o facultate anexă în procesul cunoașterii, ajunge 
să stăpânească mintea și o silește să-i urmeze, înstrăinând-o.9 Atunci 
„mintea rătăcește mereu din nălucire în nălucire, căci atunci când se stinge 
una, din ea răsare alta”.45 Imaginaţia pune stăpânire pe minte în multe feluri. 


445 Ibidem, 7. Cf. Sf. Vasile cel Mare, Epistole, 233, 1: „aflându-se în continuă mișcare, 
mintea adeseori plăsmuiește și imagini fantastice despre lucruri inexistente, ca și cum ele ar 
exista”. 

46 sf. Grigorie de Nyssa, Despre feciorie, III, 4. 

447 Cf. Sf. Nichita Stithatul, Cele 300 de capete, II, 62. 

448 CE. Sf. Maxim Mărturisitorul, Capete despre dragoste, II, 56. 

449 Notăm aici definiţia Sf. loan Scărarul: „Nălucirea este ieșirea minţii” (Scara, III, 37). 

459 loan din Singurătate, Convorbire, ed. Hausherr, p. 38. 


„De aceea, spun Sfinţii Calist și Ignatie Xanthopol, dumnezeieștii Părinți 
vorbesc de multe ori despre ea și împotriva ei. Sfinții de mai înainte au 
socotit-o asemenea miticului Dedal ca o închipuire cu multe chipuri și multe 
capete, asemănătoare hidrei (...) Căci blestemaţii ucigași, străbătând și 
trecând prin ea, intră în comunicare cu sufletul, făcându-l un fel de stup de 
viespi și o peșteră de gânduri sterpe și pătimașe"45! Prin aceasta, nu numai că 
ea „se opune foarte mult rugăciunii curate a inimii”,452 dar nici nu mai lasă 
vreun loc pentru gândul și amintirea de Dumnezeu, care, în chip firesc, ar 
trebui să-și afle locul în sufletul omului. Sfântul Varsanufie aseamănă 
sufletul, așa cum a ieșit el de la Dumnezeu, adică îndeletnicindu-se numai cu 
aducerea-aminte de EI, cu „o scândură gata zugrăvită”, care nu mai primește 
niciun alt chip și nicio altă culoare.4% În starea decăzută a omului însă, 
lucrurile se petrec cu totul dimpotrivă: pictura cea frumoasă este în întregime 
mâzgălită de imaginaţie cu chipuri și forme născocite de ea, nemailăsând să 
se vadă nimic din ceea ce era la început. 

În viața lăuntrică a omului căzut, imaginaţia ajunge să ocupe un loc 
atât de mare și să aibă un rol atât de nefast pentru că ea se manifestă în 
strânsă legătură cu patimile. „Căci acum omul se mișcă în jurul nălucirilor 
iraționale ale patimilor”, arată Sfântul Maxim Mărturisitorul.45+ Pe de o parte, 
imaginaţia trezește patimile, dându-le hrana care le face să lucreze și să 
sporească.%5 Pe de altă parte, patimile suscită în chip deosebit lucrarea și 
plăsmuirile imaginaţiei; pentru că se hrănesc mai ales cu aceste închipuiri,456 
patimile împing imaginaţia să zămislească imaginile care le sunt potrivite — 
fie ele vechi sau noi - și care le aduc desfătările pe care le caută.%7 Sfântul 
Maxim Mărturisitorul constată că: „Precum minţii celui flămând i se 
nălucește numai pâine, iar celui însetat numai apă, la fel celui lacom i se 
nălucesc tot felul de mâncări, iubitorului de plăceri forme de femei, 
iubitorului de slavă deșartă cinstiri de la oameni, iubitorului de argint, 
câștiguri, celui ce ține minte răul, răzbunare asupra celui ce l-a supărat, 
pizmașului, necazuri asupra celui pizmuit și așa mai departe în toate celelalte 
patimi”.458 

Aceasta se întâmplă și în starea de veghe, dar mai ales în somn. Cu 
„gândurile nesănătoase” se întâmplă la fel ca și cu bolile, căci „bolile trupului 


451 Cele 10o de capete, 64. 

452 Ibidem. 

453 Scrisori, duhovnicești, 193. 

454 Ambigua, 120 (45, PG 91, 1353C). 

455 Cf. Apoftegme, II, 22. Evagrie, Tratatul practic, 34. 
456 C£. Sf. Isaac Sirul, Cuvinte despre nevoință, 8. 

457 Cf. ibidem. 

458 Capete despre dragoste, II, 68; 69; 85. 


nu sunt contractate chiar în momentul când se ivesc, ci mai înainte”, arată 
Sfântul loan Casian; aceste gânduri sunt „semnul unei boli care zăcea 
înăuntru, ascunsă în cele mai adânci alcătuiri ale sufletului (...) adusă la 
suprafață de odihna somnului, vădindu-se astfel fierbințelile ascunse ale 
patimilor de care ne-am îmbolnăvit, hărțuiți de cugetări nesănătoase”.459 
Nevoitorii știu bine că visele sunt zămislite de imaginaţie în legătură cu 
obișnuinţe trupului+% și ale sufletului;4% în acest din urmă caz, ele sunt fie 
recompuneri ale unor resturi de amintiri, cel mai adesea legate de ocupațiile 
și de grijile din starea de veghe,4& fie, legat de puterea poftitoare, mijloace 
de satisfacere a dorințelor, fie, în legătură cu puterea irascibilă, ca reacţii la 
mânia sau temerile resimţite, dacă este vorba despre coșmaruri. Astfel, 
Sfântul Simeon Noul Teolog spune că „cele ce ocupă sufletul sau cele în care 
petrece el în stare de veghe, acelea rețin închipuirea și cugetarea lui și în 
somn”.46 Sfântul Nichita Stithatul remarcă și el că „după preocuparea 
omului dinlăuntru și după grijile lui sunt și mișcările trupului și nălucirile 
minţii” din timpul viselor.41% lar Sfântul Maxim precizează: „Când crește 
pofta (emiOvpua), mintea își nălucește materiile plăcerilor în vremea 
somnului; iar când crește iuțimea (9vuoc), vede lucrurile pricinuitoare de 
frică”.46%5 Sfântul Simeon Noul Teolog scrie în același sens: „Când partea 
poftitoare a sufletului (ermOvuermov) e împinsă spre patimile desfătărilor și 
spre plăcerile vieţii, tot pe acestea le vede sufletul și în vis. lar când iuțimea 
sau mânia (0vpukov) sufletului e înfuriată împotriva semenilor, visează 
atacuri, războaie și lupte între șerpi și certuri ca la judecată cu dușmanii. 
Când, în sfârșit, rațiunea lui (Aoyiorwov) se înalţă prin trufie și mândrie, își 
închipuie răpiri înaripate în aer, șederi și domnii pe tronuri înalte, pășiri 
înaintea poporului în fruntea unor care de luptă”.456 Sfântul Nichita Stithatul 
arată încă și mai precis legătura dintre vise și diferitele patimi: „Dacă cineva 
are sufletul iubitor de cele materiale și de plăceri, își nălucește câștiguri de 
lucruri și de bani sau chipuri de femei și împreunări pătimașe, din care vine 
îmbrăcămintea pătată și întinăciunea trupului. lar dacă are sufletul lacom și 
iubitor de argint, vede totdeauna aur și pe acesta îl dorește, se lăcomește după 
dobânzi și le așază în vistierii, dar se vede și osândit ca un om fără milă. Dacă 
are un suflet înclinat spre mânie și dușmănie, este urmărit de fiare și de șerpi 


459 Așezămintele mănăstirești, VI, un. 

460 Cf. sf. Grigorie de Nyssa, Despre facerea omului, XIII, PG 44, 172D. 
461 CE. ibidem, 173C. 

462 sf, Grigorie de Nyssa, Despre facerea omului, XIII, PG 44, 172D. 

464 Cele 300 de capete, II, 60. 

465 Capete despre dragoste, II, 69. 

456 Capete teologice, gnostice și practice, III, 63. 


veninoși și e năpădit de temeri și spaime. lar dacă are sufletul îngâmfat de 
slavă deșartă, își nălucește laude și primiri din partea mulțimii, scaune de 
stăpânire și de conducere și le socotește, chiar când e treaz, pe cele ce încă 
nu le are, ca și când le are sau le va avea cu siguranţă. Dacă e cu sufletul plin 
de mândrie și de trufie, se vede pe sine purtat în trăsuri strălucitoare și uneori 
zburând în văzduh și pe toți îi vede tremurând de covârșirea puterii lui."457 
Astfel, prin prezența și formele pe care le iau, visele ne descoperă care și cât 
de puternice sunt patimile noastre care le zămislesc,468 arătând în chip vădit 
faptul că sufletul este bolnav și chiar de ce boală suferă și care parte a sa este 
vătămată în special, așa cum scrie Evagrie: „Atunci când, în închipuirile 
somnului, demonii atacând partea poftitoare a sufletului ne arată (iar noi 
dăm buzna spre ele) întruniri ale cunoscuţilor și ospeţe ale rubedeniilor, 
coruri de femei și câte și mai câte (imagini) de felul acesta, aţâțătoare la 
plăceri, înseamnă că partea cu pricina e bolnavă și patima teribil de 
puternică. Arunci când, dimpotrivă, ne tulbură partea pătimașă a iuțimii, 
silindu-ne să umblăm pe drumuri prăpăstioase, scoțându-ne în cale oameni 
înarmaţi, precum și fiare veninoase și carnivore, iar noi, îngroziți de aceste 
drumuri și hăituiţi de fiarele și oamenii cu pricina, scăpăm cu fuga, (înseamnă 
că trebuie) să ne îngrijim de partea pătimașă a iuțimii”.469 


În cadrul acestei îndoite legături a imaginaţiei cu patimile, demonii, 
după cum arată Sfinţii Părinţi, joacă și ei un rol important, fie împingându-l 
pe om în astfel de închipuiri, ca răspuns la patimile sale și prin mijlocirea lor, 
cum tocmai am arătat,*70 fie iscând în el chipuri și năluciri,*7 cu scopul de a 
stârni patimile.+?? În acest ultim caz, se poate întâmpla ca ei să pună în 
cugetul omului, în somn, ca și în starea de veghe, imagini cu totul noi pentru 
el, care nu sunt legate nici de vreo percepţie din prezent sau din trecut,+% 


467 Cele 300 de capete, II, 60. 

468 cf, Evagrie, Tratatul practic, 54. Sf. Grigorie de Nyssa, Despre facerea omului, , PG 44, 
172D; 173C. 

469 Tratatul practic, 54. A se vedea, de asemenea, Capete despre deosebirea patimilor și a 
gândurilor, 4. 

470 Cf, Sf. Maxim Mărturisitorul, Capete despre dragoste, II, 85. 

471 Cf. Istoria monahilor din Egipt a lui loan de Lycopolis, 19. Sf. Maxim Mărturisitorul, 
Capete despre dragoste, II, 85. 

472 Cf . Maxim Mărturisitorul, loc. cit. 

475 Vedem aceasta într-o istorisire din Apoftegme, N 17i: „Se spune despre un Bătrân că a 
venit la Schit având cu el pe fiul său, prunc, care nu știa ce este femeia. Când a crescut, diavolii 
i-au arătat chipuri de femei, iar el i-a spus tatălui său, care s-a mirat foarte. Odată, ducându- 
se în Egipt cu tatăl său și văzând femei, i-a spus acestuia: «Părinte, acestea sunt cele care vin 
noaptea la mine la Schit (...)». lar Bătrânul s-a minunat de viclenia demonilor, care în pustia 
aceea îi arătau chip de femeie”. 


nici create de el însuși, și pe care într-un anume fel cugetul este silit să le 
primească.+74 Scopul acestora este să-l împingă pe om în greșeli noi sau să-l 
pună pe calea unor noi răutăţi, pe care nu umblase încă. În toate aceste cazuri 
însă, duhurile cele rele vor să-l rătăcească pe om și să-l țină departe de 
Dumnezeu. 

Nălucirile imaginaţiei apar ca principala formă pe care o iau momelile 
și îndemnurile diavolești spre păcat:475 dacă în textele ascetice gândurile 
(Aoyiopuo.) sunt asociate deseori cu închipuirile, aceasta se întâmplă tocmai 
pentru că cel mai adesea gândurile sunt, de fapt, simple închipuiri sau își au 
izvorul în ele. De aceea, imaginaţia este pentru ispite principala poartă de 
intrare în suflet. „Sfinţii de mai înainte au socotit-o... ca pe un pod al 
demonilor”, arată Sfinţii Calist și Ignatie Xanthopol.770 lar Sfântul Isihie 
Sinaitul scrie așa: „Diavolii ne duc pururea spre păcătuire prin nălucire și 
minciună”;477 „neavând fantasia la dispoziţie, Satana nu poate făuri gânduri 
mincinoase, pentru a le înfățișa minţii spre amăgire mincinoasă”.478 

Imaginaţia este principalul instrument al lucrării diavolești împotriva 
sufletului, fie în starea de veghe, fie în somn; prin ea diavolii îl hărțuiesc pe 
om,+79 căutând nu numai să-l împingă în păcat sau să-i trezească și să-i ațâțe 
patimile, ci și să-l umple de tulburare în felurite chipuri,4% trezind în el mai 
ales tristețe, neliniște și îngrijorare,4%8! amăgindu-l4% și făcându-l să 
rătăcească din pricina mulțimii nălucirilor,4% ajungând chiar să-l înrobească 
cu totul.45 Sfântul Isihie Sinaitul spune chiar că imaginaţia a pricinuit în 
principal căderea omului: „Și așa l-a despărțit pe Adam de Dumnezeu, 
dându-i nălucirea demnităţii dumnezeiești. Și la fel obișnuiește să-i 
amăgească vrăjmașul mincinos și viclean pe toţi cei ce păcătuiesc”.485 

Adam încă de la crearea sa a fost ispitit de Cel Rău, cunoscând deci 
ispitirile aduse de acesta prin mijlocirea imaginaţiei. Înainte de căderea în 
păcat însă, el nu le dădea nicio atenţie, nu sta la vorbă cu ele și a fortiori nu 

consimțea să le urmeze. Astfel, el nu cunoștea  „închipuirea 
necuviincioasă”,48€ imaginaţia sa neajungând la rău. Omul căzut, dimpotrivă, 
primește îndemnurile răutăţii și le însușește și-și hrănește imaginaţia cu ele, 
zămislind și dezvoltând imaginația păcătoasă, pe care am descris-o mai 
înainte, predându-se astfel cu totul lucrării diavolești și urmărilor ei 
nenorocite. 

Sfinţii Părinţi subliniază astfel responsabilitatea omului+7 în ceea ce 
priveşte pervertirea imaginaţiei sale, care duce la îmbolnăvirea ei: din pricină 
că n-a rămas credincios poruncilor dumnezeiești, n-a mai ascultat de glasul 
lui Dumnezeu, nu și-a ferit inima de cugetele străine, pe scurt, pentru că n-a 
rămas treaz și veghetor (venrixoc), omul a făcut din imaginaţie, care i-a fost 
dată ca un fel de punte spre Dumnezeu, „o punte pentru demoni”.. 

Atâta vreme cât omul nu-și regăsește trezvia, adică vigilența care 
caracteriza natura sa în starea cea desăvârșită și deplin sănătoasă, inima îi 
rămâne deschisă la momelile mincinoase ale Celui Viclean, aduse prin 
mijlocirea imaginației, fiind năpădit ziua și noaptea de imagini care-i fac 
mintea să rătăcească și o abat de la rostul ei, înstrăinând-o și ținând-o departe 
de Dumnezeu. 

Din faptul că omul își imaginează cele care-l îndepărtează de 
Dumnezeu, se vede nu doar simpla îmbolnăvire a imaginaţiei, ci faptul că 
sufletul său în întregime este bolnav. 


7. Patologia simţurilor și a funcţiunilor trupești 


Păcatul strămoșesc a produs schimbări și abateri și a adus boală nu 
numai la nivelul puterilor sufletului; funcțiunile trupești și simţurile, modul 
în care omul se folosește de diferitele organe ale corpului și modalităţile de 
percepţie senzorială au fost și ele pervertite, iar prin aceasta, îmbolnăvite. 


Omul a fost creat în întregime după chipul lui Dumnezeu, adică și 
trupul, ca și sufletul,488 având menirea de a înfăptui în întregimea sa 
asemănarea cu El, pentru ca, în final, să fie în întregime îndumnezeit. La 
lucrarea virtuţilor, spun Sfinţii Părinţi, ia parte și trupul. Nu numai că există 
chiar „virtuți trupești”, dar prin trup se împlinesc multe dintre virtuțile 
sufletului. Anumite daruri ale Duhului, spune Sfântul Grigorie Palama, „se 


486 Cf. Sf. Calist și Ignatie Xanthopol, Cele 100 de capete, 64. 

lucrează și prin trup”.4% Trupul, în general, prin însușirile și puterile sale, „ia 
și el parte la sfințenie”.1% Lucrând împreună cu sufletul și lăsându-se cârmuit 
de el, trupul primește de la acesta darul Sfântului Duh. Trupul este și el 
chemat la îndumnezeire, alături de suflet.49 „Căci, scrie Sfântul Macarie 
Egipteanul, după cum Dumnezeu a creat cerul și pământul pentru ca omul 
să-l locuiască, tot așa EI a creat trupul și sufletul omului ca să fie locuinţa Sa, 
ca să locuiască și să se odihnească în trup, ca în propria-l casă, având sufletul 
drept mireasă frumoasă și preaiubită”.+% Subliniind unitatea fundamentală a 
celor din care e format omul, unitatea fundamentală a sufletului și trupului 
în persoana omului și destinul lor comun, Sfântul Grigorie Palama spune: 
„Care durere, care plăcere, care mișcare în trup, nu-i o lucrare atât a 
sufletului, cât și a trupului? (...) Căci sunt și pătimiri fericite și lucrări comune 
ale sufletului și trupului care nu ţintuiesc duhul de trup, ci ridică trupul 
aproape de vrednicia duhului și-l înduplecă și pe el (pe trup) să tindă în sus. 
Care sunt acestea? Cele duhovnicești, care nu merg de la trup la duh..., ci trec 
de la minte la trup și prin cele ce le lucrează și le pătimesc, ele prefac și trupul 
spre mai bine și-l îndumnezeiesc (...) La bărbaţii duhovnicești, harul 
Duhului, trecând prin mijlocirea sufletului la trup, îi dă și acestuia să 
pătimească cele dumnezeiești și să pătimească în chip fericit împreună cu 
sufletul, care pătimește cele dumnezeiești și care, odată ce pătimește cele 
dumnezeiești, are și ceva pătimitor, lăudabil și dumnezeiesc. (...) Înaintând 
la împlinirea acestui rost fericit al ei, latura pătimitoare îndumnezeiește și 
trupul, nefiind mișcată de patimile trupești și materiale (...), ci mai degrabă 
ea însăși întorcând spre sine trupul și atrăgându-l de la plăcerea pentru cele 
rele și insuflându-i prin sine o sfințenie și o îndumnezeire de care nu mai 
poate fi jefuit”.4% 


Una dintre funcțiunile elementare ale trupului este de a fi instrument 
al sufletului în ceea ce privește relația sa cu creația materială: prin mijlocirea 
simţurilor trupului, sufletul ia cunoștință de existenţa creaturilor sensibile și 
prin organele trupului intră în mod concret în legătură cu ele și acționează 
asupra lor. 

Percepția senzorială, ușă a cunoașterii creației materiale, este un 
proces în același timp somatic și psihic. La baza sa stă senzația, adică reacția 

fizică a unui simţ la stimulul unui obiect. Prin aceasta, i se comunică 
sufletului o informaţie obiectivă cu privire la datele exterioare ale obiectului. 
Apoi intervine o a doua operaţie, prin care datul senzorial este interpretat de 
toate celelalte facultăți ale sufletului care contribuie la procesul cunoașterii. 
Printr-un proces complex, în care intervin inteligența, memoria, imaginația 
și dorința obiectul așa cum este el prezentat de simţuri, este situat în spațiu 
și raportat la alte obiecte, este numit, definit în ceea ce privește natura, 
semnificația, funcţia și valoarea sa. Această interpretare, care constituie 
esenţialul în percepția senzorială, având ca temei un dat obiectiv - cel oferit 
de senzaţie, nu se oprește însă la acesta și nu constituie o simplă descriere a 
lui, ci este elaborată în funcţie de valorile subiectului cunoscător. În ultimă 
instanță, de la acesta mai mult decât de la obiectul în sine, ia naștere 
percepţia. De aceea Sfântul loan Gură de Aur spune: Judecăţile noastre nu se 
formează după natura lucrurilor cu care venim în atingere, ci după 
simțământul sufletului cu care le privim”.19 De aici rezultă că percepția 
senzorială este legata de starea spirituală a celui care percepe, depinzând de 
starea tuturor facultăților sale care intervin în procesul de interpretare 
pomenit mai sus; și îndeosebi de ceea ce el, de o manieră generală, cunoaște, 
înțelege, dorește, își imaginează, își amintește... 

În starea primordială a omului, toate facultăţile sale fiind îndreptate 
spre Dumnezeu, prin ele Adam percepea în Dumnezeu toate făpturile create 
și, odată cu aceasta, sesiza cu ajutorul raţiunii sale logoi sau raţiunile lor 
spirituale. Percepția sa senzorială era astfel subordonată contemplării 
naturale (rewpia pvown). În acest fel, el se folosea de toate facultățile sale 
care participau la percepția senzorială și în primul rând de toate simţurile 
sale, în mod firesc, sănătos și potrivit scopului lor, păstrându-și astfel sufletul 
curat, cum ne arată Sfântul Maxim Mărturisitorul, care spune că aceasta este 
și datoria omului reînnoit în Hristos: „își păzește cineva sufletul fără pată 
pentru Dumnezeu dacă se silește (...) să-și deprindă simţurile să privească și 
să-și imagineze în chip evlavios lumea văzută și cele din ea, vestind sufletului 
măreţia rațiunilor (Aoyo!) din ele”.49% Sfântul Nichita Stithatul spune și el în 
aceasta privință: „Când mintea pătrunde în cele mai presus de fire, simţurile 
aflându-se în starea cea după fire, intră în chip nepătimaș în legătură cu 
pricinile lucrurilor, cercetând numai rațiunile și firile lor și deosebind fără 
greșeală lucrările și însușirile lor, neîmpătimindu-se și nemișcându-se cu 
plăcere spre ele în mod contrar firii”.49 

Undeva, în altă parte, tot el spune că „toate cele ce se lucrează în chip 
împărțit în simţuri, vederea, auzul, mirosul, gustul, pipăitul, se mișcă potrivit 

firii dacă biruie ceea ce este mai bun”.4% Iar Sfinţii Părinţi, atunci când au 
prilejul, ne readuc aminte de cum trebuie folosite, potrivit firii, simţurile 
noastre. Sfântul Atanasie precizează faptul că: „trupul are ochi pentru a vedea 
zidirea și, prin prea armonioasa alcătuire a ei, a cunoaște pe Făcător.498 

Sfântul loan Gură de Aur spune și el, la fel: „Ochii v-au fost daţi pentru 
ca, văzând cele create, să daţi slavă lui Dumnezeu”;49 sau: „Ochiul pentru 
aceasta a fost creat, ca prin el să vedem creaturile lui Dumnezeu, și să slăvim 
pe Făcătorul lor”.5% Sfântul Serapion de Thmuis ne amintește, legat de 
aceasta,5% cuvintele Psalmistului: „Către Tine, Cel ce locuiești în cer, am 
ridicat ochii mei. lată, precum sunt ochii robilor la mâinile stăpânilor lor, 
precum sunt ochii slujnicei la mâinile stăpânei sale, așa sunt ochii noștri către 
Domnul Dumnezeul nostru” (Ps. 122, 1-2). Tot astfel, urechile au fost făcute 
pentru ca omul să asculte „cuvintele dumnezeiești și legile lui Dumnezeu”5%2 
și pentru ca pe Dumnezeu să-L audă în orice sunet din lumea aceasta. La fel 
și mirosul i-a fost dat omului pentru ca el să simtă în toate creaturile „buna 
mireasmă a lui Hristos” (2 Cor. 2, 15);5% gustul, pentru ca, gustând din hrană, 
să vadă „că bun este Domnu!” (Ps. 33, 8), iar pipăitul, pentru ca să pipăie pe 
Dumnezeu în toate lucrurile (cf. I În 1, 1). Scurt vorbind, rostul simțurilor este 
să contribuie la unirea creaţiei văzute cu Dumnezeu, căci aceasta este sarcina 
pe care Dumnezeu i-a dat-o omului atunci când l-a creat.5% Așa scrie Sfântul 
Nichita Stithatul: „Ca ființe dăruite cu simţuri trebuie să simțim în chip 
cuvenit lucrurile supuse simţurilor, și prin frumuseţea lor să ne înălțăm la Cel 
ce le-a zidit și Lui să-l aducem cunoștința lor fără greșeală”.5%5 

Punând folosința simţurilor sub cârmuirea minţii sale care contempla 
rațiunile spirituale ale făpturilor, Adam avea o percepţie obiectivă a acestora, 
cunoscându-le adevărata lor natură, cunoscând fără greșeală, cum spune 
Sfântul Nichita Stithatul, lucrările și însușirile lor.5% 

Adam și Eva, înainte de a păcătui, percepeau realitatea în mod identic, 
pentru că, având toate facultăţile și toate simţurile lor orientate spre 
Dumnezeu Cel Unul, pe toate le vedeau în Dumnezeu așa cum le vede 


497 Despre suflet, 3. 

498 Cuvânt împotriva elinilor, 4. 

499 Despre diavol, II, 3. 

590 Omilii la Facere, XXII, 3. 

591 Epistolă către monahi, X. 

592 Cuvânt împotriva elinilor, q. 

593 Cf. Sf. Serapion de Thrauis, Epistolă către monahi, X. 

594 Despre acest rol al omului, despre care am vorbit deja, cf. Sf. Maxim Mărturisitorul, 
Ambigua, 41, PG 91, 1308A. 

595 Cele 300 de capete..., 72. 

Dumnezeu. 

În același fel ca simţurile, în starea paradisiacă, toate organele 
trupului lucrau potrivit adevăratei lor naturi și meniri, adică potrivit lui 
Dumnezeu și în vederea îndumnezeirii omului. Tot așa trebuie să lucreze ele 
și în omul reînnoit în Hristos, după cum învață Apostolul Pavel: „Vă îndemn, 
deci, fraților, pentru îndurările lui Dumnezeu, să înfățișați trupurile voastre 
ca pe o jertfă vie, sfântă, bine plăcută lui Dumnezeu” (Rom. 12, 1). 

În ființa omenească, așa cum a voit-o Dumnezeu, mâinile au rostul 
de a lucra în Domnul cele de trebuință, de a sluji voii dumnezeiești, de a se 
pune în slujba dreptăţii, și îndeosebi de a fi ridicate în rugăciune către E1.5%7 
Tot astfel, picioarele au rostul firesc de a-i da omului putinţa să meargă spre 
Dumnezeu și să săvârșească binele.5%8 În ceea ce privește limba, ea i-a fost 
dată pentru a rosti cuvintele adevărului și ca să aducă neîncetat laudă lui 
Dumnezeu. Fiecare organ al trupului lucrează în chip firesc și sănătos atunci 
când lucrează în Domnul și se mișcă de dragul Lui; inima făcându-se sălaș al 
rugăciunii și bătând numai pentru Dumnezeu într-o rugăciune ritmată de 
suflul plămânilor... 

Într-un cuvânt, trupul omului este sănătos din punct de vedere 
duhovnicesc atunci când tinde spre Dumnezeu prin toate lucrările sale și 
devine astfel templu al Duhului Sfânt (a Cor. 6, 19); când simţurile sale sunt 
„în bună rânduială”,5% când toate organele sale sunt folosite de om pentru a 
duce o viață virtuoasă, drept căi spre contemplarea lui Dumnezeu și mijloace 
de unire eu El. 


Prin păcat, această rânduială a fost tulburată. Omul, depărtându-se 
de Dumnezeu, și-a abătut simţurile și toate organele trupului de la scopul lor 
firesc și normal, pentru a le îndrepta, contrar firii, spre lumea sensibilă. Astfel 
pervertite și împrăștiate,5'* ele se îmbolnăvesc." Atât pe plan trupesc, cât și 
sufletesc, omul se înstrăinează de firea sa fundamentală și autentică, 
căpătând o fire cu totul contrară, decăzută. Atunci când Apostolul vorbește 


597 Cf. Sf. Atanasie cel Mare, Cuvânt împotriva elinilor, 4. Sf. loan Gură de Aur, loc. cit., Sf. 
Macarie Egipteanul, Epistolă către fiii cei duhovnicești, 14. Sf. Serapion de Thmuis, Epistolă 
către monahi, X. Sf. Grigorie Palama, Cuvânt pentru cei ce se liniștesc..., II, 20. 

508 Cf. Sf. loan Gură de Aur, loc. cit., Sf. Macarie Egipteanul, Epistolă către fiii cei 
duhovnicești, 14. Sf. Serapion de Thmuis, loc. cit., Sf. Grigorie Palama, loc. cit. 

509 Cf. Sf. Isaac Sirul, Cuvinte despre nevoință, 58. 

510 Cf. ibidem, 60. 

5! Sf. Isaac Sirul vorbește în mod explicit despre „boala (slăbiciunea) simţurilor” (Cuvinte 
despre nevoinţă, 23), despre faptul că mintea omului căzut trebuie mai întâi „să-și liniștească 
simțurile” și să le tămăduiască de boală (ibidem, 30). În Cuvântul 1, el vorbeşte despre „boala 
simţirilor”. 


despre „omul cel vechi”, spune Sfântul Macarie Egipteanul, „el se referă la om 
în întregimea lui, având pe lângă ochii săi alți ochi, pe lângă cap alt cap, pe 
lângă urechi alte urechi, pe lângă mâini alte mâini, pe lângă picioare alte 
picioare. Pentru că pe tot omul - trup și suflet - l-a surpat și l-a întinat Cel 
Viclean; pe omul cel de demult l-a îmbrăcat cu un altul, cu un om vechi, 
întinat și necurat (...), nesupus legilor lui Dumnezeu (...), pentru ca omul să 
nu mai vadă precum se cuvine, ci să vadă și să audă rău; să aibă picioare 
grabnice spre a face rău; mâini care să lucreze nelegiuirea, și inimă care să 
cugete cele viclene”.5:2 

În loc să-i dea minţii materia pentru contemplarea firească a celor 
văzute, simţurile sunt pricini ale unei mulțimi de cugetări trupești și 
deșarte.5%3 În loc să se supună minţii, contribuind la înălțarea ei spre 
Dumnezeu, simţurile o înrobesc,54 plecând-o către lumea cea simțită, văzută 
în afara lui Dumnezeu, înstrăinând mintea și supunând-o acestei lumi,5%5 
lipsind-o de pătrunderea realităților spirituale. În acest sens vorbește Sfântul 
Isaac Sirul despre „boala simţirilor”.5:6 

În loc dea sluji lui Dumnezeu, împlinindu-l voia, simţurile și organele 
trupești ale omului căzut se pun în slujba dorințelor lui trupești și slujesc la 
lucrarea păcatului și ațâţarea patimilor.57 Omul se folosește de ele în primul 
rând pentru a dobândi plăcerea simțuală pe care o caută. Astfel, el se folosește 
de ochi „așa cum nu se cuvine”,5'8 pentru a-și oferi, după pofta sa, obiecte de 
care să-și bucure privirea. Își folosește urechile, de asemenea, „așa cum nu se 
cuvine”,5:9 ca să asculte vorbe rele și să se bucure de auzirea lor, ca să se plece 
spre cuvinte deșarte și să-și înveselească prostește mintea cu ele. Gustul 
ajunge rob lăcomiei. Mirosul este mânat „spre mirosirea feluritelor parfumuri 
ce trezesc poftele trupești”.5* Pipăitul, la rândul său, se face unealtă a multor 
patimi, înstrăinate de Dumnezeu, facultățile cognitive ale omului nu mai 
interpretează potrivit Duhului datele senzoriale. Nemaivăzând energiile 
dumnezeiești din creaturi, care le definesc adevărata lor natură, omul căzut 
nu mai are o percepţie a lor corectă, obiectivă, adică conformă realităţii lor și 

adecvată la ceea ce sunt ele în chip adevărat. „Aproape tot din ceea ce privim, 
noi vedem altfel decât este”, constată Sfântul Ambrozie.” Omul vede 
făpturile în funcţie de dorințele sale pătimașe, le situează, le ordonează, le dă 
sens și valoare în funcţie de patimile sale. Urmează că percepţia devine 
subiectivă și schimbătoare, de vreme ce ea nu se mai potrivește cu realitatea 
însăși a obiectelor, ci este o proiecţie a conștiinței decăzute a fiecărui om, 
schimbându-se după felul, mulțimea și măsura dorințelor sale pătimașe. 
Faptul că, în ciuda acestor diferențe, putem spune că, în mare, toți oamenii 
percep realitatea aproape în același fel, nu înseamnă deloc că percepţia lor 
este una obiectivă, ci arată simpla potrivire a unor subiectivități părtașe la o 
aceeași cădere și faptul că deformările suferite de facultatea perceptivă a 
urmașilor lui Adam sunt fundamental aceleași. 

Organele trupului sunt și ele deviate de la rostul lor iniţial, de la 
funcţionarea lor firească și încep să funcționeze patologic. Arătând care sunt 
urmările păcatului strămoșesc, Sfântul Atanasie explică felul în care sufletul 
face să lucreze contrar firii toate funcțiunile trupești: „Mișcându-se mintea 
spre ceea ce e potrivnic, mâinile au pornit să omoare (...) și(-au dat) celelalte 
mădulare spre desfrânare, în loc de a le folosi pentru nașterea de prunci. Și 
în loc să folosească limba spre cuvinte bune, au folosit-o spre hule și bârfeli 
și jurăminte mincinoase”;5* și încă mâinile „spre a fura și a bate pe cei 
asemenea lor”;5% cât privește picioarele, ele sunt „grabnice să alerge spre rău” 
(Pilde 6, 18);5:4 stomacul l-a întors spre „beţie și lăcomie nesăturată”.5%5 
Sfântul loan Gură de Aur scrie și el în acest sens: „Să luăm aminte la 
mădularele noastre și vom vedea că, dacă nu luăm aminte, și ele sunt pricină 
de cădere; nu pentru că asta le-ar sta în fire, ci din lipsa noastră de grijă”.56 

Lucrând contrar firii, simțurile și organele trupului acționează într- 
un chip lipsit de rațiune, nebunesc. Sfântul Nichita Stithatul vorbește despre 
„pornirea dobitocească”, lipsită de judecată a simțurilor.57 lar Sfântul 
Atanasie, subliniind rolul sufletului în această rătăcire a simțurilor, scrie 
astfel: „Conducătorul unui cal de curse, suindu-se pe el, dacă disprețuiește 
ţinta spre care trebuie să-l conducă și abătându-se de la ea, mână calul 
precum poate - și poate precum voiește - și de multe ori îl repede spre cei pe 

care-i întâlnește; și iarăși de multe ori îl mână spre prăpastie, fiind purtat de 
el spre ţinta spre care se poartă pe sine însuși în repeziciunea calului, 
socotind că, astfel alergând, nu s-a abătut de la țintă. Căci gândește numai la 
alergare și nu vede că s-a abătut de la ţintă. Tot așa și sufletul, abătându-se 
de la calea spre Dumnezeu și mânând mădularele trupului spre altceva decât 
spre ceea ce se cuvine, mai bine zis, mânându-se pe sine prin ele, păcătuiește 
și-și pricinuiește răul, nevăzând că s-a rătăcit din drum și s-a abătut de la 
ținta sa”.58 


528 Loc. cit. 


PARTEA A II-A 
Descrierea, manifestările 
și felul în care se produc 


bolile spirituale. 


Patimile 


Patimile, boli spirituale 


Întorcându-și de la Dumnezeu facultăţile sufletului și trupului și 
îndreptându-le spre realitatea sensibilă pentru a-și afla în ea plăcerea, omul 
face să se nască în el patimile (na0n), numite și vicii (KoKkLou). 

Toţi Sfinţii Părinți spun că acestea nu fac parte din firea omului. „Ele 
nu ţin de chipul lui Dumnezeu”, ne amintește Sfântul Vasile cel Mare.2 
„Patimile nu au fost create la început împreună cu firea oamenilor. Căci altfel 
ar intra în definiţia firii”, spune Sfântul Maxim Mărturisitorul.3 Sfântul 
Nichita Stithatul spune că ele sunt „cu totul străine și în niciun fel proprii firii 
sufletului”.+ Sfântul Isaac Sirul, în același sens, spune că „patimile sunt un 
adaos dintr-o pricină sufletească. Pentru că sufletul este prin fire nepătimitor 
(...) Noi credem că Dumnezeu a făcut pe cel după chipul Său nepătimaș (...). 
Deci, când se mișcă în chip pătimaș, (sufletul) este în chip vădit în afara firii, 
precum ne asigură cei învățați de Biserică. Deci patimile au intrat în suflet pe 
urmă și nu e drept să se spună că patimile ţin de suflet, chiar dacă acesta se 
mișcă în ele. Prin urmare, e vădit că se mișcă în cele din afară, când e pătimaș, 
nu în ale sale”.5 „Mișcarea potrivnică firii este pătimașă. Căci a spus 
dumnezeiescul și marele Vasile: «Sufletul, când se află după fire, petrece în 
cele de sus; când se află în afară de fire, petrece jos, pe pământ. lar când e în 
cele de sus, este nepătimaș. Și când firea coboară din treapta ei, patimile pun 
stăpânire pe ea»,.6 Același Sfânt Părinte scrie în altă parte, folosindu-se, cum 
vom vedea, de un limbaj medical: „Deci e vădit că sănătatea există în fire de 
mai înainte de boala ce-i vine ca ceva ce nu ţine de ea (ca un accident). Și 
dacă acestea sunt așa, precum sunt cu adevărat, virtutea este în suflet în chip 
firesc. lar cele ce-i vin ca ceva deosebit (accidentele) sunt în afară de fire (...). 
O dată ce se știe și se mărturisește de toți că ţine de suflet curăţia în chip 
firesc, se cuvine să îndrăznească și să spună că (patimile) nu ţin de suflet 
nicidecum în chip firesc. Pentru că boala e a doua, după sănătate”.7 Acest 
pasaj este foarte aproape de ceea ce spune Evagrie: „Dacă boala, în raport cu 
sănătatea, este a doua, este limpede că răutatea este și ea a doua, după 


! A se vedea: Avva Dorotei, Învățături de suflet folositoare, XI, 134. Sf. loan Damaschin. 
Dogmatica, IV, 20. Evagrie, Scrisori, 18. Sf. Antonie cel Mare, Scrisori, 5; 5 bis. 

3 Răspunsuri către Talasie, 1. 

4 Despre suflet, 69. 

virtute”.8 În ceea ce-l privește, Sfântul loan Scărarul spune că: „Păcatul sau 
patima nu se află în fire în chip natural. Căci Dumnezeu nu e făcătorul 
patimilor”;? „Dumnezeu nici n-a făcut, nici n-a zidit răul. Deci s-au amăgit 
unii spunând că unele dintre patimi sunt firești în suflet”.I0 

Vedem de aici că patimile sunt un rod al închipuirii omului, ca urmare 
a păcatului strămoșesc. Sfântul Macarie învață în acest sens: „În urma 
neascultării primului om, a intrat în noi ceva străin de firea noastră, (a intrat) 
răutatea patimilor, care prin mult exercițiu și obișnuință ne-a devenit a doua 
fire”. La fel spune și Sfântul Maxim Mărturisitorul: „Spun, învățând de la 
marele Grigorie al Nyssei, că ele odrăslesc în fire, după ce au pătruns în 
partea cea mai puțin rațională a ei, din pricina căderii din starea de 
desăvârșire. Prin ele, în loc de chipul dumnezeiesc și fericit, îndată după 
călcarea poruncii s-a făcut în om străvezie și vădită asemănarea cu 
dobitoacele necuvântătoare”. Altfel spus, patimile sunt efectul relei 
folosințe de către om a liberului său arbitru, rod al voii personale despărțită 
de voinţa sa firească, dăruită de Dumnezeu. Așa spune Sfântul Isaac Sirul: 
„Patimile sunt un adaos dintr-o pricină sufletească, pentru că sufletul este 
din fire nepătimitor”."3 Sfântul loan Damaschin precizează: „Toate câte a 
făcut Dumnezeu, așa cum s-au făcut, sunt foarte bune. Dacă rămân așa cum 
au fost zidite, sunt foarte bune. Dar dacă se îndepărtează, în chip voluntar, 
de la starea conformă naturii și dacă vin la o stare contra naturii, ajung în rău. 
Potrivit firii lor toate sunt roabe și supuse Creatorului. Dar când una dintre 
făpturi s-a revoltat și n-a ascultat de Făcător, a format în ea însăși răul”.'+ 

Singure virtuțile, așa cum am arătat, țin de firea omului; depărtându- 
se de lucrarea virtuţilor, acesta a adus în el patimile, așa încât trebuie ca ele 
să fie definite în primul rând în mod negativ, ca absenţă, ca lipsă a virtuţilor 
care le corespund și care constituie în om asemănarea lui cu Dumnezeu. lată 
ce spune Avva Dorotei: „Am scos virtuțile și am sădit patimile contrare lor 
(...) Căci virtuțile ne sunt date de la Dumnezeu prin fire. Pentru că îndată ce 
a făcut Dumnezeu pe om, a semănat în el virtuțile, precum zice: Să facem pe 
om după chipul și asemănarea noastră” (Fac. 1, 26) (...) după asemănare, adică 
după virtute (...) Deci Dumnezeu ne-a dat în chip firesc virtuțile, dar patimile 
nu le avem în chip firesc. Căci nici nu au vreo ființă sau vreun ipostas; ci sunt 


4 Capete gnostice, 1, 42. 

9 Scara, XXVI, m. 

19 Același cuvânt, partea a doua, qi. 
1 Omilii duhovnicești (Col. Il), IV, 8. 

13 Cuvinte despre nevoință, 82. 

'4 Dogmatica, IV, 20. 


ca întunericul, care nu există după fiinţă (...), ci din lipsa luminii.'5 Abătându- 
se sufletul de la virtuți din iubirea de plăcere, a dat naștere patimilor (bolilor) 
și le-a întărit pe acestea împotriva sa”.€ Sfântul loan Damaschin învaţă tot 
așa: „Viciul nu este nimic altceva decât îndepărtarea virtuții, după cum și 
întunericul este îndepărtarea luminii. Dacă rămânem în starea naturală, 
suntem în virtute; dacă ne abatem de la starea naturală, adică de la virtute, și 
venim la cea contra naturii, ajungem în viciu”.!7 

Virtuţile constau în lucrarea potrivit firii sau, altfel spus, potrivit 
scopului pe care Dumnezeu li le-a dat la crearea firii omenești, a facultăţilor, 
puterilor sau tendințelor omului. Ele corespund folosinţei și sensului firesc și 
rațional (Aoyioc) al acestor facultăţi, care, așa cum am văzut, au rostul de a- 
| îndrepta pe om către Dumnezeu și de a-l înălța la EI, Aoyioc însemnând de 
altfel, pentru Sfinţii Părinţi, conform Logosului, după chipul și asemănarea 
Căruia a fost creat omul. Patimile, dimpotrivă, se ivesc datorită lucrării contra 
firii (adică împotriva scopului firesc și normal sau, altfel spus, împotriva lui 
Dumnezeu) a puterilor sufletului și a organelor trupului,'8 prin devierea, 
pervertirea, reaua lor folosință (rapoxpno!q). Astfel, Sfântul loan Damaschin 
definește patimile ca „abaterea de bunăvoie de la starea conformă firii la una 
contrară firii”.19 Sfântul Nichita Stithatul, tot așa, consideră că patimile sunt 
suscitate de „puterile sufletului în mișcarea împotriva firii”.2* Sfântul loan 
Scărarul, la fel, spune că: „noi am schimbat însușirile susținătoare ale firii în 
patimi”.” Sfântul Talasie vorbește și el despre schimbarea virtuţilor în 
păcate.* lar Sfântul Vasile cel Mare arată că: „Dumnezeu ne-a înzestrat cu 
puterile necesare ca să împlinim toate poruncile pe care ni le-a dat (...) cu 
aceste puteri lucrând corect și după cuviinţă, facem viața noastră virtuoasă 

22 Cf. Capete despre dragoste, înfrânare și petrecerea cea după minte, 1, 89. 


prin pietate; dacă însă nu folosim acțiunea lor, alunecăm spre răutate. lar 
definirea răutăţii este următoarea: folosirea rea și împotriva poruncii 
Domnului a darurilor pe care ni le-a dat Dumnezeu ca să facem binele; după 
cum tot așa de adevărat, definiţia virtuţii cerute de Dumnezeu este folosirea 
acestor daruri ale lui Dumnezeu cu bună știință, potrivit poruncii Sale”.3%3 
Sfântul Grigorie Palama învață tot așa că „reaua întrebuințare a puterilor 
sufletului e cea care dă naștere patimilor vrednice de dezaprobare”.24 lar 
Sfântul Maxim, care vorbește adesea despre caracterul nefiresc al patimilor,?5 
spune, în acest sens: „nimic nu e rău din cele ce sunt, decât reaua 
întrebuințare, care vine din negrija minţii de a cultiva cele firești”;26 „în toate 
lucrurile reaua folosire este păcat”;27 „păcatele ne vin din reaua întrebuințare 
a puterilor sufletului, a celei poftitoare, irascibile și raționale”.28 Așa învaţă și 
Evagrie. Acesta, constatând că patimile distrug „lucrările firești ale 
sufletului”,29 arată pe larg cum se petrece acest lucru: „De vreme ce cugetarea, 
iuțimea și pofta, dacă nu sunt folosite cum se cuvine, nasc răutatea și pentru 
că stă în puterea noastră să ne folosim de ele fie bine, fie rău, este limpede că 
răul vine din folosirea în chip contrar firii a acestor puteri ale sufletului. lar 
dacă este așa, nu există nimic rău care să fi fost creat de Dumnezeu” .30 Origen 
constată același lucru: „Urzitorul tuturor acţiunilor sufletești, Dumnezeu, a 
adus la existenţă toate lucrurile spre binele comun, însă, în viață, se întâmplă 
adesea că lucrurile bune ne îndrumă spre păcat, pentru că le dăm 
întrebuințare greșită”.31 De aceea, spune Sfântul Maxim, diavolul, „pornind 
război împotriva virtuţii și a cunoștinței oamenilor, caută să le doboare 
sufletul prin puterile (facultățile) înnăscute ale lor”, aţâțându-l pe om să le 
folosească cum nu se cuvine, îndreptându-le spre cele necuvenite.3? 

Fiind întemeiate prin întoarcerea puterilor sufletului de la rostul lor 
dumnezeiesc firesc și prin întrebuințarea acestora în mod contrar firii, în 
vederea obținerii plăcerii simțuale, patimile sunt mișcări dereglate și 


23 Regulile mari., 2. 

24 Cuvânt pentru cei ce se liniștesc..., Îl, 19. 

25 Cf. Capete despre dragoste, II, 16; Răspunsuri către Talasie, 55. Scoliastul acestei lucrări 
vorbește în mod obișnuit despre „patimile contrare firii” (ibidem, 39, scolia 4; scolia 9; 51, scolia 
4). 

20 Capete despre dragoste, III, 4. 

27 Ibidem, 86. 

23 idem, 3, 

29 Capete gnostice, IV, 22. 

3% Ibidem. II, 59. 

31 Omilie la Cântarea Cântărilor, II, 1. A se vedea, de asemenea, Sf. Grigorie de Nyssa, 
Despre facerea omului, XVIII, PG 44, 193B. 

32 Cf, Răspunsuri, către Talasie, 5o. 


iraționale ale sufletului: „Patima, spune Sfântul Maxim, este o mișcare a 
sufletului împotriva firii, fie spre o iubire nerațională, fie spre o ură fără 
judecată a vreunui lucru sau din pricina vreunui lucru dintre cele supuse 
simțurilor” .33 

Pentru aceasta, dar, de asemenea, și din cauza tuturor celorlalte 
tulburări care le sunt inerente, ca și a numeroaselor dereglări pe care le 
produc în suflet, patimile pot fi considerate, pe drept cuvânt, forme de 
nebunie. Astfel, Sfântul Atanasie cel Mare vorbește despre „oamenii căzuți în 
nebunia patimilor”.34+ Sfântul loan Gură de Aur spune că „patimile nu sunt 
altceva decât nebunie”,35 iar în altă parte explică mai pe larg: „Fiecare dintre 
nenorocitele patimi zămislite în sufletul nostru naște în noi un soi de beţie 
(...), întunecându-ne mintea. Căci beţia nu este nimic altceva decât abaterea 
minţii în afara căilor ei fireşti, rătăcirea cugetelor și pierderea conștiinței”.36 
Căci citim în Ecclesiast: „mi-am dat seama că răutatea este o nebunie 
(abpoovvn)” (Eccl. 7, 25). Sfinţii Părinţi prezintă foarte adesea viața dusă în 
păcat și patimile ca pe o adevărată stare de nebunie.37 

Încă şi mai adesea ei folosesc termenul de boală pentru a numi 
patimile și obișnuința cu păcatul care se naște din ele. La aceasta ne invită 
chiar termenul grecesc naoc, care denumește patima, prin rădăcina sa 
comună cu non și raonua, care înseamnă „boală”; apropierea dintre aceste 
noțiuni este, practic, implicită, dar în nenumărate rânduri Sfinţii Părinţi o 
stabilesc în mod explicit. „Prin lucrarea răului, scrie Avva Dorotei, primim o 
oarecare deprindere străină și contrară firii, ajungem ca în obișnuirea cu o 
boală veche și de nevindecat”.38 Patimile sunt „boli ale sufletului (Wpuxns 
vo0)”, spune limpede Clement Alexandrinul.39 La fel spune și Avva Amun.%* 
Sfântul Nichita Stithatul vorbește despre „boala patimii”." Tot așa și Sfântul 


33 Capete despre dragoste, II, 16. Cf. Clement Alexandrinul, Stromate, II, XDL 59, 6; 61, 2. 

34 Cuvânt împotriva elinilor, 19. 

35 Omilie la Epistola către Coloseni, LX, 1. 

36 Cateheze baptismale, V, 4. Cf. 5; 6. Despre diavol. 1, 7; Omilii la Matei, XIX, I; Omilii la 1 
Corinteni, IX, l; 4. 

37 Cf. Sf. Grigorie de Nyssa, Despre feciorie, IV, 3. Sfinţii Varsanufie și loan, Scrisori, 17 
(întrebare); 62; 97; 98; 201; 250. Fer. Teodoret al Cirului, Cuvânt despre Providență, 1, PG 83, 
560A. Herma, Păstorul, Pildele, VI, 5, 3; IX, 22, 3. Sf. loan Gură de Aur, Cateheze baptismale, 
VI, 22. Sf. lustin Martirul și Filosoful, Dialogul cu iudeul Tryfon, 93. Metodiu de Olimp, 
Banchetul, V, ş. Sf. Simeon Noul Teolog, Cateheze, XV, 48; 53; Imne, XX, 126-127. Sf. Nichita 
Stithatul, Cele 300 de capete, I, 34. 

38 Învăţături de suflet folositoare, XI, 10. Cf. Sf. loan de Gaza, Scrisori, 463. 

39 Protreptic, XI, u5, 2. 

49 Scrisori, XI, 5 (versiunea siriacă). 

4 Cele 300 de capete, II, 22. Cf. întregul capitol, în care patimile sunt prezentate ca boli, ca 
și în Suta întâia, 34; 35; 51. 


Macarie Egipteanul.? „După călcarea poruncii, spune el, sufletul a căzut în 
boala patimilor”;% și Dumnezeu „cunoaște de ce rele este înrobit sufletul, 
cum este el împiedicat să lucreze cele spre viață și cum zace el răpus de boala 
grea a patimilor celor necinstite”.44 Evagrie numește „răutatea”, privită ca 
mulțimea patimilor ce se împotrivesc virtuţii, „boală a sufletului”.4% Sfântul 
Maxim, la rândul său, învaţă că „precum se raportează sănătatea și boala la 
trupul viu, și lumina și întunericul la ochi, tot așa se raportează virtutea și 
păcatul la suflet”.46 Iar Sfântul Isaac Sirul scrie în același fel: „Cu cele ale 
sufletului este tot așa ca și cu cele ale trupului. Dacă deci virtutea este în chip 
firesc sănătatea sufletului, patimile sunt boli ale sufletului”.47 „Fără curățarea 
de patimi, nu se tămăduiește sufletul de bolile păcatului”, mai spune el.48 În 
suflet se află mulțime de boli”, scrie Origen, după care, drept pildă, enumeră 
diferitele patimi.49 Toate acestea nu sunt decât câteva exemple dintre cele 
multe de care ne vom folosi atunci când vom analiza fiecare patimă.50 


Sfinţii Părinţi s-au străduit să clasifice toate aceste patimi/boli, 
întemeind astfel o adevărată nosografie duhovnicească. Sfântul loan Casian 
arată cum se pot deosebi și împărți ele prin raportarea la diferitele „părţi” ale 
sufletului, sau la puterile acestuia, pe care ele le afectează, și recurge pentru 
această demonstrație la o comparaţie clară cu bolile trupului: „Există un 
singur izvor și început al tuturor viciilor, după calitatea părții, sau, ca să spun 
așa, a porțiunii din suflet care a fost molipsită, iar numele patimilor și ale 
stricăciunilor sunt felurite. Aceasta se înțelege uneori mai ușor prin 
comparaţia cu bolile trupești, care pot avea o singură cauză, dar felurile 
suferinței sunt multe, după membrele care au fost atinse de boală. Când este 
atacată de puterea veninului vătămător fortăreața trupului, capul adică, 


4? Omilii duhovnicești (Col. II), XXV, 2, 1. 

45 Ibidem, XXVII, 2; 4. În același pasaj, el mai spune și că „sufletul zace în boala păcatului”. 

44 Ibidem, XXVI, 3, 4. Mai aflăm patimile numite drept boli în: Parafrază în 150 de capete 
la... Sf. Macarie Egipteanul, 41; 100; Omilii duhovnicești (Col. III), VII, 7, 2. Omilii duhovnicești 
(Col. I1), IV, 26-27; LIII, n. 

45 Capete gnostice, |, 41. Cf. Sf. Vasile cel Mare, Omilii la Hexaemeron, LX, 4: „Răul este o 
boală a sufletului, iar virtutea, sănătatea lui”. 

49 Capete despre dragoste, IV, 46. 

47 Cuvinte despre nevoință, 83. Întreg Cuvântul este întemeiat pe această comparaţie. 

48 Ibidem, 86. Mai aflăm de asemenea patimile privite ca boli în Cuvântul 26, 30 și, în mai 
multe rânduri, în Epistola IV, în care Sf. Isaac Sirul spune că: „Răutatea este o boală a 
sufletului”; „câtă vreme sufletul se află în boala patimilor, nu simte cu simţirea cele 
duhovnicești”. 

49 Omilii la Cartea Numerii, XXVII, 12. A se vedea, de asemenea. Despre rugăciune, 29. 

5% Despre patimi, privite în totalitate ca boli, a se vedea, de asemenea, Sf. loan Damaschin, 
Cuvânt de suflet folositor. 


apare cefalalgia. Când acest venin a pătruns în urechi sau în ochi, se produc 
otita și oftalmia! Când acesta a atacat încheieturile sau extremitățile mâinilor, 
boala se numește gută, iar dacă s-a coborât la picioare, numele bolii este 
podagră. Aceeași singură obârșie, veninul vătămător, produce boli cu atâtea 
nume, câte părți ale trupului a infectat. În același chip, trecând de la cele 
văzute la cele nevăzute, credem că se așază în părțile, sau, ca să spun așa, în 
membrele sufletului nostru, puterea fiecărui viciu. Înţelepţii spun că virtutea 
este de trei feluri, adică având drept obârșie rațiunea, voinţa și sentimentul, 
care se pot tulbura din vreo pricină oarecare. Când, așadar, puterea patimii 
vătămătoare a împresurat pe una dintre acestea, prin stricare, în locul ei se 
așază ceea ce numim viciu”.5 În acest text, pe care îl putem considera drept 
reprezentativ pentru felul de a privi al Sfinţilor Părinţi, patima apare limpede 
concepută și definită ca boală, și nu în chip alegoric sau pur și simplu ca 
ilustrare, nici ca simplă comparaţie, ci, așa cum însuși Sfântul loan Casian o 
spune, în virtutea unei autentice analogii ontologice care există între 
afecțiunile trupului și cele ale sufletului, ceea ce permite să se vorbească și 
despre unele, și despre altele în termeni medicali identici. În majoritatea 
cazurilor în care Sfinţii Părinţi se folosesc, pentru a descrie patimile, de un 
vocabular, aplicat în mod obișnuit la patologia corporală, trebuie să știm că 
nu este vorba despre simple figuri de stil, ci despre un mod de a se exprima 
perfect adecvat la realitatea descrisă, despre o manieră precisă și directă de a 
arăta lucrurile așa cum sunt. Analogia existentă între cele două planuri ale 
realității ar permite, în principiu, ca afecțiunile somatice să fie descrise în 
termeni rezervaţi - dacă ar exista asemenea termeni - bolilor sufletului, iar 
dacă maladiile sufletului sunt în general prezentate prin vocabularul rezervat 
patologiei corporale, aceasta se întâmplă pentru că este mai simplu să se 
meargă de la cele vizibile spre cele invizibile, decât invers, mai ales atunci 
când este vorba de instruirea celor care sunt puţin familiarizați cu realitățile 
duhovnicești. 

O mulțime de patimi/boli pot afecta sufletul omului căzut, și anume 
tot atâtea câte mișcări patologice pot avea diferitele lui facultăți. În plus, 
numărul lor crește prin combinarea unora dintre ele. Sfântul loan Casian, 
ilustrându-și afirmaţiile de mai sus, ne dă următoarea clasificare: „Dacă este 
infectată de viciu partea rațională va da naștere la vicii ca: chenodoxia,% 
trufia, pizma, mândria, înfumurarea, sfada, erezia. Dacă va fi rănită voința 
(partea irascibilă) va produce furie, nerăbdare, tristețe, nepăsare, lașitate, 
cruzime. lar dacă va strica partea poftitoare va zămisli: gastrimarghia,% 


5! Convorbiri duhovnicești, XXTV, 15. 
52 Adică slava deșartă. 
53 Sau lăcomia pântecelui. 


desfrânarea, arghirofilia, avariția și poftele vătămătoare și pământești”.54 
Sfântul loan Damaschin, care folosește același principiu de clasificare, ne 
oferă o listă mai detaliată.55 În altă parte, el dă o altă listă, încă și mai lungă, 
pe baza deosebirii dintre patimile sufletului și patimile trupului: „Patimile 
sufletului sunt uitarea, negrija și neștiinţa, cele trei patimi prin care ochiul 
sufletului - mintea - este orbit și înrobit tuturor celorlalte patimi, care sunt: 
lipsa de credință, părerea greșită, adică orice erezie, blasfemia, pornirea 
nestăpânită, mânia, amărăciunea, furia, ura semenilor, pizma, calomnia, 
judecarea semenilor, tristețea peste măsură, frica, lașitatea, cearta, 
împotrivirea, gelozia, slava deșartă, mândria, ipocrizia, minciuna, lipsa de 
credință, lăcomia, iubirea celor materiale, iubirea avuţiilor pământești, 
trândăvia, puţinătatea de suflet, nerecunoștința, cârtirea, sminteala, 
îngâmfarea, lăudăroșenia, iubirea de stăpânire, dorința de a plăcea 
oamenilor, viclenia, nerușinarea, nesimţirea, lingușirea, prefăcătoria, 
șiretenia, falsitatea, consimţirea sufletului cu păcatul, obișnuința cu păcatul, 
rătăcirea gândurilor, iubirea de sine (...), iubirea de argințţi (...), cruzimea și 
răutatea. lar patimile trupului sunt: lăcomia, îmbuibarea pântecelui, beţia 
(...), desfrâul, adulterul, nerușinarea, necurăţia, plăcerea simţurilor și iubirea 
plăcerilor de tot felul, ademenirea copiilor (...), poftele cele rele și toate 
patimile nerușinate cele împotriva firii; hoția, pângărirea celor sfinte, 
tâlhăria, uciderea, plăcerile cărnii și toate cele care se fac pentru îndulcirea 
trupului; ghicitul, vrăjile, prevestirile, iubirea de podoabe, ușurătatea, 
nepăsarea (...), lenea, distracţiile, jocurile de noroc, reaua folosire în chip 
pătimaș a plăcerilor lumești, viaţa iubitoare de trup”.56 În ceea ce-l privește, 
Sfântul Maxim Mărturisitorul, adoptând clasificarea stabilită pe baza celor 
trei funcțiuni principale ale sufletului, în paralel mai face o clasificare a 
patimilor în alte trei categorii: cele care provin din căutarea plăcerii, cele care 
provin din ferirea de durere și, în sfârșit, cele care se nasc din unirea acestor 
două porniri. „Căutând plăcerea din pricina iubirii trupești de noi înșine și 
străduindu-ne să fugim de durere, din aceeași pricină, născocim surse 
neînchipuite de patimi făcătoare de stricăciune. Astfel, când ne îngrijim prin 
plăcere de iubirea trupească de noi înșine (Piauria), naște lăcomia 
pântecelui, mândria, slava deșartă, îngâmfarea, iubirea de arginți, zgârcenia, 
tirania, fanfaronada, aroganța, nechibzuința, nebunia, părerea de sine, 
înfumurarea, disprețul, injuria, necurăţia, ușurătatea, risipa, neînfrânarea, 
umblarea cu capul prin nori, moleșeala, pornirea de a maltrata, de-a lua în 
râs, vorbirea prea multă, vorbirea la nevreme, vorbirea urâtă și toate câte sunt 
de felul acesta. lar când ascuțim mai mult prin durere modul iubirii trupești 


54 Loc, cit. 
55 Cf. Cuvânt de suflet folositor. 
56 Ibidem. 


de noi înșine (piauria), naște mânia, pizma, ura, dușmănia, ţinerea de minte 
a răului, calomnia, bârfeala, intriga, întristarea, deznădejdea, defăimarea 
Providenţei, lâncezeala, neglijența, descurajarea, deprimarea, puţinătatea de 
suflet, plânsul la nevreme, tânguirea, jalea, sfărâmarea sufletului, ciuda, 
gelozia și toate câte ţin de o dispoziţie care a fost lipsită de prilejurile plăcerii. 
În sfârșit, când din alte pricini se amestecă în plăcere durerea, dând 
perversitatea (căci așa numesc unii întâlnirea părților contrare ale răutăţii), 
naște fățărnicia, ironia, viclenia, prefăcătoria, lingușirea, dorința de a plăcea 
oamenilor și toate câte sunt născociri ale acestui viclean amestec”.57 „A le 
număra pe toate și a le spune toate, cu înfățișările, modurile, cauzele și 
vremurile lor, nu e cu putință”, adaugă Sfântul Maxim.58 lată deci că această 
listă, cu toată întinderea ei, nu este decât parțială, ca și cea Sfântului loan 
Damaschin, citată mai sus, o simplă privire rapid aruncată asupra 
nenumăratelor patimi care-l pot lovi pe omul căzut. 

Printre aceste multiple boli spirituale, există totuși unele care sunt 
fundamentale, mai generale și generice (yevxwrarot),59 acest ultim termen 
arătând că ele, într-un anumit fel, le conţin și le zămislesc pe toate celelalte.60 

Aceste patimi principale sunt în număr de opt. Evagrie le clasifică 
astfel: „Gândurile cele mai generale, în care se cuprind toate celelalte, sunt în 
număr de opt. Primul este gândul lăcomiei (yaorpiuapyia); după el, vine cel 
al curviei (nopveio); al treilea este cel al iubirii de arginți (rapyvpia);% al 
patrulea, gândul tristeții (Avrm); al cincilea, al mâniei (opyn); al șaselea, al 
akediei (axe6ia); al șaptelea, al slavei deșarte (xevo5oâo); al optulea, al 
).& Lista aceasta fixată de Evagrie a devenit 
tradițională în ascetica ortodoxă. 

Cele opt patimi generice corespund celor șapte neamuri care trebuie 
învinse, în afară de Egipt, cucerit deja, despre care vorbește Deuteronomul 


mândriei (vrepepovio 


57 Răspunsuri către Talasie, Prefaţă. 

58 Ibidem. 

59 Evagrie, Tratatul practic, 6. Găsim deja această expresie la Clement Alexandrinul, 
Pedagogul, |, XIII, 101, 1. 

Goe Evagrie, Tratatul practic, 6. 

Si Sau avariţia. 

ic Tratatul practic, 5. 

6 îi regăsim mai ales la: Sf. loan Casian, Convorbiri, duhovnicești, V, 2; Așezămintele 
mănăstirești, V, 1. Sf. loan Scărarul, Scara, XXVII, 43; XX, 1; XXVI, 2; 33. Sf. Grigorie cel Mare, 
Comentariu la lov, XXXI, 45. Sf. loan Damaschin, Cuvânt de suflet folositor. Sf. Nil Sorski, 
Regula, V. Despre originea acestei clasificări, a se vedea I. Hausherr, „L'origine de la theorie 
orientale de huit peches capitaux”, Orientalia Christiana, XXX, 3, 1933, p. 164-175, reluată în 
Etudes de spiritualite orientale, Rome, 1969, p. n-22. 


(7, 1).54 Câteodată, Sfinţii Părinţi, socotind mândria și slava deșartă o singură 
patimă, vorbesc numai despre șapte patimi,%5 în acest caz ele corespunzând 
celor șapte demoni de care vorbește Evanghelia (Mt. 12, 45; Mc. 16, 9; Lc. 8,2; 
n, 26).66 

Izvorul acestor opt patimi principale și al tuturor celorlalte păcate 
care se nasc din ele este filautia (piovria) sau iubirea egoistă de sine. Toate 
patimile provin din aceasta,$7 dar ea produce în primul rând trei patimi 
fundamentale, care le preced și le zămislesc pe celelalte cinci, dintre cele opt 
principale, apoi pe toate celelalte: acestea sunt gastrimarghia, arghirofilia și 
chenodoxia.*%lubirea trupească de sine, cum s-a spus adeseori, e pricina 
tuturor gândurilor pătimașe. Căci din ea se nasc cele trei gânduri mai 
generale ale poftei: al lăcomiei pântecelui, al iubirii de arginți și al slavei 
deșarte”.69 Ceea ce spune Sfântul Părinte corespunde învățăturii lui Evagrie: 
„Dintre demonii care se împotrivesc lucrării (praxis)7* noastre, cei dintâi care 
se ridică cu luptă sunt cei încredințaţi cu poftele lăcomiei pântecelui, cei ce 
ne furișează în suflet iubirea de arginţi și cei ce ne momesc cu slava de la 
oameni. Toţi ceilalți vin după aceștia... ”.7! „De aceea, arată el în continuare, 
și diavolul aceste trei gânduri 1 le-a înfățișat Mântuitorului: întâi, 
îndemnându-L să facă pietrele pâini; al doilea, făgăduindu-l toată lumea dacă 
i Se va închina, și al treilea, spunându-l că va fi acoperit cu slavă dacă va 
asculta de el”.72 Aceste trei patimi primordiale sunt, într-un anume fel, cele 
mai imediate, cele care apar în primul rând și cele mai răspândite la oameni. 
Ele sunt cele care deschid poarta pentru toate celelalte: „Nu este cu putință 
să alunge cineva de la sine pe diavolul, dacă n-a disprețuit aceste trei 
gânduri”, scrie Evagrie.75 Vom vedea de altfel că, atâta vreme cât omul nu le 
răpune pe acestea trei, nu se poate elibera de celelalte; și, dimpotrivă, atunci 


64 Cf. Sf. loan Casian, Convorbiri duhovnicești, V, 17-18. 

65 Cf. sf. loan Scărarul, Scara, XXI, 1. 

66 A se vedea, de asemenea, Apoc. 17, 3, 9. 

67 Cf. Sf. Maxim Mărturisitorul, Capete despre dragoste, III, 56. Sf. Talasie, Capete despre 
dragoste, înfrânare și petrecerea cea după minte, III, 86. Sf. Isaac Sirul, Cuvinte despre nevoinţă, 
7. Sf. loan Damaschin, Cuvânt de suflet folositor. Sf. Isihie Sinaitul, Capete despre trezvie, 202. 
Sf. Nichita Stithatul, Cele 300 de capete, II, 6. 

68 Cf. Sf. Maxim Mărturisitorul, Capete despre dragoste, II, 56; III, 56. Sf. Talasie, Capete... 
III, 87-9o. Sf. loan Scărarul, Scara, XXI, 1; XXVI, 2; 33; 93. 

69 Capete despre dragoste, III, 56. A se vedea, de asemenea, Sf. Talasie, Capete..., III, 87. 

70 Acest termen, cum vom vedea, desemnează în mod tradițional viața ascetică. 

7! Capete despre deosebirea patimilor și a gândurilor, 1. 

72 Ibidem. 

7 Loc. cit. 


când a reușit să le biruiască, poate cu ușurință să le îndepărteze pe celelalte.74 

Aceste trei patimi principale au trei urmași imediaţi, învață Sfântul 
Maxim: „Din lăcomia pântecelui (gastrimarghia) se naște gândul curviei; din 
iubirea de arginţi (filarghiria), gândul lăcomiei (pleonexia);75 iar din slava 
deșartă (chenodoxia), gândul mândriei”.76 După acestea urmează toate 
celelalte, fără nicio deosebire.77 

Atragem atenţia totuși că această ordine nu este absolută, ci indică 
doar cum se petrec în general lucrurile; iar faptul că o anume patimă conduce 
spre alta, arată mai curând că ea o prilejuiește pe aceea decât că este, propriu 
vorbind, cauza ei. Dacă, pe de altă parte, este adevărat că o patimă deschide 
ușa alteia (de pildă, prin lăcomie intră desfrânarea), ea nu este singurul factor 
care o prilejuiește. 

În general vorbind, clasificarea de mai sus a patimilor nu este 
limitativă și exclusivă, așa cum am spus deja, și nu trebuie în niciun caz 
înțeleasă în mod rigid și scolastic. De altfel, chiar Sfinții Părinți enumeră 
adesea și alte diferite patimi, potrivit împrejurărilor în care își expun 
învățătura.78 Asemenea clasificări nu au o valoare absolută, ci sunt folositoare 
în instruirea duhovnicească și în practica ascetică. Noi înșine am recurs la ele 
pentru că ușurează înțelegerea lucrurilor despre care vorbim și abordarea 
unei realități atât de complexe și diverse. 

Este limpede, pe de altă parte, că modurile de filiaţie între patimi pe 
care le-am expus nu arată decât tendinţele generale și ele nu exclud și alte 
moduri de generare și alte tipuri de legături. Sfinții Părinţi învaţă în chip 
obișnuit, că toate patimile sunt legate între ele, se cuprind unele în altele și 
se întăresc una pe alta. Ei spun că fiecare dintre patimi zămislește altele.79 
Astfel, Sfântul Marcu Ascetul spune: „Să nu ni se pară ciudat că suntem atrași 
cu putere nu numai de gândurile care ne îndulcesc, ci și de cele pe care nu le 
iubim defel; căci fiind ele înrudite prin răutate, lucrează împreună 
îndemnurile spre desfătare, sprijinindu-se unele pe altele. Când lasă cineva 


74 Cf. Sf. loan Scărarul, Scara, XXVI, 2. 

75 Sau al zgârceniei. 

70 Capete despre dragoste, III, 56. Cf. Sf. Talasie, Capete..., III, 89. 

77 Cf Sf. Maxim Mărturisitorul, loc. cit.; Sf. Talasie, Capete..., III, 89. 

73 A se vedea, între altele: 2 Tim 3, 2. Sf. Macarie Egipteanul, Omilii duhovnicești (Col. II), 
XL, 1. Sf. Grigorie de Nyssa, Despre feciorie, IV, 5. Sf. Varsanufie și loan, Scrisori duhovnicești, 
137 bis. Sf. Marcu Ascetul, Despre legea duhovnicească, 136; Epistolă către Nicolae Monahul, 4. 
Sf. loan Scărarul, Scara, XXII, 28. Sf. loan Damaschin. Cuvânt de suflet folositor. Sf. Isaac Sirul, 
Cuvinte despre nevoință, 30. 

79 În afară de autorii pe care-i vom cita mai jos, a se vedea Sf. Grigorie cel Mare, Comentariu 
la lov, VII, 8. Sf. loan Scărarul, Scara, XXII, 28. Sf. Maxim Mărturisitorul, Capete despre 
dragoste, III, 56. Sf. Macarie Egipteanul, Omilii duhovnicești (Col. 11), XL. 1. Sf. Marcu Ascetul, 
Despre legea duhovniceasca, 96. 


un gând să zăbovească, îndulcindu-se cu el, va fi predat altui gând, și tot așa 
va fi mânat și de acela, târât de ele fără să știe, din pricina primirii celui 
dintâi”.80 Sfântul Grigorie de Nyssa stăruie mai mult asupra legăturii dintre 
patimi, legătură care face ca ele să se cheme unele pe altele: „Aceste răutăți 
se țin atât de strâns una de alta, încât dacă pătrunde în suflet una dintre ele, 
celelalte, parcă târâte de-o nevoie, intră și ele odată cu ea, după cum, atunci 
când tragem un lanţ de un capăt, se va mișca tot lanţul, de la un cap la altul, 
căci mișcarea trece din verigă în verigă, începând cu prima și până la cea din 
urmă. Tot așa și patimile omenești se înlănțuie și se leagă unele de altele, iar 
dacă biruie una, numaidecât urmează și celelalte”.8 

Trebuie să arătăm, pe de altă parte, că ordinea în care patimile intră 
în suflet, născându-se una pe alta, variază de la om la om. Astfel, spune 
Sfântul loan Casian, „aceste opt vicii, deși asaltează tot neamul omenesc, 
totuși nu-i atacă pe toți la fel”.& „La unii locul principal îl deţine duhul 
desfrânării, pe altul îl asuprește furia, în altul slava deșartă este tirană, pe altul 
îl stăpânește trufia. Deși se constată că toţi sunt loviți de toate, totuși în chip 


deosebit și într-o anumită măsură suferim de ele”.8 


După cum arată aici Sfântul loan Casian, pentru omul căzut este o 
iluzie să-și închipuie că este scutit de patimi sau măcar de vreuna dintre ele. 
Dacă ni se pare că nu avem o patimă, aceasta se întâmplă pentru că pur și 
simplu n-o vedem sau pentru că nu se manifestă în acel moment; totuși ea 
există într-o anumită măsură în suflet și se poate manifesta în orice clipă, 
numai să se ivească prilejul. 

Există oricum în suflet o adevărată iconomie a patimilor, care face ca, 
atunci când o patimă este mai puţin intensă și pare chiar să lipsească, această 
relativă lipsă a ei să fie compensată de o mai puternică dezvoltare a alteia sau 
a mai multor altor patimi. Și dimpotrivă, se poate constata că persoanele la 
care una sau alta dintre patimi este în mod special dezvoltată aproape că sunt 
scutite de alte patimi sau cel puţin acestea există într-o slabă măsură.84 
Adesea, simplul fapt că unii oameni sunt prinși în treburile și grijile lumești 
este de ajuns pentru ca la aceștia anumite patimi să dispară cu totul; dar 
lucrul acesta este valabil doar un anumit timp, căci ele apar de îndată ce 
intensitatea activităţii lor scade. Găsim acest proces descris de Sfântul loan 
Scărarul, care spune că el însuși a văzut cum „mulți, scăpând în lume barca 


50 Despre Botez, 13. 

SI Despre feciorie, IV, 5. 

82 Convorbiri duhovnicești, V, 13. 

83 Ibidem. 

84 Sfântul Varsanufie se arată uimit și se minunează cum cei care sunt mânațţi de pofta de 
câștig, și de a se război sunt lipsiţi de patima fricii (Scrisori duhovnicești, 149). 


trupului lor prin griji, ocupaţii, nedormiri din pricina grijilor vieţii (...), 
venind în viața călugărească și lepădând toată grija, s-au întinat în chip jalnic 
de fierbinţeala trupului”.85 

Între feluritele patimi, slava deșartă și mândria au în cel mai mare 
grad capacitatea de a face să dispară alte patimi, prin faptul că le iau cu totul 
locul acelora. Astfel, slava deșartă apare în anumite cazuri ca potrivnica 
lăcomiei;86 ea gonește adesea gândurile aduse de akedie și de întristare,87 dar 
și mânia88 și desfrânarea.89 La fel, mândria are și ea puterea de a alunga din 
suflet toate celelalte patimi, luându-le cu totul locul,% iar aceasta pentru că 
este începătoarea tuturor celorlalte și le cuprinde într-un fel pe toate. Omul 
mândru poate fi astfel scutit de toate celelalte patimi, afară, bineînţeles, de 
mândrie. Mândria însă nu poate fi scoasă afară de altă patimă și ea stăruie în 
sufletul oricărui om câtă vreme nu-l scapă Dumnezeu de ea. „Se întâmplă 
câteodată, spune Sfântul loan Scărarul, ca patimile să se retragă de la unii 
credincioși, și chiar de la cei necredincioși, în afară de una singură (care este 
mândria); iar aceasta le este lăsată ca cea mai mare dintre toate relele și ea 
singură ia locul tuturor celorlalte”.9 


Patimile sunt adeseori numite de Sfinții Părinţi „gânduri (cugete)” sau 
„gânduri pătimașe”, „gânduri trupești”, „gânduri rele”, pentru că ele se 
manifestă în om mai întâi tocmai ca gânduri, fie că aceste gânduri se vor 
înfăptui sau nu. „De nu păcătuiește cineva mai întâi cu mintea, nu va păcătui 
nici cu lucrul”, spune Sfântul Maxim Mărturisitorul;%? „căci păcatul este 
întrebuințarea greșită a ideilor, căreia îi urmează reaua întrebuințare a 
lucrurilor”.9% Chiar patimile care par a ţine de trup, în realitate își au obârșia 
în suflet. Cele pe care „precum socot cei mulți, le caută trupul, nu le caută 
însă niciodată trupul, ca unul ce este mort (fără suflet), ci sufletul, care-și 
caută plăcerile prin el”, spune Sfântul Simeon Noul Teolog.9 După cum vom 
vedea, aceste gânduri prin care se exprimă în primul rând patimile nu sunt 
văzute de la bun început ca rele, ele descoperindu-se ca atare numai în 
anumite condiții. 


85 Scara. II, 12. 

86 sf. loan Scărarul, Scara, XIV, ş. 

87 Cf. ibidem, XXVII, 10. 

55 cf ibidem, XXI, 19; 20. 

59 cf Evagrie, Tratatul practic, 58; loan Scărarul, Scara, XV, 63. 
90 Cf. Sf. loan Scărarul, Scara, XXII, 6. 

9! Ibidem, XXVI, 39. Cf. XXII, 6. 

92 Capete despre dragoste, II, 78. 

93 Ibidem, 82. 

94 Cateheze, XXV, 77-79. 


De asemenea, patimile sunt în mod frecvent numite de Sfinţii Părinți 
„duhuri rele”, „duhuri ale răutăţii”, pentru că ele sunt insuflate și întreținute 
de demoni și vădesc stăpânirea acestora asupra sufletului omului. Fiecare soi 
de cuget rău, ca și fiecare patimă de altfel, potrivit Sfinţilor Părinţi, are un 
demon care-i corespunde. Prin patimi, demonii pun stăpânire pe sufletul și 
trupul omului, exercitând asupra lor o putere tiranică. 

Patimile mai sunt numite „trup” (oap8) sau „lume” (xoouoc). Astfel, 
găsim la Sfântul Isaac Sirul această definiție: „Lumea este un nume 
cuprinzător care îmbrățișează toate patimile. Atunci când voim să numim 
patimile în întregime, le numim lume. lar când voim să le arătăm după 
deosebirea numelor lor, le numim patimi”.9% Tot așa cum la Sfântul Apostol 
Pavel și la Sfinţii Părinți cuvântul „trup”9% nu denumește, îndeobște, trupul 
(owa), ci patimile care privesc sufletul și trupul, și gândurile pătimașe, 
cuvântul „lume”, folosit în acest context, nu indică creaţia, ci „viețuirea 
trupească și cugetul trupesc”.97 În acest sens este folosit cuvântul „lume” în 
versetele următoare din Epistola Sfântului loan: „Nu iubiți lumea, nici cele ce 
sunt în lume. Dacă cineva iubește lumea, iubirea Tatălui nu este întru el; 
pentru că tot ce este în lume, adică pofta trupului și pofta ochilor și trufia 
vieţii, nu sunt de la Tatăl, ci sunt din lume” (| In 2, 15-16).9% 


Patimile produc în suflet tot felul de neorânduieli, tulburări și 
smintiri. „De îndată ce o singură patimă ajunge să tulbure rânduiala 
(sufletului), scrie Sfântul Grigorie cel Mare, se găsește îndată alta gata să 
aducă și ea stricăciune. Și cu drept cuvânt spune Scriptura că „strigă atunci 
când împilarea a trecut orice margini și răcnesc în mâinile celor puternici” 
(lov 35, 9); căci într-adevăr dacă patimile cele de căpetenie, dintr-o pricină 
sau alta, s-au cuibărit în sufletul cel înșelat, mulțimea nenumărată a celor 
care le urmează îl târăște în toate soiurile de nebunie și îl tulbură cu strigătul 
lor de fiară”;%9 „nenorocitul suflet care s-a lăsat amăgit fie și pentru o singură 
dată de aceste patimi de căpetenie, sub lovitura păcatelor care se înmulțesc 
ajunge nebun și răvășit cu furie de fiare”, adaugă el.1%0 

Astfel patimile îi produc sufletului o stare de suferință asemănătoare 
celei pe care o pot produce în trup bolile fizice. Avva Dorotei spune așa: „Dacă 
are cineva în trup un amestec de sucuri amare, nu-l arde însuși acest amestec 


95 Cuvinte despre nevoință, 30. 

96 A se vedea ]. Bonsirven, „Chair”, Dictionnaire de spiritualite, t. 2, Paris, 1953, col. 442. X. 
Leon-Dufour, Dictionnaire du Nouveau Testament, Paris, 1975, p. 159. 

97 Sf. Isaac Sirul, Cuvinte despre nevoinţă, 30. 

98 Putem vedea aici un alt fel de clasificare a patimilor, în trei mari categorii. 

99 Comentariu la lov, VII, 28. 

190 jpidem. 


rău și nu-l tulbură pe el totdeauna și nu-i necăjește viața? Așa este și cu 
sufletul pătimaș. Nenorocitul este chinuit totdeauna de relele deprinderi din 
el, având pururea amara amintire și dureroasa îndeletnicire cu patimile, care- 


l ard și-l înfierbântă pururea”.!* Tot așa spune și Sfântul loan Gură de Aur: 


„mai mult suferă sufletul din pricina păcatelor decât trupul de boli” 102 

Pentru a-l vindeca pe om de aceste boli care sunt patimile, pentru a-l 
scăpa de nebunia și suferințele pe care i le provoacă, ca și pentru a-l feri de 
ele, este nevoie mai întâi de toate ca ele să fie bine cunoscute. „Negreșit, fără 
a fi înfățișat mai întâi felul rănilor și fără a fi cercetate începutul și cauzele 
bolilor, nici bolnavilor nu le va putea fi asigurată îngrijirea cuvenită și nici 
celor sănătoși putinţa de a-și păstra o sănătate desăvârșită”, spune Sfântul 
loan Casian.'% Iar la Sfântul loan Gură de Aur citim: „Așa obișnuiește Sfânta 
Scriptură, să nu facă doar cunoscută greșeala cuiva, ci în același timp să ne 
înveţe din care pricină a ajuns acela să păcătuiască; și face aceasta pentru ca 
să-i ferească pe cei care sunt sănătoși de primejdia unor căderi asemănătoare. 
Așa fac și doctorii, atunci când merg la cei bolnavi: înainte chiar de a cerceta 
răul, ei caută să afle pricina pentru care s-a ivit, pentru a-l tăia din 
rădăcină”.'94 „Negreșit, niciodată nu vor putea fi tratate bolile, găsindu-se 
leacuri pentru suferințe, mai înainte de a se afla printr-o atentă cercetare 
originile și cauzele acestora”, scrie Sfântul loan Casian.!% În același fel 
vorbește și Sfântul loan Scărarul „Îmi dau mai degrabă cu părerea despre 
sârguinţa plină de grijă cu care trebuie să caute fiecare dintre cei ce bolesc de 
patimi, felul tămăduirii lor. Cea dintâi tămăduire ar consta în a cunoaște 
cineva pricina patimii lui. Căci odată pricina aflată, noi, cei bolnavi, vom afla 
și leacul tămăduitor, prin purtarea de grijă a lui Dumnezeu și prin iscusința 
doctorilor duhovnicești”.1%6 Aflăm la Sfântul Simeon Noul Teolog aceeași 
învățătură: „Monahul trebuie să cunoască nu numai schimbările și prefacerile 
care au loc în sufletul său, ci și cauzele lor, ca să știe care sunt acestea și de 
unde se întâmplă în el”.197 

Cercetarea amănunțită a cauzelor și originii patimilor are, de altfel, 
prin ea însăși o valoare terapeutică. Aflăm de la Sfântul loan Casian că mulți 
au fost vindecaţi de bolile lor sufletești numai ascultându-i pe părinţii cei 
duhovnicești vorbind despre pricinile, felurile și chipurile patimilor/bolilor 
și arătând care sunt leacurile lor. „Bătrânii, care au cunoscut nenumărate 


101 Învăţături de suflet folositoare, XII, 3. 
102 Omilii la Romani, IV, 1. 

193 Așezămintele mănăstirești, VII, 13. 
194 Omilii la Ozia, II, 4. 

195 Așezămintele mănăstirești, XII, 4. 
106 Scara, VIII, 28. 

197 Cateheze, XXV, 5-8. Cf. 205-208. 


poticniri și căderi ale multor monahi, au expus de obicei în sfaturile lor aceste 
lucruri și altele cu mult mai numeroase, pentru învăţarea tinerilor. Multe 
dintre acestea, prezentate și puse în relief de bătrâni (...), de nenumărate ori 
aflându-le și în noi, ne-am lecuit de ele (...), învățând în tăcere și leacurile, și 
cauzele viciilor care ne otrăveau!'9%8 

Descrierea amănunțită și metodică a patimilor pe care o găsim la 
Sfinţii Părinţi se arată a fi o adevărată nosologie și o autentică semiologie 
medicală, care au drept scop elaborarea metodică, riguroasă și eficace a unei 
terapeutici a acestor boli ale sufletului. Tămăduirea începe, așa cum tocmai 
am arătat, odată cu definirea acestor patimi, ea permițându-i omului să-și 
cunoască și să-și înțeleagă mișcările sufletului, să le descopere semnificația 
profundă și să taie iute răul care l-a cuprins sau e pe cale să-l cuprindă; astfel, 
omul încetează de a mai fi determinat orbește de mecanisme pe care nu le 
cunoaște, care-l tulbură și-i produc suferință. De altfel, Sfinţii Părinţi nu 
descriu numai bolile vădite și ușor de descoperit, ci, de asemenea, și pe cele 
care, cu toate există în suflet, rămân ascunse pentru cei care nu și-au ascuțit 
discernământul duhovnicesc, ca și pe cele care sunt doar, așa-zicând, abia 
însămânţate și care, dacă omul nu se păzește, sporesc peste măsură. 
Nosologia și semiologia au desigur în acest caz un caracter terapeutic, dar și 
unul profilactic. În acest sens, Sfântul loan Casian spune: „Așa cum cei mai 
experimentați dintre medici se preocupă să vindece nu numai bolile 
prezente, ba, prin înțeleaptă lor experienţă, să le preîntâmpine chiar pe cele 
ce se vor ivi, și să le prevină prin sfaturi sau medicamente, tot astfel și acești 
adevărați medici ai sufletelor, înlăturând prin convorbiri duhovnicești, ca 
printr-un remediu ceresc, bolile sufletului care s-ar ivi, nu îngăduie acestora 
să prindă rădăcini în mințile tinerilor, descoperindu-le, totodată, și cauzele 
patimilor ce-i ameninţă, și leacurile de însănătoșire”.199 


198 Așezămintele mănăstirești, VII, 13. 
199 Ibidem, XI, 17. 


Filautia 


Filautia (piovna)! este privită de mulți Părinţi drept izvorul tuturor 
răutăților sufletului,? maica tuturor patimilor: și în primul rând a celor trei 
patimi de căpetenie, din care se nasc toate celelalte: gastrimarghia, 
arghirofilia și chenodoxia. „După toate semnele, din aceasta se nasc cele 
dintâi trei gânduri pătimașe, care sunt și cele mai generale: lăcomia 
pântecelui, al iubirii de arginți și al slavei deșarte”.4 

Există o formă de filautie virtuoasă,5 care ţine de firea omului, 
amintită de Hristos atunci când vorbește despre cea dintâi poruncă: „să 
iubești pe aproapele tău ca pe tine însuţi” (Mt 19, 19; 22, 39; Lc 10, 27), și care 
constă în a te iubi pe tine ca făptură a lui Dumnezeu, creată după chipul Lui, 
a te iubi deci în Dumnezeu și a-L iubi pe Dumnezeu în tine. Filautia ca patimă 
este o pervertire a acestei cuvenite iubiri de sine și constă, dimpotrivă, în 
„amorul propriu”, în sensul negativ al acestui cuvânt, adică în iubirea egoistă 
de sine, iubirea eului căzut, înstrăinat de Dumnezeu și îndreptat spre lumea 
materială, ducând o viaţă cu totul trupească, și nu una spirituală. Pentru acest 
motiv din urmă, filautia este în general definită ca iubire trupească sau iubire 
pătimașă față de trup€ și față de „aplecările lui păcătoase”7 Prin trup aici 
trebuie să înțelegem nu atât compusul somatic, așa cum a fost el creat de 


1 Această patimă este descrisă de mai toți Sfinții Părinți (Apostolul Pavel însuși folosește 
acest termen, ca adjectiv, „iubitori de sine” ((piavroi) (2 Tim. 3, 12). Dar, fără nicio îndoială, 
Sfântul Maxim Mărturisitorul este cel care i-a acordat cea mai mare atenţie, în așa fel încât I. 
Hausherr a studiat spiritualitatea acestui Sfânt Părinte în ansamblul ei, tocmai pornind de la 
ea (Philautie. De la tendresse pour soi ă la charite selon Saint Maxime le Confesseur, Rome, 
1952). 

2 Cf. Talasie, Capete... II, 4. 

3 Cf. Sf. Maxim Mărturisitorul, Capete despre dragoste, II, 59; III, 8; 56; 57; 59. Răspunsuri 
către Talasie, Prolog; Epistole, 2, PG 91, 397A, D. Sf. Talasie, Capete..., II; 1; 4; III, 70; 86; 87. 
Evagrie, Sententiae..., 56-60. Sf. loan Damaschin, Cuvânt de suflet folositor. Sf. Isihie Sinaitul, 
Capete despre trezie. 202. Sf. Nichita Stithatul, Cele 3oo de capete. 1, 28; II, 6. Sf. Isaac Sirul, 
Cuvinte despre nevoință, 7. Sf. Teodor al Edesei, Una sută capete foarte folositoare, 65. Avva 
Dorotei, Învăţături de suflet folositoare (Epistola de introducere), 2. 

4 Capete despre dragoste, II, 59. Cf. III, 56. Sf. Talasie, Capete..., II, 87-88. 

5 Cf. Sf. Maxim Mărturisitorul, Răspunsuri către Talasie. Prolog, PG 9o, 260CD, care opune 
„relei iubiri de noi înșine”, pe cea „bună și duhovnicească”. 

6 cf. sf. Maxim Mărturisitorul, Capete despre dragoste. II, 8; 59; III, 8; 57. Sf. Talasie, 
Capete.,., II, 4. Sf. Teodor al Edesei, Una sută capete foarte folositoare, 93. Sf. loan Damaschin, 
Cuvânt de suflet folositor. Sf. Nichita Stithatul, Cele 300 de capete. 1, 28. 

7 Sf. loan Damaschin, loc. cit. 


Dumnezeu dintru început, supus sufletului și spiritualizat, ale cărui organe 
foloseau la înălțarea spre Dumnezeu, cât trupul căzut, care a înrobit sufletul, 
ajungând să fie, prin simţurile și mădularele sale, principalul organ al 
cunoașterii și al desfătării de lume, privită exclusiv ca materială, adică în afara 
lui Dumnezeu. Altfel spus, aici cuvântul trup desemnează ceea ce Apostolul 
Pavel și sfânta tradiție numesc în general „carne” (6ap8). Astfel, Sfântul 
Teodor al Edesei definește filautia ca „înclinare pătimașă” și ca „împlinirea 
voii trupului”.8 Sfântul Nichita Stithatul scrie în același sens: cei trupești, 
„fiind stăpâniţi de iubirea de sine (...) toată grija lor și-o îndreaptă spre 
sănătatea și plăcerea trupului”.9 lar în altă parte subliniază limpede cât de 
cuprinzătoare este această patimă: „Filautia, care este iubirea nerațională a 
trupului, face (pe om) iubitor de sine sau iubitor de sufletul său sau de trupul 
său”.19 

Sfântul Maxim Mărturisitorul descrie procesul care-l duce pe om de 
la uitarea lui Dumnezeu la iubirea de sine, iar de la iubirea de sine la patimă: 
„Necunoașterea cauzei celei bune a lucrurilor (...) l-a înstrăinat pe om cu 
totul de cunoștința de Dumnezeu și l-a umplut de cunoștința pătimașă a 
lucrurilor ce cad sub simțuri. Împărtășindu-se deci omul fără măsură de 
aceasta numai prin simţire, asemenea dobitoacelor necuvântătoare, și aflând 
prin experiență că împărtășirea de cele sensibile susține firea lui trupească și 
văzută, a părăsit frumusețea dumnezeiască menită să alcătuiască podoaba lui 
spirituală și a socotit zidirea văzută drept Dumnezeu, îndumnezeind-o 
datorită faptului că e de trebuință pentru susținerea trupului; iar trupul 
propriu legat prin fire de zidirea luată drept Dumnezeu, l-a iubit cu toată 
puterea. Și așa, prin grija exclusivă de trup, a slujit cu toată sârguinţa zidirii 
în loc de a-l sluji Ziditorului. Căci nu poate sluji cineva zidirii dacă nu cultivă 
trupul, precum nu poate sluji lui Dumnezeu dacă nu-și curăță sufletul prin 
virtuți. Deci, prin grija de trup omul săvârșind slujirea cea stricăcioasă și 
umplându-se împotriva sa de iubirea trupească de sine, avea în sine într-o 
lucrare neîncetată plăcerea și durerea”. 

Filautia apare fundamental legată de plăcere; într-adevăr ea este 
căutare a plăcerilor legate de simţuri, trupești, căutare care, așa cum am văzut 
deja, a avut un rol determinant în procesul căderii omului, alături de uitarea 
de Dumnezeu, care o sporește și pe care o sporește, la rândul ei. Sfântul 
Maxim explică: „Cu cât se îngrijea omul mai mult de cunoștința celor văzute 
numai prin simţire, cu atât își strângea în jurul său mai tare neștiința de 
Dumnezeu. Și cu cât își strângea mai mult legăturile neștiinţei, cu atât se 


5 Una sută capete foarte folositoare, 96. 
9 Cele 300 de capete, II, 6. 

"9 Ibidem, |, 28. 

xi, Răspunsuri, către Talasie, Prolog. 


lipea mai mult de experiența gustării prin simţire a bunurilor materiale 
cunoscute. Dar cu cât se umplea mai mult de această experienţă, cu atât se 
aprindea mai mult patima iubirii trupești de sine, care se năștea din ea. Și cu 
cât se îngrijea mai mult de patima iubirii trupești de sine, cu atât născocea 
mai multe moduri de producere a plăcerii, care este și roadă și ținta iubirii 
trupești de sine”. Tot filautia, care-l împinge la căutarea neîncetată și în 
multe chipuri a desfătării, îl face pe om să ocolească durerea, care urmează 
inevitabil plăcerii.'3 După Sfântul Maxim, toate patimile se nasc ca răspuns la 
această dublă tendință.'4 Acest ultim punct fiind deja menţionat mai înainte, 
în cele ce urmează nu vom examina decât celelalte efecte patologice ale 
filautiei, pe care Sfântul Nichita Stithatul o numește „atotrea”,5 atât din 
pricina naturii sale, cât și din pricina nenorocitelor ei urmări. 


Pentru că omul nu are o realitate autentică decât în Dumnezeu, 
iubindu-se pe sine în afara lui Dumnezeu, el nici nu se poate iubi cu adevărat, 
ci doar se amăgește. Sfântul Teofilact al Bulgariei spune că „iubitor de sine 
este cel care nu se iubește decât pe sine, iar cel ce se iubește numai pe sine 
nu are cu adevărat dragoste de sine”.16 

Nu numai că, iată, cel iubitor de sine nici nu se iubește cu adevărat, 
ci, fără să știe, el chiar se urăște. Așa cum spune Sfântul Maxim 
Mărturisitorul, „se umple împotriva sa de iubirea trupească de sine”. Într- 
adevăr, negându-L pe Dumnezeu prin iubirea exclusivă de sine,'S omul 
ajunge să nege însăși esenţa firii lui, renunţă la menirea sa dumnezeiască și 
se rupe de izvorul adevăratei sale vieți, înfăptuind, așa cum am văzut deja, o 
adevărată sinucidere spirituală. „Cu adevărat lucru înfricoșător este - spune 
Sfântul Maxim - și dincolo de orice osândă a omori cu voia viața dată nouă 
de Dumnezeu prin darul Duhului Sfânt, prin iubirea față de cele 
stricăcioase”.!9 Astfel, omul încetează de a mai lucra virtuțile - care stau în 
legătură cu orientarea sa spre Dumnezeu - și lasă să intre patimile, 
producându-și cel mai mare rău, pentru că acestea aduc tot atâtea boli, 
tulburări, sfâșieri și suferințe de tot felul. Prin iubirea de sine și patimile pe 
care le aduce ea, „viaţa oamenilor, spune Sfântul Maxim, a devenit plină de 
suspine, (ei) cinstind pricinile care o pierd (...) datorită neștiinţei (...), și cei 


12 [bidemn. 

'3 Ibidem. 

14 Ibidem. 

15 Cele 300 de capete, |, 28. 

16 Citat la 1. Hausherr, Philautie, Roma, 1952, p. 26. 

"7 Răspunsuri către Talasie, Prolog. 

18 Cf. Sf. Diadoh al Foticeei, Cuvânt ascetic în 100 de capete, 12. 
19 Epistole, 25, PGou, 613D. 


ce sunt de aceeași fire se mănâncă unii pe alții ca fiarele”.20 


„Vai, iubire de sine, a toate urâtoare!”, strigă laolaltă Evagrie2, Teodor 
al Edesei?2 și loan Damaschin%: urâtoare de Dumnezeu, de sine și de 
aproapele.24 

Iubirea de Dumnezeu și de sine întru EI implică pentru om și iubirea 
de aproapele (cf. 1 In 5, 1), care, ca și el, poartă chipul lui Dumnezeu, este 
chemat să fie fiu al Lui prin înfiere și dumnezeu prin har; căci celălalt ne este 
semen și frate în care-L regăsim pe Dumnezeu și ne regăsim pe noi înșine, 
regăsim un alt mădular al aceluiași trup, o altă parte din natura umană cea 
una. Uitându-L pe Dumnezeu prin iubirea de sine, omul nu-și mai poate iubi 
cu adevărat aproapele, căci nu mai vede temeiul acestei iubiri și nu mai 
înțelege legătura transcendentă care-i unește pe toți oamenii între ei și deci 
și cu sine. Filautia, prin lipsa ei de rațiune (aAoypia, adică prin neperceperea 
Logosului, principiu unificator al celor depărtate,?5 și în același timp prin 
separarea de El), naște dezbinarea celor care se află în unire. Astfel, filautia 
stă la obârșia „dezbinării care domnește între cei uniţi prin fire”.2€ Din pricina 
ei, „s-a tăiat firea cea unică în nenumărate părticele”, spune tot el?7, 
adăugând: „iubirea de sine ne-a rupt la început prin plăcere în chip înșelător 
de Dumnezeu și unii de alţii; (...) ea a tăiat în multe părți firea cea una” 28 
Rupându-se de ceilalți, prin iubirea de sine, omul își sfâșie propriile 
mădulare.29 Or, spune Sfântul loan Gură de Aur, „a-și sfâșia mădularele este 
lucrarea celui furios și nebun”.30 

Nemaisesizând în aproapele realitatea lui profundă și încetând de a 
mai fi unit spiritual cu el, iubitorul de sine nu are parte de relații autentice 
cu semenii săi. Astfel, între el și ceilalți oameni se instaurează relaţii de 
suprafață, dominate de necunoaștere și ignorare reciprocă, insensibilitate, 
absența comunicării autentice, chiar și în situaţiile de apropiere obiectivă, 
precum cele din cadrul familiei. Pentru cel iubitor de sine, ceilalți oameni 
încetează de a-i mai fi apropiaţi, frați ai săi, de vreme ce sunt fiii Aceluiași 


29 Răspunsuri către Talasie, Prolog. 

21 Sementiae, PG 40, 1269A. 

22 Una sută capete..., 93. 

23 Sfintele Paralele, 13, PG 96, q12A. 

24 Cf, Sf. Petru Damaschinul, Învățături duhovnicești, Început despre tema cărții. 
25 Cf. Sf. Maxim Mărturisitorul, Tâlcuire la Tatăl nostru, PG go, 877B. 

26 dem, Răspunsuri către Talasie, 64. 

27 Ibidem, Prolog. 

25 Epistole, 26, PG 91, 620BC. Cf. 2, PG gr, 396D. 

29 Cf. Sf. loan Gură de Aur, Omilii la loan, XLVIIL, 3. A se vedea, de asemenea, Rom. 
12, 5; 1 Cor. 12, 20. 

3% Ibidem. 


Părinte și se împărtășesc de o aceeași fire, aceștia devenindu-i niște străini 
(Col. 1, 21) și chiar mai rău: rivali și vrăjmași. 

Dar și pentru că cel ce se iubește pe sine caută înainte de orice propria 
sa plăcere, prin mijlocirea multelor patimi pe care le naște filautia, aceasta 
ajunge să se opună iubirii de aproapele și duce la ură faţă de el. În loc de a 
avea în vedere folosul și binele celuilalt, omul stăpânit de filautie caută numai 
afirmarea de sine și propriul folos. Adesea aproapele nu este pentru el decât 
un simplu mijloc de a obţine plăcerea pe care și-o dorește, trecut astfel în 
rândul obiectelor. 

El poate fi, de asemenea, un concurent, un rival în ceea ce privește 
afirmarea de sine și căutarea plăcerii, și atunci își îndreaptă asupra lui toată 
agresivitatea sa. Filautia, spune Sfântul Maxim Mărturisitorul „a sălbăticit 
facultatea iuțimii din noi, făcându-ne să ne pornim, de dragul plăcerii, unii 
împotriva altora”.3 „Iubirea trupească de sine a fiecăruia, spune în altă parte 
Sfântul Maxim, a sălbăticit preablânda fire și a tăiat ființa cea una în părți 
multe și potrivnice, ba, cum mai rău nu se poate, chiar stricăcioase una 
alteia”.3% "Tot în ea își are rădăcina dezbinarea naturii umane despre care am 
vorbit mai sus; după cum spune același Sfânt Părinte: „iubirea egoistă de sine 
a oamenilor (...) a tăiat firea cea una în multe părţi și a înarmat firea însăși 
împotriva ei”.3 

Acolo unde există iubire de Dumnezeu, „nu mai este elin și iudeu, 
tăiere împrejur și netăiere împrejur, barbar și scit, rob ori liber, ci toate și 
întru toţi Hristos” (Col. 3, n), „nu mai este parte bărbătească și parte 
femeiască” (Gal. 3,28). Acolo însă unde domnește iubirea de sine, dimpotrivă, 
nu vedem decât dezbinare, împotrivire, rivalitate, invidie, gelozie, ceartă, 
dușmănie, agresivitate, manifestări care sunt roade ale acestei patimi, ca și 
neputința de a trăi laolaltă,34+ nedreptatea,35 înșelarea și exploatarea unora de 
către alții,36 uciderile37 și războaiele.38 

Filautia apare astfel ca profund patogenă pe multe planuri și este 
privită de Sfinţii Părinţi, atât în ceea ce privește natura, cât și efectele sale, ca 


3 Epistola 27. 

32 Răspunsuri, către Talasie, 40, PG 90, 397C. 

33 Epistola 3, PG g., 408D. 

34 Cf. Sf. loan Damaschin, Sfintele Paralele, 13, PG 96, 420D. 

35 Ibidem. 

36 Cf. Fer. Teodoret al Cirului, Despre Providență, 7, PG 83, 669D-676B. 
37 Cf. Sf. Maxim Mărturisitorul, Tâlcuire la Tatăl nostru, PG 9o, 893A. 
38 Cf. Clement Alexandrinul, Pedagogul, III, II, 13, 4. 


semn al omului lipsit de minte3 și ca fiind ea însăși nerațională+” și cu totul 
nebunească.?' 

Efectele ei patogene se datorează faptului că ea însăși este o boală,? 
care constă în folosirea împotriva firii a unei tendinţe firești a omului, și 
anume iubirea de sine virtuoasă,%8 legată indisolubil de iubirea de Dumnezeu 
și de aproapele. Astfel, Sfântul Maxim scrie: „(Prin iubirea de sine) înșelătorul 
diavol l-a despărțit pe om de Dumnezeu și pe noi întreolaltă, făcându-ne... să 
părăsim cugetul drept și să împărțim în modul acesta firea”.4 

În paginile următoare vom examina principalele boli produse de 
această primă și fundamentală boală a sufletului. 


39 sf. Petru Damaschin, Învățături, duhovnicești, început... („Cel lipsit de minte (004$pwv) 
este iubitor de sine”). 

40 Cf. Sf. Nichita Stithatul, Cele 300 de capete, |, 28: „lubirea de sine este iubirea neraţională 
a trupului”. 

4 Cf. Sf. Maxim Mărturisitorul, Capete despre dragoste, II, 59. 

4 Cf. Sf. Macarie Egipteanul, Omilii duhovnicești (Col. II, LIII, n. LIV, 2. Sf. Isaac Sirul, 
Cuvinte despre nevoință, 26; 7. Avva Dorotei, Învățături duhovnicești, Epistola către fratele care 
a cerut să i se trimită „Cuvintele”..., 2. 

45 Cf. Sf. Maxim Mărturisitorul, Răspunsuri către Talasie, Prolog, PG go, 260D, unde 
aceasta apare în mod implicit. 

44 Epistola 2, PG ga, 396D. 


3 
Gastrimarghia 


Gastrimarghia (yaorpiuapyia) poate fi definită ca o căutare a plăcerii 
de a mânca, altfel spus ca dorinţa de a mânca de dragul plăcerii sau, definită 
în chip negativ, prin raportare la virtutea pe care o neagă, ca neînfrânarea 
gurii și a pântecelui. 

Această patimă are două forme principale: se poate îndrepta spre o 
anume calitate a mâncării, și atunci înseamnă căutarea unor feluri de 
mâncare gustoase, fine, delicate, și dorința ca mâncărurile să fie gătite cu 
multă grijă; poate, de asemenea, să aibă în vedere în principal cantitatea 
mâncării, fiind atunci dorință de a mânca mult.! În primul caz, ceea ce se 
caută mai înainte de orice este plăcerea gurii, a gustului; în cel de-al doilea, 
plăcerea pântecelui. În ambele situaţii este vorba despre căutarea unei plăceri 
de natură trupească, de aceea gastrimarghia poate fi trecută printre „patimile 
trupești”. 

Dar cu toate că trupul este direct implicat în această patimă, 
gastrimarghia nu se naște direct din necesitățile acestuia, dovadă fiind faptul 
că dorința depășește adesea nevoia reală, uneori chiar foarte mult, mai ales 
în cazul bulimiei.? Aceasta face să poată fi privită și ca o patimă a sufletului. 
Evagrie o numește, de altfel, „gând” rău, pătimaș, ca și Sfântul Maxim.+ Într- 
adevăr, trupul nu intervine decât ca unealtă a lucrării acestei patimi. Astfel, 
Evagrie scrie: „Cei care, în chip nesănătos, își hrănesc peste măsură carnea 
(...) să se judece pe ei înșiși, nu carnea pe care o hrănesc”.€ 

Nu ideea că hrana ar fi în ea însăși necurată și rea sau că hrănirea ca 
funcţie în sine ar avea ceva rău în ea duce la considerarea gastrimarghiei ca 
patimă, căci, așa cum a spus lisus, „nu ceea ce intra în gură spurcă pe om” 


1 Această distincție este făcută de Avva Dorotei, care numește prima formă Laimarghie 
dcunapyio, iar pe a doua, gastrimarghia propriu-zisă yaorpiuapyia (Învățături de suflet 
folositoare, XV, 161). Sf. loan Casian adaugă o altă formă, pe care o plasează în primul rând 
(Convorbiri duhovnicești. V, n; Așezămintele mănăstirești, V, 23), şi anume dorinţa de a mânca 
înainte de vreme. Sf. Grigorie cel Mare, în ceea ce-l privește, distinge cinci moduri de 
manifestare a gastrimarghiei (Comentariu la lov, XXX, 18), primul corespunzând formei 
numite de Sf. Casian în primul rând, iar celelalte patru putând fi puse în cele două mari 
categorii stabilite de Avva Dorotei. 

2 Cf. Sf. loan Scărarul, Scara, XIV, 30. 

3 Tratatul practic, 6; 7. 

4 Capete despre dragoste, II, 59. 

E Sf. Simeon Noul Teolog, Cateheze, XXV, 75-79.. 

Tratatul practic, 53. 


(Mt 15, n) și, cum învaţă Apostolul, „orice făptură a lui Dumnezeu este bună 
și nimic nu este de lepădat, dacă se ia cu mulțumire” (1 Tim 4, 4). A urî hrana 
în sine, ca lucru rău, ar fi „un lucru de osândă și cu totul drăcesc”, spune 
Sfântul Diadoh al Foticeei,7 adăugând îndată: „A mânca și a bea din toate cele 
puse înainte, mulțumind lui Dumnezeu, nu este ceva care se împotrivește 
canonului cunoștinței, căci toate, zice, erau «bune foarte» (Fac. 1, 31)”.8 

Această patimă nu privește deci hrana în sine, ci constă în felul greșit 
în care omul se folosește de ea, așa cum arată Sfântul Grigorie cel Mare: 
„Păcatul nu stă în hrană, ci în felul cum o primești. De aceea, se poate să 
mănânci feluri gustoase și gătite cu grijă fără să păcătuiești în vreun fel și să 
înghiți mâncăruri de rând și să te întinezi cu ele”.9 

Tot așa, nu în a mânca stă patima, ci în starea sufletească a omului și 
în scopul pentru care se face. „Atunci când primești hrană, tot așa mănânci 
și dacă o iei pentru nevoia trupului, și dacă o iei pentru desfătare, ci, de ne 
vătămăm, din starea noastră ne vătămăm”, precizează Avva Dorotei.'9 
Patima, deci, își are rădăcina în atitudinea omului față de hrană și de actul 
hrănirii, mai precis în abaterea acestora de la scopul lor firesc. Căci alimentele 
i-au fost date omului cu un anume scop, iar a le folosi în alt fel este o 
perversiune, o rea folosire a lor. „Mâncărurile s-au făcut pentru două pricini: 
pentru hrană și pentru tămăduire." Prin urmare, cei ce se împărtășesc de ele 
în afară de aceste pricini se vor osândi ca unii ce s-au dedat desfătărilor, 
folosind rău cele date de Dumnezeu spre trebuință”, spune Sfântul Maxim 
Mărturisitorul." Omul, deci, respectă scopul firesc al alimentelor și al hrănirii 
atunci când o face din nevoie, pentru a întreține și păstra viaţa trupului său, 
pentru a păstra sau a-și recăpăta sănătatea, și se folosește rău de ele atunci 
când le transformă într-un mijloc de desfătare.3 

Gastrimarghia nu constă deci în dorința de hrană, firească, ci în 
dorirea plăcerii dobândite prin mâncare. De aceea, abuzul - care constituie 
patima - nu înseamnă numai a mânca mai mult decât îi este de trebuință 
trupului, ci și a căuta plăcerea chiar în puţinul necesar. 

Prin patima gastrimarghiei, omul păcătuiește pentru că, dorind să se 
desfete cu mâncarea, pune dorința de hrană și plăcerea de a o avea înaintea 
doririi lui Dumnezeu și, predându-se acestei plăceri trupești, se depărtează 


7 Cuvânt ascetic în 100 de capete, 43. 

5 Ibidem, 44. 

9 Comentariu la lov, XXX, 18. 

19 Cf. ale lui Avva Dorotei diferite epistole, A, 3. 

1 Cf. Sf. Isaac Sirul, Cuvinte despre nevoință, 7. 

12 Capete despre dragoste, III, 86. 

13 Cf. Sf. Grigorie cel Mare, loc. cit. Sf. loan Casian, Așezămintele mănăstirești, V, 7; 8; 14. 
Avva Dorotei, loc. cit. 


și se lipsește desfătarea de cele duhovnicești, care sunt cu totul mai înalte. 

Lăcomia este în fond idolatrie, căci lacomii și-au făcut din „pântece 
dumnezeul lor”, spune Apostolul Pavel (Fil. 3, 19). Urmând învăţăturii 
acestuia, Sfântul Grigorie Palama scrie că: „pentru robii stomacului pântecele 
este dumnezeu sensibil”.4 Într-adevăr, prin lăcomie omul aduce jertfă 
pântecelui și gurii sale, în loc să aducă jertfă curată lui Dumnezeu. EI face din 
simţul gustului și din funcţiile digestive centrul și esența ființei sale, 
reducându-se aproape numai la ele; se îngrijește de hrană mai mult decât de 
orice altceva și uneori chiar numai de ea se îngrijește, nesocotind ceea ce cu 
adevărat ar trebui să-l intereseze și să-l preocupe cu totul; îi aduce ei un 
adevărat cult, datorat numai lui Dumnezeu, și spre ea își îndreaptă întreaga 
dorinţă, care ar trebui înălțată numai spre Dumnezeu. Pe de altă parte, prin 
patima lăcomiei hrana capătă o valoare în sine și slujește plăcerii trupești, în 
loc să fie privită ca dar al lui Dumnezeu și prin ea să 1 se aducă slavă 
Dăruitorului. lar prin aceasta, de asemenea, omul se abate de la rostul ei 
firesc, acela de a da slavă și mulțumită lui Dumnezeu. Hristos Însuși ne 
descoperă aceasta și ne dă pildă de purtare cuvenită, atunci când, dând hrană 
mulțimilor care-L înconjurau, Îi mulțumește Tatălui pentru ea (M. 15, 36; Me 
8, 6; In 6, n, 23). lar Sfântul Apostol Pavel spune limpede că Dumnezeu a 
făcut „bucatele... spre gustare cu mulțumire” (1 Tim 4, 3), sfătuind prin 
urmare ca, „ori de mâncaţi, ori de beţi..., toate spre slava lui Dumnezeu să le 
faceți” (1 Cor 10, 31). Mai ales această menire esenţială a hranei: de a fi 
consumată în chip euharistic, este pervertită prin lăcomie. Căci, cuprins de 
această patimă, în loc să se bucure de hrană mulțumindu-l lui Dumnezeu, 
care i-a dat-o, și prin ea să se bucure de Dumnezeu, omul voiește să se desfete 
cu bucatele, uitând de Dumnezeu; și în loc de a se folosi de mâncare pentru 
a se înălța la EI, face din ea stavilă între el și Dumnezeu. 

Aducând mulțumire lui Dumnezeu pentru mâncarea pe care Acesta 
i-o dă, omul se sfințește pe sine și funcţiile trupești legate de actul hrănirii, 
hrănindu-se astfel nu numai cu pâine, ci cu Însuși Dumnezeu, mâncarea 
devenindu-i un îndoit izvor de viaţă. În același timp, el sfințește alimentele 
pe care le primește (1 Tim 4, 5) și, prin ele, întregul cosmos, pe care-l unește 
astfel cu Dumnezeu, așa cum a și voit El dintru început, când l-a făcut pe om. 
Dimpotrivă, lăcomia îl desparte de Dumnezeu pe om și, în el, pe toate cele 
create. În loc ca hrana să i-L descopere pe Dumnezeu (Sfântul Isaac Sirul 
vorbește de „cel ce a văzut în hrana sa pe Domnul”%5), în loc de a se face un 
mediu transparent al energiilor Sale necreate și să slujească slăvirii Sale și 
îndumnezeirii omului, ea devine, prin greșeala omului, atât pentru el, cât și 
pentru lume o stavilă în întâlnirea cu Dumnezeu. Încetând de a mai fi izvor 


'4 Cuvânt pentru cei ce se liniștesc cu evlavie..., II, 3, 5. 
15 Cuvinte despre nevoinţă, 43. 


de viață, pentru că nu mai este legată de Izvorul Vieţii, prin pierderea sensului 
ei spiritual în reaua folosire pe care i-o dă omul, ea devine pricină a morții, în 
vreme ce el se amăgește crezând că este cea care-l ţine în viață.!6 

În lumina acestor considerente teologice și antropologice, patima 
lăcomiei se vădește mai gravă decât poate părea la prima vedere. Unii dintre 
Sfinţii Părinţi, de altfel, merg până la a vedea în ea cauza păcatului originar."7 
Căci, într-adevăr, gustând din fructul oprit, Adam a voit să se bucure fără 
Dumnezeu de acest rod, care de fapt simbolizează întreaga lume sensibilă.!8 
La acest nivel originar, se vede limpede faptul că lăcomia operează o ruptură, 
o separare a omului de Dumnezeu, că ea înseamnă pentru om, și prin el 
pentru întregul cosmos, pierderea comuniunii cu Acesta. Gravitatea acestei 
patimi se descoperă în faptul că ea a fost una dintre cele trei ispite pe care 
Satana 1 le-a pus înainte lui Hristos în pustie (Mt 4, 3). Rezistându-i, Hristos, 
Noul Adam, restabilește comuniunea dintre Dumnezeu și umanitate și, prin 
ea, între întregul cosmos și Dumnezeire, comuniune pe care Adam cel dintâi 
o rupsese. Răspunzându-i diavolului că „nu numai cu pâine va trăi omul, ci 
cu tot cuvântul care iese din gura lui Dumnezeu”, Hristos îi redă omului 
adevăratul centru de gravitație. lisus nu spune că omul nu se hrănește cu 
pâine, ci arată legătura pe care acesta trebuie s-o mențină cu El Însuși, 
Cuvântul lui Dumnezeu. El face vădite înstrăinarea și idolatria înstăpânite 
prin păcat și vindecă firea omenească care le căzuse pradă. EI eliberează în 
sfârșit umanitatea din robia în care, prin mijlocirea acestei patimi, o ţinea 
diavolul după căderea protopărinților. 

Gastrimarghia, pentru toate aceste aspecte ale sale despre care am 
vorbit mai sus, și în special pentru că ea constituie o pervertire a folosirii 
firești și normale a hranei, este privită de Sfinții Părinţi ca boală.'9 Sfântul 
loan Casian, de pildă, vorbind despre cele trei forme ale acestei patimi, spune: 
„aflăm în ele pricini de boli ale sufletului cu atât mai de temut cu cât sunt 
foarte numeroase”.2% Se înțelege că ea poate fi privită și ca o formă de 
nebunie.2 Avva Dorotei, arătând originea denumirilor de „laimarghie” și 
„gastrimarghie”, spune că: „Mapyouvew înseamnă, la autorii păgâni, a fi ieșit 


16 Cf. ibidem. 

17 Cf. Sf. loan Scărarul, Scara, XIV, 38. Sf. loan Casian, Convorbiri, duhovnicești, V, q. 
Calinic, Viața lui Ipatie, XXIV, 73. Sf. Isaac Sirul, Cuvinte despre nevoință, 85. Sf. Nil Sorski, 
Regula, V. 

18 Cf. Sf. Maxim Mărturisitorul, Răspunsuri către Talasie, Prolog. 

19 Avva Dorotei, Cuvinte despre nevoință, XV, 161. Sf. loan Casian, Convorbiri duhovnicești, 
VI, n. 

20 Loc, cit. 

21 Cf. Fer. Teodoret al Cirului, Despre Providenţă, VI, PG 83, 656CD. Sf. Maxim 
Mărturisitorul, Capete despre dragoste, II, 59. 


din sine, iar cel nebun este numit uapyoc;. lar această boală (voooc) și 
nebunie (uavia) de a voi să-și umple cineva pântecele peste măsură o numesc 
gastrimarghie (yaorpiuapyia), adică nebunie a pântecelui. lar când e vorba 
doar de desfătarea gurii, îi spun laimarghie (Aoinapyia), adică nebunie a 
gurii”.2 

Dar gastrimarghia este boală și nebunie nu numai pentru cele ce o 
privesc direct, ci și pentru nenumăratele consecințe patologice, care se 
produc pe multe planuri. 

În afară de faptul că face din om un rob al ei, ţinându-l prins de 
dorința și plăcerea mâncării - acesta nemaiputându-l, deci, sluji lui 
Dumnezeu și depărtându-se de adevăratul centru al existenței sale -, 
gastrimarghia primejduiește însăși viaţa trupului? și are în ceea ce privește 
sufletul multe urmări nefaste. 

Sfinţii asceţi arată că excesul de mâncare și de băutură, oricare ar fi 
ele, lipsește mintea de tărie24 și de vioiciune,%5 o îngreuiază,2€ îi aduce 
întunecare, toropeală și somn,28 care cuprind în aceeași măsură și sufletul 
în întregime. „Trupul îngreunat de mulțimea mâncărurilor face mintea 
(vouc) molâie (5ewog) (cuvânt care mai înseamnă și: laș, lipsit de 
îndrăzneală) și leneșă (5oxiwnroc) (greu de urnit, înceată)”, spune Sfântul 
Diadoh al Foticeei.29 O asemenea stare a sufletului îi îngreunează zborul spre 
realitățile duhovnicești, îl împiedică să ducă așa cum se cuvine lupta ascetică, 
duce la trândăvie în rugăciune,” naște în el negrija,” într-un cuvânt îl 
slăbește pe om cu totul. Sfântul Isaac Sirul spune că „atunci jumătate din 
puterea lui se face neputincioasă, încât se poate spune că (...) încă înainte de 
a intra în luptă, se află învins fără să fie luptat. Și fără nicio osteneală a 
vrăjmașilor săi, s-a supus voii trupului său neputincios”.32 

Ca urmare a unei asemenea stări, toate puterile sufletului sunt 
folosite în chip josnic, îndreptându-și dorințele mai întâi spre cele trupești. 
Toate patimile, ne spune Sfântul Maxim - și dintre ele mai ales aceasta, — 
„leagă mintea de lucrurile materiale și o ţin la pământ, stând cu toate 


22 Învăţături de suflet folositoare, XV, 161. 

23 Cf. Sf. Vasile cel Mare, Regulile mari, 19; Omilii despre post, II. 
24 dem, Regulile Mari, 19; Omilii despre post, |. 

25 ldem, Omilii despre post, |. 

26 Cf. Avva Dorotei, Învăţături de suflet folositoare, XV, 161; 162. 
27 Sf. Isaac Sirul, Cuvinte despre nevoință, 26. 

28 Ibidem. 

29 Cuvânt ascetic în 100 de capete, 45. 

3% Cf. Evagrie, Cuvânt despre rugăciune, 50. Sf. Isaac Sirul, Cuvinte despre nevoință, 26. 
3! Cf. Sf, Isaac Sirul, Cuvinte despre nevoință, 34. 

32 Ibidem, 69. 


deasupra ei, asemenea unui bolovan foarte greu, ea fiind prin fire mai ușoară 
și mai sprintenă ca focul”.3 Sfântul Grigorie de Nyssa, la rândul său, vorbește 
despre „omul a cărui cugetare îngroșată îl face să privească cele de jos”, și care 
„trăind numai pentru pântece și cele care vin după pântece, este depărtat cu 
totul de viețuirea după Dumnezeu”.34 

În această situaţie, mintea, înăbușită de greutatea mâncărurilor, ori 
își pierde cu totul dreapta chibzuință,3 ori aceasta este alterată și împuţinată. 


Îmbuibarea și toropeala care îi urmează îl împiedică pe om să ia 
seama la lucrurile cele mai simple pe care i le cere credința, arată Avva 
Pimen;36 cugetările își pierd ascuțimea; gândirea nu-i mai este pătrunzătoare 
și ageră; mintea, spune Sfântul loan Casian, i „se clatină și se poticnește” ca 
ameţită de vin.37 

Multa mâncare și băutura multă, spun Sfinții Părinţi, duc la 
„tulburarea minţii”,38 care întinează sufletul.3? O mulțime de gânduri 
pătimașe (Aoyiouo!) se iscă în suflet aducând „valuri de întinăciuni și adânc 
de necurăţii neștiute și negrăite”.40 Sfântul Isaac Sirul arată și el efectele 
lăcomiei „nerușinate a pântecelui”, spunând că ea face „mintea nestăpânită și 
împrăștiată peste tot pământul” și aduce „închipuiri necurate în timpul 
nopții, pricinuite de năluciri spurcate și de chipuri necuvenite care stârnesc 
o poftă ce trece în suflet și-și împlinește în suflet voile ei în chip necurat”.?! 
„Stomacul plin și sătul” face din inimă „un loc al vedeniilor și un balcon al 
nălucirilor necuvenite”.42 De aceea, spune el: „să nu-ţi îngreuiezi pântecele, 
ca să nu se zăpăcească cugetul tău și să fii tulburat de împrăștiere (...), ba și 
sufletul să-ți fie întunecat și gândurile tulburi”.& La rândul său, Sfântul 
Grigorie de Nyssa arată că „pofta de mâncăruri și băutură, care duce la 
îmbuibare, naște în trup, prin lipsa de măsură, rele pe care voința noastră nu 
le mai poate stăpâni, căci mai ales saturarea îl face pe om rob patimilor 
rușinoase. Dacă vrem ca trupul să ne rămână liniștit și netulburat de mișcările 
pătimașe pe care le aduce umplerea pântecelui, trebuie să veghem ca nu 
dorința de plăcere, ci nevoia trupului să fie măsura purtării noastre 


33 Capete despre dragoste, III, 56. 

34 Despre feciorie, IV, 5. Cf. Sf. Isaac Sirul, Cuvinte despre nevoință, 26. 
35 Sf. loan Casian, Așezămintele mănăstirești, V, 6. 
36 Apoftegme, seria alfabetică, Pimen, 134. 

37 Loc. cit. 

38 Sf. Isaac Sirul, Cuvinte despre nevoință, 26 și 56. 
39 Cf. ibidem, 43; 69. 

49 Cf. Sf. loan Scărarul, Scara, XIV, zi. 

+ Cuvinte despre nevoință, 26. 

4 Ibidem, 69. 

45 Ibidem, 34. 


cumpătate”.4 

Gastrimarghia lasă cale liberă unei mulțimi de patimi pe care le și 
sporește;45 de aceea Sfinții Părinţi o privesc ca pe maica tuturor patimilor46 
și pricină a tuturor răutăţilor.47 Sfântul loan Scărarul ne dă o listă a patimilor 
odrăslite de ea, punând-o, prin personificare, chiar pe ea să le arate: „fiul meu 
cel întâi născut este slujitorul curviei; al doilea după el este cel al învârtoșării 
inimii; al treilea e somnul. Apoi din ei pornește o mare de gânduri: valuri de 
întinăciuni, adânc de necurăţii neștiute și negrăite. Fiicele mele: lenea, vorba 
multă, îndrăzneala, născocirea râsului, glumele, împotrivirea în cuvânt, 
grumazul țeapăn, neauzirea, nesimţirea, robia, fala, cutezanţa, iubirea de 
podoabe, cărora le urmează rugăciunea întinată și gândurile împrăștiate, dar 
adeseori și nenorociri deznădăjduite și neașteptate, cărora le urmează iarăși 
deznădejdea, cea mai cumplită dintre toate”.4% Tot el spune în altă parte49 că 
această patimă secătuiește izvorul lacrimilor de pocăință, a căror importanță 
o vom vedea mai jos. Dar patima gastrimarghiei aduce mai ales și de îndată 
desfrânarea, cum s-a putut deja vedea din textele citate.50 


44 Despre feciorie, XXI, 2. 

45 Cf. Avva Amraona, Învățături duhovnicești, IV, 16. Sf. Isaac Sirul. Cuvinte despre nevoință, 
26. 

46 cf Ammona, loc. cit., 21. Sf. Maxim Mărturisitorul, Răspunsuri către Talasie, 65. Cf. 
ibidem, scolie. Sf. loan Scărarul, Scara, XIV, 38. Sf. Vasile cel Mare, Omilii despre post, 1. Sf. 
loan Gură de Aur, Despre feciorie, pi. Sf. Grigorie cel Mare, Comentariu la Iov, XXI. Sf. Nil 
Sorski, Regula, V. 

47 C£. Avva Dorotei, Învățături de suflet folositoare, XV, 161. Calinic, Viața lui Ipatie, XXIV, 
72. 

48 Scara, XIV, 38. 

49 Ibidem, 22. 

59 Cu privire la această filiație, a se vedea, de pildă: Sf. Maxim Mărturisitorul, Capete despre 
dragoste, 1, 85; Il, 60; III, 7, 57. Sf. loan Scărarul, Scara, XV, 1, 38; XTV, 21, 23, 32. Sf. loan Casian, 
Convorbiri duhovnicești, V, 10, 26; Așezămintele mănăstirești, V, 6, n, 21. Sf. Varsanulfie și loan, 
Scrisori duhovnicești, 503. Sf. Talasie, Capete..., III, 54. Sf. Isaac Sirul, Cuvinte despre nevoinţă, 
26; 43; 69; 85. Sf. Nil Sorski, Regula, V. 


4 


Desfrânarea 


Patima desfrânării (mopveia) constă în întrebuințarea patologică pe 
care omul o dă sexualității sale." 

Înainte de orice altceva, este necesar să precizăm faptul că folosirea 
sexualităţii nu ţine deloc de originea firii umane și că aceasta a apărut numai 
ca urmare a păcatului protopărinţilor. Numai după ce s-au întors de la 
Dumnezeu, Adam și Eva s-au dorit și s-au unit trupește, învață Sfinţii Părinți, 
făcând referire la cele spuse în Sfânta Scriptură (cf. Fac. 3, 16; 4, 1). Astfel, 
Sfântul loan Damaschin precizează: „Fecioria este de la început și dintru 
început a fost sădită în firea oamenilor (...) în Rai domnea fecioria (...) Când 
prin călcarea poruncii a intrat moartea în lume, atunci a cunoscut Adam pe 
Eva, femeia lui, și a zămislit și a născut”? La fel spune și Sfântul loan Gură de 
Aur: „După călcarea poruncii, după scoaterea din Rai, atunci a luat început 
unirea trupească dintre Adam și Eva. Înainte de călcarea poruncii duceau 
viaţă îngerească (...) Deci, la început și dintru început a stăpânit fecioria”.3 

În starea care a urmat căderii originare, pentru oameni fecioria 
rămâne norma desăvârșirii. Totuși, pentru faptul că permit perpetuarea 
neamului omenesc în această nouă stare în care se află, perpetuare care este 
binecuvântată de Dumnezeu (cf. Fac. 9, 7), relaţiile trupești în cadrul 
căsătoriei nu sunt în niciun fel condamnabile, și Sfinții Părinți, urmând 
exemplul Domnului lisus Hristos, Care a binecuvântat prin prezența Sa 
nunta din Cana, ca și învăţătura Apostolului (Evr. 13, 4; 1 Cor. 7, 28), îi 


' Cuvântul nopveia înseamnă, literal, prostituție. Dar Sfinții Părinți numesc cu acest cuvânt 
toate formele de patimă legate de sexualitate. 

2 Dogmatica, IV, 24. Cf. II, 12; 20. 

3 Omilii la Facere, XVIII, 3. Cf. Despre feciorie, 14. Găsim aceeași învățătură la: Sf. Irineu al 
Lyonului, Demonstrația propovăduirii apostolice, 14; 17. Sf. Grigorie de Nyssa, Despre facerea 
omului, XVLL Sf. Chiril al Ierusalimului, Cateheze, XII, 3. Sf. Atanasie cel Mare, Tâlcuire la 
Psalmul 50, 7. Sf. Diadoh al Foticeei, Cuvânt ascetic în 100 de capete, 56. Sf. loan Damaschin, 
Dogmatica, Il, 12; 20; IV, 24. Sf. Simeon Noul Teolog, Cateheze, XXV, 92-108, și alţii. Sfinţii 
Părinţi spun că dacă oamenii ar fi rămas în starea de la început, Dumnezeu ar fi făcut ca ei să 
se înmulțească în chip asexuat (a se vedea Sf. Maxim Mărturisitorul, Întrebări, nedumeriri, și 
răspunsuri, 3; Ambigua, 41, PG 91, 13094). Dacă, atunci când i-a creat, le-a dat organe sexuale, 
a făcut aceasta în vederea trebuinţelor care aveau să urmeze căderii lor în păcat, cădere pe care 
Dumnezeu o preștia, fără ca ea să fie în vreun fel predeterminată; și, de asemenea, pentru ca 
fecioria să nu le fie impusă de firea lor, ci să fie un rod al alegerii personale, alegere care îi dă 
cu adevărat forţă și valoare (a se vedea Sf. loan Gură de Aur, Despre feciorie, 17; Omilii la Facere, 
XVIII, 4). 


recunosc acesteia deplina îndreptăţire și vorbesc chiar despre valoarea ei,* 
socotind că și ea este chemată la sfințirea de care sunt vrednice toate celelalte 
funcțiuni ale existenței omenești. 

În cadrul căsătoriei, patima desfrânării nu constă, deci, în folosirea 
funcţiei sexuale, ci în folosirea ei în mod necumpătat. Noţiunea de 
necumpătare, pe care o întâlnim adesea la Sfinții Părinţi, nu are un înțeles 
cantitativ, ci unul calitativ; ea înseamnă aici, ca și în alte cazuri, o rea folosire 
a acestei funcţii, o pervertire a ei, o folosire contrară scopului ei firesc și deci 
contra naturii și anormală sau, altfel spus, patologică. Astfel, Sfântul Maxim 
Mărturisitorul se exprimă foarte precis, vorbind despre această patimă și 
despre alte patimi: „Nimic nu este rău din cele ce sunt, decât reaua 
întrebuințare (nopoxpno!G), care vine din negrija minţii de-a cultiva cele 
firești”.5 Sfântul Isaac Sirul, atunci când vorbește despre patima desfrânării, 
ne pune în fața unei perspective asemănătoare, subliniind de aceea 
responsabilitatea pe care o are omul în dominarea mișcărilor firești: „Când 
cineva e stârnit (...) de poftă, nu-l silește puterea naturală să iasă din hotarul 
firii și să ajungă în afară de cele datorate, ci adaosul pe care îl facem firii prin 
prilejurile primite prin voință. Căci Dumnezeu, toate câte le-a făcut, le-a 
făcut bune și cu măsură. Și cât timp se păzește măsura cumpenei firești și 
drepte a pornirilor din noi, mișcările firești nu ne pot sili să ieșim de pe calea 
cuvenită. Și trupul se mișcă numai în mișcările bine orânduite”.6 

Putem vorbi de necumpătare sau, mai precis, de rea folosire, atunci 
când omul se folosește de sexualitatea sa numai pentru dobândirea plăcerii 
legate de ea, atunci când face din plăcerea sexuală un scop în sine,7 ceea ce 
este un lucru pervers și patologic din mai multe motive. 

Mai întâi, se neagă una dintre principalele meniri ale funcției sexuale, 
cea mai vădită și care este înscrisă în însăși firea ei: procrearea.8 Astfel, 
Sfântul Maxim spune că, îndeobște, viciul (axa) „este o judecată greșită cu 
privire la înțelesurile lucrurilor, căreia îi urmează reaua întrebuințare a 
lucrurilor (abuzul de lucruri)” și, de pildă, „când este vorba despre femeie, 


4 A se vedea, de exemplu: Sf. Grigorie de Nyssa, Despre feciorie, VII. Sf. Grigorie de Nazianz, 
Cuvântări, XXXVII, 9. Sf. loan Gură de Aur, Despre feciorie, 8; 9; 10; 25. Omilii despre Ozia, III, 
3. Omilii la Facere, XXI, 4. Omilii despre căsătorie, |, 2. Sinodul din Gangra (sec. IV), în Canonul 
4, condamnă „defăimarea legăturii dintre soți”. 

5 Capete despre dragoste, III, 4. Cf. II, 17. 

6 Cuvinte despre nevoință, XXVII. 

7 Cf. Sf. Maxim Mărturisitorul, Capete despre dragoste, II, 17. 

8 Cf. Clement Alexandrinul, Pedagogul, II, X, 83, 1; 92, 2; Stromate, IL, 143, 3; 144; II, 72, 1. 
Vasile al Ancirei, Despre feciorie, 38. Avva Dorotei, Învăţături de suflet folositoare, XV, 162. Sf. 
Ioan Gura de Aur, Omilii la Matei, XVII, +; Omilii despre căsătorie. I, 3; Despre feciorie, 19. Sf. 
Isaac Sirul, Cuvinte despre nevoință, 27. 


judecata dreaptă cu privire la împreunare trebuie să vadă scopul ei în 
nașterea de prunci. Deci cel care urmărește plăcerea greșește în judecată 
socotind ceea ce nu e bine, ca bine. Așadar, unul ca acesta face rea 
întrebuințare (abuzează) de femeie împreunându-se cu ea”.9 Această menire, 
chiar firească cum este, nu este nici singura,!* nici cea mai importantă." 
Pentru speța umană, procrearea poate apărea mai curând ca un rezultat firesc 
al unirii sexuale, decât ca scopul ei.!2 Unirea sexuală este în primul rând unul 
dintre modurile de unire ale bărbatului cu femeia, una dintre manifestările 
iubirii ce și-o poartă unul altuia, ea exprimă această iubire pe un anumit plan 
al fiinţei lor, cel trupesc.'3 Cea dintâi ţintă a unirii sexuale este iubirea și 
multele binefaceri de ordin spiritual pe care omul le poate dobândi prin ea, 
în sânul căsătoriei binecuvântate și în legătură cu alte moduri de unire 
conjugală."+ Trebuie totuși să precizăm că iubirea conjugală, în viziunea 
creștină, este privită ca unire a două persoane - adică a două fiinţe privite în 
întregul lor, pe de o parte, și în natura lor spirituală, pe de alta -, în Hristos, 
în vederea ajungerii în Împărăţia cerurilor, unire pecetluită în ceea ce privește 
natura și menirea ei de harul Duhului Sfânt, dat prin taina cununiei. Această 
concepție subordonează unirea sexuală, ca și toate celelalte moduri de unire 
dintre soți, dimensiunii spirituale pe care o au ființa și iubirea lor.'5 Trebuie, 
de aceea, ca unirea sexuală să fie precedată în chip fiinţial de unirea spirituală, 
cea care îi conferă sens și valoare, numai așa respectându-se finalitatea ei, și 
cea a naturii ființelor pe care le pune în legătură.!6 

Atunci când unirea sexuală se produce în afara contextului ei spiritual 
și se practică numai pentru desfătarea simțurilor, inevitabil, ea îl mutilează 
pe om, pervertind profund ordinea firească a raportului lui cu Dumnezeu, cu 
sine însuși și cu aproapele. 


9 Capete despre dragoste, II, 17. 

10 Cf. Vasile al Ancirei, Despre feciorie, 38. Sf. Vasile cel Mare, Omilie la muceniţa lulita, 5, 
PG 3n, 248. Cuvânt ascetic despre renunţarea la lume și despre desăvârșirea duhovnicească, 2, 
PG 31, 629. Sf. loan Gură de Aur, Despre feciorie, 9; 19; 25; 26; 34; Omilii despre Ozia, III, 3. 
Omilii la Facere, XXI, 4; Omilii despre căsătorie, |, 2; 3; III, 5. 

1 Cf, Sf. loan Gură de Aur, Omilii despre căsătorie, |, 3; Despre feciorie, 19. Să notăm că 
niciun text nou-testamentar referitor la căsătorie nu menţionează procrearea ca scop sau 
justificare a acesteia. 

12 Aceasta apare în mod implicit în textul ritualului tainei căsătoriei. Cf. E. Mercenier, La 
priere des Eglises de rite byzantin,t., Chevetogne, 1937, p. 405. 

13 Cf. Sf. Vasile al Ancirei, Despre feciorie, 38. 

14 Cf. ibidem. Sf. Vasile cel Mare, Omilie la mucenița Mita, 5, PG 31, 248; Cuvânt ascetic 
despre renunțarea la lume..., 2, PG 3, 629. Sf. loan Gură de Aur, Despre feciorie, 9; 19; 25; 26; 
34; Omilii despre Ozia, III, 3; Omilii la Facere, XXI, 4; Omilii despre căsătorie. |, 2; 3; III, 5. 

15 Cf. Vasile al Ancirei, Despre feciorie, 38. 

16 Cf. ibidem. 


1) Dorința exclusivă de plăcere sexuală care caracterizează 
desfrânarea pune în mișcare puterea poftitoare a omului și o îndepărtează de 
la Dumnezeu, Care ar trebui să fie scopul ei esenţial. Orbit de desfătarea 
simțurilor pe care i-o produce această patimă, omul se lipsește astfel de 
desfătarea spirituală cu bunurile cerești. Desfrânarea, ca toate celelalte 
patimi, operează, după cum se vede, o răsturnare a valorilor la cel mai înalt 
nivel: ea duce la situarea lui Dumnezeu într-un plan secund, la uitarea și la 
negarea Lui, punând în locul Său plăcerea simțurilor. În general, ea face ca în 
existența celui pătimaș trupul să treacă înaintea duhului: „Pofta (desfrânată) 
face mai iubite decât Cauza și Fiinţa cea unică și singură de dorit (...) cele de 
după ea, și de aceea socotește mai de cinste trupul decât duhul. De asemenea, 
face mai atrăgătoare posesiunea celor văzute decât slava și strălucirea celor 
duhovnicești”.!7 

Folosită firesc, sfințită prin taina cununiei, integrată și transfigurată 
în mod spiritual de iubirea dintre soți trăită în Dumnezeu, sexualitatea, ca 
toate celelalte moduri de unire a lor, devine transparentă față de Dumnezeu 
și realizează la nivelul ei și în chip analogic'8 o unire asemănătoare celei care 
există între Hristos și Biserică (cf. Efes. 5, 20-32), căpătând un sens mistic (cf. 
Efes. 5, 32). În patima desfrânării, dimpotrivă, ea devine pentru om un 
obstacol pe calea întâlnirii cu Dumnezeu. Ea încetează de a mai fi expresia pe 
plan trupesc a iubirii ancorate în sfințenia Duhului și deci, într-un anume fel, 
ea încetează de a mai fi, tocmai prin lipsa ei de spiritualizare, un act spiritual, 
devenind un act pur carnal, mărginit la trup, opac la orice transcendenţă. 
Plăcerea privită ca scop în sine devine pentru om un absolut, care-L exclude 
pe Dumnezeu și-l ia locul. Prin desfrânare, omul își face din voluptate un 


idol. 


2) Atunci omul nu mai vede centrul ființei sale în chipul lui 
Dumnezeu pe care-l poartă în sine, ci în funcţiile sexuale, într-un anume fel, 
el se reduce la acestea, tot așa cum cel care este stăpânit de patima lăcomiei 
se reduce, cum am văzut, la funcţiile sale gustative și digestive. Astfel omul 
se descentrează și viețuiește înstrăinat de sine. Nefiind, așa cum se cuvine, 
supusă iubirii spirituale, funcția sexuală ajunge să ocupe în om un loc nespus 
de mare, poate chiar exclusiv, și înlocuiește iubirea cu pofta animalică și 
instinctivă. 

Astfel, cum arată Vasile al Ancirei, sufletul ajunge să fie târât de 
poftele trupului: „Trupurile, căutând plăcerea care le este pe plac, atrag la 


17 Tâlcuire la Tatăl nostru, PG go, 888C. 

18 Analogia între unirea bărbatului cu femeia și unirea de natură spirituală a fost din plin 
folosită în Sfânta Scriptură, ca și în scrierile patristice. Ea a inspirat Cântarea Cântărilor, pentru 
a nu da decât acest exemplu bine cunoscut. 


aceasta și sufletele care sunt în ele, punându-le în slujba patimii care le mișcă, 
și așa ajung să se înhame sufletele la carul patimilor trupești”."9 

Ordinea facultăților omului este astfel tulburată, și în ființa sa se 
instaurează un profund dezechilibru, provocat de faptul că mintea, voința și 
afectivitatea încetează de a mai sta în slujba spiritului și, nemaifiind modelate 
și ordonate de el, sunt puse în slujba poftei sexuale, mânată de căutarea 
plăcerii. Omul, stăpânit de instinct, ajunge asemenea animalelor.20 

Prin desfrânare, multe dintre funcţiile trupului sunt abătute de la 
țelul lor firesc, ajungând unelte ale plăcerii sexuale. Simţul văzului, care are 
un rol fundamental în săvârșirea acestei patimi, ne oferă, din acest punct de 
vedere, un exemplu deosebit de instructiv.2! Sfântul loan Casian arată foarte 
bine felul în care, în acest caz, caracterul patologic decurge din folosirea 
contra naturii, prin pervertirea facultăţii perceptive: „Bolnavă de rana făcută 
de săgeata poftei desfrânate este inima, care privește pentru a se învăpăia de 
dorință. Darul văzului, dăruit cu rost de Ziditor, ea îl întoarce din cauza 
viciului spre ticăloase slujiri”.*2 

Putem spune că, prin desfrânare, întreg trupul este abătut de la rostul 
lui firesc. Trupul omului, să amintim acest lucru, este chemat, ca și sufletul 
și împreună cu acesta, la unirea cu Dumnezeu prin virtute, la sfințire, 
îndumnezeire și slavă și are rostul de a face vădită încă din această lume slava 
lui Dumnezeu și arvuna Împărăției prin prezenţa transfiguratoare a Duhului 
în el. „Nu știți că trupul vostru este templu al Duhului Sfânt, Care este în voi, 
pe Care îl aveţi de la Dumnezeu (...) Slăviţi, dar, pe Dumnezeu în trupul 
vostru” (1 Cor. 6, 19-20). Potrivit învăţăturii Apostolului, este limpede că 
trupul are ca menire firească și normală să fie afierosit lui Dumnezeu și să-L 
slăvească pe Acesta și să fie pnevmatofor, tot așa cum este și sufletul cu care 
este unit. Spunând, pe de altă parte, că „trupul nu este pentru desfrânare” (1 
Cor. 6, 13), Sfântul Apostol Pavel arată vădit că, dedându-se acestei patimi, 
omul se folosește de trup într-un chip nefiresc. Reducând trupul la un simplu 
instrument de plăcere sexuală, omul neagă dimensiunea spirituală a acestui 
trup și destinația sa transcendentă, disprețuiește chipul lui Dumnezeu după 
care este el însuși făcut și „uită de firea omenească”.% Profanează ceea ce este 
prin fire sacru și deiform, „pângăresc templul lui Dumnezeu”? fac din 
templul Duhului Sfânt și din sălașul rugăciunii cuib de tâlhari și-l fac 


19 Despre feciorie, 38. 

20 Cf. Sf. Grigorie de Nyssa, Viața lui Moise. 

21 Cf. Mt. 5, 27. Vasile al Ancirei, Despre feciorie, 13. Sf. loan Gură de Aur, Omilii la Matei, 
XVII, 1. Sf. loan Casian, Așezămintele mănăstirești, VI, 12. 

22 Loc. cit. 

23 Sf. Grigorie de Nyssa, Viaţa lui Moise. 

24 Origen, Omilii la Cartea Numerii, X, 1. 


desfrânat (cf. 1 Cor. 6, 15)% pe cel care, împreună cu sufletul, este chemat la 
nuntire cu Hristos în Biserică și în căsătorie, care este icoană a aceleia.2€ 
Omul desfrânat disprețuiește voia lui Dumnezeu în ceea ce privește folosirea 
trupului (cf. 1 Tes. 4, 3-7); el păcătuiește astfel împotriva propriului trup (cf. 
1 Cor. 6, 18) și-L „defăimează pe Dumnezeu” Însuși (1 Tes. 4, 8). 

Și pentru că desfrânarea îl împinge pe om să-și renege propria fire și 
să se lepede de Dumnezeu, de la Care a primit viaţă și sens, desfrânarea poate 
fi privită ca izvor al morţii pentru întreaga ființă.27 

Consideraţiile precedente cu privire la trup nu trebuie totuși să ne 
facă să uităm că acesta nu este întotdeauna implicat în patima desfrânării, că, 
cel mai adesea, nu intervine decât într-un al doilea rând. Înainte de a fi fizică, 
sexualitatea umana este psihică. „Pofta care se împlinește prin trup nu vine 
din trup”, ne spune Clement Alexandrinul.28 Cel mai adesea, trupul este 
împins să păcătuiască de o dorinţă care se naște în inimă (Mc 7, 21) și tot 
crește până ajunge să implice trecerea la actul fizic. „Pofta inimii” are în ea 
germenele patimii și chiar ajunge s-o săvârșească în chip deplin (cf. Mt. ș, 
28).29 Și dacă este adevărat că, în anumite cazuri, imboldul trupului iscă în 
suflet pofta,5* putem spune totuși că și atunci sufletul este cel care are 
inițiativa, întrucât el dispune de puterea de a primi sau nu aceste îmboldiri, 
lăsându-le fie să se întețească, fie, dimpotrivă, tăindu-le cu totul.3 

Se cuvine însă subliniat faptul că patima desfrânării poate fi săvârșită 
cu mintea,%* prin desfătarea cu închipuirea desfrânării, mai precis cu 
imaginile ei. „Precum trupul are ca lume lucrurile, așa și mintea are ca lume 
ideile. Și precum trupul desfrânează cu trupul femeii, așa și mintea 
desfrânează cu ideea femeii prin chipul trupului propriu. Căci vede în gând 
forma trupului propriu amestecată cu forma femeii (...) Căci cele ce le face 
trupul cu fapta în lumea lucrurilor, acelea le face și mintea în lumea 


25 Reamintim că nopvera înseamnă literalmente „prostituție”. 

26 Cf. Sf. loan Gură de Aur, Omilii la Fapte, XXIV, 4; Omilii la Epistola către Coloseni, VII, 
5-6. 

27 Cf. lac. 1, 14-15. Apoftegme, seria alfabetică, Matoes, 8. 

28 Stromate, III, 4. 

29 Cf. Sf. Macarie Egipteanul, Omilii duhovnicești (Col. II), XXVI, 13. 

3% Așa cum am arătat la sfârșitul capitolului privind gastrimarghia, referindu-ne la anumite 
efecte ale acesteia asupra vieţii sufletului, prin mijlocirea trupului. A se vedea, de asemenea, 
într-o perspectivă mai generală: Sf. Antonie cel Mare, Epistole, 1, 35-41. Apoftegme, seria 
alfabetică, Antonie, 22. 

31 Aceasta este concepția clasică a asceticii ortodoxe, asupra căreia vom reveni. 

32 A se vedea, de exemplu: Apoftegme, N 178. Parafrază în 150 de capete... la Sfântul Macarie 
Egipteanul, n6. Sf. Nichita Stithatul, Cele zoo de capete, II, 17. 


gândurilor”.3 Atunci când aceste imagini nu sunt furnizate de simțuri sau de 
memorie, ele pot fi făurite, sub impulsul dorinţei, de imaginație.3+ Aceasta 
poate da naștere, sub presiunea unei dorințe deosebit de puternice, dar și 
prin directa lucrare a demonilor, unor veritabile halucinaţii. Demonul 
desfrânării, arată Evagrie, „îl face (pe suflet) să spună ori să asculte tot felul 
de vorbe, ca și cum lucrul cu pricina ar fi chiar în faţa ochilor”.35 Desfrânarea 
îl face să trăiască pe cel în care s-a încuibat într-o lume a fantasmelor,3€ într- 
un univers ireal, căzut pradă delirului și forțelor demonice. 

lubirea este deschidere spre celălalt și dăruire liberă de sine. 
Persoanele unite prin iubire se dăruiesc una celeilalte și se primesc, în 
schimb, una pe cealaltă. În această comuniune, fiecare dintre ele își 
îmbogățește și își împlinește întreaga ființă, în toate laturile ei și în toate 
aspiraţiile ei; iubirea care, așa cum se cuvine, este înflăcărată de har și ţintește 
să dobândească împărăţia, sporind în spiritualizare, îl înalță pe om la infinitul 
dumnezeiesc. 

Cu totul dimpotrivă, desfrânarea este o atitudine filautică, vădind o 
iubire egoistă de sine. Ea îl mărginește la sinele egoist pe cel posedat de ea și 
îl închide cu totul față de ceilalți, împiedicând orice formă de comunicare și 
schimbul de bogăţie ființială, pentru că, stăpânit de ea, pătimașul nu-și 
urmărește decât propria sa plăcere, nu dăruiește nimic celuilalt, iar de la acela 
așteaptă să primească numai ce-i cere dorința sa pătimașă. lar ce dobândește 
este privit ca împlinirea propriei sale dorinţe, iar nu ca dar al celuilalt; 
pătimașul și-l însușește pe celălalt, care nu este pentru el decât un simplu 
obiect al patimii sale. Desfrânarea îl întemnițează astfel pe om în propriul eu, 
sau, mai precis și mai restrictiv vorbind, în lumea mărginită și închisă a 
sexualității sale trupești, a instinctelor și a fantasmelor, izolându-l cu totul de 
universurile infinite ale iubirii și spiritului. 


3) Atunci când desfrânarea se manifestă ca plăcere născută de 
închipuire, celălalt nici nu mai există ca persoană sau ca semen; e doar un 
obiect fantasmatic, o simplă proiecţie a dorinţei celui pătimaș. O asemenea 
fantazare are cu siguranță unele consecințe asupra felului în care desfrânatul 
vede în realitate ființele concrete spre care se îndreaptă patima sa. Se 
produce, inevitabil, o suprapunere a imaginarului peste real, care duce la 
deformarea celui din urmă. 

Dar perceperea celuilalt în realitatea lui nu este falsificată numai de 
imaginaţia care o precedă. Atunci când această patimă ajunge să se manifeste 


33 Capete despre dragoste, III, 53. 

34 Cf. Evagrie, Antireticul, II, 21; Tratatul practic, 8. 
35 Tratatul practic, 8. 

36 C£. Sf. loan Gură de Aur, Omilii la Matei, XVII, 2. 


într-o relație directă, cu o persoană concretă și reală, ea operează o micșorare 
a acestei persoane. În desfrânare, omul nu-l întâlnește pe celălalt ca pe o 
persoană, nu-i mai sesizează dimensiunea spirituală și realitatea 
fundamentală, de făptură creată după chipul lui Dumnezeu; acesta este redus 
la ceea ce, în aparența sa exterioară, răspunde poftei de plăcere a celui 
pătimaș; devine pentru acesta un simplu instrument de plăcere, un obiect. În 
anumite cazuri, îi este tăgăduită viaţa orice viaţă lăuntrică, și orice altă 
dimensiune a ființei sale care depășește planul sexual, și mai cu seamă 
conștiința, afectivitatea de tip superior, voința. Pe de altă parte, cel pătimaș 
ignoră libertatea celuilalt, de vreme ce nu urmărește decât satisfacerea 
dorinţei sale, care apare cel mai adesea ca o necesitate absolută pentru el și 
care nu ține seama de dorinţele celuilalt. Prin urmare, semenului nu-i mai 
sunt recunoscute și nici respectate alteritatea și caracterul unic al realității 
sale personale, care nu se pot revela decât ca expresie a libertăţii și ca 
manifestare a sferelor superioare ale fiinţei sale. Reduse prin desfrânare la 
dimensiunea generică și animalică a sexualităţii carnale, ființele omenești pot 
fi, practic, schimbate unele cu altele, ca simple obiecte. 

Ca urmare a desfrânării, omul îl vede pe aproapele său altfel decât 
este, și nu așa cum este. Altfel spus, el dobândește o viziune delirantă a celor 
spre care-l mână patima sa. Și așa, toate raporturile sale cu aceste fiinţe sunt 
cu totul pervertite. 


Caracterul patologic și patogen al desfrânării apare destul de evident 
la toate nivelurile, putând astfel să înțelegem de ce Sfinţii Părinţi o numesc 
adeseori boală și văd în ea o formă de nebunie. 


„Pofta este o boală a sufletului (em9vpma vococ ori Wvykns)”, spune 
Sfântul Vasile cel Mare, vorbind mai ales despre cea care lucrează în cazul 
acestei patimi.37 „Bolnavă și rănită de săgeata poftei desfrânate este inima 
care vede pentru a se învăpăia de dorință (concupiscentia/”, spune Sfântul 
loan Casian,38 care, în altă parte, numește aceeași patimă „boala cea mai rea 
(languor)'5 sau, scurt, „boală (morbus)* și vorbește despre mintea 
îmbolnăvită (mens aegra) de loviturile ei.4' Vorbind despre această patimă, 
Sfântul Grigorie de Nyssa o numește „boala plăcerii (voooc ns n5ovns)'? 
Sfântul loan Gură de Aur, care, ca și Sfântul Casian, o califică drept „boală 


37 Epistole, CCCLXVI. 

38 Așezămintele mănăstirești, VI, 12. 
39 Ibidem. 

40 [bidem. 

+ Ibidem, VI, 3, 1, 16. 

? Viaţa lui Moise, II, 302. 


rea”,% spune pe de altă parte: „boală foarte rea a ochilor este desfrânarea; dar 
nu a ochilor trupești, ci ai sufletului”. 

Desfrânarea este cel mai adesea privită ca o formă de nebunie. Sfântul 
Vasile vede în manifestările acestei patimi „fapte săvârșite de un suflet nebun 
și turbat”,4% iar Sfântul loan Scărarul spune că ea „îl face pe cel ce pătimește 
aceasta ca pe un scos din minte și ieșit din sine, beat de o poftă neîncetată 
după ființa cuvântătoare și necuvântătoare”.46 Tot el spune încă: „(Dracul 
curviei), întunecând adeseori mintea conducătoare, îi face pe oameni să 
săvârșească acele lucruri pe care numai cei ieșiți din minte le săvârșesc'”47 
Sfântul loan Gură de Aur arată cum această patimă rătăcește mintea omului, 
îi întunecă, îi tulbură, îi răvășește și îi chinuie sufletul: „După cum norii și 
ceața pun ca un văl pe ochii trupului (împiedicându-i să vadă), tot așa, atunci 
când pofta necurată pune stăpânire pe suflet, îl lipsește de orice prevedere și 
nu-l lasă să vadă altceva decât lucrul care-i stă înainte (...); tiranizat de aceste 
ispite, sufletul este ușor înrobit de păcat; (...) având mereu în faţa ochilor, în 
inimă și în minte numai un singur lucru (...). Și după cum orbii care, stând în 
plină lumină, la amiază, nu văd nicio rază de soare, pentru că ochii lor sunt 
cu totul închiși, tot așa nenorociţii căzuți pradă acestei boli își închid urechile 
la nenumăratele și folositoarele învățături pe care li le dau cei apropiați”.48 
Același Sfânt Părinte, în alt loc, numește plăcerea după care aleargă 


desfrânatul „maica nebuniei”.49 


Din învățăturile pe care le dau Sfinţii Părinţi cu privire la desfrânare 
reies, așa cum se poate remarca din citatele de mai sus, trei efecte patologice 
mai importante ale acestei patimi: 

1) O tulburare și un zbucium al sufletului, care însoțesc această 
patimă de la zămislirea dorinței până la împlinirea ei. 

2) O neliniște care însoțește dintru început patima, în căutarea 
obiectului dorinţei și în elaborarea mijloacelor care să-i permită să ajungă la 
el (cu tot ceea ce implică aceasta, mai ales nesiguranţă, așteptare plină de 
înfrigurare sau teamă de a nu izbuti).5% Apoi, de asemenea, o neliniște care 


43 Omilii la II Corinteni, VIII, 6. 

44 Omilii despre pocăință, VI, 2. Despre desfrânarea privită ca boală, a se vedea, de 
asemenea, Sf. Nichita Stithatul, Cele 300 de capete, II, 17. 

45 Omilia a XXI-a: Despre a nu ne lipi de cele lumești..., 4, PG 31, 548. 

46 Scara, XV, 22. 

47 Ibidem, 77. 

48 Omilii la II Corinteni, XI, 4. Cf. 3. 

49 Despre străpungerea inimii, |, 7. 

5% Cf. Sf. loan Gură de Aur, Omilii la 1 Corinteni, XXXVII, 4. 


urmează împlinirii dorinţei.5! Căci, aproape de îndată, plăcerea după care 
alergase se evaporă, lăsându-i omului în suflet un gust cu atât mai amar cu 
cât, privind-o ca pe ceva absolut, aștepta de la ea o satisfacție deplină, totală, 
netrecătoare. Atunci, pătimașul încearcă un sentiment de frustrare, însoţit 
de teamă, iar uneori chiar de o adevărată spaimă. Și, stăpânit de patimă, crede 
că un leac al suferinţei sale ar fi să regăsească plăcerea pierdută. lată cum, 
abia împlinită, dorința renaște și, odată cu ea, mulțimea de neliniști. lar 
neliniștea este cu atât mai mare cu cât împlinirea patimii hrănește și întețește 
dorinţa, și sporește însemnătatea acordată plăcerii; astfel, piedicile ivite pe 
calea căutării plăcerii, ori de câte ori o cere patima, apar cu atât mai 
dureroase, iar dezamăgirea pe care o resimte omul din pricina nepotrivirii 
dintre ceea ce aștepta de la plăcere și ceea ce-i dă ea în realitate, tot mai 
mare.% 

3) O întunecare a minţii, a conștiinței și o pierdere a puterii de 
judecată. 

În afara acestor trei efecte principale, această patimă are drept urmare 
toropeala minţii55 și învârtoșarea inimii.50 Ea tiranizează57 sufletul omului 
mai mult decât celelalte patimi, din pricina forței ei cumplite. „Din multele 
patimi care războiesc gândurile oamenilor, nicio altă patimă nu are asupra 
noastră o putere deopotrivă cu boala plăcerii trupești”, scrie Sfântul Grigorie 
de Nyssa.58 Din această cauză, dar și din pricina uimitoarei repeziciuni a 
lucrării demonice care o inspiră,59 ea este „greu de înfrânt și de înfruntat”.60 

Ca toate celelalte patimi, ea nimicește virtuțile“! și, legat de aceasta, 
zămislește în suflet tot felul de atitudini vicioase și mai ales lipsa temerii de 


Dumnezeu, scârba de rugăciune,S%3 iubirea de sine,04 nesimţirea,65 alipirea 


5! [bidem. 

52 Despre toate acestea, a se vedea ibidem, XXXVII, 3-4; Omilii la 1 Timotei, II, 3. 

53 Cf. Sf. loan Scărarul, Scara, XV, 83. Sf. Grigorie cel Mare, Comentariu la Iov, XXXI, 45. 
Sf. loan Hrisostom, Omilii la 1 Corinteni, XI, 4. Sf. Nichita Stithatul, Cele 3oo de capete, II, 17. 

54 Cf. Sf. Grigorie cel Mare, loc. cit. 

55 Cf. Sf. loan Gură de Aur, Despre străpungerea inimii, II, 3. 

56 Ibidem. 

57 Sf. loan Gură de Aur, Omilii la Matei, XVII; 1; Omilii la 1 Corinteni, XI, 4. 

58 Viaţa lui Moise, LI, 301 (PSB, p. 106). 

59 Cf. Evagrie: „depășind aproape rapiditatea minții noastre”, Tratatul practic, 51; Cuvânt 
despre rugăciune, 90. 

60 jpidem. 

6. Cf. sf. Grigorie cel Mare, Comentariu la lov, XXI, 12. 

62 sf. loan Scărarul, Scara, XV, 22. 

63 Ibidem. 

64 sf, Grigorie cel Mare, loc. cit. 

65 Sf. loan Scărarul, Scara, XV, 22. 


de lume,6€ deznădejdea.97 

Să notăm, în încheiere, că patima desfrânării este zămislită, hrănită și 
sporită mai ales prin trei feluri de comportament pătimaș: mândriaS8 și slava 
deșartă;69 osândirea aproapelui;70 săturarea pântecelui?”! și somnul fără 
măsură.7? 


66 sf. Grigorie cel Mare, loc. cit. 

$7 Ibidem. 

68 cf. Apoftegme, N 592/24. Chiril de Schitopolis, Viaţa Sfântului Sava, XLIX (139) Sf. loan 
Scărarul, Scara, XV, 53. Sf. loan Casian, Așezămintele mănăstirești, VI, 1, 18. Sf. Isaac Sirul, 
Cuvinte despre nevoință, 34. 

69 Cf. Sf. loan Scărarul, Scara, XV, 79. Apoftegme, loc. cit. 

79 Cf. Sf. loan Scărarul, Scara, XV, 52. Apoftegme, loc. cit. Sf. Varsanufie și loan, Scrisori 
duhovnicești, 240. 

7! Referințele au fost date la capitolul precedent. 

72 Apoftegme, N 592/24. 


5 
Arghirofilia și pleonexia 


Arghirofilia (piapyupia) desemnează în mod general iubirea față de 
bani, ca și față de diferite alte forme de bogăție materială. Această iubire se 
manifestă prin plăcerea de a avea bani, prin grija de a-i păstra, prin greutatea 
de a te despărți de ei și prin neplăcerea resimţită atunci când îi dai.! 

În ceea ce privește pleonexia (nAeovezia), ea constă în voința de a 
dobândi bunuri noi și de a avea cât mai multe. În timp ce, în mod obișnuit, 
cuvântul piapyvpra se traduce prin „zgârcenie” (noţiunea aceasta trebuind 
să fie înţeleasă într-un sens mai larg decât cel folosit curent), mAeoveâia este 
redată prin „aviditate”, „cupiditate”, „lăcomie de bani”. 

Cu toate că reprezintă două stări pătimașe diferite, iubirea de bani și 
lăcomia după averi pot fi puse laolaltă, pentru că amândouă sunt zămislite 
de una și aceeași poftă de bunuri materiale și, în fapt, ele chiar merg mână în 
mână? 

Se impune aici o remarcă analogă celor pe care le-am făcut în 
capitolele precedente: nu banii sau bunurile materiale intră în discuţie atunci 
când vorbim despre aceste patimi, ci atitudinea perversă a omului față de ele. 
Rostul banilor și al bunurilor materiale este de a fi folosiți pentru traiul de zi 
cu zi. Cel lacom, ca și cel zgârcit nu respectă acest rost al lor, privindu-le, în 
mod patologic, ca valori în sine, plăcându-le mai curând să aibă bogății, decât 
să se folosească de ele.3 Cu privire la acest subiect, Sfântul Maxim 
Mărturisitorul subliniază, de asemenea, că „nimic dintre cele create și făcute 
de Dumnezeu nu este rău”;+ că patima se naște din reaua folosire a puterilor 
sufletului,5 în cazul nostru, a puterii poftitoare.€ Astfel, spune Sfântul Maxim, 
„nu banii sunt răi, ci iubirea de bani (...). Nimic nu e rău din cele ce sunt, 
decât reaua întrebuințare (napaxpno!), care vine din negrija minţii de a 
cultiva cele firești”.7 

Caracterul patologic al arghirofiliei și al pleonexiei este dat, deci, de 
reaua folosire a puterii poftitoare, dar și a tuturor celorlalte puteri pe care 
acestea le implică. 


1 Cf. Sf. Maxim Mărturisitorul, Capete despre dragoste, II, 17-18. 

2 Ibidem, 18. 

3 În ceea ce privește acest aspect, a se vedea Sf. loan Gură de Aur, Omilii la Matei, LXXXIII, 
2. Sf. Vasile cel Mare, Omilii împotriva bogaților, VII, 2. 

4 Capete despre, dragoste, III, 3. 

5 Ibidem. 

6 Ibidem. 

7 Ibidem, 4. 


Dar această rea folosire nu se definește doar în raport cu bunurile 
materiale. Fundamental, ea se raportează la Dumnezeu și privește, de 
asemenea, relațiile omului cu semenii săi și chiar cu sine însuși. 

În timp ce, la început, omul își îndrepta întreaga sa dorinţă spre 
Dumnezeu și dorea păstrarea bogățiilor spirituale primite de la EI, ca și 
dobândirea altora noi, urmând astfel menirea firească a puterii sale 
poftitoare, în patimile despre care vorbim el își abate dorința de la rostul ei 
normal, îndreptând-o numai spre cele materiale, folosindu-se de ele contra 
firii, doar pentru a le aduna și păstra. Întemeindu-se pe una și aceeași putere 
poftitoare a sufletului, iubirea de Dumnezeu și de bunurile spirituale, pe de 
o parte, și iubirea de bani și de avere, pe de alta, se exclud reciproc și sunt cu 
totul incompatibile, după cum spune lisus Însuși: „Nimeni nu poate să 
slujească la doi domni, căci sau pe unul îl va urî și pe celălalt îl va iubi, sau de 
unul se va lipi și pe celălalt îl va disprețui; nu puteţi să slujiți lui Dumnezeu 
și lui mamona” (Mt 6, 24; Le 16, 13). Cu cât iubește omul mai mult banii și se 
arată mai nesăţios de bogății, cu atât se depărtează de Dumnezeu, căci 
iubirea de bani „biruiește toate celelalte pofte, izgonind din suflet orice altă 
dorință”, cum spune Sfântul loan Gură de Aur.8 Sfântul Nichita Stimatul scrie 
cu privire la aceasta: „iubirea cea rea de arginți... face pe fiii oamenilor să 
prețuiască mai mult dragostea aurului decât dragostea lui Hristos și 
înfățișează pe Făcătorul materiei mai mic decât materia și îi înduplecă să 
slujească mai mult materiei decât lui Dumnezeu”.9 „De iubești să fii prietenul 
lui Hristos, să urăști aurul și împătimirea lacomă de el, ca pe una ce întoarce 
cugetul spre el și-l răpește de la preadulcea iubire a lui lisus”.!9 

De aceea, în viața celui zgârcit, ca și a celui lacom de bogăţie, banii și 
celelalte forme de avuţie iau locul lui Dumnezeu, devenind pentru el 
adevăraţi idoli. „Lăcomia (de bani) este închinare la idoli”, „lacomul de avere 
este închinător la idoli”, spune Apostolul Pavel (Col. 3, 5; Efes. 5, 5)." Sigur că 
cel căzut pradă acestor patimi nu-și dă seama că se poartă ca un idolatru; și 
dacă, din punct de vedere formal și privit din afară, el nu-și adoră bogăţiile 
așa cum fac cei care se închină idolilor în cadrul unui cult dedicat lor, în fond, 
el se poartă la fel ca aceștia:!2 adică le acordă averilor o valoare sacră, li se 
dedică întru totul, le respectă și le venerează și, chiar dacă nu le aduce jertfe 
ca aceia, își risipește pentru ele întreaga energie, toate forțele și tot timpul; 


8 Cuvântarea: Nimeni nu poate vătăma pe cel care nu se vătăma singur. 

9 Cele 300 de capete, II, 55. 

19 Jbidem, 56. 

1 Sf. loan Casian, Așezămintele mănăstirești, VII, 7, 5. Sf. loan Scărarul, Scara, XVI, 2. Sf. 
Nichita Stithatul, Cele 3oo de capete, II, 55. 

12 Cf. Sf. loan Gură de Aur, Omilii la Ioan, LXV, 3. 


într-un cuvânt, le sacrifică sufletul său.3 

Chiar dacă avariţia și lăcomia de averi nu ajung să-l înlăture cu totul 
pe Dumnezeu din suflet, ele vădesc totuși lipsă de credinţă și de nădejde în 
EI. Pe de o parte, prin purtarea sa omul arată că „nădăjduiește mai mult în 
arginţi decât în Dumnezeu”'4 și se străduiește să dobândească avuţie 
bazându-se numai pe el însuși - în realitate, Dumnezeu fiind cel care are grijă 
de toţi cei care I se roagă cu credință (cf. Mt 6, 31-34); pe de altă parte, omul 
pretinde că astfel se îngrijește să-și asigure, oarecum stăpânindu-l, viitorul — 
un viitor care, de fapt, nu-i aparține - și-și face planuri deșarte, în loc să se 
lase cu totul în voia lui Dumnezeu (Lc 12, 16-21). El încetează de a-L mai vedea 
pe Dumnezeu ca singurul său ajutor și sprijin și, deci, încetează de a-l mai 
cere ajutorul în rugăciune, socotind că-și poate purta singur de grijă și-și 
poate singur cârmui existența. Așa ajunge omul să se despartă cu totul de 
Dumnezeu. 


Caracterul patologic al acestor patimi se manifestă și prin modul de a 
se purta al omului înrobit de ele, cu sine însuși. E se arată lipsit de cea mai 
elementară iubire de sine, punând banii și averile mai presus de sufletul său.'5 
Preocupat de păstrarea bunurilor sale și de dobândirea altora noi, el nu se 
mai îngrijește de suflet și de mântuirea lui. El uită, spune Sfântul loan Casian, 
„de chipul și înfățișarea lui Dumnezeu, pe care, slujindu-l Lui cu dăruire, ar 
fi trebuit să le păstreze nepătate în sine însuși”;€ „nu poate cineva cu adevărat 
să-și iubească și sufletul, și averea”.'7 Ocupat cu sporirea bogăției materiale, 
omul nu-și valorifică infinitele posibilități spirituale și nu ajunge la împlinirea 
fiinţei lui, rămânând închis de bunăvoie în mărginită lume căzută. El crede 
că adunând comori pe pământ (Mt 6, 19) se îmbogățește și-și câștigă 
siguranța traiului și libertatea. De fapt, se înstrăinează de adevărata sa menire 
și își țintuiește cu totul ființa și viața de lume și trup, căci acolo unde este 
comoara omului, acolo este și inima sa (Mt 6, 21). E întoarce astfel spatele 
singurelor bogății adevărate (Mt 6, 20), cele care vin de la Dumnezeu, se 
lipsește de comorile vieţii veșnice, sortindu-se sărăciei spirituale și 
pierzându-și viaţa, în loc să o câștige (Mt 16, 25). Crezând că-și află fericirea, 
de fapt se condamnă la nefericire, căci plăcerea pe care încearcă s-o păstreze 
cât mai mult este nestatornică și amară și trecătoare și, mai devreme sau mai 
târziu, nu mai rămâne nimic din ea (cf. Mt. 6, 19; Lc 12, 16-20). Dar mai ales, 
luând locul bucuriilor duhovnicești infinit mai înalte și singurele în stare să- 


'3 Ibidem. 

14 Sf. Maxim Mărturisitorul, Capete despre dragoste, III, 18. 
15 Sf. loan Gură de Aur, Omilii la 1 Corinteni, XXIII, 5. 

15 Așezămintele mănăstirești, VII, 7. 

17 Sf. loan Gură de Aur, Omilii la 1 Corinteni, XXIII, 6. 


| mulțumească deplin pe om, ea îl lipsește de fericirea veșnică. Este limpede 
astfel că prin arghirofilie și pleonexie omul ajunge „propriul său dușman”,8 
cum spune Sfântul loan Gură de Aur. 

Aceste patimi, de asemenea, tulbură relaţiile omului cu semenul său. 
Dobândirea bogățiilor, spun Sfinţii Părinţi, se face întotdeauna pe seama 
aproapelui.!9 Cel care strânge bogății „își adună bunuri care nu sunt ale 
sale”,20 și cu cât are el mai multe, cu atât îl lipsește mai mult pe semenul său.2 
De aceea, Sfântul loan Gură de Aur spune că „cei bogați și cei zgârciți sunt 
un fel de hoți”? iar Sfântul Vasile îi numește jefuitori și răpitori.23 Căci, într- 
adevăr, toți oamenii sunt egali: au toţi aceeași fire, toți au fost făcuți după 
chipul lui Dumnezeu, toți au fost mântuiţi prin Hristos, Domnul nostru.24 
Lumea cu bunurile ei a fost dăruită de Creator tuturor oamenilor, ca toţi să 
se bucure de ele în egală măsură.25 lar dacă unii oameni au mai mult decât 
au alții, aceasta este împotriva voinţei lui Dumnezeu, ducând la o stare de 
lucruri nefirească și anormală. La început n-a fost așa,2€ această stare a apărut 
ca urmare a păcatului strămoșesc27 și se menţine și se dezvoltă din pricina 
patimilor omenești, și mai ales a zgârceniei și lăcomiei.28 Toţi oamenii se pot 
folosi și bucura de lucrurile din această lume, și ele „nu sunt proprietatea 
nimănui”.29 „Folosește-te de bogăţie ca bun chivernisitor al ei, iar nu spre 
propria desfătare”, spune Sfântul Vasile.30 

Toţi Sfinţii Părinți subliniază faptul că menirea bogăției este să fie 
împărțită egal între oameni.3! Cel zgârcit și cel lacom de bogăţie însă nu fac 


18 Omilii la Matei, LXXX, 4. 

19 Cf. Sf. Ambrozie al Milanului, Despre Nabot, 2; 56. Sf. Grigorie de Nyssa, Despre feciorie, 
IV, 1. Sf. Vasile cel Mare, Omilii împotriva bogăției, VI, 7; Omilii împotriva bogaților, VII, 5. Sf. 
Grigorie cel Mare, Comentariu la lov, XV, 19. Sf. loan Gură de Aur, Tâlcuire la Psalmul 4, 2. Sf. 
Simeon Noul Teolog, Cateheze, IX, 101-102; 206-213. 

20 Sf. Grigorie de Nyssa, Despre feciorie, IV, 3. 

21 Jbidem, 1. A se vedea, de asemenea, Sf. loan Gură de Aur, Omilii la 1 Corinteni, XXIX, 8. 

22 Omilii la Lazăr, 1. Cf. Omilii la 1 Corinteni, X, 4. 

23 Omilii împotriva bogaților, VII, 5. Omilii împotriva bogăției, VI, 5. 

24 Sf. Grigorie de Nazianz, Cuvântări, XIV. 

25 Cf. Sf. loan Gură de Aur, Tâlcuire la Psalmul 4, 2. Sf. Ambrozie al Milanului, Despre 
Nabot, 2. Sf. Grigorie de Nazianz, loc. cit. Sf. Simeon Noul Teolog, Cateheze, IX, 92. 

26 Cf. sf. Grigorie de Nazianz, loc. cit. 

27 Ibidem. 

28 Ibidem. 

29 Sf. Simeon Noul Teolog, Cateheze, IX, 95-97. 

3% Omilii împotriva bogaților, VTI, 3. Cf. Sf. Grigorie de Nazianz, Cuvântări, XXVI, n. 

31 Cf. Sf. loan Gură de Aur, Omilii la Facere, XXXV, 5. Pentru aceasta, Sfinții Părinți nu 
ostenesc să-i îndemne pe cei bogaţi să-și împartă averile. Vezi, de exemplu, Sf. Grigorie de 
Nazianz, Cuvântări, XIV, 26. Sf. Grigorie de Nyssa, Despre iubirea de săraci, |, 7. Sf. Vasile cel 


așa, căci unul adună banii, iar celălalt își sporește averile numai și numai 
pentru plăcerea și folosul lor. Amândoi „depășesc limitele legii”,3? adică se 
îngrijesc mai mult de ei decât de aproapele, călcând porunca iubirii, care 
spune „să iubești pe aproapele tău ca pe tine însuţi”.34+ „Este cu neputinţă, 
spune Evagrie, ca iubirea să stea (în om) laolaltă cu avuţiile”.35 Zgârcitul și 
lacomul de avuţie, nedorind altceva decât împlinirea poftei lor, uită de 
aproapele și încetează să-l mai vadă ca seamăn și frate. Ei îl nesocotesc astfel 
pe cel de aceeași fire, cum spune Sfântul Ambrozie.3€ Îl lipsesc pe aproapele 
lor de demnitatea pe care Dumnezeu i-a dat-o creându-l și nu văd în el un 
tovarăș al lor, cum spune Sfântul loan Gură de Aur.37 

Arghirofilia și pleonexia nimicesc iubirea și legătura cu aproapele și 
prin aceea că îi fac pe cei înrobiţi de ele să nu mai vadă în semenii lor decât 
piedici în calea îmbogăţirii sau simple mijloace de dobândire a averilor. De 
aceea Sfântul loan Gură de Aur spune că „lăcomia atrage ura tuturor”, ne 
„face urâţi de toți, și de cei nedreptăţiți de noi, și chiar de cei cărora nu le-am 
făcut nicio nedreptate”.33 Nu numai că cel lacom de avuţie trezește ura 
semenilor, dar este el însuși plin de ură față de ceilalți. lar patima sa îl face 
nepăsător față de aproapele, să simtă silă de acesta,+ să fie nemilos” și 
crud.? Ele nasc întotdeauna certuri și dușmănii.% Bogăția cunoaște „numai 
neplăceri, spune Sfântul loan Gură de Aur: grijile, uneltirile, dușmănia, ura, 
teama”.4 lar Sfântul loan Scărarul arată că „ea a pricinuit ură, furtișaguri, 
pizmuiri, despărțiri, dușmănii, certuri, ţinerea de minte a răului, 
nemilostivirile și uciderile”.45 Această patimă este pricină de războaie.46 În 
ceea ce privește pleonexia, Sfântul Grigorie de Nyssa spune că ea naște „fie 


Mare, Omilii împotriva bogaților, VII, 3. Marcu Ascetul, Despre pocăință, V. 

32 Sf. Vasile cel Mare, Regulile mici, 48. 

33 Ibidem. A se vedea, de asemenea, Sf. Marcu Ascetul, Despre pocăință, V. Sf. Nichita 
Stithatul, Cele 3oo de capete, I, 14. 

34 Sf. Vasile cel Mare, Regulile mici, 48. Sf. Nichita Stithatul, Cele 300 de capete. |, 14. 

35 Tratatul practic, 18. 

36 Despre Nabot, 2. 

37 Tâlcuire la Psalmul 4, 2. 

35 Omilii la Filipeni, XIV, 2. Cf. Omilii la Evrei, |, 4. 

39 Cf. Sf. Nichita Stithatul, Epistole, IV, 6. 

40 Vezi mai jos. 

4 Sf. loan Gură de Aur, Omilii la Matei, LXXXIII, 2. 

4 Cf. Sf. Nichita Stithatul, Epistole, IV, 6. 

43 Cf. Sf. loan Scărarul, Scara, XVI, 22. 

44 Omilii la Matei, LXXXIII, 3. 

45 Loc. cit. 

46 Cf. Sf. Vasile cel Mare, Omilii împotriva bogaților, VII, 7. Sf. Isihie Sinaitul, Capete despre 
trezvie, 59. 


mânia faţă de cei de un rang cu noi, fie disprețuirea celor aflați sub noi, fie 
pizma față de cel care ne întrece (în bogăţie); iar pizma se însoțește cu 
fățărnicia, aceasta cu amărăciunea, ajungând în urmă la ura față de toți 
oamenii.47 Arghirofilia și pleonexia fac din om neom,+8 preschimbându-l 
într-o adevărată fiară.49 

Cei înrobiți cu totul de ea „ajung să-și schimbe firea, pierzându-și 
chipul de om și devenind adevăraţi monștri”, spune Sfântul Grigorie de 
Nyssa.5% 

De aceea Sfinții Părinți spun că arghirofilia și pleonexia sunt cu 
adevărat boli ale sufletului.5" 

Ei insistă asupra faptului că fiecare dintre ele, dintru început cu totul 
rea, ajunge înspăimântătoare când sporește și se înrădăcinează în om, 
nemaiputând fi vindecată. „Dacă n-o tăiem de la început, patima aceasta ne 
va aduce boală de nevindecat”, spune Sfântul loan Gură de Aur.%? Tot așa, și 
Sfântul loan Casian: „Dacă, neluată în seamă la început, a și pătruns în 
inimă”, ea „devine mai primejdioasă decât toate și mai greu de alungat'.53 
Sfântul Nil Sorski arată și el că „dacă această boală prinde rădăcini în suflet, 
ajunge mai rea ca toate”.54 

De asemenea, Sfinţii Părinţi nu se sfiesc să spună că aceste patimi sunt 
adevărate forme de nebunie.55 


Patogenia arghirofiliei și a pleonexiei este dată de faptul că ele sunt 
patimi de nesăturat. Sfinţii Părinţi arată că ele sporesc necontenit și că nu 


47 Despre feciorie, IV, 5. 

48 Sf. loan Casian, Convorbiri, duhovnicești. V, 16. 

49 Cf. Sf. loan Gură de Aur, Omilii la 1 Corinteni, IX, 4; Omilii la Matei, XXVIII, 5. Omilii la 
Ioan, LĂV, 3; Cuvântarea: Nimeni nu poate vătăma.... 

5% Despre iubirea de săraci, 2. 

51 Cf. Sf. loan Gură de Aur, Omilii la Matei, IX, 6; LII, 6. Cuvânt la trădarea lui luda; Omilii 
la 1 Corinteni, XI, 4; Cuvântarea: Nimeni nu poate vătăma... („această boală cumplită... care nu 
are niciun leac și pune stăpânire pe toate inimile”); Omilii la Ioan, LXV, 3; Omilii la 1 Corinteni, 
XXIII, 5; 6. Sf. Vasile cel Mare, Epistole, CLXXXVIII, 14; Omilii împotriva bogăției, VI, 2. Sf. loan 
Casian, Așezămintele mănăstirești, VU, 2, 14; Convorbiri duhovnicești, IX, 5. Sf. loan Scărarul, 
Scara, XVI, 1. Sf. Nichita Stithatul, Cele 3oo de capete, II, 55. Sf. Nil Sorski, Regula, V 

5 Omilii la 1 Corinteni, XI, 4. 

53 Așezămintele mănăstirești, VII, 2. 

54 Regula, V. 

55 Cf. Sf. loan Gură de Aur, Către Staghirie Ascetul, II, 3; Omilii la I Corinteni, XXIII, 5; 
Omilii la Matei, LII, 6; LXXXI, 3-4;  Cuvântarea: Nimeni nu poate vătăma...; Omilii la 1 
Corinteni, XXIII, 5. Sf. Simeon Noul Teolog, Cateheze, IX, 227. Fer. Teodoret al Cirului, Despre 
Providenţă, VI, PG 83, 656CD. Sf. Andrei Criteanul, Canonul cel mare de pocăință. Sf. Vasile cel 
Mare, Omilii împotriva bogaților, VII, 3; Omilii la Psalmul 14, II, 3 


cunosc sațul, nefiind niciodată potolite. Dorinţa care stă la baza lor este 
nezăgăzuită și, pe măsură ce este satisfăcută, sporește tot mai mult.56 Pentru 
Sfântul loan Gură de Aur, arghirofilia și pleonexia sunt un soi de bulimie a 
sufletului: „Nu este, scrie el, boală mai crudă decât foamea nestăpânită a 
pântecelui; oricât ar mânca omul, nimic nu o satură. Mutaţi acum această 
boala trupească la suflet. Poate fi, oare, ceva mai cumplit decât aceasta? O 
asemenea foame nepotolită a sufletului este zgârcenia; cu cât se îmbuibă mai 
mult, cu atât îi crește pofta. Și poftește totdeauna mai mult decât ceea ce 
are”.57 Nesaţul îi atinge și pe cei bogaţi, și pe cei săraci.5 Supuși acestei 
patimi, cei săraci îi pizmuiesc pe cei bogați, iar cei bogaţi, pe cei care au mai 
mult decât ei, căci, aşa cum spune Sfântul Ambrozie, există câte unul care, 
„având de toate din belșug se socotește sărac”.59 

Acest nesaţ vădește caracterul tiranic al arghirofiliei și al pleonexiei 
care-l fac pe om rob al bunurilor pe care le posedă,6 îl țin legat de bogățiile 
pe care le are sau la care râvnește, îl mână să caute fără încetare alte și alte 
noi avuţii; în slujba acestor lucruri și acestor țeluri ajunge să-și pună omul 
toate facultăţile sale sufletești,*' patimile acestea dându-l în stăpânirea 
diavolului mai mult decât oricare alta. Arghirofilia și pleonexia îl lipsesc pe 
om de libertate, literalmente alienându-l. 

Pofta nesățioasă de a avea cât mai mult și de a păstra cele avute naște 
în suflet, din motivele înșirate mai sus, o frământare continuă, tulburare și 
neorânduială neîncetate. Sufletul celui iubitor de avuţie, spune Sfântul loan 
Gură de Aur, nu are „nicicând liniște, nicicând siguranţă (...); nici ziua, nici 
noaptea nu le aduce vreo ușurare (...), fiind totdeauna hărțuiţi din toate 
părțile”.6 

Arghirofilia și pleonexia zămislesc de la început în suflet o stare de 
teamă, de neliniște. Găsim la Sfântul Grigorie cel Mare descrisă starea de 
suflet a zgârcitului și a celui lacom de avere: „După ce și-a strâns prin 
zgârcenie avuţie mare, își simte sufletul apăsat, și chiar mulțimea ei îl umple 
de neliniște, căci acum singura lui grijă este cum să păstreze toată această 


56 cf. sf. Grigorie cel Mare, Comentariu la Iov, XV, 9. Sf. loan Gură de Aur, Omilii la Facere, 
XXII. Sf. Vasile cel Mare, Omilii împotriva bogăției, VI, 5; Omilii împotriva bogaților, VII, 5. Sf. 
Ambrozie al Milanului, Despre Nabot, 50; 4. 

57 Omilii la II Timotei, VII, 2. 

58 Cf. Sf. loan Gură de Aur, Cuvântarea: Nimeni nu poate vătăma.... 

59 Despre Nabot, 50. 

Ga „Zgârciţii sunt robii și prizonierii avuţiilor lor”, spune Sf. loan Gură de Aur (Omilii la 
Matei, LXXXIII, 3). 

6 Vezi, de pildă, Sf. loan Casian, Așezămintele mănăstirești, VII, 24. 

62 sf. loan Gură de Aur, Omilii la Matei, XIII, 4. Sf. loan Scărarul, Scara, XVI, 1. 

63 Talcuire la Psalmul 142, 4. Cf. Omilii la Matei, LXXXIII, 3. 


bogăţie. Mai întâi suferă și se frământă din pricina poftei lui nemăsurate, 
care-l face să se întrebe cum va putea dobândi ceea ce poftește. (...) Apoi, 
odată împlinite dorinţele, se ivește o altă suferinţă: îl chinuie grija de a păstra 
tot ceea ce a dobândit cu atâta chin.64 Și copleșit de tot felul de dureri, el este 
pedepsit chiar aici, pe pământ, pentru lăcomia sa nemăsurată și pentru 
dorința de a păstra pentru sine tot ce are”.65 Sfântul loan Gură de Aur îi 
descrie în același fel pe cei supuși acestei patimi: „Cel lacom nu are nicio clipă 
de liniște și sufletul lui nu cunoaște odihna. Măsurând pe cele ce are cu 
dorința de a avea pe cele pe care nu le are încă, le socotește pe cele dintâi ca 
pe o nimica față de cele pe care vrea să le aibă. Tremură de teama de a nu le 
pierde pe cele strânse, dar aleargă să adune altele, adică își sporește 
nebunește teama”.6€ Neliniștea celui lacom ţine și de dorinţa sa constantă de 
a cumpăra și vinde la cel mai bun preț, de sentimentul că n-a făcut cea mai 
bună afacere, de teama de a nu-și fi prețuit cum se cuvine averea... Ea se 
sălășluiește în special în sufletul celui care a suferit cândva pierderea 
bunurilor de care era atât de pătimaș legat. 

Un alt efect fundamental al acestei patimi este tristețea, starea 
depresivă a sufletului. Această stare vine cel mai adesea din dorința 
neîmplinită de a poseda cât mai mult, din sentimentul corelativ de a nu avea 
destul sau din gândul că riscă să piardă ceea ce are, ca și din pierderea efectivă 
a bunurilor. Pentru că lăcomia nu cunoaște, așa cum am văzut, sațul și 
îndestularea, tristețea care o însoțește este continuă, și tot așa este cea pe 
care o simte zgârcitul, care se teme să nu fie jefuit, existând întotdeauna 
riscul de a pierde tot ce are. De aceea, Sfântul loan Scărarul spune că „nu vor 
lipsi valurile din mare, nici mânia și întristarea din iubitorul de arginți”.67 

Astfel, în general, contrar celor crezute îndeobște, bogatul este 
departe de a dobândi din avuţiile sale o desfătare deplină. „Află, oare, cineva 
plăcerea și pacea sufletului în bogăţie?”, se întreabă Sfântul loan Gură de Aur. 
„Eu unul, răspunde el, nu văd decât pricini de întristare și nefericire (...) și 
supărare neîncetată”.68 Iubitorul de arginţi, spune el în altă parte, „este în 
fiecare zi copleșit de neliniște și strigă că-i este viaţa plină de necazuri”.069 E] 
„nu se poate bucura de ceea ce iubește”. „Lacomii nu se pot bucura de cele ce 
au și pentru că se tem să se folosească în voie de ele, dar și pentru că nu sunt 
niciodată îndestulaţi și setea de avuţie le tot sporește. Poate fi ceva mai greu 


64 „Bogatul, chiar atunci când nu suferă nicio pierdere, se teme de ceea ce ar putea să i se 
întâmple”, scrie în același sens Sf. loan Gura de Aur (Omilii la Epistola către Romani, XXIV, 4). 

65 Comentariu la Iov, XV, 19. 

56 Omilii la Matei, LXXX, 3. 

67 Scara, XVI, 18. 

68 Omilii la Epistola către Filipeni, XIV, 2. 

69 Omilii la Matei, XXXVIII, 3. 


de îndurat ca o asemenea stare?”.70 „Alipirea de avuţie a celui iubitor de 
arginți nu-i o dovadă a mulțumirii, ci a bolii și a nebuniei de care îi este 
cuprinsă mintea”.7! 

Neliniștea și întristarea celui lacom de avuţie se pot traduce printr-o 
patologie somatică, ca și printr-una psihică.72 

Arghirofilia și pleonexia mai produc și alte tulburări, dintre care unele 
afectează în special modul în care omul percepe realitatea și raportarea lui la 
ea. 

Arghirofilia, ca și celelalte patimi, înnegurează sufletul și întunecă 
mintea.73 „Zgârcitul vieţuiește în întuneric și noapte grea este între el și 
lume”,74 iar „vederea sufletului îi este stinsă”, constată Sfântul loan Gură de 
Aur;75 și încă: „zgârcenia este molimă cumplită: ea întuneca ochii și înfundă 
urechile celui care suferă de ea”.76 Prin urmare, zgârcitul are o viziune 
complet falsă despre lume. „Lăcomia este ca noaptea: pe toate le întunecă și 
le face altfel decât sunt”, mai spune Sfântul loan Gură de Aur;7 iar în altă 
parte arată că arghirofilia îl face pe om „să aiureze”.78 

Această viziune delirantă asupra realității se manifestă în primul rând 
prin felul în care este privit aproapele. Într-adevăr, acesta nu mai este văzut 
în adevărata sa realitate de persoană, creată după chipul lui Dumnezeu, ci 
numai prin prisma interesului propriu, micșorat la dimensiunea unui simplu 
mijloc de îmbogăţire, având o valoare pur financiară; pe scurt, el devine un 
obiect între altele. După cum arată Sfântul loan Gură de Aur, omul dominat 
de lăcomie nu este în stare să mai acorde vreo atenţie celor din jur și nu are 
niciun respect pentru ei.79 „Pentru cel lacom, oamenii nu sunt oameni”, 
constată el.80 

Caracterul delirant al acestei percepții se vădește de asemenea în felul 
în care sunt privite înseși avuţiile. Cel care se alipește de bunurile materiale 
pe care le posedă le acordă acestora o importanţă și o valoare care depășește 
cu mult ceea ce sunt ele în realitate și, prin urmare, le dă o atenţie nemeritată. 
De pildă, spun adesea Sfinţii Părinţi, aurul sau pietrele prețioase, care sunt 


70 Omilii la 1 Corinteni, XXII, ş. 

7 Omilii la Matei, XXXVIII, 3. 

72 A se vedea istorisirea lui Leonţiu de Neapole, în Viaţa Sfântului Ioan din Cipru, XXVII. 
73 Cf. Isihie Sinaitul, Capete despre trezvie, 57. 
74 Omilii la Efeseni, XVIII, 4. 

75 Omilii la | Corinteni, XXXIII, 6. 

76 Omilii la Ioan, LXV, 3. 

77 Omilii la Efeseni, XVIII, 4. 

73 Cuvântarea: Nimeni nu poate vătăma... 

79 Omilii la loan, LXIII, 3. 

50 Omilii la 1 Corinteni, LX, 4. 


simple pietre și cu adevărat țărână,8 numai din pricina unei mari amăgiri au 


ajuns să fie într-atât de admirate și râvnite. Și tot așa se întâmplă cu toate 
celelalte bogății. Dimpotrivă, așa cum arată Sfântul Simeon Noul Teolog, 
„acela care fie și-a păzit de la început, fie și-a rechemat și reprimit chipul și 
asemănarea lui Dumnezeu, acela și-a redobândit și vederea potrivit firii. Prin 
urmare, unul ca acesta... vede lucrurile așa cum sunt ele prin fire (...). Vede 
aurul și nu bagă de seamă strălucirea lui și înțelege că această materie vine 
din pământ și nu este decât țărână sau piatră, neputând să se schimbe spre 
nimic altceva. Vede argintul, mărgăritarele, toate pietrele prețioase, și 
simţirea sa nu este furată de coloritul lor, ci le vede pe toate ca pe niște pietre 
obișnuite și socotește că sunt deopotrivă lut și țărână. Vede haine scumpe și, 
fără să se minuneze de felurimea coloritului lor, înțelege că mătăsurile sunt 
scârnă de vierme și-i este milă de cei ce se desfată de ele și le caută ca pe niște 
lucruri prețioase”.82 

Omul iubitor de bogății își vădește starea de delir în care se află și 
prin aceea că ajunge să le acorde acestora o valoare absolută, privindu-le ca 
veșnice, în timp ce ele sunt, toate, pieritoare, stricăcioase și stricătoare de 
suflet (cf. Mt 6, 19-20; lac 5, 3).8% Lacomul și zgârcitul, lăsându-se înșelați și 
orbiți de plăcerea care le vine din patimă, ajung să nu mai știe care sunt 
adevăratele bunuri și adevărata bogăţie, absolute și veșnice. „Cu toate că se 
vede limpede cât e de nesigură, ne agățăm nebunește de bogăția pământească 
și ne lăsăm într-atât înșelați de aceste bucurii amăgitoare, încât nu ne putem 
închipui nimic mai mare și mai de preț decât aceste bunuri trecătoare”, 
remarcă Sfântul Grigorie de Nazianz.84 „Toate cele pe care le avem aici, pe 
pământ, ne amintește Sfântul Părinte, sunt nestatornice și, cum se întâmplă 
în jocul cu zaruri, trec iute dintr-o mână în alta și cu adevărat nimic nu este 
al nostru”."85 Și chemându-l pe om să se trezească și să-și vină în fire, el scrie: 
„Fugi de aceste bunuri nefolositoare! Vezi cât sunt ele de trecătoare! 
Deosebește și înțelege care este adevărul și care amăgirea, care are chip 
înșelător și care este adevărat!”.8 Iubitorii de avuţie dau veșnicia pe clipa 
repede trecătoare, cele nemuritoare pe cele stricăcioase și cele nevăzute și 
minunate pe cele văzute,57 adevăratele bogății ale Împărăției, comoara cea 
cerească (Mt 6, 20; Lc 12, 33-34), în schimbul bunurilor amăgitoare și al 


51 Cf. Sf. Ambrozie al Milanului, Despre Nabot, 26. Sf. Vasile cel Mare, Omilii împotriva 
bogaților, VII, 7. Sf. loan Gură de Aur, Omilii la II Timotei, VII, 2. 

52 Discursuri etice, VI, 217-233. 

83 A se vedea, de asemenea, | Pt. 1, 18. Sf. Grigorie de Nyssa, Despre viața lui Moise, II, 143. 

84 Cuvântări, teologice, XIV, 20. 

55 Jbidem. 

86 Ibidem, 21. 

87 jbidem. 


înșelătoarelor bogății ale lumii acesteia. „Nu-mi vorbi mie de bogăţia averilor, 
ci gândește-te la paguba mare ce o suferă îndrăgostiții de averi din pricina 
averilor lor! Pierd cerul de dragul bogăției lor; păţesc la fel ca unul care, 
pierzând onorurile cele mari din palatele împărătești, are numai o grămadă 
de bălegar și se fudulește cu ea!',8 spune Sfântul loan Gură de Aur. lar în altă 
parte remarcă: „Cei care trăiesc în întunericul nebuniei lor nu mai văd 
adevărata fire a lucrurilor; se tăvălesc în scârnă și bălegar, și nu văd că zac în 
murdărie și nu simt mirosul greu care vine din ea, fiind cu totul înrobiți de 
patima lor cea urâtă”.89 Tot el spune că iubitorul de avuţie este victima unei 
amăgiri, ca și cel aflat în întuneric, care nu poate deosebi o funie de un șarpe 
și prietenul de dușman. Este limpede că Sfântul Părinte socotește că acești 
oameni sunt cuprinși de un adevărat delir. 

Același delir se regăsește în teama pe care ei o încearcă la gândul că 
pot pierde toate câte le au, ca și în marea întristare care o însoțește. Nici 
teama, nici tristețea nu sunt în mod obiectiv motivate, ci vin din falsele 
convingeri care își au izvorul în sufletul lor înnebunit de patimă, așa cum 
arată Sfântul loan Gură de Aur: „Mulţi oameni nu judecă așa cum se cuvine 
lucrurile pământești, și de aceea cad în deznădejde. Ca și nebunii, se tem de 
cele care nu sunt cu adevărat de temut, le e frică de lucruri care adesea nici 
nu există și fug din fața unor umbre. Căci tot nebunie se cheamă și a te teme 
de pierderea banilor. Căci temerea aceasta nu vine din fire, ci dintr-o rea 
voință. Dacă ea ar fi cu adevărat prilej de supărare, toţi cei care au suferit 
pierderi ar trebui să fie cu toţii niște nenorociţi, dar nu este așa. lar dacă o 
aceeași întâmplare nefericită nu naște în toți oamenii aceeași mare supărare, 
urmează că nu în firea lucrurilor stă pricina întristării, ci în reaua noastră 
cugetare”.9 

Starea delirantă se regăsește de asemenea în altă trăsătură patologică 
a arghirofiliei: caracterul obsesiv?! și aproape halucinant pe care îl capătă 
banii și bogăţiile materiale în sufletul pe care ea îl stăpânește. Mintea unor 
asemenea oameni este bântuită în permanenţă de gândul la avuţii pe care le 
au sau pe care vor să le dobândească. Un asemenea mod de gândire 
deformează cu totul realitatea înconjurătoare. „Peste tot în jurul tău, tu nu 
vezi altceva decât aur, îi spune Sfântul Vasile cel Mare celui lacom de avere. 
Peste tot, pe el ţi-l închipui. Aurul îți bântuie gândurile ziua, și visele noaptea. 
Așa cum nebunii nu văd lumea așa cum este, ci cum le-o arată mintea lor 
tulburată, sufletul tău, robit cu totul de cugetarea la bani, vede peste tot aur 


58 Omilii la Matei, LXIII, 4. 

59 Omilie la Psalmul 9, |. 

90 Loc. cit. 

9 Cf, Sf. Vasile cel Mare, Omilii împotriva bogăției, VII, 1. 


și argint”.% Sfântul loan Gură de Aur, în mod analog, arată că omul atins de 
arghirofilie și de pleonexie ajunge să râvnească lucruri care nu există, 
mutându-se cu mintea într-o lume bântuită de fantasme.9% 

Caracterul patologic al acestor patimi se vădește și în multele 
patimi/boli pe care le nasc în sufletul omului. Urmând celor spuse de Sfântul 
Apostol Pavel (1 Tim. 6, 10), Sfinţii Părinţi spun că iubirea de avuţii este 
rădăcina și maica tuturor relelor.94 Astfel, Sfântul Nichita Stithatul se 
întreabă: „Dacă această boală e un rău așa de mare, încât primește ca al doilea 
nume pe cel de slujire la idoli, nu întrece orice răutate sufletul care bolește 
de bunăvoie de aceasta?”.9% 

Arghirofilia și pleonexia, așa cum am arătat, sting iubirea, zămislind 
astfel toate patimile care se împotrivesc acesteia: nesimţirea, dezgustul, ura, 
dușmănia, ținerea de minte a răului, certurile, uciderile și toate celelalte de 
același fel. Am văzut că ea naște în suflet teamă și întristare. Trebuie să 
arătăm că mai naște mânia” și felurite forme de violență,” dar și lenea,9% 
mândria, slava deșartă,!** și cele care vin împreună cu acestea două din 


urmă: îndrăzneala,!0! 102 


înălțarea de sine, disprețuirea aproapelui,!%3 
nesupunerea,!%4 obrăznicia, aroganţa.!%5 
In încheiere, să arătăm ce anume favorizează dezvoltarea arghirofiliei 


și a pleonexiei. Sfântul Maxim învaţă că „trei sunt pricinile dragostei de bani: 


92 Ibidem, VI, 1. 

9 Cf. Omilii la 1 Corinteni, VII, 2. A se vedea, de asemenea, Sf. Isaac Sirul, Cuvinte despre 
nevoință, 8. 

94 Cf. Sf. loan Gură de Aur, Omilii la Matei, LIII, 4. Omilii la loan, XL, 4; LXIX, 1; Omilii la 
1 Corinteni, XXIII, 5. loan Moshu, Livada duhovnicească (Limonariu), 152. Evagrie, Despre 
deosebirea patimilor și a gândurilor, 1, PG 79, 1200. Sf. loan Casian, Așezămintele mănăstirești, 
VII, 2; n. Sf. Grigorie cel Mare, Comentariu la Iov, XV, 19. Sf. Talasie. Capete despre dragoste... 
I, 34. Sf. loan Damaschin, Cuvânt minunat și de suflet folositor. Sf. Nil Sorski, Regula, V. 

95 Cele 300 de capete, II, 55. 

96 Cf. Sf. loan Casian, Convorbiri duhovnicești, V, 10. Sf. Grigorie de Nyssa, Despre feciorie, 
IV, 5. Isihie Sinaitul, Capete despre trezvie, 59. Sf. Nichita Stithatul, Despre suflet, 56. Sf. loan 
Scărarul, Scara, XVI, 21. 

97 Cf. Sf. Grigorie cel Mare, Comentariu la lov, XXXI, 45. Isihie Sinaitul, Capete despre 
trezvie, 59. 

98 Sf. loan Gură de Aur, Tâlcuire la Psalmul 9, 1; n; Omilii la 1 Corinteni, XXIII, 3. 

99 Cf. Sf. loan Gură de Aur, Tâlcuire la Psalmul 9, 1; n; Omilii la Isaia, II, 7. 

100 jdem, Tâlcuire la Psalmul 9, n. 

101 Sf. loan Casian, Așezămintele mănăstirești, VII, 8. 

102 Cf. Sf. loan Gură de Aur, Omilii la Facere, XXXVII, 5. 

103 Ibidem. 

104 Sf. loan Casian, loc. cit. 

195 Jbidem. Sf. loan Gură de Aur, Omilii la 1 Corinteni, LX, 4. 


iubirea de plăcere, slava deșartă și necredința. Cea mai rea dintre acestea este 
necredința”.1% Iar Sfântul loan Gură de Aur spune: „A voi să ai mai multe 
bunuri pământești decât altul este semn de răcire a iubirii; lăcomia n-are altă 
pricină decât mândria, ura și disprețuirea semenilor”.197 


196 Capete despre dragoste, III, 17. 
197 Omilii la Efeseni, XVIII, 3. 


6 


Tristeţea 


În Rai, omul nu cunoștea tristețea (Avnn).! Aceasta a apărut în urma 
păcatului adamic? și este legată de starea de cădere în care se află omul. Ea 
nu ţine deci de natura primordială și fundamentală a omului.3 Totuși, cu 
toate că este o urmare a greșelii lui Adam, tristețea nu este ipso facto o patimă 
rea și nu este nici străină de firea omului. 

Există, într-adevăr, două forme de tristeţe.+ Cea dintâi intră în rândul 
celor numite de Sfinţii Părinţi „afecte firești și neprihănite”,5 adică stări care 
au apărut în firea omenească în urma păcatului originar, dar care, cu toate că 
sunt mărturii ale căderii sale din starea de desăvârșire inițială, nu sunt rele.6 
Tristeţea, care face parte dintre aceste afecte naturale, nu numai că este 
„neprihănită”, dar poate sluji drept temei al unei virtuţi: „întristarea cea după 
Dumnezeu” (2 Cor. 7, 10),7 care-l face pe om să se mâhnească pentru starea 
decăzută în care se află, să-și plângă păcatele, să se întristeze de pierderea 
curăției sale de la început, să sufere din pricina depărtării de Dumnezeu, și 
care este o stare de pocăință, de doliu duhovnicesc (revoq), de străpungere 
a inimii (karoavvâ1G), care ajunge la desăvârșire în darul lacrimilor. Această 
virtute îi este absolut necesară omului căzut pentru a regăsi calea spre 
Împărăţie și a redobândi în Hristos starea paradisiacă. Astfel, Sfântul Maxim 
scrie: „în cei ce se străduiesc, și afectele devin bune, și anume când (...) le 
folosesc spre câștigarea bunurilor cerești. De pildă (...) întristarea (o pot 
preface) în pocăinţa care aduce îndreptarea de pe urma păcatului din timpul 
de aici”.9 

Cea de-a doua formă de tristeţe, care face obiectul studiului de față, 
este, dimpotrivă, o patimă, o boală a sufletului, produsă prin reaua 
întrebuințare a tristeții pomenite mai sus. În loc de a se folosi de întristare 


1 Cf. Apoftegme, N 561. Sf. Atanasie cel Mare, Tratat despre întruparea Cuvântului, 3. Sf. 
loan Gură de Aur, Omilii la statui, XI, 2. 

2 Cf. Sf. Macarie Egipteanul, Omilii duhovnicești (Col. III), XXVIII, 1, 2. Sf. Maxim 
Mărturisitorul, Răspunsuri către Talasie, 1, PG go, 2694. 

3 Cf. Apoftegme, N 561. Sf. Maxim Mărturisitorul, Răspunsuri către Talasie, 1, PG 9o0,269A. 

4 Cf. Sf. Maxim Mărturisitorul, Răspunsuri către Talasie, 58, PG go, 592D; 593B; 5964. 

5 Sf. loan Damaschin, Dogmatica, III, 20. 

6 Ibidem. 

7 Cf. Sf. Nichita Stithatul, Cele zoo de capete, I, 60. Sf. Isihie Sinaitul, Capete despre trezie, 
136. 
BCR Apoftegme, N 561. Sf. Simeon Noul Teolog, Cateheze, XXIX, 215-234. 
9 Răspunsuri către Talasie, 1, PG go, 269B. 


pentru a-și plânge păcatele și a se mâhni pentru înstrăinarea sa de Dumnezeu 
și pentru pierderea bunurilor duhovnicești, omul o folosește pentru a 
deplânge pierderea bunurilor materiale; el se întristează pentru că n-a putut 
să-și împlinească vreo dorință sau să guste vreo plăcere, sau pentru că a 
suferit ceva neplăcut de la oameni. El dă tristeţii o folosință contrară firii, 
anormală." Așa spune Sfântul loan Gură de Aur, arătând că: „Nu nenorocirea, 
ci păcatul pe care-l facem trebuie să ne întristeze. Dar omul a schimbat 
rânduiala și nu face ceea ce trebuie la timpul cuvenit: face mulțime de păcate 
și nu se îndurerează din pricina lor, dar de îndată ce i se întâmplă ceva cât de 
cât neplăcut, cade în deznădejde”.2 Astfel, tristețea devine „o patimă tot atât 
de grea și supărătoare ca mânia și căutarea plăcerii, și aduce aceleași roade 
rele dacă nu știm să ne folosim de ea potrivit rațiunii și în chip prevăzător”.B 

În această patimă omul vădește un îndoit comportament patologic: 
pe de o parte el nu se întristează - așa cum ar trebui să facă neîncetat - pentru 
starea de decădere, de păcat și de boală în care se află, care este cu adevărat 
o stare vrednică de plâns; iar, pe de altă parte, se întristează din pricina unor 
lucruri pentru care nu merită să te mâhnești.'4+ Putinţa omului de a se întrista 
nu numai că nu este folosită așa cum a voit Dumnezeu atunci când i-a dăruit- 
0, pentru a se îndepărta de păcat, ci, dimpotrivă, ajunge să fie folosită 
anapoda - în chip lipsit de rațiune, dacă ne gândim la menirea ei firească -, 
ca să-și manifeste alipirea de această lume, intrând astfel, în mod paradoxal, 
în slujba păcatului. 

În afară de ceea ce arată cuvântul în sine, tristețea (Aunn) apare ca o 
stare de suflet caracterizată prin lipsă de îndrăzneală,'5 slăbiciune,'€ greutate 
și durere psihică, deznădejde,'7 strâmtorare,'$ apăsare a inimii, disperare 
dureroasă, însoțită cel mai adesea de neliniște și chiar de spaimă.” 

Această stare poate avea multe cauze, dar este întotdeauna o reacţie 
patologică a facultăţii irascibile sau a celei poftitoare a sufletului, sau a 


10 Cf. Sf. Maxim Mărturisitorul, Răspunsuri către Talasie, 58, PG go, 592D; 593B; 596A. 

" Ibidem, 593A. 

12 Către Staghirie Ascetul, III, 13. 

13 Ibidem, 14. 

14 Este de la sine înțeles că nu punem în această categorie tristețea resimțită de om pentru 
nenorocirile care i se întâmplă aproapelui, care este o formă de compătimire. 

15 Cf. Sf. loan Gură de Aur, Către Staghirie Ascetul, III, 13. 

16 jpidem. 

17 Avva Dorotei, Învăţături de suflet folositoare, V, 6-7. 

'8 Jbidem. 

19 Ibidem. 

29 Sf. loan Casian, Așezămintele mănăstirești, IX, 1. 

21 Avva Dorotei, Învățături..., V, 6-7. 


amândurora împreună, fiind, deci, în mod esenţial legată de concupiscență 
și de mânie. „Uneori tristețea, scrie Evagrie, apare din cauza neîmplinirii 
dorințelor (orepnoig rwv emiOvuiwv), alteori ea urmează mâniei”.22 Dar ea 
poate apărea în suflet și prin lucrarea directă a diavolilor sau chiar fără vreun 
motiv vădit. În continuare, vom examina în detaliu aceste diferite etiologii 
ale tristeţii. 

1) Cel mai adesea tristeţea este provocată de lipsa împlinirii uneia sau 
mai multor dorințe. „Tristețea apare din lipsa unei plăceri trupești”, arată 
Evagrie.% Sfântul loan Casian spune și el că tristețea vine atunci când „cineva 
a văzut spulberată speranţa ce-și făurise în minte”;24 și că un soi de tristețe 
„ia naștere când ni s-a zădărnicit o dorință”.3%5 Și pentru că „dorința e 
începutul oricărei patimi”,26 fiecare patimă poate întotdeauna naște tristețe; 
cel care are „înclinare pătimașă pentru vreun lucru pământesc” este adesea 
supus tristeții, spune tot Evagrie.27 Plăcerea fiind legată de dorință, putem 
spune și că „tristețea este lipsa unei plăceri (orepnoic n5ovnq), fie prezente, 
fie viitoare” 28 Sfântul Maxim Mărturisitorul? și Sfântul Talasie3* definesc 
tristețea în același fel. Am văzut deja că Sfântul Maxim subliniază faptul că 
plăcerea simțurilor este în mod inevitabil urmată de durere, care cel mai 
adesea este de natură psihică, iar nu fizică, luând forma tristeţii. De aceea el 
spune că tristeţea este „sfârșitul plăcerii trupești”.31 

Fiind efectul neîmplinirii dorinței carnale (în sensul larg al acestui 
termen) și al plăcerii care este legată de ea, tristețea vădește că cel atins de ea 
este alipit de bunurile acestei lumi. De aceea, Evagrie subliniază faptul că ea 
este legată de toate patimile, pentru că toate patimile implică pofta, și 
spune că „nu se poate respinge un astfel de vrăjmaș dacă avem vreo înclinare 
pătimașă pentru vreun lucru pământesc”.33 Avva Dorotei spune și el, în 
același sens: „Cel care nu disprețuiește toate cele pământești (...) nu poate 
scăpa de tristețe”.34 lar Sfântul loan Scărarul arată că „cel care a urât lumea a 


22 Tratatul practic, 10. 

23 Despre cele opt duhuri ale răutății, n, PG 79, u56D. 
24 Așezămintele mănăstirești, IX, 4. 

25 Convorbiri duhovnicești, V, n. 

20 Evagrie, Despre cele opt duhuri ale răutății, n, PG 79, n56D. 
27 Tratatul practic, 19. 

28 Ibidem. 

29 Răspunsuri, către Talasie, 58, PG 90, 593A. 

3% Despre dragoste, înfrânare..., |, 75. 

31 Răspunsuri către Talasie, 53, PG go, 592D. 

32 Cf. Despre cele opt duhuri ale răutății, n-2. 

33 Tratatul practic, 19. 

34 Sentinţe, 3. 


scăpat de întristare; iar cel ce e împătimit de ceva dintre cele văzute încă n-a 
scăpat de întristare. Căci cum nu se va întrista de lipsa a ceea ce iubește?”.35 
Tot el spune încă: „Dacă cineva socotește că nu simte nicio împătimire față 
de vreun lucru, dar inima lui e întristată pentru lipsa lui, unul ca acesta se 
înșală cu desăvârșire”.36 

De aceea întâlnim adesea tristețea născută din pierderea vreunui bun 
material37 sau din orice pagubă de același fel.38 Alipirea pătimașă a omului de 
viața pământească și de cele din ea care-i satisfac patimile, de asemenea, 
poate naște tristețea: fie din pricina gândului la toate cele ce-i pot pune viața 
și plăcerea în primejdie, fie chiar din pricina necazurilor de tot felul: boală,39 
relele care i se pot întâmpla,+* moartea.*! 

Tristeţea poate fi trezită, de asemenea, de pizma față de bunurile 
materiale sau morale ale altuia.? 

Ea poate fi cauzată de lipsa onorurilor din partea lumii, fiind astfel 
legată de chenodoxie.B 

Să notăm și faptul că nu totdeauna tristețea este provocată de 
neîmplinirea unei anume dorinţe, legate de un lucru anume; ea poate să fie 
legată de o insatisfacție de ordin general, de un sentiment de frustrare privind 
întreaga existenţă, vădind astfel faptul că nu sunt împlinite dorinţele 
profunde și fundamentale ale persoanei, chiar dacă ea nu știe limpede care 
sunt acestea. 

2) O a doua cauză a tristeţii este mânia. Astfel, Evagrie spune: 
„tristețea urmează mâniei”; într-adevăr, explică el, „mânia este o dorință de 
răzbunare care, neîmplinită, naște tristețea”. La fel scrie Sfântul Maxim: 
„întristarea (supărarea) este împletită cu amintirea răului. Prin urmare, când 
mintea va oglindi fața fratelui cu supărare, vădit este că-și amintește răul de 
la el”.4% Sfântul loan Casian, nedând alte precizări, spune și el că „tristețea 


este uneori urmarea unei mânii anterioare”;46 și mai spune că există un soi 


35 Scara, II, n. 

36 Ibidem, 16. 

37 Cf. Sf. loan Gură de Aur, Omilii la statui, V, 4; VII, 1. 

38 Cf. Sf. loan Casian, Convorbiri duhovnicești, V, n. 

39 Sf. loan Gură de Aur, Omilii la statui, VII, 1. 

40 Ibidem. 

+ Ibidem; V, 4. Sf. Grigorie de Nyssa, Despre feciorie, III, 3; 9. 

42 Cf. Sf. Maxim Mărturisitorul, Capete despre dragoste, III, 91. 

45 Cf. Sf. Isaac Sirul, Cuvinte despre nevoință, 1. Evagrie, Despre cele opt duhuri ale răutății, 
12, PG 79, n58B. Cf. Tratatul practic, 13. 

44 Despre cele opt duhuri ale răutăţii, n, PG 79, n56B. Cf. Tratatul practic, 10; 25. 

45 Capete despre dragoste, III, 89. Cf. 96. 

49 Așezămintele mănăstirești, LX, 4. 


de tristețe care „ia naștere când încetează mânia”.17 

În afară de ţinerea de minte a răului, de supărarea pe aproapele și 
dorința de a se răzbuna pe el, tristeţea este legată și de alte sentimente. 
Uneori omul se întristează pentru că mânia sa a fost necuvenit de mare în 
raport cu ceea ce a generat-o sau, dimpotrivă, pentru că n-a izbucnit pe 
măsura supărării sau pentru că n-a trezit, în cel asupra căruia s-a pornit, 
reacția pe care o aștepta. 

Tristeţea poate fi generată și de o jignire sau de ceea ce omul crede că 
a fost o jignire: „fiind nedreptăţiți sau socotind că am fi nedreptăţiți, ne 
mâhnim”.48 

În aproape toate aceste situaţii, această patimă vădește iubire de sine 
și este, deci, legată de slava deșartă și de mândrie, cum este legată de ele și 
mânia din care se naște ea uneori. Tristeţea vădește reacția unui ego frustrat 
în dorința afirmării de sine - situație în care această a doua cauză a tristeții 
apare ca înrudită cu cea dintâi -, care crede că nu este apreciat la justa sa 
valoare.49 inerea de minte a răului suferit, de care se leagă cel mai adesea 
tristețea, este de altfel un resentiment al mândriei rănite, iar mânia care naște 
tristețea exprimă adesea voința de reafirmare a eului, de redobândire a 
siguranţei de sine și de înălțare în ochii proprii și în ochii celuilalt. În acest 
caz, tristețea este expresia sentimentului de eșec sau de neputinţă, care-l 
cuprinde pe om în încercarea nereușită de a-și recâștiga onoarea pierdută. 

3) Uneori tristeţea apare ca nemotivată. „Câteodată însă, chiar fără să 
existe vreun motiv care să ne pricinuiască această cădere (...), suntem apăsați 
de o neașteptată tristețe”, arată Sfântul loan Casian.5* Tot el, puţin mai sus, 
spune că există o tristeţe, care se manifestă ca o „dureroasă disperare... fără 
noimă” 3! În acest soi de tristeţe, deosebirea dintre ea și akedie, pe care o vom 
examina în capitolul următor, este greu de stabilit. 

4) Trebuie știut că demonii au un rol important în nașterea, 
dezvoltarea și menţinerea oricărei forme de tristețe, dar mai ales a acesteia 
din urmă. Dacă spunem despre ea că este nemotivată, facem aceasta pentru 
că nu este direct legată de o acțiune anume a persoanei atinse de ea, pentru 
că nu este, precum celelalte, efectul neîmplinirii unei dorinţe sau efect al 
mâniei, dar nu pentru că n-ar avea la modul absolut nicio cauză. Sfinții 
Părinți spun că cel mai adesea ea apare în sufletul omului prin lucrarea 
demonilor. Astfel, Sfântul loan Casian arată că „uneori însă, chiar fără să 
existe vreun motiv care să ne pricinuiască această cădere, din îmboldirea 


47 Convorbiri duhovnicești, V, n. 

48 Dogmatica, Il, 16. Cf. Marcu Ascetul, Despre cei ce cred că se îndreptează din fapte, 180. 
49 Cf. Sf. Varsanulfie și loan, Scrisori, 698. Avva Dorotei, Sentinţe, 3. 

5% Așezămintele mănăstirești, IX, 4. 

5! Jbidem, n. 


vicleanului vrăjmaș suntem apăsaţi de o neașteptată tristețe”.* Sfântul loan 


Gură de Aur, vorbind despre starea sufletească a prietenului său, Stagirie, 
copleșit de o puternică tristețe, subliniază în repetate rânduri rolul influenței 
demonice.% E] scrie așa: „Diavolul este cel care îți învăluie mintea cu această 
neagră tristeţe, întunecând-o, și tot el se luptă să ia de la tine orice gând bun 
care te-ar putea linişti și întări. Și aflându-ţi sufletul lipsit de acestea, îl 
lovește, umplându-l de răni”.5 

De altfel, unul dintre efectele imediate ale lucrării diavolești este 
tocmai apariţia în suflet a unei stări de întristare. „Gândurile de la draci sunt 
tulburate și pline de întristare”, spune Sfântul Varsanufie.55 Și putem afirma 
și contrariul: orice stare de tristețe rea a sufletului este întotdeauna semn al 
lucrării diavolești. „Căci am auzit că cele ce se fac cu tulburare și întristare... 
sunt ale dracilor”, spune marele Bătrân.56 


Cu toate că adesea evenimentele exterioare suscită și motivează 
tristețea, trebuie să subliniem că, în realitate, nu ele sunt adevărata ei pricină, 
ci doar simple prilejuri de manifestare. Izvorul ei se află în sufletul omului, 
mai precis în atitudinea lui față de cele ce îi vin din afară, ca și faţă de sine 
însuși. Omul este deci cel răspunzător de tristețea de care se lasă cuprins, iar 
împrejurările și relele înseși care i se întâmplă nu-i pot servi drept scuză 
întemeiată. „Bucuriile, ca și întristările -— scrie Sfântul loan Gură de Aur - nu 
ţin atât de firea lucrurilor, cât vin din propriile noastre stări sufletești. Dacă 
acestea sunt puse în chip înțelept în bună rânduială, inima noastră va fi 
întotdeauna mulțumită. Adesea, bolile trupului au drept cauză mai curând 
vreo tulburare lăuntrică decât starea rea a vremii sau altă înrâurire din afară. 
Tot astfel se întâmplă și cu bolile sufletului. lar dacă bolile trupești țin de 
firea noastră, acestea din urmă nu atârnă decât de voința noastră (și ne putem 
feri de ele)”.57 

Chiar și atunci când diavolii sunt cei care trezesc sau mențin stările 
de tristețe, ei nu pot să facă aceasta decât dacă află în suflet teren prielnic și 
numai folosindu-se de participarea - mai mult sau mai puţin conștientă - a 
voinței omului. De aceea Sfântul loan Gură de Aur îi spune prietenului său, 
Stagirie: „Nu demonul este pricinuitorul tristeții neguroase care te-a cuprins, 


5 Așezămintele mănăstirești, IX, 4. Cf. Avva Dorotei, Învăţături de suflet folositoare, V, 6- 


53 Către Staghirie Ascetul, |, +; Il, 1. 
54 Ibidem, II, 1. 

55 Scrisori duhovnicești, 124. Cf. 7o. 
56 Ibidem, 433. 

57 Omilii la statui, |, 3.2. 


ci chiar tristeţea ta îl ajută să-ți strecoare în suflet aceste cugete rele”.58 


Adesea, tristețea se află în suflet înainte de a interveni direct diavolul, el 
nefăcând altceva decât să se folosească de aceasta stare ca să sporească 
patima. 


Patima tristeţii poate lua forma extremă a deznădejdii (anoyvwo1c),59 
care este una dintre manifestările ei cele mai grave. „O prea mare întristare 
este foarte primejdioasă, spune Sfântul loan Gură de Aur, căci ea poate aduce 
chiar moartea omului; de aceea Apostolul Pavel îi îndeamnă pe Corinteni să- 


| ierte pe cel ce a greșit, «ca să nu fie copleșit de prea multă întristare» (2 Cor. 
» 60 


3,9): 

Diavolul joacă un rol deosebit de important în căderea omului în 
deznădejde, și prin ea poate provoca în suflet adevărate catastrofe. 
„Demonul, spune Sfântul loan Gură de Aur, nu are altă armă mai de temut 
împotriva noastră ca deznădejdea; de aceea, el se bucură mai puțin când 
păcătuim, decât atunci când ne deznădăjduim din pricina păcatelor”.S! Într- 
adevăr, ajuns într-o asemenea stare, omul își pierde cu totul nădejdea în 
Dumnezeu, și prin aceasta taie legătura cu El. El lasă astfel câmp liber lucrării 
diavolului, predându-se puterii lui și sortindu-se morţii spirituale. Căci 
„întristarea lumii aduce moarte”, scrie Sfântul Apostol Pavel (2 Cor. 7, 10).% 
Sub efectul deznădejdii - uneori chiar al unei simple întristări - omul ajunge 
să se dedea patimilor celor mai distrugătoare, crezând că ele sunt un leac 
pentru starea lui cea rea, fie și numai pentru faptul că îl fac pentru o clipă să 
uite de starea în care se află. De aceea Sfântul Apostol Pavel spune că 
asemenea oameni „petrec în nesimţire și s-au dedat pe sine desfrânării, 
săvârșind cu nesaţ toate faptele necurăţiei” (Efes. 4, 19). Sfântul Grigorie cel 
Mare, având în minte aceste cuvinte, spune că din întristare „vine 
rătăcirea minţii în cele neîngăduite”.63 

Pricină de moarte spirituală, deznădejdea îl duce pe om și la moartea 
trupească, împingându-l la sinucidere: nemaiașteptând nimic de la viaţă, el 
își pune în gând să se omoare și ajunge chiar s-o facă.04 Pentru a explica 


58 Către Staghirie Ascetul, II, a. Cf. III, 13. 

59 Cf. Sf. loan Scărarul, Scara, XXVI, 72. Sf. Simeon Noul Teolog. Cele 225 de capete 
teologice și practice, 1, 72. Sf. Nil Sorski, Regula, V. 

60 Omilii la loan, LXXVIII, 1. 

61 Omilii despre pocăință, |, 2. 

62 Cf. Sf. Nichinta Stithatul, Cele 3oo de capete, 1, 60. Isihie Sinaitul, Capete despre trezvie, 
135. Sf. Nil Sorski, Regula, V. 

63 Comentariu la Iov, XXXI, 45. 

64 vedem aceasta la Stagirie, prietenul Sfântului loan Gură de Aur, care mărturisește că 
este hărțuit de ideea sinuciderii și se află pe punctul de a o pune în faptă (cf. Către Staghirie 


această situație, Sfântul loan Gură de Aur arată că în acest caz poate fi vorba 
și de o lucrare diavolească, dar insistă asupra responsabilității omului: 
„Aceste gânduri aducătoare de moarte, îi scrie el lui Stagirie, nu vin numai de 
la diavol, ci le aduce însăși întristarea ta. Da, deznădejdea ta mai mult decât 
duhul rău le aduce în suflet și poate că ea este singura lor pricină. Se știe doar 
că mulți oameni, fără să fie chinuiți de diavoli, din pricina unor puternice 
suferinţe voiesc în chip nebunesc să-și ia viața, numai ca să scape de ele”.65 
„O mare întristare, chiar fără ajutorul diavolului, dă naștere celor mai mari 
rele (...) Sub apăsarea deznădăjduirii, nenorociţii de ei își pun laţul de gât sau 
își împlântă un cuțit în piept sau se aruncă în apă sau în alt chip se dau morții. 
Chiar și atunci când este vădită lucrarea duhului rău în ei, oamenii pe ei înșiși 
trebuie să se învinuiască pentru pierzania lor, că s-au lăsat înrobiți și doborâți 
de supărare”.66 
Pentru toate aceste motive, tristețea este privită de Sfinţii Părinţi ca o 

boală a sufletului$7 de o mare gravitate și cu efecte puternice. Cu atât mai 
mult este așa când e vorba despre deznădejde.*8 „Mare este stăpânirea 
tristeţii, spune Sfântul loan Gură de Aur; ea este o boală a sufletului care cere 
multă putere și curaj pentru a i te împotrivi și pentru a izgoni răul pe care-l 
aduce”.69 

Sfinţii Părinţi prezintă adesea această patimă ca pe o formă de 
nebunie, net vizibilă atunci când este vorba despre deznădejde. Sfânta 
Sinclitichia, vorbind despre „tristețea care vine de la vrăjmaș”, spune că este 
„plină de nebunie”.7* lar Sfântul loan Casian constată că „dacă printr-un asalt 
întâmplător, sau prin diferite ocazii neașteptate, tristețea a avut putinţa să 
pună stăpânire pe sufletul nostru, atunci... zguduie din temelii și ne cufundă 
în grea deznădejde (labefactat et deprimit) mintea”; „după ce a pierdut orice 
judecată sănătoasă, iar pacea inimii i s-a tulburat, îl face pe om să se comporte 
ca unul ieșit din minți (...), îl doboară și-l prăbușește într-o disperare 
dureroasă”.7! 


Ascetul, |, 1 și 2; Il, 1. 

65 Către Staghirie Ascetul, II, 1. 

66 jpidem. 

67 Cf. Sf. loan Casian, Așezămintele mănăstirești, IX, 2. Sf. loan Gură de Aur, Omilii la 
statui, XVII, 3; Către Staghirie Ascetul, III, 14. Evagrie, Despre cele opt duhuri ale răutății, 12, 
PG 79, u58B; n58C. Sf. Isaac Sirul, Cuvinte despre nevoință, 19. 

68 sf. loan Gură de Aur, Către Teodor cel căzut, |, | („acest soi de boală”). 

69 Omilii la loan, LXXVIII, 1. De asemenea, el spune că ea este o rană, o plagă a sufletului 
(Omilii la statui, VI, 1). 

79 Apoftegme, seria alfabetică, Sinclitichia, 21. 

7! Așezămintele mănăstirești, IX, 1. Cf. Sf. loan Gură de Aur, Către Staghirie Ascetul, |, 1. 


Efectele patologice ale tristeții sunt devastatoare. Astfel în Cartea lui 
Isus Sirah stă scris că „pe mulţi i-a omorât întristarea” (Sir. 30, 21). Sfântul 
loan Gură de Aur nu se ferește să spună că „o mare tristețe este mai 
vătămătoare pentru noi decât loviturile vrăjmașului”.72 

Nu numai că „întristarea este o stavilă în calea binelui”,7 ea și aduce 
în suflet mulțime de rele. Sfântul Nil Sorski o numește „rădăcina tuturor 
răutăților”.74 

Pe lângă faptul că naște deznădejdea și relele ei urmări dacă este 
lăsată să se dezvolte, încă de la primele ei manifestări patima tristeții produce 
atitudini pătimașe, făcându-l pe om morocănos,75 rău,7€ ranchiunos,77 plin de 
amărăciune,78 pizmaș,79 lipsit de răbdare.8* În felul acesta, relațiile omului cu 
semenii săi sunt profund tulburate.8 

Să mai notăm faptul că, asemenea tuturor celorlalte patimi, tristețea 
întunecă sufletul&? și orbește mintea, tulburându-i puterea de judecată.83 

Unul dintre efectele ei specifice este îngreunarea sufletului.5 Omul, 
este prin ea cu totul lipsit de putere, devine delăsător,8 laș,8€ paralizându-i 
orice lucrare.87 Mai ales acest din urmă efect este deosebit de grav, pentru că- 
lipsește pe om de dinamismul necesar în lucrarea celor duhovnicești, îl face 


88 


să piardă rodul eforturilor sale ascetice, „răpindu-i rugăciunea”,*% mai ales 


atunci când tristețea urmează făptuirii păcatului.89 


72 Către Staghirie Ascetul, |, 1. 

73 Evagrie, Despre cele opt duhuri ale răutății, n. 

74 Regula, V. 

75 Sf. loan Casian, Așezămintele mănăstirești, IX, n. 

76 sf. Grigorie cel Mare, Comentariu la lov, XXXI, 45. 

77 Ibidem. 

78 Ibidem. 

79 Sf. loan Casian, loc. cit. 

50 Jpidem. 

5 Cf. ibidem, 4. 

82 Cf. Sfântul loan Scărarul, Scara, Cuvântul 26, Cuprinsul pe scurt..., 9. 
83 cf, Evagrie, Despre cele opt duhuri ale răutății, 12. 

84 Sf. Isaac Sirul, Cuvinte despre nevoinţă, 8. 

85 Cf. sf, Grigorie cel Mare, Comentariu la lov, XXXI, 45. Sf. Nil Sorski, Regula, V. 
36 sf. loan Casian, Convorbiri, duhovnicești, V, 16. 

57 Idem, Așezămintele mănăstirești, IX, n. Sf. Nil Sorski, Regula, V. 

58 Evagrie, Către monahi, 56. Cf. Despre cele opt duhuri ale răutății, n. 
89 Cf. Sf. loan Scărarul, Scara, V, 9, u. 


7 


Akedia 


Akedia (oxnSia) se înrudește cu tristeţea! atât de mult, încât tradiția 
ascetică apuseană, al cărei inspirator este Sfântul Grigore cel Mare, le pune 
laolaltă, socotindu-le una și aceeași patimă.? Tradiţia răsăriteană însă face 
deosebire între ele, privindu-le la două patimi distincte.3 

Termenul axnâia a fost preluat în latină sub forma acedia, greu de 
tradus în limbile moderne în chip simplu și complet în același timp. Cuvintele 
„lene” sau „plictis”, prin care el este adesea redat, nu exprimă decât o parte 
din realitatea complexă desemnată de această noţiune. 

Akedia corespunde, desigur, unei anumite stări de lene4 și unui soi de 
plictis, dar alături de acestea ea mai cuprinde și lehamite, silă, urât, 
lâncezeală, moleșeală,5 descurajare,€ toropeală, lipsă de grijă, amorţeală, 
somnolență? - akedia împingându-l pe om la somnă fără ca el să fie cu 
adevărat obosit” —, îngreunarea trupului,!* ca și a sufletului." 

Există în akedie un sentiment de insatisfacție vagă și generală, astfel 
încât pe omul aflat sub stăpânirea acestei patimi nu-l mai interesează nimic, 
găsește toate lucrurile lipsite de sens și fără rost și nu mai așteaptă nimic de 
la viață.2 

Akedia îl face pe om nestatornic cu sufletul și cu trupul.'3 Mintea, 
incapabilă de a se fixa, trece de la un lucru la altul. Îndeosebi când este singur, 
omul nu mai poate suferi să stea în locul în care se află, patima împingându- 


1 Cf. Sf. loan Casian, Așezămintele mănăstirești, X, 1. 

2 Cf. Sf. Grigore cel Mare, Comentariu la lov, XXXI, 85. 

3 În afară de Evagrie și Sf. loan Casian, a se vedea și: Sf. Atanasie cel Mare, Viaţa Sfântului 
Antonie, 36; Paladie, Viaţa Sfântului loan Gură de Aur (în fr. ed. Collman-Norton, p. 133); Sf. 
Maxim Mărturisitorul, Capete despre dragoste, |, 67; Sf. loan Scărarul, Scara, XIII. 

4 Cf. Sf. loan Casian, Convorbiri duhovnicești, V, 16. 

5 Cf. Herma, Păstorul, Vedenia III, 19 (11), 3. 

6 sf. Simeon Noul Teolog, Cele 225 de capete teologice și practice, I, 66. 

7 Cf. Sf. loan Gura de Aur, Convorbiri duhovnicești, V, 16. 

8 Cf. Sf. Simeon Noul Teolog, Cele 225 de capete..., |, pi. Sf. loan Casian, Convorbiri 
duhovnicești, V, n. 

9 Cf. Sf. loan Scărarul, Scara, XIII, 5 și 1. 

10 Cf. Sf. Arsenie, Epistole, 19. Sf. Simeon Noul Teolog, Cele 225 de capete..., 1, 66; pi. Sf. 
loan Scărarul, Scara, XIII, 1. 

1 Cf. Sf. Isaac Sirul, Cuvinte despre nevoinţă, 8. 

12 Cf. Sf. Diadoh al Foticeei, Cuvânt ascetic în o sută de capete, 58. 

13 Cf. Sf. loan Casian, Așezămintele mănăstirești, X, 6. Convorbiri duhovnicești, V, 16. 


| să iasă'+ și să colinde prin alte locuri. Adesea ajunge hoinar, rătăcind din loc 
în loc.'5 

În general, ea îl împinge pe om să caute cu orice preț întâlnirea cu 
ceilalți.1€ Aceste întâlniri nu-i sunt, obiectiv vorbind, cu totul necesare, dar, 
târât de patimă, el le resimte ca atare, căutând pretexte „bune” pentru a le 
îndreptăţi.'7 Relaţiile sale cu oamenii sunt cel mai adesea ușuratice, 
întreținute prin vorbărie deșartă'8, născută dintr-o curiozitate fără rost..9 

Se poate întâmpla ca akedia să nască în sufletul stăpânit de ea un 
mare dezgust față de locul unde șade;?* îi oferă motive ca să fie nemulțumit 
de el și-l face să creadă, în mod iluzoriu, că în altă parte i-ar fi mai bine.2 „ÎL 
face să tânjească după alte locuri, unde ar putea găsi mai ușor cele de 
trebuință”.22 Akedia poate, de asemenea, să-l facă pe om să fugă de lucrurile 
pe care le are de împlinit, mai ales de munca sa, de care îl face să fie 
nemulțumit,%3 împingându-l să caute alte activități, care, crede el, ar fi mai 
interesante și l-ar face fericit... 

Toate aceste stări legate de akedie sunt însoţite de neliniște, care, 
alături de sila de toate, constituie o caracteristică fundamentală a acestei 
patimi.*4 

Demonul akediei atacă mai ales pe cei dedicați viețuirii duhovnicești; 
el încearcă să-i întoarcă din căile Duhului, să le împiedice în orice chip 
lucrarea pe care o cere o asemenea viaţă și mai ales să-i depărteze de la pravilă 
și de la stăruința în nevoinţa ascetică,35 să le tulbure liniștea și nemișcarea 
care o înlesnesc.2€ Astfel, Sfântul loan Scărarul o prezintă ca pe o „lâncezeală 
a sufletului, o moleșeală a minţii în nevoinţă, o scârbă față de făgăduinţa 


14 Cf. Sf. loan Casian, Convorbiri duhovnicești, V, u. 

15 Aceasta se poate face și cu închipuirea, și în realitate. Cf. Sf. loan Casian, Convorbiri 
duhovnicești, V, 16; Așezămintele mănăstirești, X, 6. 

16 dem, Așezămintele mănăstirești, X, 2 (3). 

17 Ibidem. 

18 Idem, Convorbiri duhovnicești, V, 16. 

19 Ibidem. 

20 Cf. Evagrie, Tratatul practic, 12. Antiteticul, VI, 26. Sf. loan Casian, Așezămintele 
mănăstirești, X, 2 (1). 

21 Cf. Sf. loan Casian, Așezămintele mănăstirești, X, 2 (2). Sf. Arsenie, Epistole, 57. 

22 Evagrie, Tratatul practic, 12. Cf. Antireticul, VI, 33. 

23 Ibidem. 

24 Sf. loan Casian o definește în mai multe rânduri ca „taedium vitae sive anxietas cordis” 
(Așezămintele mănăstirești. V, 1; X, 1. Convorbiri duhovnicești, V, 2). A se vedea, de asemenea, 
Convorbiri duhovnicești, V, 16; XXIV, 5. Așezămintele mănăstirești, X, 2 (3). 

25 Cf. Sf. Simeon Noul Teolog, Cele 225 de capete..., |, 66; pi. 

26 C£ Sf. loan Scărarul, Așezămintele mănăstirești, X. 3. 


călugărească”.27 Ea îl face pe monah „leneș și neînstare de nicio muncă 
înăuntrul chiliei, nemailăsându-l să stea în casă și să se dedea cititului”.28 
Robită de această patimă, mintea lui „devine leneșă și neputincioasă la orice 
lucrare duhovnicească”;>? monahul ajunge trândav în tot lucrul lui 
Dumnezeu,3* el nu mai dorește bunurile viitoare“ și ajunge chiar să 
disprețuiască bunurile duhovnicești. Toţi Sfinţii Părinţi văd în akedie 
principala piedică în calea rugăciunii.3 Sfântul loan Scărarul arată că akedia, 
„lâncezeala sufletească”, este „plictiseală în citirea psalmilor..., neputincioasă 
în rugăciune”.3+ „Dracul trândăviei obișnuiește să războiască de cele mai 
multe ori mai ales pe cei ce au înaintat în rugăciune sau pe cei ce se sârguiesc 
în ea”, spune Sfântul Simeon Noul Teolog.% Ei arată că mai ales la ceasul 
rugăciunii acesta aduce toropeală în suflet și în trup, împingându-l pe monah 
la somn: „Când nu se face cântarea de psalmi, trândăvia sufletului nu se arată. 
lar când se sfârșește pravila, atunci se deschid ochii”, spune Sfântul loan 
Scărarul.36 Dar „când sosește vremea rugăciunii, iarăși se îngreunează trupul. 
Stând la rugăciune, îi scufundă pe călugări iarăși în somn și le răpește stihul 
din gură cu căscături necuvenite”.37 

Este întru totul adevărat că akedia îi lovește mai ales pe cei care se 
străduiesc să se supună unei asceze duhovnicești statornice, care-și reduc la 
strictul necesar activitățile și ieșirile în afara chiliei, care caută singurătatea 
și liniștea depline; iar cu cât își rânduiește omul mai mult viața și se 
însingurează pentru a se dedica rugăciunii curate care-l unește cu 
Dumnezeu, cu atât mai mult este încercat de această patimă de care au a se 
teme mai ales sihaștrii. Dar ea nu-i ocolește nici pe cei care trăiesc fără nicio 
rânduială și neavând nicio grijă de sufletul lor. Pe aceștia îi atacă sub alte 
forme; cum arată Sfântul Isaac Sirul, „cei care petrec în faptele trupești sunt 
cu totul în afară (de aceste ispite); dar lor le vine trândăvia care e vădită 
tuturor”.38 


27 Scara, XIII, 2. 

28 Sf. loan Casian, Așezămintele mănăstirești, X, 2 (4). 

29 Ibidem. 

3% Sf. Isaac Sirul, Cuvinte despre nevoință, 26. 

3! Sf. Diadoh al Foticeei, Cuvânt ascetic în o sută de capete, 58. 
32 Ibidem. 

33 Cf. Sf. Arsenie, Epistole, 19. Sf. Isaac Sirul, Cuvinte despre nevoinţă, 57. 
34 Scara, XIII, 3. 

35 Cele 225 de capete..., |, 73. Cf. 66. 

36 Scara, XIII, 8. 

37 Ibidem, 5. 

38 Cuvinte despre nevoință, 57. 


Această akedie ia forma unui sentiment, adesea nedeslușit, de 
nemulțumire, de plictiseală, de oboseală, de silă de sine și de viață,39 de cei 
din jur, de locul în care viețuiesc, de muncă și de orice activitate.4* Ei sunt, 
de asemenea, cuprinși de o neliniște fără motiv, de o anxietate generalizată, 
sau chiar de o stare de angoasă, temporară sau continuă. De aici, cad într-o 
stare de lâncezeală, de toropeală fizică și psihică, de oboseală generală și 
constantă, nemotivată, de somnolență sufletească și trupească. Adesea, pe 
lângă toate acestea și parcă pentru a le înrăutăţi, akedia îi împinge să facă mai 
multe lucruri deodată, să umble fără rost dintr-un loc în altul, să se 
întâlnească cu oameni care nu le sunt de niciun folos și, în general, să facă 
tot ceea ce le pare lor că i-ar putea scăpa de neliniște și plictiseală, de 
singurătate și de nemulțumirea pe care o poartă în suflet. Și crezând ei că 
astfel vor fi mulțumiți și în sfârșit se vor regăsi, de fapt se înstrăinează tot mai 
mult de sine și de datoria lor duhovnicească, de adevărata lor fire și de 
menirea lor, iar prin aceasta se lipsesc de orice bucurie cu adevărat deplină și 
netrecătoare. 

La cei care duc viață ascetică, atacurile acestui demon și manifestările 
acestei patimi se întețesc în jurul amiezii, „îndeosebi în jurul orei șase, scrie 
Sfântul loan Casian, îl tulbură pe monah niște friguri, care revin la anumite 
intervale și, la orele obișnuite acceselor, produc sufletului bolnav fierbințeli 
violente, în sfârșit, unii bătrâni spun că acesta este duhul cel de amiază, 
pomenit în Psalmul 90”, Printre acești „bătrâni” se află și Evagrie, care 
spune că: „Demonul akediei, care se mai numește și «demonul de amiază»... 
se năpustește asupra călugărului pe la ceasul al patrulea și dă târcoale 
sufletului până pe la al optulea" ceas”.%5 


Ceea ce distinge în mod esenţial akedia de tristeţe este faptul că ea nu 
are un motiv precis, sufletul fiind „tulburat fără de noimă”, cum spune Sfântul 
loan Casian.46 Dar dacă ea nu are un motiv precis, aceasta nu înseamnă că ea 
nu are anume cauze. Etiologia demoniacă, cum o arată citatele de mai sus, 


39 Cf. Sf. Diadoh al Foticeei: „gândul trândăviei... îi înfățișează și viața aceasta trecătoare 
ca neavând niciun rost” (Cuvânt ascetic în 100 de capete, 58). 

40 Cf. Avva Pimen: „Trândăvia stă peste tot începutul” (Apoftegme, Pentru Avva Pimen, 
149). 

+ La amiază. Sfântul loan Scărarul o situează în același moment (Scara, XIII, 5). 

4 Așezămintele mănăstirești. X, 1. 

4 Ora o. 

44 Ora 4. 

45 Tratatul practic, 12. În capitolul 36, Evagrie se folosește numai de această expresie 
„demonul de amiază”, pentru a desemna akedia. 

49 Așezămintele mănăstirești. X, 2. 


este preponderentă. Lucrarea diavolilor presupune totuși un teren prielnic, 
pentru a se putea manifesta. Sfântul Talasie arată că iubirea plăcerii și 
întristarea cea după lume duc cu ușurință la akedie.45 „Trândăvia (akedia) 
vine din neglijența sufletului, și e neglijent sufletul care bolește de iubirea 
plăcerii”, spune el iarăși.49 Sfântul Macarie Egipteanul pune akedia pe seama 
lipsei de credință.5* Iar Sfântul Isaac Sirul arată că la monahi „trândăvia vine 
din împrăștierea cugetării”.5! 

Descrierea tulburărilor aduse de akedie, pe care am prezentat-o puţin 
mai înainte, ne îngăduie s-o privim ca pe o boală a sufletului, așa cum o și 
socotesc, de altfel, Sfinţii Părinţi.5 

Mulțimea nenorocitelor ei urmări pentru viața sufletului nu fac decât 
să întărească această convingere. 

Una dintre ele, fundamentală, este întunecarea în întregime a 
sufletului: akedia întunecă mintea (vovc)% și o orbește, aruncând sufletul în 
beznă.%4 Astfel, sufletul nu mai este în stare să cunoască înțelesurile 
duhovnicești. „Cu adevărat sufletul care a fost rănit de săgeata acestei 
tulburări, istovindu-se, este îndepărtat de la orice contemplare a virtuților și 
de la văzul sensurilor spirituale”, spune Sfântul loan Casian.55 Dar urmarea 
cea mai gravă este că această patimă îl depărtează pe om de la cunoașterea 
lui Dumnezeu, ținându-l în trândăvie și neștiință.56 

Sfinţii Părinţi arată iarăși că akedia, care este o lâncezeală a 
sufletului57 și o moleșeală a minţii,5$ stinge flacăra duhului,59 ducându-l la 


47 A se vedea, de asemenea: Parafrază în 150 de capete... la Sf. Macarie Egipteanul, 129. Sf. 
Nil Sorski, Regula, V. 

48 Capete..., |, go. 

49 Ibidem, IL, su. 

59 Parafrază în 150 de capete... la Sf. Macarie Egipteanul, 49. 

5! Cuvinte despre nevoință, 33. 

52 Cf. Sf. loan Casian, Așezămintele mănăstirești, X, 1; 2; 3; 4; 5; 7; 23. Evagrie, Despre cele 
opt duhuri ale răutății, 13-14. Parafrază în 150 de capete... la Sf. Macarie Egipteanul, 49. Sf. 
Maxim Mărturisitorul, Capete despre dragoste, I, 67. Sf. Isaac Sirul, Cuvinte despre nevoință, 
46. Sf. Talasie, Capete..., III, 51. 

53 Sf. Simeon Noul Teolog, Cele 225 de capete..., I, 66. 

54 Cf. Sf. loan Casian, Așezămintele mănăstirești, X, 2(3, 9). Sf. Simeon Noul Teolog, Cele 
225 de capete..., l, pi. Sf. Isaac Sirul, Cuvinte despre nevoință, 57 („vine peste el întuneric peste 
întuneric”). 

55 Așezămintele mănăstirești, X, q. 

SAC Apoftegme, XI, 28. 

57 Sf. Simeon Noul Teolog, Cele 225 de capete..., |, p. Sf. loan Scărarul, Scara, XIII, 1. 

58 Sf. loan Scărarul, Scara, |. 

59 Sf. Simeon Noul Teolog, loc. cit. 


negrijă€* și lipsă de curaj.€! Dacă se însoţeşte cu tristeţea, o sporește,*? și 
atunci omul ajunge ușor la deznădejde.&% Tot din ea ies gândurile de hulă$4 
și cugetările nebunești împotriva Făcătorului.65 Alte urmări nenorocite sunt 
învârtoșarea inimii și mânierea grabnică.5 Tot din ea, spune Sfântul Isaac 
Sirul, „vine duhul ieșirii din minţi, din care răsar zeci de mii de ispite”.67 

Spre deosebire de celelalte patimi de căpetenie, akedia nu naște o 
patimă anume, căci ea le aduce în suflet pe aproape toate celelalte patimi. 
„Acest demon nu este urmat îndeaproape de niciun altul”, spune Evagrie,68 
explicând în altă parte că „gândul akediei nu este urmat de altul, întâi pentru 
că este un gând apăsător, iar apoi pentru că are în el mai toate gândurile 
(rele)”.6 Tot așa spune și Sfântul Maxim Mărturisitorul: „Moleșeala 
(akedia)... stârnește deodată aproape toate patimile”.70 Iar Sfântul Varsanufie 
scrie că ea „naște tot răul”.7! De aceea, Sfântul loan Scărarul socotește că 
akedia este „moartea atotcuprinzătoare a monahului”.7? lar Sfântul Simeon 
Noul Teolog spune despre ea că este „moartea sufletului și a minţii”,2 
încheind astfel: „Dacă Dumnezeu i-ar îngădui să lucreze împotriva noastră 
după puterea ei, niciunul dintre nevoitori nu s-ar mântui vreodată”.74 

În faţa mulţimii acestor rele pe care le iscă akedia, Sfinţii Părinţii spun 
că ea este cea mai apăsătoare și mai greu de îndurat patimă,75 cea mai grea 
dintre „cele opt întâistătătoare ale răutății”76 și că „nu este patimă mai rea 
decât dânsa”.77 Sfântul Isaac Sirul spune că ea este pentru suflet „gustarea 


60 Cf. ibidem. |, 66. 

61 cf ibidem, 72. 

62 Cf. Sf, Nil Sorski, Regula, V. 

63 sf. Simeon Noul Teolog, loc. cit., 72. 

64 cf, ibidem, 66. Sf. Nil Sorski, Regula, V. 

65 sf. Simeon Noul Teolog, loc. cit., 66. 

56 sf. loan Casian, Convorbiri duhovnicești, V, 16. Sf. Isaac Sirul, Cuvinte despre nevoință, 
46. 

67 Cuvinte despre nevoință, 46. Cf. 55. 

iti Tratatul practic, 12. 

69 Țâlcuire la Psalmul 139, 3, PG 12, 1664B. 

79 Capete despre dragoste, |, 67. 

7! Scrisori duhovnicești, 13. 

72 Scara, 6. 

73 Cele 225 de capete, |, 74. 

74 Ibidem. 

75 Sf. Maxim Mărturisitorul, Capete despre dragoste, |, 67. 

76 sf. loan Scărarul, Scara, XIII, 8. 

77 Apoftegme, seria alfabetică, Avva Pimen, 149. 


gheenei”.78 


Spre deosebire de celelalte patimi despre care am vorbit, akedia nu 
constă în reaua folosire a unei anume puteri a sufletului. Sfântul Maxim 
Mărturisitorul arată că ea le pervertește pe toate: „Toate patimile țin sau 
numai de iuțimea sufletului, sau numai de partea lui poftitoare, sau de cea 
rațională... Dar akedia se face stăpână peste toate puterile sufletului”.79 Pe de 
altă parte, ea nu constă nici în folosirea lor în chip contrar firii, pentru că nu 
are în natura omenească vreun bun temei. De aceea, Evagrie arată că în cazul 
acestei patimi, firesc (kara țvow - conform naturii) este să nu o ai deloc.80 
Într-un anume fel, ea este, pe de o parte, amorţire și vlăguire, iar pe de altă 
parte, zăpăcire și neorânduială a tuturor puterilor sufletului care sunt de folos 
în viața duhovnicească. Sfântul Talasie arată limpede această dualitate, 
atunci când o definește ca „neglijenţă a sufletului”. Akedia ar putea fi privită 
ca lipsă a „zelului” duhovnicesc cu care a fost hăruit primul om și pe care îl 
are și omul înnoit în Hristos, tot ca dar al Sfântului Duh, pentru ca să-și poată 
astfel împlini cu râvnă fierbinte lucrarea duhovnicească. 


73 Cuvinte despre nevoinţă, 46. 
79 Capete despre dragoste, I, 67. Cf. Evagrie, Tâlcuire la Psalmul 139, 3, PG 12, 1664. 
so Despre cele opt gânduri, ale răutății, 13. 


8 
Mânia 


Patima mâniei (opyn) pornește din puterea irascibilă a sufletului 
(9vuoc) și cuprinde toate manifestările patologice ale agresivităţii. 

Puterea irascibilă, așa cum am văzut, i-a fost dată omului la crearea 
sa și face parte din însăși firea lui. Potrivit Proniei dumnezeiești, ea era 
menită să-l ajute pe om să lupte împotriva ispitelor și a Ispititorului și ca să 
se ferească de păcat și de răutate. Așa se defineau, la origine, finalitatea ei 
firească și folosirea ei normală. Dar, așa cum am arătat, prin păcat omul i-a 
schimbat rostul firesc și, în loc de a utiliza această putere a sufletului pentru 
a se împotrivi Celui Rău, el a îndreptat-o contra aproapelui său, folosindu-se 
de ea contrar naturii. Aceasta face din mânie, sub toate formele ei, o patimă 
și o boală a sufletului. Toate aceste aspecte fiind deja pe larg dezbătute în 
prima parte a studiului nostru," nu vom reveni aici asupra lor. 

Mânia se vădește a fi patimă ori de câte ori ea se îndreaptă spre 
semenul nostru. O asemenea mânie nimic n-o poate îndreptăți.? Omului i se 
cuvine să se mânie numai pe Cel Rău, iar nu pe cei înșelaţi de acesta, căci, așa 
cum spune Apostolul: „lupta noastră nu este împotriva trupului și a sângelui, 
ci împotriva începătoriilor, împotriva stăpâniilor, împotriva stăpânitorilor 
întunericului acestui veac, împotriva duhurilor răutăţii, care sunt în 
văzduhuri” (Efes. 6, 12). Păcatul trebuie urât, iar nu cel care păcătuiește. 
„Urăște boala, iar nu pe cel ce bolește”, învață Maica Sinclitichia.3 

Mânia despre care vorbește tradiția ascetică nu constă numai în 
manifestările violente, exteriorizate, care sunt numite așa în mod obișnuit și 
care sunt, în general, trecătoare și-i afectează în mod special pe cei care au 
un temperament coleric. Sfinţii Părinţi privesc ca patimă și pun sub acest 
nume toate formele de agresivitate ale omului, exteriorizate sau nu, fățișe sau 
ascunse, grosolane sau subtile, și care, în general, sunt îndreptate împotriva 
aproapelui. Astfel, pe lângă ceea ce se numește în chip obișnuit mânie, și care 
constituie manifestarea ei exteriorizată, vizibilă și violentă, forma acută a 
patimii, în care mânia „izbucnește și se dezlănțuie”,+ Sfinţii Părinţi disting: 


! În cap. 3,3. 

2 Cf. Evagrie, Cuvânt despre rugăciune, 24. Sf. loan Casian. Așezămintele mănăstirești, VIII, 
21; 22. 

3 Apoftegme, seria alfabetica, Sinclitichia, 23, 

4 Sf. loan Damaschin, Dogmatica, Il, 16. 

5 A se vedea, de exemplu: Efes. 4, 31; Col. 3, 8. Sf. loan Damaschin, loc. cit. Evagrie, Tratatul 
practic, u. Sf. loan Scărarul, Scara, VIII, 5. Sf. loan Casian, Așezămintele mănăstirești, VIII, 
Convorbiri, duhovnicești, V, 9. Avva Dorotei, Învăţături de suflet folositoare, VIII, 89; 91; 93. Sf. 


resentimentul (unviG) - care este o „mânie mocnită”, interiorizată și ascunsă, 
care are ca temei amintirea unei jigniri, a unei umiliri, a nedreptăților suferite 
-, ranchiuna (uvnowakia), ura (uiooc, KoToc) și toate formele de ostilitate, 
de animozitate, de dușmănie sau, pe scurt, de răutate. Proasta dispoziţie, 
acreala, formele mai mult sau mai puţin dezvoltate de iritare (o3uvxAua) și 
manifestările de nerăbdare sunt și ele expresii ale acestei patimi.6 Tot de 
această patimă sunt legate indignarea și batjocura, ironia și glumele cu 
referire la oameni. Putem adăuga aici și sentimentele, chiar nedezvoltate, de 
rea-voință, de la cele mai grosolane - care se traduc prin răutate și voința 
vădită de a face rău - până la cele mai subtile, care pot consta, pe de o parte, 
în bucuria de necazurile sau de nenorocirea care-l lovește pe semen, iar, pe 
de altă parte, în lipsa întristării pentru relele care i se întâmplă sau chiar a nu 
te bucura de fericirea lui.7 În contrast cu aceste sentimente, adesea mărunte, 
ascunse și greu de observat chiar de cel afectat de ele, formele extreme de 
violență, ca rivalitățile de tot felul, bătăile, loviturile, rănirile și chiar 
omuciderile” sau războaiele, derivă tot din patima mâniei, în sensul larg dat 
acestui cuvânt de tradiția ascetică. Mulțimea stărilor și reacțiilor sufletești 
legate de mânie ne ajută să înțelegem faptul că ea îl afectează pe om aproape 
în permanenţă, ca și celelalte patimi, de altfel. 


Sfinţii Părinţi observă că în orice formă de mânie omul încearcă un 
soi de plăcere, care-l face să stăruie în ea. Astfel, Sfântul loan Gură de Aur 
zice: „chiar de ar avea de suferit de pe urma purtării sale, îndură totul cu 
ușurință, numai și numai ca să-și împlinească această plăcere a sufletului. Că 
plăcere este aprinderea mâniei; o petrecere care muncește sufletul mai 
cumplit decât plăcerea trupească, răvășind toată sănătatea sufletului”.* 
Sfântul loan Scărarul spune și el, atunci când vorbește despre ţinerea de 
minte a răului și despre mânia care o însoțește, că este ca un „piron înfipt în 
suflet, simţire neplăcută, iubită ca o dulceaţă a amărăciunii”." Avem aici însă 
o legătură de ordin secundar cu plăcerea, care ne arată cum aceasta întreține 
mânia (și mai ales cu dorinţa de răzbunare), dar nu cum o produce. Originea 
diverselor manifestări ale acestei patimi poate fi aflată în legătura inițială și 


Vasile cel Mare, Omilii, X. Împotriva celor ce se mânie. 

6 Cf. Awa Dorotei, Învăţături de suflet folositoare, VII, 9o. Herma, Păstorul, Poruncile, V, 
su 

7 Cf. Avva Dorotei, Învățături de suflet folositoare, VII, 93. 

5 sf. Vasile cel Mare, loc. cit. 

9 Ibidem. Sf. loan Casian, Convorbiri duhovnicești. V, 16. Sf. loan Gură de Aur, Omilii la 
Matei, XVI, 6. 

19 Despre preoție, III, 10. 

"1 Scara, IX, 2. 


mai profundă dintre ea și plăcere. Evagrie, reluând cuvintele unui monah 
îmbunătăţit, arată că „partea pătimașă se luptă tot timpul ca să dobândească 
plăceri”. Sfântul Maxim Mărturisitorul*3 și Avva Dorotei'4 văd și ei în iubirea 
de plăcere (piin5ovwua) principala cauză a mâniei. Mânia se naște în om 
atunci când vede că nu poate ajunge la plăcerea râvnită,'5 dar și atunci când 
el se simte sau se teme sau chiar este lipsit de plăcerea de care se bucura și 
când „iubirea trupească de sine (Qiauria) este lovită de durere”. Mânia sa 
se pornește atunci împotriva celui care l-a lipsit de plăcere sau i se pare că l- 
a lipsit de ea sau care constituie o amenințare la adresa ei sau i se pare că i-o 
primejduiește. De aceea Evagrie definește mânia ca „o pornire împotriva celui 
care a greșit ori se crede că ar fi greșit cu ceva”.!7 

Plăcerea simțuală este legată de dorința simțuală. Dorirea celor 
materiale și alipirea de ele sunt, de asemenea, cauze fundamentale ale 
mâniei. Aceasta ne face să înțelegem o altă afirmaţie a monahului pomenit 
de Evagrie: „îmi retez plăcerile ca să înlătur toate prilejurile părții pătimașe”, 18 
ca și ceea ce spune el în altă parte: „înarmându-te împotriva mâniei, nu vei 
suferi niciodată pofta”.!9 Sfântul Isaac Sirul scrie în același sens: „Dacă 
suntem atrași uneori de cele supuse simțurilor (prin care ia uneori și iuțimea 
prilejul spre o pornire contrară firii) (...), prin aceasta prefacem blândețea firii 
în sălbăticie”.2* Sesizăm aici ecoul cuvintelor Sfântului Iacov: „De unde vin 
războaiele și de unde certurile dintre voi? Nu, oare, de aici: din poftele voastre 
care se luptă în mădularele voastre?” (lac. 4, 1). 

Din pricina iubirii bunurilor materiale și a plăcerilor pe care le produc 
ele, și pentru că le preferă pe acestea bunurilor și desfătărilor duhovnicești, 
ajunge omul să cadă în patima mâniei, cum arată limpede Sfântul Maxim 
Mărturisitorul: „am ales mai mult cele materiale în loc de porunca iubirii și, 
îngrijindu-ne de ele, ne războim cu oamenii. Se cuvine deci să punem iubirea 
de orice om mai presus decât cele văzute și decât însuși trupul”.” Tot el mai 
spune și că „noi nu putem să-i iubim pe cei ce ne urăsc, fiindcă suntem 
iubitori de materie și de plăcere și le punem pe acestea mai presus de 


2 Tratatul practic, 99. 

13 Capete despre dragoste, |, 51. 

14 Învăţături de suflet folositoare, XII, 13. 

15 Cf, Maxim Mărturisitorul, Capete despre dragoste, III, 20. Sf. Atanasie cel Mare, Cuvânt 
împotriva elinilor, 3. 

16 sf. Maxim Mărturisitorul, Răspunsuri către Talasie, Prolog. 

'7 Tratatul practic, n. 

13 jbidem, 99. 

19 Cuvânt despre rugăciune, 27. 

29 Cuvinte despre nevoinţă, 27. 

21 Cuvânt ascetic, 7. 


poruncă. Ba de multe ori ocolim din pricina acestora și pe cei ce ne iubesc”.22 


lubirea celor materiale și goana după plăcerea legată de ele se 
manifestă în mod diferit, așa cum am văzut, în diferitele patimi. Potrivit 
tradiției ascetice, există trei mari categorii de patimi sau trei forme principale 
de iubire a lumii, care sunt pentru om pricini de mânie,%3 atunci când îi este 
răpită plăcerea care-i vine de la ele, când se simte amenințat s-o piardă sau 
când este împiedicat s-o dobândească: lăcomia pântecelui (patima 
gastrimarghiei);24 iubirea banilor și a bogăției sau în general a bunurilor 
materiale (patima arghirofiliei și pleonexiei);5 iubirea de sine (chenodoxia2€ 
și mândria27). 

Însă acestea sunt numai principalele pricini ale mâniei, cele mai 
frecvente și mai răspândite, căci ea poate avea numeroase alte cauze, pe care 
nu oricine le poate sesiza cu ușurință, așa cum arată Sfântul loan Scărarul, 
care, vorbind despre ele, se exprimă ca un adevărat medic duhovnicesc: 
„Precum  fierbințeala trupurilor este una, dar multe sunt pricinile 
înfierbântării, și nu una, la fel și fierberea și mișcarea mâniei, dar poate și a 
celorlalte patimi, au multe și felurite pricini și prilejuri. De aceea este cu 
neputinţă a hotărî despre ele într-un singur chip. Îmi dau mai degrabă cu 
părerea despre sârguinţa plină de grijă cu care trebuie să caute fiecare dintre 
cei ce bolesc de ele felul tămăduirii lor. Cea dintâi tămăduire ar consta în a 
cunoaște cineva pricina patimii lui. Căci odată pricina aflată, noi, cei bolnavi, 
vom afla și leacul tămăduitor prin purtarea de grijă a lui Dumnezeu și prin 
iscusința doftorilor duhovnicești”.28 

În afară de patimile pomenite mai sus, trebuie să mai numărăm între 
principalele cauze ale mâniei și patima desfrânării,?9 ca și prea multa odihnă 
a trupului.3% Aceasta din urmă poate fi pusă în legătură cu etiologia mâniei 
dacă o privim ca pe o lipsă de cumpătare: dând prea multă hrană trupului și 
odihnindu-l peste măsură, îi furnizăm un „capital” de energie care poate fi 


22 Ibidem, 8. 

23 Cf. Evagrie, Capete despre deosebirea patimilor și a gândurilor, |; Epistole, 39; Antireticul, 
Despre mânie, 30. Sf. loan Scărarul, Scara, VIII; 36; XXVI, 33. 

24 Evagrie, loc. cit. Sf. loan Scărarul, Scara, VIII, 36. Avva Dorotei, Învăţături de suflet 
folositoare, II, 29. 

25 Cf. Evagrie, loc. cit. Sf. loan Scărarul, Scara, VIII, 36; XXVI, 33. Avva Dorotei, loc. cit. Sf. 
Maxim Mărturisitorul, Capete despre dragoste, |, 75; III, 20; IV, qu. 

26 Evagrie, loc. cit. Sf. loan Scărarul, Scara, VIII, 36. Avva Dorotei, Învățături de suflet 
folositoare. X, 108. Sf. Maxim Mărturisitorul, Capete despre dragoste, III, 20; IV, qa. 

27 Sf. loan Scărarul, Scara, XXVI, 33. 

28 Scara, VIII, 28. 

29 Sf. loan Scărarul, Scara, VIII, 36. 

3% Avva Dorotei, Sentinţe, 3. 


ușor folosit la întărirea puterii agresive a sufletului, în același timp 
producându-se o slăbire a trezviei duhovnicești și a voinţei, care o pot 
controla și stăpâni. 

Dintre toate aceste surse ale mâniei, în mod sigur slava deșartă și 
mândria sunt cele fundamentale.3' Vorbind despre ură, Sfântul Marcu 
Ascetul spune: „Această boală îi lovește pe cei care urmăresc întâietatea în 
ceea ce privește onorurile”;% iar când vorbește în general despre mânie arată 
că „patima aceasta se sprijină mai ales pe mândrie; prin ea se întărește și se 
face nebiruită”.3 Atunci când omul este rănit în amorul propriu, când se 
simte jignit, umilit, desconsiderat (mai ales în raport cu părerea bună pe care 
o are despre sine și pe care se așteaptă ca și ceilalți s-o împărtășească), el este 
cuprins de feluritele forme de mânie. Ceea ce pare a fi cauza externă și 
motivul ei întemeiat, nu este în realitate decât un revelator și un catalizator 
al acestei patimi care-și are originea în sufletul supus ei, în mândria ascunsă 
acolo. „Nu cuvintele unuia sau altuia provoacă în noi supărarea, ci mândria 
noastră de a ne socoti mai buni decât cel care ne-a insultat, prețuirea 
exagerată pe care fiecare o avem despre noi”, arata Sfântul Vasile cel Mare.3+ 
O dovadă a contraria este faptul că cel smerit rămâne pașnic și blând chiar 
atunci când este lovit cu mânie. Prin mânie, prin ţinerea de minte a răului și 
prin dorința de răzbunare, omul caută să-și refacă, înaintea celui care l-a 
jignit, ca și în propriii ochi, imaginea pe care și-a făcut-o despre sine, la care 
ţine și care socotește că i-a fost înjosită. 

Aceste ultime consideraţii nu sunt în dezacord cu ceea ce am spus 
mai sus, cu privire la rolul pe care-l joacă plăcerea în producerea mâniei; 
omul, cum vom vedea în continuare, află în slava deșartă și în mândrie o mare 
plăcere, care ajunge să fie amenințată, micșorată și chiar distrusă cu totul de 
jignirile și umilinţele de tot felul, venite din partea semenilor. Mânia apare 
deci și în acest caz ca o reacție de revoltă în fața pierderii unei plăceri, dar 
mai adesea ca o reacție de apărare a plăcerii primejduite sau chiar pierdute. 


La fel ca toate celelalte patimi, mânia, sub toate formele, este privită 
de Sfinţii Părinţi ca o boală a sufletului.35 Mânia „este o boală de care firea 
noastră se scârbește tot atât de mult ca de lepra trupească”, spune Sfântul 


31 Cf. Sf. loan Scărarul, Scara, VIII, 36; XXII, 1. 

32 Despre pocăință, Il. 

33 Epistolă către Nicolae Monahul, 8. 

34 Omilii, X, 7 (Împotriva celor ce se mânie). 

35 În afara citatelor care vor urma, a se vedea: Sf. loan Casian, Așezămintele mănăstirești, 
VIII, 2; 6. Sf. loan Gură de Aur, Tâlcuire la Psalmul 123, 1: Omilii la Ioan, V, 5; XLVIII, 3; Omilii 
la Matei, X, 6; LX, 1. Sf. Marcu Ascetul, Despre pocăință, III 


loan Gură de Aur.36 

Pentru dereglările pe care le produce, ea este, îndeosebi, socotită o 
formă de nebunie.37 „Nu este nicio deosebire între mânie și nebunie”, spune 
Sfântul loan Gură de Aur.38 „Mâniosul este întru totul asemenea unui nebun”, 
mai spune el.39 „Mânia este o nebunie de scurtă durată”, scrie Sfântul Vasile 
cel Mare.49 

Desigur mânia poate fi privită ca o formă de nebunie mai ales în 
manifestările ei acute și violente, și mai ales atunci când ia forma furiei 
nestăpânite. Sfântul loan Scărarul o privește chiar ca pe o formă de epilepsie 
a sufletului. Sfântul Grigorie cel Mare, prezentându-ne o descriere mai 
precisă a acestei patimi în formele ei paroxistice, arată astfel limpede că ea 
poate fi asimilată unei forme de nebunie: „Împunsă de boldul mâniei, inima 
se zbate, trupul tremură, limba se bâlbâie, obrajii se aprind, ochii scapără; 
omul devine de nerecunoscut chiar pentru cei care-l cunosc. Unul ca acesta 
vorbește fără să știe ce spune. Cu ce se deosebește un asemenea om de un 
nebun? De aceea adeseori mânia pornește pumnii spre lovituri cu o furie pe 
măsura nebuniei sale. Mintea nu mai este în stare să ţină frâiele, căci a ajuns 
bătaia de joc a unei puteri străine, și dacă furia mișcă membrele omului 
făcându-l să lovească, aceasta se întâmplă pentru ca înlăuntrul lui turbarea a 
înrobit sufletul, lipsindu-l de fireasca lui putere de stăpânire”.P Sfinții Părinţi 
arată adesea, în același sens, că cel care ajunge la asemenea forme violente de 
mânie este asemenea unui posedat,8 și putem aminti aici legătura directă pe 
care ei o stabilesc între anumite forme de nebunie și posesia demonică. 

Putem spune că mânia se înrudește și chiar se identifică cu unele 
forme de nebunie și de posesie demonică pentru faptul că au în comun un 
mare număr de simptome cu totul asemănătoare. Să examinăm în detaliu 
această patologie, care se vede limpede în formele cele mai violente ale 
mâniei, dar care poate fi regăsită în diferite grade și în celelalte forme ale ei. 

Pe plan somatic, mânia, în manifestările ei acute, provoacă o 
tulburare caracteristică, ușor de observat din exterior. Mai ales la Sfântul loan 


36 Omilii la Fapte, XXXI, 4. 

37 În afară de citatele care vor urma, a se vedea: Herma, Păstorul, Porunca V, 2, 4. Metodiu 
de Olimp, Banchetul, V, 6. Sf. loan Gură de Aur, Tâlcuire la Psalmul 123, 1. Omilii la Fapte, 
XXXI, 4. Sf. Grigorie cel Mare, Comentariu la lov, V, 45. 

33 Omilii la loan, XLVIII, 3. 

39 Ibidem, IV, 5. 

40 Omilii, X, 1 (Împotriva celor ce se mânie). 

+ Cf. Scara, VIII, 15. 

4 Comentariu la lov, V, 45. 

45 Cf. Sf. Vasile cel Mare, Omilii, X (Împotriva celor ce se mânie). 


Gură de Aur și la Sfântul Vasile cel Mare4% găsim o descriere tipică a acestei 
tulburări a trupului, analogă celei prezentate de Sfântul Grigorie cel Mare, 
citată mai sus. Înlăuntrul trupului, mânia se traduce prin tulburări de ordin 
fiziologic. Formele înăbușite și cronice cunosc și ele asemenea dereglări.+7 
Toate acestea tulbură funcționarea firească a trupului și-i zdruncină 
sănătatea. Sfântul loan Gură de Aur atrage atenţia asupra acestui fapt, 
spunând că „mânia vătăma trupul”;4% „cunosc mulți oameni pe care i-a 
îmbolnăvit mânia”.4 lar Sfântul loan Scărarul arată urmările pe care această 
patimă le poate avea în ceea ce privește modul de a se hrăni, ea conducând 
fie la anorexie, fie la bulimie.50 

Dar mai ales tulburările pe care mânia le naște în suflet ne 
îndreptăţesc să o privim ca pe una dintre cele mai grave boli ale lui și ca pe o 
formă de nebunie. „Mânia obișnuiește mai mult decât celelalte patimi să 
tulbure și să zăpăcească sufletul”, spune Sfântul Diadoh al Foticeei,5 și, după 
el, Sfântul loan Scărarul.* Mânia, scrie Sfântul Grigorie cel Mare, „tulbură 
sufletul, îl sfâșie și-l sfârtecă”,5 „semănând în el zăpăceala”.5+ „Patima 
nerațională a mâniei pustiește, zăpăcește și întunecă tot sufletul”, spune 
Sfântul Marcu Ascetul.55 „Ea strică sufletul” și „tulbură cu totul starea lui 
firească”, arată, de asemenea, Sfântul loan Gură de Aur,5% care mai spune 
despre ea că sluțește sufletul,57 „strică sănătatea sufletului, mâncându-i, 
rupându-i, rozându-i toată puterea, făcându-l cu totul nefolositor”.58 

Tulburările pe care le naște în suflet mânia sunt nenumărate. Mai 
întâi, ea perturbă atât de puternic activitatea rațională, încât pare că omul își 


44 Omilii la loan, IV, 5. 

45 Omilia, X (Împotriva celor ce se mânie). 

46 Cf. Sf. loan Damaschin, Dogmatica, II, 16. Sf. Grigorie de Nazianz, Poeme morale, XXV, 
35-40, PG 37, 8i6A. Sf. Vasile cel Mare, Omilii la Isaia, PG 30, 4244. Sf. Grigorie de Nyssa, 
Despre facerea omului, XII; Despre Rugăciunea domnească, PG 44, 1164C; Dialogul despre suflet 
și înviere, 38. Avva Dorotei, Învăţături de suflet folositoare, VIII, go. A se vedea, de asemenea: 
Evagrie, Tratatul practic, u. Sf. loan Scărarul, Scara, VIII; 6. 

47 Cf. Evagrie, Tratatul practic, u. 

48 Omilii la loan, XXVI, q. 

49 Omilii la Fapte, VI, 4. 

50 Scara, VIII, 16. 

5! Cuvânt ascetic în 100 de capete, 62. 

52 Scara, Cuprinsul pe scurt..., 21. Cf. VIII, 15. 

53 Comentariu la lov, V, 45. 

54 Ibidem. 

55 Epistolă către Nicolae Monahul, 8. 

56 Despre preoție, III, 10. 

57 Omilii la loan, XLVIII, 3. 

58 Omilii la Matei, IV, 9. 


pierde uzul rațiunii.59 „Mânia alungă silnic rațiunea și scoate afară din legea 
firii cugetarea”, scrie Sfântul Maxim Mărturisitorul.% „Când această patimă 
a izgonit rațiunea și a pus stăpânire pe suflet, (...) nu-i mai îngăduie (omului) 
să fie om, că nu mai are ajutorul rațiunii”, arată Sfântul Vasile cel Mare.* 
Rațiunea fiindu-i „ca și cuprinsă de beţie și întunecată”,62 omul nu mai poate 
judeca corect lucrurile.6 Așa arată Sfântul loan Casian, scriind că: „atâta timp 
cât (mânia) stăruie în inimi, orbindu-ne mintea cu vătămătoarele ei 
întunecimi, nu vom putea ajunge nici să judecăm cu dreaptă chibzuinţă (...), 
dar să mai încapă în noi lumina duhului și a adevărului! Căci zice Scriptura: 
«Tulburatu-s-a de mânie ochiul meu» (Ps. 30, 10). Nici parte de adevărata 
înțelepciune nu vom avea (...), nici nu vom fi în stare să păstrăm cârma 
dreptăţii, ajutaţi de un ascuţit discernământ al minţii (...) fiindcă «cel iute la 
mânie săvârșește nebunii» (Pilde 14, 17)”.5 „Nimic nu tulbură atât de mult 
curăția minţii și limpezimea judecății ca mânia fără socoteală, care 
izbucnește cu multă furie”, constată, la rândul său, Sfântul loan Gură de 
Aur.65 

Omul ajunge să vadă lucrurile prin prisma mâniei; rațiunea îi este cu 
totul supusă patimii.5 Cunoașterea realității este perturbată, chiar dacă, 
privite din exterior, facultățile lui cognitive par a lucra în mod corect, iar 
capacitatea de a raționa este, formal vorbind, teafără.€7 Omul căzut pradă 
agresivităţii încetează de a mai sesiza realitatea așa cum este, ajungând s-o 
vadă cu totul deformat; patima naște în el o cunoaștere delirantă, legată de 
modul pătimaș în care o vede. „Cu adevărat, spune Sfântul loan Gură de Aur, 
un om cuprins de mânie se aseamănă cu un nebun. Uită-te că omul cuprins 
de mânie e ca și nebun; când demonul mâniei intră în el, îl face să-și iasă din 
minți și-l împinge să facă lucruri potrivnice celor ce se cuvin a fi făcute. 
Mânioșii nu mai văd bine, nici nu fac ce trebuie, ci ca și cum li s-ar fi stricat 
simţurile și și-ar fi pierdut minţile, așa fac totul (...) (ei sunt) striviţi cu totul 


59 Cf. Sf. Vasile cel Mare, Omilii, X (Împotriva celor ce se mânie). Sf. loan Gură de Aur, 
Omilii la Fapte, VI, 4. Sf. Grigorie de Nazianz vorbește despre „mânia nebună care smintește 
mintea” (Cuvântări, XXV, 7). 

60 Țălcuire la Tatăl nostru, PG 90, 888C. 

$ Omilii, X, | (Împotriva celor ce se mânie). 

62 sf. loan Gură de Aur, Omilii la loan, IV, 4. Sf. Marcu Ascetul, Epistolă către Nicolae 
Monahul, 8. 

63 jpidem. 

64 Așezămintele mănăstirești, VIII, a. 

LE Despre preoție, III, 10. 

66. opsE Grigorie cel Mare, Comentariu la Iov, V, 45. 

$7 Cf. ibidem. 


de mânie”.68 Tot el — comparând mânia cu beţia și spunând despre ea că nu 
este altceva decât „o ieșire a minţii din mersul ei firesc, o rătăcire a rațiunii și 
pierdere a cunoștinței”9 — se întreabă: „Spune-mi, oare prin ce se deosebesc 
cei aprinși de mânie și beţi de furie de cei se îmbată cu vin? Oare nu la fel se 
poartă și unii și alţii, oare nu dovedesc ei aceeași neînfrânare și nu în același 
fel se dezlănțuie împotriva semenilor, nemaiștiind ce spun și nevăzând 
limpede pe cei din faţa lor? Și după cum nebunii (uowvoţuevot) și cei care 
delirează se aruncă în prăpastie fără să știe ce fac, tot așa se poartă și cei 
cuprinși de mânie și biruiți de furie”.70 Sfântul Vasile cel Mare arată, ca și 
Sfântul loan Gură de Aur,” că, sub efectul mâniei, omul ajunge să nu mai 
respecte ceea ce e fundamental valoros în el și în semeni, nu-și mai 
recunoaște aproapele și-și neglijează chiar binele personal.72 Delirul produs 
de mânie are ca efect modificarea proporţiilor: întâmplările nu mai sunt 
percepute și trăite la adevăratele lor dimensiuni, ci unele sunt în mod 
exagerat îngroșate, iar altele cu totul șterse sau abia băgate în seamă.7% 

O altă trăsătură patologică esenţială a mâniei, care permite asimilarea 
ei unei forme de nebunie sau unei stări de posesie demonică este alienarea la 
care ajunge cel căzut pradă acestei patimi: acesta nu se mai poate stăpâni, 
pare că nu mai acționează condus de rațiune și din propria voinţă, ci ca și 
cum ar fi împins să gândească și să acţioneze sub presiunea unei forțe din 
afara lui, pe care nu o poate controla cu niciun chip și care-i înrobește sufletul 
și trupul.7+ Omul devine literalmente o marionetă a patimii sale.75 

Această alienare nu este legată numai de formele violente ale mâniei; 
ea poate fi observată și în cazul ţinerii de minte a răului sau a urii înăbușite, 
când toate facultățile omului sunt focalizate asupra obiectului împotriva 
căruia se manifestă aceste forme ale patimii, când omul este ca și silit să-și 
amintească în permanenţă de jignirea care i s-a adus și să se gândească tot 
timpul la mijloacele cele mai potrivite de a se răzbuna.70 Chiar și în cazul în 
care mânia nu este decât o simplă iritare, omul pare de asemenea mânat în 
felul de a se comporta de o forță din afara lui și care-i scapă de sub control, 
ceea ce se și recunoaște uneori, atunci când se spune despre un asemenea om 


68 Omilii la Facere, LIII, 5. 

69 Cateheze baptismale. V, 4. 

70 Ibidem, ş. 

7! Despre preoție, III, 10. 

72 Omilia X (Împotriva celor care se mânie). 

73 Sf. loan Gură de Aur, Omilii la Matei, XVI, 8. 

74 Cf. ibidem, IV, 9. Despre preoție, III, 10. Sf. Vasile cel Mare, Omilia X, 1 (Împotriva celor 
ce se mânie). Sf. Grigorie cel Mare, Comentariu la Iov, V, 45. 

75 Cf. Sf. Maxim Mărturisitorul, Capete despre dragoste, |, 51. Sf. Grigorie ce] Mare, loc. cit. 

76 C£. Sf. Vasile cel Mare, Omilii, X, VI (Împotriva celor ce se mânie). 


că „e prost dispus”. 

În sfârșit, un ultim simptom patologic esențial în cazul mâniei este 
agitația psihomotorie de diferite grade care o caracterizează”? și care o 
apropie, și din acest punct de vedere, de manifestările de nebunie și de stările 
de posesie demonică. Comportamentul omului mânios devine dezordonat, 
lipsit de sens; omul se dedă celor mai ciudate purtări, pe care în mod normal 
le-ar dezaproba. Cei mânioși sunt capabili de „porniri violente și nestăpânite” 
și de „apucături rele” și nimeni n-ar putea „descrie chipul în care mânioșii 
dau drumul mâniei (...) ţipă, se sălbăticesc, se năpustesc cu tot atâta furie ca 
și animalele (...); tot ce vede ajunge o armă în mâna furiei”, arată Sfântul 
Vasile.78 


Mânia, spun Sfinţii Părinţi, este pentru suflet un adevărat venin”? prin 
care diavolul îl roade cu cruzime pe dinlăuntru.8 Amintirea insultelor, ura și 
dorința de răzbunare mai ales sunt ca un venin care se răspândește peste tot 
în suflet,8 otrăvind inima.& Sfinţii Părinți o mai numesc „viermele minţii”8 
sau foc atotmistuitor.5 Păstrând în suflet mânia, amintirea răului, ura, 
dorința de răzbunare, încetul cu încetul omul se distruge pe sine. „De păstrezi 
ură față de dușman, ţi se pare doar că te răzbuni pe el, dar te chinui pe tine 
însuţi”, constată Sf. loan Gură de Aur; „ţi-ai pus înlăuntru mânia ca un călău 
care te biciuiește, sau ca un vultur care-ţi sfâșie măruntaiele”.8 

Sub influenţa acestor atitudini pătimașe, omul nu-și mai află pacea, 
fiind aruncat într-o stare de mâhnire și neîncetată neliniște.5€ „Omul cuprins 
de furie nu cunoaște pacea; și tot așa cel care ţine în suflet ură împotriva 
dușmanului său”, afirmă Sfântul loan Gură de Aur.57 „Omul agitat de furie, 
spune tot el, se învrednicește de mii de suferințe; și fiind tot timpul tulburat 
de năvala gândurilor, petrecând zi și noapte în tulburare și în neliniștea 


77 Cf. Sf. Grigorie cel Mare, Comentariu la Iov, V, 45; XXXI, 45. 

73 Omilii, X, 2 (Împotriva celor ce se mânie). 

79 Cf. Sf. loan Gură de Aur, Omilii la Matei, LXXXI, 2; Omilii la loan, XXVI, 3. Sf. loan 
Scărarul, Scara, IX, 2. 

80 Sf. Simeon Noul Teolog, Cele 225 de capete..., |, 47. 

51 Cf. Sf. loan Gură de Aur, Omilii la loan, XXVI, 3. 

82 Cf. Sf. loan Scărarul, Scara, IX, 12: „Cel ce... ţine minte răul are încuibată în sine o viperă 
purtătoare de venin ucigător”. 

53 Jbidem. 

84 Sf. loan Gură de Aur, Omilii la statui, XX, 6; Omilii la loan, XXVI, 3. 

55 Omilii la statui, XX, 2. 

86 Cf, Sf. loan Scărarul, Scara, IX, ş. 

87 Loc, cit. 


sufletului, el suferă aici, pe pământ, toate chinurile iadului”.88 


În planul fundamental al relației omului cu Dumnezeu, patima 
mâniei are efecte deosebit de nefaste. În primul rând, ea îl înstrăinează pe om 
de Dumnezeu.5 Nu numai că ea se opune „mâniei vrednice de cinste”, 
luându-i locul, dar se împotrivește, lovește” și stinge”! o virtute deosebit de 
prețioasă, care ţine în chip firesc de suflet,% și anume blândețea, formă a 
iubirii, prin care mai ales omul se aseamănă cu Dumnezeu. De aceea spune 
Sfântul Grigorie cel Mare că „păcatul mâniei, alungând blândețea din suflet, 
strică asemănarea acestuia cu chipul cel dumnezeiesc”.% Altfel spus, Sfântul 
Duh nu Se mai sălășluiește în om,94 iar duhul cel rău, adus de purtarea 
pătimașă a acestuia, vine să-i ia locul.% Lipsit de Duhul Sfânt, care-i conferă 
ordine și unitate, sufletul se află fără rânduială și dezbinat: „De îndată ce este 
lipsit de Duhul, spune Sfântul Grigorie cel Mare, sufletul ajunge la nebunie 
vădită și suferă împrăștierea gândurilor și neorânduiala mișcărilor din 
afară”.96 Același Sfânt Părinte spune că „atunci când mânia biruie blândeţea 
sufletului, îl tulbură și, ca spunem așa, îl sfâșie și îl sfârtecă, împingându-l să 
se războiască cu sine”.97 Părăsit de Duhul Sfânt, care îl lumina, sufletul cade 
dintr-odată în întuneric,98 mai întâi de toate întunecându-se ochiul inimii:99 
atunci omul cade din adevărata cunoaștere.!% „Dumnezeu lipsește de 
strălucirea cunoașterii Sale sufletul pe care mânia l-a întunecat cu 
neînțelegerea”, scrie Sfântul Grigorie cel Mare." Mintea nu mai este în stare 
de contemplarea duhovnicească.!%2 „Pornirea de mânie aprinzându-se din 
orice motiv întunecă ochii minţii, căci, vârându-se în ei «bârna» ucigătoare a 
unei boli mai grele, nu le îngăduie să mai vadă soarele dreptăţii”, scrie Sfântul 


58 Omilii la loan, LXVIII, 3. 

89 sf. Vasile cel Mare, loc. cit. (VII). 

90 sf. Grigorie cel Mare, Comentariu la Iov, V, 45. 

9 Cf. Evagrie, Tratatul practic, 20. 

9 Sf. loan Gură de Aur, Omilii la Matei, XV, n. 

9% Loc. cit. 

94 Cf. Sf. loan Scărarul, Scara, VIII, 17. Sf. Grigorie cel Mare, Comentariu la lov, V, 45. Sf. 
loan Casian, Așezămintele mănăstirești, VIII, 12. Sf. Vasile cel Mare, loc. cit. 

95 Sf. loan Casian, loc. cit. Sf. Vasile cel Mare, loc. cit. 

96 Comentariu la Iov, V, 45. 

97 Ibidem. 

98 Cf. Sf. loan Casian, Așezămintele mănăstirești, VIII, 22. Sf. Isaac Sirul, Cuvinte despre 
nevoință, 27. 

99 Sf. loan Scărarul, Scara, VIII, 20. Sf. loan Casian, loc. cit. Evagrie, Tratatul practic, 24. 

190 Evagrie, Tratatul practic, 24. Sf. Isihie Sinaitul, Capete despre trezvie, A doua sută, 34. 

191 Comentariu la lov, V, 45. 

192 Cf, Sf. Maxim Mărturisitorul, Capete despre dragoste, III, 20. 


loan Casian.'% lar Evagrie spune: „După cum celor care au vederea bolnavă, 
privind la soare, li se împăienjenesc ochii de lacrimi și văd tot felul de năluciri 
în văzduh, tot așa mintea (vovc) tulburată de mânie nu poate să ajungă la 
contemplarea duhovnicească, ci un nor i se așază peste cele pe care dorește 
să le privească”.194 În special omul nu mai poate sesiza prezenţa lui Hristos 
în el.195 


In acest context, e de la sine înţeles că mânia este o piedică în calea 


rugăciunii!€ care, așa cum spune Evagrie, este „vlăstarul blândeții și al lipsei 


de mânie”.1*7 „Împiedicând rugăciunea”"%, mânia duce la pierderea sănătății 
sufletului, care este legată de ea, și-l împiedică pe om să ducă adevărata viață 
pentru care a fost creat. 

Mânia care sporește și întărește agresivitatea rea, necuvenită,!99 duce 
în același timp la slăbirea agresivităţii virtuoase a sufletului, dată omului 
pentru a lupta împotriva păcatului. Puterea sufletului nu se mai exercită în 
războiul duhovnicesc," fiind aproape paralizată." Sufletul devine 
neputincios!!2 și tot ce face spre îndreptarea lui face cu multă trudă."%3 

Toate aceste consecințe patologice sunt catastrofale pentru om, 


pentru că, în fond, mânia duce la moartea sufletească,"4 Ea alungă din suflet 


1 


112 


virtuţile“5 și mai întâi de toate stinge iubirea." Încetând să se îndrepte, 
potrivit menirii sale firești, spre omorârea gândurilor drăcești, ea „strică 
gândurile cele bune din noi”."7 

Lipsit de virtuţi, sufletul cade pradă mulțimii patimilor, mai ales 


193 Așezămintele mănăstirești, VIII, 6. 

194 Capete gnostice, IV, 63. 

195 Cf. Sf. Maxim Mărturisitorul, Capete despre dragoste, IV, 76. 

106:cp Evagrie, Cuvânt despre rugăciune, 13, 20, 21; Capete despre deosebirea patimilor și a 
gândurilor, 27; Tratatul practic, 23. Sf. Maxim Mărturisitorul, Capete despre dragoste, I, 49; III, 
20. 

197 Cuvânt despre rugăciune, 14. 

108 Jpidem, 25. 

199 Evagrie, Tratatul practic, 20. Cf. Sf. Simeon Noul Teolog, Cele 225 de capete..., 1, 47. 

10 Isihie Sinaitul, Capete despre trezvie, zi. 

UI Sf. loan Gură de Aur, Omilii la Matei, IV, 9. 

12 Jbidemn. 

13 Sf. Simeon Noul Teolog, Cele 225 de capete, |, 47. 

14 Cf. lov 5, 2. Sf. Maxim Mărturisitorul, Capete despre dragoste, IV, 75. Sf. Grigorie cel 
Mare, Comentariu la lov, V, 45. 

U5 Sf. Isaia Pustnicul, Douăzeci și nouă de cuvinte, II, 2. 

6 Cf sf. Grigorie cel Mare, Comentariu la lov, V, 45. Sf. loan Gură de Aur, Omilii la Matei, 
XVI, 8. 

17 Isihie Sinaitul, Capete despre trezvie, 31. Cf. A doua sută, 34. 


tristeții, 8 akediei,"9 fricii? și mândriei.121 


18 Evagrie, Tratatul practic, 20. Sf. Maxim Mărturisitorul, Capete despre dragoste, III, 89. 
9 Evagrie, loc. cit., 23. Sf. Maxim Mărturisitorul, loc. cit., |, 49. 

120 Cf, Sf. Maxim Mărturisitorul, Capete despre dragoste, II, 7o. 

121 Jbidem. 


9 
Frica 


Sfinţii Părinţi pun între patimi frica ($ofoc) și toate stările de suflet 
asemănătoare, care constituie forme sau intensități ale ei, ca teama, groaza, 
spaima, panica, dar și anxietatea, angoasa, disperarea.! 

În general, frica este provocată de pericolul unei pierderi sau de o 
suferință,? de ideea sau sentimentul că vom pierde sau am putea pierde lucrul 
pe care-l dorim sau pe cel de care ne-am legat.3 

Frica astfel definită poate fi la fel de bine o virtute, ca și o patimă. 
„Dacă frica este o patimă, după cum vor unii, apoi nu orice frică este patimă”, 
spune Clement Alexandrinul.4 De aceea trebuie să facem distincţia între două 
feluri de frică. 


1) Cel dintâi, pe care Dumnezeu l-a sădit în om la crearea lui și care, 
deci, ține de firea sa, are două forme. 

a) Prima sa formă este o forţă care-l ţine pe om lipit de fiinţa sa însăși5 
și care-l face să se teamă de a nu-și pierde sufletul și trupul. Prin această frică 
în manifestările ei cele mai elementare, omul se alipește de viață, de existență 
și se teme de tot ceea ce i-ar putea-o răpi sau distruge și are repulsie față de 
non-existenţă. Sfântul Maxim Mărturisitorul subliniază că această tendință 
ţine de însăși firea omului: „cele ce sunt făcute din cele ce nu sunt au și 
puterea de persistenţă în Cel ce este, iar nu în ceea ce nu este, iar propriu 
acestora după fire este pornirea spre cele ce le susţin și ferirea de cele ce le 
strică”;€ ea face parte dintre logoi pe care Dumnezeu „i-a sădit de la început 
(în firea omenească) prin creaţie”.7 „Frica după fire este o putere ce susține 
existența prin ferire (de cele ce-ar putea-o distruge)”, spune el în continuare.8 
La fel spune și Sfântul loan Damaschin vorbind despre „repulsia față de cele 


care distrug firea”;? putem zice că ea corespunde instinctului de conservare,!* 


! Cf. Sf. loan Damaschin, Dogmatica, II, 15; 12. 

2 Cf. Ibidem, II, 12. 

3 Cf, Sf. Atanasie cel Mare, Cuvânt împotriva păgânilor, 3. 

4 Stromate, Il, 8, 40. 

5 Sf. loan Damaschin, Dogmatica, III, 23. 

6 sf. Maxim Mărturisitorul, Disputa cu Pyrhus, PG ga, 297CD. 
7 Ibidem. 

5 Ibidem. 

9 Dogmatica, III, 23. 

19 Ibidem. 


instinctului vital, tendinței înnăscute a omului de a se menţine în viaţă și a- 
și perpetua existența. Ea se manifestă în particular ca frică de moarte, 
tendință firească de vreme ce Creatorul ne-a dăruit viața pentru ca noi s-o 
păstrăm," iar stricăciunea și moartea sunt fenomene contrare firii. 

b) A doua formă este „frica de Dumnezeu”, care pe o primă treaptă 
este frica de pedeapsa dumnezeiască, iar pe cea mai înaltă treaptă se arată 
ca frica de a nu fi despărțit de Dumnezeu. 

Această a doua formă de frică este firesc legată de cea dintâi, căci 
omul - care-și iubește propria fiinţă și viaţa sa și se teme să nu le piardă -, 
dacă știe care este natura lor adevărată, nu poate decât să se teamă de 
despărțirea de Dumnezeu, obârșia și scopul lor, din Care au izvorât și spre 
care se îndreaptă. Omul care înțelege temeiul real al existenței sale nu se 
teme atât de pierderea vieţii sale biologice, cât de pierderea vieţii celei în 
Dumnezeu. La omul duhovnicesc, frica de moarte este înlăturată de frica de 
Dumnezeu și de tot ceea ce l-ar putea despărți de Dumnezeu, adică de păcat 
și de răutatea Vrăjmașului care aduc moartea sufletului (cf. Mt 10, 28; Lc 12, 
5), singura moarte de care cu adevărat trebuie să ne temem, căci ea ne lipsește 
de viață pentru vecie, în vreme ce moartea biologică nu face decât să separe 
pentru un timp sufletul de trup și distruge numai forma pământească și 
stricăcioasă a existenței omului. 

Acest dintâi fel de frică, pe care tocmai am prezentat-o sub cele două 
forme ale sale, constituie o virtute't pe care Adam a avut-o în starea sa 
primordială. Într-adevăr, Adam era sortit să devină nemuritor prin har, dar 
putea să și moară, datorită liberului său arbitru, dacă s-ar fi opus prin acesta 
voinţei lui Dumnezeu.!5 De aceea, Dumnezeu i-a zis lui Adam: „Din pomul 
cunoștinței binelui și răului să nu mănânci, căci, în ziua în care vei mânca din 
el, vei muri negreșit! (Fac. 2, 17). Frica - de a nu muri, ca și dea nu fi despărțit 
de Dumnezeu - a fost unul dintre mijloacele pe care Dumnezeu le-a dat 
omului pentru a-l ajuta să-l păzească porunca și să se ferească de urmările 
călcării ei. 


"1 Ibidem. 

12 Cf. Sf. Maxim Mărturisitorul, Răspunsuri către Talasie, 1, PG go, 269B. 

133 Clement Alexandrinul, de pildă, scrie: „Frica de Dumnezeu... este... o frică lipsită de 
patimă; că nu te temi de Dumnezeu, ci te temi să nu cazi din harul lui Dumnezeu” (Stromate, 
II, 8, 40). Nu credem că aceasta este o virtute pe care s-o fi avut Adam în starea sa primordială, 
căci el era însuflețit de iubirea de Dumnezeu și, după cum spune Sfântul loan, „iubirea 
desăvârșită alungă frica” (| In 4, 18). Cf. Sf. Isaac Sirul, Cuvinte despre nevoință, 38. 

14 Cf. Sf. Maxim Mărturisitorul, Răspunsuri către Talasie, 1, PG go, 269B. 

15 A se vedea, de pildă, Sf. Atanasie cel Mare, Tratat despre întruparea Cuvântului, 4. Sf. 
Grigorie Palama, Omilii, 29, PG 150, 369C; 31, PG 150, 388D. 


2) Al doilea fel de frică, pe care Sfinţii Părinţi o privesc ca patimă, este 
o urmare a păcatului strămoșesc.!6 Ea se manifestă întotdeauna ca aversiune 
a omului față de tot ceea ce i- ar putea răpi sau distruge existența, dar în cazul 
acesta nu mai este vorba despre existenţa sa în Dumnezeu, ci de existența sa 
de ființă căzută, de care se alipește prin filautie. Sub această formă, înainte 
de orice și mai întâi de toate, ea este frică de moarte, dar nu din pricinile 
binecuvântate ale celuilalt soi de frică. Ea capătă cele mai variate forme, pe 
care însă nu le vom menţiona aici.'7 Pentru a o caracteriza, vom spune, 
împreună cu Sfântul Maxim Mărturisitorul, că ea face parte dintre patimile 
datorate lipsirii de plăcere și este produsă ca și ele de faptul că iubirea de sine 
este rănită de o suferință a sufletului sau a trupului:8 omul se teme să nu 
piardă - și se teme și de ceea ce l-ar face să piardă - un obiect!9 din lumea 
sensibilă a cărui posedare (reală sau anticipată în mod imaginar) îi oferă o 
anumită desfătare sensibilă. Ideea sau sentimentul că îl poate pierde naște în 
suflet o stare de rău și de tulburare, ale cărei efecte omul le resimte și pe plan 
trupesc: „Uneori se înfricoșează mai întâi sufletul, alteori trupul”, dar oricum 
„de la unul trece și la celălalt”.22 

Teama ca patimă vădește, în oricare dintre cazuri, alipirea de lumea 
aceasta, de bunurile din ea și de desfătarea simțuală de ele, și iubirea vieții de 
aici; căci omul căzut crede că viața aceasta i-a fost dată ca să se bucure de 
toate plăcerile. De o asemenea teamă ţine orice formă de teamă de moarte, 
care nu este teama firească de a nu-ți pierde viața văzută ca dar al lui 
Dumnezeu și ca mijloc de înaintare spre unirea cu EI, ci este teamă de a nu 
pierde plăcerile lumii. Această legătură esenţială dintre patima fricii și iubirea 
de viaţă potrivit duhului lumii - viaţă privită și trăită cu totul trupește - este 
adeseori evidenţiată de învăţătura Sfinţilor Părinţi. Astfel, Sfântul Isaac Sirul 
scrie: „Când se află cineva în cunoștința trupească, se teme de moarte”.2 În 
Pateric citim că un Bătrân a fost întrebat odată de un frate: „Oare de ce îmi 
este teamă când merg prin pustie?”. A răspuns acesta: „Pentru că încă trăiești 
lumii!'.22 lar în altă parte: „Un frate l-a întrebat pe un Bătrân: „De ce, atunci 
când ies singur noaptea afară, mi se face frică?”. lar Bătrânul i-a spus: „Pentru 
că încă pui preț pe viaţa în această lume”.3%3 


16 Cf. Sf. Maxim Mărturisitorul, Răspunsuri către Talasie, 1, PG go, 2694. 

17 Pentru posibilele motive, vezi mai ales Sf. loan Damaschin, Dogmatica, III, 23. 
I8:C£ Răspunsuri către Talasie, Prolog. 

19 Aici, cuvântul obiect este luat în sensul său larg, iar nu ca lucru material. 

20 Scara, XX, 8. 

21 Cuvinte despre nevoință, 38. Cf. 63. 

22 Apoftegme, N 9o. 

23 Ibidem, Bu Il, 190. 


În timp ce primul fel de frică este „după fire”24 acesta din urmă, care 
este o patimă rea, este „contrar firii” (rapa Pvorw)5 și „contrară rațiunii” 
(napaioyoc)26 Ea vine din faptul că omul a deviat sensul firesc și normal al 
acesteia — care-l făcea să rămână fidel ființei sale autentice și să-L iubească pe 
Dumnezeu -, acum fiindu-i frică să nu-și piardă fiinţa lui cea căzută și să nu 
se afle despărțit de lumea aceasta, să nu-și piardă viața dusă în chip pătimaș 
și toate plăcerile ei. În loc să se teamă de ceea ce-i poate pierde ființa și 
existența după duh, omul începe să se teamă de tot ceea ce-i primejduiește 
existența trupească și desfătările pe care le culege din ea. 


Frica de Dumnezeu și frica „lumească” nu sunt două atitudini 
deosebite prin natura lor, ci sunt una și aceeași atitudine fundamentală a 
omului, însă îndreptată spre țeluri diferite. Acest lucru reiese limpede din 
învățătura Sfinţilor Părinţi, care arată cum una o exclude pe cealaltă: dacă ţi- 
e teamă de ceva din lume înseamnă că nu ţi-e frică de Dumnezeu; și, 
dimpotrivă, cel care se teme de Dumnezeu n-are frică de nimic: „Cel ce s-a 
făcut rob Domnului nu se va teme decât numai de Stăpânul său. Dar cel ce 
nu se teme încă de Acesta se teme și de umbra lui”, scrie, de pildă, Sfântul 
loan Scărarul.27 De aceea Sfinții Părinţi spun că teama ca patimă este înlesnită 
de „lipsa de rod a sufletului”,?8 la care ajunge omul când nu are Duhul cel 
dumnezeiesc sălășluit în sufletul său: „... m-am temut, căci sunt gol”, spune 
Adam după ce a călcat porunca (Fac. 3, 10). 


La fel ca toate celelalte patimi, frica este, pentru Sfinţii Părinţi, o 
boală,?9 pentru motivul fundamental pe care tocmai l-am prezentat (adică 
pervertirea unei dispoziţii firești virtuoase într-o patimă contrară firii), dar și 
din pricina numeroaselor tulburări care o constituie și pe care le generează. 

Mai întâi, frica vădește o relație patologică a omului cu Dumnezeu. 
Temându-se să nu piardă ceva din bunurile lumii și plăcerile ei, în loc de a se 
teme să nu-L piardă pe Dumnezeu, și deci pe sine, omul se desparte de 
Dumnezeu, adevăratul izvor al vieţii sale, pricinuitorul și țelul ființei lui, Cel 
care dă sens existenţei sale și își îndreaptă preocupările spre realitatea 
sensibilă care devine pentru el ceva absolut. După cum se vede limpede, în 
această atitudine și în urmările sale nefaste regăsim întregul proces al 
păcatului strămoșesc. 


24 Cf. Sf. Maxim Mărturisitorul, Disputa cu Pyrhus, PG 9, 297CD. 

25 Ibidem. Sf. loan Damaschin, Dogmatica, III, 23. 

26 sf. loan Damaschin, loc. cit. (Pr. D. Fecioru a tradus: „trădarea gândurilor” - n. tr.). 
27 Scara, XX, 10. 

28 Ibidem, 9. 

29 Cf. Ibidem, XX, 8. 


În frică, Dumnezeu nu este numai uitat ca principiu al fiinţei și al 
vieţii, ca sens și centru al existenței; El este negat, ignorat, respins ca 
proniator și păzitor plin de bunătate al fiecărei făpturi. Frica vădește 
amăgirea în care a căzut omul crezând că a fost părăsit și socotind că nu poate 
sau că nu trebuie să se bazeze decât pe propriile lui puteri, fiind lipsit de 
ajutorul lui Dumnezeu. „Un Bătrân a fost întrebat de un frate: De ce mă tem 
când sunt în „pustie? Și i-a răspuns Bătrânul: Pentru că te crezi singur și nu 
vezi că Dumnezeu este cu tine”.3 Amintindu-ne că Dumnezeu Se îngrijește 
pururea de noi (Mt 10, 29-31; Le 12, 6-7), Hristos Însuși risipește această 
amăgire. Frica este semn al lipsei de credinţă în purtarea Lui de grijă: „Pentru 
ce sunteți așa de fricoși? Cum de nu aveți credință?”, le spune lisus ucenicilor 
înspăimântați de furtună (Mc 4, 36-40). 

Pe deasupra, frica mai vădește lipsa de credință în bunurile 
duhovnicești. Căci dacă omul le-ar iubi pe acestea, numai de pierderea lor s- 
ar teme, căci, după cum spune Sfântul Maxim Mărturisitorul, omul „nu 
trebuie să se teamă decât de o singură durere: de pierderea darurilor 
dumnezeiești” 3 Singure aceste bunuri au cu adevărat o valoare absolută și o 
importanţă vitală pentru om. Cel care își pune credința în Dumnezeu, 
făcându-se părtaș învierii lui Hristos și al vieţii celei dumnezeiești, n-are a se 
teme nici pentru sufletul, nici pentru trupul său și nici chiar de moarte, prin 
care numai trupul piere pentru o vreme, dar sufletul cu nimic nu se vatămă 
(Mt 10, 28; Lc 12, 4). Cel care se unește cu Dumnezeu află în El mulțimea 
tuturor bunătăţilor și nu se teme ca va fi lipsit de vreunul dintre bunurile din 
lume. 

A te teme, iarăși, nu înseamnă numai a nu avea credință în existența 
darurilor duhovnicești, singurele adevărate, ci, în același timp, a te încrede în 
chip zadarnic în bunurile materiale, a căror realitate este amăgitoare și care 
se trec ca floarea ierbii, comori pe care rugina și moliile le mănâncă, iar hoţii 
le răpesc (Mt 6, 19; Lc 12, 33). Și pentru că ele sunt stricăcioase, iar el supus 
morții, mai devreme sau mai târziu, omul le pierde și pe ele, și desfătarea pe 
care i-o aduceau și care, de altfel, este lucru de rând și de nimic față de 
bucuria pricinuită de bunătățile Împărăției. În sufletul omului căzut se 
cuibărește frica numai pentru că se lasă înșelat de iluzoria realitate a 
lucrurilor și a plăcerilor din lume pe care le iubește; dacă ar ști ce sunt ele cu 
adevărat, pierderea lor nu l-ar afecta cu nimic. 

Fiind lipsită de orice folos, frica se vădește odată mai mult a fi 
iraţională. Căci omul nu poate să împiedice prin ea nimic din cele ce i se 
întâmplă, nu se poate feri de pericolele sau de lipsurile de care se teme 
(admițând că ele într-adevăr se vor produce): „Și cine dintre voi, îngrijindu- 


39 Apoftegme, Arm II, 17. 
3! Tâlcuire la Tatăl nostru, PG go, go A. 


se, poate să adauge staturii sale un cot?” (Mt 6, 27). Sfântul loan Damaschin 
arată că fricii și grijii fără rost, pe care lisus Însuși le condamnă, li se opune 
lipsa de grijă plină de folos, a celui care se încredințează în orice lucru Proniei 
dumnezeiești.32 

Caracterul patologic al fricii se arată de asemenea în partea de 
imaginație, mai mult sau mai puțin intensă, pe care ea, în general, o implică 
și prin care omul deformează realitatea, atribuindu-i laturi inexistente. 
Astfel, în imaginaţia sa pericolele apar exagerat de mari, iar pierderea unui 
lucru oarecare, iminentă.3 Mai mult, omul ajunge să-și închipuie lucruri care 
nici nu există, căci imaginaţia sa creează, anticipează și face să se admită ca 
sigure, în prezent sau într-un viitor apropiat, lucruri pe care nimic nu-l 
îndreptățește să creadă că se vor petrece în realitate. De aceea, Sfântul loan 
Scărarul definește astfel frica: „Frica lașă este vederea amăgitoare a unei 
primejdii mai înainte de primejdie; sau ea este o simţire plină de tremurare a 
inimii, clătinată și speriată de nenorociri îndoielnice”.3+ Și, observând cum 
frica face îndoielnice lucrurile cele mai sigure și mai evidente și cât de mult 
este amestecată în aceasta închipuirea omului, el adaugă: „Frica lașă este lipsa 
încredințării (în lucrurile de care ești cel mai încredințat)”.35 Dar deformarea 
realității, neperceperea a ceea ce există și perceperea celor inexistente sunt 
trăsături specifice delirului. Frica arată întotdeauna că, în modul în care este 
perceput și trăit realul, imaginația domină celelalte facultăți sufletești și le 
impune reprezentările sale. „Spaima care duce la încremenire este frica 
rezultată dintr-o mare închipuire”, arată Sfântul loan Damaschin.3€ Dar dacă 
frica sau spaima, chiar dacă implică cel mai adesea multă imaginație, pot fi 
uneori motivate în mod obiectiv, majoritatea formelor de teamă, și mai ales 
neliniștea și angoasa, se caracterizează prin lipsa oricărei rațiuni obiective 
care le-ar putea produce, prin dominarea părții iraționale din om.37 Puterile 
sufletului care-i îngăduie omului să vadă dimensiunile reale ale lucrurilor și 
întâmplărilor sunt, sub imperiul fricii, paralizate. „Căci — găsim scris în Cartea 
înțelepciunii lui Solomon - spaima nu este altceva fără numai lepădarea 
oricărui ajutor care-ţi vine de la dreapta judecată” (Înţ. Sol. 17, 11). 


Zămislirea și dezvoltarea fricii în suflet pot fi iscate și prilejuite de alte 
patimi ale omului. Ea se arată a fi legată în primul rând de mândrie. Sfântul 
Isaac Sirul spune că: „cel lipsit de smerenie e lipsit și de desăvârșire. Și cel 


32 Dogmatica, II, 29. 

33 Cf. Clement Alexandrinul, Stromate, II, 8, 40. 
34 Scara, XX, 3. 

35 Ibidem. 

E Dogmatica, II, 15. 

37 Ibidem. 


lipsit de aceasta e pururea înfricat”.38 Iar Sfântul loan Scărarul arată că 
„sufletul mândru este robul fricii lașe, pentru că se bizuie pe sine și se teme 
de zgomotele lucrurilor și de umbre”.39 

Frica este legată și de patima trândăviei, cum ne arată Sfântul Simeon 
Noul Teolog.4* 

În general, frica poate fi iscată de starea de păcat, așa cum învaţă 
Sfântul Apostol Pavel: „Necaz și strâmtorare (neliniște, în fr.) peste sufletul 
oricărui om care săvârșește răul” (Rm. 2, 9). Sfântul loan Gură de Aur spune: 
„Cel care viețuiește în păcat este întotdeauna temător; și după cum cei care 
au de străbătut un drum într-o noapte întunecată și fără lună tremură de 
frică, cu toate că nu-i ameninţă nimeni și nimic, tot așa păcătoșii se tem tot 
timpul; chiar și atunci când nu-i mustră nimeni, conștiința lor încărcată îi 
face să se sperie de orice lucru, să se ferească de toți și toate să li se pară 
înfricoşătoare și înspăimântătoare, nefiind nimic care să nu-i umple de 
neliniște”.4! Aceste remarci nu se aplică numai celor care, dorind să trăiască 
potrivit poruncilor sau cel puţin cunoscându-le, le-au călcat și, prin urmare, 
suferă mustrările conștiinței, ci de asemenea și celor care, trăind în afara 
credinţei și în necunoașterea poruncilor, au totuși un oarecare sentiment al 
stării lor de păcătoșenie. Se pare chiar că starea de păcat trezește frica, sub 
forma anxietăţii și angoasei, cu atât mai mult cu cât omul nu are conștiința 
limpede a păcatului său. Referindu-se la „frica sufletului în care este o 
mărturie a păcatului”, Sfântul Diadoh al Foticeei îl sfătuiește pe creștin să-și 
mărturisească chiar greșelile cele fără de voie și cele fără de știință, căci, 
spune el, „dacă nu ne vom mărturisi cum trebuie și pentru greșelile fără de 
voie, vom afla în noi în vremea ieșirii noastre o oarecare frică nelămurită”.P 

Frica, ca și celelalte patimi, este direct legată de lucrarea diavolilor. Ei 
contribuie la apariţia ei% și se folosesc de ea ca de un teren foarte prielnic 
pentru lucrarea lor, căci le este un bun aliat, după cum arată Sfântul Diadoh 
al Foticeei, mai ales când este vorba despre frica legată de săvârșirea 
păcatului." 


38 Cuvinte despre nevoinţă, 21. 

39 Scara, XX, 3. 

40 Cele 225 de capete..,, |, 72. 

4 Omilii la loan, V, 4. Cf. Tâlcuire la Psalmul 142, 4. 
42 Cuvânt ascetic în 100 de capete, 100. 

45 Cf. Sf. loan Scărarul, Scara, XX, 9. 

44 Loc. cit. 


. . . * 
Pusilanimitatea 


Pusilanimitatea (oAwyowWvxia Gera) este adesea privită ca o formă a 
fricii,45 având multe caracteristici comune. Totuși ea are unele trăsături 
specifice și în mod repetat i se acordă un loc aparte și important, ceea ce 
impune să facem câteva remarci în plus, care se referă numai la ea. 

Pusilanimitatea ca patimă este definită de Sfântul loan Damaschin ca 
„frica de a nu izbuti, adică frica de nereușită”.40 Ea este caracterizată prin 
slăbiciune, lipsă de curaj în fața unui lucru care trebuie îndeplinit. Se 
deosebește totuși de lașitate, fiind mai curând timiditate. 

Sfinţii Părinţi o consideră boală. Origen o numără între patimile pe 
care el însuși le-a numit „boli ale sufletului”,+ iar în Apoftegmele părinților 
aflăm următoarea istorisire: „Un frate a venit la Avva Victor, cel ce petrecea 
întru tăcere în lavra lui, zicând: Ce să fac, părinte, pentru că mă biruiește 
lenevirea? Zis-a lui bătrânul: Această boală, fiule, este sufletească”.48 

Pusilanimitatea vădește îmbolnăvirea puterii irascibile a sufletului 
(9vuoc), așa cum arată Sfântul loan Casian.%9 

Această patimă este de asemenea privită de Sfinţii Părinţi ca o formă 
de nebunie; cum face, de pildă, Sfântul loan Gură de Aur,5* referindu-se la 
spusa din Pilde (14, 29). 

Ca și în cazul celorlalte patimi, pusilanimitatea își vădește caracterul 
patologic în special prin aceea că este o atitudine nefirească, ce nu 
corespunde stării omului dinainte de cădere. Astfel, Sfântul Apostol Pavel 
spune că „Dumnezeu nu ne-a dat duhul temerii, ci al puterii și al dragostei și 
al înțelepciunii” (2 Tm 1, 7). În timp ce puterea despre care vorbește Apostolul 
este unul dintre darurile Sfântului Duh, care constituie chipul lui Dumnezeu 
din om și care își află desăvârșirea în dobândirea asemănării cu Hristos, 


* Acest termen este tradus în moduri foarte felurite în limba română. Astfel, Părintele 
Fecioru l-a tradus „neliniște” (vezi Dogmatica Sfântului loan Damaschin, loc. cit. mai jos); 
Părintele Stăniloae prin „frica lașă” (vezi Scara, loc. cit) sau „lipsă de bărbăţie” (Sf. Maxim, 
Capete despre dragoste, II, 70); Prof. David Popescu prin „lașitate” (Sf. loan Casian, vol. 57 din 
PSB), iar în Apoftegme, la locul citat de Prof. Larchet, găsim „lenevire”, iar în altă parte, 
„împuţinare de suflet”. Am păstrat, de aceea, cuvântul pusilanimitate, care, în principal, 
înseamnă micime de suflet și cuprinde toate înțelesurile arătate mai sus (n. tr.) 

45 Sf. loan Damaschin, Dogmatica, |, 15. 

46 Ibidem. 

47 Omilii la Numerii, XXVII, 12. 

45 Apoftegme, ] 750. 

49 Convorbiri duhovnicești, XXIV, 15. A se vedea, de asemenea, Sf. Maxim Mărturisitorul, 
Capete despre dragoste, II, 70. 

59 Omilii la Evrei, XXII, 3. 


pusilanimitatea este negarea acestei virtuţi. Ea a apărut în sufletul omului ca 
urmare a păcatului și este cu totul străină de natura sa autentică. De aceea 
Sfântul Varsanuifie îl sfătuiește pe unul dintre fiii săi duhovnicești astfel: „Zi 
fricii tale: Sunt străin de tine!'.5" 

Pusilanimitatea este în orice caz, ca și frica, semn al lipsei de 
credință.” A fi lipsit de curaj înseamnă a nu te încrede în Dumnezeu, în 
puterea Sfântului Duh, care pururea îl sprijină pe cel care-L cheamă pe 
Dumnezeu în ajutor. Unit cu Dumnezeu și primind harul Său, împărtășindu- 
se de puterea Lui, omul nu are a se teme de nimic atunci când vrea să facă 
ceva. Având credință neclintită în Dumnezeu, el poate, potrivit cuvintelor lui 
lisus, să mute munții din loc. 

Adesea, omul se teme să acționeze pentru că este dominat de propria 
sa imaginație. Legătura dintre lipsa de curaj și imaginaţie este, ca în cazul 
tuturor formelor de frică, subliniată des de Sfinţii Părinți. Și în acest caz, 
imaginaţia nu face decât să deformeze realitatea, prezentând acțiunea pe care 
o are omul de îndeplinit ca foarte grea, plină de primejdie sau cu totul 
imposibilă, în timp ce, în mod obiectiv, ea nu este deloc așa. Omul lipsit de 
curaj este victima unei amăgiri și chiar putem spune că ajunge să delireze, 
așa cum arată Sfântul loan Scărarul: „Frica lașă (este o slăbire a credinţei) 
arătată în așteptarea plină de spaimă a unor lucruri neprevăzute (...) simţire 
plină de tremurare a inimii, clătinată și speriată de nenorociri îndoielnice” .53 
lar Avva Victor, în continuarea cuvintelor citate mai sus, spune: „Precum 
celui bolnav de ochi, din cumplita durere, i se pare că vede multă lumină, iar 
celui sănătos i se pare că vede puţin, așa și cel slab la suflet, din puţintică 
încercare repede se tulbură, părându-i-se că este mare”.54 

Lipsa de curaj poate apărea ca o atitudine de copil, care stăruie în mod 
nefiresc la omul matur: „Frica lașă, spune Sfântul loan Scărarul, este o simţire 
copilărească în sufletul îmbătrânit”.55 

Ea este în esenţă legată de patima chenodoxiei,5€ încât putem spune 
că „toţi cei fricoși sunt iubitori de slavă deșartă”.57 

Pusilanimitatea îl alienează pe om, luându-l cu totul în stăpânirea 
ei.55 Este o patimă deosebit de periculoasă, fiindcă blochează dinamismul 
omului, îi frânează elanurile spre desăvârșire, îi încetinește sau chiar îi 


5! Scrisori, duhovnicești, 31. 

52 Sf. loan Scărarul, Scara, XX, 1; 2. 
53 Ibidem, XX, 2, 3. 

54 Loc. cit. 

55 Scara, XX, 2. 

56 jpidem. 

57 Ibidem, 5. 

58 cf. ibidem, 1. 


paralizează activitatea și inhibă în multe împrejurări exercitarea facultăților 
sale sufletești. Ea se dovedește în mod special dăunătoare pentru lucrarea 
duhovnicească. Este limpede că diavolul are un interes special în a isca și a 
întreține această patimă, care tulbură sufletul și-l împiedică să ducă la 
îndeplinire cele ce are de făcut și pentru care a fost creat.59 


59 Cf. Apoftegme, seria alfabetică, Teodora, 3. 

Chenodoxia 


Chenodoxia (kevo5o&a), în limbaj curent numită slavă deșartă sau 
vanitate, este o patimă de căpetenie și izvor de nenumărate alte boli ale 
sufletului. 

Sfântul loan Casian spune despre ea că se manifestă „în multe forme, 

DI 


căci are multe feţe și chipuri”, dar că, în esență, este de două feluri”,! care sunt 
cele două trepte ale sale. 


1) Primul fel de slavă deșartă e cel „prin care ne mândrim pentru 
foloase materiale sau pentru lucruri care se văd”.2 Este cea mai obișnuită și 
evidentă formă de chenodoxie, care-l lovește pe omul căzut foarte ușor și cel 
mai adesea. Ea constă în a se arăta cineva mândru și a se lăuda cu bunurile 
pe care le are sau pe care crede că le are, și a dori să fie văzut, apreciat, 
admirat, stimat, onorat, lăudat, într-un cuvânt să fie slăvit de ceilalți 
oameni. 

Bunurile cu care, la acest nivel, se mândrește vanitosul sunt bunuri 
trupești,5 pământești,€ pentru care el așteaptă de la oameni laude și 
aprecieri.7 

Vanitosul se poate astfel lăuda, așteptând admiraţia celorlalți, cu 
darurile sale naturale,8 ca frumuseţea (reală sau închipuită) trupului” sau a 
glasului,!* de pildă, sau cu puterea, chibzuința și purtarea sa," ca și cu tot 
ceea ce contribuie la o frumoasă înfățișare (haine luxoase,2 parfumuri, 
podoabe'3 etc.). 

El se poate lăuda, de asemenea, cu îndemânarea sau cu priceperea sa 


1 Convorbiri duhovnicești, V, u. 

2 Ibidem. 

3 Sf. Grigorie cel Mare, Comentariu la lov, VIII, 43-44. 

4 Cf. In 5, 44; 1 Tes. 2, 6. Sf. Vasile cel Mare, Regulile mici, 36. Apoftegme, N 479. Sf. 
Varsanufie și loan, Scrisori duhovnicești, 460; 261. 

5 Sf. loan Casian, Convorbiri duhovnicești, V, n. 

6 ce Fil. 3,19. 

7 Cf. loan Scărarul, Scara, XXI, 6. 

5 cf ibid., XXL, 24, 29; XXV, 21. Avva Dorotei, Învăţături de suflet folositoare, II, 7. 

9 Cf. Avva Dorotei, loc. cit. 

10 Jbidem. 

"1 Sf. Maxim Mărturisitorul, Capete despre dragoste, III, 84. Sf. loan Scărarul, Scara, XXI, 5. 

12 Avva Dorotei, Învăţături de suflet folositoare, II, 7. Sf. loan Scărarul, Scara, XXI, 4; 5. 

13 Sf. loan Scărarul, Scara, XXI, 4. 


într-un anumit domeniu.!4 

Chenodoxia îl face pe om să se fălească și să se vrea admirat pentru 
bogăţiile și bunurile materiale pe care le-a dobândit. Din această pricină, ea 
poate fi un puternic imbold pentru patima arghirofiliei, care, la rându-i, naște 
și sporește slava deșartă. Astfel, Sfântul Maxim Mărturisitorul scrie: „Slava 
deșartă și iubirea de arginţi se nasc una pe alta. Căci cei ce iubesc slava 
deșartă se silesc să se îmbogăţească; iar cei ce s-au îmbogăţit doresc să fie 
slăviți”.5 Vedem că gustul pentru lux și fast este legat de ambele patimi; trezit 
de chenodoxie!'€ și presupunând arghirofilia, odată satisfăcut, le face pe 
amândouă să sporească. 

Adesea chenodoxia îl face pe om să râvnească la situaţii și ranguri 
sociale înalte."7 

Această patimă îl împinge să dorească puterea sub toate formele 
sale;'8 atunci ea se însoțește și pune în lucrare alte două patimi, pe care Sfinţii 
Părinţi le numesc „iubirea de stăpânire” (piapyio)'? și „duhul iubirii de 
stăpânire”. Este limpede că cel care deține puterea, robit de slava deșartă, va 
căuta lauda și admiraţia oamenilor și se va și strădui întotdeauna să placă 
acestora, pentru a întreține și a le spori admiraţia și pentru a păstra puterea 
și foloasele care-i vin de la ea. 

Mai subtilă, pentru că ţine mai puţin de cele materiale și de cele care 
se văd, deși e tot atât de răspândită ca cea dintâi, este chenodoxia care constă 
în îngâmfarea cu calitățile intelectuale (cu inteligența, imaginația, memoria 
etc., dar și cunoștințele dobândite, cu înalta învățătură, cu o bună stăpânire 
a limbilor, cu talentul de a vorbi sau a scrie bine etc.),22 căutând să obțină 
pentru toate acestea admiraţia și laudele celorlalți. Ambiţiile în domeniul 
intelectual și cultural, ca și în cel politic sau financiar” sunt cel mai adesea 
produse de această patimă. 


2) A doua formă de chenodoxie, așa cum o aflăm descrisă la Sfântul 
loan Casian, este cea în care omul se mândrește „pentru cele spirituale și 


14 Avva Dorotei, Învățături de suflet folositoare, II, 7. Sf. loan Gură de aur, Despre slava 
deșartă, 13. 

15 Capete despre dragoste, III, 83. 

16 Joan din Singurătate, Dialog despre suflet și patimile omenești, ed. Hausherr, p. 55, 56. 

17 Sf. Maxim Mărturisitorul, Capete despre dragoste, III, 84. Cf. Avva Dorotei, Învăţături 
de suflet folositoare, II, 7. 

18 loan din Singurătate, loc. cit. 

19 Cf. Sf. Grigorie de Nyssa, Despre feciorie, IV, 3. 

20 Cf. Sf. Maxim Mărturisitorul, Capete despre dragoste, III, 84. Sf. loan Scărarul, Scara, 
XXI, 24. 

21 Cf. Sf. loan Hrisostom, Către Staghirie Ascetul, II, 3. 


ascunse, din dorinţa de laudă deșartă”.*2 La monahul în care mai stăruie încă 
patimile, ea stă alături de primul fel de slavă deșartă; iar dacă s-a lepădat cu 
totul de cele lumești, ia locul acesteia. Pentru el, slava deșartă constă în faptul 
că se mândrește în sinea lui sau înaintea oamenilor cu virtuțile sale și cu 
asceza sa, așteptând pentru aceasta admiraţia și laudele celorlalți.23 Mai ales 
atunci când omul se luptă împotriva patimilor și când pune în lucrare 
virtuțile contrare lor, este războit de acest soi de slavă deșartă. De aceea 
Sfântul loan Scărarul arată că „duhul slavei deșarte (se bucură) văzând 
înmulțindu-se virtutea”24 și spune că, după cum „furnica așteaptă să se 
isprăvească strânsul grâului, și slava deșartă așteaptă să se adune bogăția 
(duhovnicească)”.25 Evagrie constată și el că „după ce a biruit omul toate 
gândurile, se ivesc acestea două: cel al slavei deșarte și cel al mândriei”26 și, 
la fel, „gândul acesta (al slavei deșarte) îl fac să crească toți dracii, după ce au 
fost biruiți”.27 Tot așa și Sfântul Maxim Mărturisitorul scrie: „Când birui 
vreuna dintre patimile mai necinstite, de pildă lăcomia pântecului sau curvia 
sau mânia sau lăcomia, îndată se repede asupra ta gândul slavei deșarte”.28 
Așa se face că chenodoxia poate lua locul tuturor celorlalte patimi în sufletul 
omului. 


Această patimă are o putere neobișnuită. Caracterul ei subtil,29 
capacitatea de a îmbrăca nenumărate forme,3* de a se strecura pretutindeni 
și de a ataca omul din toate părțile o fac greu de sesizat și de recunoscut3! și 
foarte greu de combătut. Într-adevăr, orice lucru poate fi pentru om prilej 
de slavă deșartă; Evagrie se arată uimit de dibăcia diavolilor de a profita de 


22 Convorbiri duhovnicești, V, un. 

23 Cf. Sf. Maxim Mărturisitorul, Capete despre dragoste, III, 84. Evagrie, Tratatul practic, 
13; cf. 31. 

24 Scara, XXI, 3. 

25 Ibidem, 3. 

20-(0 Capete despre deosebirea patimilor și a gândurilor, 13. 

27 Capete despre deosebirea patimilor și a gândurilor, 13. 

28 Capete despre dragoste, III, 59. 

29 Cf. Evagrie, Tratatul practic, 13. Sf. loan Casian, Așezămintele mănăstirești, XI, 1. Regula 
Sf. Nil Sorski, V. 

30 Cf. Sf. loan Casian, Așezămintele mănăstirești, XI, 1, 3, 4. Evagrie, Scrisori, 51. Sf. loan 
Scărarul, Scara, XXI, 3. 

3! Sf. loan Casian, Așezămintele mănăstirești, XI, 1. 

32 Ibidem, 4. Evagrie, Tratatul practic, 30. 


această stare de fapt,33 dând și exemple tipice,3* ca și Sfântul loan Casian35 și 
Sfântul loan Scărarul. „Frumos înfățișează bătrânii natura acestei boli - spune 
Sfântul loan Casian - când o descriu în felul unui bulb de ceapă, pe care, 
înlăturându-i-se un înveliș, îl afli acoperit de altul, și tot așa, oricâte foi îi 
scoţi, tot atâtea îi descoperi dedesubt”.3€ Iar Sfântul loan Scărarul scrie astfel: 
„În toate strălucește soarele cu îmbelșugare. Și de toate străduințele se 
bucură slava deșartă. De pildă: sunt stăpânit de slava deșartă când postesc; 
dezlegându-l, ca să nu fiu cunoscut (ca postitor), iarăși mă stăpânește slava 
deșartă, pentru modestia mea; îmbrăcându-mă în haine luxoase, sunt biruit 
de ea, schimbându-le în haine nearătoase, iarăși sunt stăpânit de ea; vorbind, 
sunt biruit de ea; tăcând, iarăși sunt biruit de ea. Oricum voi arunca acest 
glob cu trei coarne, totdeauna unul stă drept și el e cel din centru”.37 De aceea, 
conchide Evagrie, „greu se scapă de gândul slavei deșarte. Căci ceea ce faci ca 
să te curăti de el devine pricină pentru altă slavă deșartă”.38 Șiretenia 
chenodoxiei îl împinge pe om ca, paradoxal, să dovedească zel în nevoințele 
ascetice,3” să lupte cu râvnă împotriva altor patimi,*” să practice virtuțile,! 
să dobândească unele harisme.? Trebuie spus limpede că orice formă de 
asceză impulsionată de mândrie se dovedește într-un sfârșit cu totul deșartă 
și lipsită de orice rod;8 la fel și virtuțile, dacă sunt „adăpate de umezeala 
noroioasă a slavei deșarte și prăsite de dorința arătării și gunoite de laudă..., 
îndată se usucă”, iar harismele sunt înșelătoare.% Astfel se pot vedea 
oameni care ajung la strălucite lucrări duhovnicești mânațţi de slava deșartă, 
dar care „după ce se retrag dintre oameni în viața călugărească... nu se mai 
îndeletnicesc cu nevoinţa lor mincinoasă și prefăcută de mai înainte..., căci 
n-au putut rodi plantele umede în locurile nevoinţei aspre și lipsite de apa 


slavei deșarte”.4% Mai mult, bunurile duhovnicești astfel dobândite nu numai 


33 Scrisori, 51. 

34 Ibidem. 

35 Așezămintele mănăstirești, XI, 4. 

36 Loc. cit., 5. 

37 Scara, XXI, 5. 

38 Tratatul practic, 30. 

39 Avva Dorotei, Învățături de suflet folositoare, II, 7. 

49 Cf. Sf. loan Scărarul, Scara, XIV, 10; XXI, 25, 27; XXVII, 45. 

4 Cf. Sf. Macarie Egipteanul, Omilii duhovnicești (Col. II), V, 10. Sf. loan Scărarul, Scara, 
XXI, 25. Avva Dorotei, Învățături de suflet folositoare, II, 7. 

4 Cf. Sf. loan Scărarul, Scara, VII, 29. 

43 Cf. ibidem, IL, 10. 

44 Sf. loan Scărarul, Scara, Il, 10; XI, 35. 

45 Cf. ibidem, VII, 29. 

46 Ibidem, II, 9, 10. Apoftegme, N 550. 


că sunt lipsite de orice preţ înaintea lui Dumnezeu, dar sunt „socotite de El 
la fel ca furtul, nedreptatea și celelalte mari păcate”, cum arată Sfântul 
Macarie Egipteanul,4 care amintește spusa Psalmistului: „Dumnezeu a risipit 
oasele celor ce plac oamenilor” (Ps. 52,7).48 

Ca și în cazul tuturor celorlalte patimi, omul primește din slava 
deșartă o plăcere care-l ține legat de ea și pentru care este gata să facă și, 
paradoxal, să sufere orice.5* Din pricina acestei puternice plăceri care-i 
susține iubirea de sine5!, omul se lasă cu totul înrobit de slava deșartă.% 

Chenodoxia este privită de Sfinţii Părinţi ca o boală5 și o formă de 
nebunie.5+ Sfântul loan Gură de Aur, de pildă, spune limpede: „Slava deșartă 
este un soi de nebunie (nava riq soriv mkevo5ozia)”.55 El arată5€ că însuși 
Apostolul Pavel învaţă că este o nebunie să se laude omul pe sine însuși (cf. 
2 Cor. 12, n) și mai spune că duhul slavei deșarte îl scoate pe om din fire, iar 
după ce a pus stăpânire cu totul pe sufletul lui „îi tulbură mintea și-l face să 
aiureze”.57 

Caracterul patologic al slavei deșarte, ca și în cazul celorlalte patimi, 
ţine în mod esenţial de faptul că ea constă în pervertirea unei atitudini firești 
și normale, prin îndepărtarea de la exercitarea ei „potrivit naturii”, deci 
menirii ei firești, ajungând să se manifeste într-un mod contrar naturii. Căci 
Dumnezeu a sădit în firea omului să tindă spre slavă, dar omului unit cu 
Dumnezeu îi era menită slava dumnezeiască, iar nu cea de la oameni, pe care 
o caută omul înrobit de patimă și pe care Părinţii o numesc „laudă după trup” 


47 Parafrază în 150 de capete..., Cf. Omilii duhovnicești (Col. Il), V, 10; LIV, 2. 

48 A se vedea, de asemenea, Avva Ammona, Epistole, III, 1-2. 

49 Cf. Sf. loan Gură de Aur, Despre slava deșartă, 13. Sf. Marcu Ascetul, Epistolă către 
Nicolae Monahul, 3. 

59 Cf. Sf. loan Gură de Aur, Către Staghirie Ascetul, II, 3. 

5 Sf. Maxim Mărturisitorul, Răspunsuri către Talasie, Prolog. 

52 Cf. Sf. Grigorie de Nyssa, Despre feciorie, IV, 3. 

53 Cf. Sf. loan Casian, Așezămintele mănăstirești, XI, 4. Sf. Maxim Mărturisitorul, Cele 200 
de Capete despre cunoștința de Dumnezeu și iconomia întrupării..., |, 27; Răspunsuri către 
Talasie, 56, scolia 8. Sf. loan Gură de Aur, Omilii la Matei, XIX, 1. Sf. Grigorie de Nazianz, 
Cuvântări, II, sa. Sf. loan Scărarul, Scara, XXV, 21. Origen, Cuvânt despre rugăciune, 19. Avva 
Ammona, Epistole, XII, 5. 

54 Cf. Herma, Păstorul, Pilda VII, 4. Sf. loan Gură de Aur, Către Staghirie Ascetul, II, 3; 
Omilii la Evrei, XXI, 1; Omilii la Matei, III, 5; IV, 10; Despre slava deșartă, 8, 16. Sf. Maxim 
Mărturisitorul, Capete despre dragoste, II, 59. Sf. Grigorie de Nyssa, Despre feciorie, IV, 2. Sf. 
Grigorie cel Mare, Comentariu la Iov, VIII, 43. Sf. Simeon Noul Teolog, Cateheze, XVII, 85. Sf. 
loan din Singurătate, Despre suflet și patimile omenești, ed. Hausherr, p. 52. 

55 Despre slava deșartă, 10. 

56 Tâlcuire la Psalmul 130. 

57 Despre slava deșartă, 2. 


(cf. 2 Cor. n, 18). „Nu slava (e rea), ci slava deșartă”, scrie Sfântul Maxim 
Mărturisitorul, afirmând același lucru pe care l-a spus despre toate celelalte 
patimi, anume că iese din „reaua întrebuințare, care vine din negrija minții 
de a cultiva cele firești”,58 după ce mai înainte arătase că „păcatele ne vin prin 
reaua întrebuințare a puterilor sufletului”.59 Sfântul loan Scărarul învaţă la 
fel, spunând că „prin fire se află în suflet poftirea slavei, dar a celei de sus”.60 
Această deosebire între cele două feluri de slavă, cea care vine de la 
Dumnezeu și cea care vine de la oameni, se face în majoritatea textelor care 
se referă la chenodoxie.€! O aflăm limpede exprimată în Evanghelia după loan 
(In 12, 43); Sfântul Apostol Pavel se referă la ea în mod implicit atunci când 
spune că „întru Hristos lisus” se laudă și că a te lăuda în afara Lui este 
primejdios lucru (Filip. 3, 3; Gal. 6, 14). Sfântul loan Scărarul arată și el că 
„este o slavă care vine de la Dumnezeu: «Pe cei ce Mă slăvesc, zice, îi voi slăvi» 
(| Regi 2, 30). Și este o slavă ce urmează din răutatea diavolească”.6 „Cei ce 
se laudă, în Domnul să se laude”, învaţă în două rânduri Apostolul Pavel (1 
Cor. 1, 31; 2 Cor. 10, 17). Slava pe care omul o primește de la Dumnezeu prin 
participare la slava Lui în unire cu Hristos este „singura mărire adevărată”, 
scrie Origen.S3 Este singura reală, veritabilă, absolută, eternă. Este, pe de altă 
parte, singura care ţine de menirea firească a naturii omenești și singura pe 
măsura măreției pe care Dumnezeu a voit s-o dea omului. Ea este, spune 
Sfântul loan Gură de Aur, adevărata slavă, care i se cuvine pentru că este om 
și are suflet viu.64 

Îndepărtându-se de Dumnezeu prin păcat, omul a încetat totodată să 
mai tindă spre această slavă, la care era menit prin firea lui; continuând însă, 
prin însăși această fire, să râvnească slava, și-a căutat în lumea materială 
împlinirea acestei dorințe care stăruia în el. Și această slavă a lumii, „lauda 
după trup”, a pus-o în locul slavei cerești și duhovnicești, pe care nu mai este 
în stare s-o vadă și s-o dorească. „Au uitat că sunt oameni și de aceea merg 
de colo-colo, strângându-și din altă parte o slavă plină de batjocură”, spune 
Sfântul loan Gură de Aur.65 Căutarea slavei lumești se vădește a fi o încercare 
deșartă de suplinire a slavei celei cerești pierdute prin păcat și a virtuţilor, 
prin care omul, unindu-se cu Dumnezeu, se poate face părtaș al slavei 


5$ Capete despre dragoste, III, 4. 

59 Ibidem, 3. 

60 Scara, XXVI, 4. 

6. în afara textelor citate mai sus, a se vedea Sf. Simeon Noul Teolog, Discursuri etice, |, 12, 
194-195. 

Ga Scara, XXI, 28. 

63 Cuvânt despre rugăciune, 19. 

64 Omilii la Matei, IV, 10. 

65 jpidem. 


dumnezeiești. Avva Dorotei scrie astfel că „cei ce poftesc slava sunt asemenea 
unui om gol, care voiește pururea să afle un petic mic sau orice altceva ca să- 
și acopere urâţenia lui. Așa și cel gol de virtuţi caută slava oamenilor”.5 În 
general, chenodoxia apare ca pervertirea, adică devierea patologică a 
înclinării firești a omului spre slavă, și ca un comportament patologic de 
substituire, rezultat al unei frustrări ontologice. Faptul că este vorba aici de 
o aceeași tendință îndreptată în sensuri diferite, iar nu de două tendințe 
esenţial deosebite, care ar putea sta împreună în sufletul omului, reiese din 
afirmațiile Sfinților Părinţi, care subliniază că întotdeauna căutarea slavei de 
la Dumnezeu și a celei deșarte se împotrivesc una alteia și că una o scoate 
afară pe cealaltă, iar sporirea uneia înseamnă slăbirea celeilalte.57 
Chenodoxia constituie și într-un alt sens o pervertire a firii, cuvântul 
fire desemnând aici toate bunurile pe care omul le-a primit de la Dumnezeu, 
fie că este vorba despre însușirile sale naturale sau de calități dobândite, sau 
despre virtuţi, sau chiar de bunurile materiale pe care le posedă. Folosindu- 
se de toate acestea pentru propria laudă, în loc de a se sluji de ele spre slava 
lui Dumnezeu, omul, spune Sfântul Maxim Mărturisitorul, „falsifică firea și 
însăși virtutea”.68 Și, adaugă el, amestecând mândria cu slava deșartă, se 
ajunge la îngâmfare, prin care omul „de la fire se înstrăinează, folosind toate 
ale firii împotriva firii și stricând frumuseţea și buna întocmire a firii prin 


reaua lor întrebuințare”.69 


Chenodoxia îl aruncă pe om în amăgire și delir, acestea fiind efecte 
patologice fundamentale care-i îndreptățesc pe Sfinții Părinţi s-o numească 
„nebunie”. 

Ea arată, spun Sfinţii Părinţi, că omul a încetat să mai creadă în 
Dumnezeu?0 — după cum învaţă Însuși Domnul: „Cum puteți voi să credeți 
când primiţi slavă unii de la alţii, și slava care vine de la unicul Dumnezeu nu 
o căutați?” (In 5, 44) - și că s-a alipit cu totul de lume: cel înrobit de ea 
începe să se încreadă în oameni, de la care așteaptă stimă, admiraţie și laude, 
și în tot ceea ce ar putea să trezească în semenii săi astfel de atitudini în ceea 
ce-l privește. De aceea Sfântul loan Scărarul îl numește pe iubitorul de slavă 
deșartă „închinător la idoli”,72 ca și Sfântul Macarie Egipteanul.% 


66 Învăţături de suflet folositoare, II, 35. 

67 loan Scărarul, Scara, Cuprinsul pe scurt al tuturor celor mai înainte spuse, 32. 
68 Răspunsuri către Talasie, 64, PG 9o, p16B. 

69 jbidem. 

70 Cf. Sf. Nichita Stithatul, Cele 300 de capete... |, 14. 

7! Cf. Sf. loan Scărarul, Scara, XXI, 26. 

72 Ibidem, 6. 

7 Omilii duhovnicești (Col. III), XXI, 3, 2. 


La originea chenodoxiei, spune Sfântul loan din Singurătate, stă 
„neștiinţa vieţii acesteia”,7+ care naște amăgirea în sufletul celui iubitor de 
slava deșartă. Într-adevăr, acesta nu cunoaște nimicnicia acestei slave și a 
lucrurilor cu care se mândrește, acordându-le o importanță pe care ele nu o 
au în realitate.75 El se poartă ca și cum acestea ar avea o valoare absolută și 
eternă, în timp ce ele sunt cu totul stricăcioase și trecătoare. El nu știe că 
singură slava dumnezeiască este desăvârșită și veșnică și că numai temeiurile 
duhovnicești de laudă în Domnul sunt singurele cu adevărat reale. Așa găsim 
scris la Sfântul loan din Singurătate: „Deoarece oamenii nu înţeleg cât de 
stricăcioase sunt bunurile acestei vieți și slava care vine de la ele și pentru că 
nu văd măreţia lucrurilor lui Dumnezeu, nici înțelepciunea Proniei Sale, nici 
micimea firii omenești, care de îndată ce a înflorit se ofilește și piere înainte 
de a prinde putere, și mai înainte de a se înălța se smerește; care este supusă 
schimbării, și toate cele pe care le face se destramă și se năruiesc; și pentru 
că nu cugetă la toate acestea, poftesc laude unii de la alții și n-au atâta 
înțelepciune cât să-și spună: La ce bun și cât prețuiește mândria care mă 
înrobește și pentru care mă bucur mai mult de vederea oamenilor decât de a 
lui Dumnezeu, iar laudele de la ei îmi sunt mai pe plac decât cele ale lui 
Dumnezeu, iar slava de la ei, mai presus decât slava de la Stăpânul tuturor, și 
pentru ce lepăd mărirea îngerească pentru onorurile omenești?”.76 Însuși 
numele acestei patimi arată că este deșartă, stricăcioasă, pieritoare și de 
nimic, ca și lumea, al cărei chip trece (1 Cor. 7, 31) și din care se hrănește, pe 
care Sfinţii Părinţi, urmând Prorocului Isaia, o aseamănă cu floarea ierbii (Is 
40, 6-7), cu visurile, cu umbra și cu toate celelalte lucruri repede trecătoare 
și nestatornice. „Pentru ce oare, întreabă Sfântul loan Gură de Aur, fugi după 
umbre, în loc să te ţii de adevăr? De ce cauţi cele stricăcioase, și nu cele care 
rămân în veci? (...) Lasă fumul, și umbra, și iarba, și pânza de păianjen, și 
toate cele care nici nu pot să-ți spun în cuvinte cât sunt de trecătoare și de 
nimic!'.77 „Lucrurile omenești, mai spune el, sunt ca praful și pulberea, pe 
care le spulberă vântul; ca umbra și ca fumul; ca frunza căzută, pe care orice 
adiere o mișcă din loc în loc; ca floarea, ca visul, ca o boare trecătoare; ca 
pana care zboară prin aer, ca apa care curge; și chiar mai puţin decât toate 
acestea”.78 Nu ne rămâne decât să subliniem caracterul patologic al alipirii de 
toate aceste deșarte și amăgitoare realități pământești. „Toate onorurile și 
măririle din lume nu sunt altceva decât vorbe și numai vorbe (...). Cum poate 


74 Dialog despre suflet și patimile omenești, ed. Hausherr, p. 52. 

75 Cf. Sf. Nichita Stithatul, Cele 300 de capete... |, 14. 

76 Loc. cit. Cf. p. 54. 

77 Omilie la cuvintele: „Să nu te temi...” (Ps. 48, 27), 1. 

73 Omilii la Evrei, LX, 5. A se vedea, de asemenea, toată această omilie, ca și Omilii la Matei, 
LXV, ș. 


fi atunci omul atât de nebun încât să alerge după vorbe goale și să iubească 
fantasme de care ar trebui mai curând să fugă?(...) De aceea, văzând de câtă 
nebunie este plină viața noastră, plânge și suspină Prorocul; și după cum un 
om, dacă-l vede pe un altul lepădând lumina și dorind întunericul, l-ar 
întreba de ce face o asemenea nebunie, tot așa și Psalmistul întreabă pe cei 
rătăciţi: Pentru ce iubiți minciuna și căutaţi deșertăciunea?”.79 

Chenodoxia oferă o viziune delirantă asupra realităţii, căci, sub 
stăpânirea ei, omul nu mai privește ca adevărate, de preţ și importante cele 
care cu adevărat sunt așa, socotind astfel cele care sunt cu totul lipsite de 
orice valoare; viziunea sa asupra lumii este tulburată și vede lucrurile de-a- 
ndoaselea; mintea se înșală în aprecierile pe care le face cu privire la lucruri 
în asemenea măsură încât pare cuprinsă de nebunie. Sfântul loan Gură de 
Aur spune limpede că cel atins de această patimă își pierde luciditatea și nu 
se deosebește cu nimic de un nebun.8* Perceperea delirantă a realităţii ca 
efect al chenodoxiei apare adeseori în viața de toate zilele, sub formele cele 
mai grosolane. Sfântul Maxim, de pildă, arată că „precum părinții trupești 
sunt împătimiţi de dragostea față de cei născuţi din ei..., și copiii lor, chiar de 
vor fi în toate privințele cei mai de râs, li se vor părea cei mai drăgălași și mai 
frumoși dintre toţi, la fel minţii nebune îi vor părea gândurile ei, chiar dacă 
vor fi cele mai prostești, cele mai înțelepte dintre toate”.8 

lar aceasta nu este adevărat numai când e vorba de primul fel de slavă 
deșartă. Căci și sub stăpânirea celei de-a doua omul ajunge la o cunoaștere 
delirantă, mai ales în ceea ce-l privește. Căci, așa cum spune Sfântul loan 
Scărarul, ea este o patimă amăgitoare, care pe toate le schimbă și le 
strâmbă.& Prin ea omul își atribuie calități și virtuţi pe care nu le are, dar nu- 
și vede păcatele și patimile ce-i zac în suflet.8 Tot așa se amăgește omul și 
atunci când se mândrește cu virtuțile pe care într-adevăr le-a dobândit. Căci, 
pe de o parte, el se privește pe sine ca izvorul și deținătorul acestor virtuţi, în 
vreme ce ele sunt darul lui Dumnezeu și numai Lui îi aparţin cu adevărat;84 
iar pe de altă parte, după cum arată Sfântul loan Scărarul,85 de îndată ce omul 
se laudă cu virtuțile sale, el încetează de a mai fi virtuos, ajungând să se 
mândrească cu un lucru pe care l-a pierdut. 


Chenodoxia îl împinge pe cel înrobit de ea în tot felul de rele. Cei care 


79 Omilie la Psalmul 4, 6. 

80 Cateheze baptismale, V, 6. 

ȘI Capete despre dragoste, III, 58. 

82 Scara, XXI, 2. 

83 Cf. ibidem. 

84 Acest punct de vedere va fi dezvoltat în capitolul consacrat mândriei. 
85 Scara, XXI, 8. 


lucrează binele așteptând să fie slăviți de oameni cu adevărat și-au luat plata 
lor, învaţă lisus (Mt 6, 2); El îi deplânge pe aceștia, spunând: „Vai vouă, când 
toți oamenii vă vor vorbi de bine” (Lc. 6, 26). „Că Dumnezeu a risipit oasele 
celor ce plac oamenilor”, arată Psalmistul (Ps. 52, 7). „Întristările și durerile 
urmează slavei deșarte... fie în timpul de faţă, fie în cel viitor”, scrie Sfântul 
Maxim.85€ lar Sfântul loan Gură de Aur arată că „alergarea după onoruri 
pricinuiește mari rele”87 și, vorbind despre căutarea locurilor de frunte spre 
dobândirea slavei deșarte, spune că „această patimă e tiranică”.88 Sfântul 
Diadoh al Foticeei, în ceea ce-l privește, arată că duhurile rele folosesc iubirea 
de slavă ca prilej pentru răutatea lor și prin ea, „ca printr-o oarecare portiță 
întunecoasă, ei izbutesc să răpească sufletele”.89 

Această patimă nimicește pacea lăuntrică,% tulburând sufletul în 
felurite chipuri. Sfântul Isaac Sirul arată că ea e pricină de „tulburare 
neîncetată și de amestecare a gândurilor”. Iar Sfântul Marcu Ascetul spune: 
„Când vezi vreun gând că-ți tăgăduiește slava omenească, să știi sigur că-ți 
pregătește tulburare”.92 

Mai întâi de toate iubirea de slavă îl face pe om să caute cu orice preț 
admiraţia și laudele semenilor. Așa se face că sufletul lui e plin de neliniște și 
necontenită grijă, iar el se agită peste măsură pentru ele. Dacă nu le 
dobândește, atunci neliniștea lui sporește și mai mult. Adeseori cel iubitor de 
slavă deșartă nu numai că nu primește atenţia și admiraţia așteptate, dar 
ajunge la un rezultat cu totul contrar: „Slava deșartă, scrie Sfântul loan 
Scărarul, în loc să fie pricină de cinste, de multe ori e pricină de necinste”.% 
lar Sfântul Marcu Ascetul spune: „Când vezi pe cineva îndurerat de multe 
ocări, cunoaște că, după ce s-a umplut de gânduri de-ale slavei deșarte, seceră 
acum cu scârbă spicele semințelor din inimă”.9 În locul admiraţiei, el 
întâlnește, în cel mai bun caz, indiferență; dar mai rău e că ajunge chiar să 
trezească în semenii săi ură, invidie și gelozie; stârnește critici și batjocură, 
mai ales atunci când vanitatea sa transpare în cuvinte sau purtări. „Să ne 
ferim deci, fraţilor, să vorbim despre noi înșine. Aceasta atrage și ura 
oamenilor, și disprețul lui Dumnezeu'.9% O asemenea situație nu poate decât 


56 Capete despre dragoste, II, 65. 

87 Omilii la Matei, LXII, 2. 

58 jbidem, LXV, 4. 

89 Cuvânt ascetic în 100 de capete, 96. 

90 Apoftegme, VIII, 6. 

9 Cuvinte despre nevoință, 23. 

92 Despre legea duhovnicească, 9o. 

9% Scara, XXI, 19. 

94 Despre cei ce cred că se îndreptează din fapte, 127. 
95 Omilii la Matei, LII, ş. 


să nască în sufletul omului tristețe” și neliniște, pentru că nu dobândește 
nici plăcerea pe care o caută și, trezind agresivitatea celorlalți, nu are nici 
relații armonioase cu cei din jur, fiind nevoit să caute noi mijloace de a se 
pune în valoare, în locul celor care nu i-au reușit. 

Biruit de chenodoxie, omul își pierde stăpânirea de sine și ajunge rob 
al ei și al tuturor celor de care are nevoie ca să-și astâmpere patima. Sfântul 
loan Gură de Aur subliniază caracterul deosebit de tiranic al acestei patimi, 
pe care el o socotește „robia cea mai înjositoare și mai de plâns”, în care 
ajung să cadă chiar sufletele cele mai mari.98 Ca orice altă patimă, ea îl face 
pe om dependent de dorinţele și plăcerile legate de împlinirea ei, ca și de 
părerea oamenilor, și rob al celor cărora caută să le placă și de la care așteaptă 
laude. „Vai, nefericitul de mine!, strigă Sfântul loan din Singurătate, 
Dumnezeu m-a făcut liber, iar eu am mulți stăpâni, căci voind să plac 
oamenilor, am ajuns robul tuturor”.9% 

Un alt efect periculos al chenodoxiei este faptul că-l aruncă pe om 
într-o lume fantasmagorică. Sfântul Isaac Sirul spune că cei care „sunt mânaţi 
de slava deșartă (...) își pierd puterea de judecată”.1% Sub inspiraţia ei nefastă 
omul își imaginează că are tot felul de calități, virtuți și merite, mulțime de 
bunuri; se vede pe sine în situaţiile și locurile cele mai înalte, care-i aduc 
admiraţia și laudele celorlalți oameni. „lubirea de slavă, scrie Sfântul Isaac 
Sirul, (și iubirea de plăcere) își închipuie și nălucesc feţele și stârnesc la poftă 
și dorință”.!*! Una dintre urmările patologice ale unei asemenea situaţii este 
că-l înstrăinează pe om de realitatea în care trăiește, îi distrage atenţia de la 
cele din jur, îi încetinește activitatea în lucrurile cele mai importante pe care 
le are de făcut și-i paralizează dinamismul vital, aducându-i sufletul într-o 
stare de totală amorţire. Aceste trăsături patologice sunt descrise de Sfântul 
loan Casian astfel: „Bietul suflet, devenit parcă jucăria unei somnolențe 
profunde, ajunge pradă unei astfel de vanitățţi, încât adesea, ademenit de 
dulceața unor asemenea gânduri și umplut de aceste năluciri, nu mai este în 
stare să vadă nici cele ce se petrec în juru-i, nici frații, cât timp, în cutreierul 
gândului, simte plăcere și se lasă prins de cele ce a visat cu ochii deschiși, ca 
de niște lucruri aievea”.1%2 Acest proces de fantazare poate sta la originea unor 
accese de delir acute sau a halucinaţiilor. Evagrie constată că „începutul 


96 Cf. Sf. Isaac Sirul, Cuvinte despre nevoinţă, 1; 5. 

97 Omilii la Matei, IV, 9. 

98 Ibidem, LXV, 4. 

99 Loc. cit., p. 52. Cf. Sf. loan Gură de Aur, Omilii la Matei, LXV, ş. 
190 Cuvinte despre nevoință, 5. 

"91 Ibidem, 8. 

192 Asezămintele mănăstirești, XI, 15. 


rătăcirii minţii este slava deșartă”.1%3 Acest efect este periculos mai ales 
pentru monahul cuprins de această patimă, căci stă în obiceiul demonului 
slavei deșarte să atace cu putere mai ales la vremea rugăciunii: „Când în 
sfârșit mintea se roagă cu curăţie și fără patimă, nu mai vin asupra ei dracii 
din partea stângă, ci din cea dreaptă. Căci îi vorbesc despre slava lui 
Dumnezeu și îi aduc înainte vreo formă dintre cele plăcute simțirii, încât să- 
ipară că a ajuns desăvârșit la scopul rugăciunii. lar aceasta a spus-o un bărbat 
cunoscător că se înfăptuiește prin patima slavei deșarte”.!194 Această patimă, 
spune Evagrie în altă parte, face ca mintea să încerce „să mărginească 
dumnezeirea în chipuri și înfățișări ',!%5 iar diavolii se folosesc de ea ca să-l 
amăgească și să-l facă să rătăcească pe nefericitul care a lăsat-o să sporească 
în el. Paladie, în Istoria lausiacă, dă un exemplu de monah ajuns nebun din 
această pricină: „Cugetarea îi era atinsă de neînfrânarea slavei deșarte”, spune 
el.106 


Pe plan duhovnicesc, efectele patologice ale chenodoxiei sunt extrem 


de nocive. Ea duce la moartea sufletului,**7 la orbirea minţii! și la tulburarea 


ei,!99 micșorându-i puterea de cunoaștere. 

Ea nimicește toate virtuțile pe care le-a dobândit omul'" și lipsește de 
rod ostenelile sale duhovnicești."2 Din pricina ei, spune Sfântul Maxim, se 
pierd multe lucruri bune în sine."3 Nevoinţă ascetică și virtuțile pe care ea 
caută să le sporească au drept scop unirea omului cu Dumnezeu și 
împărtășirea de slava dumnezeiască. Prin chenodoxie, omul le abate de la 
menirea lor firească, pentru a le pune în slujba propriei sale slave, așteptând 
laude de la oameni, iar nu de la Dumnezeu, așa cum se cuvine. Pierderea 
roadelor ascezei și a virtuţilor, care este o adevărată catastrofă pe plan 
duhovnicesc, are urmarea de neînlăturat că naște în sufletul omului o stare 
de mare suferinţă; lipsit de aceste bunătăți de mare preț și de bucuria 


193 Cuvânt despre rugăciune, n6. 

104 Jbidem, 72. 

105 Jbidem, u6. 

106 storia lausiacă, LVIII, 5. 

107 Cf. Apoftegme, Bu I, 124; Eth. 13, 7. Avva Ammona, Epistole, |, 3. 

108 Cf. Sf. Marcu Ascetul, Despre legea duhovnicească, 103. Isihie Sinaitul, Cuvânt despre 
trezvie și virtute, 57. 

199 Cf, Sf. Isaac Sirul, Cuvinte despre nevoință, 5. 

10 Cf. Avva Ammona, Învăţături, IV, 15. Isihie Sinaitul, Cuvânt despre trezvie și virtute, 58. 

WI Cf. Sf. loan Scărarul, Scara, XXI, 8, 9. Apoftegme, N 592, 30. CSP 4, 19. Sf. loan Gură de 
Aur, Omilii la Matei, III, ş. Sf. Macarie Egipteanul, Omilii duhovnicești (Col. III), XXI, 3, 2. 

2 Cf. Sf. loan Scărarul, Scara, XXI, 2, 6,7. 

13 Capete despre dragoste, II, 35. A se vedea, de asemenea, Răspunsuri către Talasie, 56, PG 
90, 580B. 


duhovnicească pe care o dobândise prin ele, sufletul se simte gol, lipsit de 
rost, plin de tulburare și neliniște, sortit unei continue nemulțumiri. lar dacă 
plăcerea legată de slava deșartă umple, pentru un timp, sufletul, ea nu poate 
fi însă păstrată multă vreme, căci, așa cum am văzut, este parțială, trecătoare 
și ireală, după chipul lucrurilor pământești cu care se hrănește, și, în final, 
aruncă sufletul în amărăciune și deznădejde. „Chenodoxia, scrie Sfântul loan 
Casian, este o hrană a sufletului, pe care, pentru moment, îl mângâie cu 
desfătare, dar apoi îl golește și îl despoaie de orice virtute, făcându-l sterp și 
lipsit de toate roadele duhului. Astfel îl face nu numai să piardă meritele unor 
nemăsurate strădanii, dar chiar să îndure chinuri mai mari”.14 

Nimicind virtuțile, chenodoxia mai întâi de toate face să apară sau să 
reapară în sufletul care le-a pierdut patimile pe care ele le izgoniseră,"5 iar 
apoi deschide poarta tuturor celorlalte patimi."S Sfinții Părinţi, așa cum am 
văzut, o pun în rândul celor trei patimi așa-numite generice, care sunt izvorul 
tuturor celorlalte. Sfântul Marcu Ascetul o numește „rădăcina poftei 


[”n8 


rușinoase”"7 și „pricină a tot păcatul”"” și „maică a relelor”,"9 arătând că ea 


duce „la slujirea păcatului”.!2* Înainte de orice ea aduce în suflet mândria,” 


căci ea îi este înaintemergătoare,'* început,'%3 maică,'24 și toate patimile care 


sunt legate de mândrie: hula,35 judecarea26 

și defăimarea aproapelui,27 


iubirea de stăpânire, împietrirea inimii,!2* neascultarea.29 Ea zămislește de 


114 Așezămintele mănăstirești, V, 21 (3). 

5 Sf. loan Casian, Convorbiri duhovnicești. V, 15. 

6:Cp Evagrie, Capete despre deosebirea patimilor..., 13. Avva Ammona, Învățături, IV, 28. 

117 Despre legea duhovnicească, 95. 

"8 Jpidem, 99. 

9 Jbidem, 105. 

120 Despre cei ce cred că se îndreptează din fapte, 156. 

121 Cf. Avva Ammona, Învățături, IV, 15. Evagrie, Tratatul practic, 13. Sf. Maxim 
Mărturisitorul, Capete despre dragoste, III, 61. Sf. Isaac Sirul, Cuvinte despre nevoință, 23. 

122 Sf. loan Scărarul, Scara, XXI, 2. 

123 Ibidem, 1. 

124 Jbidem, XXII, 2. 

125 Cf. Sf. Marcu Ascetul, Despre cei ce cred că se îndreptează din fapte, 87. 

126 C£. Sf. Marcu Ascetul, Despre legea duhovnicească, 122. 

127 Sf. loan din Singurătate, Dialog despre suflet și patimile omenești, ed. Hausherr, p. 52. 

IRă Apoftegme, VIII, 6. 

129 Sf. loan Casian, Convorbiri duhovnicești, V, 16. Sf. Grigorie cel Mare, Comentariu la Iov, 
VIII, 43. 


asemenea mânia'3* și toate cele care gravitează în jurul ei: ura,'3 ţinerea de 
minte a răului,'% invidia,'%3 certurile,'34 neînțelegerile.'35 Din ea mai ies încă: 
minciuna,36 fățărnicia,'37 vorbele deșarte,'38 frica,'39 desfrânarea,40 iubirea 
de bani și de avuţie' și, așa cum am arătat deja, tristețea'P? 

În încheiere, să arătăm că diavolii au un rol deosebit de activ în 
zămislirea și sporirea acestei patimi.'8 Tot ce se face din slavă deșartă e de la 
diavol, spune Sfântul loan de Gaza.'4 Iar Sfântul Varsanufie arată că diavolii 
înlesnesc această patimă pentru a duce sufletul la pierzare.'% Dacă nu o iscă 
ei înșiși, în orice caz se folosesc de ivirea și stăruirea ei în suflet pentru a-și 
împlini prin ea lucrarea lor nimicitoare.:46 „Luând mai ales iubirea de slavă 
ca prilej pentru răutatea lor și sărind prin ea înlăuntru, ca printr-o oarecare 
portiță întunecoasă, ei izbutesc să răpească sufletele”, scrie Sfântul Diadoh al 
Foticeei.!7 Cel care se lasă biruit de această patimă împlinește astfel voia 
Celui Rău,48 ajungând în cele din urmă robul și marioneta acestuia. „Cel care 
iubește slava de la oameni (...) se predă vrăjmașilor, iar aceștia aruncă 
sărmanul suflet în multe rele, punând stăpânire pe el”, spune Avva Isaia.'%9 


130 Cf. Sf. loan Scărarul, Scara, XXI, 19. Sf. Macarie Egipteanul, Omilii duhovnicești (Col. 


II), V, 0. Sf. Marcu Ascetul, Despre legea duhovnicească, 104. Sf. Isaac Sirul, Cuvinte despre 
nevoință, 5. Sf. Isihie Sinaitul, Cuvânt despre trezvie și virtute, 59. 

131 Cf, Sf. Maxim Mărturisitorul, Capete despre dragoste, III, 7. Sf. Isihie Sinaitul, loc. cit., 
59. Sf. loan din Singurătate, loc. cit. 

132 Sf. loan Scărarul, Scara, XXI, 23. 
133 Sf. loan din Singurătate, loc. cit., p. 52. 
134 Sf. Grigorie cel Mare, Comentariu la lov, XXXI, 45. 
135 Ibidem. Sf. loan Casian, Convorbiri duhovnicești. V, 16. 
39 Apoftegme, XV, 21. Sf. Talasie Sinaitul, Capete despre dragoste, |, 19. 

137 Sf. Grigorie cel Mare, Comentariu la lov, XXXI, 45. Sf. Talasie Sinaitul, Capete despre 
dragoste, I, 19. 

138 Sf. loan Scărarul, Scara, XI, 6. Sf. loan Casian, Convorbiri duhovnicești. V, 16. 

139 Sf. loan Scărarul, Scara, XX, 12. 

149 Cf. Evagrie, Tratatul practic, 13. Sf. Isaac Sirul, Cuvinte despre nevoință, 23. 

141 Sf. Maxim Mărturisitorul, Capete despre dragoste, III, 83. 

142 Cf. Evagrie, Tratatul practic, 13. Sf. Isaac Sirul, Cuvinte despre nevoință, 1. 

143 Cf. Sf. loan Scărarul, Scara, III, 39; XXL, 9; 16; 20-22: 27; 28. Sf. Nichita Stithatul, Cele 
300 de capete, I, 8o. 

144 Scrisori duhovnicești, 477. Întrebare. 

145 Scrisori duhovnicești, 259. 

146 Cf. Sf. Marcu Ascetul, Disputa cu un scolastic, 2. 

147 Cuvânt ascetic în 100 de capete, 96. Cf. Evagrie, Cuvânt despre rugăciune, 72. 

148 Apoftegme, ] 729. 

149 Apoftegme, VIII, 7. 


11 
Mândria 


Mândria (vrepnpavia) este atât de înrudită cu slava deșartă, încât 
mulți Sfinți Părinţi cred că nu este cazul să se vorbească despre ele ca despre 
două patimi, ci ca de una singură;' de aceea, acești Părinţi spun că există doar 
șapte patimi „generice”, iar nu opt. În învățătura Părinților cu privire la 
patimi, care arată cu care patimă trebuie să ne luptăm mai întâi și la ce spor 
duhovnicesc se ajunge prin biruirea lor pe rând, vedem cum patimile merg 
de la cele mai grosolane la cele mai „subţiri”, care sunt și cel mai greu de 
învins; într-o asemenea ordine, mândria urmează îndată după slava deșartă. 
Astfel privită, ea apare ca o culme a chenodoxiei. De aceea Sfântul loan 
Scărarul scrie că „au numai atâta deosebire între ele câtă are pruncul prin fire 
față de bărbat și grâul față de pâine. Căci primul (gând, al slavei deșarte) e 
începutul, iar al doilea (al mândriei) sfârșitul”.2 Ajunsă la un anumit grad, 
chenodoxia duce în chip necesar la mândrie: „creșterea uneia aduce apariția 
celeilalte, prisosul de glorie deșartă dă naștere trufiei”, subliniază Sfântul 
loan Casian.4 Sfântul loan din Gaza spune, la fel, că, „crescând slava deșartă, 
se ajunge la mândrie”.5 Sfântul loan Scărarul, pe de altă parte, arată că, odată 
biruită slava deșartă, iese și mândria din suflet.6 

Totuși, din alt punct de vedere - mai puțin precizat de practica 
ascetică —, care rânduiește patimile după gravitatea lor, pornind de la cele 
originare și fundamentale și continuând cu cele care decurg din acestea,7 
mândria apare ca cea dintâi patimă, de căpetenie, al cărei prim născut este 
slava deșartă, ceea ce face ca între ele să existe o legătură strânsă și cu totul 
specială. 

La un anumit nivel, limita dintre aceste două patimi nu se mai vede 
limpede, pentru că ele ajung să se întrepătrundă, lunecând una într-alta. Cu 
toate acestea, ele își păstrează trăsăturile specifice; în continuate vom arăta 
care sunt acestea în ceea ce privește mândria, după cum am procedat și când 
a fost vorba despre slava deșartă. 


1 După cum arată Sf. loan Scărarul (Scara, XXI, 1), care-l dă de exemplu pe Sf. Grigorie cel 
Mare. 

2 Ibidem. Cf. 27, 36. 

3 Cf, ibidem, XXII, 2. Sf. Maxim Mărturisitorul, Capete despre dragoste, III, 56. 

4 Convorbiri duhovnicești, V, 10. 

5 Scrisori duhovnicești, 460. 

6 Scara, XXI, 1. 

7 Este mai ales punctul de vedere al Sf. Grigorie cel Mare (a se vedea, de pildă, Comentariu 
la lov, XXXI, 45). 


Ca și chenodoxia, mândria are două forme.8 Una se manifestă în 
raporturile omului cu semenii săi,? cealaltă privește legătura omului cu 
Dumnezeu.!* 


1) Cea dintâi formă a mândriei constă în convingerea omului că este 
superior față de ceilalți oameni sau cel puţin față de unii dintre ei," dar și în 
încercarea de a dobândi această superioritate, dacă cumva nu crede că deja o 
are.!2 Oricum, mândria constă în a se înălțaBomul pe sine, fie fără niciun 
motiv anume, fie - cum se întâmplă cel mai adesea - din aceleași pricini care- 
i pot sluji ca prilej pentru slava deșartă și despre care am vorbit deja (calităţi 
fizice, intelectuale, spirituale, rang social, bogăţie etc.).4 Această înălțare îl 
face pe om să se prețuiască, să se admire'5 și să se laude în sinea sa.'€ Găsim 
aceste atitudini și în cazul chenodoxiei, dar acolo omul așteaptă mai curând 
de la alţii laude și onoruri, în timp ce aici și le acordă el însuși. 

Înălțându-se pe sine, implicit trufașul îl coboară pe aproapele său, îl 
privește de sus,7 îl disprețuiește,'8 „socotindu-l ca fiind nimic”, atitudini 
care constituie o altă trăsătură fundamentală a acestei prime forme de 
mândrie. 

Mândria îl împinge pe om să se compare cu aproapele?* și să-și afirme 
superioritatea, socotindu-se cu totul deosebit, fundamental diferit de acela. 


8 Cf. Sf. loan Casian, Așezămintele mănăstirești, XII, 1; Convorbiri duhovnicești, V, 12. Avva 
Dorotei, Învăţături de suflet folositoare, II; 6. 

9 Cf. Sf. loan Casian, Așezămintele mănăstirești, XII, 2. 

19 Jbidem. 

1 Cf. Avva Dorotei, Învăţături de suflet folositoare, II, 6. Sf. Maxim Mărturisitorul, Capete 
despre dragoste, III, 87. Sf. loan Gură de Aur, Omilii la Matei, LXV, ş. Sf. Ilie Ecdicul, Culegere 
din sentințele înțelepților, 38. 

12 Sf. Grigorie de Nyssa definește mândria ca „voința de a-i întrece pe ceilalți” (Despre 
feciorie, IV, 2). A se vedea, de asemenea, Sf. Vasile cel Mare, Regulile mici, 35. Sf. loan Gură de 
Aur, Omilii la 2 Tesaloniceni, 12. 

13 Sf. Vasile cel Mare, loc. cit., 56. Sf. Maxim Mărturisitorul, Capete despre dragoste, III, 84. 

14 Cf. Sf. Maxim Mărturisitorul, loc. cit. Avva Dorotei, Învăţături de suflet folositoare, II, 7. 

15 Sf. Maxim Mărturisitorul, Capete despre dragoste, III, 84. Sf. Grigorie cel Mare, 
Comentariu la Iov, XXXIV, 23.. 

16 sf. Grigorie cel Mare, loc. cit. 

"7 Evagrie, Tratatul practic, 14. 

18 Avva Dorotei, Învăţături de suflet folositoare, II, 6. Sf. Maxim Mărturisitorul, Capete 
despre dragoste, II, 38; III, 84. Sf. Talasie, Capete, IV, 29. Sf. loan Scărarul, Scara, XXII, 1-2. Sf. 
loan Gură de Aur, Omilii la 2 Tesaloniceni, |, 2. 

19 Avva Dorotei, loc. cit., II, 6. 

20 Cf. Apoftegme, Seria alfabetică, Pafnutie, 3. 


Arhetipul acestei atitudini îl aflăm în Evanghelie, când îl auzim pe fariseu 
spunând: „nu sunt ca ceilalți oameni (...) sau ca acest vameș” (Lc 18, n). Mânat 
de mândrie, omul simte nevoia să se măsoare cu ceilalți,2! să stabilească 
ierarhii, trăgând întotdeauna concluzia că este cu totul superior, în toate 
privinţele, sau măcar în parte, într-un anumit domeniu. Ajunge, de aceea, să- 
| dispreţuiască pe aproapele său și să-i critice aproape sistematic felul de a 
gândi și a trăi.%3 

Această formă de mândrie se traduce printr-o suită de atitudini care 
ne permit s-o definim mai bine. Cel mândru, scrie Sfântul Vasile cel Mare, „se 
laudă și exagerează, ca să apară mai mult decât este în realitate”.24 EI se arată 
îngâmfat,35 trufaș și plin de sine,2€ sigur pe el,7 încrezător în sine.28 La 
acestea se adaugă adesea pretenţia că le știe pe toate2? și convingerea că are 
întotdeauna dreptate,3* de unde se iscă îndreptăţirea de sine,3! ca și spiritul 
de contradicție (împotrivirea în cuvânt)% (de asemenea caracteristice pentru 
această patimă), dar și dorinţa de a-i învăţa pe alţii3 și de a stăpâni.34 Mândria 
îl face pe om orb la propriile sale greșeli5 și să refuze a priori orice critică și 
orice sfat, să urască mustrările și orice dojană;2€ el nu poate suferi să i se 
poruncească și să se supună cuiva.37 Această patimă se manifestă și ca 
agresivitate; uneori, expresia acestei agresivități este ironia, dar și asprimea 
cu care cel mândru răspunde atunci când i se pune vreo întrebare,38 muţenia 


21 Cf. Nichita Stithatul, Cele 300 de capete..., |, 83. 

22 Cf. Sf. loan Scărarul, Scara, XXII, 1. Sf. Macarie Egipteanul, Omilii duhovnicești (Col. II), 
XXVII, 6. 

23 Cf. Sf. Grigorie cel Mare, Comentariu la lov, XXXIV, 23. 

24 Regulile mici, 56. 

25 Sf. Vasile cel Mare, loc. cit. Cf. Herma, Păstorul, Pilda VIII, 75 (9), 1. 

26 Herma, loc. cit. 

27 Cf Sf. Maxim Mărturisitorul, Capete despre dragoste, III, 87. 

28 Cf. Awva Dorotei, Învățături de suflet folositoare, |, 10. 

29 Cf. Herma, Păstorul, loc. cit. 

39 Cf. Sf. Simeon Noul Teolog, Cele 225 de capete..., L, 46. 

31 Avva Dorotei, Învăţături de suflet folositoare, |, 10. 

32 Sf. loan Scărarul, Scara, XXII, 7. Sf. Simeon Noul Teolog, Cele 225 de capete..., 1, 46. 

33 Herma, Păstorul, Pilda VIII, 73(7), 4. 

34 Sf. loan Scărarul, Scara, XXII, 8. 

35 Cf. Ilie Ecdicul, Culegere din sentințele înțelepților..., 38. 

36 Cf. Sf. loan Scărarul, Scara, XXII, 2, n. 

37 Ibidem, 8, 28. 

38 cf. st. Grigorie cel Mare, Comentariu la Iov, XXXIV, 23. Sf. loan Casian, Așezămintele 
mănăstirești, XII, 29. 


în anumite împrejurări, o ostilitate generală,*” dorința de a-l jigni pe 
celălalt, împlinită cu multă ușurință.!' Această agresivitate se manifestă 
întotdeauna ca răspuns la cele mai mici critici care i se aduc.P 


2) În timp ce prima formă de mândrie îl face pe om să se înalțe față 
de semenii săi, a doua îl face să se înalțe față de Însuși Dumnezeu și să se 
ridice împotriva Lui.43 Vedem astfel că mândria este o patimă de o gravitate 
extremă. Sfinții Părinţi nu încetează să spună că este cea mai rea dintre toate 
patimile,+4 pentru că ea a dus la căderea lui Satan și a îngerilor care au devenit 
diavoli,45 iar apoi a omului însuși.+ Fundamentul și esența mândriei le aflăm 
cercetând tocmai cauzele căderii originare. Am arătat deja că păcatul 
strămoșesc a constat pentru om - ca și pentru diavol - în autoîndumnezeire, 
în revendicarea pentru sine a unei autonomii absolute și în voința de a se 
dispensa de Dumnezeu; în pretenţia de a socoti ca proprii calitățile sale, în 
căutarea unei slave numai pentru sine, făcând din eul propriu un centru 
absolut, și în afirmarea propriei superiorități. Sfântul loan Casian explică 
astfel păcatul și căderea lui Satan: „Acesta, înveșmântat în lumina 
dumnezeiască și strălucind prin dărnicia Ziditorului printre celelalte puteri 
cerești, s-a încrezut că deține prin tăria propriei naturi, nu prin binefacerea 
acelei dărnicii, splendoarea înțelepciunii și frumuseţea virtuților cu care-l 
împodobise harul Creatorului. Semeţindu-se pentru aceasta, ca și cum nu-i 
mai era de trebuinţă ajutorul divin pentru păstrarea acestei curăţii, s-a socotit 
asemenea lui Dumnezeu, pretinzând că, întocmai ca și Dumnezeu, nu are 
nevoie de nimeni. Bizuindu-se desigur pe liberul său arbitru de care 
dispunea, crezu că prin acest fapt are din belșug toate câte îi sunt de trebuință 


39 Sf. Grigorie cel Mare, loc. cit. 

40 Cf. Sf. Talasie, Capete despre dragoste, înfrânare..., IV, 29. Sf. loan Scărarul, Scara, XXII, 
28. 

4 Cf. Sf. loan Casian, Așezămintele mănăstirești, XII, 29. Sf. Grigorie cel Mare, Comentariu 
la Iov, XXXIV, 23. 

4 Cf. ibidem. 

45 Cf. Avva Dorotei, Învățături de suflet folositoare, II, 6. Sf. loan Casian, Așezămintele 
mănăstirești, XII, 2; 7. Sf. loan Scărarul, Scara, XXII, 1, 28. 

44 A se vedea, de pildă: Apoftegme, N 558; N 641. Sf. loan Scărarul, Scara, XXI, 30; XXVI 39. 

45 Cf. Apoftegme, N 558. Sf. loan Casian, Așezămintele mănăstirești, XII, 4. Sf. loan 
Scărarul, Scara, XXII, 12; XXVI, 39. Sf. loan Gură de Aur, Omilii la Ozia, 1, 3. Omilii la Matei, 
XV, 2; LXV, 6. Omilii la loan, LX, 2; XVI, 4. 

46 Sf. loan Casian, Așezămintele mănăstirești, XII, 4-5. Parafrază în 150 de capete... la cele 
50 de Cuvinte ale Sf. Macarie Egipteanul, 86; n5; Sf. Macarie Egipteanul: Omilii duhovnicești 
(Col. III), 1, 3,4; (Col. [1), XXVII, 6. Sf. loan Gură de Aur, Omilii la Matei, XV, 2; LXV, 6; Omilii 
la loan, LX, 2. Avva Dorotei, Învăţături de suflet folositoare, 1, 8. Sf. loan Scărarul, Scara, XXII, 
28. 


pentru desăvârșirea virtuților și pentru deplina fericire veșnică. Această 
singură cugetare a devenit pentru el prima cădere”. Tot el amintește spusa 
Psalmistului: „lată omul care nu și-a pus pe Dumnezeu ajutorul lui, ci a 
nădăjduit în mulțimea bogăției și s-a întărit întru deșertăciunea sa” (Ps. ş1, 5- 
6).45 Şi adaugă că, pentru om, păcatul a constat în ascultarea îndemnului 
diavolului, care în chip mincinos i-a spus: „veţi fi ca Dumnezeu”.49 Dar 
„nădăjduind să ajungă Dumnezeu, a pierdut și ce era”, spune Sfântul loan 
Gură de Aur,50 arătând că acest păcat s-a perpetuat prin lucrarea diavolului 
în toți oamenii cuprinși de mândrie: „toți oamenii de mai târziu, care au 
alunecat spre necredință, au ajuns aici datorită mândriei, pentru că s-au 
închipuit egali cu Dumnezeu'.5" 

Mândria este negare sau refuz al lui Dumnezeu,% care uneori, ca în 
cazul lui Satan, ia forma revoltei fățișe,5 dar de obicei se manifestă ca 
„tăgăduire a ajutorului lui Dumnezeu și fălire cu râvna sa”.5 Trufașul refuză 
să-L privească pe Dumnezeu ca Ziditor al firii sale, ca început și ţel al ființei 
lui, ca izvor al tuturor virtuţilor și bunătăților, punându-le pe toate pe seama 
sa.55 

Cel mai adesea această formă de mândrie pune stăpânire pe monah, 
pe care îl lovește în mod deosebit,56 făcându-l să se considere pe sine cauza 
virtuților și faptelor bune și, implicit, să nu mai recunoască ajutorul care îi 
vine de la Dumnezeu.57 Avva Dorotei spune că cel mândru „pune pe seama 
sa isprăvile săvârșite, iar nu pe seama lui Dumnezeu”.58 Aceeași învățătură o 
găsim și la Evagrie5? și la Sfântul Maxim Mărturisitorul.5 După acesta din 
urmă, mândru este cel care „se îngâmfă cu bunurile primite de la Dumnezeu, 


47 Așezămintele mănăstirești, XII, 4. Cf. 5. 

45 Ibidem, q. 

49 Ibidem. 

5% Omilii la Matei, XV, 2. Cf. Omilii la loan, LX, 2. 

51 Omilii la Matei, XV, 2. 

52 Sf. loan Scărarul, Scara, XXII, 1. 

53 Cf. ibidem, zi. 

54 Ibidem, XXII, 2. 

55 Cf. Sf. Maxim Mărturisitorul, Răspunsuri către Talasie, 64, PG 9o, 7i6B. Sf. Macarie 
Egipteanul, Omilii duhovnicești (Col. II), LIV, 4. 

56 sf. loan Casian, Convorbiri, duhovnicești, V, 12. 

57 Cf. Evagrie, Tratatul practic, 14. Antireticul, VIII, 25. Sf. Maxim Mărturisitorul, Capete 
despre dragoste, Il, 38; II, 84. 

58 Învăţături de suflet folositoare, II, 6. Sf. Macarie Egipteanul, Omilii duhovnicești (Col II), 
LIV, 4. 

59 Tratatul practic, 14; Antireticul, VII, 25. 

iu Capete despre dragoste, II, 38; III, 84. 


ca și cum ar fi ale sale”.& Tot el spune că tot omul care socotește „virtutea și 
cunoștința ca izbânzi firești ale sale, nu ca daruri dobândite prin har” dă 
dovadă de mândrie. Altfel spus, omul se mândrește dacă vede în virtuți 
expresia propriei sale valori și rezultatul propriilor merite, iar nu daruri ale 
Duhului Sfânt, izvorând din participarea la desăvârșirea dumnezeiască; tot 
așa, dacă își închipuie că a dobândit biruința asupra patimilor prin propriile 
puteri, iar nu prin ajutorul lui Dumnezeu.6 

Înţelegem astfel de ce Sfinţii Părinţi arată că această formă de 
mândrie „lovește în mod deosebit pe cei pe care-i descoperă că le-au fost de 
folos unele virtuți”64 și se manifestă cu mai multă tărie „după ce le-am învins 
și am triumfat asupra celorlalte (patimi)”,$5 Sfântul loan Gură de Aur 
spunând chiar că „toate păcatele vin din lipsa noastră de grijă, dar de mândrie 
ne îmbolnăvim atunci când facem binele”.656 Căci în locul patimilor biruite, 
în sufletul omului vine mândria.57 

Dar nu numai atunci când omul se luptă cu patimile și le biruiește, se 
ivește mândria ca să le ia locul, ci și atunci când, dintr-un motiv sau altul, ele 
dormitează sau nu ni se fac vădite, fără ca aceasta să însemne că nu le avem 
deloc sau că s-au împuţinat. Sfântul Maxim arată în acest sens că atunci „când 
patimile își încetează lucrarea fie pentru că se ascund pricinile lor, fie pentru 
că se depărtează dracii în chip viclean, se strecoară mândria”,68 iar Sfântul 
loan Scărarul, vorbind despre această patimă, spune că „patimile s-au 
depărtat uneori nu numai de la unii credincioși, ci și de la unii fără credință, 
afară de una. Ele au lăsat-o pe aceea singură să umple locul tuturor, ca una 
ce e cea dintâi dintre ele”.69 

Vedem din aceasta că, dacă această formă de mândrie îi amenință în 
mod special pe cei îmbunătățiţi, ar fi greșit să credem că ceilalți oameni sunt 
scutiți de ea. Dar adesea ea nu mai este remarcată, pentru că s-a „cronicizat”, 
le-a cuprins întreaga ființă și, de fapt, îi menţine într-o stare de separare de 
Dumnezeu. lar a trăi în afara lui Dumnezeu, a duce o existenţă cu totul 
autonomă și independentă de El și a se afirma pe sine ca unicul principiu și 


6 Răspunsuri către Talasie, 52, PG go, 4924. Cf. 4934. 

62 jpidem, 493C. 

6 Evagrie, Antireticul, VIII, 25. Sf. Maxim Mărturisitorul, Răspunsuri către Talasie 52, PG 
90, 493A. 

64 sf. loan Casian, Convorbiri duhovnicești, V, 12. 

65 Ibidem, 10. Sf. Maxim Mărturisitorul, Capete despre dragoste, II, 59. Sf. loan Casian, 
Așezămintele mănăstirești, XII, 24. 

66 Omilii la Ozia, Ul, 1. 

$7 Sf. Maxim Mărturisitorul, Capete despre dragoste, III, 59. 

Ga Ibidem, Il, 40. 

69 Scara, XXVI, 39. 


țel al propriei existențe este o manifestare a acestei mândrii fundamentale 
care perpetuează păcatul strămoșesc. Oricine trăiește depărtat de 
Dumnezeu, fie chiar pentru scurtă vreme, arată că nu-L cunoaște sau că L-a 
uitat, că-L tăgăduiește și vrea să se pună în locul Lui, dând astfel dovadă de 
mândrie. Putem spune că omul arată un oarecare grad de mândrie ori de câte 
ori stăruie într-o stare de relativă depărtare de Dumnezeu; singur sfântul, 
adică cel care a ajuns la unirea deplină cu Dumnezeu și cu totul transparent 
harului Său, a scăpat de această patimă; toţi ceilalți oameni rămân robi ai ei, 
chiar dacă ignoră acest lucru sau îl neagă, așa cum ne arată Sfântul loan 
Scărarul, punându-ne înainte următoarea pildă: „Un bătrân foarte 
cunoscător îl sfătuia duhovnicește pe un tânăr care se trufea. lar acesta, orb 
fiind, zise: lartă-mă, părinte, nu sunt mândru. lar preaînțeleptul bătrân i-a 
spus: Ce altă dovadă mai vădită a patimii acesteia ne poţi da, fiule, decât 
cuvântul ce l-ai zis: nu sunt mândru?”.7* 


Cele două forme de mândrie pe care le-am prezentat, cu toate că sunt 
foarte diferite, nu sunt totuși separate una de alta și independente. Ele sunt 
cele două fețe ale mândriei și stau întotdeauna împreună în sufletul omului 
căzut, chiar dacă uneori una capătă mai multă amploare decât cealaltă. Dacă 
prima dintre ele îl ridică pe om împotriva semenilor săi, iar cea de-a doua, 
împotriva lui Dumnezeu,” de fapt, așa cum arată Sfântul loan Casian, fiecare 
dintre ele îl înalță pe om în același timp împotriva lui Dumnezeu și a 
aproapelui,” pentru că atitudinea omului față de semenii săi este în fond 
legată de atitudinea față de Dumnezeu, și invers.73 Este limpede, pe de altă 
parte, că prima formă de mândrie își are izvorul și temeiul în cea de-a doua: 
omul se trufește și se laudă pentru că nu recunoaște faptul că virtuțile și 
calitățile și toate bunurile pe care crede că le are prin meritele sale îi vin de 
fapt de la Dumnezeu. Dacă îl înjosește pe celălalt, în parte o face din același 
motiv; căci a disprețul pe cineva pentru scăderile lui morale, de pildă, este 
totuna cu a pune faptele bune pe seama puterii omenești, în loc de a raporta 
binele la Dumnezeu, arată Sfântul Maxim Mărturisitorul.74 

Crezându-se superior altora, căutând să-i întreacă, socotindu-se mai 
presus de toți și plasându-se în centrul tuturor evenimentelor; atribuindu-și 
toate calităţile și virtuțile sau socotind că măcar în ceea ce privește unele 
dintre ele este cu totul desăvârșit, cel mândru ajunge să se 
autoîndumnezeiască; el face din sine un mic dumnezeu, luând astfel locul 


70 Ibidem, XXII, 14. 

7! Sf. loan Casian, Așezămintele mănăstirești, XII, 2. 
72 Ibidem. 

73 Cf.1 In 4, 20-21. 

74 Capete despre dragoste, II, 38. 


adevăratului Dumnezeu, Cel care este cu adevărat absolut, culmea și centrul, 
principiul și sfârșitul tuturor celor create; Cel care dă sens și valoare fiecărui 
lucru; izvorul și temeiul tuturor virtuților și a tot binele și pricinuitorul 
desăvârșirii. 

Pentru că se absolutizează pe sine, trufașul nu admite niciun rival, nu 
suferă nicio comparaţie care l-ar pune în inferioritate, se teme de tot ceea ce 
i-ar putea submina prețuirea de sine. Din această pricină și pentru a-și afirma 
faţă de sine și faţă de ceilalți superioritatea, el îl judecă fără milă pe aproapele 
său, îl disprețuiește și-l umilește. lar față de tot ceea ce i-ar putea prejudicia 
superioritatea se arată aspru și agresiv, voind să-și apere cu orice preț 
imaginea avantajoasă pe care o are despre sine și pe care vrea s-o impună 
tuturor. El îl disprețuiește și-l umilește pe aproapele său, pentru că-L 
tăgăduiește pe Dumnezeu și se pune pe sine în locul Lui, nevoind să vadă 
chipul lui Dumnezeu din ceilalți oameni, chip care face din fiecare om un fiu 
al lui Dumnezeu și care-i conferă, prin participare, demnitatea și 
superioritatea lui Dumnezeu Însuși. Și pentru că nu-l mai cinstește pe 
aproapele său ca făptură creată după chipul lui Dumnezeu, nemaicinstindu- 
L deci în el pe Dumnezeu, ajunge, după cuvântul Avvei Dorotei, să-l 
„nesocotească, ca nefiind nimic”.75 

Omul se arată mândru și înfumurat pentru că se încrede în propriile 
sale puteri - în loc să-și pună nădejdea în harul dumnezeiesc, recunoscând 
că nu poate face nimic fără ajutorul lui Dumnezeu - și pentru că își afirmă 
autonomia absolută, refuzând să vadă în Dumnezeu principiul și țelul 
existenţei sale. Înlocuind voinţa lui Dumnezeu cu voia sa împotrivitoare și 
făcând din ea un principiu absolut, se înțelege că va dori să poruncească 
altora, nu va asculta și nu se va supune față de nimeni și de nimic. 

Și tot astfel, pentru că nu recunoaște în Hristos arhetipul firii sale, ci 
se socotește pe sine măsura tuturor lucrurilor, el le judecă pe toate și crede 
că le știe pe toate, se crede înțelept, vrea să aibă întotdeauna dreptate și să-i 
înveţe pe toți și nu suferă să fie cu nimic contrazis. Și, într-un cuvânt, de 
aceea este plin de sine cel trufaș, fiindcă este cu totul gol de Dumnezeu. 


Sfinții Părinţi socotesc mândria o boală76 ,înfricoșată”,77 „peste 


75 Învăţături de suflet folositoare, II. 

76 Termenul este folosit, de pildă, de: Sf. loan Casian, Așezămintele mănăstirești, XI, 10; 
XII, 1, 4. Sf. loan Gură de Aur, Omilia la cuvintele din Isaia, III, 8; Omilii la Ozie, III, 1; 3; Omilii 
la loan, XVI, 4. Leonţiu de Neapole, Viaţa Sfântului loan din Cipru, 42. Sf. Maxim 
Mărturisitorul, Răspunsuri către Talasie. 64, 798C. Sf. loan Scărarul, Scara, IV, 41. Sf. Isaac 
Sirul, Epistole, 4. 

77 Sf. Maxim Mărturisitorul, Capete despre dragoste, III, 87. 


măsură de mare și foarte crudă”,75 „ucigătoare”.79 Mândria, spune Sfântul 


Grigorie cel Mare, „vatămă sufletul, după cum molima care se întinde peste 
tot vatămă întreg trupul”.8 La fel zice și Sfântul loan Gură de Aur, că 
„mândria este pentru suflet ca febra care aprinde mădularele trupului”.8 

De asemenea, Sfinţii Părinţi socotesc această patimă drept o formă de 
nebunie.% Vorbind despre păcatul strămoșesc și despre urmările lui 
devastatoare, Avva Dorotei spune: „De ce am căzut în toata starea aceasta 
vrednică de plâns? Nu din pricina mândriei noastre? Nu pentru nebunia 
(arovoia) noastră? (...) De aceea, Dumnezeu văzând această nerușinare, zice: 
Acesta este nebun (uwpoc)”.8 Sfântul loan Gură de Aur spune răspicat: 
„Mândria nu este altceva decât pierderea minţii, o boală cumplită pe care 
numai nebunia o naște; căci nu este om mai lipsit de minte decât cel trufaș”.84 
Același Sfânt Părinte mai spune că „cel pe care a pus stăpânire această patimă 
suferă de aceeași boală ca și nebunii (uaurvouevoL)”.85 

În ce constă caracterul patologic al mândriei? Îl putem considera, ca 
și în cazul celorlalte patimi, un efect al pervertirii unei tendinţe fundamentale 
a firii omenești. Omul, așa cum am văzut, a fost creat pentru a se înălța la 
Dumnezeu și a ajunge la unirea cu EI în plenitudinea iubirii și a cunoașterii. 

Înălțarea omului la Dumnezeu urma să se facă prin împlinirea 
asemănării cu Dumnezeu, pe temeiul virtuților care fuseseră sădite în firea 
lui și prin împroprierea tot mai sporită a harului dăruit de Preasfântul Duh. 
Prin sinergia nevoinţei sale și a harului dumnezeiesc, adică prin conlucrarea 
omului cu Dumnezeu, avea omul să se înalțe la slava dumnezeiască. lar 
înălțarea lui se cuvenea s-o facă în unire cu semenii săi și, aducând în sine la 
unitate întreg cosmosul, trebuia și pe acesta să-l unească cu Dumnezeu în 


78 Sf. loan Gură de Aur, Omilii la loan, XVI, 4. 

79 Sf. loan Casian, Așezămintele mănăstirești, XII, 29. 

80 Comentariu la lov, XXXTV, 23. Aceeași afirmaţie o regăsim la Sf. loan Casian, loc. cit., 3. 

51 Omilii la I Timotei, XVII, 1. 

82 În afară de referințele date infra, a se vedea: Herma, Păstorul, Pilda VI, 65 (5), 2, 3. Sf. 
Varsanulfie și loan, Scrisori duhovnicești, 424. Sf. loan Scărarul, Scara, XXII, 1. Sf. Isaac Sirul, 
Cuvinte despre nevoință, 34; 62. Ilie Ecdicul, Culegere din sentințele înțelepților, 37. 

8 Învăţături de suflet folositoare, |, 8. 

84 Omilii la Ioan, XXVI, 4. Sf. loan Gură de Aur folosește adeseori termenul orovoia, care 
înseamnă lipsă de judecată, pentru a desemna mândria. A se vedea, de pildă: Omilii la cuvintele 
din Isaia, III, 6; Cateheze baptismale, V, 4. A. Wenger (în Jean Chrysostome, Huit catecheses 
baptismales, SC, nr. 5o bis, note 3, p. 202) scrie că „Sfântul Ioan Gură de Aur în mod obișnuit 
dă ca sinonim pentru arovoia termenul vrepnpawa (...) lar Field pe bună dreptate scrie: 
„Arovoia, superbia, arrogantia. Hoc sensu semper, ni fallor, apud Chrysostonum occurit. ” (PG 
58, 924)”. 

85 Cateheze baptismale. V, 5. 


sine.86 Or, omul a pervertit această tendinţă firească înălțându-se numai pe 
sine, îndumnezeindu-se pe sine și - încrezându-se în cuvintele înșelătoare 
ale șarpelui - voind să ajungă „ca Dumnezeu” prin sine însuși, fără 
Dumnezeu, și prin propriile puteri, fără harul Lui. Afirmându-se și înălțându- 
se pe sine în afara lui Dumnezeu, a ajuns să se afirme și să se înalțe împotriva 
Lui; și refuzând comuniunea cu semenii, omul s-a ridicat și împotriva 
acestora, tăind astfel firea omenească cea una. 

La baza mândriei mai stă și o alta pervertire, legată de cea pe care 
tocmai am arătat-o. Atitudinea firească a omului atunci când face sau când 
descoperă în sine ceva bun este de a-l atribui lui Dumnezeu, de a-l socoti un 
dar al Său și de a-l aduce slavă și mulțumire Dătătorului a tot binele, 
începător și desăvârșitor al tuturor celor bune. Hristos Însuși ne este pildă 
pentru aceasta, căci, răspunzând celui care-L numise „învățătorule bun”, îi 
spune: „De ce-Mi zici bun? Nimeni nu este bun decât unul Dumnezeu” (Mc 
10, 17-18). Cel mândru însă raportează binele la sine însuși, se face pe sine 
cauză și scop al binelui și se slăvește pe sine însuși.5 Astfel, spune Sfântul 
Maxim Mărturisitorul, omul ajunge să se „folosească de bine pentru a face 
răul”.88 

Caracterul patologic al mândriei este dat și de alte caracteristici ale 
ei. La baza tuturor formelor sale, spun Sfinţii Părinţi, stă neștiința. „Nu multa 
cunoștință îl duce pe om la nebunia mândriei, ci neștiința”, spune Sfântul 
loan Gură de Aur.89 Această neștiință este, desigur, în primul rând 
necunoașterea lui Dumnezeu. „Începutul trufiei omului este a părăsi pe 
Dumnezeu” (Înţ. Șir. 10, 12), adică a nu-L cunoaște. Sfântul loan Gură de Aur 
citează acest verset în repetate rânduri.” Din necunoașterea lui Dumnezeu 
cel mândru ajunge la o percepţie delirantă a realităţii; el este „ca și orbit și-și 
pierde dreapta judecată”, cum constată Sfântul Grigorie cel Mare.” Iar 
Sfântul loan Gură de Aur spune, în același sens, ca „cel înrobit de această 
patimă ajunge să nu mai vadă limpede lucrurile”.% 

Mai întâi de toate, cel mândru nu se vede pe sine așa cum este în 
realitate. EI se trufește, se înalță, se crede a fi cineva, își închipuie că are o 
calitate sau alta, în timp ce, în afara lui Dumnezeu, omul „nu este decât 


56 :Cuy privire la această înălțare a omului spre Dumnezeu, a se vedea Sf. Maxim 

țţărână”,% iar „bunurile” sale sunt stricăcioase și trecătoare, sortite pieirii, 
ireale, în fond. „Pentru ce se trufește cel ce este pământ și cenușă, când în 
viaţă fiind el le leapădă mereu dinăuntrul său (...) iar murind va moșteni... 
viermii?”, găsim scris în Cartea lui Isus Sirah (10, 9). ar Sfântul loan Gură de 
Aur spune, în același sens: „Cel care se trufește pentru cele ce nu sunt decât 
umbre, care-și înalță inima pentru lucruri care se trec ca floarea ierbii (cf. | 
Pt 1, 24) (...) nu este el, oare, vrednic de râs? Nu este el, oare, asemenea unui 
sărac care n-are ce să mănânce, dar se laudă cu desfătările de care, cândva, 
într-o noapte, s-a bucurat în vis?”.94 

Acest delir este vădit mai ales atunci când omul mândru își atribuie 
calități pe care nu le are și când între ceea ce-și închipuie despre sine și ceea 
ce este cu adevărat există un dezacord vizibil pentru cei din jur. Astfel, Sfântul 
loan Scărarul, într-una dintre definițiile pe care le dă acestei patimi, spune că 
„mândria este sărăcia cea mai de pe urmă a sufletului ce-și nălucește bogăţia 
și-și socotește întunericul, lumină”.9%5 

Dar chiar și atunci când omul se laudă cu unele calități pe care le are 
cu adevărat, el își atribuie sieși, în mod nebunesc, bunuri care-i vin de la 
Dumnezeu și pe care nu le are decât prin participarea la bunătăţile cele 
dumnezeiești. „Ce ai, pe care să nu-l fi primit? lar dacă l-ai primit, de ce te 
fălești, ca și cum nu l-ai fi primit?” (I Cor. 4, 7), se întreabă Apostolul Pavel.9% 
Atunci când face vreun bine, omul nu este de fapt decât un fel de unealtă și 
deci nu are pentru ce să se mândrească.”7 lar lucrul acesta nu este adevărat 
numai când este vorba de faptele bune pe care le săvârșește, ci și când 
gândește ceva bun, și pentru orice pornire bună, și pentru orice virtute, căci, 
așa cum am arătat, toate i-au fost dăruite de Ziditorul său și numai cu harul 
Lui au putut fi ele împlinite. Punându-le pe seama sa, cel trufaș își sporește 
delirul, pentru că, de fapt, el ajunge să se socotească dumnezeu. „Prin aceasta 
(a te lăuda pe tine... și a uita de Dumnezeu care a făcut binele) nu numai că 
pierzi binele, ci-ți pricinuiești osânda, îndrăznind să pui pe seama ta aceea 
pentru care trebuie să înalți mai degrabă mulțumită iubitorului de oameni 
Dumnezeu”, scrie Sfântul Varsanufie.98 lar Sfântul loan Scărarul subliniază 
nebunia unei asemenea purtări: „E rușine să se mândrească cineva cu 
podoabă străină, dar e nebunia cea mai de pe urmă să se fălească, prin 

închipuirea de sine, cu darurile lui Dumnezeu”.% 

Adevărata cunoaștere de sine pentru om constă în a ști că prin sine 
însuși, în afara lui Dumnezeu, nu este decât praf și pulbere. De aceea Sfântul 
loan Gură de Aur spune că „acela, mai cu seamă, se cunoaște pe sine, care 
socotește că nu e nimic”.1%0 Cel trufaș, dimpotrivă, fălindu-se pentru toate 
aceste motive pe care le-am arătat, dovedește o totală necunoaștere de sine, 
cum spune în continuarea textului citat Sfântul loan Gură de Aur: „cel 
mândru nu se cunoaște deloc pe el însuși”.'*! Așa cum scrie Apostolul Pavel: 
„De se socotește cineva că este ceva, deși nu este nimic, se înșală pe sine 
însuși” (Gal. 6, 3). Neștiind ce este și având o percepţie delirantă asupra 
propriei realități, omul mândru nu mai poate cunoaște cu adevărat pe nimeni 
și nimic.!92 

Mai întâi de toate, cel trufaș nu-și cunoaște semenul. Am spus deja că 
îl umilește și-l disprețuiește, necunoscându-i demnitatea de făptură a lui 
Dumnezeu și nerecunoscându-l ca frate al său întru Hristos. Relaţiile cu 
semenul sunt de aceea perturbate. În loc să-l înalțe pe semenul său întru 
Dumnezeu, el se înalță pe sine, iar din acela face un simplu mijloc de laudă 
de sine, un soi de oglindă în care, în loc să vadă chipul lui Dumnezeu, își vede 
reflectată propria imagine, sau cel puţin cea pe care el însuși și-a făcut-o 
despre sine și pe care așteaptă ca celălalt să i-o redea neștirbită. Pe de altă 
parte, în loc să-l simtă pe celălalt ca aproapele lui în Domnul, ca seamăn al 
său și frate, omul trufaș caută să se separe de ceilalți oameni, dorește să se 
arate cu totul deosebit și superior faţă de ei, legătura cu semenii căpătând în 
acest caz forma unei neîncetate împotriviri. Desigur, fiecare om este cu totul 
unic, este o persoană distinctă de toţi ceilalți, adică având un mod propriu de 
a realiza natura umană și de a face vădit chipul lui Dumnezeu din el,'% 
chemată să-și desăvârșească propriile daruri duhovnicești;'94 de aceea între 
oameni sunt deosebiri, unii având mai multe calități și daruri decât alții. Dar 
toate aceste deosebiri își regăsesc în Dumnezeu unitatea lor fundamentală (1 
Cor. 12, 4-6, n). În cadrul unor relaţii firești și sănătoase, unicitatea fiecărei 
persoane se afirmă în relaţie cu a celorlalte, nu sub forma opoziţiei, ci a 
complementarităţii, spre folosul comun (1 Cor. 12, 7), în unitatea comunităţii 
umane al cărei arhetip este Biserica, trupul lui Hristos. Fiecare om, ca și 
mădularele trupului, are un anumit rol, o anumită funcţie, are utilitatea și 
importanţa sa, și nimeni nu poate spune că se poate lipsi de ceilalți (1 Cor. 12, 

21). Niciun om nu este vrednic de dispreţ, iar valoarea și demnitatea lui nu 
sunt cu nimic mai prejos decât ale altora; ba chiar cei care au mai puţine 
calități sau daruri sunt cei cărora li se cuvine mai multă cinste (cf. 1 Cor. 12, 
22-25). Omul mândru, în loc să-și folosească darurile proprii pentru a-i ajuta 
pe ceilalți, mai puţin hăruiţi, intrând astfel într-o legătură de unire prin 
contemplaritatea lor trăită în Dumnezeu, în smerenie și frățietate, abate 
aceste daruri de la țelul lor firesc și le folosește în chip egoist pentru a-și 
afirma unicitatea prin opoziţie față de aproapele său, stabilind o ierarhizare 
proprie, în care el este situat pe treapta cea mai înaltă, iar toţi ceilalți sunt 
puși pe treptele cele mai de jos. Astfel, deosebirile și chiar inegalităţile, în loc 
să fie desființate în simţirea unității de trup al lui Hristos, dimpotrivă, prin 
mândrie sunt tot mai mult accentuate. Aproapele devine un rival, iar mândria 
se vădește a fi factor de dezbinare și separare, perturbând profund relațiile 
dintre oameni și devenind, prin urmare, sursă a nenumărate rele. 

Nemaifiind în stare, din pricina mândriei, să se îndrepte spre 
Dumnezeu și să se deschidă cu adevărat către cel de lângă el, omul se retrage 
în sine și se închide în lumea mărginită a eului propriu, acționând 
întotdeauna sub imperiul acestui eu egoist pe care-l exaltă la infinit. Mândria 
constituie astfel negarea iubirii, ducând la distrugerea legăturilor armonioase 
pe care, prin iubire, omul le stabilește atât cu Dumnezeu, cât și, în EI, cu sine 
însuși și cu cei din jur. Capacitatea de a iubi pe care Dumnezeu i-a dat-o 
omului pentru a se uni cu El este pervertită de omul trufaș, care o abate de la 
menirea ei firească pentru a o îndrepta numai spre eul propriu. El se iubește 
pe sine și numai pe sine. Astfel patima mândriei ajunge să se identifice cu 
patima iubirii de sine. 


Toţi Sfinții Părinţi, așa cum am spus, socotesc mândria o patimă 
deosebit de gravă. Mai ales efectele ei patologice sunt îngrozitoare. „Demonul 
trufiei pricinuiește cea mai grea cădere a sufletului”, scrie Evagrie.'% Fiind o 
formă de nebunie, poate duce la stări acute și tipice de nebunie în înțelesul 
curent al termenului. Îndeosebi Evagrie a reliefat acest aspect, arătând că 
mândria ajunsă la culme duce la nebunie: „(Demonul trufiei este însoțit de...) 
cel mai cumplit dintre rele, ieșirea din minţi (exoraoig Ppevwv), nebunia 
(uova) și vederea unei mulțimi de demoni în aer”.19%6 Iar în altă parte, el scrie: 
„Îndată (după demonul slavei deșarte) vine demonul mândriei, care aduce în 
chilia monahului fulgerări de lumină neîncetate și balauri înaripaţi, ducându- 
la răul cel mai mare, pierderea minţii (orernoic ppevwv) 197 Într-unul dintre 


195 Tratatul practic, 14. A se vedea, de asemenea: Sf. loan Gură de Aur, Omilii la Ozia, III, 

capitolele ediției neprescurtate a tratatului său, din care am extras citatul de 
mai sus,!%8 Evagrie spune că mândria duce la ieșirea din minţi (exoraoic): 
monahul „vede cum aerul din chilie ia foc și este străbătut noaptea de fulgere 
strălucitoare, și locul tot este plin de etiopieni” (care, în limbajul ascetic al 
vremii, îi indică în mod simbolic pe demoni). Descriind urmările acestei 
stări,!99 el arată cum sărmanul om „cu mințile rătăcite, smintit de teamă, uită 
că este om”. Citim în Pateric cum unii monahi, în urma unei asceze 
îndelungate, din pricina mândriei, „întru ieșire din minţi (exorooic Ppevwv) 
au venit”;"!0 și tot aici, aflăm despre un călugăr care „umflându-se cu mândria, 
a fost luat în stăpânire de un duh pitonicesc”.! [storia lausiacă ne prezintă și 
ea două cazuri asemănătoare: al monahului Valens" și al lui Eron,'3 care, 
„ajungând la multă mândrie”, în urmă, sub efectul acestei patimi și-au ieșit 
din minţi. Se știe, de asemenea, că patima mândriei oferă un teren prielnic 
pentru vedeniile înșelătoare prin care diavolii îi amăgesc pe monahi și care 
sunt, în fond, adevărate halucinaţii. Sfântul loan Scărarul, în cuvântul despre 
mândrie, descrie o asemenea situație: „Când dracul se sălășluiește în 
lucrătorii lui, atunci, arătându-se în somn sau și în stare de veghe, ia chipul, 
zice-se, al unui sfânt înger, sau mucenic, îi împărtășește vreo descoperire de 
taină, sau vreun dar (harismă), ca, amăgindu-se nenorociţii, să-și iasă cu totul 
din minți”."+ 

Mândria are numeroase alte efecte patologice. Sfinții Părinţi spun că 
ea este pricina tuturor relelor care-i vin omului."5 „Toate lucrurile rele ni se 
întâmplă din pricina mândriei noastre”, învaţă un Bătrân." „Semeţia este 
cauza și rădăcina bolilor”, spune, în ceea ce-l privește, Sfântul loan Casian."7 
„Potopul de rele care au pângărit lumea a venit din pricina mândriei”, afirmă 
Sfântul loan Gură de Aur,"8 care în altă parte zice că din cauza acestei patimi 


a ajuns omul să fie „înconjurat de scârbe și dureri”."9 

Înstrăinându-l pe om de Dumnezeu,22 mândria îl lipsește de ajutorul 
Lui și de darurile dumnezeiești. Îl face să piardă cunoștința 
duhovnicească,22 apoi toate virtuțile dobândite. „Mândria, scrie Sfântul 
Grigorie cel Mare, nu se mulțumește să piardă o singură virtute; ea lovește 
tot sufletul și-l strică în întregime, tot așa cum o boală molipsitoare, 
întinzându-se, răpune trupul în întregime”.!3% La fel spune și Sfântul loan 
Casian: „Răul trufiei... e întocmai cu o boală generalizată, cumplită, care nu 
se împacă să vatăme un singur mădular, sau o parte a lui, ci prăvălește 
întregul corp într-o distrugere totală”,24 și tot el arată că, spre deosebire de 
alte patimi, care atacă numai virtutea care le este contrară, trufia „surpă și 
nimicește din temelii întreaga cetate a virtuților”.!25 Sfântul loan Gură de Aur 
remarcă, la fel, că „acest păcat singur risipește tot binele din suflet”.26 Iar 
Sfântul loan Scărarul spune și el că „pe cât este întunericul străin de lumină, 
pe atât este cel mândru de străin de virtute”.127 

Este limpede că în acest fel mândria deschide poarta tuturor 
patimilor.28 Întreaga tradiție patristică prezintă cu constanță învățătura 
potrivit căreia mândria este „început”,!29 „rădăcină, izvor și maică a tuturor 
păcatelor”.13% „Mândria este unul dintre cele mai mari păcate, rădăcină și 
izvor al oricărui păcat”, afirmă Sfântul loan Gură de Aur.3! „Cele șapte păcate 
de căpetenie sunt vlăstare răsărite din această rădăcină rea”, scrie Sfântul 
Grigorie cel Mare.'% lar Sfântul loan Casian notează: „Această boală, deși este 
ultima în lupta pornită împotriva păcatelor, și în ordinea lor este așezată la 
urmă, totuși este prima prin origine și timp”.13 

Cu toate că într-adevăr mândria este pricină a tuturor patimilor, 

trebuie să arătăm totuși că ea se înrudește mai îndeaproape cu unele dintre 
ele, născând în suflet îndeosebi mânia,'3+ ura'35 și toate formele de 
agresivitate,'36 învârtoșarea inimii,'37 judecarea aproapelui,'38 clevetirea și 
defăimarea  lui,39 fățărnicia,'40 tristețea,'4! dispreţuirea semenilor,'? 
pizma,4 lăcomia,'44 desfrânarea și întinarea trupului'45 și, după cum am 
arătat deja, chenodoxia.146 

Patima mândriei este un nesecat izvor de suferințe pentru sufletul 
omului,'77 iar aceasta din mai multe motive. Omul mândru poate suferi din 
pricina discrepanţei între ceea ce se crede sau ceea ce vrea să fie și ceea ce 
simte că este în realitate; el mai poate suferi pentru că-și vede amenințată sau 
tăgăduită imaginea pe care și-a creat-o sau pe care voiește s-o impună 
oamenilor cu privire la sine, sau superioritatea pe care o afișează față de 
celălalt. De asemenea, el nu este niciodată mulțumit de situaţiile înalte la 
care accede, pentru că întotdeauna i se pare că n-a atins culmea dorințelor 
sale, iar pofta sa de mărire este fără saț.148 

Mândria risipește liniștea lăuntrică,49 aruncându-l pe om într-o 
neîncetată stare de tulburare. lar aceasta cu atât mai mult cu cât așteptările 
celui mândru sunt mai întotdeauna înșelate, în loc de stima semenilor, el 
primind cel mai adesea dispreţ și batjocură.'5% Îngâmfatului i se întâmplă 

Gură de Aur, Omilii la Matei, LXV, ş. 

143 Cf. Sf. Talasie, Capete despre dragoste..., |, 19. 

144 Sf. loan Gură de Aur, Omilii la 2 Tesaloniceni, 1, 2. 

145 Sf. loan Casian, Așezămintele..., XII, 22. Sf. loan Scărarul, Scara, XV, 52. Sf. Isaac Sirul, 
Cuvinte despre nevoință, 34. 

146 În afara citatelor din capitolul anterior, a se vedea: Sf. loan Gură de Aur, Omilii la Matei, 
LXV, 5; Omilii la 2 Tesaloniceni, |, 2. 

147 Cf. Sf. loan Gură de Aur, Omilii la 2 Tesaloniceni, |, 2. 

148 Jbidem. 

149 Cf. Apoftegme, seria alfabetică, Avva Ruf, 1. 

150 Cf. Sf. loan Gură de Aur, Omilii la Ozia, III, 4. 


tocmai ce nu vrea, spune Sfântul loan Gură de Aur. Vrea să se laude, ca să fie 
onorat; dar este cel mai disprețuit om. Dintre toți oamenii, cei mândri mai 
ales se fac de batjocură; toți îi urăsc și-i dușmănesc, și nu-i nimeni care să-i 
ajute” 151 

Teama că nu i se va recunoaște valoarea pe care și-o atribuie îl face 
bănuitor, neîncrezător, supărăcios și naște în el sentimentul că este 
persecutat,'52 ajungându-se astfel la stricarea relaţiilor cu cei din jur.'5 
Susceptibilitatea îl face, în plus, să se arate agresiv faţă de cei care-l critică 
sau despre care doar bănuiește aceasta.154 

Mândria nu este numai un motiv de conflict cu ceilalți, ea și întreține 
starea de conflict și-i împiedică pe oameni să se împace. Chiar dacă omul 
ajunge să recunoască în sinea sa că a greșit, el n-o declară în public și nu-și 
cere iertare de la cei pe care i-a jignit.155 Această atitudine se manifestă de 
altfel și față de Dumnezeu: mândria îl face pe om să nu-și vadă păcatele, să le 
uite,!56 și deci să stăruie în ele,'57 continuând să rămână departe de 
Dumnezeu. În schimb, omul mândru nu uită jignirile care i s-au adus și 
păstrează în el o ranchiună dureroasă și vătămătoare pentru suflet. 

În încheiere, să amintim că diavolul joacă un rol important în 
zămislirea'58 și înteţirea acestei boli care este mândria, iar ea constituie un 
teren deosebit de prielnic pentru lucrarea lui. Sfântul loan Scărarul spune că 
ea este „pricina luării în stăpânire de draci”.159 În mândrie, omul se arată a fi 
stăpânit de diavol mai mult decât în oricare altă patimă și de aceea uneori 
acela nici nu se mai luptă cu el. Astfel, Sfântul loan Scărarul spune că cel 
mândru „nu va avea nevoie de drac. Căci el însuși este drac și vrăjmaș ce se 
războiește cu sine”,!6 iar Sfântul loan Gură de Aur spune chiar că mândria 
„face din om, drac” 16! Am arătat, de altfel, mai înainte că mândria este cea 
care i-a transformat în diavoli pe Satana și pe ceilalți îngeri căzuți. 


151 Omilii la Matei, LXV, 6. 

152 Cf. Sf. loan Casian, Așezămintele mănăstirești, XII, 27. 

153 Ibidem. 

154 Ibidem. 

155 Cf. Sf. Varsanulfie și loan, Scrisori duhovnicești, 333. 

156 Cf. Sf. loan Scărarul, Scara, XXII, a. Ilie Ecdicul, Culegere din sentințele înțelepților, 37. 

157 Cf. Sf. Ioan Scărarul, Scara, XXII, 1. 

158 :Cf.st Grigorie cel Mare, Comentariu la Iov, XXXIV, 23. Sf. loan Casian, Așezămintele 
mănăstirești, XII, 4. Sf. loan Gură de Aur, Omilii la Matei, LXV, 6; Omilii la Ioan, LX, 2. 

159 Scara, XXII, 1. 

160 jpidem, XXII, 25. 

161 Omilii la 2 Tesaloniceni, |, 2. 

Transmiterea bolilor spirituale în umanitatea decăzută 


Patimile, stricăciunea și moartea sunt urmări ale păcatului 
strămoșesc care se transmit din generație în generație în umanitatea 
decăzută, făcând din ea o umanitate bolnavă. 

Prin păcatul său, Adam a orientat firea pe care o primise la creaţie 
într-o direcție contrară celei pe care i-o menise Dumnezeu, ajungând la un 
mod de existență nefiresc și lipsit de rațiune, care se manifestă prin patimi, 
adică prin folosirea contrar firii a facultăţilor sale, care are drept urmare 
stricăciunea și moartea. lar pentru că Adam este „rădăcina” firii omenești,! 
prototip al umanităţii pe care, în principiu, o conţinea în întregime în sine,? 
el a transmis starea decăzută a firii sale tuturor urmașilor lui. 

Această transmitere se face în esență prin ereditatea biologică.3 
Sfântul Grigorie de Nyssa o spune explicit: „Păcatul s-a amestecat cu firea 
prin cei ce au primit de la început patima, însușindu-și boala prin 
neascultare. Căci precum firea animalelor de orice soi se continuă în înșirarea 
celor ce vin după aceea, încât ceea ce se naște e aceeași după rațiunea firii cu 
aceea din care s-a născut, la fel omul se naște din om, pătimașul din pătimaș, 
păcătosul din păcătos”.+ Sfântul Grigorie Palama spune, în același sens, că 
omul, nemaivieţuind după Dumnezeu, „nu mai poate da naștere unor făpturi 
care să semene cu Dumnezeu, ci doar unora care sunt asemenea lui, vechi, 
îmbătrânitoare și supuse stricăciunii”.5 Astfel, fiecare om moștenește la 
naștere, înscrise în însăși firea lui, urmările păcatului lui Adam. 


Sfinții Părinţi ai Răsăritului? subliniază totuși faptul că nu a fost 


1 Sf. Marcu Ascetul, Despre unirea ipostatică, 18. Sf. Grigorie Palama, Omilii, 52. 

2 Cf. Sf. Grigorie de Nyssa, Despre facerea omului, XVI, PG 44, 185B; XXII, 204CD. Sf. 
Grigorie Palama, Omilii, 5, PG 150, 64-65. 

3 Cf. Sf. Maxim Mărturisitorul, Răspunsuri către Talasie, 21, PG 90, 312B-313A; 61, 628C- 
632A. Sf. loan Damaschin, Dogmatica, II, 30. Sf. Grigorie Palama, Omilii, 5, PG 150, 64B. Fer. 
Teodoret al Cirului, Comentariu la Epistola către Romani, PG 80, 12454. 

4 Despre „Fericiri”, VI, 5. Cf. Sf. Maxim Mărturisitorul, Răspunsuri către Talasie, 61, PG go, 
G32A. 

5 Omilii, 54. Cf. 43. 

Facem această precizare, întrucât tradiția occidentală, care se trage de la Fericitul 
Augustin, prezintă puncte de vedere divergente față de cele pe care le prezentăm în capitolul 
de faţă. Cu privire la acest subiect, a se vedea ]. Meyendorff, Initiation ă la theologie byzantine, 
Paris, 1975, p. 192-198; ]. S. Romanidis, Le peche ancestral, Athenes, 1957 (în Ib. greacă) 


moștenit păcatul lui Adam, acest păcat fiind personal. În acest sens, 
Apostolul Pavel spune că „prin greșeala unuia moartea a împărățit” (Rom 5, 
18) şi că „prin greșeala unuia cei mulți au murit” (Rom 5, 15) și că „a împărăţit 
moartea (...) și peste cei ce nu păcătuiseră, după asemănarea greșelii lui 
Adam” (Rom 5, 14). lar atunci când Apostolul spune că „prin neascultarea 
unui om s-au făcut păcătoși cei mulţi” (Rom 5, 19), desemnează prin această 
expresie urmările păcatului lui Adam, iar nu păcatul personal al aceluia.7 
Astfel, Sfântul Chiril al Alexandriei spune: „Firea a bolit de păcat prin 
neascultarea unuia singur, adică a lui Adam. Și așa s-au făcut păcătoși cei 
mulți; nu că ar fi fost ei părtași la greșeala lui Adam - căci nici nu erau ei încă 
—, ci pentru că erau părtași ai firii sale căzute în robia păcatului”.$ lar Sfântul 
Marcu Ascetul spune la fel de limpede: „Călcarea (poruncii) avându-și pricina 
în voia liberă (...), nu a primit-o nimeni în chip necesar. Dar moartea?, care e 
din pricina ei și e necesară, am moștenit-o (și ea domnește și peste cei care 


n-au păcătuit întru asemănarea greșelii lui Adam)”.* „Noi am moștenit 


numai moartea lui Adam”." 

Cu alte cuvinte, călcarea poruncii sau păcatul ca act (auapria) are 
întotdeauna un caracter personal, este un efect al liberului arbitru personal, 
iar nu o moștenire prin fire.!? De aceea Sfinţii Părinţi ai Răsăritului spun că, 
chiar înainte de venirea lui Hristos, oamenii aveau putinţa de a nu păcătui, 
așa cum ne-o dovedește existența a nenumărați drepți ai Vechiului 
Testament.3 

Numai în măsura în care urmașii lui Adam au păcătuit ei înșiși sau s- 
au făcut cu voia următori ai aceluia, au ajuns să fie părtași ai greșelii lui, și 
prin aceasta vrednici de pedeapsă. Așa trebuie să înțelegem cuvintele 
Apostolului Pavel, când spune: „precum printr-un om a intrat păcatul în 
lume, și prin păcat moartea, așa și moartea a trecut la toți oamenii, pentru că 


7 A se vedea comentariul Sfântului loan Gură de Aur din Omilii la Romani, X, 2, 3. Este de 
remarcat faptul că Apostolul Pavel folosește o expresie asemănătoare atunci când spune că pe 
Hristos, „Care n-a cunoscut păcatul”, Dumnezeu „L-a făcut pentru noi păcat” (2 Cor 5, 21). 

5 Tâlcuire la Epistola către Romani, PG 74, 789. Cf. Teofilact al Bulgariei, Tâlcuire la Epistola 
către Romani, PG 124, 404C. 

9 Prin acest cuvânt trebuie să înțelegem nu numai moartea biologică, ci și moartea 
spirituală. 

19 Despre Botez, Răspunsul 17. 

" [bidem. 

12 Cf. ibidem. 

13 Cf. Fer. Teodoret al Cirului, Tâlcuire la Epistola către Romani, PG 82, 104. Sf. Marcu 
Ascetul, Despre Botez, Răspunsul 17. 

14 Cf. Sf. Chiril al Alexandriei, Tâlcuire la Epistola către Romani, PG 74, 784BC. Fotie, 
Întrebarea 84 către Amfilohie, PG 84, 552-556. Sf. Marcu Ascetul, Despre Botez, 29. 


toți au păcătuit...” (Rom 5, 12).155 

Biserica Ortodoxă, urmând învățătura Sfinţilor Părinți răsăriteni, 
consideră că pruncii primesc ca moștenire urmările păcatului strămoșesc, 
care afectează firea omenească, iar nu păcatul lui Adam în sine, care este legat 
numai de persoana lui Adam.!€ Și dacă ștergerea păcatelor este una dintre 
funcţiile botezului adulţilor, în ceea ce-i privește pe copii, nu este cazul să 
vorbim despre așa ceva, după cum subliniază Fericitul Teodoret al Cirului, 
„dacă unicul scop al botezului ar fi ștergerea păcatelor, de ce-ar mai fi 
botezați pruncii nou-născuţi, care nu cunosc păcatul?”.17 


Trebuie însă să adăugăm că, chiar dacă la naștere oamenii nu 
moștenesc păcatul lui Adam și chiar dacă sunt lipsiți de păcate personale, ei 
sunt totuși moștenitorii unei stări de păcătoșenie care le vatămă firea. De 
aceea, Sfântul Marcu Ascetul, arătând că oamenii n-au moștenit păcatul lui 
Adam, afirmă totuși că din pricina păcatului aceluia „toți sunt sub păcat” 
(Rom. 3, 9),'8 adică, altfel spus, în stare de păcătoșie. Sfântul Chiril al 
Alexandriei spune același lucru atunci când, tăgăduind și el că omenirea ar fi 
părtașă la greșeala lui Adam, spune că ea „bolește de păcat”, că e părtașă la 
„firea căzută sub legea păcatului”.'9 Așa se înţeleg și cuvintele Psalmistului: 
„Că iată întru fărădelegi m-am zămislit și în păcate m-a născut maica mea” 
(Ps. 5o, 6). Această stare de păcătoșenie arată că firea omenească este slabă, 
neputincioasă, beteagă, pătimitoare și stricăcioasă?* muritoare după trup și, 
în general vorbind, moartă din punct de vedere duhovnicesc, altfel spus, 
starea de păcat arată înstrăinarea de Dumnezeu sau, mai precis, depărtarea 


15 Vulgata traduce ultimele cuvinte astfel: „in quo omnes peccaverunt”, pronumele relativ 
referindu-se la Adam. În Occident a fost folosită această traducere (despre care cei mai mari 
specialiști din toate confesiunile admit astăzi că nu este întru totul exactă) pentru a se justifica 
învățătura despre moștenirea păcatului lui Adam, păcat care s-a întins la toți urmașii săi. Or, 
originalul grec e w nu poate avea aceasta semnificaţie și îndreptățește învăţătura Sfinţilor 
Părinţi răsăriteni cu privire la păcatul originar, care este diferită. A se vedea ]. Meyendorff, „E 
w (Rm 5, 12 chez Cyrille d'Alexandrie et Theodore”, Studia Patristica, 4, 1961, p. 157-164; 
Initiation ă la theologie byzantine, Paris, 1975, p. 194-196 

19 Afirmația că nou-născuţii sunt lipsiți de păcat o găsim, de pildă, la: Sf. Grigorie de 
Nazianz, Cuvântări, XL, 23; Sf. Grigorie de Nyssa, Despre pruncii morți înainte de vreme, PG 46, 
177-180; Sf. loan Gură de Aur, Omilii la Matei, XXVIII, 3; Sf. Chiril al Alexandriei, Cateheze 
baptismale, IV, 19. 

17 Istoria prescurtată a evreilor, 5, 18, PG 83, 5i2. 

18 Despre pocăință, 10. Cf. Despre unirea ipostatică, 8; 18. 

19 Tâlcuire la Epistola către Romani, PG 74, 789 (citată mai sus). 

20 În textul citat din Sf. Chiril al Alexandriei, aflăm și expresia: „omul bolește de 
stricăciune”, care reia expresia „firea bolește de păcat”, citată câteva rânduri mai sus, ambele 
fiind echivalente. 


de El. Astfel, Sfântul Marcu Ascetul scrie: „Murind primul om, adică 
înstrăinându-se de Dumnezeu, nu mai puteam viețui nici noi în 
Dumnezeu” 2! 

Starea de păcat care afectează firea omenească nu este o pricină de 
învinuire a omului atâta vreme cât el nu și-a asumat-o în chip personal. Omul 
se naște cu o fire bolnavă, pătimitoare, stricăcioasă și muritoare ca urmare a 
păcatului lui Adam, iar nu al său; înstrăinarea de Dumnezeu, în care se află 
la naștere, este și ea o stare de păcat, dar pe care nu el a ales-o, în care a intrat 
fără voia sa și care nu are nimic comun cu depărtarea de Dumnezeu din 
propria voinţă, care este cu adevărat păcat, în sensul propriu al cuvântului. 
Sfântul Maxim Mărturisitorul face această distincție chiar când este vorba 
despre Adam: „Corupându-se mai întâi libera alegere a rațiunii naturale a lui 
Adam, a corupt împreună cu ea și firea, care a pierdut harul nepătimirii, și 
așa s-a ivit păcatul. Așadar, căderea voinţei de la bine la rău este cea dintâi și 
cea mai vrednică de osândă. A doua, întâmplată din pricina celei dintâi, este 
mutarea firii de la nestricăciune la stricăciune, mutare ce nu poate fi osândită. 
Căci două păcate s-au ivit în protopărinte, prin călcarea poruncii 
dumnezeiești: unul vrednic de osândă, și unul care nu poate fi osândit, având 
drept cauză pe cel vrednic de osândă. Cel dintâi este al hotărârii libere, care 
a lepădat binele cu voia, al doilea al firii, care a lepădat fără voie, din pricina 
hotărârii libere, nemurirea”.22 

Pruncul nou-născut nu poate face astfel de păcate cu voia și deci el 
nu este vinovat de păcat. Omul păcătuiește din momentul în care dispune în 
mod liber de conștiința și voia sa; atunci el ajunge să păcătuiască „după 
asemănarea greșelii lui Adam” (Rom. 5, 14), făcându-se părtaș vinovăţiei 
aceluia și devenind astfel împreună-răspunzător de urmările păcatului 
strămoșesc. 


Nu poate fi tăgăduit însă faptul că firea pe care omul o moștenește are 
o anumită înclinare (porn) spre rău, spre păcat.2%3 „Ceea ce pune stăpânire pe 
voința noastră și o trage de la bine la rău e într-adevăr o neputinţă și o 
slăbiciune a firii noastre”, scrie Sfântul Grigorie de Nyssa,24 adăugând că, în 
urma călcării poruncii de către Adam, firea noastră a suferit o schimbare, 
„fiind mânaţi de acum numai spre răutăţi”.35 


21 Despre Botez, Răspunsul 12. 

22 Răspunsuri către Talasie, 42. 

23 Cf. Sf. Grigorie de Nyssa, Despre viața lui Moise, II, 32. Fer. Teodoret al Cirului, Tâlcuire 
la Psalmul 50, 7. Sf. loan Casian, Convorbiri duhovnicești, II, 12. Sf. Chiril al Alexandriei, 
Tâlcuire la Epistola către Romani, V, 18. Sf. Maxim Mărturisitorul, Răspunsuri către Talasie, 21. 

24 Marele cuvânt catehetic, 16. 

25 Ibidem, 8. 


Această înclinare spre rău se manifestă îndeosebi în patimi, pe care 
firea omenească le moștenește și care se manifestă de îndată ce s-a născut 
omul, cum găsim scris în Cartea Facerii: „Cugetul inimii omului se pleacă la 
rău din tinereţile lui” (8, 21). Sfântul loan Casian arată că de mici copiii au 
porniri pătimașe: „Oare nu vedem, de pildă, mișcările spontane ale cărnii nu 
numai la copii, care, fiind în stare de nevinovăție, încă n-au ajuns să facă 
deosebire între bine și rău, dar chiar la cei micuţi, până și la sugari? Fără să 
vădească în ei nici cel mai mic semn al plăcerii, totuși, dintr-un imbold 
natural, ei arată că posedă mișcările proprii cărnii. Nu vedem chiar la cei 
foarte mici violentele înțepături ale mâniei și nu observăm adesea că, mai 
înainte de a fi ajuns a cunoaște virtutea răbdării, sunt sensibili la nedreptăţile 
pe care le suferă și simt până și jignirile unor vorbe spuse în glumă? Ba uneori, 
sub impulsul mâniei, până și dorinţa de a se răzbuna ar avea-o, dacă nu le-ar 
lipsi puterea”.27 

Sfinţii Părinţi subliniază adeseori constrângerea brutală pe care 
această tendinţă la rău o exercită asupra firii omenești, caracterul ei tiranic, 
sporit încă și mai mult de lucrarea diavolilor care o susțin, care duce la o 
adevărată înrobire a omului;?8 este „legea păcatului” despre care vorbește 
Sfântul Apostol Pavel (cf. Rom 7, 14-21). Tot așa spune și Avva Dorotei: „Omul 
este târât prin silă și tiranie de vrăjmașul său, și aproape și cei ce nu voiau să 
păcătuiască, păcătuiau de silă”.29 Sfântul Maxim Mărturisitorul vorbește și el 
de puterile răului care-l asupresc pe omul căzut, ajungând să-l supună 
aproape cu totul.30 

Desigur, omul nu este silit să păcătuiască; pe de o parte, el continuă 
să aibă liberul său arbitru, iar pe de alta, el primește ajutorul lui Dumnezeu, 
dacă voiește să-l primească. Dar firea sa pervertită, adică înstrăinată de 
Dumnezeu și întoarsă spre cele sensibile și stricăcioase, face ca omul să se 


26 Cu privire la caracterul ereditar al patimilor, a se vedea: Sf. Chiril al Alexandriei, 
Comentariu la Evanghelia după Ioan, XIX, 19; Tâlcuire la Epistola către Romani, V, 18; VII, 15; 
Despre închinarea și slujirea în duh și adevăr, 10. 

27 Așezămintele mănăstirești, VII, 3. 

28 Cf. Sf. Maxim Mărturisitorul, Răspunsuri către Talasie, 21. Sf. Sofronie al lerusalimului, 
Omilii la Bunavestire, PG 24, 323B; Scrisoarea sinodală, PG 87, 317D. 

29 Învăţături de suflet folositoare, |, 4. 

3% Cf. Răspunsuri către Talasie, 21. 

31 Cf. Sf. Atanasie cel Mare, Cuvânt împotriva elinilor, 4; 7. Sf. loan Gură de Aur, Omilii la 
Facere, XIX, 1. Sf. Chiril al Ierusalimului, Cateheze baptismale, IV, 18-21. Sf. Chiril al 
Alexandriei, Tâlcuire la Epistola către Romani, V, 18. 

32 Cf. Sf. loan Gură de Aur, Omilii la Facere, XIX, 1. Sf. loan Casian, Convorbiri duhovnicești, 
III, 12. 


lase cu ușurință atras spre păcat și să se îndrepte în chip pătimaș spre rău.33 
Și pentru că voinţa sa este slabă și neputincioasă, el cade repede în ispitele 
diavolești.34 

Așa alunecă spre rău cel mai adesea oamenii din pricina firii lor 
căzute. Și lăsându-se omul târât în păcate, patimile sale sporesc și-l împing 
să păcătuiască și mai mult; și cu cât păcătuiește mai mult, cu atât ele se 
întăresc.35 Starea pătimitoare moștenită prin fire, de la păcătoasă fără voie 
cum era, devine, prin păcatul pe care-l face om cu voia, cu adevărat 
păcătoasă.3€ Tot așa stricăciunea și moartea, pe care la început oamenii le-au 
moștenit fără voia lor, în urma păcatului lui Adam, devin acum pricină de 
păcate personale, căci temându-se de boală și moarte, „se lipesc prin 
dragostea de viață, de plăceri, ca și când ele ar fi elementele constitutive ale 
vieţii”,37 căzând pradă patimilor, care nu fac decât să adeverească și să le 
întărească stricăciunea și condiția de ființe supuse morții.38 

Prin păcatul pe care-l face cu voia sa, omul îi urmează lui Adam, 
devine împreună răspunzător cu acela și cu toți oamenii care făptuiesc și ei 
păcatul ce zace în firea omenească căzută, care le este comună. Numai în 
acest sens putem spune că oamenii sunt cu toții vinovați pentru păcatul lui 
Adam.39 De aceea Sfântul Maxim Mărturisitorul, dezvăluind dialectica 
păcatului și a pătimirii, și robia la care ajunge omul într-un sfârșit, deplânge 
condiția umană: „Fiindcă, așadar, din pricina neascultării a intrat păcatul, iar 
din pricina păcatului a intrat în firea oamenilor trăsătura pătimitoare 
(pătimașă) prin naștere și fiindcă neîncetat cu această trăsătură pătimitoare 
a nașterii prin păcat se împrospăta prima călcare, nu era nădejde de slobozire, 
firea fiind încătușată prin aprobarea voinţei ei într-o legătură rea”. De altfel, 
în descrierea pe care am facut-o fiecărei patimi în parte, am subliniat adesea 
această dialectică. 


33 Cf. Maxim Mărturisitorul, Răspunsuri către Talasie, 21. 

34 Cf. Sf. Grigorie de Nazianz, Poeme morale, II, 1, 45. Sf. Grigorie de Nyssa, Despre 
Rugăciunea domnească, IV, 2. Sf. loan Casian, Convorbiri duhovnicești, III, 12. 

35 Cf. Maxim Mărturisitorul, Răspunsuri către Talasie, 21. 

36 Cf. Sf. loan Gură de Aur, Omilii la Romani, XIII, 1. 

37 Cf. Sf. loan Damaschin, Dogmatica, II, 30. Sf. Maxim Mărturisitorul, Răspunsuri către 
Talasie, 2a: „Tiranizat pururea fără să vrea de frica morţii, (omul) stăruia în robia plăcerii, 
numai și numai pentru a trăi”. 

de Concepţia potrivit căreia înclinarea spre păcat este legată de faptul că omul este supus 
morţii a fost dezvoltată mai ales de Sf. loan Gură de Aur (Omilii la Romani, XIII, 1) și Fer. 
Teodoret al Cirului (Tâlcuire la Epistola către Romani, V, 12). ]. Meyendorff, în capitolul 
referitor la păcatul strămoșesc din volumul Teologia bizantină, merge până la a traduce textul 
de la Romani 4, 12 astfel: „moartea, din cauza căreia toți au păcătuit”. 

39 Cf. Sf. Grigorie de Nyssa, Despre Rugăciunea domnească, V, 4. 

40 Răspunsuri către Talasie, 21. 


După căderea în păcat, Dumnezeu, prin glasul prorocilor, a continuat 
să le dea oamenilor porunci și învățături, ceea ce n-ar fi avut niciun sens dacă 
ei n-ar fi avut putinţa de a le împlini, și care arată că ei se puteau împotrivi 
acestei înlănțuiri aparent fatale./' De altfel, se știe că sub Legea Veche, cu 
toate limitele naturii umane căzute, au fost oameni care au dus o viață 
dreaptă și plăcută lui Dumnezeu. Sfântul Sofronie spune limpede că oamenii 
care au trăit sub Legea Veche aveau puterea de a se împotrivi patimilor și că, 
deci, erau direct răspunzători pentru păcatele lor: „Cât privește păcatele (...), 
toate ne acuză: Legea, care poruncea și dădea pentru fiecare păcat pedeapsa 
cuvenită, Prorocii — care strigă să fugim de păcat și să facem binele, drepții — 
care ne îndeamnă să părăsim calea răutăţilor (...), învățătorii — care ne arată 
cum să ne ferim de ele”. Sfântul loan Gură de Aur, vorbind despre fiii lui 
Adam, spune același lucru: „Dumnezeul universului (...) își arată faţă de noi 
toată bunătatea Sa; cunoscând tainele noastre și gândurile din adâncul 
sufletului nostru, ne îndeamnă, ne sfătuiește și înăbușă pornirile noastre spre 
rău; nu ne constrânge; ne dă leacuri potrivite, dar lasă ca voința noastră să 
săvârșească totul”. 

Dar tot atât de adevărat este că înainte ca Fiul lui Dumnezeu să Se 
întrupeze și să împlinească lucrarea Sa răscumpărătoare, oamenii, chiar cei 
drepți, nu puteau scăpa de condiția păcătoasă în care-i aruncase păcatul 
strămoșesc și sufereau tirania firii lor pătimitoare și înclinarea ei spre rău, ca 
și robia stricăciunii și a morţii. Această stare de păcătoșenie era o stavilă care 
împiedica omenirea să ajungă la dobândirea deplină a harului lui 
Dumnezeu.44 

Doar Hristos putea să tămăduiască firea omenească de boala grea în 
care zăcea după căderea în păcat a lui Adam; numai EI îi putea reda 
nepătimirea, nestricăciunea și nemurirea pe care ea le-a avut în starea cea 
dintâi; numai El putea să-l aducă din nou pe om pe calea îndumnezeirii, care- 
i fusese pusă înainte la creaţie și pentru care a și fost creat. 


4 Cf. Sf. loan Gură de Aur, Omilii la Facere, XIX, 1. 

4? Omilie la Bunavestire. 

43 Omilii la Facere, XIX, 1. 

4 Cf. V. Lossky, Theologie mystique de l'Eglise d'Orient, Paris, 1944, p. 129. 


PARTEA A III-A 


Condiţiile generale ale tămăduirii 


Hristos - Tămăduitorul 


„Că Hristos a venit ca să-i vindece pe cei bolnavi, o spune EI Însuși”, 
arată Sfântul Irineu.! Într-adevăr, lisus spune: „Nu cei sănătoși au nevoie de 
doctor, ci cei bolnavi (...) n-am venit să chem pe drepţi, ci pe păcătoși la 
pocăință” (Mt 9, 12-13; Mc 2, 17; Le 7, 31); și încă: „cu adevărat Îmi veţi spune: 
Doctore, vindecă-te pe tine însuţi! (Lc 4, 23); și: „Duhul Domnului este peste 
Mine (...) M-a trimis să vindec pe cei zdrobiţi cu inima” (Le 4, 18). 

În deplină conformitate cu această învăţătură a lui Hristos cu privire 
la Sine, Sfinţii Părinți și întreaga Tradiţie bisericească văd în El doctorul 
trimis de Tatăl pentru a-i vindeca pe oameni, care boleau din pricina 
urmărilor păcatului strămoșesc, și pentru a-i reda firii omenești sănătatea sa 
primordială. 

Chiar înainte de întruparea Cuvântului, Dumnezeu era privit drept 
„Cel ce vindecă toată bolile” (Ps. 102, 3).2 Și, potrivit Sfinţilor Părinţi, prorocii 
— și în mod special Moise - au fost trimiși de Duhul Sfânt ca doctori care să 
îngrijească pe poporul lui Israel care bolea de păcat,3 dar în faţa unei omeniri 
atât de grav bolnave și profund rănite de păcat, ei n-au putut face nimic. 
„Prorocii, spune Sfântul Chiril al Ierusalimului, au fost trimiși, ca și Moise, 
pentru a-l vindeca pe Israel; și ei, vărsând lacrimi pentru el, l-au îngrijit, dar 
n-au putut să stăvilească răul care se întinsese (...), căci din creștet până în 
tălpile picioarelor nu rămăsese niciun loc sănătos; tot trupul îi era plin de răni 
necurățate, neunse cu untdelemn și nelegate”.+ Avva Dorotei spune și el, 
aproape cu aceleași cuvinte, că „Bunul Dumnezeu (...) a trimis proroci și nici 
aceștia n-au izbutit. Căci răutatea s-a întărit și mai mult, cum zice Isaia: «Nici 
buba, nici rana, nici vânătaia nu mai erau calde și nu se mai putea pune nici 
plasture, nici untdelemn, nici legătură peste ele» (Isaia 1, 6). Așa zicând, 
răutatea nu era numai într-o parte, nici într-un singur loc, ci în tot trupul. 
Cuprinsese tot sufletul. Stăpânea peste toate puterile lui. Nu se mai putea 
pune untdelemn ș.a.m.d. Toate erau robite păcatului, toate erau stăpânite de 
el. Căci zice și leremia: «Am doftoricit Babilonul și nu s-a vindecat» (ler. şi, 
9)'.5 La fel spune și Sfântul Macarie Egipteanul: „În vremea călcării poruncii 
de către Adam, diavolul s-a străduit să rănească și să întunece pe omul cel 


1 Adv. haereses, III, 5, 2. 

2 A se vedea, de asemenea: ler 17, 14; Înţ. Sir. 34, 19; 38, 2. 

3 Cf. Origen, Omilii la Ieremia, XIV, 1-2. Sf. Grigorie de Nyssa, Despre viața lui Moise, II, 
261; 172; 278. 

4 Cateheze baptismale, XII, 6-7. 

5 Învăţături de suflet folositoare, |, 3. 


lăuntric, mintea care conduce și privește spre Dumnezeu. De atunci, ochii lui 
au privit către cele rele și către patimi, rămânând închiși față de bunurile 
cerești. Prin urmare, așa de grav a fost rănit, încât nimeni nu putea să-l 
vindece (..!) niciunul dintre drepți, dintre Părinţi, dintre profeţi sau patriarhi 
n-a putut să vindece sufletul care fusese de la început rănit cu o rană 
nevindecabilă. A venit Moise, dar nu a putut să aducă o vindecare completă. 
Au urmat preoții, darurile, zeciuielile, sărbătorile, lunile noi, spălările rituale, 
jertfirile, arderile de tot și toate celelalte mijloace de îndreptare care existau 
în vremea Legii; dar sufletul n-a putut fi vindecat de curgerea cea necurată a 
cugetelor celor necurați, și toată dreptatea ei n-a putut să-l vindece”.€ În mai 
toate scrisorile sale, Sfântul Antonie cel Mare reia această temă și de fiecare 
dată folosește termeni legaţi de boală și tămăduire. „În nesfârșita Sa iubire de 
oameni, scrie el, Ziditorul nostru a binevoit să vină la noi, cei bolnavi și 
rătăciți; și pentru aceasta, mai întâi l-a ridicat pe Moise, dătătorul de Lege”.7 
„Acesta, care a pus temelie pentru casa Adevărului, a voit să vindece rana cea 
adâncă și întinsă și să ne aducă la părtășia cea dintru început (cu Dumnezeu). 
Dar Moise a murit fără să fi izbândit. După el a venit mulțimea prorocilor, 
care au zidit și ei pe aceleași temelii, dar nici ei n-au putut să vindece rănile 
cele rele ale neamului omenesc; și au mărturisit că sunt neputincioși”.8 „Și 
toţi cei care primiseră Duhul au văzut cât de mare și de nevindecat este rana 
și că nicio făptură nu putea s-o vindece.”9 „Apoi mulțimea sfinților s-a adunat 
și a înălțat rugăciune către Ziditorul tuturor, spunând: «Au doară nu mai este 
balsam în Galaad? Au doară nu mai este acolo doctor? De ce dar nu se vindecă 
fiica poporului Meu?» (ler 8, 22); «Am doftoricit Babilonul, dar nu s-a 
vindecat. Lăsaţi-l și haideţi să mergem fiecare în ţara noastră» (ler 51, 9).19 
Sfântul Nicolae Cabasila arată și el, ca și Sfântul Antonie," că Legea a fost 
dată oamenilor ca mijloc de vindecare, dar ea n-a putut decât să-i pregătească 
pe oameni pentru „ca ei să voiască cu orice preţ să-și refacă sănătatea și să 
ceară bucuros și cât mai grabnic să vină la ei doctorul” și să „arate mai mult 
dor după sănătate”, căci ea nu era de ajuns pentru lecuirea lor.!2 Sfântul 
Macarie spune, în același sens: „Tot așa cum umbra nu aduce niciun folos, 
nici nu vindecă suferințele, tot așa și Legea cea veche nu putea să aline 
durerile și să vindece rănile sufletului, pentru că nu avea puterea să dea 


6 Omilii duhovnicești (Col. 11), XX, 4-6. 

7 Scrisori, Il, 2. Cf. IV, 2: „Văzând rana de nevindecat și atât de rea (a omului), Dumnezeu, 
în marea Sa milostivire, a venit EI Însuși la făpturile Sale (ca să le vindece)”. 

5 Ibidem, II, 2. 

9 Ibidem, II, 2. 

10 Ibidem, II, 2. 

“ Ibidem. 

12 Despre viața în Hristos, |. 

viață”.3 lar Sfântul Grigorie de Nazianz arată și el că, „mai întâi mustrat în 
multe feluri pentru nenumăratele sale păcate, care se înmulțeau ca lăstarele 
dintr-o rădăcină rea, apoi sfătuit spre îndreptare, pentru multe pricini și în 
tot felul de împrejurări, prin cuvânt, prin lege, prin proroci, prin mulțimea 
binefacerilor, ori prin groaza amenințărilor, prin pedepse și felurite semne 
(...), s-a făcut vădit că omul are nevoie de un leac mai puternic, care să-l 
vindece de boala răutăţii care sporea peste măsură”.'4 

După Origen, chiar și îngerii „veneau în ajutorul oamenilor și-i făceau 
sănătoși, vindecându-i de bolile lor (...). Și atât cât le sta în putere, îi ajutau 
pe oameni'.i5 Dar ca și prorocii, și îngerii s-au dovedit neputincioși, din 
pricina relei voințe a oamenilor care nu voiau să se tămăduiască („chiar dacă 
ei făceau tot ce le sta în putere pentru a-i vindeca pe oameni, aceștia nu voiau 
să se vindece”"6), dar mai ales pentru că boala era grea și se întinsese la toată 
omenirea căzută: „și au văzut că leacurile lor erau prea slabe pentru boala de 
care sufereau oamenii”.!7 

Era limpede că omenirii îi trebuia, după cum spune Sfântul loan 
Scărarul, un doctor, un chirurg a cărui pricepere să fie pe măsura mărimii 
bolii și rănilor ei.'8 Singur lisus Hristos, ca Dumnezeu Care S-a făcut om, 
rămânând în același timp Dumnezeu, era doctorul potrivit, și de aceea, 
pentru că numai El putea să-l vindece pe om, Dumnezeu Tatăl, din nesfârșita 
Sa milă și iubire față de neamul omenesc și ca răspuns la plânsetele și 
rugăciunile profeților și ale mulțimii de sfinți, L-a trimis pe pământ. Sfântul 
Chiril al lerusalimului scrie, în continuarea textului citat mai sus: „După care, 
sfârșindu-li-se lacrimile, profeţii au strigat: «Cine va da din Sion mântuire lui 
Israel?» (Ps. 13, 6) și încă: «Doamne, pleacă cerurile și Te pogoară» (Ps. 143, 
5) (...), căci, iată, rănile oamenilor sunt mai mari decât leacurile noastre (...), 
și ticăloșia noastră noi nu putem s-o îndreptăm, numai Tu poţi să ne îndrepți 
și să ne ridici”.'9 „Și a ascultat Domnul rugăciunea prorocilor și nu Și-a întors 
Tatăl faţa Sa de la neamul omenesc rănit de moarte. Și pe Însuși Fiul Său L-a 
trimis, ca doctor care să-l tămăduiască”.?2 „Cunoașteţi că este Împărat și 
Doctor”, „căci lisus, Împăratul nostru, punând început tămăduirii, s-a 


53 Omilii duhovnicești (Col. II), XXXII, 5. 

14 Cuvântări, XLV, 9; XXXVIII, 13. 

155 Omilii la Evanghelia după Luca, XIII, 2. Despre îngerii vindecători, a se vedea: În 5, 4. Sf. 
loan Scărarul, Scara, |, 14. 

16 Omilii la Evanghelia după Luca, XIII, 3. 

17 Ibidem, 2. 

18 Cf. Scara, |, 14. 

19 Cateheze baptismale, XII, 7. 

29 Ibidem, 8. 


îmbrăcat în sărăcia noastră și l-a vindecat pe cel bolnav”. „Rămânând 


Dumnezeu și păstrându-Și cu adevărat neschimbată slava de Fiu, S-a făcut, 
ca doctor foarte priceput, pe potriva slăbiciunii noastre”.22 La fel spune și 
Avva Dorotei: „Atunci Bunul și lubitorul de oameni Dumnezeu trimite pe 
Unul Născut Fiul Său. Căci numai Dumnezeu putea tămădui și birui o astfel 
de patimă. Și prorocii au cunoscut aceasta. De aceea spune și David în chip 
lămurit «Cel ce șezi pe heruvimi, arată-Te, înalță stăpânirea Ta și vino să ne 
mântuiești pe noi» (Ps. 39, 2-3). Și «Doamne, apleacă cerurile și Te pogoară» 
(Ps. 143, 5). Și altele ca acestea. (...) Deci a venit Domnul nostru, făcându-Se 
om pentru noi, ca, precum zice Sfântul Grigorie,% să vindece pe cele 
asemenea prin cele asemenea, sufletul cu suflet, trupul cu trup”.24 Avva 
Ammona spune tot așa, că „Tatăl L-a trimis din cer pe Fiul Său, pentru ca să 
vindece toate neputințele și toate bolile oamenilor”.35 lar Sfântul Antonie cel 
Mare, în mai multe dintre scrisorile sale, reia această temă: 

- „Rana era de nevindecat și niciuna dintre făpturi nu putea s-o 
lecuiască, în afară de Fiul cel Unul Născut, chip al Tatălui; EI, Mântuitorul 
nostru, era doctorul cel bun, știut și așteptat de proroci; și de aceea, 
adunându-se toţi laolaltă, au înălțat rugăciuni la Dumnezeu pentru neamul 
omenesc (...) lar Dumnezeu, arătându-Și marea Sa iubire, a venit la noi, 
oamenii” 26 

- „Rugămințile sfinților înaintea lui Dumnezeu, care cereau adâncul 
bunătăţii Sale, să-L trimită adică pe Fiul Său Cel Unul Născut - căci, nefiind 
nici o făptură în stare să vindece rana cea adâncă a omului, El singur putea s- 
o facă venind la noi -, au ajuns la urechile Lui și, mișcat de iubire, Acesta a 
spus: Fiul Omului (...) binevoiește să iei asupra Ta sarcina aceasta”.27 

- „Toată adunarea sfinţilor s-a strâns ca să-l ceară bunătăţii Tatălui 
un Mântuitor care să vină să ne mântuiască pe noi toți, spunând că numai El 
singur este doctorul potrivit pentru rana noastră. Și prin voia Tatălui, El S-a 
lipsit de slava Sa și, Dumnezeu fiind, a luat chip de slugă și S-a dat pentru 
păcatele noastre”.28 

- „Văzând că nici sfinţii și că niciuna dintre făpturi nu poate vindeca 
rana adâncă ce cuprinsese toate mădularele și știind că duhul le era 
neputincios, Tatăl tuturor făpturilor Și-a arătat milostivirea și, în marea Sa 


21 Jbidem, 1. 

22 [bidem, X. 5. 

23 Cf. Sf. Grigorie de Nazianz, Cuvântări, XXVIII, 13; XLV, 9. 
24 Învăţături de suflet folositoare, |, 4. 

25 Epistole, 12, 3. 

26 Scrisori duhovnicești, Il, 2. 

*7 Ibidem, LII, 2. 

28 Ibidem, IV, 2. 


iubire de oameni, nu L-a cruțat pe Fiul Său Unul Născut și L-a dat pentru 
păcatele noastre, ca pe toţi să ne mântuiască”.29 

- „Inima Făcătorului s-a umplut de milă pentru noi și în nețărmurita 
Sa bunătate El a voit să ne aducă la starea cea dintâi, care se cuvenea să fie 
pururea păstrată. Și nu S-a cruțat pe Sine, ci S-a pogorât la făpturile sale, 
pentru a le mântui”.30 

- „Cei care primiseră Duhul au cunoscut că nimeni dintre făpturi nu 
poate vindeca rana cea adâncă, ci numai Bunătatea Tatălui, Care este Fiul Său 
Cel Unul Născut, trimis ca să mântuiască lumea. El este doctorul cel mare 
care poate să ne vindece de boală. Și ei s-au rugat Tatălui și Bunătăţii Sale”.31 
„Făcătorul nostru a văzut că rana se întindea tot mai mult și că era nevoie de 
un doctor; de aceea, lisus, Dumnezeu și Ziditorul oamenilor, a venit la ei să- 
i vindece” .32 

La rândul său, Sfântul Macarie Egipteanul scrie: „Rana cu care am fost 
răniți era nevindecabilă și numai Dumnezeu putea s-o vindece. De aceea a și 
venit în persoană, pentru că nimeni și nimic din cele de demult - nici Legea, 
nici prorocii — n-au putut s-o vindece. Numai El, venind, a vindecat acea rană 
nevindecabilă a sufletului”.33 Iar în altă parte, la fel, spune că omul „așa de 
grav a fost rănit, încât nimeni nu putea să-l vindece, ci numai Domnul; El 
singur putea săvârși acest lucru. lar Acesta venind «a ridicat păcatul lumii» 
(loan 1, 29)”. Și pentru că toți erau neputincioși, „a trebuit să vină 
Mântuitorul, doctorul cel adevărat, cel ce vindecă în dar (...) El singur a adus 
marea și mântuitoarea izbăvire și însănătoșire a sufletului; El l-a eliberat din 
robie, EI l-a scos din întuneric, El l-a preaslăvit cu lumina Sa”.34 În altă omilie 
spune, la fel: „Când a călcat Adam porunca și s-a făcut neascultător, odraslele 
nopții - adică duhurile răutăţii - i-au sfâșiat mădularele sufletului și l-au lăsat 
fără puterea de a face binele, întunecându-l cu totul și rănindu-l fără putință 
de lecuire; și nu i-a fost cu putință niciunuia dintre patriarhi sau dintre 
proroci să-l vindece; ci numai Dumnezeu, Creatorul său, putea s-o facă. Și 
pentru aceasta, în nețărmurita Sa bunătate, a venit întru atâta umilință și la 
ticăloşia noastră pentru a ridica sufletul căzut în răutate”.35 


29 Ibidem, V, 2. 

30 Ibidem, V bis. 

31 Ibidem, VI, 2. 

32 Ibidem. 

33 Omilii duhovnicești (Col. 11), XXX, 8. 

34 Ibidem, XX, 5-6. 

35 Omilii duhovnicești (Col. III), XXIV, 3-4. A se vedea, de asemenea: ibidem, XXV, 3, 23; 
Omilii duhovnicești (Col. Il), XV, 47: „Însuși a spălat rănile acestora, i-a vindecat și i-a dus în 
cămara cea cerească”; XLVIII: „Pentru aceasta a și venit Domnul, singur doctor adevărat, 
pentru ca să vindece sufletele celor credincioși de patimile cele incurabile și să le curățească 


Dar nu numai autorii citați mai sus, ci toţi Sfinţii Părinți văd în Hristos 
pe Doctorul venit la oameni pentru a-i vindeca de bolile și de nebunia aduse 
de păcat și de urmările sale; ei vorbesc - încă din primele veacuri - despre 
mântuirea pe care El a adus-o ca despre îngrijire și tămăduire a neamului 
omenesc. Astfel, de pildă, Sfântul Ignatie al Antiohiei le scrie Efesenilor: „Un 
singur doctor (irpoc) este, trupesc și duhovnicesc, născut și nenăscut, 
Dumnezeu în trup, în moarte viață adevărată, din Maria și din Dumnezeu 
(...) lisus Hristos, Domnul nostru” 36 Sfântul Iustin Martirul și Filosoful spune 
despre Hristos că „S-a făcut pentru noi om și fiind astfel părtaș suferințelor 
noastre, ne-a adus vindecarea”.37 Autorul Epistolei către Diognet scrie și el că 
Dumnezeu, „arătând că în vremile de mai înainte era cu neputinţă firii 
noastre să dobândească viaţa, a arătat acum că Mântuitorul poate mântui și 
face cele cu neputinţă; prin acestea două a voit să credem în bunătatea Lui, 
să-L socotim (...) doctor (al nostru)” 38 „Singurul doctor al rănilor noastre este 
numai lisus”, spune Clement Alexandrinul,% care arată și că „Dumnezeu, 
Care este Tată, caută făptura Sa, o vindecă de cade și iarăși o ridică”.40 În 
omilia sa dedicată Epifaniei, când Biserica sărbătorește arătarea lui 
Dumnezeu oamenilor, Sfântul Grigorie de Nazianz spune: „Sărbătorim astăzi 
vindecarea noastră de boală”,* și încă: „să vedem (în sărbătoarea aceasta) 
lucrarea vindecării noastre”.P Sfântul Grigorie de Nyssa, la rândul său, scrie: 
„Doctorul adevărat al bolilor sufletului, care, pentru cei stăpâniţi de rău, a 
intrat în viața oamenilor, înlăturând (...) pricina făcătoare de moarte, ne 
readuce la sănătatea sufletească”. Și puţin mai departe: „Fiindcă (...) prin 
părăsirea vieţuirii celei bune din rai (...) firea noastră a fost luată în stăpânire 
de boala aceasta rea și pricinuitoare de moarte, a venit Doctoral cel adevărat, 
tămăduind după legea doftoricească răul prin cele contrare lui”. Sfântul 
loan Damaschin în capitolul din Dogmatica sa dedicat venirii în trup a lui 
Hristos pentru mântuirea oamenilor, intitulat „Despre dumnezeiasca 
întrupare, despre purtarea de grijă (iconomia) de noi și despre mântuirea (în 
grecește: modul vindecării) noastră”, spune explicit: „(Hristos) Se face supus 


de murdăria leprei răutăţii”. 
36 Către Efeseni, VII, 2. 
37 Apologia a doua, XIII. 
38 Epistola către Diognet, IX, 6. 
39 Care bogat se va mântui?, 29, 3. 
40 Cuvânt de îndemn către elini, X, 1, 3- 
+ Cuvântări, XXXVIIL, 4. 
4 Ibidem. 
49 Despre Rugăciunea domnească, IV. 
44 Ibidem. 


Tatălui... vindecând neascultarea noastră”.% Mulți Sfinți Părinți amintesc, în 
acest sens, prorocia lui Isaia referitoare la Hristos: „EI a luat asupră-Și durerile 
noastre și cu suferințele noastre S-a împovărat” (Is 53, 3). 

Păcatul și urmările sale apar ca boală, dar și ca forme de nebunie 
manifestată în multe chipuri. De aceea, Hristos este privit și ca Cel care a 
venit ca să „plăsmuiască din nou pe cel zdrobit, să-l facă viu pe cel omorât și 
să cheme iarăși la el din rătăcirea (minţii) plăsmuirea Lui”.46 lar Origen spune 
direct: „Neamul omenesc, atins de nebunia păcatului, trebuia vindecat prin 
mijloacele pe care (Cuvântul) le socotea potrivite celor atinși de ea, pentru 
readucerea lor pe căi înțelepte”.47 De aceea, Clement Alexandrinul poate 
spune: „pe cel care grăiește cuvinte atât de nesocotite (rapovoovvra) îl chem 
la mântuirea care-l face sănătos la minte (owqppovovoav)”.48 

Așa cum am arătat deja, chiar numele lui lisus (leșua) înseamnă 
„Yahwe mântuiește” (cf. Mt. 1, 21; Fapte 4, 12). Verbul ebraic yasha, care 
înseamnă „a salva”, are în limba greacă corespondentul owGew, folosit în mod 
frecvent în Noul Testament, care înseamnă nu numai „a elibera” sau „a salva 
dintr-un pericol”, ci și „a vindeca”; tot așa, cuvântul owornpia (mântuire) 
înseamnă nu numai eliberare, scăpare, mântuire, ci și vindecare.*9 Putem 
stabili o paralelă între Inoovg; și txouat. Astfel, Sfântul Chiril al Ierusalimului 
explică: „lisus, în evreiește, înseamnă Mântuitor, dar în limba greacă se 
tâlcuiește tămăduitor”.5* „Și pe drept cuvânt este numit «lisus», căci este un 
nume care 1 se cuvine pentru că El mântuiește vindecând”.5 Am arătat deja 
că Hristos Însuși Se prezintă ca doctor (cf. Mt 8, 16-17; 9, 12; Mc. 2, 17; Le 4, 
18,23; 7, 31), că adeseori prorocii Îi vestesc venirea în această calitate (cf. Is 53, 
5; Ps. 102, 3), iar evangheliștii Îl numesc și ei tot așa (cf. Mt. 8, 1, 6-u). Pilda 
samariteanului milostiv, după Origen, poate fi ea însăși privită ca o 
prezentare a lui Hristos ca Doctor.* Să amintim, în fine, că, în timpul vieții 


45 Dogmatica, Il, 1. 

46 Sf. Simeon Noul Teolog, Discursuri etice, |, 2. 

47 Contra lui Celsus, IV, 19. (Prof. Larchet traduce ultimele cuvinte: „pentru a-i face pe cei 
nebuni întregi la minte”). 

48 Cuvânt de îndemn către elini, XII, n8, 4. 

49 Cf. X. L. Dufour, Dictionnaire du Nouveau Testament, Paris, 1975, p. 485-486. P. 
Evdokimov, Les âges de la vie spirituelle, Paris, 1969, p. 169-170; |. Hausherr, Etudes de 
spiritualite orientale, Rome, 1964, p. 317-318. Am arătat deja că acest dublu sens se regăsește și 
în limba coptă, iar dintre limbile moderne, în limba italiană, în care „la salute” înseamnă și 
mântuire sau scăpare, dar și sănătate. 

59 Cateheze baptismale, X, 13. 

5! Ibidem, 4. 

5 Cf. Origen, Omilii la Evanghelia după Luca, XXXIV; Comentariu la Evanghelia după loan, 
XX, 28. 


Sale pământești, mulți oameni au venit la EI ca la un doctor.% 

Biserica Ortodoxă a integrat acest mod de a-L privi pe Hristos ca 
doctor, ca și conceperea mântuirii ca tămăduire, în ansamblul ritualurilor 
sacramentale54 și al slujbelor liturgice.55 În însuși miezul dumnezeieștei 
Liturghii a Sfântului loan Gură de Aur, Hristos este invocat ca „Doctorul 
sufletelor și al trupurilor noastre”. 


Pentru că este în același timp și Dumnezeu, și om, unind în Persoana 
Sa dumnezeiască cele două naturi, divină și umană, Hristos, Logosul 
întrupat, poate să vindece firea omenească, bolnavă din pricina păcatului și 
a urmărilor lui funeste. 

Pentru ca să-l vindece pe omul căzut, Hristos trebuie să Se facă om, 
să-Și asume în chip adevărat firea omenească. Așa cum arată Sfântul Maxim 
Mărturisitorul, „Domnul fiind înţelept, drept și puternic după fire, se cădea 
ca înţelept să nu ignore modul tămăduirii”,56 și, explică el în continuare, 
„înţelepciunea și-a arătat-o în modul tămăduirii, făcându-Se om fără vreo 
schimbare sau știrbire”.57 

Dacă ar fi numai Dumnezeu, fără să fie în același timp și om, atunci — 
spune Sfântul Chiril al lerusalimului - înseamnă că „El nu Și-a asumat 
omenitatea, și noi rămânem străini de mântuire”,5% căci, așa cum arată 
Sfântul Grigorie de Nazianz, „ceea ce nu este asumat, nu este vindecat (To 


53 Cu privire la acest aspect, a se vedea A. Harnack, „Medicinisches aus der ăltesten 
Kirchengeschichte”, Texte und Untersuchungen, VIII, 4, Leipzig, 1892, p. 125 ș.u. 

54 Pentru cititorul occidental, Prof. Larchet recomandă cartea lui E. Mercenier, La priere 
des Eglises de rite byzantin, t. |, Chevetogne, 1937, care cuprinde textele acestor slujbe. În ceea 
ce-l privește pe cititorul român, acesta le poate afla în cărțile de ritual ortodoxe (Liturghier, 
Molitfelnic, Ceaslov, Octoih etc.). 

55 Să cităm câteva exemple, scoase din slujba Vecerniei și a Utreniei din ziua de Duminică: 
„Prin căderea celui întâi zidit, cumplit ne-am rănit; dar ne-am vindecat cu rana Ta, cu care Te- 
ai rănit pentru noi, Hristoase.” (Canonul Învierii, gl. I, cântarea a 6-a, Duminică, la Utrenie); 
„Musșcarea cea de voie, cea din rodul pomului, cu patima cea de voie ai vindecat-o, Dumnezeul 
părinţilor...” (Canonul Crucii și al Învierii, gl. II, cântarea a 7-a, Duminică, la Utrenie); „Cu rana 
Ta, noi toţi ne-am vindecat” (Stihira 4, gl. III, Sâmbătă seara, la Vecernie); „Firea noastră cea 
bolnavă ai vindecat-o, Stăpâne, unind cu dânsa în Fecioară doctoria cea tămăduitoare, adică 
preacurată Dumnezeirea Ta, Cuvântule.” (Canonul Învierii, gl. II, cântarea a 4-a, Duminică, la 
Utrenie); „Vindecat-ai sfărâmarea prin cădere a omenirii, Doamne, cu Dumnezeiescul Tău 
sânge, din nou zidind-o” (Canonul Învierii, gl. IV, cântarea 1, Duminică, la Utrenie); „Suitu- 
Te-ai pe Cruce, patimile mele vindecându-le cu patima preacuratului Tău trup pe care de voie 
l-ai purtat” (Canonul Învierii, gl. IV, cântarea a 4-a, Duminică, la Utrenie). 

56 Răspunsuri către Talasie, 61, PG go, 629C. 

57 Ibidem. 

58 Cateheze baptismale, XII; 1. 


yap anpooienrov, a0eparevrov)”,59 formulă care reia cuvânt cu cuvânt spusa 
Sfântului loan Damaschin,60 care mai adaugă: „Cuvântul ia pe om în 
întregime (..:), ca să dea mântuire (vindecare) omului în întregime” și „pe 
toate le-a luat ca pe toate să le vindece”. Într-adevăr, Hristos a vindecat „pe 
cel asemenea printr-unul asemenea”, adică l-a vindecat pe om făcându-Se 
om, îmbrăcând firea omenească în întregime. „Neputinţa firii noastre (...) 
fiind peste măsură de mare, avea nevoie de un leac pe măsură. lar acest leac 
ni l-a adus Ziditorul nostru, Care S-a făcut asemenea făpturilor Sale și 
Dumnezeu fiind, S-a făcut om ca noi, scrie Sfântul Sofronie al 
lerusalimului.62 Hristos, arată Sfântul loan Damaschin, ne-a „vindecat” „prin 
luarea firii noastre”.6&% Și tot el spune în altă parte:64 „Întreaga ființă a 
Dumnezeirii s-a unit cu întreaga fire omenească; Dumnezeu Cuvântul n-a 
lăsat nimic din cele ce a sădit în firea noastră când ne-a plăsmuit la început, 
ci le-a luat pe toate, corp, suflet gânditor și rațional și însușirile acestora (...); 
EI în întregime m-a luat pe mine în întregime, El în întregime S-a unit cu 
mine. În întregime, ca să-mi dăruiască mie în întregime mântuire. Căci ceea 
ce este neluat, este nevindecat”. „Pe toate le-a luat, ca pe toate să le vindece”, 
spune el încă o dată.65 

Hristos Se face „pentru toţi, tot ceea ce suntem noi: trup, suflet, 
minte”,66 asumându-Și în întregime firea omenească. 

Hristos, născându-Se din Fecioara, a fost lipsit de urmele păcatului 
strămoșesc, luând astfel asupră-Și firea care i s-a dat omului la facere, firea 
pe care Adam o avea în Rai, adică o natură tinzând firesc spre bine și lipsită 
de orice înclinare spre păcat, nepătimitoare, nestricăcioasă și nemuritoare.67 
În cuvântul său la Nașterea Domnului, când Biserica sărbătorește întruparea 
Domnului, Sfântul Grigorie de Nazianz spune: „Multe sărbători are Biserica 
pentru a cinsti tainele creștine! Dar dintre toate cea mai mare este cea de 
astăzi, căci astăzi (Hristos) pe mine, cel păcătos, desăvârșit m-a făcut și m-a 
întors la starea cea dintâi din Rai a lui Adam”.68 

Firea omenească asumată de Cuvântul lui Dumnezeu era încă și mai 
mult desăvârșită și îndumnezeită datorită unirii ipostatice cu firea Lui cea 


59 Epistole teologice, |, 32. 

do Dogmatica, III, 6 și 18 („Ceea ce n-a fost luat, n-a fost vindecat”). 
La Ibidem, 18, 20. 

62 Cuvânt despre Ioan Botezătorul, PG 84, 382B. 

6 Dogmatica, III, 1. 

64 Ibidem, 6. 

65 jpidem, 20. 

60 op. Grigorie de Nazianz, Epistole teologice. I, 32. 

67 CE. Sf. Maxim Mărturisitorul, Răspunsuri către Talasie, 21. 

68 Cuvântări, XXXVIII, 16. 


dumnezeiască, de ale cărei energii se împărtășea deplin,6 fiecare dintre ele 
păstrându-și neatinse însușirile firești. Sfântul Grigorie de Nazianz, Sfântul 
Maxim Mărturisitorul și Sfântul loan Damaschin vorbesc despre perihoreza 
celor două firi,70 care sunt deosebite, dar nu despărțite, unite, dar 
neamestecate. Sfântul loan Damaschin spune că, „chiar dacă spunem că firile 
Domnului pătrund una în alta, totuși știm că întrepătrunderea (perihoreza) 
provine din partea firii dumnezeiești. Căci aceasta străbate prin toate, după 
cum voiește, dar prin ea nu pătrunde nimic. Și ea împărtășește trupului din 
măririle sale, dar rămâne nepătimitoare și nu participă la patimile trupului”.7! 
Enipostaziind natura omenească și unind-o astfel cu natura dumnezeiască, 
Hristos, prin întruparea Sa, a făcut să cadă cea dintâi dintre cele trei stavile 
care-l despărțeau pe om de Dumnezeu, și anume deosebirea de fire, celelalte 
fiind păcatul și moartea.72 El i-a redat firii omenești puterea de a primi în ea 
harul dumnezeiesc necreat, de care aceasta se lipsise prin păcatul strămoșesc. 


Acestei asumări a firii, Hristos i-a adăugat și o asumare iconomică.7% 
Din marea Sa iubire de oameni, El intră în stare de chenoză, și binevoiește să 
Se coboare într-atât, încât, într-un anumit fel, renunță la natura Sa 
nepătimitoare, nestricăcioasă, nemuritoare și dumnezeiască, pentru a-Și 
asuma natura căzută și păcătoasă a omului care suferea urmările păcatului 
strămoșesc; altfel spus, El ia asupra Lui natura omenească pătimitoare, 
stricăcioasă și muritoare. Totuși, asumându-și această fire păcătoasă și 
făcându-Se, așa cum spune Apostolul, „păcat pentru noi” (2 Cor. 5, 21), El nu 
a primit păcatul.74 „Fiind cu totul lipsit de păcat și de stricăciune, explică 
Sfântul Grigorie de Nazianz, a vindecat toate greșelile și patimile noastre și a 
șters necurăția păcatului. Căci luând asupra Sa greșelile și bolile noastre, El 
nu S-a întinat cu nimic din ceea ce avea nevoie de leac, căci dacă a binevoit 
să se lase ispitit în toate, pentru a Se face asemenea nouă, de păcătuit însă n- 
a păcătuit”.75 

Astfel, Hristos ia asupra Sa „trăsătura pătimitoare (a omului), însă fără 
de păcat”.70 Altfel spus, „Hristos a luat toate afectele firești și neprihănite ale 


69 Cf. Sf. loan Damaschin, Dogmatica, II, 17. 

79 Cf. Sf. Grigorie de Nazianz, Epistole teologice, |, 31. Sf. Maxim Mărturisitorul, Disputa cu 
Pyrhus, PG ga, 345-348A. 

7 Dogmatica, III, 7. Cf. 3. 

72 Cf, Sf. Nicolae Cabasila, Despre viața în Hristos, II. 

73 Găsim această concepție îndeosebi la Sf. Maxim Mărturisitorul (a se vedea studiul 
nostru: La divinisation de lhomme selon saint Maxime le Confesseur, Paris, 1996, p. 318-319). 

74 C£. Sf. Maxim Mărturisitorul, Răspunsuri către Talasie, 21. 

75 Cuvântări, XLV, 3. 

76 Sf. Maxim Mărturisitorul, Răspunsuri către Talasie, 2a. 


omului”,77 afară de „patimile de ocară”.78 


Astfel, El a luat asupra Sa foamea, setea, osteneala, teama, lacrimile, 
simţirea durerii, suferința cea mai cumplită și, într-un sfârșit, moartea, altfel 
spus toate scăderile și mărginirile noastre ca urmări ale păcatului, pentru ca 
să ne scape din ele; și toate bolile, slăbiciunile și neputinţele firii noastre, 
pentru ca să le vindece. Așa cum arată Sfântul Macarie cel Mare: „El, Care 
dăduse leacurile cele tămăduitoare, El, Care vindecase pe cei răniţi, S-a arătat 
ca unul dintre ei'.79 lar Sfântul Antonie cel Mare adaugă: „Din pricina 
nebuniei noastre, El a luat veșmântul nebuniei; și din pricina slăbiciunii, 
veșmântul slăbiciunii; și pentru că eram săraci, S-a făcut sărac; și din pricină 
că noi ne dăduserăm morţii, S-a făcut muritor ca noi”.5 Formula Sfinților 
Părinţi pe care am citat-o mai sus, potrivit căreia ceea ce nu este asumat nu 
poate fi vindecat, se aplică nu numai naturii umane enipostaziate de Hristos 
în întregime, trup, suflet și minte, ci și modului de existenţă al acestei naturi 
căzute pe care, tocmai pentru aceasta, Hristos a binevoit s-o ia asupra Sa. 


Hristos ia asupra Lui urmările păcatului pentru a le nimici mai întâi 
în propria Sa persoană. Și poate să facă aceasta întrucât, fiind fără de păcat și 
rămânând neîntinat de el, nu suferă tirania lui, nedând loc păcatului în E1,8% 
și pentru că în toate ispitirile și încercările la care S-a supus de bunăvoie, Și- 
a păstrat însușirile omenești nestrămutat îndreptate spre bine și a supus 
întotdeauna voința Sa omenească voinței dumnezeiești. Sfântul Chiril al 
Alexandriei scrie: „Sufletul devenit suflet al Cuvântului, care nu știa de păcat, 
avea de acum siguranța unei așezări nestrămutate în bine, devenind cu mult 
mai tare decât păcatul care ne stăpânise până atunci”.8 „Luând sufletul 
omenesc, El l-a făcut pe acesta biruitor asupra păcatului și, așa zicând, ca și 
îmbibându-l cu o vopsea care nu mai iese, i-a dat statornicia și nestrămutarea 
firii Sale”, spune el în continuare.8& 

Sfinţii Părinţi insistă în mod deosebit asupra acestui fapt, anume că 
Hristos Și-a supus întotdeauna voința omenească voinţei Sale dumnezeiești, 
altfel spus, ei arată că, întrucât voința Sa dumnezeiască era în același timp 


77 Sf. loan Damaschin, Dogmatica, III, 20. Sf. Maxim Mărturisitorul, Ambigua, 42, PG 91, 
1316D. Sf. Sofronie al Ierusalimului, Epistola sinodală, PG 87, 3173C. 

73 Sf. Marcu Ascetul, Epistolă către Nicolae Monahul, 9. Cf. Sf. Sofronie al Ierusalimului, 
Omilie la loan Botezătorul, PG 87, 3328B. 

79 Omilii duhovnicești (Col. 11), XXVI, 25. 

a Epistole, IV, 3. 

81 Cf. Sf. Maxim Mărturisitorul, Răspunsuri către Talasie, 21 („a rămas inaccesibil și neatins 
de (puterile rele”). 

Sa Dialog despre întruparea Fiului Unuia Născut, SC, 97, p. 230. 

83 Ibidem. 


cea a Tatălui care L-a trimis, Hristos S-a arătat, ca om, întotdeauna ascultător 
față de Tatăl. lar prin aceasta Ela vindecat firea noastră, căci păcatul lui Adam 
a constat în neascultarea de Dumnezeu; iar prin despărțirea voii sale de voia 
lui Dumnezeu au venit urmările nenorocite ale neascultării; și prin 
rătăcireadintâi, firea omenească s-a abătut de la menirea ei firească, ajungând 
să trăiască nefiresc și lipsindu-se de harul dumnezeiesc și de viața cea 
adevărată. Tot așa cum neascultarea lui Adam l-a înstrăinat pe om de 
Dumnezeu, desăvârșita ascultare a lui Hristos față de Tatăl Său l-a împăcat 
pe om cu Dumnezeu, a îndreptat firea cea stricată și l-a adus din nou pe om 
la unirea cu Dumnezeu. „(Hristos) ca om a supus, în EI, și prin EI, lui 
Dumnezeu și Tatăl, ceea ce este omenesc”, scrie Sfântul loan Damaschin.84 
lar Sfântul Grigorie de Nyssa arată vindecarea firii noastre lucrată de 
Cuvântul întrupat, prin următoarele cuvinte: „Sănătatea sufletului este buna 
mireasmă a voii dumnezeiești, precum căderea din voia cea bună (a Celui 
bun) este boala sufletului, care sfârșește în moarte. Fiindcă deci am slăbit (ne- 
am îmbolnăvit) prin părăsirea viețuirii celei bune din rai, când ne-am umplut 
de veninul neascultării, și de aceea firea noastră a fost luată în stăpânire de 
boala aceasta rea și pricinuitoare de moarte, a venit Doctorul cel adevărat, 
tămăduind după legea doftoricească răul prin cele contrare lui. Și pe cei luaţi 
în stăpânire de boală, din pricină că s-au despărțit de voia dumnezeiască, îi 
eliberează iarăși de boală prin unirea cu voia dumnezeiască”.85 La fel spune 
și Sfântul loan Damaschin: „(Hristos) Se face ascultător Tatălui..., vindecând 
neascultarea noastră”.8 lar Sfântul Chiril al Alexandriei spune, la rândul său: 
„După cum în Adam firea omenească a primit stricăciunea prin neascultare 
(...), tot așa în Hristos ea și-a recăpătat sănătatea, căci s-a făcut ascultătoare 
lui Dumnezeu și Tatăl, necunoscând păcatul”.87 

Prin întreaga Sa activitate pământească, prin toate faptele Sale 
mântuitoare Cuvântul lui Dumnezeu întrupat n-a făcut altceva decât să 
lucreze în vederea vindecării firii omenești. 

Prin Botez, El, care era neîntinat de păcat, curăță firea omenească, o 
renaște și o luminează, scoțând-o de sub stăpânirea puterilor răutăţii și din 
necunoașterea lui Dumnezeu.88 

Primind să fie ispitit în pustie, potrivit trăsăturilor pătimitoare firești, 
dar biruind ispita și neprimind în niciun fel răul în Sine,8 EI l-a eliberat pe 

om din robia puterilor rele care-l îndeamnă la păcat? și din patimile născute 
din setea de plăcere.” 


Mergând de bunăvoie la Patima Sa și primind să sufere durerea în 
firea Sa omenească pătimitoare, Hristos o  biruiește prin firea Sa 
dumnezeiască nepătimitoare și-l scoate pe om de sub stăpânirea ei tiranică??2 
și din robia patimilor pricinuite de durere;% adică l-a scăpat pe om și de 
patimile la care ajunge omul din frica de durere, și de cele prin care încearcă 
să-și ușureze suferința căutând plăcerile.94 Așa ne arată și cântările 
bisericești: „Suitu-Te-ai pe Cruce, patimile mele vindecându-le cu patima 
preacuratului Tău trup pe care de voie l-ai purtat”.9% Vindecându-l pe om de 
patimile sale, Hristos îl face să-și redobândească astfel folosința firească a 
puterilor sale sufletești, altfel spus face ca ele să fie din nou îndreptate către 
Dumnezeu. Sfântul Maxim Mărturisitorul scrie în acest sens: „Cel care l-a 
făcut pe om (...) Se face El Însuși pătimitor, pentru a vindeca patimile noastre 
prin Patima Sa; și astfel desființând în trupul Său patimile noastre care 
întrecusem orice măsură, în marea Sa iubire de oameni reînnoiește în Duhul 
puterile sufletului nostru”.9 

Dintre toate faptele lucrării Sale mântuitoare, Patima, moartea și 
Învierea sunt cele mai mari. Prin ele dărâmă cele două stavile care mai 
rămăseseră între om și Dumnezeu, adică păcatul și moartea," împăcându-ne 
cu El (Rom 5, 10; 2 Cor 5, 18); și ne redă astfel sănătatea deplină, cea a firii 
noastre dintru început, nestricăciunea și nemurirea. Vorbind despre Patima, 
moartea și Învierea Domnului, Sfântul Grigorie de Nazianz spune: „Toate 
acestea erau pentru Dumnezeu un mijloc de (...) vindecare a slăbiciunii 
noastre, ca să-l repună pe vechiul Adam în starea din care căzuse și să-l ducă 
din nou lângă pomul vieţii”.98 

Răscumpărarea omului este o mare taină, cu anevoie de înţeles în 
toată profunzimea ei și cu neputinţă de explicat în cuvinte omenești. 
Îndeosebi moartea lui Hristos pe cruce apare ca „judecată a judecății”, după 


cum spune Sfântul Maxim Mărturisitorul.” De aceea se cuvine ca taina 

aceasta să fie „mărită și cinstită prin tăcere”, cum învaţă Sfântul Grigorie de 
Nazianz.'%* Sfinţii Părinţi vorbesc despre ea în termeni apofatici, folosindu- 
se de imagini care rămân palide și nu sunt niciodată pe măsura măreției ei. 

Să notăm totuși că perspectiva adoptată în general de creștinismul 
occidental — care plasează răscumpărarea într-un cadru esenţial etic și juridic, 
ca „satisfacție” sau „plată”, văzând în jertfa lui Hristos o datorie pe care Acesta 
o plătește Tatălui în locul omului, pentru a-l potoli mânia sau pentru a 
„satisface” dreptatea dumnezeiască - este cu totul străină de învățătura 
Sfinților Părinți răsăriteni și de Tradiţia Bisericii Ortodoxe. „Nu este oare 
limpede, se întreabă Sfântul Grigorie de Nazianz, care refuză o asemenea 
concepție cu privire la răscumpărare, că Tatăl primește jertfa nu pentru că ar 
fi poruncit-o în vreun fel sau pentru că ar fi fost cumva necesară pentru EI, ci 
din iconomie? Trebuia ca neamul omenesc să fie sfințit de Cel ce este 
Dumnezeu, Care să ia asupra Sa firea omenească, trebuia ca El Însuși să ne 
izbăvească de tiran, biruindu-l prin puterea Sa, trebuia ca să ne cheme din 
nou la EI prin Fiul Său, Care este Mijlocitorul Care pe toate le face după voia 
Tatălui, Căruia Îi este supus în toate”. Hristos răstignit pe cruce nu aduce 
o simplă „satisfacţie” de ordin juridic, ci restaurarea ontologică a firii 
omenești pe care a luat-o asupra Sa. Și dacă numai Fiul lui Dumnezeu îl poate 
răscumpăra pe om și dacă pentru aceasta El trebuie să moară cu trupul, 
aceasta nu se întâmplă pentru că numai El era pe măsura datoriei pe care 
omenirea păcătoasă o avea față de Dumnezeu și pentru că numai prin 
moartea Sa putea să plătească această datorie, ci pentru că singur Dumnezeu 
putea să lecuiască de rele neamul omenesc și numai primind să moară EI, 
„Cel ce singur are nemurire” (1 Tim 6, 16), putea să-l izbăvească pe om din 
moarte, căci altfel, cum spun Sfinţii Părinţi, ceea ce nu este asumat, nu poate 
fi vindecat. 

Astfel, după cum starea de stricăciune apare pentru cei mai mulți 
dintre Sfinţii Părinţi ca o boală care l-a lovit pe om în urma păcatului și ca o 
consecință „firească” și de neînlăturat a aceluia, mai curând decât o pedeapsă 
dată de Dumnezeu, tot așa răscumpărarea adusă de Hristos este înțeleasă de 
ei ca o asumare de bunăvoie de către Cuvântul întrupat a condiției omenești, 
supusă suferințelor și morţii, cu scopul de a nimici prin puterea Dumnezeirii 
Sale urmările păcatului, adică bolile de natură spirituală ale omului, 
stricăciunea și moartea, și de a-i dărui acestuia o viață nouă, în care firea 
omenească să-și regăsească deplina sănătate. Nu este deci de mirare că Sfinţii 
Părinți vorbesc despre Patimile și moartea mântuitoare ale lui Hristos ca de 
o adevărată terapeutică, iar efectele lor binecuvântate asupra neamului 
omenesc le privesc ca pe o adevărată vindecare. Crucea lui Hristos, spune 


190 Cuvântări teologice, XLV, 22. 
191 jbidem. 


Sfântul Atanasie cel Mare, „a adus vindecarea zidirii”.1%2 „Cu rănile Lui ne-a 
vindecat”, scrie în mai multe rânduri Sfântul Antonie cel Mare,'% după 
cuvântul profetului Isaia: „Prin rănile Lui, noi toţi ne-am vindecat” (Is 53, 5). 
Origen se folosește de termeni asemănători: „Prin moartea Sa, care ne-a fost 
dată drept leac (Qapuaxov) pentru împotrivire și păcat, ne-a curăţat pe 
toți”.194 Iar Biserica, așa cum auzim la Utrenia din ziua Înălţării Sfintei Cruci, 
cinstește Sfânta Cruce prin care neamul omenesc „primește tămăduirea 
sufletului și a trupului și a toată boala”.1%5 

Primind de bunăvoie moartea, care este totodată pricină și urmare a 
păcatului, Hristos, Care este în același timp pătimitor și muritor, ca om, iar 
ca Dumnezeu este nepătimitor și fără de moarte, Stăpânul morţii și al vieţii, 
nimicește în toți oamenii stricăciunea, moartea, păcatul și toate urmările 
sale. 

EI a primit de bunăvoie moartea, ca om, dar pentru că era Dumnezeu, 
nu a fost ţinut de moarte. 

Atunci când trupul Mântuitorului a fost pus în mormânt, era trup 
stricăcios, căci Hristos Și-a asumat stricăciunea firii omenești; dar pentru că 
era trupul Cuvântului întrupat, și ipostasul dumnezeiesc al Logosului nu era 
despărţit de el, ci era unit cu el,'% a rămas neatins de stricăciune. 

Și tot așa, atunci când sufletul Mântuitorului s-a pogorât la iad, n-a 
fost ținut de puterile care încercau să-l prindă, pentru că era unit în chip 
ipostatic cu Logosul întrupat.!97 

S-a înfățișat morții, stricăciunii și puterilor iadului ca un muritor de 
rând, dar ca Dumnezeu, le-a nimicit. 

Dată fiind neputința omului de a explica raţional biruinţa lui Hristos, 
Sfinții Părinţi au recurs la simbolism, spunând adeseori că moartea, 
stricăciunea și diavolul au fost prinși ca de o momeală de firea omenească în 
care Se îmbrăcase Mântuitorul. Astfel, Sfântul loan Damaschin scrie: 
„Așadar, moartea se apropie și, înghițind momeala corpului, este străbătută 
de undița Dumnezeirii; și gustând din trupul lipsit de păcat și făcător de viaţă, 
este distrusă și dă îndărăt pe toţi aceia pe care altădată i-a înghițit. Căci după 
cum întunericul dispare când vine lumina, tot astfel și stricăciunea este 
alungată la apropierea vieţii”. 108 Sfântul Maxim Mărturisitorul, spunând că 
Hristos, când a fost ispitit în pustie, l-a făcut pe diavol să cadă pradă propriei 

viclenii, arătându-Se ca simplu om, dar biruindu-l de îndată prin respingerea 
ispitei, folosește aceeași imagine ca și Sfântul loan Damaschin.!9 Și arată 
cum, astfel, Hristos inversează procesul căderii: „Așa cum înghițise acela mai 
înainte pe om, momindu-l cu nădejdea dumnezeirii, tot așa, momit fiind mai 
pe urmă cu firea omenească, (I-a silit) să dea afară pe cel amăgit cu nădejdea 
dumnezeirii, amăgit fiind el însuși cu nădejdea că va pune mâna pe omenire; 
apoi ca să se arate bogăţia covârșitoare a puterii dumnezeiești care biruie, 
prin slăbiciunea firii biruite, tăria celui ce a biruit-o mai înainte; și ca să se 
arate că mai degrabă biruie Dumnezeu pe diavol, folosindu-se de momeala 
trupului, decât diavolul pe om cu făgăduinţa firii dumnezeiești”."10 

În moartea lui Hristos își află pentru totdeauna moartea omul cel 
vechi, Adam cel dintâi, și piere cu totul forma decăzută și bolnavă a omenirii 
care suferea tirania diavolului, a păcatului și a morţii. „Cunoscând aceasta, că 
omul nostru cel vechi a fost răstignit împreună cu EI, ca să se nimicească 
trupul păcatului, pentru a nu mai fi robi ai păcatului” (Rom 6, 6). O dată 
pentru totdeauna și pentru toţi, El a desființat păcatul prin jertfa Sa (Evr 9, 
26). Prin moartea Sa „a surpat pe cel ce are stăpânirea morţii, adică pe 
diavolul” (Evr 2, 14) și „a izbăvit pe cei pe care frica morţii îi ţinea în robie 
toată viața” (Evr. 2, 15). Astfel, scrie Sfântul Atanasie cel Mare, „s-au petrecut 
cu el (cu trupul) în chip minunat amândouă acestea împreună: moartea 
tuturor s-a împlinit în trupul Domnului, și moartea și stricăciunea au fost 


desființate în el pentru Cuvântul care era unit cu el”. 


În moartea lui Hristos, păcatul, stricăciunea, moartea și puterea Celui 
Rău au fost nimicite; omul cel vechi a fost omorât, a pierit viețuirea cea rea, 
legată de păcat și supusă morții, diavolul a fost înlănțuit și puterea lui 
surpată. Dar acest moment esenţial și indispensabil al mântuirii noastre, el 
singur nu era de ajuns: „Dacă Hristos n-a înviat, zadarnică este credința 
voastră” (1 Cor 15, 17). Mântuirea omului își află sfârșitul și împlinirea în 
Învierea lui Hristos; numai prin ea dobândește omul nepătimirea, 
nestricăciunea și nemurirea,"!2 ajungând la o nouă viață. „Ne-am îngropat cu 
EI în moarte (...) pentru ca, precum Hristos a înviat din morţi, prin slava 
Tatălui, așa să umblăm și noi întru înnoirea vieții”, scrie Apostolul Pavel 
(Rom. 6, 4). lar Sfântul Grigorie de Nazianz spune: „Hristos a ieșit din 
mormânt; ieșiți din înlănțuirea păcatului; porțile iadului s-au deschis și 
stăpânirea morții a fost nimicită; Adam cel vechi a fost lepădat și s-a arătat 

desăvârșit Noul Adam (...); făptură nouă s-a născut în Hristos”."3 În Hristos 
cel înviat omul a revenit la viaţă și „trăiește lui Dumnezeu” (Rom. 6, 8-10). 


Lucrarea răscumpărătoare a lui Hristos nu este una de creare, ci de 
recreare; este înnoirea firii omului, restaurarea lui Adam cel dintâi, creat 
după chipul și asemănarea lui Dumnezeu, redobândirea de către om a firii 
sale adevărate, a adevăratei sale vieți și a menirii sale. În firea sa restaurată 
prin unirea cu firea cea dumnezeiască în Persoana lui Hristos răstignit și 
înviat, omul, ale cărui boli au fost nimicite, își recapătă deplina sănătate a 
întregii sale ființe. În Hristos, el redevine un om normal, își regăsește puterile 
dintru început, potrivit firii lor, care este, s-o amintim încă o dată, de a fi 
îndreptate spre Dumnezeu. Avva Dorotei spune astfel, referindu-se la 
Hristos: „A luat însăși ființa noastră, însăși pârga frământăturii noastre și se 
face un nou Adam, după chipul Celui ce L-a făcut pe EI (Col. 3, 10). Înnoiește 
ceea ce este după fire și face iarăși întregi și nevătămate simţurile noastre, 
cum au fost făcute la început”."+ Mulţi Sfinți Părinţi subliniază de asemenea 
faptul că Mântuitorul, Întrupându-Se, a restaurat firea omului și i-a redat 
astfel sănătatea primordială pe care a avut-o Adam în rai. Sfântul loan 
Damaschin scrie: „După călcarea poruncii, noi am căzut din cele după fire în 
cele contrare firii, iar Mântuitorul din cele contra firii ne-a ridicat la cele după 
fire”."5 Avva Isaia spune și el la fel: „Căci Cuvântul «trup S-a făcut» (loan 1, 
14), adică om deplin; S-a făcut în toate cele ca noi, «întru toate afară de păcat» 
(Evr. 4, 15), până la a schimba ceea ce e contrar firii în ce este conform firii, 
prin Sfântul Său trup. Și făcând milă cu omul, i-a întors iarăși în Rai, după ce 
a înviat, pe cei ce merg pe urmele Lui...”."6 

Dar, în același timp, în Hristos cel înviat umanitatea restaurată este 
dusă la desăvârșirea deplină, adică este îndumnezeită. După ce Și-a împlinit 
până la capăt chenoza, adică după ce a primit de bunăvoie moartea și S-a 
pogorât la iad, Hristos Se ridică din nou la slava pe care o avea și, în EI, ridică 
întreaga omenire, cu totul vindecată și izbăvită din păcat, care primește, prin 
Învierea Lui, viața veșnică. Prin înălțarea Sa la cer, Hristos ridică umanitatea 
îndumnezeită în Persoana Sa la Tatăl și o face să stea de-a dreapta Tatălui."7 


Mântuirea adusă de Hristos se întinde la toți oamenii, din toate 
timpurile. Hristos „S-a arătat o dată, spre ștergerea păcatului” (Evr. 9, 12); El 

„a dobândit o veșnică răscumpărare” (Evr. 9, 12); noi „suntem sfințiți prin 
jertfa trupului lui lisus Hristos, o dată pentru totdeauna” (Evr. 10, 10). Tot așa 
cum prin Adam firea omenească s-a îmbolnăvit, prin Noul Adam ea a fost 
vindecată, mântuită și îndumnezeită în întregime și pentru totdeauna. 


Lucrarea Lui tămăduitoare nu s-a îndreptat numai asupra firii 
omenești recapitulate în EI, ci asupra fiecărui om care vine la EI: „Fiul lui 
Dumnezeu fiind viu și lucrător (Evr. 4, 12) lucrează în fiecare zi: lucrează 
mântuirea tuturor”, spune Sfântul Atanasie cel Mare;"8 adică îl face pe fiecare 
om părtaș în mod personal la vindecarea întregii firi pe care EI a înfăptuit-o, 
plecându-Se cu iubire spre fiecare, dând îngrijirea cuvenită fiecărei boli, 
dăruind fiecărui om harul Său, după nevoile sale și pe măsura dorinței omului 
de a dobândi ajutorul Lui. Sfântul Nicolae Cabasila scrie așa: „Hristos este 
Mijlocitorul prin care ne-au venit toate bunătăţile date nouă de la Dumnezeu 
sau, mai bine zis, pe care Dumnezeu ni le dă întotdeauna. Căci EI n-a mijlocit 
numai o dată, dăruindu-ne toate cele pentru care a mijlocit, pentru ca apoi 
să ne părăsească, ci mijlocește în veci, nu prin oarecare cuvinte sau prin 
rugăciuni, cum fac mijlocitorii de rând, ci cu fapta. Dar cum mijlocește? 
Unindu-ne cu Sine și împărțindu-ne EI Însuși darurile proprii, după vrednicia 
și după măsura curăţiei fiecăruia”."9 Arătând că și acum Hristos lucrează ca 
doctor al oamenilor, Cuviosul loan Carpatiul spune: „Marele Doctor este 
aproape de cei ce se ostenesc. «EI poartă neputinţele noastre și cu rana Sa ne- 
a tămăduit» (Isaia 53, 5) și ne tămăduiește. De faţă este și acum, punându-și 
leacurile Sale mântuitoare”.22 lar în ceea ce-l privește, Sfântul Maxim 
Mărturisitorul arată că dumnezeiescul Doctor dă fiecăruia leacul potrivit: 
„După cum doctorii care îngrijesc trupul nu dau tuturor bolnavilor același 
leac, nici Dumnezeu, Care vindecă bolile sufletului, nu dă un singur leac 
pentru toți. Ci săvârșește vindecările dând fiecărui suflet ceea ce-i trebuie. 


Pentru care, noi care am fost astfel îngrijiţi, să-l dăm slavă și mulțumită”.!2 


De aceea, Hristos nu este privit numai ca tămăduitorul firii omenești 
în general, în cadrul teologiei referitoare la răscumpărarea întregii omeniri, 
ci și cinstit ca atare și chemat în ajutor de fiecare om care așteaptă de la EI 
vindecarea suferințelor sale sau ale aproapelui, așa cum aflăm din multe texte 
patristice'22 și liturgice. El este în general numit „doctor minunat”, „cel mai 


"8 Tratat despre întruparea Cuvântului, XXXI. 

u9 Tâlcuirea dumnezeieștei Liturghii, XLIV, 1. 

120 Cuvânt ascetic. 

121 Zece capitole, 5. 

122 Cf. Clement Romanul, Epistola către Corinteni, 59, 4. Sf. Ignatie Teoforul, Către Efeseni, 
VII, 2. Sf. Iustin Martirul și Filosoful, Apologia a doua, 13. Epistola către Diognet, LX, 6. Sf. Irineu 


al Lyonului, Contra ereziilor, III, 5, 2. Teofil al Antiohiei, Trei cărți către Autolic, |, 7 („Dacă 
vrei, poţi să te vindeci. Dă-te pe mâna doctorului și-ți va opera ochii sufletului și ai inimii. 
Cine-i Doctorul? Dumnezeu, Cel ce vindecă și dă viaţă prin Cuvântul și Înţelepciunea Sa”). 
Clement Alexandrinul, Pedagogul, I, 2. („Cuvântul mângâietor vindecă patimile noastre”); 1, 
4 („Cuvântul este tămăduitor (...) și făgăduiește vindecarea patimilor care sunt în noi”); 3, 1-2; 
3, 3 („După cum cei bolnavi cu trupul au nevoie de doctor, tot așa și cei bolnavi cu sufletul au 
nevoie de Pedagog (...) ca să ne vindece patimile noastre”); 6, 1 („Pedagogul nostru, Cuvântul, 
este așadar Cel care vindecă prin sfaturile sale patimile sufletului nostru care sunt împotriva 
firii. În mod propriu se numește medicină ajutorul care se dă trupului cuprins de boli; 
medicina este o artă care se învaţă prin înțelepciunea omenească. Cuvântul Tatălui însă este 
singurul doctor care vindecă slăbiciunile omenești; este un vindecător (...) al sufletului 
bolnav”); 6, 2 („După Democrit, medicina vindecă bolile trupului, dar înțelepciunea scapă 
sufletul de patimi. Pedagogul cel bun, Înţelepciunea, Cuvântul Tatălui, Cel ce l-a creat pe om, 
Doctorul care vindecă toată bolile omenirii, se îngrijește de întreaga făptură a omului; îi 
vindecă și trupul, și sufletul”); 6, 4 („Cuvântul vindecă însuși sufletul, cu sfaturile (...) și cu 
harurile Sale”); 5, 1 („Cuvântul care este unit cu iubirea de oameni, vindecă patimile și în 
același timp curăţă și păcatele”); 83, 2 („noi, cei care în această viaţă suntem bolnavi din 
pricina... patimilor noastre, avem nevoie de Mântuitor. lar Mântuitorul nu dă numai doctorii 
dulci, ci și amare”); 83, 3; 88, 1; 100,1 („Cuvântul a fost numit Mântuitor. El a descoperit pentru 
noi aceste doctorii spirituale (...) dă de știre de cele de care trebuie să ne ferim și oferă celor 
bolnavi toate leacurile mântuirii”); 100, 2; III, 70, 1; 98, 2 („El este Cel care vindecă și trupul, și 
sufletul nostru, vindecă omul în întregime”); Cuvânt de îndemn către elini, 1, 8, 2; X, 91, 3; Care 
bogat se va mântui?, 29, 3; Stromate, I, 27. Tertulian, Scorpiace, 5; Contra lui Marcion, III, 17. 
Origen, Contra lui Celsus, III, 6; Omilii la Levitic, VIII, 1; Omilii la Cartea Prorocului Ieremia, 
XVIII, 5; Omilii la lezechiel, 1, 2; Omilii la Samuel, XXVIII, 6; Omilii la Cartea Numerii, XXVII, 
12 („Care Domn? Cel care vindecă toate bolile tale (...). Într-adevăr sufletul are multe boli (...) 
Când, Doamne lisuse, Te vei îngriji de bolile mele? Când mă vei vindeca, ca să-Ţi spun: 
«Binecuvântează, suflete al meu, pe Domnul, Care vindecă toate bolile tale»? (Ps. 102, 3)”); 
Omilii la Evanghelia după Luca, XIII, 2-3. Sf. Antonie cel Mare, Epistole, II, 2; III 2; IV, 2; V, 2; 
V bis; VI, 2-3. Sf. Atanasie cel Mare, Tratat despre întruparea Cuvântului, 18; 44; Cuvânt 
împotriva elinilor, 1. Metodiu de Olimp, Despre învierea trupurilor, 42. 42. Sf. Vasile cel Mare, 
Epistole, XLVI, 6 („Marele Doctor al sufletelor e gata să vindece sufletul tău” etc.); VII, 1 
(„Marele Doctor al sufletelor vrea să-l facă pe om desăvârșit”). Sf. Chiril al Ierusalimului, 
Cateheze baptismale, Il, 6 („Rănile tale nu întrec știința doctorului. Tu numai să 1 te 
încredinţezi Lui și să-l spui răul tău”); X, 5; XII, 1, 6-8. Parafrază... la cele 5o de Cuvinte ale 
Sfântului Macarie Egipteanul, 72 („Dacă Hristos, venind, S-a făcut doctorul și tămăduitorul 
orbilor, al slăbănogilor, al surzilor (...) nu Se va arăta cu atât mai mult cu iubire de oameni și 
cu tămăduire față de sufletul nemuritor, care suferă de boala păcatului și a neștiinţei?”); 100 
(Sufletul sărac cu duhul „caută numai pe Doctorul cel bun și se încrede în tămăduirea Lui (...) 
care, venind, îl lecuiește și-l tămăduiește și-i întoarce frumusețea nepătimitoare și 
nestricăcioasă”); Sf. Macarie Egipteanul, Omilii duhovnicești (Col. 11), IV, 25 („Domnul, venind 
în lume, a făcut, întru bunătatea Sa, pe cei orbi să vadă (...) și a tămăduit toată boala din popor 
(...). Deci, cu cât mai vârtos Domnul Se va apleca către sufletul care se întoarce spre El și-l cere 
mila și ajutorul Său”); 27 („a venit pentru ca pe cei păcătoși să-i întoarcă la EI (...) și să vindece 
pe cei ce cred într-Însul (...) Este milostiv și dătător de viață, vindecă dureri și patimi care nu 
se vindecă”); XV, 30 („Hristos, venind către omul cel grav bolnav, l-a vindecat”), 47; XXVI, 23 


mare doctor”, „doctor foarte priceput”, „mai priceput decât toți doctorii”, 
„adevăratul doctor”, „singurul doctor”, „cel dintâi între doctori” etc., pentru 
că El poate pe toate să le vindece: și bolile sufletului, și bolile trupului; în chip 
fundamental - adică tăind pricinile lor profunde, iar nu numai manifestările 
lor —, și în chip definitiv, căci nicio boală nu rezistă la leacurile lui, care au o 


(„EI, Care se numește doctor, pentru că dă doctoria cea cerească și divină și vindecă patimile 
sufletului”); 25, 26; XXX, 9 („Domnul, doctorul cel adevărat (...) EI singur, venind, poate să 
vindece sufletele noastre”); XLIV, 4; XLVI, 2. Omilii duhovnicești (Col. 111), VII, 7, 2 („adevăratul 
Doctor, Hristos”); XXIV, 3; XXV, 3, 2-3; XXVII, 2, 4 („Domnul (...) adevăratul Doctor”). Sf. 
Grigorie de Nazianz, Cuvântări, II, 25; VIII, 18; XTV, 37; XXXVIII, 13; XLV, 9, 13, 26. Sf. Grigorie 
de Nyssa, Contra lui Eunomiu, 3, PG 45, 612C; Despre Rugăciunea domnească, IV, 2 („Doctorul 
adevărat al patimilor (bolilor) sufletului”). Evagrie, Epistole, 42. Apoftegme, Am 180, 12; XVI, 
18. Sf. loan Casian, Convorbiri duhovnicești, VII, 30; XIX, 12 („Celor ce-și caută într-adevăr 
vindecare, nu le pot lipsi, leacurile din partea acestui adevărat medic al sufletelor” etc.); 
Așezămintele mănăstirești, XII, 8. Sf. loan Gură de Aur, Despre feciorie, 17 (El lucrează „ca 
medicul priceput care dă leacuri diferite, potrivit stării celui bolnav”); Omilii la cuvintele: 
„Strâmtă este poarta...”, 2; Despre pocăință, IV, 4 („Alergaţi la Doctorul sufletelor”); 7, 6; Omilie 
la Psalmul 6, 3; Către Teodor cel căzut, |, 4; Omilii la Facere, |, | („dumnezeiescul doctor al 
sufletelor noastre”); XXX, 6 („Doctorul sufletelor”); Despre diavol, |, 5 („Dumnezeu este 
adevăratul Doctor, singurul Doctor al trupului și al sufletului”); Omilii la Matei, XIII, 1 („ca un 
doctor priceput”); XXVIII, 4 („acest Doctor dumnezeiesc”); XXIX, 2. Sf. Marcu Ascetul, Despre 
pocăință, 6 („Doctor al sufletelor noastre”); Controversa cu un ecdic, 20. Fer. Teodoret al 
Cirului, Istoria sfinților mucenici din Siria, XIV, 3; Despre Providenţă, X, PG 83, 749C; 
Tratamentul bolilor elinești, V, 4. Sf. Diadoh al Foticeei, Cuvânt ascetic în 100 de capete, 53. Sf. 
Varsanufie și loan, Scrisori duhovnicești (Avva Varsanufie). 59 („Cei ce se apropie de Doftorul 
nostru cel mare sunt luminaţi de EI și EI îi vindecă de toate bolile sufletești”); 61; 62; 107; 109; 
199 („lisus este Doctorul sufletelor și al trupurilor”); 532 („Doctorul cel mare care bolile noastre 
le-a luat”; „Marele și duhovnicescul Doctor ceresc, care tămăduiește și sufletele, și trupurile”); 
533. (Avva loan), 170, 212, 463, 464, 617 („Învățătorul și Doctorul sufletelor, lisus Domnul”). 
Avva Dorotei, Învăţături de suflet folositoare. |, 3, 4, 7; XI, u3. loan Carpatiul, Cuvânt ascetic 
(„marele Doctor este aproape de cei ce se ostenesc”). loan Moshu, Limonariu, 144 („Marele 
doctor al sufletelor, Hristos, Dumnezeul nostru, este aproape și vrea să ne vindece”). Sf. Isaac 
Sirul, Cuvinte despre nevoință, 5; 25 (Domnul „ne vine în ajutor ca un doctor care, operând o 
boală grea, ne aduce sănătatea”); 48 („Slavă Stăpânului, Celui ce prin doftorii amare ne duce 
la desfătarea în sănătate”). Sf. Maxim Mărturisitorul, Capete despre dragoste, II, 39 („ca un 
doctor bun și de oameni iubitor (Dumnezeu) vindecă pe fiecare (...) la timpul său, cu leacul 
cuvenit”); 44 („După pricina patimilor aflătoare în suflet, aduce și doctorul sufletelor leacuri 
prin judecăţile Lui”); III 82. Sf. loan Damaschin, Dogmatica, III, 1. Sf. Simeon Noul Teolog, 
Discursuri etice, VII, 263-276 („fiind răniţi, ţinuţi de felurite boli (...) chemăm pe Doctorul 
sufletelor și al trupurilor (...) ca, venind, să tămăduiască inimile noastre rănite și să dea 
sănătate sufletelor noastre, care zac sub povara păcatului și a morţii”). Sf. Nichita Stithatul, 
Cele 3oo de capete, II, 22 („Doctorul sufletelor noastre”); 23. Ilie Ecdicul, Culegere din sentințele 
înțelepților, 33. Sf. Nicolae Cabasila, Despre viața în Hristos, II, 52; IV, 14, 88; VI, 101, 103. Sf. 
Grigorie Palama, Triade, II, 1, 40, 42 („să creadă în Hristos (...) că singur EI este doctorul 
duhurilor”). 


valoare absolută, nu ca leacurile omenești, care dau rezultate numai în parte 
și sunt nesigure și provizorii și care, mai ales, nu pot tămădui omul în întregul 
lui, trupește și sufletește. De aceea, omul care s-a deznădăjduit de medicina 
omenească sau care n-a găsit doctorul priceput să-i lecuiască răul, poate fi 
sigur că va găsi în Hristos doctorul care-i va vindeca orice boală și suferință, 
oricare i-ar fi natura și gravitatea, și că se va însănătoși pe deplin, așa cum 
niciodată, nimeni n-ar putea s-o facă prin mijloace omenești. Tâlcuind 
versetul 2 al Psalmului 6, în care Prorocul David Îl cheamă pe Dumnezeu în 
ajutor, spunând: „Vindecă-mă, Doamne, că s-au tulburat oasele mele și 
sufletul meu s-a tulburat foarte”, Sfântul loan Gură de Aur stabilește o 
paralelă între medicina omenească și tămăduirea adusă de Dumnezeu: 
„Adesea, în bolile trupești pe care le îngrijesc doctorii, bolnavul ia leacuri și 
doctorii, și n-are niciun câștig din ele, fie pentru că i-a slăbit foarte tare 
trupul, fie pentru că știința medicinei este neputincioasă, fie pentru că 
leacurile și-au pierdut dintr-un motiv oarecare tăria. Nu tot așa se petrec 
lucrurile când Dumnezeu este cel care ne îngrijește; numai de vă veți apropia 
puţin de EI, și rana vă va fi negreșit vindecată. Căci nu avem aici de-a face cu 
o știință omenească, ci cu una dumnezeiască, care vindecă fără greș, căci este 
mai puternică decât slăbiciunea trupului, decât toate bolile și neputinţele. De 
aceea îl cheamă Prorocul David pe Dumnezeu în ajutor ca pe un doctor 
minunat”.3 În același sens, Sfântul Macarie Egipteanul spune: „Domnul 
Însuși, referindu-Se la neputința doctorilor de atunci, zicea: «Cu adevărat îmi 
veţi spune această pildă: Doctore, vindecă-te pe tine însuţi» (Luca 4, 23). El 
voia să spună: Eu nu sunt ca aceia care nici pe ei înșiși nu se puteau vindeca. 
Eu sunt Doctorul cel adevărat (...), Cel ce poate să vindece toată boala și toată 
neputința sufletului (Matei 10, 1). Eu sunt Mielul cel fără de prihană care s-a 
adus jertfă o singură dată pentru toţi și pe toți care vin la Mine Eu pot să-i 
vindec. Într-adevăr, adevărata vindecare a sufletului, doar de către 
Dumnezeu se face”.124 

Hristos, ca Doctorul cel plin de nesfârșită milă și iubire, voiește să-i 
vindece pe toți oamenii, fără a lipsi pe vreunul de mântuirea pe care a adus- 
o EL; îi dă omului tot ajutorul și sprijinul Său și arată o nețărmurită răbdare 
chiar față de cei care-L tăgăduiesc și-L hulesc prin cuvintele, gândurile și 
faptele lor. Celor care au trăit în nebunia păcatelor și sunt bolnavi de 
mulțimea patimilor, fără a privi la faptele lor trecute, EI le dă iertarea și-i 
cheamă la „mântuirea care-l face (pe om) sănătos la minte”.25 „Doctorul, 
spune Sfântul loan Gură de Aur, nu se supără, nici nu se necăjește când 
bolnavii, ieșiți din minţi (din pricina durerii), îl umplu de ocară, ci face totul 


123 Omilie la Psalmul 6. 
124 Omilii duhovnicești (Col. 11), XLIV, 3. 
125 Clement Alexandrinul, Cuvânt de îndemn către elini, XII, n8, 5. 


și-și dă toată silința să pună capăt bolii acelora care se poartă atât de rău cu 
el. Doctorul nu caută folosul lui, ci pe al bolnavilor, iar dacă bolnavii arată că 
se îndreaptă cât de cât și își vin în fire, doctorul se bucură, se veselește și le 
dă leacuri amare cu mai multă tragere de inimă, nu ca să se răzbune pentru 
ocările de mai înainte, ci ca să le fie de mai mult folos și să-i facă deplin 
sănătoși. Așa și Dumnezeu, când cădem în păcate grele, în cumplită nebunie, 
toate care le spune și le face nu sunt ca să se răzbune pentru viața păcătoasă 
dusă de noi, ci ca să ne scape de boală și păcate”.26 


126 Către Teodor cel căzut, |, 4. 


Tămăduirea prin Sfintele Taine 


1. Introducere 

În persoana Sa Hristos a vindecat firea omenească și i-a redat pentru 
totdeauna adevărata și deplina sănătate. Persoanele umane nu se pot folosi 
însă de binefacerile aduse de Hristos firii omenești recapitulate în El decât 
dacă se unesc cu E. 

lar această unire se poate realiza numai în Biserică, care este trupul 
divino-uman al lui Hristos, și numai prin lucrarea Sfântului Duh. 

În mod fundamental, în Sfintele Taine noi suntem puși în legătură 
ființială cu Hristos, prin lucrarea Sfântului Duh chemat de preoții Bisericii și 
prin mijlocirea formelor văzute care constituie ritualul acestor sfinte slujbe; 
numai ca membri ai Bisericii putem fi încorporaţi în El, devenind prin 
Sfintele Taine „mădulare ale trupului Lui” (Efes. 5, 30; 3, 6) și „părtași ai lui 
Hristos” (Evr. 3, 14), Mântuitorul și îndumnezeitorul firii noastre. 

Altfel spus, primind Sfintele Taine, mai întâi de toate suntem deplin 
curățiți; această finalitate, care stă pe primul loc în cazul Spovedaniei și al 
Maslului, având o funcţie „reparatoare”, este afirmată în toate celelalte Taine, 
în mod special la Botez, prin care omul este spălat de urmele păcatului 
strămoșesc, și la împărtășanie, care este în mod tradițional socotită drept leac 
curățitor. Astfel, Sfintele Taine, în grade diferite, sunt privite de Biserică 
drept mijloace de vindecare. Așa că, pe acest plan, Biserica se vădește a fi, 
după cuvântul Sfântului loan Gură de Aur, „o farmacie duhovnicească, unde 
se pregătesc leacuri pentru noi, ca să ne vindecăm de rănile pe care ni le face 
lumea”.! 

Scopul curățitor și vindecător al Sfintelor Taine deschide omului calea 
spre primirea harului îndumnezeitor, care este cealaltă finalitate a lor. 

În Biserică, noi suntem, în Hristos, mântuiți și îndumnezeiți, și 
anume prin Duhul Sfânt, Cel Care ne unește cu Hristos; în Duhul Sfânt ne 
dăruiește nouă Hristos harul dumnezeiesc mântuitor și îndumnezeitor. De 
aceea, prin Sfintele Taine noi primim, de asemenea, pe Duhul Sfânt, pe Care 
Dumnezeu Tatăl ni-L dă prin Fiul Său și pe care Fiul îl trimite de la Tatăl, și 
Care, unindu-ne cu Fiul, ne unește cu Dumnezeu Tatăl; în chip special la 
Mirungere, prin care cel nou botezat primește pecetea Duhului Sfânt, dar și 
în toate celelalte taine, îndeosebi la Botez și Euharistie. Astfel, prin Sfintele 
Taine noi ne îmbrăcăm în Hristos, dar și în Duhul Sfânt, iar prin Ei suntem 
uniți cu Dumnezeu Tatăl. 


1 Omilii la loan, II, 5. 


Prin Sfintele Taine noi primim harul care le este comun Tatălui și 
Fiului și Sfântului Duh, har prin care suntem făcuți părtași la viaţa Preasfintei 
Treimi. De aceea, Tainele nu pot fi privite ca acte izolate, care transmit fiecare 
un har special; ele toate sunt aspecte ale unei unice și preaminunate Taine: 
Dumnezeu Cel în Treime binevoiește să dăruiască neamului omenesc harul 
Său mântuitor și îndumnezeitor. 

Biserica Ortodoxă a mărturisit întotdeauna șapte Sfinte Taine:2 
Botezul, Mirungerea (căreia în Occident îi corespunde Confirmarea), 
Euharistia, Pocăința, Maslul, Nunta și Hirotonia. Dintre ele, Botezul, 
Mirungerea și Euharistia ocupă locul central, ele fiind tainele de inițiere 
creștină, în care se cuprinde întreaga iconomie dumnezeiască.3 În Biserica 
Ortodoxă, Mirungerea urmează imediat după Botez (de aceea, în general 
termenul „Botez” este folosit pentru a numi ansamblul acestor două taine), 
iar cel botezat și uns cu Sfântul Mir, devenit membru al Bisericii, este de 
îndată împărtășit, fie el chiar prunc, inițierea creștină constituind un tot 
indivizibil. 


2. Botezul 


Botezul este taina cea dintâi și fundamentală, pentru că prin ea omul 
se unește cu Hristos în Biserică și primește de la Duhul Sfânt ceea ce lucrarea 
mântuitoare a lui Hristos a adus neamului omenesc: pe de o parte, adică, este 
izbăvit de urmările păcatului strămoșesc, curățat de păcate și scos de sub 
tirania diavolului; pe de alta, astfel restaurat în firea sa, renaște la o viață 
nouă. 


a) Prima funcţie a Botezului îl arată ca pe un leac,4+ primul dintre 
leacurile sacramentale, cel care le precede pe celelalte cronologic și ontologic. 
EI este „singura doctorie (papuaxov) care poate vindeca”, spune despre el 
Clement Alexandrinul,5 ca și Sfântul Nicolae Cabasila.€ lar Sfântul Grigorie 
de Nazianz îi spune celui ce n-a primit încă Botezul: „De ce să cauţi leacuri 
care nu-ţi sunt cu nimic folositoare? (...) Vindecă-te singur, înainte ca nevoia 
să te silească; ai milă de tine: fii tu însuţi doctorul neputinței tale și 


2 A se vedea: ]. Meyendorff, Initiation ă la theologie byzantine, Paris, 1975, p. 253. P. 
Evdokimov, L'Orthodoxie, Neuchâtel, 1965, p. 262. 
3 Cf. Sf. Grigorie Palama, Omilii, 60. 
4 A se vedea, de pildă: Sf. Grigorie de Nazianz, Cuvântări, XLII, 9; XII; XXXIV. Sf. loan Gură 
de Aur, Cateheze baptismale, II, 2. Sf. Nicolae Cabasila, Despre viața în Hristos, II. 
5 Pedagogul, |, VI, 29, 5. 
Despre viața în Hristos, II, 52. 


agonisește-ți leacul care sigur te va tămădui”.7 

Primind Botezul, omul este vindecat de urmările patologice ale 
păcatului strămoșesc. Această funcție tămăduitoare a Botezului este vizibilă 
de-a lungul întregului ritual. 

Astfel, exorcismele (lepădările) dinaintea BotezuluiS se fac pentru a 
alunga și a îndepărta puterile demonice care înrobesc firea căzută a omului. 
În ele preotul îl invocă pe „Domnul Savaot, Dumnezeul lui Israel, Cel ce 
tămăduiește toată boala și toată neputinţa”.? 

Apoi, atunci când preotul binecuvântează apa Botezului, el Îi cere lui 
Dumnezeu „să se sfințească apa aceasta cu puterea, cu lucrarea și cu 
pogorârea Sfântului Duh”, pentru ca să vină asupra ei „lucrarea cea 
curățitoare a Treimii”, ca să fie spre „dezlegare de păcate, vindecare de boli, 
diavolilor pieire (...), dezlegare legăturilor”. lar la binecuvântarea 
untdelemnului cu care va fi uns catehumenul, el Îi cere iarăși lui Dumnezeu: 
„Însuţi binecuvântează... cu puterea, cu lucrarea și cu pogorârea Sfântului 
Tău Duh”, „spre înlăturarea (vindecarea) tuturor răutăţilor”. 

Ungându-l apoi pe catehumen în numele Tatălui și al Fiului și al 
Sfântului Duh, pe rând: pe piept, pe spate, la amândouă urechile, la mâini și 
la picioare, el cere, la primele două ungeri, ca ele să fie „spre tămăduirea 
sufletului” și „a trupului”. După această ungere, catehumenul este afundat de 
trei ori în apă de către preot, care zice: „Se botează! robul/roaba lui 
Dumnezeu (N) în numele Tatălui. Amin (la prima afundare). Și al Fiului. 
Amin (la a doua). Și al Sfântului Duh. Amin (la a treia)”. Această întreită 
afundare, dincolo de semnificaţia ei trinitară evidentă, semnifică și 
împlinește în mod ritual participarea celui botezat la moartea lui Hristos, 
Care a stat trei zile în mormânt cu trupul, iar cu sufletul a coborât la iad." 
Căci, așa cum învață Sfântul Apostol Pavel, „toţi câţi în Hristos ne-am 
botezat, întru moartea Lui ne-am botezat” (Rom. 6, 3). 

Fiind astfel altoit prin Sfântul Duh în Hristos, Cel care a biruit păcatul 
și pe diavol, toate neputințele firii căzute, stricăciunea și moartea, cel botezat 
este spălat de toate păcatele, vindecat de bolile moștenite de la vechiul Adam, 
scos de sub stăpânirea vrăjmașului și din robia păcatului, izbăvit din 
stricăciune și din moarte. Făcându-se părtaș morții lui Hristos, omul cel vechi 
din el moare, piere vechiul Adam, iar trupul păcatului este nimicit (Rom. 6, 


7 Cuvântări, XL, 12. Cf. 9. 

5 Vezi Molitfelnic. 

9 Lepădarea a treia. 

10 Jar nu „te botez”, căci, așa cum spune Sfântul loan Gură de Aur: „Nu preotul este cel ce 
botează, ci Dumnezeu” (Omilii la Matei, L, 3). 

1! Cf. Sf. Vasile cel Mare, Despre Sfântul Duh, XV, 35. Sf. Chiril al lerusalimului, Cateheze 
mistagogice, II, 4. Sf. loan Gură de Aur, PG 61, 347. 


6). De aceea Botezul este leac tămăduitor, pentru că prin el omul se face 
părtaș al morţii lui Hristos, prin care s-a adus vindecarea firii omenești. 

Așa arată Sfântul Nicolae Cabasila, care spune că „mulţi au fost cei 
care au căutat, de-a lungul vremurilor, un leac pentru bolile de care suferă 
omenirea, dar numai moartea lui Hristos a fost în stare să ne aducă viața și 
sănătatea cea adevărată. De aceea, dacă vrem să ne naștem din nou sau dacă 
vrem să trăim această viață fericită și să ne îngrijim să ne refacem sănătatea, 


atunci n-avem decât să luăm acest leac adus de Hristos”.12 


b) Această primă funcţie a Botezului este strâns legată de a doua, care 
constituie și scopul Botezului. Cel botezat moare cu Hristos, ca să învieze cu 
EI și ca să trăiască viața cea nouă pe care Hristos prin moartea Sa a adus-o 
omenirii. „Deci ne-am îngropat cu El, în moarte, prin botez, pentru ca, 
precum Hristos a înviat din morţi, prin slava Tatălui, așa să umblăm și noi 
întru înnoirea vieţii; căci dacă am crescut împreună cu El prin asemănarea 
morţii Lui, atunci vom fi părtași și ai Învierii Lui” (Rom. 6, 4-5). 

Această taină îl face pe primitorul ei părtaș deplin al morţii și al 
Învierii lui Hristos.3 Prin Botez omul moare vieţii lui păcătoase de dinainte 
și primește nașterea la o viață nouă. În același timp moare și se naște.4 Apa 
botezului îl primește pe Adam cel vechi, cu bolile și suferințele sale și, prin 
harul Sfântului Duh, din ea iese omul cel nou, deplin vindecat. „M-am scăpat 
de fărădelegi și m-am făcut de îndată sănătos”, exclamă Sfântul Nicolae 
Cabasila.'5 

Această strânsă împletire și întrepătrundere și acest rost al Botezului 
se fac vădite de-a lungul întregii slujbe, începând cu rugăciunile de 
binecuvântare a apei și untdelemnului, apoi în săvârșirea ritualului în sine. 
Mai întâi, omul este uns cu untdelemn sfințit pe piept și pe spate, „spre 
tămăduirea sufletului și a trupului”; apoi la urechi, „spre ascultarea cuvintelor 
credinţei”; la mâini, pentru ca să se unească din nou cu Cel ce l-a creat 
(„Mâinile Tale m-au făcut și m-au zidit”) și la picioare, pentru ca cel botezat 
„să umble pe căile” Domnului. Urmează botezul propriu-zis, când fiecare 
dintre cele trei afundări în apă, prin care cel botezat participă la moartea lui 
Hristos, este urmată de scoaterea lui din apă, care semnifică părtășia la 
Învierea lui Hristos, ridicarea la viaţa cea nouă, nestricăcioasă și veșnică, pe 
care Hristos a dăruit-o lumii prin Învierea Sa. 


12 Despre viața în Hristos, II, 86. 

53 Rom. 6, 3-5. Sf. Grigorie de Nazianz, Cuvântări, XL, 9. Sf. Chiril al lerusalimului, Cateheze 
mistagogice, III, 2. Cf. II, 6. 

14 Cf. ibidem, II, 4. 

15 Despre viața în Hristos, Il, 43. 


Prin Botez, omul devine cu adevărat o făptură nouă (2 Cor. 5, 17); el 
este în întregime renăscut și înnoit (Tit 3, 5). Fiind el mort din pricina 
păcatului, ajuns un nimic, Botezul îi redă ființa și existenţa.!€ Și fiind el rob 
al păcatului și sub stăpânirea vrăjmașului, Botezul îl face liber (cf. Rom. 6, 6, 
14).7 Şi încă, fiind el căzut în întunericul necunoașterii de Dumnezeu, 
primește, prin Botez, luminarea Sfântului Duh.18 Prin Botez, porţile Raiului i 
se deschid din nou.'9 Redobândește starea lui Adam dinainte de cădere,?* se 
întoarce la intimitatea cu Dumnezeu pe care o avea dintru început.2 
Primește chiar cu mult mai mult, căci se îmbracă în Hristos (Gal. 3, 27), se 
împărtășește de E,22 se face asemenea Lui;% și totodată primește Duhul cel 
Sfânt, și prin EI îl primește pe Tatăl24 și se întoarce la starea de fiu.25 Intră în 
familia celor ce-L iubesc pe Dumnezeu, adică în ceata sfinților,?6 și primind 
plenitudinea harului Preasfintei Treimi, devine părtaș al vieţii celei 
dumnezeiești.27 


Vedem astfel că Botezul este cu adevărat leac pentru omul căzut. Prin 
el acesta iese din condiția subumană și contrară firii, în care căzuse prin 
păcat, și regăsindu-și condiţia firească și ființa sa cea adevărată, devine om 
cu adevărat. Botezul, scrie Sfântul Nicolae Cabasila, nu este nimic altceva 
decât naștere întru Hristos și dobândire a ființei și firii noastre celei 
adevărate.28 Viaţa cea nouă pe care o primim la Botez este „o viaţă care se 
potrivește cu firea noastră”, adaugă el.29 

Sfântul Grigorie de Nyssa, în același sens, spune că cei care viețuiesc 


16 Cf. ibidem, 103. 

17 Cf. Sf. Marcu Ascetul, Despre Botez, Răspunsul 9. 

'3 Numele de Pwriouoc este adesea dat de Sfinţii Părinţi Botezului (a se vedea, mai ales: 
Sf. Iustin Martirul și Filosoful, Apologia întâi, 6. Sf. Grigorie de Nazianz, Cuvântări, XL, 3, 4, 6. 
Sf. Grigorie de Nyssa, Împotriva celor ce amână Botezul, PG 46, 432A; Marele cuvânt catehetic, 
32. Dionisie Areopagitul, Ierarhia cerească, II, 1). 

19 Sf. Vasile cel Mare, Despre Duhul Sfânt, XV, 36. 

20 Jbidem, 35. Sf. Simeon Noul Teolog, Imne, LV, 48-49. 

21 Sf. Grigorie de Nyssa, Despre sfântul Botez, PG 46, 6ooA. 

22 Sf. Chiril al Ierusalimului, Cateheze mistagogice, III, 1. 

23 Cf. ibidem. Sf. loan Damaschin, Dogmatica, IV, 13. Sf. Simeon Noul Teolog Cateheze, 
XXIV, 172 ș.u.. 

24 Cf, Sf. Marcu Ascetul, Despre Botez, Răspunsul 17. 

25 Sf. Vasile cel Mare, Despre Sfântul Duh, XV, 35, 36. 

26 sf. Grigorie de Nyssa, Marele cuvânt catehetic, 36. 

27 Cf. Sf. Marcu Ascetul, Despre cei ce cred că se îndreptează din fapte, n8. Despre Botez, 
Răspunsurile 5, 6, 17. 

28 Cf. Despre viața în Hristos, II, 8, 10, 15, 103. 

29 Ibidem, 49. 


potrivit curăţiei pe care le-a dat-o Botezul, „se îndreaptă spre profunzimea 
adevăratei lor ființe”.3* Și tot Sfântul Nicolae Cabasila scrie: „taina Botezului 
dă viaţă și trăire oamenilor, și anume singura viețuire adevărată”.3 

Prin Botez, chipul lui Dumnezeu din om, care fusese întunecat prin 
păcat, își recapătă strălucirea de altădată,%? acum „întipărindu-se mai bine în 
suflet decât odinioară”, și, mai mult, neamului omenesc îi este redată 
asemănarea cu Dumnezeu, cea pe care o avea înainte de cădere.34 

Omul redevine om și-și redobândește sănătatea firii sale originare, 
puterea de a duce o viaţă cu adevărat sănătoasă și firească, potrivit menirii 
sale, care este să viețuiască pentru Dumnezeu și să fie îndumnezeit de EI și 
în EL. 

Omul încetează de a mai fi mânat, înrâurit și amăgit de puterile 
demonice. Era stăpânit de rău și înstrăinat de bine, iar acum își recapătă 
stăpânirea de sine și libertatea deplină. „Renăscuţi fiind prin Sfântul Botez, 
ne dezlegăm din robie și ne facem liberi; și dacă nu ascultăm din propria 
noastră voință de vrăjmașul, el nu poate să facă ceva într-altfel împotriva 
noastră”, scrie Sfântul Simeon Noul Teolog.35 

Eliberat de păcat și luminat prin Duhul Sfânt,3€ omul scapă de 
cunoașterea greșită și cu totul delirantă spre care-l duc patimile sale, adică 
este vindecat de neștiință, și dobândește adevărata și deplina cunoaștere,37 
cea după Dumnezeu.38 „Botezul ne apropie de lumină și ne îndepărtează de 
răutățile întunericului”, spune Sfântul Nicolae Cabasila,39 adăugând că el 
deschide „ochii sufletului în fața razei celei dumnezeiești”.4* lar Sfântul 
Diadoh al Foticeei scrie: „Precum odinioară stăpânea rătăcirea asupra 
sufletului, așa, după Botez, stăpânește adevărul asupra lui”.4 Și dobândind 
cunoștința cea adevărată, omul își recâștigă totodată „viața cea adevărată”, ? 


30 Cateheze, XXXV. 

31 Despre viața în Hristos, II, 103. 

32 Sf. Diadoh al Foticeei, Cuvânt ascetic în 1oo de capete, 89. 

33 Sf. Nicolae Cabasila, Despre viaţa în Hristos, II, 30. 

34 Cf. Sf. loan Damaschin, Dogmatica, IV, 13. Tertulian, Despre Botez, V, 7. Sf. Nicolae 
Cabasila, Despre viaţa în Hristos, II, n. 

35 Cateheze, V, 442 ș.u. 

36 Cf. Sf. Vasile cel Mare, Despre Sfântul Duh, XV, 35, 1, 59. Sf. loan Gură de Aur, Cateheze 
baptismale, 1, 3. Sf. Nicolae Cabasila, Despre viața în Hristos, II, 14-15. Evr. 10, 32. 

37 Cf. Col. 3,10. 

38 Cf. Sf. Nicolae Cabasila, Despre viaţa în Hristos, II, 87-89. 

39 Ibidem, 15. 

49 Ibidem, 101. 

+ Cuvânt ascetic în 100 de capete, 76. 

*P Sf. Nicolae Cabasila, Despre viaţa în Hristos, II, 101. 


căci, pentru el, aceasta este viața: să-L cunoască pe singurul Dumnezeu 
adevărat (In 17, 3.8 

Întreaga viață a celui botezat se transfigurează.44 El devine o făptură 
cu totul nouă (2 Cor. 5, 17). „Harul lui Dumnezeu, spune Sfântul loan Gură 
de Aur, rezidește și întoarce sufletele și încă și mai frumoase decât erau le 
face”.4% Fiinţa omului este reorânduită, căpătând o nouă așezare și un sens 
înalt, deiforme, potrivit menirii sale. „Fericita zi a Botezului este socotită de 
creștini ca «zi a numelui», deoarece tocmai în această zi suntem născuţi din 
nou și pecetluiți pentru o nouă viețţuire, iar sufletul nostru, care până atunci, 
nu avea nicio formă și nicio rânduială, își ia forma și conținutul”, scrie Sfântul 
Nicolae Cabasila.4% Omul nu se mai supune existenţei bolnave la care era silit 
prin nașterea în păcat. EI se înalță la o altă lume și la o altă existență: devine 
cetățean al Împărăției lui Dumnezeu, ale cărei porţi i-au fost deschise prin 
Botez,47 El primește „noi mădulare și simţiri noi”, care-l pregătesc încă de aici 
pentru viața cea veșnică.4% „Prin Botez, scrie Sfântul Nicolae Cabasila, de 
unele ne lepădăm, iar pe altele le dobândim, pe unele le aruncăm, pentru ca 
pe altele să le câștigăm”.49 „Renașterea este pentru noi începutul unei alte 
vieţi, pecete, pavăză și luminare”, scrie Sfântul loan Damaschin.50 

Pentru omul cel nou, toate „cele vechi au trecut, iată toate s-au făcut 
noi” (2 Cor. 5, 17). Și această „viață nouă nu cunoaște bătrâneţea, nu suferă de 
boală, nu cade pradă deznădejdii, nu se ofilește odată cu trecerea timpului, 
nimic nu o poate supune și pe toate le biruiește”, spune Sfântul loan Gură de 
Aur.5 


3. Mirungerea 


Mirungerea (uvpwua) este nedespărțită de Botez, și în Biserica 
Ortodoxă ea are loc îndată după acesta, potrivit unei străvechi tradiţii. Ea 
completează și împlinește Botezul și de aceea Sfântul Simeon al Tesalonicului 


scrie că „cel care n-a fost uns cu Sfântul Mir nu este deplin botezat”.% 


45 Ibidem. 

44 Sf. Grigorie de Nazianz, Cuvântări, XLII, 3. 

45 Cateheze baptismale, IV, 14. 

46 Despre viața în Hristos, IL, 14. 

47 Cf. In 3,3,5. 

48 St. Nicolae Cabasila, Despre viaţa în Hristos, Il şi. 
49 Ibidem, 37. 

59 Dogmatica, IV, 9. 

5 Cateheze baptismale, VI, 21. 

52 Despre Sfintele Taine, 43, PG 155, 188A. 


Prin Mirungere, cel botezat primește pe Sfântul Duh.% Putem spune 
că, într-un anume fel, ea este Cincizecimea sa personală. 

„Mirungerea este izvor de tărie și lucrare”, scrie Sfântul Nicolae 
Cabasila.54 Prin ea, cel botezat primește de la Sfântul Duh energia necesară 
pentru a face să rodească harul primit la Botez, puterea de a-și activa darurile 
duhovnicești. În vreme ce Botezul îi dăruiește omului adevărata ființă și viaţa, 
făcându-l să ființeze și să viețuiască în Hristos,55 Mirungerea îl desăvârșește 
pe cel nou botezat, trezind la viaţă „puterile și lucrările lăuntrice înrudite” cu 
noua sa viețuire,5* prin care poate să crească până la starea bărbatului 
desăvârșit, adică îndumnezeit în Hristos. Lucrarea divină care se manifestă 
în această Sfântă Taină este, după cum spune Dionisie Areopagitul, „obârșie 
și esenţă și putere desăvârșită a oricărei sfinţiri teurgice a noastre”.57 

Slujba constă în esență în ungerea celui nou botezat cu Sfântul Mir, 
myron, care, fiind sfințit „nu mai este, după epicleză, ulei pur și simplu”, ci 
„dar al lui Hristos, devenit prin prezenţa Sfântului Duh mijloc de comunicare 
al puterii Sale dumnezeiești”.58 Preotul unge pe rând, făcând semnul sfintei 
cruci, fruntea, ochii, nările, buzele, urechile, pieptul, mâinile și picioarele 
celui botezat, rostind la fiecare ungere cuvintele: „Pecetea darului Sfântului 
Duh”. Astfel, fiecare dintre simțurile și mădularele omului primește harul 
prin care omul capătă puterea să se întoarcă spre Dumnezeu și să lucreze în 
toate potrivit voinţei Lui, beneficiind de prezenţa Sfântului Duh, de energia 
Sa de viață făcătoare, sfințitoare, luminătoare și îndumnezeitoare. Desigur, 
nu numai organele care au primit ungerea cu Mir primesc acest dar, ci toate 
puterile trupului și mai ales cele ale sufletului, căci, așa cum spune Sfântul 
Chiril al lerusalimului, „se unge trupul în chip văzut cu Mir, iar sufletul se 
sfințește în chip tainic”.59 

Ungerea cu Mir a membrelor și a organelor simţurilor nu înseamnă 
doar sfințirea acestora; ea arată că întreg omul primește harul dumnezeiesc 
dătător de viaţă, luminător și îndumnezeitor. Sfântul Chiril al Ierusalimului 
spune ci „acest dar sfânt este pavăză duhovnicească pentru trup și mântuirea 


sufletului”.60 


53 A se vedea, de pilda: Sf. Chiril al Ierusalimului, Cateheze mistagogice, III, 1-3 Sf. Nicolae 
Cabasila, Despre viața în Hristos, III, 6, 8. 

54 Loc. cit. Il, 5. 

55 Ibidem, |, 19. 

56 Ibidem, IL, a. 

57 Ierarhia bisericească, IV, III, 12. PG 3, 485A. Sf. Chiril al lerusalimului, Cateheze 
mistagogice, III 3. 

58 sf. Chiril al Ierusalimului, loc. cit. 

59 Ibidem. 

60 Ibidem, 7. 


Primind prin ungerea cu Sfântul Mir platoșa și armele Duhului,* 


omul poate trece cu îndrăzneală prin această viață, fără a se teme de atacurile 
vrăjmașului“? și de niciun alt rău, putând spune cu Apostolul: „Toate le pot 
întru Hristos, Cel care mă întărește” (Filip. 4, 13).6 Vindecat de slăbiciunea 
spirituală și de toate neputințele aduse de păcat, având înviată dorința, voința 
întărită și toate celelalte puteri ale sufletului întoarse spre Dumnezeu, omul 
devine plin de râvnă și fierbinte,6+ lucrând potrivit voii lui Dumnezeu și 
umblând pe calea virtuţii, iar prin aceasta firea sa își află deplina sănătate, 
împlinindu-se conform menirii ei. 


4. Mărturisirea (Pocăinţa) 


Prin Taina Pocăinţei (efouoAoynsiq) sunt iertate păcatele comise 
după Botez, iar credinciosul este împăcat cu Biserica. Păcătosul, în duh de 
pocăință, prin care-și face vădită părerea de rău pentru greșelile făcute și 
voinţa de a se îndrepta, își mărturisește păcatele înaintea lui Dumnezeu, în 
prezența preotului, și primește de la Dumnezeu, de la Care preotul cere 
iertarea păcătosului, dezlegarea de ele.65 De asemenea, credinciosul primește 
de la preot sfaturi duhovnicești, potrivite stării în care se află, și, dacă este 
cazul, o epitimie,66 al cărei scop este de a-l ajuta să afle din nou calea 
virtuților, de la care s-a abătut prin păcat. 


Examinând învăţătura și practica referitoare la Taina Mărturisirii, se 
poate observa cu ușurință caracterul lor terapeutic. Sfinţii Părinţi și întreaga 
Tradiţie a Bisericii, textele slujbelor și textele liturgice vorbesc în termeni 
medicali despre această Taină, despre efectele ei, ca și despre rolul preotului. 
„De vreme ce ai venit la doctor, ia seama să nu te întorci nevindecat”, îi spune 
duhovnicul penitentului în rugăciunea începătoare.$7 Vorbind despre 
perioada bizantină, Părintele John Meyendorff scrie: „Mărturisirea și 
penitența au fost interpretate în primul rând ca forme de vindecare 
duhovnicească. Căci însuși păcatul, în antropologia creștină răsăriteană, este 


6. jpidem, q. 

62 jpidem. 

63 Ibidem. 

64 Cf. Rom. 12, 11. 

65 A. Almazov scrie: „În Răsărit, s-a înţeles întotdeauna că iertarea este exprimată prin 
rugăciune, și chiar dacă se utilizează o formulă declarativă, faptul că iertarea păcatelor 1 se 

mai întâi de toate o boală”.68 Iar P. Lain Entralgo remarcă, în același sens: „La 
mijlocul veacului al III-lea, despre păcătos și despre păcat se vorbea ca despre 
bolnav și despre boală. Referitor la aceasta, atestările sunt numeroase și 
impresionante”.69 Potrivit Didascaliei, episcopul (căruia în primele veacuri îi 
revenea sarcina spovedirii și a dezlegării păcatelor), trebuie să fie „ca un 
doctor priceput, iubitor și plin de milă”.70 Constituţiile apostolice, care în 
esență sunt o compilație, făcută la sfârșitul veacului al IV-lea, din Didascalie, 
Didahie și Diataxeis (sau Tradiţia apostolică), cuprind aceeași învățătură. 
Găsim în ele mai ales asemenea sfaturi: „Se cuvine să-i ajutăm pe cei bolnavi, 
pe cei aflați în primejdie și pe cei care se clatină; și pe cât este cu putinţă să-i 
vindecăm prin propovăduirea Cuvântului, izbăvindu-i din moarte. Căci cu 
adevărat «nu cei sănătoși au nevoie de doctor, ci cei bolnavi» (cf. Mt 9, 12)”.7 
„Episcopul (...) să-i primească și să-i îngrijească pe cei care se căiesc de 
păcatele lor”,72 „Să vindece (oaia) cea bolnavă (...), s-o lege pe cea rănită, adică 
rătăcită, prăbușită și zdrobită de păcate și care șchioapătă și abia mai merge, 
s-o mângâie cu vorbe de încurajare, s-o ușureze de povara păcatelor și să-i 
aducă în suflet nădejdea”.7% Și încă, adresându-se către sine, episcopul spune: 
„Biserica lui Dumnezeu înseamnă pace. Dezlegându-i de greșelile lor pe cei 
păcătoși, adu-i la ea sănătoși și fără pată (...); ca un doctor priceput și milos, 
vindecă pe toţi cei împovăraţi de păcatele lor (...). Și pentru că ești cu adevărat 
doctor (arpoc) al Bisericii Domnului, îngrijește și dă leacuri potrivite 
fiecăruia dintre cei bolnavi și în tot felul vindecă, lecuiește și adu-i deplin 
sănătoși în Biserica Lui”.74 „Ca un doctor iubitor și plin de milă, îngrijește-i 
pe cei păcătoși, folosind doctoriile potrivite pentru a-i vindeca; și nu numai 
tăind, arzând și prin leacuri usturătoare, ci și legând și oblojind, dând leacuri 
plăcute și care închid repede rănile, răcorind și îmbărbătând prin cuvinte 
blânde. Dar dacă rana este adâncă, spăl-o și leag-o bine, ca să nu se întindă 
și la partea sănătoasă; dacă este deja infectată, curăţ-o cu leacuri usturătoare, 
adică dojeni; dacă se umflă, aplică alifii amare, ameninţarea cu judecata ce va 
să fie; dacă s-a cangrenat, arde și scoate afară partea rea, poruncind posturi 

și ajunări'.75 Sfaturile din urmă sunt foarte asemănătoare cu cele pe care le 
dă preotului Sfântul Ciprian al Cartaginei, cerându-i să se arate faţă de bolile 
sufletului tot atât de hotărât și categoric ca și doctorul față de rănile trupului: 
„Preotul Domnului trebuie să folosească leacuri vindecătoare. Cel care 
tratează cu ușurătate rănile infectate, lăsând veninul să se întindă în tot 
trupul, este un doctor nepriceput și rău. Rana trebuie deschisă și curățată, iar 
după ce s-a scos partea cangrenată, trebuie să se aplice de îndată și cu 
fermitate tratamentul potrivit. Și chiar dacă la început bolnavul se 
împotrivește, strigă și se plânge că nu poate suporta durerea, după ce se va 
însănătoși, îi va mulțumi doctorului pentru toate”.70 Mulţi alţi Sfinți Părinți 
vorbesc despre această Sfântă Taină și despre rolul duhovnicului în termeni 
asemănători. Pe cei care au păcătuit, Sfântul loan Gură de Aur îi sfătuiește: 
„Intraţi în biserică și mărturisiți-vă acolo păcatele voastre, căindu-vă pentru 
ele; căci acolo veţi afla doctorul care vă vindecă, iar nu un judecător care să 
vă osândească; acolo nu se cere pedepsirea păcătosului, ci se dă iertarea 
păcatelor”.77 Sfântul Anastasie Sinaitul îl sfătuiește pe creștin să caute „un 
bărbat duhovnicesc iscusit, care poate să ne vindece, și lui să-i mărturisim 
păcatele noastre”.78 

Ca și medicul, duhovnicul trebuie să dea fiecărei boli leacul care i se 
potrivește. Am văzut deja că în Constituţiile apostolice se spune: „Pentru că 
ești doctor al Bisericii Domnului, dă fiecărui bolnav îngrijirea care i se 
potrivește”.79 Acest lucru este foarte important, pentru că, așa cum arată 
Sfântul loan Scărarul, „uneori se întâmplă că ceea ce pentru unul este leac, 
pentru altul este otravă. Și se întâmplă alteori că una și aceeași dată unuia la 
timp potrivit îi este leac, și la timp nepotrivit îi este osândă”.8 Și continuă, 
spunând: „Am văzut doctor nepriceput, care, defăimând pe cel zdrobit, nu i- 
a pricinuit nimic altceva decât deznădejdea. Și am văzut doctor iscusit care, 
operând prin ocărâre inima umflată, a golit-o de tot puroiul”.8 Pentru că 
„aceeași cădere pricinuiește unuia o osândă însutită față de cea săvârșită de 
altul”, este deci necesar să se ţină seama de „felul celui ce săvârșește (păcatul), 
de loc, de înaintare și de multe altele”. Sinodul din Trullo (692) accentuează 
importanţa aplicării unui tratament duhovnicesc potrivit, utilizând chiar în 
formulările sale termeni aparținând domeniului medical, ceea ce arată că 

socotirea păcatului drept boală și a duhovnicului drept doctor nu este o 
simplă figură de stil folosită de unii dintre Sfinții Părinţi, ci că ea este 
confirmată de întreaga Biserică și ține în mod esenţial de modul în care ea 
concepe natura acestor realități: „Se cuvine ca acela care a primit de la 
Dumnezeu puterea de a lega și de a dezlega păcatele să ţină seama de natura 
păcatului și hotărârea cu care cel care a păcătuit se întoarce de la păcatul său, 
și astfel să dea bolii leacul potrivit, pentru ca nu cumva să întreacă măsura, 
fie în blândeţe, fie în asprime, primejduind astfel sănătatea celui bolnav. Într- 
adevăr, boala păcatului nu este o boală ușoară, ci grea și de multe feluri, și 
care scoate mulți lăstari ai răului, prin care răutatea se întinde peste măsură 
și se răspândește tot mai mult dacă nu este oprită prin priceperea doctorului. 
De aceea cel care se îndeletnicește cu vindecarea sufletului trebuie mai întâi 
să cerceteze starea și intenţiile celui care a păcătuit și să vadă dacă se 
îndreaptă spre vindecare sau dacă, dimpotrivă, prin felul său de a viețui își 
pricinuiește propria îmbolnăvire; să cerceteze, de asemenea, traiul și 
rânduiala vieții de dinainte și de după păcat, și dacă arată o purtare înțeleaptă 
și se călește cu adevărat; și dacă nu se împotrivește doctorului și dacă nu 
cumva, prin leacurile date, rana sufletului nu s-a mărit; și astfel să i se dea 
iertarea pe cât merită. Și după cum Dumnezeu face totul pentru om, la fel se 
cuvine să facă și cel căruia i s-a încredințat sarcina de păstor, pentru ca să 
aducă în staul oaia rătăcită, iar pe cea muscată de șarpe s-o îngrijească cu 
blândeţe și să n-o ducă la deznădejde, dar nici, slăbind frâiele, s-o facă să-și 
piardă ori să-și nesocotească viața; ci să lupte împotriva răului fie prin leacuri 
usturătoare, fie prin doctorii alinătoare și liniștitoare și să se străduiască să 
vindece rana, cercetând roadele căinței, îndrumând și conducându-l cu 
pricepere pe creștinul chemat la o asemenea slavă. Cu adevărat, trebuie bine 
cunoscute și cele ce ţin strict de drept, și cele care ţin de obicei; or, în cazul 
celor care nu primesc măsurile riguroase de îndreptare, trebuie urmată 


tradiția, după cum ne învaţă Sfântul Vasile”.8 


Spovedania se dovedește a fi o terapie duhovnicească eficace, din mai 
multe puncte de vedere și pe multe planuri. 

Mai întâi de toate, mărturisirea păcatelor este prin sine eliberatoare. 
Atâta vreme cât nu este recunoscut ca atare și atâta vreme cât nu este 
mărturisit altcuiva, păcatul se înrădăcinează în suflet, crește și se întinde, 
îmbolnăvindu-l în întregime, măcinând, pustiind și otrăvind viaţa lăuntrică. 
Povara păcatului este greu de purtat de unul singur, cu atât mai mult cu cât 
el iscă tulburări a căror pricină omul nu o poate înțelege ușor și e prea slab și 
neputincios ca să le poată stăpâni. De aceea, păcatul este izvor de neliniște, 

de angoasă, mai ales din cauza sentimentului de vinovăţie care, în general, îl 
însoțește, dar și pentru că păcatul trezește și întreține activitatea demonilor 
care, profitând de această stare bolnavă, seamănă tulburare și neliniște în 
suflet prin toate mijloacele. Păcatul îl face pe om să nu mai ia seama la 
valoarea sa și să aibă o viziune pesimistă asupra fiinţei și existenţei sale; el dă 
naștere unei stări de tristeţe și descurajare, ducând până la deznădejde. 

Prin întâlnirea cu duhovnicul în cadrul Tainei, penitentul găsește bun 
prilej ca să rupă tăcerea și să iasă din însingurarea sa bolnăvicioasă, care nu 
face decât să-i sporească răul. Vorbind despre ceea ce-l tulbură, el dă pe față 
boala care-l macină nevăzut pe dinăuntru. Simpla înaintare spre celălalt, 
îndrăzneala de a se deschide în fața lui cu smerenie, înfrângându-și rușinea, 
învinuirea de sine fără nicio milă în fața celuilalt, biruirea mândriei, toate 
acestea constituie deja un pas important, care-l duce pe om spre ieșirea din 
universul bântuit de boală al păcatului. 

Pe de altă parte, rostirea cu voce tare a relelor de care suferă are 
pentru om un efect eliberator. „Că am tăcut, îmbătrânit-au oasele mele (...) 
Păcatul meu l-am cunoscut și fărădelegea mea n-am ascuns-o. Zis-am: 
«Mărturisi-voi fărădelegea mea Domnului»; și Tu ai iertat nelegiuirea 
păcatului meu”, spune Psalmistul (Ps. 3, 3 și 5-6). 

Mărturisindu-și bolile sufletești, omul le scoate afară din sufletul său, 
le privește ca străine de el și se leapădă de ele; rupe legăturile prin care era 
ținut de ele, îndepărtat de sine. Ele încetează de a-i mai popula lumea 
lăuntrică și de a vieţui pe seama sufletului său, devenindu-i din acel moment 
străine. Prin aceasta, viclenia diavolilor este descoperită; ei nu-și mai pot 
vedea de lucrarea lor nevăzută; împărăţia întunericului peste care stăpânesc 
este dintr-odată luminată, și puterea lor slăbește, pentru că le-au fost 
descoperite cursele. Ei sunt scoși afară din suflet odată cu păcatul care-i 
hrănea. 

Importanţa terapeutică a mărturisirii este cu atât mai mare cu cât, în 
forma ei tradițională - pe care Biserica Ortodoxă o păstrează -, ea nu constă 
în simpla înșirare a unei liste de păcate. Penitentul mărturisește în chip 
spontan, direct și din adâncul sufletului, greșelile și neputinţele sale, arătând 
și împrejurările în care s-au petrecut, pentru ca duhovnicul să-l poată 
înțelege mai bine și ca să-i poată da apoi sfaturile cele mai potrivite pentru 
starea sa. De asemenea, el îl face părtaș pe preot la tot ceea ce-l preocupă, 
destăinuindu-i firesc și cu deplină sinceritate toate problemele sale, 
greutăţile pe care le întâmpină în viaţa de zi cu zi; îi spune ce-l neliniștește, 
ce-l înspăimântă, ce-l macină; îi descoperă grijile și necazurile sale, încercând 
să-i arate cât mai deslușit stările sale de suflet, slăbiciunile, neputințele. Într- 
un cuvânt, i se deschide cu totul, punând înaintea preotului întreaga sa viaţă, 
cu toate lipsurile și neîmplinirile ei. 

O asemenea deschidere este ușurată de credința creștinului că 


Dumnezeu este bun și milostiv - după cum află din rugăciunile de dinaintea 
spovedaniei, pe care le rostește preotul —, dar și de faptul că se simte primit 
cu iubire și ascultat cu atenţie, înțeles și compătimit. Într-adevăr, este de 
datoria duhovnicului să asculte cu atenţie tot ceea ce i se spune și în niciun 
chip să nu judece pe cel care i se destăinuie; să-l lase să vorbească așa cum 
crede acela de cuviinţă și să dea dovadă de multă blândeţe și îndelungă 
răbdare. Sfinţiţii duhovnici, depășind simpla „neutralitate binevoitoare” 
distantă, care-l caracterizează în mod obișnuit pe psihoterapeutul profan, 
dimpotrivă, ascultă mărturisirea păcatelor cu cea mai mare înțelegere și milă, 
suferă alături de fiii lor duhovnicești și se arată plini de iubire părintească, 
precum tatăl față de fiul rătăcitor întors acasă, asemenea lui Hristos Care, pe 
cruce, l-a iertat pe tâlharul care s-a pocăit. Această iubire, care nu-l apasă și 
nu-l împovărează pe om, este delicată și plină de blândeţea care vine din 
harul mângâietor și cu totul matern al Sfântului Duh. lar mila și iubirea 
duhovnicului se revarsă ca un balsam vindecător peste inima rănită și 
zdrobită de păcat. 

O asemenea atitudine a preotului, în care intră ascultarea cu răbdare 
și smerenie a celuilalt - pe care nu-l judecă, ci-l înțelege -, cu o deplină 
deschidere față de omul primit de îndată ca un frate aflat în suferință, însoțită 
de o sinceră compătimire, duce la stabilirea, în duh de iubire, a unei legături 
profunde și foarte strânse și realizează de la bun început o atmosferă de 
încredere, fără de care tămăduirea așteptată și care se lucrează prin Sfânta 
Taină nu se poate produce. Această atitudine înlesnește o comunicare 
sufletească de mare intensitate, care-l face pe om să nu aibă teamă ori 
reținere în a-și deschide sufletul cu totul, putând să primească astfel 
îngrijirile potrivite stării în care se află. 

La început, rolul duhovnicului constă mai ales în a asculta, dar, atunci 
când este cazul, el pune întrebări și cere lămuriri pentru a înțelege totul cât 
mai bine, ca să poată îngriji cât mai bine. El trebuie însă să facă aceasta cu 
mult tact și cu discreție, în duh de iubire, ca să arate că tot ce face este din 
dorinţa de a veni în ajutorul celui care-și mărturisește păcatele; se va feri să- 
i intre în suflet cu forța sau să pătrundă în intimitatea lui, ca și de orice 
curiozitate deșartă, respectând întru totul libertatea celuilalt. Aceasta mai 
ales atunci când i se pare că i se ascunde ceva, sau că penitentul nu spune tot, 
sau când se arată reținut sau ezită în unele privințe. De altfel, în rugăciunea 
dinaintea spovedaniei se spune: „Nu te rușina, nici te teme ca să ascunzi de 
mine vreun păcat, ci fără sfială spune toate câte ai făcut, ca să iei iertare de la 
Domnul nostru lisus Hristos”.5+ Totuși, se poate ca anumite păcate să nu fie 
conștientizate. Atunci, e de datoria duhovnicului să sesizeze atitudinile sau 
purtările sau stările de suflet pătimașe pe care omul nu vrea sau nu poate să 

le vadă el însuși și, prin urmare, nu le mărturisește ca atare. Într-adevăr, 
anumite patimi - mai ales mândria și slava deșartă -, ca și lucrarea 
diavolească, pot să întunece conștiința. Duhovnicul poate atunci cunoaște 
doar indirect starea nemărturisită de penitent, din anumite cuvinte, din 
inflexiunile vocii, din tăcerile sale, din ezitări, ca și din atitudini sau din 
mimică, sau făcând apel la ceea ce știe despre trecutul celui care se 
spovedește, despre viața sa, despre personalitatea lui. Se poate ca duhovnicul 
să aibă o cunoaștere directă a stării fiului său duhovnicesc, pur și simplu 
citind în inima lui, această cunoaștere fiind un dar de la Dumnezeu, cum este 
cazul anumitor sfinți duhovnici care aveau harisma cunoașterii inimii. 
Discernământul de care face dovadă duhovnicul, oricare ar fi mărimea și 
fineţea lui, apare ca un har dumnezeiesc legat de slujirea sa preoțească, har 
care i se dă în măsură mai mare sau mai mică, potrivit nivelului său de sporire 
duhovnicească. Duhovnicul nu-i arată întotdeauna penitentului că a ajuns 
să-i cunoască sufletul pe o asemenea cale, mai ales în cazul în care ar putea 
astfel să-l rănească. Abia în clipa în care îi dă sfaturile cuvenite, poate face 
aluzie la ea; oricum, va ţine seama de cele pe care a ajuns să le cunoască 
despre fiul său duhovnicesc atunci când îi dă aceste sfaturi. Așa se face că 
uneori creștinul primește de la duhovnicul său îndrumări care par fără 
legătură cu mărturisirea sa și cu starea în care credea că se află. 

Mai ales în această etapă a spovedaniei, în care dăruiește din belșug 
sfaturile sale duhovnicești, se vede de ce Tradiţia îl privește pe duhovnic ca 
pe un doctor, iar cuvintele sale le socotește leac pentru suflet. Într-adevăr, 
acum el arată care sunt mijloacele de vindecare pe care le pune în lucrare 
pentru a tămădui bolile care i-au fost dezvăluite sau pe care el însuși le-a 
descoperit. 

Duhovnicul nu are menirea de a da învățăminte teoretice și generale; 
el trebuie să găsească în primul rând acea învăţătură care se potrivește cel 
mai bine omului pe care îl are în față, ţinând cont de personalitatea lui, de 
viața și activitatea sa, de posibilitățile, ca și de dificultăţile sale, și mai ales de 
felul bolii de care suferă. Este de dorit, de aceea, ca duhovnicul să-l cunoască 
bine pe penitent și să urmărească evoluția stării lui lăuntrice, ca să poată 
judeca în mod corect situaţia în care se află și cum poate evolua, în rău sau în 
bine, boala lui. De aceea, credincioșii sunt sfătuiți să se spovedească 
întotdeauna la același preot. 

Între duhovnic și penitent se creează astfel o legătură personală -— ea 
nefiind anonimă, ca în Biserica Romano-Catolică -, pentru că în acest stadiu 
al spovedaniei între ei se stabilește un dialog; credinciosul reacționează la 
cele ce-i spune preotul, îi pune întrebări, discută cu el pentru a lămuri 
anumite aspecte, toate acestea pentru o mai bună înţelegere a stării de fapt 
și în vederea celei mai potrivite modalități de vindecare, în acest dialog - care 
este cu atât mai profund și mai folositor cu cât se situează într-un același 


climat de încredere, firesc și plin de iubire ca cel care a existat în momentul 
mărturisirii păcatelor -, preotul nu apare ca un maestru care dă, de la 
înălțimea catedrei, învățături dogmatice și abstracte, ci ca un tată care, cu 
înțelepciunea, căldura și iubirea care-i vin de la Duhul Sfânt, îmbărbătează, 
îndeamnă, mângâie, ferește de rău, sfătuiește, fie cu asprime, fie cu cea mai 
desăvârșită blândeţe. Prin cuvintele sale - care, fiind însoţite de rugăciune și 
venind de la o persoană având harisme legate de slujirea sa, primite prin 
Taina Hirotoniei, nu sunt speculative, ci cu adevărat lucrătoare - el 
pregătește, după chipul Sfântului loan Botezătorul, venirea Domnului în 
sufletul creștinului, făcând drepte cărările Lui, umplând văile și plecând 
munții și dealurile, netezind cele colțuroase și îndreptând cele pe care le-a 
strâmbat păcatul. 

În ceea ce-l privește, în timpul spovedaniei creștinul trebuie să aibă 
sentimentul unei sincere căinţe. Această stare - în care stau alături părerea 
de rău că s-a înstrăinat de Dumnezeu și voința hotărâtă de a se îndrepta pe 
viitor - îl face în chip deosebit receptiv la sfaturile pe care i le dă duhovnicul 
în vederea vindecării sale. Autoritatea morală legată de calitatea de duhovnic 
și, dacă este cazul, sfințenia personală a acestuia, contribuie și ele la această 
receptivitate. 

De aceea, cuvintele rostite de preot nu sunt simple vorbe obișnuite, 
cu atât mai mult cu cât ele se spun într-un timp și într-un spaţiu ecleziale, iar 
preotul nu vorbește în numele său, ci în al Bisericii; ele revelează cuvântul și 
harul tămăduitor al lui Dumnezeu sub inspiraţia Sfântului Duh, ceea ce le 
conferă o putere și o lucrare cu totul speciale, mai ales atunci când creștinul 
li se deschide cu totul și voiește din tot sufletul să se vindece. 

Stând înaintea duhovnicului, creștinul nu se mai simte singur, 
pierdut, rătăcit din pricina păcatelor sale; sfaturile preotului îi redau 
coordonatele adevărate și sigure care îi permit să redescopere calea și să știe, 
fără putinţa de a se înșela, ce trebuie să facă pentru a-și regăsi și a-și păstra 
sănătatea pierdută. În mod esenţial, aceste sfaturi îi permit să-și 
redobândească dreapta judecată și dreapta viețuire, conforme cu voinţa lui 
Dumnezeu, îi reamintesc țelul duhovnicesc spre care trebuie să se îndrepte, 
chipul desăvârșirii pe care tot creștinul este chemat să o atingă, dar prin ele i 
se arată și căile pe care poate ajunge la ea. Aceste îndrumări, în esență 
practice, îl învaţă, de pildă, cum să lupte împotriva unei înclinări păcătoase, 
cum să facă față unei porniri spre rău, cum să biruiască patima de care suferă, 
cum să lucreze o anumită virtute, cum să depășească o anumită greutate, pe 
care o întâmpină de obicei sau care poate să se ivească într-o împrejurare sau 
alta. 

Același sens terapeutic îl are și epitimia, canonul de pocăință pe care 
duhovnicul i-l poate da creștinului. Paul Evdokimov scrie în această privință: 
„Epitimia nu este o pedeapsă; momentul juridic al «satisfacerii» lipsește cu 


desăvârșire din Taina Mărturisiri. Ea este o doctorie, iar părintele duhovnic 
caută raportul organic între cel bolnav și mijlocul de vindecare. Scopul 
epitimiei este să-l pună pe penitent în niște condiţii noi, în care să nu mai fie 
ispitit de păcat. Sfântul loan Gură de Aur spune: «Să nu întrebăm dacă rana 
a fost deseori legată, ci dacă oblojeala i-a fost de folos. Numai starea 
bolnavului ne arată dacă a venit timpul să-i scoatem feșele». Așadar, nu se 
urmărește ispășirea unor fapte, ci secarea izvorului lor”.85 

În clipa iertării și dezlegării păcatelor, prin rugăciunea preotului sunt 
iertate de către Hristos „greșelile cele de voie și fără de voie, știute și neștiute, 
cele din noapte și cele din zi, cele făcute cu lucrul, cu cuvântul și cu gândul”, 
creștinul fiind împăcat și unit cu Biserica lui Hristos.86 

În dezlegarea și iertarea păcatelor se arată lucrător harul tămăduitor 
al lui Hristos, care nimicește și înlătură cu totul bolile credinciosului, reface 
puterile sufletului și-i redă vindecarea și harul primite la Botez, de la care s- 
a îndepărtat prin păcatele sale. 

Momentul iertării păcatelor este absolut necesar pentru vindecarea 
reală și profundă a creștinului. Simpla mărturisire a păcatelor îl ușurează, cu 
siguranță, pe cel bolnav, dar păcatele, exteriorizate și obiectivizate astfel, 
continuă totuși să aibă o anumită forță și numai dezlegarea sacramentală, 
care prin milostivirea și iertarea lui Dumnezeu le nimicește cu totul, poate să 
le taie orice putere asupra omului. Căci nu este de ajuns să-i spui doctorului 
că ești bolnav și că suferi de cutare și cutare rău, ca să te vindeci. Și nici numai 
cuvintele de îmbărbătare ale acestuia și simplele sale sfaturi nu sunt de ajuns, 
chiar dacă sunt și ele de un oarecare folos pentru vindecarea celui bolnav. 
Numai atunci când răul a fost scos din rădăcină, putem spune că într-adevăr 
ne-am vindecat. Prin dezlegarea păcatelor, omul este sigur că bolile de care 
a suferit au pierit cu totul și i se dă garanţia iertării tuturor păcatelor sale de 
către Dumnezeu. Atunci credinciosul simte o eliberare lăuntrică și își 
regăsește pacea și bucuria duhovnicească. 

La spovedanie, creștinul nu este stăpânit numai de părerea de rău 
pentru păcatele făcute, ci și de dorinţa vie de a-și regăsi nevinovăția firii sale 
restaurată prin Botez, pierdută prin păcat, și de voinţa de a păși din nou pe 
căile Domnului, în deplină curăţie. Taina spovedaniei apare astfel ca 
orientată spre viitor; ea îl scoate pe om din cursele păcatului, îl face liber și 
nesupus răului din trecut, stăpân pe sine. Ea îi redă puterile primite prin 
Botez și Mirungere, îi reînnoiește întreaga ființă, îl face din nou, în Hristos, 
stăpân al vieţii sale și în stare să înainteze întru înnoirea vieții pe calea care 
duce la sănătate, la mântuirea în Hristos și la dobândirea harului 
îndumnezeitor. Sfânta Taină a Mărturisirii este, ca și Botezul, desigur cu altă 


85 L'Orthodoxie, p. 291. 
se Molitfelnic, p. 67; Rugăciune de pocăință, în Carte de rugăciuni, ed. 1980, p. 73. 


intensitate, o slujbă a înnoirii omului, în care Adam cel vechi este dat morții, 
iar faptele răutăţii se risipesc odată cu trecutul păcătos, uitat și părăsit cu 
totul, pentru ca să reînvie omul cel nou, născut în apa Botezului. 

După primirea iertării, creștinul sărută crucea, semn al biruinţei lui 
Hristos asupra păcatului, bolii și morţii, și Evanghelia, prin care ni s-a vestit 
viața cea nouă în Hristos. 

Prin iertarea păcatelor, creștinul este împăcat și unit cu Biserica cea 
sfântă a lui Hristos. Păcatul îl despărţise de trupul lui Hristos, îl lipsise de 
revărsarea harului și de comuniunea cu sfinţii, de comunitatea bisericească. 
Sfânta Taină a Mărturisirii desființează această separare patologică de 
Dumnezeu și de fraţii în Hristos, scoțându-l pe creștin din însingurarea 
aducătoare de moarte. Acesta revine astfel la deplina împărtășire din taina 
sfântului altar și din „taina fratelui”, întorcându-se la starea de fiu al lui 
Dumnezeu. Reîntors la izvorul harului, de care se îndepărtase prin păcat, 
omul își poate urma în Duhul Sfânt creșterea teantropică, până la starea 
bărbatului desăvârșit în Hristos, Cel ce este arhetip al firii noastre, pildă și 
pricinuitor al sănătății și sfințeniei omului. 


5. Euharistia 


Euharistia este cea mai mare taină, mai presus decât oricare alta.57 
„Mai încolo de ea nu se mai poate merge, nici nu se mai poate adăuga ceva”.88 
Cu adevărat ea este „taina care cuprinde în sine mulțimea darurilor și 
leacurilor dumnezeiești”,59 prin această taină neprimindu-se, ca în toate 
celelalte, „darurile Duhului Sfânt, oricât de bogate ar fi ele, ci pe Însuși 
Vistiernicul acestor daruri, comoara întru care încape toată bogăţia 
darurilor”;% „este vorba chiar de dobândirea Celui Înviat”;* „noi nu ne 
cuminecăm cu vreo bunătate de a Lui, și nici nu ne împărtășim cu vreo rază 
sau cu vreo strălucire din discul Soarelui dumnezeiesc, ci din însuși discul 
acesta”.92 De aceea, această taină este cea mai desăvârșită dintre toate tainele 
și toate celelalte spre ea tind.% 

Împărtăşindu-se cu trupul și sângele lui Hristos, în Care locuiește 
trupește toată plinătatea Dumnezeirii (Col. 2, 9), omul ÎI primește pe Însuși 


87 Sf. Nicolae Cabasila, Despre viaţa în Hristos, IV, 60. 
55 Ibidem, 3. 

59 sf. Teodor Studitul, Antireticul, IV, 9, PG 99, 340. 
90 sf. Nicolae Cabasila, Despre viața în Hristos, IV, 1. 
9 Ibidem. 

92 Ibidem, 8. 

9 Ibidem, 67. 


Dumnezeu în sufletul și în trupul său.9 Euharistia nu-l face pe om asemenea 
lui Hristos, precum celelalte Sfinte Taine, ci cu adevărat îl hristifică: „Cel ce 
mănâncă trupul Meu și bea sângele Meu rămâne întru Mine și Eu întru el” 
(In 5, 56). Trupul și sângele lui Hristos se răspândesc în toate mădularele 
noastre, și noi devenim „hristofori”;%5 „astfel, după cuvântul întru tot 
fericitului Petru (2 Pt 1, 4), ne facem «părtași dumnezeieștei firi»”, spune mai 
departe Sfântul Chiril al Ierusalimului. Prin această Sfântă Taină, 
„Dumnezeu se unește cu firea noastră cea stricăcioasă pentru a îndumnezei 
în acest fel omenitatea, prin primirea ei la părtășia cu divinitatea”, scrie 
Sfântul Grigorie de Nyssa,%7 adăugând: „Căci, după cuvântul Apostolului, 
după cum «puţin aluat dospește toată frământătura», tot așa și acest Trup, 
făcut nemuritor prin puterea lui Dumnezeu, odată introdus în noi, schimbă 
și transformă întregul nostru trup după măsura Aceluia”.98 

Prin această Sfântă Taină i se dă omului „o hrană nouă și proprie 
nașterii celei de-a doua”.% „În toate privinţele această Taină este desăvârșită, 
scrie Sfântul Nicolae Cabasila, și nu există niciuna dintre trebuințele 
credincioșilor pe care să nu o poată ea mulțumi cu toată deplinătatea”.190 

De aceea Sfinții Părinţi nu numai că văd în ea leac și doctorie,!*! ci o 
socotesc chiar leacul prin excelență, care vindecă toată relele legate de păcat. 
„Nu este boală care să nu dea înapoi prin puterea acestei doctorii. Ea stinge 
toată boala”, spune Sfântul loan Gură de Aur.!%2 „După ce am gustat o dată 
din stricăciunea însăși a firii, avem nevoie de Cel care pe toate le unește, 
pentru ca, odată luând în noi acest leac, să alunge influența primejdioasă a 
otrăvii de mult timp înrădăcinată în trupul nostru. Ce leac poate fi acesta? 
Nu altul decât acel Trup minunat care a biruit moartea și care s-a făcut izvor 
al vieţii noastre”, scrie Sfântul Grigorie de Nyssa.'% Sfântul Nicolae Cabasila 
numește Euharistia „singurul leac împotriva răutăților firii omenești”.!94 „De 
aceea alergăm la acest leac nu numai o dată, ci mereu (...); căci mâna 


94 Ibidem, 26. 

95 Sf. Chiril al lerusalimului, Cateheze mistagogice, IV, 3.. 

96 Ibidem. 

97 Marele cuvânt catehetic, 37. 

98 Ibidem. 

99 Sf. loan Damaschin, Dogmatica, IV, 13. 

190 Despre viaţa în Hristos, IV, 34. Cf. 1, 3,7. 

101 Cf. Sf. Ignatie Teoforul, Epistola către Efeseni, XX, 2. Clement Alexandrinul, Cuvânt de 
îndemn către elini, X, 106, 2. Sf. Nicolae Cabasila, Despre viața în Hristos, IV, 35, 55. Sf. Grigorie 
de Nazianz, Cuvântări, VIII, 18. Sf. loan Casian, Convorbiri duhovnicești, VII, 30. 

192 Omilii la Matei, IV, 9. 

193 Marele cuvânt catehetic, 37. 

194 Despre viaţa în Hristos, IV, 23. 


ajutătoare a doctorului trebuie să ne fie cât mai la îndemână ca să poată 
vindeca materia noastră atunci când vrea să se strice”.1% „Împărtășirea cu 
preacuratele și de viață făcătoarele Tale Taine să-mi fie spre tămăduirea 
sufletului și a trupului”, Îi cere creștinul lui Hristos înainte de împărtășire, 
într-o rugăciune alcătuită de Sfântul Vasile cel Mare.1%6 Aceeași rugăminte se 
face și în prima rugăciune de după împărtășanie.!*7 lar în altă rugăciune, a 
Sfântului loan Gură de Aur, creștinul cere ca împărtășania să-i fie „spre 
însănătoșirea smeritului meu suflet și trup”.1% Sfântul loan de Gaza, vorbind 
despre Sfintele Taine spune: „Pe cei păcătoși care se apropie de Sfintele Taine 
ca niște răniți și ca unii ce cer milă, pe aceștia Domnul îi tămăduiește”.199 
Trupul și sângele lui Hristos, răspândindu-se în trupul și sufletul celui 
care le primește prin Sfânta Împărtășanie și amestecându-se cu ele,"0 
lucrează cu putere tămăduitoare în întreaga ființă a omului. Ele curăță 
sufletul și trupul" de toată întinăciunea păcatului," îl vindecă pe om de 
bolile patimilor care s-au abătut peste el din pricina negrijii sale de a viețui 
potrivit darurilor primite la Botez. Căinţa și lupta împotriva păcatului 
contribuie desigur la tămăduirea omului, dar ele nu sunt de ajuns și nu aduc 
niciun folos dacă nu sunt însoţite de leacul desăvârșit care este Euharistia."3 
Trupul și sângele lui Hristos, arată Sfântul Nicolae Cabasila, „îndreaptă 
chipul Său în noi ori de câte ori dă semne că vrea să se strice”,"4 „reînnoiește 


nN2 


frumuseţea noastră sufletească de altădată”,"5 „vindecă materia noastră 


atunci când vrea să se strice”n6 


și „întărește iarăși voința atunci când este 
îndoielnică”."7 Preacuratele Taine unifică făptura omenească dezbinată și 
sfâșiată de păcat, aducând-o la integritatea inițială. „După ce am gustat din 
otrava care a dus la stricăciunea (dezbinarea) firii noastre, avem nevoie de 


Cel care pe toate le unește”, scrie Sfântul Grigorie de Nyssa, vorbind despre 

Euharistie."S Așa cum vedem din rugăciunile de dinainte și de după 
împărtășire, Preacuratele Taine au puterea de a lumina cugetul omului," de 


a alunga gândurile răutății!2e 


și de a fi stavilă relelor obiceiuri.2! De 
asemenea, ele îl feresc pe creștin de tot răul și de toată lucrarea diavolească,'%2 
aducând mântuirea sufletului și a trupului.'%3 

Ele sunt adevărată hrană pentru suflet și trup,'2+ le ţin în viață,'%5 le 
întăresc'26 și le fac mai puternice! și aduc „împăcarea puterilor sufletești”.128 
În vreme ce înstrăinarea de Dumnezeu i-a adus omului moartea, această 
Sfântă Taină îl repune pe om în starea de comuniune cu Dumnezeu și îi redă 
viaţa (cf. In 6, 57), fiind cu adevărat singurul izvor de viaţă dătător (cf. In 6, 
ŞI și 53-54). „A aduce iarăși la viață pe cei care au murit din cauza păcatelor, 
așa ceva numai Împărtășania poate face”, scrie Sfântul Nicolae Cabasila.29 
Primind prin Preasfânta Taină pe Însuși Cel care este pricinuitorul vieţii și 
Viaţa însăși, făptura omului primește belșug de viață, căci Îl primește pe 
Însuși Dumnezeu (In 6, 57) și viaţa dumnezeiască. „(Omul) trăiește nu numai 
în urma mâncării firești, cu care ne hrănim, căci aceasta nu ne dă prin sine 
viaţă (...), în timp ce Pâinea vieţii este însăși viaţa, care face vii pe cei ce gustă 
dintr-însa”. „Hrana trupească se preschimbă... în sânge hrănitor; în 
Împărtășanie lucrurile stau chiar dimpotrivă: Însăși Pâinea vieţii schimbă, 
preface și umple de viață pe cel ce se împărtășește”.'3% Împărtășania îi dă 
omului viaţa cea veșnică (In 6, 51-58),%3' făcându-l nestricăcios și nemuritor.!% 
De aceea Clement Alexandrinul numește Euharistia „leacul (Qapuokov) 
nemuririi”,'3 la fel ca Sfântul Ignatie Teoforul,'34 care adaugă: „și doctorie 

pentru a nu muri, ci a trăi veșnic în lisus Hristos”.135 
6. Maslul 


Taina Maslului, numită și taina „untdelemnului sfinţit”, este o taină 
destinată creștinilor bolnavi. 

Întâlnim această Sfântă Taină în Evanghelii, numeroase vindecări 
făcute de Sfinţii Apostoli fiind legate de ea: „Ungeau cu untdelemn pe mulți 
bolnavi și-i vindecau” (Mc. 6, 13). Apostolul lacov vorbește despre ea și 
îndeamnă la folosirea ei în Biserică, spunând: „Este cineva bolnav între voi? 
Să cheme preoții Bisericii și să se roage pentru el, ungându-l cu untdelemn, 
în numele Domnului. Și rugăciunea credinței va mântui pe cel bolnav și 
Domnul îl va ridica și de va fi făcut păcate, se vor ierta lui” (lac. 5, 14-15). 
Biserica a perpetuat această practică apostolică, ungând cu untdelemn sfințit 
nu numai pe cei care stau să moară, ci pe toţi cei care doresc aceasta, chiar 
dacă ei nu sunt grav bolnavi, iar această ungere se poate face ori de câte ori 
este nevoie. Ea se adresează în primul rând celor care suferă de boli trupești, 
dar are și menirea de a vindeca bolile sufletești, și de aceea o prezentăm aici, 
alături de celelalte mijloace de tămăduire a sufletului. Biserica Ortodoxă Rusă 
aplică ungerea cu untdelemn sfinţit în cadrul Tainei Maslului tuturor 
credincioșilor în Joia Mare, iar în Biserica Ortodoxă Greacă se săvârșește 
curent această Sfântă Taină în casele creștinilor și este administrată chiar în 
lipsa oricărei boli trupești; numeroase evhologhii vechi cer, de altfel, ca toți 
cei care participă la această slujbă să fie unși cu untdelemn sfințit. 

În mod obișnuit, Maslul este săvârșit de un sobor de șapte preoți, 
bătrânii (mpeofurepo) Bisericii despre care vorbește Apostolul Iacov. Vom 
menţiona doar aspectele semnificative ale acestei slujbe, care cuprinde în trei 
mari părți.156 

Prima parte constă într-o „slujbă de mângâiere” (napaxAno!ic) pentru 
cel care va primi Sfânta Taină. 

A doua parte are drept scop sfinţirea untdelemnului care se folosește 
pentru ungere. După ce s-au rugat „ca să se sfințească untdelemnul acesta 
prin lucrarea și venirea Sfântului Duh”, cei șapte preoţi, pe rând, rostesc 
următoarea rugăciune: „Doamne, care cu mila și îndurările Tale tămăduiești 
zdrobirile sufletelor și ale trupurilor noastre, Însuţi Stăpâne, sfințește 
untdelemnul acesta, ca să fie celor ce se vor unge din el spre tămăduire și spre 
izbăvirea de toată patima și întinăciunea trupului și a sufletului și de toată 


135 Epistola către Efeseni, XX, 2. 

136 Descrierea detaliată și textul complet al slujbei pot fi găsite în Molitfelnic, În cazuri 
speciale, se admite săvârșirea slujbei de către trei, doi sau, în cazuri excepționale, chiar de către 
un singur preot. 


răutatea”. 

A treia parte a slujbei constă în ungerea celui bolnav de către fiecare 
preot. 

Fiecare dintre ungeri este precedată de citirea unor texte din 
Epistolele Sfinților Apostoli și din Sfânta Evanghelie; pentru aceste 
paisprezece citiri, Biserica folosește texte din Sfânta Scriptură care istorisesc 
vindecări minunate ale bolilor, care-l privesc deopotrivă pe cel bolnav și pe 
cei din preajma lui.157 

Apoi fiecare dintre preoţii care-l ung pe cel bolnav rostește o 
rugăciune. Cele șapte rugăciuni, diferite, ocupă un loc esenţial în cadrul 
slujbei. Ele arată iubirea și milostivirea pe care Dumnezeu le-a arătat-o 
întotdeauna oamenilor, îi cer să-l ţină în viață pe cel bolnav, să-i ușureze 
suferințele, să-l vindece și să-l întărească trupește, dar mai ales și mai presus 
de orice 1 se cere lui Dumnezeu iertarea păcatelor lui, întărirea sufletească, 
mântuirea și sfințirea, înnoirea întregii sale ființe și a vieţii în Hristos. Fiecare 
rugăciune insistă în mod special pe una dintre aceste cereri, dar toate pun 
mângâierea sufletească alături de cea trupească și leagă vindecarea 
sufletească de cea trupească și, fără a o pune mai prejos pe cea din urmă, toate 
o arată ca fundamentală și mai importantă pe cea dintâi. 

Urmează ungerea, însoţită de această rugăciune: „Părinte Sfinte, 
doctorul sufletelor și al trupurilor, care ai trimis pe Unul-Născut Fiul Tău, 
Domnul nostru lisus Hristos, să vindece toată boala și să răscumpere din 
moarte, tămăduiește pe robul Tău acesta (N) de neputința trupească și 
sufletească ce l-a cuprins și-l fă să vieze prin harul Hristosului Tău (...) Că Tu 
ești izvorul tămăduirilor, Dumnezeule, Dumnezeul nostru”. 

Apoi cei șapte preoți, împreună, pun Sfânta Evanghelie deschisă pe 
capul celui bolnav, rostind o rugăciune de pocăință, prin care 1 se cere lui 
Dumnezeu iertarea păcatelor lui. Întreaga slujbă de altfel are un caracter 
penitenţial, care se explică prin faptul că această Sfântă Taină are drept scop 
nu numai vindecarea bolilor trupești, ci și — așa cum am arătat - tămăduirea 
bolilor sufletești și iertarea păcatelor, potrivit dublei semnificaţii a verbului 
(owlew) folosit de Sfântul Iacov: „Și rugăciunea credinței va mântui/va 
vindeca pe cel bolnav și Domnul îl va ridica și de va fi făcut păcate, se vor 
ierta lui”. 


137 Astfel, înainte de prima ungere se citesc: lac. 5, 10-16 și Le. 10, 25-37; înainte de cea de- 
a doua: Rom. 15, 1-7 și Lc. 19, 1-10; înainte de cea de-a treia: 1 Cor. 12, 27-13, 8 și Mt. 10, 1 și 5-8; 
înainte de cea de-a patra: 2 Cor. 6, 16-7, 1 și Mt 8, 14-23; înainte de cea de-a cincea: 2 Cor. 1, 8- 
n și Mt. 25, 1-13; înainte de cea de-a șasea: Gal. 5, 22-6, 2 și Mt. 15, 21-28; înainte de cea de-a 
șaptea: 1 Tim. 5, 14-23 și Mt. 9, 9-13. 


E 
Condiţiile subiective ale tămăduirii și sănătatea în Hristos 
1. Voința de a fi vindecat 


„Nu ne este de ajuns spre mântuire numai Botezul”, spune Sfântul 
Simeon Noul Teolog. Putem spune același lucru despre toate celelalte Sfinte 
Taine. Omul care se împărtășește de ele nu devine cu adevărat o nouă 
făptură, asemenea lui Hristos, decât dacă se deschide cu toată ființa sa 
harului care îi este dăruit prin Sfântul Duh, dacă își îndreaptă toate puterile 
și toată viața sa spre Dumnezeu. Altfel spus, pe lângă condiţiile obiective ale 
tămăduirii și îndumnezeirii noastre, care sunt Sfintele Taine, trebuie să existe 
condiţiile subiective, care sunt libera noastră participare personală, împreună 
lucrarea de bunăvoie cu harul primit. Sfintele Taine ne dăruiesc viața în 
Hristos, dar cu „strădania binevoitoare a omului”, scrie Sfântul Nicolae 
Cabasila,? adăugând că viaţa în Hristos stă într-o împreună-lucrare a lui 
Dumnezeu cu omul: „lucrarea pornește de la Dumnezeu, din partea noastră 
se adaugă bunăvoința. A Lui e propriu-zis săvârșirea, a noastră e dorința de 
împreună-lucrare”.3 

Dumnezeu, respectând libertatea omului, nu-i dă cu sila harul Său, ci 
numai dacă acesta vrea să-l primească și-l dorește cu toată ființa sa; el nu ia 
locul omului și nu acționează în locul lui. „Omul, scrie Sfântul Macarie 
Egipteanul, are, potrivit firii sale, voinţă liberă; pe aceasta o cere Domnul. El 
îi cere omului ca, în primul rând, să cunoască; cunoscând, să iubească; și, în 
sfârșit, iubind, să fie gata să împlinească voia Sa. Faptul însă că mintea este 
impulsionată, că suportă osteneli și că săvârșește o lucrare, nu aparține 
omului, ci harului lui Dumnezeu, care se dă celui ce vrea (să facă voia Lui) și 
crede (în El). Voința omului este deci un ajutor esenţial. Fără voinţa omului, 
Dumnezeu Însuși nu face nimic — deși poate —, din respect față de liberul 
arbitru. Prin urmare, lucrarea mântuitoare a Duhului depinde de voința 
omului”.+ Altfel spus, cu toate că vindecarea și mântuirea omului își au unicul 
izvor în Hristos și ne sunt dăruite doar în Biserică, prin Sfântul Duh, ele 
presupun totuși asentimentul și conlucrarea omului. Ele cer, cum spune 
Sfântul Macarie Egipteanul, ca „voia omului să concorde cu harul'.5 Ele se 


! Discursuri etice, X, 448. 

2 Despre viața în Hristos, 1, 66; Explicarea dumnezeieștei Liturghii, |, 2. 
3 Despre viața în Hristos, L, 16. 

4 Omilii duhovnicești (Col. 11), XXXVII, 10. 

5 Ibidem, XV, 5. 


lucrează prin sinergia dintre harul dumnezeiesc și strădania omenească.€ 


Sfântul Macarie spune că, dacă „sufletul (...) nu conlucrează cu harul 
Duhului, care se află în el, atunci este dezbrăcat de cinste și este îmbrăcat cu 
ocară, este îndepărtat de la izvorul vieţii, ca unul care s-a făcut nevrednic de 
acesta și de comuniunea cu Împăratul cel ceresc”.7 În toate Sfintele Taine, și 
în special la Botez, Dumnezeu revarsă harul Său în chip deplin asupra 
omului; iar omul trebuie să-l păstreze și să-l facă al său, să-l asimileze, să-l 
facă să rodească în el, deschizându-i-se în întregime, lăsându-se pătruns și 
transformat de har, supunându-i-se și punându-și ființa și existența în acord 
cu el.8 Vorbind despre Botez, Sfântul Diadoh al Foticeei spune: „renaștem 
prin apă (...), iar prin aceasta îndată ne curățăm și sufletul, și trupul, dacă 
venim la Dumnezeu de bunăvoie, din toată inima”.9 

Pe de o parte, omul trebuie să se străduiască să păstreze harul primit. 
Astfel, Sfântul Nicolae Cabasila scrie: „La începutul ei, această viață atârnă 
numai de atotputernicia Mântuitorului; dar a ne-o păstra pe mai departe 
întreagă și a rămâne vii în toată vremea desfășurării ei cere strădanie și din 
partea noastră; urmează că, spre a putea sta până la sfârșit în puterea 
harului.., se cer din partea noastră multe încordări și grele strădanii”.!9 
Aceasta nu înseamnă că harul primit la Botez s-ar putea lua de la om; el îi 
aparține de-acum prin fire, indiferent de evoluţia sa ulterioară, așa cum 
spune Sfântul Serafim de Sarov." Dar omul îl poate pierde. Sfântul Macarie 
Egipteanul explică astfel acest lucru: „Ar fi de neînțeles cum de s-a scris: «Nu 
stingeţi Duhul» (« Tes. 5, 19), dacă tu nu l-ai stinge atunci când, neglijent 
fiind, voinţa ta nu se acordă cu EI”.2 

Pe de altă parte, omul trebuie să se străduiască să sporească harul. 
Aceasta nu înseamnă că harul i-ar fi dat omului cu măsură, doar în parte. La 
Botez, creștinul primește plenitudinea harului."3 Rămâne însă ca el însuși să 
se dezvolte în conformitate cu harul, să stăruiască în har și să se lase pătruns 


6 Cu privire la semnificaţia acestei noţiuni, locul și importanţa ei în tradiţia teologică și 
ascetică ortodoxă, a se vedea: V. Lossky, Theologie mystique de l'Eglise di Orient, Paris, 1944, p. 
194-196. M. Lot-Borodine, La deification de homme. Paris, 1970, p. 216-222. Termenul sinergie 
este frecvent folosit de Sfinţii Părinţi, mai ales de Macarie Egipteanul, Marcu Ascetul, Nicolae 
Cabasila. 

7 Omilii duhovnicești (Col. II), XV, 2. 

5 Cf. Sf. Nicolae Cabasila, Despre viața în Hristos, 1, 16. Sf. Macarie Egipteanul, Omilii 
duhovnicești (Col. Il), IX, 7. 

9 Cuvânt ascetic în 100 de capete, 78. 

19 Despre viaţa în Hristos, VI, 1. 

1! Convorbirea cu Motovilov. 

12 Omilii duhovnicești (Col. 11), XXVII, 9. 

13 Cf. Sf. Marcu Ascetul, Despre Botez, Răspunsurile 5, 6, 7, 17. 


de el. Sfântul Grigorie de Nyssa arată că „schimbarea vieții noastre dobândită 
prin Botez nu-i propriu-zis o schimbare dacă noi rămânem tot în starea în 
care am fost”,4 și chiar ajunge să spună că, dacă omul „duce după primirea 
tainei o viaţă la fel cu aceea dinaintea ei”, dacă nu se străduiește ca toată ființa 
sa și întreaga lui viață să fie conforme cu chipul lui Dumnezeu restaurat prin 
Botez, atunci „apa (Botezului) e numai apă, pentru că nu se vede nicăieri în 
cel nou născut nicio urmă de dar al Duhului”.i5 

Altfel spus, omul trebuie să împlinească și să desăvârșească în mod 
personal și prin libera sa voie, în întreaga sa ființă și în toată viața sa, darurile 
sădite în firea sa prin har, căci, după cum scrie Sfântul Grigorie de Nyssa: „Nu 
poţi fi ceea ce n-ai ajuns”.€ Sfântul Diadoh al Foticeei, la rândul său, spune 
că prin Botez harul cel sfânt aduce două bunuri: cel dintâi, care se dăruiește 
deîndată, este restaurarea chipului lui Dumnezeu din om, iar al doilea, care 
este ajungerea la asemănarea cu Dumnezeu, „așteaptă să înfăptuiască aceasta 
împreună cu noi'.!7 

Dintre toți Sfinţii Părinţi, Sfântul Marcu Ascetul este fără îndoială cel 
care a afirmat cu cea mai mare tărie și în modul cel mai direct toate acestea, 
mai ales în tratatul său despre dumnezeiescul Botez.!5 El insistă asupra 
faptului că „Sfântul Botez este desăvârșit”? prin el, omul primește harul 
desăvârșit al Sfântului Duh,** curățarea deplină,” eliberarea din robia 
păcatului” și sfințirea întregii sale ființe.?3 Dacă după Botez noi continuăm 
să păcătuim și să viețuim în chip pătimaș, dacă și după aceea suferim din 
pricina răului și suntem bolnavi cu sufletul, aceasta nu se datorează câtuși de 
puțin urmărilor păcatului strămoșesc, căci am fost spălați de acestea, și nici 
tiraniei diavolului, de vreme ce am fost scoși de sub stăpânirea lui. Numai din 
pricina lipsei noastre de grijă ni se întâmplă toate acestea și noi suntem deci 
răspunzători pentru ele. Harul care ni s-a dat este cu totul desăvârșit, noi 
suntem cei nedesăvârșiți față de el.*+ Harul pe care-l avem în chip deplin nu 


14 Marele cuvânt catehetic, 40. 

15 [bidem. 

16 jbidem. Cât priveşte distincţia precedentă, a se vedea Sf. Maxim Mărturisitorul, 
Răspunsuri către Talasie, 6, PGgo, 280CD. 

17 Cuvânt ascetic în 100 de capete, 89. 

18 Amintim că prin Botez Sf. Marcu Ascetul înțelege în general, ca toţi Sf. Părinţi, de altfel, 
ansamblul celor două Taine: Botezul propriu-zis și Mirungerea. 

19 Despre Botez, Răspunsul 2. 

29 Ibidem, Răspunsurile 5, 6, 17; Despre cei ce cred că se îndreptează din fapte, 61. 

21 Cf. Despre Botez, Răspunsurile 2 și 5. 

22 [bidem, Răspunsurile 2, 3, 5. 

23 Cf. ibidem, Răspunsul ș. 

24 Cf. ibidem, Răspunsul 5. 


se face vădit și nu devine lucrător decât pe măsura credinței și nădejdii 
noastre și, în general, pe măsura împlinirii poruncilor.?5 La Botez, Dumnezeu 
ne-a dăruit plenitudinea harului Său, care locuiește în chip tainic în noi, fără 
a ne impune săvârșirea binelui. Respectând libertatea noastră, El nu ne silește 
să-l primim roadele.26 Omul este deplin curățat prin Botez, dar îi rămâne 
libertatea de a păcătui; iar dacă păcătuiește, el ajunge întinat ca mai înainte.27 
De aceea, omul trebuie să lupte ca să nu se mai întoarcă la cele dinainte și să 
nu mai cadă în păcat și în patimi.28 Greșelile care se fac după Botez nu se 
datorează vreunei nedesăvârșiri a acestuia, ci se fac din pricina lipsei noastre 
de credință și din lipsa de grijă faţă de lucrarea poruncilor.29 Pe noi înșine 
trebuie să ne învinuim pentru păcatele noastre, iar nu pe Adam sau pe diavol, 
căci prin Botez am fost cu totul eliberați de înclinarea spre rău moștenită prin 
păcatul lui Adam3* și de tirania diavolului.3* Având deplină libertate, păcatele 
pe care le facem după Botez sunt „abateri ale libertăţii”.3> După Botez, noi 
suntem în continuare supuși ispitei,33 iar aceasta nu ține de noi, căci vine de 
la diavol, și nu suntem răspunzători pentru ea,3+ dar ţine de noi să i ne 
împotrivim și să lepădăm momelile lui și orice răsărire de gând rău. Și cu 
adevărat suntem cu totul liberi în fața ispitei,35 căci prin Botez ni s-a dăruit 
puterea de a rezista atacurilor Satanei și de a birui ispita.3€ Dacă nu primim 
gândurile răutăţii, ele nu ne pot atinge și nici nu pot stărui în noi.77 lar de 
cădem în ispită, cu voia noastră cădem. 

Păcatul lucrează și după Botez în noi pentru că am ales să-l iubim38 și 
din pricina lipsei noastre de grijă.39 Lucrarea răului în noi are numai două 
cauze: părăsirea poruncilor și faptele rele făcute cu voia noastră după Botez. 
Ferirea cu totul de rău este cu putinţă prin harul Botezului, căci am primit 


25 Cf. ibidem. 

26 Cf. ibidem, Răspunsurile 2 și 5. 
27 Despre pocăință, 12. 

= Ci Despre Botez, 3. 

29 Cf. ibidem, 2. 

39 Cf. ibidem, Răspunsurile 10 și n. 
31 Cf. ibidem, 2, n. 

32 Cf. ibidem, 5, 9. 

33 Cf. ibidem, 13. 

34 Cf. ibidem, 17. 

35 Cf. ibidem, 16. 

36 cf ibidem, u. 

37 Cf. ibidem, n. 

38 Cf. ibidem, u, 14. 

39 Cf. ibidem, B. 

40 Cf. ibidem, ş. 


spălarea păcatelor și eliberarea de sub tirania diavolului, dar păstrarea 
curăției care ne-a fost dăruită cere împotrivirea la ispite și împlinirea 
poruncilor, în duhul credinței și al nădejdii. 

Tot astfel, punerea în lucrare a harului sfințitor și îndumnezeitor care 
ne-a fost dat în chip desăvârșit, dar tainic (uvoriwc), la Botez cere și ea 
strădanie din partea noastră. El se arată lucrător (evepywc) și își vădește 
roadele pe măsura credinţei noastre," a nădejdii? și a împlinirii poruncilor.8 
Astfel, dacă harul nu poate spori în noi — căci este cu totul desăvârșit și nimic 
nu-i lipsește, care să-i poată fi adăugat prin strădaniile noastre -, noi putem 
spori în har. Virtuţile la care ajungem nu sunt decât o dezvăluire din ce în 
ce mai amplă a harului de la Botez, prin împlinirea poruncilor.4% 


Același lucru îl putem spune și despre Euharistie; cu toate că prin ea 
creștinului îi este dat în chip deplin Însuși Hristos, Care pătrunde în toate 
mădularele trupului și în toate puterile sufletului, ea nu acționează automat 
și oarecum magic. Nici în acest caz Dumnezeu nu-l silește pe om, lucrarea 
Tainei fiind legată de dispoziția duhovnicească a celui care o primește; ea are 
putere prin sine, dar aceasta nu se manifestă decât dacă cel care s-a împărtășit 
este pregătit să o primească așa cum se cuvine. Rugăciunile dinainte de 
împărtășire4€ subliniază chiar că cel care „se împărtășește cu nevrednicie, 
osândă sieși mănâncă și bea”. Și tot aceste rugăciuni, ca și cele de după 
împărtășire, îl cheamă pe creștin să se deschidă cu toată ființa sa spre 
primirea Celui de care se împărtășește, ca să se învrednicească de lucrarea Sa 
tămăduitoare și sfințitoare și ca să-și împroprieze harul primit prin Sfânta 
Taină. Ca și harul Botezului, și harul Euharistiei se dă în chip deplin tuturor 
celor care se împărtășesc de el, dar lucrarea lui se arată în fiecare după 
vrednicie și în măsura împlinirii poruncilor.?7 De aceea, spune Sfântul 
Nicolae Cabasila, sunt unii „oameni care mai păstrează semnele bolii și 
urmele rănilor, dacă la vremea lor nu s-au îngrijit destul de aceste răni și dacă 
sufletul nu le-a fost pregătit pe cât de mare era puterea de vindecare a harului 


4 Cf. ibidem, 5. 

4 Ibidem. 

45 Cf. ibidem. 

44 Cf. ibidem, 17. 

45 Cf. ibidem, ş. Cf. Răspunsul 17, care este o recapitulare a acestei concepții. Sf. Simeon 
Noul Teolog, după cum vom arăta în continuare, are o concepţie asemănătoare, pe care o aflăm 
mai ales în Discursurile sale etice, XIII, 236-250. 

46 CE, Molitfelnic. 

47 Cf. Sf. Maxim Mărturisitorul, Cele două sute de Capete despre cunoștința de Dumnezeu 
și iconomia întrupării, II, 56. 


luat”.48 


Lucrul acesta este valabil pentru toate celelalte Sfinte Taine. Astfel, 
Sfântul Maxim spune, vorbind în mod general, că „fiecare dobândește după 
măsura credinței lui arătarea lucrării harului. Așa încât fiecare își este 
distribuitorul propriu al harului”.49 Putem zice, atunci, odată cu Sfântul loan 
Gură de Aur: „Odată primit harul, de noi și de vrednicia noastră depind 
păstrarea lui și arătarea lucrării sale”.59 


Nu este de-ajuns că există un Doctor atotputernic, care poate să 
vindece orice boală, pentru ca omul să fie ipso facto izbăvit de suferințele 
sale; mai trebuie ca omul să alerge către EI și să-l ceară ajutorul; dar mai întâi 
de toate trebuie să dorească cu toată puterea să se vindece. Pentru a dobândi 
de la Hristos tămăduirea bolilor sale, este necesar ca omul să voiască cu 
adevărat să se facă sănătos. El trebuie să se întoarcă spre EI și să-L cheme în 
ajutor, căci, cum spune Sfântul loan Gură de Aur, „Hristos, dumnezeiescul 
Doctor, nu ne vindecă fără voia noastră”.” Iar Fericitul Teodoret al Cirului 
spune și el: „Doctorul sufletelor nu-i silește pe cei care nu vor să se folosească 
de leacurile Sale”.5 De aceea este cu totul de trebuință ca mai întâi de toate 
omul să ia seama la starea sa, să-și vadă limpede bolile și, cunoscându-le, să 
nu se întoarcă de la Cel care singur poate să-l vindece. „Celor ce-și caută într- 
adevăr vindecarea, scrie Sfântul loan Casian, nu le pot lipsi leacurile din 
partea acelui adevărat medic al sufletelor, mai ales celor care nu și-au 
disprețuit prin deznădejde și nepăsare bolile, nu și-au ascuns primejdiile 
rănilor și nici n-au respins cu minte necugetată leacul, ci, față cu slăbiciunile 
căpătate din neștiință, rătăcire sau trebuință, cu minte smerită și totuși 
prevăzătoare, au alergat la Medicul cel ceresc”.53 

Nu există nicio suferință pe care Dumnezeiescul Doctor să n-o poată 
vindeca; e de ajuns ca omul să-l ceară ajutorul și să I se încredinţeze cu totul, 
și va fi deîndată izbăvit de boală. „Nu sunt rănile tale mai mari decât știința 
Doctorului. Lasă-te cu credinţă în grija Lui, arată-l Lui răul care te macină”, 
îndeamnă Sfântul Chiril al lerusalimului.54 Tot așa spune și Sfântul Vasile cel 
Mare: „Marele Doctor al sufletelor e gata să vindece și răul tău (...) Dacă tu te 
dai pe tine însuți, El nu va mai sta la îndoială”.55 Sfântul Macarie Egipteanul 


48 Despre viața în Hristos, IV, 55. 

49 Răspunsuri către Talasie, 54, PG 9o, 516D. 
59 Cateheze baptismale, V, 24. 

5! Omilii la Matei, XXVIII, 4. 

52 Tratamentul bolilor elinești, V, 4. 

53 Convorbiri duhovnicești, XIX, 12. 

54 Cateheze baptismale, II, 6. 

55 Epistole, XLVI, 6. 


arată și el că prima condiţie ca să te vindeci este să te duci la doctor: „Dacă 
cel orb n-ar fi strigat, iar femeia bolnavă de curgerea sângelui n-ar fi alergat 
către Domnul, n-ar fi dobândit vindecarea”.56 Și tot el arată că oricare om, 
chiar și cel slăbit cu totul de boală, poate să facă aceasta: „Cel lovit de boală 
și cuprins de fierbințeală și care zace în pat, fără să mai poată lucra ceva din 
cele trebuincioase, totuși vorbește despre ele și mintea nu-i stă pe loc, ci-și 
vede de gândurile ei (...) și chiar dacă el nu se poate mișca, întreabă totuși 
unde ar putea găsi un doctor bun și-și trimite prietenii să-l aducă la el. Tot 
așa, sufletul căzut după călcarea poruncii în boala patimilor și rămas fără 
nicio putere, dacă se apropie de Domnul, dacă crede cu tărie că va primi 
ajutor de la EI și dacă se căiește de viaţa sa rea și păcătoasă de mai înainte, 
chiar dacă este răpus de boala păcatului și nu mai poate împlini poruncile 
care duc la viața cea adevărată, totuși nu-i lipsește puterea de a se îngriji 
pentru viața sa și poate să-L strige din adâncul inimii pe Domnul, singurul 
Doctor care poate cu adevărat să-l vindece”.57 

Într-un cuvânt, cel care voiește să se tămăduiască nu are un lucru greu 
de făcut.58 Sfântul loan Gură de Aur arată că simpla dorință și voinţa de a ne 
însănătoși sunt de ajuns pentru a dobândi de la Hristos vindecarea sufletului 
nostru, de care trebuie să ne îngrijim mai întâi de toate; dar noi ne străduim 
să scăpăm mai curând de bolile trupești, care din punct de vedere 
duhovnicesc sunt mai puţin dăunătoare și a căror tămăduire cere mult 
zbucium și multă osteneală: „Nu este totdeauna ușor să lecuiești relele 
trupești, dar repede și ușor poți tămădui bolile sufletului. Pentru neputinţele 
trupului, e nevoie de doctorii scumpe și mulți bani; vindecarea sufletului nu 
cere nici drumuri lungi de făcut, nici bogăție. Câtă osteneală nu ne dăm 
pentru a lecui rănile care ne fac să suferim (...) Pentru cele ale sufletului, n-ai 
nevoie de nimic din toate acestea; ajunge să vrei, ajunge să dorești din toată 
inima să te vindeci, și toate intră în bună rânduială (...). Căci Hristos, Domnul 
nostru, a vrut ca această parte a noastră, cea mai de preţ și cea mai de 
trebuință, să poată fi ușor tămăduită, fără nicio cheltuială și fără durere (...). 
Când e vorba de trupul nostru, nu precupețim nimic, dăm bani grei, chemăm 
mulți doctori, îndurăm cele mai cumplite dureri, cu toate că neputinţele lui 
nu sunt atât de supărătoare. lar de suflet nu ținem seama și nu ne îngrijim 
defel de el, cu toate că pentru asta n-avem nevoie nici de bani, nici nu trebuie 
să tulburăm liniștea altcuiva și nici nu trebuie să suferim vreo durere; ci 
simpla hotărâre și voia noastră sunt de ajuns, pentru ca el să-și recapete 
sănătatea”.59 


56 Omilii duhovnicești (Col. II), XX, 8. 

57 Omilii duhovnicești (Col. 111), XXVII, 2, 4. 

58 Cf. Sf. Simeon Noul Teolog, Cateheze, XVII, 25-29. 
59 Omilii la statui, VIII; 3. 


Voința de vindecare trebuie să se arate nu numai în chemarea în 
ajutor a Doctorului, ci și în urmarea tratamentului. Când cel bolnav vine la 
doctor, trebuie să păzească cele poruncite de el”, spune Sfântul Varsanufie,60 
adăugând: „Cel ce vine la doctor, de nu se pune în rânduială după porunca 
lui, nu se poate izbăvi de boală”.* Sfântul loan Gură de Aur insistă și el asupra 
faptului că bolnavul trebuie să colaboreze cu doctorul, ca să înlesnească astfel 
acțiunea doctoriilor; în cazul bolilor sufletești, aceasta înseamnă să rămânem 
întru Hristos și să primim cu toată inima ceea ce vrea El să facă pentru 
vindecarea noastră. „Când e vorba de vindecarea trupului, putem vorbi de 
trei lucruri, sau mai curând de patru, ori cinci: de doctor, de știința sa, de 
bolnav, de boală și de puterea leacului. Când acestea se înfruntă, iese un 
adevărat război. Când doctorul, știința lui și leacurile au ca sprijin voința 
bolnavului, boala este biruită. Dacă, dimpotrivă, bolnavul nu le primește 
ajutorul și nu le sprijină, cade pradă bolii; iar dacă, așa cum se întâmplă 
uneori, el chiar li se împotrivește și ia partea bolii, atunci ajunge să se omoare 
singur. La fel se petrec lucrurile și aici; sau, mai bine spus, aici avem de-a face 
cu un lucru cu mult mai minunat (...). Atunci când Însuși Dumnezeu este Cel 
ce se îngrijește de rănile noastre, numai să rămânem cu El, și negreșit vor fi 
îndată tămăduite”.62 „Dacă deci marele și cerescul nostru Doctor ne-a dat 
leacurile și cataplasmele, de unde vine pricina pierzării, dacă nu din 
slăbiciunea voinţei noastre?”,&% întreabă Sfântul Varsanufie. 

Omul își arată voinţa deplină de a fi vindecat și contribuie personal la 
tămăduirea pe care i-o dă Dumnezeu prin cinci atitudini fundamentale, de 
care depinde vieţuirea lui în Hristos și care-l fac în stare să primească, să-și 
împroprieze și să ducă la rodire harul tămăduitor și mântuitor dăruit de 
Sfântul Duh în Tainele Bisericii, iar acesta sunt: credința, pocăința, 
rugăciunea, nădejdea și lucrarea poruncilor. 


2. Leacul credinţei 


Credinţa este începătoarea vieţii celei noi pe care omul este chemat 
s-o ducă în Hristos. Ea este forța cea mai puternică de care se poate folosi în 
acest nou fel de viețuire.64 

Am văzut deja că cel botezat trebuie să dea dovadă de credință pentru 
a putea păstra harul pe care l-a primit prin Sfânta Taină și pentru ca acesta 


60 Scrisori duhovnicești, 59. 

& Ibidem, 61. 

62 Omilie la Psalmul 6, 3. 

63 Scrisori duhovnicești, 61. 

64 sf. Nichita Stithatul, Cele zoo de capete... |, 30. 


să se arate lucrător în el.65 

Pentru cel care n-a fost botezat sau pentru cel care, după Botez, a 
căzut din nou în boala păcatului, credința este cea dintâi condiţie a 
tămăduirii sale. Cel bolnav trebuie nu numai să se întoarcă spre Hristos, ci 
trebuie să creadă cu toată puterea în El. Prin credinţă îl recunoaște ca fiind 
singurul Doctor care-l poate vindeca cu adevărat de bolile și suferințele sale; 
prin credință îl cheamă în ajutor; prin credinţă are siguranţa că va primi de 
la El izbăvirea de boală și mântuirea. 

Credința presupune, la început, osteneala omului căzut de a ieși din 
starea de nepăsare față de decăderea sa și față de bolile sale sufletești, din 
„nesimţirea păcatului” și pentru a frânge învârtoșarea patimilor sale, care se 
împotrivesc harului tămăduitor și mântuitor al lui Dumnezeu. Fericitul 
Augustin mărturisește că o astfel de împotrivire față de Dumnezeu, Doctorul 
sufletelor și al trupurilor, l-a împiedicat să se dezbare de relele care-l 
stăpâneau înainte de convertire: „Starea sănătăţii sufletului meu, care, în 
orice caz, nu se putea însănătoși decât crezând (...), refuza să fie îngrijită, 
împotrivindu-se mâinilor Tale, Doamne, Care ai făcut leacurile credinţei și 
le-ai împrăștiat peste bolile globului pământesc, atribuindu-le atâta tărie”.66 

Îndreptându-și prin credinţă dorinţa și voinţa spre Hristos, omul îi 
redă celei dintâi „obiectul” firesc asupra căruia să se reverse, iar celei de-a 
doua, menirea ei firească. lată cum prin însuși actul credinţei se lucrează 
tămăduirea puterilor sale sufletești, pe care păcatul le îmbolnăvise, 
strâmbându-le fireasca folosire. 

Credința, care implică în permanență dorința și mai ales voința 
omului€7 - astfel încât o putem defini ca „liber consimțământ al sufletului”68 
—, este, corelativ, cunoaștere. Ea este, după cuvântul Sfântului Apostol Pavel, 
„încredințarea celor nădăjduite, dovedirea lucrurilor celor nevăzute” (Evr. n, 
1); este o  mai-înainte-cunoaștere, „ca prin oglindă”, a _ realităţilor 
duhovnicești, într-un chip potrivit lor, înainte de a se ajunge la 
cunoașterea/experiere directă,6 care este rodul credinţei7* omului ajuns la 
desăvârșire. Este cunoașterea pe care omul o dobândește prin aderarea liberă 
a minţii și a tuturor facultăților sale la adevărul descoperit oamenilor de 
Sfântul Duh prin cuvântul lui Hristos, prin mărturia Apostolilor, a prorocilor 


65 Cf. Sf. Marcu Ascetul, Despre Botez, Răspunsurile 5 și 17. 

66 Confessiones (Mărturisiri), VL, 4 (6). 

zice Evagrie, Capete gnostice, II, 83. 

68 Fer. Teodoret al Cirului, Tratamentul bolilor elinești, |, 91. 

69 Cf. sf. loan Gură de Aur, Omilie la II Corinteni, 4, 13: „Având același duh al credinţei”. ], 
4. Fer. Teodoret al Cirului, loc. cit., 92, 94, n6. 

79 Cf. In n, 40. Sf. Maxim Mărturisitorul, Capete despre dragoste, II, 25. 


și a sfinților.” 

În măsura în care credinţa îl îndreaptă pe om spre Dumnezeu și-l 
unește cu EI, ea îl eliberează și-l ferește de alipirea pătimașă de sine, adică de 
filautie.72 

Funcţia sa tămăduitoare stă mai ales în faptul că ea este cunoaștere 
și-l duce pe om la cunoaștere; după cum neștiinţa a fost cauza dintâi a căderii 
omului și a îmbolnăvirii sale, cunoașterea pe care o dobândește prin credință 
este pricinuitoarea vindecării sale. Credinţa îl vindecă pe om de ceea ce 
Cuviosul loan Carpatiul numește „boala necredinței”.73 Bolind din pricina 
necunoașterii lui Dumnezeu, omul își recapătă sănătatea re-cunoscându-L 
prin credință. „Cunoașterea lui Dumnezeu este vindecarea sufletului”, învață 
un Sfânt Bătrân,74 iar Sfântul lustin spune, în același sens: „După cum binele 
trupului este sănătatea, tot așa cunoașterea lui Dumnezeu este binele 
sufletului”.75 Dacă, după ce a zăcut în neștiință și rătăcire, omul ajunge, 
„călăuzit de credința în Domnul, la cunoașterea singurului Dumnezeu 
adevărat, nu este oare aceasta pentru el vindecare și mântuire?”, întreabă 
Sfântul Pahomie.76 

Ridicând de deasupra minţii omului unul dintre vălurile care-l 
împiedică să vadă,77 credinţa îl slobozește de neștiință și, dacă este dreaptă 
credință, de cunoașterea rătăcită cu privire la Dumnezeu.78 Prin credinţă, 
spune, la fel, Fericitul Teodoret al Cirului, toate cunoștințele greșite care s- 
au încuibat în suflet și care-l duc la stricăciune sunt risipite, iar în locul lor 
vine cunoașterea cea după Dumnezeu.79 Prin credință, puterile intelectuale 
ale omului sunt curățate, însănătoșite și înțelepțite, cugetarea sănătoasă 
probând buna lor lucrare. Astfel, Fericitul Teodoret al Cirului arată că, prin 
învățătura Sa, Mântuitorul „i-a arătat plini de înțelepciune pe cei care 
altădată se arătaseră stricaţi și cu totul nebuni”.80 

Ajungând prin credință la cunoașterea Celui care este Adevărul (In 14, 
6), omul își regăsește adevărata libertate (In 8, 32). Ajungând să-L cunoască 
din nou pe Dumnezeu, își redobândește cunoașterea de sine; știe „al Cui fiu 


7! Cf. Sf. Nicolae Cabasila, Despre viața în Hristos, II, 79. 
72 Cf. Sf. Nichita Stithatul, Cele 300 de capete... |, 28. 

73 Capete de mângâiere, 46. 

74 Apoftegme, X, 141. 

75 Fragmentul LX, ed. Otto, p. 258. 

i Viaţa Sf. Pahomie (1), 47. 

77 Cf. Sf. Simeon Noul Teolog, Cateheze, XXXIII; go ș.u. 
78 sf. Grigorie Palama, Triade, II, 3, 42. 

79 Tratamentul bolilor elinești, |, 85-88. 

50 Tratamentul bolilor elinești, IV, 3. 


este”8! și „care este adevărata sa fire”.8& Se recunoaște ca fiind chipul lui 


Dumnezeu și menit să ajungă la asemănarea cu Acesta. Află latura 
duhovnicească a ființei sale, pierdută prin păcat, cea care-i întregește 
omenitatea, făcându-l om cu adevărat. 

Prin credință, omul înțelege adevăratul sens al existenței sale; scapă 
de amăgire și de tot felul de rătăciri iscate de necunoașterea adevăratei vieţi, 
de absurditatea lumii fantasmagorice în care este astfel silit să trăiască, de 
neliniștea care-i mistuie ființa,8 de deznădejdea pricinuită de ele. lese din 
„valurile unei existențe nestatornice și schimbătoare” și intră „într-o viață 
neschimbătoare”,854 aflându-și pacea85 și statornicia în bine, condiţii 
primordiale ale sănătăţii sale. Atâta vreme cât era supus îndoielii, șovăielnic 
și necredincios, omul nu putea să fie decât bolnav. Cel care „este șovăielnic 
în credința lui (...) sporește în el boala”, scrie Sfântul Varsanufie.86 Credinţa 
pune capăt îndoielilor, șovăirii, nehotărârii, care-l fac pe om „asemenea 
valului mării, mișcat de vânt și aruncat încoace și încolo” și „nestatornic în 
toate căile sale” (lac. 1, 6, 8). Atunci când credinţa omului este puternică, 
adâncă, deplină, desăvârșită, ea tămăduiește sufletul de dipsihie, boală care- 
i macină pe cei care, având o credință șovăielnică, una gândesc, și alta fac, 
sunt nestatornici și au inima împărțită între iubirea lui Dumnezeu și iubirea 
lumii, pentru că nu s-au predat pe dată și cu totul lui Hristos.57 


Sit. Grigorie de Nyssa, Marele cuvânt catehetic, 38.. 

52 Jpidem. 

83 Sf. loan Gură de Aur, Tâlcuire la Psalmul us. 

84 sf, Grigorie de Nyssa, Marele cuvânt catehetic, 39. 

85 Cf. Sf. loan Gură de Aur, Omilie la cuvintele: „Să știți că în zilele din urmă...”. 

86 scrisori duhovnicești, 526. 

$7 Dipsihia (5upuxa) nu este o boală a omului căzut, în general, ci o boală a omului 
credincios, dar a cărui credință, așa cum am spus, este slabă, nedesăvârșită. Altfel spus, ea este 
manifestarea a ceea ce Sf. Isaac Sirul numește „credinţă bolnavă” (cf. Cuvinte despre nevoință, 
12, 26). De aceea, noi n-am studiat-o și n-am amintit-o în capitolul consacrat patologiei omului 
căzut, ci am preferat să vorbim despre ea în capitolul de față, dedicat credinţei. Această boală 
este greu de studiat în mod amănunțit, deoarece Sfinţii Părinţi vorbesc rar despre ea și nu o 
descriu ca atare. Termenul Supuxoc apare în Epistola Sfântului Iacov în două rânduri (1, 8 și 4, 
8) şi în Psalmul n, 2. Regăsim termenii Supuxio, Supvxoc, 6upuxew, mai ales în scrierile 
Părinților apostolici: în Didahie (IV, 4), în Epistola lui Barnaba (XIX, 5), în Epistolele Sf. 
Clement Romanul (Epistola întâi către Corinteni, XI, 2; XIII, 2; A doua Epistolă către Corinteni, 
XI, 2; XIX, 2) și mai ales în Păstorul lui Herma (5upuyxia: Vedenia II, 2, 4; III, 7, 1; 10, 9; 5, 2; 
Porunca IX, 1; 6; 7; 9; 12; X, 1, 1; 2, 2. 6upuxoc: Vedenia III, 4, 3; Porunca V, 2, s; XI, 13; XII, 4, 2; 
Pilda |, 1; VIII, 7, v; 2; IX, 18, 3). Îi găsim, de asemenea, adesea în scrierile patristice din epocile 
ulterioare, la Sf. loan Gură de Aur (Tâlcuire la Psalmul 1,2), Sf. Varsanufie (Scrisori 
duhovnicești, 72, 846), Chiril de Schitopolis (Viaţa Cuviosului loan Isihastul, XXIII), Sf. loan 
Scărarul (Scara, XXVI, 26; 102), Sf. Simeon Noul Teolog (Cateheze, XXVIII, 236; Discursuri 
etice, X, 900). Întâlnim această noțiune, sub forma ei latinească, la Sf. loan Casian 


Pentru că prin credință omul ajunge nu numai la cunoașterea de sine, 
ci și la cunoașterea tuturor lucrurilor, ea este pentru el o călăuză sigură.88 
Credinţa îi este sprijin în tot ce face și ea îi permite ca în toate împrejurările 
să meargă pe calea cea dreaptă;5 ea îl ferește pe om de rătăcire și nu-l lasă 
„pradă sorții nestatornice a celor neîntăriţi (în credință)”.9 Credinţa este, 
după cum spun cu tărie Sfinții Părinţi, „sprijin puternic și liman 
neînviforat”.9 Fa este platoșa (1 Tes. 5, 8) care-l apără pe om și-l face de 
nebiruit. Datorită ei, biruiește toate greutățile, trece de orice stavilă și poate 
chiar să „mute munţii din loc” (Mt. 17, 20; 21, 21; 1 Cor. 13, 2). Pentru cel 
credincios „nimic nu este cu neputinţă” (Mt. 17, 20). „Ea nu lasă ca sufletul să 
fie copleșit de relele prezente și-i ușurează suferințele prin nădăjduirea celor 
viitoare”, spune Sfântul loan Gură de Aur.9% „Având-o pe ea, spune în altă 
parte Sfântul Părinte, nici cea mai mare nenorocire nu ne poate arunca în 
deznădejde”.% Sfinții Varsanufie,94 Isaac Sirul,% Petru Damaschinul” arată 
și ei puterea pe care o are credinţa de a naște în suflete nădejdea. 


(Așezămintele mănăstirești, VII, 15, 2, „duplex cor” şi „ duplex animus”). Pornind de la aceste 
scurte referiri pe care le cuprind textele citate, putem spune că dipsihia este considerată de Sf. 
Părinţi ca fundamental „rea și fără minte” (Herma, Păstorul, Porunca IX, 9). Ea îl face pe om 
nesăbuit (aovveroc) (ibider, 18, 9); din pricina ei omul face fapte rele, fără să-și dea seama (Sf. 
Clement Romanul, A doua Epistolă către Corinteni, XIX, 2); nu reușește să facă ceea ce-și 
propune (Herma, Păstorul, Porunca X, 2, 2); îl duce la părăsirea căii adevărului (ibidem, 
Vedenia, II, 6, 7); îi slăbește duhul și-l face neputincios (ibidem, 10, 2); îl face pe om leneș și 
lipsit de grija cea mântuitoare (Sf. Simeon Noul Teolog, Discursuri etice, X, 900-901); îl 
împiedică să se împărtășească de slava Dumnezeirii (ibidem); îl ţine între viață și moarte, 
lipsindu-l de plinătatea vieţii (Herma, Păstorul, Pilda VIII, 7, 1); este legată, în general, de 
chenodoxie (ibidem, Porunca XI, 13; Sf. loan Scărarul, Scara, XXVI, 38); este sora tristeții 
(Herma, Păstorul, Porunca X, 1, 1); ea îl împiedică pe om să lupte așa cum se cuvine pentru 
Dumnezeu (Sf. loan Casian, Așezămintele mănăstirești, VII, 15); ea face ca soarta omului să fie 
cu totul nenorocită (Sf. Clement Romanul, Epistola întâi către Corinteni, XI, 2; XXIII, 2). Date 
fiind aceste caracteristici ale dipsihiei, apare ca ispititore apropierea ei de schizofrenie; dar în 
afara unei oarecare înrudiri etimologice - Supuxia însemnând, literal, „suflet îndoit”, iar 
schizofrenia, „minte scindată” - și chiar dacă putem vorbi în ambele cazuri de o „personalitate 
scindată”, cenzura care acționează și într-o situate, și în cealaltă se situează pe planuri radical 
diferite. 

58 sf. loan Gură de Aur, Tâlcuire la Psalmul u5. 

89 sf. loan Damaschin, Dogmatica, IV, n. 

90 Sf. loan Gură de Aur, Omilie la cuvintele „Să știți că în vremurile din urmă...” 

9! Ibidem. 

92 Omilie la II Corinteni, 4, 13: „Având același duh al credinţei”, |, 4. 

93 Tâlcuire la Psalmul n5,3. 

94 Scrisori duhovnicești, 231. 

95 Cuvinte despre nevoință, 22; 23; 58. 

96 Cartea întâi. 


În timp ce păcatul sfâșie și risipește puterile sufletului omenesc, 
credința, îndreptându-le spre Hristos ca spre un unic pol și unificând întreaga 
ființă a omului - nu numai dorința, voinţa și cugetarea - cu Persoana Sa, 
reunifică sufletul și-l readuce la buna rânduială. Prin „puternica sa înclinare 
spre Cel Unul..., cel fără de formă devine frumos”.97 Toate puterile omului își 
regăsesc în Dumnezeu, cu Care se unește prin credință, menirea firească și 
sănătatea deplină, lucrând în armonie și pace, potrivit naturii lor. 

Pe cel mort din pricina păcatului, credinţa îl face viu (cf. In 3, 15, 36; 
8, 24; n, 25-26; 17, 3; Rom.1, 17; Evr. 10, 38); prin ea primește viaţa cea veșnică, 
adevărata viaţă, pe care Hristos i-a redat-o neamului omenesc și care îi este 
dăruită prin Duhul Sfânt. Spaima de moarte nu-l mai încătușează pe om și 
nu-i mai frânge elanurile. El încetează de a mai fi un „cadavru viu” și devine 
viu pe vecie. Prin credință omul cel vechi piere și se arată omul nou, născut 
din Dumnezeu (1 In 5,1). 

Credinţa este pentru om condiție și ușă a mântuirii,98 căci prin ea 
omul primește cu toată ființa sa lucrarea mântuitoare a lui Hristos, se unește 
cu El, se deschide cu totul harului Său și se face împreună-lucrător cu acesta. 
De aceea prin credință și pe măsura credinței lui”? primește omul iertarea 
păcatelor, vindecarea bolilor sale și sănătatea deplină.'% Celui ce crede în EI, 
Hristos îi dă tămăduirea bolilor trupești și sufletești. „Dacă credem însă în 
Cel ce a venit și a vindecat toată boala și toată neputinţa în popor, credem că 
puternic este El să vindece nu numai boalele trupești, ci și pe cele ale omului 
lăuntric”, scrie Sfântul Varsanufie.19! 

Înţelegem acum de ce credinţa este una dintre „feșele cele de 
nedezlegat ale sănătății și mântuirii”, cum scrie Clement Alexandrinul,'%? și 
de ce mulți alți Sfinți Părinți vorbesc limpede despre virtuțile ei 
tămăduitoare. Tertulian o consideră leac mântuitor prin excelență.!% 
Fericitul Augustin, mărturisindu-și păcatele tinereţii, spune: „Sufletul meu 
nu se putea însănătoși decât crezând”,'94 arătând că Dumnezeu „a făcut 
leacurile credinţei și le-a împrăștiat peste bolile globului pământesc, 
atribuindu-le atâta tărie”.'% Fericitul Teodoret al Cirului spune, în același 


97 Sf. Dionisie Areopagitul, Ierarhia bisericească, II, III, 8, PG 3, 404C. 

9% Cf Mc. 5, 34; 10, 52; Lc. 7, 50; 8, 12; 8, 48; 8, 50;17, 19; 18, 42; Rom. 3, 22; 3, 25-28; 3, 30; 
Gal. 2,16; 3, 24, 26; Efes. 2,8.1Pt.1,5;1,9. 

99 Cf. Mt. 813; 9, 29. Mc. 1, 22-24. Fapte, 14, 9. 

100 Cf. Mt. 9, 2, 22. Mc. 2, 5. Le. 5, 20;17,19; 18, 42. Fapte 3, 16; 10, 43; 15, 9; 26,18. 

191 Scrisori duhovnicești, 526. 

192 Care bogat se va mântui?, 29. 

193 Scorpiace, 15. 

194 Confessiones, VI, 4. 

195 Ibidem. 


sens, că „Dumnezeu vine în ajutorul celor care doresc să se tămăduiască, 
dăruindu-le credința”.!%6 Origen arată că încă „fericiţii proroci (...), pipăind 
pe Cuvântul cu ajutorul credinței, plinătatea Lui se revărsa peste ei ca să 
vindece”.!%7 lar Sfântul Varsanufie afirmă că „credința desăvârșită se arată în 


vindecarea bolii noastre”.108 


Trebuie să știm însă că credinţa are multe trepte, iar între trezirea la 
credință și credinţa cea desăvârșită este o mare distanță; și tot așa, este mare 
deosebire între strădania de a crede cele ce nu se văd și deplina 
încredințare," și încă și mai mare deosebire este între simpla primire a 
cuvântului lui Dumnezeu a celui ce vine la credinţă, prin care se dobândește 
o cunoaștere din afară și în parte, și vederea lui Dumnezeu, pe care Sfinţii 
Părinţi o socotesc totuna cu credința ajunsă la desăvârșire."* Între aceste 
două capete, există mulțimea de trepte pe care omul urcă spre unirea 
existențială cu Dumnezeu, care se împlinește prin lucrarea poruncilor, care 
ea însăși vine din credinţă și care întemeiază adevărata credință." 

Cel care crede, dar este încă bolnav duhovnicește, n-are decât o 
credință deșartă, adică lipsită de împlinirea poruncilor și lucrarea virtuţilor. 
lar o asemenea credință nu este de ajuns pentru ca omul să primească 
tămăduirea de la Dumnezeu. Astfel, Sfântul Macarie spune: „Dacă cineva nu 
se apropie de Domnul, împins de propria-i voinţă și cu tot sufletul și nu se 
roagă cu credinţă puternică, nu dobândește vindecarea. De ce aceia (orbul și 
femeia bolnavă de curgerea sângelui), crezând, s-au vindecat îndată, iar noi 
n-am câștigat vederea cu adevărat și nu am fost vindecaţi de patimile cele 
ascunse?(...) Noi n-am dobândit încă vindecarea duhovnicească și mântuirea 
pentru că nu-L iubim din toată inima și nici nu credem în EI cu adevărat. Să 
credem deci în EI, să ne apropiem cu adevărat de EI, pentru ca să lucreze 


îndată adevărata tămăduire în noi”.12 


3. Leacul pocăinţei 


Botezul îl curăță pe om de toate păcatele sale. După primirea acestei 
Sfinte Taine, nu rămâne nimic neiertat, nimic nespălat, nimic nevindecat. 


196 Tratamentul bolilor elinești, I, 87. 

197 Contra lui Celsus, |, 48. 

108 Scrisori, duhovnicești, 526. 

109 Cf. Sf. Nichita Stithatul, Cele 300 de capete..., |, 30. 

110 Cf. Sf. Grigorie Palama, Triade, II, 3, 40. 

1 Cf. Teognost, Despre făptuire și contemplaţie, 39. Sf. Isaac Sirul, Cuvinte despre nevoință, 
22. 

U2 Omilii duhovnicești (Col. II), XX, 8. 


Dar Botezul îl scapă pe om de păcat, iar nu de putinţa de a păcătui. EI îl scoate 
pe om de sub stăpânirea diavolului și a demonilor, dar nu-i oprește pe aceia 
de a-l ispiti pe om, nici pe om nu-l împiedică de a se lăsa în voia lor. Botezul 
îi dăruiește omului libertatea de a nu fi stăpânit silnic și fără voia lui de către 
diavol“3 și puterea de a se împotrivi ispitelor."4+ Botezul nu ne răpește însă 
libertatea de a alege ceea ce voim. „Nici Botezul, nici Dumnezeu, nici Satana 
nu silesc voia omului”."5 Suntem liberi să facem binele, potrivit harului 
primit; suntem, de asemenea, liberi să ne întoarcem la răutatea dintâi!!6 Căci, 
după cum arată Sfântul Nicolae Cabasila, „Taina Botezului lucrează în noi, 
dar fără a face vreo silă asupra voinţei noastre și fără a o robi, ci, deși stă ca o 
putere ascunsă în noi, totuși nu poate opri de la rău pe cei ce stau sub puterea 
lui; pentru că ochiul cel mai sănătos nu poate lumina pe cel ce vrea cu tot 
dinadinsul să zacă în întuneric”."7 

Tot așa cum l-a creat pe Adam liber și a îngăduit ispitirea lui, 
Dumnezeu îi lasă deplină libertate celui nou botezat și nu face să înceteze 
momelile diavolilor, pentru ca acesta să nu fie mântuit împotriva voii lui, ci, 
prin lepădarea ispitelor, să arate că voiește să fie tămăduit de Hristos și să 
vădească măsura alipirii de Dumnezeu,"8 făcându-se astfel împreună- 
lucrător al. vindecării sale, al mântuirii și îndumnezeirii, împropriindu-și și 
sporind în chip personal și de bunăvoie darurile primite. 

Dacă omul se străduiește cu toată ființa sa să păstreze și să-și 
împroprieze harul dobândit prin Sfintele Taine, neieșind din calea dreptăţii, 
el rămâne în starea de sănătate și de curăţie a firii, care i-a fost redată prin 
Botez."9 Sfinții Părinţi arată că nu este cu neputinţă pentru om să ducă o 
viață lipsită de păcat și să împlinească toate poruncile lui Hristos,2* dar 
puțini dintre cei botezați au conștiința mărimii harului primit. Sfântul 
Simeon Noul Teolog, vorbind despre Botez, spune: „S-ar fi cuvenit ca noi toți 
să cunoaștem bogăţia harului, mărimea luminării, darul părtășiei, minunăția 
unei asemenea nașteri din nou! Dar, vai, abia dacă este unul dintre o mie sau, 
mai bine zis, din zece mii, care să-l fi cunoscut prin vederea tainică, în vreme 
ce toți ceilalți sunt feți lepădaţi, care nu-L cunosc pe Cel care i-a adus pe 


3 Cf. Sf. Simeon Noul Teolog, Cele 225 de capete teologice și practice, III, 89. Cf. Sf. Marcu 
Ascetul, Despre Botez, 17. 

114 Cf. Sf. Marcu Ascetul, Despre Botez, 5, 1, 17. 

15 Ibidem, Răspunsul 2. 

"6 Cf. ibidem. Sf. Diadoh al Foticeei, Cuvânt ascetic în 100 de capete, 78. 

17 Despre viața în Hristos, II, 60. 

"8 Cf. Sf. Marcu Ascetul, Despre Botez., Răspunsurile 3 și 5. 

u9 Cf. ibidem. 

120 Cf. ibidem; Despre pocăință, X. Sf. Simeon Noul Teolog, Discursuri etice, X, 201-234. Sf. 
Nicolae Cabasila, Despre viața în Hristos, VI, 4-5. 


lume”."* La fel spune și Sfântul Nicolae Cabasila, vorbind despre ungerea cu 


Sfântul Mir: „Ceea ce Sfântul Mir împărtășește tuturor creștinilor de 
totdeauna și din orice vreme sunt darurile cele atât de folositoare sufletelor: 
darul evlaviei și al rugăciunii, al dragostei și al înțelepciunii, precum și altele, 
cu toate că mulți creștini nu-și dau seama de aceasta, iar alții nu cunosc 
lucrarea Tainei acesteia, pe când alţii, în sfârșit, după cuvântul de la Fapte 
(19, 2), se îndoiesc chiar că există un Duh Sfânt, din pricină că atunci când au 
primit această Taină... (n-au cunoscut) binefacerile pe care ea le poate da și 
pe care Sfântul Duh le dăruiește din plin”.12 

Astfel, dacă efectele Sfintelor Taine nu se fac simţite în cei care le-au 
primit, dacă aceștia nu și-au regăsit sănătatea pentru care s-au rugat, ci 
stăruie în bolile lor, aceasta se întâmplă deoarece n-au avut starea 
duhovnicească trebuincioasă pentru a primi harul dăruit prin ele, nu s-au 
pregătit așa cum se cuvine pentru a-l primi sau nu s-au nevoit să-l păstreze, 
nu au stăruit în curăţia și sănătatea care le-au fost redate, ci au primit prin 
libertatea voinţei ispitele diavolești și de bunăvoie s-au întors la păcatele 
lor;'%3 iar toate acestea, din pricină că nu s-au îngrijit de lucrarea 
poruncilor,*+ prin care harul primit în chip tainic la Botez devine lucrător. 
Acest lucru îl spune adeseori Sfântul Marcu Ascetul: „Harul și curăţia care se 
află în noi în chip ascuns de la Botez nu ni se vor face văzute decât atunci 
când vom fi străbătut bine drumul poruncilor (...); iar tot cel care l-a primit 
în chip tainic (harul), dar nu împlinește poruncile, pe măsura neîmplinirii e 
luat în stăpânire de păcat”;'% „toți au fost eliberaţi prin harul lui Hristos, dar 
s-au predat pe ei înșiși în robia păcatelor prin faptul că n-au împlinit toate 
poruncile” 126 

De aceea, pentru ca să nu rămână pentru totdeauna necunoscător al 
harului Botezului și pentru ca să nu-și piardă pe vecie curăţia, sănătatea și 
toate celelalte daruri primite prin această Sfântă Taină, ci, dimpotrivă, să le 
poată afla și să le sporească, Dumnezeu i-a dăruit omului păcătos leacul 
pocăinței (ueravora). După cum spune Sfântul loan Gură de Aur: „Există cale 
de întoarcere, dacă voim; ne putem întoarce la frumusețea și strălucirea 
dintâi, numai să lucrăm și noi pentru aceasta (...) Sufletul întinat și urâțit și 
coborât în ocară și necinste prin nenumăratele lui păcate, repede se poate 


121 mne, L, 157-163. 

122 Despre viața în Hristos, III, 10. 

123 Cf. Sf. Marcu Ascetul, Despre Botez, passim. Sf. Nicolae Cabasila, Despre viața în 
Hristos, I, 34; IL, 103-104; II, 14. 

124 Cf. Sf. loan Gură de Aur, Cateheze baptismale, IV, 23; V, 23; 26. Sf. Marcu Ascetul, Despre 
Botez, passim. 

125 Despre Botez, Răspunsurile 4 și 5. 

126 jpidem, Răspunsul 2. 


întoarce la frumuseţea lui de altădată dacă ne căim cu adevărat și din tot 
sufletul”.127 Sfântul Simeon Noul Teolog scrie la fel: „Cel care (după Botez) s- 
a întinat pe sine însuși prin fapte nelalocul lor și fărădelegi (...), acela are 
nevoie de pocăință pentru (...) a se întoarce la vrednicia dumnezeiască pe 
care a pierdut-o din pricina vieţii păcătoase”.28 Tot el spune că Dumnezeu a 
dăruit acest leac ($apuoxov) mântuitor, „pentru ca aceia care din trândăvie 
și ne-purtare de grijă cad din viaţa veșnică, să se reîntoarcă iarăși prin 
pocăință la aceasta cu o slavă încă și mai strălucită și mai luminată”.29 Sfinţii 
Calist și Ignatie Xanthopol învaţă și ei la fel: „Noi primim în sânul 
dumnezeiesc, adică în sfinţita cristelniță, în dar, harul dumnezeiesc cu totul 
desăvârșit. Dar dacă, pe urmă, prin reaua întrebuințare a celor vremelnice și 
prin grija de lucrurile vieții și prin ceața patimilor îl acoperim pe acesta cum 
nu se cuvine, ne este cu putință prin pocăință și prin împlinirea poruncilor 
îndumnezeitoare să primim și să dobândim iarăși această strălucire mai 
presus de fire și să vedem în chipul cel mai limpede arătarea ei'.'3% 

De aceea Sfântul loan Scărarul spune că „pocăinţa este împrospătarea 
Botezului”,'3 și mulți Sfinți Părinţi socotesc căința un al doilea Botez, „a doua 
baie a sfintei renașteri”.'3? „Pocăința, spune Sfântul Isaac Sirul, s-a dat 
oamenilor după botez, ca un har peste har. Căci pocăinţa este a doua naștere 
din Dumnezeu și darul a cărui arvună am primit-o prin credință la Botez îl 
primim prin pocăință”.'3 Aceasta nu înseamnă însă că ea ar putea înlocui 
Botezul sau că ar aduce vreun dar pe care acela nu ni l-ar fi dat, ca și cum, 
într-un anume fel, ar desăvârși Botezul. Așa cum am arătat, Botezul îi dă 
omului tot ceea ce-i trebuie pentru tămăduirea și mântuirea sa; pocăinţa, în 
sine, nu-l poate nici vindeca, nici mântui pe om.'3+ Rolul pocăinţei de după 
Botez este să-l întoarcă pe creștin de la păcatele și patimile în care a recăzut, 
să fie din nou curățat și tămăduit, să redobândească starea de har în care-l 
așezase Sfânta Taină, să facă din nou lucrător harul sălășluit în el, să-l facă 
din nou roditor. În pocăință omul nu află un alt Botez și nici nu-l 


127 Cateheze baptismale, V, 24. Cf. VI, 23. 

128 Cateheze, XXX, 129 ș.u.. 

129 Discursuri etice, II, 7, 305. Cf. ibidem, XIII, 222. A se vedea, de asemenea, Sf. Marcu 
Ascetul, Despre Botez, Răspunsul 5. 

130 Metoda sau cele 00 de capete, 6. 
331 Scara, Cuvântul 5, 2. 
132 Sf, Grigorie Palama, Triade, II, 2, 17. De asemenea, Sf. Grigorie de Nazianz, Cuvântări, 
XXXIX, 17; XL, 3. Sf. loan Scărarul, Scara, VII, 8. Această temă este în mod deosebit dezvoltată 
de Sf. Simeon Noul Teolog, de pildă în: Cateheze, XXXII, 59; 73. Cele 225 de capete..., 1, 36. Imne, 
LV, 33. Vezi, de asemenea, Sf. Nichita Stithatul, Viaţa Sf. Simeon, ed. Hausherr, p. 125. 

133 Cuvinte despre nevoință, 72. 


134 Cf. Sf. Simeon Noul Teolog, Cateheze, XXIII, 82. 


redobândește pe cel dintâi — căci nu poate fi pierdut vreodată -, ci roadele 
lui, pe care, din pricina lipsei de grijă și a trândăviei sale, ca și prin întoarcerea 
la starea cea păcătoasă, le pierduse. 

Desigur pocăința nu-l privește numai pe cel botezat, care a păcătuit. 
Ea este necesară pentru tot omul care vrea să părăsească păcatul și să se 
întoarcă la Dumnezeu, oricare ar fi starea lui duhovnicească. Ea îl privește 
deci la fel de bine și pe cel care n-a primit încă Botezul și pe care Dumnezeu 
îl cheamă la mântuire, ca și pe cel care, înaintat pe calea virtuţii, n-a ajuns 
încă la desăvârșire. În fapt, toţi oamenii au nevoie întotdeauna de pocăință. 35 
Este condiţia esenţială a tămăduirii omului căzut, fundament al întoarcerii 
sale la sănătatea deplină și al mântuirii sale. Propovăduirea Evangheliei, 
Vestea cea Bună a mântuirii noastre, a început prin chemarea la pocăință. Cu 
această chemare începe propovăduirea Sfântului loan Botezătorul (Mt. 3, 8; 
Mc. 1, 4-5; Lc. 3, 3, 8). Cu ea își începe Hristos, potrivit evangheliștilor Matei 
și Marcu, învățătura publică: „De atunci a început lisus să propovăduiască și 
să spună: Pocăiţi-vă (neravoeire), căci s-a apropiat Împărăţia cerurilor!” (Mt. 
4, 17; cf. Mc. 1, 15). De asemenea, după evanghelistul Luca (24, 47), înainte de 
Înălţarea Sa la cer, la sfârșitul lucrării Sale în această lume, Hristos vorbește 
odată mai mult despre pocăință. În Sfintele Scripturi vedem cum înainte- 
mergătorul Domnului, lisus Însuși și Apostolii propovăduiesc în mod 
constant pocăința, arătând-o ca lucrare cu totul trebuincioasă mântuirii 
noastre (Mt. 3, 2, n; 4,17; Mc.1, 4,15; 6, 2; Lc. 3,3, 8; 5, 32;13,3,5;15, 7,10;24, 
47; Fapte 2, 38; 3, 19; 5, 31; n, 18; 13, 24; 17, 30; 19, 4; 20, 21; 26, 20; Rom. 2, 4-5; 
2 Cor. 7, 10; 2 Tim. 2, 25; Evr. 6, 1; 2 Pt. 3, 9). Sfântul Simeon Noul Teolog 
socotește pocăința drept cea dintâi poruncă.'56 Pocăinţa, după Sfinţii Părinţi, 
este cea dintâi și cea mai mare lucrare duhovnicească, mai presus de orice 
virtute, căreia omul trebuie să i se dedice cu totul și înainte de orice altceva, 
căci în ea se cuprinde toată partea lui de lucrare pe care se cuvine s-o 
împlinească pentru a primi vindecarea și a se mântui.'37 Sf. Talasie Libianul 
scrie: „Hristos este Mântuitorul lumii întregi și a dăruit oamenilor pocăința 
spre mântuire”.38 lar Sfântul Marcu Ascetul își începe cuvântul despre 
pocăință astfel: „Domnul nostru lisus Hristos (...), dând pentru mântuirea 
tuturor oamenilor poruncile cuvenite măreției lui Dumnezeu, a pus 
libertatea ca temelie a lor și le-a fixat ţinta spre care să alerge, spunând: 


135 Sf. Isaac Sirul, Cuvinte despre nevoinţă, 55: „Pentru că niciodată nu se poate desăvârși 
lucrarea ei. De aceea, ea li se cuvine totdeauna tuturor celor ce voiesc să se mântuiască, 
păcătoși și drepți”. 

136 Cateheze, XIV, 44-45. 

137 A se vedea, de pildă: Apoftegme, Avva Pimen, 162. Sf. Isaac Sirul, Cuvinte despre 
nevoință, 34. Sf. loan Scărarul, Scara, VII, 73. 


158 Capete despre dragoste, înfrânare..., II, 76. 


«Pocăiți-vă», pentru ca noi, prin aceasta, să înțelegem că toată mulțimea 
poruncilor se cuprinde în una singură: cea a căinței pentru păcatele 
noastre”.139 


Pocăința este o adâncă și vie simţire lăuntrică prin care omul își 
recunoaște fiecare dintre păcatele sale sau, mai general, starea sa păcătoasă, 
se leapădă de ea, cere iertare de la Dumnezeu și, chemându-L în ajutor, arată 
că pe viitor nu mai vrea să păcătuiască, nu mai vrea să stăruie în depărtarea 
de Dumnezeu, ci dorește să se întoarcă la EI și să-și schimbe cu totul purtarea. 
Sfinţii Părinți văd pocăinţa ca pe un proces de convertire, care nu privește 
atât păcatul în sine, cât reîntoarcerea la Dumnezeu. Important este viitorul, 
iar nu trecutul, însănătoșirea, nu boala; nu înstrăinarea de Dumnezeu de 
odinioară, ci întoarcerea și alipirea de El. Acest caracter pozitiv al pocăinței 
reiese limpede, de pildă, din aceste cuvinte ale Sfântului loan Casian: „lată 
care este definiția deplină și desăvârșită a pocăinței: Să nu mai săvârșim în 
niciun chip păcatele pentru care ne pocăim sau pentru care conștiința 
noastră are remușcări”,'4* ca și din răspunsul dat de Avva Pimen unui frate 
care l-a întrebat „ce este pocăința pentru păcat?”: „a nu-l mai face de aici 
înainte”. Scopul fundamental al pocăinţei este o schimbare totală, o 
întoarcere (așa cum arată și etimologia cuvântului ueravoia). Numai prin 
părăsirea cu totul a păcatului, prin lepădarea patimilor și prin viețuirea în 
virtute, potrivit voii lui Dumnezeu, își arată omul cu adevărat pocăința; de 
aceea, Sfântul loan Scărarul o numește „împăcarea cu Domnul prin lacrimi 
și prin lucrarea cea bună a celor potrivnice păcatelor”? 


Începutul pocăinţei este recunoașterea păcatelor. A-ţi recunoaște 
păcatele este condiţia indispensabilă pentru a le părăsi, pentru a fi vindecat 
de ele, izbăvit și mântuit. Sfântul Efrem Sirul spune în acest sens că 
„începutul mântuirii este cunoașterea de sine”.'4% O asemenea cunoaștere de 
sine se dobândește, la început, prin examinarea metodică a conștiinței. Avva 
Nistero învață că omul este dator ca „în toată seara și dimineața să facă 
socoteală pentru ce a făcut din cele ce voiește Dumnezeu și ce nu a făcut din 
cele ce nu voiește EI, și așa să-și albească toată viața”.144 „Așa se cuvine să fie 
pocăinţa”, conchide un alt Bătrân, dând ca pildă viețuirea lui Avva Arsenie.'45 


139 Despre pocăință, |. 

149 Convorbiri, duhovnicești, XX, 5. 

141 Apoftegme, loc, cit., 122. Reluat de Sf. Varsanufie, Scrisori duhovnicești, 122. 
142 Scara, V, 2. 

143 Ed. Assemani, t.1, p 254. 

144 Apoftegme, Avva Nistero cel din chinovie, 5. 

145 Apoftegme, N 264. Cf. Sf. Varsanufie și loan, Scrisori duhovnicești, 395. 


Avva Dorotei - amintind învăţăturile Părinților din pustie: „Părinţii au spus 
că fiecare trebuie să se curețe cu de-amănuntul, să se cerceteze pe sine în 
fiecare seară cum a trecut ziua și dimineața, iarăși, cum a trecut noaptea; și 
să se pocăiască lui Dumnezeu cum se cuvine pentru cele ce le-a greșit” —, la 
rândul său îndeamnă: „lar fiindcă noi păcătuim mult, avem nevoie, din 
pricina uitării, să ne cercetăm și la ceasul al șaselea (la amiază), cum am 
petrecut până atunci și în ce am păcătuit”."46 Sfântul loan Scărarul sfătuiește 
ca la fiecare ceas să facă omul socoteala faptelor sale, ca să le cunoască 
lămurit pe fiecare.:47 De fapt, după cum vedem, această cercetare a 
conștiinței trebuie făcută permanent, și ea trebuie să însoțească fiecare faptă 
a noastră și fiecare gând și să fie pentru om o grijă necontenită, pentru a se 
putea tămădui de patimi și ca să se mântuiască. „Pocăința este gândul 
osândirii de sine și îngrijirea de sine neîngrijată (de lucrurile lumii)”, scrie 
Sfântul loan Scărarul.48 Cunoașterea propriilor păcate este un aspect 
fundamental al pocăinţei, o condiţie indispensabilă a înaintării duhovnicești 
și o etapă esenţială în procesul de tămăduire. Ea îl scoate pe om din 
supunerea oarbă față de păcat, îl face să se depărteze și să se lepede de el, să 
nu mai vadă strâmb realitatea, cu ochii păcătoși ai eului său căzut, și să iasă 
din egocentrismul său pătimaș. Cunoașterea păcatelor este în sine curăţitoare 
și eliberatoare. „Fericit ești, frate - îi scrie Sfântul Varsanufie unui monah -, 
dacă simţi peste tot că ai păcate. Căci cel ce le simte, fără îndoială că se și 
scârbește de ele și se desparte de ele”.149 

Scopul pocăinței nu este însă recunoașterea în mod abstract a 
păcatului. Pocăința adevărată este cea în care omul simte cu durere starea 
păcătoasă în care se află. Sfântul loan Scărarul spune, în acest sens, că: 
„pocăinţa este lovirea sufletului printr-o simţire adâncă”.'5* În pocăință, după 
cuvântul Psalmistului, omul se arată cu duhul umilit și inima înfrântă și 
smerită (Ps. 50, 19). Aceasta este zdrobirea inimii, fără de care, după cum 
spune Sfântul Varsanufie, „nimeni nu se poate mântui de patimi”.'5! Această 
durere nu are nicio legătură cu cea pricinuită de remușcare, stare patologică, 
în care cel păcătos rămâne închis faţă în față cu păcatul său, scrutându-l cu 
neliniște și nefăcând nimic ca să scape de el. În starea de remușcare, omul se 
află tot în păcat, într-un alt fel, și tot bolnav, sub o altă formă. Rămâne țintuit 
pe păcat și pe propria stare sufletească, neizbutind să se desprindă de ele. 
Prin pocăință, dimpotrivă, omul Îl are în vedere pe Dumnezeu, spre EI își 


146 Învățături, de suflet folositoare, XI, 5. 
147 Scara, IV, n6. 

148 Ibidem, V, 2. 

149 Scrisori duhovnicești, 498. 

150 Scara, V, 2. 

5 Scrisori duhovnicești, 526. 


îndreaptă privirea. Nu din pricina păcatului în sine suferă el, nici nu se 
întristează din pricina eului său rănit, ci pentru că prin păcat s-a despărțit de 
Dumnezeu și, stăruind în păcat, rămâne departe de EL. În pocăință nu este 
nicio urmă de sentiment bolnăvicios de vinovăţie, care nu face decât să 
tulbure sufletul și să-i slăbănogească puterile. 

Recunoscându-și păcatul, în același timp, prin pocăință omul Îi cere 
iertare lui Dumnezeu și-și manifestă voința de a se uni din nou cu El.'% 
Departe de a fi o simplă constatare a greșelii și de a rămâne fixată pe ea, 
pocăinţa se manifestă deci ca depășire a păcatului. Ea este forța prin care 
omul înaintează și sporește duhovnicește, iar bolile sale merg spre vindecare. 
Prin ea se leapădă de trecutul său păcătos, de omul cel vechi, și tinde spre 
cele dinainte, spre măsura omului celui nou și desăvârșit la care a fost chemat 
prin creație. Prin pocăință, omul se depășește fără încetare pe sine, 
slăbiciunile și neputinţele sale, ca să ajungă la Dumnezeu. „Uitând cele ce 
sunt în urma mea și tinzând către cele dinainte, alerg la ţintă...”, spune 
Sfântul Apostol Pavel (Filip. 3, 14). Omul își află tămăduirea patimilor și 
mântuirea tinzând i spre ceea ce trebuie să fie potrivit voii lui Dumnezeu, iar 
nu rămânând ceea ce a fost și stăruind în cele pe care le-a făcut potrivit legii 
păcatului. 


Și pentru că prin pocăință omul se vede întotdeauna departe de 
măsura desăvârșirii, el nu se oprește niciodată, înaintând astfel mereu, după 
cum arată Sfântul Varsanufie.'5 În fapt, înaintarea se vădește prin micșorarea 
numărului păcatelor și prin slăbirea și împuţinarea patimilor. Clement 
Alexandrinul, folosindu-se de un cuvânt din Păstorul lui Herma, spune: 
„Pocăinţa este mare pricepere; pentru că omul, pocăindu-se de cele ce a făcut, 
nu le mai face, nici nu le mai spune; și chinuindu-și sufletul său pentru cele 
ce a păcătuit, săvârșește binele”.154 Adesea, înaintarea se face cu încetineală, 
dar sporește cu timpul dacă omul stăruie cu răbdare în starea de pocăință. 
Avva Dorotei arată că „de se cercetează cineva pe sine astfel, în fiecare zi, și 
se sârguiește să se pocăiască pentru cele ce a greșit și să se îndrepte pe sine, 
începe să-și micșoreze patima; de a făcut păcatul de nouă ori, îl va face de aci 
înainte de opt ori; și așa, înaintând pe încetul cu Dumnezeu, nu lasă patimile 
să se întărească în el”.55 Cercetându-se în fiecare clipă și căindu-se neîncetat, 
împotrivindu-se gândurilor pătimașe prin pocăință, omul ajunge să biruiască 
încetul cu încetul, prin harul lui Dumnezeu, toate patimile, care sălășluiesc 
în el și astfel să-i fie tămăduite toate bolile sufletului. 


152 Cf. Avva Dorotei, Învăţături de suflet folositoare, XI, 5. Sf. loan Scărarul, Scara, V, 3. 
153 Scrisori duhovnicești, 410. 

154 Stromate, Il, 12. 

155 Învăţături de suflet folositoare, XI, 8. 


Se cuvine să știm că omul trebuie să se căiască nu numai pentru 
anumite fapte sau cugete păcătoase. El trebuie să se pocăiască pentru starea 
generală de păcătoșenie în care se află. Creștinul, spun Sfinţii Părinţi, trebuie 
să-și aducă aminte neîncetat de păcatele sale.'56 Nu este vorba aici de o 
aducere-aminte amănunțită a păcatelor făcute și a împrejurărilor în care s-au 
petrecut - ceea ce l-ar împinge pe om în gândul pătimaș la ele -, ci de 
conștiința că am păcătuit și că oricând putem cădea din nou în același păcat 
sau în altele. Altfel spus, este vorba de recunoașterea stării de neputinţă și 
slăbiciune, de nedesăvârșire și de înstrăinare de Dumnezeu. Aducerea- 
aminte de greșelile din trecut îl face pe om să se teamă să nu cadă din nou, și 
să se ferească de ele în clipa de faţă și pe viitor, lepădându-se de patimile care 
le-au produs și chemându-L în ajutor pentru aceasta pe Dumnezeu. În acest 
sens, Sfântul Isaac Sirul definește pocăinţa ca fiind „cererea prelungită în tot 
ceasul a rugăciunii pline de străpungere ce se îndreaptă spre Dumnezeu 
pentru iertarea păcatelor trecute”, dar și „întristarea și grija pentru păzirea de 
cele viitoare”.'57 Sfântul loan Gură de Aur spune, la fel: „Se cuvine să păstrăm 
mereu în minte amintirea păcatelor noastre, chiar după ce ne-am curățat de 
ele (...) Aducerea-aminte de cele trecute este pază pentru cele viitoare”.158 Se 
cuvine, de asemenea, să stăruim în starea de pocăință, chiar dacă, într-un 
anumit moment, n-am avea un păcat anume. Sfinţii Părinţi arată, de altfel, 
că omul se amăgește crezând că este fără de păcat.'59 În Cartea Pildelor lui 
Solomon stă scris că chiar „cel drept cade de șapte ori” (Pilde 24, 16). A crede 
că ești lipsit de păcat arată necunoaștere de sine și de starea în care te afli. De 
aceea Sfinţii Părinţi îl îndeamnă pe om să se căiască pentru păcatele sale, fie 
știute, fie neștiute.!5 Așa cum învaţă însuși Sfântul Apostol loan, „dacă zicem 
că păcat nu avem, ne amăgim pe noi înșine și adevărul nu este în noi” (1 In, 
8). Păcatul, de altfel, nu constă numai în făptuirea răului, ci și în nelucrarea 
binelui (lac. 4, 17).1% În sensul propriu al cuvântului, este păcat orice faptă și 
orice gând prin care omul, de bunăvoie, se abate de la cele voite de 
Dumnezeu. Și tot păcat este lipsa de grijă în a împlini voia Lui. Or, așa cum 
arată Sfântul Marcu Ascetul, nu există „om care să trăiască și să fie lipsit de 
păcat și care să fi urmat întru totul poruncile și să nu fi neglijat niciuna dintre 


156 A se vedea, de pildă: Sf. Varsanufie și loan, Scrisori duhovnicești, 428. Sf. loan Gură de 

161 Cf. Sf. Maxim Mărturisitorul, Cuvânt ascetic, 30. 


ele”.16 De altfel, tot ceea ce îl ţine pe om înstrăinat de Dumnezeu este, de 
asemenea, păcat. De aceea, atâta vreme cât nu s-a unit desăvârșit cu 
Dumnezeu, atâta vreme cât n-a ajuns la asemănarea cu Hristos, omul se 
poate socoti pe sine în stare de păcat. Pocăinţa este deci necesară pentru 
toți!63 și ea trebuie să se facă, după cum învaţă Sfinţii Părinţi, în fiecare ceas 
al vieţii. „Trebuie să știm că avem nevoie în tot ceasul și în cele douăzeci și 
patru de ceasuri ale nopții și ale zilei de pocăință”, scrie Sfântul Isaac Sirul.164 
Orice ar face și orice ar gândi, omul trebuie să-și cunoască nevrednicia, să-și 
dea seama că este mai prejos de ceea ce s-ar cuveni să fie după voia lui 
Dumnezeu, să înțeleagă cât este de departe de slava la care a fost chemat prin 
fire și de desăvârșirea la care ar putea ajunge în unirea deplină cu El. De aceea, 
Sfântul Varsanufie învaţă: „în toate osândește-te pe tine ca cel ce ai păcătuit 
și ai greșit”,165 „trebuie să fim întotdeauna încredințați că păcătuim în toate: 
și în cuvânt, și în faptă, și în gând” 166 

Din căința neîncetată se nasc doliul (întristarea) (revoq) și 
străpungerea inimii (karovuâ!G), care, la rândul lor, zămislesc lacrimile 
(5axpva).%7 În acestea trei, despre care vom vorbi ulterior, stă pocăința 
desăvârșită;58 ultima este un dar al Sfântului Duh, pe care doar puţini 
oameni ajung să-l dobândească, și învățătura Sfinţilor Părinţi despre pocăință 
îi acordă o importanţă fundamentală. 


Pocăința este socotită de Sfinţii Părinţi ca un leac deosebit de 
folositor. Și cel mai adesea ei vorbesc despre această stare duhovnicească în 
termeni medicali.'69 Sfântul Simeon Noul Teolog se referă și el la „leacul 
(papuaxov) mântuitor” al pocăinţei, pe care Dumnezeu l-a dat oamenilor.!70 
Acest mod de a privi pocăinţa se întâlnește cu constanţă la Sfântul loan Gură 

de Aur,7' care, de pildă, zice: „pocăința este vindecarea păcatului”;'72 


„pocăinţa este leac pentru rana păcatului”;%3 „după cum există doctorii 
pentru rănile trupului, pentru păcat, care este boala sufletului, avem drept 
doctorie pocăința”;74 „să folosim, fraților, leacul mântuitor al pocăinţei sau, 
mai bine spus, să primim ca din mâna lui Dumnezeu pocăința care ne este de 
folos pentru tămăduirea noastră”;75 „să primim, fraţilor, pocăința, leacul care 
ne va izbăvi de boală și care va șterge păcatele noastre”;76 „cu toţii suntem 
păcătoși, dar nu deznădăjduițţi; nu ostenesc să vă pun în faţă leacul care vă 
alină suferințele”;:77 „iau drept martori, pentru a-mi întări cuvântul, nu un 
singur om, sau doi, sau trei, ci mii de oameni plini de răni și bube, întinaţi de 
multe patimi, care au fost repede și deplin vindecaţi de pocăință, 
nemairămânând vreo urmă sau vreun rest din vechea lor răutate”;'78 „de-am 
fi cu totul acoperiţi de rănile păcatului, dacă ne căim (...), Dumnezeu le va 
șterge cu totul, fără să mai rămână vreun semn sau vreo urmă a lor”;79 „Dacă 
Dumnezeu vede că cei păcătoși se căiesc, de-ar fi ucigași și plini pe tot trupul 
de răni, EI are grijă de ei și-i tămăduiește și-i curăță de orice urmă a 
păcatului”;80 „să fim cu totul încredințaţi că mare este puterea acestui leac, 
care este pocăința” 18! 

Pocăința este leac, pentru că prin ea, așa cum arată numeroasele 
citate de mai sus, omul dobândește de la Dumnezeu curățarea de păcate și 
vindecarea de patimi, care sunt adevărate boli ale sufletului. Urmată 
îndelung și cu simţire vie și adâncă, pocăinţa îl duce pe om la nepătimire,'% 
starea în care el își recapătă deplina libertate și sănătatea desăvârșită, stare la 
care nu poate ajunge fără ajutorul ei.183 

Prin iertarea păcatelor și tămăduirea de patimi, pe care i le aduce 
pocăința, omul își poate regăsi pacea lăuntrică. „Să ne întoarcem cu pocăința 

la Dumnezeu și va aduce toate la pace”, scrie Sfântul Varsanufie.!54 lar Avva 
Dorotei arată că „prin zdrobirea inimii... vine omul în sfârșit la odihnă” 18 

Vindecat de patimi, omul ajunge să trăiască în chip virtuos; el poate 
din nou să ducă o viață sănătoasă, firească, potrivit adevăratei sale naturi. 
Sfântul loan Damaschin spune, în acest sens, că „pocăința este întoarcerea, 
prin asceză și osteneli, de la starea cea contra naturii la starea naturală”.186 
De altfel, pocăința se vădește a fi pentru omul păcătos singura cale prin care 
se poate întoarce la lucrarea virtuţilor, și de aceea mulți Sfinți Părinţi o 
socotesc cea dintâi poruncă, ea fiind condiția împlinirii tuturor celorlalte 
porunci. Numai depărtându-se de patimi și lepădând de la el orice răutate, 
cerând cu lacrimi de la Dumnezeu iertarea păcatelor, cunoscând cu durere 
ticăloşia la care a ajuns prin înstrăinarea de Dumnezeu, poate omul să ajungă 
la simţirea vie și străpungătoare a nevoii de a se întoarce la EI, și să se 
deschidă cu totul harului Sfântului Duh, Care este izvorul a toată virtutea. 
Numai lepădând hainele cele de piele ale păcatului, se poate el îmbrăca din 
nou cu harul cel dumnezeiesc, lucrând virtuțile ca om înnoit și deplin sănătos 
în Hristos. lată de ce Sfinţii Părinţi socotesc pocăinţa, străpungerea inimii și 
lacrimile ca temeiuri ale împlinirii tuturor virtuților.187 

Și regăsind prin pocăință calea virtuților, omul își redobândește 
adevărata viață. „Lacrimile, spune Sfântul loan Gură de Aur, îl învie pe cel 
mort cu sufletul”.'8 Și tot el spune: „Căinţa îl aduce la viață pe cel mort 
duhovnicește”.18 Și, dimpotrivă, lipsa de căință îl duce pe om la moarte. 
„Dacă nu vă veţi pocăi, toţi veți pieri”, spune Însuși Hristos (Lc. 13, 3, 5). 

În vreme ce prin abaterea de la calea dreptăţii sufletul a fost 
schimonosit, „pocăinţa îl îndreaptă”,'% îi reface însușirile firești. Pocăința 
este tămăduitoare mai ales pentru puterea lui de cunoaștere, care, prin 
patimi, a fost îmbolnăvită cu totul. Prin căință, omul iese din orbirea 
necunoașterii de sine și a lumii. Recunoscând că este păcătos, cunoscând 
starea căzută în care se află, ajunge să înțeleagă cât de departe este de 
Dumnezeu și-și recunoaște rătăcirea. Prin pocăință, oameni care ajunseseră 
nebuni și nepricepuți (uwpoi karoovvero!) din pricina păcatelor, „își recunosc 

nebunia («țpoovvn) lor”, scrie Herma.'* Stăruind necontenit în pocăință, 
omul ajunge să se cunoască pe sine din ce în ce mai bine, să vadă tot mai 
limpede răutatea care zace în el, sesizând chiar și cea mai mică dintre 
greșelile și lipsurile sale.'9% Atunci el pătrunde în adâncul sufletului său și 
vede acolo boli care rămân necunoscute pentru cel care viețuiește în păcat. 
Căindu-se chiar pentru greșelile cele neștiute'% și pentru cele fără voie,!94 el 
urmărește răul până în cele mai tăinuite ascunzișuri ale sale și-i vădește 
viclenia, iar cu puterea harului dumnezeiesc pe care-l cere cu rugăciuni 
fierbinţi scoate cu totul din sufletul său și păcatul, și boala.19% 

Cunoașterea stării sale păcătoase, pe care omul o dobândește prin 
căință, este o condiţie absolut necesară pentru vindecarea ei. Căci, dacă n-ar 
cunoaște mulțimea păcatelor și gravitatea bolii sale, cum ar ajunge el să ceară 
ajutorul dumnezeiescului Doctor, ca să primească astfel tămăduirea 
sufletului său? „Cum s-ar lăsa îngrijit de doctor cel care nici măcar nu știe că 
e rănit și zace răpus de boală?”, se întreabă Sfântul Simeon Noul Teolog,'% 
De aceea, Sfântul loan Gură de Aur dă următorul sfat: „Să recunoaștem cu 
sinceritate ce-am ajuns și cât de rele sunt rănile sufletului nostru, căci numai 
așa ne lecuim; cel care nu-și cunoaște boala, nu-și face griji din pricina ei”.197 
Așa cum am mai spus, Dumnezeu, Care respectă libertatea omului, nu-l 
mântuie cu sila, ci așteaptă în marea Lui milostivire ca omul să-și manifeste 
dorinţa de a fi vindecat și să ceară de la EI harul Său cel tămăduitor. lar dacă 
omul face aceasta, Dumnezeu îl vindecă negreșit.19 Or, tocmai prin pocăință 
ajunge omul să-și descopere boala, și să ceară ajutor lui Dumnezeu, și să 
primească vindecarea. „Celor ce-și caută într-adevăr vindecarea - spune 
Sfântul loan Casian - nu le pot lipsi leacurile din partea acelui adevărat medic 
al sufletelor, mai ales celor care nu și-au disprețuit prin deznădejde și 
nepăsare bolile, nu și-au ascuns primejdiile rănilor și nici n-au respins cu 
minte necugetată leacul pocăinţei, ci, față cu slăbiciunile căpătate din 
neștiință sau rătăcire, cu minte smerită și totuși prevăzătoare, au alergat la 
medicul cel ceresc”.199 

Dar nu numai la cunoașterea de sine ajunge astfel omul, ci și, așa cum 
am mai spus, la adevărata cunoaștere a tot ceea ce există, aici cuprinzându- 

se și realitățile duhovnicești cele mai tainice și mai înalte. Într-adevăr, cel 
care se căiește de păcatele sale, prin harul lui Dumnezeu este curățat de 
patimi și încetul cu încetul întunericul care se așternuse peste puterea de 
cunoaștere a sufletului se risipește, iar mintea îi este tot mai mult luminată 
de Duhul Sfânt, pe măsura curățirii sale. „Pocăinţa este ușa care scoate din 
întuneric și duce la lumină”, scrie Sfântul Simeon Noul Teolog.2% Iar în altă 
parte, spune mai pe larg: „Rodul și fapta pocăinţei sunt cele care alungă 
neștiinţa și aduc cunoștința: mai întâi cunoștința despre noi și despre cele ale 
noastre, apoi despre cele mai presus de noi și despre tainele cele 
dumnezeiești, cele nevăzute și necunoscute pentru cei care n-au făcut 
pocăință (...); cele dumnezeiești (...) se descoperă numai celor care au făcut 
pocăință fierbinte și s-au curățat frumos printr-o pocăință sinceră și atât pe 
cât e măsura pocăinţei și curăţirii lor; acestora li se arată adâncurile Duhului 
(...). Dar pentru toţi ceilalți ele sunt necunoscute și ascunse”.20! 

Din aceste rânduri reiese că această cunoaștere de sine și a lui 
Dumnezeu, la care se ajunge prin pocăință, nu este o cunoaștere teoretică, 
abstractă, ci este o cunoaștere existenţială, o cunoaștere, insuflată de Duhul 
Sfânt, a minţii coborâte în inimă și unite cu ea. De aceea, spun Sfinții Părinți, 
prin pocăință, în om se petrece unirea acestor puteri, care dintru început au 
fost unite și împreună lucrătoare în firea sa, dar care au fost despărțite prin 
păcat. lar această sfâșiere și ruptură stăruie ca boală și rană adâncă a făpturii 
sale. 

Reunificarea lor este una dintre condiţiile esențiale pentru a se ajunge 
la rugăciunea curată, care este adevărata lucrare a minții, potrivit menirii ei 
firești. Prin străpungerea inimii - prin care se înlesnește rugăciunea2%2 și se 
face roditoare,2% și de aceea cu adevărat se cuvine să fie împreunată cu ea2%4 
-, nu numai că omul se curăță de întinăciunea păcatului, ci și, simțind cu 
durere starea nenorocită în care se află și înstrăinarea de Dumnezeu, se 
smerește cerând cu lacrimi și suspine ajutorul Lui și poate primi astfel harul 
Său tămăduitor și mântuitor. Numai așa rugăciunea omului nu rămâne pur 
intelectuală, ci se face din toată ființa sa, al cărei centru este inima. 

Întorcându-l pe om la Dumnezeu și înlesnindu-i rugăciunea către El, 
pocăința face ca omul să fie ajutat în tot timpul și în tot locul de 


Dumnezeu.2% Și așa omul biruiește toate greutățile, fie ele lăuntrice sau din 

afară, ca și primejdiile și necazurile întâmpinate. Lacrimile de pocăință au, de 
altfel, darul de a întări inima, ca o adevărată hrană, așa cum spune Psalmistul: 
„Făcu-tu-mi-s-au lacrimile mele pâine ziua și noaptea” (Ps. 41, 3). 

Pocăinţa sporește tăria omului în fața gândurilor păcătoase semănate 
de diavol în suflet. Mustrarea inimii este, așa cum învaţă Sfinții Părinți, armă 
de nebiruit în fața ispitelor.2*6 Pocăinţa are de altfel puterea de a risipi 
tulburările aduse de diavoli și de a-i alunga din suflet. Cel ce are „plânsul 
adevărat împreunat cu străpungerea inimii... nu e biruit de niciun război (...). 
Căci este o pavăză care întoarce toate săgețile diavolului (Efes. 6, 16). Cel care- 
lare nu e atins de nicio lovitură în război”, scrie Sfântul Varsanufie.2%7 Sfântul 
loan Gură de Aur spune că „diavolul fuge întotdeauna de împunsătura 
ascuţită a pocăinţei”.208 lar Sfântul loan Scărarul îi face pe diavoli să spună: 
„Un singur vrăjmaș avem, asupra căruia nu avem putere (...), iar aceasta este 
a te defăima pe tine însuţi în chip sincer înaintea lui Dumnezeu. Atunci să ne 
socotești ca pe o pânză de păianjen”.2%9 Vedem că, pe lângă funcția 
tămăduitoare, pocăința are și o funcţie de apărare și prevenire. Avva Pimen 
spune că „dacă omul se va prihăni pe sine, află sprijin pretutindeni”."* 
„Lacrimile păzesc neîncetat cu Numele lui Dumnezeu pe cel ce le-a 
dobândit”, scrie Sfântul Varsanufie;?" și, adaugă el, atunci când omul ajunge 
la nepătimire, tot prin pocăință rămâne neatins de patimi.22 


Se vede limpede că pocăința este o lucrare cu adevărat trebuincioasă 
omului, pe toate treptele vieții sale duhovnicești. De aceea, Sfântul loan 
Scărarul spune: „Nu vom fi învinuiți, fraţilor, la ieșirea sufletului, că n-am 
săvârșit minuni, nici că n-am teologhisit, nici că n-am fost văzători, dar vom 
da negreșit socoteală lui Dumnezeu că n-am plâns pentru păcatele noastre”2"3 
lar Sfântul Isaac Sirul laudă pocăinţa ca cea mai vrednică stare duhovnicească 
a sufletului: „Cel ce-și simte păcatele e mai bun decât cel ce scoală morții prin 
rugăciunea lui. Cel ce suspină un ceas pentru sufletul său e mai bun decât cel 
ce folosește lumii întregi prin gândirea lui. Cel ce s-a învrednicit să se vadă 


pe sine e mai bun decât cel ce s-a învrednicit să-i vadă pe îngeri”.24 

4. Leacul rugăciunii 
a) Rolul rugăciunii și efectele ei tămăduitoare 


Prin credință, omul Îl recunoaște pe Hristos ca Dumnezeu și Stăpân 
al său și singurul tămăduitor al patimilor sale. Prin pocăință, se întoarce la El 
și, căindu-se pentru greșelile sale, așteaptă de la EI iertarea lor; 
recunoscându-și starea de boală, cu simţirea vie și dureroasă a neputinței și 
slăbiciunii sale, se apropie de EI, dorind din tot sufletul să nu se mai despartă 
de El. Rugăciunea însoțește și credinţa, și căința; prin ea omul cere ajutorul 
lui Dumnezeu, ca să primească de la El tămăduirea de patimi, curățarea de 
păcate; prin ea se deschide cu toată ființa sa harului dumnezeiesc și se unește 
cu El. 

Prin rugăciune omul se așază în fața lui Dumnezeu, vorbește cu El și 
se unește cu El. Ea este, cum spune Sfântul Grigorie Palama, „legătura care 
unește făpturile cu Creatorul lor”.%5 O astfel de legătură se creează, desigur, 
și prin primirea Sfintelor Taine, și mai ales prin Botez, Mirungere și 
Euharistie, care, prin plinătatea harului, îi redau omului strălucirea dintâi a 
chipului lui Dumnezeu din el și restatornicesc asemănarea cu El. Dar aceasta 
se face, așa cum spune Sfântul Marcu Ascetul, „în chip tainic”, doar ca 
potenţialitate. Creștinul urmează să facă lucrător harul primit, să sporească 
în el și prin el. lar pentru aceasta, rugăciunea este absolut necesară, iar rolul 
ei, esenţial.:6 Prin rugăciune, omul intră în legătură personală cu Dumnezeu, 
aflat în el prin harul Său, se predă lucrării mântuitoare a harului și se face de 
bunăvoie și întru cunoștință împreună-lucrător cu acesta la mântuirea și 
îndumnezeirea sa în Hristos prin Sfântul Duh. Apropiindu-se astfel de 
Dumnezeu, ținta sa este acum să sporească în apropierea de EI, nu pentru că 
Dumnezeu ar fi departe, ci pentru că omul rămâne departe și în afara Celui 
care-i este mai lăuntric decât toate cele dinlăuntrul lui - și chiar, cum spune 
Sfântul Nicolae Cabasila, mai aproape de om decât însăși inima sa27 —, fie din 
pricină că s-a înstrăinat de EI prin păcat, fie că nu și-a împropriat cu totul 
harul primit. „Noi ne rugăm lui Dumnezeu, scrie Sfântul Grigorie Palama, nu 
pentru a-L aduce la noi, căci EI este pretutindeni, ci pentru a ne înălța pe noi 
spre El prin rugăciunea pe care l-o aducem și pentru a ne întoarce la EI”.2:8 
Sfântul Dionisie Areopagitul spune, cu alte cuvinte, același lucru: „Dacă este 
întru totul adevărat că Sfânta Treime este prezentă în toate făpturile, nu orice 
făptură se sălășluiește în Ea. Dar prin rugăciunile preacurate și stăruitoare pe 

care | le aducem (...), ajungem să ne sălășluim în Ea”.29 Rugăciunea se 
vădește astfel a fi pricinuitoarea locuirii desăvârșite a harului în om.220 

Dumnezeu Își revarsă neîncetat harul Său asupra oamenilor, dar nu-l 
silește pe om să-l primească. Respectând libertatea omului, El așteaptă, în 
marea Lui milostivire, ca acesta să I-l ceară. Rugăciunea este cea prin care, în 
chip liber și întru cunoștință, omul cere harul lui Dumnezeu; și cerându-l, 
Dumnezeu îndată îi ascultă rugăciunea. Auzim cum Hristos Însuși și 
Apostolii Săi spun: „Cereţi și vi se va da... oricine cere, ia” (Mt. 7, 7-8). „Toate 
câte veţi cere, rugându-vă cu credinţă, veți primi” (Mt. 21,22). „Cereţi și vi se 
va da... că oricine cere, ia” (Luca 11, 9-10). „Dacă veţi cere ceva în Numele Meu, 
Eu voi face” (In 14, 14). Orice cerem, primim de la EI” ( In 3, 22). Hristos ne 
spune că harul și darul Lui sunt deja prezente în noi: „Toate câte cereţi, 
rugându-vă, să credeţi că le-aţi primit, și le veţi avea” (Mc. n, 24). Dacă omul 
nu și-a însușit harul prezent în el, aceasta se întâmplă pentru că nu s-a întors 
prin rugăciune spre Cel care i l-a dăruit și Care este EI Însuși prezent în acest 
har și ni Se dă prin el: „Nu aveţi, pentru că nu cereţi” (lac. 4, 2). 

Pentru ca să fie ascultată, rugăciunea trebuie făcută așa cum se 
cuvine; dacă „cereţi și nu primiţi”, aceasta se întâmplă „pentru că cereți 
rău” (lac. 4, 3). 

Rugăciunea trebuie să se facă cu credinţă (Mt. 21, 22). De asemenea, 
Sfinţii Părinţi socotesc starea de căință ca absolut esenţială pentru rugăciune. 
Astfel, Sfântul loan Casian spune că prin ea se ajunge la adevărata rugăciune, 
când, cunoscându-și păcatul și neputinţa, „sufletul nostru se dăruiește în 
gemete și suspine lui Dumnezeu”.222 Evagrie scrie și el: „Simţirea rugăciunii 
este adunarea cugetului, împreunată cu evlavia, cu străpungerea inimii, cu 
durerea sufletului, cu mărturisirea greșalelor, cu suspine nevăzute”.223 Fără 
căință, rugăciunea nu este bine primită.*4+ Căci pentru a se apropia de 
Dumnezeu, omul trebuie să înțeleagă mai întâi cât de mult s-a depărtat de 
EI; pentru a primi tămăduirea de relele sale, trebuie să cunoască mulțimea 
greșelilor sale și să se căiască pentru ele; pentru a primi harul, trebuie mai 
întâi să simtă cu durere câtă nevoie are de el. În afară de credinţă și căință, 
alte condiţii ale rugăciunii bine primite sunt: atenţia,23% privegherea și trezvia 

râvna fierbinte,??7 stăruința,??” smerenia”? și îndeosebi curăția 


(vnbis 
inimii.23% Se cuvine, de asemenea, ca cererea să fie după voia lui Dumnezeu,%3 


Cel care ne vrea binele și știe care sunt cu adevărat nevoile noastre. 

Rugăciunea, fiind pricinuitoarea primirii depline a harului, este prin 
aceasta pricinuitoarea tămăduirii omului și a întoarcerii sale întru sănătate. 

Prin ea omul Il se adresează lui Hristos-Doctorul sufletelor și al 
trupurilor noastre, pentru a primi de la El vindecarea de toată răutatea. 
Numai Dumnezeu singur este ajutorul și sprijinitorul său. „Știm - spune 
Sfântul Varsanufie - că cei bolnavi au nevoie totdeauna de doctor și de 
leacurile de la el (...) De aceea și prorocul strigă, zicând: «Doamne, scăpare 
Te-ai făcut nouă în neam și în neam» (Ps. 89, 1). lar dacă EI este scăparea 
noastră, să ne aducem aminte că zice: «Cheamă-Mă pe Mine în ziua 
necazului tău, și te voi izbăvi și Mă vei preamări» (Ps. 49, 16)”.2% Sfântul loan 
Gură de Aur spune că „în timpul rugăciunii Îi arătăm Doctorului rănile, ca să 
ne tămăduim”,?3% și îi învaţă pe cei căzuți în boală din pricina păcatului: „Nu 
căutaţi sprijin la oameni, nu priviți spre cei care vă dau numai un ajutor 
trecător; părăsind aceasta, alergaţi cu mintea la Doctorul sufletelor. Singurul 
care poate să vă lecuiască rănile inimii este Cel care a creat toate făpturile și 
cunoaște toate faptele noastre. Ajunge să strigăm din adâncul inimii spre El 
și înaintea Lui să vărsăm lacrimile noastre”.*3+ lar Sfântul loan Scărarul îl 
sfătuiește pe cel ce se roagă să ia drept pildă de rugăciune pe cea a „celor 

despre rugăciune, 4. 

231 Cf.1 In 5,14. 

232 Scrisori duhovnicești, 424. 
233 Omilii la Facere, XXX, 5. 
234 Despre pocăință, IV, 4. 


bolnavi în fața doctorilor, când e să li se taie, sau să li se ardă vreo rană”.%% 
Ca răspuns la rugăciunea sa, omul primește de la Hristos leacurile 
potrivit stării sale și izbăvirea de boală. De aceea nu este de mirare că Sfinții 
Părinţi socotesc rugăciunea ca un leac336 deosebit de puternic și folositor. 
„Rugăciunea este doctorie”, scrie Sfântul loan Gură de Aur;237 și încă: 
„Rugăciunea este leacul mântuirii”;?38 „este izbăvirea noastră, doctoria 
sufletului și leac pentru relele lui”;239 „puterea rugăciunii (...) vindecă 
bolile”.240 Sfântul Isaac Sirul arată și el că „rugăciunea este... ajutor în 


ascuţișul bolilor”. Iar Sfântul loan Scărarul, personificând rugăciunea, o 


face să spună: „Veniţi la mine..., și eu voi da vindecare rănilor voastre”.*P 
Sfântul loan Gură de Aur laudă neîncetat nemăsurata putere a rugăciunii: 
„Mare este puterea rugăciunii!” „Nimic nu este mai puternic decât 
rugăciunea fierbinte și curată, căci numai ea ne poate izbăvi de răutăţile de 
acum”; „să alergăm întotdeauna la Dumnezeu și Lui să-l cerem orice lucru, 
căci nimic nu este mai de folos ca rugăciunea; ea face cu putință cele ce par 
cu neputinţă, ușoare cele grele, și netede și ușor de străbătut căile presărate 
cu stavile”.245 În timp ce fără rugăciune omul nu poate face nimic („Fără Mine 
nu puteți face nimic”, În 15, 5), prin ea, toate îi sunt cu putință omului, căci 
prin ea îl cheamă în ajutor pe „Cel ce poate să facă, prin puterea cea lucrătoare 
în noi, cu mult mai presus decât toate câte cerem sau pricepem noi” (Efes. 3, 
20). 

Pentru că păcatul și patimile sunt forme de boală și rădăcină a tuturor 
bolilor, mai întâi de toate omul trebuie să-l ceară lui Dumnezeu iertarea și 
curățarea de ele.246 Origen scrie că orice rugăciune trebuie făcută „cu căință, 
recunoscându-ne vinovaţi în fața lui Dumnezeu de propriile noastre păcate 


235 Scara, XXVIII, 7. 
236 sf, Varsanufie, Scrisori duhovnicești, 424. Sf. loan Scărarul, Scara, XXVIII, 2. Sf. loan 
Gură de Aur, Omilii la Evrei, XXVII, 5; Cateheze baptismale, VII, 25. 

237 Tâlcuire la Psalmul 7, 4. 

238 Omilii la Evrei, XXVII, 5. 

239 Cateheze baptismale, VII, 25. 

249 Împotriva anomeilor, V, 7. 

241 Cuvinte despre nevoință, 21. 

242 Scara, XXVIII, 2. 

243 Omilii la Efeseni, XXIV, 4. 

244 Omilie împotriva celor care se folosesc în chip nedrept de acest cuvânt al Apostolului etc. 
12. 

245 Omilii la Ana, IV, 5. A se vedea, de asemenea, Omilii la Facere, XLIX, 3; Împotriva 
anomeilor, VII; 7. 


46-C£ Evagrie, Cuvânt despre rugăciune, 385. 


și cerând, mai întâi, iertare pentru greșelile din trecut” Virtutea 
tămăduitoare a rugăciunii se vădește deci, în primul rând, în izbăvirea din 
păcat. „Rugăciunea, spune Sfântul loan Gură de Aur, este leac împotriva 
otrăvii păcatului, doctorie pentru greșelile noastre”.248 lar în altă parte arată: 
„Zilnic ne rănim în tot felul; să dăm rănilor noastre leacul potrivit pentru ele, 
care este rugăciunea. Căci Dumnezeu, dacă-L rugăm cu luare-aminte, din tot 
sufletul și cu ardoarea inimii, poate să ne ierte păcatele și să ne curețe de 
ele”.249 Sfântul loan Scărarul spune și el că rugăciunea este „leac tămăduitor 
al unor mari greșeli”.25% lar Sfântul Nicolae Cabasila scrie: „Numele lui 
Dumnezeu Îl chemăm și cu gura, și cu dorinţa, și cu gândul, pentru a pune 
pe toate părțile prin care am greșit leacul cel mântuitor și vindecător”.23" Căci 
așa ne învaţă Apostolul loan: „iertate v-au fost păcatele pentru Numele Lui” 
(1 In 2,12). În chip profund, rugăciunea îl tămăduiește pe om de patimile sale, 
care sunt pentru el adevărate boli, le dezrădăcinează din ființa sa și le 
nimicește cu totul.25 În timp ce păcatele sunt greșeli de moment, patimile 
arată stăruința în păcat, și de aceea, pentru tămăduirea lor, este nevoie de o 
rugăciune neîncetată. „Știm că a chema neîncetat Numele lui Dumnezeu e 
un leac care nimicește nu numai toate patimile, ci însăși lucrarea lor”, scrie 
Sfântul Varsanufie,?5 arătând că felul în care se face acest lucru minunat 
rămâne de neînțeles pentru om: „Precum impune doctorul leacul, sau pune 
un plasture pe rană, și prin aceasta lucrează fără să știe bolnavul cum, așa și 
Numele lui Dumnezeu chemat de noi înlătură, fără să știm noi cum, toate 
patimile”.25+ 

Rugăciunea este un „leac care curăță sufletul”255 până în tainițele sale 
cele mai întunecate. Rugăciunea are puterea de a stinge păcatele și patimile 
cele mai ascunse și neștiute pentru că ea cere ajutorul Celui „care vede în 
ascuns” (Mt. 6, 18), Care „cearcă inimile și rărunchii” (Ps. 7, 9), „Care 
luminează cele ascunse ale întunericului și vădește sfaturile inimilor” (1 Cor. 


247 Despre rugăciune, XXXIIL. 
248 Omilii la Evrei, XXVII; 3. 

249 Omilii la Săptămâna Mare, 5. 
250 Scara, XXVIII, 2. Despre puterea pe care o are rugăciunea de a-l curăți pe om de 
păcatele sale, a se vedea încă: Sf. loan Gură de Aur, Cateheze baptismale, VII, 25; Despre 
pocăință, III, 4. Sf. Maxim Mărturisitorul, Cuvânt ascetic, 41. 

251 Despre viaţa în Hristos, VI, 101. 

252 Cf. Evagrie, Cuvânt despre rugăciune, 83. Sf. loan Gură de Aur, Împotriva anomeilor, 
VII, 7. Sf. Isaac Sirul, Cuvinte despre nevoință, 14. Sf. loan Casian, Convorbiri duhovnicești, X, 
10. 

253 Scrisori duhovnicești, 424. 

254 Ibidem. 


255 Sf. loan Gură de Aur, Cateheze baptismale, VII, 25. 


4, 5) şi Care are puterea de a nimici păcatul și de a pierde cu totul patimile. 
De aceea, creștinul, pe care păcatul îl împiedică să-și vadă „adâncurile cele 
ascunse”, unde s-au cuibărit patimi de care nici nu știe, trebuie să se căiască 
și de aceste patimi neștiute și să-L roage pe Dumnezeu să-l izbăvească de ele. 
Sfântul Varsanufie scrie astfel: „Mă rog ziua și noaptea să fiu curățat de 
patimile mele, arătate și ascunse”.256 

O dată cu patimile, rugăciunea pune pe fugă pe cei care sunt 
pricinuitorii lor, cei care tulbură sufletul și-l rănesc de moarte: pe diavol și 
duhurile cele rele,?57 risipind nenorocitele urmări ale lucrării lor.258 Iar în 
această privinţă, „rugăciunea lui lisus” are o mare putere.259 


Roadele tămăduitoare ale rugăciunii sunt numeroase; în primul rând 
ele sunt simţite de minte (vovc). Prin rugăciune, mintea, pe care păcatul a 


făcut-o greoaie și ca și moartă, se trezește,260 redevine sprintenă2%! și revine 


la viață, căci „în rugăciune stă viața ei”.263 

De acum ea iese din înstrăinarea în care era ţinută de lumea sensibilă 
și a reprezentărilor iluzorii, pentru a se regăsi pe sine,264 ajungând la lucrarea 
proprie menirii sale, căci, așa cum arată Evagrie, „mintea este din fire 
predispusă a se ruga”,265 „rugăciunea face mintea să-și împlinească propria 
lucrare”,266 „rugăciunea este lucrarea demnă de vrednicia minții, sau 
întrebuințarea cea mai bună și mai curată a ei”.267 

Lucrând potrivit firii sale, mintea îndepărtează și leapădă orice 
reprezentare (imagine sau gând) străină de rugăciune, își concentrează în ea 
întreaga putere de cugetare și de înțelegere,?68 și regăsește, cum arată 


Evagrie, „întreaga tărie”, „sănătatea deplină”.269 


256 Scrisori duhovnicești, 65. 

257 Cf. Sf. loan Scărarul, Scara, XXVIII, 59, 61. Sf. loan Gură de Aur, Împotriva anomeilor, 
VII, 7. 

2580 Origen, Despre rugăciune, 12. 

259 Cf. Sf. loan Scărarul, Scara, XX, 6. Sf. Nil de Ancira, Epistole, PG 79, 260AB; 261D; 312CD; 
392B; 396A; 4004. 

260 Cf. Sf. loan Gură de Aur, Omilii la Săptămâna Mare, 4. 

205 Idem, Tâlcuire la Psalmul 129, 1. 

262 Cf, Cele 100 de capete ale Sf. Calist și Ignatie Xanthopol, 29. 

203 Evagrie, Capete gnostice, IV, 62. 

2040f Teolipt al Filadelfiei, Cuvânt despre lucrarea cea ascunsă întru Hristos, în nouă 
capete, 1. Cele 00 de capete ale lui Calist și Ignatie Xanthopol, 19. 

265 Tratatul practic, 49. 

266 Cuvânt despre rugăciune, 83. 

267 Jbidem, 84. 

268 Cf. Sf. loan Casian, Convorbiri duhovnicești, XXIV, 6. 

269 Tratatul practic, 65. A doua traducere (pentru eppwrau) este propusă de L Hausherr în 


Starea decăzută a omului face ca mintea omului să fie „întotdeauna 
mobilă și chiar foarte mobilă (...); ea nu poate sta niciodată în repaos, ci... 
aleargă prin propria ei mobilitate și zboară în toate direcțiile”,270 având a 
suferi mișcarea neîncetată a gândurilor care o agită, o tulbură și o fac să 
cutreiere și să rătăcească fără rost; rugăciunea însă scoate mintea „din 
rătăcirea și robia ei obișnuită”,27! o adună „în ea însăși, prin întoarcerea din 
împrăștierea ei obișnuită”,272 dându-i tărie și stabilitate.27% Statornicia minţii 
este un rod al sinergiei realizate în rugăciune între strădania omului și harul 
dumnezeiesc, singurul care-l poate face pe om în stare să-și domine 
neastâmpărul minţii. Că este așa, vedem din cele ce învață Sfântul loan 
Scărarul: „E proprie minţii nestatornicia, dar e propriu lui Dumnezeu s-o 
poată statornici. De ai dobândit nevoinţa neîntreruptă, va veni în tine Cel ce, 
închizând între țărmuri marea minţii, îi spune în rugăciune: Vino până aici, 
și să nu treci de aici (lov 38, 11). Nu poate fi legat duhul. Dar unde e Ziditorul 
duhului, toate se supun Lui”.274 

Eliberată de tot acest zbucium, mintea omului ajunge să cunoască 
liniștea*75 și pacea și, atunci când se unește cu inima, dăruiește această pace 
întregului suflet și chiar trupului. Nu este vorba nicidecum de liniștea cea 
după trup, însoţită de slavă deșartă și trufie, care se ivește atunci când, în chip 
viclean, diavolii încetează de a mai lupta nenorocitul suflet care le împlinește 


toate voile,276 


ci de pacea ca dar al Sfântului Duh, însoţită de smerenie și 
căință deplină.277 

Rugăciunea duce la pacea și liniștea sufletului prin puterea pe care o 
are, pe de o parte, de a risipi frica, și îndeosebi forma ei cea mai perfidă, 
neliniștea - angoasa -, care, din pricina caracterului ei nemotivat, nu poate fi 
combătută direct, la modul antiretic, adică opunându-i argumente logice. 
Legată cel mai adesea de lucrarea diavolilor, aceasta poate fi biruită numai 
prin rugăciune. „Și Mă cheamă pe Mine în ziua necazului (în textul francez: 
angoisse, n. trad.) și te voi izbăvi și Mă vei preaslăvi” (Ps. 49, 16). Numai 
puterea lui Dumnezeu chemat în rugăciune îl poate tămădui pe om de 
această boală înfricoșătoare, care pătrunde în toate ungherele sufletului și-i 
atacă chiar și trupul, lăsându-l pe om pradă propriului chin și cu totul 


comentariul său la Tratatul despre rugăciune al lui Evagrie, p. 96. 
270 Sf. loan Casian, Convorbiri duhovnicești, Prima convorbire cu părintele Serenus, 4. 

271 Cele 00 de capete ale lui Calist și Ignatie Xanthopol, 19. 

272 [bidem, 24. Cf. 25. 

273 Cf. Evagrie, Tratatul practic, 15. Sf. loan Casian, Convorbiri duhovnicești. X, 14. 

274 Scara, XXVIII, 16, 17, 18. 

275 Cf. Evagrie, Cuvânt despre rugăciune, 69. 

276: Cf. ibidem, 47; Tratatul practic, 57. 

277 Cf. idem, Tratatul practic, 57. 


neputincios, neliniștea (angoasa) fiind pricina celei mai mari neputințe și 
slăbiciuni. De aceea, Sfântul loan Scărarul, urmând Psalmistului, spune: 
„Lovește-i pe vrăjmași cu Numele lui lisus, căci nu e în cer și pe pământ armă 
mai tare. Izbăvit de boală, preamărește pe Cel ce te-a izbăvit”.278 

Rugăciunea nu numai că oprește viforul gândurilor, ci și mulțimea lor 
o stinge, căci prin luarea-aminte ea strânge toate cugetele într-unul singur, 
cugetarea la Dumnezeu, care ajunge singurul ţel al tuturor puterilor 
sufletului. Duhul omului nu mai este fărâmițat în nenumăratele și feluritele 
gânduri pe care le naște rătăcirea sa în lumea sensibilă; iar sufletul nu mai 
este târât în toate părțile de puterile sale, care lucrează fiecare pe temeiuri 
deosebite unele de altele și în scopuri lipsite de înțeles și rânduială. Prin 
rugăciune, se ajunge la unificarea în întregime a minţii?79 și a sufletului.250 
După cum spune Sfântul Macarie Egipteanul, sufletul, pe care păcatul îl 
făcuse asemenea unei case ruinate, revine la frumusețea, rânduiala și 
bunăcuviința sa dintâi.28 

Atunci când mintea s-a unit cu inima, puterile sufletului, luând parte 
cu toatele la rugăciune, nu mai rătăcesc în lumea sensibilă și nu mai lucrează 
contrar firii, ci se întorc și se îndreaptă spre Dumnezeu, și astfel își regăsesc 
și ele lucrarea proprie, pentru care i-au și fost date omului de Creatorul său. 
În această folosire a lor potrivit firii și menirii lor, ele își redobândesc 
sănătatea pierdută. 

Astfel, cum arată Evagrie, rugăciunea „vindecă partea pătimașă a 
sufletului”,28 adică, pe de o parte, puterea poftitoare, care încetează de a mai 
râvni lucrurile din lume, pentru a-L dori numai pe Dumnezeu, și pe cea 
agresivă, care nu se mai iuțește împotriva aproapelui și pentru a dobândi 
lucrurile lumii pe care le poftește, ci se pornește contra diavolilor și 
gândurilor, fie ele cugete ale răutăţii, fie gânduri simple, dar care caută să 
fure mintea de la rugăciune și să-l întoarcă pe om de la Dumnezeu. 

Rugăciunea, care, pentru a fi curată, alungă orice reprezentare, de 
orice natură ar fi ea și mai întâi de toate orice imagine, îl scoate pe om, de 
sub stăpânirea tiranică a imaginaţiei, tămăduindu-l de toate manifestările ei 
patologice. 

Rugăciunea, de asemenea, tămăduiește memoria. În starea decăzută 
a omului, ea este aducere-aminte de lume și, prin aceasta, uitare a lui 
Dumnezeu, și de aceea cu totul bolnavă și molipsind și celelalte puteri ale 
sufletului pe care le abate de la calea duhovnicească. Or, cum spune Sfântul 


278 Scara, XX, 7. 

279 Cf. Cele 100 de capete ale lui Calist și Ignatie Xanthopol, 23. 

280 Cp st. Teolipt al Filadelfiei, Cuvânt despre lucrarea cea ascunsă întru Hristos. 
281 Omilii duhovnicești (Col. 11), XXXIII, 3. 

aa Tratatul practic, 49. Cf. 79. 


Isihie Sinaitul, „răul uitării și cele ce izvorăsc din ea le vindecă sigur paza 
minţii și chemarea neîncetată a Domnului nostru lisus Hristos”.25 Așa 
ajunge memoria să se schimbe cu totul și să devină, în rugăciune, uitare a 
lumii și încetare a risipirii cugetelor și „aducere-aminte de Dumnezeu (uvnun 
0eov)”,284 regăsindu-și, în această firească folosire a ei, sănătatea. Căci 
memoria din fire este simplă și numai păcatul, așa cum am văzut, a 
împrăștiat-o și a sfârtecat-o în multe și felurite amintiri; în smerenia 
rugăciunii ea își regăsește fireasca unitate dintâi. Sfântul Grigorie Sinaitul 
scrie așa: „Tămăduirea amintirii este întoarcerea de la amintirea rea, 
născătoare de gânduri stricătoare, la starea ei simplă de la început [...) 
Amintirea o tămăduiește... pomenirea stăruitoare a lui Dumnezeu, întărită 
prin rugăciune” 285 Prin această lucrare, care este întru totul potrivită naturii 
sale, memoria contribuie la tămăduirea întregului suflet, prin ea toate 
celelalte puteri ale sufletului aflându-se în prezența lui Dumnezeu. „E 
propriu bărbatului iubitor de virtute să țină pururea pământul inimii în focul 
pomenirii lui Dumnezeu, ca așa, curățându-se răul puţin câte puţin sub 
dogoarea bunei pomeniri, sufletul să se întoarcă cu desăvârșire la strălucirea 
sa firească, spre și mai multă slavă”.286 La capătul acestui drum, afirmaţia lui 
Evagrie că rugăciunea curată îl unește pe om cu Dumnezeu se întâlnește cu 
cea a Sfântului Isaac Sirul, care spune că „unirea duhovnicească este 
amintirea nepecetluită care arde în inimă cu un dor înfocat”.257 

Nici trupul nu rămâne lipsit de efectul tămăduitor al rugăciunii, căci 
și el participă la ea, armonizându-se cu sufletul, dându-i din puterile sale, 
păstrând o atitudine cuvenită, folosindu-și facultățile proprii ca să 
înlesnească rugăciunea și chiar rugându-se el însuși după măsura și potrivit 
naturii sale specifice,?58 îndeosebi prin metanii.289 „Când ne rugăm, ridicăm 
capul, întindem mâinile la cer și ne sculăm în picioare, trupul însoțind râvna 
duhului nostru”, scrie Clement Alexandrinul.2% Rugăciunea ajută în acest fel 
la împlinirea sfatului Apostolului: „Vă îndemn deci, fraţilor, pentru îndurările 


283 Cuvânt despre trezvie, 32. 

284 Această expresie este frecvent folosită de Sfinţii Părinţi și se regăsește constant în 
Filocalie, pentru a desemna rugăciunea și îndeosebi „Rugăciunea lui lisus”. 

ca Cuvinte felurite..., 61. 

286 Cuvânt ascetic în 100 de capete, 97. Cf. 100. 

287 Cuvinte despre nevoință, 1. 

288 A se vedea, de pildă, Sf. loan Scărarul, Scara, XV. 

289 Metaniile sunt prosternări care însoțesc anumite formule de rugăciune, rostite cu voce 
tare sau în gând. Sunt metanii mici, care constau în aplecarea capului și a trunchiului și 
atingerea pământului cu vârful degetelor, și metanii mari, care sunt prosternări ale întregului 
trup, mâinile și fruntea atingând pământul. 


290 Stromate, VII, 40,1. 


lui Dumnezeu, să înfățișați trupurile voastre ca pe o jertfă vie, sfântă, bine 
plăcută lui Dumnezeu, ca închinarea voastră cea duhovnicească” (Rom. 12,1). 
Ea este astfel una dintre „lucrările comune ale sufletului și trupului care nu 
ţintuiesc duhul de trup, ci ridică trupul aproape de vrednicia duhului și-l 
înduplecă și pe el să tindă în sus",29 îndeosebi în „rugăciunea lui lisus”, în 
care trupul și în special centrul său, inima, joacă un rol fundamental. Dorirea 
fierbinte a lui Dumnezeu, vădită deplin în această rugăciune, „curăţă toate 
puterile sufletului și ale trupului”.29%2 Prin curățarea sufletului și îndeosebi a 
laturii sale pătimitoare, se curăță și trupul, care nu mai este mișcat „de 
patimile trupești și materiale”, căci partea pătimitoare, astfel curățată, 
„întorcând spre sine trupul, îl atrage de la plăcerea pentru cele rele”;2% „când 
înlăuntrul sufletului, prin rugăciune..., este nimicit asaltul răului, atunci ia 
parte și trupul la sfințenie, dobândind puterea de a pune capăt pornirilor 
păcătoase”.294 Prin aceasta, omul poate primi în întreaga lui făptură harul 
dumnezeiesc.29% „Harul Duhului, trecând prin mijlocirea sufletului la trup, îi 
dă și acestuia să pătimească (să experieze) cele dumnezeiești... În chip fericit 
împreună cu sufletul”. 296 Astfel, trupul se împărtășește nemijlocit de 
rânduiala, unificarea și pacea pe care rugăciunea le aduce în suflet. 
Rugăciunea face ca diferitele facultăți ale trupului să lucreze în vederea 
atingerii unui unic și același ţel: Dumnezeu. Ea unifică astfel trupul, dar îl și 
reunește cu sufletul; datorită ei, omul își regăsește unitatea armonioasă a 
constituţiei sale psiho-somatice firești, abolindu-se starea de separare dintre 
suflet și trup, caracteristică firii căzute. În rugăciune, trupul încetează de a 
mai fi robit de lumea sensibilă. „Se reîntoarce către sine”, cum spune Sfântul 
Grigorie Palama; altfel spus, nu mai este înstrăinat și bolnav, nu mai lucrează 
împotriva firii, și-și regăsește adevărata fire și sănătatea spirituală, folosindu- 
și puterile și facultățile pentru a-l plăcea lui Dumnezeu, potrivit adevăratei 
lor meniri firești. Într-adevăr, rugăciunea implică, prin concentrarea care se 
cere în timpul ei, „paza simţurilor”, prin care ele sunt abătute de la lucrarea 
lor după pofta trupului. De asemenea, toate celelalte mădulare ale trupului 
sunt vindecate prin rugăciune, trecând de la o activitate care nu ține seama 
de Dumnezeu la o lucrare potrivit voinței Lui. Ea face ca limba să rostească 
cuvinte adresate lui Dumnezeu, să vorbească despre EI și întru EI, cu pace, 
blândeţe, curaj și înțelepciune; urechile le face să asculte „învăţăturile 
dumnezeiești nu numai ca să le audă pe ele, ci, după cuvântul lui David, ca 


29! Sf. Grigorie Palama, Triade, II, 2, 12. 
292 [bidem, LII, 3, 12. 

293 Ibidem, II, 2, 12. 

294 jdem, Omilii, 12, PG 150, 153C. 

295 1dem, Triade, III, 3, 12. 

296 Ibidem, II, 2, 12. 


să-și amintească de poruncile lui Dumnezeu, spre a le împlini pe ele” (Ps. 102, 
18).297 Datorită ei, „mâinile și picioarele noastre slujesc voii dumnezeiești”.298 

Din toate acestea vedem că rugăciunea îl face pe om liber cu adevărat. 
Îl scoate din mărginirea înrobitoare a eului său pătimaș pentru a-l deschide 
infinitului dumnezeiesc. Tămăduindu-l pe om de păcat și de patimi, 
rugăciunea îl scoate din robia lor29% și-l izbăvește de nenorocitele lor urmări. 
După cuvântul Apostolului, omul este izbăvit „din robia stricăciunii” (Rom. 
8, 21). Rugăciunea îl scoate pe om din înstrăinarea păcatului; nu mai este 
mânat de puteri rele și străine, nu mai este supus legii păcatului care locuiește 
în el (Cf. Rom. 7, 17, 20, 23), își regăsește în Dumnezeu adevărata sa ființă și 
ajunge astfel să săvârșească el însuși binele pe care-l voiește. Simpla 
redobândire a firii sale autentice îi redă libertatea, căci aceasta constă, așa 
cum spune Sfântul Grigorie de Nyssa, în identitatea cu propria fire și în 
conformitatea cu ea.3% Rugăciunea îl face pe om liber și pentru faptul că îi 
îndreaptă dorinţa și voința către Dumnezeu, țelul lor firesc, iar libertatea 
este, după cum arată Sfântul Diadoh al Foticeei, „voinţa sufletului rațional, 
care e gata să se miște spre ceea ce vrea”. 3%! În sfârșit, rugăciunea îl eliberează 
pe om pentru că acesta primește prin ea lumina Duhului, care, luminându-i 
mintea, îl ferește nu numai de greșeli, ci-l și scoate din amăgire, din lumea 
fantasmatică creată de forma de cunoaștere delirantă la care l-au dus păcatul 
și patimile; omul primește în schimb puterea de a cunoaște - în chipul cel 
mai înalt și profund cu putinţă - adevărul care-l face liber (In 8, 31). Pentru 
că în rugăciune omul ajunge să cunoască adevăratul Bine și să alerge spre El 
fără să mai stea pe gânduri, libertatea pe care o primește prin ea nu este 
libertatea nedeplină a celui care alege în urma unei îndelungate chibzuinţe, 
ci cea cu totul desăvârșită, care se îndreaptă pe dată spre Cel cu totul Bun.3%2 
Unit cu Dumnezeu prin rugăciune, împărtășindu-se de slava Sa, omul ajunge 
la „libertatea măririi fiilor lui Dumnezeu” (Rom. 8, 21), adică se face părtaș 
prin har al libertăţii lui Dumnezeu. 


Se cuvine să arătăm că, pe lângă darul tămăduirii, rugăciunea are și 
darul de a-l feri pe om de boala păcatului. „Rugăciunea, spune Sfântul loan 
Gură de Aur, este păzitoarea sănătăţii”.3% „Rugăciunea este un mare bine, de 


297 Ibidem, 2, 20. 

298 jbidem. 

299 A se vedea, de pildă, Sf. loan Gură de Aur, Tâlcuire la Psalmul 129, 1. Sf. loan Scărarul, 
Scara, XXVIII, 28. 

390 Cf. Dialogul despre suflet și înviere, 85. 

391 Cuvânt ascetic în 100 de capete, 5. 

302 Sf. loan Damaschin, Dogmatica, II, 22; UI, 14. 

393 Împotriva anomeilor, VII, 7. 


mult folos pentru mântuire, căci ea păzește sufletele noastre”, mai arată el.39 
Sfinții Părinţi o numesc adesea armură,3% pavăză,30%6 adăpost și liman,3% zid 
de apărare.3% „Turn puternic este Numele Domnului; cel drept la el își află 
scăparea și este la adăpost” (Pilde 18, 10). 

Puterea sa de ferire se vădește în două feluri: „Rugăciunea pe cele 
bune le păstrează neștirbite și îndepărtează pe dată relele”, spune Sfântul 
loan Gură de Aur.3%9 

În general, rugăciunea îl întărește pe om; din ea izvorăște 
deplinătatea puterilor sale. „Puterea celui ce se liniștește stă în bogăţia 
rugăciunii”, scrie Sfântul loan Scărarul.3'0 Și mai ales rugăciunea îl face pe om 
puternic la vreme de ispită, prin ea se împotrivește și biruiește îndemnurile 
la păcat,3" ferindu-l de a mai cădea în boala patimilor. „Privegheați și vă 
rugați, ca să nu intrați în ispită” (Mt. 26, 41); „Rugaţi-vă, ca să nu intraţi în 
ispită” (Lc 22, 40), spune Domnul nostru lisus Hristos. Puterea ei de păzire 
este atât de mare, încât „este cu neputinţă pentru cel care se roagă așa cum 
se cuvine, cu inimă fierbinte, și care-L cheamă neîncetat în ajutor pe 
Dumnezeu, să cadă vreodată în păcat”.3!2 Prin rugăciune fierbinte, cu 
adevărat omul dobândește întotdeauna ajutorul dumnezeiesc, care-l face în 
stare să înfrunte orice vrăjmaș. 

Lupta împotriva ispitelor este, de fapt, lupta împotriva diavolilor care 
le seamănă în suflet, iar prin rugăciune omul este întărit pentru a o putea 
duce. Puterea irascibilă a sufletului este cea care are de dus acest război. Prin 
rugăciune, ea dobândește forțele necesare pentru a ieși biruitoare. Dar ea 
întărește și mintea și o face vitează și cu luare-aminte pentru a conduce 
bătăliile duse de puterea irascibilă „împotriva puterilor vrăjmașe”,53 spre 
folosul tuturor celorlalte puteri ale sufletului.31+ Astfel omul stă neclintit în 
faţa atacurilor dușmanilor, zădărnicind sfaturile lor cele viclene, fie ele cât de 
ascunse, și făcându-i cu totul neputincioși. „Cel care stă înaintea lui 
Dumnezeu întru simţirea inimii în rugăciune stă ca un stâlp neclintit, 


394 Omilii la Epistola către Filimon, III, 2. 
395 dem, Omilii la Fapte, V, 2. 
3096 Sf. Isaac Sirul, Cuvinte despre nevoinţă, 21. 

307 Ibidem. Sf. loan Gură de Aur, Omilii la Facere, XXX, 5. 

308 sf. loan Gură de Aur, Cateheze baptismale, VII, 25. 

399 Împotriva anomeilor, VII, 7. 

310 Scara, XXVII, 54. 

311 Sf. loan Gură de Aur, Împotriva anomeilor, VII, 7; Omilii la Fapte, Ul, 1. Sf. Isihie Sinaitul, 
Cuvânt despre trezvie și virtute, 61. 

312 Omilii la Ana, IV, 5. 

313 Cf. Evagrie, Tratatul practic, 49, 73, 89. 

314 Cf. ibidem, 49. 


nebatjocorit de niciunul dintre vrăjmașii cei nevăzuţi”, spune Sfântul loan 
Scărarul.3'5 Prin aceasta, rugăciunea îl ferește pe om de toate bolile și de 
formele de nebunie pricinuite nemijlocit de diavoli. Ea îl ferește mai ales de 
mult temuta angoasă, care se strecoară în suflet, îl înfricoșează și-l face 
slab.316 


Rugăciunea îl face pe om să se lepede încetul cu încetul de lume3"7 și 
de sine însuși. Căci, așa cum arată Sfântul Isaac Sirul, „rugăciunea este 
omorârea gândurilor voinţei după viața trupului. Cel care se roagă este întru 
totul deopotrivă cu cel ce a murit lumii”. lar a stărui în rugăciune este una cu 
„a se tăgădui cineva pe sine însuși”.318 Rugăciunea îl face pe om să-și biruiască 
firea căzută3!9 și duce la omorârea omului celui vechi;3?0 și unindu-se prin ea 
cu Dumnezeu, se îmbracă în omul nou. Prin lucrarea care-i este proprie, 
adică „vorbirea cu Dumnezeu”,32 rugăciunea ne duce „la unirea în chip tainic 
cu Dumnezeu”,322 cunoscând din nou starea de apropiere și familiaritate cu 
EI33 pe care o avea Adam în Rai. Ea este „unirea omului și a lui Dumnezeu”324 
și pentru că este pricinuitoarea tuturor virtuților.325 Îndeosebi prin virtutea 
iubirii — pe care, mai mult decât oricare altă lucrare duhovnicească, are darul 
s-o trezească36 și s-o sporească%7 -— îl leagă ea pe om de Dumnezeu. 


315 Scara, XVIII, 4. 

316 Cf. sf. loan Gură de Aur, Omilii la Ana, IV, 5. Sf. loan Scărarul, Scara, XX, 6 și 10. 

317 Sf. Simeon Noul Teolog, Cele 225 de capete teologice și practice, |, 18. Sf. loan Gură de 
Aur, Împotriva anomeilor, VII, 7; Tâlcuire la Psalmul 129, 1. 

318 Cuvinte despre nevoință, 69. 

319 Sf. loan Gură de Aur, Omilii la Facere, XLIX, 3. 

320 Cf. Sf. loan de Gaza, Scrisori, duhovnicești, 143. Sf. Diadoh al Foticeei, Cuvânt ascetic în 
100 de capete, 85. 

321 Este definiția pe care i-o dă Evagrie, în Cuvânt despre rugăciune, 3. Termenul folosit de 
el, opta, se poate traduce și prin: tovărășia, prietenia de fiecare zi și intimă, legătura și 
convorbirea familiară, familiaritatea. O definiție asemănătoare este dată și de Sf. loan Gură de 
Aur, Omilii la Facere, XXX, 5. A se vedea, de asemenea, Sf. Isaac Sirul, Cuvinte despre nevoință, 
35. 

322 Sf. Grigorie Palama, Despre rugăciune, PG 150, u17B. 

323 Cf. Evagrie, Cuvânt despre rugăciune, 77. 

324 Sf. loan Scărarul, Scara, XXVIII, 1. 

325 Sf. Grigorie de Nyssa o numește „vârf al virtuților, căci prin ea cerem și celelalte virtuți 
de la Dumnezeu” (Despre rânduiala cea după Dumnezeu și despre nevoința cea adevărată, PG 
46, 301D), iar Sfântul loan Scărarul, „împărăteasă a virtuţilor” (Scara, XXVIII, 2). 

326 Cf. Sf. Maxim Mărturisitorul, Capete despre dragoste, I, n. Sf. Teolipt al Filadelfiei, 
Cuvânt despre lucrarea cea ascunsă în Hristos..., 3. Cele 100 de capete ale lui Calist și Ignatie 
Xanthopol, 57, 58. 

327 Cf. Sf. loan Gură de Aur, Tâlcuire la Psalmul 4, 2. 


„Rugăciunea se face pentru ca să dobândim dragostea de Dumnezeu. Căci în 
ea aflăm pricinile ca să iubim pe Dumnezeu”, scrie Sfântul Isaac Sirul.%8 
„Dragostea este rodul rugăciunii”, spune el în altă parte.32 lar Sfântul Maxim 
Mărturisitorul arată legătura strânsă dintre dragoste și rugăciunea curată: 
„Cel ce iubește cu adevărat pe Dumnezeu, acela se și roagă cu totul 
neîmprăștiat. Și cel ce se roagă cu totul neîmprăștiat, acela și iubește pe 
Dumnezeu cu adevărat”.330 

Într-un cuvânt, atunci când „rugăciunea intră într-un suflet, toate 
virtuțile intră împreună cu ea”.3! lar omul își redobândește astfel sănătatea 
tuturor puterilor sufletești și a întregii sale ființe, bucurându-se de „mulțimea 
nesfârșită a bunurilor” pe care le pricinuiește rugăciunea.3%2 

Pentru că „prin rugăciune, Doctorul sufletelor curăță mintea”,333 
sufletul și trupul omului, prin ea se ajunge la cunoașterea duhovnicească. 
Tămăduindu-l de patimi, Dumnezeiescul Doctor îl scoate pe om din 
întunericul care-l împiedica să cunoască așa cum se cuvine toate cele ce sunt 
și-l făcea să rătăcească, amăgindu-l prin tot felul de închipuiri și năluciri, 
lipsindu-l de cunoașterea singurului lucru de trebuință pentru el. Curăţat de 
patimi, omul primește lumina Duhului Sfânt.334 Tot ceea ce mai înainte era 
de neînțeles pentru el devine cu totul limpede. 

Omul ajunge mai întâi de toate să se cunoască pe sine însuși așa cum 
este. Sfântul Isihie Sinaitul arată că singură rugăciunea îi dă omului 
„cunoștința lăuntrică”.335 lar Sfântul loan Scărarul o socotește, în această 
privință, ca „vădirea stării dinăuntru”.336 „Starea ta lăuntrică ţi-o arată 
rugăciunea. Căci cuvântătorii de Dumnezeu au socotit-o pe aceasta oglinda 
călugărului”, scrie el în altă parte.337 În rugăciune, luminat de Sfântul Duh, 
omul devine conștient de cele care altădată îi rămâneau neștiute, ajungând 
să-și cunoască străfundurile în care zac „patimile cele ascunse”;338 el află 
totodată și mijlocul prin care se poate lecui de ele. „Așa cum sufletul, lucrând 


328 Cuvinte despre nevoință, 35. 


329 Ibidem, 69. 

330 Capete despre dragoste, II, 1. 

331 Sf. loan Gură de Aur, citat în Cele 100 de capete ale lui Calist și Ignatie Xanthopol, 29. 
332 Sf. loan Gură de Aur, Cateheze baptismale, VII, 25. Cf. Cuvânt împotriva anomeilor, V, 


333 Evagrie, Capete despre deosebirea patimilor și a gândurilor. 

334 Cf. Sf. loan Gură de Aur, Cuvânt Împotriva anomeilor, Il, 6; VII, 7. Sf. Isaac Sirul, 
Cuvinte despre nevoință, 13. 

335 Cuvânt despre trezvie și virtute, 61. 

336 Scara, XXVIII, 1. 

337 Ibidem, 38. 

338 Cf. Sf. Isaac Sirul, Cuvinte despre nevoinţă, 17. 


prin trup, simte mădularele bolnave, tot așa și mintea, prin lucrare proprie 
(prin rugăciune), învaţă să-și cunoască puterile proprii și, prin cele care i se 
împotrivesc, descoperă porunca în stare să o vindece”, scrie Evagrie.339 Astfel 
omul poate înainta spre vindecarea deplină a sufletului său. Când omul se 
roagă fierbinte, spune Sfântul Petru Damaschinul, „mintea începe să-și vadă 
greșelile sale ca nisipul mării. Și aceasta este începutul luminării sufletului și 
dovada sănătăţii lui”.340 Astfel, omul ajunge prin rugăciune la cunoașterea 
adevăratei sale firi, se vede în realitatea sa spirituală de chip al lui 
Dumnezeu.34 De aici, rugăciunea se vădește a fi cheia adevăratei cunoașteri 
a semenilor și a tuturor celor ce sunt în lume, căci „celui ce se cunoaște pe 
sine i s-a dat cunoștința tuturor”,3? și „în cunoștința de sine se află plinătatea 
cunoștinței tuturor”.38 

O dată cu cunoașterea de sine, așa cum vom vedea mai departe, în 
rugăciune omul dobândește cea mai înaltă formă de cunoaștere a lui 
Dumnezeu de care poate să aibă parte: cea pe care Însuși Dumnezeu 
binevoiește s-o dăruiască prin harul Duhului Său cel Sfânt.3% 


b) Metoda de rugăciune isihastă 


Tot ceea ce am spus mai înainte se poate raporta la toate formele de 
rugăciune, dar privește îndeosebi și mai presus de orice „rugăciunea lui lisus” 
(Inoov evxn), care ocupă un loc cu totul special în spiritualitatea ortodoxă, 
fiind considerată forma cea mai desăvârșită de rugăciune, care adună în ea 
virtuțile tuturor celorlalte. Ei i se dă numele de rugăciune (mpooevykn) în 
sensul strict al cuvântului de către Sfinţii Părinţi, fiind pusă mai presus de 
orice altă formă de rugăciune, în special de psalmodiere.3% 

Această rugăciune desăvârșită este legată esenţial de contemplare și 
de aceea, în încheierea lucrării noastre de față, vom reveni asupra ei, arătând 
că este „lucrare mai mare decât toate”.346 Rugăciunea aceasta, socotită 
culmea vieţii duhovnicești, este totodată și temelie a ei, fiind unul dintre 


339 Tratatul practic, 82. 

340 Învăţături duhovnicești, Cartea |. 

341 Cf. Sf. Isihie Sinaitul, Cuvânt despre trezvie și virtute, 61. 

34 Sf. Isaac Sirul, Cuvinte despre nevoință, 16. Același lucru îl spune și Sf. Petru 
Damaschinul, Învăţături duhovnicești, Cartea I. Sf. loan Gură de Aur, Omilii la Matei, XXV, 4. 

343 Sf. Isaac Sirul, Cuvinte despre nevoință, 16. 

344 Ibidem, 32. 

345 Cf. Evagrie, Cuvânt despre rugăciune, 83, 85. Sf. Grigorie Sinaitul, Despre liniștire și 
despre cele două feluri ale rugăciunii, 5-9. Sf. Simeon Noul Teolog, Metoda Sfintei rugăciuni și 
atenții. 

346 sf. Grigorie Sinaitul, Despre felul cum trebuie să șadă la rugăciune cel ce se liniștește. 


mijloacele principale prin care omul, prin harul lui Dumnezeu, se curăță de 
păcatele sale, se vindecă de patimi și dobândește mulțimea virtuţilor. Ea este, 
cum spun Sfinții Calist și Ignatie Xanthopol, „începutul a toată lucrarea de 
Dumnezeu iubitoare și de Dumnezeu iubită”.347 De aceea, nu numai că 
suntem îndreptățiți să vorbim despre ea în această parte a studiului nostru, 
ci este chiar necesar. 

Această rugăciune își are originea într-o veche practică de la 
începuturile monahismului3% (unii Sfinți Părinţi îi atribuie chiar o origine 
apostolică), constând în rostirea neîncetată în gând34% a unei formule 
scurte35% de rugăciune, care, dată fiind scurtimea ei, înlesnește rostirea 
necurmată a rugăciunii și reculegerea, necesară pentru ca rugăciunea să fie 
curată. 

În cadrul acestei practici au fost folosite diferite formule de rugăciune 
scurtă,55 însă una dintre ele s-a impus începând din secolele V-VII,35 
ajungând formula tradițională a rugăciunii lui lisus: „Doamne lisuse 
Hristoase, Fiul lui Dumnezeu, miluiește-mă!”.3% 


347 Cele 100 de capete...,8. 

348 Cf. Fer. Augustin: „Se spune că în Egipt, monahii fac rugăciuni dese și foarte scurte” 
(Epistole, 130, PL 33, 501D). Această chestiune a fost studiată în mod detaliat de către I. 
Hausherr, Noms du Christ et voies d'oraison, Rome, 1960, p. 123 ș.u. 

349 De unde numele, care i se dă adesea, de xpunn ueAern (meditare ascunsă). Cu privire 

curăția inimii, 3. Sf. Nicodim Aghioritul, Enchiridion, 10. 

Rome, 1960, p. 172-215. 

Hristoase, Fiul lui Dumnezeu, miluiește-mă, text prezentat ca anonim în Filocalia greacă, t. V, 
p. 63-68). O afirmaţie asemănătoare găsim în Cele 100 de capete ale lui Calist și Ignatie 
Xanthopol, 50. 

353 Uneori acestei formule i se adaugă cuvântul „păcătosul”, iar alteori apare prescurtată, 

a demonstrat 1. Hausherr (a cărui lucrare citată mai sus are ca scop tocmai respingerea acestei 
teze) și după cum a subliniat Arhiepiscopul Basile Krivocheine în recenzia pe care a făcut-o 
lucrării lui |. Hausherr (Messager de lexarchat du Patriarche russe en Europe occidentale, 46- 
47, 1964, p. 180-183). A se vedea, de asemenea, cu privire la acest subiect: A. Scrima, „Reflexion 


Această formulă s-a impus până la urmă pentru numeroasele ei 
calități. 

a) Este o rugăciune deplină prin care ] se cer lui Dumnezeu în același 
timp ajutorul, mila și iertarea (grecescul sAenoov având toate aceste sensuri), 
care cuprinde în esență formulele evanghelice ale rugăciunii celor zece 
leproși (cf. Lc. 17, 13), a orbului din Ierihon (Lc. 18, 38; Mc. 10, 47) și a celor 
doi orbi (Mt. 20, 31). 

b) Are un pronunțat caracter de pocăință, încă și mai sporit atunci 
când se adaugă cuvântul „păcătosul”, după cum s-a rugat vameșul (Lc. 18, 13), 
răspunzând astfel îndemnului rostit de lisus la începutul predicii Sale: 
„Pocăiți-văP. 

Cc) Este o mărturisire de credinţă, cuprinzând principalele adevăruri 
de credinţă creștină:35 afirmaţia că în unica Persoană dumnezeiască a lui 
Hristos sunt unite firea dumnezeiască și cea omenească; afirmaţia că 
Dumnezeu este în Treime; afirmaţia că lisus Hristos este Mântuitorul nostru. 
Într-adevăr, numindu-L, în rugăciune, pe lisus Hristos „Domn”, mărturisim 
unicitatea Persoanei sale și dumnezeirea Sa; numindu-L „lisus”, mărturisim 
firea Sa omenească; numindu-L „Hristos”, mărturisim „cele două naturi, cea 
dumnezeiască și cea omenească, într-o singură persoană și un singur 
ipostas”;355 numindu-L „Fiul lui Dumnezeu”, Îl mărturisim ca Fiu unic al 
Tatălui, întărind totodată mărturisirea dumnezeirii Lui; totodată, astfel ÎL 
chemăm în rugăciune pe Dumnezeu Tatăl; și pentru că nimeni nu poate 
spune „Domn este lisus, decât în Duhul Sfânt” (1 Cor. 12, 3), rugăciunea ÎI 
cuprinde și pe Sfântul Duh. În sfârșit, spunând „miluiește-mă”, mărturisim 
că lisus Hristos este Mântuitorul nostru. De aceea, așa cum arată Pelerinul 
rus, „Sfinţii Părinți spun că rugăciunea lui lisus cuprinde întreaga 
Evanghelie”.356 

e) Prin însăși această mărturisire, ea Îi aduce lui Dumnezeu lauda, 
cinstea și slava care I se cuvin. 

f) Cuprinde numele lui lisus, care, fiind legat de Persoana lui 
Hristos, are putere din puterea Lui, îl așază în prezenţa Sa și-l face părtaș al 
puterii Sale pe cel care-L cheamă așa cum se cuvine, tot așa cum icoana îl 
pune pe credincios în prezența sfântului reprezentat în ea, făcându-l să se 
împărtășească astfel de sfințenia aceluia. 


sur les rythmes et la fonction de la tradition athonite”, în Millenaire du Mont-Athos, t. II, 
Chevetogne, 1964, p. 301-324. 

354 Ea este comentată în acest sens în textul citat mai sus, din Filocalia greacă, intitulat: 
Despre cuvintele preasfintei rugăciuni, Doamne Iisuse Hristoase, Fiul lui Dumnezeu, miluiește- 
mă!. 

355 Ibidem. 

356 jstorisirile unui pelerin rus. Istorisirea a doua. 


8) De aceea, acest Nume, care este mai presus de orice nume, are 
îndeosebi puterea de a-i birui pe vrăjmașii nevăzuțţi ai omului. Așa cum spune 
Sfântul loan Scărarul: „Lovește și biruiește pe vrăjmași cu numele lui lisus, 
căci nu este în cer și pe pământ armă mai tare”.357 Și putere are încă de a-l 
înălța pe om pe culmile vieţii duhovnicești. 

Fiind o rugăciune scurtă, ea are două calități: 

a) Lesne de memorat și putând fi spusă în gând, cu ușurință, repede 
și în orice împrejurare, ea îi îngăduie omului să împlinească porunca lui 
Hristos de a ne ruga mereu (Lc. 18, 1) și îndemnul Apostolului, care reia 
porunca Lui: „Rugaţi-vă neîncetat!” (1 Tes. 5, 17), pe care Sfinţii Părinţi le-au 
luat în sensul lor strict, străduindu-se să aibă o stare permanentă 
(KOT&OTAGIG, Status) de rugăciune reală, prin practicarea unei rugăciuni 
neîntrerupte (aSioAeirroc). 

Practicarea rugăciunii lui lisus constă în repetarea cuvintelor ei de cât 
mai multe ori, până când devine tot atât de deasă ca respiraţia sau bătăile 
inimii, fiind astfel, chiar și în timpul somnului,35 o neîncetată „aducere- 
aminte de Dumnezeu” (uvnun 0eov), după cum o numesc îndeobște Sfinţii 
Părinţi. Astfel, Sfântul loan Scărarul spune: „la asupra ta în chip nedespărțit 
(ca și aerul pe care-l respiri) cuvântul Celui ce zice: «Cel ce va răbda până la 
sfârșit se va mântui» (Mt. 10, 22)”;59 „aducerea-aminte de Dumnezeu să se 
facă una cu răsuflarea ta”.360 Sfântul Isihie Sinaitul, care reia adeseori acest 
îndemn,3€! arată că în această rugăciune „inima răsuflă și cheamă pururea și 
neîncetat numai pe Hristos lisus, Fiul lui Dumnezeu și Dumnezeu” .32 Și încă: 
„Cu adevărat fericit este cel ce s-a lipit în cugetare de rugăciunea lui lisus și- 
L strigă pe El neîncetat din inimă, cum s-a unit aerul cu trupurile noastre sau 
flacăra cu ceara” 36 

Această rugăciune, care mai întâi se rostește cu gura, apoi în gând,364 
ajunge să se facă în chip desăvârșit, de la sine, de către inima omului, de unde 
numele de „rugăciunea inimii”, cum i se mai spune uneori. 


357 Scara, XX, 6. Cf. Sf. Isihie Sinaitul, Capete despre trezvie și virtute. A doua sută, 51, 73. 

358 Cf. Sf. loan Scărarul, Scara, XXVII, Despre felurile liniștirilor..., 42. Cele zoo de capete 
ale lui Calist și Ignatie Xanthopol, 25. 

359 Scara, IV, u3. 

360 Ibidem, XXVII; 62. 

361 Capete despre trezvie și virtute, 100. Cf. A doua sută, 80, 81, 87 („să se lipească numele 
lui lisus de răsuflarea ta”; „să se lipească rugăciunea lui lisus de răsuflarea ta”; „unește cu 
răsuflarea și numele lui lisus”). 

362 Ibidem, 5. Cf. A doua sută, 85 („respirând necontenit însăși puterea lui Dumnezeu Tatăl 
și înţelepciunea lui Dumnezeu, Hristos lisus”). 

363 Ibidem, 94. 

364 Cf. sf. Grigorie Sinaitul, Cum trebuie să șadă la rugăciune cel ce se liniștește. 


b) Omul are datoria, după îndemnul Apostolului (1 Tes 5, 17), să se 
roage neîncetat, aducându-l lui Dumnezeu o rugăciune „curată” (cf. 2 Tim. 2, 
22). Acesta este, după Sfinţii Părinţi, scopul oricărei nevoințe,36 și, cum vom 
vedea ulterior, rugăciunea curată este cea care-l duce pe om la 
cunoașterea/contemplarea lui Dumnezeu, care este țelul și culmea vieții 
creștine. 

Sfântul Isaac Sirul scrie că „toate felurile și chipurile rugăciunii cu care 
se roagă omul sunt rânduite până la rugăciunea curată (care este rodul și 
sfârșitul lor)”.366 Vom vedea ulterior ce anume este rugăciunea curată, în 
toate sensurile acestui cuvânt. Aici dorim să luminăm doar sensul elementar, 
legat de însuși caracterul rugăciunii lui lisus: este vorba de o rugăciune 
neîmprăștiată (anepionaorwc), în care nu este amestecată nicio cugetare 
străină de ea.3%7 Aceasta presupune o desăvârșită concentrare a minţii, o 
totală reculegere a tuturor puterilor sufletului. 

Prin scurtimea ei, rugăciunea lui lisus înlesnește o asemenea 
concentrare, ferindu-l pe om de rătăcirea cugetelor și împrăștierea minții, 
lucru care ușor se poate întâmpla în cazul unei rugăciuni mai lungi. Ea este 
deplin potrivită îndemnului pe care-l face Sfântul loan Scărarul: „Nu te porni 
la vorbărie, ca nu cumva prin căutarea cuvintelor să ţi se împrăștie mintea. 
Un cuvânt al vameșului a făcut pe Dumnezeu îndurător și un cuvânt spus cu 
credință l-a mântuit pe tâlhar. Multa vorbire în rugăciune pricinuiește minții 
năluciri și împrăștiere. lar un singur cuvânt o adună”.368 În altă parte, același 
Sfânt Părinte amintește învățătura Apostolului: „Marele lucrător al marii și 
desăvârșitei rugăciuni zice: «Voiesc să spun cinci cuvinte cu mintea mea» și 
cele următoare (1 Cor. 14, 19)'.369 Să observăm că formula prescurtată a 
rugăciunii lui lisus în limba greacă este compusă exact din cinci cuvinte: 
Kupie Inoov Xmiore, eAenoov pe. 


Desigur, pentru a ajunge la o asemenea concentrare, scurtimea 
rugăciunii nu este de ajuns. În timpul rostirii ei, cel care se roagă trebuie să 
aibă o anumită stare duhovnicească și psihică și o ţinută anume a trupului, 
care să-i permită să se roage fără împrăștiere. Sfinţii Părinţi leagă lucrarea 
rugăciunii lui lisus de o metodă,37 unul din elementele ei cele mai cunoscute 


365 Cf. Sf. loan Casian, Convorbiri duhovnicești, IX, 7. 

366 Cuvinte despre nevoință, 32. 

367 Cf. ibidem. Evagrie, Tratatul practic, 69; Cuvânt despre rugăciune, 34. Sf. Varsanufie, 
Scrisori duhovnicești, 150. 

368 Scara, XXVIII, 9. 

369 Ibidem, 23. 

370 Cf. Sf. Marcu Ascetul, Epistolă către Nicolae Monahul, 12-13. Cele 100 de capete ale lui 
Calist și Ignatie Xanthopol, 18. Unul dintre principalele tratate privind rugăciunea lui lisus se 


fiind o anumită „tehnică” psiho-fizică. 

Punerea ei în practică presupune unele condiţii: izolarea,37' 
liniștea,372 lipsa luminii,373 nemișcarea,374 poziția șezândă.375 

Scopul acestei „tehnici” este: 

a) să-l facă pe trup părtaș la rugăciune, astfel ca binefacerile ei să se 
reverse și asupra lui;376 

b) să înlesnească curgerea neîntreruptă a rugăciunii prin legarea ei 
de ritmul respirației. Mulți dintre Sfinţii Părinţi învață ca prima parte a 
rugăciunii, „Doamne lisuse Hristoase (Fiul lui Dumnezeu)”, să se spună odată 
cu inspirarea aerului, iar a doua, „miluiește-mă (pe mine, păcătosul)”, atunci 
când aerul este dat afară. Cu privire la acest subiect, există însă metode 
diferite; 

c) să înlesnească concentrarea, reculegerea, atenţia.377 Acesta este 
țelul principal al metodei. Astfel, Sfinţii Calist și Ignatie Xanthopol arată că 
„acestea n-au fost statornicite de Sfinţii Părinţi pentru altceva decât ca niște 
mijloace ajutătoare pentru adunarea minţii în ea însăși, prin întoarcerea din 
împrăștierea ei obișnuită și prin luarea-aminte” 378 

Adunarea minţii, sau reculegerea, este, altfel spus, readucerea minţii 
în inimă. 

Pentru a înţelege ce înseamnă aceasta, trebuie să știm că „inimă” în 
limbajul asceticii ortodoxe desemnează două realități: una spirituală, 
duhovnicească, și alta fizică. Cuvântul inimă numește, pe de o parte, potrivit 
principalei accepțiuni neo-testamentare a acestui termen, omul lăuntric,379 


intitulează: Me0o5oc Tic lepoG mpoceuxec. 

371 Cf. Sf. Simeon Noul Teolog, Metoda sfintei rugăciuni și atențiuni. Sf. Nichifor din 
Singurătate, Cuvânt despre rugăciune, trezvie și paza inimii. 

372 Cf. Sf. Simeon Noul Teolog, loc. cit. Cele oo de capete ale lui Calist și Ignatie Xanthopol, 
23, 24, 25. Sf. Nicodim Aghioritul, Enchiridion, 10. 

373 Cf. ibidem. 

374 Cf. Cele 100 de capete ale lui Ignatie și Calist Xanthopol, 24. 

375 Sf. Nichifor din Singurătate, Cuvânt despre rugăciune... Teolipt al Filadelfiei, Cuvânt 
despre lucrarea cea ascunsă în Hristos. Sf. Simeon Noul Teolog, Metoda sfintei rugăciuni și 
atențiuni. Cele oo de capete ale lui Ignatie și Calist Xanthopol, 23, 25. Sf. Grigorie Sinaitul, 
Despre liniștire și despre cele două feluri ale rugăciunii („șezând pe un scaun înalt ca de-o 
palmă”); Despre felul cum trebuie să șadă la rugăciune cel ce se liniștește. 

376 Cf. sf. Grigorie Palama, Triade, II, 2, 12. 

377 Cf. Cele oo de capete ale lui Ignatie și Calist Xanthopol, 18. 

378 Ibidem, 24. 

379 A se vedea, de pildă, Sf. Grigorie de Nyssa, Omilii la Fericiri, VI, 4. Sf. Isaac Sirul, Cuvinte 
despre nevoinţă, 30. Sf. Teolipt al Filadelfiei, Cuvânt despre lucrarea cea ascunsă în Hristos. Sf. 
Nicodim Aghioritul, Enchiridion, 10. 


puterile sufletului luate la un loc,38 mai precis, rădăcina lor.38 Ea este 
centrul ființial al omului, lăuntrul său profund; este tot una cu persoana lui. 
Pe de altă parte, inima desemnează, potrivit accepţiei obișnuite, organul ca 
atare, al trupului. 

Or, Părinţii isihaști au constatat din propria experiență că între inima 
„duhovnicească” și cea fizică, centru și principiu de viaţă al trupului, există o 
corespondenţă analogică și - în virtutea unităţii dintre suflet și trup, din care 
e compusă făptura omenească - o legătură strânsă, prima aflându-și sălaș în 
cea de-a doua,3%2 astfel că ceea ce-o tulbură pe una, o tulbură și pe cealaltă, 
cu toate că inima duhovnicească nu depinde, prin natura ei, de inima 
trupească. 

Mintea însăși este unul dintre organele inimii duhovnicești,38% cel mai 
important dintre ele, numindu-se, de aceea, uneori chiar „inimă”, prin 
metonimie, deși numirea de „ochi al inimii”, adeseori dată ei de către Sfinţii 
Părinți, îi este mult mai potrivită. Cu toate că este prin natură nematerială și 
independentă de trup, își are și ea sălașul în inima fizică.384 

Totuși, în chip obișnuit, mintea este despărțită de inimă, se 
răspândește și se risipește în mulțimea gândurilor în afara inimii, ieșind astfel 
din sine însăși. Și nu aflăm aici vreo contradicție, căci, dacă mintea prin 
natura sau esenţa ei (ovoia) își are sălașul în inimă, prin activitatea ei 
(evepyeia), poate ieși și se poate îndepărta;3% este vorba aici de una dintre 
cele două forme de activitate ale ei, cea pe care Sfântul Dionisie Areopagitul 


> 386 


o numește „mișcare în linie dreapt cea care corespunde activităţii 


raționale, al cărei organ este creierul.357 A doua activitate a sa, numită de 


380 Cf. Sf. Simeon Noul Teolog, Metoda sfintei rugăciuni și atenţiuni. Sf. Nichifor din 
Singurătate, Cuvânt despre rugăciune. 

381 Cf. Sf. Isaac Sirul, Cuvinte despre nevoinţă, 83. 

382 Cf. sf. Grigorie Palama, Triade, ], 2, 3. Sf. Nichifor din Singurătate, Cuvânt despre 
rugăciune... Sf. Nicodim Aghioritul, Enchiridion, 10. 

383 Cf. Sf. Isaac Sirul, Cuvinte despre nevoință, 83. 

384 Cf. sf. Grigorie Palama, Triade, |, 2, 3; II, 2, 27-30. Unirea dintre minte și trup, și deci 
dintre minte și inimă, este simțită și înțeleasă ca o realitate care poate fi experiată, dar greu de 
explicat conceptual. Astfel, Sf. Grigorie Palama scrie: „Eu socotesc că putem vorbi de o atingere 
între acestea și de o folosire (a trupului de către inimă) și de o amestecare între ele. Care este 
însă, şi cum se săvârșește această legătură între o natură mintală, spirituală, și una trupească, 
sau trup, rămâne tuturor oamenilor îndeobște un lucru neînțeles” (Triade, II, 2, 28. Cf. 29). 

385 Cf. sf. Grigorie Palama, Triade, I, 2, 5. Această distincţie între natură și lucrare este 
reluată în ibidem II, 25 și 26. 

386 Despre Numirile dumnezeiești, IV, 9. Sf. Sf. Grigorie Palama, Triade, 1, 2, 5. Sf. Nicodim 
Aghioritul, Enchiridion, 10. 

387 sf. Nicodim Aghioritul, Enchiridion, 10. 


Sfântul Dionisie „circulară”,388 „e mai înaltă și mai proprie”;389 în această 


lucrare, mintea „neîmprăștiindu-se asupra celor de afară..., se întoarce la 
sine”,39 se regăsește pe sine,39 rămânând unită cu inima. Și așa ea este ferită 
de orice rătăcire.39%2 

Acestei a doua lucrări a minţii îi aparţine în chip firesc fapta 
rugăciunii. Și pentru ca să i se poată dedica în întregime, cea dintâi lucrare a 
ei trebuie să înceteze; altfel spus, mintea trebuie „adunată din rătăcirile ei pe 
afară”, întoarsă înlăuntru, adusă în inimă, și ţinută acolo. 

Părinţii isihaști, sprijinindu-se pe legătura dintre inima de carne și cea 
duhovnicească, au preconizat o metodă psiho-fizică, cu ajutorul căreia să se 
„închidă” mai lesne „netrupescul în casa trupească”, după cum spune Sfântul 
loan Scărarul.3% 

1) Mai întâi, stând cu capul aplecat și cu bărbia sprijinită în piept,394 
ochii fiind închiși, se caută concentrarea privirii pe locul inimii sau, cum 
sfătuiește Sfântul Simeon Noul Teolog, spre mijlocul pântecelui.3% Sfântul 
Grigorie Palama explică această practică astfel: „Cel care se silește să-și 
întoarcă mintea la ea însăși, ca să nu se mai miște în linie dreaptă, ci circular 
(...), pe lângă faptul că în felul acesta se adună, pe cât posibil, de-afară într-o 
mișcare circulară, asemănătoare mișcării minţii pe care vrea s-o realizeze în 
sine, realizează prin această poziţie a corpului și o întoarcere înlăuntrul 
inimii a puterii minţii ce se revarsă prin văz afară”.39% 

2) Pe de altă parte, se caută încetinirea respirației, reținerea puţin a 
suflării, „ca să nu respiri ușor”.3% Iar aceasta, din patru motive: 


E La Despre Numirile dumnezeiești, IV, 9. Cf. Sf. Grigorie Palama, Triade, 1, 2, 5. Sf. Nicodim 
Aghioritul, Enchiridion, 10. 

389 sf. Grigorie Palama, Triade, |, 2, 5. 

390 Ibidem. 

391 Cf. Sf. Vasile cel Mare, Epistole, 1. Sf. Teolipt al Filadelfiei, Cuvânt despre lucrarea cea 
ascunsă în Hristos, 1. Cele 100 de capete ale lui Ignatie și Calist Xanthopol, 19. Sf. Nicodim 
Aghioritul, Enchiridion, 10. 

392 Cf. Sf. Dionisie Areopagitul, Despre Numirile dumnezeiești, IV, 9. Sf. Grigorie Palama, 
Triade, |, 2, 5. Sf. Nichifor din Singurătate, Cuvânt despre rugăciune. 

393 Scara, XXVII, 5. 

394 Cf. Sf. Nicodim Aghioritul, Enchiridion, 10. 

395 Metoda sfintei rugăciuni și atențiuni: „Apoi sprijină-ți bărbia ta de pieptul tău și mișcă 
ochiul tău sensibil împreună cu mintea spre mijlocul pântecelui sau spre buric”. N. trad: În 
Filoc. rom., vol. VIII, p. 536, Părintele D. Stăniloae trece acest text într-o notă (928), arătând 
că e vorba de versiunea paleogreacă. Părintele Stăniloae afirmă că e vorba de o compilaţie rău- 
voitoare și că această recomandare, dată fiind ilogica ei („căci cum ar putea fi căutat locul 
inimii cu o minte îndreptată spre buric?”), nu putea fi normativă. 

396 Triade, |, 2, 8. 

397 Sf. Simeon Noul Teolog, Metoda sfintei rugăciuni și atenţiuni. Sf. Grigorie Sinaitul, 


a) Așa cum arată Sfântul Grigorie Sinaitul, „suflarea plămânilor, care 
pornește de la inimă, întunecă mintea și risipește cugetarea, răpind-o de 
acolo. Ca urmare, sau o predă roabă uitării, sau o face să cugete unele în locul 
altora, îndreptându-se, fără să simtă, spre cele ce nu trebuie”.398 Dacă 
respiraţia lăsată în voia ei înlesnește nestatornicia minţii, dimpotrivă, 
stăpânită și reținută, o disciplinează.39% De altfel, se constată că „atunci când 
omul cugetă intens la ceva și mai ales atunci când se află cu trupul și sufletul 
în stare de repaos, acest du-te-vino al răsuflării se liniștește”.4% Și invers, 
încetinirea respirației înlesnește concentrarea minţii.40! 

b) Reţinerea răsuflării și poziţia incomodă a trupului produc o 
anumită greutate și chiar o durere,4%2 care, după Sfinţii Părinţi, sunt de mare 
folos celui ce se roagă. Pe de o parte, aceasta contribuie la reculegere, 
„înfrânarea cu măsură a răsuflării, arată Sfântul Nicodim Aghioritul, tulbură 
și apasă inima, făcând-o să sufere din pricina lipsei aerului de care are nevoie 
prin fire. lar astfel mintea mai lesne se adună din împrăștiere și se întoarce 
în inimă, tocmai din pricina durerii și greutăţii pe care le simte inima”.4% Pe 
de altă parte, după cum arată Sfântul Nicodim, „această greutate și durere o 
fac să scuipe afară momeala otrăvită a plăcerii și păcatului pe care o înghiţise. 
Și așa, potrivit spusei doctorilor din vechime, cu cele contrare se vindecă cele 
contrare”.494 

c) „Înfrânarea cu măsură a răsuflării, după cum spune în continuare 
Sfântul Nicodim Aghioritul, subțiază inima cea tare și îngroșată. lar cele 
umede din inimă fiind potrivit apăsate, încălzite, se fac din această pricină 
mai moi, mai simţitoare, smerite, gătite spre străpungerea inimii și în stare 
să verse lesne lacrimi. Pe de altă parte, se subţiază și mintea, iar cugetarea 
devine neschimbată și străvezie”.4%5 

d) Prin reținerea respirației, „toate celelalte puteri ale sufletului se 
unifică și ele și revin la minte, iar prin minte, se întorc la Dumnezeu”. 4% 
Altfel spus, metoda face ca toate facultățile omului să se adune în rugăciune 
și să se îndrepte spre Dumnezeu, omul devenind în întregime rugăciune și 


Despre liniștire și despre cele două feluri ale rugăciunii. 

398 Loc, cit. 

399 Sf. Grigorie Sinaitul, Despre felul cum trebuie să sadă la rugăciune cel ce se liniștește. 

400 Sf. Grigorie Palama, Triade, 12,7. 

401 [pidem. 

402 Cf. Sf. Grigorie Sinaitul, Despre liniștire și despre cele două feluri, ale rugăciunii; Despre 
felul cum trebuie să șadă la rugăciune cel ce se liniștește. 

4%3 Enchiridion, 10. 

494 Ibidem. 

495 Ibidem. 

4%6 Ibidem. 


unindu-se întreg cu Dumnezeu. 

3) În sfârșit, prin metoda psiho-fizică mintea este lipită de respiraţie 
și silită să intre odată cu ea în piept, până la locul inimii.4%7 Sfântul Nichifor 
din singurătate învață așa: „Adunându-ţi mintea, împinge-o și silește-o pe 
calea nărilor pe care intră aerul în inimă să coboare împreună cu aerul 
inspirat în inimă”.4%8 lar Sfinţii Ignatie și Calist Xanthopol spun la fel: 
„Adunându-ţi mintea din umblarea și rătăcirea ei pe afară și împingând-o 
ușor înăuntrul inimii, prin inspirarea aerului pe nas, umple-o cu «Doamne 
lisuse Hristoase, Fiul lui Dumnezeu, miluiește-mă!»”.4099 

Să notăm faptul că această tehnică trebuie practicată sub îndrumarea 
unui părinte duhovnicesc încercat, deoarece, în caz contrar, există riscul ca 
ea să producă tulburări grave atât pentru trup, cât și pentru psihic. 


Odată prezentate principiile acestei metode, se cuvine să subliniem 
faptul că ea nu este de neapărată trebuință și că rostul ei este doar să 
înlesnească rugăciunea.t* Sfinţii Părinţi îi acordă un rol propedeutic și o 
recomandă mai ales începătorilor,*" admițând că se poate ajunge la același 
rezultat și pe altă cale. Astfel, Sfântul Nichifor din Singurătate, unul dintre 
principalii promotori ai acestei metode, scrie: „Dacă, ostenindu-te mult, o, 
frate, nu poți totuși intra în părțile inimii precum ţi-am arătat, fă ceea ce-ţi 
spun, și cu ajutorul lui Dumnezeu vei afla ceea ce cauţi. Dă-i cugetării tale, 
depărtând de la ea orice gând - și aceasta o poţi dacă vrei -, dă-i deci pe: 
Doamne lisuse Hristoase, Fiul lui Dumnezeu, miluiește-mă!, și silește-te ca 
în loc de orice alt gând să strigi pururea înlăuntru aceste cuvinte. lar ținând 
aceasta mai multă vreme, ţi se va deschide prin aceasta și intrarea inimii, 
precum ţi-am scris, fără nicio îndoială, cum am cunoscut și noi prin 
cercare”.h2 

În orice caz, nu există nicio metodă care să poată aduce prin ea însăși 
roade duhovnicești, acestea fiind numai și numai daruri ale harului 
dumnezeiesc. lar harul se dă ca răsplată a credinţei și râvnei în rugăciune; 
metoda doar ușurează atenţia la rugăciune.43 

Metoda fizică înlesnește drumul minţii către inimă, dar nu îl face mai 


407 Cf, Cele 100 de capete ale lui Ignatie și Calist Xanthopol, 20, 23. 

408 Cuvânt despre rugăciune. 

499 Cele zoo de capete ale lui Calist și Ignatie Xanthopol, 25. 

4P0 Cf. ibidem, 24. 

PI Cf. Sf. Grigorie Sinaitul, Despre felul cum trebuie să șadă la rugăciune cel ce se liniștește. 

P2 Cuvânt despre rugăciune. 

43 „Cum zice Sfântul Nil, luarea-aminte, căutând rugăciune, va afla rugăciune. Pentru că 
rugăciunea urmează luării-aminte, măcar că e altceva.” Cele 100 de capete ale lui Calist și 
Ignatie Xanthopol, 24. 


ușor. Într-adevăr, numai după un timp îndelungat și după multe și mari 
străduințe și lupte se poate ajunge la rugăciunea neîncetată și curată a 
inimii,44 iar aceasta este un har pe care puţini bărbaţi duhovnicești îl 
dobândesc, 45 abia unul dintr-un neam, cum spune Sfântul Isaac Sirul.46 

Rugăciunea lui lisus face parte din viața ascetică, de care este strâns 
legată, fiind în același timp început și desăvârșire a ei. Într-adevăr, fiind o 
formă de rugăciune, ea este, ca orice rugăciune, condiția esenţială a vieții 
duhovnicești. lar ca rugăciune curată neîncetată, așa cum se arată a fi în 
forma ei desăvârșită, dimpotrivă, ea presupune viețuirea ascetică drept 
condiţie a ei, adică urcarea pe rând a treptelor împlinirii poruncilor și lucrării 
tuturor virtuţilor. În raport cu aceste condiţii de natură duhovnicească, 
metoda psiho-fizică se vădește a fi doar un simplu accesoriu,*7 în vreme ce, 
lipsind acestea, ea nu este de niciun folos. 

Rugăciunea lui lisus trebuie să fie neapărat însoțită de trezvie (vnwWic), 
pe care o vom prezenta ulterior, prin care sunt păzite, în același timp, inima 
și mintea; adică, inima este curățată de orice mișcare pătimașă, iar mintea, 
de orice reprezentare (imagine sau gând) străină de cuprinsul rugăciunii. 

Trebuie să menționăm, de asemenea, străpungerea inimii, H'8 
smerenia și dragostea de Dumnezeu,** pe care Sfinţii Părinţi le socotesc 
deosebit de importante și absolut necesare. 

De asemenea, trebuie să subliniem faptul că lucrarea rugăciunii lui 
lisus cere lupta împotriva patimilor și deplina despătimire?" și, în același 
timp, lucrarea tuturor virtuților.P? Altfel spus, ea este nedespărțită de 
împlinirea tuturor poruncilor dumnezeiești.P3 


44 Cf. ibidem, 52. Sf. Grigorie Palama, Triade, 1, 2, 8; Trei capete, 2. 

45 Cele 100 de capete ale lui Calist și Ignatie Xanthopol, 52. Sf. Isihie Sinaitul, Cuvânt despre 
trezvie și virtute, 1; A doua sută, 5. Sf. Maxim Mărturisitorul, Capete despre dragoste, IV, 51. 

46 Cuvinte despre nevoință, 32. 

417 De altfel, în Filocalie, descrierea acestei metode ocupă doar câteva pagini, în vreme ce 
sfintele nevoinţe ale desăvârșirii sunt prezentate de-a lungul a sute de pagini. 

418 A se vedea, între alţii: Sf. Teolipt al Filadelfiei, Cuvânt despre lucrarea cea ascunsă întru 
Hristos. Cele 1oo de capete ale lui Calist și Ignatie Xanthopol, 25, 80, 81. Acești doi Sfinţi Părinți 
din urmă spun limpede: „Dacă n-ai frângere de inimă, cunoaște că ai slavă deșartă”. 

Hristos. Cele zoo de capete ale lui Calist și Ignatie Xanthopol, 25, 45. 

420 Cf, Sf. Teolipt al Filadelfiei, op. cit. Sf. Nicodim Aghioritul, Enchiridion, 10. 

41 A se vedea, de pildă: Sf. Simeon Noul Teolog, Metoda sfintei rugăciuni și atențiuni. Cele 
100 de capete ale lui Calist și Ignatie Xanthopol, 86, 87. 

422 A se vedea, între alţii, Sf. Teolipt al Filadelfiei, Nouă capete, 3. Cuvânt despre lucrarea 
cea ascunsă în Hristos. 


43 Între alţii, ibidem, 5. 


5. Leacul poruncilor 


Credința, pocăința, rugăciunea, împreunate cu primirea Sfintelor 
Taine, nu sunt de ajuns pentru mântuirea și îndumnezeirea omului, dacă nu 
sunt însoţite de păzirea și împlinirea poruncilor dumnezeiești. 

Sfintele Scripturi și Tradiţia amintesc întotdeauna faptul că, pentru a 
aduce roade și pentru a se chema desăvârșită, credinţa trebuie să se arate în 
lucrarea poruncilor. Astfel, Sfântul Apostol Iacov spune: „Așa e cu credința: 
dacă nu are fapte, e moartă în ea însăși” (lac. 2, 17); „Căci precum trupul fără 
de suflet mort este, astfel și credința fără de fapte, moartă este” (lac. 2, 26); 
„Vedeţi dar că din fapte este îndreptat omul, iar nu numai din credinţă” (lac. 
2, 24). Sfântul Isaac Sirul reia această învăţătură, spunând: „credinţa are 
nevoie de fapte”.P4 Sfântul loan Damaschin, la fel, arată că „ea (credinţa) se 
desăvârșește prin toate cele legiuite de Hristos, este învederată prin fapte, 
este cucernică și îndeplinește poruncile Aceluia care ne-a reînnoit”.P5 „Să nu 
se încreadă cineva numai în credinţa în Hristos”, învaţă Sfântul Simeon Noul 


Teolog,P$ 


care merge până la a spune că „cei care se sprijină numai pe 
credință, cu adevărat sunt lipsiţi de credință (omtoroi)”.P7 Sfântul Marcu 
Ascetul spune chiar că dragostea față de Hristos și împlinirea poruncilor sunt 
totuna: „împlinind poruncile, ne arătăm dragostea față de Cel ce ne-a 
eliberat”.P8 Sfântul loan Gură de Aur, după ce, la fel, arată că „nu-i de ajuns 
numai să crezi (pentru ca să te mântuiești)”, spune că „trebuie să fim cu multă 
luare-aminte asupra vieţii noastre... să ducem o viață dreaptă și curată”.P9 
Omul își arată în mod concret voința de a fi izbăvit și mântuit, prin hotărârea 
de a-și orândui viața potrivit poruncilor lui Hristos. Așa arată el că 
tămăduirea și mântuirea sa nu sunt o simplă dorinţă vagă și deșartă, ci că 
tânjește cu toată ființa după ele și s-a așezat pe calea care duce la ele. 
Alături de credinţă, aflăm la temelia mântuirii pocăința. Hristos Și-a 
început propovăduirea chemându-i pe oameni la pocăință (Mt. 4, 17; Mc. 115) 
și Și-a încheiat lucrarea tot cu această chemare (Luca 24, 47). Nu este vorba 
aici de simpla părere de rău față de starea de păcat, trecută sau prezentă, ci 
de voinţa de a te întoarce și a-ţi schimba viaţa (este, de altfel, una dintre 
conotaţiile cuvântului ueravoia). Păzirea poruncilor apare ca urmarea 
firească a pocăinţei, dacă nu cumva ea este chiar una dintre caracteristicile ei 


424 Cuvinte despre nevoință, 22. 

425 Dogmatica, IV, 10. 

426 Discursuri etice, X, 197. 

427 Imne, L, 218. 

ta Despre Botez, Răspunsul 3. 

429 Omilii la Matei, XI, 7. A se vedea, de asemenea, Sf. Marcu Ascetul, Despre cei ce cred că 
se îndreptează din fapte, 18. 


esenţiale. 

Tot așa, după cum învaţă Însuși Mântuitorul Hristos, rugăciunea nu 
este de ajuns pentru ca omul să se mântuiască: „Nu oricine îmi zice: Doamne, 
Doamne, va intra în Împărăţia cerurilor, ci cel ce face voia Tatălui Meu Celui 
din ceruri” (Mt. 7, 21). Rugăciunea nu este ascultată decât dacă cel ce se roagă 
păzește poruncile lui Dumnezeu: „Și orice cerem, primim de la EI, pentru că 
păzim poruncile Lui și cele plăcute înaintea Lui facem” (1 In 3, 22). „Săvârșirea 
binelui și împlinirea poruncilor”, după cum spune Origen, „fac parte din 
rugăciune”.480 

Chiar Botezul nu înseamnă nimic fără lucrarea poruncilor, 8! căci, 
dacă omul primește prin el deplinătatea harului, roadele lui nu se văd decât 
în măsura în care omul împlinește poruncile. Așa cum spune Sfântul Marcu 
Ascetul: „Sfântul Botez este desăvârșit, dar nu desăvârșește pe cel care nu 
împlinește poruncile”.%2 lar în altă parte arată că „celor botezați în Hristos li 
s-a dăruit harul în chip tainic; dar el lucrează în ei pe măsura împlinirii 
poruncilor”;%3 „harul, care locuiește în chip ascuns... pe măsura împlinirii 
poruncilor... se descoperă”84 Sfinţii Calist și Ignatie Xanthopol spun și ei la 
fel: „Hristos, fiind Dumnezeu desăvârșit, a dăruit celor botezați harul 
desăvârșit al Sfântului Duh... dar ni se descoperă nouă și ni se arată pe măsura 
lucrării poruncilor”; și încă: „Harul desăvârșit al Duhului (ne-a fost) dăruit 
nouă prima dată prin Botez. Acest dar se află în noi... dar se poate descoperi 
doar prin lucrarea poruncilor”.85 Simpla împlinire a poruncilor nu-l 
mântuiește pe om și nu-l îndumnezeiește, căci numai prin har, care este darul 
lui Dumnezeu se mântuiește cel credincios (Efes. 2,8-9). Dar fără împlinirea 
lor nimeni nu poate ajunge la bunătăţile făgăduite, căci doar astfel se poate 
păstra harul primit prin Sfintele Taine, numai așa poate fi făcut lucrător, și 
numai așa sporește omul în har; iar dacă s-a îndepărtat de el, așa îl poate afla 
din nou. 


După cum, în rai, porunca lui Dumnezeu îl ajuta pe Adam să nu iasă 
din calea pe care fusese pus de la crearea sa și să-și păstreze astfel firea în 
starea dintru început,4€ poruncile lui Hristos, mai întâi de toate, au menirea 
de a-l ajuta pe creștin să se menţină în starea sa înnoită și să păstreze darurile 
primite. „Harul lui Dumnezeu se păstrează prin lucrarea poruncilor”, scrie 


439 Despre rugăciune, XII. 

451 Cf. Sf. Simeon Noul Teolog, Discursuri etice, VII, 1. 

452 Despre Botez, Răspunsul 1. 

453 Despre cei ce cred că se îndreptează din fapte, 6. Cf. Despre Botez, Răspunsurile 4 și 5. 
454 Despre Botez, Răspunsul 5. 

455 Cele 100 de capete..., 6 și 7. 

436 Cf. sf, Grigorie Palama, Omilii, 54. 


Sfântul Simeon Noul Teolog.87 În chip obiectiv, zestrea harului rămâne 
oricum, dar pentru ca s-o dobândească cu adevărat, iar lucrarea lui să-i fie 
vădită, omul trebuie să se predea de bunăvoie harului și să conlucreze cu el, 
căci Dumnezeu dăruiește harul, dar nu ne silește să-l primim, nu siluiește 
voința noastră, ci ne respectă libertatea.48 Or, primirea harului și 
conlucrarea cu el se vădesc prin făptuirea poruncilor. „Păzind poruncile”, 
„rămânem cum am fost botezați”, spune Sfântul Petru Damaschinul,89 
Poruncile, deci, îl ajută pe om să-și păstreze sănătatea duhovnicească 
dobândită prin Sfintele Taine, păstrându-se curat de orice răutate și stăruind 
în viaţa cea nouă adusă de ele.44%0 Astfel, Sfântul Marcu Ascetul scrie: „Cei ce 
ne-am învrednicit de baia nașterii de-a doua, săvârșim faptele bune nu pentru 
răsplată, ci pentru păzirea curăţiei date nouă”. lar în altă parte explică acest 
lucru: „Celor ce au primit puterea de a împlini poruncile, Hristos le 
poruncește ca unor credincioși să se nevoiască să nu se mai întoarcă spre cele 
dinapoi (adică la păcat)”.42 

Psalmistul arată adeseori cât de puternice sunt poruncile ca să ne 
ferească de rău: „Atunci nu mă voi rușina, când voi căuta spre toate poruncile 
Tale” (Ps. n8, 6); „Pusu-mi-au păcătoșii cursă mie, dar de la poruncile Tale n- 
am rătăcit” (Ps. n8, no); „multă pace au cei ce iubesc legea Ta și nu se 
smintesc” (Ps. n8, 165). Sfântul Diadoh al Foticeei scrie și el în acest sens: „Se 
cuvine ca mintea să se ocupe pururea cu păzirea sfintelor porunci și cu 
pomenirea adâncă a Domnului slavei, (iar atunci) nu se va abate la gânduri 
sau la cuvinte rele”. De aceea, poruncile nu trebuie privite ca obligaţii — și 
cu atât mai puţin ca interdicții sau tabuuri - de natură legalistă, ci ca un fel 
de parapet, care-l împiedică pe cel ce ascultă de ele să se întoarcă la „nebunia 
păcatului”, să cadă din nou în bolile cele sufletești care sunt patimile. Sfântul 
Simeon Noul Teolog face remarca subtilă că poruncile ne sunt date nu atât 
ca să le păzim pe ele, cât mai degrabă să ne păzim pe noi prin ele. Pe de 
altă parte, ele își merită cu adevărat numele de porunci, căci, cu toate că cele 
la care îndeamnă corespund întru totul, cum vom vedea, naturii profunde și 
adevărate a omului, restaurată prin Botez, ele nu se împlinesc ușor și de la 
sine, căci se împotrivesc înclinărilor păcătoase ale firii căzute și ale lumii în 

444 Discursuri etice, II, 7: „păzeşte poruncile lui Dumnezeu, sau mai degrabă păzește-te pe 
tine însuţi prin porunci... ca să nu păţești ceea ce a pățit Adam”. 


care trăiește. „Găsesc, deci, în mine, care voiesc să fac bine, legea că răul este 
legat de mine. Că, după omul cel lăuntric, mă bucur de legea lui Dumnezeu; 
dar văd în mădularele mele o altă lege, luptându-se împotriva legii minţii 
mele și făcându-mă rob legii păcatului, care este în mădularele mele” (Rom. 


7,21-23). 


Dar poruncile nu numai că-l fac pe creștin în stare să păstreze darurile 
Botezului, ci-l și ajută să înmulțească talanţii (cf. Mt. 25, 14-29; Mc. 19, 12-27) 
care i-au fost daţi de Sfântul Duh. Într-adevăr, viaţa duhovnicească a omului 
după Botez și Mirungere trebuie să fie o viață de sporire și creștere prin 
puterea Sfântului Duh, până la măsura vârstei deplinătăţii în Hristos (Efes. 4, 
13), până la atingerea asemănării desăvârșite cu Dumnezeu. Această creștere 
ia forma unei tot mai mari aproprieri, a unei însușiri din ce în ce mai depline 
a harului primit prin Sfintele Taine. lar o asemenea lucrare nu se poate face 
fără împlinirea poruncilor. Sfântul Macarie cel Mare spune că „cel care 
voiește... să primească de la Dumnezeu harul ceresc al Duhului, să sporească 
și să se desăvârșească în Duhul Sfânt, se cuvine să se silească a împlini toate 
poruncile lui Dumnezeu”.4%5 Într-adevăr, împărtășirea tot mai mare de har, 
ca și vădirea roadelor, se face prin conlucrarea omului cu Duhul Sfânt; iar 
aceasta nu doar prin voinţa de a-L primi, ci prin participare activă, cu toate 
puterile ființei sale și în tot ceea ce face, prin întreaga sa viaţă, adică prin 
lucrarea poruncilor. Fără ea, harul rămâne ceva străin pentru om; nu străin 
de om - căci Dumnezeu nu-Și ia înapoi darurile Sale, dar omul nu se poate 
uni cu harul, nu poate crește în el și prin el, nu-l simte lucrător și de viață 
făcător pentru el, nu-l poate face desăvârșit lucrător în ființa sa, nu poate fi 
cu adevărat transformat de el, nu-l poate vădi prin faptele și felul său de 
viețuire. Roadele harului, deplin și real prezente, nu pot fi simţite de om 
decât în măsura în care el este plin de luare-aminte și de râvnă în făptuirea 
poruncilor, în măsura în care el viețuiește în chip concret potrivit poruncilor 
lui Dumnezeu. Astfel, Sfântul Simeon Noul Teolog spune că cei care nu se 
împărtășesc de roadele harului primit la Botez sunt „slăbănogi și 
neputincioși, pentru că n-au păzit poruncile”.47 Sfântul Marcu Ascetul, așa 
cum am văzut, insistă asupra faptului că la Botez omul primește deplinătatea 
harului dumnezeiesc, dar „în chip tainic”, acesta făcându-se vădit și dând 
roade numai în măsura în care omul păzește și împlinește poruncile.45 Nu 
harul Sfântului Duh, care ni s-a dat în toată plinătatea lui sporește în noi; 


445 Omilii duhovnicești (Col. II), XIX, 7. 

nouă ni se cuvine a spori în el.9 „Sfântul Botez, spune el, este desăvârșit față 
de noi, dar noi suntem nedesăvârșiți față de el. Drept aceea, o, omule, care ai 
fost botezat în Hristos, dă numai lucrarea pentru care ai luat puterea și te 
pregătește ca să primești arătarea Celui ce locuiește întru tine”.450 „În măsura 
în care, crezând, lucrăm poruncile, lucrează și Duhul Sfânt în noi roadele 
Sale”.451 

Și numai împlinind poruncile se poate omul face fiu al lui Dumnezeu 
(Lc. 20, 36; Rom. 8, 14; Gal. 3, 26) prin înfiere (Rom. 8, 15; Gal. 4, 5; Efes. 1, 5) 
și dumnezeu prin har. „Prin sălășluirea Duhului Sfânt, li s-a dat tuturor 
puterea de a se face fii ai lui Dumnezeu (In 1, 12)... prin păzirea poruncilor 
Lui”,4%2 spune Sfântul Petru Damaschin. lar poruncile arată cu adevărat care 
este voia lui Dumnezeu, deplin descoperită și desăvârșit împlinită de Hristos. 
Păzind poruncile, omul nu-și mai împlinește voia sa,4% care-l înstrăinează de 
Dumnezeu, și, dimpotrivă, împlinește voia lui Dumnezeu, făcându-se 
următor lui Hristos, Care Și-a supus întru totul voința Sa omenească voinței 
dumnezeiești, făcându-Se ascultător în toate Tatălui. Atunci omul se face 
frate al lui Hristos: „Oricine face voia lui Dumnezeu, acesta este fratele Meu” 
(Mc. 3, 35; cf. Mt. 12, 50). Putem spune, de asemenea, că ascultarea poruncilor 
îl face pe om fiu al lui Dumnezeu prin înfiere pentru că prin ele omul se 
poartă așa cum se cuvine unui fiu înaintea Tatălui, mărturisindu-și cu 
adevărat, în chip concret și fiinţial, credinţa în El („toţi sunteți fii ai lui 
Dumnezeu prin credinţa în Hristos lisus”, Gal. 3, 26) și arătându-și iubirea 
față de EI; „De Mă iubiţi, păziți poruncile Mele” (In 14, 15) și „Cel ce are 
poruncile Mele și le păzește, acela este care Mă iubește” (In 14, 21), învață 
Mântuitorul Hristos. Iubirii de fiu a omului față de Tatăl ceresc îi răspunde 
iubirea de Tată a lui Dumnezeu pentru cel făcut fiu prin înfiere și a Fiului 
pentru fratele său adoptiv: „Cel care Mă iubește pe Mine va fi iubit de Tatăl 
Meu și-l voi iubi și Eu și Mă voi arăta lui” (In 14, 21). Prin trimiterea Sfântului 
Duh Hristos Se face văzut, și-L face văzut și pe Tatăl, celui care-și arată 
iubirea față de Dumnezeu ascultând și împlinind poruncile Lui. „De Mă 
iubiți, păziți poruncile Mele. Și Eu voi ruga pe Tatăl și alt Mângâietor vă va 
da vouă ca să fie cu voi în veac, Duhul Adevărului” (In 14, 15-17). Atunci 
creștinul poate să strige cu bucuria Psalmistului: „Gura mea am deschis și am 
aflat (Duh), că de poruncile Tale am dorit” (Ps. n8, 131). 

Poruncile se vădesc a fi pricinuitoare ale sfințirii și îndumnezeirii 
omului prin Duhul Sfânt, căci, împlinindu-le, omul se deschide harului 

Duhului, unindu-se astfel cu Hristos și, în EI, cu Tatăl. Putem spune, deci, 
odată cu Sfinţii Calist și Ignatie Xanthopol, că poruncile sunt 
„îndumnezeitoare”,454 iar celor botezați, cum arată Sfântul Simeon Noul 
Teolog, li s-a dat „să dobândească prin lucrarea poruncilor sfințenia”.455 
Sfântul Isaac Sirul spune răspicat: „Niciunul dintre cei care n-au păzit 
poruncile și n-au umblat pe urmele fericiților Apostoli nu s-a învrednicit să 
se cheme sfânt”.456 

Sfântul Petru Damaschin afirmă chiar că poruncile sunt „daruri ale 
harului lui Dumnezeu”,47 iar Sfântul Marcu Ascetul scrie: „Domnul e ascuns 
în poruncile Sale. Și cei ce-L caută pe EI, ÎL găsesc pe măsura împlinirii lor”;458 
de aceea, omul nu poate zice cu dreptate: „Am împlinit poruncile, și n-am 
aflat pe Domnul”.459 

Toate acestea, pentru a fi înțelese așa cum se cuvine, trebuie puse în 
legătură cu cele spuse mai înainte și cunoscând limpede că poruncile nu sunt 
un cod juridic, nici un ansamblu de reguli morale abstracte, definite a priori 
și elaborate în urma unor experiențe omenești, fie ele, de altfel, cu totul 
excepționale, și nici precepte de felul celor oferite de înțelepții lumii acesteia, 
de care Sfântul Apostol Pavel ne învaţă să ne ferim: „Luaţi aminte să nu vă 
fure minţile cineva cu filosofia și cu deșarta înșelăciune din predania 
omenească, după înțelesurile cele slabe ale lumii” (Col. 2, 8). Hristos Însuși 
arată goliciunea și deșertăciunea lor funciară, spunând despre cei care le 
practică: „În zadar Mă cinstesc, învățând învățături care sunt porunci 
omenești” (Mc. 7,7: Mt. 15, 9). Ele nu-l pot mântui pe om, căci sunt simple 
învățături omenești. „Nu vă încredeți... în fiii oamenilor, în care nu este 
izbăvire” (Ps. 145, 3). Poruncile lui Hristos, dimpotrivă, au putere mântuitoare 
și îndumnezeitoare, pentru că sunt prin natura lor divino-umane, întemeiate 
fiind pe Persoana Însăși a Fiului lui Dumnezeu făcut om. Astfel, Sfântul 
Apostol Pavel opune învățăturilor „din predania omenească, după 
înțelesurile cel slabe ale lumii”, pe cele „după Hristos” (Col. 2, 8), adăugând 
îndată: „Căci întru El locuiește, trupește, toată plinătatea Dumnezeirii” (Col. 
2, 9). lar înainte de toate acestea spune: „Deci, precum aţi primit pe Hristos 
lisus, Domnul, așa să umblaţi întru El. Înrădăcinați și zidiți fiind într-Însul, 
întăriți în credință, după cum aţi fost învăţaţi” (Col. 2, 6-7). 

Prin poruncile Sale, Hristos nu-i oferă omului simple precepte 
morale, ci, împlinindu-le El Însuși în chip desăvârșit, îi descoperă prin 

cuvintele și prin faptele Sale, prin felul Său de a fi, modelul desăvârșit al 
viețuirii omenești în forma ei desăvârșită, sănătoasă, sfântă, adică cea 
teantropică. lisus ne descoperă în Persoana Sa, în care a unit firea umană cu 
firea dumnezeiască, omul adevărat, „omul nou” (Efes. 2, 15), făcut „după 
Dumnezeu” (Efes. 4, 24), „care se înnoiește... după chipul Celui ce l-a zidit” 
(Col. 3, 10), Adam cel Nou, nu doar restaurat, ci desăvârșit prin unirea 
desăvârșită cu Dumnezeu. lar dacă păzim și împlinim poruncile Sale, El 
binevoiește ca noi să ne facem cu adevărat și întru totul asemenea Lui, să fim 
„următori ai lui Dumnezeu” (Efes. 5,1), nu din afară, așa cum am fi urmat și 
imitat un înțelept sau un erou, ci îmbrăcându-ne în El (cf. Gal. 3, 27), 
împărtășindu-ne de omenitatea Sa îndumnezeită, devenind „părtași 
dumnezeieștei firi” (2 Pt. 1, 4). Scoliastul Răspunsurilor către Talasie spune 
limpede: „Cuvântul lui Dumnezeu Se arată în cei lucrători întrupat în 
porunci. lar prin acestea Cuvântul îi duce pe cei lucrători spre Tatăl, în Care 
Se află El după fire”.46 Prin împlinirea poruncilor, unită cu primirea Sfintelor 
Taine, omul ajunge la viața cea dumnezeiască: „De vrei să intri în viață, 
păzește poruncile” (Mt. 19, 17), și încă: „porunca Lui este viața veșnică” (In 12, 
50); atunci putem striga cu Psalmistul: „În veac nu voi uita îndreptările Tale, 
că într-însele m-ai viat, Doamne” (Ps. n8, 93), și cu Apostolul: „nu eu mai 
trăiesc, ci Hristos trăiește în mine” (Gal. 2,20). 

Pentru că prin păzirea poruncilor ne facem, prin Duhul Sfânt, 
asemenea lui Hristos, iar în Hristos venim la Tatăl (cf. In 14, 6), prin ele 
ajungem la adevărata cunoaștere a lui Dumnezeu.46! Această legătură directă 
între împlinirea poruncilor și cunoașterea adevărului este adeseori pomenită 
de Psalmist: ;,Calea adevărului am ales, și judecăţile Tale nu le-am uitat” (Ps. 
118, 30); „Învaţă-mă... cunoștința, că în poruncile Tale am crezut” (Ps. n8, 66); 
„Poruncile Tale sunt gândirea mea” (Ps. n8, 143); ceea ce înseamnă nu numai 
că poruncile sunt adevărate, ci că ele vin de la Adevărul Însuși și duc la EI. 
Vom vedea mai departe că împlinirea poruncilor îl duce pe om până la 
cunoașterea cea mai înaltă și mai deplină, vederea lui Dumnezeu în lumina 
cea neapropiată și îndumnezeitoare, la care ajung cei vrednici de primirea 
acestui dar, prin lucrarea Sfântului Duh.462 

Dacă o asemenea cunoaștere este doar a celor desăvârșiți, totuși, așa 
cum arată Sfântul Simeon Noul Teolog, Dumnezeu Se arată și Se face 
cunoscut în oarecare măsură tuturor celor care ascultă și împlinesc poruncile 
Sale, „pe cât cuprinde fiecare”.453 

Păzirea poruncilor este întotdeauna singurul criteriu al adevăratei 

cunoașteri a lui Dumnezeu, așa cum arată Sfântul Apostol loan: „Și întru 
aceasta știm că L-am cunoscut, dacă păzim poruncile Lui. Cel ce zice: L-am 
cunoscut, dar poruncile Lui nu le păzește, mincinos este și întru el adevărul 
nu se află” (i In 2, 3-4). Și mai ales împlinirea primelor două porunci: iubirea 
lui Dumnezeu și a aproapelui (Mt. 22, 40; Mc. 12, 30-31), care în fapt le cuprind 
pe toate celelalte (Mt. 22, 40; cf. Rom. 13, 9), ne duc la cunoașterea lui 
Dumnezeu,45 pentru că Dumnezeu este iubire: „și oricine iubeşte este 
născut din Dumnezeu și cunoaște pe Dumnezeu. Cel ce nu iubește n-a 
cunoscut pe Dumnezeu, pentru că Dumnezeu este iubire” (1 In 4, 7-8). 


Rostul poruncilor este mai întâi de a-l ajuta pe creștin să păstreze 
darurile primite la Botez și să le facă roditoare, iar apoi, dacă, după acesta, de 
bunăvoie s-a lăsat pradă păcatului și patimilor și s-a înstrăinat de har, să le 
redobândească. Sfântul Marcu Ascetul arată că omul, în urma Botezului, este 
curățat de toate păcatele și eliberat de tirania patimilor, și, dacă recade în 
robia lor, este din lipsa sa de grijă în împlinirea poruncilor, singurele care-l 
fac să conlucreze cu harul primit și să ajungă în fapt la curăţia care i-a fost 
tainic dăruită.4% Este deci foarte firesc ca, împlinind poruncile, omul să-și 
recapete curăţia și, în general, toate celelalte daruri primite prin Botez. Sfinţii 
Calist și Ignatie Xanthopol spun, ca și Sfântul Marcu Ascetul, că „începutul 
oricărei lucrări după Dumnezeu este... să ne grăbim în tot chipul, cu toată 
puterea, să viețuim după legea tuturor poruncilor îndumnezeitoare ale 
Mântuitorului. lar sfârșitul este să ne întoarcem, prin păzirea lor, la zestrea 
dată nouă de sus și de la început din sfinţita cristelniță, adică la desăvârșita 
alcătuire și naștere duhovnicească a noastră plin har”; „însă harul acesta este 
înecat de patimi, dar se poate descoperi prin lucrarea poruncilor. De aceea, 
se cuvine să ne silim în tot chipul să ne curățăm și să facem cât mai vădită 
arătarea Duhului în noi prin împlinirea, după putinţă, a tuturor acestor 
porunci”.456 În acest sens, Sfinții Părinţi subliniază rostul poruncilor de a 
curăța de păcate și de patimi.497 Astfel, Avva Dorotei scrie: „Cunoscând Bunul 
Dumnezeu slăbiciunea noastră și știind de mai înainte că vom păcătui iarăși 
și după Sfântul Botez..., ne-a dat iarăși, după bunătatea Lui, sfinte porunci 
care ne curăță pe noi, ca, dacă vom voi, să putem iarăși să ne curățăm prin 

păzirea lor nu numai de păcatele noastre, ci și de patimile înseși” 468 


Poruncile, curățându-l pe om de toată răutatea și făcându-l să 
redescopere harul care este în el, îi redau prin însuși acest fapt sănătatea 
sufletească a firii sale celei dintru început, pe care deja o câștigase prin Botez. 
„Tu știi - scrie Sfântul Isaac Sirul — că păcatul a intrat în noi prin călcarea 
poruncilor. Deci e vădit că prin păzirea lor vine din nou sănătatea. Nu trebuie 
să dorim noi și să nădăjduim curățarea sufletului fără lucrarea lor, adică fără 
să umblăm mai întâi pe calea care duce spre curăţia sufletului. Să nu zici că 
Dumnezeu poate să ne dăruiască curăția sufletului și fără lucrarea poruncilor, 
numai prin har”.469 Scopul venirii lui Hristos, ne arată Sfântul Isaac Sirul, „a 
fost să curețe din suflet răutatea primei noastre neascultări și să-l preschimbe 
potrivit stării lui de la început. De aceea ne-a dat nouă poruncile Lui de viață 
făcătoare, ca pe niște leacuri curățitoare ale stării noastre pătimașe. Căci ceea 
ce sunt leacurile pentru trupul bolnav, aceea sunt poruncile pentru sufletul 
pătimaș”.470 Și încă: „la curăţia sufletului (se ajunge) pe calea bătătorită și 
legiuită prin păzirea poruncilor, în viețuirea mult ostenitoare, răbdată până 
la sânge”.7! Sfântul Grigorie Palama spune la fel: „Doar prin împlinirea 
poruncilor vine sănătatea sufletului”;+72 „nu se poate ajunge la sănătatea și 
desăvârșirea sufletului decât prin iubire și păzirea poruncilor”. 

Se vede limpede că Sfinţii Părinţi socotesc poruncile leacuri în sensul 
propriu al cuvântului, iar rostul și valoarea lor tămăduitoare, deosebit de 
importante. Pentru Sfântul Simeon Noul Teolog, ele sunt leacuri ($apuoko) 
pe care omul le dă sufletului său bolnav de patimi.*7* Tot așa spune și Sfântul 
Maxim Mărturisitorul: „Căci după pricina patimilor aflătoare în suflet, aduce 
și Doctorul sufletelor leacuri prin judecăţile Lui”.475 La Sfântul Isaac Sirul 
găsim o mulțime de asemenea texte: „Mântuitorul ne-a dat nouă poruncile 
Lui de viață făcătoare ca pe niște leacuri curăţitoare ale stării noastre 
pătimașe”;476 „ce sunt leacurile pentru trupul bolnav, aceea sunt poruncile 
pentru sufletul pătimaș”;+77 „sufletul nu se poate curăță de nu va păzi 
poruncile care s-au dat de Domnul ca leacuri pentru curățarea lui de patimi 

și de greșeli”;475 „lucrarea ascunsă a poruncilor tămăduiește puterea 
sufletului (...) poruncile cele noi și duhovnicești, pe care sufletul le păzește 
cu frica de Dumnezeu, îl înnoiesc și-l sfințesc și-i tămăduiesc în chip ascuns 
toate mădularele lui. Căci e vădit ce patimă vindecă fiecare poruncă în suflet, 
într-un chip liniștit. Și lucrarea (energia) acestora o simte atât cel ce 
tămăduiește, cât și cel ce se tămăduiește, după asemănarea femeii ce suferea 
de curgerea sângelui”.479 La fel, și pentru Sfântul loan Gură de Aur, Legea este 
„leac pentru suflet”,4% iar pentru Sfântul Grigorie de Nazianz, „un leac bun 
și ușor” pe care Hristos ni l-a dat pentru a ne fi de folos și pentru a ne sprijini, 
socotindu-l mai potrivit pentru noi decât unul amar și usturător, pe care nu 
l-am fi primit cu toată inima.4%% Clement Alexandrinul scrie și el: „Cuvântul a 
fost numit Mântuitor. El a descoperit pentru noi aceste doctorii spirituale, 
spre a ne desăvârși simţirea și a ne mântui (...) dă de știre de cele ce trebuie 
să ne ferim și oferă celor bolnavi toate leacurile mântuirii (...) Bolnavii se 
supără pe doctorul care nu le dă niciun sfat pentru însănătoșirea lor! Cum, 
dar, să nu-i aducem cea mai mare mulțumire Pedagogului celui dumnezeiesc, 
care nu tace, nici nu neglijează de a ne arăta păcatele care ne duc la pieire, ci, 
dimpotrivă, ni le dezvăluie (...) și ne învaţă poruncile cele potrivite pentru o 
dreaptă vieţuire?” 4% Avva Dorotei arată că Hristos „ne dăruiește leacul” 
pentru călcarea poruncilor dumnezeiești, „ca să putem să ascultăm și să ne 
mântuim”,48 lăudând în învăţătura sa iscusința Doctorului (Hristos) și 
bunătatea leacurilor (adică poruncile) de care se poate folosi creștinul pentru 
tămăduirea sa; iar dacă omul nu primește vindecarea, el nu are cuvânt de 
îndreptăţire: „La boala trupească se întâmplă aceasta (lipsa de vindecare) din 
felurite pricini: fie că doctoriile fiind vechi nu sunt lucrătoare, fie că doctorul 
este neiscusit și dă o altă doctorie decât cea care trebuie, fie că bolnavul nu 
ascultă și nu păzește cele ce i se rânduiesc de doctor. Dar cu sufletul nu este 
așa. Căci nu putem spune că doctorul fiind necercat n-a dat doctoriile 
potrivite. Căci doctorul sufletelor este Hristos și El cunoaște toate și dă 
doctoria potrivită fiecărei patimi (...), simplu grăind, fiecare patimă are ca 
doctorie porunca potrivnică ei. Deci doctorul nu este neiscusit. Și nici nu se 
poate spune că doctoriile, fiind vechi, nu lucrează. Căci poruncile lui Hristos 
nu se învechesc niciodată. Căci pe măsură ce sunt în lucrare mai mult, se 
înnoiesc mai mult. Deci nimic nu împiedică însănătoșirea sufletului, decât 

numai viața lui lipsită de rânduială”.484 


Împlinirea poruncilor îl vindecă pe om de patimi, tămăduindu-i mai 
întâi puterile sufletești de lucrarea împotriva firii prin care vin acestea. Avva 
Dorotei spune că „Dumnezeu ne învaţă prin sfintele Sale porunci cum să 
curățăm de patimi omul cel lăuntric”.45 lar Sfântul Filotei Sinaitul spune și 
mai limpede: „Toate poruncile dumnezeieștei Evanghelii urmăresc să 
îndrepte cele trei părți ale sufletului (adică iuțimea, pofta și rațiunea) și să le 
facă sănătoase prin cele ce le poruncesc. Mai bine zis, nu numai urmăresc, ci 
le și însănătoșează cu adevărat în cei care le urmează”.48€ „Cine poate spune 
că înțelege puterea poruncilor lui Dumnezeu și puterile sufletului și cum cele 
dintâi le vindecă pe cele din urmă?”, se întreabă, în același sens, Evagrie.4%7 
Pentru că bolile sufletești ale omului sunt pricinuite de îndepărtarea lui de 
Dumnezeu, tămăduirea lor se face prin întoarcerea omului la EI, prin 
îndreptarea tuturor puterilor sale sufletești, a întregii sale fiinţe și a întregii 
sale vieţi către El. Întoarcerea omului din căile sale rătăcite, în care l-a așezat 
păcatul, spre o viețuire după dreptatea și voia lui Dumnezeu, se face prin 
împlinirea poruncilor. Căci, așa cum spune Psalmistul: „Prin ce își va îndrepta 
tânărul (adică omul care n-a ajuns la măsura vârstei deplinătăţii lui Hristos) 
calea sa? Prin păzirea cuvintelor Tale” (Ps. n8, 9); „îndreptările Tale mă 
învaţă... că în poruncile Tale am crezut” (Ps. n8, 64, 66). „Pentru aceasta spre 
toate poruncile Tale m-am îndreptat, toată calea nedreaptă am urât” (Ps. n8, 
128). Sfântul Isaac Sirul spune și el: „Căci Hristos cere... îndreptarea sufletului. 
Pentru aceasta a rânduit celor de sub lege poruncile”.458 Iar pentru a arăta 
limpede că acesta este țelul împlinirii poruncilor și pentru a îndepărta cu 
totul respectarea lor formală, care nu-l poate schimba pe om cu nimic și nu- 
i aduce nicio răsplată, el spune chiar că „Hristos nu cere lucrarea virtuților, 
ci îndreptarea sufletului”.489 

Rânduindu-și ființa și îndreptând-o spre Dumnezeu prin lucrarea 
poruncilor, omul își duce la împlinire menirea sa firească, cea pentru care a 
fost creat. Așa ajunge omul să sporească în a fi tot mai bun și să făptuiască 
tot binele de care este în stare ca făptură a lui Dumnezeu, înaintând spre 
desăvârșirea la care EI îl cheamă (cf. Mt. 5, 48); așa se conformează el 
adevăratei sale firi, cea pe care o avea Adam în rai și pe care, prin călcarea 
poruncii, a stricat-o; cea pe care Hristos i-a redat-o neamului omenesc 


484 Ibidem, XI, 1. 

455 Ibidem, |, 7. 

486 Capete despre trezvie, 16. 

457 Capete gnostice, II, 9. Cf. Tratatul practic, 54, 79. 
438 Cuvinte despre nevoință, 37. 

459 Ibidem. 


ducând-o în persoana Sa la desăvârșire; cea cu care s-a îmbrăcat la Botez și 
pe care are datoria să s-o pună el însuși în slujba virtuţii. Între adevărata 
natură a omului și natura poruncilor pe care i le-a dat Dumnezeu există o 
unitate profundă, ceea ce arată odată mai mult că aceste porunci nu sunt 
principii abstracte sau cerințe apriorice, idealuri fără nicio legătură cu 
însușirile, cu puterile și aspiraţiile sale spirituale, cu ceea ce poate fi el cu 
adevărat, cu menirea lui, ci ele corespund întru totul firii sale adevărate, cum 
arată Sfântul Grigorie Palama: „Domnul, ziditorul inimilor noastre, Care pe 
toate le știe, atunci când S-a coborât pe pământ, luând trup omenesc, și, 
renăscându-ne, ne-a mântuit pe noi, cei care eram cu totul căzuți, a cerut de 
la noi ceea ce EI Însuși a pus în inimile noastre dintru început, la facere. Căci 
cu adevărat, dintru început EI l-a făcut pe om cu totul potrivit pentru 
primirea învățăturii pe care avea s-o aducă EI la venirea Sa în trup; de aceea, 
acum, când a venit la noi, ne-a dat porunci cu totul potrivite pentru firea 
noastră zidită de EI dintru început”.19% 

Poruncile se vădesc astfel a fi mijloace prin care omul poate reveni la 
ceea ce e după fire,4% recâștigându-și astfel sănătatea de la început, sau, altfel 
spus, prin care poate împlini virtuțile, căci, așa cum am văzut, virtuțile ţin de 
firea omului și prin ele se păstrează omul deplin sănătos. 

Poruncile sunt întru totul legate de virtuţi, pentru că ele au rostul de 
a scoate afară din suflet tot ceea ce li se împotrivește acestora, adică păcatele 
și patimile; de a le păstra, odată dobândite; de a le spori și desăvârși. „Pricinile 
virtuților sunt poruncile”, arată Sfântul Talasie Libianul.4% „Din porunci se 
nasc virtuțile (...), căci prin plinirea poruncilor se face lucrarea virtuţilor”, 
spune, la fel, Sfântul Simeon Noul Teolog.4% Iar, într-un sfârșit, lucrarea 
poruncilor și viaţa virtuoasă ajung să fie una și aceeași, căci virtuțile nu sunt 
altceva decât împlinirea poruncilor. „lar prin făptuirea virtuților se face 
plinirea poruncilor”, spune în continuare Sfântul Simeon Noul Teolog.494 


6. Leacul nădejdii 

Nădejdea (girmiq) este o altă condiţie esenţială a tămăduirii sufletești 
a omului și a mântuirii sale. Dumnezeu îl mântuiește pe cel ce nădăjduiește 
în EI, spune prorocul Daniel (cf. Dan. 6, 24), iar Apostolul scrie: „prin nădejde 
ne-am mântuit” (Rom. 8, 24).49%5 Alături de credinţă și iubire, nădejdea este 
una dintre cele trei virtuţi creștine fundamentale (cf. 1 Cor. 13, 13), care 


499 Omilii, XL, 1. 

cuprind toate celelalte virtuţi și le ţin unite întreolaltă.49 Clement 
Alexandrinul spune că, alături de cele două pomenite mai sus, ea este una 
dintre „feșele cele de nedezlegat ale sănătăţii și mântuirii”.497 


Nădejdea stă în a aștepta împlinirea celor dorite, pe care încă nu le-ai 
dobândit,4% sau, așa cum spune Sfântul loan Gură de Aur, în a aștepta „ceea 
ce nu primim îndată (...), cu răbdare și încredere, fără a ne deznădăjdui 
vreodată”.49 Fa cere răbdare și stăruință (vropuovn), care este o formă a 
răbdării legată strâns de nădejde (cf. Rom. 5, 3-4; 12, 2;1 Tes. 1, 3): „Dacă 
nădăjduim ceea ce nu vedem, așteptăm prin răbdare (stăruitoare)”, scrie 
Sfântul Apostol Pavel (Rom. 8, 25). 

Nădejdea creștină se îndreaptă spre Dumnezeu (cf. 1 Tim. 4, 10;1 Pta, 
21), îndeosebi spre Hristos (cf. Efes. 1, 12; Rom. 15, 12; Is. 42, 4), Dumnezeu 
făcut om, Mântuitorul nostru, Care ne trimite Duhul cel Sfânt și Care ne face 
cu putință intrarea la Tatăl, lisus Hristos, nădejdea noastră” (i Tim. 1, 1). 

Nădejdea creștină este așteptarea plină de încredere a mântuirii (cf. 
Rom. 8, 24; 1 Tes. 5, 8)5% și a bunătăţilor ce vor să fie,5* îndeosebi a învierii 
morţilor (cf. Fapte 23, 6; 24, 15; 1 Cor. 15, 19-20), a vieţii celei veșnice (cf. Tit 1, 
2; 3, 7)5%2 și a preafericitei vederi a slavei lui Dumnezeu (cf. 1 În 3, 2; Rom. 5, 
2; 2 Cor. 3, 12; Col. 1, 27), căci, așa cum spune Sfântul Apostol Pavel, „dacă 
nădăjduim în Hristos numai în viața aceasta, suntem mai de plâns decât toți 
oamenii” (1 Cor. 15, 19). 

Prin nădejde așteptăm într-adevăr plinătatea bunătăților din veacul 
ce va să fie, dar ea este și dorire a gustării încă de aici, de pe pământ, din 
pârga lor. De aceea Sfântul Apostol Petru scrie, la modul prezent: „încingând 
mijloacele cugetului vostru, trezindu-vă, nădăjduiți desăvârșit în harul care 
vi se va da vouă, la arătarea lui lisus Hristos” (1 Pt. 1, 13). Nădejdea poate fi 
astfel definită, în general, ca „așteptare a bunătăților”,5% care însă nu sunt 
bunătăți ale acestei lumi, ci bunuri duhovnicești și dumnezeiești, prin care 
suntem mântuiți și îndumnezeiți. Căci nădejdea nu privește „a cele ce se văd, 
ci la cele ce nu se văd” și care sunt „veșnice” (2 Cor. 4, 18).5%4 

Nădejdea mai este și așteptarea ajutorului pe care-l cerem de la 
Dumnezeu, având credinţa că, așa cum EL Însuși a spus, nu ne va lipsi de el: 
„Nu Mă voi depărta de tine și nu te voi părăsi” (losua 1, 5).5% De mult preț și 
de mare folos ne este nădejdea, mai ales atunci când, căzuți în boală cumplită 
și în cea mai adâncă suferință, nu mai vedem nicio ieșire. Astfel, Sfântul Petru 
Damaschin îndeamnă „Nădăjduiește în Dumnezeu, și El (...) îţi primește 
nădejdea și răbdarea... și îți va dărui cu iubire de oameni o cale pe care nu o 
știi pentru a mântui sufletul tău aflat în robie. Numai să nu părăsești pe 
Doctor”.5% Atunci când cere ajutor de la Dumnezeu, nădejdea îi este de mare 
folos omului, pentru că nu întotdeauna îl primește deîndată. Îndeosebi în 
asemenea clipe, nădejdea, unită cu stăruința, se arată ca putere de a „rămâne 
tare în mijlocul necazurilor”.5%7 

Nădejde mai înseamnă să aștepți de la Dumnezeu și numai de la El 
tot binele pe care-l dorești,5% să arunci asupra Lui toată grija și nevoia,50%9 
neașteptând nimic de la lume5'* sau de la oameni (cf. Ps. u7, 8-9; 145, 3), nici 
să te încrezi în propriile puteri (cf. ler. 17, 5).5 Prin aceasta se deosebește, 
cum spune Sfântul Isaac Sirul, „nădejdea cea bună și cu dreaptă socoteală și 
întru cunoștință (...), adevărată și atotînțeleaptă” de cea „mincinoasă” și 
rătăcită,5!2 care este nădejdea cea lumească. Așa învaţă Sfântul Varsanufie: 
„Având nădejdea (în Hristos lisus), «nu vă îngrijorați de ziua de mâine» (Mt. 
6, 34). Căci Se îngrijește EI de noi. Și dacă aruncăm grija noastră asupra Lui 
(1 Pt. 5, 7), Se va îngriji El Însuși de noi, precum voiește”.533 

Punându-și nădejdea în Dumnezeu, omul nu va fi nicicând înșelat în 
așteptările sale, căci, așa cum spune Apostolul, o asemenea nădejde „nu 
rușinează” (Rom. 5, 5). În vreme ce a nădăjdui în bunurile din această lume, 
care sunt în sine mărginite și supuse nestatorniciei și stricăciunii, înseamnă 
a fi amăgit mai întotdeauna, nădăjduirea bunurilor dumnezeiești este „tare”, 
„nemincinoasă și nestricăcioasă”.5'4 Dacă nădejdea noastră n-a fost împlinită, 
„este pentru că - așa cum spune Sfântul loan Gură de Aur - n-aţi nădăjduit 
cum se cuvine și ați lepădat nădejdea și n-aţi așteptat cu răbdare până la 

sfârșit, pentru că sunteți neputincioşi. Alta să fie de azi înainte nădejdea 
voastră”.515 


Nădejdea este strâns legată de credință. Ea este, după cum citim în 
Epistola (zisă a) lui Barnaba, „început al credinţei noastre” 5:6 Credința 
presupune nădejdea, pentru că, așa cum spune Sfântul Apostol Pavel, 
„credinţa este încredințarea celor nădăjduite” (Evr. 1, 1). De aceea, cum arată 
Sfântul Simeon Noul Teolog, „cel aflat în afara nădejdii, este în chip vădit și 
în afara credinţei'.5'7 Omul n-ar crede cu adevărat în Dumnezeu, Cel care-l 
poate vindeca și mântui, dacă mai întâi n-ar nădăjdui să primească de la EI 
vindecarea, sănătatea și mântuirea sa. 

Tot așa și invers: nădejdea presupune credinţa și vine îndată după 
ea.5:8 Astfel, Sfântul Varsanufie scrie: „Dacă nu crezi, nu nădăjduiești”.5:9 
Omul nu poate cu adevărat nădăjdui în tămăduirea sa decât dacă crede cu 
tărie că ea se poate înfăptui, că boala sa nu e lipsită de leac și că Hristos este 
Cel care-l poate izbăvi de toată răutatea prin atotputernica Lui lucrare 
mântuitoare. 

Nădejdea este de asemenea strâns unită cu pocăința. De la bun 
început, pocăința apare ca o condiţie a nădejdii.*** Văzându-și starea 
nenorocită în care se află și mărturisindu-și păcatele înaintea lui Dumnezeu 
și cerând iertare pentru ele, omul o face cu nădejdea că Hristos își va arăta 
mila Sa, îl va curăța de patimi și-l va vindeca de bolile sale sufletești. De altfel, 
cum ar putea omul nădăjdui în tămăduirea sa, dacă nu-și arată prin pocăință 
voinţa de a fi vindecat, de vreme ce Dumnezeu nu-l mântuiește pe om în chip 
silit și fără ca omul însuși să conlucreze la izbăvirea sa? Numai prin pocăință 
omul poate ajunge la nădejdea sigură a iertării și vindecării sale.5 

Dar, la rândul său, nădejdea este și ea condiţie a pocăinței: numai 
pentru că nădăjduiește în Dumnezeu, se poate omul desprinde de trecutul 
său păcătos și, cunoscând starea de boală în care l-au adus patimile și crezând 
cu tărie că va fi vindecat, se îndreaptă spre Cel care cu adevărat îi poate ierta 
păcatele și-l poate izbăvi de boală, făcându-l sănătos și ducându-l la o viață 
cu totul nouă. „Păcătosul care nu nădăjduiește în harul dumnezeiesc se 
afundă în nebunia sa, în vreme ce omul care crede cu nădejde tare că va fi 

iertat vine la pocăință”, arată Sfântul Chiril al lerusalimului.5*2 

În al treilea rând, nădejdea este strâns legată de rugăciune. Pe de o 
parte, este o condiţie a rugăciunii, căci cel care se roagă nădăjduiește că va 
primi cele cerute; iar pe de alta, nădejdea este rod al rugăciunii, mai ales al 
celei neîncetate:5%3 rugăciunea naște nădejdea,54 o întărește și o face 
statornică.5%5 Lucru adevărat mai ales pentru rugăciunea prin care omul cere 
anume de la Dumnezeu darul nădejdii (cf. 2 Tes. 2, 16); dar și pentru 
rugăciunea de mulțumire, prin care omul are pururea „aducerea-aminte 
statornică de binefacerile de care i-a făcut parte iubitorul de oameni 
Dumnezeu” și, recunoscându-și nevrednicia, nădăjduiește totuși să 
primească mai multe și mai mari daruri de la El, pentru marea Sa 
milostivire.526 

În sfârșit, nădejdea este legată de împlinirea poruncilor, pentru că 
nădejdea ca virtute nu poate exista și nu poate spori decât împreună cu 
celelalte virtuţi și cu condiția esenţială ca omul să se curețe de patimile care 
li se împotrivesc. De aceea Sfântul Simeon Noul Teolog scrie: „Prin neglijarea 
poruncilor... (omul cade) din nădejdea în Dumnezeu”.57 Cel care nu face voia 
lui Dumnezeu nu se ferește de păcat și stăruie în patimi, și deci nu viețuiește 
în chip virtuos, nu poate nădăjdui în mântuirea sa. Sfântul loan Gură de Aur, 
tâlcuind Psalmul 4, arată că prorocul David ne îndeamnă nu numai „să venim 
la cunoașterea lui Dumnezeu, ci și să ducem o viață plină de toată curăţia, 
învățându-ne prin aceasta să nu ne întemeiem nădejdea mântuirii noastre 
numai pe bunătatea și iubirea de oameni a lui Dumnezeu, ci și pe virtutea 
din propriile noastre fapte”.585 „După mila și harul lui Dumnezeu, în nimic 
altceva să nu vă puneţi nădejdea, ci numai în virtutea voastră”, spune el în 
altă parte.59 Omul nu poate nădăjdui că va primi bunătăţile Împărăției dacă 
nu viețuiește după voia lui Dumnezeu, ascultând și păzind poruncile Lui. Se 
cuvine să arătăm că, dintre toate virtuțile, îndeosebi iubirea (cf. 1 Cor. 13, 7)539 
și smerenia5* duc la nădejde. 

Pe de altă parte, împlinirea poruncilor nu se poate face fără nădejde. 
Nădejdea este în general unul dintre resorturile de bază ale hotărârii omului 

de a trăi după legea lui Dumnezeu; ea îi sporește zelul,5% îl mișcă spre 
împlinirea poruncilor, îl întărește5% și-i dă stăruință și statornicie în 
strădaniile sale de curăţare și tămăduire în Hristos; ea reorientează lucrarea 
puterilor sale sufletești spre Dumnezeu, care este finalitatea lor naturală și 
firească. Cel lipsit de orice nădejde, care nu așteaptă tămăduirea făgăduită de 
Hristos, rămâne în starea sa păcătoasă, care este pentru el o adevărată boală, 
și chiar se va lăsa înrobit tot mai mult de patimile sale. Dimpotrivă, cel care 
nădăjduiește în vindecarea sa se va strădui să facă tot ce trebuie ca s-o 
primească de la Doctorul cel dumnezeiesc, lepădând orice răutate și 
întorcându-se cu toată ființa sa spre El. „Cel care nu așteaptă izbăvirea, își 
sporește peste măsură răutatea, în vreme ce omul care are nădejde tare că va 
fi vindecat, prin aceasta chiar, însuși se îngrijește de boala sa”, arată Sfântul 
Chiril al lerusalimului.534 


Nădejdea are încă multe alte foloase. Să arătăm, mai întâi, ajutorul pe 
care-l dă omului în necazurile și greutăţile pe care le întâmpină în această 
viaţă,555 făcându-l să le îndure cu răbdare și chiar cu bucurie (cf. Rom. 12, 12). 
„Nădejdea ușurează toate durerile de aici, de pe pământ”, arată Sfântul loan 
Gură de Aur.536 „În nenorocirile noastre suntem îmbărbătaţi de nădejdea 
dobândirii bunătăţilor celor veșnice, sigure, neclintite și netrecătoare”, spune 
el în altă parte.5%7 „Creștinului îi este de mare folos virtutea nădejdii, căci, 
așteptând bunătăţile ce vor să fie, nu se lasă copleșit de suferințele din această 
viață” 538 În toate încercările, nădejdea este un liman sigur, uneori chiar 
singurul liman (cf. Evr. 6, 18); ea este ancoră neclintită și tare (Evr. 6, 19) care- 
| ţine pe om legat de Dumnezeu, chiar în mijlocul celor mai mari tulburări. 
Prin aceasta ea se arată a fi izvor de liniște” și, de aceea, de odihnă5% și pace. 
Sfântul Isaac Sirul scrie cu privire la aceasta: „Pe toate căile pe care umblă 
oamenii în lume, nu au pace în ei până ce nu se vor apropia prin nădejde de 
Dumnezeu. Nu dobândește inima pace din osteneală și din sminteli, până ce 
nu se va sălășlui în ea nădejdea și până ce aceasta nu va da inimii pace și nu 
va revărsa din sine bucurie în ea”.5 


532 Cf. Sf. Vasile cel Mare, Regulile mici, 37. 

533 Cf. Sf. Isaac Sirul, Cuvinte despre nevoință, 58. 

534 Cateheze baptismale, II, 5. 

535 Cf. Sf. Varsanufie și loan, Scrisori duhovnicești, 13, 198. 
536 Omilii la Ioan, LXVII; 1. Cf. Omilii la Facere, XVII, 8. 
537 Omilii despre necazuri, 1. 

538 Omilii la statui, II, 3. Cf. Tâlcuire la Psalmul no, 1. 

539 Cf. Sf. loan Gură de Aur, Omilii la Tit, VI, 4. 

540 Cf. Sf. Varsanufie și loan, Scrisori duhovnicești, 15; 200. 
54 Cuvinte despre nevoință, 58. 


Și tot nădejdea este cea care-l sprijină pe om în lucrarea nevoinţei,5P 
care, pentru că nu-și dă îndată roadele sale, este plină de greutate și dă prilej 
de deznădejde. Astfel, Sfântul Macarie Egipteanul scrie: „Dacă omul nu este 
însuflețit de... nădejde, dacă nu zice: Voi căpăta izbăvirea și viața, nu poate 
să suporte necazurile, nici povara, nici să meargă pe calea cea strâmtă. Pentru 
că nădejdea... care se află în el îl face în stare să trudească, să suporte necazuri 
și să meargă pe calea cea îngustă”.5% „Nădejdea, arată Sfântul loan Gură de 
Aur, ca un lanţ puternic agăţat de ceruri, ne ţine sufletele noastre, ne trage 
încetul cu încetul la înălțimea aceea, dacă ne ţinem strâns de ea, și ne ridică 
deasupra viforului răutăților din această viață”.544 

Prin nădejde ajunge omul la credinţa cea tare54%5 și îndrăzneala (cf. 2 
Cor. 3, 12; Evr. 3, 6)546 de care are nevoie pentru a duce lupta cea bună. 

Tot ea îl scapă de îndoială577 și de „dipsihie”,548 și de aceea Sfântul 
Marcu Ascetul o numește „nădejde simplă”, „care numai la un lucru se 
gândește”.549 

Desigur, roadele tămăduitoare ale nădejdii nu sunt numai acestea. 
Sfântul Grigorie de Nazianz spune ca „nădejdea este un leac foarte folositor 
pentru bolile noastre'55%; iar aceasta este adevărat și pentru bolile trupești,55" 
dar mai ales pentru cele ale sufletului. 

Mai întâi de toate nădejdea este un leac foarte potrivit pentru patimile 
care i se împotrivesc. Adică, așa cum arată Sfântul loan Scărarul, „ea omoară 
deznădejdea”,5* îndeosebi deznădejdea care îl cuprinde pe om atunci când 
își vede starea sa păcătoasă: „Există o deznădejde din mulțimea de păcate și 
din povara conștiinței și a întristării de nesuportat, din pricina copleșirii 
sufletului de mulțimea rănilor și o scufundare a lui în adâncul deznădejdii, 
sub greutatea acestora; (și pe ea o) tămăduiește... buna nădejde”.55 

Cu atât mai mult nădejdea îl poate tămădui pe om de tristețe,55 care, 


54 Cf. ibidem, 56. Sf. loan Scărarul, Scara, XXX, 32; 33. 

543 Omilii duhovnicești (Col. 11), XXVI, u. 

544 Către Teodor cel căzut, 1, 2. 

545 Cf. Sf. Grigorie cel Mare, Comentariu la Iov, XX, 3. 

546 Cf. ibidem. 

547 Cf. Sf. loan Gură de Aur, Tâlcuire la Psalmul 12, 3. 

548 Ibidem. 

549 Despre legea duhovnicească, 12. 

550 Cuvântări., XVII, 2. 

551 Astfel, Sfântul Varsanufie scrie: „Dacă îţi va veni vreo slăbiciune sau vreo boală, 
îndreaptă toată nădejdea ta spre Dumnezeu și te va odihni” (Scrisori duhovnicești, 32). Cf. 508. 

552 Scara, XXX, 16. Cf. Sf. Grigorie cel Mare, Cartea regulei pastorale, III, 29. 

553 Sf. loan Scărarul, Scara, XXVI, 61. 

554 Cf. Ps. qa, 6. Sf. Ciprian al Cartaginei, Despre moarte, 2. 


neîngrijită la timp, duce la deznădejdea ucigașă. Astfel, citim în Pateric că un 
sihastru, „văzându-se biruit de mâhnire, ca un doctor iscusit și-a dat ca leac 
buna nădejde, spunând: Cred că Dumnezeu Cel iubitor de oameni Se va 
milostivi de mine, păcătosul”.555 Ea lecuiește akedia,556 care stă alături de 
tristeţe și deznădejde. „Călugărul cu nădejde tare junghie lenea (akedia), 
omorând cu sabia acesteia pe aceea”, spune Sfântul loan Scărarul.557 
Nădejdea, de asemenea, îl fereşte pe om de neliniște.558 

Această maică a virtuților îi este de folos omului pentru tămăduirea 
tuturor celorlalte boli sufletești. Sfântul Marcu Ascetul arată că ea ajută la 
lepădarea din inimă a gândurilor și poftelor pătimașe.559 Ea îl îndeamnă pe 
om să se curețe de toată răutatea, pentru a dobândi bunătăţile la care 
nădăjduiește și ca să se arate vrednic de unirea cu Cel în care și-a pus cu 
adevărat toată nădejdea. „Oricine și-a pus în El nădejdea, acesta se curăţă pe 
sine, așa cum Acela curat este”, scrie Apostolul loan (1 In 3, 3). Ea este o 
condiţie esențială a tămăduirii spirituale a omului, pentru că prin ea se 
îndreaptă spre Doctorul ceresc,5% crezând Celui care ne-a făgăduit 
„vindecarea rănilor pe care ni le-a făcut păcatul”.5% De aceea Evagrie merge 
până la a spune că din nădejde și răbdarea neclintită „se naște 
nepătimirea”.562 

Nădejdea nu are numai un rost tămăduitor, ci și unul de ferire și pază. 
Ea este, așa cum spune Apostolul Pavel (1 Tes. 5,8), coif care acoperă și 
ocrotește capul omului duhovnicesc.56 Ea îl ferește de cădere, după cuvântul 
Psalmistului: „nu vor greși toți cei ce nădăjduiesc în EI” (Ps. 33, 21). Ea îl apără 
de atacurile diavolilor.5% „Când îl vor smeri (vrăjmașii), scrie Sfântul Petru 
Damaschin, să-și înalțe mintea prin nădejdea la Dumnezeu, ca niciodată să 
nu cadă tulburându-se, nici să nu deznădăjduiască înfricoșându-se, până la 
cea mai de pe urmă suflare”.5% Într-un cuvânt, „nădejdea respinge atacul 


555 Apoftegme, N 585. 

556 Cf, Evagrie, Tratatul practic, 27. Apoftegme, N 196. 

557 Scara, XXX, 17. 

558 Cf. Sf. Ciprian, Despre moarte, 2. 

559 Cf. Despre legea duhovnicească, 17; Despre Botez, Răspunsul 5; Disputa cu un scolastic, 
IA 

560 Cf. Sf. Varsanulfie, Scrisori duhovnicești, 65. 

561 Sf. Ambrozie al Milanului, Cum că moartea este un bine, 20. 

562 Tratatul practic, Prolog. 

563 Cf. Sf. loan Casian, Convorbiri duhovnicești, VII, 5 (Prima convorbire cu Părintele 
Serenus). 

564 Cf, Apoftegme, Am 131, 1. 

565 Învăţături duhovnicești, Cartea 1 (cap. „Toate le-a făcut Dumnezeu spre folosul 
nostru”). 


tuturor viciilor”.566 


Fiind condiţie esenţială a vindecării de patimi și ferindu-l pe om de a 
mai cădea în ele, nădejdea este pricinuitoarea virtuților.567 

Se cuvine să subliniem îndeosebi legătura ei strânsă cu iubirea, care 
este culmea virtuţilor, în care sunt cuprinse cu toatele. Dacă, așa cum am 
văzut, dragostea naște nădejdea, la rândul ei nădejdea „este ușa iubirii”. Căci, 
așa cum arată Sfântul Simeon Noul Teolog, numai câștigând „nădejdea 
nefăcută de rușine (...) veţi avea în ea și întreaga iubire față de Dumnezeu. 
Căci e cu neputinţă vreunui om să dobândească iubirea desăvârșită față de 
Dumnezeu, altfel decât prin credință sinceră și nădejde tare și 
neîndoielnică”.568 Sfântul loan Scărarul spune și el că „lipsa nădejdii este 
pieirea iubirii”,569 iar „tăria iubirii este nădejdea”.570 

Sfântul Diadoh al Foticeei definește nădejdea ca o „călătorie iubitoare 
a minţii spre cele nădăjduite”.57 Într-adevăr, atunci când omul are nădejde 
tare, într-un fel a și atins deja țelul spre care tinde, primind prin ea într-o 
anume măsură pregustarea celor dorite. Așa arată Sfântul loan Scărarul, care 
spune că: „Nădejdea este bogăţia bogăției nearătate”572 și că „ea este vistieria 
neîndoielnică dinainte de vistieria (care va să fie)”.57%3 De aceea, nădejdea este 
însoţită de bucuria duhovnicească,574 pârga fericirii din Împărăţie. 


566 sf. loan Casian, Convorbiri duhovnicești, XI, 6. 


567 Cf. Sf. Marcu Ascetul, Despre cei ce cred că se îndreptează din fapte, 36; Despre legea 
duhovnicească, 7ob. 

568 Discursuri etice, I, 12, 16-18. Cf. ibidem, V, 143-145. 

569 Scara, XXX, 16. 

570 Ibidem. 

571 Cuvânt ascetic în 100 de capete, Prolog (Definiţii). 

572 Scara, XXX, 17. 

573 Ibidem. 

574 Cf. Sf. Grigorie cel Mare, Comentariu la lov, XX, 3. 


4 
Procesul tămăduirii: convertirea lăuntrică 


Omul trebuie să aibă de la bun început conștiința faptului că virtutea 
la care vrea să ajungă nu este o realitate cu totul nouă, străină de firea lui și 
situată undeva în afara sa. Sfântul Maxim Mărturisitorul arată că virtuțile „nu 
se introduc (în suflet) ca ceva nou, din afară”, iar Sfântul loan Damaschin 
spune, tot așa, că virtutea nu se dobândește ca ceva „adus din afară”.2 Sfântul 
Antonie cel Mare arată, la fel, că virtutea „nu e departe de noi, nici nu ia ființă 
în afară de noi, ci este un lucru cu putință de împlinit de către noi și un lucru 
ușor (...) Virtutea are nevoie numai de voinţa noastră. Fiindcă este în noi și ia 
ființă din noi”3 Într-adevăr, virtuțile ţin, așa cum am văzut, de însăși firea 
omului: Dumnezeu le-a sădit în el dintru început, făcându-l după chipul și 
asemănarea Sa. Starea dintâi, pierdută prin călcarea poruncii, a fost 
restaurată de Hristos, iar creștinul o recâștigă prin Taina Botezului. Dacă, 
totuși, el cade din nou în păcat și se lasă pradă patimilor, aceasta nu înseamnă 
că virtuțile nu mai sunt definitorii pentru natura sa adevărată; dimpotrivă, în 
realitate, patimile sunt străine de om, vin din afară,4 se aștern peste adevărata 
sa fire, acoperind-o și viețuind pe seama ei. După cum spun Sfântul Maxim5 
și Sfântul loan Damaschin,€ faţă de firea virtuoasă a sufletului, patimile sunt 
ca rugina față de fier. Sau, împrumutând de la Sfântul Grigorie de Nyssa o 
altă comparaţie, ca veșmântul întinat al celui căzut în mocirla păcatului, care 
ascunde - fără a-i putea șterge strălucirea - frumuseţea firească a omului. 
Recursul la noţiunile de sănătate și boală ne îngăduie să înțelegem încă și mai 
bine lucrurile: am văzut că virtuțile constituie sănătatea sufletului, iar 
patimile, bolile lui. Or, trebuie să respectăm ordinea fenomenelor: pentru 
suflet, ca și pentru trup, sănătatea este cea dintâi, normală, firească, ținând 
de natura lui, în timp ce boala vine după aceea, se introduce ca un element 
străin, care tulbură rânduiala firească. Acest lucru îl subliniază Evagrie: „Dacă 
moartea urmează vieţii, iar boala vine ca a doua după sănătate, este limpede 
că răutatea vine după ce mai întâi a fost virtutea”.8 Sfântul Isaac Sirul spune 
și el că: „virtutea este în chip firesc sănătatea sufletului, iar patimile sunt boli 


1 Disputa cu Pyrhus, PG 91, 309C. 

2 Dogmatica, Ul, 14. 

3 Viaţa Cuviosului Părintelui nostru Antonie, XX. 

4 Sf. loan Damaschin, Dogmatica, Îl, 14. 

5 Disputa cu Pyrhus, PG ga, 312 A. 

L: Dogmatica, III, 14. A se vedea, de asemenea, Sf. Grigorie de Nyssa, Despre feciorie, XII, 2. 
7 Loc. cit. 

S Capete gnostice. |, qi. 


ale sufletului (...) Deci e vădit că sănătatea există în fire de mai înainte de 
boala ce-i vine ca ceva ce nu ţine de ea (ca un accident). Și dacă acestea sunt 
așa, precum și sunt cu adevărat, virtutea este în suflet în chip firesc. lar cele 
ce-i vin ca ceva deosebit (accidentele) sunt în afară de fire”.? De aceea, așa 
cum învață Avva Dorotei, a viețui după virtute înseamnă de fapt „să ne 
reîntoarcem la sănătatea noastră ca de la o orbire oarecare la lumina proprie 
sau ca de la o boală oarecare la sănătatea noastră cea după fire”! 

Într-adevăr, atunci când am studiat patologia omului căzut, am văzut 
cum patimile, boli ale sufletului, se produc prin pervertirea naturii omului, 
mai precis prin abaterea puterilor și însușirilor sale, care la origine tindeau în 
chip natural spre Dumnezeu, ţinta lor firească; ele au fost însă întoarse de la 
El prin păcat și îndreptate, contrar firii și în chip lipsit de minte, spre 
realitățile sensibile. 

Este limpede, de aceea, că întoarcerea la sănătate constă pentru om 
în recâștigarea firii sale originare printr-o mișcare inversă, adică prin 
îndepărtarea de realitățile trupești și re-întoarcerea la Dumnezeu și 
îndreptarea tuturor puterilor sufletești spre împlinirea voii Lui. Așa 
înțelegem de ce foarte adesea Sfintele Scripturi și toată Tradiţia vorbesc 
despre mântuire ca despre o convertire, în sensul etimologic al cuvântului, 
adică de întoarcere, schimbare a direcţiei și sensului." Pentru că, după cum 
păcatul și, în general, orice răutate înseamnă îndepărtarea omului de 
Dumnezeu, înstrăinarea de El, mântuirea, ca și tot binele stau, dimpotrivă, în 
apropierea din nou de EI, prin întoarcerea la EI cu toată ființa. 

Sfântul Irineu arată limpede că această întoarcere a omului către 
Dumnezeu este condiția esenţială a tămăduirii sale: „Că Domnul a venit ca 
să-i vindece pe cei bolnavi, a spus-o El Însuși (...) Cum, deci, se vor tămădui 
cei suferinzi? (...) Oare, stăruind în faptele și gândurilor lor păcătoase? Și 
oare, nu, dimpotrivă, primind să se schimbe cu totul și să se întoarcă de la 
vechea lor viețuire rea, prin care și-au adus asupra lor o boală foarte grea și 


9 Cuvinte despre nevoință, 83. 

19 Învăţături, de suflet folositoare, XI, 10. 

" Termenii cel mai frecvent folosiți în Scriptură sunt: orpebuw (a se întoarce, a se întoarce 
înapoi, a se reîntoarce), emorpețw (a se întoarce spre, a se îndrepta spre, a se întoarce înapoi, 
a se reîntoarce, a se înapoia, a-și veni întru sine, a se întoarce din drum, a se reîntoarce), 
erlorpocn (acţiunea de a se întoarce, de a se reîntoarce). Termenii ueTOVOEW Și HETOVOLA, Care 
arată o schimbare de mentalitate, a sentimentelor, sunt și ei frecvent folosiţi, ca referindu-se 
mai ales la starea lăuntrică de căinţă și de pocăință - care este resortul schimbării sau cel puţin 
condiţia ei -, mai curând decât la schimbarea în sine, privită obiectiv. Anumite pasaje folosesc 
ambele noţiuni; astfel, Fapte 3, 19: „Deci pocăiţi-vă și vă întoarceți (nerovonoare Ka 
emorpevare)”. Emorpedbuw este folosit în: Mt. 13, 15; Le. 1, 16-27; 22, 32; Fapte 3, 19; 9, 35; n, 21; 
14, 15; 15, 19; 26, 18-20; 28, 27; 2 Cor. 3,16;1'Tes.1, 9; lac. 5, 19-20;1Pt. 2, 25. În Vechiul Testament, 
în: Is. 6, 10; 45, 22; 55, 7; Is. Sir. 17, 25. 


plină de nenumărate păcate?”.*2 Puterile și însușirile omenești au fost create 
de Dumnezeu cu scopul împlinirii binelui și sunt, deci, prin natură îndreptate 
spre bunătăţile duhovnicești. În virtutea libertăţii sale, omul poate să le 
menţină în această stare, folosindu-se de ele firesc, rațional, virtuos, potrivit 
naturii lor; sau, dimpotrivă, el poate să se folosească de ele în chip rău, 
patologic, contrar firii, lipsit de minte și pătimaș, îndreptându-le spre 
bunătățile amăgitoare și deșarte ale lumii materiale. Să ne amintim o dată 
mai mult, pentru a sublinia acest fapt, că virtuțile și patimile se definesc ca 
atare prin felul în care omul se folosește de facultăţile sale3 și în funcţie de 
scopul pe care-l dă lucrării lor. „După cum întrebuințăm lucrurile cu 
dreaptă judecată sau fără judecată, devenim virtuoși sau răi”, scrie Sfântul 
Maxim Mărturisitorul.'5 Sfântul Simeon Noul Teolog arată și el că sufletul 
devine păcătos dacă se alipește de rău și, dimpotrivă, se face bun, dacă se 
alipește de bine.*€ lar Sfântul loan Gură de Aur spune ca „de noi depinde cum 
ne folosim mădularele, fie pentru lucrarea păcatului, fie a faptelor de 
dreptate”.!7 

„Nimic dintre cele create și făcute de Dumnezeu nu este rău”, spune 
Sfântul Maxim,'8 pentru a întări faptul că nu puterile sufletului sunt cauza 
răului, ci „reaua lor întrebuințare”. „Păcatele ne vin prin reaua întrebuințare 
a puterilor sufletului, a celei poftitoare, irascibile și raționale (...) Din buna 
lor întrebuințare a acestora ne vin (virtuţile)”.9 Tot așa spune și Sfântul 
Vasile cel Mare, arătând că „fiecare putere a sufletului devine bună sau rea 
după modul în care fiecare o întrebuințează. De pildă, puterea de a dori: unul 
o întrebuințează în desfătări trupești și plăceri necurate; unul ca acesta este 
un ticălos și un desfrânat; altul, vrednic de imitat și de fericit, o îndreaptă 
spre dragostea de Dumnezeu și spre dorirea veșnicelor bunătăți”.?0 De 
asemenea, arată că este mare „folosul mâniei pentru cei care știu să se 
folosească de ea”, făcând-o „să asculte de rațiune. Căci spre foarte multe fapte 


12 Adv. haereses, III, 5, 2. 

13 Cf. Sf. Maxim Mărturisitorul, Capete despre dragoste, Il, 75. 

14 A se vedea, de pildă, ibidem, II, 36. 

15 Ibidem, 1, 92. Cf. III, 1, 3. Clement Alexandrinul: „Tot ceea ce este împotriva dreptei 
raţiuni este păcat. Astfel caută filosofii să definească pasiunile cele mai generale”; dimpotrivă, 
„virtutea este o dispoziţie sufletească conformă cu raţiunea pe întreaga viaţă (...)”, iar purtarea 
creștinului „este o lucrare a sufletului rațional” potrivit voii lui Dumnezeu (Pedagogul, 1. XIII, 
101,1-2; 102, 3). 

16 Cateheze, XXV, 60. 

17 Omilii la statui, IV, 5. 

18 Capete despre dragoste, III, 3. 

19 Ibidem. 

20 Omilia X. Împotriva celor ce se mânie. 


de virtute este mânia de folos sufletului”, dându-i tărie, răbdare și stăruință 
în bine. Dar când nu se supune la chemarea rațiunii, ea „se sălbăticește”.” 
„Tot așa - continuă Sfântul Vasile - și cu rațiunea; omul care se folosește bine 
de rațiune este un om cu minte și înțelept; cel care își ascute mintea sa spre 
vătămarea aproapelui este un mișel și un nelegiuit”.2 

lată că și virtuțile, și patimile se împlinesc prin lucrarea acelorași 
mădulare, acelorași puteri, acelorași facultăți; doar că la virtute se ajunge prin 
folosirea lor sănătoasă, potrivită menirii lor firești și normale, adică prin 
îndreptarea lor spre Dumnezeu; iar la patimă, prin folosirea lor rea, 
păcătoasă, prin abaterea de la rostul lor firesc și alipirea lor de realitatea 
sensibilă sau trupească. De aceea, trecerea de la păcat la virtute nu înseamnă 
nefolosirea, mortificarea sau chiar nimicirea acestor mădulare și puteri; ea se 
face prin reorientarea lor, prin întoarcerea lor la țelul lor firesc dintâi: 
realitățile duhovnicești, Binele, Dumnezeu. Sfântul Nichita Stithatul arată 
astfel că omul trebuie „să-și întoarcă puterile sufletului său, prin pocăință 
dureroasă și stârnitoare, ca să le facă așa cum ni le-a dat Dumnezeu de la 
început, când l-a zidit pe Adam”.3 La rândul său, Sfântul Maxim spune că, 
omul „netrebnic” „urmează și se învoiește poftelor și pornirilor trupului”, iar 
cel virtuos „se străduiește să le întoarcă și să facă bune mișcările de felul 
acesta ale trupului”.?+ „Cei ce se străduiesc... asemenea medicilor înţelepţi, 
care vindecă chiar prin veninul viperei o mușcătură înveninată, se folosesc de 
aceste afecte (patimi) - de forţa și puterea care le mână - spre înlăturarea 
răutăţii celei de față sau a celei ce va să fie și spre dobândirea și păzirea virtuţii 
și a cunoștinței. Precum am spus, deci, acestea devin bune prin întrebuințare 
în cei ce își robesc orice cuget spre ascultarea de Hristos”.25 Putem spune, 
deci, împreună cu Sfinţii Calist și Ignatie Xanthopol că „suflet desăvârșit este 
acela a cărui putere pasională este în întregime îndreptată spre Dumnezeu” 26 

Însuşi Apostolul Pavel îi cheamă pe cei botezați la o astfel de 
întoarcere către Dumnezeu a tuturor puterilor ființei lor, prin care ele își 
regăsesc buna lor rânduială firească: „Să nu puneţi mădularele voastre ca 
arme ale nedreptăţii în slujba păcatului, ci înfățișați-vă pe voi lui Dumnezeu, 
ca vii, sculați din morţi, și mădularele voastre ca arme ale dreptăţii lui 
Dumnezeu” (Rom. 6, 13); „căci, precum aţi făcut mădularele voastre roabe 
necurăției și fărădelegii, spre fărădelege, tot așa faceți acum mădularele 
voastre roabe dreptăţii, spre sfințire” (Rom. 6, 19). 


21 [bidemn. 

22 [bidemn. 

23 Cele 300 de capete..., |, 17. 

24 Capete despre dragoste, II, 56. 

25 Răspunsuri către Talasie, 1, PG go, 269BC. 
26 Cele 100 de capete..., 66. 


Am văzut că, mai întâi de toate, păcatul constă în uitarea și 
necunoașterea lui Dumnezeu, din pricină că omul și-a întors de la El puterea 
cunoașterii și a abătut-o spre lumea sensibilă, înrobind-o simțurilor, 
ajungând astfel la o cunoaștere fantasmatică și delirantă, care ia locul 
adevăratei cunoașteri. Facultăţile cunoașterii își recapătă sănătatea printr-o 
mișcare inversă, adică întorcându-se de la cele simţuale și îndreptându-se din 
nou spre Dumnezeu. 

„Precum s-au depărtat cu înțelegerea lor de la Dumnezeu și și-au 
închipuit ca zei cele ce nu sunt, așa pot prin mintea sufletului lor să se 
întoarcă iarăși la Dumnezeu”, scrie Sfântul Atanasie cel Mare.” lar Sfântul 
Maxim învaţă că „prin rațiune omul trebuie să ocolească neștiința și să se 
miște numai spre Dumnezeu prin cunoștință” .28 

Organele cunoașterii nu sunt în niciun fel modificate în ceea ce 
priveşte natura lor, ci doar lucrarea lor capătă alt sens, căci numai în funcție 
de cele spre care se îndreaptă ele sunt fie bolnave, fie sănătoase: „Căci prin 
cugetare ne îmbunătăţim, și prin cugetare ne înrăim”, spune Sfântul Isaac 
Sirul,?9 arătând că de aceea Dumnezeu voiește „schimbarea cugetării”, căci 
numai o asemenea schimbare ne duce înaintea lui Dumnezeu.3* lar Sfântul 
Grigorie de Nyssa constată că „ori de câte ori ne întoarcem mintea spre 
Dumnezeu”! ajungem să cunoaștem care este binele cel adevărat și 
dumnezeiesc. Ceea ce-i rămâne atunci omului de făcut este să-și miște 
puterea de cunoaștere spre țelul care i se cuvine, potrivit rostului ei firesc. 
„Căci sufletul având prin fire puterea cugetătoare, din aceasta se naște 
virtutea. Și o are prin fire ca să rămână cum a fost făcut. Și a fost făcut bun și 
foarte drept. lar dreptatea sufletului se arată în păstrarea felului înțelegător 
al lui, așa cum a fost creat. lar atunci când se abate și se strâmbă de la starea 
lui cea după fire, se spune că aceasta e răutatea sufletului. Deci nu e greu 
lucrul virtuţii. Căci suntem în virtute dacă rămânem așa cum am fost 
făcuți” 32 

Deci, omul nu trebuie nici să-și mortifice33 puterea cugetătoare a 
sufletului și nici s-o îngrădească, pentru că astfel s-ar lipsi de mijlocul cel mai 
potrivit pentru contemplarea realităților duhovnicești și cunoașterea lui 
Dumnezeu; trebuie doar s-o folosească în alt fel, adică așa cum se cuvine. 


27 Cuvânt împotriva elinilor, 34. 

= Epistole, 2, PGou, 397B. 

29 Cuvinte despre nevoință, 49. 

3% Ibidem. 

31 Despre feciorie, XII, 2. 

3 Sf. Atanasie cel Mare, Viaţa Cuviosului Părintelui nostru Antonie, XX. 
33 Sf. Grigorie Palama, Triade, II, 2, 23. 


Atunci, după cum arată Sfântul Grigorie Palama, ea-și regăsește „adevărata 
viață”, omul slujindu-se de ea ca să se „ocupe din nou cu contemplaţiile 
dumnezeiești și să-l înalțe lui Dumnezeu cântare de laudă și mulțumită”.34 

Nu doar puterea cugetătoare a sufletului trebuie îndreptată spre 
menirea ei originară, firească și normală, ci toate celelalte puteri ale lui, puse 
sub conducerea minţii. „Prin ascultarea de minte, care prin fire a primit 
conducerea de la Dumnezeu” - scrie Sfântul Grigorie Palama - fiecare putere 
a sufletului și fiecare mădular al trupului „se mișcă spre cele pentru care a 
fost făcut de Dumnezeu”.35 

Puterea de a dori (pofta) și puterea de a se mânia (iuţimea) - care, 
pervertite, iscă nenumărate tulburări și produc aproape toate aceste boli 
sufletești care sunt patimile —, bine cârmuite de minte și rațiune, se îndreaptă 
spre Dumnezeu, redevenind sănătoase prin reîntoarcerea la menirea lor 
dintâi, firească, care este, pentru prima, să-L iubească pe Dumnezeu, iar 
pentru a doua, să lupte împotriva răului și să se străduiască să facă binele, 
adică să se războiască cu toate cele care-l fac pe om să se îndepărteze de 
Dumnezeu, și ca să dobândească și să păstreze tot ceea ce-l poate apropia și 
uni cu El. Potrivit Sfântului Maxim, rațiunea poate fi „imprimată în puterile 
iraționale ale sufletului - e vorba despre iuțime și poftă”, pe care omul le 
„închină și le supune prin rațiune minții”36 După ce arată că pornirile 
iraționale ale omului au devenit pofte păcătoase printr-o greșită folosire a 
puterii sale de cugetare, Sfântul Grigorie de Nyssa spune, în același sens, că, 
„dacă, dimpotrivă, puterea minţii ajunge să stăpânească aceste porniri, 
oamenii pot împlini tot atâtea virtuți”.37 „Dacă îndreptăm - prin lucrarea 
înaltă a cugetării - spre bine aceste porniri, ele pot ajunge să se potrivească 
frumuseţii chipului dumnezeiesc”, arată Sfântul Grigorie în continuare.38 
Origen spune și el că mânia, pofta și oricare alt simțământ al omului sunt fie 
bune, dacă sunt folosite potrivit rațiunii, fie rele, dacă se uzează de ele în chip 
necugetat, și că trebuie să ne străduim să dobândim „simţirea lui Hristos” 
pentru a „transforma” după voia Dumnezeu, cele pe care El Însuși ni le-a 
dăruit.39 

Nici în acest caz nu este vorba de a înăbuși sau mortifica aceste puteri 
sufletești, ci de schimbarea felului în care sunt folosite, fiind cârmuite spre 
Dumnezeu printr-o cugetare rațională. Sfântul Grigorie Palama spune 
limpede că tămăduirea nu se face „prin omorârea laturii pătimitoare, ci prin 


34 Ibidem. 

35 Ibidem. 

36 Ambigua, 6, PG gi, 1068A. 

37 Despre facerea omului, XVIII. 
38 Ibidem. 

39 Omilii la Cartea Facerii, |, 17. 


mutarea ei de la cele mai rele la cele mai bune și prin lucrarea ei îndreptată, 
prin deprindere, spre cele dumnezeiești, după ce s-a întors cu totul de la cele 
rele și s-a îndreptat spre cele bune”.+ Într-adevăr, „cu această putere a 
sufletului iubim și respingem, apropiem de noi și depărtăm de noi [...) 
iubitorii de bine nu mortifică latura pătimitoare, închizând-o în ei înșiși, 
nelucrătoare și nemișcată”, ci produc o „strămutare” (ueroBeoiq) a ei, adică 
își „mută toată aplecarea spre cele rele a puterii acesteia spre dragostea de 
Dumnezeu și a aproapelui”.? Omul vindecat de bolile sale sufletești este, 
deci, cel care „și-a supus iuțimea și pofta - care alcătuiesc împreună latura 
pătimitoare a sufletului - puterii cunoscătoare, judecătoare și raționale a 
sufletului, așa cum cei împătimiţi și-au supus puterea rațională laturii 
pătimitoare”.? Astfel, „prin latura pătimitoare a sufletului, atunci când se 
mișcă pentru ceea ce a fost făcut de Dumnezeu, (omul) lucrează virtuțile 
corespunzătoare”,% adică i se dă acesteia lucrarea sănătoasă care i se cuvine. 
Dacă omul și-ar înăbuși, și-ar omorî ori și-ar nimici partea pătimașă a 
sufletului, s-ar lipsi astfel de însușirile și de energia necesare pentru a se 
depărta de rău și a se îndrepta spre Dumnezeu; „ar fi nemișcat și nelucrător 
chiar și spre deprinderile și dispozițiile dumnezeiești”, cum spune Sfântul 
Grigorie Palama." Dimpotrivă, „cel ce și-a supus-o, prin ascultarea de minte, 
fiind condusă cum trebuie, (o face) să tindă spre Dumnezeu și să se ridice la 
Dumnezeu”.4%5 „Iubitorii celor bune nu mortifică latura pătimitoare, 
închizând-o în ei înșiși, nelucrătoare și nemișcată. Căci în acest caz n-ar avea 
cu ce să iubească binele și să urască răul, nici prin ce să se înstrăineze de rău 
și să se apropie de Dumnezeu. O mortifică pe aceasta numai în sensul că-și 
mută toată aplecarea spre cele rele a puterii acesteia, spre dragostea către 
Dumnezeu, potrivit celei dintâi și mai mari porunci: «Să iubești pe Domnul 
Dumnezeul tău din toată tăria ta» (Mc. 12, 30), adică din toată puterea ta. 
Care e toată puterea ta? Fără îndoială, cea a laturii pătimitoare, căci aceasta 
este puterea iubitoare a sufletului”.46 


Este cu totul limpede că dorirea și iubirea lui Dumnezeu se împlinesc 
nu prin vreo altă putere sau energie a sufletului, ci chiar prin cele prin care 
omul poftește și iubește pătimaș cele trupești și ale lumii, și că, din acest 
punct de vedere, nu există nicio deosebire de natură între iubirea de 


49 Triade, II, 2, 19. 
+ Ibidem, LI, 2, 23. 
4 Ibidem, II, 2, 19. 
43 Ibidem. 
44 Ibidem. 
45 Ibidem. 
46 Ibidem, II, 2, 23. 


Dumnezeu și iubirea celor pământești. Astfel, Fericitul Teodoret al Cirului 
scrie că „pofta (emiOupua) ne este de mare folos (...); prin ea dorim și râvnim 
bunătățile dumnezeiești (...); prin ea pătimim dorul de Dumnezeu, voind 
fierbinte să-L vedem pe Domnul care este în ceruri; prin ea tindem cu ardoare 
spre virtute, și tot prin ea rămânem în trup și ne ducem pe mai departe viața, 
primind hrană și băutură; prin ea sporește neamul omenesc prin nașterea de 
prunci”.47 De la o iubire la alta se trece schimbând numai orientarea acestei 
unice puteri sufletești din care se nasc și una, și cealaltă. Pentru a sublinia 
faptul că puterea poftitoare este una și aceeași, Sfântul Maxim Mărturisitorul 
nu se ferește să folosească același termen, „patimă” (na0oq), pentru a denumi 
și iubirea trupească, și iubirea virtuoasă,+8 specificând doar că „patima de 
ocară a dragostei ocupă mintea cu lucrurile materiale”, iar „patima de laudă 
a dragostei o leagă de cele dumnezeiești”.19 

Deci, chiar din puterea poftei pătimașe, din însăși puterea cu care 
râvnim cele necuvenite se va hrăni râvna și dorirea lui Dumnezeu. „Dacă 
mintea cuiva caută pururea spre Dumnezeu, însăși pofta lui crește covârșitor 
după dragostea dumnezeiască”, arată Sfântul Maxim,5* spunând în altă parte 
că: „Sufletul... preface pofta în plăcere curată și atracție neprihănită pentru 
dragostea dumnezeiască (...), în dorinţa ce se desfată de cele dumnezeiești”.5! 
De aceea, el îndeamnă ca „să ne miște și pe noi... puterea poftei spre dorirea 
Lui”. lar altundeva sfătuiește ca „omul... cu ajutorul căutării prin dorință, 
curățat de patima iubirii de sine, să se lase purtat numai de dorinţa spre 
Dumnezeu”.5 Evagrie arată, în același sens, că puterea poftitoare a sufletului 
trebuie „îndreptată spre Dumnezeu”.5+ Sfântul Grigorie de Nyssa, vorbind 
despre patima lăcomiei (pleonexia), scrie: „Cât privește această poftă 
nesățioasă, puternică și nestăpânită, care zace în fiecare suflet, dacă o va 
folosi omul ca să dorească în chip cuvenit cele după voia lui Dumnezeu, 
fericit va fi pentru această lăcomie a lui”.55 Și, așa cum am văzut, Sfântul 
Vasile cel Mare spune, în același sens, că, dacă omul „întrebuințează (puterea 
poftitoare) în desfătări trupești și plăceri necurate..., este un ticălos și un 
desfrânat”. Dacă, dimpotrivă, „o îndreaptă spre dragostea de Dumnezeu și 


47 Tratamentul bolilor elinești, V, 77. 

48 Capete despre dragoste, III, 67 („fericita patimă a sfintei iubiri”). 
49 Ibidem, LL, pi. 

59 Ibidem, II, 48. 

5! Răspunsuri către Talasie, 55, PG 90, 544 A. 

5 Tâlcuire la Tatăl nostru, PG 9o, 896C. 

53 Epistole, 2, PGou, 397B. 

54 Capete gnostice, IV, 73. 

55 Despre feciorie, XVIII, 3. 


spre dorirea veșnicelor bunătăți..., este vrednic de imitat și de fericit”.56 

lată deci că pentru om este vital să nu-și omoare și să nu-și 
îngrădească puterea poftitoare, căci numai prin ea primește ardoarea iubirii 
de Dumnezeu, și prin ea capătă forța de a vieţui în chip duhovnicesc, și prin 
ea se face începutul întoarcerii către Dumnezeu - sub călăuzirea plină de 
înțelepciune a minţii - a tuturor puterilor sufletului său. Astfel, Sfântul 
Grigorie de Nyssa scrie: „Pofta, asemenea unui animal de povară puternic și 
ascultător, ia sufletul în spate și-l duce spre înălțimile (virtuţii), atunci când 
este mânată în chip înţelept, prin frâiele minţii, spre bunătăţile de sus”.57 lar 
Sfântul Maxim, în continuarea textului citat mai sus, spune: „mintea să se 
întindă întreagă spre Dumnezeu... aprinsă de dorul poftirii dusă la culme”.58 
Puterea poftitoare a sufletului are o asemenea forță pentru că, de fapt, într-o 
mai mică sau mai mare măsură, ea este legată de toate celelalte puteri 
sufletești, și, de asemenea, pentru că atunci când se îndreaptă, așa cum i se 
cuvine, în chip firesc, spre Dumnezeu, ea capătă forma iubirii celei sfinte, 
care, alături de cunoștință,” dă sens și rațiune vieții duhovnicești a omului, 
o înalță și o însuflețește.6 De aceea Sfântul Grigorie Palama arată că 
„primind (puterea iubitoare a sufletului) o asemenea aplecare (spre dragostea 
de Dumnezeu) desface și celelalte puteri ale sufletului de la cele pământești 
și le înalță spre Dumnezeu”.6 

Este limpede, de asemenea, că prin convertirea, adică prin 
îndreptarea spre cele cuvenite a puterii poftitoare, patima trupească devine 
„dragoste duhovnicească”? sau, altfel spus, virtute; forța ei, care se 
îndreptase toată în chip pătimaș spre cele din lume, este acum mânată spre 
bunurile cerești pe care i le dezvăluie cugetarea minţii. Sfântul Maxim explică 
astfel aceasta: „Dacă mintea cuiva caută pururea spre Dumnezeu (...), acela, 
strângând în sine partea pătimitoare a sa, s-a întors spre iubirea 
dumnezeiască neîncetată, mutându-se cu totul de la cele pământești spre 
cele dumnezeiești”.63 Și încă, în altă parte: „în cei ce se străduiesc, și afectele 
(pătimașe) devin bune, și anume atunci când, desfăcându-le cu înțelepciune 
de lucrurile trupești, le folosesc spre câștigarea bunurilor cerești. De pildă, 


pofta o pot preface în mișcarea unui dor spiritual după cele dumnezeiești” 64 


56 Omilia a X-a. Împotriva celor ce se mânie, V. 

57 La titlurile Psalmilor, |, 8, PG 44, 477C. 

58 Tâlcuire la Tatăl nostru, PG 90, 896C. 

59 Cf. idem. Capete despre dragoste, II, 28. 

60 jpidem, 26. 

& Triade, II, 2, 23. 

62 Origen, Omilii la Cartea Cântarea Cântărilor, II, 1. 
6 Capete despre dragoste, II, 48. 

64 Răspunsuri către Talasie, 1, PG go, 269B. 


Sfântul Grigorie de Nyssa descrie și el același proces: „Sufletul nostru își va 
întoarce de la cele trupești puterea sa iubitoare, pentru a o înălța la vederea 
duhovnicească și nematerială a Frumuseţii celei adevărate”.65 Sfântul loan 
Scărarul arată, în același sens, că omul poate trece de la „năravul său iubitor 
de plăceri... la iubirea de Dumnezeu”,6€ învățând că „cei care au pornit să se 
suie la cer cu trupul au nevoie cu adevărat de silire și de dureri neîncetate (...) 
până ce trec de la năravul lor iubitor de plăceri și de la inima neîndurerată, la 
iubirea de Dumnezeu”.97 În lumina aceleiași învățături, el vorbește despre cel 
care „a respins dragostea (trupească) prin dragoste (față de Dumnezeu)”.68 Și 
pentru a arăta că o asemenea schimbare o pot suferi formele cele mai 
pătimașe, cele mai senzuale ale iubirii, chiar cele mai decăzute, el dă această 
mărturie: „Am văzut suflete necurate, stăpânite nebunește de dragostea 
trupurilor; luând din cercarea dragostei pricină de pocăință, au întors aceeași 
dragoste spre Domnul... și s-au altoit fără saț în dragostea de Dumnezeu... 
schimbând cu ușurință dragostea cu dragostea”.69 

Convertirea puterii poftitoare a sufletului este însoţită de o schimbare 
a caracterului plăcerii spre care tinde, schimbare cu totul firească de vreme 
ce obiectul dorinţei este acum de o altă natură: plăcerea simțuală face loc 
plăcerii duhovnicești. Omul ajunge să cunoască din nou preafericita bucurie 
pentru care a fost făcut prin însăși firea sa și pe care Adam a gustat-o în rai 
înainte de cădere. Astfel, Sfântul Maxim arată că cei virtuoși, odată cu 
convertirea dorinței pătimașe în „mișcarea unui dor spiritual după cele 
dumnezeiești”, prefac și „plăcerea în bucurie curată pentru conlucrarea de 
bunăvoie a minţii cu darurile dumnezeiești”.70 Sfântul Grigorie de Nyssa 
spune, în același sens: „Dacă gândirea... ar pune stăpânire peste toate aceste 
simțăminte..., dorința ne-ar pricinui bucuria cea după Dumnezeu și plăcerea 
cea curată”.7! Și, așa cum am văzut deja, Sfântul Vasile cel Mare arată și el că, 
dacă omul în loc de a se folosi de puterea poftitoare a sufletului pentru 
„desfătări trupești și plăceri necurate”, și-ar îndrepta-o „spre dragostea de 


Dumnezeu”, ar dobândi „fericirea veșnică”.72 


A doua putere esenţială a părţii pătimitoare a sufletului, cea agresivă 
sau a iuțimii, își recapătă și ea sănătatea dacă suferă aceeași bună schimbare, 


65 Despre feciorie, V. 
Scara, |, 15. 
$7 Ibidem. 
68 Scara, XV, 1. 
69 Ibidem, V, 6. 
ZO Răspunsuri către Talasie, 1, PG go, 269B. 
7! Dialogul despre suflet și înviere, 45. 
72 Omilia a X-a. Împotriva celor ce se mânie. 


fiind supusă prin rațiune minții.2 Îmbolnăvindu-se prin abaterea, din pricina 
păcatului, de la rostul ei firesc și prin folosirea în chip contrar firii, pentru a- 
L respinge pe Dumnezeu și a-l urî pe aproapele și ca să se războiască pentru 
câștigarea și păstrarea cu orice preț a deșartelor bunuri pământești, ea 
redevine sănătoasă dacă este folosită în chip firesc, potrivit menirii sale 
originare, pentru a lupta împotriva răului, adică împotriva a tot ceea ce face 
ca sufletul să se înstrăineze de Dumnezeu,74 și pentru ca sa dobândească și 
să păstreze bunătăţile duhovnicești.75 

Și în acest caz, omul virtuos se folosește, ca și cel pătimaș, de aceeași 
putere sufletească, una și aceeași putere a iuțimii lucrează și în unul, și în 
celălalt, dar în timp ce omul păcătos se folosește de ea în scop trupesc, cel 
dintâi o îndreaptă spre unul duhovnicesc,76 care este „apărarea plăcerii 
provenite din unirea cu Dumnezeu”77 și „înstrăinarea de rău și apropierea de 
Dumnezeu”.78 Sfântul Maxim Mărturisitorul îndeamnă ca „prin iuțime, 
despărțindu-se (omul) de tiranie, să se străduiască să se apropie numai de 
Dumnezeu”.79 În acest sens, iuțimea slujește iubirii, amândouă urmărind 
același scop. Căci, așa cum arată Sfântul Maxim Mărturisitorul, „dacă mintea 
cuiva caută pururea spre Dumnezeu (...), iuţimea i se întoarce întreagă spre 
iubirea dumnezeiască”.80 

Virtutea nu constă nici în acest caz în mortificarea sau restrângerea 
sau nimicirea cu totul a puterii irascibile, pentru că astfel omul s-ar lipsi de 
un mijloc de luptă absolut necesar, așa cum vom vedea ulterior, în viața 
duhovnicească (de-a lungul căreia, pe toate treptele, el întâlnește atâtea 
duhuri vrăjmașe) și de o forţă care, împreună cu cea a puterii poftitoare, 
constituie imboldul și tăria acestei vieți duhovnicești. Astfel, Sfântul Vasile 
cel Mare arată că: „dacă nu te-ai mânia împotriva păcatului, n-ai putea să-l 
urăști atât cât trebuie”, adăugând: „mânia este un nerv al sufletului, care îi dă 
impuls pentru săvârșirea faptelor bune... făcându-l sever și energic (...). 
Acesta este ajutorul cel mai bun și cel mai potrivit dat de puterea de a se 
mânia părții raționale a sufletului”. De aceea, încheie el, „socotesc că trebuie 
să avem o râvnă egală pentru iubirea virtuţii, ca și pentru ura păcatului”.8 
Sfântul Diadoh al Foticeei arată și el că iuțimea sufletului se opune trândăviei 


73 Cf. Sf. Maxim Mărturisitorul, Ambigua, 6, PG 91, 10684. 

74 Cf. Sf. Grigorie Palama, Triade, II, 2, 19, 20. 

75 Cf. ibidem, 19. 

duhovnicești, care este o boală și, paradoxal, o stare pătimașă: „Cel ce se 
folosește cu neprihănire de mânie, din râvna cuvioșiei, se află mai cercat în 
cumpăna răsplătirilor, decât cel ce nu se mișcă nicidecum la mânie, pentru 
greutatea de a se mișca a minţii”. Cu ajutorul iuțimii, toate puterile 
sufletului, și îndeosebi puterea poftitoare, își pot atinge ţinta, care este unirea 
cu Dumnezeu. De aceea Sfântul Maxim spune: Fie ca „puterea poftei (să ne 
miște) spre dorirea lui Dumnezeu; iar iuțimea să lupte pentru păstrarea Lui. 
Mai bine zis, mintea să se întindă întreagă spre Dumnezeu, întărită de iuțime 


ca de un tonic și aprinsă de dorul poftirii dusă la culme”.83 


Prin aceeași mișcare de convertire toate celelalte însușiri și puteri ale 
omului, atât psihice, cât și trupești, fiind și ele abătute de la înclinările 
pătimașe spre lucrurile din lume și îndreptate spre rostul și menirea lor 
dumnezeiască și duhovnicească,84 cu totul firești pentru ele, ajung să fie 
folosite din nou în chip normal și sănătos. Printre acestea, să numim 
aducerea-aminte, care, ajunsă prin păcat pomenire a răului și amintire de cele 
trupești și pământești, își regăsește sănătatea redevenind, așa cum i se cuvine 
și cum și era dintru început, neîncetată aducere-aminte de Dumnezeu.85 
Putem pomeni aici de asemenea și aceste afecte importante, care sunt 
tristețea și teama; prima devine patimă când omul se întristează și plânge 
pentru pierderea bunurilor materiale sau din pricina neîmplinirii poftelor 
sale pătimașe; redevine virtute, când, îndreptată spre țelul ei duhovnicesc, 
aduce omului fericita întristare pentru pierderea bunurilor duhovnicești și 
părerea de rău pentru greșelile și păcatele sale, prin pocăință și străpungerea 
inimii;86 a doua, devenită patimă când omul se teme de pierderea bunurilor 
pământești, ajunge din nou virtute prin mânarea ei spre rostul său firesc, care 
este teama de Dumnezeu.57 

Și tot așa se întâmplă cu toate celelalte afecte firești ale omului, cu 
înclinările, mișcările și energiile sale sufletești, dar și cu „fiecare mădular al 
trupului” său, care, „prin puterea minţii” trece de la patimă la lucrarea virtuții, 
fiind printr-o bună întrebuințare întors către slujirea voii lui Dumnezeu.88 
Lucrarea virtuţii nu se îndreaptă împotriva trupului, căci „trupul nu este un 


82 Cuvânt ascetic în 100 de capete, 62. 

83 Tâlcuire la Tatăl nostru, PG 90, 891 C. 

84 Cf, Origen, Omilii la Facere, XVII. 

85 sf. Grigorie Palama, Triade, II, 2. 19, 23. Sf. Diadoh al Foticeei, Cuvânt ascetic în 100 de 

86 Cf. Sf. Maxim Mărturisitorul, Răspunsuri către Talasie, 1, PG.9o, 269B. 

87 Ibidem. 

88 cf. sf. Grigorie Palama, Triade, |, 2, 2. Sf. Nichita Stithatul, Cele zoo de capete..., III, 72. 


lucru rău în sine”;89 ea îl abate de la făptuirea păcatului și-i redă rostul firesc, 
de a fi „templu al Duhului Sfânt” (1 Cor. 6, 19).% 


Această convertire a întregii sale ființe, întoarcerea către Dumnezeu 
a tuturor puterilor sale și schimbarea patimilor în virtuţi, care-l duc la 
redobândirea sănătăţii dintru început, o săvârșește omul într-o viață de 
nevoință necurmată pusă în slujba lui Dumnezeu, pe care Sfinții Părinţi o 
numesc „praxis”. Vom examina în continuare în chip detaliat modalităţile 
acestei schimbări prin care omul primește de la Dumnezeu tămăduirea 
spirituală. Căci, așa cum spune Sfântul Maxim Mărturisitorul, se cuvine „să 
cercetăm cu multă stăruință,., și putere de pătrundere” cum poate sufletul 
„înfăptui această bună întoarcere, ca să se folosească de cele prin care greșea 
înainte spre nașterea și susținerea virtuţilor”.” 


89 sf. Grigorie Palama, Triade, |, 2, 1. 
99 Jbidem, 2, 12. 


9 Răspunsuri către Talasie, Prolog, PG go, 252A. 


PARTEA A IV-A 


Infăptuirea tămăduirii 


Dubla mișcare a convertirii interioare. Practica 


Convertirea tuturor puterilor, însușirilor, energiilor și tendințelor 
omului, prin care se face trecerea de la boala adusă prin patimi la sănătatea 
virtuților, se înfăptuiește prin două mișcări simultane: prima, de îndepărtare 
a lor de la rău sau, altfel spus, de încetare a relei lor folosiri, de desprindere a 
lor de realitățile trupești; a doua, de întoarcere a lor spre realităţile 
duhovnicești și slujirea lui Dumnezeu. Această dublă mișcare se împotrivește 
dublei mișcări prin care omul a căzut și pe care o repetă ori de câte ori cade 
din nou în păcat: întoarcerea de la Dumnezeu și, în același timp, îndreptarea 
spre lumea sensibilă. 

La această îndoită mișcare mântuitoare îl cheamă Dumnezeu pe om 
prin gura Psalmistului și a Sfântului Apostol Petru: „Fugi de rău și fă binele” 
(Ps. 36, 27; 1 Pt. 3, n). „Adică - spune Sfântul Maxim, comentând aceste 
cuvinte - războiește pe vrăjmaș ca să-ți micșorezi patimile” și „luptă ca să 
dobândești virtuțile”! 

Prima mișcare deci constă în lepădarea răutăţii, care, potrivit 
cuvintelor Sfântului Pavel, se face prin „răstignirea trupului împreună cu 
patimile și cu poftele” (Gal. 5, 24), prin „omorârea mădularelor... celor 
pământești” (Col. 3, 5). Se cuvine să repetăm că, prin aceasta, nu trebuie să 
înțelegem răstignirea și omorârea puterilor, facultăților și energiilor sufletești 
și trupești. Căci, dacă prin ele patimile sunt sprijinite și sporite, tot prin ele — 
și încă mult mai temeinic, căci aceasta ţine de firea lor - se ajunge la virtuți. 
Să reamintim că prin cuvântul „trup”, în limbajul duhovnicesc, nu este numit 
corpul, ci „legea păcatului” (Rom. 8, 2), care este atât în trup, cât și în sufletul 
omului căzut și supus păcatului.? Trebuie omorâte, adică tăiate, legăturile 
pătimașe ale acestor puteri cu lucrurile rele; nu cele prin care omul lucrează 
răul și se alipește de lume trebuie nimicite, ci însăși lucrarea rea și alipirea 
pătimașă. „Ni s-a poruncit să răstignim trupul cu patimile și poftele lui (Gal. 
5, 24), nu ca să ne sinucidem, omorând toată lucrarea trupului și toată 
puterea sufletului, ci... ca să ne eliberăm de poftele și faptele rele și să ne 
facem fuga de ele neîntoarsă”, spune Sfântul Grigorie Palama.+ Avva Isaia 
arată, în același sens, că nu trebuie să ne „tăiem” toată voia, ci „voile cele după 


1 Capete despre dragoste, II, n. A se vedea, de asemenea: Avva Dorotei, Cuvânt de suflet 
folositor, XII, 10. Sf. Vasile cel Mare, Regulile mici, 5. 

2 Cf. Sf. Grigorie Palama, Triade, |, 2, 1-2. 

3 Cf. ibidem, II, 2, 23. 

4 Triade, II, 2, 24. 


trup”,5 spusa aceasta privind toate puterile sufletului și ale trupului: trebuie 
înlăturată cu totul folosirea lor în chip trupesc; trebuie nimicită aplecarea lor 
spre lucrurile și desfătările sensibile, căci aceasta duce la patimi. Astfel, Sfinţii 
Părinţi vorbesc adeseori, în acest sens, despre „omorârea patimilor” sau 
despre „tăierea patimilor”;6 această expresie din urmă invită foarte firesc la 
folosirea unor termeni specifici operaţiilor medicale: „Mustrarea patimilor 
sufletești este un fel de chirurgie: patimile fiind rană pentru adevăr, trebuie 
să le mustrăm, îndepărtându-le prin tăiere”, scrie Clement Alexandrinul.7 

Acest soi de operaţie, prin care omul se silește pe sine însuși (cf. Mt. 
u, 12; Le. 16, 16), este primul lucru pe care-l are de făcut dacă vrea cu adevărat 
să se tămăduiască de toate bolile sale, să-și redobândească sănătatea și să aibă 
parte de bunătăţile Împărăției. Redobândirea sănătății presupune mai întâi 
de toate lupta împotriva celor ce-l îmbolnăvesc. „Mai întâi trebuie să scăpăm 
de patimi și de boli”, spune Clement Alexandrinul, sfătuind, în consecinţă: 
„Să încercăm pe cât ne stă în putință, să păcătuim cât mai puţin”.8 „Fără 
curățarea de patimi, nu se tămăduiește sufletul de bolile păcatului”, scrie 
Sfântul Isaac Sirul.” lar Sfântul loan Moshu amintește învățătura lui loan al 
Cizicului, care spune, în același sens, că „cel care voiește să câștige virtutea, 
nu poate ajunge la ea dacă nu se scârbește mai întâi de păcatul care îi stă 
împotrivă”.'* Virtuţile nu pot răsări atâta vreme cât, în locul lor, în suflet 
există patimile, care le acoperă cu totul. Într-adevăr, așa cum arată Sfântul 
Isaac Sirul, „patimile sunt un perete în fața virtuţilor ascunse ale sufletului. 
Și de nu cad acestea prin arătarea virtuţilor, nu se văd cele dinlăuntru (...). 
Nimeni nu vede soarele în întuneric, nici virtutea firii sufletului, cât mai 
stăruie în el tulburarea patimilor”. 

De vreme ce virtuțile țin de starea firească a omului, iar patimile de 
una contrară firii, putem spune că întoarcerea omului la starea sa firească nu 
se poate face decât prin lepădarea a tot ce este în el contrar firii. „Întoarcerea 
sufletului la starea sa după fire înseamnă despuiere de tot ceea ce este străin 
de ea”, scrie Sfântul Grigorie de Nyssa. În același sens, Avva Isaia spune: „Cel 
ce voiește să revină la cele ale firii să taie toate voile lui cele după trup, până 
se statornicește în cele conforme firii”.'3 lar Sfântul loan Damaschin arată că 


5 Douăzeci și nouă de cuvinte, II, 4, în Filocalia rom., vol. XII, p. 42. 

6 A se vedea, de pildă, Sfântul Maxim Mărturisitorul, Capete despre dragoste, III, 68. 
7 Pedagogul, Cartea întâi, VIII, 64, 4. 

5 Ibidem, II, 4, 2. 

9 Cuvinte despre nevoință, 86. 

10 Livada duhovnicească, 187. 

1 Cuvinte despre nevoință, 68. 

12 Despre feciorie, XII, 2. 

13 Douăzeci și nouă de cuvinte, II, 4 (trad. cit, p. 42). 


în acest scop se face lucrarea nevoinţei: „Asceza și ostenelile acesteia n-au 
fost născocite pentru a dobândi virtutea, adusă din afară, ci pentru a da la o 
parte viciul străin și contra firii, după cum și rugina nu este ceva firesc, ci ceva 
care se depune din pricina neglijenţei; prin muncă însă o îndepărtăm și dăm 
la iveală strălucirea naturală a fierului”.+ Reamintim că acesta este de altfel 
unul dintre ţelurile pe care le urmărește împlinirea poruncilor, așa cum arată 
Sfântul Isaac Sirul: „Bogatului care a întrebat pe Domnul: «Cum să moștenesc 
viaţa de veci?», El i-a spus limpede: «Păzește poruncile!» (Lc. 10, 25). Și când 
a întrebat care sunt poruncile, i-a spus ca mai întâi să se înfrâneze de la 
faptele rele”.%5 

Apostolul Pavel însuși învaţă că, pentru a fi omul „potrivit pentru tot 
lucrul bun”, trebuie „să se curețe pe sine”, adică să se ferească de greșeli (2 
Tim. 2, 21); iar pentru a se putea „îmbrăca în omul cel nou”, împlinitor al 
virtuţii, sănătos și desăvârșit lucrător al asemănării cu Hristos, trebuie să se 
lepede și să se dezbrace de „omul cel vechi”, adică, spune Sfântul Isaac Sirul, 
de patimi:6 „Să vă dezbrăcaţi de vieţuirea voastră de mai înainte, de omul cel 
vechi, care se strică prin poftele amăgitoare, și să vă înnoiți în duhul minţii 
voastre, și să vă îmbrăcaţi în omul cel nou, cel după Dumnezeu, zidit întru 
dreptate și în sfințenia adevărului” (Efes. 4, 22-24). 


Desigur, această primă mișcare a convertirii spirituale nu este de 
ajuns. Într-adevăr, nu este de ajuns să se întoarcă sufletul de la cele rele, ca 
să ajungă deîndată la bine. Astfel, Sfântul Maxim Mărturisitorul spune că „cel 
ce a tăiat patimile de la sine și și-a făcut gândurile simple, prin aceasta încă 
nu le-a întors spre cele dumnezeiești”.!7 De aceea, amintind de spusa 
Psalmului (36, 27), Avva Dorotei arată că „oricine voiește să se mântuiască, 
trebuie nu numai să nu facă răul, ci și să lucreze binele”.8 Hristos Însuși 
spune că pentru a intra cineva în Împărăţia cerurilor trebuie nu numai să-și 
ia crucea sa, ci și să-l urmeze Lui (Mt. 10, 38): „Dacă vrea cineva să vină după 
Mine, să se lepede de sine, să-și ia crucea și să-Mi urmeze Mie” (Mt. 16, 24). 
Și Însuși îndeamnă la a face binele (Lc. 6, 35; In 5, 29), după cum, urmându-l 
cuvintele, tot așa învață și Apostolii.19 

Împlinirea binelui, a doua mișcare a convertirii, se face prin 

19 Cf. Rom. 2, 10; 13, 3; Gal. 6, 10; Efes. 2, 10; 6, 8 Col. 1, 10;1 Tim. 5,10; 6,8; Tit3, iFil.6;l 
Pt. 2, 15, 20; 3, 6,1;4,19;3Inn. 


îndreptarea tuturor puterilor și însușirilor omului spre realitățile 
duhovnicești, altfel spus prin lucrarea virtuţilor. Avva Dorotei explică acest 
proces astfel: „Precum am scos virtuțile și am sădit patimile contrare lor, așa 
trebuie să ne ostenim nu numai să scoatem patimile, ci și să sădim virtuțile 
și să le așezăm la locul lor propriu”.20 


Cele două mișcări sunt complementare, nu numai pentru că cea de-a 
doua trebuie să-i urmeze celei dintâi pentru ca întoarcerea să fie deplină, ci 
și pentru că fiecare dintre ele o înlesnește pe cealaltă. Am văzut deja că prima 
este cu totul de trebuință pentru ca cea de-a doua să aibă loc; trebuie să 
spunem că, tot așa, a doua este condiţia celei dintâi. Aceasta se explică prin 
principiul iconomiei pe care l-am expus atunci când am vorbit despre puterea 
poftitoare a sufletului; între dorința cea după trup și dorirea bunătăţilor 
duhovnicești există o totală incompatibilitate; una o exclude pe cealaltă, după 
cum învață Apostolul Pavel însuși: „Trupul poftește împotriva duhului, iar 
duhul, împotriva trupului; căci acestea se împotrivesc unul altuia” (Gal. 5,17; 
cf. Rom. 8, 7 și Gal. 5,6). Lucru adevărat și pentru celelalte puteri ale 
sufletului, a căror energie, odată îndreptată spre ceva anume, nu mai poate fi 
folosită la altceva, și cu atât mai mult la ceva cu totul contrar: „Nimeni nu 
poate să slujească la doi domni, căci sau pe unul îl va uri, și pe celălalt îl va 
iubi, sau de unul se va lipi, și pe celălalt îl va disprețul” (Mt. 6, 24). De 
asemenea, putem referi la virtuţi și, respectiv, la patimi, ceea ce Sfântul Irineu 
spune despre viața duhovnicească și moartea duhovnicească (lucru cu atât 
mai îndreptăţit, cu cât, așa cum am văzut, patimile înseamnă moartea 
sufletului, iar virtuțile sunt viaţă pentru el): „acestea își iau locul una alteia și 
nu pot sta alături în același loc, căci dacă se sălășluiește una, o scoate afară 
pe cealaltă, iar dacă este una de față, cealaltă piere”.2! Astfel, atâta vreme cât 
în suflet există patimi, virtuțile nu pot răsări; trebuie ca omul să lupte 
împotriva celor dintâi, pentru a le trezi la viață pe celelalte. Și, dimpotrivă, 
arătarea virtuţilor, deci lucrarea binelui, duce la stingerea patimilor. De aceea 
Sfântul Irineu continuă: „dacă, deci, moartea, punând stăpânire pe om, l-a 
lipsit de viață, făcându-l mort, cu atât mai mult viața, stăpânind asupra 
omului, va scoate moartea afară și-l va face pe om viu”. La fel și Evagrie 
spune că cei care lucrează virtutea „pun căluș tuturor patimilor necugetate 
ale trupului și retează relele sufletului prin împărtășirea de bine”.% Sfântul 
Simeon Noul Teolog scrie: „Așa cum atunci când răsare soarele, întunericul 
se retrage și piere, tot așa și atunci când strălucește virtutea, răul e alungat ca 


29 Învăţături de suflet folositoare, XII, 10. 
21 Contra ereziilor, V, 12, 1. 
22 Ibidem. 


33 Tratatul practic. Prolog. 


un întuneric”.2+ La rândul său, Sfântul Maxim arată că „atunci când 
stăpânește (în mintea omului) iubirea de Dumnezeu, o dezleagă de legăturile 
lor (ale lucrurilor materiale), înduplecând-o să dispreţuiască lucrurile ce cad 
sub simţuri”.25 Ceea ce este întru totul în acord cu învățătura Sfântului Pavel: 
„În Duhul să umblaţi și să nu împliniți pofta trupului” (Gal. 5, 16), pe care o 
regăsim la Sfântul Grigorie Palama: „La cei care și-au înălțat mintea la 
Dumnezeu și sufletul la poftirea Lui.., se înalţă și trupul... nemaipoftind ceva 
potrivnic Duhului”.26 

Astfel privite, virtuțile se vădesc a fi mijloace de supunere și biruire a 
patimilor,?7 de scoatere?8 a lor din suflet, sau - folosindu-ne de termeni 
medicali, potriviți punctului nostru de vedere - leacuri,2? ori, încă și mai 
precis, antidoturi ale acestora, de vreme ce fiecărei patimi îi corespunde o 
virtute care i se împotrivește;3* virtutea fiind buna folosire, firească și 
sănătoasă a puterilor sufletului, iar patima, folosire pătimașă, nefirească, 
patologică a acestora.3! Cele dorite și nădăjduite se câștigă prin lepădarea 
rând pe rând a celor care li se împotrivesc.%2 


La prima vedere, poate părea lipsit de consecvență a spune, pe de o 
parte, că scoaterea afară din suflet a patimilor îl readuce pe om la starea sa 
firească și face să răsară din nou virtuțile; iar, pe de altă parte, că este nevoie 
de lucrarea stăruitoare a binelui pentru a dobândi virtuțile. Am putea fi 
întrebaţi: dacă, așa cum s-a văzut, virtuțile se află în suflet, de ce mai trebuie 
omul să se nevoiască pentru a le câștiga? 

Să ne aducem aminte că, dintru început, virtuțile n-au fost pentru om 
decât semințe pe care, prin libera sa voință și conlucrarea cu harul 
dumnezeiesc, urma să le facă să crească și să sporească în el; că ele sunt un 
dar al harului pe care el trebuie să și-l împroprieze, iar aceasta se face prin 
făptuirea binelui, prin conlucrarea tuturor puterilor sale, în fiecare dintre 
lucrările lor, cu voia lui Dumnezeu, prin împlinirea în fapt a celor rânduite 
prin pronia lui Dumnezeu și sădite în firea omenească. Convertirea spirituală 

se face deci în cadrul unui proces dinamic de creștere și sporire neîncetată 
care-l face pe om să treacă de la starea de copil la cea a bărbatului desăvârșit, 
la măsura vârstei deplinătăţii lui Hristos (cf. Efes. 4, 12-15). Așa cum spune 
Sfântul Simeon Noul Teolog, omul „crește în fiecare zi în vârsta 
duhovnicească, desființând cele ale cugetului pruncesc și înaintând spre 
desăvârșirea bărbătească. De aceea, pe măsura vârstei i se schimbă și puterile 
și lucrările firești”.33 


Subliniem faptul că acest proces de creștere, ca și cel al convertirii 
spirituale care-l susține, este teantropic; el presupune sinergia dintre 
strădania omenească și harul dumnezeiesc. În consideraţiile precedente, am 
insistat asupra primului factor, dar se cuvine să avem deplina conștiință a 
faptului că, dacă stăruinţele și râvna omului sunt absolut necesare pentru ca 
el să-și împroprieze harul primit în dar, numai cu ajutorul harului 
dumnezeiesc omul poate primi rodul strădaniilor sale (cf. Mat. 19, 26; Mc. 10, 
27; Lc. 18, 27); numai prin el ajunge să se curețe deplin de patimi și să câștige 
virtuțile; prin Sfântul Duh omul este reînnoit, curățat, sfințit și dus la 
desăvârșire. De aceea Sfântul Antonie cel Mare vorbește de „Duhul 
întoarcerii” la Dumnezeu, Care vine în ajutorul celor care pornesc pe această 
cale și Care „merge înaintea lor, pentru a le face lesne de dus războiul și 
ușoară lucrarea întoarcerii la Dumnezeu”, Care „le arată căile nevoinţei celei 
trupești și celei lăuntrice și ce trebuie să facă pentru ca să se întoarcă la 
Dumnezeu, Ziditorul lor, Cel care desăvârșește tot lucrul cel bun, și să 
rămână întru EI'.34 Sfântul Maxim vorbește și el despre această lucrare a 
Sfântului Duh: „Mai întâi, El îi învaţă să caute omorârea voinței din păcat sau 
a păcatului prin voinţă și învierea voinţei prin virtute sau a virtuţii prin 
voință. De asemenea să cerceteze modurile de omorâre a voinţei din păcat, 
sau a păcatului din voinţă; la fel, rațiunile învierii voinței prin virtute și a 
virtuții prin voință”, adică cele prin care în chip firesc „obișnuiește să se 
înfăptuiască omorârea păcatului și învierea virtuții”.35 În continuare, el arată 
că prin această îndoită lucrare, cu ajutorul Sfântului Duh, omul ajunge „să se 
sădească în Hristos întru asemănarea morţii Lui prin omorârea păcatului, dar 
și în asemănarea învierii, prin lucrarea virtuților”.36 Or, așa cum am văzut, în 
Taina Botezului omul a fost făcut, prin harul Sfântului Duh, părtaș al 
restaurării firii omenești înfăptuită de Hristos în Persoana Sa; adică, prin 
moartea lui Hristos, a murit păcatului, iar prin învierea Sa, a înviat pentru 
virtute. Rămâne însă ca omul restaurat în starea sa de chip al lui Dumnezeu 

să se păstreze curat și neîntinat sau, dacă și-a pierdut curăţia din pricina 
păcatului, să se străduiască s-o recâștige, și de asemenea să crească în Hristos, 
prin Sfântul Duh, până la desăvârșirea pe care este chemat s-o atingă în 
Dumnezeu. 


Îndoita mișcare prin care se împlinește convertirea la cele 
dumnezeiești și care constă în curățarea de patimi și dobândirea virtuților, 
prin harul lui Dumnezeu, prin credință fierbinte, prin pocăință statornică, 
rugăciune neîncetată și împlinirea poruncilor, este numită de tradiția 
ascetică praxis (npaâic, mpokrikn, mpokrin ue0o5oc, mpoxrikn foc, 
pioooția rpoxrin, piosoția eurpoxroc etc.37) sau asceză (4o*no!q), 
acest ultim termen fiind folosit aici în accepţia sa mai largă, de practică, 
antrenament, exercițiu, felul în care se face ceva sau mod de viețuire... 
Convertirea presupunând întotdeauna strădanie și osteneală și chiar luptă, 
război - împotriva patimilor și diavolilor, și pentru câștigarea virtuţilor - care 
nu încetează niciodată, cuvintele aywv (luptă, război) și a0iAnoc (luptă, 
exercițiu, antrenament) sunt și ele folosite în mod curent. 

Praxis-ul, sub dublul său aspect, se sprijină pe lucrarea poruncilor;38 
începutul său este credința,” iar sfârșitul, nepătimirea (omaBeia) (starea 
omului tămăduit cu totul de patimi) și iubirea desăvârșită.?! Praxis-ul 
(practica) este cale de curăţare (ka0apo'ic) de patimi, până la nimicirea lor cu 
totul, și urcuș pe scara (kAipua$) virtuţilor până la cea mai înaltă dintre ele. 

Aceste două rosturi ale „practicii” se împlinesc, așa cum am văzut, nu 
unul după altul, ci în același timp, și, într-un anumit fel, dialectic, fiecare fiind 
cu totul de trebuință pentru realizarea celuilalt. Într-adevăr, în suflet se 
petrece același lucru ca și în trup: stingerea bolii și întoarcerea la sănătate se 
fac în același timp, una producând-o pe cealaltă. De aceea, în studierea 
tămăduirii bolilor sufletului, este greu să facem o distincţie clară, în cazul 
fiecăreia dintre ele, între lupta contra patimii și strădania pentru câștigarea 
virtuţii care i se împotrivește. În plus, apare o altă dificultate: așa cum am 
văzut, patimile sunt strâns legate una de alta, fiecare dintre ele zămislind alte 
și alte patimi. Ca urmare, lupta împotriva unei patimi anume trebuie 

neapărat însoţită de lupta cu toate celelalte, altfel rămâne cu totul deșartă:8B 
războită numai dintr-o parte, patima nu va fi cu totul nimicită, ci va reapărea, 
iscată de patimile de care este legată și care au fost lăsate în voia lor. Aceasta 
este, după cum arată Sfântul Grigorie cel Mare, una dintre semnificațiile 
versetului următor din Cartea lui lov: „se abat din drumul lor, înaintează în 
pustiu și se rătăcesc” (lov 6, 18), pe care Sfântul Grigorie o explică astfel: „Nu 
rareori vedem oameni care se pregătesc să lupte cu toată tăria împotriva unor 
păcate, dar sunt lipsiţi de orice grijă față de altele; și pentru că nu li s-au 
împotrivit acelora, ajung să cadă din nou în cele dintâi, pe care dintru început 
le biruiseră (...). Astfel ajung păcatele să-l țină prins pe cel care vrea să scape 
de ele: ajutându-se în chip viclean unele pe altele, îl aduc din nou în robia lor 
pe cel care le scăpase și-l aruncă dintr-un păcat în altul, pentru a se răzbuna. 
Cu adevărat, rătăcită este calea păcătoșilor: crezând că înaintează, de fapt se 
învârt în cerc; abia au reușit să-și scoată un picior din laţul unui păcat biruit, 
că îndată un altul îi ia în stăpânire, și așa ajung din nou să cadă în cel de care 
au crezut că scăpaseră”.4 


Virtuţile, ca și patimile, sunt și ele strâns unite. „Dacă privim bine, 
potențial, virtutea este una”, arată Clement Alexandrinul.% „Natura tuturor 
virtuților este una, deși pare a fi separată în multe feţe și sub nume felurite”, 
spune, la fel, Sfântul loan Casian.4% De asemenea, Evagrie constată că „prin 
natură, virtutea este una, dar ia diferite înfățișări în fiecare dintre puterile 
sufletului”.+7 De aceea, Clement Alexandrinul scrie că „virtuțile se înlănțuie 
unele cu altele”,4% iar Sfinţii Calist și Ignatie Xanthopol spun că „o virtute 
atârnă în chip bine orânduit de alta”. „Virtuţile nu sunt despărțite unele de 
altele, și de aceea e cu neputinţă să câștigi una, cu adevărat și în chip deplin, 
și să nu ajungi și la celelalte; căci dacă una pătrunde în om, neapărat îi 
urmează toate”, arată Sfântul Grigorie de Nyssa.5* Urmează deci, pe de altă 
parte, că nu poţi avea cu adevărat vreo virtute, dacă nu le ai pe toate, și că 
pierderea unei virtuţi le primejduiește pe toate celelalte. „Oricare virtute, de 
una singură, este neputincioasă dacă celelalte nu sunt desăvârșit împlinite”, 
scrie Sfântul Grigorie cel Mare, adăugând: „Virtutea despărțită de surorile ei 

ori nu este deloc virtute, ori este departe de a fi desăvârșită”.” „Se va dovedi 
că nu are în mod desăvârșit nicio virtute cel care se recunoaște biruit în una 
dintre aceste (alte virtuţi) (...) O cetate întărită cu ziduri, oricât de înalte, și 
cu porţi oricât de strașnic zăvorâte, va fi pustiită prin trădarea unei singure 
ușițe oricât de mici”, arată Sfântul loan Casian.% De aceea, Evagrie îl 
sfătuiește pe cel care începe călătoria spre desăvârșire să ia seama ca nu 
cumva, „urcând în corabie, să nu se rătăcească ori să se scufunde, ci să se 
îngrijească de lucrarea tuturor virtuţilor, căci ele se ţin una pe alta, și de 
obicei sufletul este biruit prin cea care lipsește”.5 


Strânsa împletire dintre virtuţi, ca și cea dintre patimi, nu împiedică 
totuși stabilirea unei anumite rânduieli atât în lupta împotriva celor din 
urmă, cât și în strădania de a le dobândi pe cele dintâi. 

Am văzut deja că, dintre numeroasele patimi care-l atacă pe om, pot 
fi desprinse opt patimi principale sau generice, adică în stare, fiecare dintre 
ele, să zămislească alte patimi cu un caracter comun. De asemenea, am văzut, 
iarăși, că dintre acestea opt, trei sunt de căpetenie, din ele ivindu-se toate 
celelalte, și am arătat și ordinea în care se nasc unele pe altele. Fără să acorde 
o valoare absolută acestei scheme, Tradiţia a păstrat-o ca folositoare pentru 
lucrarea duhovnicească, pe baza ei stabilindu-se o anumită strategie și 
tactică, absolut necesare dată fiind legătura dintre virtuți și, respectiv, dintre 
patimi, ca și neîncetata primejdie „de a ne scufunda”5+t dacă pornim „la 
întâmplare lupta împotriva puterilor care se împotrivesc virtuților”.55 
„Războiul cu vrăjmașii trebuie purtat după anumite reguli.”56 De aceea, este 
important să știm care patimi trebuie mai întâi biruite. Se pot desprinde 
patru principii de bază: 

1) Trebuie început cu lupta împotriva patimilor celor mai grosolane, 
materiale și legate de trup (de unde și numirea lor, în chip obișnuit, de 
„patimi trupești”), și de aceea și cele mai vădite: lăcomia și desfrânarea. De la 
ele se trece la patimile mai puţin vădite, lăuntrice, sfârșind cu cele mai subțiri 
și mai greu de recunoscut sub înfățișările lor viclene: slava deșartă și mândria. 
Stabilirea acestei ordini este de natură pedagogică - mergând de la cele 
ușoare, la cele grele —, dar se întemeiază și pe faptul că este cu neputinţă să, 
se dezrădăcineze patimile spirituale cele mai subtile, dacă patimile trupești 
cele mai grosolane n-au fost încă nimicite. 

2) Se cuvine respectată următoarea ordine: lăcomia, desfrânarea, 
iubirea de arginţi și de avuţie, mânia, tristețea, akedia, slava deșartă și 
mândria. În legătură cu aceasta, Sfântul loan Casian scrie că „deși aceste opt 
vicii au obârșii deosebite și urmări neasemănătoare, totuși primele șase: 
lăcomia pântecelui, desfrânarea, arghirofilia, mânia, tristețea și trândăvia, 
sunt într-un fel înrudite și, ca să spun așa, legate în același lanț, în așa fel 
încât preaplinul uneia are ca urmare începutul alteia. Din prea marea lăcomie 
la mâncare se naște desfrânarea, din desfrânare arghirofilia, din arghirofilie 
mânia, din mânie tristețea, din tristeţe trândăvia. De aceea trebuie să luptăm 
în chip asemănător și cu aceeași judecată contra lor, și de la cele de mai 
înainte să trecem la lupta împotriva celor următoare (...). De aceea, ca să fie 
învinsă trândăvia, trebuie mai întâi combătută tristețea; ca să se alunge 
tristețea, trebuie distrusă mai întâi mânia; ca să se stingă mânia, trebuie 
călcată în picioare arghirofilia; ca să se înlăture arghirofilia, trebuie nimicită 
desfrânarea; și ca să se desființeze desfrânarea, trebuie dărâmat viciul 
lăcomiei pântecelui. Celelalte două, slava deșartă și trufia, sunt unite între ele 
în același fel pe care l-am arătat și despre celelalte, întrucât creșterea uneia 
aduce apariţia celeilalte: prisosul de slavă deșartă dă naștere trufiei”. Și în 
cazul acestora două din urmă, „creșterea uneia are ca urmare începutul alteia 
și dispare prin micșorarea celeilalte. După această rânduială, ca să poată fi 
înfrântă trufia, trebuie mai întâi înăbușită slava deșartă”.57 

3) Am văzut, de asemenea, că „aceste opt vicii, deși asaltează tot 
neamul omenesc, totuși nu-i atacă pe toți la fel”.58 De aceea, după ce a expus 
principiul prezentat mai sus, Sfântul loan Casian atrage atenţia asupra 
faptului că „ordinea luptelor nu este aceeași în noi toţi”59 și „trebuie ca fiecare 
să-și potrivească lupta după felul în care este mai primejduit de unul sau altul 
dintre vicii. Într-un fel, de pildă, trebuie să procedeze împotriva viciului al 
treilea și altfel împotriva celui de-al patrulea sau al cincilea. După locul de 
frunte pe care-l ocupă în noi un viciu și după felul în care ne atacă, trebuie să 
ne organizăm și noi ordinea luptelor”.60 

4) Dintre cele opt patimi generice, trei sunt de căpetenie, și ele le 
zămislesc pe celelalte cinci. Acestea sunt: lăcomia, iubirea de arginţi și slava 
deșartă.€! Trebuie deci ca acestea să fie mai întâi nimicite, pentru ca să piară 
și celelalte. „Cel care a răpus în chip bine-credincios pe cei trei, a răpus 
împreună cu ei și pe cei cinci. lar cel ce s-a purtat cu nepăsare față de aceia, 

nu va birui pe niciunul”, învaţă Sfântul loan Scărarul.% 


Ordinea stabilită de aceste patru principii nu trebuie privită ca fiind 
cronologică, ci mai curând logică: omul nu poate lupta pe rând cu câte o 
patimă, fără a se feri de cele care îi urmează acesteia, căci, așa cum am văzut, 
dată fiind legătura organică dintre ele, asemenea acțiune se dovedește într- 
un final lipsită de rost; lupta trebuie dusă împotriva tuturor patimilor, dar 
îndeosebi contra celor fundamentale, care le nasc pe celelalte și ne împiedică 
să le biruim pe acelea atâta vreme cât nu sunt stinse ele mai întâi. Caracterul 
radical al formulei Sfântului loan Scărarul, citată mai înainte, are menirea de 
a ne face să înțelegem că nu e de niciun folos să ne războim cu patimile 
„secundare”, dacă nu ne-am împotrivit mai întâi celor de căpetenie; dar 
aceasta nu trebuie să ne facă să uităm că patimile nu pot fi nimicite dintr-o 
dată, ci abia la capătul unei lupte îndelungate, dusă împotriva tuturor. 


În ceea ce privește câștigarea virtuţilor, ea urmează aceeași ordine ca 
lupta contra patimilor, dat fiind faptul că anumite virtuţi se împotrivesc 
anumitor patimi. Această ordine, ca și în cazul patimilor, merge de la cele 
mai ușor de dobândit la cele mai greu de atins. „Virtuţile urmează una după 
alta, ca să nu fie calea virtuţii neplăcută și grea și pentru că se dobândesc pe 
rând”, arată Sfântul Isaac Sirul.6 Dar nu numai din această pricină; același 
principiu care s-a aplicat în cazul patimilor este valabil și în ceea ce privește 
virtuțile, și anume: fiecare dintre virtuți duce spre altă virtute,64 „fiecare 
virtute este maica celei de-a doua”;$% a căuta să câștigi virtuţi „secundare”, 
fără să fi căutat mai întâi pe cele fundamentale, din care decurg toate 
celelalte, este lipsit de orice folos și chiar dăunător: „De părăsești, deci, pe 
mama care a născut virtuțile și mergi să cauţi pe fiice înainte de a dobândi pe 
maica lor, virtuțile acelea se vor face în suflet vipere”, arată Sfântul Isaac 
Sirul.66 Ca și în cazul patimilor, și aici ordinea este logică, iar nu cronologică, 
și nu exclude lucrarea deodată a tuturor virtuţilor, ci doar arată că este vorba 
de o anumită întâietate. Astfel înțeleasă, această ordine ne îngăduie să 
stabilim o scară (xAuua8)€7 a virtuţilor, fiecare dintre ele închipuind o 
treaptă,68 care-l înalță pe om până la culmea desăvârșirii sale duhovnicești. 


62 Scara, XXVI, 2. 

63 Cuvinte despre nevoinţă, 46. 

64 sf. loan Scărarul, Scara, IX, 1. 

65 Sf. Isaac Sirul, Cuvinte despre nevoință, 68. 

66 jpidem. 

67 Este, de altfel, titlul celebrului tratat ascetic al Sfântului loan, supranumit, din această 
pricină, „Scărarul”, „al Scării”. 

68 pe aceea, capitolele tratatului Sf. loan Scărarul se mai numesc și „trepte”, iar unele 
dintre ele se încheie cu astfel de cuvinte, de pildă: „A fost treapta a douăzeci și doua. Cel ce s- 


„Virtuţile cuvioase se aseamănă scării lui lacov - spune Sfântul loan Scărarul 
-, căci, legându-se una de alta, urcă pe cel ce le voiește la cer”.6 Și după cum 
patimile nu pot fi biruite dintr-o dată, tot așa „sufletul nu ajunge dintr-odată 
la culmea virtuţilor; el urcă din treaptă în treaptă spre înălțimile virtuţii (...); 
și sporirea noastră se face pas cu pas”, arată Sfântul Grigorie cel Mare,70 
amintind de spusa Psalmistului: „Merge-vor din putere în putere” (Ps. 83, 8). 


Praxis-ul apare deci ca o adevărată metodă,”! atât în ceea ce privește 
cunoașterea naturii și înlănţuirii patimilor și felul în care pot fi biruite,72 în 
acest caz vădindu-se o metodă cu adevărat terapeutică,73 cât și în ceea ce 
priveşte cunoașterea naturii și ordinii virtuţilor, și a felului în care ele pot fi 
împlinite. „Desăvârșita practică - spune Sfântul loan Casian - are două 
temeiuri. Primul este să se cunoască natura viciilor și metodele de a le 
înlătura. Al doilea, să se deslușească șirul virtuților, și mintea noastră să se 
formeze după desăvârșirea lor”.74 

Odată încheiată descrierea patimilor și a felului în care se manifestă, 
nu ne mai rămâne decât să arătăm felul în care omul se poate lecui de ele și 
cum se poate întoarce la sănătatea pe care i-o dau virtuțile ducând-o la 
deplinătate în Dumnezeu. 


a suit pe ea a biruit, dacă s-a putut sui”. 

69 Scara, LX, 1. 

70 Comentariu la lov, XXII, 20. 

7! A se vedea, de pildă, Evagrie, Tratatul practic, 78: npaxriun ori ue0050c TvevuATIKT -.. 
(„Practica este metoda duhovnicească...”). Sf. Maxim Mărturisitorul, Capete despre dragoste, 
II, 5. 

72 Cf. Evagrie, Scolii la Pilde, PG 17, 225: „Trebuie să ne folosim de o anumită metodă pentru 
a ne război cu vrăjmașii”. 

73 Cf. Sf. Grigorie de Nyssa, Marele cuvânt catehetic, 8. Sf. loan Casian, Convorbiri 
duhovnicești, XIX, 14. Numeroase alte pasaje din scrierile Sfinţilor Părinţi, pe care le vom cita 
ulterior, arată că ei socotesc „practica” o metodă de tratament al patimilor, pe care ei le numesc 
în mod constant, așa cum am văzut, „boli ale sufletului”. 

74 Convorbiri duhovnicești, XIV, 3. 

Înfăptuirea virtuţilor generice, început al tămăduirii puterilor 
sufletești fundamentale 


1. Introducere 


Întrucât toate patimile vin din îmbolnăvirea celor trei puteri 
fundamentale ale sufletului, mai precis din pervertirea rostului fiecăreia 
dintre ele, tămăduirea lor duhovnicească începe prin punerea în bună 
rânduială a acestor puteri. Redându-le folosința cuvenită firii lor, omul își 
redobândește sănătatea, după cum arată Sfântul Nichita Stithatul: „luţimea, 
pofta și cugetarea minţii, dacă stau în ele însele și se mișcă potrivit cu firea, 
fac omul întreg și în chipul lui Dumnezeu, încât acesta se mișcă în chip 
sănătos și neabătut nicicum de la temelia firească”! 

Această repunere în buna rânduială se face prin dobândirea tuturor 
virtuților, dar în primul rând a celor numite de căpetenie, sau generice 
(yevucau aperau), nu în sensul că ele le-ar naște pe toate celelalte, ci pentru că 
ele sunt condiția dobândirii celorlalte și, într-un anume fel, temelie a zidirii 
duhovnicești pe care omul este dator s-o înalțe prin ele.? 

Începutul tămăduirii părţii poftitoare a sufletului (eriOvueriov) se 
face prin virtutea cumpătării/înfrânării (eykpareiu),3 a celei irascibile 
(9vuwov), prin virtutea bărbăţiei (av5peiu),*+ cea a părţii raționale 
(copiorikov), prin chibzuinţă ($povno!q).5 Acestor trei virtuţi de căpetenie, 
Sfinţii Părinţi le adaugă adesea o a patra: dreptatea (Sucaroovvn), al cărei rost 
este „să pună în acord și armonie cele trei părți ale sufletului”.6 


1 Cele 300 de capete despre făptuire, fire și cunoștință. |, 15. 

2 Cf. Sf. Grigorie cel Mare, Comentariu la Iov, II, 49. 

3 Evagrie, Tratatul practic, 89. Cf. Sf. Maxim Mărturisitorul, Capete despre dragoste, Il, 79; 
I, 65. Sfinţii Părinţi folosesc adesea în loc de eykpareia, swbppoovvn, ceea ce, în fapt, înseamnă 
același lucru, căci, așa cum vom vedea, aceasta din urmă este forma desăvârșită a celei dintâi. 

4 Evagrie, Tratatul practic, 89. Sf. Maxim Mărturisitorul, Disputa cu Pyrhus, PG g., 312A. 

5 Evagrie, Tratatul practic, 89. Sf. Maxim Mărturisitorul, Capete despre dragoste, III, 3; cf. 
II, 79. 

Ş Evagrie, Tratatul practic, 89. Cu privire la cele patru virtuţi generice, a se vedea: Clement 
Alexandrinul, Stromate, I, 20. Evagrie, Tratatul practic, 89. Sf. Maxim Mărturisitorul, Capete 
despre dragoste, II, 79. Sf. Grigorie cel Mare, Comentariu la lov, II, 49. Sf. loan Damaschin, 
Cuvânt de suflet folositor. Filotei Sinaitul, Capete despre trezie, 8. Nu vom expune aici virtutea 
dreptăţii, pe care, de obicei, Sfinţii Părinţii doar o pomenesc. 


2. Cumpătarea (înfrânarea) 


Prin păcat, așa cum am văzut, omul și-a întors de la Dumnezeu 
puterea poftitoare, abătând-o spre lumea sensibilă și căutând, în locul 
bucuriilor duhovnicești pe care i le hărăzise Dumnezeu, plăcerea simţurilor. 
Am văzut, de asemenea, că multe dintre bolile sufletului, adică dintre patimi, 
se ivesc din pricina relei folosiri de această putere, prin alipirea de plăcerile 
necuvenite. 

Tămăduirea sufletului presupune ca omul să ia calea îndărăt, adică 
să-și întoarcă puterea poftitoare de la lucrurile pământești, s-o îndrepte din 
nou spre Dumnezeu, și, prin urmare, să se desprindă de plăcerile sensibile, 
regăsind bucuriile duhovnicești, singurele potrivite cu firea sa. 

În acest proces al tămăduirii, care-i redă puterii poftitoare, ca, de 
altfel, și celorlalte facultăţi ale sufletului care ţin de ea, rostul cuvenit firii sale 
adevărate și ţelului firesc, altfel spus care o readuce la sănătatea inițială, 
virtutea înfrânării (eykpareia) are un rol esenţial. De aceea, Sfântul Vasile cel 
Mare o numește „începutul vieţii duhovnicești”. lar Sfântul Isihie Sinaitul 
scrie cu privire la ea: „Unul dintre înțelepţii în cele dumnezeiești a zis: 
Începutul rodirii este floarea, și începutul făptuirii, înfrânarea”.8 De 
asemenea, Evagrie socotește această virtute ca foarte importantă, punând-o 
chiar în același rând cu iubirea.” Lucru de înțeles, dacă se cunoaște locul 
important pe care-l ocupă în suflet puterea poftitoare, ca și rolul fundamental 
pe care-l are atât în căderea, cât și în mântuirea omului. 

Virtutea înfrânării constă, esenţial, în stăpânirea de către om a puterii 
poftitoare, care se manifestă în primul rând prin tăierea poftelor trupești, 
pătimașe, simţuale, și, ca urmare, prin lipsirea de plăcerile legate de ele. 

În sensul cel mai imediat și, de asemenea, cel mai strict, ea este 
dominare a dorințelor pătimașe ale trupului.! Această virtute o arată 
Apostolul atunci când spune că „îmi chinuiesc trupul meu și îl supun robiei” 
(1 Cor. 9, 27). Dorinţele pătimașe ale trupului sunt, esenţial, cele legate de 
hrană și sexualitate, care duc la patima lăcomiei și, respectiv, a desfrânării, 
pe care Sfinţii Părinţi le numesc „patimi trupești”." În general însă, sunt toate 
cele care implică simțurile.” 

Dar înfrânarea nu se mărginește, desigur, la cele legate de trup. În 


7 Regulile mari, +7, Il. 

ză Capete despre, trezvie, 1, 66. 

9 Cf. Epistole, 38, ed. Frankenberg, p. 585. 

19 Cf. Sf. Vasile cel Mare. Regulile mari, 17; Epistole, 366. 

" Evagrie, Tratatul practic, 35-36. Sf. Maxim Mărturisitorul, Capete despre dragoste. L, 64. 
12 Cf. Sf. Vasile cel Mare, Regulile mari, 16. 


sens larg, ea este înțeleasă ca stăpânire a dorințelor pătimașe ale sufletului,'3 
care constituie substanța aproape a tuturor celorlalte patimi. Astfel, Sfântul 
Vasile cel Mare scrie: „Cumpătarea nu trebuie privită numai sub un singur 
aspect (...). Nu, ci ea trebuie privită și în legătură cu toate celelalte dorințe 
rele pe care le încearcă sufletul”.'+ Sfântul loan Gură de Aur spune, în același 
sens, că „înfrânarea stă în a nu te lăsa târât de nicio patimă”.'5 

De aceea, putem spune că, în general, cumpătarea constă în 
înfrânarea de la orice poftă necuvenită.!6 

Pe de altă parte, și legat de aceasta, înfrânarea constă în a te feri de 
orice plăcere iraţională, adică de plăcerile sensibile, care sunt firesc legate de 
poftele pătimașe. Dacă ea trebuie să se raporteze, în primul rând, la plăcerile 
legate de trup, mai ales la lăcomie și desfrânare, ea nu se mărginește însă la 
ele,'7 ci privește de asemenea și plăcerea încercată de sufletul care se lasă 
pradă oricărei alte patimi prin care se caută desfătarea.'$ lată sfatul pe care-l 
dă Sfântul Vasile cel Mare: „În privinţa patimilor sufletului, există o singură 
și simplă măsură a înfrânării: îndepărtarea totală de toate cele care duc la 
plăcerea rușinoasă”.!9 

Să arătăm că înfrânarea trebuie exercitată în raport cu toate 
manifestările trupești sau psihice care răspund dorințelor pătimașe și căutării 
plăcerii; trebuie deci ca ea să se îndrepte și spre stăpânirea pornirilor 
pătimașe ale trupului,?* și, mai înainte de toate, îndeosebi spre reținerea de 
la gândurile? și închipuirile de acest fel.22 

Cumpătarea se manifestă deci atât ca „pază a trupului”, cât și ca „pază 
a sufletului”. 


Dacă scopul cumpătării este cu adevărat de a „veșteji” partea 


13 Cf. Sf. loan Gură de Aur, Despre învierea morților, 2. 

14 Epistole, 366. 

15 Omilii la Tit, II, 2. Legat de aceasta, Sf. Diadoh al Foticeei spune că „înfrânarea este 
numele de obște care se dă tuturor virtuţilor” (Cuvânt ascetic în 100 de capete, 42). 

16 Herma, Păstorul, Vedenia II, 7, 2. Cu privire la importanța cumpătării, a se vedea, de 
asemenea: Avva Dorotei, Învăţături de suflet folositoare (Diferite epistole, B). Sf. Maxim 
Mărturisitorul, Capete despre dragoste, IV, 8o. Sf. Talasie Libianul, Capete despre dragoste, 
înfrânare și petrecerea cea după minte, ], 24. 

17 Cf. Clement Alexandrinul, Stromate, III, 1, 7, Sf. Vasile cel Mare, Epistole, 366; Regulile 
mari, 16. 

18 Cf. Clement Alexandrinul, Stromate, III, 7. 

19 Regulile mari, 19. 

20 Sf. Vasile cel Mare, Epistole, 366. Sf. Maxim Mărturisitorul, Capete despre dragoste, II, 
56. 

2! Cf. Sf. Vasile cel Mare, Epistole, 366. Sf. loan Gură de Aur, Despre învierea morților, 2. 

22 Sf. Maxim Mărturisitorul, Capete despre dragoste, II, 56. 


poftitoare,?3 aceasta nu înseamnă, așa cum am văzut, lepădarea oricărei 
forme de dorinţă și, deci, mortificarea puterii poftitoare. Prin înfrânare omul 
se leapădă de poftele pătimașe și se întoarce de la folosirea contra firii, și deci 
perversă, a puterii sale de a dori. A te înfrâna de la plăcere nu înseamnă a te 
lipsi de desfătare și bucurie, ci a te feri de plăcerea pătimașă. Tot așa, a omori 
trupul înseamnă a omorî patimile care-i înrobesc pornirile firești. 
„Împotrivirea față de poftele trupului”, prin care Sfântul Vasile defineşte 
cumpătarea,24 nu înseamnă respingerea trupului (sub forma ignorării sau a 
dispreţuirii sale, de pildă), ci refuzul de a-l iubi în chip pătimaș. Așa cum 
spune Sfântul Grigorie Palama, tâlcuind spusa Apostolului Pavel (Rom. 7, 24), 
„trupul nu este ceva rău”; iar Apostolul „nu trupul îl înfierează, ci pofta care 
l-a dus la cădere”.35 Și tot astfel, atunci când Sfântul Vasile cel Mare arată că 
înfrânarea este „reținerea de la toate acele lucruri pe care doresc să le guste 
cei care trăiesc după poftă”,26 nu înțelege prin aceasta renunțarea la lucruri 
în sine, ci la plăcerea pătimașă pe care o așteaptă omul de la ele. 

Se cuvine să ne reținem de la orice plăcere trupească din pricina 
relaţiei strânse care există între ea și păcat. Am văzut că omul a ajuns să se 
folosească în chip nefiresc de puterile sale și a căzut astfel pradă patimilor, 
pentru că, înstrăinându-se de Dumnezeu, s-a lăsat ispitit și atras de plăcere. 
Și pentru că „aproape tot păcatul se face de dragul plăcerii”,?7 reținerea de la 
plăcere care se face prin înfrânare este un mijloc de luptă împotriva păcatului 
și a patimilor, pentru a le nimici cu totul.28 Acest lucru îl arată Sfântul Vasile 
cel Mare, spunând că „înfrânarea este nimicire a păcatului, pieire a patimilor, 
mortificarea trupului până în înseși afecțiunile și dorințele naturale, început 
al vieţii duhovnicești (...), căci frânge în sine boldul plăcerii. Căci voluptatea 
este marea momeală a răului, prin care noi oamenii alunecăm ușor în păcat 
și prin care tot sufletul este tras spre moarte, ca de o undiță. De aceea, cel 
care nu se lasă înfrânt și slăbit de aceasta, reușește să scape de toate păcatele 
prin înfrânare”.29 

Dorinţa devine pătimașă atunci când caută, prin cele către care se 
îndreaptă, voluptatea, iar nu bunurile duhovnicești. Am văzut deja că 
lucrurile nu sunt niciodată rele în sine, că totul depinde de ceea ce vrea omul 
să dobândească prin ele sau de folosirea pe care le-o dă. De aceea, așa cum 
spune Sfântul loan Casian, nu trebuie să ne lipsim de lucruri, ci să ne 


23 Ibidem, IV, 80. Cf. Cuvânt ascetic, 19, 23. 

24 Epistole, 366. 

25 Triade, Il, 2,19. 

26 Regulile mari, 16. 

27 Sf. Maxim Mărturisitorul, Capete despre dragoste, II, qa. Cf. Evagrie, Tratatul practic, 75. 
Cp Teognost, Despre făptuire și contemplaţie, 4. 

29 Regulile mari, 17, IL. 


înfrânăm de la mișcarea pătimașă care ne mână spre căutarea prin ele a 
plăcerii sensibile.30 În ceea ce-l privește, Sfântul Maxim face deosebire între 
lucruri, reprezentarea noastră despre ele și patima legată de ele. Or, așa cum 
arată Sfântul Maxim, „lupta (trebuie dusă numai) împotriva patimilor”.3 
„Mintea celui iubitor de Dumnezeu nu luptă împotriva lucrurilor, nici 
împotriva înțelesurilor acestora, ci împotriva patimilor împletite cu 
înțelesurile”.32 Înfrânarea stă deci în lipsa alipirii de lucruri și, mai mult, în 
lipsa patimii legate de reprezentarea lor; înfrânarea, spune Sfântul Maxim, 
„păstrează mintea nepătimașă față de lucruri și înțelesurile lor”;33 „mare 
virtute este să nu te împătimești de lucruri, dar cu mult mai mare decât 
aceasta e să rămâi fără patimă faţă de înțelesurile lor”.34 

Principiul cumpătării, este ca, folosindu-te de lucruri, să nu ai ca scop 
plăcerea.35 Cumpătarea desprinde dorinţa de plăcerea sensibilă, o împiedică 
să devină dorinţă de plăcere și, în general, o scoate de sub robia oricărei alipiri 
patologice de cele materiale. 

Dar acesta nu este un ţel în sine și nici scopul ultim al înfrânării. 
Aceasta, mai întâi de toate, are menirea de a ţine în frâu dorința, de a o 
supune rațiunii,36 de a o pune în bună rânduială,37 de a o stăpâni. De aceea 
cuvântul eykporeia se traduce și prin „stăpânire de sine”. Cumpătarea 
desprinde dorința de iubirea trupului și oprește folosirea ei pătimașă, cu 
scopul de a-i reda rostul firesc, conform naturii sale și rațiunii,3% adică, așa 
cum ne sugerează acest ultim cuvânt, conform Logosului. Altfel spus, pentru 
a o readuce și a o îndrepta cu totul numai și numai către Dumnezeu și către 
desfătarea de cele duhovnicești, de care se împărtășește omul care se unește 
cu El. Înfrânarea este cu adevărat lipsită de orice rost, dacă prin ea omul nu 
ajunge să-L dorească și să-L afle pe Dumnezeu. Astfel, Clement Alexandrinul 
arată că, „înfrânarea nu-i însoţită de virtute dacă nu se face din dragoste de 
Dumnezeu”;9 „noi îmbrățișăm înfrânarea din dragostea de Domnul'.* 
Sfântul Vasile cel Mare subliniază, în același sens, că înfrânarea este 
„împotrivire fățișă la poftele trupului”, pentru ca omul să se dedice „mai mult 


3% Cf. Convorbiri duhovnicești, V, 19. 

31 Capete despre dragoste, Il, 4o. 

32 Ibidem. 

33 Ibidem, 39. 

34 Ibidem, 38. 

35 Cf. Sf. Grigorie de Nyssa, Despre feciorie, XIX, 2. 
36 Cf. Clement Alexandrinul, Stromate, III, 7. 

37 Sf. Maxim Mărturisitorul, Capete despre dragoste, IV, 15. 
38 Cf. ibidem. 

39 Stromate, III 6, SI, 1. 

49 Ibidem, 7, 59, 4. 


lui Dumnezeu”?! 

Tămăduirea puterii poftitoare a sufletului, așa cum am arătat, se face 
prin întoarcerea sa la rostul ei firesc. Sfântul Maxim explică astfel acest proces 
al convertirii ei: pentru că diavolul l-a înșelat pe om, convingându-l „să-și 
miște pofta de la ceea ce e îngăduit spre ceea ce e oprit”, îndeosebi spre 
patima cea dintâi, care le zămislește pe celelalte, adică spre iubirea de sine, 
de aceea „omul trebuie..., cu ajutorul căutării prin dorinţă, curățat de patima 
iubirii de sine, să se lase purtat numai de dorinţa spre Dumnezeu”.? lar în 
altă parte, după ce arată cum au devenit pătimașe puterile omului, subliniază 
rolul pe care-l are înfrânarea în întoarcerea la buna lor folosire: „Mintea 
netrebnică, când trupul se mișcă prin simțuri spre poftele și plăcerile sale, îi 
urmează și se învoiește cu închipuirile și cu pornirile lui; iar cea virtuoasă se 
înfrânează și se reține de la închipuirile și pornirile pătimașe și mai degrabă 
se străduiește să facă mai bune mișcările de felul acesta ale trupului”.8 Putem 
spune că, prin înfrânare, într-un anume fel se recâștigă energia puterii 
poftitoare, risipită în căutarea plăcerii prin patimile sufletului și ale trupului, 
și se folosește la dobândirea bunurilor duhovnicești. Sfântul Maxim, vorbind 
despre trup, arată că „cel ce-și păstrează trupul nesupus plăcerii și (deci) 
sănătos, îl are împreună-slujitor spre lucrarea celor bune”. Pornind de la un 
exemplu foarte material, Sfântul Grigorie de Nyssa explică felul în care 
lucrează înfrânarea: ea adună din risipirea prin păcat și rătăcirea prin patimi 
energia părții poftitoare a sufletului și o întoarce cu totul spre Dumnezeu. El 
arată de altfel că este de ajuns ca această energie să fie reținută și îndreptată 
spre cele ce se cuvin, adică să fie împiedicată să se risipească, și îndată 
înfrânarea se pune în slujba binelui și a înălțării omului la Dumnezeu. Într- 
adevăr, așa cum am văzut, toate puterile omului, și îndeosebi cea poftitoare, 
sunt, pe de o parte, prin însăși natura lor, mereu în mișcare, iar, pe de alta, 
ele nu pot să se miște în același timp și spre realitățile duhovnicești, și spre 
cele pământești, care se exclud unele pe altele (cf. Mt. 6, 24; Lc. 16. 13; Gal. 5, 
17);4%5 de aceea, de îndată ce dorinţa este întoarsă de la unele, ea se îndreaptă 
iute spre celelalte. „După cum apa, care de obicei curge la vale, silită să treacă 
printr-o ţeava este adesea împinsă în sus, prin forța presiunii, pentru că nu 
are cum să se reverse altundeva, tot așa cugetarea omului, strânsă din toate 
părțile de înfrânare, lipsită de ieșirile prin care rătăcește, va fi înălțată spre 
dorirea celor de sus prin însăși însușirea ei firească de a se mișca, căci, din 
pricina însușirii de a se mișca neîncetat pe care a primit-o de la Făcătorul ei, 


+. Epistole, 366. 

4 Epistole, 2. 

4 Capete despre dragoste, II, 56. 

44 Ibidem, 1, 21. 

45 Cf. Sf. Grigorie de Nyssa, Despre feciorie, XX, 2-3. 


ea nu poate niciodată să rămână nemișcată; iar dacă este împiedicată să se 
miște spre cele deșarte, ea nu poate decât să se îndrepte spre realitățile 


(duhovnicești )”.46 


Înfrânarea, spune Evagrie, „tămăduiește partea poftitoare a 
sufletului”.47 Mai întâi de toate ea vindecă patimile numite „trupești”,48 adică 
lăcomia și desfrânarea. Dar, desigur, efectele sale tămăduitoare se răsfrâng 
asupra tuturor celorlalte patimi. Sfântul Vasile arată că, în general, 
„înfrânarea este nimicirea păcatului, pieirea patimilor”.49 Totuși, ea se 
vădește a fi îndeosebi leac pentru iubirea pătimașă de sine,5* din care izvorăsc 
toate celelalte patimi, și a patimii legate strâns de ea, adică iubirea de plăcere 
(piân5ovia). „Doctorul sufletelor, Care este Hristos, a dat doctoria potrivită 
fiecărei patimi (...); iubirii de plăcere, i-a dat înfrânarea”, arată Avva Dorotei.5! 

Înfrânarea nu tămăduiește numai partea poftitoare a sufletului, ci 
folosește la vindecarea întregului suflet. Abătând dorinţa, dar și celelalte 
puteri sufletești, de la plăcerea sensibilă, înfrânarea le pune pe calea cea bună, 
le întoarce de la orientarea contrară firii la cea cuvenită firii și ţelului lor 
firesc. „Cel ce a stins prin înfrânare plăcerea întortocheată, complicată și 
amestecată în chip felurit în toate simțurile, a făcut drepte (căile) cele 
strâmbe”.52 

În afară de funcţia ei tămăduitoare, înfrânarea are și rostul de a-l păzi 
pe om de boala patimilor. Înfrânarea îl ferește pe om de păcat omorând în el 
pofta rea și pătimașă și făcându-l astfel nesimţitor la chemarea ispitei;% și 
scoțând acul iubirii de desfătare, „prin care tot sufletul este tras ca de o 
undiță”, îl scapă de înclinarea spre păcat.5+ După cum spune Sfântul Maxim, 
„înfrânarea păstrează mintea nepătimașă față de lucruri și înțelesurile lor”.55 
Ea le răpește diavolilor puterea de a ispiti sufletul, fie el în stare de veghe, fie 


40 Despre feciorie, VI, 2. 

47 Capete gnostice, III, 35. 

48 sf. Maxim Mărturisitorul, Capete despre dragoste, I, 64. Cf. 1, 65; IV, 57; IV, 80, 86; 
Cuvânt ascetic, 23, 19. Evagrie, Tratatul practic, 35. 

49 Regulile mari, 17. Cf. Sf. Talasie Libianul, Capete despre dragoste și înfrânare..., |, n, 14, 
93. 

59 Cf. Sf. Maxim Mărturisitorul, Capete despre dragoste. II, 59; III, 8. 

5! Învăţături de suflet folositoare, XI, 1. 

52 Răspunsuri către Talasie, 47, PG 90, 4294. Cf. 428 B. 

53 Cf. Sf. Grigorie de Nyssa, Viaţa lui Moise, II, 274. 

54 Cf, Sf. Vasile cel Mare, Regulile mari, 17. 

55 Capete despre dragoste, III, 39. 


în somn,5€ păstrând astfel netulburată puterea poftitoare a sufletului.57 

Dacă pofta pătimașă este boală pentru suflet, „înfrânarea este cea care 
însănătoșează de orice boală”, scrie Sfântul Vasile cel Mare.58 Într-adevăr, 
prin înfrânare, partea poftitoare a sufletului ajunge din nou în buna sa 
rânduială firească, își regăsește rostul și lucrează potrivit dreptei rațiuni. 
„Sufletul se mișcă cum se cuvine (rațional) când facultatea lui poftitoare s-a 
pătruns de înfrânare”, arată Sfântul Maxim.59De aceea ea este cu adevărat 
virtute și izvor de virtuți. 

Dintre celelalte virtuţi, cea de care este cel mai strâns legată și care o 
vădește ca ajunsă la desăvârșire este cea numită prin termenul grec 
owbpoovvn, care, literal tradus, înseamnă „starea sănătoasă a minţii sau a 
inimii”,60 sau starea inimii curățate de orice înclinare pătimașă spre plăcere, 
de orice fel ar fi aceasta, și care, în acest context, s-ar putea traduce prin 
„curăție a inimii” sau, încă și mai potrivit, prin „neprihănire duhovnicească”.6 

Cu privire la legătura dintre înfrânare și neprihănire, Sfântul Vasile 
cel Mare scrie că „înfrânarea nu ne învaţă curăţia, ci chiar ne-o dă”. Tot așa 
spune și Avva Dorotei: „Cel ce se înfrânează întru cunoștință (...) voiește ca 
prin înfrânare să dobândească neprihănirea”.63 

Împiedicând puterea poftitoare să se răspândească și să se risipească 
în mulțimea patimilor și, dimpotrivă, adunând-o și îndreptând-o spre 
Dumnezeu, înfrânarea unifică nu numai această putere a sufletului, ci și toate 
celelalte puteri ale lui care se răspândesc odată cu ea sau din pricina ei. Ea 
contribuie astfel în mare parte la desființarea nenumăratelor scindări de care 
suferă omul căzut și aduce sufletul la unitatea și simplitatea sa dintâi.64 

Pentru că-l tămăduiește pe om de păcat și de patimi, și îndeosebi de 
cele care-l țin legat de voluptate, înfrânarea îl face pe om liber. „Înfrânarea 
ne eliberează, pentru că ea este în același timp și doctor, și putere”, arată 
Sfântul Vasile cel Mare.65 Prin ea, omul își regăsește autonomia spirituală, 
care-l face asemenea lui Dumnezeu. „Prin cumpătare ajungem tocmai la 


56 Ibidem, Il, 85. 
57 Ibidem, IV, 79. 
58 Epistole, 366. 
59 Capete despre dragoste, IV, 15. 
6o:A, Bailly, Dictionnaire grec-frangais, Paris, 1950, p. 1892. 
$. pentru justificarea sensului mai larg ar acestui cuvânt, a se vedea R. Plus și A. Rayez, 
„Chastete”, Dictionnaire de spiritualite, t. 2, Paris, 1953, col. 778-779. 
n Epistole, 366. 
sa Învățături de suflet folositoare, XIV, 5. 
64 Cf. Fer. Augustin, Confessiones, X, 29: „Prin stăpânirea de sine ne reculegem și ne 
adunăm în același loc de la care ne-am depărtat în multe locuri”. 
65 Epistole, 366. 


Dumnezeu, (și ca și E1).,. nu-ţi mai dorești nimic, simțind că ai de toate în 
tine (...), ca și cum n-ai mai duce nevoie de nimic, ci ai fi în plenitudine 
deplină”.66 

lar pentru că ea curăță puterea poftitoare de patimi, care întunecă 
mintea omului, îl aduce pe om la cunoașterea duhovnicească. De aceea, 
Clement Alexandrinul o socotește temelie a cunoașterii lui Dumnezeu.67 
Sfântul Maxim o așază alături de iubire, care, potrivit învățăturii tuturor 
Sfinţilor Părinţi, este poarta cunoașterii: „Nu nesocoti dragostea și înfrânarea. 
Căci acestea, curățind partea pătimașă a sufletului, îți gătesc necontenit calea 
spre cunoștință”;68 „Mântuitorul zice: «Fericiţi cei curați cu inima, căci aceia 
vor vedea pe Dumnezeu» (Mt. 5,8). Deci ÎI vor vedea pe EI și comorile din El 
atunci când se vor curăţi pe ei înșiși prin dragoste și înfrânare, și cu atât mai 
mult, cu cât vor spori curățarea”.€9 Curăţindu-l astfel pe om și făcându-l, 
astfel, vrednic de a se apropia de Dumnezeu și a se uni cu EI, înfrânarea îl 
face în cele din urmă părtaș la viața dumnezeiască, nestricăcios și 
nepătimitor, asemenea lui Dumnezeu Cel cu totul nepătimitor.72 


3. Bărbăţia 


Am văzut că prin păcat și puterea iuțimii a căzut pradă bolii, omul 
folosindu-se de ea pentru a le face pe plac diavolilor, pentru a se război ca să- 
și împlinească poftele trupești și să primească din ele plăcerea, ca să 
înlesnească lucrarea patimilor și să-și satisfacă iubirea pătimașă de sine. 

Am văzut, de asemenea, că tămăduirea acestei puteri sufletești nu se 
face prin îngrădirea sau nimicirea ei, căci iuțimea nu numai că este de folos 
sufletului”! și-i slujește omului în multe fapte bune,7? după cum spun Sfinții 
Părinţi, dar ea este cu totul de trebuinţă pentru a ajunge la bunătăţile cele 
dumnezeiești, după cum învaţă Însuși Mântuitorul: „Împărăţia cerurilor se ia 
prin străduință și cei ce se silesc pun mâna pe ea” (Mt. n, 12 și LC; 16,16). 

Nu trebuie, deci, ca această putere a sufletului să fie mortificată, ci 
întoarsă de la rău, pentru a se mișca „în chip cuvenit și potrivit cu firea, cum 


56 jpidem. 

67 Stromate, VII, 12, 70,1. 

ga Capete despre dragoste, IV, 57. 

69 Ibidem, 72. Acest pasaj este reluat, cuvânt cu cuvânt, de Isihie Sinaitul, în Capete despre 
trezvie și virtute, 75. 

79 Cf. Sf. Vasile cel Mare, Epistole, 366. 

7! Cf, Sf. Vasile cel Mare, Omilia a X-a. Împotriva celor ce se mânie. 

72 Sf. Vasile cel Mare, Omilia a X-a. Împotriva celor ce se mânie. Sf. Diadoh al Foticeei, 
Cuvânt ascetic în 100 de capete, 62. Sf. loan Gură de Aur, Tâlcuire la Psalmul 4, 7. Sf. loan 
Casian, Așezămintele mănăstirești, VIII, 7 


a fost creată de Dumnezeu”.7 lar aceasta se face, mai întâi de toate, punând- 
o să se războiască cu răul, sub toate formele sale, căci pentru aceasta i-a fost 
dată omului de Dumnezeu, ca armă.74 Și astfel omul îi redă acestei puteri 
rostul ei firesc și deplina sănătate. 

Trebuie, deci, să folosim puterea iuțimii pentru a lupta împotriva 
păcatului75 și a patimilor,7€ inclusiv a mâniei, ca patimă care se ivește prin 
reaua folosire a acestei puteri. Tâlcuind Spusa Psalmistului: „Mâniaţi-vă, dar 
nu greșiţi” (Ps. 4, 4), Sfântul loan Casian scrie: „Oare nu este limpede (că vrea 
să spună): mâniați-vă împotriva viciilor și furiei voastre?”.77 Și mai arătă încă: 
„Chiar înțepăturile mâniei nu ne dăm seama că ne-au fost dăruite cu un scop 
foarte sănătos, ca, indignându-ne împotriva viciilor și rătăcirilor noastre, să 
ne lăsăm stăpâniți mai degrabă de virtuţi și râvne duhovnicești”.78 

În general, iuțimea sufletului se cuvine să lupte împotriva „omului 
celui vechi” și a îmboldirilor ticăloase ce se stârnesc în el,79 să se războiască 
cu „omul care împlinește pofta trupului”. „Suntem datori să mișcăm... mânia 
împotriva omului nostru din afară (...). Stă scris: «Mâniaţi-vă împotriva 
păcatului», adică mâniaţi-vă pe voi înșivă”, scrie Isihie Sinaitul.80 

Lupta împotriva patimilor, a pornirilor rele ale omului celui vechi, în 
chip esenţial ia forma luptei lăuntrice împotriva gândurilor (Aoyiopuou) 
semănate de diavoli, a luptei contra ispitelor. Tâlcuind versetul patru al 
psalmului amintit, Sfântul loan Casian scrie: „Ni se poruncește să ne mâniem 
cu folos împotriva noastră înșine și împotriva îmboldirilor ticăloase ce se 
stârnesc în noi și să nu greșim împingându-le pe acestea spre fapte 
vătămătoare”.5! „Negreșit, avem sădită în noi mânia spre o bună slujire, la 
care este folositor și sănătos să recurgem numai atunci când fierbem de 
mânie împotriva pornirilor ticăloase ale inimii noastre”, adaugă Sfântul loan 
Casian.82 
Această luptă este strâns legată de cea împotriva diavolului și a 
duhurilor celor rele, care-l momesc pe om spre rău, îl stârnesc la făptuirea lui 


73 Isihie Sinaitul, Capete despre trezvie și virtute, II, 24. 

9o. Sf. Vasile cel Mare, Epistole, 2. 

78 Ibidem, VII, 3. 

79 Cf. Sf. loan Casian, Așezămintele mănăstirești, VIII, 9. 

și vor să-l supună voii lor ticăloase. Așa după cum arată Sfântul Isihie Sinaitul, 
„suntem datori să mișcăm... mânia împotriva... șarpelui Satan”.53 Tot așa 
spune și Evagrie: „Din fire, partea pătimașă luptă cu demonii”.84 Sfântul 
Grigorie de Nyssa scrie și el, în același sens: „Cât privește iuțimea, mânia, 
furia, să ne folosim de puterea lor firească împotriva furului celui vrăjmaș, 
care se strecoară înlăuntru pentru a răpi comoara cea dumnezeiască și care 
vine «să fure și să junghie și să piardă» (In 10, 10)”.8 Sfântul Vasile amintește, 
cu privire la aceasta, versetul din Facere (3, 15), prin care Însuși Dumnezeu 
spune că va pune „dușmănie” între om și Șarpe.8 Am putea cita aici 
numeroase versete din Psalmi, în care vedem cum credinciosul, urmând 
Psalmistului, își arată ura faţă de diavoli, numiţi în chipuri diferite („călcătorii 
de lege”, „nelegiuiții”, „păcătoșii”, „cei răi”, „vrăjmașii”, „oștirile vrăjmașe”, 
„neamurile cele străine”), cerându-l lui Dumnezeu să-Și reverse mânia Lui, 
ca să-i alunge, să-i facă neputincioși și să-i nimicească. 

Dacă însă omul se ridică împotriva voii diavolilor, este pentru ca să se 
poată împlini în el voia lui Dumnezeu, iar dacă luptă contra patimilor, face 
aceasta pentru a zidi în el virtuțile. Și dacă se împotrivește pornirilor rele ale 
omului vechi, o face pentru a deveni în Hristos un om nou. Astfel, lupta părții 
pătimașe a omului împotriva răutăţii se vădește a fi luptă pentru împlinirea 
binelui. „Sufletul rațional lucrează firesc atunci când partea lui pătimașă se 
luptă pentru virtute”, scrie Evagrie.87 

A lupta pentru virtute înseamnă mai întâi de toate a lupta pentru a o 
câștiga; de aceea, puterea iuțimii apare ca un adevărat motor al vieţii 
duhovnicești, ca forță care mișcă sufletul și-l ridică la Dumnezeu.58 Sfântul 
Vasile cel Mare scrie că: „dacă vom face ca mânia., să asculte de rațiune, ea 
va fi un nerv al sufletului, care îi dă impuls pentru săvârșirea faptelor bune”.89 
Apoi, mai înseamnă a lupta ca s-o păstrezi; în vreme ce, pătimaș folosită, ea 
se războiește ca să păstreze bunurile trupești; bine și sănătos folosită, ea se 
va bate pentru ca bunătățţile duhovnicești primite de la Dumnezeu să nu-i fie 
răpite de Cel vrăjmaș. Sfântul Maxim Mărturisitorul îndeamnă, în acest sens: 
„iuțimea să lupte pentru păstrarea lui Dumnezeu”.9 Dat fiind că, „din fire, 


8 Capete despre trezvie și virtute, II, 24. 

84 Tratatul practic, 24. 

5 Despre feciorie, XVIII, 3. 

88 C£. Sf. Maxim Mărturisitorul, Capete despre dragoste, II, 48; Tâlcuire la Tatăl nostru, PG 

90 Tâlcuire la Tatăl nostru, PG go, 896C. 


partea pătimașă luptă în vederea unei plăceri oarecare”, luptându-se pentru 
bunurile spirituale, puterea poftitoare luptă „pentru plăcerea duhovnicească 
(rveuuarun e6ovn) și starea de fericire (poxapiorncq) creată de o astfel de 
plăcere”,%2 în loc să caute, ca atunci când este rău folosită, plăcerea sensibilă. 

Se cuvine să arătăm că mânia care corespunde folosirii după virtute a 
părții pătimașe -— cea care duce „lupta cea bună”, cum spune Apostolul (1 Tim. 
6, 12; 2 Tim. 4, 7), și pe care Sfinţii Părinţi o numesc „mânia cea înțeleaptă 
(owbpuwv 8vuoc)”%, „mânia cea dreaptă”94 — se deosebește de mânia pătimașă 
nu numai prin țelul ei, ci și prin felul cum se manifestă; căci acestea două 
sunt rațiunile pentru care ea este mânie lipsită de păcat, adică mânia despre 
care vorbește Psalmistul când spune: „Mâniaţi-vă, dar nu greșiţi” (Ps. 4, 5), 
sau, atunci când se referă la vrăjmașii spirituali: „Cu ură desăvârșită i-am urât 
pe ei” (Ps. 138, 22). Într-adevăr, ea este o mânie bine strunită,% lipsită de 
tulburare (arapaxoc,),% cu totul potrivită cu starea de nepătimire (oanarera), 
care este țelul nevoinţei (praxis). 

Astfel folosită, iuțimea poate fi asimilată virtuţii curajului, bărbăției 
(av5peia). În acest sens, Evagrie scrie: „Când virtutea se află... în partea 
irascibilă, se numește bărbăţie”,” iar Sfântul Maxim spune și el la fel: 
„luţimea după fire are în sine bărbăţia”.9 

În vreme ce, folosindu-se de ea în chip pătimaș, omul lasă pradă bolii 
puterea iuțimii, iar prin ea, întregul său suflet, folosită după dreptate, se 
însănătoșește și ajunge ea însăși „leac”,9 redându-i-se rostul firesc. Într- 
adevăr, așa cum spune Sfântul loan Gură de Aur, „mânia a fost sădită în noi 
nu pentru ca să ne împingă să păcătuim (...), nu ca s-o schimbăm în patimă, 
neputinţă și slăbiciune, ci ca prin ea să ne lecuim de patimi'.!9 

Folosită cum se cuvine, puterea iuțimii apare, când e vorba de 
tămăduirea sufletului, ca un bun sprijin pentru rațiunea prevăzătoare și 
înțeleaptă.!*! Căci mintea, luminată duhovnicește, arată care este calea 
binelui și luptele care trebuie duse pentru a o străbate, dar ea singură nu-l 

poate împinge pe om pe această cale și nici nu-l poate mâna la luptă; iuțimea 
sufletului este tocmai forța de care are nevoie pentru a face aceasta, și fără ea 
ar rămâne neputincioasă. Sfântul Vasile cel Mare scrie în acest sens: 
„Întocmai ca un soldat care ascultă de ordinele generalului și întotdeauna 
gata să sară-n ajutor, când e nevoie, tot așa mânia este de un real folos 
sufletului, spre a sări în ajutorul rațiunii împotriva păcatului... Dacă găsește 
vreodată sufletul moleșit de plăceri, mânia îl face, din extrem de moale și 
adormit, sever și energic. Că dacă nu te-ai mânia împotriva păcatului, n-ai 
putea să-l urăști atât cât trebuie (...). Acesta este ajutorul cel mai bun și cel 
mai potrivit dat de pasiunea mâniei părţii raţionale a sufletului”.!92 

Mulţi Sfinți Părinţi, asemenea Sfântului Vasile cel Mare, subliniază 
rolul esenţial pe care-l joacă puterea irascibilă readusă la rostul ei firesc, în 
dinamizarea vieții duhovnicești. „Mânia este unealtă foarte folositoare 
pentru a trezi sufletul din lâncezeală”"% și „a-i da vigoare”,'%4 arată Sfântul 
loan Gură de Aur. lar Sfântul Maxim Mărturisitorul îndeamnă ca „mintea să 
se întindă întreagă spre Dumnezeu, întărită de iuțime ca de un tonic”.!9%5 

Cu adevărat nici vorbă nu poate fi de viață duhovnicească fără luptă; 
omul nu poate primi puterea pe care i-o dă Dumnezeu, dacă nu-și încordează 
întreaga sa putere; fără bărbăţie, el nu poate înfrunta neîncetatele atacuri ale 
vrăjmașilor mântuirii sale și nu poate străbate împletiturile viclene ale 
acestora. Dacă luarea-aminte, așa cum vom vedea, îi luminează și-i netezește 
calea, prin puterea iuțimii înaintează el pe această cale și o străbate până la 
capăt. 


4. Luarea-aminte 


Așa cum am văzut, prin păcat puterea de cunoaștere omenească a 
devenit bolnavă. Înstrăinându-se de Dumnezeu și îndreptându-se spre 
realitățile sensibile, omul a ajuns să nu mai știe de Dumnezeu, să nu-L mai 
cunoască nici pe El, nici adevărata natură a făpturilor create. Abia la capătul 
nevoințelor, adică după ce se va curăța de toate patimile sale, va ajunge omul 
să se tămăduiască de această îndoită neștiință: mai întâi, cea legată de 
rațiunile duhovnicești ale făpturilor, iar atunci își va redobândi înțelepciunea 
(owa); apoi va ajunge la cunoașterea lui Dumnezeu (yvwwo!q), primită prin 
darul Sfântului Duh, potrivit vredniciei sale. Atunci își va recăpăta omul 
sănătatea deplină a puterii sale de cunoaștere. 

Dar în lucrarea sfintelor nevoinţe ale desăvârșirii (praxis), încă de la 


192 Jbidem. 

193 Tâlcuire la Psalmul 4, 8. 

194 Ibidem. 

195 Tâlcuire la Tatăl nostru, PG g1, 896C. 


început, omul trebuie mai întâi să-și recapete buna folosire a facultăților de 
cunoaștere, de care are nevoie în împlinirea ei; iar dreapta și cuvenita folosire 
a puterii de cunoaștere se manifestă în primul rând în virtutea numită de 
Sfinţii Părinţi „luare-aminte” ($povnoic)!06 

Am văzut că, în urma păcatului, omul a ajuns la o cunoaștere confuză 
a binelui și răului, stabilind drept criterii ale acestora plăcerea și, respectiv, 
durerea, în loc de a avea drept criteriu unic împlinirea voii lui Dumnezeu. El 
s-a depărtat astfel de „calea înțeleaptă”,'*7 ajungând nesăbuit (ațpwv), în 
stare de nebunie (appoovvn). Dacă omul vrea să înainteze prin pocăință pe 
căile dreptăţii, adică să lepede răul și să împlinească binele, el trebuie să fie 
din nou în stare să le deosebească unul de altul, în chip limpede și lipsit de 
orice amăgire. 

Prima funcţie a luării-aminte este deci să discearnă ce este bine, ce 


oi i 


este rău și ce nu este nici bine, nici rău.!% Apoi, pe o altă treaptă, ea este 
puterea de a deosebi limpede ceea ce vine de la Dumnezeu și de la îngeri, de 
cele ce ne vin de la diavol sau de la duhurile răutăţii,'*9 mai ales când e vorba 
de viața lăuntrică. Ea devine atunci „deosebirea duhurilor” despre care 
vorbește Apostolul Pavel (1 Cor, 12, 10). 

Rostul luării-aminte este, mai larg vorbind, de a cunoaște în orice 
împrejurare care este voia lui Dumnezeu. 

În toate formele pe care le poate lua această primă funcţie, luarea- 
aminte este asimilabilă dreptei socoteli, puterii de a bine-deosebi (Sioxptoic; 
discretio), şi este chiar așa numită de Sfinţii Părinţi." Sfântul loan Casian" 
arată că această virtute este numită în Evanghelie „ochiul și luminătorul 
trupului”, și la ea se referă lisus când spune: „Luminătorul trupului este 
ochiul; de va fi ochiul tău curat, tot trupul tău va fi luminat. Iar de va fi ochiul 
tău rău, tot trupul tău va fi întunecat” (Mt. 6, 22-23). Într-adevăr, ea 
deosebește „între ele toate gândurile și faptele omului, vede și luminează tot 


106: privire la acest subiect și la distincţia luare-aminte-înțelepciune, a se vedea Evagrie, 

niciodată de „luare-aminte”, ci de „dreapta-socoteală bine deosebitoare”. 

ceea ce trebuie făcut”."2 Sfântul loan Scărarul spune și el, în același sens: 
„Dreapta socoteală este făclie în întuneric..., luminarea celor cu vederea 
slabă”."3 „Puterea deosebirii (a dreptei socoteli) este și se cunoaște ca fiind 
îndeobște cunoașterea sigură a voii dumnezeiești în orice timp și loc și 
lucru”.4 Tot el arată că despre această virtute vorbește Psalmistul când îl 
roagă pe Dumnezeu: „Învaţă-mă să fac voia Ta, că Tu ești Dumnezeul meu” 
(Ps. 142, 10) și: „Arată-mi calea pe care voi merge, că la Tine am ridicat sufletul 
meu” (Ps. 142, 8).H5 

Ea îl călăuzește pe cel care înaintează pe calea nevoinţei, ferindu-l de 
rătăcire și cădere. Ea este „numită de asemenea și cârmă a vieții noastre — 
spune Sfântul loan Casian - prin cuvintele: «Unde lipsește cârmuirea, 
poporul cade» (Pilde 1, 14)”."6 

Dreapta socotință este, prin urmare, păzitoare a virtuţilor"? și, în 
același timp, îl ferește pe om de loviturile păcatului. „Omul care urmează 
luării-aminte niciodată nu se va depărta de faptele virtuoase și nici nu va fi 
prins de prăpădul păcatului”, spune Sfântul Vasile cel Mare."8 În general, 
luarea-aminte ca discernământ îl ajută pe om să-și cunoască starea lăuntrică 
și să știe la ce treaptă a ajuns, și astfel să vadă limpede câtă cale a străbătut și 
câtă-i mai rămâne de făcut."9 

A doua funcţie a dreptei socotințe este, după cum arată Evagrie, „să 
conducă lupta împotriva puterilor vrăjmașe, veghind asupra virtuţilor, 
pregătind trupele împotriva relelor și dirijând cele neutre după 
împrejurări”? și „stând împotriva furiei demonilor”.” Ea se vădește a fi 
marele strateg al luptei de neocolit pe care o are omul de dus în nevoinţele 
sale duhovnicești (praxis). Fără ea, „nu se poate duce la bun sfârșit lupta (cea 
bună)”, spune Evagrie.!? Însuși Domnul, arătând necazurile pe care le vor 
avea de întâmpinat ucenicii Săi - cele prin care trece tot omul aflat pe calea 
nevoinţei și care sunt semănate mai ales de duhurile cele vrăjmașe -, îi 
îndeamnă să se într-armeze cu luare-aminte/înțelepciune: „lată, Eu vă trimit 

pe voi ca pe niște oi în mijlocul lupilor; fiți dar înţelepţi ca șerpii” (Mt. 10, 16). 

Această a doua funcţie a luării-aminte este strâns legată de cea dintâi, 
căci omul nu trebuie numai să deosebească cu claritate ce este de la 
Dumnezeu și îngeri, și ce vine de la diavoli, și să sesizeze atacurile celor din 
urmă, dar și să distingă limpede modurile în care se produc aceste atacuri 
(care sunt de multe feluri) și să zădărnicească uneltirile lor cele viclene, lucru 
care nu se poate făptui fără cunoașterea voii lui Dumnezeu, care-i descoperă 
omului binele cel adevărat. 

Dreapta socoteală are și funcția de a manifesta supremaţia părții 
cugetătoare a sufletului (Aoyioriov) faţă de celelalte puteri ale lui - ea fiind, 
în praxis, virtutea corespunzătoare acestei puteri -, îndemnându-le prin 
urmare să se supună minții, în lupta împotriva diavolilor și a patimilor. În 
acest sens, ea îndrumă îndeosebi puterea irascibilă.'3%3 

În sfârșit, luarea-aminte are ca funcţie generală cârmuirea puterilor 
sufletului, punându-le în bună rânduială și făcându-le să lucreze după 
propria lor fire. Astfel, Sfântul Isihie Sinaitul îndeamnă „să punem rațiunea 
în fruntea acestora două (mânia și pofta, adică puterea irascibilă și cea 
poftitoare) cu înţelepciune și cu știință, spre a porunci, a sfătui, a pedepsi și 
a stăpâni așa cum stăpânește împăratul peste robi”.'25 Și această funcţie este 
legată de celelalte. Pe de o parte pentru că, „silind puterile sufletului să 
lucreze după propria lor fire”2€ prin luarea-aminte, omul poate mai ușor „să 
stea împotriva furiei demonilor”,*7 căci principalul lor scop și rodul rău al 
vicleniei lor este de a face ca puterile sufletului să se abată de la Dumnezeu, 
și deci să lucreze contrar firii; pe de alta, numai pe temeiul deosebirii clare 
între bine și rău puterile sufletului pot fi readuse la rostul lor, iar prin aceasta 
să înceteze de a mai fi rău folosite, adică împotriva firii, și să poată lucra 
conform naturii lor, devenind, din păcătoase cum erau, virtuoase. Astfel, 
Evagrie scrie că: „(Puterile) după cum le folosim sunt bune sau rele, duc la 
virtuți sau la vicii. Revine luării-aminte să le folosească într-unul sau altul 
dintre aceste două sensuri”.128 

E limpede acum de ce dreapta socotință este socotită de Sfântul loan 


Casian ca „maica tuturor virtuţilor, paza și măsura lor',29 „izvorul și 

rădăcina”'3* lor. lar Sfinţii loan Damaschin și Isaac Sirul o văd chiar „mai 


mare decât toată virtutea”.13 Într-adevăr, ea este, așa cum am văzut, una 
dintre virtuțile de care depinde dobândirea tuturor celorlalte, iar fără 
călăuzirea ei omul n-ar atinge niciodată culmea doririlor, dată fiind mulțimea 
nemăsurată a greutăților pe care trebuie să le înfrunte și de care Bunul 
Dumnezeu îl ferește prin mijlocirea ei. 

E limpede, de asemenea, că dreapta socotință este un mijloc esenţial 
de tămăduire a omului. Sfântul loan Scărarul spune că „cel ce deosebește 
(cele bune de cele rele) află sănătatea și depărtează boala” 1% Într-adevăr, pe 
de o parte ea constituie o bună folosire, după voia lui Dumnezeu, și deci 
firească și sănătoasă, a părții cugetătoare a sufletului, iar, pe de alta, ea o 
tămăduiește pe aceasta de nechibzuinţă, care este o adevărată nebunie iscată 
de folosirea ei contrar firii. „Păcatele ne vin prin reaua întrebuințare a 
puterilor sufletului; neștiința și nechibzuința vin din reaua întrebuințare a 
puterii raționale (...). lar din buna întrebuințare a acestora ne vin cunoștința 
și chibzuința (dreapta socotință)”, spune Sfântul Maxim Mărturisitorul.'3 
Tot așa, Sfântul Vasile cel Mare, după ce arată că fiecare putere a sufletului 
„devine bună sau rea după modul în care fiecare se folosește de ea”, spune că, 
în ceea ce privește puterea rațională, „omul care se folosește bine de ea este 
un om cu minte și înțelept”.'34 Între nechibzuință, adevărată formă de 
nebunie, și dreapta socotinţă există o corespondenţă, în sensul că ele se opun 
una alteia și, după cum omul își îndreaptă cugetul către Dumnezeu sau îl 
întoarce de la EI, una ia locul celeilalte, așa încât atunci când lipsește una, 
îndată cealaltă îi ia locul. De aceea Sfântul Maxim spune că „cel ce nu e fără 
minte, e cu minte”.135 

Dreapta socotință este de mare folos nu numai la tămăduirea 
facultăților intelectuale ale omului, ci și a altor facultăţi ale sale; datorită 
rolului său de călăuză pe calea binelui, ea le ajută să se îndrepte din nou către 
Dumnezeu, să lucreze din nou potrivit menirii lor firești, ceea ce este tot una 
cu a redeveni sănătoase. Putem, deci, spune, împreună cu Sfântul loan 
Scărarul că ea este „cale de întoarcere pentru cei rătăciți”.136 

E: 
Rolul terapeutic al părintelui duhovnicesc 


Discernământul duhovnicesc așa cum îl înțeleg cel mai adesea Sfinţii 
Părinţi este o harismă' pe care omul o primește pe treptele cele mai înalte ale 
ostenelilor duhovnicești, atunci când, ajungând la capătul lucrării (praxis),? 
atinge starea de nepătimire.3 Într-adevăr, atâta vreme cât patimile mai stăruie 
în om în vreo oarecare măsură, cugetarea sa este strâmbă, iar puterea de a 
deosebi cele bune de cele rele, cu totul slabă și stricată. 

Dar încă de la începutul nevoinţei duhovnicești, omul trebuie să afle 
calea cea bună și dreaptă, să știe să se ferească de primejdiile și cursele de 
care este înconjurat, să cunoască în fiecare clipă ce trebuie să facă pentru a 
împlini voia lui Dumnezeu, ca să nu umble pe cărări rătăcite. De la bun 
început, el trebuie, și într-o oarecare măsură și poate, să pună în lucrare 
virtutea dreptei socotințe, pe care o poate câștiga mai ales prin citirea 
Sfintelor Scripturi. Dar pe cele dintâi trepte, ea nu-i poate da lumina deplină 
de care are nevoie pentru a înainta pe calea presărată cu atâtea primejdii, a 
sfintelor nevoinţe. El are nevoie, de aceea, de o călăuză pricepută și iscusită 
care să împlinească lipsa de deplinătate a puterii sale de discernământ. O 
astfel de călăuză este părintele duhovnicesc (mvevuorikoc narnp) sau 
Bătrânul (yepov; iar în limba rusă: stareț), nume dat de Sfânta Tradiţie. Rostul 
său nu se mărginește la cel de învăţător și de sfătuitor; tradiția ascetică în 
unanimitate îl socotește cu adevărat doctor, care-l tămăduiește de boală pe 
cel care se lasă în grija sa, făcându-l deplin sănătos. 


La primii pași pe calea nevoinţei, omul mai întotdeauna are o anumită 
reținere și o oarecare împotrivire la gândul că trebuie să se dea cu totul în 
mâna unui părinte duhovnicesc, lăsându-se în grija și îndrumarea sa, mai ales 
pentru că, așa cum vom vedea, aceasta impune ca el să-și destăinuiască 
sufletul, arătându-i toate bolile sale. La noi, oamenii - spune Sfântul Grigorie 
de Nazianz - „raţiunea și iubirea de sine, ca și neputinţa și refuzul de a ne 
supune cu ușurință, sunt cele mai mari piedici în calea virtuţii. Ne ridicăm 
împotriva celor ce ne vin în ajutor și toată râvna pe care ar trebui s-o 
îndreptăm spre arătarea bolii înaintea celor care ne îngrijesc, noi o folosim ca 
să scăpăm de tratament. Ne folosim toată bărbăţia ca să ne facem rău nouă 


! Cf. Sf. loan Casian, Convorbiri, duhovnicești, II, 1. 

înșine, și mintea, ca să ne împotrivim însănătoșirii noastre”;t sau ne tăinuim 
greșelile, sau ni le îndreptăţim, „încăpățânându-ne (...) în a nu ne lăsa îngrijiţi 
cu leacurile înţelepciunii, care tămăduiesc neputința sufletului. Sau (...) 
suntem în chip fățiș lipsiți de rușine față de păcatele noastre și cu totul 
obraznici față de cei care au sarcina de a ne îngriji'.5 

Socotind că se poate lipsi de un părinte duhovnicesc, omul se 
amăgește singur. Căci cel care voiește cu adevărat să se facă sănătos și să 
străbată până la capăt calea nevoinţei are neapărat nevoie de un duhovnic. 
Astfel, Sfântul loan Scărarul scrie: „S-au înșelat cei ce s-au încrezut în ei înșiși 
și au socotit că n-au nevoie de niciun povăţuitor”.€ lar Sfinții Calist și Ignatie 
Xanthopol spun și ei la fel: „Cei care nu ascultă și nu umblă potrivit sfatului, 
seamănă foarte multe cu osteneală și cu sudoare, lucrând ca în vis”.7 De aceea, 
Sfântul Nichifor din Singurătate învață așa: „De nu afli povăţuitor, trebuie 
căutat cu osteneală”.8 

Nevoia de îndrumare duhovnicească ține mai întâi de toate de 
neputința omului de a se cunoaște pe sine însuși” și de a-și cântări după 
dreptate faptele, atâta vreme cât n-a ajuns la curăția nepătimirii, care, după 
cum vom vedea, face deplină puterea deosebirii!” și duce la desăvârșita 
cunoaștere de sine. Câtă vreme este bântuit de patimi, judecata omului este 
strâmbă. Mai ales dacă este biruit de slava deșartă și de mândrie, el „repede 
vede păcatul altuia, dar este zăbavnic în a-și cunoaște propriile-i păcate”, 
după cum arată Sfântul Vasile." Or, așa cum am văzut, sporirea 
duhovnicească atârnă de recunoașterea propriilor păcate; de altfel, Sfinţii 
Părinţi înțeleg prin cunoaștere de sine „a-ţi cunoaște păcatul”. În general însă 
toate patimile întunecă și strâmbă judecata omului, îi slăbesc puterea de a 
deosebi binele de rău, îl împiedică să vadă ceea ce cu adevărat îi este de folos 
și-l lipsesc de „cunoașterea sigură a voii dumnezeiești în orice timp și loc și 
lucru”.!* De aceea, spune Avva Zenon, omul nu se poate „încrede în sine” și 
„nu-și poate fi singur de folos”."3 Avva Dorotei învață, în acest sens: „Aflându- 
te în starea celui supus, niciodată să nu crezi inimii tale. Căci vechile 


4 Cuvântări, 1, 19. 

5 Ibidem, 20. 

& Scara, l, 13. 

7 Cele oo de capete... 14. 

8 Cuvânt despre trezvie și păzirea inimii. 

9 Cf. Sf. Vasile cel Mare, Omilii la Hexaemeron, LX, 6 („„Da, într-adevăr, lucrul cel mai greu 
dintre toate pare a fi să te cunoști pe tine însuţi”). 

10 Cf. Sf. loan Scărarul. Scara, XXVI, 1. 

1 Omilii la Hexaemeron, IX, 6. 

12 Sf. loan Scărarul, Scara, XXVI, 1. 

13 Apoftegme, N 509-510. 


împătimiri te orbesc”;4 „nicicând să nu ne încredem în inima noastră, căci 
ceea ce este strâmb, chiar și pe cele drepte le strâmbă din pricina 
împătimirii”."5 Luându-se după propria sa minte, omul nu se vede nici pe 
sine, nici nu știe ce cale să ia și în orice clipă se poate rătăci. Sfântul Nichifor 
din Singurătate scrie astfel: „De aceea trebuie căutat un povăţuitor 
neînșelător, ca din învățătura și pilda aceluia să învăţăm cele ce cad la dreapta 
și la stânga atenţiei (...). Scoțându-le pe acestea la iveală, el ne arată în chip 
neîndoielnic calea duhovnicească și așa o vom străbate cu ușurință” .16 

Nevoia unui părinte duhovnicesc este cu atât mai mare cu cât omul 
se află în primejdia de a umbla după voia sa, care, în starea păcătoasă în care 
se află el, nu face decât să se împotrivească voii lui Dumnezeu. „Dacă omul 
nu înfățișează toate ale sale - spune Avva Dorotei - mai ales dacă vine de la 
o obișnuinţă și de la o vieţuire rea, diavolul găsește în el o voie și o pornire 
spre îndreptăţire, și prin ea îl va răpune (...) Căci atunci când ţinem la voia 
noastră (...), atunci noi înșine uneltim împotriva noastră cu viclenie, 
convingându-ne că un lucru e bun și nu ne dăm seama că ne pierdem. Căci 
cum putem cunoaște voia lui Dumnezeu, sau să o căutăm pe ea, când ne 
încredem în noi înșine și ținem la voia noastră?”.'7 Dându-se în grija unui 
duhovnic, omul poate să-și biruiască voia sa, care, după spusa Avvei Pimen, 
este „zid de aramă între el și Dumnezeu și piatra care bate împotrivă”.18 Tot 
astfel, va dobândi omul smerenia. Sfântul loan de Gaza scrie în acest sens: 
„Cel care cugetă să facă ceva bun după mintea sa, fără a-i întreba pe Părinţii 
cei duhovnicești, se află în afară de Lege și nu face cele după dreptate. 
Dimpotrivă, cel care pe toate le face cu întrebare, acela împlinește Legea și 
Prorocii, căci e semn de smerenie să întrebi (ce se cuvine să faci). Și se face 
acesta următor al lui Hristos, Care S-a smerit, chipul robului luând. Căci după 
adevăr se spune că omul fără povăţuitor își este sieși dușman”.!9 

De părinte duhovnicesc are nevoie și cel care vrea să sporească în 
nevoință, din pricina necunoașterii curselor și primejdiilor care-l pândesc la 
tot pasul și mai ales a mijloacelor prin care poate să se ferească de ele sau să 
le înfrunte. De aceea, Avva loan de Gaza da acest sfat: „Întreabă pe Părinţii 
duhovnicești și fă cum ţi-or spune. Nu urma judecății tale, ca să nu te 
primejduiești prin neștiință”.22 „Așadar, fiule - spune Sfântul Marcu Ascetul 
—, cine vrea să ia crucea și să-L urmeze pe Hristos, prin neîncetata cercetare 


14 Epistole, B, 4. 

15 Sentinţe, 2. 

16 Despre trezvie și paza inimii. 

17 Învățături de suflet folositoare, V, 2. 
18 Pateric, Pentru Avva Pimen, 54. 

'9 Apoftegme, N m. 

29 Scrisori duhovnicești, 702. 


a gândurilor din sine (...) și prin întrebarea slujitorilor lui Dumnezeu, care 
sunt de același suflet și de același gând și care poartă aceeași luptă, trebuie 
să-și sporească, înainte de toate, cunoștința și înțelegerea. Aceasta din 
motivul ca nu cumva, neștiind pe unde și cum umblă, să călătorească în 
întuneric, lipsit de lumina sfeșnicului. Căci cel care călătorește după 
socoteala sa, fără cunoștința evanghelică și fără călăuzirea cuiva, de multe se 
împiedică și cade în multe gropi și curse ale celui rău, mult rătăcește și prin 
multe primejdii trece și nu știe la ce ţintă va ajunge”. „Atunci poartă 
războiul mai ușor și îl cunoaște mai bine - spune în continuare -, dacă va fi 
cu luare-aminte la sine însuși (...) și se va sili să fie împreună cu Părinţi 
duhovnicești încercați, lăsându-se înțelepțit și călăuzit de ei. Căci e 
primejdios lucru a fi cineva singur, fără martori, a se călăuzi după voia sa și a 
conviețui cu cei neîncercaţi în războiul duhovnicesc. Unii ca aceștia sunt 
biruiți de alte feluri de războaie. Căci multe sunt meșteșugirile păcatului și se 
ţin bine ascunse; și felurite curse și-a întins vrăjmașul pretutindeni. De aceea, 
dacă e cu putință, e bine să te silești și să te străduiești a fi sau a te întâlni 
neîncetat cu bărbaţi cunoscători. În felul acesta, deși nu ai tu însuţi făclia 
adevăratei cunoștințe, fiind încă nedesăvârșit cu vârsta duhovnicească și 
prunc, dar însoțindu-te cu cel ce o are, nu vei umbla în întuneric, nu te vei 
primejdui de lațuri și de curse și nu vei cădea între fiarele lumii spirituale, 
care pândesc în întuneric și răpesc și ucid pe cei ce umblă întru el fără făclia 
duhovnicească a cuvântului dumnezeiesc” .22 

Dată fiind mulțimea fără de număr a acestor primejdii, fără 
îndrumare căderile sunt de neînlăturat și adesea fără putință de ridicare și 
îndreptare. Căci, aşa cum spune Ecclesiastul: „Vai de cel singur care cade și 
nu este cel de-al doilea ca să-l ridice” (Eccl. 4, 10). Avva Dorotei spune și el: 
„În Pilde se zice: «Cei ce n-au cârmuire, cad ca frunzele, iar mântuirea este 
întru sfat mult» (Pilde n, 14). Luaţi seama, fraților, la înțelesul cuvântului, 
luați seama la ce ne învaţă Sfânta Scriptură. Ne îndeamnă să nu ne încredem 
în noi înșine, să nu ne socotim pe noi înșine înţelepţi, să nu credem că putem 
să ne cârmuim pe noi înșine. Avem nevoie de ajutor; avem nevoie de cel ce 
ne cârmuiește după Dumnezeu. Nimic nu e mai jalnic, nimic nu e mai 
pierzător, decât să nu avem pe cineva care să ne povățuiască pe calea lui 
Dumnezeu (și să cădem ca frunzele)”.%3 Și într-adevăr - după cum arată 
Sfântul Grigorie de Nyssa - mulţi s-au amăgit și au căzut, lipsindu-le 
îndrumarea cuvenită.24 

Deci nu numai „cei începători”, așa cum s-ar putea crede, au nevoie 


21 Epistolă către Nicolae Monahul, 5. 
22 Ibidem, u. 

23 Învăţături de suflet folositoare. V, 1. 
24 Despre feciorie, XXIII, 3. 


de o asemenea călăuzire, ci și „cei sporiţi”. Astfel, Sfântul Maxim scrie că 
„înțeleptului nu-i apar (înțelepte) cuvintele sale, ci când i se va părea că e mai 
sigur că sunt adevărate și bune, atunci se va încrede mai puţin în judecata lui. 
El ia pe alţi înţelepţi ca judecători ai cuvintelor și gândurilor sale, ca «să nu 
alerge sau să nu fi alergat în deșert» (Gal. 2, 2)”.% Într-adevăr, primejdia de a 
se rătăci sau de a cădea este cu atât mai mare cu cât omul a sporit mai mult 
în viaţa duhovnicească. Laţurile și cursele vrăjmașilor se înmulțesc și sunt tot 
mai viclene atunci când omul se apropie de sfârșitul alergării, iar căile pe care 
ajunge să umble îi sunt din ce în ce mai puţin cunoscute, pentru că sunt din 
ce în ce mai străine de obișnuitele căi ale acestei lumi. Fără ajutorul unui 
părinte duhovnicesc încercat și iscusit, care cunoaște drumul, pentru că l-a 
străbătut el însuși, și știe și primejdiile, omul nu poate ajunge la capătul 
doririlor. Sfântul loan Scărarul arată astfel că mulţi, „voind să facă o cale 
lungă”, „pe la mijlocul ei fie s-au primejduit, fie s-au întors, aflându-se 
nepregătiți pentru greutăţile ei”, din pricina unei îndrumări nepotrivite.2€ 

Numai prin ascultarea față de un Bătrân poate omul călători până la 
capăt, „fără primejdie și fără rătăcire pe calea Părinţilor”,?7 singura cale care- 
| duce pe om la desăvârșire, după cum spune în mai multe rânduri Sfântul 
loan Casian: „Dacă vrem în fapt să ajungem la o adevărată desăvârșire a 
virtuților, trebuie să-i urmăm pe acei dascăli și îndrumători, care au 
dobândit-o și cercat-o în mod real, nu imaginându-și-o în discuţii fără miez; 
ci ei vor putea să ne înveţe și să ne călăuzească spre această desăvârșire, 
indicându-ne drumul cel mai sigur pe care să ajungem acolo”;$ „Domnul nu 
arată calea desăvârșirii niciunuia dintre cei ce disprețuiesc învățătura și 
așezămintele Bătrânilor de la care au ce învăţa, nesocotind aceste cuvinte pe 
care ar trebui să le respecte cu sfinţenie: «Întreabă pe tatăl tău și-ţi va da de 
știre, întreabă pe bătrâni, și-ţi vor spune» (Deut. 32, 7)”.29 


Bătrânul este un părinte (affac) duhovnicesc. Aceasta înseamnă că 
între el și cel pe care-l îndrumă nu se stabilesc relații de felul celor dintre 
maestru și discipol, ci de felul celor care există între un tată și fiul său.30 
Arhetipul acestora este relația dintre Tatăl ceresc, „Tatăl Domnului nostru 
lisus Hristos, din Care își trage numele orice neam în cer și pe pământ” (Efes. 
3, 14-15), și oameni, care sunt fiii Săi adoptivi. Adică, legătura dintre părintele 
duhovnicesc și fiul său duhovnicesc este o legătură de iubire 


25 Capete despre, dragoste, III, 58. 

26 Către Păstor, VII, 33. 

27 Avva Dorotei, Epistole. B, 4. 

28 Așezămintele mănăstirești, XII, 15. 

29 Convorbiri duhovnicești, II, 15. 

3% Cf. Sf. loan Scărarul, Către Păstor, XII, 56, 57. 


reciprocă.3'Aceasta înseamnă că menirea duhovnicului nu este, ca cea a 
maestrului, numai de a instrui. Părintele duhovnicesc, așa cum de altfel arată 
și numele, are rostul de a-l naște întru duh pe ucenic, de a-l face să se nască 
„de sus”,32 de a-l ajuta să crească până la măsura bărbatului desăvârșit în 
Hristos, așa cum le spune Apostolul fiilor săi duhovnicești: „O, copiii mei, 
pentru care sufăr iarăși durerile nașterii, până ce Hristos va lua chip în voi!” 
(Gal. 4, 19). Rostul lui, deci, nu este unul speculativ, ci activ. 

Acest rost activ se manifestă în îngrijirile concrete pe care le dă fiului 
său duhovnicesc, care, bolnav fiind, vine la el ca să se tămăduiască. Fiindcă 
părintele duhovnicesc este cu adevărat o călăuză% care nu dă indicaţii 
abstracte, teoretice. El nu arată pe o hartă dinainte făcută care este calea cea 
bună; el însuși călătorește cu fiul său duhovnicesc, purtându-l pe umerii săi;34 
îl îndrumă pas cu pas, ferindu-l de rătăcire; îl ajută să vadă primejdiile și să le 
înfrunte, să treacă peste stavile și să străbată până la capăt fiecare dintre 
etapele acestui drum. Or, principalele stavile în calea înaintării duhovnicești 
sunt patimile, care, așa cum am arătat, sunt de fapt boli ale sufletului. De 
aceea, pentru că-l ajută să scape de ele, rolul duhovnicului este în chip 
fundamental terapeutic.35 Lucrarea duhovnicului este socotită de Sfinții 
Părinți drept lucrare de lecuire a sufletelor, întru totul asemănătoare cu cea 
de tămăduire a trupurilor, și adeseori în scrierile ascetice duhovnicul este 
numit „doctor duhovnicesc”, fie, direct, „doctor”,37 sau contextul ni-l arată în 
chip limpede ca atare.38 Sfântul Atanasie al Alexandriei spune despre Sfântul 


31 Cf. ibidern, Il, 14. 

32 Cf. Sf. Nichita Stithatul, Cele 300 de capete, IL, 54. 

33 Cf. Sf. loan Scărarul, Scara, |, 18. 

34 Idem, Către Păstor, XIV, 92. 

35 Cf. Idem, Scara, |, 14. 

36 Asemănarea dintre ele este pe larg dezvoltată de către Sf. Grigorie de Nazianz, 
Cuvântări, LI, 13-33. 

37 Această numire este constantă în Scara Sfântului loan Scărarul (|, 19, 33, 34; IV 6, 13, 14, 
68. 69, 77, 79, 103, 127; VIII, 35; XXIII, 1; XXVI, n, 21), şi încă și mai des în epistola sa Către 
Păstor (4, 13, 14, 21, 23, 26, 35, 48, 88). A se vedea, în afara referinţelor care urmează: Sf. loan 
Casian, Așezămintele mănăstirești, XII, 20, Sf. Ciprian al Cartaginei, Despre cei căzuți de la 
credinţă, 14. Sf. Grigorie de Nazianz, Cuvântări, II, passim. Sfinţii Varsanufie și loan, Scrisori 
duhovnicești, 62, 269. În Typikon-ul mănăstirii Prodromul întâlnim această formulare 
caracteristică: „Voiesc ca în mănăstire să se afle părinți duhovnici, pentru ca fiecare să-i 
descopere celui pe care îl va alege loviturile și rănile sale, potrivit tradiţiei sfintelor canoane, 
pentru a primi îngrijirile cuvenite fiecăreia în parte de la doctorii cei duhovnicești (...). Căci 
este de mare folos să ai doctor în apropiere” (Le Typikon du monstere du Prodrome, cap. 13, în 
Byzantion, 12, 1937, p. 50). 

38 Patericul, Pentru Avva Nistero, 1. Chiril de Scythopolis, Viaţa Sfântului Eftimie, XIX. 
Istoria monahilor din Egipt, loan de Lycopolis, 64. Sf. loan Scărarul, Scara, IV, 131; XXVI, 20; 


Antonie cel Mare că era „dăruit de Dumnezeu în întregime Egiptului ca un 
doftor”.39 Avva Ammona spune că îndeobște Părinţii pustiei „de Dumnezeu 
au fost trimiși în mijlocul oamenilor, întăriți fiind în virtute, ca să-i vindece 
de bolile lor”, căci „erau doctori ai sufletelor și putere aveau să le tămăduiască 
de boli”.4* Sfântul Antonie cel Mare spune și el la fel: „Părinţii din vechime 
au fugit în pustie ca să se tămăduiască, și s-au tămăduit; și făcându-se doctori 
iscusiţi, s-au aplecat cu dragoste spre cei care erau bolnavi, și i-au vindecat”. 
Sfântul loan Gură de Aur arată că monahul încercat „ajunge să-l vindece cu 
totul” pe cel care vine la el ca să-i ceară ajutorul.? Sfântul loan Scărarul spune 
că „cei bolnavi vor afla leacul tămăduitor prin purtarea de grijă a lui 
Dumnezeu și prin iscusința doftorilor duhovnicești” și vorbește de „cei 
tămăduiți de patimile sufletești prin îngrijirea doctorilor”.44 Tot el îndeamnă: 
„Dezgolește-ţi rana în fața doftorului”,4% căci „rari sunt cei ce se tămăduiesc 
fără doftor”.46 Sfântul loan de Gaza îi spune unuia care-i cerea sfatul: 
„Primește-i (pe sfinți)... ca cel ce, fiind bolnav, are nevoie de doctor. Și 
folosește-te de ei, până te va duce Dumnezeu la cele desăvârșite”.+7 Sfântul 
Grigorie de Nazianz vorbește despre preoţii care au luat jugul duhovniciei ca 
despre niște doctori „cărora li s-a încredințat îndeplinirea slujirii de a 
tămădui”,48 adăugând că „noi, preoții, împreună lucrăm și împreună slujim 
această medicină (duhovnicească)”.49 Unii Părinţi ei înșiși se prezintă, fie 
limpede, fie lăsând să se înțeleagă aceasta, ca doctori duhovnicești.5* Găsim 
astfel de exemple la cei vechi, mai înainte chiar de apariția creștinismului; 
astfel, Filon Alexandrinul ne spune despre membrii unei comunităţi ascetice 


Către Păstor, 9, 14. Rânduiala Sfântului Mammas, cap. 29 (citat de I. Hausherr, Direction 
spirituelle en Orient autrefois, Rome, 1955, p. 114). Typicon-ul de la Evergetis, cap. 17 („Tu, 
duhovnice, (...) dă celor bolnavi sănătate”) (apud ibidem, p. 142). 

39 Viaţa Cuviosului Părintelui nostru Antonie, LXXXVI. Sf. Macarie spune despre el: „lată- 
] pe doctorul și vindecătorul meu” (Vertus de saint Macaire, ed. Amelineau, p. 121). 

40 Apoftegme, N 603. 

+ Epistole, XII, 2. 

42 Apologia vieții monahale, II, 8. 

43 Scara, VIII, 28. 

44 Ibidem, |, 14. 

45 Ibidem, IV, 56. 

46 Ibidem, 6. 

47 Scrisori duhovnicești, 457. 

48 Cuvântări, II, 22. 

49 Ibidem, 26. 

50 Cf, de pildă, loan Moshu, Livada duhovnicească. 78, unde vedem cum egumenul loan îi 
spune unuia dintre cei care veniseră să-l vadă: „După cum sunt multe păcate, tot așa sunt și 
multe leacuri pentru ele. Dacă vrei să te tămăduiești, spune toate câte ai făcut, fără să ascunzi 
ceva, și, cu ajutorul lui Dumnezeu, îți voi da leacul care-ţi trebuie”. 


că-și spuneau „terapeuţi”: „Că acești filosofi au ales cele bune” - scrie Filon — 
„se vădește cu ușurință prin numele pe care-l poartă: therapeutes - bărbaţii — 
și therapeutrides - femeile; cu adevărat acesta este numele lor, mai întâi 
pentru că lucrarea vindecătoare cu care se îndeletnicesc este superioară 
medicinei practicate în orașele noastre, care nu tratează decât trupurile, în 
timp ce aceasta îngrijește și sufletele căzute pradă bolilor greu de tămăduit 
pe care mulțimea nenumărată a patimilor și a celorlalte rele le aduce asupra 
lor”.5 lar ei își dau acest nume nu numai pentru că încearcă prin viața 
virtuoasă pe care o duc să se vindece de propriile boli sufletești, ci și pentru 
că, așa cum arată Eusebiu de Cezareea, „ei îngrijesc și vindecă sufletele celor 


care vin la ei”.52 


Grija duhovnicească de celălalt și îndrumarea lui nu sunt ușor de 
împlinit. Alcătuirea din multe laturi a sufletului omenesc, însăși firea lui 
deosebită; înălțimea țintei spre care alergăm; caracterul tainic și greu de 
cunoscut din afară al realităților duhovnicești despre care ni se vorbește, ca 
și natura luptei pe care o avem de dus împotriva unor dușmani cumpliți și 
nevăzuțţi, sunt tot atâtea motive pentru care medicina duhovnicească este o 
artă și o știință mult mai dificilă decât vindecarea trupurilor. După cum arată 
Sfântul Grigorie de Nazianz: „Într-adevăr, îndrumarea sufletelor este arta 
artelor și știința științelor,53 pentru că omul este cea mai tainică făptură. E 
ușor să înțelegem aceasta, dacă vom compara tămăduirea sufletelor cu 
medicina, care se ocupă de îngrijirea trupurilor. Dacă stai să te gândești cât 
de grea și trudnică este aceasta din urmă, îți dai seama că medicina pe care 
noi o practicăm cere cu mult mai multă trudă și este cu mult mai de preţ, 
dată fiind natura obiectului ei, știința și priceperea de care ai nevoie pentru 
a o practica, ca și măreția țintei spre care se îndreaptă toate aceste străduinţe. 
În primul caz, ne îngrijim de trup, adică de o materie stricăcioasă și 
trecătoare, menită dintru început să se desfacă în cele din care a fost făcută, 
potrivit firii ei (...) Când e vorba despre cealaltă, grija se îndreaptă spre suflet, 
care vine de la Dumnezeu, care este dumnezeiesc,5 care este părtaș al slavei 


51 Despre viața contemplativă, 2. 

52 Istoria bisericească, II, 17, 3. 

53 Sf. Nil Ascetul, arătând că „dintre toate lucrurile cel mai greu este grija de suflete”, o 
numește și el „meșteșugul meșteșugurilor (arta artelor)”. (Cuvânt ascetic foarte trebuincios și 
folositor,21-22, PG 79, 748C-749B). 

54 Sf. Grigorie de Nazianz nu vrea prin aceasta să spună că sufletul este dumnezeiesc prin 
natura lui, concepţie străină de creștinism. Precizarea pe care o face îndată după aceasta arată 
de altfel că această afirmaţie se situează în contextul ortodox: sufletul, ca și trupul de altfel, 
este menit a fi îndumnezeit prin har, să devină dumnezeiesc prin participare. A se vedea 
comentariul Sf. Maxim Mărturisitorul în Ambigua, 7, prin care sunt criticați origeniștii care au 


celei cerești și care tinde spre ea și râvnește s-o redobândească”.55 „Să mai 
adăugăm și acest motiv: adesea medicina trupurilor se îngrijește mai puţin 
de cele dinlăuntru, lucrarea ei privește mai mult cele ce se văd în afară; în 
vreme ce grija și zelul nostru se îndreaptă spre cercetarea omului ascuns în 
adâncul inimii și ne luptăm împotriva unui dușman care duce cu noi un 
război lăuntric nevăzut”.5€ „Acestea sunt rațiunile pentru care noi socotim 
lucrarea noastră de tămăduire cu mult mai trudnică decât cea care se practică 
atunci când se are în vedere trupul, și din această pricină ea este și de mai 
mare preț'.57 

Cu toate că mulți se cred în stare să împlinească o asemenea lucrare, 
greutatea ei face ca adevărații duhovnici să fie foarte rari,5% pentru că 
primejdia amăgirii este foarte mare atâta vreme cât nu s-a ajuns la 
nepătimire.59 Și de aceea, în acest domeniu pot fi „mulți dascăli mincinoși și 
înșelători”.60 

Pentru a fi cu adevărat călăuză și tămăduitor duhovnicesc, trebuie ca 
duhovnicul să țină „învăţăturile cele sănătoase”, altfel spus să fie desăvârșit 
ortodox (adică drept-credincios),% iar în lucrarea sa de vindecare a sufletelor 
să urmeze cu credincioșie învățătura Părinților din vechime.*2 Cu privire la 
acest subiect, Sfântul Grigorie de Nyssa spune: „După cum oamenii au 
dobândit prin experiență cunoștințe medicale altădată necunoscute, iar în 
urmă faptele le-au întărit unele observaţii, astfel încât ceea ce este de folos și 
ceea ce dăunează, cunoscute ca atare prin mărturia experienței, au pătruns 
în cărțile după care se studiază această știință, iar observaţiile înaintașilor 
sunt folosite de urmași drept precepte; și după cum astăzi cel care vrea să se 
aplece asupra acestei arte nu este nevoit să judece prin propria sa experiență 
eficacitatea leacurilor, și așa să vadă dacă este dăunător sau tămăduitor, ci, 
după ce a dobândit de la altul cunoștințele sale, practică el însuși această artă, 
vindecând pe mulți; tot așa este și cu arta de a tămădui sufletele, adică cu 


filosofia,6 prin care învăţăm știința vindecării tuturor patimilor de care 


căutat să folosească această formulă în favoarea concepţiei lor străine de duhul Ortodoxiei. 

55 Cuvântări, |, 16-17. 

56 Ibidem, 19. 

57 Ibidem. 

58 Cf. Apoftegme, Eth. Coll., 13, 6. 

59 Cf. Evagrie, Antireticul, Slava deșartă, 9. 

60 Cele 225 de capete, |, 49. 

6. Cf. Sf. loan Scărarul, Către Păstor, XIV, 96. 

62 Cf. Sf. Simeon Noul Teolog, loc. cit. Cele 100 de capete ale lui Calist și Ignatie Xanthopol, 
14. 

i Asupra sensului creștin pe care Sfinţii Părinţii, îndeosebi Părinţii capadocieni și Sf. loan 
Gură de Aur, îl dau cuvântului „filosofic”, a se vedea A.-M. Malingrey, „Philosophia”, Etude d'un 


suferă sufletul: nu prin păreri lipsite de orice temei sau prin presupuneri se 
dobândește cunoașterea în această știință, ci prin ucenicie pe lângă cel care 
și-a câștigat această destoinicie printr-o îndelungată și bogată cercare a 
lucrurilor”.64 

Aceasta însă nu este de ajuns. Părintele duhovnicesc trebuie nu 
numai să ducă o viață pe măsura învățăturilor sale,65 ci să fie și experimentat. 
Așa cum spune Sfântul Simeon Noul Teolog: „să nu te dai în seama unui 
învăţător neîncercat (...), ca nu cumva în loc de petrecerea evanghelică să o 
înveţi pe cea drăcească”.6 Iar Sfântul loan Casian, așa cum am arătat și mai 
înainte, dă acest sfat: „Dacă vrem în fapt să ajungem la o adevărată 
desăvârșire a virtuților, trebuie să-i urmăm pe acei dascăli și îndrumători care 
au dobândit-o și experimentat-o în mod real, nu imaginându-și-o în discuţii 
fără miez”.67 Învățătura primită de duhovnic de la Bătrâni trebuie să fie ea 
însăși pusă în lucrare; el trebuie să câștige însăși lucrarea duhovnicească a 
acelora, ducând, sub îndrumarea lor, o vieţuire întru totul asemănătoare cu 
a lor.6 Îndrumat de aceia, duhovnicul trebuie ca el însuși să fi străbătut până 
la capăt calea pe care are datoria să-i călăuzească pe fiii săi duhovnicești.69 
Trebuie ca el însuși să fi înfruntat primejdiile, să fi ocolit cursele și să fi trecut 
peste stavilele ivite pe cale;70 căci, după pilda lui Hristos, numai „prin ceea ce 
a pătimit” și „fiind el însuși ispitit” poate duhovnicul „celor ce se ispitesc să 
le ajute” (Evr. 2, 18). Mai înainte de a voi să poruncească altora, trebuie să-și 
pună în rânduială propria casă, așa cum arată Apostolul: „Căci dacă nu știe 
cineva să-și rânduiască propria lui casă, cum va purta grijă de Biserica lui 
Dumnezeu?” (1 Tim. 3,5). Trebuie să dobândească el însuși toate virtuțile și 
însușirile la care sunt datori să ajungă fiii săi duhovnicești.7 Într-un cuvânt, 
trebuie ca doctorul cel duhovnicesc să se fi vindecat mai întâi pe sine și să fie 
cu totul sănătos, pentru ca lucrarea sa vindecătoare să dea roade.7? „Dacă în 


groupe de mots dans la litterature grecque des Presocratiques au IV-e siecle apres ].-C., Paris, 
1961, p. 207 ș.u. 

64 Despre feciorie, XXIII, 2. 

65 Cf. Cele zoo de capete ale lui Calist și Ignatie Xanthopol, 14. 

66 Cele 225 de capete..., |, 48. 

67 Așezămintele mănăstirești, XII, 15. 

68 Cf. sf. Simeon Noul Teolog, Cateheze, XIV, 5-13. 

69 sf. loan Scărarul aseamănă drumul pe care-l are de străbătut părintele duhovnicesc, ca 
să ajungă vrednic să-i călăuzească pe fraţii săi, cu viața lui Moise, care a avut de înfruntat rând 
pe rând tot felul de primejdii și stavile, până să ajungă să scoată poporul lui Dumnezeu din 
robie (cf Către Păstor, 98). 

79 Cf. Sf. Nichifor din Singurătate, Despre trezvie și paza inimii. 

7! Cf. Sf. loan Scărarul, Către Păstor, III, 15. 

72 Cf. Evagrie, Antireticul, Slava deșartă, 9. Sf. loan Scărarul, Scara, IV, 6; Către Păstor, 13. 


casa ta domnesc dezordinea și neorânduiala, cei pe care-i conduci îți vor 
spune, pe bună dreptate: «Doctore, vindecă-te pe tine însuţi». Să ne 
vindecăm, deci, mai întâi pe noi înșine”, scrie Sfântul Vasile cel Mare.% Căci 
așa cum învaţă Însuși Hristos: „Dacă orb pe orb va călăuzi, amândoi vor cădea 
în groapă” (Mt. 15, 14; cf. Lc. 6, 39) și „cum vei zice fratelui tău: Lasă să scot 
paiul din ochiul tău!, și iată, bârna este în ochiul tău? Făţarnice, scoate întâi 
bârna din ochiul tău, și atunci vei vedea să scoţi paiul din ochiul fratelui tău” 
(Mt. 7, 4-5; Le. 6, 42). În acest sens, Sfântul Nil Ascetul îi înfierează pe 
asemenea fățarnici: „Cum îndrăznesc aceștia, care nu pot deosebi nici măcar 
păcatele văzute, pentru că praful din lupta cu patimile întunecă încă judecata 
lor, să ia asupra lor supravegherea altora și să tămăduiască pe alții, până ce 
nu și-au tămăduit încă patimile lor și încă nu pot, pe temeiul biruinţei lor, să- 
i călăuzească pe alții de asemenea la biruință”.7+ Dimpotrivă, așa cum arată 
Sfântul loan Scărarul, cei care, căzuţi în tot felul de boli, s-au străduit să se 
vindece, „după însănătoșire vor fi tuturor doctori și luminători, sfeșnice și 
povăţuitori, învățând chipurile de vindecare ale fiecărei boli și izbăvind pe cei 
ce vor cădea, prin încercarea (experienţa) lor”.75 Sfântul Antonie spune și el 
că „Părinţii cei de demult, când mergeau în pustie, întâi se vindecau pe sine 
și, făcându-se doctori aleși, vindecau și pe alţii”.76 lar Avva Ammona, 
pomenindu-i pe „Părinţii cei din vechime, care erau doctori ai sufletelor și 
puteau să le tămăduiască de boli”, arată că „erau trimiși (la oameni) după ce 
se vindecau mai întâi de bolile lor”, și că ar fi fost cu neputinţă să fie trimiși 
dacă încă ar mai fi bolit.77 Așa că, în concluzie, putem spune odată cu Sfântul 
loan Scărarul că „doctor este cel ce are trupul și sufletul nebolnave, neavând 
nevoie de nicio doctorie pentru ele”.78 Dacă cineva se socotește pe sine doctor 
duhovnicesc fără să corespundă acestei definiţii, va cădea el însuși în boli încă 
și mai grele.79 Sfântul Isaac arată că mulți, voind să-i înveţe pe alții, „s-au 
omorât pe ei înșiși (...). Pentru că erau încă bolnavi cu sufletul și nu s-au 
îngrijit de sănătatea sufletelor lor, ci s-au predat pe ei înșiși mării lumii 
acesteia, pentru a tămădui sufletele altora, ei înșiși fiind încă bolnavi, și și-au 


Sf. Grigorie de Nazianz, Cuvântări, II, 13. 
73 Omilii despre facerea omului, |, 19. Cf. Sf. loan Casian, Așezămintele mănăstirești, VIII, 


74 Cuvânt ascetic foarte trebuincios și folositor, 23, PG 749C-752A. 

75 Scara, XXVI, n. 

76 Patericul, Pentru Avva Antonie, 3. 

77 Scrisori, IV, 2. 

73 Către Păstor, |, 4. 

79 Cf. Evagrie, Cuvânt despre rugăciune, 25 („Vezi ca nu cumva, părând că vindeci pe altul, 
să fii tu însuţi netămăduit”). Sf. Isaac Sirul, Cuvinte despre nevoință, 58 („Cel bolnav cu sufletul, 
dar care îndreaptă pe soţii lui, e ca un om cu ochii orbi ce arată calea altora”). 


pierdut sufletele lor, căzând din nădejdea în Dumnezeu. Căci slăbiciunea 
simțurilor lor nu se putea întâlni cu flacăra lucrurilor, care obișnuiește să 
sporească tăria patimilor, și să li se împotrivească”.5 De aceea el învață că 
„dacă omul simte (...) că vrând să vindece pe alţii își pierde sănătatea sa (...), 
trebuie să-și aducă aminte de cuvântul apostolic care zice că «hrana tare este 
a celor desăvârșiţi» (Evr. 5, 14) și să se întoarcă la cele dinainte ale sale, ca să 
nu audă spunându-i-se: «Doctore, vindecă-te pe tine însuţi» (Lc. 4, 21). Să se 
judece, deci, pe sine însuși și să-și păzească buna lui deprindere (...)”, căci 
„este el însuși bolnav și are nevoie mai mult ca ei de doctorie”;8! „Și abia când 
își va vedea sufletul său sănătos, să caute să folosească și pe alții și să-i 
tămăduiască prin sănătatea lui”.82 

Riscul de a-și înrăutăţi propria stare și de a-și spori patimile, la care 
se supune cel ce încearcă să-i vindece pe alții înainte de a se fi vindecat pe 
sine, ține mai ales de faptul că rolul de călăuză și tămăduitor duhovnicesc 
face să se nască și să crească două mari și rele patimi, slava deșartă8 și 
mândria, aceasta din urmă, așa cum am văzut, ducând adeseori la căderea 
celor sporiți. 

Pe de altă parte, cel care nu este el însuși deplin sănătos poate fi 
repede prins sau cel puţin atins de bolile altora. De aceea Sfântul Isaac Sirul 
învaţă astfel: „Hrana tare - a părinţiei duhovnicești — este a celor sănătoși, 
care au simţurile deprinse și pot primi orice hrană, adică ispitele tuturor 
simțurilor, fără să-și vatăme inima prin întâlniri, datorită deprinderii în 
desăvârșire”.84 lar Sfântul Simeon Noul Teolog arată că numai sfinţii pot 
rămâne neatinși și cu totul netulburaţi de patimile pe care le îngrijesc: 
„Gândul sfinților, chiar dacă se pleacă asupra patimilor înnoroiate și 
rușinoase, nu se întinează; căci mintea lor este goală și străină de orice poftă 
pătimașă. Și chiar dacă ar vrea cândva să intre în considerarea unor astfel de 
lucruri, nu o fac pentru altceva decât ca să observe și să afle mișcările și 
lucrările împătimite ale patimilor, și de aici să înțeleagă cauzele lor și prin ce 
fel de leacuri se șterg ele, precum auzim că fac și medicii și am auzit despre 
cei din vechime: căci aceștia disecau cadavrele morţilor ca să înțeleagă poziția 
trupului ca, ajungând să cunoască de aici organele interne ale oamenilor vii, 
să încerce să vindece în alții suferințele nevăzute. Așa lucrează negreșit și 
medicul duhovnicesc care vrea să tămăduiască cu experiență patimile 


sufletului”.85 


80 Cuvinte despre nevoință, 23. 

51 jbidem, 56. 

82 Ibidem. 

8 Evagrie subliniază această legătură (Antireticul, Slava deșartă, 9). 
84 Cuvinte despre nevoinţă, 56. 

55 Discursuri etice, VI, 258. 


Cel care voiește să-i tămăduiască pe ceilalți fără a fi el însuși deplin 
sănătos nu numai că-și sporește propriile boli, ci, după cuvântul unui Sfânt 
Părinte, „le face boala și mai grea”86 celor pe care îi îngrijește în chip 
nesocotit. Căci neștiind din proprie experiență nici ce este cu adevărat 
sănătatea, nici care este adevărata natură a bolilor, nu poate să dea decât 
sfaturi rele și leacuri amăgitoare, care-i duc pe oameni la rătăcire, iar nu la 
sănătate; fiind el însuși rob patimilor, este lipsit de curăţie, singura prin care 
se ajunge la cunoașterea limpede a inimii și la vederea bolilor ei; și de aceea 
nu poate da sufletului bolnav leacul folositor. Sfântul Grigorie de Nazianz 
spune, cu privire la aceasta: „în tămăduirea bolilor, așa cum o facem noi, unul 
și același leac nu este întotdeauna și pentru toţi la fel de folositor (...). 
Socotesc că aceasta ţine de împrejurări, de faptele în sine și de cât îngăduie 
firea celor pe care-i tratăm. A cuprinde toate aceste elemente cu cea mai mare 
precizie, pentru a întocmi un tratat al acestui soi de medicină, este cu 
neputinţă, oricât de mari ar fi strădania și inteligenţa puse în slujba unei astfel 
de încercări; faptele și experiența duc la învățarea acestei medicini și-l fac 
priceput pe doctor”.87 Or, este foarte important ca doctorul să fie sigur pe 
sine și experiența lui corectă, căci „în acest domeniu, a înclina într-o parte 
sau în alta, din greșeală sau din neștiință, duce la primejdia deloc mică, și 
pentru cel care vrea să dobândească (această știință), și pentru cei pe care-i 
îndrumă, de a cădea în păcat”.88 

Este limpede, deci, că cea dintâi condiţie a exercitării paternităţii 
duhovnicești este deplina sănătate sufletească. Așa cum reiese din cele 
arătate până aici și după cum vom vedea din cele următoare, aceasta este 
totuna cu a spune că, pentru a-și putea îndeplini așa cum se cuvine sarcina 
de călăuză și vindecător, părintele duhovnicesc trebuie să fie curat de orice 
patimă.89 Sfântul loan Scărarul, de pildă, scrie că: „doctorul este dator să se 
dezbrace cu desăvârșire de patimi'.% Și exclamă: „Fericită este la doctori 
neîngrețoșarea, iar la întâistătători nepătimirea”.9! 

Nepătimirea îl face pe duhovnic vrednic de luminare de la Dumnezeu 
în lucrarea sa, el primind lumina Duhului, fără de care nu poate fi tămăduitor 
iscusit și călăuză neînșelată, ci doar „orb care pe orb călăuzește”.% Sfântul 

90 Către Păstor, 18. 

9 Ibidem, 8. 

9 Cf. Mt. 15, 14. Sf. Simeon Noul Teolog, Cele 225 de capete... |, 5o. 


Simeon Noul Teolog spune că „cel care nu are în el lumina Duhului Sfânt” se 
aseamănă unuia care ar umbla în întuneric cu o lampă stinsă. EI „nici nu vede 
bine faptele lui, nici nu este încredinţat în chip desăvârșit dacă ele sunt pe 
placul lui Dumnezeu” și „nu e vrednic să primească gânduri străine (adică 
spovedania altor oameni) (...) până ce nu va avea Lumina strălucind întru 
sine; căci (...) «cel ce umblă în întuneric nu știe unde merge» (loan 12, 35). 
Deci, dacă acela nu știe unde merge, cum va arăta altora calea?”.% 

Prin luminarea Sfântului Duh, părintele duhovnicesc primește un dar 
deosebit de folositor în lucrarea sa: puterea de a cunoaște inimile 
(cardiognosia). Această harismă duhovnicească îl face să citească în inima 
omului, să cunoască deîndată „omul cel lăuntric” și să treacă dincolo de 
aparențele adesea amăgitoare, ajungând să vadă în fiul său duhovnicesc chiar 
cele pe care acestea nu le cunoaște despre sine, bolile sale cele neștiute, 
pornirile și cugetele cele mai tăinuite. „Cel care s-a curățat în chip desăvârșit 
vede sufletul aproapelui și în ce daruri se află”, spune Sfântul loan Scărarul. 
lar Sfântul Simeon Noul Teolog arată că „cel ce vede duhovnicește și aude 
astfel, atunci când vede, întâlnește și vorbește adeseori cu cineva, vede însuși 
sufletul lui, chiar dacă nu după ființa, ci după chipul (forma) lui, în ce fel și 
cum este. Dacă deci a fost învrednicit să se împărtășească de Duhul Sfânt, 
cunoaște aceasta din însăși vederea Lui”.9% Această cunoaștere harismatică 
nu-l face pe duhovnic judecător al fiului său duhovnicesc; el nu se grăbeşte 
să-l osândească (starea sa de nepătimire ferindu-l de așa ceva), ci doar pune 
un diagnostic corect asupra stării acestuia și stabilește astfel felul cel mai 
potrivit în care poate fi vindecat. Părintele duhovnicesc, după cum spune 
Sfântul Irineu, „scoate la iveală cele ascunse ale oamenilor” numai și numai 
„spre folosul lor”.9 

Dar acest fin discernământ nu este singura însușire pe care trebuie s- 
o aibă părintele duhovnicesc. Dacă, ajuns cu totul nepătimitor, el are toate 
virtuțile - starea de nepătimire fiind legată de dobândirea tuturor virtuților, 
după cum vom vedea -, există însă unele care-i sunt îndeosebi caracteristice 
celui aflat în scaunul duhovniciei. 

În primul rând, smerenia, care este condiţie și semn al adevăratei 
duhovnicii.97 Ea se manifestă mai ales prin sentimentul duhovnicului că este 


9% Cateheze, XXXIII, 31. Cf. Sf. loan Scărarul, Către Păstor, ş. 

el însuși păcătos, și încă unul mai mare decât cel aflat în grija sa,9% ceea ce-l 
face să simtă aceeași suferinţă și durere ca și acela. Astfel, Sfântul loan Gură 
de Aur spune: „Când e vorba de lecuirea trupului, cel care taie în carne vie nu 
simte durerea; numai cel tăiat, nenorocitul de el, este sfâșiat de dureri 
ascuţite. Nu tot așa este în tămăduirea sufletelor (...); cel care vorbește, când 
îi întremează pe ceilalți, simte el cel dintâi durerea acelora”.99 

De smerenia duhovnicului este strâns legată, după cum vom vedea, 
compătimirea, mai bine zis împreună-pătimirea cu cei pe care-i are în 


ă,1%0 însoţită de o totală abnegaţie, mergând până la „uitarea de sine, 


grijă, 
urmărind în orice lucru folosul celuilalt”,:** „o dăruire a sufletului pentru 
sufletul aproapelui în toate”.1%2 Compătimirea aceasta îl face pe duhovnic să 
se simtă întru totul răspunzător pentru cei care i se încredințează'% și-l 
împinge să le poarte sarcinile,!94 după cuvântul Apostolului (Gal. 6, 2), luând 
asupra sa neputinţele lor,'%5 după pilda lui Hristos, Care „a luat asupră-Și 
durerile noastre și cu suferinţele noastre S-a împovărat” (Is. 53, 4). 
Compătimirea este semnul vădit al iubirii sale,'%6 care se mai arată și 
prin faptul că e gata în orice clipă să răspundă la chemarea lor,'*7 prin marea 
lui răbdare și multa lui blândeţe,!08 fiind îngăduitor, iertător și plin de 
bunătate. După cum spune Avva Dorotei, sfinţii „nu-l urăsc pe păcătos, nici 
nu-l judecă, nici nu-l ocolesc, ci împreună-pătimesc cu acela, îl sfătuiesc, îl 
mângâie, îi slujesc, îl tămăduiesc ca pe un mădular bolnav; toate le fac ca să- 
| mântuiască”.!99 Acest fel de a fi al duhovnicului este, de altfel, condiția unei 
depline tămăduiri, așa cum arată Sfântul Isaac Sirul: „De dorești să 
tămăduiești pe cei bolnavi, cunoaște că bolnavii au nevoie mai degrabă de 


98 Cf. Sf. loan Scărarul, Către Păstor, 14. Vedem din Pateric că Părinţii își încep cuvântul 
către cei care vin la ei să le ceară sfat duhovnicesc, cu vorba: „lartă-mă”. 

99 Omilia: E primejdios lucru și pentru predicator, și pentru ascultători ca predicatorul să 
predice pe placul ascultătorilor, 1. 

100 Cf. Sf. Varsanulfie și loan, Scrisori duhovnicești, 315. Avva Dorotei, Învăţături de suflet 
folositoare, VI, 8. Sf. loan Casian, Convorbiri duhovnicești, II, 13. Sf. loan Gură de Aur, loc. cit. 

101 Sf. Grigorie de Nazianz, Cuvântări, |, 54. 

102 Sf. loan Scărarul, Către Păstor, XII, 56, 57, 58. 

103 Sf. loan Scărarul, Scara, IV, 39, 40; Către Păstor, XII, 56, 57, 63. 

104 Cf. idem, Către Păstor, XII, 58. 

195 Cf. Sf. Isaac Sirul, Cuvinte despre nevoință, 58. Sf. loan Gură de Aur, Omilia: E primejdios 
lucru și pentru predicator, și pentru ascultători ca predicatorul să predice pe placul 
ascultătorilor, 1. 

106 Cf. Sf. loan Scărarul, Către Păstor, V, 24 („Pe păstorul adevărat îl dovedește iubirea. 
Căci din iubire S-a răstignit Păstorul cel Mare”). 

197 Cf. Pateric, Pentru Avva loan Colov, 18. Sf. Varsanufie și loan, Scrisori duhovnicești, 484. 

198 Cf, Cele 100 de capete ale lui Calist și Ignatie Xanthopol, 14. 

199 Învățături de. suflet folositoare, VI, 8. 


îngrijire decât de certare (...) Începutul înțelepciunii de la Dumnezeu este 
bunătatea și blândeţea. Acestea se nasc dintr-un suflet mare și poartă 
neputințele oamenilor. Căci s-a zis: «Voi cei tari purtați neputințele celor 
slabi» (Rom. 15, 1) și: «Îndreptaţi pe cel ce a greșit, cu duhul blândeţii» (Gal. 
6, 1)”. Sfântul Simeon Noul Teolog, care vorbește și el despre aceste virtuţi 
ale duhovnicului, arată că mai ales puterea de a-l înțelege și de a-l primi pe 
celălalt sunt însușirile care-l arată pe adevăratul duhovnic: „Un bolnav vine 
la medicul duhovnicesc (...). Medicul, iubitor de oameni și compătimitor, îl 
vede pe acesta, înțelege neputinţa fratelui, inflamarea suferinței, umflătura, 
îl vede pe bolnav ajuns cu totul sub stăpânirea morții (...) Atunci când 
medicul duhovnicesc iscusit vede pe fratele în cele pe care le-am spus, nu 
strigă de îndată, nici nu se dă deoparte, nici nu spune: «Cele pe care le ceri 
sunt rele și aducătoare de moarte, deci nu-ți voi da aceste leacuri», ca nu 
cumva, auzind acestea bolnavul, să fugă și să meargă la un alt medic, neiscusit 
în asemenea patimi, și să moară în ceasul acela; ci îl primește, îl ţine, îl 
mângâie, îi arată toată dragostea și simplitatea ca să-l încredințeze că-l va 
vindeca (...). 

Adevăratul părinte duhovnicesc nu stă să-și aleagă fiii duhovnicești, 
ci primește fără deosebire pe toţi cei care vin la el, și mai ales pe cei rău 
bolnavi, care, așa cum spune Însuși Mântuitorul, au nevoie de doctor (cf. Mat. 
9, 12)."2 Iar Sfântul loan Scărarul arată că „nimic nu arată așa de mult iubirea 
de oameni și bunătatea cea către noi a Făcătorului, ca a lăsa cele nouăzeci și 
nouă de oi și a căuta pe cea rătăcită (cf. Lc. 15, 4). la aminte deci, o, minunate, 
și arată-ți toată sârguința, dragostea, căldura, grija și rugămintea către 
Dumnezeu pentru cel foarte rătăcit și zdrobit. Căci unde sunt mari bolile și 
rănile, fără îndoială mari vor fi și răsplătirile date”."3 De altfel, el este prețuit 
ca iscusit tămăduitor și călăuză înțeleaptă după puterea de a însănătoși pe 
cei-rău pătimitori și de a înţelepţi pe cei neînțelepţi, după cum arată Sfântul 
loan Scărarul,"4 care spune că „doctorul va cunoaște înțelepciunea dată lui 
de Dumnezeu, când va putea să vindece bolile pe care cei mulți nu le pot 
vindeca”.W5 


10 Cuvinte despre nevoință, 58. Despre eficacitatea terapeutică a răbdării, a se vedea 
Patericul, Pentru Avva Isidor, 1. 

UI Discursuri etice, VI. 

2 Sf. Ignatie Teoforul, Epistola către Policarp, II, 1 („Dacă iubești numai pe ucenicii cei 
buni, n-ai niciun merit; mai mult supuneţi-i cu blândeţe pe cei mai molipsiți”). 

u3 Către Păstor, XIII, 78. 

114 Către Păstor, V, 20 („Nu e învățător vrednic de laudă cel ce face înţelepţi pe copiii 
învățați, ci pe cei neînvăţați și neînţelepți, ducându-i la desăvârșire”). 

"5 Ibidem, 19. 


Cel care voiește să dobândească sănătatea deplină și să atingă 
desăvârșirea duhovnicească, va trebui să-și caute un astfel de părinte 
duhovnicesc, bine știind însă că asemenea bărbați sunt rari și abia dacă sunt 
câțiva din neam în neam. Sfântul loan Scărarul spune în repetate rânduri că 
omul trebuie să-și aleagă cu grijă părintele duhovnicesc: „Având de gând să 
ne plecăm grumazul în Domnul și să ne încredem altuia, în scopul... 
mântuirii de la Domnul (...) să cercetăm... și să-l judecăm, ca să zic așa, și să- 
| cercăm, ca nu cumva încredințându-ne corăbierului ca unui cârmaci, și celui 
pătimaș ca unuia fără patimi, și mării ca portului, să ne pricinuim un 
naufragiu sigur”."6 În orice caz, „priceperea doctorului trebuie să fie pe 
măsura putreziciunii rănilor”."7 lar „când un doctor își mărturisește 
neputința, e nevoie să mergem la altul”."8 Iscusinţa doctorului se vede după 
cât de folositoare au fost sfaturile sale și mai ales după cum poate lecui 
mândria, acest cancer al sufletului: „Dacă ai intrat într-un spital necunoscut 
și ai întâlnit un doctor, fii ca un trecător și ca unul care cauţi să cunoști, fără 
să fii băgat în seamă, meșteșugul tuturor celor de acolo. lar dacă simţi vreun 
folos de la doctori și de la felcer în bolile tale, și mai ales în înălțarea minții 
(mândria), pentru care te cauţi, rămâi acolo și te vinde pe aurul smereniei, 


prin zapisul ascultării și prin contractul slujirii”."9 


Odată prezentate însușirile pe care trebuie să le aibă părintele 
duhovnicesc, să arătăm acum în ce constă lucrarea sa vindecătoare. 

Mai întâi de toate doctorul duhovnicesc tămăduiește prin cuvânt. 
Căci, așa cum citim în Scriptură: „Limba celor înţelepţi aduce tămăduire” 
(Pilde 12, 18). lar din Pateric vedem că cei care veneau la Părinţi cereau: „Avvo, 
spune-ne un cuvânt de folos” sau: „Spune-mi un cuvânt, ca să mă mântuiesc”. 
Nu sfaturi teoretice așteaptă ei, ci ușurarea suferințelor sufletești. lar puterea 
tămăduitoare a cuvântului duhovnicesc adeseori se arată deîndată, așa cum 
aflăm din „Vieţile” sfinților și din Pateric, cei care veniseră tulburațţi, plini de 
întristare, de deznădejde și neliniște, folosindu-se de cuvântul lor și ieșind de 
la ei mângâiaţi, dobândind pacea și bucuria sufletească (cf. Pilde 12, 25).20 
Evagrie, istorisind vizita făcută împreună cu alți frați Sfântului Macarie, 
spune că au primit de la acela „cuvintele vieţii, care mângâie sufletul și-l 


tămăduiesc”.!2! Prin cuvintele sale, părintele duhovnicesc îl îmbărbătează!22 


16 Scara, IV, 7. 

"7 Ibidem, |, 14. 

"8 Jpidem, IV, 63. 

"9 bidem, IV, gi. 

120 A se vedea, Sf. Atanasie cel Mare, Viaţa Cuviosului Părintelui nostru Antonie, 87. 

121 Apoftegme, Am. 222, 5. 

122 Cf. Avva Dorotei, Învățături de suflet folositoare, XIII, 9. Sf. Atanasie cel Mare, Viaţa 


pe fiul său, „îl mângâie, îi slujește, îl tămăduiește ca pe un mădular bolnav” .'% 
Cuvântul de învățătură pe care-l rostește nu are un caracter abstract și 
speculativ, ci este viu și cu adevărat lucrător. Sfântul loan Casian arată 
puterea de tămăduire,'24 dar și de ferire de boală, a acestui cuvânt de 
învățătură: „Așa cum cei mai experimentați dintre medici se preocupă să 
vindece nu numai bolile prezente, ba, prin înțeleaptă lor experiență, să le 
preîntâmpine chiar pe cele ce se vor ivi și să le prevină prin sfaturi sau 
medicamente, tot astfel și acești adevărați medici ai sufletelor, înlăturând 
prin convorbiri duhovnicești, ca printr-un remediu ceresc, bolile sufletului 
care s-ar ivi, nu îngăduie acestora să prindă rădăcini în minţile tinerilor, 
descoperindu-le, totodată, și cauzele patimilor ce-i ameninţă, și leacurile de 
însănătoșire”.125 

Dar nu numai prin cuvintele sale de învățătură îi ajută duhovnicul pe 
fiii săi; ci, neîncetat îngrijindu-se de mântuirea lor, pururea se roagă pentru 
aceștia,*2€ pentru ca harul tămăduitor al lui Dumnezeu să se reverse asupra 
lor și să lucreze în ei. „Părinte, roagă-te pentru mine!”, îi cere din adâncul 
inimii creștinul părintelui său duhovnicesc, și atunci când vine la el pentru 
ajutor, ca și atunci când pleacă cu sufletul mângâiat de cuvintele sale. Acesta 
este, de altfel, și sfatul Sfântului loan de Gaza: „A cere rugăciunile Părinților 
noștri e de mare folos. Căci zice: «Rugaţi-vă unii pentru alţii» (lac. 5, 16). Și 
iarăși: «Nu au trebuinţă cei sănătoși de doctor, ci cei bolnavi» (Lc. 5, 31)... lar 
cerând rugăciunea Avvei, zi așa: «Avva, mă simt rău, roagă-te pentru mine, 
căci știu că am nevoie de ajutorul lui Dumnezeu».""77 Și se cere de la părintele 
duhovnicesc rugăciune, pentru că este socotit ca drept și simţit ca sfânt, și 
scris este că „mult poate rugăciunea stăruitoare a dreptului” (ac. 5, 16), iar 
prin sfințenia lui lesne dobândește de la Dumnezeu pentru fiul său 
duhovnicesc ceea ce acesta, prin el însuși, nu este încă vrednic să primească. 
Sigur că și acesta trebuie să se roage,!28 dar el știe că Dumnezeu îi va asculta 
cererea dacă o face prin rugăciunile părintelui său. Și apoi, odată ușurat, el 
poate să rostească ca acest frate din Pateric: „Pentru rugăciunile tale, părinte, 
m-a tămăduit Dumnezeu”.29 


Cuviosului Părintelui nostru Antonie, 15. 

123 Avva Dorotei, Învățături de suflet folositoare, 8. 

124 Convorbiri duhovnicești, Îl, 13. 

125 Așezămintele mănăstirești, XI, 17. 

126 Cf, Sf. loan Scărarul, Către Păstor, XII, 63. 

127 Sf. Varsanufie și loan, Scrisori duhovnicești, 544. 

128 Cf. Pateric, Cuvânt pentru Avva Antonie, 18 („Un frate i-a zis Avvei Antonie: Roagă-te 
pentru mine! Zis-a lui Bătrânul: Nici eu nu te miluiesc, nici Dumnezeu, dacă tu însuţi nu te 
vei sili și nu te vei ruga lui Dumnezeu”). 

129 Apoftegme, N 509-510. 


De asemenea, părintele duhovnicesc lucrează prin însăși pilda vieții 
sale. Împlinind întru totul voia lui Dumnezeu, el le arată fiilor săi prin faptele 
sale, prin felul său de a fi și prin purtarea lui cum se cuvine să viețuiască și 
cum să împlinească și ei voia Lui. „Căci... toți privesc la el ca la o icoană 
pilduitoare și socotesc cele spuse și făcute de el ca dreptar și lege”.'30 La 
aceasta se referă și Apostolul Pavel, atunci când spune: „Aduceţi-vă aminte 
de mai-marii voștri, care v-au grăit vouă cuvântul lui Dumnezeu; priviți cu 
luare-aminte cum și-au încheiat viaţa și urmaţi-le credința” (Evr. 13, 7). 
Despre aceasta vorbesc adesea Sfinții Părinți.'3 

Pilda oferită de părintele duhovnicesc prin cuvintele, faptele și 
purtările sale are o mare putere lucrătoare, în stare să-i schimbe pe cei aflați 
în legătură cu el. Adevăratul părinte duhovnicesc are o putere harismatică'3%2 
pe care simpla lui prezență o face simţită'% și prin care, după cum arată 
Sfântul loan Scărarul, poate „învia orice suflet mort”.134 

Această putere care iradiază din persoana duhovnicului nu este 
altceva decât manifestarea harului dumnezeiesc care sălășluiește în el. Așa 
cum arată adeseori Sfinţii Părinţi, bătrânul grăiește și lucrează „după 
Dumnezeu”, cuvintele și faptele sale sunt insuflate de Sfântul Duh, 
Dumnezeu este Cel care glăsuiește și lucrează prin el.'35 

Acest har îi dă părintelui duhovnicesc puterea de a lucra în chip 
minunat pentru a veni în ajutorul fiilor care se primejduiesc pe cale.136 Tot 
prin puterea harului, el poate „să vindece bolile pe care cei mulți nu le pot 
vindeca”.'37 Se cuvine să spunem că adesea, din smerenie, el îi „face bine pe 
cei bolnavi fără ca ei să simtă și într-un chip ascuns”.138 

Dar părintele duhovnicesc nu-și impune silnic puterea primită prin 
darul lui Dumnezeu, fără ca fiul său, în chip liber, s-o lase să lucreze în el. Ea 
nu exclude, ci, dimpotrivă, cere conlucrarea acestuia. De aceea, puterea 
tămăduitoare a părintelui duhovnicesc lucrează prin mijlocirea 
tratamentului pe care el îl prescrie, pe care fiul său are datoria să-l urmeze și 
care este cu atât mai de folos cu cât grija acestuia de a-l urma pas cu pas este 


130 Către Pastor, V, 23. 


'31 Cuvânt pentru Avva Isaac de la Chilii, 2. Referiri la aceasta găsim în multe alte apoftegme 
din Pateric și în Vieţile sfinților. 

132 Cf. Sf. loan Scărarul, Către Păstor, XIV, 92. 

133 Pateric, Cuvânt pentru Avva Antonie, 29. 

134 Către Păstor, II, 1. 

135 Cf. Apoftegme, Am. 200, 5. Sf. Varsanufie și loan, Scrisori duhovnicești, 364, 369, 383. Sf. 
Simeon Noul Teolog, Cele 225 de capete..., 1, 6. 

136 Cf. Sf. loan Scărarul, Către Păstor, |, 3. 
137 Ibidem, IV, 19. 
138 Ibidem, XI, 52. 


mai mare. 

Acest tratament este întotdeauna perfect adaptat la personalitatea 
bolnavului, la situația sa particulară, la starea și dispoziţia sa la acel 
moment.'39 Duhovnicul, arată Sfântul loan Scărarul, „trebuie să aplice 
leacurile potrivite”."40 „În tratarea trupului - spune, la fel, Sfântul Grigorie de 
Nyssa - scopul medicinei este unul singur, și anume vindecarea bolnavului. 
Cu toate acestea, multe și felurite sunt îngrijirile, după cum și bolile sunt 
multe și diferite. Tot astfel, bolile sufletului fiind și ele de multe feluri, modul 
în care sunt îngrijite trebuie să fie cel cuvenit fiecăreia dintre ele, pentru ca 
leacul să fie pe potriva răului”. lar Sfântul loan Gură de Aur precizează că 
pentru tămăduirea sufletului, ca și pentru cea a trupului, trebuie nu numai 
să aplici tratamentul potrivit, ci să-l și dai la timp.'?2 Așadar, după cum învață 
Sfântul Grigorie de Nazianz, „medicul trebuie să ţină seama de locuri și 
împrejurări, de vârstă, de timp și de toate celelalte de acest fel” 14 Căci, arată 
el, „în tămăduirea bolilor, așa cum o facem noi, un singur leac nu este 
întotdeauna și pentru toți la fel de folositor (...). Dimpotrivă, o anumită dietă 
este bună și folositoare pentru unii, în timp ce pentru alții, un regim cu totul 
diferit are același efect. Socotesc că aceasta ține de împrejurări, de faptele în 
sine și de ce îngăduie firea celor pe care-i tratăm. A cuprinde toate aceste 
elemente cu cea mai mare precizie, pentru a întocmi un tratat al acestui soi 
de medicină, este cu neputinţă, oricât de mari ar fi strădania și inteligența 
puse în slujba unei astfel de încercări; lucrurile și experiența duc la învățarea 
medicinei și-l fac priceput pe doctor”.'* „Tot așa - mai spune el - cum nu 
dăm, când e vorba de trup, aceleași leacuri și aceeași hrană, ci, după cum este 
sănătos sau bolnav, fiecare primește o altă îngrijire, tot așa și sufletele sunt în 
chip felurit îngrijite, iar martori pentru cât de bun a fost leacul sunt chiar cei 
care l-au primit. Unora le este de folos cuvântul, altora pilda le face bine. Pe 
unii trebuie să-i îmboldești, altora le e de folos zăbala. Sunt și unii care nu 
sunt ușor de urnit și cu greu se lasă mânaţi spre bine; pe aceștia îi trezești cu 
asprimea cuvântului”.'4%5 „Unora le este de folos lauda pe care le-o aduci, 
altora dojana; dar amândouă, folosite la timp nepotrivit și adresate cui nu 
trebuie, sunt cu totul dăunătoare. Unii sunt aduși pe calea dreaptă prin 


139 Cf. Sf. Ignatie Teoforul, Epistola către Policarp, II, 1. Pateric, Pentru Avva losif Tebeul, 
1; Pentru Avva Pimen, 22. Sf. loan Scărarul, Către Păstor, II, 12; VII, 32; XII, 53; XIV, 94. loan 
Moshu, Livada duhovnicească, 78. 

140 Către Păstor, VII, 32. 

141 Citat de P. Lain Entralgo, Maladie et culpabilite, Paris, 1970, p. 87. 

142 Cf. Despre feciorie, 17. 

143 Cuvântări, Il, 18. 

144 Ibidem, 33. 

145 Ibidem, 30. 


încurajări, alții prin mustrări foarte aspre”.46 Sfântul loan Scărarul spune și 
el la fel: „Ceea ce pentru unul este leac, pentru altul este otravă. Și se întâmplă 
alteori că una și aceeași, dată unuia la timpul potrivit, îi este leac, și la timp 
nepotrivit îi este osândă”;177 și dă această pildă: „Am văzut doctor nepriceput, 
care, defăimând pe cel zdrobit, nu i-a pricinuit nimic altceva decât 
deznădejdea. Și am văzut doctor iscusit, care, operând prin ocărâre inima 
umflată (de mândrie), a golit-o de tot puroiul”.148 Iar în altă parte învaţă că 
„trebuie să fie judecate... și locurile și chipul de viață nouă și deprinderile” 
celor bolnavi; „Căci e o mare felurime și deosebire în acestea. De multe ori, 
cel mai slab e și cel mai smerit cu inima. De aceea trebuie să fie pedepsit și 
mai ușor de către doctorii duhovnicești. lar ceea ce se cere pentru cel 
dimpotrivă, e vădit”.49 

Duhovnicul poate să dea leacul potrivit pentru că, pe de o parte, și-a 
câștigat iscusința din propriile încercări, iar pe de alta el are darul 
discernământului, fiind luminat de Duhul Sfânt.150 De aceea, leacurile pe care 
le dă sunt adesea altele decât cele la care nădăjduia bolnavul. 

Și pentru că, așa cum spune Sfântul loan Scărarul, „unde e mult puroi, 
e nevoie și de multă doctorie ca să se lepede stricăciunea”,'* în aceste cazuri 
duhovnicul, în ciuda împotrivirii celui bolnav, va da leacuri usturătoare. 
Același lucru îl spune și Sfântul Ciprian: „Preotul Domnului trebuie să se 
folosească de leacuri care tămăduiesc cu adevărat. Cel care tratează cu 
blândeţe abcesele și lasă puroiul să se răspândească înlăuntrul trupului este 
un medic nepriceput. Rana trebuie îndată deschisă, arsă și curățată, legată și 
îngrijită. Și chiar dacă bolnavul la început se împotrivește, strigă și se plânge 
că nu mai poate de durere, la urmă, când se face sănătos, îi mulțumește 
doctorului pentru toate”.'% Sfântul loan Scărarul nu se ferește să-l îndemne 
pe duhovnic: „întristează pe cel bolnav pentru o vreme, ca să nu se lungească 
mult timp boala sau să moară din pricina tăcerii vrednice de osândă”.'% lar 
Sfântul Simeon Noul Teolog spune că atunci când bolnavul se împotrivește 
tratamentului, pentru că nu este cel la care se aștepta, duhovnicul poate apela 
la o mică înșelăciune, cu totul nevinovată și foarte folositoare: „Un bolnav 
vine la medicul duhovnicesc buimăcit de suferință, având mintea cu totul 


146 Ibidem, 31. 

147 Scara, XXVI, 20. 

148 Ibidem, 21. 

149 Către Păstor, X, 45. 

150 Cf. Sf. Isidor Pelusiotul, Scrisori, IV, 145. Sf. Varsanufie și loan, Scrisori duhovnicești, 
363. 

151 Scara, 1, 33. 

152 Despre cei căzuţi, 14. 
153 Către Păstor, VI, 26. 


tulburată, căutând în loc de vindecare cele ce vatămă, adică cele ce sporesc 
patima și aduc în scurt timp moartea (...) Atunci când medicul duhovnicesc 
iscusit vede pe fratele în cele pe care le-am spus, nu strigă de îndată, nici nu 
se dă deoparte, nici nu spune: «Cele pe care le ceri sunt rele și aducătoare de 
moarte, deci nu-ți voi da aceste leacuri» (...), ci îl primește, îl ţine, îl mângâie, 
îi arată toată dragostea și simplitatea, ca să-l încredințeze că-l va vindeca cu 
leacurile pe care le-a cerut și îi va împlini pofta sa. Fiindcă sunt unii grav 
bolnavi la suflet și care poartă cu ei afecțiuni care cer cele ce le sporesc boala 
lor și patima fiecăruia dintre aceștia; și suferința lor este poate aceea ca acolo 
unde e nevoie de regim și de abţinere de la plăceri, ei să ceară mai degrabă să 
se desfete cu mâncăruri stricăcioase și să se ghiftuiască până la saţietate cu 
ele. De aceea, precum spuneam, medicul experimentat nu consimte de îndată 
la cele cerute de către bolnav, dar făgăduiește să împlinească toate cele ale 
cererii sale; bolnavul se grăbește spre cele dorite de el ca spre niște lucruri 
bune, iar medicul ascunde leacurile; unul așteaptă și rabdă cu bucurie, iar 
celălalt, înțelept fiind, arată în aparenţă lucruri asemănătoare celor cerute, 
dar care în ascuns sunt lucruri ciudate la gust și în ce privește puterea 
efectului. lar bolnavul de-abia se atinge de leacuri că, împotriva oricărei 
nădejdi, dobândește vindecare numai prin simpla atingere; și de îndată 
umflătura bolii încetează, rana dispare cu desăvârșire și lucrurile care la 
început îi aprindeau pofta, de-abia dacă le mai suportă acum pomenirea. Și 
se poate vedea făcându-se o minune mai înaltă decât orice rațiune; căci fără 
niciun leac, numai prin atingerea și vederea leacurilor medicale, îi face pe 
bolnavi să se însănătoșească, face ca rănile și umflăturile lor să se retragă, și 
fierbințeala lor să înceteze, și cei ce flămânzeau după mâncăruri stricăcioase 
și vătămătoare nu mai doresc de acum încolo decât numai mâncăruri 
folositoare, iar aceștia povestesc multora minunile medicului și meșteșugul 
minunat al științei lui”.154 

Aceste cazuri, care cer o îngrijire cu totul specială, nu trebuie să ne 
facă să uităm că, în general, tratamentul duhovnicesc cere, așa cum am arătat 
deja, conlucrarea activă și permanentă a celui bolnav. Aceasta presupune ca 
el să aibă față de părintele său duhovnicesc atitudinea cuvenită celui care vrea 
cu adevărat să se vindece.'55 După ce, căutându-l cu multă grijă, a aflat 
duhovnic iscusit, el trebuie să-i rămână cu totul credincios. „Bolnavii care, 
după îngrijirea din partea unui doctor și după folosul avut de la el, îl părăsesc 
pe acesta, alegând pe altul înainte de a fi desăvârșit tămăduiți, sunt vrednici 
de toată osânda”, scrie Sfântul loan Scărarul.'56 Fără această credincioșie, 
lucrarea de tămăduire nu dă roade, căci pentru a dobândi sănătatea 


154 Discursuri, etice, VI, 279. 
155 Cf. Sf. loan Scărarul, Către Păstor, 39. 
156 Scara, IV, 66. Cf. 91 și 93. 


duhovnicească e nevoie de o îngrijire neîncetată și îndelungată, și orice 
întrerupere este dăunătoare. 

Acestea fiind spuse, prima îndatorire a fiului duhovnicesc este 
ascultarea față de părintele său, la care ne cheamă Apostolul Pavel spunând: 
„Ascultaţi pe mai-marii voștri și vă supuneţi lor” (Evr. 13, 17). Ascultarea este 
adesea prezentată de Sfinţii Părinţi ca o cale nerătăcită prin care se ajunge 
deîndată la vindecare sufletească și mântuire,'57 ducând în chip neînșelat pe 
treptele cele mai înalte ale viețuirii duhovnicești,'58 ea fiind calea pe care 
Domnul Însuși ne-a arătat-o făcându-Se ascultător lui Dumnezeu și Tatăl 
până la moarte, și încă moarte de cruce (cf. Filip. 2, 8).'59 Sfântul Ioan Scărarul 
vorbește despre „doctoria ascultării”.160 Ascultarea față de părintele 
duhovnicesc îl ajută îndeosebi pe om să-și taie voia,'6' care, fiind 
pricinuitoarea mândriei, este una dintre cauzele bolilor sale. De aici, omul 
ajunge să câștige smerenia,'62 care, după cum vom vedea, este una dintre 
virtuțile fundamentale, ușă a harului dumnezeiesc. Datorită ei, de asemenea 
el poate ajunge iute la negrija duhovnicească (auepiuivia),'6 care este lipsa 
desăvârșită de grijă față de cele ale lumii, înstrăinare de ea și alipire de 
Dumnezeu, și pace a inimii, care este rod al liniștirii (hesychia) ajunse pe cea 
mai înaltă treaptă.164 

Se cuvine să arătăm că ascultarea trebuie să fie desăvârșită; din ea 
lipsește cu totul orice împotrivire în cuvânt!65 și orice formă de judecare a 
duhovnicului.!5 Ea presupune o predare deplină înaintea lui în toate.1$7 
Aceasta înseamnă că omul trebuie să se supună judecății și voii duhovnicului 
în lucrurile cele mai mici și care i se par cu totul neînsemnate, dar din care i 
se țese existenta și care, toate, au însemnătatea lor în ceea ce privește relația 

lui cu Dumnezeu și înaintarea sa duhovnicească. „De este cu putință, câți pași 
face călugărul, sau câte picături bea în chilia sa, trebuie cu îndrăzneală să le 
vestească bătrânilor, ca nu cumva să greșească întru ele”, învaţă Sfântul 
Antonie cel Mare.168 Cu atât mai mult va trebui omul să-și mărturisească 
duhovnicului fiecare dintre cugetele sale, să nu-i ascundă nimic din viața sa 
lăuntrică, ci pe toată s-o încredinţeze voii aceluia,!69 căci, așa cum vom vedea 
în continuare, în lucrarea de tămăduire a sufletelor și de îndrumare 
duhovnicească, mărturisirea tuturor gândurilor înaintea duhovnicului are o 
importanță fundamentală. Este de ajuns să cităm aici aceste cuvinte ale 
Sfântului loan Scărarul: „Nu poate doctorul vindeca pe cel ce suferă, nerugat 
mai întâi de el și neajutat prin arătarea rănii lui cu deplină încredere”.170 
Din ele se vede că ascultarea de părintele duhovnicesc nu este totuna 
cu supunerea oarbă față de o autoritate silnică. Fa se întemeiază pe 
credință,!?! încredere desăvârșită'72 și mai ales pe iubire.'73 Respectul deplin 
faţă de libertatea fiilor săi duhovnicești este, de altfel, o însușire a adevăraţilor 
Părinţi, care îndeamnă, și nu silesc, care sfătuiesc, și nu poruncesc, urmând 
întru totul cuvântul Sfântului Apostol Petru: „Păstoriți turma lui Dumnezeu, 
dată în paza voastră, cercetând-o, nu cu silnicie, ci cu voie bună, după 
Dumnezeu (...) Nu ca și cum aţi fi stăpâni..., ci pilde făcându-vă turmei” (a Pt. 
5, 2). Atunci când fiii lor sporesc duhovnicește și înaintează spre starea 
bărbatului desăvârșit în Hristos, Părinţii încetul cu încetul îi lasă slobozi pe 
cale, urmând pilda Sfântului loan Botezătorul, cel care a rostit cu desăvârșită 
smerenie: „Acela trebuie să crească, iar eu să mă micșorez” (In 3, 30). 


168 Pateric, Pentru Avva Antonie, 40. Cf. Sf. Simeon Noul Teolog, Imne, IV, 25. 

169 Cf. Sf. Simeon Noul Teolog, loc. cit. Cele 1oo de capete ale lui Calist și Ignatie Xanthopol, 
15. 

170 Către Păstor, VIL, 36. 

171 Cf. Cele zoo de capete ale lui Calist și Ignatie Xanthopol, 15. 

172 Cf. Pateric, Pentru Avva Pimen, 172. Sf. loan Scărarul, Scara, IV, 7. 

4 
Arătarea gândurilor 


În cadrul legăturii dintre fiu și părintele său duhovnicesc și al 
tămăduirii sufletești care se lucrează prin mijlocirea ei, arătarea gândurilor 
(eSoyopevo!c Twv Aoyiouwv) are un rol de căpetenie. 

Această practică poate fi privită ca un fel de spovedanie, dar nu este 
așa. Deosebirea fundamentală dintre ele este faptul că spovedania este o 
sfântă taină, în timp ce arătarea gândurilor nu are acest caracter sacramental. 
De aceea, ea nu se face în mod obligatoriu înaintea unui preot, ci se face 
înaintea unui părinte duhovnicesc, care poate fi, desigur, și preot, dar și un 
simplu monah, pe care însă însușirile sale duhovnicești îl îndreptățesc pentru 
aceasta. lar dacă adesea și spovedania, și arătarea gândurilor se fac către una 
și aceeași persoană, care este și preot, și părinte duhovnicesc, totuși uneori 
se poate ca omul să se îndrepte spre persoane diferite pentru aceste două 
trebuințe duhovnicești deosebite una de cealaltă, în timp ce spovedania 
constă în mărturisirea păcatelor înaintea lui Dumnezeu în prezența preotului 
- care, așa cum se spune în rugăciunea de dinaintea spovedaniei, nu este 
decât un martor - și în primirea dezlegării de ele, de la acesta, arătarea 
gândurilor constă în a-i descoperi părintelui duhovnicesc toate cugetele — 
care nu sunt, toate, păcătoase -, pentru ca el să ajungă să cunoască starea 
lăuntrică a fiului său, iar acesta să primească astfel de la el sfaturile și 
îndemnurile cele mai potrivite pentru a putea spori duhovnicește și a înainta 
pe calea vindecării și a mântuirii sufletului său. 

Faptul că vorbim despre arătarea „gândurilor” ar putea, pe de altă 
parte, să sugereze o apropiere, chiar dacă parțială, de psihanaliză. Dar trebuie 
să arătăm că și aici există o deosebire fundamentală: cel care-și dezvăluie 
gândurile înaintea duhovnicului nu face o operație de rememorare a 
trecutului său personal. Sfinţii Părinţi de altfel interzic aducerea-aminte 
amănunțită de cele trecute, din pricina multelor neajunsuri și chiar primejdii 
pe care le implică. Sfântul Marcu Ascetul, de pildă, scrie că „păcatele de 
odinioară, pomenite special după chipul lor, vatămă (...). Căci dacă apar în 
cuget însoțite de întristare, îl desfac pe om de nădejde, iar dacă i se zugrăvesc 
fără întristare, își întipăresc din nou vechea întinăciune”.! Și adaugă: „Când 
mintea, prin lepădarea de sine se ţine strâns numai de gândul nădejdii, 
vrăjmașul, sub motiv de mărturisire, îi zugrăvește păcatele de mai înainte, ca 
să stârnească din nou patimile, uitate prin harul lui Dumnezeu (...). Căci 
făcând vrăjmașul aceasta, chiar de va fi omul luminat și urător de patimi, se 


1 Despre cei ce cred ca se îndreptează din fapte, 151. 


va întuneca, tulburându-se pentru cele făcute. lar de va fi încă încețoșat și 
iubitor de plăceri, va zăbovi desigur în convorbirea pătimașă cu momelile, 
încât amintirea aceasta nu-i va fi o mărturisire, ci început de păcătuire”.2 

Gândurile care se destăinuie sunt, deci, gândurile din prezent. Și nu 
e vorba de oricare dintre ele, ci de cele care revin neîncetat și care într-un 
anume fel viețuiesc în suflet. Sfântul loan de Gaza îl sfătuiește pe unul dintre 
cei care i se adresau cerându-i sfatul: „Nu trebuie să se întrebe despre toate 
gândurile ce se ivesc. Căci unele sunt trecătoare. Ci numai despre cele ce 
stăruie și războiesc pe om”.3 „Gândul care zăbovește în tine și te războiește, 
spune-l lui avva al tău”, învaţă, la rândul său, Sfântul Varsanufie.+ Într-adevăr, 
acest soi de gânduri îi descoperă părintelui duhovnicesc starea fiului său, 
frământările sale, pornirile, înclinările, într-un cuvânt așezarea sa lăuntrică, 
ca și ispitele la care este supus, fie de pofta sa,5 fie din lucrarea diavolilor. 
Gândurile de acest fel vădesc, de asemenea, care sunt neputințele sufletului, 
părțile lui slabe pe care cu precădere le atacă diavolii, care dintre puterile lui 
nu sunt încă deplin vindecate și care, deci, se pot îmbolnăvi din nou, sau, cel 
mai adesea, care sunt părţile lui încă bolnave. 

În sens mai larg, exagoreusis - termenul grec are o sferă mai largă 
decât expresia „arătarea gândurilor” prin care se traduce de obicei în alte 
limbi - constă în destăinuirea oricărui gând care tulbură, a oricărei stări 
neobișnuite, a îndoielilor, a tot ce neliniștește și frământă sufletul. Prin 
aceasta de asemenea se fac cunoscute anumite amănunte din felul de a vieţui, 
pentru a se cunoaște dacă acesta este întru totul cel cuvenit, dat fiind că orice 
lucru, cât de mic, are o semnificaţie pentru viața duhovnicească. 


Modalităţile practice de arătare a gândurilor sunt felurite. Unii dintre 
Sfinţii Părinți învaţă să se facă cel puţin în fiecare zi. Sfântul Simeon Noul 
Teolog îndeamnă la o mărturisire a cugetelor în fiecare ceas.€ Ea se poate face 
și mai des, și de nenumărate ori în timpul aceleiași zile, după pilda ucenicului 
care a mers de unsprezece ori să ceară sfat de la avva al său, fără să fie în 
vreun fel dojenit pentru aceasta.7 De asemenea, se poate face și mai rar, ea 
depinzând de fapt de frecvenţa gândurilor și de posibilitatea concretă de a te 
întâlni cu părintele duhovnicesc. În unele mănăstiri, pentru ea sunt fixate ore 
anume. Dacă nu poţi ajunge îndată la părintele duhovnicesc, se recomandă 


2 Ibidem, 152. 

însemnarea gândurilor pe măsură ce apar,8 arătând timpul și împrejurările în 
care s-au ivit, pentru a putea fi mărturisite apoi în chip amănunțit. 

Această practică presupune desigur multă trezvie și atenţie de fiecare 
clipă la stările și mișcările sufletului. 

Înainte de orice, se cuvine să nu fie nimic trecut cu vederea: să nu se 
ascundă nimic, să nu se uite nimic, să nu se înlăture nimic, să nu fie nimic 
dezvăluit în chip strâmbat sau acoperit, ci destăinuirea să se facă cu toată 
libertatea, fără rușine sau teamă. „Ca lui Dumnezeu, spune-i (părintelui 
duhovnicesc) toate gândurile tale... fără să ascunzi nimic”, învață Sfântul 
Simeon Noul Teolog.? „Nu unele să le taci, iar altele să le spui aceluia 
(părintelui), ci toate să le mărturisești și în toate să te sfătuiești”, spune Avva 
Dorotei.!* „Dacă întrebi un Bătrân despre un gând, arată-i-l deschis”, 
sfătuiește Avva Isaia." „Libertatea în gânduri - arată limpede Sfântul loan de 
Gaza - stă în aceea ca cel ce întreabă să-și dezvăluie deplin gândul celui 
întrebat și să nu ascundă ceva din el, nici să-l acopere cu ceva, din rușine, nici 
să nu-l înfățișeze ca pe al altuia, ci ca pe al său propriu, așa cum este. Căci 
acoperirea mai degrabă vatămă”.* lar Sfântul loan Casian scrie și el: „Trebuie 
spuse (Bătrânilor), fără niciun ocol, toate gândurile care răsar în inimile 
noastre”, chiar dacă „sfiala primejdioasă ne-ar îndemna să nu le dăm pe 
faţă”.B 

Într-adevăr, când e vorba să-și dezvăluie gândurile, omul are de 
înfruntat înlăuntrul său multe împotriviri, care se nasc din pricina mândriei'4 
și slavei deșarte,'5 ca și din teama, iscată de aceste două patimi, de a nu fi 
judecat ca păcătos sau de a nu fi mustrat.'6 Trebuie biruite de asemenea 
îndemnurile viclene ale diavolilor, care se silesc în chip deosebit să împiedice 
dezvăluirea gândurilor,'7 de care se tem pentru că prin ea uneltirile lor pot fi 
ușor descoperite și ocolite.'8 În general, ei îl fac pe om să se îndoiască de 
folosul unei asemenea mărturisiri, după cum arată limpede mărturia unui 
frate, din care, pe de altă parte, vedem cât de greu este să se tămăduiască 
cineva de o patimă dacă nu-și descoperă toate gândurile părintelui 

duhovnicesc: „Aveam patimă sufletească și mă biruiam de dânsa. Și auzind 
pentru Avva Zinon, că pe mulți care se aflau așa, i-a vindecat, am voit să mă 
duc și să-i vestesc lui; iar satana mă oprea, zicând că de vreme ce știi ce 
trebuie să faci, fă cum citești și nu te mai duce și supăra pe bătrânul (...) lar 
de multe ori m-am dus la bătrânul, vrând să-i spun lui gândul, și nu mă lăsa 
vrăjmașul, aducând rușine în inima mea și aceleași zicând. Și acestea îmi 
aducea vrăjmașul ca să nu arăt doctorului patima și să mă vindec (...) lar mai 
pe urmă, plângând, mi-am zis: Până când, ticăloase suflete, nu vrei să te 
tămăduiești? Alţii vin de departe la bătrânul și iau lecuire, iar tu nu te rușinezi 
că, având doctorul aproape, nu vrei să te tămăduiești?”.!9 

Dezvăluirea gândurilor este cu totul de trebuință pentru sporirea 
duhovnicească. Sfântul Vasile cel Mare învaţă astfel: „Fiecare..., dacă vrea cu 
adevărat să facă progrese însemnate și să ducă o viață corespunzătoare 
poruncilor Domnului nostru lisus Hristos, trebuie să nu păstreze secretă în 
sine nicio mișcare a sufletului său (...), ci să-și deschidă tainele inimii acelora 
dintre frați care sunt încredințaţi să poarte grijă cu iubire și compasiune de 
cei bolnavi”.22 Un Părinte spune chiar că: „nu este altă cale de mântuire decât 
mărturisirea cugetelor sale Părinților care au dreapta socotință”.” Sfântul 
Teodor Studitul spune și el: „Să știe toți că nimic nu duce mai lesne și mai 
iute la mântuire (și la desăvârșire) ca arătarea gândurilor (părintelui 
duhovnicesc)”.22 

Se cuvine să subliniem în chip deosebit rostul tămăduitor și feritor de 
boală al acestei practici, care are o importanţă capitală în lucrarea de 
vindecare a sufletului. 

Celui care-i vestește toate gândurile sale, părintele duhovnicesc îi 
poate descoperi înțelesul și valoarea duhovnicească ale celor dezvăluite și-l 
poate sfătui și îndruma ce anume să facă și cum să se poarte. Fiind nepătimaș 
și având dreaptă socotință, adevăratul părinte duhovnicesc poate judeca 
limpede cele care-i sunt arătate; luminat de Sfântul Duh, el poate, de 
asemenea, să dea sfatul potrivit. El poate, de pildă, să arate de ce natură este 
un gând sau altul, ce se ascunde îndărătul lui, la ce poate duce, dacă este un 
gând oarecare sau, dacă este unul rău, cum să i te împotrivești. Gândul care 
te mână spre o faptă anume vine el de la diavol sau este insuflat de îngeri? Și, 
legat de aceasta, să dai sau nu urmare îndemnului cugetelor? Imaginea care 
apare adeseori, dorinţa care se iscă în inimă într-o anume împrejurare, o 
anume mișcare a sufletului, sunt ele neprihănite, sunt ele după voia lui 


19 Pateric, Pentru Avva Zinon, u. 

29 Regulile mari, 26. 

21 Apoftegme, la P. Everghetinos, Synagoge, Constantinopol, 1861, p. 68, col. 1. 
22 Catehezele mari, ed. Papadopoulos-Kerameus, p. 176. 


Dumnezeu, sunt ele oarecare, nici bune, nici rele, sau sunt cu totul rele?3% 
Cerând sfatul părintelui, omul capătă răspuns sigur la toate aceste întrebări 
care-l tulbură, scăpând de îndoială, de rătăcire, de greșeală, de amăgirea la 
care-l conduce propria lui judecată, de cursele pe care i le întinde voința 
proprie, care-l împinge pe om să se conducă după reguli proprii și după 
dorințele sale, în loc de a se supune voii lui Dumnezeu. De altfel, Sfinţii 
Părinţi învață că omul trebuie să-și arate gândurile tocmai din pricina 
primejdiilor care-l pândesc dacă-și urmează propria judecată și propria voie. 
Astfel, Sfântul Antonie cel Mare spune: „Știu călugări care, după multe 
osteneli, au căzut și întru ieșire din minți au venit, pentru că s-au nădăjduit 
în lucrul lor și amăgindu-se nu au înțeles porunca celui ce a zis: întreabă pe 
tatăl tău, și-ţi va vesti ție (Deut. 32, 7)'.2+ lar Sfântul Pahomie arată că, din 
pricină că nu și-au arătat rănile sufletului unui părinte duhovnicesc, „mulți 
s-au omorât pe ei înșiși, unul, ieșit din minţi, aruncându-se de pe o stâncă, 
altul spintecându-și pântecele, alții în felurite alte chipuri. Căci mare pagubă 
și primejdie aduce să nu descoperi îndată răul care e în tine celui care are 
știința” .?5 Cel mai adesea la astfel de rătăcire se ajunge din lucrarea diavolilor, 
care lesne se strecoară în omul ce stăruie în voia lui. „Dacă omul nu 
înfățișează toate ale sale..., diavolul găsește în el o voie și o pornire de 
îndreptăţire, și prin ea îl va răpune”, arată Avva Dorotei,2€ adăugând că pe 
„cel care mimează desăvârșit voii și gândului lui”, repede „îl rostogolește 
vrăjmașul cum voiește”.*7 De aceea, vestirea gândurilor, prin care omul se 
predă judecății și voii părintelui său duhovnicesc, se vădește a fi ferire și bună 
pază de amăgirile și tulburările pricinuite de diavoli. „Această rânduială — 
scrie Sfântul loan Casian - nu numai că-l va învăţa pe tânăr să meargă pe 
calea adevărată a dreptei judecăți, având un îndrumător sigur, dar chiar îl va 
păzi neatins de tot felul de înșelăciuni și curse ale dușmanului. Cine trăiește 
nu după socoteala lui, ci după exemplul celor mai mari, nu va putea fi amăgit 
de nimic - căci dușmanul cel viclean nu se va mai putea folosi de ignoranța 
celui ce din cauza unei rușini nelalocul ei nu mai știe cum să-și acopere toate 
gândurile care i se nasc în minte -, căci le poate reproba sau admite cu 
ajutorul examenului matur al Bătrânilor”.28 lar Avva Dorotei sfătuiește astfel: 
„Dacă s-ar întări sufletul prin mărturisirea tuturor gândurilor sale și prin 
auzirea de la un cunoscător al îndemnului: Fă aceasta, sau nu face aceasta; 


23 În Scrisorile duhovnicești ale Sf. Varsanufie și loan găsim nenumărate exemple de vestire 
a gândurilor către părintele duhovnicesc și de întrebări legate de ele. 

24 Patericul, Pentru Avva Antonie, 39. 

25 Viaţa Sfântului Pahomie (L), 96. 

26 Învăţături de suflet folositoare, V, 2. 

27 Ibidem, 3. 

28 Convorbiri duhovnicești, II, 10. 


aceasta e bine, aceasta nu e bine; aceasta e o pornire de îndreptăţire a ta; 
aceasta e o voie a ta. Sau ar auzi, iarăși: Nu e momentul potrivit pentru acest 
lucru; iar altă dată: acum e momentul, — nu ar afla diavolul prin ce înșelăciune 
să-l vatăme pe el, sau să-l rostogolească, pentru că întotdeauna ar fi cârmuit 
și din toate părțile sprijinit”.29 

Diavolii se folosesc de gândurile tăinuite pentru a-și împlini lucrarea 
lor vicleană, cele mai multe dintre cugete fiind de altfel aduse de ei tocmai în 
acest scop. Astfel, Sfântul Patriarhul Antonie Studitul arată că nimic nu dă 
putere diavolilor și sfaturilor vrăjmașe ca ţinerea lor în inimă,3* iar Avva 
Pimen, amintind un cuvânt al Avvei loan Colov, spune că „de nimic nu se 
bucură așa de mult vrăjmașul ca de cei ce nu-și arată gândurile lor”.3i De 
aceea, Sfântul Teodor Studitul învaţă: „Vedeţi cât de multe sunt cursele și 
amăgirile diavolului! lar din ele nu va scăpa omul decât prin vestirea 
gândurilor sale”.32 

Vădirea gândurilor îl ferește pe om de păcatele pe care le zămislesc 
gândurile ascunse. „De unde vin printre voi (...) faptele necugetate (,„.)? Nu, 
oare, din pricină că nu vă descoperiți gândurile cele rele, ci le ascundeți și nu 
le mărturisiți?”, întreabă Sfântul Teodor Studitul,33 adăugând: „Începutul și 
rădăcina păcatelor pe care le facem sunt gândurile rele”.3+ De asemenea, 
destăinuirea gândurilor împiedică întărirea patimilor sau ivirea unora noi, la 
care conduc delăsarea și stăruirea în ele. 

În sfârșit, ea scoate din suflet gândurile care-l macină și-l surpă, și 
care au cele mai nenorocite urmări pentru viaţa lăuntrică tocmai fiindcă 
rămân ascunse. Într-adevăr, gândurile nemărturisite continuă să viețuiască 
în suflet, adesea neștiute și nevăzute, se înrădăcinează în el, cresc și, încetul 
cu încetul, ajung să-l otrăvească. Ele duc sufletul într-un soi de robie din care 
iese cu atât mai greu cu cât omul s-a lenevit mai mult să se dezbare de ele și 
a întârziat să le descopere înaintea părintelui duhovnicesc. Din această cauză, 
Sfântul loan Casian vorbește despre „puterea gândurilor ascunse asupra 
noastră” și „robia groaznică în care ne țin câtă vreme rămân nemărturisite”.35 
Într-un cuvânt, așa cum spune un Bătrân îmbunătăţit: „Dacă te războiesc 
gânduri întinate, nu le ascunde, ci spune-le numaidecât părintelui tău 
duhovnicesc (...). Căci, dacă le ascunzi, ele se înmulțesc și prin putere (...). Și 
asemenea unui vierme înăuntru lemnului, tot astfel și gândul rău (ascuns) 

surpă inima” 3 lar Sfântul Teodor Studitul învaţă la fel: „După cuvântul 
Scripturii (1 Cor. 14, 25) vă îndemn, fraţilor, vestiți cele ascunse ale inimii 
voastre. Căci planta care are vierme la rădăcină moare, iar sufletul care-l ţine 
pe șarpe, adică ascunde ceva, nu poate să nu putrezească, să nu se umple de 
viermi și să nu se strice cu totul. Vă rog, deci, fraților, scoateţi afară pe cel ce 
vă roade întru ascuns”.37 

Sfinţii Părinți îndeosebi arată că cel care nu-și mărturisește toate 
gândurile sale fie își întreține bolile, fie chiar le sporește. „Cel ce ascunde 
șarpele (adică gândurile rele de părintele său), rătăcește pe locuri fără căi”, 
spune Sfântul loan Scărarul.38 Nearătarea gândurilor iscă boli cu atât mai 
mari cu cât gândurile sunt mai rele și mai tăinuite, și este legată strâns de 
patima mândriei, pe care o întărește, așa cum spune un Părinte: „Cel care-și 
ascunde gândurile bolește de mândrie”.39 De aceea Sfântul Pahomie învață 
că „greșește mult cel care nu-și arată îndată răul celui care are știința 
tămăduirii, înainte de a se învechi boala”.40 

Arătarea gândurilor este deci mijlocul sigur prin care omul se poate 
feri de bolile care-l pândesc și prin care, de asemenea, se poate vindeca de 
cele care s-au abătut asupra lui. „Cel care nu-și spune gândurile sale rămâne 
nevindecat”, spune Sfântul loan de Gaza.” lar Sfântul loan Casian spune și el 
că dacă „ne tăinuim gândurile și roșim să le spunem și altora (Bătrânilor)”, 
„nu putem dobândi leacuri de mântuire”. Dimpotrivă, „cel care nu se teme 
să-și descopere gândurile înaintea Părinților, le alungă de la el”, învață Avva 
Ammona.$8 lar Sfântul loan Scărarul arată că „rănile descoperite nu se vor 
mări, ci se vor tămădui”.4 Într-adevăr, „după cum șarpele care iese din 
ascunzătoarea sa fuge numaidecât, tot așa și gândul rău, descoperit, se 
îndepărtează (...). Cine-și arată gândurile primește îndată vindecare”, spune 
un alt Părinte.45 În Rânduiala mănăstirii „Sfânta Maria Binefăcătoarea” din 
Constantinopol se cere: „Acum este vremea arătării gândurilor, acum se face 
îngrijirea bolilor sufletului vostru (...). Spuneţi, dar, lămurit (bolile voastre), 


ca să dobândiţi sănătatea desăvârșită a sufletului”.46 

În bună parte vindecarea se datorează chiar simplei descoperiri a 
gândurilor. Cel care și-a mărturisit toate gândurile sale se simte eliberat de 
apăsarea și întunecarea aduse de ele în sufletul său, scapă de neliniște, de 
teamă și de tulburarea inimii, adică de neliniștea și deznădejdea legate de ele, 
încearcă un sentiment de ușurare și pace, își simte sufletul ușor și plin de 
bucurie.47 „Ce este mai luminos decât un suflet dăruit pururea acestui 
exercițiu? Cei care l-au experimentat știu ce nădejde, ce lipsă de griji, ce 
libertate dobândesc! Și, mai cu seamă, ce lipsă de teamă (...), ce îmblânzire a 
luptelor și, în sfârșit, ce curăţie a sufletului!”, exclamă patriarhul Antonie 
Studitul.48 Sfinții Părinţi vorbesc mai ales despre lipsa de grijă (auepiuvia) pe 
care o are cel ce obișnuiește să-și mărturisească gândurile. Amintind despre 
vremea în care îl avea drept părinte duhovnicesc pe Sfântul loan de Gaza, 
Awva Dorotei scrie: „Nu aveam niciun necaz și nicio grijă. lar de se întâmpla 
să am vreun gând, luam tăblița și scriam Bătrânului (...) Și înainte de a primi 
porunca lui, încă scriind, simțeam folosul ușurării. Așa de mari erau negrija 
(auepiuvia) și odihna (avorravo1q)”-49 „Toate le încredințam bătrânului Avvă 
loan. Niciodată nu sufeream să fac ceva fără sfatul lui (...) Și niciodată nu 
îngăduiam gândului să mă facă să mă încred în mine însumi, fără întrebare. 
Și credeți-mă, fraţilor, că eram în mare odihnă, într-o mare negrijă (...)”.50 

Dar să nu uităm că aceste roade, care se ivesc aproape îndată după 
arătarea gândurilor, și vindecarea pe care ea o aduce se datoresc în mare parte 
sfaturilor și îndrumărilor cerute de la părintele duhovnicesc care, primind 
mărturisirea sinceră a fiului său, cunoaște limpede starea lăuntrică acestuia 
și poate spune astfel cu exactitate care este boala și care sunt leacurile 
potrivite. Fără ele, omul n-ar putea nicicum să se vindece. „După cum, când 
e vorba de bolile trupești - scrie patriarhul Antonie Studitul - doctorul 
îngrijește și dă leacuri pentru rana pe care a găsit-o și pe care a văzut-o el 
însuși cu ochii săi, tot așa e și cu relele sufletului. Cel care se lasă în voia sa și 
lucrează după bunul său plac, fără să-și descopere boala sufletului Părinților, 
arătându-le gândurile, este vrednic de plâns, căci va auzi cuvântul care-l 
osândește: «Vai de cei care sunt înţelepţi în ochii lor și pricepuţi după 
gândurile lor!» (Is. 5,21)7.5 

Descoperirea deasă și neîncetată a gândurilor îl ajută pe părintele 
duhovnicesc să pună în lucrare tratamentul, adesea lung, care duce la 
tămăduirea sufletului de toate patimile sale, pentru că el ajunge să cunoască 

limpede și în întregime starea bolnavului, tendinţele și evoluţia bolii lui. În 
acest sens Sfântul loan Casian spune: „Cu cât tulburările sunt mai des văzute 
și combătute, cu atât mai repede vine și vindecarea”.5? 

De aceea, la părintele duhovnicesc se merge ca la un medic.5 Astfel, 
Sfântul Vasile cel Mare îndeamnă să ne descoperim tainele inimii „celor care 
au sarcina să poarte grijă cu iubire și compasiune de cei bolnavi”.5 La rândul 
său, Sfântul loan Scărarul sfătuiește așa: „Dezgolește-ţi, dezgolește-ţi rana în 
fața doctorului și nu te rușina să zici: A mea este buba, părinte, a mea e 
rana!”;55 iar Sfântul Varsanufie scrie: „Gândul care zăbovește în tine și te 
războiește, spune-l lui avva al tău. Și acela te va lecui pe tine”.56 „Toate 
pornirile noastre trebuie destăinuite fără nicio acoperire Bătrânilor” și la ei să 
căutăm „leacuri pentru rănile noastre”, sfătuiește Sfântul loan Casian.57 
Faptul că duhovnicul este socotit un adevărat doctor, iar descoperirea 
gândurilor, terapie pentru bolile sufletului, se vede din formulele multor 
Rânduieli de viețuire mănăstirească.58 Astfel, Rânduiala mănăstirii Sfântul 
loan Botezătorul, de lângă Serres, în Macedonia, hotărăște ca în mănăstire să 
fie puși „duhovnici, pentru ca fiecare, alegându-și unul, să-și arate rănile, 
potrivit sfintelor canoane, pentru a primi din partea doctorilor duhovnicești 
îngrijirile potrivite fiecărei boli în parte. lar răni sunt gândurile (...). Este deci 
de mare folos să-l ai aproape pe doctor”.59 Rânduiala mănăstirii Preasfintei 
Fecioare, Maica lui Dumnezeu, din Machaera, în capitolul n, privitor la 
mărturisirea gândurilor, stipulează că „cel care are slujirea (de duhovnic) (...) 
se cuvine să aibă toată grija și să-i asculte cu răbdare pe cei care vor să se 
mărturisească, și să-i dea fiecăruia leacul potrivit”; dacă gândurile „vor fi ușor 
de înlăturat și nu stăruie în a tulbura”, ele pot fi arătate și unora dintre frații 
pe care el i-a însărcinat cu aceasta, iar „cele care cer mai mare îngrijire 
(medicală) duhovnicească” îi vor fi aduse lui la cunoștință, iar el va „da 


îngrijirea cuvenită, pe măsura bolii”.60 


Funcţia terapeutică a duhovnicului, legată de descoperirea 
gândurilor, se exercită prin ascultarea plină de bunăvoință și răbdare a celui 

care își deschide sufletul înaintea lui, prin mângâierea și îmbărbătarea lui, 
prin luarea asupra sa a neputințelor acestuia și prin rugăciune stăruitoare 
pentru el. Sfinţii Părinți arată adeseori că părintele duhovnicesc este 
mijlocitor către Dumnezeu al fiului său, iar tămăduirea este dată prin harul 
dumnezeiesc, ca răspuns la rugăciunile sale stăruitoare,*' așa cum scrie 
Sfântul Varsanufie: „Gândul... spune-l lui avva al tău. Și acela te va lecui pe 
tine, prin Dumnezeu”.S2 Iar un frate spune, în același sens: „Prin rugăciunile 
Bătrânului m-a vindecat Dumnezeu”.63 Pentru aceasta trebuie ca cel care-și 
mărturisește gândurile să aibă față de părintele său, iar prin el față de 
Dumnezeu, starea cuvenită; să-și facă, adică, mărturisirea cu credință și cu 
străpungerea, inimii, din tot sufletul, după cum ne arată această apoftegmă: 
„Doi fraţi, locuind deosebi, mergeau unul către altul. Și a zis unul dintr-înșii 
celuilalt: Voiesc să mă duc la Avva Zinon și să-i spun un gând. A zis și celălalt: 
Și eu voiesc aceasta. Deci s-au dus amândoi împreună. Și luându-i pe fiecare 
deosebi, și-au spus gândurile lor. Și unul, spunându-le, a căzut înaintea 
Bătrânului rugându-l cu multe lacrimi ca să se roage lui Dumnezeu pentru 
dânsul. Și Bătrânul i-a zis lui: Mergi, nu te slăbi pe tine și nu grăi de rău pe 
cineva și nu te lenevi la rugăciunea ta”. Și ducându-se fratele, s-a vindecat. 
lar celălalt, spunându-i gândul său Bătrânului, a adaus moale și cu nebăgare 
de seamă: Roagă-te pentru mine! Dar n-a cerut cu deadinsul. lar după o 
vreme s-a întâmplat de s-au întâlnit unul cu altul. Și a zis unul dintr-însii: 
Când am mers către Bătrânul, i-ai spus lui gândul care ziceai că voiești să-l 
spui lui? lar acela a zis: Da, i-am spus! A întrebat acela: Oare te-ai folosit după 
ce i-ai spus? Răspuns-a fratele: Da, m-am folosit, că pentru rugăciunile 
bătrânului m-a vindecat Dumnezeu. lar celălalt a zis: Eu măcar că i-am 
mărturisit gândurile mele, nu am simţit vreo ușurare. Zis-a lui cel ce s-a 
folosit: Și cum te-ai rugat Bătrânului? Răspuns-a acela: l-am zis lui: roagă-te 
pentru mine, că am acest gând! lar celălalt a zis: Eu, mărturisindu-mă lui, am 
udat picioarele lui cu lacrimile mele, rugându-l ca să se roage lui Dumnezeu 
pentru mine. Și prin rugăciunea lui m-a vindecat Dumnezeu”.64 

Pentru ca descoperirea gândurilor să fie tămăduitoare, trebuie ca 
acela care cere sfat să se încreadă desăvârșit în părintele său duhovnicesc. 
„Unde inima ta nu are vestire, nu lua aminte”, sfătuiește Avva Pimen.65 De 
aceea, de la bun început părintele trebuie ales cu multă grijă, iar după aceea 
întru nimic nu trebuie călcat cuvântul lui. Astfel, un părinte învaţă: „După 


6: A se vedea, de pildă, Apoftegme, N 509-510. Sf. Varsanufie și loan, Scrisori duhovnicești, 
215. 

62 Scrisori, duhovnicești, 215. 

sa Apoftegme, 509-510. 

64 Patericul, Pentru Avva Zinon, 9. 

65 pateric, Pentru Avva Pimen, 80. 


cum, când e vorba de vindecarea trupului, căutăm medici pricepuți, tot așa 
trebuie să cercetăm iscusința (părintelui) pe care l-am întâlnit, iar apoi numai 
lui să-i descoperim suferințele sufletului; să nu ne împotrivim îngrijirilor lui, 
ci să le primim cu recunoștință, chiar dacă pentru o vreme ele ne produc 
durere”.656 De altfel, această încredere deplină, care îl face pe om să-și 
dezvăluie gândurile, știind că nu va fi judecat și osândit, îl face să și primească 
poruncile duhovnicului, oricare ar fi ele, fără nicio șovăială și fără să se 
îndoiască de folosul lor. 

Descoperirea gândurilor trebuie să se facă întotdeauna înaintea 
aceluiași părinte, căruia se cuvine să i se rămână întotdeauna următor 
credincios.67 Sfinţii Părinţi arată că dorința de schimbare a părintelui 
duhovnicesc, care vădește o împotrivire primejdioasă la leacurile date, mai 
întotdeauna vine din lucrarea diavolului68 și duce la sporirea răului.59 
Dezvăluirea gândurilor înaintea aceluiași părinte permite urmarea până la 
capăt a tratamentului dat de acesta în vederea vindecării depline. De altfel, 
numai așa poate părintele duhovnicesc să-l cunoască bine pe fiul său, să-i știe 
și tăria și slăbiciunile, neputinţele care-i sunt proprii, înclinările cele mai 
tainice, felul propriu de înaintare; și numai astfel, întemeiat pe cunoașterea 
lui deplină, poate stabili felul bolii și leacul potrivit. 


Arătarea gândurilor înaintea unui părinte duhovnicesc nu constituie 
un scop în sine, așa cum am mai spus. Nu ea pricinuiește tămăduirea, iar 
roadele ei nu se arată întotdeauna de îndată. Ea singură nu-l poate vindeca 
pe om. Simpla înfățișare a gândurilor, și nimic mai mult, nu duce la nimicirea 
puterii lor de a naște patimi în suflet. Se poate ca gândurile care ne-au 
tulburat adesea să stăruie în a ni se înfățișa în minte. Important este dacă le 
urmăm sau nu. Vestindu-le duhovnicului și întrebându-l pe el (din textele 
ascetice reiese echivalenţa acestor două expresii), vom afla de unde vin, care 
este adevărata lor natură, iar dacă sunt rele, cum putem să ne împotrivim. lar 
odată acestea știute, avem a ne război cu ele, până ce le vom birui. 


66.p: Everghetinos, Synagoge, Constantinopol, 1861, p. 68, col.1. 

67 Cf. Sf. Simeon Studitul, citat de [. Hausherr în introducerea sa la Viaţa Sfântului Simeon 
Noul Teolog, p. XLIX-L. 

68 Ibidem, p. L. 

69 Ibidem. 


5 
Lupta împotriva gândurilor 
1. Lupta lăuntrică 


În cadrul lucrării de tămăduire a bolilor sufletului și de redobândire 
a sănătății lui, lupta (ron, oywv) cu gândurile are un loc central. 

Ferirea de faptele rele și de păcătuirea cu lucrul" este doar o primă 
treaptă în urcușul duhovnicesc, iar aceasta nu este de ajuns:2 omul trebuie să 
se îndepărteze și de gândurile rele, pentru a se feri de păcatul cu gândul.4 
„Vă rog, fraţilor, să ne înfrânăm de la gânduri, tot așa cum ne înfrânăm de la 
fapte”, învaţă un Bătrân.5 Într-adevăr, toate răutățile pe care le săvârșește 
omul izvorăsc din gândurile rele, fiindcă acestea mai întotdeauna duc la 
păcat,€ iar manifestarea patimilor în faptele de răutate își are rădăcina în 
manifestarea lăuntrică a acestora, sub forma mișcărilor pătimașe dinlăuntrul 
omului, a închipuirilor și a gândurilor. „Izvorul și pricina a tot păcatul sunt 
gândurile rele”, arată Origen.7 „Toate păcatele bat mai întâi numai prin 
gânduri la ușa minţii”, arată Sfântul Isihie Sinaitul.8 De altfel, prin mijlocirea 
lor lucrează diavolii răutatea lor în om.9 „Cei ce caută pururea sufletul nostru 
îl caută prin cugetări pătimașe, ca să-l împingă la păcatul cu gândul sau la cel 
cu lucrul”, arată Sfântul Maxim Mărturisitorul!” adăugând: „Dracii iau 
prilejurile de a stârni în noi gândurile pătimașe din patimile aflătoare în 
suflet. Pe urmă, războindu-ne mintea prin aceste gânduri, o silesc la 
consimțţirea cu păcatul. Astfel biruită fiind, o duc în sfârșit, ca pe o roabă, la 
faptă”. Deci, „de nu păcătuiește cineva mai întâi cu mintea, nu va păcătui 


1 Cf. Sf. Maxim Mărturisitorul, Capete despre dragoste, II, 87. 

2 A se vedea, de pildă, sfaturile lui Filotei Sinaitul, Capete despre trezvie, 37. 

3 Cf. Sf. Simeon Noul Teolog, Cele 225 de capete..., |, 37. 

4 Cf Evagrie, Antireticul, Prefaţă. 

5 Apoftegme, N 220. 

6 Cf. Sf. Maxim Mărturisitorul, Capete despre dragoste, III, 52 („Când vezi mintea 
îndeletnicindu-se cu păcatele și nu o oprești, cunoaște că nu va întârzia nici trupul să alunece 
în ele”). 

7 Tâlcuire la Psalmul 20, n, PG 27, 129C. 

3 Cuvânt despre trezvie, II, 9. A se vedea, de asemenea, Filotei Sinaitul, Capete despre 
trezvie, 33. 

9 Cf. Isihie Sinaitul, Cuvânt despre trezvie, II, 72. Cf. Il, pi. 

19 Capete despre dragoste, II, 20. 

" Ibidem, 3. 


nici cu lucrul”.!2 

Prin urmare, dacă voim să ne lepădăm cu totul de păcate, fie ele 
făptuite, ori numai cugetate, avem de luptat mai întâi de toate cu gândurile. 
Împotrivirea faţă de manifestările din afară ale patimilor este cu totul deșartă, 
de vreme ce ele își au rădăcina în gânduri, iar acestea continuă să viețuiască 
în suflet. Atâta timp cât stăruie gândurile rele, ele vor naște fapte rele. Căci 
scris este: „Cine va pune peste cugetul meu bătăi? Și peste inima mea 
învățătura înțelepciunii, ca rătăcirile mele să nu fie cruțate și să nu fie 
îngăduite păcatele? Ca greșelile mele să nu se înmulțească și păcatele mele să 
nu sporească și să nu cad în mâinile potrivnicilor mei și să nu se bucure de 
aceasta vrăjmașul meu?” (Înţ. Sir. 23, 2-3). 

Tot atât de deșert ar fi ca omul să creadă - sub cuvânt că patimile ne 
leagă de lucruri și se îndreaptă spre cele materiale, și că vederea lor ne 
împinge la păcat - că e de vreun folos să se îndepărteze de cele ale lumii 
pentru ca prin aceasta să nimicească patimile. Cu adevărat, nu lucrurile în 
sine sunt rele: „Nimic din cele create și făcute de Dumnezeu nu este rău”, 
spune Sfântul Maxim Mărturisitorul.'3 Ceea ce este rău este felul în care omul 
se folosește de ele, din pricina unei rele judecăţi cu privire la ele: „păcătoșenia 
este o judecată greșită cu privire la înțelesurile lucrurilor, căreia îi urmează 
reaua lor întrebuințare (abuzul de lucruri)” și, prin urmare, „în minte este 
puterea de a se folosi bine sau rău de ele”, spune în altă parte Sfântul Maxim."+ 
Nu împotriva lucrurilor are omul a se lupta, ci împotriva înţelesurilor cu 
privire la ele care sunt în noi și care, de altfel, ne vin din aducerea-aminte de 
ele și din închipuirea lor, chiar atunci când lucrurile nu sunt de față. Așa 
„războiesc dracii... prin înțelesurile lucrurilor pe cei despărțiți de lucruri”,'5 
„iar războiul dracilor împotriva noastră prin gânduri e mai cumplit ca 
războiul cel prin lucruri”; și „cu cât e mai ușor de-a păcătui cu mintea decât 
cu lucrul, cu atât e mai greu războiul cu gândurile decât cel cu lucrurile”.:7 

Sfinţii nevoitori, îndeosebi cei care au viețuit în singurătate, au 
cunoscut că patimile sunt hrănite de gânduri și închipuire, și nu numai de 
cele pe care ele însele le iscă, ci și de cele care vin de la cel viclean, și care, de 
altfel, nasc și sporesc patimile printr-o lucrare pe care o vom descrie ulterior, 
„întâi răsar gândurile pătimașe, apoi se ivesc patimile”, arată Avva Dorotei.18 


12 [bidem, 78. 

13 Ibidem, III, 3. 

14 Ibidem, LL, 17; 73. Cf. 83. 

15 Ibidem, pi. 

16 Ibidem, |, 91. 

17 Ibidem, Il, 72. 

18 învățături de suflet folositoare, XIII, 8. A se vedea, de asemenea, Sf. Maxim 
Mărturisitorul, Capete despre dragoste, III, 20. Astfel, Evagrie spune: „Este de cercetat dacă 


Pentru toate aceste motive, omul care se îngrijește de vindecarea și 
mântuirea sa trebuie mai întâi de toate să se războiască împotriva 
gândurilor,'9 război pe care Sfinţii Părinți îl mai numesc și „război lăuntric”, 
„războiul nevăzut”, „războiul minţii”, „războiul inimii”, care este „lucrare 
cugetătoare”,2 „lucrarea inimii”,2 singurul mijloc de curățare a sufletului de 
păcate și de tămăduire a patimilor, fie ele știute, fie neștiute, încă ascunse.%2 

Ca toți ceilalți Sfinţi Părinţi, Sfântul loan Gură de Aur arată cât de 
mare și cumplit este acest război:% „Niciun neam sălbatic nu duce un război 
atât de înverșunat ca cel dus de gândurile rele care se sălășluiesc în suflet sau 
ca patimile nebunești (...); și e de înţeles de ce este așa, pentru aceia se luptă 
cu noi din afară, iar acestea ne războiesc dinlăuntru. Or, după cum vedem 
adesea, relele lăuntrice sunt mai primejdioase și mai cumplite decât cele care 
ne vin din afară. (...) Nimic nu este mai pierzător pentru sănătatea și puterea 
trupului ca bolile care-i vin dinlăuntru; mai rele sunt pentru o cetate luptele 
dintre cei ce locuiesc în ea, decât războaiele cu neamurile străine. Tot așa 
sufletul nu trebuie să se teamă atât de mult de cursele pe care i le întinde 
lumea, cât de bolile pe care el însuși le-a adus asupra sa”.*+ De aceea, Sfântul 
Macarie Egipteanul învaţă că „se cuvine, deci, ca toată lupta omului să se 
săvârșească față de cugete”.%5 Și tot el mai spune că „cel care vrea să se 
numească cu adevărat creștin, are de dus un război duhovnicesc, împotriva 
gândurilor (...). Numai printr-o asemenea luptă va ajunge la curăţie”.26 

Și pentru că multe gânduri sunt trezite și întreținute, dacă nu chiar 
iscate de diavoli, războiul contra gândurilor este în același timp un război 
împotriva lor (am văzut de altfel că Sfinţii Părinţi asimilează adesea gândurile 
pătimașe diavolilor). E limpede că despre acest soi de război vorbește 
Apostolul atunci când scrie: „lupta noastră nu este împotriva trupului și a 
sângelui, ci împotriva începătoriilor, împotriva stăpâniilor, împotriva 
stăpânitorilor întunericului acestui veac, împotriva duhurilor răutăţii, care 


patimile se nasc din cugete, sau cugetele din patimi. Unii înclină spre prima (părere), alţii, spre 
a doua” (Tratatul practic, 37). În fapt se produc ambele procese, iar dacă Sfinţii Părinți vorbesc 
când de unul, când de altul, după cum e cazul, aceasta nu înseamnă că nu le au în vedere pe 
amândouă. 

19 A se vedea, de pildă, Sf. Varsanufie și loan, Scrisori duhovnicești, 258. 

20 Sf. Filotei Sinaitul, Capete despre trezvie, 3. 

2! Sf. Isaac Sirul, Cuvinte despre nevoință, 17. 

22 Cf. ibidem. 

23 A se vedea, de asemenea, Sf. Maxim Mărturisitorul, Capete despre dragoste, L, 91; IV, 5o. 
Sf. Filotei Sinaitul, Capete despre trezvie, 1. 

24 Tâlcuire la Psalmul 4, 12. 

25 Omilii duhovnicești (n), VI, 3. 

26 Ibidem, LIII, 15. 


sunt în văzduhuri” (Efes. 6, 12). lar această luptă este una de apărare față de 
războiul înverșunat, plin de cruzime și lipsit de orice milă, dus neîncetat de 
diavoli împotriva omului, pe care Sfântul Filotei Sinaitul îl descrie astfel: 
„Este un război întru ascunsul nostru, susținut de duhurile răutăţii, care se 
poartă prin gânduri cu sufletul. Căci sufletul fiind nevăzut, puterile acelea 
răuvoitoare, potrivindu-se fiinţei lui, se apropie de el prin războiul nevăzut. 
Astfel, se pot vedea între ele și suflet: arme, rânduire de bătaie, înșelăciuni 
viclene, război înfricoșat, ciocniri de luptă, biruințe și înfrângeri din 
amândouă părțile” .27 

Caracterul subtil al gândurilor, vicleșugurile și mesteșugirile lucrate 
de diavoli pentru a-i duce la rătăcire pe oameni prin mijlocirea lor, greutatea 
acestui război și mai ales lucrul de mult preț pentru care se duce el - sufletul 
omenesc, au făcut ca Sfinţii Părinţi să socotească „arta” războirii cu gândurile 
viclene (prin „artă” înțelegându-se aici sensul vechi al cuvântului, de 
„tehnică”) drept „știința științelor și arta artelor” 28 Deoarece ei, pentru 
motivele arătate mai sus, au pus la punct o strategie foarte precisă -— 
întemeiată pe o cunoaștere sigură a adversarilor și a felului cum acționează, 
adică a naturii gândurilor și a felului în care apar și se înrădăcinează în suflet 
-, cu totul de trebuinţă, căci, pentru ca să biruim, este nevoie, după cum 
spune Evagrie, „să ne războim cu metodă împotriva vrăjmașilor”.29 


2. Dubla origine a gândurilor 


Trebuie să știm dintru început că originea gândurilor este una dublă: 
stările și aplecările, sau pornirile omului, pe de o parte, și lucrarea diavolilor, 
pe de alta.3% 

Stările omului sunt date de patimile sale, care, așa cum am văzut, se 
manifestă mai întâi prin gânduri. Aplecările și pornirile - obișnuinţele - sunt 
date de „amintirea rea”, urma lăsată în suflet de patimi și de greșeli, sau de 
lipsa de grijă din trecut.3! Astfel, Sfântul Marcu Ascetul definește pornirea 
pătimașă ca „aducere-aminte de păcatele de odinioară”.32 Gândurile și 
imaginile pătimașe sunt, în esență, furnizate de memorie și de imaginaţie, 
care este legată de memorie. De aceea, pornirea pătimașă poate stărui chiar 


27 Capete despre trezvie, 7. 

23 Ambele citate sunt din Sf. Isihie Sinaitul, Cuvânt despre trezvie, II, 19 (Părintele Stăniloae 
a tradus, mai potrivit: „Ştiinţa științelor și meșteșugul meșteșugurilor”, n. trad.). 

29 Comentariu la Pilde, XXIV, PG 17, 225. 

39 Cf. Sf. Diadoh al Foticeei, Cuvânt ascetic în 1oo de capete, 88. 

31 Cf. Sf. Varsanulfie și loan, Scrisori duhovnicești, 256. Sf. Diadoh al Foticeei, loc. cit. 

32 Despre legea duhovnicească, 152. 

33 A se vedea, de pildă, Sf. Maxim Mărturisitorul, Capete despre dragoste, II, 74. 


dacă omul s-a lepădat de patima spre care-l mână și chiar dacă a trecut multă 
vreme de când n-a mai căzut în greșeala care a întipărit-o în suflet. Astfel, 
Evagrie spune: „Dacă avem amintiri pătimașe, aceasta se datorează faptului 
că de la bun început am primit lucrurile în noi cu patimă; și invers: despre 
lucrurile pe care le-am primit în noi cu patimă vom avea amintiri pătimașe”.34 
Iar Sfântul Marcu Ascetul, care a insistat mai mult decât oricare alt Părinte 
asupra importanței obișnuințelor pătimașe, precizează: „Patima ajungând 
stăpână peste fapte cu ajutorul voinței, se impune pe urmă silnic, chiar dacă 
nu vrea cel părtaș cu ea (odinioară)”;35 „când vom lepăda din cuget tot păcatul 
de bunăvoie, vom lua lupta cu patimile din obișnuință”;€ „nu zi: nu vreau, și 
totuși vine; căci cu siguranţă dacă nu iubești lucrul însuși, dar iubești pricinile 
lui”;37 „când vezi poftele ce zac înăuntru că se mișcă cu putere și cheamă 
mintea ce viețuiește în liniște, la vreo patimă, cunoaște că mintea s-a ocupat 
mai înainte cu acestea și le-a adus la faptă și le-a așezat în inimă”.38 Altfel 
spus, în afara gândurilor primite cu voia în prezent, există în suflet și gânduri 
pe care nu le primim de bunăvoie în prezent, dar care ne vin pentru că au 
fost cândva primite și acceptate și pentru că, chiar dacă urmările lor nu mai 
sunt voite, totuși pricina lor a fost voită.39 Tot Sfântul Marcu Ascetul mai 
spune: „De vin asupra noastră gânduri fără voie, să fim siguri că iubim cauzele 
lor; iar de vin gânduri cu voia, iubim și lucrurile spre care se îndreaptă”;40 
„Gândurile fără de voie răsar din păcatul de mai înainte; iar cele cu voia, din 
voinţa liberă. De aceea, cele din urmă sunt pricinile celor dintâi”.P' 

Cealaltă sursă a gândurilor este lucrarea diavolească,? care atacă 
sufletul fie indirect, prin mijlocirea trupului (prin simţuri, dar și prin 
mișcările și pornirile lăuntrice), fie direct, cu ajutorul memoriei și al 


34 Tratatul practic, 34. 

35 Despre cei ce cred că se îndreaptă din fapte, 85. 

36 Despre legea duhovnicească, 138. 

37 Ibidem, 142. 

38 Ibidem, 179. 

39 Cf, Sf. Marcu Ascetul, Despre cei ce cred că se îndreaptă din fapte, 104 („Dacă, potrivit 
Scripturii, tot ce ni se întâmplă fără voie își are pricina în cele săvârșite cu voia, nimeni nu e 
atât de dușman omului ca el însuși”); n9 („Cel care urăște patimile smulge pricinile lor, iar cel 
ce se supune pricinilor e războit de patimi, chiar dacă nu vrea”). 

40 Ibidem, 86. 

+ Ibidem, 190. 

4 Cf. Sf. Varsanufie și loan, Scrisori duhovnicești, 57. Sf. Diadoh al Foticeei, Cuvânt ascetic 
în 100 de capete, 88. Sf. Macarie Egipteanul, Omilii duhovnicești (Col. III), XXV, 1, 2. Sf. Marcu 
Ascetul, Despre cei ce cred că se îndreaptă din fapte, 146. Sf. Isaac Sirul, Cuvinte despre nevoință, 
83. Apoftegme, colecţie anonimă, 143. Sf. Chiril al Ierusalimului, Cateheze, II, 3. 

45 A se vedea, de pildă, Sf. Maxim Mărturisitorul, Capete despre dragoste, II, 74. 


imaginației." Faptul că diavolii se folosesc de facultățile omenești pentru a 
isca gândurile pătimașe face ca noi „să le simțim pe toate ca ieșind din inimă”, 
cum spune Sfântul Diadoh al Foticeei,4 deși pentru unele ea nu este cu nimic 
vinovată. 

Gândurile pătimașe sunt iscate de diavoli cel mai adesea pe temeiul 
dispoziţiilor sau/și al predispozițiilor omului, după cum arată Sfântul Apostol 
Iacov: „Fiecare este ispitit când este tras și momit de însăși pofta sa” (ac. 1, 
14),%€ sau Sfântul Isaac Sirul, care scrie: „În toate încercările osândește-te pe 
tine însuţi ca fiind vinovat de ele”.77 Într-adevăr, „dracii iau prilejurile de-a 
stârni în noi gândurile pătimașe din patimile aflătoare în suflet”, spune 
limpede Sfântul Maxim.48 lar Sfântul loan Casian arată că sufletul, ca și 
trupul, este atacat de boală în părţile lui cele mai slabe: „După cum când apar 
în corpul nostru unele stări neplăcute (...) îi cad victime mai întâi părțile mai 
slabe ale trupului, iar părțile mai puternice încep să sufere numai când s-a 
așezat bine boala în corp, tot așa și sufletul fiecăruia dintre noi, când suflă 
vântul dăunător al viciilor, partea cea mai slabă și mai firavă nu rezistă 
atacurilor puternice ale vrăjmașului și ajunge în primejdia robiei, începând 
cu partea care, fiind păzită mai puţin, deschide cale mai ușoară pentru 
trădare (...) În așa fel ne încearcă duhurile rele cu șiretenie pe fiecare dintre 
noi, amăgindu-ne mai ales în acele simțăminte ale sufletului pe care le știu 
că sunt bolnave”. 

Trebuie însă să știm că diavolii pot să-i aducă omului gânduri sau 
imagini fără nicio legătură cu stările sau pornirile sale, chiar dacă el își poate 
închipui, și în acest caz, că acestea vin din el, după cum arată Sfântul Macarie 
Egipteanul: „Există o putere vrăjmașă și rea care împinge neamul omenesc în 
chip ascuns la rătăcire, punându-i în inimă, pe nevăzute, gânduri nelegiuite. 
Apoi, oamenilor nu le mai rămâne altceva de făcut decât să făptuiască ceea 
ce li s-a strecurat pe ascuns, cu propria lor voie; cei mai mulți dintre ei nici 
nu știu de unde le vin momaelile și, din pricina obișnuinţei pe care o au de a 
vedea iscându-se în sufletul lor gânduri rele, ajung să creadă că acestea sunt 
porniri firești ale inimii '.59 

În această privinţă, răutatea diavolească nu ocolește pe nimeni, 
lucrând în toți oamenii, însă în mod diferit, potrivit treptei spirituale pe care 


44 Cf. Sf. Isihie Sinaitul, Cuvânt despre trezvie și virtute, II, 16, 17. Sf. Filotei Sinaitul, Capete 
despre trezvie, 7. 

45 Cuvânt ascetic în 100 de capete, 83. 

45 cf Patericul, Pentru Avva Sisoe, 44. Sf. Varsanufie și loan, Scrisori duhovnicești, 256. 

47 Cuvinte despre nevoință, 80. 

48 Capete despre dragoste, II, zi. 

49 Convorbiri duhovnicești, XXIV, 17. 

59 Omilii duhovnicești (Col. III), XXV, 1, 2. 


se află fiecare.5 Așa se face că înșiși sfinţii, care prin nevoinţă teantropică — 
osteneală omenească unită cu puterea harului dumnezeiesc - sunt curați de 
orice păcat și au ajuns la nepătimire și în care, deci, nu mai există nici stări și 
nici amintiri păcătoase, au totuși de înfruntat gândurile aduse de diavoli, prin 
care sunt în continuare ispitiți.5 Sfinţii Părinţi spun chiar că lucrarea 
diavolească sporește și gândurile semănate de ei se înmulțesc pe măsura 
înaintării duhovnicești a omului.5 Este bine cunoscută vorba Părinților din 
pustie, că omul trebuie „să aștepte ispita până la răsuflarea cea mai de pe 
urmă”,54 și că până la ultima lui suflare are de luptat cu gândurile semănate 
de diavoli.55 Căci zice lov: „Oare omul pe pământ nu este ca într-o slujbă 
ostășească (...)?” (lov 7, 1.5 „Omul nu poate până la moarte să nu aibă 
gânduri și război”, spune și Sfântul Isaac Sirul,57 iar Sfântul Simeon Noul 
Teolog zice că omul „a primit puterea de a nu face răul, dar nu și puterea de 
a nu se gândi la el”.58 „Precum nu se poate să nu taie aerul din afară cel ce 
umblă pe pământ, tot așa e cu neputinţă să nu fie războită pururea inima 
omului de către draci sau să nu fie tulburată de ei într-ascuns”, arată Sfântul 
Isihie Sinaitul.59 lar Sfântul loan Damaschin, vorbind despre cele opt gânduri 
ale răutăţii care corespund patimilor de căpetenie, spune: „Ca aceste opt 
cugete să ne tulbure sau nu, nu ţine de noi”.60 

Prin semănarea de gânduri în inima omului, diavolii urmăresc să 
întrețină patimile care zac în el și să-l împingă în păcatul cu lucrul sau, în cel 
curățat de patimi, să le aducă din nou în el; astfel, celor sporiți se muncesc să 


le întineze rugăciunea și să-i împiedice să se înalțe la contemplație:€ 


Întotdeauna însă ei se străduiesc să-l înstrăineze pe om de Dumnezeu“? și să- 
| despartă cu totul de El. Din acest punct de vedere, oricare gând se vădește 
a fi o ispită, cu atât mai mare cu cât omul, așa cum vom vedea, poate să 


primească gândul, și astfel să urmeze voia cea rea a diavolilor, sau să-l lepede 


5 Cf, Sf. Maxim Mărturisitorul, Capete despre dragoste, II, 9o. 

52 Cf. Avva Ammona, Scrisori, XIII, 5. Sf. Macarie Egipteanul, Omilii duhovnicești (Col. II), 
XVI, 3. 

53 Cf. Sf. Filotei Sinaitul, Capete despre trezvie, 27. Patericul, Pentru Maica Singlitichia, 14 
(„Pe cât sporesc nevoitorii, pe atât întâmpină mai mare luptător împotrivă”). 

54 Patericul, Pentru Avva Antonie, 6. 

55 A se vedea, ibidem, Pentru Avva Agathon, 9; Pentru Avva Theodor al Fermei, 2. 

56 Cf. Origen, Despre rugăciune, 29: „Toata viaţa omului este o continuă ispitire”. 

57 Cuvinte despre nevoinţă, 83. 

58 Cele 225 de capete... III, aa. 

59 Cuvânt despre trezvie, II, 12. 

60 Cuvânt de suflet folositor. 

6: Cf. sf. Maxim Mărturisitorul, Capete despre dragoste, II, 9o. 

62 jbidem. 


de la el, împlinind voia lui Dumnezeu. Orice gând care-i vine omului în minte 
este o încercare,63 care-l poate duce fie la pierderea sa, fie la mântuire, după 
cum alege să urmeze sau nu îndemnul la păcat. După cum, lăsându-se biruit 
de ispită, omul își întreţine starea de boală, sau cade din nou în ea, tot așa, 
împotrivindu-se gândului, el poate să se lecuiască cu totul și să stăruie în 
bine. Mai ales la acest din urmă aspect gândindu-se, Sfântul Isaac Sirul spune: 
„Încercarea e de folos pentru tot omul”, exclamând: „Slavă Stăpânului, Care 
prin doctorii amare ne dă bucuria sănătății!”.64 Sfântul Apostol Iacov arată 
rostul tămăduitor al ispitei: „Fericit este bărbatul care rabdă ispita, căci 
lămurit făcându-se va lua cununa vieţii, pe care a făgăduit-o Dumnezeu celor 
ce-L iubesc pe EI” (lac. 1, 12). Astfel, pentru cel înrobit de patimi fiecare gând 
este un bun prilej de a scăpa din legătura lor$5 și de a se curăța de păcate;66 
iar pentru împlinitorul desăvârșit al poruncilor, prilej de a se întări în virtute, 
după cum scrie Sfântul Varsanufie unuia dintre fiii săi duhovnicești: „Să nu 
te moleșească pe tine mulțimea patimilor și nălucirilor drăcești, ci crede că 
nu vor izbuti nimic tulburările și ispitele lor, ci mai vârtos îţi vor spori 
virtutea, dacă vom lua aminte cu grijă să stăruim în răbdare (...). Căci așa cum 
întâlnirea cu focul face aurul mai strălucitor, la fel îl face mulțimea 
încercărilor pe cel drept”.97 lar Avva Ammona scrie că „Puterea Duhului dă 
sfinţilor, după ce a trecut ispita, spor de mărire și mai mare putere”.5% Toţi 
Sfinţii Părinţi arată că numai datorită ispitelor, deci și a celor aduse prin 
gânduri, poate omul înainta duhovnicește. Avva Ammona scrie: „Dacă nu vă 
vine nicio ispită, fie ea pe faţă, sau într-ascuns, nu puteți urca pe o treaptă 
mai înaltă decât cea pe care sunteți”.69 Sfântul Antonie cel Mare vede chiar 
în ispită lucrul cu totul de trebuinţă pentru mântuire: „Nimeni neispitit nu 
va putea să intre în Împărăţia cerurilor. Că ridică, zice, ispitele, și nimeni nu 
este care să se mântuiască”.70 

lată deci că soarta sufletului atârnă de cum va primi omul gândurile 
ce-i vin în minte. Și prin primirea și însoțirea cu ele, se nasc patimile și se 
întăresc, iar diavolii pun stăpânire pe suflet și se sălășluiesc în el. lar prin 


63 Cf. Sf. Varsanufie și loan, Scrisori duhovnicești, 39, 483. 

64 Cuvinte despre nevoință, 48, citat în Cele 1oo de capete ale lui Calist și Ignatie Xanthopol, 
16). 

65 ce Parafrază în 150 de capete a Sfântului Simeon Metafrastul la cele 5o de Cuvinte ale 

Sfântului Macarie Egipteanul, 130. 

66 C£. St. Maxim Mărturisitorul, Capete despre dragoste, II, 45. 

67 Scrisori duhovnicești, n8. Cf. Parafrază în 150 de capete..., 130. Avva Ammona, Scrisori, 
IX, 2, 3. 

68 Scrisori, XIII, 6. 

69 jpidem, IX, 1. 

79 Patericul, Pentru Avva Antonie, 7. 


lepădarea lor, dimpotrivă, omul poate, cu ajutorul lui Dumnezeu, să iasă din 
robia patimilor și să sporească în virtute, ajungând să se unească cu 
Dumnezeu și să înainteze în această unire. 

Dacă nu se păzește, omul repede poate fi furat de gânduri; și dacă în 
primul moment ele pot fi ușor respinse, cu cât trece timpul, e din ce în ce mai 
greu, iar apoi vine o vreme când este aproape cu neputinţă să li se mai 
împotrivească. 

Lupta cu gândurile presupune o cunoaștere limpede a felului în care 
ele lucrează în suflet, ca și a atitudinii sufletului față de ele. Sfinții Părinţi au 
observat că ispita funcționează asemenea unui mecanism, totdeauna în 
același fel, diferitele ei etape corespunzând evoluţiei modului în care omul 
reacționează față de gândul care-i este semănat în minte. 


3. Mecanismul ispitirii 


Etapele ispitei” sunt: 

1) Momeala sau atacul (mpooBoin). Sfântul Filotei Sinaitul îi dă 
acesteia o definiție preluată de la Sfântul loan Scărarul?: „Atacul este gândul 
simplu sau chipul lucrului născut de curând în inimă, ce se arată minţii”.2 
Este, adică, așa cum spune Sfântul loan Damaschin, „ceea ce ne pune simplu 
vrăjmașul înainte”.74 Sfântul Marcu Ascetul arată că momeala este „arătarea 
unui lucru rău în forma exclusivă a unui gând'7%. Spunând, în altă parte, că 
atacul este „o mișcare fără imagini a inimii”,76 el nu vrea să spună că este cu 
totul lipsit de vreo imagine (aceasta, de altfel, ar contrazice cealaltă definiție), 
ci că această imagine (sau acest gând) nu se mișcă în acel moment în niciun 
fel, și de aceea poate fi asemănată cu un impuls inițial, sau, cum spune același 
Sfânt Părinte, este o „primă răsărire”.77 

2) Însoţirea (ovv5vaouoc). Sfântul loan Damaschin o definește ca 


7! Vom găsi descrierea sau simpla lor enumerare, îndeosebi la: Sf. loan Scărarul, Scara, XV, 
72. Sf. Marcu Ascetul, Despre legea duhovnicească, 139-141; Despre Botez, Răspunsurile 3, 4, 5, 
n, 13, 16, 17; Despre cei ce cred că se îndreaptă din fapte, 209. Sf. Isihie Sinaitul, Cuvânt despre 
trezvie și virtute, 43-46. Sf. Filotei Sinaitul, Capete despre trezvie, 34, 35. Sf. loan Damaschin, 
Cuvânt de suflet folositor. Sf. Maxim Mărturisitorul, Capete despre dragoste, |, 84. Rânduiala 
Sf. Nil Sorski, 1. 

72 Scara, XV, 74. 

73 Capete despre trezvie, 35. 

74 Cuvânt de suflet folositor. 

75 Despre Botez, Răspunsul 11. 

76 Despre legea duhovnicească, 140. 

77 Despre Botez, Răspunsul n („Momeala rămâne neclintită pe loc, ca gând simplu, fiind 
împiedicată de neplăcerea inimii să progreseze la o cugetare dezvoltată și la patimă”). 


„primirea gândului pe care ni l-a adus vrăjmașul”,78 iar Sfântul loan Scărarul 
spune, mai precis, că ea este „convorbirea cu ceea ce s-a arătat în chip pătimaș 
sau nepătimaș”.79 Această precizare ne arată că trebuie deosebite două trepte 
ale însoțirii: pe una, are loc simpla convorbire (opiâua) cu gândul, când omul 
se oprește asupra gândului și-l ţine, vorbind cu el, dar „fără patimă”, adică 
fără a se însoți în vreun fel cu el; pe a doua se produce însoţirea propriu-zisă, 
când omul intră într-adevăr în legătură cu gândul, se alipește de el și se 
unește cu el, desfătându-se cu el.5 Iar de atunci, după cum arată Sfântul 
Isihie Sinaitul, omul își amestecă propriile gânduri și imagini cu cele 
semănate de diavoli.8: Din pricina acestei uniri, nălucirea, sau gândul 
diavolesc, „crește și sporește și mai mult, ca să pară minţii, care a primit-o și 
pe care a prădat-o, vrednică de iubit, frumoasă și plăcută”, lucru care nu 
este departe de a se lăsa omul cu totul prins de ea. Dar în acest moment, chiar 
dacă omul s-a alipit de gând, încă nu se cheamă că l-a primit cu totul. 

3) Consimţirea (ovykaraBeoiq) sau încuviințarea este „învoirea cu 
plăcere a sufletului cu ceea ce s-a arătat”.8% În acest moment, omul se 
învoiește deplin cu gândul, primește să-l urmeze și să-l „treacă în faptă”, 
predându-se cu totul plăcerii născute din el. 

4) Robirea (ouxuaAooia). O dată gândul primit cu toată voia, omul 
devine rob al lui. Sfântul loan Scărarul definește robirea ca „tragerea cu sila 
și fără voie a inimii, sau însoţirea stăruitoare a inimii cu lucrul acela și 
pierderea stării noastre celei bune”.84 

5) Făptuirea (evepyeia). Sfântul loan Damaschin o definește ca 
„lucrarea însăși a gândului pătimaș cu care ne-am învoit”.8 Încuviințând 
gândul și fiind înrobit de el, omul trece la faptă și lucrează păcatul.8 

6) Patima (na0oq). Repetarea consimțţirii cu un același gând duce la 
nașterea acelei patimi care-i corespunde sau, dacă ea deja vieţuiește în suflet, 
la întărirea ei. Sfântul loan Scărarul o definește astfel: „propriu-zis patima 
este ceea ce se încuibează în curs de vreme lungă în suflet, în chip pătimaș 


73 Cuvânt de suflet folositor. 

79 Scara, XV, 72. Sf. Filotei Sinaitul dă o aceeași definiție: „însoțirea stă în convorbirea cu 
ceea ce s-a arătat fie cu patimă, fie fără patimă” (Capete despre trezvie, 35). 

So. cp Despre Botez, Răspunsul 16. Cf. Despre cei ce cred că se îndreaptă din fapte, 209. 

5 Cuvânt despre trezvie și virtute, 43, 46. 

52 jpidem, II, 42. 

83 Sf. loan Scărarul, Scara, XV, 72. Cf. Sf. Filotei Sinaitul, Capete despre trezvie, 35. Sf. Marcu 
Ascetul, Despre legea duhovnicească, 91. Sf. Maxim Mărturisitorul, Capete despre dragoste, |, 
84. 

84 Scara, XV, 12. Sf. Filotei Sinaitul, loc. cit. 
85 Cuvânt de suflet folositor. 
86 Cf. Sf. Isihie Sinaitul, Cuvânt despre trezvie și virtute, 43-46. 


și-l duce la o deprindere prin obișnuință cu ea, încât se pornește de bunăvoie 
și de la sine spre fapte”.87 

De-a lungul acestei înlănţuiri, vinovăția omului nu este una și aceeași. 

1) Momeala este nepăcătoasă (avauaprnrov)88 și nevinovată.89 Într- 
adevăr, așa cum am văzut, ea nu ţine de voia omului și nu stă în puterea 
noastră de a ne feri de atacurile diavolilor. De aceea nu suntem în niciun fel 
răspunzători de apariţia ei.% Adam în rai a suferit ispita de la diavol," și 
Hristos Însuși a fost ispitit, El, Care nicicum n-a păcătuit vreodată.% 

2) În ceea ce privește însoţirea, ea poate fi lipsită de păcat, căci, în 
primul moment, omul poate vorbi cu gândul fără să se alipească de el în vreun 
fel, ci, după cum vom vedea, cu scopul de a-l alunga. Dar, după cum arată 
Sfântul loan Scărarul, ea nu este întotdeauna nevinovată,% într-un al doilea 
moment, așa cum am văzut, producându-se deja o alipire „cu dulceaţă” de el. 

Totuși, ea încă nu este cu totul păcătoasă,94 de vreme ce omul n-a 
consimțit la păcat. 

3) Consimţirea este cu adevărat păcat, și pe ea se străduiesc diavolii s- 
O câștige.95 

Atâta vreme cât omul nu și-a dat consimţirea, el este liber și nesupus 
puterii diavolilor, care se mărginește la momeală.% Dar odată 
consimțământul dat, el a și căzut în greșeală, devine rob al gândului, care-l 
târăște cu sila, nemaiputând face nimic pentru a se întoarce de la el.9%7 


Dezvăluind mecanismul ispitei, Sfinţii Părinţi subliniază faptul că, 
dacă nu stă în puterea noastră să ne ferim de momelile diavolilor, de noi 
depinde cu totul dacă le primim sau le alungăm;%8 ei arată de asemenea că 


87 Scara, XV, 72. Cf. Sf. Filotei Sinaitul, Capete despre trezvie, 35. 

58 sf. loan Scărarul, Scara, XV, 72. Sf. Filotei Sinaitul, Capete despre trezvie, 35. 

89 Sf. Marcu Ascetul, Despre legea duhovnicească, 141. 

90 Cf. idem. Despre Botez, Răspunsul 10. 

9 Cf. ibidem, Răspunsul 13. 

92 Cf. idem, Despre unirea ipostatică, 28. 

93 Cf. Scara, XV, 72. 

94 Sf. Filotei Sinaitul, Capete despre trezvie, 35. 

95 Sf. Marcu Ascetul, Despre legea duhovnicească, 93. 

96 Cf. Sf. Chiril al Ierusalimului, Cateheze baptismale, IV, 21. Avva Dorotei, Învăţături de 
suflet folositoare, XIII, 6. Sf. loan Casian, Convorbiri duhovnicești, VII, 8. 

97 Cf. Avva Dorotei, Învățături de suflet folositoare, 6. 

98 Cf. Sf. loan Casian, Convorbiri duhovnicești, |, 17 („Nu-i este cu putinţă minţii să nu fie 
tulburată de gânduri, dar ea poate să lupte împotriva lor și să le învingă. lar dacă nu depinde 
de noi apariţia lor, în schimb este în puterea noastră dezaprobarea sau acceptarea lor”). 
Evagrie, Tratatul practic, 6 („Faptul că toate aceste gânduri (rele) ne tulbură sau nu sufletul, 
nu ţine de noi; faptul însă că ele... stârnesc sau nu patimi, ţine de noi”). Patericul, Pentru Avva 


până la un anumit moment al acestui proces, adică până la consimţire, stă în 
puterea omului să se ferească de a cădea în robia cugetelor, și că, după aceea, 
își pierde această putere; în felul acesta, omul știe exact care este momentul 
în care poate opri acest mecanism. Astfel, Sfântul loan Gură de Aur scrie că: 
„Dintre gândurile rele, unele nici nu pot să treacă pragul sufletului nostru, 
dacă-l îngrădim cu bune metereze; altele, după ce s-au ivit în noi, dacă nu ne 
îngrijim, cresc și sporesc; dar dacă știm ce trebuie să facem ca să nu le lăsăm 
sa crească, ele pot fi de îndată înăbușite și nimicite. În sfârșit, altele se nasc, 
cresc și chiar ajung fapte ale răutății și strică cu totul sănătatea sufletului 
nostru, dacă lipsa noastră de grijă este peste măsură de mare”.99 Așadar, 
cunoașterea acestui proces înlesnește aplicarea unei strategii potrivite pentru 
a zădărnici năvala gândurilor rele și meșteșugirile diavolești care le insuflă. 


4. Strategia duhovnicească. Veghea și luarea-aminte 


În strategia duhovnicească, veghea (trezvia) (vnbic)'* și luarea- 
aminte (rpocoxn) joacă un rol esenţial. 

Îndemnul la veghe și trezvie poate fi adeseori aflat în Sfintele 
Scripturi. Hristos Însuși îl rostește în mai multe rânduri: „Luaţi aminte, 
privegheaţi (...) Vegheaţi, dar (...) lar ceea ce vă zic vouă, zic tuturor: 
Privegheaţi” (Mc. 13, 33, 35, 37); „Rămâneţi aici și privegheaţi” (Mc. 14, 34); 
Privegheaţi și vă rugați ca să nu intraţi în ispită” (Mc. 14, 38); „Fericite sunt 
slugile acelea pe care, venind stăpânul le va afla veghind (...) Fie că va veni la 
straja a doua, fie că va veni la straja a treia, și le va găsi așa (veghind), fericite 
sunt acelea” (Lc. 12, 37-38); „Privegheaţi dar în toată vremea rugându-vă, ca 
să vă întăriți și să scăpaţi de toate acestea care au să vină și să staţi înaintea 
Fiului Omului” (Lc. 21, 36) Tot așa îndeamnă și Sfântul Apostol Pavel: 
„Treziţi-vă (exvnwWare) cum se cuvine și nu păcătuiți” (1 Cor. 15, 34); „De aceea 
să nu dormim ca și ceilalţi, ci să priveghem și să fim treji” (1 Tes. 5, 6). lar 
Sfântul Apostol Petru spune și el: „fiți dar cu mintea întreagă și privegheaţi 
în rugăciuni” (1 Pt. 4, 7); „Fiţi treji, privegheaţi. Potrivnicul vostru, diavolul, 
umblă, răcnind ca un leu, căutând pe cine să înghită” (1 Pt. 5, 8). Același 


Pimen, 28 („Tot așa cum nu poţi opri vântul, nici gândurile nu le poţi opri să nu vină. Alt lucru 
este însă să le stai împotrivă”). Sf. loan Damaschin, Cuvânt de suflet folositor. 

99 Omilii la Ozia, IV, ş. 

190 Cuvântul vmbic înseamnă, pe lângă veghe și trezvie; etimologic, derivă din verbul 
vnew, care înseamnă a fi treaz, opus verbului ueOvew, care înseamnă a fi beat (cf. |. Hausherr, 
Hesychasme et pricre, Roma, 1966, p. 226). În mod riguros, pentru a reda acest termen ar trebui 
folosite expresii ca „trezvie veghetoare” sau, și mai bine, „veghe trează”; ținând cont și de 
această conotaţie, vom folosi însă cuvântul „veghe”, această noţiune fiind mai importantă 
decât cealaltă și acoperind o sferă mai largă din domeniul semantic al cuvântului vnvic. 


îndemn îl fac de nenumărate ori Sfinții Părinţi prin cuvintele sau prin scrierile 
lor,” iar din Vieţile Sfinților vedem că luarea-aminte și trezvia sunt socotite 
virtuți pe care aceștia le-au avut în chip desăvârșit.1%2 Aceste două stări, foarte 
apropiate una de cealaltă (adesea cei doi termeni apar ca sinonimi), sunt, 
într-adevăr, condiţia esenţială a vieții duhovnicești; în mare măsură prin ele 
poate omul, prin harul dumnezeiesc, să scape din robia răului și să se ferească 
a mai cădea în el și, legat de aceasta, să poată ajunge la unirea cu Dumnezeu 
și să rămână alipit de EI (ceea ce, de fapt, se urmărește prin ele). De aceea 
Avva Pimen zice: „A veghea și a lua aminte de sine și socoteala cea dreaptă; 
aceste trei fapte bune sunt povăţuitoare ale sufletului”,!% spunând chiar că 
„Nu avem trebuință de nimic decât de minte trează”.194 

Se cuvine să arătăm că pentru a da roade duhovnicești, trezvia și 
luarea-aminte trebuie să fie neîncetate și desăvârșite.!% Desigur, la această 
stare nu se poate ajunge deîndată, dar omul este dator să se străduiască să o 
câștige. Întemeiaţi pe propria lor cercare, Sfinţii Părinţi spun că omul este în 
stare de o asemenea luare-aminte, chiar atunci când se dedă altor activități. 
Astfel, Sfântul loan de Gaza scrie: „Cei desăvârșiți iau aminte la ei în chip 
desăvârșit, asemenea meșterului care-și cunoaște în chip desăvârșit 
meșteșugul lui. Căci de i se întâmplă să se întrețină cu unii în vreme ce 
lucrează, convorbirea cu aceia nu-l împiedică să împlinească cele cuvenite ale 
meseriei sale." Sihaștrii îmbunătăţiți sunt în stare de veghe chiar și în 
vremea somnului, după cum dă mărturie acest cuvânt din Cântarea 
Cântărilor, pomenit de Sfântul loan Scărarul:*7 „Eu dorm, dar inima mea 
veghează” (Cânt. Cânt. 5, 2), și cum arată Sfântul loan de Gaza: „Când inima 


101 A se vedea, între altele: Patericul, Pentru Avva Pimen, 35, 135, 164; Pentru Avva Ruf, 1. 
Viaţa Sfântului Pahomie (1), 96. Sf. Varsanuifie și loan, Scrisori duhovnicești, 7, 10, 44, 45, 49, 
53, 98, 106, 136, 137, 138, 187, 197, 203, 216, 235, 237, 240, 264, 267, 268, 269, 291, 305, 342, 347, 
379, 412,418, 429, 454, 482, 573, 575 bis, 583, 613, 614, 615,769, 770, 833. Avva Dorotei, Învăţături 
de suflet folositoare, X, 1; XI, 2. Sf. Isaac Sirul, Cuvinte despre nevoință, 58, 60. Sf. loan Scărarul, 
Scara II, 12; IV, 75; XXVI, Partea a II-a, 16. Sf. Maxim Mărturisitorul, Cuvânt ascetic, 16. Avva 
Isaia Pustnicul, Douăzeci și nouă de cuvinte, XXVII, 18. Sf. Grigorie Palama, Triade, 1, 2, 9. Sf. 
Vasile cel Mare a închinat vegherii și luării-aminte de sine Omilia a III-a la cuvintele: „la aminte 
de tine însuţi”, PG 3u, 197C-218B. Sf. Isihie Sinaitul a scris un întreg Cuvânt despre trezvie și 
virtute, iar Sf. Filotei Sinaitul (40 de) Capete despre trezvie. 

102 A se vedea, de pildă: Sf. Atanasie cel Mare, Viaţa Cuviosului Părintelui nostru Antonie, 
9. Viaţa Sfântului Pahomie (1), 72. 

193 Patericul, Pentru Avva Pimen, 35. 

194 jbidem, 135. 

105 Cf. Sf. Grigore cel Mare, Comentariu la Iov, XX, 3. Sf. loan Scărarul, Scara, XXVII, Același 
cuvânt, 6, 40. Sf. Varsanuifie și loan, Scrisori duhovnicești, 269, 459. Apoftegme, N 427; N 529. 

196 Sf. Varsanufie şi loan, Scrisori duhovnicești, 459. 

107 Scara, XXVII, 16. 


veghează, somnul trupului n-are însemnătate”.198 


A lua aminte omul la sine și a se păzi înseamnă, după cum vedem din 
îndemnurile repetate ale Părinților, a se îngriji de ființa și de menirea sa 
duhovnicească, iar nu de lucrurile din afară.1%9 Îndeosebi omul trebuie să se 
străduiască să-și (re)cunoască bolile sufletești, această (re)cunoaștere fiind 
condiţia tămăduirii sale: „la aminte de tine însuţi, ca să cunoști când ţi-e 
sănătos și când ţi-e bolnav sufletul. Căci mulți oameni, din pricina marii lor 
neluări-aminte, suferă de boli grele, de nevindecat; și nici nu știu că sunt 
bolnavi (...) Porunca spune: încetează a te interesa de păcatele altuia! Nu mai 
da răgaz gândurilor să se ocupe de cusururile altora, ci «la aminte de tine 
însuți», adică întoarce-ţi ochii sufletului spre cercetarea propriilor tale 
cusururi”, spune Sfântul Vasile cel Mare." 

În sens mai larg, înseamnă atenţia omului la tot ce privește întreaga 
sa făptură, adică supravegherea atât a trupului, cât și a sufletului; a purtărilor, 
pentru a se feri de faptele rele, și a vieţii lăuntrice, pentru a se păzi de 
gândurile răutăţii. Căci așa găsim scris în Cartea Pildelor: „Calea celor drepți 
este ferirea de rău; numai acela care ia aminte la mersul lui își păzește sufletul 
său” (Pilde 16, 17). lar Sfântul Grigorie Palama spune: „Ai grijă de tine”, zice 
Moise (Deut. 15,9); de tine în întregime, se înţelege; nu numai de unele, iar 
de altele nu (...) Pune-ţi așadar această pază sufletului și trupului (...) 
Guvernează-te, așadar, supraveghează-te pe tine însuţi (...) «De se va sui 
peste tine duhul celui puternic», adică al duhurilor rele și al patimilor, «să nu 
lași locul tău», zice Ecclesiastul (10, 4), ceea ce înseamnă să nu lași 
nesupravegheată vreo parte a sufletului sau vreun mădular al trupului. 
Făcând așa, te vei ridica mai presus de duhurile care te ameninţă de jos”. 

Dar pentru că, așa cum am văzut, faptele urmează gândurilor și mai 
ales prin ele se nasc și stăruie patimile, Sfinții Părinți îndeamnă îndeosebi la 
paza gândurilor. Și pentru că e limpede că de ea atârnă tămăduirea 
sufletească a omului, de aceea trezvia și luarea-aminte la acest nivel se vedesc 
ca remedii de căpetenie. În omilia la cuvintele din Deuteronom (4, 9 și 15, 9): 
„la aminte de tine însuţi”, Sfântul Vasile cel Mare spune: „Noi oamenii 
păcătuim ușor cu gândul. De aceea, Cel care a zidit una câte una inimile 
noastre, știind că cele mai multe păcate le săvârșim din imboldul gândurilor 
noastre, a poruncit ca în primul rând mintea să ne fie curată. Și pentru că 
păcătuim ușor cu mintea, Dumnezeu ne cere să avem de ea mai multă purtare 
de grijă și pază. Că precum doctorii cei prevăzători întăresc cu mult înainte, 


108 Sf. Varsanufie şi loan, Scrisori duhovnicești, 519. 


109 Cf. Apoftegme, Cuvinte adunate de la doisprezece sihaștri. Sf. Vasile cel Mare, Omilia a 
III-a la cuvintele: „la aminte de tine însuţi”. 

19 Loc, cit. 

"1 Triade, |, 2, 9. 


prin mijloace profilactice, părțile mai slabe ale trupurilor, tot așa și purtătorul 
obștesc de grijă și adevăratul doctor al sufletelor a prevăzut cu o pază mai 
puternică mai ales acea parte a sufletului nostru pe care o știe mai înclinată 
spre păcat”. 12 

1) Paza gândurilor înseamnă mai întâi de toate o neîncetată 
supraveghere a inimii, ca să putem zări deîndată gândurile care se ivesc în ea, 
de la prima lor răsărire,"3 și o trezvie de fiecare clipă, ca să ne putem feri de 
atacurile fără de veste ale vrăjmașului."4+ De aceea ea este adesea numită 
„paza inimii”"5; se cuvine ca mintea să stea ca un străjer la poarta inimii, în 
același timp veghind la cele ce se petrec în jurul ei, atentă la cea mai mică 
mișcare, la orice apariţie și la orice zgomot, și gata întotdeauna să 
preîntâmpine atacurile vrăjmașe. 

Astfel, în ceea ce privește rostul de a veghea al minții, Sfântul Isihie 
Sinaitul scrie: „Lucrul trezviei necontenite... este să vadă îndată nălucirile 
gândurilor care au luat chip în minte”.“€ lar Sfântul Filotei Sinaitul spune și 
el că omul trebuie să-și întărească „cu trezvie mintea sa în Domnul împotriva 
amăgirii dracilor” și să urmărească „cu dinadinsul intrările lor și împletirile 
ce se nasc din năluciri”."7 lar Sfântul Vasile cel Mare îndeamnă: „Să ai 
neadormit ochiul minţii pentru paza ta (...) uită-te la toate cele din juru-ți ca 
să scapi din cursă (...) Păzește-te, să nu cazi în curse...”."8 În ceea ce privește 
ferirea de curse, Sfântul Grigore cel Mare arată că „veghea trebuie să fie 
neîncetată (...) și întotdeauna să fim gata de luptă, pentru a ne război cu 
Vrăjmașul; să fim prevăzători și să ne ferim în fiecare clipă de vicleșugurile 
lui cele ascunse (...). Dacă vrem să nu vină asupra noastră fără de veste și în 


2 Loc. cit. 

U3 Cf. Sf. Varsanufie și loan, Scrisori duhovnicești, 85. Avva Dorotei, Învăţături de suflet 
folositoare, III, 4; Epistole, A, 1. Sf. Isihie Sinaitul, Cuvânt despre trezvie și virtute, 14, 44. Sf. 
Filotei Sinaitul, Capete despre trezvie, 25. 

114 Cf. Sf. Vasile cel Mare, Omilia a III-a la cuvintele: „Ia seama de tine însuţi”, IL. 

5 Uneori ea este numită, de asemenea, „paza minţii” (cf. Sf. Isihie Sinaitul, Cuvânt despre 
trezvie și virtute, u3, 121. Sf. Filotei Sinaitul, Capete despre trezvie, 26). Dar credem că prima 
expresie este mai potrivită, pentru că, așa cum vom vedea, „paza minţii”, în sens propriu, 
înseamnă ferirea de orice reprezentare, fie ea chiar bună, ea fiind condiţia rugăciunii curate și 
nerisipite. Cu privire la această deosebire, a se vedea Sf. Isihie Sinaitul, loc. cit., 3 („Trezvia... e 
numită și liniştea inimii. lar desăvârșită până la golirea de orice nălucire e... și pază a minţii”). 
Sf. loan Scărarul, Scara, XXVI, 5o („Altceva este străjuirea gândurilor, și altceva păzirea minții. 
Pe cât de departe este răsăritul de apus, pe atât e mai înaltă cea de-a doua față de cea dintâi și 
mai obositoare”). 

"16 Cuvânt despre trezvie și virtute, II, 51. 

17 Capete despre trezvie, 7. 

"8 Omilia a III-a la cuvintele: „Ia seama de tine însuţi”, II. 


chip viclean ispita, trebuie ca neîncetat să ne păzim cu sabia trezviei'."9 


Spusa unui Bătrân cuprinde în sine amândouă aceste rosturi: „Lucrul 
călugărului este să vadă de departe venirea gândurilor sale”.!2* Și, cu privire 
la aceasta, să ne aducem aminte de cuvintele Domnului: „De ar ști stăpânul 
casei în care ceas vine furul, ar veghea și n-ar lăsa să i se spargă casa” (Lc. 12, 
39). _ 

2) În al doilea rând, a veghea și a fi cu luare-aminte mai înseamnă și 
a cerceta fiecare gând de îndată ce s-a ivit,!2! apoi să se vadă natura lui, pentru 
a cunoaște limpede dacă este vorba despre un gând bun, unul oarecare, nici 
bun, nici rău, sau unul cu totul rău.22 

La faza dintâi se referă Sfântul loan de Gaza când îndeamnă: „Îndată 
ce apare un gând, cercetează-l”.1% Iar Sfântul Isihie Sinaitul o descrie astfel: 
„Trezvia e fixarea stăruitoare a gândului și așezarea lui în poarta inimii, ca să 
privească gândurile hoțești care vin și să asculte ce zic și ce fac ucigașele, și 
care este chipul făurit și înălțat de diavoli (...)”.124 

Această primă fază, cercetarea gândului, are drept scop deosebirea 
limpede a naturii lui, care constituie a doua fază. Astfel, Sfântul Macarie scrie: 
„Nu trebuie ca omul lui Dumnezeu să urmeze de îndată gândului, fără a-l 
cerceta mai întâi”.'3% Sfântul Isihie Sinaitul spune și el: „Ești dator să privești 
cu o căutătură ageră și încordată a minții, ca să cunoști pe cei ce intră”.126 lar 
în Pateric citim: „Zis-au Părinţii: la tot gândul ce îţi vine, să îi zici: al nostru 
ești sau al vrăjmașilor noștri? Și știu că îţi va spune ţie”.27 Același sfat îl 
regăsim, cu aceleași cuvinte, la Evagrie: „Stai la poarta inimii și pe fiecare 
gând care se arată întreabă-l: Eşti de-al nostru sau de-al vrăjmașilor?”.128 
Sfântul loan de Gaza spune și el același lucru: „A-și păzi cineva inima 
înseamnă a avea mintea trează și curată când e războit (...). Și dacă vrei să afli 


19 Comentariu la lov, XX, 3. 

120 Apoftegme, M 64. 

122 Cf. Sf. Macarie Egipteanul, Omilii duhovnicești (Col. II), VI, 3 („să nu se lase omul în 
voia cugetelor, ci adunându-le de pretutindeni, să le deosebească pe cele firești de cele rele 
(...). Este nevoie de multă atenţie pentru a putea cineva să distingă cugetele străine ale puterii 
celei potrivnice”). Sf. Vasile cel Mare, Omilia a III-a la cuvintele: „la aminte de tine însuţi”, II. 
Sf. loan Casian, Convorbiri duhovnicești. VII, 5. Avva Isaia Pustnicul, Douăzeci și nouă de 
cuvinte, XXVI, 19. Sf. Isihie Sinaitul, Cuvânt despre trezvie și virtute, II, 19. 

123 Sf. Varsanufie și loan, Scrisori duhovnicești, 86. 

124 Cuvânt despre trezvie și virtute, 6. 

125 Omilii duhovnicești (Col. II), LII, 14. 

126 Cuvânt despre trezvie și virtute, 22. 

127 Cap. XXV, Pentru socotinţă, 4. 

128 Antireticul, Mândria, 17. 


de este dușman sau prieten, roagă-te și întreabă-l: ești de-al nostru sau al 
dușmanilor? Și-ţi va spune adevărul”.29 

3) Dacă este vorba despre un gând bun sau despre unul oarecare, 
omul poate să-l lase să intre, căci este lipsit de urmări, în afară de cazul în 
care se află în stare de rugăciune, căci ele împiedică rugăciunea curată. 
Sfântul Nil Sorski scrie cu privire la aceasta: „lar de nu va fi vremea rugăciunii 
și gândurile sunt întru cele trebuincioase ale viețuirii, unele ca acestea fără 
de păcat sunt. Pentru că și sfinţii cele trebuincioase în viața aceasta cu 
binecuvântare le făceau. Oriînce gând se va afla mintea întru înțelegerea cea 
bună, cu Dumnezeu este”.139 

Dar nu tot așa trebuie să facă omul când e vorba despre un gând vădit 
rău. Atunci el trebuie să se ferească de a-l urma și să-l lepede cu totul, înainte 
de a se ajunge, așa cum am văzut în cadrul procesului descris mai sus, la 
stadiul consimțirii. 


5. Alungarea gândurilor rele 


Pentru a îndepărta gândul rău care se ivește înaintea sufletului, se pot 
lua două atitudini: 

a) Prima, pe care am putea-o denumi „antiretică”, constă în a îngădui 
gândului să pătrundă în suflet, până la primul stadiu al însoțirii 
(ovv5vaoţuoo), în care se convorbește cu el (outua) în chip nepătimaș. În 
cadrul acestei convorbiri, omul contrazice și combate gândul, această 
combatere (avrippno!q) constând în a-i opune argumente împotrivitoare, 
care, practic, sunt scurte texte din Sfintele Scripturi care se corespund 
situației.3! Atunci omul este dator, după cum scrie Sfântul Macarie 
Egipteanul, să „cugete la poruncile lui Dumnezeu și pe ele să i le dea minţii 
spre lucrare. lar aceasta pentru ca gândul cucernic prin care ne împotrivim, 
rămânând în noi, să biruiască răul (...)'32 Pildă de o asemenea purtare ne dă 
„cel cea zis: (...) «Și voi răspunde celor ce mă osândesc cuvânt» de împotrivire 
(Ps. n8, 42). Și iarăși: «Pusu-ne-ai pe noi spre grăire împotriva vecinilor 
noștri» (Ps. 79, 7).1% Și tot așa sfătuiește Avva Iosif din Panefo pe unul care- 
l întreba ce să facă atunci când îi vin gândurile rele: „Lasă-le să intre, și te 
luptă cu ele”; și-și îndreptățește sfatul spunând: „De vor intra gândurile și te 


129 Sf. Varsanufie și loan, Scrisori duhovnicești, 166. 

130 Rânduiala Sfântului Nil Sorski, 1. Și urmează: „lar de gândurile cele rele se cade 

131 Să reamintim că Evagrie a scris un tratat, intitulat Antireticul, în care dă, pentru fiecare 

132 Omilii duhovnicești (Col. II), LIII, 14. 

133 Sf. loan Scărarul, Scara, XXVI, şi. 


vei lupta cu ele, dând și primind lovituri, mai iscusit te fac”.134 Sfântul Isihie 
Sinaitul învaţă la fel: „După ce mintea (...) a dobândit deprinderea neîncetată 
a războiului încât poate pătrunde cu adevărat gândurile (...) atunci trebuie să 
lase gândurile să vină înăuntru (...), să le vădească cu știință și să le 
doboare”.55 

Acest fel de războire cu gândurile este însă rezervat celor sporiți 
duhovnicește, care, în convorbirea cu ele, nu se lasă amăgiţi de momelile 
vrăjmașului, nu le urmează și nu sunt biruiți de el.'3€ Din această pricină, 
Awva Iosif din Panefo, care, așa cum am văzut mai sus, îndemna pe un frate 
la luptă cu gândurile pe unul, pe altul îl sfătuiește: „Nu lăsa nicidecum să intre 
gândurile, ci îndată le taie”.'37 lar Sfântul loan de Gaza scrie limpede unuia 
dintre fiii săi duhovnicești: „Cât despre împotrivirea în cuvânt, ea nu e cu 
putință oricărui om, ci numai celor puternici, cărora dracii li se supun. Căci 
dacă vreunul dintre cei neputincioși vrea să li se împotrivească, dracii își râd 
de el ca de unul ce vrea să li se împotrivească aflându-se sub puterea lor”.138 
Sfântul Varsanuifie, la rândul său, tot așa îi scrie unui ucenic de-al său: „E 
propriu celor desăvârșiți să lase gândul să intre în inima lor și apoi să-l scoată. 
Tu nu lăsa focul să intre în pădure, ca să nu o ardă (...). Nu te juca cu 
tulburarea, căci nu vei rămâne neclintit în această ispită”.'59 Și tâlcuind 
răspunsurile deosebite date de Avva Iosif de Panefo la aceeași întrebare, mai 
zice încă: „Cel ce poate să li se împotrivească și să lupte cu ele și să nu fie 
biruit, să le lase să intre; iar cel ce e slab și nu poate, ci știe că se va învoi cu 
ele, să le taie”.'* Chiar dacă nu ajunge să fie biruit, omul care nu este cu totul 
întărit, va ieși rănit sau întinat, așa cum arată Sfântul Isaac Sirul, care, de 
aceea, sfătuiește să ne ferim de o astfel de luptă: „Căci nu avem în toată 
vremea puterea să ne împotrivim tuturor gândurilor ce se ridică împotriva 
noastră, ca să le oprim, ci de multe ori primim de la ele o rană ce nu se vindecă 
multă vreme. Pentru că ai potrivnici pe unii... care te pot răni peste măsura 
înţelegerii tale. Și chiar de îi vei birui, întinăciunea gândurilor îți murdărește 
cugetul și răul lor miros rămâne multă vreme în nările tale” "P 

Faptul că acest fel de luptă este rezervat celor sporiţi nu înseamnă că 
este desăvârșit în sine'!: în afară de riscul de a fi biruit, se ajunge și la o 

135 Cuvânt despre trezvie și virtute, 44. 

136 Cf. Ibidem. 

137 Patericul Pentru Avva losif cel din Panefo, 3. 
138 Sf. Varsanufie și loan, Scrisori duhovnicești, 304. 

139 Ibidem, 138. 

140 jbidem, 432. 

141 Cuvinte despre nevoinţă, 33 (Nu trebuie să ne împotrivim gândurilor...). 
142 Cf. Sf. loan Scărarul, Scara, XXVI, 30. 


anumită creștere a ispitei, care, după cum arată Sfântul Marcu Ascetul, este 
însoţită de tulburare (rappiriouoc),% de care cei desăvârșiţi se feresc 
îndeosebi; mai implică, de asemenea, o anumită aplecare asupra gândului și 
stăruire asupra lui, ceea ce îndepărtează mintea de la deplina luare-aminte 
pe care o cere rugăciunea curată; în sfârșit, într-o anumită măsură, se face 
voia diavolilor; de aceea Sfântul loan de Gaza îl sfătuiește pe un ucenic de-al 
său: „Să nu i te împotrivești (gândului). Căci aceasta o doresc ei (diavolii) și 
nu vor înceta să te războiască”.14 

De aceea, celălalt mod de războire - care este „tăierea gândurilor” — 
trebuie privit ca mai bun, așa cum, de altfel, învaţă și Sfinţii Părinţi, pentru 
că este mai direct și mai rodnic decât celălalt; Sfântul Isaac spune că omul 
care se folosește de el, „prin aflarea cărării celei scurte, la care a ajuns, a tăiat 
împrăștierea căii celei lungi” "45 

b) Acest al doilea fel de luptă, care ţine de o anumită lucrare a trezviei, 
constă în a nu lăsa deloc gândul să intre'46 și a-l alunga (Părinții mai spun și: 
a-l împiedica (să intre), a-l tăia, a-l tăia îndată, a-l tăia repede, a-l lepăda) de 
la cea dintâi ivire, adică atunci când nu este decât o simplă ademenire.'47 
„(Momaelile diavolești) trebuie numai să le vedem și îndată să le tăiem de cum 
răsar și ne atacă (ne momesc)”, învață Sfântul Isihie Sinaitul.48 lar Sfântul 
Filotei Sinaitul spune că „cel ce se împotrivește, sau nu se supune începutului, 
adică atacului, a tăiat dintr-odată toate relele”.'49 Sfinţii Părinţi arată limpede 
și în repetate rânduri că nu trebuie primită sămânța vrăjmașului,'5* și cu atât 
mai mult nu trebuie să se stăruie în gândul sau nălucirea puse înainte de el.'5 
Întotdeauna însă, rânduiala trebuie să fie aceeași: „nu lăsa gândurile să 
zăbovească în suflet”, după cum învaţă Sfântul Maxim.'% Adică, trebuie 


143 Cf. Epistolă către Nicolae Monahul, 7. 

144 Sf. Varsanulfie și loan, Scrisori duhovnicești, 166. Cf. Avva Dorotei, Epistole, B, 3. 

145 Cuvinte despre nevoință, 33. 

146 C£. Sf. Varsanufie și loan, Scrisori duhovnicești, 258. Apoftegme, X, go. Sf. Filotei 
Sinaitul, Capete despre trezvie, 25. 

147 Cf. Sf. Isihie Sinaitul, Cuvânt despre trezvie și virtute, 20, 22, 86. Sf. Filotei Sinaitul, 
Capete despre trezvie, 2, 26. Patericul, Pentru Avva Iosif cel din Panefo, 3; Pentru Avva Theodor 
de la Schit. Sf. Varsanufie și loan, Scrisori duhovnicești, 432. Sf. Maxim Mărturisitorul, Capete 
despre dragoste, III, 52. 

148 Cuvânt despre trezvie și virtute, 44. 

149 Capete despre trezvie, 36. 

150 Sf. Varsanufie și loan, Scrisori duhovnicești, 256. Sf. Chiril al Ierusalimului, Cateheze 
baptismale, II, 3. 

15 Sf. Varsanufie și loan. Scrisori duhovnicești, 660. Sf. Maxim Mărturisitorul, Capete 
despre dragoste, III, 52. Origen, Tâlcuire la Pilde, 5, PG 17, 176CD. 

152 Capete despre dragoste, III, 88. 


blocat de la bun început mecanismul ispitirii, pe care l-am descris mai sus. 
Astfel, Sfântul Isihie Sinaitul scrie: „Dacă mintea noastră e încercată și 
disciplinată, având deprinderea de a se observa și de a vedea curat și limpede 
nălucirile și înșelăciunile amăgitoare ale diavolilor, stinge cu ușurință... 
săgețile aprinse ale diavolului îndată ce s-au arătat, neîngăduind fanteziei 
pătimașe să se miște deodată cu momeala și să modeleze cu patimă gândurile 
noastre după forma ce ni s-a arătat sau să stea de vorbă cu ea în chip 
prietenos, sau să gândească mult la ea, sau să-și dea învoire cu ea”.15 
Dimpotrivă, a lăsa să se pună în mișcare acest mecanism înseamnă, dacă nu 
chiar pierzarea, cel puţin intrarea într-un război crud care ar fi putut fi ocolit. 
De aceea, Sfântul Chiril al Ierusalimului spune: „Nu primi sămânţa (...) 
înainte de a da floare, smulge răul din rădăcină, pentru ca nu cumva negrija 
de la început să te facă mai pe urmă vrednic de secure (cf. Mt. 3, 10) și foc. 
Începe să te îngrijești de ochii tăi bolnavi la vreme, ca să nu cauţi doctorul 
după ce ai orbit”.154 

Potrivit unei asemănări folosită adesea de Sfinţii Părinţi, dacă lași să 
intre capul șarpelui, ușor va pătrunde apoi tot trupul. Astfel, Sfântul loan 
Casian spune: „Irebuie necontenit să ne amintim de acea povaţă: «Păzește 
inima ta mai mult decât orice», și, potrivit poruncii de căpetenie a lui 
Dumnezeu, să observăm cu băgare de seamă capul vătămător al șarpelui (Fac. 
3, 15), adică începutul tuturor gândurilor rele, cu ajutorul cărora încearcă 
diavolul să se strecoare în sufletul nostru. Să nu îngăduim să pătrundă prin 
nesinchisire în inima noastră tot corpul acestui șarpe, adică încuviințarea 
ademenirii, care, fără îndoială, de va fi intrat, ar ucide prin otrava mușcăturii 
lui mintea robită”.155 Iar Sfântul Grigorie de Nyssa dă acest sfat: „Dacă deci 
vrei să te păzești de sălășluirea fiarei în tine, ia aminte la capul ei, adică la 
prima momeală a răului. La aceasta te îndeamnă gbhicitura poruncii 
Domnului: «Aceasta îţi va zdrobi capul, iar tu îi vei înțepa călcâiul» (Fac. 3, 
15)”.15€ Un alt Părinte tâlcuiește tot așa: „Gândurile au un singur cap (...). Dacă 
n-ai văzut de la început capul, ca să-l scoţi afară din tine, vei fi prins și amăgit 
de gândurile care vin în urma lui (...) Dacă deci vrei să biruiești patimile, ia 
aminte la capul gândurilor și, îndată ce l-ai descoperit care este, războiește 
numai cu el”.'57 Sfântul Isihie Sinaitul dă același sfat: de îndată ce ai cunoscut 
pe cei ce intră (gândurile), „îndată să zdrobești, prin împotrivire, capul 
șarpelui”.158 


153 Cuvânt despre trezvie și virtute, II, qu. 
154 Cateheze baptismale, II, 3. 

155 Așezămintele mănăstirești, VI, 13. 

156 Despre Rugăciunea domnească, IV, 6. 

157 Apoftegme, PA 72, 3b. 

158 Cuvânt despre trezvie și virtute, 22. Cf. II, 76 („Cel ce urmărește capul șarpelui și prin 


Părinţii numesc metaforic ademenirile „capul șarpelui”, dar și „întâi- 
născuţii în pământul Egiptului” (Egiptul simbolizând, în limbaj duhovnicesc, 
mulțimea patimilor), sau „pruncii Babilonului” (Babilonul închipuind, de 
asemenea, tărâmul patimilor locuit de diavoli). Și atunci când îndeamnă ca 
gândurile să fie îndată nimicite, de la ivirea lor, ei pomenesc adesea aceste 
versete ale Psalmului 136 (8-9): „Fiica Babilonului, ticăloasa! Fericit este cel 
ce-ţi va răsplăti ţie fapta ta pe care ai făcut-o nouă. Fericit este cel ce va apuca 
și va lovi pruncii tăi de piatră”.159 lar „Piatra”, după tâlcuirea Sfinților Părinți, 
este Hristos chemat în rugăciune. 


6. Rolul rugăciunii și al răbdării 


În lupta împotriva gândurilor, fie că alungarea lor se face pe „calea 
cea lungă”, sau pe „cea scurtă”, rugăciunea, alături de luare-aminte și de 
trezvie, are un rol de căpetenie. Domnul Însuși le pune alături: „Privegheați 
și vă rugaţi, ca să nu intrați în ispită” (Mt. 26, 41; Mc. 14, 38; cf. Le. 22, 40-46). 
Părinţii repetă adeseori porunca Lui,'5 arătând limpede că, alături de trezvie, 
rugăciunea este cea mai puternică armă a omului împotriva ispitelor și a celor 
care le aduc,'6! și cel mai potrivit leac pentru tămăduirea de gândurile rele.62 

Cel mai adesea ei îndeamnă la rostirea „rugăciunii lui lisus”, care este 
de cel mai mare folos pentru om. Pe de o parte, datorită scurtimii ei, ea poate 
fi repede îndreptată împotriva gândului amăgitor și-i îngăduie omului să aibă 
o reacţie la fel de rapidă ca și atacul aceluia;'5% după cum spune Sfântul loan 
Scărarul, ea „alungă, printr-un singur cuvânt atacurile, de la începuturile 
lor”.164 Pe de altă parte, rostirea ei neîncetată se potrivește cu starea de 
trezvie, care și ea trebuie să fie neîntreruptă. În sfârșit, numele lui lisus 
chemat în rugăciune are o mare putere împotriva gândurilor și a celor care le 


mânioasă împotrivire... îl lovește cu pumnul în față a alungat vrăjmașul de la sine. Căci 
zdrobind capul a pus pe fugă multe gânduri rele...”). 

159 A se vedea, de pildă, Sf. Isihie Sinaitul, Cuvânt despre trezvie și virtute, II, 56. 

160 Cf. Avva Dorotei, Epistole, VIII, 193. Sf. Varsanufie și loan, Scrisori duhovnicești, 660. 
Sf. Isaac Sirul, Cuvinte despre nevoință, 33 (Nu trebuie să ne împotrivim gândurilor, ci să le 
predăm lui Dumnezeu). Sf. Isihie Sinaitul, Cuvânt despre trezvie și virtute, 20, II, 4, 66, 80, 8, 
87. Sf. Filotei Sinaitul, Capete despre trezvie, 25. 

161 Cf. Sf. Marcu Ascetul, Despre cei ce cred că se îndreaptă din fapte, 146. Sf. Isihie Sinaitul, 
Cuvânt despre trezvie și virtute, II, 74 („Rugăciunea... cu trezvia ne înarmează împotriva 
dracilor ca o sabie de foc”). 

162 Cf. Avva Ammona, Epistole, IX, 2. Sf. Marcu Ascetul, Despre cei ce cred că se îndreaptă 
din fapte, 106. 

I63og Evagrie, Despre rugăciune, 98. 

164 scara, XXVIII, 20. Cf. Sf. Filotei Sinaitul, Capete despre trezvie, 2. 


insuflă, după cum arată Sfântul loan Scărarul atunci când spune: „Lovește-i 
pe vrăjmași cu numele lui lisus, căci nu e în cer și pe pământ armă mai 
tare” 165 
lar Sfântul Isihie Sinaitul învaţă așa: „Oricând și ori de câte ori se 

întâmplă să se înmulțească în noi gândurile rele, să aruncăm în mijlocul lor 
chemarea Domnului nostru lisus Hristos, și le vom vedea îndată 
împrăștiindu-se ca fumul în văzduh, cum ne învață experiența”.66 Tot el, în 
altă parte, îndeamnă: „îndată după împotrivire (cel ce se luptă) să strige către 
Hristos într-un suspin negrăit, și atunci va vedea pe vrăjmaș risipindu-se, prin 
numele sfânt și închinat al lui lisus Hristos, ca praful de vânt sau ca fumul ce 
se mistuie, împreună cu nălucirile lui”.167 

Nu este vorba aici de o practică magică; chemând în rugăciune 
numele lui lisus, omul aleargă la Hristos ca la un adăpost,'6 pentru a fi apărat 
și a primi ajutorul Lui;69 prin rugăciune el cere - iar dacă se roagă așa cum 
se cuvine, și primește - harul care-i vine în ajutor și prin care îi biruiește pe 
vrăjmași.!70 Așa cum spune Sfântul Filotei Sinaitul, „lisus cel chemat (este Cel 
care-i) izgonește pe draci împreună cu nălucirile lor”.:7 

Fără rugăciune, mărginit la propriile sale puteri, care nu-i sunt de 
ajuns, omul nu poate birui vrăjmași atât de vicleni și plini de răutate.'72 Astfel, 
Sfântul Isihie Sinaitul învaţă: „dacă ne vom încrede... numai în trezvia sau 
atenția noastră, repede vom cădea, răsturnându-ne, fiind împinși de 
vrăjmași, și ne vor răpune viclenii și înșelătorii; și tot mai mult ne vom prinde 
în mrejele gândurilor rele”.'3 Și tot el spune: „Fără chemarea lui lisus Hristos, 


165 Scara, XX, 6. Cf. Sf. Isihie Sinaitul, Cuvânt despre trezvie și virtute, II, 50 (având „ca 
suliță puternică numele lui lisus Hristos”). 

166 Cuvânt despre trezvie și virtute, 97. Cf. II, 72 („Rugăciunea de un singur cuvânt (sau 
gând) omoară și preface în cenușă amăgirile (diavolilor)”. 

167 Ibidem, 20. 

168 Cf. Sf. Varsanufie şi loan, Scrisori duhovnicești, 432, 660. 

195.6 Parafrază în 150 de capete a Sfântului Simeon Metafrastul la cele 5o de Cuvinte ale Sf. 
Macarie Egipteanul, 130. 

170 Cf. Sf. Isihie Sinaitul, Cuvânt despre trezvie și virtute, 22 („strigă cu suspin către Hristos 
și vei simți ajutorul nevăzut dumnezeiesc...”); 26 („câtă vreme - mintea - cheamă pe lisus 
Hristos împotriva duhurilor răutăţii, le izgonește ușor... și pune pe fugă puterile nevăzute și 
războinice ale vrăjmașului”). 

171 Capete despre trezvie, 25. Cf. 26. 

172 Cf. Sf. Isihie Sinaitul, Cuvânt despre trezvie și virtute, 24, 26 („Cel ce se nădăjduiește în 
sine, și nu în Dumnezeu, va cădea cădere jalnică”); 42; II, 79 („Precum nu ne este cu putință 
să urmărim păsările ce zboară..., fiind noi oameni,... la fel nu e cu putinţă să biruim gândurile 
drăcești fără rugăciune trează și deasă...”). 

173 Cuvânt despre trezvie și virtute, Il, 50. Cf. II, 43, 67. 


nu e cu putință a izgoni momeala gândului rău”.74 Într-adevăr, prin 
rugăciune omul dobândește ajutorul lui Dumnezeu, de care nu se poate lipsi, 
căci El, cu atotștiința Sa, zădărnicește înșelăciunile diavolilor, iar prin 
atotputernicia Lui nimicește puterea răutăţii lor. „Să nu înceteze niciodată... 
rugăciunea către Hristos lisus, Dumnezeul nostru. Căci ajutor mai mare afară 
de lisus nu vei afla în toată viaţa ta. Fiindcă numai El singur cunoaște, ca 
Dumnezeu, vicleniile, meșteșugirile și înșelăciunile dracilor”, spune același 
Sfânt Părinte.'75 „Aleargă la Dumnezeu împotriva (dușmanilor), aruncând 
înaintea Lui neputinţa ta. Și El va putea nu numai să-i depărteze, ci chiar să 
le ia puterea de a lucra”, sfătuiește, la rândul său, Sfântul Varsanufie.176 
Singură rugăciunea are puterea nu numai de a alunga, ci și de a nimici gândul 
străin: „Ceea ce stinge și împrăștie îndată orice intenţie a vrăjmașilor, orice 
gând, orice nălucire, orice formă și orice rău iscat în noi, este chemarea 
Domnului”, spune Sfântul Isihie Sinaitul.177 lar Sfântul Filotei Sinaitul arată, 
în același sens, că „pomenirea... lui lisus obișnuiește să împrăștie... toate 
vrăjile gândurilor, înțelesurile, cuvintele, nălucirile, chipurile întunecoase și, 
simplu vorbind, toate mijloacele prin care luptă cu aprindere 
atoatepierzătorul, căutând să înghită sufletele. (...) Iar lisus cel chemat le arde 
toate cu ușurință”. 178 

Numai rugăciunea poate curăța în chip deplin inima,'79 adică numai 
ea poate „omori până și icoana și mișcarea patimii”,!5 ștergând cu totul 
urmele pe care este cu neputinţă să nu le lase gândurile în sufletul omului, 
mai ales dacă a primit să vorbească cu ele, amestecându-le astfel cu propriile 
sale cugete.18 

Astfel, prin rugăciune însoțită de trezvie, și mai ales prin rugăciunea 
lui lisus, ajungem „să curățăm casa inimii noastre de răutate”, după cum 
spune Sfântul Isihie Sinaitul,'82 
nostru. 

Atingerea acestui ţel însă cere multă răbdare, și de aceea, pe lângă 


și să ne tămăduim în chip desăvârșit sufletul 


trezvie și rugăciune neîncetate,'83 Părinţii îndeamnă la stârnirea în răbdare, 


174 Ibidem, LI, 40. 
175 Ibidem, 39. 
176 Sf. Varsanufie şi loan, Scrisori duhovnicești, 166. 

177 Cuvânt despre trezvie și virtute, Il, 51. 

178 Capete despre trezvie, 22. 

179 Cf. Sf. Isihie Sinaitul, Cuvânt despre trezvie și virtute, 28; Il, 20, 50, 73. 

180 sf. Marcu Ascetul, Epistolă către Nicolae Monahul, 7. 

181 Cf. idem, Capete despre trezvie, 47. 

182 Cuvânt despre trezvie și virtute, II, 50. 

183 Cf. Avva Dorotei, Epistole, VIII, 193; XIII. Sf. Varsanufie și loan, Scrisori duhovnicești, 
n8. 


cea mai potrivită și de trebuință atitudine pentru a duce cu folos lupta 
împotriva gândurilor. Într-adevăr, pe de o parte gândurile continuă să se tot 
ivească atâta vreme cât rădăcina lor nu este nimicită și în suflet continuă să 
existe stări și porniri pătimașe, care le zămislesc. Pe de altă parte, războiul 
acesta trezește și sporește lucrarea diavolească, înmulțind ispitele. „Cel Rău 
se înarmează și mai mult împotriva noastră... dacă noi primim atacurile cu 
curaj”.184 Lupta aceasta este îndelungată,'8 biruirea desăvârșită a gândurilor 


cerând adesea războire de zeci de ani,186 


și este cu neputinţă să nu fie însoţită 
de necazuri și suferințe.!87 Și pentru că în tot acest timp deznădejdea îl 
pândește pururea pe nevoitor, răbdarea apare, alături de rugăciune, ca un 
leac împotriva ei. Astfel, Avva Ammona scrie: „Răbdaţi (ispitele) până ce le 
veţi birui (...). lar leac pentru a le îndura este să nu vă deznădăjduiți niciodată 
și să vă rugaţi pururea lui Dumnezeu, în El aducând mulțumire din toată 
inima și în toate răbdând, și așa ele se vor îndepărta de la voi”.'58 Răbdarea 
unită cu rugăciunea duce în mod sigur la biruinţă. „Fugi de ispită prin răbdare 
și rugăciune”, învață Sfântul Marcu Ascetul.189 Aceasta urmează cele scrise de 
Apostolul Iacov: „Fericit este bărbatul care rabdă ispita, căci lămurit făcându- 
se va lua cununa vieții, pe care a făgăduit-o Dumnezeu celor ce îl iubesc pe 
EI” (lac. 1, 12). De asemenea, aceasta este una dintre semnificaţiile cuvintelor 
Domnului: „cel ce va răbda până în sfârșit, acela se va mântui” (Mt. 10,22).199 

Se cuvine ca omul să se roage pentru a câștiga răbdarea. Și tot așa 
trebuie să se roage pentru trezvie'9: dacă trezvia cere osteneală din partea 
omului, pentru a da roade, ea are trebuință de lucrarea harului 
dumnezeiesc.!% De aceea, Părinţii, îndemnându-l pe om la veghe 
duhovnicească, arată că aceasta este o harismă,'% mai ales atunci când este 
desăvârșită. Or, numai prin rugăciune, și îndeosebi prin rugăciunea lui lisus, 


184 Parafrază în 150 de capete a Sfântului Simeon Metafrastul la cele so de Cuvinte ale 
Sfântului Macarie Egipteanul, 132. 

185 Cf. Sf. Marcu Ascetul, Epistolă către Nicolae Monahul, 1. 

189 Despre cei care cred că se îndreaptă din fapte, 106. 

190 Cf. Sf. Varsanufie și loan, Scrisori duhovnicești, n8. 

191 Cf. Sf. Marcu Ascetul, Despre botez, 23. Sf. Isihie Sinaitul, Cuvânt despre trezvie și 
virtute, 10, 93. Sf. Filotei Sinaitul, Capete despre trezvie, 25. 

192 Cf. Apoftegme, N 437. Sf. Isihie Sinaitul, loc. cit., 1. Sf. loan Casian, Așezămintele 
mănăstirești, XII, 6, 2. 

193 Cf. Sf. Varsanufie și loan, Scrisori duhovnicești, 197, 267. Sf. Macarie Egipteanul, Omilii 
duhovnicești (Col. 11), XXXI, 5. 


poate omul primi acest har.'9 Astfel, Sfântul Isihie Sinaitul spune: „atenţia 
supremă vine din rugăciunea neîncetată”;9%5 „dacă vrei... să păstrezi cu 
ușurință trezvia în inimă, să se lipească rugăciunea lui lisus de răsuflarea 
ta 2% 

Trezvia este roada rugăciunii, dar ea este înlesnită și de anumite 
atitudini duhovnicești, care, de altfel, trebuie s-o însoţească și alături de care 
ea poate împlini așa cum se cuvine „lucrarea inimii”: postirea,!97 tăcerea,198 
însingurarea, aducerea-aminte de moarte'9% și mai ales întristarea (nevOoc) și 
smerenia.2%0 Mai ales întristarea cea după Dumnezeu și străpungerea inimii 
înlesnesc trezvia, prin ele având omul neîncetat conștiința vie a păcatelor și 
patimilor care-i zac în suflet. „Fericit este cel care are întotdeauna înaintea 
ochilor păcatele sale, căci acesta este pururea treaz”, spune un Părinte.2* lar 
Avva Isaia scrie: „Plânsul și întristarea sunt trezvia cea desăvârșită; cel care n- 


are plânsul nu are nici trezvie”.202 


7. Efectele tămăduitoare 


Luarea-aminte, trezvia și însoţitoarele lor se vădesc a fi condiţia 
sporirii și înaintării duhovnicești,2% și mai întâi de toate a tămăduirii 
sufletești. Ele sunt, după cum spune Sfântul Filotei Sinaitul, „leacuri 
mântuitoare ale sufletului”.204 Ele sunt, în sine, sănătatea duhovnicească a 
omului. „Bogăția și sănătatea (sufletului) se nasc din trezvie și dreapta 
socotință”, scrie Sfântul Isaac Sirul.2%5 

Într-adevăr, prin ele și prin cele care sunt împreună cu ele, mintea 


„vine iarăși la rânduiala sa”,206 își regăsește starea normală și firească.207 


194 Sf. Varsanurfie și loan, Scrisori duhovnicești, 197. Sf. Isaac Sirul, Cuvinte despre nevoință, 
26. 

195 Cuvânt despre trezvie și virtute, 93. 

196 jbidem, Il, 8o. Cf. 8. 

197 Cf. Sf. loan Scărarul, Scara, XIV, 16. Sf. Filotei Sinaitul, Capete despre trezvie, 6, 15. 

198 Cf. Sf. Filotei Sinaitul, loc. cit., 6. 

199 Cf. ibidemn, 2, 6, 13. Sf. Isihie Sinaitul, Cuvânt despre trezvie și virtute, 17, II, 53, 87. 

200 Cf. Sf. Filotei Sinaitul, loc. cit., n, 13, 14. Sf. Isihie Sinaitul, loc. cit., IL, 50, 66,74, 87. 

201 Apoftegme, PE III, 35, 24-25. 

202 Douăzeci și nouă de cuvinte, 29. 

293 Cf. Avva Dorotei, Învățături de suflet folositoare, X, 2. 

2094 Capete despre trezvie, 14. 

295 Cuvinte despre nevoință, 38. 

206 Sf. Isihie Sinaitul, Cuvânt despre trezvie și virtute, II, 27. Cf. Sf. Isaac Sirul, Cuvinte 
despre nevoință, 37. 

207 Cf. Sf. Isihie Sinaitul, Cuvânt despre trezvie și virtute, II, 27, 76. 


Îndeosebi trezvia este, după cum spune Sfântul Filotei Sinaitul, „locul 
minţii” 208 Vladimir Lossky rezumă învățătura patristică atunci când scrie: 
„Mintea omului, în chip firesc, (...) este în stare de veghe. Trezvia (vnwWiq), 
paza inimii (kapSiokn 1rpocoxn), dreapta socotință și puterea de a discerne 
cele duhovnicești caracterizează ființa omenească în starea ei 
nestricăcioasă”.209 

Faptul că mintea revine la propria ordine, că își regăsește lucrarea 
firească, înseamnă mai ales că ea nu mai este atrasă fără voia ei de năluciri și 
gânduri, nu mai este înrobită de ele și risipită fără încetare, divizată, 
răspândită și, în final, răpită de ele,2:% iar prin ele, de diavoli." Trezvia îi redă 
omului deplina stăpânire asupra gândurilor sale,2*2 prin luarea-aminte fiecare 
dintre ele fiind cercetat, iar prin puterea de deosebire cunoscând pe care să- 
| primească și pe care să-l lepede, după cum este bun sau rău. Sfântul loan 
Casian scrie cu privire la aceasta: „Chipul minţii desăvârșite este foarte 
frumos reprezentat prin acel sutaș din Evanghelie, care (...) nu se lasă dus de 
gânduri întâmplătoare și nepotrivite, ci, după judecata sa, le admitea fără 
nicio greutate pe cele bune sau le respingea pe cele rele (...): «Căci și eu sunt 
om sub puterea altcuiva, având sub puterea mea soldați, și zic acestuia: du- 
te, și se duce, și altuia: vino, și vine, și slujitorului meu: fă aceasta, și face» 
(Mt. 8, 9). Dacă, așadar, și noi, luptând bărbătește împotriva tulburărilor și 
viciilor, le vom putea supune cu dreaptă judecată autorităţii noastre, dacă 
vom stinge în trupul nostru patimile și vom subjuga rațiunii cohorta 
gândurilor nestatornice (...), pentru atâtea merite, vom fi înălțați la rangul 
acelui sutaș duhovnicesc (...). Și astfel, înălțaţi și noi în vârful acestei 
demnități, vom avea această putere și virtute de a comanda, prin care să fim 
conduși nu de cugetările pe care nu le voim, ci să putem rămâne în acelea 
care ne desfată duhovnicește, poruncind îndemnurilor rele: Plecaţi!, și vor 
pleca; iar celor bune le vom zice: Veniţi!, și vor veni”.2%3 

Omul ajunge astfel să supună judecății și voinţei sale nu numai 
gândurile conștiente, ci și pe cele care înainte existau în el în mod 
inconștient. Trezvia neîncetată îl ajută pe om să pătrundă în tainițele 


208 Capete despre trezvie, 19. 

299 Theologie mystique de l'Eglise d'Orient, Paris, 1944, p. 200. 

210 Cf, Sf. Varsanulfie și loan, Scrisori duhovnicești, 172. Avva Dorotei, Învăţături de suflet 
folositoare, IV, 25; XI, 120. Sf. Macarie Egipteanul, Omilii duhovnicești (Col. n), IV, 4; IX, n. 
Avva Ammona, Învățături, IV, 52. Sf. Isaac Sirul, Cuvinte despre nevoință, 8 și 60; Epistole, 3. 
Apoftegme, PE 1, 24, 4. Sf. Vasile cel Mare, Omilia a III-a la cuvintele: „la aminte la tine însuți”. 
Sf. Nichifor din Singurătate, Cuvânt despre trezvie și păzirea inimii. 

21 Cf. Sf. Isaac Sirul, Cuvinte despre nevoință, 36. Apoftegme, PE |, 24, 4. 

212 Cf. Sf. Maxim Mărturisitorul, Capete despre dragoste, III, 13. 

213 Convorbiri duhovnicești, VII (Prima convorbire cu Părintele Serenus), 5. 


propriului suflet, iar de acolo să aducă la suprafața conștiinței inconștientul 
său de natură spirituală. Este bine cunoscută afirmaţia lui Evagrie, preluată 
de Sfântul Maxim: „Multe patimi sunt ascunse; ele ies la iveală de-abia atunci 
când se arată lucrurile (ispitele)”.2:4 Prin trezvie și rugăciune, omul le 
izgonește din ascunzișurile lor, se curăță și se poate feri de ele. Astfel, Sfântul 
Isaac Sirul scrie: „viețuirea prin cugetare, care este lucrarea inimii (...) stă în 
a lua seama la patimile cele ascunse, ca să nu se ivească cumva vreuna dintre 
ele în latura cea ascunsă și duhovnicească”.2%5 Într-adevăr, prin viețuirea 
neîncetată în trezvie și rugăciune, mintea se face limpede și curată și se 
subțiază,2€ putând să zărească gândurile cele mai mărunte și să cunoască 
sigur de unde vin și de ce natură sunt. Cel care se războiește cu gândurile, așa 
cum am arătat, observă că acestea, atacându-l, se înmulțesc; lui i se arată 
astfel gânduri pe care mai înainte nu le văzuse niciodată. Sufletul său care era 
altădată asemenea unui lac liniștit și limpede, sub biciuirile trezviei și ale 
rugăciunii, se tulbură și se învolburează, revărsând din adâncuri mâl negru și 
rău-mirositor și scoțând la iveală gunoaiele și mortăciunile care zăceau pe 
fundul lui. Sfântul Diadoh al Foticeei scrie cu privire la aceasta: „Precum ochii 
noștri cei trupești când sunt sănătoși pot vedea toate, până și țânțarii care 
zboară în aer, dar când sunt acoperiţi cu albeață sau de niscai urdori, chiar 
dacă vine înaintea lor vreun lucru mare nu-l văd decât foarte șters, iar pe cele 
mici nici nu le prind cu simţul vederii, tot așa și sufletul, de își va subția cu 
luare-aminte coaja care i-a venit din iubirea de lume, va socoti chiar și cele 
mai mici greșeli ale sale ca foarte mari (,..)”.%7 Iar Sfântul Filotei Sinaitul, 
după ce arată că sufletul omului căzut „este legat cu lanţurile întunericului..., 
fiind orb cu ochii dinlăuntru”, scrie: „Când va începe să se roage lui 
Dumnezeu și să vegheze prin rugăciune, se va izbăvi prin rugăciune de 
întuneric, căci altfel nu poate să se izbăvească. Atunci sufletul poate cunoaște 
că înăuntru, în inimă, este o altă luptă și o altă împotrivire ascunsă, și un alt 
război, al gândurilor duhurilor răutății”.2:8 Și tot el mai spune: „Irezvia curăță 
luminos conștiința, iar aceasta, curățată, izbucnește îndată ca o mare lumină, 
altădată acoperită, alungând marele întuneric. lar acesta fiind alungat, 
conștiința, prin trezvie necontenită și adevărată, descoperă, la rândul ei, cele 
ce se mișca pe ascuns”.219 

Cunoașterea limpede și supunerea gândurilor nasc rodul cel mai de 


214 Sf. Maxim Mărturisitorul, Capete despre dragoste, IV, 52. Cf. Evagrie, Capete gnostice, 
VI, 52. 

215 Cuvinte despre nevoință, 17. 

216 C£. Sf. Filotei Sinaitul, Capete despre trezvie, 28. 

217 Cuvânt ascetic în 100 de capete, 27. 

218 Capete despre trezvie, 19. 

219 jbidem, 24. 


preţ al viețuirii în trezvie și rugăciune, adică omul, prin harul lui Dumnezeu, 
ajunge să se ferească din ce în ce mai mult de păcatul cu gândul și cu lucrul, 
se curăță încetul cu încetul de păcatele trecute, iese din robia gândurilor rele, 
se vindecă de toate patimile, leapădă toate pornirile și înclinările rele, văzute 
sau tăinuite; într-un cuvânt ajunge să fie liber de păcatul care mai înainte 
zăcea în €l.22% De aceea, Sfântul Varsanufie sfătuiește: „Veghează, așadar, ca 
să nimicești cu tărie cele opt neamuri străine”,22! adică cele opt patimi de 
căpetenie, iar prin aceasta pe toate celelalte care purced din ele. Vorbind 
despre trezvie, Sfântul Grigorie Palama scrie tot așa: „Pune deci această pază 
sufletului și trupului tău, și ea te va elibera cu ușurință de relele lor patimi”.222 
„Din osteneli și din pază izvorăște curăţia gândurilor”, arată Sfântul Isaac 
Sirul.223 „De vom întări lucrarea noastră și ne vom trezi cu silință, nu vom afla 
în noi întinăciuni”, spune Avva Pimen.224 lar Sfântul Nichifor din Singurătate 
scrie: „Luarea-aminte este semnul pocăinţei neștirbite (...), este desființarea 
păcatului (...) și încredințarea neîndoielnică a iertării păcatelor”.25 Sfântul 
Diadoh al Foticeei, la rândul său, arată că „sufletul..., când începe să se curețe 
cu multă luare-aminte, simte frica lui Dumnezeu ca pe un leac adevărat al 
vieții, care mustrându-l îl arde ca într-un foc... și curățându-se treptat ajunge 
la curățarea desăvârșită (...) în care este nepătimirea deplină” 226 Sfântul 
Isihie Sinaitul socotește trezvia și rugăciunea doctorie care face sufletul să 
dea afară toate cugetele otrăvite ale răutăţii: „Precum mâncărurile aducătoare 
de boală îndată ce au fost primite în trup supără, iar cel ce le-a mâncat, 
simțind îndată vătămarea, caută să le verse mai repede prin vreun leac, și așa 
rămâne nevătămat, la fel și mintea, când a primit să înghită gândurile și 
simte amărăciunea lor, le varsă cu ușurință prin rugăciunea lui lisus strigată 
din adâncurile inimii, și le leapădă cu desăvârșire, precum au învăţat și cercat 


cu știință aceasta cei ce se îndeletnicesc cu trezvia”.*27 


220 Cf. Sf. loan Casian, Convorbiri duhovnicești, VII, 5. Sf. Macarie Egipteanul, Omilii 

225 Cuvânt despre trezvie și păzirea inimii. 

226 Cuvânt ascetic în 100 de capete, 17. 

În fapt, eliberarea de gândurile rele și de patimi se face treptat, pas cu 
pas. Stăruind cu răbdare și întru cunoștință în lepădarea gândurilor de îndată 
ce se ivesc, omul le micșorează puţin câte puțin mulțimea și puterea, și tot 
așa, încetul cu încetul, slăbește patimile28 care vin din ele, căci acestea nu 
mai găsesc în om hrana care le păstra în viață. După cum spune Avva Pimen: 
„Dacă nu dai loc gândurilor (celor necurate) și nu te îndulcești cu dânsele, 
rămân nelucrătoare”; și încă: „Precum o ladă plină cu haine, de le va lăsa 
cineva, cu vremea putrezesc, așa și gândurile, de nu le vom face cu trupul, cu 
vremea se prăpădesc și se putrezesc”.229 

Lucrând astfel, omul nu numai că îndepărtează gândurile, ci le 
leapădă cu totul și nimicește înseși patimile,%30 tăindu-le din rădăcină și 
ștergând orice urmă lăsată de ele în suflet.23! Astfel, Sfântul Isihie Sinaitul 
spune că „dacă curăţia inimii, adică observarea și păzirea minții,... este ținută 
de noi cum trebuie, taie toate patimile și toate relele, dezrădăcinându-le din 
inimă”.232 De aceea el numește trezvia „o metodă duhovnicească, care 
urmărită cu râvnă timp îndelungat, cu ajutorul lui Dumnezeu, izbăvește pe 
om cu totul de gânduri și cuvinte pătimașe, ca și de faptele rele”; adăugând: 
„ea este, propriu-zis, curăţia inimii” .233 

Scoțându-l pe om din robia patimilor, trezvia însoţită de rugăciune 
aduce în sufletul lui, în locul acestora, virtuţile.234+ „Luarea-aminte - spune 
Sfântul Nichifor din Singurătate - este desființarea păcatului și recâștigarea 
virtuții”.235 lar Sfântul Isihie Sinaitul învaţă că „trezvia este calea a toată 
virtutea și a toată porunca lui Dumnezeu”.236 


Tămăduirea adusă de trezvie, prin care omul se izbăvește de patimi, 
adevărate boli ale sufletului, și-și recapătă sănătatea prin lucrarea virtuţilor, 
nu este totuși decât o primă treaptă. Odată redobândită sănătatea, omului îi 
rămâne să lucreze pentru păstrarea ei, iar trezvia și luarea-aminte slujesc și 
la împlinirea acestei lucrări. Rostul lor de a păzi și feri de păcat este cum nu 
se poate mai limpede arătat de expresiile „paza inimii” (pviaxn kapâiac) și 


228 Cf. Sf. Maxim Mărturisitorul, Capete despre dragoste, II, n. 
229 Patericul, Pentru Avva Pimen, 15, 20. 
230 Cf. Sf. Maxim Mărturisitorul, Capete despre dragoste, IV, 48. 
Cf. Sf. Marcu Ascetul, Epistolă către Nicolae Monahul, 7. 
Cuvânt despre trezvie și virtute, Il, n. Cf. Il, 35. 
233 Ibidem, 1. 
234 Cf. Avva Dorotei, Învăţături de suflet folositoare, X, 1-2. Sf. Isaia Pustnicul, Asceticon, 
30, 5D. 

PĂ A . gta a irita, 
35 Cuvânt despre trezvie și păzirea inimii. 


236 Cuvânt despre trezvie și virtute, 3. 


„paza minţii” (vAokn sau repnois vooc), care practic sunt sinonime;237 
Părinţii se folosesc când de una, când de cealaltă, atunci când vor să 
sublinieze această anume semnificaţie a trezviei.338 Într-un anumit sens, 
trezvia — însoțită de rugăciune, de care, repetăm, nu poate fi despărțită — este 
întotdeauna profilactică: omului care luptă împotriva patimilor, ea îi este de 
folos pentru a se feri de orice gând care le-ar putea hrăni; celui care s-a 
eliberat de ele, îi folosește la păzirea de cele pe care i le-ar putea aduce din 
nou în suflet. Dar în cel dintâi caz ea este doar unul dintre elementele 
tămăduitoare, în timp ce în al doilea, este leacul prin excelență, pentru că 
omul trebuie să se ferească de a cădea din nou în păcat și să păstreze binele 
dobândit,%39 adică sănătatea sufletului. Aceasta o spune limpede Sfântul 
Varsanufie: „Să stăruim rugându-ne să nu cădem în aceleași patimi sau în 
altele. Dacă mănâncă cineva vreo mâncare și se vatămă la stomac sau la splină 
sau la ficat, și prin îngrijirea și meșteșugul doctorului se vindecă, nu mai e cu 
negrijă la sine, ca să-l ajungă ceva și mai rău, ci-și aduce mereu aminte de 
primejdia de mai înainte, cum a spus și Domnul celui vindecat de EI: «Vezi, 
te-ai făcut sănătos, de acum să nu mai păcătuiești, ca să nu pățești ceva și mai 
rău» (In 5, 15)”.249 Avva Dorotei, vorbind mai general, spune același lucru: în 
ceea ce privește trupurile, „dacă cineva duce o viață fără rânduială și nu 
veghează asupra sănătăţii sale, se produce sau o prisosinţă, sau o lipsă, și de 
aici vine neorânduiala”; tot așa se întâmplă și cu sufletul: dacă omul „nu 
rămâne cu luare-aminte și nu se păzește pe sine, se abate cu ușurință de la 
cale, fie spre cele de-a dreapta, fie spre cele de-a stânga, adică fie spre ceea ce 
prisosește, fie spre ceea ce e cu lipsă, și dă naștere bolii care este păcatul 
(răutatea)”.2* lar Sfântul Isaac Sirul spune scurt și cuprinzător: „Bogăția și 
sănătatea sufletului se nasc din trezvie și luare-aminte. Cât timp trăiește 
cineva, are nevoie de trezvie și de veghe pentru păzirea comorii. Pentru că de 
părăsește pravila (aceasta), se va îmbolnăvi și va fi furat” 242 


237 Cf. Sf. Nichifor din Singurătate, Cuvânt despre trezvie și păzirea inimii. 

242 Cuvinte despre nevoință, 38. 


Așa cum am spus, este cu neputinţă ca omul să nu fie ispitit și ca 
diavolii să nu-l ademenească prin gânduri. Dar dacă a dobândit prin trezvie 
și rugăciune neîncetată puterea de a se păzi pe sine, el se face nesimțţitor la 
momelile diavolilor,>48 dispreţuindu-le și ridicându-se deasupra lor,24 fără a 
fi în niciun chip tulburat de nălucirile lor și neclintindu-se din locul său (cf. 
Eccl. 10, 4) și spunând cu Psalmistul: „Amuţit-am și n-am deschis gura mea” 
(Ps. 38, 13). După ce, printr-o nevoinţă îndelungată, omul dobândește prin 
harul lui Dumnezeu biruința deplină asupra vrăjmașilor, el ajunge la pacea 
desăvârșită.245 Atunci, nu numai mintea sa, ci toate celelalte puteri lăuntrice 
rămân netulburate.246 Această liniște lăuntrică - la care ajunge omul prin 
lucrarea trezviei, din care vin supunerea gândurilor, lepădarea patimilor și 
biruința asupra diavolilor, dar și liniștirea puterilor sufletești și tăcerea 
gândurilor, care decurg din toate acestea - corespunde unuia dintre 
principalele sensuri ale cuvântului isihie , care este adeseori întâlnit în textele 
ascetice.247 Sfinţii Părinţi socotesc isihia rod și însușire a trezviei,248 
împlinirea desăvârșită a acesteia din urmă fiind pentru ei sinonimă cu 
liniștirea.249 


În acest capitol, ne-am referit în principal la trezvie ca mijloc de luptă 
împotriva gândurilor pătimașe și de curățare a inimii. Vom vedea însă, la 
momentul potrivit, că trezvia mai are și rostul de a feri sufletul de orice 
reprezentare, imagine sau gând, fie ele chiar neutre, aceasta fiind una dintre 
condiţiile rugăciunii curate și ale contemplării. Acest al doilea rost 
îndreptățește folosirea numirii de „paza minţii”, în timp ce primul cere, strict 
vorbind, numirea de „paza inimii”. Isihia la care se ajunge în acest fel 
înseamnă lipsa oricărei reprezentări, de orice natură, pacea desăvârșită a 
minții, care, unită cu inima curată, se ocupă neîncetat și în chip netulburat 
numai de cugetarea la Dumnezeu. 

Luarea-aminte ajunge atunci să fie luare-aminte neîncetată la 


243 Cf. Sf. loan Scărarul, Scara, XXVI, 62. 

244 Cf. ibidem. Sf. Atanasie cel Mare, Viaţa Cuviosului Părintelui nostru Antonie, 9. 

245 Cf. Sf. Maxim Mărturisitorul, Capete despre dragoste. II, 87. Sf. loan Gură de Aur, 
Tâlcuire la Psalmul 4, 12; Tâlcuire la Psalmul 124, 1. 

246 C£. Sf. Isihie Sinaitul, Cuvânt despre trezvie și virtute, Il, 76. 
247 Asupra diferitelor sensuri ale acestui cuvânt, a se vedea studiul lui |. Hausherr, 

„L'hesychasme. Etude de spiritualite”, în Hesychasme et priere, Roma, 1966, p. 163-237. 
248 Cf. Sf. Filotei Sinaitul, Capete despre trezvie, 3. Sf. Isihie Sinaitul, Cuvânt despre trezvie 
și virtute, 7. 
249 Cf. Sf. Isihie Sinaitul, loc. cit., 3, 5, 10, 15, 27. Sf. Nichifor din Singurătate, Cuvânt despre 


trezvie și păzirea inimii. 


Dumnezeu; iar trezvia, al cărei nume însuși înseamnă „deșteptare”, nu mai 
este doar veghe și pază față de sine, ci și deșteptare față de Dumnezeu și 
păzire a pomenirii lui Dumnezeu. Când Sfinţii Părinţi spun că trezvia 
lucrează deșteptarea minţii?5 sau când îl auzim pe Sfântul loan Scărarul 
spunând: „Prietenul liniștii este cel al cărui gând... stă neațipit”,25! iar „mintea 
(este) neadormită”,2*2 se cuvine să avem în vedere acest îndoit înţeles. 

Acesta este un alt rod al trezviei: tămăduirea omului de mulțimea 
stărilor pătimașe pe care păcatul le-a adus în el și care-l îndepărtează de 
adevărata sa ființă și mai ales de Dumnezeu: somnul spiritual,?5 
nepăsarea,25 uitarea,55 trândăvia,5€ negrija (lenevia),257 împrăștierea 
minţii,?58 neștiința,?59 pe care trezvia le alungă din sufletul în care ea s-a 
sălășluit. lar dintre acestea, cele mai rele sunt uitarea, negrija și neștiința, pe 
care Sfântul Marcu Ascetul (și mai apoi Sfântul loan Damaschin260) le 
numește „cei trei uriași ai celui Rău” sau „cei trei uriași puternici ai 
diavolului”, arătând că prin ele „furișându-se celelalte patimi ale răutății, 
lucrează, viețuiesc și prind putere” și „pe ele se reazemă toată oastea 
duhurilor răutăţii, ca să-și poată duce la îndeplinire planurile, iar fără ele nu 
se pot susține”. 26! 

Se vede limpede, așadar, rostul esenţial al trezviei și al însoţitoarelor 
ei în vindecarea sufletească a omului și în redobândirea sănătăţii sale. 


250 Cf. Sf. Isaac Sirul, Cuvinte despre nevoință, 73. Sf. Filotei Sinaitul, Capete despre trezvie, 
27. 

251 Scara, XXVII, 2. 

252 Același cuvânt. Despre felurile liniștirilor..., 6. 

253 Cf. Mc. 13, 35-36, 1 Tes. 5, 6. Sf. Varsanulfie și loan, Scrisori duhovnicești, 197. Sf. Vasile 
cel Mare, Omilia a III-a la cuvintele: „la aminte de tine însuți”. 

254 Sf. Isihie Sinaitul, Cuvânt despre trezvie și virtute, 84. 

255 Patericul, Pentru Avva Orsisie, 2. Sf. Isihie Sinaitul, loc. cit., II, 1, 18, 26. Sf. Marcu 
Ascetul, Epistolă către Nicolae Monahul, 12-13. 

256 Sf. Varsanufie și loan, Scrisori duhovnicești, 197, 573. Sf. Macarie Egipteanul, Omilii 
duhovnicești (Col. Il), IV, 3. 

257 Cf. Sf. Varsanufie și loan, Scrisori duhovnicești, 197, 259. Avva Ammona, Scrisori, X, 5. 
Patericul, Pentru Avva Orsisie, 2. Sf. Isihie Sinaitul, Cuvânt despre trezvie și virtute, IL, 18. Sf. 

Marcu Ascetul, Epistolă către Nicolae Monahul, 12-13 („nepăsarea trândavă 
258 Cf. Sf. Varsanufie şi loan, Scrisori duhovnicești, 660. Sf. Isaac Sirul, Cuvinte despre 
nevoință, 73 („zăpăceala cugetării”). Sf. loan Scărarul, Scara, XXVII, 7. 
259 Sf. Marcu Ascetul, Epistolă către Nicolae Monahul, 12-13. 
260 Cuvânt de suflet folositor. 


20A Epistolă către Nicolae Monahul, 12-13. 

Nevoinţa trupească. 
Rostul ei ajutător în tămăduirea sufletului 


Am văzut că, în sens larg, noțiunea de asceză poate fi asimilată celei 
de praxis, care desemnează dubla mișcare prin care omul se curăţă de patimi 
și dobândește virtuțile. 

Totuși, pentru că omul are a se împotrivi patimilor așa-numite 
„trupești” și pentru că în viața duhovnicească întâmpină unele stavile 
datorate anumitor stări corporale, asceza este adesea înțeleasă, într-un sens 
mai restrâns, ca ansamblul practicilor care privesc nemijlocit trupul. În acest 
caz se vorbește în general de „nevoinţă trupească”, deosebind-o de „nevoința 
lăuntrică” (numită uneori „nevoinţa inimii”), pe care o precedă din punct de 
vedere logic, dar nu temporal. La această nevoință trupească se referă 
Apostolul atunci când zice: „Îmi chinuiesc trupul meu și îl supun robiei” (1 
Cor. 9, 27). 

În fruntea practicilor din care e constituită, se cuvine să numim 
postul, privegherea, lucrarea ostenitoare,? metaniile (sau îngenuncherile),3 ca 
și orice osteneală pe care omul o ia asupra sa de bunăvoie+ sau pe care o 
primește atunci când i se întâmplă fără să o fi căutat,5 ca, de pildă, bolile, 
suferințele și necazurile de tot felul care-i vin de-a lungul vieții pământești. 
Astfel, Apostolul scrie: „În toate înfățișându-ne pe noi înșine ca slujitori ai lui 
Dumnezeu, în multă răbdare în necazuri, în nevoi, în strâmtorări, în bătăi, în 
temniţă, în tulburări, în osteneli, în privegheri, în posturi” (2 Cor. 6, 4-5); și 
încă: „În osteneală, în trudă, în privegheri, adeseori în foame și în sete, în 
posturi de multe ori, în frig și în lipsă de haine” (2 Cor. n,27; cf. n, 23-26). 

Aceste nevoinţe ascetice nu sunt un scop în sine, iar suferințele, mai 
mici sau mai mari, de care sunt însoţite nu sunt nicicum legate de vreo 
dorință a omului de a se pedepsi pe sine sau de a-l oferi „satisfacție” lui 
Dumnezeu. 

Ele constau, desigur, în slăbirea trupului“ și îndurarea suferințelor, 


1 A se vedea, de pildă. Sfântul Antonie cel Mare, Scrisori, |, 2. 

2 A se vedea, între alții: Avva Ammona, Învățături, II, 5. Rânduiala Sf. Nil Sorski, IV. 

3 Cf, Sf. Isaac Sirul, Cuvinte despre nevoință, 8. Rânduiala Sf. Nil Sorski, IV. 

4 Sf. loan Damaschin dă o lungă lista a lor (Cuvânt de suflet folositor, în Philokalia, t. II, p. 
232). 

5 Cf. Sf. Nichita Stithatul, Cele 300 de capete... II, 9 („osteneli de bunăvoie” și „necazuri 
fără de voie”). Sf. Maxim Mărturisitorul, Răspunsuri către Talasie, 47, PG go, 428AB. Sf. loan 
Carpatiul, Capete de mângâ.iere, 21. 

6 sf. Antonie cel Mare, Scrisori, |, 2. 


dar cu rostul de a supune trupul sufletului, minții și duhului;7 de asemenea, 
pentru a curăța trupul,8 omorând patimile? care sunt legate de el, și sufletul, 
prin mijlocirea trupului; în sfârșit, pentru a elimina anumite stări ale lui care 
împiedică lucrările firești ale sufletului și tulbură viața duhovnicească. În 
orice caz, asceza trupească este pusă în slujba ascezei lăuntrice; ea este un fel 
de terapie adjuvantă. De aceea Sfinţii Părinţi socotesc ostenelile pe care ea le 
presupune drept leacuri tămăduitoare. Astfel, Ilie Ecdicul scrie: „Prin 
leacurile și mai aspre ale ostenelii izbăvește-te (de boală), tu, cel ce porți grijă 
de sănătatea sufletului”.!* 

De asemenea, Sfinții Părinţi privesc ca leacuri și necazurile fără de 
voie care-i vin omului din afară și pe care el le primește cu bucurie. Acestea 
nu sunt întotdeauna voite de Dumnezeu (căci adesea ele vin din răutatea 
diavolului), dar EI voiește ca omul să se folosească de ele pentru sporirea lui 
duhovnicească. Astfel, Sfântul Isaac Sirul vorbește despre aceste „încercări” 
ca „leacurile cele multe... ce sunt aduse de Doctorul cel adevărat pentru 
sănătatea omului celui dinlăuntru”," și, adresându-l-se lui Dumnezeu, 
spune: „Nu ai binevoit să fiu fără necaz, nici fără grijă în lumea aceasta (...), 
ci să mă folosesc de încercările mele și sufletul meu să fie păzit sănătos lângă 
Tine. În ceea ce-l privește, Sfântul Maxim Mărturisitorul, vorbind despre 
ostenelile cele cu voie și fără de voie, arată că acestea din urmă sunt trimise 
de Dumnezeu fiecărui om în chipul cel mai potrivit pentru vindecarea sa: 
„După cum nici doctorii care se îngrijesc de trupuri nu dau tuturor unul și 
același leac, nici Dumnezeu, Care tămăduiește bolile sufletelor, nu cunoaște 
un singur fel de tămăduire potrivit pentru toți, ci lecuiește dându-i fiecărui 
suflet ceea ce-i este de trebuință. Deci noi, care primim o asemenea îngrijire, 
să-l fim recunoscători și să-l mulțumim chiar dacă cele ce ni se întâmplă sunt 
dureroase”."3 lar Sfântul Marcu Ascetul spune: „Când sufletul care a păcătuit 
nu primește necazurile ce vin asupră-i, atunci îngerii zic despre el: «Am 
doftorit Babilonul și nu s-a vindecat» (er. 51, 9)”.4 

Sfinţii Părinți arată, de altfel, că dacă omul nu se supune de bunăvoie 


7 Cf. Sf. Talasie Libianul, Capete despre dragoste, înfrânare și petrecerea cea după minte, II, 
5 („Este propriu celui rațional să se supună rațiunii și să-și strunească și să-și robească trupul”). 
Rânduiala Sfântului Nil Sorski, IV. 

8 Cf Sf. Antonie cel Mare, Scrisori, |, 2. 

9 Ibidem. 

19 Culegere din sentințele înțelepților strădalnici, |, 32. 

1 Cuvinte despre nevoință, 8. 

12 [bidemn, 50. 

13 Zece capete, 5. 

'4 Despre cei ce cred că se îndreaptă din fapte, 82. 


ostenelilor nevoinţei, va suferi necazurile cele fără de voie,'5 lucru care nu 
trebuie privit ca o pedeapsă pentru lipsa sa de grijă, ci ca un dar al proniei 
dumnezeiești, pentru ca omul să poată dobândi bunurile duhovnicești de 
care altfel ar fi fost lipsit. Ei spun apăsat că fără osteneli și necazuri omul nu 
se poate nici curăța de vreo patimă, nici câștiga vreo virtute, și nu poate trece 
de la starea de creatură căzută la cea de „făptură nouă”. „Pocăinţa, adică 
întoarcerea de la starea cea contra naturii la starea naturală”, se face „prin 
asceză și osteneli”, scrie Sfântul loan Damaschin." Sfântul Isaac Sirul o spune 
în repetate rânduri: „Poruncile lui Dumnezeu se împlinesc în necazuri și 
strâmtorări”;7 „pricina virtuții (sunt) strâmtorarea și necazul”; „virtuțile au 
împletite în ele întristările. Cel ce iese din necazuri se desparte fără îndoială 
și de virtute. De dorești virtutea, predă-te pe tine oricărui necaz”.!9 „Să nu te 
miri când, punând început virtuții, izvorăsc împotriva ta, din toate părțile, 
necazuri aspre și tari. Căci nu se socotește virtute aceea care nu este însoțită 
de greutăţi în lucrarea ei. Pentru că chiar numele virtuţii vine de aici, cum a 
spus Sfântul loan: «E obișnuit să vină asupra virtuţii greutăţile. Și e vrednică 
de disprețuit virtutea care se însoțește cu tihna». Căci, spune Sfântul Marcu 
Ascetul: «Toată virtutea (adevărată) ce se săvârșește se numește cruce»20.” 
Mai mare încă este osteneala pentru curățarea de patimi, fără de care nu se 
poate ajunge la câștigarea virtuţilor, după cum arată Sfântul loan Casian: 
„Este de știut că va trebui să transpirăm cu o dublă osteneală în alungarea 
viciilor, în comparaţie cu dobândirea virtuţilor” 2! Într-adevăr, omul trebuie 
mai întâi de toate să rupă legăturile care-l ţin strâns alipit de lume, să taie 
pornirile și înclinările firii sale căzute, întipărite și întărite în el prin 
obișnuință și devenite o a doua natură. Sfântul loan Scărarul arată că omul 
căzut este asemenea unui bolnav care zace de multă vreme și a cărui stare nu 
se poate îmbunătăţi pe dată: „Precum cel ce a bolit de o boală lungă nu poate 
agonisi sănătatea într-o singură clipă, așa nu pot fi biruite patimile, sau 
patima, dintr-o dată”.* Sfântul Grigorie de Nyssa, situându-se de asemenea 
într-o perspectivă medicală, spune că este cu neputinţă ca îngrijirea sufletului 
să se facă fără suferinţă și durere, și în parte și explică acest fapt: comparând 


15 Cf. Sf. Nichita Stithatul, Cele 300 de capete..., II, 9 („De petele păcatului ne curățăm prin 
osteneli de bunăvoie sau prin necazuri fără de voie. Dacă premerg cele de bunăvoie, nu vin 
cele fără de voie”). 

16 Dogmatica, II, 30. 

17 Cuvinte despre nevoință, 27. 

18 Ibidem. 

19 Ibidem, 37. 

20 Jbidem, 19. 

2! Convorbiri duhovnicești, XIV, 3. 

22 Scara, XXVI, Cuprinsul pe scurt al tuturor celor spuse mai înainte, 46. 


patimile cu negii (comparaţie întru totul îndreptăţită dacă ne gândim că 
patimile sunt excrescențe nesănătoase, adăugiri nefirești pe natura 
primordială a omului), el scrie: „Întrucât vreme îndelungată sufletul a crescut 
împreună cu păcatul, se poate întâmpla și cu noi ceea ce se întâmplă când se 
face o incizie într-un neg; ni se încrâncenează pielea de durere, căci ceea ce 
a intrat în chip nefiresc în organism se încuibează acolo atât de adânc, încât 
pare amestecat cu viața noastră, deși până atunci era cu totul străin, iar 
descotorosirea de el provoacă dureri și usturimi până la lacrimi ”.3%3 

Acestea fiind spuse, se cuvine să arătăm mai precis care sunt rosturile 
nevoinţei trupești și ale celorlalte osteneli asemenea ei. 


Cel dintâi rost al nevoinţei trupești este să pună un capăt înrobirii 
nefirești a sufletului de către trup: să elibereze sufletul de sub stăpânirea 
trupului, să restabilească domnia sufletului asupra trupului, să supună trupul 
și sufletul duhului. Astfel, Sfântul Talasie Libianul scrie: „Este propriu celui 
rațional să se supună rațiunii și să-și strunească și robească trupul”.24 

Am văzut, într-adevăr, că păcatul și patimile supun în chip nefiresc 
sufletul poftelor trupului și-l înstrăinează de firea sa adevărată. Într-un 
anume fel, spune Avva Dorotei, el „s-a făcut una cu trupul și s-a făcut omul 
întreg trup”.*5 Or, după cum arată Sfântul Isaac Sirul, „când sufletul, părăsind 
cele ce sunt ale lui, urmează trupului..., firea nu se află întru ale sale, ci în cele 
potrivnice”.26 Pentru ca să-și regăsească starea firească și să viețuiască în chip 
duhovnicesc, adică supunându-se Duhului, trebuie mai întâi să-și 
redobândească libertatea față de trup și stăpânirea asupra lui.27”Împărăţia 
duhului presupune răstignirea trupului”. lar atunci când sufletul încetează 
de a mai fi supus trupului și grijilor legate de el, când nu-și mai folosește toate 
puterile pentru a-i împlini poftele și nu-l mai lasă să-i soarbă toată vlaga, el 
ajunge să cunoască o viață nouă, împlinindu-și menirea în felul cuvenit 
demnității și naturii sale.29 

Supunerea trupului nu este în acest caz urmărită ca scop în sine, ca 
în unele practici necreștine, ale căror precepte „au oarecare înfățișare de 
înțelepciune în păruta lor cucernicie, în smerenie și în necruțarea trupului”, 
dar care, în fond „n-au niciun preţ” și nu slujesc decât „saţiul trupului”, după 
cum învață Apostolul (Col. 2, 23). În creștinism, prin nevoinţa trupească se 


23 Marele cuvânt catehetic, 8. 

24 Capete despre dragoste, înfrânare și petrecerea cea după minte, Il, 5. 
25 Învăţături de suflet folositoare, II, 14. 

26 Cuvinte despre nevoință, 83. 

27 Cf. ibidem, 16. 

28 Ibidem. 

29 Ibidem. 


urmărește viețuirea potrivit dreptei credințe, căci, așa cum spune Sfântul 
Apostol: „deprinderea trupească la puţin folosește, dar dreapta credință spre 
toate este de folos” (1 Tim. 4, 8). 

Am arătat în altă parte3* că suferința legată de boala trupească poate 
fi asumată duhovnicește în Hristos, căpătând astfel un rost curăţitor. Același 
lucru se poate spune și despre suferințele care însoțesc nevoința. Sfinţii 
Părinţi arată că, prin harul lui Dumnezeu, ele au puterea de a curăța omul de 
păcatele și patimile sale.3' Numai prin „durerea postului, a privegherii și a 
altora ca acestea..., se mortifică pornirea păcătoasă a trupului”, spune Sfântul 
Grigorie Palama.%? lar Sfântul Nichita Stithatul spune: „Veninul păcatului 
adunat în noi fiind mult, e nevoie și de foc mult care să-l curețe... prin durerile 
fără de voie ale căinței și prin cele de bunăvoie ale nevoinței”.33 Această 
învățătură a Părinților este conformă cu spusa Apostolului Petru: „Așadar, 
fiindcă Hristos a pătimit cu trupul, înarmațţi-vă și voi cu gândul acesta: că 
cine a suferit cu trupul a isprăvit cu păcatul” (1 Pt. 4,1). 

În ceea ce privește „patimile trupești”, adică cele legate nemijlocit de 
trup, ca lăcomia și desfrânarea, se cuvine să arătăm că fără nevoinţa trupească 
omul nu poate să le micșoreze.3+ „Lăcomia la mâncare și desfrânarea (...) au 
nevoie de o pricină din afară pentru a se împlini și ajung să se săvârșească 
prin acțiunea cărnii”, arată Sfântul loan Casian.35 Dacă pentru patimile 
„răsărite din suflet” este nevoie doar de „îngrijirea sufletului”,36 „cele 
carnale... nu se însănătoșesc decât printr-un dublu tratament”.37 „Nu este de 
ajuns puterea minții pentru a înfrânge pornirile acestora - cum se petrec 
lucrurile uneori împotriva mâniei sau a tristeții și a celorlalte patimi, pe care 
priceperea minţii știe să le învingă fără vreo luptă împotriva cărnii -, dacă nu 
i s-a adăugat și stăpânirea trupului prin posturi, veghe, muncă și evitarea 
prilejurilor, fiindcă aceste vicii se nasc în trup și în suflet și nu vor putea fi 


învinse decât prin concursul amândurora”.38 Nevoinţa trupească apare aici ca 


3% În lucrarea Teologia bolii, Paris, 1991 (trad. în Ib. rom., Sibiu, 1997). 

31 Cf. Sf. Talasie Libianul, Capete despre dragoste, înfrânare și petrecerea cea după minte, 
III, 14 („Conștiinţa curată o fac ostenelile nevoinţei”). Ilie Ecdicul, Culegere din sentințele 
înțelepților..., 34 („Pe cât simţi durerile, pe atât să te bucuri..., căci ţi se fac pricină de curăţare 
desăvârșită”). Rânduiala Sfântului Nil Sorski, IV. 

32 Triade, Il (Cuvânt pentru cei ce se liniștesc cu evlavie. Al doilea dintre cele din urmă...), 
6. 

33 Cele 300 de capete, II, 9. 

34 Cf. Sf. Isaac Sirul, Cuvinte despre nevoință, 17. 

35 Convorbiri duhovnicești, V, 4. 

36 Ibidem. 

37 Ibidem. 

38 Ibidem. 


o nelipsită însoţitoare a cumpătării,29 pe care, de altfel, o și statornicește în 
suflet.” 

Deși nevoința trupească se practică îndeosebi pentru tămăduirea de 
„patimile trupești”, totuși ea este de mare folos în lupta împotriva „patimilor 
sufletului”. Și pentru că acest lucru poate părea ciudat, Sfinţii Părinţi, mai 
înainte de a da vreun sfat în această privinţă, încep prin a recunoaște că este 
îndreptățit să ne întrebăm: „Ce are osteneala trupească cu simțirea 
sufletului?";4 „Pentru care motiv ostenelile trupești sunt virtuți ale 
sufletului?”.42 

Răspunsul la această întrebare este dat de înțelegerea legăturii care 
unește trupul și sufletul în condiţiile de existență pământească a „compusului 
omenesc”. Sufletul - scrie Sfântul Isaac Sirul — „se împărtășește în chip firesc... 
de cele ce întristează trupul, pentru unirea mișcării lui cu mișcarea trupului, 
printr-o înțelepciune neînțeleasă”4; și „sufletul... urmează viața trupului”.4 
Pe de altă parte, mai general vorbind, putem spune că datele materiale ale 
existenței omului se răsfrâng într-un anumit fel asupra stării lui lăuntrice. 
Astfel, avva Dorotei arată că „în altă simţire se află sufletul celui sănătos și în 
alta al celui bolnav; în alta al celui flămând și în alta al celui sătul. La fel, alta 
e simţirea sufletului celui ce șade pe cal, și alta a celui ce șade pe tron, și alta 
a celui ce șade jos. De asemenea, alta e simţirea celui ce poartă haine 
frumoase, și alta a celui ce poartă haine murdare”.% Astfel, sufletul este atins 
de tot ceea ce face sau suferă trupul,4 iar acest principiu este valabil și în 
celălalt sens. „Tulburarea de bunăvoie fie a minţii, fie a trupului, o sporește 
pe cealaltă, cea a minţii pe cea trupească, și cea a trupului pe cea a minții”, 
spune Sfântul Marcu Ascetul.47 

Atunci când am analizat procesul căderii omului, am văzut că omul 
s-a îndepărtat de realitățile duhovnicești și s-a îndreptat spre cele sensibile, 
primind prin mijlocirea simțurilor momeala plăcerii, ajungând rob al ei și 
având de atunci o iubire nesocotită față de trup, străduindu-se să împlinească 
toate poftele acestuia (cf. Rom. 13, 14), adică, altfel spus, căzând în iubirea de 
sine, maica tuturor patimilor. Prin nevoința trupească acest proces este 


39 Ibidem. 

40 Cf. Sf. Grigorie de Nyssa, Tâlcuire amănunțită la Cântarea Cântărilor, Omilia a III-a, 8, 
9. Despre Fericiri, Cuvântul 2. Evagrie, Tratatul practic, 94. 

+? Învățături de suflet folositoare, II, 14. 

4 Ibidem, 8. 

45 Cuvinte despre nevoință, 83. 

44 Ibidem. 

45 Învățături de suflet folositoare, 14. Cf. Sf. Isaac Sirul, Cuvinte despre nevoință, 16. 

46 Awva Dorotei, loc. cit. Cf. Sf. Isaac Sirul, loc. cit. 

47 Despre cei ce cred că se îndreaptă din fapte, 46. 


refăcut în sens invers. Legătura firească dintre suflet și trup care a îngăduit 
păcatului să zămislească și să întărească patimile, este folosită acum în mod 
contrar, pentru nimicirea patimilor și restatornicirea virtuților.48 

Tratând trupul cu asprime (cf. 1 Cor. 9, 27), nevoinţa se împotrivește 
în mod direct iubirii de sine și, în același timp, lovește și în patimile care se 
nasc din ea, înlesnind totodată ivirea virtuţilor corespunzătoare. „Înaintea 
tuturor patimilor stă iubirea de sine. lar înaintea tuturor virtuţilor, 
disprețuirea odihnei”, scrie Sfântul Isaac Sirul.49 Și, pentru a sublinia rostul 
tămăduitor al ostenelilor la care se supune omul de bunăvoie, ca și al 
necazurilor care-i vin din afară și pe care le primește cu bucurie, el adaugă: 
„Precum curăţă leacurile necurăția sucurilor rele din trup, așa și asprimea 
necazurilor curăţă cele rele din inimă”.50 

Faptul că ostenelile nevoinţei trupești contribuie esenţial la 
tămăduirea de patimi, și în primul rând de iubirea de sine, maica lor, se 
datorează faptului că ele se împotrivesc plăcerii, cea care hrănește și sporește 
patimile. Astfel, Sfântul 'Talasie Libianul scrie: „lubirea de osteneală 
îndelungată (Qionova) izgonește iubirea de plăcere (piin5ova)”.5 Și, în 
altă parte: „Plăcerea se stinge prin reaua pătimire (nevoinţă) și prin întristare, 
fie prin cele de bunăvoie, fie prin cele aduse de Providență”.% „Necazurile și 
primejdiile omoară dulcea împătimire a patimilor, iar tihna le hrănește și le 
face să crească”, scrie la rândul său Sfântul Isaac Sirul.% Iar Sfântul Nichita 
Stithatul învaţă așa: „Cel care a slujit până la saturare plăcerilor trupului și 
faptelor lui, are trebuinţă și de saturarea cu ostenelile nevoinţei, în sudorile 
grelei pătimiri. În felul acesta vei alunga saturarea prin saturare, plăcerea prin 
durere, tihna prin ostenelile trupului”.5+ Astfel, prin nevoinţă, treptat omul 
devine nesimțţitor fată de poftele trupești.55 Sfântul Maxim Mărturisitorul — 
care, așa cum am văzut, socotește că în procesul căderii omului căutarea 
plăcerii și, legat de aceasta, ferirea de durere au avut un rol fundamental — 
vede în ostenelile cele de bunăvoie ale nevoinţei și în necazurile pe care omul 
le primește fără să cârtească5€ un prețios mijloc de întoarcere a omului la 
starea cea dintâi.57 Astfel, el scrie: „Cel ce se dorește după viața adevărată, 


48 Cf. Sf. Isaac Sirul, Cuvinte despre nevoinţă, 27. 

49 Ibidem, pi. 

59 Ibidem. 

5! Despre dragoste, înfrânare și petrecerea cea după minte, III, 10. 
52 Ibidem, |, 33. 

53 Cuvinte despre nevoință, 27. 

54 Cele 300 de capete..., |, 86. 

55 Cf. Istoria monahilor din Egipt, loan de Lycopolis, 29. 

56 cf Răspunsuri către Talasie, 47, PG go, 4q28A-B. 

57 Cf. Zece capete, 8. 


cunoscând că toată osteneala, fie cu voia, fie fără de voie, se face moarte a 
plăcerii, care e maica morții, va primi cu veselie toate asprimile încercărilor 
fără de voie..., făcând din necazurile sale căi ușoare și line care duc la 
mântuire”.5% În timp ce din căutarea plăcerii și ferirea de durere vin toate 
patimile, primirea necazurilor și osteneala de bunăvoie duc la tăierea lor și la 
dobândirea virtuţilor: „Dacă, atunci când odihnim trupul, puterea păcatului 
obișnuiește să sporească, e limpede că puterea virtuţii va crește în chip firesc 
și pe drept cuvânt dacă trupul este supus ostenelilor”;59 „lupta virtuţii este 
nevoinţa în osteneli, iar prețul biruinței ei în cei care o duc cu răbdare este 
nepătimirea sufletului”.60 

Nevoinţa împuținează și micșorează îndeosebi patimile iscate în 
partea pătimașă a sufletului (care, să amintim, este alcătuită din puterea 
iuțimii și cea poftitoare) care este legată nemijlocit de trup. Astfel, Evagrie 
arată că munca, veghea și postul „vindecă partea pătimașă a sufletului”.6' La 
fel spune și Sfântul Maxim Mărturisitorul, socotindu-le adevărate leacuri. 
Sfântul Isihie Sinaitul, la rândul său scrie: „nevoinţa trupească, adică postul, 
înfrânarea, culcarea pe jos, starea în picioare, privegherea și celelalte care se 
obișnuiesc în legătură cu trupul fac să se liniștească partea pasională a 
trupului de păcatul cu fapta (...); ele sunt o strunire a omului nostru din afară 
și un paznic împotriva patimilor cu fapta”.63 

Patimile care-i vin omului din partea poftitoare sunt cele spre care se 
îndreaptă îndeosebi nevoinţa trupească, pentru a le înfrâna și a le împuțţina: 
„Sunt unele lucruri care opresc patimile din mișcarea lor și nu le lasă să 
sporească (...). De pildă, postul, osteneala (xomoq)% și privegherea nu lasă 
pofta să crească”, scrie Sfântul Maxim Mărturisitorul.6%5 lar Evagrie spune: 
„Pofta încinsă se stinge prin foame, trudă (xonogc) și însingurare”.66 Acest 
efect al nevoinţei asupra părţii poftitoare este legat de puterea pe care ea o 


58 Răspunsuri către Talasie, 47. 

59 Zece capete, q. 

60 jpidem, 2. Cf. Sf. Nichita Stithatul, Cele 300 de capete... ], 25 („prin multe nevoinţe și 
lacrimi afli loc de nepătimire sufletului tău ostenit”); 29 (Cel care... a luat... jugul nevoinţei nu 
se sperie de asprimea ostenelilor pentru virtute..., ci aruncă cu lacrimi în țarina sa vie semințele 
sale, până îi va răsări semănătura verde a nepătimirii”). 

6 Tratatul practic, 49. 

Ga Capete despre dragoste, II, 47. 

63 Cuvânt despre trezvie și virtute, II, 10. 

64 Cuvântul *onoc desemnează munca grea, dar și, în general vorbind, asprimea felului de 
viaţă, lipsa de tihnă și odihnă etc. A se vedea, introducerea la Tratatul practic al lui Evagrie a 
lui A. și C. Guillaumont, în SC, 17i, p. 537, n. 15. 

Ge Capete despre dragoste, II, 47. 

are de a micșora înclinarea omului spre plăcerea senzuală. „Partea poftitoare 
a sufletului, întărâtată mai des, așază în suflet deprinderea anevoie de clintit 
a iubirii de plăcere (...)”. Pe ea „o tămăduiește nevoinţa statornică cu postul, 
privegherea și cu rugăciunea”, arată Sfântul Maxim.97 

Efectele nevoinţei, care se manifestă mai întâi în latura pătimașă a 
sufletului, se răsfrâng și în latura lui rațională, susținând lupta împotriva 
mândriei și a slavei deșarte, care sunt patimi proprii acestei părți a sufletului, 
și înlesnind dobândirea virtuţii care li se împotrivește, smerenia. „Ostenelile 
trupești sunt calea care duce la smerenie”, învață un Bătrân.68 Legătura dintre 
ceea ce suferă trupul prin nevoința și simţirea sufletului legată de aceasta este 
aici cu totul limpede. „De ce se spune că ostenelile trupești duc sufletul la 
smerenie?”, întreabă Avva Dorotei.€9 Și răspunde: „Sufletul ticăloșit 
pătimește și simte și el împreună cu cele ce se fac de către trup (...), Osteneala 
smerește trupul, iar trupul smerindu-se, se smerește împreună cu el și 
sufletul (...) Bine a zis deci Bătrânul că ostenelile trupești duc la smerenie”.70 

În vreme ce un trup bine hrănit și odihnit îi dă omului o stare 
amăgitoare de deplinătate și libertate, care-l duce la mândrie, nevoinţa, 
strâmtorând trupul, îl face pe om să simtă cu adevărat neputința și 
nestatornicia firii sale actuale. El ajunge să înțeleagă că viaţa sa trupească și 
pământească este repede trecătoare și că făptura omenească este slabă și 
pieritoare, iar aceasta îl duce la smerenie. „Pe cât se înmulțesc ostenelile, pe 
atât se împuţinează îndemnurile lingușitoare ale cugetului (părerea de 
sine)”,7! spune Sfântul Isaac Sirul. 

În același timp și din aceeași pricină, nevoința trupească duce la 
străpungerea inimii,7? care este simţirea dureroasă a stării de păcat în care 
zace omul, a neputinței sale sufletești și a depărtării de Dumnezeu. 

Pe deasupra ea micșorează mulțimea gândurilor pătimașe care vin în 
minte, le slăbește puterea și potolește mișcarea lor plină de tulburare? 
aducând liniștea (novxia) și pacea minţii, căci, așa cum arată Sfântul Isaac 
Sirul, „în trupul strâmtorat nu pot avea loc gânduri ce se împrăștie spre cele 
deșarte. Când cineva rabdă cu bucurie ostenelile și necazurile, poate frâna cu 
putere și gândurile”.74 

Vedem astfel că nevoinţa trupească nu strunește numai „omul cel din 


AI Capete despre dragoste, II, 70. 

6 Apoftegme, N 323. 

69 Învăţături de suflet folositoare, II, 13, 14. 

70 Ibidem, 14. 

7! Cuvinte despre nevoință, 27. 

72 Cf. Sf. Grigorie Palama, Triade, II, 2, 6. 

73 Cf. Sf. Isaac Sirul, Cuvinte despre nevoință, 27. Sf. Grigorie Palama, Triade, II, 2, 6. 
74 Cuvinte despre nevoință, 27. 


afară”, păzindu-l numai de „păcatul cu fapta”, cum spune Sfântul Isihie 
Sinaitul, ci-l curăță și pe omul lăuntric și-l întărește în lupta împotriva 
gândurilor. 


Nevoinţa trupească înlesnește rugăciunea curată, plecându-l pe om 
spre starea cuvenită ei. Astfel, Sfântul Grigorie Palama scrie: „Avem nevoie să 
simțim cu trupul durerea postului, a privegherii și a altora ca acestea dacă 
vrem să ne îngrijim de rugăciune. Căci numai prin ea se mortifică pornirea 
păcătoasă a trupului, și gândurile care mișcă patimile animalice se fac mai 
cumpătate și mai slabe. Ba nu numai atâta, ci aceasta aduce și începutul 
sfințitei străpungeri a inimii, prin care se șterg întinăciunile necurate de mai 
înainte și care ne pleacă spre rugăciune și-L face pe Dumnezeu mai presus de 
toate milostiv și înduplecat de ea. Căci «inima zdrobită Dumnezeu nu o va 
urgisi» (Ps. 5o, 18), după David, iar după Teologul Grigorie, «de nimic nu are 
Dumnezeu mai multă grijă ca de greaua pătimire».75 De aceea a și învățat 
Domnul în Evanghelii că «mult poate rugăciunea însoţită de post» (Mc. 9,29; 
Mt. 17, 21)”,76 

Nevoinţa trupească nu numai că ajută la curăţia minţii, dar o și face 
subțire, mai ușoară și mai destoinică în lucrările duhovnicești care-i sunt 
proprii.77 Îndeosebi postul și privegherea sunt de mare folos. 

Prin curățarea și subțierea minţii, nevoința trupească o ajută să se 
ridice la contemplare.78 Durerile ostenelilor sunt vremelnice și trecătoare, iar 
răsplata - desfătarea de bunătăţile cerești — e nemăsurat de mare și copleșește 
orice suferință: „...pătimirile vremii de acum nu sunt vrednice de mărirea care 
ni se va descoperi” (Rom. 8, 18). 


Pentru ca nevoinţa trupească să dea toate aceste roade, se cuvine ca 
ea să fie împlinită cu măsură. Ea strâmtorează într-adevăr într-un anume fel 
trupul, dar nu trebuie nici să-l vatăme, nici să-l slăbănogească.79 

Am arătat în repetate rânduri că creștinismul nu îndeamnă la 
disprețuirea trupului, ci, dimpotrivă, cheamă la respectarea lui ca parte 
componentă a făpturii omenești create de Dumnezeu, bună prin fire în 
întregime, și pentru că este sortit învierii și, în unire cu sufletul, 
îndumnezeirii. Trupul în sine nu este o stavilă pentru viața duhovnicească, 


75 Cuvântul 24, n. 

76 Triade, II, 2, 6. 

77 Cf. Sf. Nichita Stithatul, Cele 300 de capete..., |, 9: (Cel nevoitor „își curăță repede mintea 
sufletului său și, subțiind-o..., o face nepătimitoare și străvăzătoare”). 

73 Sf. Isaac Sirul, Cuvinte despre, nevoință, 9 („Lucrarea silită împreună cu paza subțiază 
mintea în căldura lor și-i dăruiesc vederea”). 

79 Cf. Sf. Grigorie de Nyssa, Despre feciorie, XXII, 1. 


nici mormânt sau temniţă a sufletului, decât în măsura în care acesta din 
urmă se lasă înrobit de poftele trupești. lar lupta omului se îndreaptă 
împotriva acestora, iar nu împotriva trupului. Căci, după cum scrie Sfântul 
Apostol Pavel, „lupta noastră nu este împotriva trupului și a sângelui” (Efes. 
6, 12); și așa cum învaţă el: „ca să știe fiecare dintre voi să-și stăpânească vasul 
său în sfinţenie și cinste. Nu în patima poftei cum fac neamurile, care nu 
cunosc pe Dumnezeu” (1 Tes. 4, 4-5). (Avva Pimen spune: „Noi nu ne-am 
învăţat să fim omorâtori de trupuri, ci de patimi”.80) Și zicând încă: „dacă 
ucideţi, cu Duhul, faptele trupului, veţi fi vii” (Rom. 8, 13), Sfântul Apostol 
arată pe de o parte că nevoinţa nu are în vedere trupul în sine, ci patimile, 
iar, pe de altă parte, că țelul ei suprem este viața în Dumnezeu. A te război 
cu trupul înseamnă a nu înțelege care este adevăratul vrăjmaș și a nu 
cunoaște adevăratul scop al nevoinţei. De aceea Sfântul Pavel, deși spune „îmi 
chinuiesc trupul meu” (1 Cor. 9, 27), arată însă că „nimeni vreodată nu și-a 
urât trupul său, ci fiecare îl hrănește și îl încălzește, precum și Hristos 
Biserica” (Efes. 5, 29).8 

În viaţa duhovnicească trupul trebuie să fie împreună-lucrător cu 
sufletul. El trebuie să împlinească voia lui Dumnezeu și să slujească sufletului 
în toate cele care sunt legate de împlinirea acesteia, ajutându-l din toate 
puterile lui. lată pentru ce, într-o asemenea perspectivă, nu numai că omul 
nu trebuie să-și urască trupul, ci chiar, așa cum spune Sfântul Maxim 
Mărturisitorul, să-l iubească, dar „fără patimă”, și să-l hrănească întocmai „ca 
pe un slujitor al celor dumnezeiești”.8 Vasile al Ancirei învață tot așa, că 
trebuie să îngrijim trupul ca pe un ajutor fără de care viața duhovnicească ar 
fi cu neputinţă: „Trebuie să avem grijă de trup, nu din iubire față de el, ci ca 
să-l avem drept ajutor pentru filosofie,8 fie pentru a-i putea citi pe filosofi, 
fie pentru a aduna cum se cuvine la rugăciune mintea care lâncezește în cele 
trupești, fie, în general, pentru a împlini toate cele care ţin de filosofie”.84 În 
pasajul din Rânduiala sa în care vorbește despre nevoinţa trupească, Sfântul 
Nil Sorski sfătuiește astfel: „De este trupul slab, se cuvine să-l întărim pe cât 
este de trebuință”.85 

A slăbănogi trupul înseamnă a-l face neputincios pentru lucrarea sa 

duhovnicească și a slăbi sufletul (dată fiind legătura dintre ele); ar însemna 
chiar, în anumite situaţii, a-l duce în păcat. O nevoinţă trupească nesocotită 
și peste măsură de mare poate, în loc să micșoreze patimile, să le ațâţe și să 
le sporească puterea, și în loc de a înălța mintea, o poate cobori la grijile 
pământești, mai ales din pricina durerii care, dacă este prea puternică, îl 
poate face pe om să se gândească numai și numai la ea. Sfântul Grigorie de 
Nyssa și Vasile al Ancirei atrag adesea atenţia asupra acestei primejdii.86 Cel 
din urmă scrie: „S-a dovedit că, după cum domnia trupului asupra sufletului 
este o stavilă în calea dobândirii binelui, tot așa și slăbiciunea lui, atunci când 
unealta trupească ajunge neputincioasă în a sluji dorințele sufletului, 
împiedică de asemenea înaintarea spre bine”.37 Iar Sfântul Grigore cel Mare 
învaţă în acest sens: „Prin asceză voim să stingem patimile trupești, iar nu 
trupul însuși. Fiecare trebuie să se facă stăpân al trupului său, dar cu măsură, 
pentru ca nu cumva, răzvrătindu-se trupul, să ajungă să ne împingă în vreun 
păcat, și ca să aibă destulă putere pentru a nu înceta să lucreze cu folos și 
bine cele pe care le are de făcut”.88 

Nu trebuie să pierdem niciodată din vedere scopul nevoinţei trupești, 
care este acela de a înlesni viața duhovnicească. Scopul ascezei, spune Sfântul 
Grigorie de Nyssa, nu este de a împovăra trupul, ci de a ușura lucrarea 
sufletului.8 Pe baza acestui principiu, în practică nevoitorul trebuie „să se 
ferească în mod egal de lipsa de măsură de-o parte și de alta, veghind ca 
bunăstarea trupului să nu ducă la moartea duhului (vovg) și, invers, istovirea 
lui fără rost să nu-l slăbănogească și să-l facă pământesc, preocupat de 
suferințele trupești. Bine-ar fi să ne amintim de cuvântul înțelept care 
poruncește să nu ne abatem nici la dreapta, nici la stânga (cf. Pilde 4, 27)”.% 
Să facem deci așa încât „nici în belșug să nu prisosească, nici în cele puţine să 
nu fie lipsă” (cf. 2 Cor. 8, 15; leș. 16, 18), ci „tăind ceea ce întrece măsura și 
într-o parte și în cealaltă, să avem grijă să adăugăm cele ce lipsesc, și să ne 
ferim cu o râvnă egală de ceea ce face trupul nefolositor, și într-un caz, și în 
celălalt: să nu împingem trupul, prin prea multă bunăstare, la nesupunere și 
neascultare, și nici, împovărându-l peste măsură, să-l facem să ajungă bolnav, 
molâu și lipsit de putere pentru slujba sa”.9' Aceleași sfaturi dă și Vasile al 
Ancirei,% care scrie: „Având trupul, de care ne unește o legătură firească, ca 
și pe un cal, să alergăm pe calea virtuții, ferindu-ne fie să lăsăm prea slobod 


S6.gp. Grigorie de Nyssa, Despre feciorie, XII, I. Sf. Vasile al Ancirei, Despre feciorie, 8. 
37 Loc. cit., 10. Cf. n. 

88 Comentariu la Iov, LXX, qu. Cf. XXX, 18. 

59 Despre feciorie, XXII, 2. 

90 Ibidem, XXII, 1. 

9! Ibidem, XXII, 2. Cf. Sf. Vasile cel Mare, Cuvânt ascetic, III, PG 31, 876D. 

9 Despre feciorie, 8-u. 


frâul, fie să-l ținem prea din scurt. Pentru aceasta, este potrivit să examinăm 
cu multă grijă starea în care se află trupul”.9% 

Toată această cercetare și definire a dreptei măsuri, atât de folositoare 
în nevoinţa trupească, pune în evidenţă una dintre funcţiile prudenţei ca 
virtute, și anume discernământul duhovnicesc,94 despre care am vorbit deja. 


93 Ibidem, 8. Avva Arsenie, marele nevoitor, îndeamnă de asemenea la măsură, în Scrisorile 
sale pi și 72. A se vedea, de asemenea, Sf. Talasie Libianul, Despre dragoste, înfrânare și 
petrecerea cea după minte, III, 12 („Păstrează aceeași măsură în nevoinţă și să nu dezlegi 


» 


canonul fără trebuință 

94 Cf. Sf. loan Casian, Convorbiri duhovnicești, II, 16 („darul dreptei socotințe”) ș.u. Se 
cuvine să subliniem faptul că termenul discretio, folosit de Sf. loan Casian, are o dublă 
semnificaţie: de „discernământ” (care corespunde grecescului Siaxpio!q) și de „măsură” 


(echivalent al grecescului puerpov). A se vedea cuvântul „Discretio”, Dictionnaire de 
spiritualite, t. 3, col. 13u ș.u. 


PARTEA A V-A 


Tămăduirea patimilor și dobândirea virtuților 


Tămăduirea gastrimarghiei. Înfrânarea 


Lucrarea de tămăduire a omului de bolile sale sufletești trebuie să 
înceapă în primul rând cu patima lăcomiei, pe de o parte pentru că această 
patimă este una dintre cele mai grosolane și mai primitive, pe de altă parte 
pentru că de biruirea ei depinde în mare măsură lupta cu celelalte patimi. 
Astfel, Sfântul Grigore cel Mare scrie: „Nu poate ieși învingător în războiul 
duhovnicesc cel care n-a biruit mai întâi vrăjmașul ce se ascunde sub lăcomia 
la mâncare. Este cu totul amăgitor să voiești să te lupţi cu puteri vrăjmașe 
îndepărtate când ești doborât de cele care sunt în preajma ta (...). Unii dintre 
cei care nu cunosc cum se cuvine să se ducă lupta nu se îngrijesc să-și 
potolească lăcomia, ci se avântă în luptele cele duhovnicești; și reușind 
uneori să facă lucruri măreţe, care cer multă râvnă, biruiţi fiind de lăcomie 
(și împlinind) pofta trupului, ajung să piardă tot folosul din cele pe care le- 
au înfăptuit cu atâta bărbăţie”.! 


1) Am văzut, atunci când am examinat patima lăcomiei, că ea constă 
în primul rând în dorința de mâncare nu pentru a ne hrăni, ci pentru plăcerea 
pe care ne-o oferă, și că această plăcere este căutată fie prin calitatea, fie prin 
mulțimea mâncărurilor, ceea ce, în ambele cazuri, constituie o pervertire a 
funcţiei nutritive, o îndepărtare de la menirea ei firească și normală. 
Tămăduirea lăcomiei și, legat de aceasta, dobândirea virtuţii cumpătării (în 
înţelesul strict al cuvântului?), care se opune acestei patimi, se vor face mai 
întâi prin inversarea acestei atitudini a omului, altfel spus prin primirea 
mâncării numai și numai pentru nevoia trupului, adică numai pentru 
menţinerea lui în viață și sănătos, sau pentru a-i reda sănătatea, evitând pe 
de o parte orice căutare a plăcerii, iar pe de alta orice exces în raport cu 
strictul necesar.3 Astfel, Sfântul Vasile scrie: „Așa se păzeşte scopul înfrânării, 


1 Comentariu la lov, XXX, 18. Aceeași învățătură o aflăm la Sf. loan Casian, Așezămintele 
mănăstirești. V, 13-16 („Negreșit este cu neputinţă ca un pântec sătul să încerce luptele omului 
lăuntric, și de altfel nici nu este vrednic să fie împins la lupte mai tari cel ce poate fi ușor 
doborât”; „Biruind pofta gurii și a pântecelui... vom fi judecaţi vrednici de întrecere chiar și în 
lupte mai grele”; „Negreșit... nu vom merita să încercăm luptele mai grele... de vreme ce n-am 
fost în stare să îngenunchem carnea slabă” 

2 Cuvântul „înfrânare” (eykpareia) este folosit aproape exclusiv în acest sens strict, de 
virtute care se opune patimii lăcomiei, de mulți Sfinți Părinţi, îndeosebi de Evagrie (cf. Tratatul 
practic, 89. Tâlcuire la Psalmi, 45, 2, PG 12, 1433B) și Sf. Varsanufie (cf. Scrisori duhovnicești, 
86, 154, 159, 160, 255, 323, 546 etc.). 

3 Învățătura tuturor Părinților se rezumă, în esență, la aceste principii. A se vedea, de pildă: 


folosind atât cât avem de trebuință, cele ce sunt mai ieftine și neapărat 
trebuincioase pentru viață, ferindu-ne totodată de urmările păgubitoare ale 
saturării peste măsură, iar de la cele care dispun spre plăcere abținându-ne 
cu  desăvârșire”.+ La întrebarea: „Cum veștejește înfrânarea pofta 
(trupească)?”, Sfântul Maxim răspunde la fel: „Întrucât te face să te oprești de 
la toate care nu împlinesc o trebuinţă, ci aduc o plăcere, și te îndeamnă să nu 
te împărtășești din nimic, decât de cele trebuincioase vieţii, nici să urmărești 
cele dulci, ci cele de folos, și să măsori cu trebuința mâncărurile și băuturile”.5 

Tămăduirea lăcomiei și practicarea înfrânării nu constau deci în 
lipsirea de hrană, căci - așa cum spune Sfântul Vasile în această privinţă - 
„toate câte le-a făcut Domnul sunt bune” și nu trebuie lepădate,€ ci în 
primirea lor fără patimă.7 Tot așa, nu trebuie să disprețuim hrana, ci poftele 
pătimașe legate de ea. Sfântul Diadoh al Foticeei spune limpede: „Cei ce se 
nevoiesc trebuie să urască toate patimile neraționale în așa fel încât să le 
ajungă ura față de ele o adevărată obișnuință. Dar înfrânarea de la mâncări 
trebuie s-o păzească în așa fel ca să nu câștige careva vreo scârbă față de 
vreuna dintre ele. Aceasta ar fi un lucru vrednic de osândă și cu totul 
drăcesc”.8 

Lupta împotriva patimii, în esenţă, se duce prin renunțarea la 
plăcerea sensibilă care o iscă și o hrănește. La început, renunțarea aceasta se 
face prin ferirea de întâlnirile care o prilejuiesc și prin necăutarea unor feluri 
anume, plăcute la gust.9 Dar mai rămâne de învins o dificultate, anume faptul 
că plăcerea este în chip firesc legată de funcţia nutritivă. Trebuie atunci să ne 
străduim, după cum ne sfătuiește Sfântul Grigore cel Mare, să despărțim 
plăcerea de trebuință!” și s-o lepădăm pe cea dintâi. Sfântul Grigorie de Nyssa 
scrie în acest sens: „Omul cumpătat trebuie să se folosească de această regulă 
de viaţă: să nu-și alipească niciodată sufletul de vreun lucru în care se află 
ispita desfătării și mai ales să se ferească de plăcerea gurii (...). Pentru ca 


Sf. loan Gură de Aur, „Cel ce nu se nedreptățește singur...”, 7. Sf. Varsanufie și loan, Scrisori 
duhovnicești, 161. Evagrie, Tratatul practic, 89. Sf. Grigore cel Mare, Comentariu la lov, XXX, 
18. 

4 Regulile mari, 18. Cf. 17, 19. Epistole, XXII. 

5 Cuvânt ascetic, 23. A se vedea, de asemenea, Sf. Diadoh al Foticeei, Cuvânt ascetic în 100 
de capete, 44, 51. 

Regulile mari, 18. 

7 Cf. Sf. loan Casian, Convorbiri duhovnicești. V, 19. 

8 Cuvânt ascetic în 100 de capete, 43. 

9 Cf. Avva Dorotei, Învăţături de suflet folositoare, XV, 161. Sf. loan Scărarul, Scara, XIV, 8. 

10 Comentariu la lov, XXX, 18. Cf. Sf. Varsanufie și loan, Scrisori duhovnicești, 161 („A mânca 
după poftă înseamnă a pofti să mănânci nu pentru trebuința trupului, ci din lăcomia 
pântecelui (...). A pofti și a dori mâncarea este poftă și slujitoarea lăcomiei pântecelui”). 


trupul nostru să rămână cu desăvârșire nemișcat și netulburat de pornirile 
pătimașe care vin din îmbuibare, trebuie să veghem ca nu plăcerea, ci 
trebuința să dea măsura înfrânării și să pună stavilă plăcerii. Și pentru că 
plăcerea este amestecată cu folosul (...), nu trebuie să lepădăm cele de folos 
din pricina plăcerii care le însoțește, nici, bineînţeles, să urmărim în primul 
rând plăcerea, ci se cuvine ca, alegând ceea ce este de trebuinţă în orice lucru, 
să lepădăm ceea ce desfată simțurile”. De aici transpare că nu plăcerea în 
sine este rea, ci căutarea ei cu tot dinadinsul și alipirea de ea, care duc la 
patimă. Astfel, Sfântul loan Casian spune că „Plăcerea hranei nu este un rău 
și o fărădelege”; „n-a fost nimeni osândit numai pentru că s-a hrănit dacă nu 
s-a unit cu aceasta sau nu i-a urmat ceva prin care a meritat să fie osândit”.*2 
Înfrânarea, strict vorbind, stă mai curând în a se lipsi omul de plăcere, în a n- 
o căuta cu orice preţ și în a nu se alipi pătimaș de ea și, mai temeinic, a nu 
lua în niciun chip seama la ea. În acest sens sfătuiește Avva Pimen: „Mănâncă 
ca și când n-ai mânca și bea ca și când n-ai bea”.3 

Pentru că lăcomia nu se îndreaptă numai spre calitatea mâncărurilor, 
ci și spre mulțimea lor, Sfinţii Părinţi îndeamnă la ferirea de orice exces' și 
dau ca regulă practică să nu se mănânce și să nu se bea până la saturare,'5 
adică să se oprească omul înainte ca să se fi stins pofta.16 Astfel, Sfântul loan 
Casian scrie: „În general, aceasta este măsura cumpătării, ca fiecare (...) să 
mănânce cât îi cere menţinerea corpului, iar nu (până la a-i împlini) dorința 
de saţiu”.'7 lar în altă parte spune: „Sentința Părinților este foarte adevărată 
și mult probată, că măsura... înfrânării constă numai în limitarea hranei (...). 
Și desăvârșirea virtuţii, la care trebuie omul să ajungă, tocmai acest hotar îl 
impune în comun tuturor: să pună capăt mâncării trebuincioase trupului 
atunci când pofta încă nu s-a stins” 18 Tot așa învaţă și Sfântul loan de Gaza: 
„Părinţii spun despre măsura înfrânării că ea stă în a te opri puţin înainte de 
saturare, fie de la mâncare, fie de la băutură, adică înainte de a avea stomacul 


1! Despre feciorie, XXI, 2. Cf. 3. 

12 Convorbiri duhovnicești, XXI, 13. 

13 Apoftegme, col. et., 14, 63. 

14 Sf. Vasile cel Mare, Regulile mari, 18. Avva Dorotei, Învățături de suflet folositoare, XV, 
1. 

15 Cf. Sf. Vasile cel Mare, Regulile mari., 18, 19. Evagrie, Tratatul practic, 16. Sf. Varsanufie 
și loan, Scrisori duhovnicești, 154 („A se înfrâna stă în a se scula cineva de la masă cu puţin 
înainte de a se sătura, cum au orânduit Părinţii celor începători”). 

16 Cf. Sf. loan Casian, Așezămintele mănăstirești, V, 7. Avva Isaia Pustnicul, Asceticon, IV, 
44. 

17 Convorbiri duhovnicești, II, 22. 

18 Așezămintele mănăstirești, V, 8. 


plin”.!9 A nu mânca pe săturate este de folos pentru a îndepărta plăcerea, a 
cărei căutare îl împinge pe om să depășească măsura. De asemenea, în acest 
fel omul este ferit de relele urmări asupra stării sufletului și de neajunsurile 
în ceea ce privește viața duhovnicească pe care le aduc hrana și băutura din 
belșug; și, dimpotrivă, a nu mânca sau bea până la saturare îi îngăduie omului 
să se folosească de roadele postirii, chiar dacă nu este vorba de un post în 
sensul strict al cuvântului.?! Astfel, Sfântul loan Casian recomandă ca 
„nimeni să nu se încarce de mâncare până la saturare, chiar de i-ar sta în 
putinţă. Într-adevăr, nu numai calitatea, dar chiar cantitatea mâncării tocește 
ascuțimea minţii și, îngreunând și duhul odată cu trupul, ațâță focul 
primejdios al patimilor”,22 căci, mintea înăbușită de greutatea mâncărurilor 
nu mai poate păstra cârma dreptei socotinţe (...), necumpătarea la toate 
mâncărurile o face să se clatine și să se poticnească”.%3 

Dacă regula de a nu căuta desfătarea atunci când ne hrănim poate fi 
ușor înţeleasă, cea care îndeamnă la a ne mărgini la cele de trebuință și la 
păstrarea dreptei măsuri este mai greu de pus în practică dat fiind faptul că 
fiecare își are nevoile și măsurile sale. Sfântul Vasile cel Mare arată că este cu 
neputinţă de dat o regulă valabilă pentru toţi: „În privinţa alimentelor, așa 
cum nevoile oamenilor diferă ale unora de ale altora, după vârstă, 
îndeletnicire și obișnuința trupului, la fel și măsura și modul de folosire a 
alimentelor sunt diferite, după caz. Astfel nu e cu putinţă să fie cuprinși într- 
o singură regulă toţi cei care se călesc întru nevoinţele cucerniciei”, invocând 
cu privire la aceasta cele scrise în Faptele Apostolilor: „Se dădea fiecăruia 
după trebuinţa pe care o avea” (2, 45).2+ De aici, problema de a ști cum să 
stabilești măsura a ceea ce este de folos, și care este hotarul nevoii și de unde 
începe excesul. În aceste condiții, îi revine conștiinței fiecăruia să stabilească 
ce este potrivit pentru starea sa. Astfel, Sfântul loan Casian arată că 
„desăvârșirea înfrânării... trebuie căutată... mai presus de toate în măsura 
conștiinței”.?5 Ea este cea care trebuie să dea dovadă de discernământul 
necesar în această privință.26 Avva Dorotei stăruie asupra însemnătății unui 
asemenea discernământ: „Cel care voiește să se curețe de păcat (...), trebuie 
mai întâi de toate să se ferească de lipsa de socotinţă când e vorba de hrană, 


19 Sf. Varsanufie și loan, Scrisori duhovnicești, 155. 

20 Cf. Sf. Grigore cel Mare, Comentariu la lov, XXX, 18. 

21 Cf. Sf. Diadoh al Foticeei, Cuvânt ascetic în 100 de capele, 45, 48, 49. 

22 Așezămintele mănăstirești, V, 3. 

23 Ibidem, 6. 

24 Regulile mari, 19. Cf. Sf. loan Casian, Așezămintele mănăstirești, V, 5 („În durata 
postirilor nu poate fi ușor păstrată o aceeași regulă” 

25 Loc. cit., 9. 

26 Cf. sf, Grigore cel Mare, Comentariu la lov, XXX, 18. 


căci, așa cum spun Părinţii, lipsa de dreaptă socotință cât privește mâncarea 
este începătoarea a tot răul din om”. De fapt este vorba de a stabili dacă 
starea în care se află trupul înlesnește viața duhovnicească sau dacă, 
dimpotrivă, îi pune piedici. lar piedici sunt, pe de o parte, o prea mare putere 
a trupului, iar pe de alta, o prea mare slăbiciune, și de acestea trebuie să se 
ferească omul. Se cuvine deci să-i dăm mai multă hrană trupului dacă se arată 
neputincios în a-și împlini rostul său în lucrarea sa duhovnicească și dacă, 
astfel, el slăbește sufletul în loc să-l sprijine și-l întristează și-i mută toată 
grija spre cele trupești, în loc să-i sporească râvna spre cele înalte; și, 
dimpotrivă, să i se împuțineze mâncarea dacă prin întărirea lui peste măsură 
ajunge să îngreuneze sufletul și înlesnește apariţia și întețirea gândurilor și a 
pornirilor pătimașe.?8 Sfântul Ipatie învaţă așa: „Rânduim ca trupul să fie 
stăpânit, pentru ca să nu fie îngreunat de mâncăruri și să nu cufunde sufletul 
în păcate, dar, pe de altă parte, nici să nu se usuce și să se sfrijească, 
împiedicând sufletul să se afierosească lucrurilor duhovnicești. Ci sufletul 
trebuie în așa fel să strunească trupul încât atunci când slăbește, să-l 
odihnească puţin, iar când își recapătă puterile, să-i pună hățuri”.29 În același 
sens, Avva Dorotei spune: „Mănâncă potrivit nevoii cel care, după ce și-a 
hotărnicit tainul zilnic, îl mai micșorează puţin dacă prin îngreunarea pe care 
i-o produce își dă seama că trebuie să taie ceva din el. Dacă, dimpotrivă, vede 
că nu-i ajunge pentru susținerea trupului și trebuie puţin mărit, mai adaugă 
ceva la el. Astfel, el măsoară în chip drept nevoile sale, iar apoi urmează cele 
rânduite, nu din pricina poftei, ci pentru a menţine puterile trupului”.39 


2) Am văzut, examinând patima lăcomiei, că ea duce la îmbolnăvirea 
omului nu numai pentru că este o pervertire, o folosire nefirească a funcţiei 
nutritive, ci mai ales pentru că-l îndepărtează de Dumnezeu. Am văzut că ea 
este în fond o atitudine idolatră, omul făcând din pântece centrul ființei sale, 
iar din desfătarea lui o grijă neîncetată și adesea chiar țelul vieţii lui, dându-i 
locul care, în chip firesc, este al lui Dumnezeu. 

Tămăduirea lăcomiei se face și în acest caz numai printr-o convertire, 


27 Învăţături de suflet folositoare, XV, 161. Cf. Sf. Varsanutfie și loan, Scrisori, duhovnicești, 
158 („Dumnezeu a dat omului pricepere ca să deosebească lucrurile”). 

28 Cf. Sf. Diadoh al Foticeei, Cuvânt ascetic în 100 de capete, 45 („Precum trupul îngreunat 
de mulțimea mâncărurilor face mintea molâie și greoaie, tot așa când e slăbit de prea multă 
înfrânare, face partea contemplativă a sufletului posomorâtă. Deci mâncărurile trebuie să se 
potrivească cu starea trupului. Când e sănătos, trebuie să fie chinuit atât cât trebuie, iar când 
e slăbit, să fie îngrijit, dar cu măsură”). Sf. Grigore cel Mare, Comentariu la lov, XXX, 18. 

29 Callinicos, Viaţa Sfântului Ipatie, XXIV, 7o-n. 

3% Învățături de suflet folositoare, XV, 162. Cf. Sf. Varsanufie și loan, Scrisori duhovnicești, 
156, 157, 158. 


printr-o schimbare de atitudine, care să-l facă pe om să pună pe primul loc 
dorirea lui Dumnezeu și numai spre El să se îndrepte; să înțeleagă că 
Dumnezeu este singurul desăvârșit, adevăratul ţel al existenţei sale, că a Lui 
este „toată slava, cinstea și închinăciunea” și că bunătăţile duhovnicești 
dăruite de El sunt cu adevărat cele care se cuvin naturii omului, singurele 
desăvârșit bune. Astfel, Sfântul loan Casian spune că prin „dorința 
desăvârșirii” trebuie omul să se străduiască „să stingă pofta pântecelui”3! și 
„îndreptându-și văzul minţii spre cele neschimbătoare și veșnice” se poate 
elibera din robia cărnii și poate birui patima. Și precizează că: „În niciun alt 
chip nu vom putea disprețui plăcerile mâncărurilor pământești decât dacă 
mintea, pironită în contemplarea divină, își va găsi desfătarea mai degrabă în 
dragostea pentru virtuți și în frumusețea hranei cerești'.3 lar Avva 
Varsanufie arată că cel care „caută cele de sus cugetă la cele de sus și stăruie 
în gândirea la cele de sus”, acela „nu-și aduce aminte de hrană” (Ps. 1o., 5), 
altfel spus nu se mai arată iubitor de mâncăruri.3% 

De asemenea, patima poate fi biruită dacă, primind hrană, omul îi 
mulțumește lui Dumnezeu pentru ea, arătând astfel că toată luarea sa aminte 
și iubirea lui se îndreaptă numai spre El. Am văzut într-adevăr că în patima 
lăcomiei omul se desfată cu bucatele în afara lui Dumnezeu, pe ele iubindu- 
le și folosindu-se de ele numai și numai pentru plăcerea sa. Or, hrana este - 
direct sau indirect - o creaţie a lui Dumnezeu și un dar al Lui făcut oamenilor, 
de aceea ea nu are preț în sine, ci pentru că vine de la EI, și are menirea de a 
fi consumată în chip euharistic. Astfel, Sfântul Apostol Pavel spune că 
Dumnezeu a făcut bucatele „spre gustare cu mulțumire, pentru cei 
credincioși și pentru cei ce au cunoscut adevărul” (1 Tim. 4, 3). Omul se 
vindecă de patimă și-și redobândește starea virtuoasă atunci când încetează 
de a mai privi hrana ca scop în sine și nu se mai slujește de ea pentru propria 
lui desfătare, ci, dimpotrivă, o privește ca primită de la Dumnezeu și-l 
mulțumește Lui pentru ea. Așa învaţă Sfântul Apostol Pavel: „ori de mâncaţi, 
ori de beţi, ori altceva de faceţi, toate spre slava lui Dumnezeu să le faceţi” (1 
Cor. 10, 31).35 Dacă așa primește hrana, atunci omul o sfințește (cf. 1 Tim. 4, 


31 Așezămintele mănăstirești, V, 14. 

32 Ibidem, 16. 

33 Ibidem, 14. Cf. Sf. Diadoh al Foticeei, Cuvânt ascetic în 100 de capete, 44 („N-am putea 
dispreţui cu bucurie lucrurile dulci de aici dacă n-am gusta cu toată simţirea și încredințarea 
dulceaţa lui Dumnezeu”). 

34 Scrisori duhovnicești, 154. 

35 Cf. Sf. Vasile cel Mare, Regulile mari, 18. Sf. Diadoh al Foticeei, Cuvânt ascetic în oo de 
capete, 44 („A mânca și a bea din toate cele puse înainte, mulțumind lui Dumnezeu, nu este 
ceva care se împotrivește canonului cunoștinței”). Avva Dorotei, Învățături de suflet 
folositoare, XV, 162. 


5) și, prin ea, sfințește întregul cosmos creat de Dumnezeu, din care ea este 
o parte și pe care-l reprezintă. În același timp, omul se sfințește mai ales pe 
sine, doborând stavila pe care lăcomia o pune între el și Dumnezeu, iar cu 
fiecare rugăciune de mulțumire pe care I-o aduce se unește și mai mult cu El. 


Patima lăcomiei nu izvorăște din nevoia trupului, ci din poftele care 
vin din inimă, adică ale omului lăuntric. Ea constă deci într-o anume 
atitudine față de hrană și într-un anume fel de a privi actul mâncării. Ea 
rezidă în esență în căutarea plăcerii legate de calitatea sau și de mulțimea și 
felurimea bucatelor, care-l face pe om să mănânce peste măsură de mult, 
adică dincolo de nevoile firești. De aceea lupta împotriva acestei patimi și 
vindecarea de ea se fac, așa cum am văzut, prin dreapta socotinţă, dar și prin 
paza gândurilor,3€ însoțită de trezvie.37 

Dar, pe de altă parte, nu poate fi tăgăduit faptul că lăcomia este o 
patimă trupească, adică are o legătură nemijlocită cu trupul, și nu numai 
pentru că nu se poate manifesta decât prin el, ci și pentru că acesta are partea 
lui în a o trezi. Or, acest soi de patimi, așa cum spune Sfântul loan, „nu se 
însănătoșesc decât printr-un dublu tratament”.38 Altfel spus, alături de 
lucrarea de tămăduire îndreptată spre suflet, trebuie să i se dea leacuri și 
trupului. Sfântul loan Casian scrie în această privință: „Lăcomia și 
desfrânarea..., care uneori se ivesc fără vreo ațâţare sufletească, numai prin 
imboldul și lucrarea cărnii, au nevoie totuși de o pricină din afară pentru a se 
împlini, și așa ajung să se săvârșească prin acţiunea cărnii. (...) De aceea în 
mod deosebit acestea două,3% care se îndeplinesc cu trupul, în afară de acea 
grijă duhovnicească a sufletului, au nevoie și de stăpânire trupească”,40 adică 
de nevoinţă trupească, despre care am vorbit mai înainte. Astfel, postirile,*! 
vegherile,P lucrul mâinilor, potrivit stării și împrejurărilor,* sunt de mare 
folos pentru tămăduirea de lăcomie. 


36 Cu privire la aceasta din urmă, a se vedea, de pildă, Sf. Varsanufie și loan, Scrisori 
duhovnicești, 161,163. 

37 Cf. Sf. loan Casian, Convorbiri duhovnicești. V, 4. Sf. Varsanufie și loan, Scrisori 
duhovnicești, 163 („Când vezi gândul tău îndulcindu-se de o mâncare... ia aminte la tine 
însuţi...”). 

38 Convorbiri duhovnicești, V, 4. 

39 Autorul vorbește în același timp și despre desfrânare, și despre lăcomie. 

40 Convorbiri duhovnicești, V, 4. 

4 Ibidem. Așezămintele mănăstirești, V, 14. 

4? ]dem, loc. cit. Sf. loan Scărarul, Scara, XIV, 21. 

43 Sf. loan Casian, Convorbiri duhovnicești, V, 4. Sf. loan Scărarul, Scara, 22. 

44 Cf. Sf. loan Scărarul, loc. cit. 


Citirea Sfintelor Scripturi,45 gândul la moarte+% sunt și ele leacuri 
ajutătoare. Și, ca în orice luptă împotriva patimilor, este de trebuință 
străpungerea inimii, prin care-și plânge omul înaintea lui Dumnezeu 
păcatele și se roagă să fie izbăvit de patima care-l tiranizează și-și arată voința 
de a se lepăda de ea.77 Și mai presus de toate este nevoie de rugăciune, prin 
care se cere ajutorul Lui.4% Astfel, Sfântul loan Scărarul, personificând 
lăcomia, o pune să spună: „Cel ce a dobândit pe Mângâietorul se roagă 
Acestuia împotriva mea. Și Acesta, înduplecat, nu mă lasă să lucrez în chip 
rodnic în el”,49 ceea ce este întru totul în acord cu spusa Apostolului Pavel, 
că înfrânarea este „roada Duhului” (Gal. ș, 22). 


Am văzut, atunci când am analizat patima lăcomiei, că ea este izvor 
de multe rele, atât pentru sufletul, cât și pentru trupul omului, și că Sfinții 
Părinţi o socotesc „întâistătătoare a relelor care ne războiesc, ușa patimilor”5* 
și pierzătoare a roadelor virtuţii.5! Este de la sine înţeles deci că prin virtutea 
înfrânării sunt îndepărtate toate aceste rele* și patimi și i se dă sufletului 
sănătatea,54 arătându-se pricinuitoare a multe bunătăți55 și virtuți.50 

Am remarcat în primul rând că lăcomia pune piedici vieţii 
duhovnicești, aducând lâncezeală sufletului, îngroșând și îngreunând 
mintea, împiedicând-o să ducă așa cum se cuvine lupta, împuţinându-i 
puterea de judecată și dreapta socotinţă, făcând-o leneșă la rugăciune. Prin 


45 Cf. Sf. loan Casian, Așezămintele mănăstirești, V, 14; Convorbiri duhovnicești, V, 4. 

46 Cf. Sf. loan Scărarul, Scara, XIV, 27 („Șezând la masa cu bucate, adu-ţi aminte de 
moarte... și așa vei împiedica patima”), 31; VI, 13 („Pomenirea morţii depărtează mâncarea”). 

47 Cf. Sf. loan Casian, Așezămintele mănăstirești, V, 14 („Trebuie să biruim pofta 
pântecelui... prin căința deasă a inimii, în care plângem la amintirea amăgirilor și a 
înfrângerilor noastre...”). Sf. Varsanufie și loan, Scrisori duhovnicești, 462, 604. 

48 Cf. Sf. Varsanufie și loan, Scrisori duhovnicești, 162 („Dacă stăruie pofta, cheamă numele 
lui Dumnezeu în ajutor și te va odihni de ispită”), 328. 

49 Scara, XIV, 31. 

5% Ibidem. 

5! Sf. Maxim Mărturisitorul, Răspunsuri către Talasie, 65, PG 9o, 768A („Patima lăcomiei 
stomacului a lipsit multe virtuţi de fii, pierzându-i prin gândul lunecos al plăcerii, ca printr-o 
sabie”). 

52 Callinicos, Viaţa Sfântului Ipatie, XXIV, 62. 

53 Cf. Sf. Maxim Mărturisitorul, Capete despre dragoste, IV, 86. Sf. Grigorie de Nazianz 
spune: „Stăpânește-ţi pântecele, și te vei afla stăpânind toate patimile tale” (Poeme, II, 2, 6). 

54 Sf. Vasile cel Mare, Regulile mari, 18 („înfrânarea este... dătătoare de sănătate”). 

55 Callinicos, Viaţa Sfântului Ipatie, XXIV, 62, 72. 

56 Cf. Sf. loan Gură de Aur, Despre feciorie, pi. Sf. Grigorie de Nyssa, Tâlcuire la Cântarea 
Cântărilor, XII. 


înfrânare omul îndepărtează toate aceste piedici,57 astfel că ea ajunge să 
„înlesnească funcţiile sufletului”,58 făcând îndeosebi mintea trează și activă, 
întărind puterea ei de discernământ și de înțelegere,59 duce la străpungerea 
inimii și la rugăciune.$! 

Am văzut, de asemenea, că lăcomia trezește și hrănește numeroase 
alte patimi, printre care la loc de frunte stă desfrânarea. Înfrânarea are deci 
rostul de a „îmblânzi patimile trupului”? și, în final, de a le reteza,&% dar 
contribuie și la micșorarea patimilor sufletești, îndeosebi a slavei deșarte,04 a 
mândriei și iubirii de sine;65 ea înlesnește restabilirea virtuţilor care li se 
împotrivesc acestora:6 curăţia și fecioria,67 contrare desfrânării, smerenia,68 
opusă mândriei. Tot așa, în vreme ce lăcomia trezește mulțimea gândurilor 
pătimașe, înfrânarea „păstrează mintea nepătimașă față de lucruri și față de 
înțelesurile lor”,69 aducând pacea și odihna sufletului, curățând inima,70 
lucru care îl ajută pe om să ajungă la rugăciunea curată și la adevărata 


cunoștinţă.7! 


57 Cf, Sf. Vasile cel Mare, Regulile mari, 18. Callinicos, Viaţa Sfântului Ipatie, XXIV, 24, 70. 

58 sf. Grigorie de Nyssa, Despre feciorie, XXII, 2. 

59 Cf. Callinicos, Viaţa Sfântului Ipatie, XXIV, 24, 62. 

60 Cf. Sf. loan Scărarul, Scara, XIV, 17 („Când pântecele e strâmtorat, se smerește inima”). 

Si Cf. ibidem, XXVIII, 33. 

62 Callinicos, Viaţa Sfântului Ipatie, XXIV, 63. 

6 Evagrie, Tratatul practic, 35. Sf. Vasile cel Mare, Regulile mari, 16. 

64 sf. loan Scărarul, Scara, XXVI, Partea a III-a, 2. 

65 Sf. Maxim Mărturisitorul, Capete despre dragoste, III, 8. 

66 sf, loan Gură de Aur, Despre feciorie, pi. 

67 sf. Vasile cel Mare, Regulile mari., 18. Sf. loan Scărarul, Scara, XTV, 3 („Necăjirea 
pântecelui e pricinuitoare de curăţie”). Cf. Sf. Maxim Mărturisitorul, Cuvânt ascetic, 23. 

68 Cf. Sf. loan Scărarul, Scara, XIV, 27; XXVI, Partea a III-a, 2. 

69 sf. Maxim Mărturisitorul, Capete despre dragoste, III, 39. 

70 Cf. Callinicos, Viaţa Sfântului Ipatie, XXIV, 63. Sf. loan Casian, Așezămintele 
mănăstirești, V, 22. Sf. Maxim Mărturisitorul, loc. cit., IV, 72. Sf. Isihie Sinaitul, Capete despre 
trezvie și virtute, 75. 

7! Cf. Callinicos, Viaţa Sfântului Ipatie, XXIV, 63. Sf. Clement Alexandrinul, Stromate, VII, 
12. Sf. Maxim Mărturisitorul, Capete despre dragoste, IV, 57. 


Tămăduirea desfrânării. Abstinenţă și castitate 


Lucrarea de tămăduire a desfrânării vine imediat după lucrarea de 
tămăduire a lăcomiei, dat fiind faptul că desfrânarea este, ca și lăcomia, o 
„patimă trupească” și face parte dintre patimile grosolane și primitive 
împotriva cărora se cuvine să lupte omul în primul rând, dar și pentru că 
desfrânarea este nemijlocit legată de gastrimarghie, care cel mai adesea duce 
la apariţia ei.! 

Tămăduirea desfrânării se face deosebit de greu; ea cere multă tărie și 
strădanie și ia mult timp, după cum arată Sfântul loan Casian: „A doua luptă, 
după predania bătrânilor, este împotriva duhului desfrânării. Este un război 
lung și mai crâncen decât toate celelalte, terminat cu biruință de foarte 
puţini. Războiul acesta este înfricoșător (...)”2 

Virtutea care se împotrivește desfrânării este castitatea (owbppoov, 
castitas), în sensul strict al acestui cuvânt. Se pot deosebi două modalităţi de 
castitate: castitatea din cadrul monahismului, a celibatului sau a văduviei,2 
sau castitatea din cadrul căsătoriei. Aceste două modalităţi, diferite ca formă, 
urmăresc în fond același scop: pe de o parte să așeze în trupul și sufletul 
omului curăția (ayveia), fără de care el nu se poate uni cu Dumnezeu, iar pe 
de altă parte să-i îngăduie omului să-și îndrepte spre Dumnezeu, iar nu spre 
trup, toată dorinţa lui și toată puterea lui de a iubi. 


1. Castitatea monahală 


Se cuvine mai întâi de toate să amintim că din punctul de vedere al 
creștinismului sexualitatea nu are niciun sens și nu se poate manifesta 


! Cf. Sf. loan Casian, Așezămintele mănăstirești, V, u („Cine nu va fi în stare să-și înfrâneze 
dorințele pântecelui nu va putea să țină piept niciodată îmboldirilor poftei aprinse a cărnii”); 
20; Convorbiri duhovnicești, V, 10 („Ca să se desființeze desfrânarea, trebuie dărâmat viciul 
lăcomiei la mâncare”); XXII, 6. 

2 Așezămintele mănăstirești, VI, 1. 

3 Noi o vom numi „castitate monahală”, monahismul desemnând, etimologic, starea celui 
care alege să rămână singur. Amintim că în Biserica Ortodoxă celibatul nu constituie un statut 
în sine, ci doar o stare provizorie, înaintea unui angajări fie pe calea căsătoriei, fie pe calea 
monahismului, cele două căi duhovnicești cu putință de urmat. Citându-i pe Părinţi, vom 
folosi, de asemenea, termenul de „feciorie” (naprevia), luându-l, așa cum fac mulţi dintre ei, 
în sensul său larg, de „abstinenţă desăvârșită”, de „renunțare absolută la practica sexuală” (a 
se vedea introducerea lui M. Aubineau la Gregoire de Nysse, Traite de la virginite, SC ung, p. 


147). 


sănătos și firesc decât în cadrul iubirii conjugale; pentru aceasta, ea este 
aprioric exclusă din cadrul celibatului și al vieții monahale. De aceea, virtutea 
castității, care, înțeleasă în sensul strict al cuvântului, se opune patimii 
desfrânării, presupune și semnifică, în acest cadru, o totală abţinere de la 
orice act sexual și, mai înainte de toate, de la orice dorință sexuală, acestea, 
sub orice formă, neputând fi considerate altfel decât ca patimă. Această 
abstinenţă totală presupune o înfrânare desăvârșită (eykpareia, continentia), 
adică capacitatea de a stăpâni și a reprima deplin impulsurile și dorințele 
sexuale. 

În măsura în care sexualitatea este legată de reproducerea speciei, ea 
capătă forma unui instinct deosebit de puternic și adânc înrădăcinat în 
natura actuală a umanităţii, ceea ce face ca abstinenţa totală să fie în mod 
special greu de realizat și explică durata îndelungată și dificultatea luptei 
împotriva ei. 

Pentru că desfrânarea este o patimă pe care trupul o trezește și o 
împlinește, pentru tămăduirea ei este nevoie, „în afară de acea grijă 
duhovnicească a sufletului, și de stăpânire trupească”.+ De aceea, postirile, 
vegherile,? munca istovitoare,? care mortifică trupul, sunt pentru călugăr 
mijloace esenţiale de împotrivire la ispite, de înfrânare, de păstrare a curăției 
și de biruire, la acest nivel, a desfrânării. Prin acest soi de nevoinţe se 
urmărește slăbirea trupului, lipsirea lui de preaplinul de energie care ar putea 
fi ușor îndreptată spre lucrarea patimii, dar fiecare dintre ele are un rost 
anume. Munca are rostul de a-l feri pe om de trândăvia care înlesnește 
zămislirea gândurilor pătimașe și a nălucirilor necurate.8 Prin privegherile de 
noapte se taie multa dormire, care și ea duce la desfrânare.” În ceea ce 
priveşte postul, el este de cel mai mare folos, de vreme ce mulțimea hranei 
aduce desfrânarea trupului. De altfel, din această pricină lucrarea de 
tămăduire a desfrânării nu poate fi începută înainte de nimicirea lăcomiei, 


4 Sf. loan Casian, Convorbiri duhovnicești, V, 4. Cf. Sf. Varsanufie și loan, Scrisori 
duhovnicești, 248 („Patima rușinoasă și urâtă are nevoie de osteneala... trupului, ca să se 
dezrădăcineze... prin asuprire și supunere cu toată puterea”). 

5 Cf. Sf. loan Casian, Așezămintele mănăstirești, VI, 1-2; Convorbiri duhovnicești, V, 4; VII, 
2; XII, 4, 5, 15. Sf. loan Scărarul, Scara, XV, 12. Sf. Maxim Mărturisitorul, Capete despre 
dragoste. |, 45; Il, 19; III, 13. Evagrie, Tratatul practic, 17. Sf. Varsanufie și loan, Scrisori 
duhovnicești, 255. 

6 Cf. Sf. loan Casian, Convorbiri duhovnicești, V, 4; VII, 2; XII, 4, 5, 15. Sf. loan Scărarul, 
Scara, XV, 12; XIX, 4. Sf. Maxim Mărturisitorul, Capete despre dragoste. 1, 45,u, 19; III, 13. 

7 Cf. Sf. loan Casian, Convorbiri duhovnicești, V, 4; XII, 4, 5; Așezămintele mănăstirești, V, 
10; VI, 1. Sf. loan Scărarul, Scara, XV, 12. Sf. Maxim Mărturisitorul, Capete despre dragoste, II, 
19; III, 13. 

8 C£. Sf. loan Casian, Așezămintele mănăstirești, VI, 1. 

9 A se vedea, de pildă, Apoftegme, N. 592/24. 


căci nu poate fi aceasta biruită înaintea celeilalte.'* Astfel, Sfântul loan 
Casian, vorbind despre anumite manifestări ale desfrânării, spune: „Doctorii 
duhovnicești, punând în discuţie prima pricină a acestei boli, și-au dat seama 
că de obicei stă într-o hrană prea îndestulătoare”." 

La aceste nevoinţe trebuie adăugată „ocolirea prilejurilor”,2 care, 
practic, se face prin retragerea în singurătate.'3 „Este necesar să fie înlăturate 
chipul și materia care le ispitește, pentru ca pofta să nu încerce să se 
dezlănțuie”,4+ spune Sfântul loan Casian. lar în altă parte adaugă: „Această 
boală (desfrânarea), odată cu pedepsirea trupului și cu căința inimii, are 
nevoie de singurătate și de retragere din lume pentru a putea ajunge la o stare 
de desăvârșită sănătate după lepădarea primejdioasei fierbințeli a patimii. 
Precum celor ce suferă de o numită boală, de cele mai multe ori este folositor 
să nu li se înfățișeze nici chiar privirii mâncăruri vătămătoare, ca nu cumva, 
numai văzându-le, să li se nască vreo poftă ucigătoare, tot astfel ajută cel mai 
mult la alungarea acestei boli mai ales liniștea și singurătatea. Mintea bolnavă 
nemaifiind tulburată de chipuri felurite, ajungând astfel la o privire lăuntrică 
mai curată, va putea să dărâme din temelii cuptorul încins al poftei 
otrăvitoare”.'5 În lipsa singurătăţii, este nevoie de o aspră „pază a simțurilor”, 
îndeosebi a văzului, care, alături de pipăit, este simțul care trezește cel mai 
lesne această patimă.I€ 

Însă numai prin aceste nevoinţe trupești - care sunt de mare ajutor și 
de care cel mai adesea omul nu se poate lipsi - nu se poate ajunge la nimicirea 
patimii.'7 Mai întâi, pentru că sălașul dorinţei sexuale nu este numai trupul, 
ci și sufletul, sexualitatea omenească fiind nu numai de natură fizică, ci și 
psihică, dacă nu cumva chiar mai mult psihică. De aceea, împotriva 
desfrânării omul trebuie să lupte înlăuntrul inimii, chiar mai mult decât pe 
plan trupesc. Vrăjmașul, arată Sfântul loan Casian, ne atacă „pe două 
fronturi... De aceea, trebuie să i se țină piept, la fel, pe două fronturi, fiindcă, 
așa cum își trage forțele din boala trupului și a sufletului, tot așa nu se poate 


10 Cf. Sf. loan Casian, Așezămintele mănăstirești. V, n, 20; Convorbiri duhovnicești, V, 10; 
XXII, 3. Patericul (Pentru multele feluri de patimi și războaie ale curviei, ce se ridică asupra 
robilor lui Dumnezeu), 23. 

1! Convorbiri, duhovnicești, XXII, 6. 

"2 Ibidem, V, 4. Cf. Sf. Maxim Mărturisitorul, Capete despre dragoste, II, 19. 

13 Cf. Sf. loan Scărarul, Scara, V, 5. Sf. Maxim Mărturisitorul, Capete despre dragoste, Il, 13 
(„Pentru curvie, postește, priveghează, ostenește-te și petrece în singurătate”). 

14 Convorbiri duhovnicești, V, 4. 

15 Așezămintele mănăstirești, VI, 3. 

16 cf ibidem, VI, 12. Sf. Vasile cel Mare, Despre feciorie, 4, 5, 13, 14. 

17 Cf. Sf. loan Casian, Așezămintele mănăstirești, VI, 2. Sf. loan Scărarul, Scara, XV, 13. 


obține biruința decât de cei ce luptă pe amândouă fronturile”.8 Toţi Sfinţii 
Părinți spun răspicat că fecioria nu stă numai în înfrânarea trupească'? și că 
aceasta este lipsită de orice folos dacă sufletul rămâne bântuit de dorințe și 
năluciri necurate. Pentru că „dorința nu vine de la trup, deși se face prin 


trup”,2 castitatea trebuie mai întâi să se sălășluiască în inimă și, în esenţă, 


constă în „curăția inimii”.2 Pentru că dorințele, gândurile pătimașe, 
nălucirile și închipuirile necurate se nasc în inimă (cf. Mt. 15, 19), tămăduirea 
desfrânării se face în principal prin „paza inimii”. Astfel, Sfântul loan Casian 
scrie: „Lecuirea acestui viciu depinde, într-adevăr, mai ales de (...) curăţia 
inimii, de unde, precum se știe, iese izvorul vieţii și al morţii, după cuvântul 
lui Solomon: «Păzește-ţi inima mai mult decât toate, căci din ea țâșnește 
viaţa» (Pilde 4, 23). Căci carnea îndeplinește hotărârea și porunca acesteia”.22 
Această lucrare, care implică dreapta socotinţă și veghea plină de trezvie 
duhovnicească, constă, așa cum am văzut, în lepădarea gândurilor, 
amintirilor și imaginilor necurate de îndată ce se ivesc, când ele nu sunt decât 
simple momeli, pentru a ne feri de consimțţirea și îndulcirea cu ele, nelăsând 
patima să pătrundă în suflet și, în urmă, să pună stăpânire pe trup.% 
Îndeosebi în lupta împotriva acestei patimi, din pricina marii ei puteri, e mai 
de folos tăierea grabnică a gândurilor amăgitoare decât combaterea lor prin 
contrazicere (vezi cap. Lupta cu gândurile, pct. 5, n. tr.), așa cum îndeamnă 
Sfântul loan Scărarul: „Nu voi să răstorni pe dracul curviei cu dovezi și cu 
cuvinte de împotrivire, pentru că acela are bune temeiuri, ca unul ce se luptă 
cu noi în chip firesc”.24 

Firește că paza inimii trebuie însoțită de rugăciune, mai ales de 
rugăciunea de un singur gând,?5 cele două lucrări fiind, așa cum am arătat, 


18 Așezămintele mănăstirești, VI, 1. 

19 A se vedea, de pildă, Sf. loan Casian (Așezămintele mănăstirești, VI, 4; Convorbiri 
duhovnicești, XII, 10-u; XIII, 5), care subliniază faptul că abstinenţa, într-un anume fel, nu este 
decât începutul castităţii, o castitate „parțială”. Adevărata castitate presupune „curăția 
permanentă a trupului” și, pe deasupra, „fecioria minţii”.. 

20 Clement Alexandrinul, Stromate, II, 4, 34.1. 

21 Cf. Sf. loan Casian, Așezămintele mănăstirești, VI, 19. Sf. loan Scărarul, Scara, XV, 5 („.Nu 
este curat cel ce și-a păzit lutul neîntinat, ci cel ce și-a supus în chip desăvârșit mădularele 
sufletului”). 

22 Așezămintele mănăstirești, VI, 2. 

23 Patericul, cap. VI (Pentru multe feluri de patimi și războaie ale curviei, ce se ridică asupra 
robilor lui Dumnezeu), 1, 3, 4, 8, 17, 18. Sf. Varsanufie și loan, Scrisori duhovnicești, 86, 180, 248, 
256. Sf. loan Scărarul, Scara, XV, 3. Sf. loan Casian, Așezămintele mănăstirești, VI, 9. 

24 Scara, 19. 

25 Cf. Patericul, cap. VI, 2, 8. Sf. loan Casian, Așezămintele mănăstirești, V, 10. Cf. VI, 1. Sf. 
loan Scărarul, Scara, XV, 7, so. Sf. Maxim Mărturisitorul, Capete despre dragoste, 1, 45; II, 19. 
Sf. Varsanuifie și loan, Scrisori duhovnicești, 180, 248, 255, 256, 258. 


de nedespărţit. Atunci când rugăciunea de un singur gând nu este deplin 
statornicită în inimă, este de folos s-o unim cu „rugăciunea trupească”, care 
ajută și ea la îndepărtarea acestei patimi.26 „Celor care n-au dobândit încă 
adevărata rugăciune a inimii, mult le ajută chinuirea din rugăciunea 
trupească, adică ridicarea mâinilor, lovirea pieptului, privirea curată la cer, 
mulțimea suspinelor, plecarea necontenită a genunchilor”.27 Psalmodierea 
ajută și ea în lupta împotriva acestei boli.28 

Prin rugăciune se cere mai ales harul dumnezeiesc, fără de care 
strădania omului de a birui această patimă este cu totul nevolnică și deșartă, 
lipsită de rod, vădindu-se astfel că fecioria este un dar al lui Dumnezeu.29 
Astfel, Sfântul loan Scărarul spune că „cel ce voiește să-și biruiască trupul, 
sau să se războiască din puterea sa proprie, în zadar aleargă”.30 Și încă: 
„Nimeni dintre cei ce au agonisit neprihănirea prin nevoinţă să nu creadă că 
și-a agonisit-o singur. Căci este cu neputinţă ca cineva să-și biruiască firea sa. 
Unde s-a biruit firea, acolo se cunoaște că se află de față Cel mai presus de 
fire”.3! lar Sfântul loan Casian sfătuiește așa: „Dacă ne este la inimă să ne 
întrecem în lupta spirituală (...) după regulă, să ne silim cu toată încordarea 
minţii să biruim acest duh întunecat fără a ne baza pe puterile noastre - căci 
strădania omenească nu este în stare s-o facă -, ci cu ajutorul lui Dumnezeu. 
Căci va trebui să fie asaltat sufletul nostru de acest viciu mult timp până să 
ajungă a recunoaște ca poartă un război mai presus de puterile sale și că 
biruința n-o va putea dobândi prin propria lui osteneală și râvnă, fără a fi 
sprijinit de ajutorul și apărarea lui Dumnezeu”;%? „suportând asprimile (...) 
înfrânării trupești, conduși de experienţă, învăţăm că virtutea desăvârșită (a 
neprihănirii) se dobândește prin dărnicia harului dumnezeiesc”.3 

Încă alte două lucrări duhovnicești contribuie la tămăduirea omului 
de desfrânare și mai ales la ferirea de gândurile necurate pe care le trezește 
ea: citirea cu luare-aminte a Sfintelor Scripturi și cugetarea la ele34+ (pe care 
Sfântul loan Casian le trece în rândul leacurilor potrivite pentru bolile 


26 Cf. Sf. loan Scărarul, Scara, XV, 75. 

27 Scara, XV, 75. 

28 Cf. Sf. Maxim Mărturisitorul, Capete despre dragoste, |, 45. 

29 Cf. Sf. Clement Romanul, Epistola către Corinteni, 38, 2 („Cel curat cu trupul să nu se 
mândrească, știind că altul este cel ce i-a dat înfrânarea”). Sf. loan Scărarul, Scara, XV, 75. Sf. 
loan Casian, Așezămintele mănăstirești, XII, n, 13. Sf. Varsanufie și loan, Scrisori duhovnicești, 
255, 500, 503, 660. Patericul, Cuvânt pentru avva Agathon, 21. 

30 Scara, 20. 

31 Ibidem, 3. 

32 Așezămintele mănăstirești, VI, 5. Cf. Convorbiri duhovnicești, XII, 15, 16. 

33 Convorbiri duhovnicești, XII, 4. 

34 Sf. loan Casian, Așezămintele mănăstirești, VI, 1, 2; Convorbiri duhovnicești, V, 4; XIII, 4. 


sufletului35), ca și aducerea-aminte de moarte,3€ pe care Sfântul loan Scărarul 
o socotește, alături de rugăciunea de un singur gând, ajutătoare în 
tămăduirea acestei patimi.37 De asemenea, Sfinții Părinţi văd în ascultarea 
față de părintele duhovnicesc3$ și în practicarea regulată a „descoperirii 
gândurilor”39 mijloace de stingere a acestei patimi și de dobândire a 
neprihănirii. 

Pentru că patimile se sprijină unele pe altele, tămăduirea desfrânării 
nu poate fi despărțită de lecuirea celorlalte patimi,4* îndeosebi a celor care o 
înlesnesc. De aceea, lupta împotriva desfrânării trebuie însoțită în primul 
rând de războirea lăcomiei pântecelui, așa cum am văzut, dar și de lepădarea 
mândriei” și a slavei deșarte, a judecării aproapelui, a akediei; de stingerea 
mâniei,? de tăierea îndrăznelii față de orice om,&8 a vorbirii deșarte+ și a 
iubirii de avuţie,45 patimi de care ea este nemijlocit legată. 

Dar pentru că și virtuțile sunt legate una de alta, câștigarea 
neprihănirii se face prin lucrarea altor virtuți.46 „Mai înainte de toate... să 
punem temelie adevăratei smerenii”,*7 pentru că, așa cum spun bătrânii, „nu 
se poate ajunge la castitate până nu se va așeza în inimă umilința ca temelie 
puternică”.453 Tot așa, sunt de folos răbdarea“? și blândețea:5* „Cu cât va 
înainta cineva în pacea și răbdarea inimii, cu atât va avea bune roade și în 
curăţia trupului”, scrie Sfântul loan Casian,5! adăugând: „Nu va putea cineva 
să înăbușe războaiele aspre ale poftelor împotriva trupului dacă n-a învățat 
să mânuiască mai întâi armele blândeţii”;*? și puţin mai departe: „Răbdarea 


35 Convorbiri duhovnicești, V, 4. 

36 sf. Diadoh al Foticeei, Cuvânt ascetic în 100 de capete, 99. 

37 Scara, XV, so. 

38 sf. loan Casian, Așezămintele mănăstirești. V, 10. Sf. loan Scărarul, Scara, XV, 33. 

39 Cf. Apoftegme, N 165. 

40 Cf. Sf. loan Casian, Așezămintele mănăstirești, V, u; VI, 2, 23. 

4 Cf. ibidem, V, n. 

4 Cf. Sf. loan Casian, Așezămintele mănăstirești, VI, 23; Convorbiţi duhovnicești, XII, 6, 15. 
Sf. loan Scărarul, Scara, XV, 9. Sf. Diadoh al Foticeei, Cuvânt ascetic în 100 de capete, 99. 

45 Sf. Varsanufie și loan, Scrisori duhovnicești, 261. 

44 Cf. Patericul, Pentru Avva Pimen, 62. Sf. loan Casian, Convorbiri duhovnicești, XII, 15. 

45 Cf. Sf. loan Casian, Așezămintele mănăstirești. V, un. 

46 cf ibidem, 10-u. 

47 Ibidem, VI, 1. A se vedea, de asemenea: V, 10; VI, 23. Convorbiri duhovnicești, XII, 4. Sf. 
loan Scărarul, Scara, XV, 9, 10. Sf. Varsanufie și loan, Scrisori duhovnicești, 255, 256. 

48 St. loan Casian, Așezămintele mănăstirești, VI, 18. 

49 Cf. ibidem, 23; Convorbiri duhovnicești, XII, 6. 

5% Cf. Sf. loan Casian, Convorbiri duhovnicești, XII, 6. 

5! Ibidem. 

52 Ibidem. 


este un leac prielnic inimii”.53 


Semnificaţia desăvârșitei înfrânări monahale este dată de temeiul și 
menirea monahismului, adică de predarea deplină de sine înaintea lui 
Dumnezeu, alipirea de EI și slujirea Lui. Monahul nu se căsătorește pentru a 
nu avea altă grijă decât grija de Dumnezeu, pentru a-L putea dori și iubi 
numai pe El, din toată inima și din tot cugetul și cu toată puterea sa. „Cel 
necăsătorit se îngrijește de cele ale Domnului, cum să placă Domnului” (1 
Cor. 7, 32), „femeia nemăritată și fecioară poartă grijă de cele ale Domnului” 
(1 Cor. 7, 34); și unul și cealaltă sunt „fără de grijă (...) de cele ale lumii” (cf. 1 
Cor. 7, 32-33). Dimpotrivă, „cel ce s-a căsătorit se îngrijește de cele ale lumii, 
cum să placă femeii (...) și cea care s-a măritat poartă grijă de cele ale lumii, 
cum să placă bărbatului” (i Cor. 7, 33-34). lar dacă Apostolul socotește că este 
„bine pentru om să fie așa” (cf. 1 Cor. 7, 26), spune aceasta ca să-i îndrepte 
„spre... alipirea de Domnul fără clintire” (2 Cor. 7, 35). 

Am văzut că toți Sfinţii Părinţi spun că dorința sexuală nu a făcut 
parte din firea originară a omului și nu ţine în mod esenţial de ea, ci este o 
consecinţă a căderii în păcat,5+ după ce Adam și Eva nu și-au mai îndreptat 
dorinţa lor numai spre Dumnezeu. „Fecioria - spune Sfântul loan Damaschin 
- este dintru început și dintru început a fost sădită în firea oamenilor (...). În 
rai domnea fecioria”;55 și, așa cum arată Sfântul loan Gură de Aur, Adam și 
Eva în rai „duceau viață îngerească”.5 De aceea Părinții văd în feciorie un 
mijloc de redobândire de către om a firii sale din starea paradisiacă,”7 stare 
care-l face asemenea îngerilor5 și preînchipuie viața cerească,59 potrivit 
cuvintelor Domnului: „La înviere, nici nu se însoară, nici nu se mărită, ci sunt 
ca îngerii lui Dumnezeu în cer” (Mt. 22, 30). lată pentru ce starea de feciorie 
nu numai că „are cununa întâietăţii în timp”,60 ci și, fără putință de tăgadă, 
este mai presus de căsătorie și cu totul desăvârșită. 

Aceasta nu înseamnă câtuși de puţin că în creștinism se condamnă 


53 Ibidem. 

54 Cf. vol. de față, Partea întâi, cap. III, 2, b. 

55 Sf. loan Damaschin, Dogmatica, IV, 24. Cf. Sf. Simeon Noul Teolog, Cateheze, XXV, 92- 
108. 

56 Omilii la Facere, XVIII; 4. 

57 Cf. Origen, Omilii la Cartea Facerii, III, 6; Omilii la Cântarea Cântărilor, 2; Despre 
rugăciune, XXV, 3. Sf. Grigorie de Nyssa, Despre feciorie, XII, 4. 

58 Cf. Sf. loan Gură de Aur, Despre feciorie, n-12. Sf. loan Damaschin, Dogmatica, IV, 24. 
Sf. Grigorie de Nyssa, Despre feciorie, II, 3; IV, 8. Sf. Vasile al Andrei, Despre feciorie, 51. Sf. 
Vasile cel Mare, Epistole, XLVI, 2. 

59 Origen, Fragmente (din tâlcuirea) la Romani, 29. 

60 sf. loan Gură de Aur, Despre feciorie, 11-12. 


sau se disprețuiește căsătoria. Sfinţii Părinţi, lăudând măreția fecioriei și a 
înfrânării monahale, nu uită să cinstească valoarea căsătoriei, pe care Însuși 
Hristos a sfinţit-o prin prezența Sa la nunta din Cana, unde a și făcut prima 
Lui minune din viața Sa publică. Este de notat că majoritatea scrierilor 
patristice referitoare la feciorie cuprind, alături de laudele aduse acesteia, 
apologia căsătoriei. Totuși, dacă ei privesc căsătoria ca „bună” și chiar 
„sfântă”, întotdeauna spun că „fecioria este mai bună”! constatând că ea 
aparţine totuși numai unei elite. Nu poate fi osândit cel care se căsătorește, 
spune Sfântul loan Gură de Aur; „dar i se poate spune că rămâne într-o stare 
mai modestă”.&2 Însuși Apostolul recomandă căsătoria, ca un pogorământ, 
celor care „nu pot să se înfrâneze”, ca mai bună, „decât să ardă” (1 Cor. 7, 9) 
și pentru se feri de desfrânare (1 Cor. 7, 2). EI îi sfătuiește astfel pe cei 
căsătoriți: „Să nu vă lipsiţi unul de altul... ca să nu vă ispitească satana, din 
pricina neînfrânării voastre” (1 Cor. 7, 5).6% lar Sfântul loan Damaschin spune 
și el, în același sens: „Bună este căsătoria, din pricina destrăbălărilor. 
Căsătoria le curmă pe acestea și nu îngăduie furiei poftei să fie mânată spre 
fapte nelegiuite, din pricina împreunării legale din căsătorie. Bună este 
căsătoria pentru cei care nu se pot înfrâna. Dar mai bună este fecioria, 
deoarece cultivă nașterea de copii ai sufletului”.64 

Se cuvine totuși să arătăm că celibatul și castitatea monahală n-au 
valoare decât dacă îi sunt închinate lui Dumnezeu și dacă au ca scop o unire 
mai deplină cu El. Astfel, Sfântul loan Gură de Aur arată că fecioria nu este 
un bun prețios în sine și că valoarea ei stă în scopul pe care-l urmărește. Ea 
este „stearpă și lipsită de rod pentru păgâni, de vreme ce n-o dedică lui 
Dumnezeu”.65 E] îi înfierează cu asprime pe cei pentru care ea nu este decât 
un mijloc de a scăpa de greutăţile căsătoriei, iar nu slujire a unirii cu cerul,66 
spunând chiar că în acest caz „fecioria este mai nerușinată decât 
destrăbălarea”.€7 Așadar, fecioria nu este preţuită pentru ea însăși, ci în 
măsura în care îi permite omului să se dăruiască deplin lui Dumnezeu. 
Vorbind despre feciorie, Sfântul loan Gură de Aur arată că desăvârșirea ei „stă 
mai puțin în curăţia trupească, cât în faptul că ne face liberi să ne consacrăm 
viața lui Dumnezeu și să ne dedicăm pietăţii”, adăugând că „cei care depun 


$ jbidem, 13. Astfel, Sf. loan Damaschin scrie: „Știm totuși că fecioria este superioară 
căsătoriei, de vreme ce atât în virtuţi, cât și în vicii sunt grade mai înalte și mai joase 
(Dogmatica, IV, 24).. 

Ga Despre feciorie, 10. 

63 Cf. ibidem. 

64 Dogmatica, IV, 24. 

5 Despre feciorie, 4. 

66 ce. ibidem, 1,8. 

67 Ibidem, 8. 


votul castității nu-și propun numai să rămână neprihăniți, ci mai ales să se 
îndeletnicească numai cu lucrurile dumnezeiești, dedicându-se cu totul 
slujirii lor”.68 Fericitul Augustin le îndeamnă astfel pe fecioare: „Hristos să ia 
în inima voastră locul pe care n-aţi voit să-l daţi căsătoriei”.69 Căsătoria apare 
deci ca o stare inferioară fecioriei numai în măsura în care ea nu-i îngăduie 
omului o asemenea afierosire deplină lui Dumnezeu, dorinţa și puterea de a 
iubi ale omului neputând fi deplin îndreptate către El. „Virtutea ne devine 
mai puţin la îndemână în căsătorie întrucât grija pentru soţie și copii oprește 
sufletul nostru din năzuinţele sale către cer și-l aduc cu sila la îndeletnicirile 
pământești”, arată Sfântul loan Gură de Aur.70 


2. Castitatea conjugală 


Natura castităţii la cel căsătorit se deosebește în parte de cea care-i 
este proprie celibatului. 

În timp ce acesta din urmă implică o înfrânare totală, în cadrul 
căsătoriei creștine, în virtutea caracterului ei strict monogam, înfrânarea ca 
atare se referă la manifestările sexuale extraconjugale, simpla dorință 
constituind deja adulter: „Aţi auzit că s-a zis celor de demult: «Să nu 
săvârșești adulter». Eu însă vă spun vouă că oricine se uită la femeie, poftind- 
o, a și săvârșit adulter cu ea în inima lui” (Mt. 5, 27-28). Tămăduirea sau 
ferirea de desfrânare, la acest nivel, presupune punerea în lucrare a unora 
dintre mijloacele descrise mai înainte, îndeosebi „paza ochilor” și, mai înainte 
de toate, „paza inimii”, „căci dinăuntru, din inima omului, ies cugetele rele: 
desfrânările..., adulterul..., nerușinarea” (Mc. 7, 21-22; Mt. 15, 19). Sfântul loan 
Gură de Aur spune că Hristos, făcând vădit rolul primordial al dorinței, ne 
arată și mijlocul prin care putem scoate răul din rădăcină: „Nu numai răul 
văzut, dar chiar rădăcina răului ne învață s-o tăiem Hristos. Și pentru că 
rădăcina preacurviei este pofta nerușinată, Domnul mustră nu numai 
adulterul, ci și pofta. Doctorii fac răspunzătoare pentru boală însăși pricina 
bolii (...). Tot așa face și Domnul”.7! 

Desfrânarea însă nu este în niciun fel legată de unirea conjugală în 
sine, ci, dimpotrivă, aceasta este un mijloc de a se feri omul de ea. Majoritatea 
Sfinților Părinţi văd în căsătorie, pentru cei care nu se pot înfrâna, un leac 
împotriva desfrânării; după unii, acesta și este unul dintre rosturile ei. Acest 
punct de vedere urmează întru totul învățătura Sfântului Apostol Pavel: „Din 
pricina desfrânării, fiecare să-și aibă femeia sa și fiecare femeie să-și aibă 


68 Către o femeie rămasă văduvă de tânără. Împotriva repetării căsătoriei, II, 3. 
69 Despre sfânta feciorie, 56. 

79 Despre feciorie, 44. 

7! Omilii despre pocăință, VI, 2. 


bărbatul ei” (i Cor. 7, 2); „să nu vă lipsiți unul de altul..., ca să nu ispitească 
Satana, din pricina neînfrânării voastre” (1 Cor. 7, 5); „celor ce sunt 
necăsătoriți și văduvelor le spun: bine este pentru ei să rămână ca și mine. 
Dacă însă nu pot să se înfrâneze, să se căsătorească. Fiindcă mai bine este să 
se căsătorească, decât să ardă” (1 Cor. 7, 8-9). 

Castitatea  conjugală despre care vorbesc Părinţii, urmând 
Apostolului care îndeamnă: „Cinstită să fie nunta întru toate și patul 
nespurcat” (Evr. 13, 4), nu înseamnă abstinenţă sexuală. Legătura sexuală ține 
în mod esenţial de căsătorie. Apostolul Pavel o spune foarte limpede: 
„Bărbatul să-i dea femeii iubirea datorată, asemenea și femeia, bărbatului. 
Femeia nu este stăpână pe trupul său, ci bărbatul; asemenea nici bărbatul nu 
este stăpân pe trupul său, ci femeia. Să nu vă lipsiți unul de altul, decât cu 
bună învoială, pentru un timp, ca să vă îndeletniciți cu postul și cu 
rugăciunea, și iarăși să fiți împreună (...)” (1 Cor. 7, 3-5). Înfrânarea, așa cum 
vedem din sfatul Apostolului, își are un anume loc al său în cadrul vieţii 
conjugale, dar numai pentru un timp și în vederea împlinirii unor cerințe 
duhovnicești foarte precise.7? Sfântul Grigorie de Nyssa chiar spune că „cel 
prea înfrânat își chinuiește conștiința, cum stabilește Apostolul (i Tim. 4, 2)”, 
și „se scârbește și de căsătorie ca de o desfrânare”.7%3 

Există cu adevărat o legătură conjugală castă; „este cu putinţă să te 
folosești cumpătat de căsătorie” și „unii au făcut copii, trăind în înfrânare cu 
femeile lor”, scrie Clement Alexandrinul,7+ spunând despre cei care 
denigrează legătura conjugală: „Cum vor scăpa, dar, de spurcăciune cei care 
spun că este spurcată căsătoria, când ei s-au născut tot din căsătorie?”.75 Tot 
el arată că viața duhovnicească și căsătoria sfințesc legătura trupească: „După 
părerea mea, este sfântă sămânţa celor sfinți. Nouă trebuie să ne fie sfânt nu 
numai duhul, ci și purtarea, și viaţa, și trupul”.76 

Sfinţii Părinţi spun adeseori că legătura trupească nu este rea în sine 


72 Biserica Ortodoxă recomandă abstinența sexuală în timpul postului din zilele de 
miercuri și vineri (în care se face pomenirea patimilor și răstignirii Domnului) și în timpul 
celor patru mari posturi de peste an. O asemenea „înfrânare periodică”, spune Sf. Grigorie de 
Nazianz, urmând cuvântul Apostolului, trebuie să „se facă de comun acord de către soţi, 
pentru a se putea dedica împreuna rugăciunii, care este lucrarea cea mai de preţ”, adăugând: 
„Aceasta nu este o lege, ci un sfat” (Cuvântări, XL, 18). Această ultimă remarcă exprimă absența 
unei forme juridice în tradiția ortodoxă în această privință, care lasă pe seama conștiinței 
soților să judece ceea ce este mai potrivit pentru ei din punct de vedere duhovnicesc. Aceeași 
stare de spirit se manifestă și în învăţătura Sf. loan Gură de Aur. (A se vedea, de pildă, Omilii 
la I Corinteni, XIX, 2.) 

73 Viaţa lui Moise, II, 289. Cf. Despre feciorie, VII, 2. 
74 Stromate, III, 6, 45, 4 și 52,1. 

75 Ibidem, VL, 46, 5. 

76 Ibidem, VI, 46, 5 și 47,1. 


și că totul depinde de felul în care se face uz de ea. „Când lucrarea este bună 
și curată, ceea ce se face este în cele din urmă bun; și este rău, când ea este 
rea și lipsită de rânduială”, scrie Metodiu de Olimp.77 lar Avva Dorotei spune 
că „și în căsătoria legiuită și când desfrânează omul, același este lucrul care 
se face, dar se deosebește după cugetul cu care se face”.78 

Am văzut, analizând patima desfrânării, că ceea ce o caracterizează 
este abuzul de sexualitate, constând în folosirea ei de dragul plăcerii. Or, se 
poate vorbi în cadrul căsătoriei despre o pervertire a acestei funcţii, care, prin 
fire, este destinată procreării și care trebuie să fie, fundamental, o manifestare 
a iubirii pe care soţia și soțul o au unul pentru celălalt, în strânsă legătură 
însă cu celelalte modalități de unire a lor, și îndeosebi cu latura 
duhovnicească a acestei uniri. Tămăduirea desfrânării și dobândirea castității 
pe acest plan trebuie să se facă deci, mai înainte de orice, prin întoarcerea la 
această menire firească și normală a legăturii trupești dintre soți. 

Cel dintâi principiu, pentru soţi, trebuie să fie acesta: să nu se unească 
în vederea plăcerii simţurilor, să nu facă din desfătare scopul și obiectul 
legăturii lor.79 Ei trebuie să vegheze să nu se lase stăpâniți de plăcere,80 să 
nu-și lipească inima de ea, să n-o caute și, în cele din urmă, să nu mai fie în 
niciun chip atrași de ea. „Cât timp simțim că suntem mânaţi de pornirile 
trupului, vom ști că n-am ajuns încă pe culmile castităţii”, scrie Sfântul loan 
Casian.8! Aceasta nu înseamnă refuzul și excluderea plăcerii legate în chip 
firesc de legătura trupească, ci nealipirea de ea, refuzul de a face din ea un 
absolut al vieţii în doi. Plăcerea este doar o urmare a legăturii dintre soți, un 
asupra de dar. 

Legătura trupească, în care nu se cuvine să se urmărească desfătarea, 
trebuie să-și găsească locul firesc în cadrul mai larg al iubirii pe care soţii o 
au unul pentru altul, înfăptuind pe plan trupesc o unire asemănătoare celei 
care se împlinește între sufletele lor și care duce la unirea lor deplină, prin 
care, potrivit cuvântului Scripturii, ei devin „un trup” și un singur duh. 
Castitatea conjugală presupune ca unirea trupească să nu fie nici ceva 
absolut, nici unicul lucru important în sine pentru cei doi soţi, ci să fie parte 
a unirii lor mai profunde, sufletești, de care depinde întru totul, și, mai mult, 
să fie slujitoare supusă a unirii lor duhovnicești. Cu privire la acest subiect, 
Sfântul Vasile al Ancirei scrie următoarele: „Atunci când partea rațională a 
sufletului este prima care ţine sufletele sub domnia ei și mai întâi le unește 
printr-o legătură întemeiată pe cele ce sunt de mai mare însemnătate, este 


77 Banchetul, II, 5. 

d Învățături de suflet folositoare, XV, 162. 

79 Cf. ibidem. Sf. Maxim Mărturisitorul, Capete despre dragoste. II, 17. 
Bo; of Grigorie de Nyssa, Despre feciorie, VII, 2. 

51 Convorbiri duhovnicești, XII, 10. 


firesc ca această unire a lor să se însoțească de unirea legiuită a trupurilor în 
care locuiesc ele. Dar când sufletele urmăresc în primul rând altceva, iar 
trupurile, căutând plăcerea și îngrijindu-se numai de ele, unesc două suflete 
numai pentru a le pune în slujba patimii care le frământă, faptul că sufletele 
sunt târâte de viciile trupului face nelegiuită unirea trupească”.82 

De asemenea, castitatea conjugală presupune ca omul să nu fie 
stăpânit de poftă și mânat de pornirile trupului, iar unirea trupească a soților 
să nu se facă din pricina lor. Astfel, Clement Alexandrinul da acest principiu: 
„să nu facem nimic mânaţi de poftă”.8 Unirea soţilor nu trebuie inspirată de 
instinct, manifestare impersonală a naturii biologice, nici de dorinţă, ci de 
iubire. În acest sens castitatea conjugală presupune o anumită înfrânare, care 
constă într-o permanentă stăpânire de sine, pentru a înfrâna mișcările 
instinctuale, pentru a potoli dorinţele și a se feri de orice gând sau închipuire 
lipsite de curăţie. Astfel, Sfântul Grigorie de Nyssa îi îndeamnă pe soţi „să se 
folosească de căsătorie cu cumpătare și măsură”,854 „cu multă grijă și 
înfrânare”,85 iar Sfântul Grigorie de Nazianz arată că se cuvine să fie 
cumpăniți și să nu-i dea prea multă libertate trupului.86 Această cumpătare 
este necesară pentru ca unirea soţilor să nu devină un simplu mijloc de 
satisfacere a dorințelor și pentru ca persoana și libertatea fiecăruia dintre soți 
să fie respectate; și, de asemenea, pentru ca omul să nu devină „cu totul 
numai trup și sânge”,87 încetând astfel de a mai da întâietatea cuvenită 
duhului în viaţa sa.88 Căci nu este „mică primejdia”, arată Sfântul Grigorie de 
Nyssa, ca omul, „amăgit de gustarea desfătării, să nu mai prețuiască vreun alt 
bine în afară de cel pe care l-a simţit cu trupul, în oarecare chip pătimaș, și să 
nu devină cu totul trupesc, abătându-și cu totul mintea de la dorirea 
bunurilor duhovnicești, alungând de la el toată plăcerea care vine de la ele, 
ajungând «iubitor de desfătări mai mult decât iubitor de Dumnezeu» (2 Tim. 
3, 4)”.8 Sfântul Părinte arată că mai ales puterea obișnuinței îl alipește pe om 
de voluptate și dă ca pildă faptul că mulți oameni, „odată dobândită o 
asemenea plăcere, după ce și-au întors toată puterea dorinţei lor spre 
asemenea lucruri (...) și și-au abătut năzuința minţii de la realitățile 
dumnezeiești, (îndreptând-o) spre ele, și-au deschis larg sufletul pentru 
patimi, până când orice pornire spre cele de sus a încetat cu totul, iar dorirea 


5a Despre feciorie, 38. 

8 Stromate, III, 7, 58,1. 

54 Despre feciorie, VII, 3. 

85 Ibidem, VIII. 

36 Cuvântări, XXXVII, 9. 

87 Cf. Sf. Grigorie de Nyssa, Despre feciorie, VIIL. 
58 jpidem. 

lor a secătuit, curgerea ei fiind întoarsă spre patimi”.9 De aceea el dă această 
regulă de conduită: „lată ce știm cu privire la căsătorie: se cuvine să se dea 
întâietate grijii pentru lucrurile dumnezeiești și pentru dorirea lor”.9 

Într-adevăr, desfrânarea îl desparte pe om de Dumnezeu. Dimpotrivă, 
rostul castităţii este de a-l uni din nou cu El. „Castitatea este apropierea 
desăvârșită de Dumnezeu”, scrie Sfântul loan Scărarul.%? În vreme ce prin 
desfrânare dorința se desprinde de Dumnezeu și de realitățile duhovnicești 
și se îndreaptă spre realitățile trupești, căutând plăcerea legată de ele, unul 
dintre scopurile esenţiale ale înfrânării și ale curăţiei trupești este de a o 
întoarce la menirea ei normală și firească, adică la dorirea lui Dumnezeu. 
Căci, atunci când am studiat această putere a sufletului, am văzut că ea nu se 
poate îndrepta spre obiecte diferite decât dacă se împarte între ele, lipsind pe 
unul de ceea ce-i dă celuilalt. Înfrânarea și curăția trupească în căsătorie au 
mai ales rostul de a stabili o anumită economie a dorinţei, pentru ca ea să nu 
se îndrepte spre sexualitate într-atât încât să-și sleiască toată puterea, 
părăsind realitățile duhovnicești, care sunt esenţiale.% 

Toate acestea ne fac să înțelegem că tămăduirea desfrânării și 
dobândirea curăţiei trupești constau de fapt în convertirea dorinţei, astfel ca 
iubirea duhovnicească să ia locul iubirii trupești. Așa putem înțelege 
cuvintele Sfântului loan Scărarul: „Curat este cel ce a respins de la sine 
dragostea prin dragoste și a stins focul material prin focul nematerial”.9 Și 
de aceea spune el: „Dragostea trupurilor să-ţi fie chip al dragostei de 
Dumnezeu”,% iar în altă parte: „Fericit este cel ce are față de Dumnezeu un 
dor asemănător celui pe care-l are îndrăgostitul nebun față de iubita sa”.9 Și 
încă: „Am văzut suflete necurate stăpânite nebunește de dragostea trupurilor. 
Dar luând din cercarea dragostei pricină de pocăință, au întors aceeași 
dragoste spre Domnul. Și sărind îndată peste orice frică, s-au altoit fără sațiu 
în dragostea de Dumnezeu. De aceea și Domnul a zis despre acea păcătoasă, 
nu că s-a temut, ci că a iubit mult, și a putut schimba cu ușurință dragostea 
cu dragostea (cf. Le. 7, 47)”.% În viaţa conjugală, desfrânare înseamnă iubirea 
celuilalt în afara lui Dumnezeu, iubire pur carnală, adică opacă la energiile 
dumnezeiești. Dimpotrivă, curăţia în căsnicie înseamnă iubirea celuilalt în 


90 Ibidem, IX, 1. 

9! Ibidem, VII, 3. 

92 Scara, XV, 32. 

Dumnezeu, și iubirea lui Dumnezeu în celălalt. Curăţia transfigurează iubirea 
celor doi, o urcă la înălțimi duhovnicești, unde ea devine cu totul 
transparentă față de Dumnezeu, căpătând un sens mistic (cf. Efes. 5, 32) și 
împlinind, în chip analogic, taina iubirii lui Hristos pentru Biserică, așa cum 
spune Sfântul Apostol Pavel în Epistola către Efeseni, care se citește la slujba 
cununiei: „Bărbaţilor, iubiți pe femeile voastre, după cum și Hristos a iubit 
Biserica” (5, 25); „De aceea, va lăsa omul pe tatăl său și pe mama sa și se va 
alipi de femeia sa și vor fi amândoi un trup. Taina aceasta mare este; iar eu 
zic în Hristos și în Biserică” (5, 31-32). 


Despre castitate, fie monahală, fie conjugală, nu se poate spune că a 
fost cu totul dobândită decât dacă a devenit o obișnuință de toată vremea,98 
dacă nu mai trebuie să ne luptăm pentru ea și dacă este însoţită de o liniște 
netulburată. „Aceasta este castitatea desăvârșită, care, nu luptând împotriva 
dorințelor trupești, ci respingându-le cu tot disprețul, își păstrează curăția 
neîncetată și neatinsă”, spune Sfântul loan Casian.% 

Unul dintre semnele prezenţei sale este privirea fără patimă și cu 
inimă curată a lucrurilor care pot stârni patima.!%* Sfântul loan Scărarul 
spune că este cast „cel care a dobândit o desăvârșită nesimţire față de 
deosebirea dintre trupuri” și conchide: „Aceasta este regula și definiția 
desăvârșită a atotcuratei curăţii, să fie cu aceeași stare de suflet față de 
trupurile însufleţite și neînsuflețite, cuvântătoare și necuvântătoare”,'*? Și tot 
el exclamă: „Fericit cu adevărat este cel care a câștigat o desăvârșită nesimţire 
faţă de orice trup, culoare, frumuseţe”.!9% 

În Hristos „nu mai este parte bărbătească și parte femeiască” (Gal. 3, 
28), adică dispare deosebirea dintre sexe nu numai ca principiu de despărțire, 
de opoziţie, de dominare, ci și ca sursă a dorinţei senzuale și a patimii. 
Celălalt este văzut în realitatea sa fundamentală, de persoană care are sădită 
în natura ei chipul lui Dumnezeu; devine icoană a lui Dumnezeu, transparent 
pentru EI, prilej de a-L slăvi. Sfântul loan Scărarul dă mărturie despre treapta 
cea mai înaltă a acestei virtuţi: „Mi-a istorisit cineva o pildă foarte înaltă de 
curăție. Văzând cineva, zicea, o frumusețe deosebită, slăvea foarte pe 
Făcătorul din acest prilej și numai de vederea ei era mișcat la iubirea lui 
Dumnezeu și-i izvorau lacrimi. Și era lucru cu totul minunat să vezi că lucrul 


98 Cf. Sf. Vasile cel Mare, Epistole, 2. Sf. loan Scărarul, Scara, XV, 2. 
99 Convorbiri duhovnicești, XII, un. 

190 Cf. Evagrie, Tratatul practic, 89. 

101 Scara, XV, 2. 

102 Ibidem, 2. 

care pe altul l-ar fi făcut să cadă, acestuia îi dăruia cununa virtuții”.194 


Unul dintre roadele curăţiei este liniștea și lipsa de tulburare a 
inimii.195 

De asemenea ea desființează încordarea și dezbinarea dintre suflet și 
trup, restabilindu-le armonia.!%6 

Castitatea este ușa iubirii.%7 Fără ea, nu se poate ajunge la 
cunoașterea duhovnicească.19 Virtutea curăției se vădește a fi pentru om 
izvor de sfințire;!9 prin ea Duhul Sfânt''* și Hristos!" se sălășluiesc în inima 
omului, făcându-l asemenea îngerilor! și chiar asemenea lui Dumnezeu."3 

Curăţia trupească este izvor de bucurie duhovnicească de nespus și 
mai presus de plăcerile trupești pe care le-a părăsit pentru ea cel care a 


câștigat-o.!4 

E 


Tămăduirea filarghiriei și a pleonexiei. 
Neagonisirea și milostenia 


Așa cum am văzut, iubirea de arginţi și de avuţie sunt fundamental 
insaţiabile. În vreme ce trupul pune unele limite dorințelor care susțin 
lăcomia și desfrânarea, dorința care stă la baza filarghiriei și a pleonexiei 
sporește pe măsură ce este împlinită, și aceste patimi devin cu atât mai greu 
de lecuit cu cât au fost mai mult lăsate în voia lor. De aceea Sfinţii Părinţi, 
înainte de a vorbi despre lecuirea lor, îndeamnă la ferirea cu totul de ele. 
Astfel, Sfântul loan Gură de Aur spune: „Vă îndemn să tăiaţi răul acesta de 
cum răsare. După cum febra nu dă de la început o sete arzătoare, dar când 
crește și aprinde trupul, aduce o sete atât de mare, încât cu greu poate fi 
stinsă, și oricât i s-ar da să bea nu o poate astâmpăra și mai mult se ațâță 
fierbinţeala; tot așa se întâmplă și cu patima aceasta: dacă n-o smulgem de la 
început, dacă nu-i închidem ușa sufletului nostru, odată intrată, ne va aduce 
o boală de nevindecat (...). Îi rog deci pe cei care n-au ajuns s-o cunoască să 
se ferească de ea”.! Sfântul loan Casian arată că așa se cuvine să facem cu toate 
patimile, dar mai ales când e vorba despre filarghirie „Cu cât mai ușor poate 
fi evitată și respinsă (această boală), cu atât devine mai primejdioasă decât 
toate și mai greu de alungat dacă, neluată în seamă la început, a și pătruns în 
inimă” 3 

Totuși, cei în care aceste patimi au ajuns să crească nu trebuie să 
deznădăjduiască din pricina lor; iar aici avem cel dintâi principiu al 
tămăduirii:+ „Celor atinși (de această boală), dacă se folosesc de rațiune ca de 
un doctor priceput, le spun că este vindecare pentru ei prin harul lui 
Dumnezeu”, adaugă Sfântul loan Gură de Aur la cele spuse mai sus, 
chemându-i pe ascultătorii lui să ia aminte la nenumăratele pilde din Sfintele 
Scripturi ale „celor care au căzut în greșeală, dar au fost vindecaţi”.€ 

Dar pentru ca nădejdea lor să se împlinească, ei trebuie să se 
folosească de anumite mijloace de tămăduire. De aceea, Sfântul loan Gură de 
Aur socotește de cuviință să dea „o regulă amănunțită, după cum fac și 


1 Omilii la 1 Corinteni, XI, 4-5. 

2 Cf. Așezămintele mănăstirești, VII, 21. 

3 Ibidem, 2. 

4 Sf. loan Gură de Aur, Omilii la 1 Corinteni. XI, 5. 
5 Ibidem. 

6 Ibidem. 


doctorii”.7 

Mai întâi de toate, cei care vor să se vindece de lăcomia de bani și de 
avuţie trebuie să-și cunoască patima și să știe care sunt relele ei urmări, 
această cunoaștere fiind primul pas spre lecuire. De aceea, Sfinţii Părinţi, în 
învățătura cu privire la aceste două patimi, înainte de a da leacurile, fac o 
prezentare amănunțită a cauzelor și urmărilor lor. Sfântul loan Scărarul, 
atunci când vorbește despre ele în Scara sa, își începe astfel cuvântul: „Să 
spunem mai întâi câteva vorbe despre această boală, și apoi despre felul 
însănătoșirii de ea”.8 Sfântul loan Gură de Aur spune și mai explicit, vorbind 
despre filarghirie: „Ce nebunie mare și ce boală! Însă, ni se va spune, nu e 
cazul să-i învinovățim pe bolnavi, trebuie doar să-i tămăduim de patima lor. 
Dar, cum să-i tămăduim, oare, dacă nu arătându-le cât de josnică e boala lor 
și câte rele nemăsurat de mari aduce după sine?”.9 Tot el, în altă parte, arată 
că bolnavul trebuie „să se gândească nu numai la cei care s-au vindecat de 
răul acesta, dar și la suferințele celor care au stăruit în el”.'* lar Sfântul loan 
Casian, în capitolul dedicat filarghiriei din Așezămintele mănăstirești, scrie: 
„Negreșit, fără a fi înfățișat mai întâi felul rănilor și fără a fi cercetate 
începutul și pricinile bolilor, nici bolnavilor nu le va putea fi asigurată 
îngrijirea cuvenită și nici celor sănătoși putinţa de a-și păstra o sănătate 
desăvârșită. Bătrânii care au cunoscut nenumărate poticniri și căderi ale 
multor monahi au expus de obicei în sfaturile lor aceste lucruri și altele cu 
mult mai numeroase, pentru învățarea tinerilor. Multe dintre acestea, 
înfățișate de bătrâni ca și cum ei înșiși ar fi fost tulburați de aceleași patimi, 
de nenumărate ori aflându-le și în noi, ne-am lecuit de ele fără să roșim de 
rușine, învățând în tăcere și leacurile, și cauzele viciilor care ne otrăveau”." 
Înţelegând cât de vătămătoare este boala de care suferă, bolnavul se scârbește 
cu totul de ea și caută din tot sufletul să se însănătoșească; cunoscând-o în 
profunzime, îi înțelege mecanismul și poate astfel să lupte împotriva ei. 

În al doilea rând, tămăduirea iubirii de bani și de avuţie presupune 
înțelegerea deșertăciunii lucrurilor după care aleargă cel împătimit de ea. 
Astfel, Sfântul loan Gură de Aur arată că omul trebuie „să înțeleagă 
nimicnicia lucrurilor pământești și să știe că bogăţia este o slugă rea și 
nestatornică, care-i aruncă pe stăpânii ei în nenumărate rele”.2 Omul trebuie 
să știe, așa cum arată Sfântul Simeon Noul Teolog, că „toate sunt umbră și 
toate cele văzute trec” și că e cu totul de râs și rușinos „să te joci cu o umbră 


7 Ibidem. 

8 Scara, XVI, 1. 

9 Omilii la 1 Corinteni, XXIII, ş. 

19 Jbidem, XI, 5. 

"! Așezămintele mănăstirești, VII, 13. 
12 Omilii la 1 Corinteni, XI, 5. 


și să strângi la piept ca pe o comoară cele curgătoare”, asemenea unui copil 
care vrea să scoată apă cu sita.'3 Cu adevărat, faptul că viaţa este trecătoare, 
iar moartea, sfârșitul tuturor lucrurilor, vădește, până la urmă, deșertăciunea 
avuţiei.!+ De altfel, timpul scurt care trece repede și nestatornicia celor care- 
i sunt supuse sunt invocate de Sfântul Apostol Pavel atunci când îndeamnă 
la dezlipirea de bunurile acestei lumi: „Și aceasta v-o spun, fraților: că vremea 
s-a scurtat de acum, așa încât (...) și cei ce cumpără (să fie), ca și cum n-ar 
stăpâni; și cei ce se folosesc de lumea aceasta, ca și cum nu s-ar folosi deplin 
de ea. Căci chipul acestei lumi trece” (1 Cor. 7, 29, 30-31). 

În al treilea rând, pentru a stinge patima iubirii de bani și de avuţie 
omul trebuie să se mulțumească cu ceea ce are, împotrivindu-se astfel acestor 
două patimi, care-l împing să-și dorească și să adune mai mult decât are 
nevoie. La aceasta îndeamnă și Apostolul Pavel: „Feriţi-vă de iubirea de argint 
și îndestulaţi-vă cu cele ce aveţi, căci Însuși Dumnezeu a zis: «Nu te voi lăsa, 
nici nu te voi părăsi» (Evr. 13, 5)”. 

În cuvintele sale aflăm un al patrulea leac împotriva acestor boli: 
credința deplină în Dumnezeu. Așa cum spune limpede Sfântul loan 
Scărarul: „Credința adevărată curmă toate grijile” "5 

Am văzut că la rădăcina acestor două patimi stau neliniștea omului în 
faţa viitorului pe care nu-l cunoaște și pe care nu-l poate stăpâni și încercarea 
de a-și asigura ziua de mâine prin păstrarea sau dobândirea unei mari 
mulțimi de bunuri materiale. Astfel, omul ajunge să se încreadă în propria 
bogăţie și să se sprijine pe averea sa, în loc de a nădăjdui în ajutorul lui 
Dumnezeu. Pentru a se putea lecui de aceste patimi, este deci cu totul de 
trebuință ca, după ce ajunge să înțeleagă că este cu neputinţă să se bizuie pe 
bunurile materiale, nesigure și stricăcioase, omul să se încredințeze cu totul 
în mâna lui Dumnezeu și-n El să-și pună toată nădejdea. Drept urmare, omul 
trebuie să se străduiască să ajungă în Împărăţia lui Dumnezeu, iar în locul 
avuţiei deșarte și pieritoare să câștige bogăţiile duhovnicești, nepieritoare și 
sigure, pe care El le dăruiește celor care aleargă la El. Așa învață Însuși 
Mântuitorul: „Nu vă îngrijiţi pentru sufletul vostru ce veţi mânca, nici pentru 
trupul vostru cu ce vă veţi îmbrăca (...) cine dintre voi, îngrijindu-se, poate să 
adauge staturii sale un cot? (...) Deci nu duceţi grijă, spunând: Ce vom mânca, 
ori ce vom bea, ori cu ce ne vom îmbrăca? Că după toate acestea se străduiesc 
neamurile; știe doar Tatăl vostru Cel ceresc că aveți nevoie de ele. Căutaţi mai 
întâi Împărăţia lui Dumnezeu și dreptatea Lui, și toate acesta se vor adăuga 
vouă” (Mt. 6, 25-33). „Nu vă adunaţi comori pe pământ, unde molia și rugina 
le strică și unde furii le sapă și le fură. Ci adunaţi-vă comori în cer, unde nici 


13 Cateheze, XIX, 140-143. 
14 Cf. Sf. loan Gură de Aur, Omilii la loan, LV, 3. 
15 Scara, XVI, 20. 


molia, nici rugina nu le strică, unde furii nu le sapă și nu le fură” (Mt. 6, 19- 
20). În lumina acestei învățături Sfântul loan Gură de Aur spune: „Să ne 
încredințăm (Stăpânului nostru) în toate lucrurile și să nu ne lăsăm hărțuiți 
de grijile vieţii”; „dacă dăm întâietate bunurilor duhovnicești, nu va trebui să 
ne îngrijim de cele materiale, căci ni le va dărui Dumnezeu”;€ „să tindem cu 
tot cugetul nostru spre bunurile duhovnicești, iar toate celelalte să le socotim 
mai prejos de desfătarea bunătăţilor ce vor să fie, și așa vom primi din belșug 
și cele din veacul acesta, potrivit făgăduinţei”."7 

De altfel, alipindu-și sufletul de bunurile duhovnicești, omul ajunge 
să disprețuiască lucrurile materiale, câștigând o virtute opusă lăcomiei de 
bani și de avere, despătimirea. „Cel ce a gustat din cele de sus disprețuiește 
cu ușurință pe cele de jos”, arată Sfântul loan Scărarul,8 adăugând: „Puțin foc 
mistuie multă materie. Printr-o singură virtute, se poate scăpa de toate 
patimile. Aceasta se numește nepătimirea. Pe ea au născut-o cercarea și 
gustarea lui Dumnezeu (...)”!9 

Pentru a se alipi de bunurile duhovnicești, mai întâi trebuie ca omul 
să înțeleagă că „există o altă frumuseţe, și o altă bogăţie, și o altă desfătare, 
mai înalte și desăvârșite”,*0 „bogății adevărate care aduc o desfătare 
nepieritoare”,” și că nu există „o altă... bogăţie sau cinste sau desfătare... mai 
mare decât Împărăţia și slava lui Dumnezeu... și mai vrednică de dorit”. Dar 
la această înțelegere nu poate omul ajunge cu adevărat decât prin experierea 
realităților duhovnicești, atunci când încetează de a mai duce o viață cu totul 
trupească și când se unește cu Dumnezeu prin iubire și prin împlinirea 
poruncilor Lui. Numai „gustarea lui Dumnezeu”, cum spune Sfântul loan 
Scărarul, îl face pe om în stare să vadă nimicnicia „bunurilor” materiale și cât 
de lipsite de preț sunt ele fată de bunătăţile dumnezeiești. 

Faptul că despătimirea de bunurile materiale este în legătură cu 
alipirea de cele duhovnicești, și invers, se explică, așa cum am arătat în 
repetate rânduri, prin faptul că este cu neputinţă ca dorința să se îndrepte în 
același timp spre două „obiecte” diferite, după cum spune Însuși Domnul, 
vorbind chiar despre iubirea de avuţie: „Nimeni nu poate să slujească la doi 
domni, căci sau pe unul îl va urî și pe celălalt îl va iubi, sau de unul se va lipi 
și pe celălalt îl va disprețui; nu puteţi să slujiți lui Dumnezeu și lui mamona” 
(Mt. 6, 24) (mâmân însemnând, în aramaică, „bogăţie”). Înţelegem prin 


16 Cateheze baptismale, VIII, 19. 

17 Ibidem, 24. 

18 Scara, XVI, 15. 

19 Ibidem, XVI, 23. 

20 Sf. loan Gură de Aur, Omilii la 1 Corinteni, XXIII, 5. 

21 [bidem, XI, 5. 

22 Sf. Simeon Noul Teolog, Discursuri etice, III, 662-668. 


aceasta că omul nu-L poate iubi pe Dumnezeu atâta vreme cât iubește 
bunurile pământești; e vremea să amintim că scopul tămăduirii de lăcomia 
de bani și de avuţie este să-l facă pe om în stare să se întoarcă spre Dumnezeu, 
să se unească cu EI, să-L iubească din toată inima, din tot sufletul, din tot 
cugetul și din toată puterea lui, să-i scoată puterile sufletului din robia 
materiei, pentru ca să le poată îndrepta spre Dumnezeu, potrivit menirii lor 
firești. Starea duhovnicească a omului și soarta sa în veșnicie depind de felul 
bogăției pe care dorește s-o dobândească și de care-și lipește sufletul; 
problema lui fundamentală în această privință este dacă-și adună „comori pe 
pământ” (Mt. 6, 19) sau „comori în cer” (Mt. 6, 20), căci, spune Mântuitorul, 
„unde este comoara ta, acolo va fi și inima ta” (Mt. 6, 21). 

Tămăduirea lăcomiei de bani și de avuţie după cum vedem implică 
convertirea dorinţei, întoarcerea puterii poftitoare a omului și a puterii sale 
de a iubi de la bogăţiile acestei lumi la Dumnezeu și bunătăţile duhovnicești. 
Dacă te întrebi: Cum mă pot vindeca de iubirea banilor și a avuţiilor 
pământești?, ți se răspunde: „Îndrăgostește-te de altceva! Îndrăgosteşte-te de 
bogăţia cea din ceruri”.23 

Prin această convertire, cele două patimi sunt înlocuite de virtuțile 
care i se împotrivesc: neagonisirea și milostenia. 


1. Sărăcia de bunăvoie (neagonisirea) 


Pentru că filarghiria este iubirea banilor și, mai larg, a bunurilor 
materiale, iar pleonexia vădește lăcomia de avere cât mai mare, virtuțile care 
li se împotrivesc nemijlocit și care duc cel mai repede la ieșirea din robia lor 
sunt, firesc, neagonisirea și lepădarea avuţiei. Ele înseamnă respingerea de 
bunăvoie a oricărei forme de avere, oricare ar fi ea, în afara celor strict 
necesare vieții.24 

Neagonisirea (axrnuoovvn) în monahism este totuna cu sărăcia 
materială. Dar este cu totul de trebuință ca ea să corespundă unei stări 
lăuntrice, unui fel duhovnicesc de a privi bunurile materiale. E nu constă 
numai în a nu le poseda, pentru că, așa cum am văzut, se poate ca cel bogat 
să nu aibă aceste patimi, iar un sărac, lipsit de orice bogăţie, să fie otrăvit de 
ele. Căci, într-adevăr, poţi să n-ai de niciunele și să fii bântuit de duhul iubirii 
de bani și de lăcomia de avere și, dimpotrivă, să ai de toate fără a avea 
sentimentul posesiei, adică fără a avea sufletul alipit de ele. Ca stare 
duhovnicească de nealipire de lucrurile posedate, sărăcia are un sens și în 
afara cadrului monahal, cel la care se referă Sfântul Apostol Pavel atunci când 


23 Omilii la Matei, LX, 6. 
24 A se vedea, de pildă, Sf. loan Casian, Așezămintele mănăstirești, VII, 21, 29. Sf. Isaac Sirul, 
Cuvinte despre nevoinţă. 33. Sf. loan Gură de Am; Omilii la 2 Corinteni, XX, 1. 


îi îndeamnă pe cei care viețuiesc în lume: „Cei ce cumpără (să fie), ca și cum 
n-ar stăpâni; și cei ce se folosesc de lumea aceasta, ca și cum nu s-ar folosi 
deplin de ea” (1 Cor. 7, 30-31). Dar această virtute nu ajunge la desăvârșire, 
decât dacă omul urmează cuvântul Domnului: „Dacă voiești să fii desăvârșit, 
du-te, vinde averea ta, dă-o săracilor (...)” (Mt. 19, 21). 

Lăuntric, sărăcia se manifestă prin lipsa de grijă față de bunurile 
materiale. „Neaverea (sărăcia de bunăvoie) este lepădarea grijilor, lipsa de 
îngrijorare a vieţii (...)”.25 Este limpede că la această lipsă de preocupare și de 
îngrijorare nu poate ajunge cu adevărat decât cel care, în mod concret, a 
renunțat la orice formă de avere și la orice câștig. 

Fundamentală în lupta împotriva iubirii de bani și a lăcomiei de avere, 
ca și în dobândirea virtuţii sărăciei, este eliminarea cauzei răului, adică 
scoaterea din suflet a dorinței de avere de îndată ce s-a ivit, după cum spune 
Sfântul loan Casian: „Trebuie nu numai să ne ferim de a fi în stăpânirea unor 
sume de bani, dar chiar și dorința după ei s-o alungăm cu totul din suflet. 
Căci trebuie evitate nu numai efectele lăcomiei de bani, cât mai ales stârpită 
din rădăcini patima de bani; nu ne va fi de niciun folos a nu avea bani, dacă 
dorinţa de a-i avea stăruie în noi”;26 „chiar fără a avea bani poate suferi cineva 
de boala lăcomiei de avere și să nu-i aducă niciun folos sărăcia dacă n-a fost 
în stare să-și stârpească această patimă”.*7 Fiind caracterizată prin lipsa de 
orice dorință sau gând sau închipuire legate de avuţie sau de adunarea de 
bogății materiale, sărăcia de bunăvoie apare ca un element al virtuții 
fundamentale, „sărăcia cu duhul” (cf. Mt. 5, 3), care înseamnă lepădarea 
oricărui gând pătimaș, oricare ar fi el. 


2. Milostenia 


Am văzut că iubirea de bani și lăcomia de avere îl fac pe om să-și 
însușească în chip egoist cât mai multe bogății, lucru care se face pe seama 
aproapelui, ele instaurând o stare nefirească, prin faptul că se împotrivesc 
egalității voite de Dumnezeu când e vorba de împărțirea bogățiilor, pe 
temeiul egalității ființiale a tuturor oamenilor. În vreme ce este firesc ca banii 
și bunurile materiale să împlinească nevoile esenţiale ale omului, acesta, 
mânat de aceste patimi, le pervertește rostul, conferindu-le o valoare în sine 
și slujindu-se de ele pentru propria sa plăcere. Omul, astfel, nu mai ia seama 
la semenul său, se leapădă de cel de-o fire cu el și nu-l primește, după cum 
spune Sfântul loan Gură de Aur, ca tovarăș al lui. Filarghiria și pleonexia se 
împotrivesc în acest fel, și încă și în multe alte feluri, iubirii. 


25 Scara, XVI, n. 
20 Așezămintele mănăstirești, VII, 21. 
27 Ibidem, 22. 


De aceea, iubirea apare ca unul dintre leacurile cele mai folositoare 
pentru tămăduirea acestor două patimi,?8 și anume sub forma care li se opune 
în chip specific: milostenia. lubirea cu adevărat disprețuiește bogăția?” și o 
nimicește,3* pentru că fiind iubire a lui Dumnezeu și a semenului nu poate 
sta alături de iubirea avuţiilor, și de aceea o scoate afară.3' Avva Isaia 
îndeamnă: „Să iubim milostenia către săraci, ca să ne mântuim de iubirea 
banilor”.32 

Virtutea milosteniei (eAenuoovvn) la care ne îndeamnă Însuși 
Domnul de multe ori (Mt. 5, 42; 6, 2; 10, 18; 19, 21; Lc. 3, n; 6, 30-38; 12, 33; Mc. 
10, 21) și pomenită în nenumărate rânduri în Epistolele Sfântului Apostol 
Pavel (Rom. 12, 8; 1 Cor. 16, 1-3; 2 Cor. 8, 3-15; 9, 8; Gal. 2, 10) și în Faptele 
Apostolilor (Fapte 3, 26; 4, 35; 10, 2-4; 20, 35), constă în împărţirea a ceea ce 
ai,3% în a da din ce-ţi prisosește celor care sunt în nevoie (cf. Lc. 3, n; 2 Cor. 8, 
13-15)34 și în a da chiar din puţinul tău celor aflaţi în lipsă (cf. Mc. 12, 43-44).% 
Ea se împotrivește direct filarghiriei, care urmărește păstrarea bogățiilor, și 
cu atât mai mult pleonexiei, care nu știe de altceva decât de sporirea averilor. 
De aceea ea este leacul cel mai potrivit pentru tămăduirea de aceste boli ale 
sufletului. „Doctorul sufletelor este Hristos și El cunoaște toate și dă doctoria 
potrivită fiecărei patimi. Așa... iubirii de arginți, îi dă poruncile milosteniei”, 
scrie Avva Dorotei.3€ Acest leac totuși este potrivit îndeosebi pentru cei care, 
trăind în lume, au unele bunuri, iar nu în primul rând pentru călugări, care 
nu au nimic al lor37 și care au la îndemână, așa cum am văzut, leacul sărăciei 
de bunăvoie. Pentru ei, milostenia rămâne ca o datorie numai în alt înțeles al 
ei, anume ca milostenie prin cuvânt, adică împărtășirea cuvântului lui 
Dumnezeu și a bunătăţilor duhovnicești pe care le câștigă în această stare a 


28 Cf. Sf. loan Scărarul, Scara, XVI, 3 („Cel ce a dobândit dragoste va risipi banii”). 

29 Sf. Maxim Mărturisitorul, Capete despre dragoste, |, 72. 

3% Evagrie, Tratatul practic, 18. 

3 Cf. Sf. Maxim Mărturisitorul, Capete despre dragoste, II, 3. 

32 Asceticon, 16. 

33 Cf. Sf. loan Gură de Aur, Omilie la cuvintele: „Având același duh al credinţei”, II, 9; Omilii 
la Matei, XLV, 2; LIII, 2. 

34 Cf. Sf. Isaac Sirul, Cuvinte despre nevoință, 33. Sf. loan Gură de Aur, Omilie la cuvintele: 
„Că trebuia să fie acolo certuri”, 9; Omilii la Evrei, 1, 4; XXVIII, 4. 

35 Cel care dă din puţinul pe care-l are, este, firesc, mai aproape de desăvârșirea acestei 
virtuţi decât cel care dă din ce-i prisosește și cu atât mai mult decât cel care dă numai o parte 
din prisosul său. Sf. loan Gură de Aur spune (în Omilii la Ioan, LX, 4) că cel care dă din puţinul 
său „face mare milostenie”. 

36 Învățături de suflet folositoare, XI, 1. 

37 A se vedea, de pildă, Sf. Isaac Sirul, Cuvinte despre nevoință, 33 („Că a zis careva dintre 
sfinți că nu aceasta e vrednicia viețuirii tale, ca să saturi pe cei flămânzi... Această viețuire e 
rânduită celor din lume...”). 


lor, urmând celui ce a spus: „Am învăţat fără viclenie și împărtășesc fără 
pizmă” (Înţ. Sol. 7, 13).38 

De altfel, cuvântul grec sAenuoovvn nu semnifică numai milostenie, 
ci și milă, compătimire. Altfel spus, milostenie înseamnă, alături de dărnicie 
materială, și dăruire sufletească, și numai așa se apropie ea de iubire, 
nerămânând un simplu act de caritate (chiar dacă făcut deseori, căci Sfinţii 
Părinţi spun că milostenia trebuie făcută în fiecare zi39), ci devenind o stare 
lăuntrică permanentă, lucru cuvenit oricărei virtuți. Această stare lăuntrică 
din care izvorăște dărnicia este mai prețioasă chiar decât darul (în acest sens 
poruncește lisus: „Daţi mai întâi milostenie cele ce sunt înlăuntrul vostru! ” 
(Lc. n, 41); în cele din urmă, ea este cea care face ca fapta de milostenie să 
capete valoare duhovnicească și din ea își trage omul folosul duhovnicesc. 
Căci, așa cum arată Sfinţii Părinţi, menirea milosteniei nu este doar de a-l 
ajuta pe cel sărac. Mai întâi de toate, ea face un bine duhovnicesc celui care 
dă, formându-l și transformându-l duhovnicește. Sfântul loan Gură de Aur 
spune chiar: „Nu pentru ușurarea sărăciei a poruncit Dumnezeu milostenia, 
ci pentru binele celor care-o fac”.1” De altfel, cel care dă are mai mult folos 
din dărnicia lui decât cel care primește," lucru pe care-l arată și Sfântul 
Apostol Pavel atunci când spune: „Mai fericit este a da decât a lua” (Fapte 20, 
35). Într-adevăr, pentru cel care-l primește, darul are o valoare esențialmente 
materială, deci trecătoare (unele daruri chiar dispar prin consumare), în 
vreme ce pentru cel care l-a făcut el este izvor de bunătăți duhovnicești 
veșnice. De aceea Sfântul loan Gură de Aur spune în repetate rânduri — 
pentru a izbi auzul ascultătorilor săi - că cel care face milostenie împrumută, 
de fapt, cu dobândă, adunând astfel mari bogății. Aceasta este întru totul în 
acord cu învățătura Mântuitorului: „Milostenia ta să fie într-ascuns și Tatăl 
tău, Care vede în ascuns, îţi va răsplăti ţie” (Mt. 6, 4); „vinde averea ta, dă-o 
săracilor, și vei avea comoară în cer” (Mt. 19, 21) și cu cea a Sfântului Apostol 
Pavel: cei bogați „să fie darnici, să fie cu inimă largă, agonisindu-și lor bună 
temelie în veacul viitor” (1 Cor. 6, 18-19). 

Valoarea milosteniei nu este dată de mărimea ei. Ea trebuie doar să 


38 La Sf. Simeon Noul Teolog, Cateheze, XXXI, 74-88. Cf. Sf. Isaac Sirul, Cuvinte despre 
nevoinţă, 23. Sf. Maxim Mărturisitorul, Capete despre dragoste, I, 26 („Dragostea se face 
cunoscută nu numai prin dăruirea de bani, ci cu mult mai mult prin împărtășirea cuvântului 
lui Dumnezeu...”). Avva Dorotei, Învățături de suflet folositoare, XIV, 10. 

39 A se vedea, de pildă, Sf. loan Gură de Aur, Omilie la cuvintele: „Având același duh al 
credinţei”, III 12. Sf. loan Gură de Aur în mod obișnuit aseamănă milostenia cu untdelemnul 
din candelele fecioarelor înțelepte din parabola biblică (cf. ibidem; Omilii la Matei, L, 4; Omilii 
la loan, XXIIL 3; LX, 4). 

40 Despre milostenie, IV. Cf. Omilii la 1 Corinteni, XXI, 6. Omilii la Romani, XIX, 7. 


4 Cf. Sf. loan Gură de Aur, Despre milostenie, V. 


fie pe măsura mijloacelor celui ce-o face (cf. 2 Cor. 8, 3-14; Mc. 12, 43-44).P 
Sfântul loan Gură de Aur nu ostenește în a-i liniști pe cei care n-au de unde 
să facă milostenie, arătând că Dumnezeu caută la buna lor voinţă și la intenția 
lor curată.% lar acestea sunt esenţiale, pentru că unul dintre rosturile 
milosteniei este tămăduirea sufletească și desăvârșirea duhovnicească a celui 
care o face, după cum arată limpede Sfântul loan Gură de Aur: „nu-i pedepsită 
sau încununată (de Domnul) fapta, ci gândul e încununat”; spunând: „Luaţi 
aminte, să nu faceţi milostenia voastră înaintea oamenilor spre a fi văzuţi de 
ei” (Mt. 6, 1), Domnul arată că va judeca „nu săvârșirea milosteniei, ci gândul 
cu care o faci" și „după gând hotărăște paguba sau răsplata"; ceea ce cere El 
este „gândul și felul în care faci milostenia. Căci Dumnezeu vrea să-ţi formeze 
sufletul și să te scape de boală". De aceea, cum spune Sfântul Părinte, „ceea 
ce ne cere Domnul nu este datul milosteniei, ci felul datului”.4%5 

Pentru a avea o valoare duhovnicească, milostenia trebuie făcută fără 
ca omul să urmărească vreun folos, adică să nu aștepte de pe urma lui vreo 
răsplată sau vreun câștig, de orice fel ar fi el, și îndeosebi cel care i-ar veni din 
mulțumirea de sine. „În dar aţi luat, în dar să daţi", învaţă Domnul (Mt. 10, 
8), îndemnându-ne să ne ferim de slava deșartă legată de milostenie: „Deci 
când faci milostenie nu trâmbiţa înaintea ta, cum fac fățarnicii (...), ca să fie 
slăviți de oameni (...). Tu însă, când faci milostenie, să nu știe stânga ta ce 
face dreapta, ca milostenia ta să fie într-ascuns” (Mt. 6, 2-4; cf. Lc. 18, 12). 

Pe de altă parte, cel care dăruiește trebuie să facă aceasta fără nicio 
reținere, nici în ceea ce privește bunurile de care se desparte, nici față de cel 
căruia îi dă, ci, dimpotrivă, s-o facă cu mărinimie; numai dacă se face cu 
dărnicie, e cu adevărat milostenie, spune Sfântul loan Gură de Aur.4€ Tot așa 
îndeamnă Apostolul: cel ce dă să dea „cu mărinimie” (Rom. 12, 8), „nu cu 
părere de rău sau de silă” (2 Cor. 9, 7), „cu inimă largă”, „din toată inima” (| 
Tim. 6, 18; Col. 3, 23) și „cu voie bună” (2 Cor. 9, 7).47 Este atât de important 
pentru om să dea cu bucurie, încât Sfântul loan Gură de Aur spune că bucuria 


4? Cf. idem, Omilii la Fapte, XXI, 5; Omilii la Romani, XIX, 7; Omilii la Coloseni, |, 6; Omilii 
la Evrei, |, 4. 

4 Omilii la Evrei, |, 4. Împotriva anomeilor, VEI, 2. Omilii la Facere, LV, 4. Omilii ia Fapte, 
XXL ș. 

44 Omilii la Matei, XIX, 1. 

45 Ibidem. 

45 Omilii la 2 Corinteni, XVI, 4. 

47 Cu privire la aceste cuvinte, „cu voie bună”, Sf. loan Gură de Aur spune că, dacă 
Dumnezeu, îndemnând la milostenie, ar fi avut în vedere doar ajutorarea săracilor, El ar fi 
poruncit pur și simplu omului să dea, fără să-i mai ceară s-o facă „cu voie bună”; aceste cuvinte 
dovedesc limpede că El prețuiește starea sufletească a celui ce face milostenie (cf. Despre 
milostenie, IV). 


este „însăși natura milosteniei”;48 


milostenia, arată el, „nu stă în dar, ci în 
râvna și bucuria cu care-l dai'.49 Starea de bucurie a sufletului dovedește că 
milostenia se face cu adevărat în duh de iubire; ea este, spune Sfântul loan 
Gură de Aur, „veselie a iubirii care își revarsă preaplinul”.50 

Milostenia nu are valoare duhovnicească decât dacă este manifestare 
a dragostei și numai dacă se face din iubire de Dumnezeu și de aproapele, 
simțăminte care sunt de nedespărţit. Într-adevăr, dragostea de Dumnezeu 
este temeiul, pricinuitoarea și capătul iubirii semenului. De aceea Sfântul 
loan Gură de Aur, vorbind despre milostenie, spune: „Pe Dumnezeu se cuvine 
să-L iubim, și toate să le facem din iubire pentru EI”, „de dorul Lui”.5* Pe de 
altă parte, dragostea de aproapele și milostenia prin care ea se face arătată 
sunt condiţia iubirii lui Dumnezeu, căci, așa cum spune Sfântul Apostol și 
Evanghelist loan: „Dacă zice cineva: iubesc pe Dumnezeu, iar pe fratele său 
îl urăște, mincinos este! Pentru că cel ce nu iubește pe fratele său, pe care l-a 
văzut, pe Dumnezeu, pe Care nu L-a văzut, nu poate să-L iubească” (1 In 4, 
20) și: „Cine are bogăţia lumii acesteia și se uită la fratele său care este în 
nevoie și-și închide inima față de el, cum rămâne în acela dragostea lui 
Dumnezeu?” (1 In 3, 17). Pentru că omul este făcut după chipul lui Dumnezeu, 
iar prin înfiere fiu al Lui și frate al lui Hristos, menit să devină dumnezeu prin 
har, tot ceea ce facem pentru aproapele, Lui Îi facem, și dacă-l nesocotim pe 
acesta, pe EI Îl nesocotim, după cum limpede spune lisus atunci când 
vorbește despre faptele de milostenie: „Adevărat zic vouă, întrucât ați făcut 
unuia dintr-acești fraţi ai Mei, prea mici, Mie Mi-aţi făcut. (...) Întrucât nu ați 
făcut unuia dintre acești prea mici, nici Mie nu Mi-aţi făcut” (cf. Mt. 25, 34- 
46). Astfel, se cuvine ca milostenia să se facă cu conștiința că, dăruind 
aproapelui, Îi dăm lui Dumnezeu Însuși. „Nu-i nicio deosebire dacă dai 
acestuia (săracului) sau Aceluia”, spune Sfântul Părinte,5 adăugând: „Când 
dăm deci celor săraci, să avem o astfel de stare sufletească ca și cum I-am da 
lui Hristos (...) Când vezi un sărac, adu-ţi aminte de cuvintele Lui care-ţi spun 
că EI este cel hrănit și miluit”.54 


48 Ibidem, IV. 

49 Omilii la Filipeni, |, 4. 

5% Omilii la Facere, LV, 4. 

51 Omilii la Evrei, 1, 4. Cf. Omilii la Facere, XXXI, 7. 

52 A se vedea, de pildă, Sf. loan Gură de Aur, Omilii la Matei, L, 4, unde Sf. Părinte dă 
această interpretare cuvintelor lui Hristos: „Pe săraci pururea îi aveţi cu voi, dar pe Mine nu 
Mă aveţi pururea” (Mt. 26, n): „Tocmai pentru aceasta trebuie să-L miluim” - adică „să nu 
trecem cu vederea pe fratele nostru strâmtorat și necăjit” —, „că nu-L avem pe El pururea 
flămând, ci numai în viaţa aceasta”. 

53 Ibidem, LXXXVIII, 3. 

54 Ibidem. 


Ca formă a iubirii, milostenia presupune de asemenea conștiința și 
simţirea unicității naturii omenești, a egalității fundamentale și a strânsei 
unități care există între oameni, care sunt cu toții părtași uneia și aceleiași 
firi.55 Astfel, Avva Dorotei învaţă: „Noi trebuie să facem milostenie (...) 
pătimind împreună cu alții ca și cu mădularele noastre”, adăugând: „Aceasta 
este milostenia întru cunoștință”.56 De aceea, se cuvine ca milostenia să se 
facă fără deosebire către toți cei aflați în nevoie, către toți cei care cer, 
neprivind în niciun fel la fața omului și necercetând cine și de ce ne cere.57 
„Oricui îţi cere, dă-i!, poruncește Iisus (Lc. 6, 30; cf. Mt. 5, 42). Cel ce face 
așa împlinește voia lui Dumnezeu, se face asemenea Lui în faptele sale și-n 
felul de-a fi, și este cu adevărat fiu al Tatălui său Celui din ceruri, Care „face 
să răsară soarele peste cei răi și peste cei buni și trimite ploaie peste cei drepți 
și peste cei nedrepți” (Mt. 5, 45). „Cei ce face milostenie imitând pe 
Dumnezeu nu cunoaște deosebire între rău și bun, între drept și nedrept 
când e vorba de cele ce sunt de trebuinţă trupului, ci împarte tuturor la fel, 
după trebuință”, spune Sfântul Maxim Mărturisitorul.58 


Prin neagonisire și milostenie se lecuiește omul nu numai de iubirea 
de bani și de lăcomia după averi, ci și de toate celelalte răutăți pe care le 
zămislesc aceste două patimi. 

Am văzut că ele umplu sufletul de tulburare neîncetată, lăsăndu-l 
pradă mulțimii grijilor și frământărilor, ţinându-l într-o continuă stare de 
teamă și neliniște, de chin și zbucium. Firește că prin vindecarea lor omul 
scapă de roate acestea. „Cel ce și-a biruit această patimă (a iubirii de bani) și- 
a tăiat grijile”, arată Sfântul loan Scărarul.59 Îndeosebi sărăcia de bunăvoie 
stinge tulburarea și aduce pacea sufletului;* așa cum spune același Sfânt 
Părinte, ea este „lipsa de îngrijorare a vieţii”! „Nimic nu sădește atâta pace în 
minte ca sărăcia de bunăvoie”, spune, la rândul său, Sfântul Isaac Sirul.”62 

Slobozindu-l pe om din robia grijilor inevitabil legate de orice formă 


55 A se vedea îndeosebi Sf. Grigore cel Mare, Comentariu la lov, XXI, 16-19. 

56 Învăţături de suflet folositoare, XIV, 9. 

57 Cf. Sf. Isaac Sirul, Cuvinte despre nevoinţă, 23 („Dacă cineva, aflându-se pe cal, întinde 
mâna spre tine ca să primească milostenie, nu-l respinge. Căci cu siguranţă în acel timp este 
lipsit, ca unul dintre săraci”; „Să nu deosebești pe bogat de sărac și nu căuta să faci deosebire 
între cel vrednic și cel nevrednic, ci să-ţi fie ţie toți oamenii deopotrivă de buni”. Sf. loan Gură 
de Aur, Omilie la cuvintele: „Având același duh al credinţei”, II, 7. Omilii la Romani, XIV, 9. 

5Ș Capete despre dragoste, 1, 24. 

59 Scara, XVI, 7. Cf. 24. 

60 Cf. ibidem, 13. 

$: jpidem. C£ Sf loan Gură de Aur, Despre feciorie, 69 

62 Cuvinte despre nevoinţă, 23. 


de posesie, ea îl scoate cu totul din înstrăinarea în care-l ţine alipirea de 
bunurile lumii acesteia; de acum el poate să se îngrijească doar de cele plăcute 
lui Dumnezeu, să împlinească voia Lui și numai Lui să-l slujească. 
Dezlipindu-se de bunurile materiale, omul se poate alipi, potrivit rostului firii 
sale, de bunurile cele duhovnicești. Hristos Însuși arată că sărăcia de 
bunăvoie este calea desăvârșirii, pe care o aleg cei ce vor să-l urmeze Lui: 
„Dacă voiești să fii desăvârșit, du-te, vinde averea ta, dă-o săracilor (...), după 
aceea, vino și urmează-Mi” (Mt 19,21). 

Cât privește milostenia, Sfântul loan Gură de Aur arată de 
nenumărate ori că ea este „leac” puternic63 prin care omul își recapătă 
sănătatea sufletului.'5% „Dumnezeu - spune Sfântul Părinte - vrea (prin 
milostenie)... să te scape de boală”.6 „Să nu dispreţuim (...) leacul rănilor 
noastre. Leacul acesta, da, mai cu seamă leacul acesta, ne va aduce atât de 
mare vindecare și va tămădui așa de bine rănile sufletelor noastre, încât nici 
urma de ele nu va mai rămâne”;6€ și încă: „Aţi văzut, iubiţilor, puterea 
leacului ? Să ne procurăm cu toţii leacul acesta. Nu e scump, deși are atât de 
mare putere”.57 Pentru aceasta el spune că săracii sunt „doctorii sufletelor 
noastre”,68 „cei care vindecă rănile sufletului, iar prin mâinile lor întinse către 
noi primim leacurile de care avem nevoie. Nici mâna doctorului, nici leacurile 
lui nu fac atât de bine trupului cât face săracul care-ţi cere de pomană. Prin 
mâna lui, se iau de la tine toate relele”.6 Prin milostenie și neagonisire omul 
scapă și de celelalte boli sufletești. Așa cum spune Sfântul loan Gură de Aur, 
milostenia face parte dintre acele leacuri „prin care pot fi omorâte patimile 
care ne vatămă sufletul”.72 

De asemenea prin ele omul iese din alipirea de bogăţia lumii acesteia 
și revine la o atitudine firească față de ea, adică nu se mai bucură în chip 
egoist de avuţia sa și se face iconom al bunurilor pe care i le-a dat Dumnezeu, 
spre ajutorarea semenilor,” altfel spus împarte cele primite de la Dumnezeu 


63 Cf. Omilii la Facere, LV, 4. Despre diavol, II, 6. Omilie la cuvintele: „Având același duh al 
credinței”, |, 8. Omilii la Matei, LXXVII, 5. Omilii la loan, LXXXI, 3. Omilii la Filipeni, |, 4. Omilii 
la Tit, VI, 3. 

04 Despre diavol, II, 6. 

65 Omilii la Matei, XIX, 1. 

66 Omilii la Facere, LV, 3. 

67 Ibidem, 4. 

68 Omilie la cuvintele: „Având același duh al credinţei”, III, n. 

69 Omilii la + Timotei, XIV, 2. 

70 Omilii la Matei, IV, 9. 

7 Cf. Sf. Vasile cel Mare, Omilia a VII-a (Către bogaţi), 3 („Oamenii care judecă cu 
înțelepciune trebuie să fie încredințați că avuţia li-i dată spre administrare, și nu spre 
desfătare”). Sf. loan Gură de Aur, Despre dreptul Lazăr, II, 4-5; Omilii la Matei, LXXVII, 5 („Să 


cu ceilalți oameni (cf. Mt. 10, 8).72 

Pe de altă parte, milostenia îl vindecă pe om de răutatea pe care 
lăcomia de bani și de avuţie o aduc în relația omului cu aproapele său. Ea îl 
ferește de a fi nesimţitor față de nevoia celuilalt, 3 unul dintre rosturile pentru 
care Dumnezeu a dat porunca milosteniei fiind acela de a ne învăţa să suferim 
împreună cu semenul nostru aflat în nevoie.74 De asemenea, ea îl scapă pe 
om de pornirile mânioase la care-l împing aceste patimi. Sfântul Maxim 
Mărturisitorul spune că milostenia este leac împotriva mâniei.75 Practicată cu 
smerenie, ea stinge disprețul față de aproapele și, dimpotrivă, duce la 
prețuirea lui.76 Ea restabilește între oameni legătura iubirii și pune astfel 
capăt despărţirilor produse în natura umană de patimi, redându-i unitatea 
firească. Să amintim cu privire la aceasta cuvintele din Faptele Apostolilor: 
„Inima și sufletul mulțimii celor ce au crezut erau una și niciunul nu zicea că 
este al său ceva din averea sa, ci toate le erau de obște” (Fapte 4, 32). Sfântul 
loan Gură de Aur comentează astfel acest verset: „lată folosul milosteniei (...): 
unirea pe dată a inimilor”; „ea este cea care face un trup din cei care sunt 
mădulare ale lui Hristos”.77 

Milostenia este de asemenea leac împotriva tristeții78 aduse în suflet 
de patima iubirii de bani și de avuțţie. 

Ca rod al ei, omul primește de la Dumnezeu iertarea greșelilor și 
curăția inimii, după cum arată Sfinții Părinţi,79 urmând spusa lui Isus Sirah: 
„Milostenia curăță păcatele” (Is. Sir. 3, 29) și îndemnul prorocului Daniel: 
„Răscumpără păcatele tale prin fapte de dreptate, și nedreptăţile tale prin 
milă către cei săraci” (Dan. 4, 24). „Milostenia șterge orice greșeală și 
nimicește toate păcatele. Nu e păcat care s-o copleșească, căci ea este leac 
puternic pentru rănile sufletului”, învaţă Sfântul loan Gură de Aur;50 „ea este 


nu-ți închipui că avuţiile sunt ale tale, din pricină că Dumnezeu, din larga Lui iubire de 
oameni, ţi-a poruncit să le dai ca din ale tale (...) Când îi dai săracului, îi dai din averile lui”). 

72 Cf. Sf. loan Gură de Aur, loc. cit., Il, 5. 

73 Cf. Sf. Isaac Sirul, Cuvinte despre nevoință, 79. Sf. Grigore cel Mare, Comentariu la Iov, 
XXI, 16-19. 

74 Cf. Sf. loan Gură de Aur, Omilii la Matei, XIX, 7. 

75 Cf. Capete despre dragoste, |, 29. Cf. Sf. loan Scărarul, Scara, XVI, 19. 

76 Cf. sf. Grigore cel Mare, Comentariu la lov, XXI, 16-19. 

77 Omilii la Tit, VI, 3. 

73 Cf. Sf. loan Scărarul, Scara, XVI, ui. 

79 Cf. Avva Dorotei, Învăţături de suflet folositoare, XIV, 8 („Trebuie să cunoască omul că 
binele milosteniei, adică harul ei, este așa de mare, că poate ierta păcatele”). Sf. loan Gură de 
Aur, Omilii despre pocăință, III, 1; Cateheze baptismale, VII, 27; Omilie la cuvintele: „Având același 
duh al credinţei”, Ul, 12; Omilii la Facere, XXXI, 7; LV, 4; Omilii la Matei, LXXVII, 5; Omilii la 
Ioan, LXXXI, 3. 

50 Omilii la Fapte, XXV, 3. Cf. Omilii la Tit, VI, 2. 


doctorie pentru greșelile noastre, și prin ea se spală sufletul de întinăciune”.8 


Sfântul loan Gură de Aur socotește, de altfel, milostenia ca pe o bună 
însoţitoare a pocăinței:s „Milostenia face ca leacul pocăinţei să lucreze 
repede și deplin. Doctoriile pe care le dau medicii adesea sunt un amestec 
din mai multe ierburi, dintre care unele au mai mare putere de vindecare. 
Tot așa este și cu leacul acesta al pocăinţei; printre cele care intră în alcătuirea 
ei se află una mai buna decât toate celelalte, iar aceasta este milostenia”.83 

Din această pricină, milostenia are ca altă roadă a ei rugăciunea, pe 
care o face curată84 și rodnică.85 

În general, ea hrănește, întărește și luminează sufletul,8 fiind pentru 
el izvor de bucurie duhovnicească.87 

În vreme ce neagonisirea duce la smerenia deplină a sufletului,88 
milostenia sporește iubirea, al cărei rod este.89 

Cel milostiv urmează lui Dumnezeu,% se arată a fi cu adevărat fiu al 
Lui” și ajunge să 1 se asemene atât cât îi stă omului în putință. „Aceasta este 
virtutea care ia în chip deosebit ca pildă pe Dumnezeu. Căci ea este o însușire 
proprie Lui”, după cum „Domnul Însuși zice: «Fiţi milostivi, precum și Tatăl 
vostru cel din ceruri milostiv este» (Lc. 6, 36)”, spune Avva Dorotei.%2 Iar 
Sfântul loan Gură de Aur spune la fel: „Numai prin milostenie și milă 
ajungem să ne asemănăm cu Dumnezeu”.% Prin milostenie omul ajunge să- 
și împlinească menirea sa firească; din neomenos și plin de cruzime ca o fiară 
sălbatică, cum îl făcuse iubirea nesățioasă de bani și de avuţie, redevine om 
adevărat: „Mare este binele milosteniei (...), cei milostivi se fac asemenea lui 
Dumnezeu pe cât este cu putinţă, căci mai ales ea ne face să fim oameni”, 
spune în acest sens Sfântul loan Gură de Aur;9 și încă: „Pentru ce te 


5 Omilii la Tit, VI, 3. 

82 Omilii despre pocăință, VII, 6. 

83 Omilii la Evrei, IX, 4. 

84 Cf. Sf. loan Scărarul, Scara, XVI, 14 („Bărbatul neagonisitor e curat în rugăciune”). Sf. 
loan Gură de Aur, Omilii la Psalmul 140, 5. 

85 Cf. Sf. loan Gură de Aur, Omilii la 2 Timotei, VI, 3. 

86 Cf. sf. loan Gură de Aur, Omilii la Ioan, XXIV, 3; LXXXI, 3. 

87 Cf. ibidem, XL, 4. 

88 Cf. Sf. loan Scărarul, Scara, XXV, 62. 

89 Cf. Avva Isaia Pustnicul, Cuvânt despre nevoință, 16, 55. 

90 Cf. Maxim Mărturisitorul, Capete despre dragoste, |, 24. 

91 Cf. Sf. loan Gură de Aur, Omilii la Filipeni, Prolog, 3. 

92 Învăţături de suflet folositoare, XIV, 8. 

9 Omilii la 2 Timotei, VI, 3. 

94 Omilii la 2 Corinteni, XVI, 4. Cf. Omilii la Matei, LII, V („Dacă nu ești milostiv, ai încetat 
să fii om!”; „a milui înseamnă a fi om”). 


minunezi când spun că a milui înseamnă a fi om? Spun încă ceva mai mult: a 
milui înseamnă a fi ca Însuși Dumnezeu”.95 


95 Omilii la Matei, LII, ş. 


4 


Tămăduirea tristeţii. 
Lacrimile, străpungerea inimii și bucuria 


Mai mult decât în cazul oricărei alte patimi, când e vorba despre 
tămăduirea tristeţii, trebuie ca omul să fie conștient că ea este o boală și să 
vrea să se vindece. Căci nu rareori, după cum arată Sfântul loan Gură de Aur, 
omul se complace în această stare și se lasă în voia ei, găsind în ea o desfătare 
morbidă; adesea el nici nu știe că a căzut pradă unei patimi deosebit de grave, 
mai ales prin relele ei urmări asupra întregii vieți duhovnicești. De aceea, 
Sfântul loan Casian, după ce vorbește despre aceste efecte dăunătoare, scrie: 
„Dacă dorim să ne ostenim după lege (i Tim. 2, 5) în luptele duhului, trebuie 
să ne vindecăm de această boală nu cu o mai mică prevedere decât în cele de 
mai înainte”; iar Sfântul loan Gură de Aur spune: trebuie ca omul „să vrea și 
să nădăjduiască din tot sufletul să se vindece”; „Este de mare folos pentru a 
risipi negura tristeții să te simţi cu totul nenorocit că suferi de o asemenea 
boală”3 

Atunci când am vorbit despre această patimă, am văzut că ea poate 
avea diferite cauze. Fiecărei situaţii i se potrivește o anumită lucrare de 
tămăduire. 


1) O primă cauză a tristeții este faptul că omul se simte lipsit de 
plăcere, fie prezentă, fie nădăjduită, și, deci, mai profund, are sentimentul 
lipsirii de un bun material sau al lipsei de împlinire a unei dorinţe trupești. 
În acest caz, tămăduirea tristeţii implică în mod esenţial renunțarea la 
dorinţele și plăcerile „trupești” și, legat de aceasta, dezlipirea de „bunurile” 
materiale, mergând până la disprețuirea lor.+ Sfântul Maxim Mărturisitorul 
arată că „cel ce fuge de toate poftele lumești se așază pe sine mai presus de 
toată întristarea lumească'5 și sfătuiește: „Pentru întristare, disprețuiește... 
lucrurile materiale”.€ Sfântul loan Scărarul arată și el că: „cel ce a urât lumea 
a scăpat de întristare; iar cel ce e împătimit de ceva din cele văzute încă n-a 
scăpat de ea. Căci, cum nu se va întrista de lipsa a ceea ce iubește?”.7 lar 


1 Către Staghirie Ascetul, IL, 14. 

2 Așezămintele mănăstirești, IX, 2. 
3 Către Staghirie Ascetul, Il, 14. 

4 Cf. Avva Dorotei, Sentințe, 3. 

5 Capete despre dragoste, |, 22. 

6 Ibidem, LII, 13. 

7 Scara, II, n. 


Evagrie spune: „Cel ce se ferește de toate plăcerile lumești e o cetate de 
nepătruns pentru demonul tristeţii. Căci tristețea este lipsa unei plăceri, fie 
prezente, fie viitoare. Și nu se poate respinge un astfel de vrăjmaș dacă noi 
avem vreo înclinare pătimașă pentru vreun lucru pământesc. Căci el așază 
năvodul și produce tristeţea exact în locul spre care vede că suntem atrași cel 
mai mult”.8 Cum orice patimă are la bază dorința de plăcere sensibilă, este 
de la sine înţeles că tămăduirea tristeţii este legată de vindecarea altor patimi. 
Astfel, Evagrie arată că „tristețea apare când nu dobândim ceea ce dorim în 
chip trupesc; or, pentru că de fiecare patimă este legată o dorinţă, cel care a 
biruit patimile nu va fi stăpânit de tristeţe (...). Cel care stăpânește asupra 
patimilor a învins tristețea, iar cel care este biruit de plăcere nu va scăpa de 
legăturile ei. Cel care iubește lumea se va întrista adeseori (...). Dar cel care 
disprețuiește plăcerile lumești nu va fi tulburat de gândurile tristeții”.9 
Omul supus trupului râvnește nu numai bunuri materiale, ci și 
cinstea și slava lumească. Atunci când am vorbit despre patima tristeții, am 
arătat legătura strânsă dintre ea și slava deșartă, care face ca una dintre 
cauzele cele mai des întâlnite ale tristeţii să fie dezamăgirea produsă de lipsa 
onorurilor, în cazul celor care n-au ajuns să le dobândească, sau de dorința 
nestinsă de mai multă slavă și cinste a celor care le-au câștigat. În acest caz, 
tămăduirea tristeții implică disprețuirea slavei și demnităţilor pământești,'* 
o desăvârșită nepăsare față de ele, fie că le ai, fie că ești lipsit de ele: „Pentru 


întristare (...) disprețuiește și slava, și necinstea”, îndeamnă Sfântul Maxim." 


2) Mânia este o a doua cauză a tristeţii, care fie că este o urmare 
directă a ei, fie că se manifestă ca ranchiună, în urma unei jigniri. 

Sfinţii Părinţi arată că pricina tristeții omului nu stă în cei împotriva 
cărora ne-am mâniat, nici în cei care ne-au jignit și cărora le purtăm 
ranchiună, ci în noi înșine. De aceea, a înceta orice relație cu persoanele în 
cauză nu poate fi o metodă potrivită de vindecare. Astfel, Sfântul loan Casian 
scrie: „Dumnezeu, Făcătorul a toate, cunoscând mai presus de toți calea de 
însănătoșire a creaturii sale și că nu în alţii, ci în noi se află rădăcinile și 
cauzele greșelilor, a poruncit să nu părăsim obștea fraților și să nu-i ocolim 
pe cei ce socotim că i-am jignit noi, sau de care noi am fost jigniți'.2 
Dimpotrivă, continuând să-l vezi și să-i vorbești celui care te-a întristat, 
ajungi să te vindeci mai repede, pentru că astfel te lupţi direct cu greutățile 
care sunt pricina tristeţii și le învingi mai iute și mai ușor. Altfel, în 


8 Tratatul practic, 19. 

9 Despre cele opt duhuri ale răutății, n-12, PG 79, u56D; n57BC. 
19 Cf. Avva Dorotei, Sentințe, 3. 

1! Capete despre dragoste, Il, 13. 

12 Așezămintele mănăstirești, IX, 7. 


singurătate, există primejdia ca aceste motivele tristeţii să rămână mai mult 
sau mai puțin necunoscute, ele continuând să acționeze și să-l ţină pe om în 
întristare; se știe, pe de altă parte, că amintirea jignirilor, resentimentele, 
ranchiuna și în general toate urmările mâniei au tendinţa să se dezvolte în 
chip ascuns, sporind și întărindu-se sub efectul imaginaţiei, răspândindu-se 
ca veninul și otrăvind sufletul în întregime. De aceea, Sfântul loan Casian 
spune că tristețea face parte dintre cele câteva patimi care „se vindecă prin 
meditaţia inimii curate, prin grija mereu trează și chiar prin sprijinul și 
îndemnul stăruitor al fraților. Cu cât tulburările sunt mai des văzute și 
combătute, cu atât mai repede vine și vindecarea”.3 Tot așa, în altă parte, el 
arată că pentru aceste patimi „trăirea în societate nu este vătămătoare, ba, 
din contră, de cel mai mare folos pentru cei ce doresc într-adevăr să se 
lipsească de ele, fiindcă prin legăturile cu oamenii ele se pot descoperi și, fiind 
date pe față și mai des puse la încercare, se pot vindeca mai repede”.'4 

De aceea, Sfinții Părinţi îndeamnă nu numai să nu ne supărăm pe cei 
care ne jignesc, dar să-i socotim adevăraţi binefăcători ai noștri, doctori care 
ne dau leacuri pentru bolile sufletului, să le fim recunoscători și să le 
mulțumim. Dacă un frate „te ocărăște sau cumva te întristează”, învaţă un 
bătrân,'5 „roagă-te pentru el după cum au spus părinţii, cu gândul că-ţi face 
mare bine și că este doctor care te tămăduiește de iubirea plăcerii”. lar un 
altul spune: „Dacă-și va aduce omul aminte de cel care l-a ocărât sau 
batjocorit sau întristat, să-l socotească ca pe un doctor trimis de Hristos și 
binefăcător al său. Pentru că, de vreme ce te întristezi de batjocură sau de 
ocară, înseamnă că ai sufletul bolnav, căci nu te-ai mâhni dacă n-ai fi bolnav. 
Să-i mulțumești deci fratelui, că prin el ţi-ai cunoscut boala; să te rogi pentru 
el și să primești cele ce-ţi vin de la el ca pe leacuri date de Însuși Domnul. 
Dacă însă te vei mâhni, e ca și cum l-ai spune lui lisus: Nu voiesc leacurile 
Tale”.16 

Se cuvine ca întotdeauna să-l iertăm pe cel care ne-a jignit, să 
lepădăm ranchiuna față de el și, dimpotrivă, să-i arătăm bunăvoință și iubire. 
Și ne vom putea purta așa, punând capăt tristeţii din sufletul nostru, mai ales 
dacă ne rugăm pentru el.!7 „Întristarea este împletită cu amintirea răului”, 
arată Sfântul Maxim Mărturisitorul; „când mintea va oglindi fața fratelui cu 
tristețe, vădit este că-și amintește răul de la el”.'8 „Dacă îți amintești de răul 
făcut de cineva, roagă-te pentru el și vei opri patima din mișcare, despărțind 


13 Ibidem, VI, 3. 

14 Convorbiri duhovnicești, V, 4. Cf. XIX, 6. 

"5 Apoftegme, XV, 136. 

"6 jbidem, XVI, 17. Cf. Avva Dorotei, Învăţături de suflet folositoare, VII, 4. 
17 Cf. Fericitul Nil Sorski, Cuvinte duhovnicești, 4. 

18 Capete despre dragoste, III, 89. 


prin rugăciune amărăciunea de amintirea răului ce ţi l-a făcut. lar devenind 
iubitor de oameni, vei șterge cu totul patima din suflet”.!9 

Nu pe cel care ne-a jignit trebuie să-l osândim, ci mai curând pe noi 
înșine, fie socotind că într-adevăr suntem vrednici să primim batjocură, de 
vreme ce suntem păcătoși, fie înțelegând că într-un anume fel, prin cuvânt, 
sau prin purtare, sau prin vreo faptă a noastră, l-am făcut pe fratele nostru să 
se poarte astfel.22 Avva Dorotei arată că, „de se va cerceta cineva pe sine cu 
frica lui Dumnezeu și-și va întreba cu de-amănuntul conștiința sa, se va găsi 
fără îndoială vinovat pe sine”.2 Întotdeauna, spune Sfântul Părinte, „pricina 
oricărei tulburări (ce-o suferă cineva de la un frate care-l necăjește) este, dacă 
vom căuta cu de-amănuntul, faptul de a nu ne învinovăţi pe noi înșine. De 
aceea avem toată întristarea aceasta; din cauza aceasta nu aflăm niciodată 
odihnă; și vedem că nimeni n-a călătorit vreodată pe altă cale, ca să afle 
odihna (...) de nu va ţine omul calea aceasta, nu va înceta niciodată să se 
supere și să se întristeze și va pierde toate ostenelile lui. Dar ce bucurie, ce 
odihnă nu va avea oriunde va merge cel care, precum a zis Avva Pimen, se va 
învinovăţi pe sine însuși! Căci orice pagubă, orice necinstire, sau orice necaz 
i s-ar întâmpla, de se va socoti de mai înainte pe sine vrednic de ele, nu se va 
tulbura niciodată. Și este oare cineva mai fără grijă decât acesta ?”.%2 

3) Am văzut că, în afara tristeţii căreia îi putem găsi o pricină, în 
sufletul omului se poate ivi o tristețe lipsită de orice noimă, care, în 
majoritatea cazurilor, este iscată nemijlocit de lucrarea diavolului. În acest 
caz nu se poate da un leac anume, ci este nevoie de o îngrijire mai generală, 
aceeași care, de altfel, completează formele de tămăduire arătate mai sus, 
pentru fiecare formă de tristeţe în parte. 

Este bine ca cel cuprins de tristețe să nu se închidă în sine, ceea ce-ar 
duce la sporirea bolii, ci să iasă din starea sa, să-și descopere gândurile unor 
părinți îmbunătăţiți și să aibă cu aceia convorbiri duhovnicești.23 Va putea 
astfel să scape de aceste gânduri?4 și va primi de la ei cuvinte de mângâiere 
care-i vor fi de mare folos. Sfântul loan Gură de Aur arată puterea 
tămăduitoare a cuvântului duhovnicesc pentru cei care suferă de întristare: 
„Îţi voi da leacul cuvântului mângâietor până ce rana tristeţii ţi se va închide 
cu totul. De vreme ce doctorii îngrijesc rănile trupului până când se stinge 
toată durerea, oare nu tot așa trebuie să facem și când e vorba de suferința 


19 Ibidem, go. 

20 Cf. Avva Dorotei, Învățături de suflet folositoare, VII, 4. 

2! Ibidem. 

22 Jbidem, 3. 

23 Cf. Cuvinte duhovnicești, n. 

24 Cf. Sf. Isihie Sinaitul, Cuvânt despre trezvie și virtute, II, 34. 


sufletului? Tristeţea este o rană a sufletului care trebuie spălată cu apa 
binefăcătoare a cuvântului plin de blândeţe. Da, cuvintele blânde ușurează 
suferința sufletului mai bine decât răcorește apa rănile trupești. Doctorii se 
folosesc de un burete; noi ne folosim de limbă ca să dăm leacul cel bun; n- 
avem nevoie de foc ca să încropim apa, căci harul Sfântului Duh dă căldură 
cuvântului nostru. Și astăzi, iată, încercăm să vă mângâiem sufletele, căci 
dacă n-o facem noi, unde veți găsi ușurarea suferințelor voastre?”.35 

De asemenea, omul poate afla ajutorul și mângâierea de care are 
nevoie în citirea unor texte potrivite din Sfintele Scripturi și în meditarea la 
înțelesul lor,26 leac foarte potrivit, mai ales dacă este însoţit de rugăciune. 
Pentru a risipi întristarea, îl învață Sfântul loan Gură de Aur pe Staghirie: 
„folosește-te, pe lângă îmbărbătarea cugetului, de rugăciune neîncetată. 
Folosindu-se David adesea de acest îndoit leac, a putut să-și aline suferințele 
și mâhnirea. Acum cădea la rugăciune, strigând: «Necazurile inimii mele s- 
au înmulțit; din nevoile mele scoate-mă!»; acum îi spunea sufletului său 
cuvinte pline de cucernicie: «Pentru ce ești mâhnit, suflete al meu, și pentru 
ce te tulburi? Nădăjduiește în Dumnezeu, că-L voi lăuda pe El» (Ps. 24, 18; qi, 
16-17). Apoi iarăși se întorcea la rugăciune (...) și iar își îmbărbăta cugetul”.27 

Într-adevăr, rugăciunea este leacul cel mai puternic împotriva 
tristeţii, oricare ar fi pricina ei. „Rugăciunea este izgonire a tristeţii și a 
mâhnirii”, învață Avva NIil.28 

De asemenea, cântarea de psalmi se vădește a fi un leac foarte potrivit 
și foarte puternic împotriva tristeții care ne vine direct de la diavoli; iar 
rugăciunea inimii, lucrată cu trezvie și luare-aminte, este leacul cel mare al 
oricărei tristeți. Sfântul loan Casian, care arată că tristețea face parte dintre 
patimile care „se vindecă prin meditaţia inimii curate și prin grija mereu 
trează”,3* spune, mai departe: „Vom putea goni din noi această patimă 
ucigătoare numai dacă (...) vom păstra mintea noastră stăpânită de o 
necontenită meditaţie duhovnicească. Într-adevăr, toate felurile de tristeţi, 
fie cea izvorâtă dintr-o mânie de mai înainte, sau din pierderea unui câștig, 
ori din vreo pagubă suferită sau pricinuită de vreo jignire, de vreo tulburare 
fără noimă a minţii, sau cele care ne împing la o deznădejde de moarte, vor 
putea fi (astfel) biruite”.3" 


25 Omilii la statui, VI, n. 

200 Evagrie, Antireticul, Tristeţea. 

27 Către Staghirie Ascetul, II, 14. 

28 Patericul, Pentru Avva NIL, 3. Cf. Evagrie, Cuvânt despre rugăciune, 16 („Rugăciunea este 
alungarea întristării și a descurajării”). Sf. Isihie Sinaitul, Cuvânt despre trezvie și virtute, II, 33. 

29 Cf. Patericul, Pentru Maica Singlitichia, 21. 

39 Așezămintele mănăstirești, VI, 3. 

3! Ibidem, IX, 13. 


Lupta împotriva tristeţii și biruirea acestei patimi nu-l duc de îndată 
pe om la starea opusă ei, adică la bucurie. El trebuie să se străduiască mai 
întâi; să înlocuiască tristețea ca patimă cu o altă tristeţe, cu fericita întristare, 
singura care-l poate duce la adevărata bucurie. Căci despre această tristeţe s- 
a spus: „întristarea voastră se va preface în bucurie” (In 16, 20). 

Cercetând patima tristeţii, am arătat că la ea se ajunge prin 
pervertirea acestei tristeți virtuoase. 

În vreme ce tristețea ca patimă - pe care Sfinţii Părinţi o desemnează 
prin cuvântul Avrn - stă în mâhnirea omului din pricina lipsirii de desfătare 
trupească, sau a pierderii bunurilor materiale, sau a neîmplinirii plăcerilor 
simțurilor, sau a jignirilor, tristețea virtuoasă - numită și tânguire, plâns 
(revoc; luctus), străpungerea inimii (karavvâiG; compunctio)2 - stă mai 
înainte de toate în mâhnirea omului de a se fi înstrăinat de Dumnezeu și a fi 
departe de E1,3 de se fi lipsit de bunătăţile duhovnicești;?+ și atunci când se 
îndurerează din pricina stării sale decăzute și a păcatelor lui, și când își 
plânge greșelile, știute și neștiute, pe care le-a făcut și pe care în toată ziua 
cu nesocotinţă le face,55 omul a ajuns la această fericită tristețe. De aici se 
poate vedea că ea este nemijlocit legată de pocăință? iar lacrimile și 
suspinele sunt semnul văzut al acestei căințe.37 


32 Este atât de dificil să faci distincție între nevroc și karavvărq încât IL. Hausherr, în 
magistralul studiu consacrat acestei chestiuni (Penthos. La doctrine de la componction dans 
Orient chretien, Roma, 1944) consideră katanyxis „un sinonim, sau oricum foarte apropiat de 
penthos” (p. 14). De aici, șovăielile care apar când e vorba de traducerea lor. 

33 Cf. Sf. Efrem Sirul, Omilii la Isaia, XXVI, 10. Sf. loan Gură de Aur, Despre zdrobirea 
inimii..., |, 10. 

34 Cf. Sf. loan Gură de Aur, Despre zdrobirea inimii..., |, 10. Sf. Grigorie de Nyssa, Omilii la 
Fericiri, UI, 3-5. 

35 Cf. Patericul, Pentru Maica Singlitichia, 21. Sf. loan Scărarul, Scara, VII, 24 Sf. loan Gură 
de Aur, Despre zdrobirea inimii... |, 10; Către Staghirie Ascetul, II, 13, 14; Omilii despre pocăință, 
VII, 6; Omilii la mucenici, 3. Sf. Varsanufie și loan, Scrisori duhovnicești, 237, 394, 682. Pot fi 
găsite, de asemenea, cu privire la aceasta o mulțime de alte referinţe în lucrarea citată a lui |. 
Hausherr, p. 35-50. 

30 Există între ele o puternică reciprocitate care face să se trezească și să se întărească una 
pe cealaltă. De aceea Sfinţii Părinţi când spun, urmând Apostolului Pavel (2 Cor. 7, 10), că 
întristarea după Dumnezeu aduce pocăință (a se vedea, de pilda, Sf. Varsanufie și loan, Scrisori 
duhovnicești, 242), când arată că pocăinţa aduce întristarea (a se vedea Viaţa Sf. Chiril Fileotul, 
citată de Hausherr, Penthos, p. 26). 

37 A se vedea, de pildă, Sf. Varsanufie și loan, Scrisori duhovnicești, 462 și mai ales 285. |. 
Hausherr consideră „lacrimile” ca un sinonim pentru „doliu” și „străpungerea inimii” (op. cit., 
p. 16). Aceasta este adevărat numai când este vorba de un anume fel de lacrimi. Pentru că 
Sfinţii Părinţi deosebesc mai multe feluri de lacrimi. Noi ne referim aici numai la cele care sunt 
legate de străpungerea inimii. Nu vom acorda un loc aparte pentru ceea ce se numește 


În al doilea rând tristeţea virtuoasă stă în mâhnirea pentru aproapele, 
înstrăinat și el de Dumnezeu și lipsit de bunătăţile cele duhovnicești, și în 
întristarea pentru greșelile și neputințele lui.38 

Sfinţii Părinţi pun față în față în mod constant cele două forme de 
tristețe, arătând cât de lipsită de rost și de temei este cea dintâi și îndemnând 
să o lepădăm; învățând în schimb să o câștigăm pe cea de-a doua, arătând cât 
de îndreptăţită și cât de folositoare și de preţ este pentru viața duhovnicească 
și pentru lucrarea mântuirii; urmând Apostolului (2 Cor. 7, 9-n), ei o numesc 
„întristarea cea după Dumnezeu”, sau „întristarea iubitoare de Dumnezeu”,39 
„întristare mântuitoare”,4 „întristare sfântă”, „întristare folositoare”, 4! 
„frumoasă întristare”,%? „lacrima fără durere”,8 „fericita tristețe bucuroasă”44 
etc. Despre ea vorbește Sfântul Pavel atunci când scrie: „mare îmi este 
întristarea și necurmată durerea inimii” (Rom. 9, 2). Și pe ea ne îndeamnă 
Ecclesiastul s-o câștigăm când spune: „Inima celor înţelepţi este în casa cea 
cu tânguire” (Eccl. 7,4). 

Însuși Apostolul Pavel stabileşte limpede această opoziţie, atunci 
când scrie: „Întristarea cea după Dumnezeu aduce pocăință spre mântuire, 
fără părere de rău; iar întristarea lumii aduce moarte” (2 Cor. 7, 10). Urmând 
cuvintelor lui, Maica Singlitichia învaţă că „este o tristețe folositoare și una 
care omoară. Cea dintâi are plânsul pentru păcatele sale și mâhnirea pentru 
neputinţa fraților, ca nu cumva să cadă din hotărârea lui (cea bună) și să 
iubească bunătatea desăvârșită. Dar e și o întristare care vine de la vrăjmaș 
(...). Trebuie deci să alungăm acest duh (al relei întristări)”.% Sfântul Maxim 
Mărturisitorul pune și el față în faţă „întristarea cea nerațională, a celor mulți, 


„harisma lacrimilor”; pe de o parte, orice lacrimi duhovnicești pot fi privite ca un dar al lui 
Dumnezeu; iar, pe de altă parte, această expresie nu desemnează nimic altceva decât plânsul 
care a devenit curat și neîncetat. Cu privire la acest subiect, a se vedea studiul deja clasic al D- 
nei M. Lot-Borodine, „Le mystere du «don des larmes» dans VOrient chretien”, Supplement a 
La Vie spirituelle, 48, 1936, p. 65-no, reluat în La douloureuse joie, Bellefontaine, 1974, p. 131- 
195. 
38 Sf. loan Gură de Aur, Către Staghirie Ascetul, III, 14; Omilii la statui, XVIII, 2, 3; Omilii 
la Evrei, XV, 4; Omilii la Filipeni, III, 4. Sf. Vasile cel Mare, Regulile mici, 31; Omilie la mucenița 
Iulita, 9. Sf. loan Casian, Convorbiri duhovnicești, IX, 29. Teodor Studitul, Catehezele mici, ed. 
Auvray, p. 25. Sf. Petru Damaschinul, Cartea întâi. 

39 sf. Diadoh al Foticeei, Cuvânt ascetic în 100 de capete, 60. 

40 Această formulă apare ca o prescurtare a pasajului din 2 Cor. 7, 10. Cf. Sf. loan Scărarul, 
Scara, VII, 50. Sf. loan Casian, Convorbiri duhovnicești, V, 23. 

4 Sf. Maxim Mărturisitorul, Răspunsuri către Talasie, 58. 

42 Cf. Sf. loan Gură de Aur, Omilii despre pocăință, VII, 6. 

45 Sf. Diadoh al Foticeei, Cuvânt ascetic în 100 de capete, 60. 

44 Sf. loan Scărarul, Scara, VII, u. 


45 Apoftegme, seria alfabetică, Maica Singlitichia, 21. 


care apasă sufletul pentru că e lipsit de plăceri sau de bunuri materiale ce 
stârnesc în om porniri contrare firii spre cele ce nu trebuie și îl fac să fugă de 
cele de care nu trebuie să fugă”, cu „cea folositoare”, „cea rațională și 
încercată de cei înţelepţi în cele dumnezeiești”.46 Iar în altă parte el scrie: „Cel 
ce iubește pe Dumnezeu... nu se întristează pentru cele vremelnice! 
Întristează și se întristează însă cu singura întristare mântuitoare”.77 Sfântul 
loan Gură de Aur învaţă și el la fel: „O, credinciosule, alungă întristarea ta cea 
de acum și îmbracă-te cu altă întristare, cea pe care Apostolul o numește 
întristarea după Dumnezeu, care poate să lucreze temeinic mântuirea. Altfel 
spus, căiește-te și plânge-ți păcatele pe care le-ai făcut”.48 Iar în altă parte 
spune limpede: Hristos „îi numește fericiți pe cei ce plâng, dar nu pe cei care 
varsă lacrimi din pricini omenești, cum ar fi pierderea vreunui bun vremelnic, 
ci pe cei care plâng așa cum se cuvine creștinilor, cu inima zdrobită, care-și 
deplâng ticăloșia și se căiesc pentru păcatele lor, și nu numai pentru ale lor, 
ci și pentru ale aproapelui”.49 Sfântul loan Casian scrie și el: „În afară de 
tristețea îngăduită, ori pentru căința mântuitoare, ori pentru zelul spre 
desăvârșire, sau pentru dorința după cele viitoare, pe care ni le insuflă, orice 
altă tristețe s-o socotim tristeţe a lumii, care aduce moarte și trebuie dată 
afară din adâncul inimilor noastre și alungată...”.5* 

Nu trebuie deci nimicită orice formă de tristețe din suflet, ci numai 
cea „după lume”, care este păcătoasă și duce la patimă. Și în acest caz, 
lepădarea patimii nu înseamnă nimicirea unei funcţii sufletești, ci 
tămăduirea ei, pentru a-și afla folosirea firească și normală și a lucra din nou 
în chip sfânt. De asemenea, și aici, tămăduirea capătă forma unei convertiri 
a funcției sufletești, a întoarcerii ei de la folosirea pătimașă, contra firii, la 
întrebuințarea ei virtuoasă, pentru care a fost menită. Sfântul Grigorie de 
Nyssa o spune limpede: după ce arată că „mintea trebuie să fie stăpână pe 
toate cele dinlăuntrul omului și să folosească, potrivit propriei lor meniri și 
în vederea binelui, puterile sufletului pe care Făcătorul nostru le-a creat 
pentru a ne sluji drept instrumente și unelte (...)”, el spune: „Cât privește 
bunul de mare preț al tristeţii, să ne îngrijim să-l avem la timpul cuvenit, al 
căinţei pentru păcatele noastre (...), căci la nimic altceva nu ne este de folos, 
decât pentru aceasta”.5! Sfântul loan Gură de Aur, arătând că „de noi depinde 
felul în care ne slujim de mădularele noastre, fie pentru a făptui păcatul, fie 


46 Răspunsuri către Talasie, 58, PG 9o, 579B. 
47 Capete despre dragoste, |, qu. 

48 Despre mângâiere în faţa morții, II, 8.. 

49 Omilii la Filipeni, XIV, 1. 

5% Așezămintele mănăstirești, IX, 12. 

5 Despre feciorie, XXVIII, 3. 


pentru a lucra dreptatea”,% spune în același sens că nu trebuie să lepădăm 
întristarea, ci să ne folosim de ea în chip rațional și cumpătat.% Și mai ales 
spune: „Cel păcătos (...) să se folosească de tristețe ca să-și curețe sufletul și 
să-l aducă la o stare mai bună”.% „Domnul - spune Sfântul Părinte - a 
binevoit ca omul să pătimească (firesc) din pricina întristării (...), pentru ca 
să scoată din ea mari foloase și de mult preț. Cum le vom dobândi? 
Întristându-ne pentru cele ce se cuvine să ne mâhnim. Nu din pricina 
nenorocirilor și a necazurilor, ci pentru păcatele noastre”.55 În altă parte el 
spune: „Nemăsurat de mare este stăpânirea tristeţii; este o boală a sufletului 
care cere multă putere și bărbăţie ca să i te împotrivești și să dai afară răul 
din ea, luând numai ceea ce este de folos. Căci într-adevăr este în ea ceva bun: 
când am păcătuit, atunci ea este bună și ne este de folos; dar este cu totul 
nefolositoare când e pricinuită de nenorocirile lumești”.56 Sfântul Varsanufie 
spune scurt și concis: „Nu trebuie să ne întristăm deloc pentru un lucru al 
lumii acesteia, ci numai pentru păcat”.57 

Întristarea virtuoasă nu este deci de o altă natură decât cea păcătoasă; 
se deosebește de aceasta doar prin scopul și prin obiectul spre care se 
îndreaptă. Acest scop diferit îi dă o formă diferită. Sfântul Casian prezintă 
astfel însușirile distinctive ale celor două forme de întristare: în timp ce 
tristețea păcătoasă este „morocănoasă, fără răbdare, neîndurătoare, pizmașă, 
de o stearpă amărăciune și de o dureroasă disperare” și „zdrobește sufletește 
pe cel pe care l-a cuprins, paralizându-i orice sârguință și dorință de 
mântuire, căci este fără noimă”, dimpotrivă, „întristarea care aduce pocăință 
spre mântuire, fără părere de rău” (2 Cor. 7, 10), este „supusă, binevoitoare, 
smerită, blândă, bună și răbdătoare, ca una care este mișcată de dragostea de 
Dumnezeu. Din dorința de desăvârșire, ea se întinde, fără a obosi, până la 
toată durerea trupului și zdrobirea sufletului, dar rămânând într-o oarecare 
măsură voioasă și puternică, prin speranța izbânzii, având în ea însăși toate 
roadele Duhului Sfânt, pe care le numără Apostolul: «dragoste, bucurie, pace, 
îndelungă răbdare, bunătate, facere de bine, credință, blândeţe, înfrânare» 
(Gal. 5,22-23)”.58 


Omul trebuie să se întristeze nu numai pentru păcatele pe care le-a 
făcut, ci și pentru starea de cădere și înstrăinare de Dumnezeu în care se află, 


5 Omilii la statui, IV, ş. 

53 Către Staghirie Ascetul, III, 14. 

54 Ibidem. 

55 Ibidem, 13. 

56 Omilii la loan, LXXVIII, 1. 

57 Scrisori, duhovnicești, 674. 

58 Așezămintele mănăstirești, LX, n. 


sau pentru îndepărtarea sa de Dumnezeu. Pentru aceasta, se cuvine ca în tot 
ceasul să aibă în suflet întristarea cea duhovnicească, „fericita întristare”. 
Omul „trebuie de-a pururi să aibă plânsul (penthos) în sine”, învață Avva 
Pimen.59 lar un alt bătrân spune: „Precum umbra noastră pururea o avem cu 
noi, oriîncotro mergem, așa ni se cade nouă să avem umilința și plângerea 
pururea cu noi, oriîncotro vom merge și oriunde vom fi”.5 În același sens, 
Sfântul loan Gură de Aur spune că „întotdeauna e vremea să plângem”.* 
„Străpungerea adevărată este durerea neîmprăștiată a sufletului, care nu-și 
dă nicio mângâiere, ci își închipuie în fiecare ceas desfacerea (moartea)”,62 
scrie Sfântul loan Scărarul, iar „plânsul este durerea îmbibată într-un suflet 
învăpăiat”.6 

Rostul întristării după Dumnezeu este ajungerea la desăvârșire,04 iar 
pricina ei este dorința acestei desăvârșiri65 și a fericirii ce va să fie.6 Și cu cât 
se apropie mai mult omul de Dumnezeu, cu atât cunoaște cât de departe e 
de E1;%7 și cu cât înaintează pe calea desăvârșirii, cu atât i se pare că nici n-a 
început să umble pe ea; și cu cât se curăță mai mult de păcatele sale, cu atât 
se socotește pe sine mai păcătos și-și plânge greșelile și se căiește de ele.68 
Întristarea după Dumnezeu deci nu păleşte și nu stinge odată cu înaintarea 
duhovnicească, ci, dimpotrivă, așa cum arată Sfântul loan Scărarul, sporește 
tot mai mult: „Plânsul este durerea îmbibată în sufletul ce se pocăiește, 
adăugând în fiecare zi dureri peste dureri, ca femeia care stă să nască și suferă 
durerile nașterii”.69 

Ca toate virtuțile, întristarea cea bună este un dar al lui Dumnezeu.70 
Însă, ca toate virtuțile, ea cere osteneala neîncetată a omului de a-și însuși 
darul și de a-l păstra. Spre deosebire de tristețea păcătoasă, ea nu este o 
simţire pe care omul o îndură în chip supus, câteodată mai mult, câteodată 


59 Patericul, Pentru Avva Pimen, 26. 

60 jpidem, Cap. III, Pentru grijă și plângere, 6. 

$ Omilii la Evrei, XV, 4. Cf. Despre zdrobirea inimii..., |, 9. 

Şa Scara, VII, 30. 

63 Ibidem, VII, 5i. 

Gap Apoftegme, seria alfabetică, Maica Singlitichia, 21. 

65 Cf. sf. loan Casian, Așezămintele mănăstirești, LX, 10, n, 13. 

66 Ibidem, LX, 10. 

67 A se vedea, de pildă, spusa Avvei Matoi: „Pe cât se apropie omul de Dumnezeu, pe atât 
se vede pe sine păcătos” (Patericul, Pentru Avva Matoi, 2). 

68 cf, Patericul, Pentru Avva Sisoe, 14. Sf. loan Casian, Așezămintele mănăstirești, XII, 15. 

69 Scara, VII, 60. 

79 Cf. Sf. loan Scărarul, Scara, VII, 5o („Străpungerea este propriu-zis dar al Domnului”). 
Sf. Vasile cel Mare, Regulile mici, 16. Evagrie, Cuvânt despre rugăciune, 1. Sf. Efrem Sirul, Cuvânt 
ascetic, ed. Assemani, t. I, p. 60. 


mai puţin; ea este o stare duhovnicească la care se ajunge prin trudă și 
nevoință. În această conlucrare dintre harul dumnezeiesc și voința 
omenească, adeseori Dumnezeu este Cel care vine în întâmpinarea omului; 
dar, așa cum învaţă Sfântul Vasile cel Mare, El face aceasta pentru a trezi 
voința omului și a-i încălzi dorința, ca „sufletul, gustând din dulceaţa unei 
astfel de dureri, să se străduiască s-o păstreze”, sau pentru a-i arăta că 
„sufletul poate, printr-o grijă mai stăruitoare, să fie întotdeauna în această 
(binecuvântată) stare”.7! Dacă însă omul n-o poate păstra la sine, aceasta este 
numai din pricina lipsei sale de grijă,72 iar faptul că nu ajunge la ea vădește 
lipsa trezviei și a ostenelii pentru dobândirea ei.75 Sfântul Varsanufie spune 
și el că „plânsul... nu-i vine (omului) decât cu osteneală, prin multă ocupare 
cu Dumnezeu și prin răbdare”.74 lar Sfinţii Calist și Ignatie Xanthopol arată 
că lacrimile sunt rodul unei lupte.75 Sfântul loan Scărarul arată că această 
virtute se dobândește și se păstrează prin stăruința în îndeletnicirea cu ea76 
și printr-o neodihnită lucrare,77 până când ea se va înrădăcina în om și va 
deveni o obișnuință.78 

Ca să câștige omul străpungerea neîncetată a inimii, trebuie mai întâi 
de toate să aibă în permanenţă conștiința păcătoșeniei sale.79 Această stare, 
despre care mărturisește Psalmistul: „Că fărădelegea mea eu o cunosc și 
păcatul meu înaintea mea este pururea” (Ps. 5o, 5), este numită adeseori de 
Părinţi „aducere-aminte de păcatele sale”. Astfel un Bătrân învaţă: „Să 
stăruim în aducerea-aminte de păcate, și vom câștiga mulțimea lacrimilor”.80 
lar Sfântul Varsanufie scrie: „Străpungerea inimii îi vine omului de la 
neîncetata amintire a păcatelor”. Aceasta nu înseamnă neapărat amintirea 
unor păcate anume, ci înțelegerea faptului că ești păcătos, așa cum arată 
Sfântul Părinte în continuare: „lar prin amintirea păcatelor înțeleg nu pe a 
fiecăruia în parte, ca nu cumva prin aducerea lui în gând să pricinuiască 
vrăjmașul altă robie. Ci să ne aducem aminte numai că suntem înfundaţi în 
datoria păcatelor”.8 Firește că pentru a câștiga lacrimile, amintirea păcatelor 


7 Regulile mici, 16. 

72 Ibidem. 

73 Ibidem. 

74 Scrisori duhovnicești, 257. 

75 Cele 100 de capete..., 25. 

76 Scara, VII, 63. 

77 Ibidem, n. Cf. 24. 

73 Ibidem, 7. 

79 Cf. Sf. Varsanufie și loan, Scrisori duhovnicești, 242. Sf. Isaac Sirul, Cuvinte despre 
nevoinţă, 85 („Cum va suferi cel plin de rănile (păcatului) să se liniștească din plâns?”). 

59 Apoftegme, BU II, 175. 

5 Scrisori, duhovnicești, 428. 


trebuie însoţită de ceea ce Părinţii numesc în chip obișnuit osândirea de 
sine. , 

Și pentru că străpungerea inimii este un dar de la Dumnezeu, iar 
Dumnezeu nu-l silește pe om să primească darurile Sale, omul trebuie să 
ceară acest dar în rugăciune, și prin rugăciune îl primește.83 

Astfel, este vădit faptul că principalul izvor al întristării inimii este 
frica de Dumnezeu.84 În „Cartea” Sfântului Petru Damaschin aflăm un capitol 
intitulat: Despre nașterea plânsului din temere,55 iar Sfântul loan Gură de Aur 
învaţă că „acolo unde este frică, acolo este belșug de lacrimi adevărate, de 
gemetele și suspinele pline de durere ale inimii”.8 Același Sfânt Părinte, 
spune în altă parte: „Lacrimile care-i vin omului din frica de Dumnezeu nu 
încetează vreodată”.87 

Întristarea după Dumnezeu este, de asemenea, zămislită de aducerea- 
aminte de moarte,88 de gândul la judecata ce va să fie,8 de îndoiala pentru 
mântuirea sufletului, de frica de osândă și de muncile iadului,%* de 
înțelegerea faptului că „cel ce nu se plânge pe sine aici dincolo se va plânge 


82 Cf. ibidem, 242. Sf. loan Gură de Aur, Despre zdrobirea inimii..., Il, 4. 

83 Cf. Sf. Isaac Sirul, Cuvinte despre nevoință, 85 („Să ne rugăm cu o cugetare neîncetată 
Domnului, ca să ne dăruiască plânsul”). Evagrie, Cuvânt despre rugăciune, 5. Sf. Efrem Sirul, 
Cuvânt ascetic, ed. Assemani, t.],p. 60. Sf. Diadoh al Foticeei, Cuvânt ascetic în 100 de capete, 
3. 

84 Cf. Sf. loan Casian, Așezămintele mănăstirești, IV, 43. Sf. Maxim Mărturisitorul, Cuvânt 
ascetic, 27 („Zise fratele: De ce, părinte, nu am străpungerea inimii?. Răspunse bătrânul: 
Fiindcă nu este frica lui Dumnezeu înaintea ochilor noștri”). Sf. Varsanufie și loan, Scrisori 
duhovnicești, 395, 397. Avva Ammona, Epistole, II, 1. Sf. Isaac Sirul, Cuvinte despre nevoință, 37 
(„Sufletul care... trăiește cu luare-aminte și în frică de Dumnezeu nu poate fi fără întristare în 
fiecare zi”). Sf. Simeon Noul Teolog, Cele 225 de capete..., III, 23. Sf. Grigorie Palama, Triade, II, 
6, 16. 

551. 4; 

36 Omilii Ia statui, XV, 1. 

87 Omilii la Filipeni, UL, 4. 

88 Cf. Sf. Varsanufie şi loan, Scrisori duhovnicești, 242. Cele 100 de capete ale lui Calist și 
Ignatie Xanthopol, 25. 

89 Cf. Sf. Varsanufie și loan, Scrisori, duhovnicești, 242, 257, 428. Sf. loan Casian, Convorbiri 
duhovnicești, IX, 29. Sf. loan Scărarul, Scara, VII, 12. Patericul, Pentru Avva Evagrie, 1. Sf. 
Simeon Noul Teolog, Cele 225 de capete..., III, 23. Patericul, Cap. IV: Pentru smerenie și 
umilință, 14. 

90 Cf. Sf. Varsanufie și loan, Scrisori duhovnicești, 257, 428. Sf. loan Scărarul, Scara, VII, 12. 
Sf. Maxim Mărturisitorul, Cuvânt ascetic, 21. Patericul, Pentru Avva Arsenie, 40. Pentru Avva 
Evagrie, 1. Sf. Grigorie de Nyssa, Despre Fericiri, Cuvântul III, 2. Sf. loan Gură de Aur, Despre 
zdrobirea inimii..., |, 10; II, 4. Sf. loan Casian, Convorbiri duhovnicești, IX, 29. Sf. Simeon Noul 
Teolog, Cele 225 de capete... III, 23. Cele 100 de capete ale lui Calist și Ignatie Xanthopol, 25. 


veșnic”.9! 

Cântarea de psalmi și lecturile duhovnicești (îndeosebi din „Vieţile 
sfinților”), făcute cu luare-aminte și reculegere, înlesnesc și ele întristarea 
cea bună a inimii.9% De asemenea ea este trezită de arătarea gândurilor și de 
convorbirile cu duhovnici îmbunătățiți.94 

Sărăcia,% însingurarea și liniștirea (acestea două din urmă sunt 
cuprinse în termenul isihia)% sunt și ele de mare folos în dobândirea 
lacrimilor și în păstrarea lor. 


În vreme ce tristețea ca patimă îl slăbește pe om, îl macină și-i 
nimicește viața lăuntrică și, după un cuvânt al Sfântului Apostol Pavel, „aduce 
moarte” (2 Cor. 7, 10), întristarea cea bună nu face niciun rău sufletului, căci, 
după cum spune Sfântul Pavel: „v-aţi întristat după Dumnezeu, ca să nu fiți 
întru nimic păgubiți...” (2 Cor. 7, 9). „Tristeţea după Dumnezeu nu-i face rău 
omului”, arată Avva Isaia Pustnicul;%7 ea nu aduce neliniște și nu-i slăbește 
puterile. Dimpotrivă, ea întețește viața duhovnicească și de aceea Dumnezeu 
a sădit-o în firea omului. „Domnul - spune Sfântul loan Gură de Aur - a 
binevoit ca omul să pătimească (firesc) din pricina întristării (...), pentru ca 
să scoată din ea mari foloase și de mult preț”.9% lar un părinte din pustie 
spune: „Plânsul ne pricinuiește tot binele”.99 

Mai întâi de toate întristarea inimii este pentru om cale sigură de 
pocăință, prin care primește iertarea păcatelor și tămăduirea de patimi. lar 
prin aceasta, ea este condiţia însăși a mântuirii sale. Astfel, un bătrân spune: 
„Silește-ţi inima să plângă și să verși lacrimi din ochii tăi. Așa fă, și te vei 
mântui”; și încă: „De vrei să te mântuiești, lăcrimează și plângi, și Dumnezeu 
te va mântui și te vei mântui”.!%0 lar Avva Pimen spune răspicat: „Plânsul este 
calea pe care ne-au dat-o nouă Scriptura și părinţii noștri, zicând: Plângeţi, 


91 Patericul, Pentru Avva Arsenic, 41. 

92 Apoftegme, N 553. 

9% Cf. Sf. Varsanurfie și loan, Scrisori duhovnicești, 428. Sf. Diadoh al Foticeei, Cuvânt ascetic 
în 100 de capete, 73. Sf. loan Casian, Convorbiri duhovnicești, LX, 26. 

94 Cf. Sf. loan Casian, Convorbiri duhovnicești, IX, 26. Apoftegme, PE II, 32. Sunt numeroase 
apoftegme de acest fel, care spun despre cel ce vine să-și descopere gândurile înaintea unui 
bătrân sau să primească un cuvânt de la el că se întoarce cu mult folos, „smerindu-se și 
umilindu-se în inima lui”. 

95 Cf. Apoftegme, N 588; N 592/1o; N 592/63. 

96 Cf. Sf. loan Scărarul, Scara, VII, 61. Avva Ammona, Învățături duhovnicești, IV, 60. 

97 Asceticon, XVI, 42. 

98 Către Stagiune Ascetul, III, 13. 

99 Apoftegme, QRT 33. 

190 Patericul, Cap. III: Pentru grijă și plângere, 2 și 8. Cf. ş. 


că altă cale nu este decât aceasta!”.!* Tot așa spune și Sfântul Simeon Noul 
Teolog: „De înlături lacrimile, înlături împreună cu ele și curățarea; iar fără 
curățare nu este nimeni care să se mântuiască”,!*2 urmând învățătura 
Apostolului Pavel, care spune: „v-aţi întristat spre pocăință (...) Căci 
întristarea cea după Dumnezeu aduce pocăință, spre mântuire” (2 Cor. 7, 9- 
10). De aceea, Sfântul Simeon Noul Teolog nu se ferește să spună: „Înainte de 
plâns și de lacrimi... încă nu este în noi pocăință”,'% iar Avva Pimen socotește 
plânsul singurul mijloc prin care poate omul să se izbăvească de păcate.!94 
Sfântul loan Gură de Aur nu ostenește vorbind despre puterea curăţitoare a 
lacrimilor: „Ai păcătuit? Plânge-ţi păcatul și-l vei șterge cu totul”, căci 
„lacrimile topesc păcatul”.1% „Întristarea din pricina păcatului îl curăță pe om 
de păcat”.1% „Dacă se întristează cineva după ce a păcătuit, păcatul se șterge, 
și greșeala se îndreaptă”.!*7 Sfântul Părinte arată că aceasta este menirea 
întristării și de aceea a sădit-o Dumnezeu în om: „ea are puterea să 
nimicească păcatul, ștergându-l cu totul, și pentru aceasta i-a dat-o 
Dumnezeu omului, iar nu pentru altceva”.!% Numind-o leac, arată că ea este 
doctoria cea mai potrivită pentru vindecarea păcatului: „Anume leacuri se 
dau pentru anume boli, pe care le pot vindeca, și ele nu sunt de niciun folos 
pentru cele pe care cu nimic nu le pot ușura (...). Tot așa este și cu tristeţea, 
ea este un leac care nu ne folosește când e vorba de necazurile vieții; singura 
boală de care ne poate vindeca este păcatul. Este limpede că aceasta este 
singura ei menire, să ne scape de el'.!99 Evagrie, într-o aceeași perspectivă 
terapeutică, numește lacrimile pe care le varsă omul din pricina păcatelor 
„antidotul (înlăturarea) patimilor”. „Nimic... nu omoară patimile din noi... 
ca plânsul și durerea inimii”, spune în același sens Sfântul Isaac Sirul." lar 
Avva Ammona învaţă, în general: „Plânsul alungă toată greșeala, fără nicio 
tulburare”."2 Tot așa spune și Sfântul loan Scărarul: „Lacrima topește toată 


101 Patericul, Pentru Avva Pimen, n9. 

192 Cateheze, 29. 

193 Cele 225 de capete..., III, 23. 

104 Cf. Patericul, Pentru Avva Pimen, 119 („Cel ce voiește să se izbăvească de păcate prin 
plâns se izbăvește”). 

195 Omilii despre pocăință, II, 3. 

106 Omilii la statui, XVIII, 3. Cf. VII, 1. 

197 Ibidem, V, 4. 

108 jbidem. 

199 Jbidem. 

19 Cuvânt despre rugăciune, 7. 

1" Cuvinte despre nevoință, 2. 

“2 Învăţături duhovnicești, IV, 14. 


întinăciunea văzută și gândită”."3 De aceea, putem spune odată cu Sfântul 
Isaac Sirul că „de la plâns se trece la curăţia sufletului”."4 

Lacrimile au o asemenea putere de curățare și de tămăduire, încât 
Părinţii nu se feresc să le privească ca un al doilea botez, prin care se spală 
păcatele făcute după cel dintâi și se dobândește harul dumnezeiesc."5 Cu 
privire la aceasta, Sfântul Simeon Noul Teolog scrie că „fără lacrimi nu s-a 
auzit din veac să se fi curățat de întinăciunea păcatului vreun suflet care a 
păcătuit după Botez”."6 De aceea Sfântul loan Scărarul spune: „Deși cuvântul 
e îndrăzneț, izvorul lacrimilor după botez e mai mare decât botezul. 
Deoarece acela ne curăță de păcatele noastre de mai înainte. lar acesta, de 
cele de după aceea. Și primindu-l pe acela toți fiind copii, ne-am întinat după 
aceea; prin acesta însă l-am curăţat și pe acela”."7 

Astfel, lacrimile îl ajută pe om să ajungă la nepătimire."8 Cu privire la 
aceasta, Sfântul Isaac Sirul scrie: „Nu poate plânge cineva neîncetat până e 
tulburat de patimi. Acest dar al lacrimilor și al plânsului e al celor 
nepătimitori. Și dacă pe cel ce plânge și se jelește pentru un timp lacrimile 
pot nu numai să-l conducă la nepătimire, ci și să șteargă cu desăvârșire 
patimile din mintea lui și s-o izbăvească pe aceasta de amintirea lor, ce să 
zicem despre cei ce au noaptea și ziua lucrarea aceasta întru cunoștință?”.19 


lar pacea cugetelor și desăvârșita pace a sufletului,120 


pe care le cunoaște 
omul ajuns la nepătimire, pot fi și ele privite ca roade ale plânsului.!2 Iar 
curăția inimii și a minţii, ca și această pace a gândurilor, dobândite prin 
întristare, străpungerea inimii și plâns, îi deschid omului poarta spre 
contemplaţia tainelor dumnezeiești și a adevăratei cunoașteri a lui 


13 Scara, VII, 33. Cf. ibidem, 35 („În lacrimile curate este... curățare... și spălare de păcate”); 
XXVI, 49 („Cei ce s-au întunecat din vin s-au spălat de multe ori cu apă. Cei din patimi s-au 
spălat cu lacrimi”). 

4 Cuvinte despre nevoință, 85. 

5 Cf. Sf. Grigorie de Nazianz, Cuvântări, XXXIX, 17; XL, 8-9. Sf. Isaac Sirul, Cuvinte despre 
nevoinţă, 72. Sf. loan Damaschin, Dogmatica, IV, 9. Sf. Teodor Studitul, Catehezele mari, 27. 
Sf. Simeon Noul Teolog, Cele 225 de capete..., III, 45 („Căci, după ce ne-am botezat, abătându- 
ne spre fapte rele și de rușine, lepădăm cu totul și sfințirea însăși. Dar prin pocăință... şi lacrimi 
primim pe măsura lor mai întâi iertarea păcatelor săvârșite și, prin aceasta, sfinţirea și harul 
de sus”); Cateheze, XXXII. Sf. Nichita Stithatul, Viaţa Sfântului Simeon Noul Teolog, 9o. 

116 Cateheze, XXIX, 191-192. 

17 Scara, VII, 8. 

"8 Cf. Sf. loan Scărarul, Scara, VII, 35. Cf. si. 

19 Cuvinte despre nevoință, 85. 

120 Cf. Evagrie, Tratatul practic, 57. 

21 Cf. Sf. Isaac Sirul, Cuvinte despre nevoință, 9 („Din lacrimile neîncetate, sufletul 
primește pacea gândurilor”); 15 („Ochii (celui ce se liniștește) ajung ca un izvor de apă..., după 
acestea intră în pacea gândurilor”). 


Dumnezeu,” potrivit făgăduinţei lui Hristos: „Fericiţi făcătorii de pace, că 
aceia fiii lui Dumnezeu se vor chema” (Mt. 5, 9); „Fericiţi cei curaţi cu inima, 
că aceia vor vedea pe Dumnezeu” (Mt. 5, 8). De aceea, vorbind despre 
întristarea inimii și lacrimi, Sfântul Isaac Sirul spune: „Toţi sfinţii doresc 
întristarea aceasta."1%3 


Curăţirea de păcate și patimi nu este singurul folos al omului de pe 
urma întristării celei după Dumnezeu. Prin ea i se sporește frica de 
Dumnezeu și iubirea Lui și-l face plin de râvnă în viața duhovnicească, așa 
cum spune Sfântul Apostol: „Că iată, însăși aceasta, că v-aţi întristat după 
Dumnezeu, câtă sârguinţă v-a adus... și teamă, și dorinţă, și râvnă... (2 Cor. 
7, n). „Nimic... nu ne trezește și nu ne înviorează spre cele duhovnicești ca 
plânsul și durerea inimii”, spune, urmând cuvintelor Apostolului, Sfântul 
Isaac Sirul.'*+ Cu alte cuvinte, această virtute scoate sufletul din nesimţirea și 
uscăciunea aduse de păcat, îmblânzindu-i sălbăticia și înmuind învârtoșarea 
lui.5 Ea îl ajută să fie pururea treaz.26 Ea este soață bună pentru 
rugăciune,7 o înaripează'%8 și o face roditoare. Astfel, Evagrie îndeamnă: 
„Când începi să te rogi, silește sufletul să se îndurereze și să verse lacrimi, ca 
să aducă rugăciunea ta roade”;29 și încă: „Folosește-te de lacrimi pentru a 
dobândi împlinirea oricărei cereri. Căci foarte mult se bucură Stăpânul când 
te rogi cu lacrimi”.'3% Sfântul Isaac Sirul socotește că în lacrimi stă 
deplinătatea rugăciunii'3 și că ele sunt semnul împlinirii ei.'% Străpungerea 
inimii este unită în chip profund cu smerenia și iscată de ea; totodată, ea 
însăși este izvor al smereniei'% și, așa cum spune Sfântul Simeon Noul 


Teolog, este cu neputinţă să ajungi la smerenie fără plâns și lacrimi.'3+ De 


122 Cf. ibidem, 85. 

123 Jbidem. 

124 Jbidem, 2. 

125 Cf. Evagrie, Cuvânt despre rugăciune, 5. Sf. Simeon Noul Teolog, Cele 225 de capete..., 
III 23. 

126 Sf. loan Scărarul, Scara, VII, 2 („Plânsul este un ac de aur al sufletului... înfipt de 
tristețea cuvioasă în lucrarea de cercetare a inimii”). 

127 A se vedea, de pildă, Evagrie, Cuvânt despre rugăciune, 6; Despre feluritele gânduri ale 
răutății, ed. Muyldermans, 35. 

128 A se vedea, de pildă, Sf. loan Scărarul, Scara, XXVIII, 13. 

129 Evagrie, Parenetic, ed. Frankenberg, p. 60. 

130 Cuvânt despre rugăciune, 6. 

131 Cuvinte despre nevoință, 34 („În harul lacrimilor stă plinătatea rugăciunii”). 

132 [bidem, 33 („Lacrimile din rugăciunea ta sunt un semn al milei lui Dumnezeu... și că ea 
a fost primită”). 

133 Cf. ibidem, 37. Sf. loan Scărarul, Scara, VII, 10 („Din întristare se naște smerenia”). 

134 Cele 225 de capete..., III 23. 


fapt, ea este calea care duce la toate virtuțile și prin ea ele sporesc și se 
întăresc.'55 Avva Moise învaţă că „prin lacrimi se câștigă faptele cele bune și 
iertarea păcatelor”.'3€ Sfântul Antonie cel Mare spune: „Cel care voiește să 
sporească în virtute să înmulțească plângerea și lacrimile”.'37 lar Avva Pimen 
zice că nu este o altă cale pentru a ajunge la faptele cele bune;38 tot așa spune 
și Sfântul Isaac Sirul: „Sufletul care și-a luat asupră-și grija pentru virtute... 
nu poate fi fără întristare în fiecare zi. Pentru că virtuțile au împletite în ele 
întristările. Cel ce iese din întristare se desparte fără îndoială și de virtute”.139 

Un rod al tristeţii celei după Dumnezeu este mângâierea plină de 
dulceaţă a sufletului prin care, în chip minunat, se înlătură din plâns 
îndurerarea, fiind un semn vădit al ajutorului dumnezeiesc și al prezenței în 
suflet a harului. Astfel, Sfântul loan Gură de Aur spune că: „Mare e rodul 
suspinelor și minunată și plină de mângâiere și deplin încredințată e dulceața 
lui. (...). Lacrimile necontenite aduc mângâierea sufletului”.:4* Sfântul loan 
Scărarul scrie și el: „Adâncul plânsului mângâiere a văzut. (...) Mângâierea 
este răcorirea sufletului îndurerat, care în același timp plânge și surâde în 
sine asemenea pruncului. Sprijinirea (dumnezeiască) este înnoirea sufletului 
care a căzut în întristare, prefăcând în chip minunat lacrima dureroasă în 
lacrimi fără durere”.4! Spusele lui se potrivesc întru totul cu învățătura lui 
Hristos: „Fericiţi cei ce plâng, că aceia se vor mângâia” (Mt. 5, 5), Cel care 
spusese încă de mai înainte, prin prorocul Isaia: „Domnul M-a uns... M-a 
trimis să vindec pe cei cu inima zdrobită... Să mângâi pe cei întristați; celor 
ce jelesc Sionul, să le pun pe cap... untdelemn de bucurie în locul hainelor de 
tânguire” (Is. 61,1-3). 

Într-adevăr, pe cel întristat după virtute Dumnezeu nu numai că-l 
mângâie, dar îi dăruiește și bucuria duhovnicească, care este roadă 
îndurerării, plânsului și zdrobirii inimii! după cum Însuși Domnul spune: 
„Adevărat, adevărat zic vouă că voi veți plânge și vă veţi tângui..., dar 
întristarea voastră se va preface în bucurie” (In 16, 20). De aceea Sfinţii Părinţi 
numesc tristețea cea după Dumnezeu, în chip greu de înţeles pentru omul 
trupesc, „fericita tristețe bucuroasă”.'B Avva Isaia spune simplu și limpede: 


135 Cf. Pateric, Pentru Avva Pimen, 19 („Cel ce voiește să agonisească fapte bune prin plâns 
le agonisește”). 

136 Apoftegme, II, 22. 
137 Viaţa Sfinţilor Părinţi, VII, 38, PL 73, 1055C. 
138 Patericul, Pentru Avva Pimen, n9. 
139 Cuvinte despre nevoință, 37. 
140 Omilii la mucenici, 3. 
141 Scara, VII, 53. 
142 Cf. Avva Ammona, Epistole, II, 1. 


143 Sf. loan Scărarul, Scara, VII, n. Sf. loan Casian, Așezămintele mănăstirești, IX, n 


„Întristarea după Dumnezeu este bucurie”.:4 Sfântul loan Scărarul, care își 
intitulează treapta a șaptea a Scării sale: Despre plânsul de-bucurie-făcător, 
subliniază tocmai acest lucru mai presus de înțelegere: „Eu mă minunez când 
caut la calitatea străpungerii inimii. Cum, numindu-se plâns și întristare, are 
înăuntru împletite cu sine, ca mierea cu ceara, bucuria și veselia?'.145 Și 
ajunge să vadă că, în chip minunat, „cel care a îmbrăcat plânsul fericit și plin 
de har ca pe o haină de nuntă a cunoscut râsul duhovnicesc al sufletului”.146 
În același sens, Sfântul loan Casian spune și el: „Nu este ușor de înțeles cum 
sau în ce chip ies aceste sentimente din încăperile tainice ale sufletului. 
Adesea, o bucurie de nespus, sau o înălțare duhovnicească, dă la iveală rodul 
simțămintelor (străpungerii) inimii, care se manifestă prin strigăte de mare 
bucurie, tresăltarea de mulțumire a inimii pătrunzând și în chilia fratelui”.147 
Sfântul loan Gură de Aur arată și el că „întristarea din pricina păcatului aduce 
sufletului mare bucurie”;48 „întristarea după Dumnezeu naște desfătare și 
voioșie, după cum bine cunosc cei care se roagă cu îndurerarea sufletului și 
varsă lacrimi de pocăință. Cine ar putea spune mulțimea bucuriei care se 
revarsă asupra lor!"49 Iar în altă parte spune că Hristos „îi numește fericiți pe 
cei ce plâng, dar nu pe cei care varsă lacrimi din pricini omenești (...), ci pe 
cei care plâng așa cum se cuvine creștinilor, cu inima zdrobită”, și arată că 
bucuria la care ne îndeamnă Apostolul Pavel, spunând: „Bucuraţi-vă pururea 
întru Domnul. Și iarăși zic: Bucuraţi-vă” (Filip. 4, 4), „departe de a se 
împotrivi plânsului, dimpotrivă, din ea se iscă izvorul lor curat și îmbelșugat. 
Cel care-și plânge adevărata nenorocire (cea din pricina păcatelor) și o dă pe 
faţă, acela aduce sufletului său bucurie și fericire”.159 

Acest lucru minunat, că întristarea aduce bucurie și că în sufletul 
omului aceste două stări pot sta alături în același timp, poate fi explicat 
duhovnicește în mai multe feluri. 

Să arătăm, mai întâi, că omul nu se întristează și nu se bucură pentru 
una și aceeași pricină. „Da, este cu putință, omule - spune Sfântul loan Gură 
de Aur —, și să fii mâhnit din pricina păcatelor, și să te bucuri pentru 
Hristos”.151 

Apoi, se cuvine să spunem că, întristându-se în chip duhovnicesc, 

(„tristeţe voioasă”); Convorbiri duhovnicești, V, 23. 
144 Asceticon, XVI, 42. 
145 Scara, VII, 50. 
146 Ibidem, 41. 
147 Convorbiri duhovnicești, IX, 27. Cf. 28. 
148 Omilii la statui, XVIII, 3. 
149 Ibidem. Cf. Omilii la mucenici, 3. 


150 Omilii la Filipeni, XIV, 1. Cf. Sf. Maxim Mărturisitorul, Răspunsuri către Talasie, 58. 


151 Loc. cit. 


omul împlinește voia lui Dumnezeu, ceea ce i se face pricină de mare 
bucurie.!% 

O altă explicaţie este faptul că, spre deosebire de tristețea păcătoasă, 
care naște deznădejde, întristarea după Dumnezeu este însoţită de nădejde. 
Mâhnindu-se pentru păcatele și bolile sale sufletești, omul totodată 
nădăjduiește să primească de la Dumnezeu iertarea și tămăduirea lor, iar 
aceasta este izvor de bucurie pentru el, cum spune Sfântul Nil: „Plângerea 
păcatelor are în ea întristare plină de dulceaţă și amărăciune ca a mierii, căci 
e dreasă cu nădejde bună și peste măsură de mare. Și pentru acesta, ea 
hrănește trupul și face să strălucească bucuria în adâncul sufletului”.'5 
Sfântul Grigorie de Nyssa scrie și el, în același sens: „Cum să nu socotim fericit 
acel plâns care se naște pentru greșeli și păcate? (...) Cu adevărat, acest fel de 
pătimire a sufletului nu este fără fericire, când sufletul, ajuns la simţirea 
răului, își deplânge viața în păcat. Să luăm o pildă: în bolile trupești, când 
vreo parte a trupului a înțepenit din pricina vreunei boli, lipsa de durere a ei 
e un semn că (partea bolnavă) stă să moară; dar dacă prin vreun meșteșug 
doftoricesc i se redă iarăși simţirea, atât bolnavul, cât și cei se îngrijesc de 
tămăduirea lui se bucură, socotind venirea mădularelor la simţirea dureroasă 
a înțepăturilor ca un semn de întoarcere la viață”.154 

Se cuvine de asemenea să spunem că, cu cât se mâhnește omul mai 
mult pentru păcatele sale și se smerește înaintea lui Dumnezeu, cu atât mai 
mult se deschide harului dumnezeiesc, împărtășit de Sfântul Duh, 
Mângâietorul (cf. 2 Tes. 2, 16), izvor al oricărei bucurii adevărate (cf. Gal. ș, 
22). 

Această bucurie de nespus nu are nimic comun cu bucuria pricinuită 
de lucrurile lumii și nu poate sta în niciun chip alături de ea. Sălășluirea ei în 
suflet îndepărtează plăcerea născută de patimi, pentru că ea este, așa cum 
spun Părinţii, „bucurie adevărată și deplină”,'55 bucurie dumnezeiască, 
bucurie în Domnul (Ps. 3, 13; Filip. 4, 4), rod al harului'5€ prin care i se dă 
omului fericirea cuvenită naturii sale, semn de sănătate a ființei lui. Ea este 
semn de sănătate a fiinţei lui revenită la starea ei firească și vădește că omul 
a devenit sălaș al lui Dumnezeu, loc în care lucrează energiile Lui 
îndumnezeitoare. 

Să reamintim că tristețea și lacrimile nu-l părăsesc pe omul ajuns la 
desăvârșire. Dimpotrivă, așa cum am arătat mai sus, harisma lacrimilor este 
semn al acestei desăvârșiri. Astfel, Sfântul Isaac Sirul spune: „Toţi sfinții au 


152 Cf. Avva Isaia Pustnicul, Asceticon, XVI, 42. 

153 Scrisori, |, 220, PG 79, 164. Cf. Sf. loan Gură de Aur, Omilii la statui, XVIII, 3. 
154 Despre „Fericiri”, III, 2. Cf. Avva Isaia Pustnicul, Asceticon, XVI, 22. 

155 Cf. Sf. loan Casian, Convorbiri duhovnicești, V, 23. 

156 “Termenii greci xapa și xapic au aceeași rădăcină. 


plecat plângând din viața aceasta. (...) Fericiţi cei curaţi cu inima, că nu este 
timp în care să nu se bucure de desfătarea aceasta a lacrimilor și în ea pururea 
vor vedea pe Domnul. Și încă fiind lacrimi în ochii lor, se învrednicesc de 
vederea descoperirilor Lui în înălțimea rugăciunii lor”.157 

Aceasta se datorează faptului că, așa cum spune în altă parte Sfântul 
Isaac Sirul, „chiar și desăvârșirea celor desăvârșiți este nedesăvârșită”.158 Și 
numai după înviere Dumnezeu îi va da omului deplinătatea desăvârșirii, și 
numai atunci va înceta toată durerea, întristarea și suspinarea (cf. Is. 35, 10; 
Apoc. 7, 17; 21, 4), căci numai atunci păcatul, pricina întristării și lacrimilor, 
va fi cu totul nimicit.159 

Sfinților care cunosc bucuria ce vine din plâns li se dă și o altă bucurie, 
care nu este legată de întristare, ci este arvună și pregustare a fericirii din 
veacul ce va să fie.1% Tot așa, celor care au darul lacrimilor izvorâte din 
străpungerea inimii, prin care au ajuns la curăţia inimii și a minții, li se dau 
și alt fel de lacrimi, iscate de această bucurie curată și din contemplarea 
tainelor dumnezeiești.5! Dar această preafericită bucurie și aceste sfinte 
lacrimi nu le sunt date întotdeauna și ele nu iau cu totul locul celor dintâi. 

De aceea, pentru toți oamenii, lacrimile și străpungerea inimii rămân 
esenţiale în această viaţă; Sfântul Isaac vorbește îndelung despre acest 
lucru,'62 iar Sfântul loan Scărarul scrie: „Nu vom fi învinuiți, o, prieteni, la 
ieșirea sufletului că nu am săvârșit minuni, nici că n-am teologhisit, nici că 
n-am fost văzători, dar vom da negreșit socoteală lui Dumnezeu că n-am 


plâns”.63 


Am vorbit în cele de mai sus mai ales despre întristarea omului pentru 
păcatele sale. Aceasta nu trebuie să ne facă să uităm că el trebuie să se 
mâhnească și pentru greșelile aproapelui său. 

Această formă de manifestare a tristeții este deosebit de importantă. 
Sfântul Clement Romanul arată că ţine de purtarea firească a creștinului să 


157 Cuvinte despre nevoință, 85. 
158 Ibidem, 55. 

159 Cf Sf. loan Scărarul, Scara, VII, 5o („Omoară păcatul, și lacrima îndurerată a ochilor 
trupești va fi de prisos... nu va fi lacrima după înviere, când va fi încetat păcatul”). Sf. Nichita 
Stithatul, Viaţa Sfântului Simeon Noul Teolog, 69-70. 

160 Cu privire la aceste două soiuri de bucurii, a se vedea, de pildă, Sf. Diadoh al Foticeei, 
Cuvânt ascetic în 100 de capete, 60. 

161 Cf Sf. loan Casian, Convorbiri duhovnicești, IX, 29 („Uneori plânsul apare din 
contemplarea bunurilor veșnice și din dorul de acea lumină viitoare, pentru care izbucnesc 
izvoare bogate de lacrimi din nestăpânirea bucuriei și din mare entuziasm”). 

162 Cuvinte despre nevoință, 85. 

18 Scara, VII, 73. 


se întristeze pentru păcatele aproapelui și să ia asupra sa slăbiciunile lui.164 
lar Sfântul Teodor Studitul spune că, pentru a ne numi cu adevărat ucenici ai 
lui Hristos, Care s-a arătat milostiv față de toți oamenii, „nu se cuvine să ne 
îngrijim numai de noi înșine, ci să ne întristăm și să ne rugăm pentru întreaga 
lume”.165 

Întristarea pentru semeni izvorăște din mâhnirea pentru propriile 
păcate. Inima străpunsă de durere îl împinge pe om să verse lacrimi pentru 
greșelile fratelui ca și pentru ale sale,'66 cu atât mai mult cu cât, curățându- 
se prin ele, vede limpede în el însuși mărimea ticăloșiei și suferinței omenirii 
căzute și înstrăinate de Dumnezeu.!57 Nevoitorul, plângându-se pe sine, 
plânge întreaga omenire, simțindu-se vinovat pentru toate și față de toţi; 
mânat de milă, se pune pe sine în locul fiecărui păcătos, socotind ca ale sale 
toate păcatele lumii și luându-le asupra sa. 

Foloasele duhovnicești pe care această întristare plină de milostivire 
față de semen i le aduce omului sunt asemănătoare celor care-i vin de la 
Dumnezeu prin străpungerea inimii. „Adevăratul creștin se mâhnește pentru 
căderea fratelui, iar prin această întristare câștigă bunăvoința și prietenia 
Domnului”, spune Sfântul loan Gură de Aur.16 

De asemenea, prin ea primește iertarea păcatelor și tămăduirea de 
patimi. De aceea Sfântul Vasile cel Mare învaţă: „Se cuvine să plângem 
împreună cu cei ce plâng; când vezi pe fratele tău suspinând pentru păcatele 
sale, plângi și tu cu el. Așa te vei vindeca pe tine însuţi, luând aminte la 
greșelile altuia; căci cel care varsă lacrimi pentru păcatele celuilalt și se 
întristează pentru fratele său se tămăduiește pe sine”.169 
De asemenea, ea stimulează viața duhovnicească și înlesnește 


dobândirea virtuților.!79 


Și tot prin ea omul primește de la Dumnezeu 
mângâierea și bucuria duhovnicească.'7 

Dacă nu aflăm la Părinţi un acord în ceea ce privește roadele ei, 
aceasta se întâmplă pentru că ele sunt aceleași cu cele produse de iubire, 
întristarea pentru greșelile aproapelui izvorând din milostivire,'72 care este o 


formă a iubirii, să ni se îngăduie, de aceea, ca pentru cele ce-ar mai fi de spus 


164 Epistola către Corinteni, II, 6 („Plângeaţi pentru păcatele semenilor voștri și socoteaţi 
ca ale voastre slăbiciunile lor”). 

165 Catehezele mici, ed. Auvray, p. 25. 

166 cfsf. loan Scărarul, Scara, IV, 40. 

167 Cf. Sf. Teodor Studitul, Catehezele mici, ed. Auvray, p. 25. 

168 Omilii la statui, XVIII, 2. 

169 Omilie la mucenița ulita, 9. 

170 Cf. Sf. loan Gură de Aur, Omilii la statui, XVIII, 3. 

"7! Ibidem. 

172 Cf. Cartea Sf. Petru Damaschin. Sf. loan Gură de Aur, Omilii la Filipeni, III, 4. 


aici, să-l trimitem pe cititor la capitolul referitor la această virtute. 


5 
Tămăduirea akediei 


Atunci când am descris patima akediei, am văzut că ea are 
particularitatea de a cuprinde toate puterile sufletului și de a stârni aproape 
toate patimile și că, prin urmare, ea înseamnă moartea tuturor virtuților. De 
aceea, spre deosebire de celelalte patimi, akedia nu poate fi tămăduită printr- 
o virtute care să i se împotrivească direct și care să-i ia locul în sufletul 
omului. „Fiecare dintre celelalte patimi e nimicită de o virtute. Dar trândăvia 
sufletească (akedia) este moartea atotcuprinzătoare a călugărului”, spune 
Sfântul loan Scărarul.! Această particularitate face ca tămăduirea acestei 
patimi să se facă pe mai multe căi, după cum arată Sfântul loan Casian: 
„Atletul lui Hristos, care trebuie să se întreacă după lege în lupta pentru 
desăvârșire... se cuvine să se războiască pe toate fronturile cu acest ticălos 
duh al neliniștii”.? 


Pentru vindecarea ei, mai întâi trebuie ca boala să fie scoasă la lumină 
și să fie cunoscută ca atare, pentru că această patimă nu are o pricină anume 
și de aceea adesea ea rămâne neștiută sau de neînțeles, cu atât mai mult cu 
cât unul dintre efectele ei este orbirea minții și întunecarea în întregime a 
sufletului. De aceea, Sfântul loan Casian mai spune că cel care vrea să i se 
împotrivească trebuie „să se grăbească a alunga din ascunzișurile sufletului 
această boală”.3 lar Avva Pimen arată și el că „de o va cunoaște omul că 
aceasta este, se odihnește”.+ 


Pentru că akedia obișnuiește să-l împingă, îndeosebi pe anahoret, să- 
și părăsească chilia, să umble dintr-un loc în altul, să caute întâlnirea cu 
ceilalți, pentru nevoi care i se par cu totul îndreptățite, în primul rând omul 
trebuie să înțeleagă că ele nu sunt decât pretexte vane pe care i le dictează 
însăși patima sa. Atunci când akedia se manifestă sub această formă, Sfinţii 
Păruiţi, cu toții, recomandă ca mai întâi omul să se împotrivească pornirii de 
a-și părăsi locul, oricât de binecuvântată i s-ar părea pricina pentru care vrea 
să iasă. „Să nu-ți lași chilia la ceasul încercărilor - scrie Evagrie -, 
plăsmuindu-ţi pricini bine întemeiate. Ci stai înăuntru, rabdă și întâmpină-i 
vitejește pe toţi cei care dau năvală peste tine, și mai cu seamă pe demonul 


1 Scara, XIII, 6. 

2 Așezămintele mănăstirești, X, 5. 

3 Ibidem. 

4 Patericul, Pentru Avva Pimen, 149. 


akediei (...)”5 „Când se ridică asupra ta duhul akediei, nu-ţi părăsi chilia și nu 
te feri de lupta cu el”, scrie el în altă parte.€ Tot așa spune și Sfântul loan 
Casian, că omul trebuie să lupte în așa fel încât să nu se lase „alungat dintre 
zidurile mănăstirii și să dispară ca un dezertor sub cine știe ce pretext, chiar 
de evlavie”.7 

Atunci când akedia se manifestă sub forma dorinţei de a dormi, se 
cuvine de asemenea să i ne împotrivim, străduindu-ne să ieșim din toropeală 
și să nu ne lăsăm doborâţi de somn. În toate situaţiile, după cum arată 
Sfântul loan Casian, „experiența a dovedit că de asaltul neliniștii nu trebuie 
să scapi ferindu-te, ci trebuie s-o birui înfruntând-o”.9 

A nu i te împotrivi este, oricum, o soluţie greșită, care nu face decât 
să sporească boala. „Asaltat de vrăjmaș cu asemenea vicleșuguri, cât timp este 
sleit de duhul neliniștii (...) își află scăparea sau în somn, sau este dat afară 
din chilie, ca să-și caute în vizitarea unui frate o alinare a suferinței. Dar 
leacul folosit deocamdată îl va îmbolnăvi și mai rău curând după aceea, căci 
vrăjmașul îl va ataca și mai des și mai înverșunat pe cel pe care-l știe că, 
pornită lupta corp la corp, va întoarce spatele și-l vede bine că-și speră 
scăparea în fugă, nu în lupta până la victorie”, arată Sfântul loan Casian," 
care spune în altă parte despre cei pe care-i atacă akedia: „dacă-și îngăduie 
libertatea de a ieși mai des din chilie, slăbindu-și regulile schimniciei, vor 
ridica împotriva lor o furtună de neliniști mai rele decât cele pe care voiau să 
le lecuiască. Așa este cu bolnavii de friguri, care cred că-și potolesc febra 
lăuntrică bând apă rece, deși se știe că în felul acesta acel foc mai mult s- 
aprinde în loc să se stingă și, după o ușoară mângâiere, urmează atacul și mai 
puternic al bolii”." 

Pentru că pricina acestei boli se află înlăuntrul omului, iar nu în starea 
de singurătate, atunci când se caută leacul pentru tămăduirea ei trebuie să se 
aplece omul asupra sa, și să nu-l caute în afară, în întâlnirile cu ceilalți. Cel 
mai adesea, credința că poate primi ajutor de la ceilalți pentru suferința lui 
este cu totul deșartă. Sfântul Isaac Sirul scrie cu privire la aceasta: 
„Însănătoșirea și leacul (akediei) izvorăsc din liniște (isihia!2). Aceasta este 


5 Tratatul practic, 28. 

6 Către călugări., 55, ed. Gressmann, p. 157. 

7 Așezămintele mănăstirești, X. 5. Cf. Sf. Isaac Sirul, Cuvinte despre nevoință, 57 („Eu te 
îndemn, frate, și te sfătuiesc... din sălașul tău să nu ieși”). Sf. Nil Sorski, Cuvinte duhovnicești, 
12 („Se cuvine a răbda cu bărbăţie înăuntrul ușilor, cu tăcere”). 

8 Cf Sf. loan Casian, loc. cit., X, 3, 5. 

9 Ibidem, X, 25. 

10 jbidem, 3. 

" Convorbiri duhovnicești, XXIV, 5. 

"2 Amintim ca acest cuvânt, nouxia, înseamnă în același timp tăcere, liniște (interioară și 


mângâierea celui ispitit de ea. Dar din întâlniri nu primește niciodată lumina 
mângâierii și convorbirile cu oamenii nu-l tămăduiesc, ci-l odihnesc pentru 
o vreme, dar după aceea se ridică împotriva lui cu și mai multă tărie. (...) 
Fericit este cel ce rabdă acestea, rămânând în sălașul său”.%3 

Firește, Părinţii admit că în anumite cazuri „este neapărat nevoie de 
un om luminat, cercat în acestea, ca să se primească de la el luminare și 
întărire”.4 Dar aceasta rămâne o situație de excepţie.i5 Sfântul Nil Sorski 
spune și el că uneori este nevoie de „omul mai cu păzire întru viețuire și mai 
folositor în vorbire, precum zice marele Vasile.!€ Că zice: de multe ori 
trândăvirea fiind în suflet, ducerea către unii la vreme potrivită și fără de 
vinovăţie, grăirea într-o măsură oarecare poate s-o strice pe această patimă a 
trândăvirii. Și nevoitorul, întărindu-se puţintel, mai cu dragoste se apropie 
de luptă. lar a răbda întru liniște (isihia) mai de folos este, zic Părinţii, 
cunoscând acesta din cercare”.!7 Cel mai mare folos îi vine omului din lupta 
de unul singur cu patima și din împotrivirea cu bărbăţie,'8 pentru că numai 
așa sufletul este încercat și întărit. De aceea Evagrie scrie: „Când se ridică 
asupra ta duhul akediei, nu-ți părăsi chilia și nu te feri de lupta cu el, la 
vremea potrivită, care-ţi este de mare folos, căci, după cum se curăţă argintul 
și se albește, tot așa sufletul tău se va lumina și se va face strălucitor”; și 
încă: „Să nu-ți lași chilia la ceasul încercărilor (...), ci întâmpină-i vitejește pe 
toți cei care dau năvală peste tine, și mai cu seamă pe demonul akediei. 
Acesta, fiind cel mai apăsător dintre toţi, face sufletul foarte încercat”.?* lar 
Sfântul Isaac Sirul spune: „Fericit este cel ce rabdă acestea, rămânând în 
sălașul său. Căci va ajunge după aceasta în locaș și în putere mare, cum zic 
Părinţii” * 

Se cuvine să știm că împotrivirea față de patimă nu-și dă îndată rodul 
ei. La biruinţă se ajunge în urma unei lupte îndelungi și neîncetate.* Firește 
că tămăduirea ei cere înainte de toate multă răbdare și stăruință, virtutea 
răbdării vădindu-se astfel unul dintre leacurile cele mai potrivite pentru ea.%3 


exterioară) și singurătate. 
13 Cuvinte despre nevoință, 57. 
14 Ibidem. Cf. Sf. Vasile cel Mare, Constituţiile ascetice, VII, 2. 
15 Cf. Sf. Isaac Sirul, loc. cit. 
16 Constituţiile ascetice, VII, 2. 
17 Cuvinte duhovnicești, 12. 
18 Cf. Sf. Isaac Sirul, Cuvinte despre nevoință, 57. 
19 Către monahi, 55, ed. Gressmann, p. 157. 
29 Tratatul practic, 28. 
21 Cuvinte despre nevoință, 57. 
*2 Cf. ibidem. 
23 Cf. Parafrază în 150 de capete... la cele 5o de cuvinte ale Sf. Macarie Egipteanul, 129. Sf. 


„Akedia este îndepărtată prin răbdare (vrouovn)”, scrie Evagrie.24 lar Sfântul 
Maxim Mărturisitorul arată că acest leac ne-a fost dat de Însuși Hristos: 
„Moleșeala (akedia), făcându-se stăpână peste toate puterile sufletului, 
stârnește deodată aproape toate patimile. De aceea este și cea mai grea dintre 
toate celelalte patimi. Bine zice, așadar, Domnul, când dă doctoria împotriva 
ei: «Întru răbdarea voastră veţi dobândi sufletele voastre» (Lc. 21, 19)”25 

Un alt leac esenţial care trebuie adăugat răbdării este nădejdea.2€ 
„Călugărul cu nădejde tare junghie lenea, omorând cu sabia acesteia pe 
aceea”, spune Sfântul loan Scărarul.?7 lar Evagrie sfătuiește așa: „Când dăm 
peste demonul akediei (...), semănând în noi bunele nădejdi, să rostim 
descântecul acesta al sfântului David: «Pentru ce ești mâhnit, suflete al meu, 
și pentru ce mă tulburi? Nădăjduiește în Dumnezeu, că-L voi lăuda pe EI; 
mântuirea feței mele este Dumnezeul meu» (Ps. 41, 16)”.25 Nădejdea pe care 
se cuvine să și-o sădească omul în suflet nu este numai aceea că, mai devreme 
sau mai târziu, va fi izbăvit de patimă și va ajunge la odihnă, ci și nădejdea 
sigură a bunătăţilor viitoare, care, așa cum arată Sfântul loan Scărarul, este 
judecătoarea acestei patimi3% „și o omoară cu desăvârșire”. 3! 

Un al treilea leac este pocăința, întristarea după Dumnezeu și 
străpungerea inimii. „Dacă-și va aduce aminte omul de păcatele sale, 
Dumnezeu îi va fi ajutor în toate și va lua de la el trândăvia”, învaţă un 
Bătrân.% „Să fie legat acest tiran cu aducerea-aminte a păcatelor”, îndeamnă 
Sfântul loan Scărarul;3 și încă: „Cel ce se plânge pe sine nu cunoaște 
trândăvia sufletului”.34 Lacrimile de pocăință și plânsul cel duhovnicesc sunt 
cu adevărat un leac foarte puternic. „Akedia este îndepărtată prin lacrimi”, 
arată Evagrie,35 și tot el spune: „Plânsul amarnic este leac puternic împotriva 


loan Scărarul, Scara, XXVII, 38. Sf. Varsanufie și loan. Scrisori duhovnicești, 13. Avva Dorotei, 
Învăţături de suflet folositoare, XIII, 2. Sf. Nil Sorski, Cuvinte duhovnicești, 12. 

24 Către călugări, PG 79, 12364. Cf. Tratatul practic, 28. 

25 Capete despre dragoste, |, 67. 

20:0i Parafrază în 150 de capete... la cele 5o de cuvinte ale Sf. Macarie Egipteanul, 129. Sf. 
loan Scărarul, Scara, XXVII, 38. Sf. Nil Sorski. Cuvinte duhovnicești, 12. 

27 Scara, XXX, 17. 

28 Tratatul practic, 21. Evagrie dă același leac antiretic și propune același verset din 
Scriptură în Antireticul său, VI, 20. 

29 Cf. Patericul, XXI, 8. 

30 Scara, XIII, 10. 

31 Ibidem. 

32 Apoftegme, PA 32, 7c. 

33 Scara, XIII, 10. 

34 Ibidem, 9. Cf. XXVII, 38. 

35 Către o fecioară, 39, ed. Gressmann, p. 149. Cf. Tratatul practic, 27. 


vederilor de noapte zămislite de akedie. Acest leac îl dă patimilor sale 
prorocul David, spunând: «Ostenit-am întru suspinul meu, spăla-voi în 
fiecare noapte patul meu, cu lacrimile mele așternutul meu voi uda» (Ps. 6, 
6)'36 

Un alt remediu împotriva trândăviei sufletești este „aducerea-aminte 
de moarte” (uvnun Bavarov),37 lucrare ascetică de temelie, care stă în a-și 
aduce aminte omul neîncetat că este muritor și că în orice clipă poate veni 
moartea. Amintirea morţii se cuvine a fi însoțită de cugetarea că fiecare zi 
trebuie trăită ca și cum ar fi cea din urmă, sfat pe care Părinţii îl dau adeseori 
nu pentru a-l pregăti pe om pentru moarte, ci pentru a-l ajuta să trăiască așa 
cum se cuvine. Gândul morții face ca omul să nu risipească timpul, atât de 
prețios pentru mântuirea sa, ci „să răscumpere vremea”, după cum spune 
Apostolul (Efes. 5, 16), și să trăiască în chip duhovnicesc fiecare clipă a vieţii 
sale, să se ferească de păcat, să împlinească poruncile și să se predea cu totul 
lui Dumnezeu. Amintirea morții este îndeosebi folositoare în vindecarea 
akediei, în care este lipsă de grijă pentru mântuire, toropeală duhovnicească, 
trândăvie în lucrarea virtuţii și care-l mână pe om la lucrări și la întâlniri cu 
semenii lipsite de orice folos, care, din punct de vedere duhovnicesc, sunt o 
adevărată pierdere de timp. Astfel, „l-au întrebat odată pe un bătrân: Cum de 
nu te deznădăjduiești? Și a răspuns: Pentru că aștept să mor în fiecare zi”.38 
lar Sfântul Antonie cel Mare învaţă: „Spre a nu ne face nepăsători, e bine să 
cugetăm la spusa Apostolului: «Mor în fiecare zi» (1 Cor. 15, 31). Căci dacă am 
trăi și noi ca cei ce mor în fiecare zi, n-am păcătui. lar ceea ce se spune prin 
aceasta trebuie s-o înțelegem așa: sculându-ne, în fiecare zi să socotim că nu 
vom rămâne în viață până seara, și când ne culcăm să socotim că nu ne vom 
mai scula”.39 Evagrie, în Antiretic, sfătuiește ca, împotriva gândurilor aduse 
de akedie, să rostim aceste versete din Scriptură: „Omul ca iarba, zilele lui ca 
floarea câmpului; așa va înflori. Că vânt a trecut peste el și nu va mai fi și nu 
se va mai cunoaște încă locul său” (Ps. 102, 15-16)40 și: „Zilele noastre pe 
pământ nu sunt decât o umbră” (lov 8, 9); „Nu sunt, oare, zilele mele destul 
de puţine?” (lov 10, 20).* Și amintește de sfatul părintelui său duhovnicesc: 
„Sfântul și preaîncercatul nostru învățător spunea așa: Călugărul trebuie să 
se ţină tot timpul gata, ca și cum ar muri a doua zi. (...) Astfel, spunea el, 


36 Antireticul, VI, 10, ed. Frankenberg, p. 522, 32-35. Cf. 19, aceeași ed., p. 524, 20-22: 
„Sufletul care crede că lacrimile nu sunt de folos împotriva akediei să-și amintească de David 
care făcea la fel, spunând: «Făcutu-mi-s-au lacrimile mele pâine ziua și noaptea» (Ps. 41, 3)”. 

37 Cf. Sf. loan Scărarul, Scara, XIII, 10. 

38 Apoftegme, XXI, 7. 

39 Sf. Atanasie cel Mare, Viaţa Cuviosului Părintelui nostru Antonie, 19. 

40 Antireticul, VI, 25. 

+ Ibidem, VI, 32, 33. 


smulge gândurile akediei și se face mai râvnitor (...)”? Lucrul acesta este de 
folos pentru că, așa cum arată Evagrie în altă parte, demonul akediei „îi 
înfățișează călugărului cât de lungă este viaţa”& și cât de grele și nesfârșite 
sunt „chinurile  ascezei”,4+ insuflându-i dezgust față de osteneala 
duhovnicească și gândul că nu poate împlini mulțimea nevoinţei care-i stă 
înainte. 

Frica de Dumnezeu este și ea un remediu puternic împotriva acestei 
patimi: „Nimic nu poate alunga așa de mult trândăvia ca frica (de Domnul)”, 
spune Sfântul loan Scărarul.% 

Printre leacurile prescrise de Părinţi este și lucrul de mână. Într- 
adevăr, munca îl ferește pe om de plictisul, toropeala și nestatornicia la care- 
| împinge această patimă și care sunt stările ei alcătuitoare. Munca îl ajută să 
dobândească anumite calităţi: stăruința și statornicia în lucrare, atenţia și 
efortul susținut, atât de necesare pentru viața sa duhovnicească și pe care 
akedia încearcă să le spulbere. Prin ea omul se împotrivește direct trândăviei, 
o formă a akediei și izvor de nenumărate rele pentru suflet. Sfântul Casian 
vorbește îndelung despre lucrul mâinilor ca remediu împotriva akediei pe 
care el o arată îndeosebi sub această formă, a trândăviei, referindu-se 
îndeosebi la învățătura Sfântului Pavel: „Fericitul Apostol, fie că văzuse 
această boală născută din duhul neliniștii furișându-se chiar atunci, fie, 
prevăzând prin descoperirea Duhului Sfânt, că se va ivi mai târziu, se grăbește 
ca un adevărat doctor al sufletului s-o prevină prin medicamentele 
mântuitoare ale poruncilor sale. De aceea, scriindu-le tesalonicenilor, ca cel 
mai priceput și desăvârșit medic, mai întâi susține slăbiciunea suferinzilor 
prin tratamentul blajin și ușor al cuvântului. Pornind de la dragoste, pentru 
care îi laudă, le potolește durerile rănii ucigătoare printr-un medicament mai 
ușor, pentru ca, odată trecută furia bolii, să poată suferi și doctorii mai tari”.17 
După ce arată acest fel plin de bunătate și înțelepciune cu care Sfântul 
Apostol își începe cuvântul vindecător de suflet, Sfântul Părinte luminează 
sfaturile date de Apostol, care sunt în fapt leacurile acestei patimi: 1) „Și să 
râvniţi, ca să trăiţi în liniște” (cf. 1 Tes. 4, 11), adică, comentează Sfântul 
Părinte, „rămânețţi în chiliile voastre și nu vă lăsaţi tulburaţi de feluritele 
zvonuri care se nasc din dorințele și taifasurile celor ce lenevesc”; 2) „să faceţi 
fiecare cele ale sale” (cf. 1 Tes. 4, n), adică „să nu doriți să cercetaţi, din 
curiozitate, faptele lumii și să nu iscodiţi felul de viaţă al altora, în loc să vă 


4 Tratatul practic, 29. 

43 Ibidem, 12. 

44 Ibidem. 

45 Scara, XXVII, 34. 

46 Cf. ibidem, XIII, 16. Sf. loan Casian, Așezămintele mănăstirești, X, 77-24. 
47 Așezămintele mănăstirești, X, 7. 


dați osteneala spre îndreptarea voastră și spre cultivarea virtuţilor”; 3) „și să 
lucraţi cu mâinile voastre, precum v-am dat poruncă” (cf. 1 Tes. 4, n). Apoi, 
Sfântul loan Casian amintește și tâlcuiește+8 cuvântul Sfântului Apostol, prin 
care acesta se dă drept pildă de bună purtare: „Căci voi înșivă știți cum 
trebuie să vă asemănați nouă, că noi n-am umblat fără de rânduială (...), ci cu 
muncă și cu trudă, am lucrat noaptea și ziua, ca să nu împovărăm pe nimeni 
dintre voi” (2 Tes. 7-8). lar după ce citează urmarea acestui verset, în care 
Apostolul îi pomenește pe cei ce „umblă fără rânduială, nelucrând nimic, ci 
iscodind” (2 Tes. 3, n), Sfântul Părinte arată că Apostolul „se grăbește să aducă 
cuvenita curăţare (...). Se întoarce din nou la inima de părinte iubitor, sau de 
medic compătimitor, și aduce printr-un sfat sănătos lecuire fiilor săi celor 
suferinzi, zicând: «Unora ca aceștia le poruncim și-i rugăm, în Domnul 
nostru lisus Hristos, ca să muncească în liniște și să-și mănânce pâinea lor!» 
(2 Tes. 3, 12). Prin mântuitoarea povaţă a muncii a tratat, ca cel mai priceput 
medic, cauzele atâtor plăgi care decurg din trândăvie, știind că și celelalte 
boli, care se înmulțesc din aceeași tulpină, pot fi îndată stinse, odată ce a fost 
suprimată cauza maladiei principale”.*9 Totodată, Sfântul Părinte arată că, în 
afara valorii tămăduitoare, sfaturile Apostolului au și un rost prevenitor: 
„Totuși, ca medic pătrunzător și prevăzător, dorește nu numai să vindece 
rănile celor suferinzi, dar și celor sănătoși le dă la fel poveţe potrivite pentru 
a-și păstra o neștirbită sănătate”.5 Încheindu-și învățătura în această 
privință, Sfântul loan Casian îl dă drept pildă pe Avva Pavel care, cu toate că 
avea hrana asigurată de o mică grădină, iar orașul era prea departe ca să 
merite să-și vândă roadele muncii, „își impunea totuși o muncă zilnică 
neîntreruptă, ca și cum din asta ar fi trebuit să-și asigure traiul. lar după ce- 
și umplea peștera cu munca întregului an, dădea foc, să ardă tot ce strânsese 
cu grijă neostoită”; și conchide: „În felul acesta, dovedea el că monahul nu 
poate sta locului fără să-și pună în lucrare mâinile, nici să se înalțe vreodată 
pe culmea desăvârșirii, și chiar dacă nicio nevoie de hrană nu l-ar sili să facă 
aceasta, el totuși s-o îndeplinească numai pentru curăția inimii, pentru 
statornicirea gândurilor, pentru a rămâne întruna în chilie și pentru a 
dobândi o izbândă deplină asupra neliniștii”.51 

În sfârșit, rugăciunea este marele leac al akediei,5 pentru că numai 


45 Ibidem, 8-9. 

49 Ibidem, 14. 

5% Ibidem, 15. 

5! Ibidem, 24. Cu privire la semnificația muncii manuale în cadrul vieții de nevoinţă, a se 
vedea studiul lui A. Guillaumont, „Le travail manuel dans le monachisme ancien. 
Contestations et valorisation”, în Aux origines du monachisme chretien, Bellefontaine, 1979, p. 
117-126. 

52 Cf. Evagrie, Cuvânt despre rugăciune, 16. Sf. loan Scărarul, Scara, XIII, 16. 


cu ajutorul harului dumnezeiesc poate fi omul izbăvit cu totul de această 
patimă, iar harul se dobândește dacă este cerut în rugăciune. Fără rugăciune, 
toate celelalte leacuri rămân lipsite de folos deplin și numai din ea își trag ele 
virtuțile tămăduitoare. De aceea, războirea cu această patimă, împotrivirea 
față de ea, răbdarea de care trebuie să dea omul dovadă, tăria nădejdii, 
întristarea cea cuvenită, plânsul, amintirea morţii, lucrul mâinilor, toate, 
trebuie însoțite de rugăciune, care le întemeiază pe credinţa în Dumnezeu și 
care face ca ele să nu rămână simple mijloace omenești de luptă cu patima. 

Dar akedia, prin însăși natura ei, îl împiedică pe om să alerge la 
rugăciune și-l face să renunțe la ea. De aceea, el trebuie să se împotrivească 
acestei ispite și să continue să se roage, dacă n-a încetat s-o facă, sau să se 
reîntoarcă la ea, dacă între timp a părăsit-o. Și pentru că akedia îngreunează 
și trupul odată cu sufletul, Părinţii sfătuiesc ca rugăciunea să fie însoţită de 
mătănii, care-l scot din toropeala și îngreunarea aduse de această patimă. 
Astfel, Sfântul Simeon Noul Teolog îndeamnă: „Cunoscând deci pricina și 
izvorul de unde ţi-au venit acestea, intră cu sârguință în locul obișnuit al 
rugăciunii tale și căzând la iubitorul de oameni Dumnezeu, roagă-te din 
inimă cu suspine, întru durere și lacrimi, cerând izbăvirea de povara 
trândăviei și a gândurilor rele; și ți se va da degrabă ţie, celui ce baţi și stărui 
cu osteneală, izbăvirea de acestea”.53 

Îndeosebi cântarea de psalmi este foarte, folositoare în tămăduirea 
akediei,5 ca și rugăciunea inimii, cu trezvie și luare-aminte, după cum arată 
Sfântul Diadoh al Foticeei: „De această patimă moleșitoare și aducătoare de 
toropeală vom scăpa de ne vom ţine cu tărie cugetul nostru între hotare 
foarte înguste, căutând numai la pomenirea lui Dumnezeu. Căci numai 
întorcându-se astfel mintea la căldura ei va putea să se izbăvească fără durere 
de această împrăștiere nesocotită”.55 


După biruirea akediei, omul cunoaște un moment de răgaz în 
războiul duhovnicesc. Pentru că, într-un anume fel, în ea sunt cuprinse toate 
patimile, odată nimicită, nicio altă patimă nu se ivește îndată după stingerea 
ei. „Acest demon nu este urmat îndeaproape de niciun altul; o stare de 
liniște... cuprinde sufletul după încheierea bătăliei”, spune Evagrie.56 

lar pe lângă odihnă și pace, un alt rod al biruirii ei este „bucuria de 
nespus” de care se umple sufletul omului.57 


53 Cele 225 de capete..., |, 66. Cf. Sf. Nil Sorski, Cuvinte duhovnicești, 12. 

54 Cf. Sf. loan Scărarul, Scara, XIII, 16. 

55 Cuvânt ascetic în 100 de capete, 58. 

56 Cf. Tratatul practic, 12. Sf. Isaac Sirul, Cuvinte despre nevoință, 72. Sf. Isihie Sinaitul, 
Cuvânt despre trezvie și virtute, Il, 34. 

57 Cf. Evagrie, loc. cit. 

Tămăduirea mâniei. Blândeţea și răbdarea 


Pentru că iubirea de plăcere (piin5ovia) este pricina relei folosiri a 
puterii irascibile a sufletului, pe ea trebuie mai întâi de toate să și-o smulgă 
omul din suflet dacă vrea să se vindece de patima mâniei.! 

lubirea de plăcere fiind esenţial legată de dorinţele simţurilor, 
tămăduirea mâniei presupune omorârea poftei trupești.2 Astfel, Sfântul 
Maxim spune că „iuțimea (0uuoc) ce se înfurie și latră la cei înrudiți, fără 
cuviință” poate fi potolită „stingând pofta”. Căci „iuțimea, înfuriată de plăceri 
în chip lipsit de rânduială”, se potolește îndată ce a fost omorâtă pofta.3 

Pentru ca să se poată tămădui omul de mânie, trebuie să se vindece 
mai întâi de patimile legate de poftele trupești, îndeosebi de lăcomie, de 
desfrânare și iubirea de bani, care adesea sunt pricinuitoarele acestei patimi, 
și să lucreze virtuțile care li se împotrivesc acestora. Sfinții Părinţi îndeamnă 
mai ales la lepădarea iubirii de bani, arătând că, în mod paradoxal, un leac 
foarte puternic împotriva mâniei este milostenia. Astfel, Evagrie scrie: „Să fim 
cu luare-aminte la câte ne învață Doctorul sufletelor: prin milostenie 
tămăduiește mânia”. lar Sfântul Maxim Mărturisitorul, arătând că „sunt 
unele leacuri care (...) împuţinează și duc spre micșorare patimile”, spune că 
în cazul mâniei este potrivită milostenia: „Milostenia tămăduiește iuțimea 
sufletului”.€ 

De altfel, milostenia este o manifestare a iubirii, virtutea care se 
împotrivește nemijlocit mâniei, de vreme ce aceasta se pornește împotriva 


! Cf. Evagrie, Tratatul practic, 99. Avva Dorotei, Învățături de suflet folositoare, XII, 7. 
Despre tămăduirea acestei patimi am vorbit, parțial, în Partea a IV-a, cap. 2, 3, atunci când am 
arătat felul în care poate fi vindecată puterea irascibilă, din care se naște nemijlocit mânia. Am 
arătat mai ales faptul că tămăduirea implică o convertire a elementului irascibil, care constă 
în întoarcerea lui dinspre semen și îndreptarea lui numai și numai spre rău, spre diavoli, spre 
patimi, spre păcat. În felul acesta, mânia pătimașă poate fi înlocuită cu o mânie virtuoasă. Nu 
vom reveni în paginile de față asupra acestui aspect, ci vom arăta modul de tămăduire al 
mâniei și care sunt virtuțile care i se împotrivesc, din perspectiva relaţiei cu aproapele, care nu 
a fost luată atunci în seamă. 

2 Cf. Evagrie, Cuvânt despre rugăciune, 27 („Înarmându-te împotriva mâniei, nu vei suferi 
niciodată pofta, căci aceasta dă mâncare mâniei”). 

3 Tâlcuire la Tatăl nostru, PG go, 885AB. 

4 Capete despre deosebirea patimilor și a gândurilor, 3. 

5 Capete despre dragoste, II, 47. 

6 Ibidem, |, 79. 


aproapelui, manifestându-se ca ură față de el.7 „lubirea vindecă partea 
mânioasă a sufletului”, arată Evagrie,8 spunând că: „Partea mânioasă a 
sufletului are nevoie de mai multe leacuri decât partea poftitoare. De aceea 
și iubirea e numită «mare» (1 Cor. 13, 13), întrucât ea înfrânează partea 
mânioasă”.9 Același lucru îl spune și Sfântul Maxim: „Mai anevoie de biruit 
sunt patimile iuțimii decât ale părții poftitoare. De aceea a și dat Domnul, ca 
o doctorie mai tare împotriva ei, porunca dragostei”! Și tot el zice că: 
„iuțimea tulburată continuu (...) o tămăduiește bunătatea, iubirea de oameni 
și mila”. Evagrie arată și el că mila pentru semen micșorează iuțimea!? 
sporită de mânie.3 Avva Dorotei învață că „unde este compătimire și 
dragoste, iuțimea și ținerea de minte a răului nu mai au nicio putere”.14 
Sfântul loan Scărarul, îndemnând să înjugăm împotriva mâniei iubirea cu 
blândeţea și răbdarea,'5 spune limpede: „Cel ce a dobândit iubirea s-a 
înstrăinat de nebunia mâniei”;€ „Mulțimea dragostei risipește ura”. Sfântul 
Maxim, vorbind despre ţinerea de minte a răului, scrie în același sens: 
„devenind iubitor de oameni, vei șterge cu totul patima din suflet”.!8 Și, în 
general, îndeamnă: „învinge ura cu dragostea”.19 

lar pentru că, pe de altă parte, mânia este iscată de mândrie și de slava 
deșartă, luptând împotriva acestor patimi, ne vom putea tămădui și de mânie. 
Sfântul Maxim, care spune că slava deșartă este unul dintre motivele pentru 
care se „tulbură partea mânioasă (iuțimea)”,2* arată că fără dispreţuirea slavei 
omenești omul „nu poate tăia de la sine prilejurile de mânie”.2 Sfântul loan 
Gură de Aur, la rândul său, insistă asupra faptului că mândria este 
pricinuitoarea acestei patimi și că ea trebuie biruită mai înainte de toate: „Cât 


7 Cu privire la această opoziţie, a se vedea, de pildă, Evagrie, Tratatul practic, 76. 

ci Capete gnostice, III, 35. 

9 Tratatul practic, 38. Cf. ibidem, 15. 

19 Capete despre dragoste, |, 66. 

“1 Ibidem, Il, 70. 

"2 Tratatul practic, 20. 

'3 Ibidem. 

14 Învăţături de suflet folositoare, VIII, 6. 

15 Scara, VIII, 29 („Să fie deci legată tirana mânie în cătușele blândeții și lovită de 
îndelunga-răbdare, trasă la judecată de sfânta iubire...”). 

16 jpidem, IX, q. 

17 Ibidem, ş. 

18 Capete despre dragoste, III, 9o. 

19 Ibidem, IV, 22. 

29 jbidem, III, 20. Cf. 13 („Pentru mânie disprețuiește slava și necinstea”); IV, qa („Cel ce 
iubește încă slava deșartă... are ură față de oameni”). 

2! Ibidem, |, 75. C£. Avva Dorotei, Sentinţe, III 202. 


privește bolile sufletului, cuvântul nostru are două lucruri de făcut: mai întâi, 
să vindece boala; apoi, după vindecare, să împiedice revenirea bolii. Acum 
însă căutăm o metodă pentru o tămăduire greu de împlinit; nici vorbă încă 
de sănătate deplină. Cum să sfârșim odată cu această patimă vrednică de 
plâns? Cum să stingem fierbințeala cumplită a mâniei? Să vedem mai întâi ce 
anume o pricinuiește și să nimicim cauza. De unde vine ea, îndeobște? Din 
semeţia peste măsură de mare și din mândrie. Să înlăturăm deci pricina, și 
boala va dispărea”.22 Or, așa cum vom vedea, antidotul slavei deșarte și al 
mândriei este smerenia. De aceea, pentru a se tămădui omul de mânie, 
trebuie să câștige smerenia. De vreme ce „iuțimea este semnul închipuirii de 
sine (al mândriei)”, „întoarcerea cuiva de la păcat la sine însuși are nevoie de 
multă smerenie”, spune Sfântul loan Scărarul,%3 care, în altă parte, arată că 
smerenia „alungă iuțimea și mânia'*4 și „precum la arătarea luminii se retrage 
întunericul, așa mireasma smereniei face să piară toată amărăciunea și 
iuțimea”.25 Sfântul Grigorie de Nyssa spune și el: „smerita cugetare e ca o 
maică a deprinderii blândeţii. Pentru că dacă scoţi din purtare îngâmfarea, 
patima mâniei nu mai are prilej să se ivească. Căci pricina acestei boli este 
ocărârea și batjocorirea. Dar simţirea ocării nu-l atinge pe cel ce se deprinde 
pe sine cu smerita cugetare”.2 Omul trebuie să stăruie „în deprinderea 
adâncă a smeritei cugetări, după a cărei dobândire mânia nu va mai avea nicio 
intrare în suflet”.7 lar Avva Dorotei amintește cuvintele unui Bătrân: 
„Smerenia nu se mânie, nici nu mânie pe cineva”.28 

De aceea, cel care vrea să se tămăduiască îndată de această patimă, 
trebuie nu numai să primească cu bucurie ocara și disprețul, ci chiar să le 
caute, iar primindu-le, să le sufere fără să se tulbure din pricina lor. 
„Nemânierea - spune Sfântul loan Scărarul - este dorința nesăturată de 
necinstire (...). Blândeţea este starea nemișcată a sufletului care rămâne 
aceeași în necinstiri, ca și în laude”.?9 Astfel, cel care ocărăște și necinstește 
pe cineva este, fără să vrea, doctorul sufletului aceluia, după cum arată un 
Bătrân, vorbind despre legătura dintre tămăduirea prin suportarea necinstirii 
și cea a omorârii poftei și a iubirii: „Dacă te ocărăște fratele sau te mâhnește 
în vreun fel, roagă-te pentru el, cum au spus Părinţii, cu gândul la binele pe 
care ţi-l face vindecându-ţi sufletul de iubirea de plăcere. Așa ţi se va stinge 


22 Omilii la Fapte, XXXII, 3. 

23 Scara, VIII, 12. 

24 Ibidem, XXV, ş. 

25 Ibidem, VIII, 8. 

26 Despre „Fericiri”, II. 

27 Ibidem. 

28 Învăţături de suflet folositoare, II, 4. 
29 Scara, VIII, 2, 3: 


mânia, iubirea fiind, cum spun Părinţii, frâul mâniei”.3* 


Puterea tămăduitoare a smereniei sporește arunci când este însoţită 
de pocăință și străpungerea inimii. Astfel, Sfântul loan Scărarul spune că 
pocăinţa, plânsul și cuvioasa smerenie „sunt ca un lanț preacuvios”, iar 
„însușirea cea dintâi și ce mai aleasă a acestei bune și vrednice de laudă treimi 
este primirea cu cea mai mare bucurie a necinstirii, care e așteptată cu 
mâinile deschise ale sufletului și e îmbrăţișată ca una care alină și topește 
bolile sufletului și mari păcate. A doua însușire e pierderea a toată iuțimea și 
cumpătarea ce se arată în potolirea ei”.3' Tot el arată în altă parte puterea pe 
care o au lacrimile izvorâte din inima care-și plânge păcatele de a potoli 
mânia: „Precum apa, adăugându-se câte puţin în foc, schimbă văpaia cu 
desăvârșire, așa și lacrima plânsului adevărat stinge toată văpaia mâniei și a 
iuțimii”.32 Regăsim la Sfântul Simeon Noul Teolog aceeași imagine: „Cine, 
plângând în fiecare zi, va rămâne să trăiască cu mânie și nu se va face blând? 
Căci așa cum apa azvârlită peste foc îi stinge flacăra (Înţ. Sir. 3, 30), tot așa 
plânsul și lacrimile sting iuțimea sufletului; și pe cât stăruie cineva mai mult 
în ea, pe atât iuțimea sufletului său se strămută, ajungând nemișcată”.33 
Odată dobândită vindecarea, întristarea după Dumnezeu îl ferește pe om de 
a mai cădea în această patimă. Sfântul loan Scărarul spune că „mânia e ţinută 
de lacrimi ca de un frâu”.3+ lar Sfântul loan Casian vorbește și el despre 
puterea pe care o are căinţa și plânsul iscat de ea de a alunga „toată izbucnirea 
furiei pătimașe” a sufletului.35 

Firește că toate aceste remedii duhovnicești trebuie însoţite de 
rugăciune. Sfântul loan Casian arată că mânia, ca toate celelalte patimi, „se 


vindecă prin meditaţia inimii curate”.36 


lar Sfântul Nil învaţă, tot așa, că 
„rugăciunea este odraslă a blândeţii și a nemânierii”.37 Dintre toate formele 
de rugăciune, cântarea psalmilor este cea mai potrivită pentru stingerea 
iuțimii sufletului aprins de mânie.38 „Psalmul - spune Sfântul Vasile cel Mare 
- este liniște a sufletelor, conducător al păcii; potolește tulburarea și vâlvătaia 


gândurilor, înmoaie mânia sufletului și înfrânează pornirile pătimașe”.39 


3% Apoftegme, XV, 136. 

31 Scara, XXV, 7, 8. 

32 Ibidem, VIII, 1. 

33 Cateheze, XXXI, 57-66. 

34 Scara, VIII, 27. 

35 Așezămintele mănăstirești, VIII, 9. 

36 Ibidem, VI, 3. 

37 Patericul, Pentru Avva NIL, 2. 

sula 4 Evagrie, Tratatul practic, 15 („Partea pătimașă agitată se domolește prin cântarea 
psalmilor...”). 

39 Omilie la Psalmul 1, 2. 


Pe un alt plan, tămăduirea mâniei se face prin străduinţa de a ne feri 
să ne folosim de ea împotriva aproapelui, spre care se îndreaptă ea îndeobște. 
Este primul pas pe care trebuie să-l facă omul, după cum îndeamnă Avva 
Dorotei: „De-a fost un om mânios..., să înceteze a se mânia”.10 Pentru aceasta, 
firește că omul trebuie să știe că nimic nu îndreptățește mânia împotriva 
semenului. De aceea Sfântul loan Casian scrie: „Lămăduirea de această boală 
va cere mai întâi să credem că nu este îngăduit în niciun chip a ne mânia, fie 
pentru cauze drepte, fie nedrepte”. Prin aceasta urmăm însăși învățătura lui 
Hristos Care spune: „Eu însă vă spun vouă: că oricine se mânie pe fratele său 
vrednic va fi de osândă” (Mt. 5, 22). 

Părinţii, de altfel, arată că faptele sau vorbele rele ale cuiva îndreptate 
împotriva noastră nu pot în niciun chip îndreptăți mânia și nu sunt o 
explicaţie pentru ea; cauza ei trebuie întotdeauna căutată numai și numai în 
noi înșine. Aceasta arată că stă în puterea noastră să scăpăm de ea și nu 
trebuie să așteptăm ajutorul celorlalți. „Nu cuvintele unuia sau altuia 
provoacă în noi supărare, ci mândria noastră de a ne socoti mai buni decât 
cel care ne-a jignit, prețuirea exagerată pe care fiecare o avem despre noi. 
Dacă vei smulge din suflet aceste două gânduri, jignirile vor fi ecoul unor 
sunete lipsite de conţinut”. De aceea, spune Sfântul loan Casian: 
„îndreptarea și liniștea noastră deplină nu trebuie să se întemeieze pe o 
bunăvoință străină, care, de altfel, nu stă în putinţa noastră, ci mai degrabă 
în tăria noastră. Înăbușirea mâniei nu e bine să atârne de desăvârșirea morală 
a altuia, ci să coboare din puterea noastră duhovnicească”. EI arată că, de 
altfel, „nu este de ajuns să lipsească oamenii împotriva cărora să se aprindă 
mânia (...), căci ea se poate porni chiar împotriva lucrurilor neînsuflețite și 
mute”.4+ De aceea fuga de oameni nu poate fi un mijloc de tămăduire,% de 
vreme ce adevărata pricină a mâniei zace înlăuntrul omului. 

Pentru a nu se mânia, omul trebuie înainte de toate să înăbușe orice 
pornire spre iuțime, împiedicând-o să se manifeste. Astfel, Sfântul Vasile cel 
Mare îndeamnă: „Liniștește-ţi inima mânioasă și înfuriată! (...) să silim mânia 
să asculte de rațiune, ca și calul de frâu”.46 

Se cuvine, în primul rând, să ne înfrânăm de la gesturile și vorbele 
prin care în chip obișnuit mânia tinde să se manifeste; aceasta se poate face 


40 Învățături de suflet folositoare, XII, 8. 

4 Ibidem, VIII, 22. 

42 Omilia a X-a. Împotriva celor ce se mânie, VII. 
45 Așezămintele mănăstirești, VIII, 17. 

44 Ibidem, 19. 

45 Cf. ibidem. 

46 Omilia a X-a. Împotriva celor ce se mânie, V. 


cel mai ușor păstrând tăcerea. Sfinţii Calist și Ignatie Xanthopol amintesc 
această învățătură a Părinților: „Frânarea iuțimii se face prin tăcerea la 
vremea cuvenită”.+7 „Începutul nemânierii este tăcerea buzelor în vremea 
tulburării inimii”, spune Sfântul loan Scărarul,4% care arată că cel care „e 
anevoie de urnit la cuvânt... e nemișcat spre mânie”.49 De altfel, în treacăt fie 
spus, tăcerea este cea mai potrivită atitudine față de cel care se pornește cu 
mânie împotriva noastră, căci așa poate fi ea ușor potolită.59 

Firește că tămăduirea acestei patimi nu se face numai prin ferirea de 
manifestările ei exterioare, de gesturi sau vorbe necuvenite, înfrânarea 
mâniei începe prin liniștirea gândurilor. Tăcerea buzelor trebuie însoțită de 
„tăcerea gândurilor”.5i Se cuvine, de aceea, să împlinim ceea ce spune 
Scriptura: „Să nu dușmănești pe fratele tău în inima ta” (Lev. 19, 17), căci din 
inimă ies toate cugetele cele viclene și gândurile rele (cf. Mt. 15, 18-19; Mc. 7, 
21), iar din acestea curge mulțimea cuvintelor și faptelor rele. Așadar, la acest 
nivel omul poate stăpâni cel mai bine mânia, evitând aprinderea și sporirea 
ei.5 De aceea, Sfântul Vasile cel Mare îndeamnă „să oprim chiar de la început 
acest rău, izgonind din suflete, prin orice mijloc mânia”.5% 

Dar pentru ca să împiedice ivirea mâniei în inima sa, și cu atât mai 
mult manifestarea ei în gesturi și cuvinte, omul trebuie să dea dovadă de o 
neîncetată luare-aminte. După cum spune Sfântul loan Casian, mânia nu 
poate fi tămăduită decât printr-o „grijă mereu trează”.5 


Tulburarea gândurilor iscată de mânie trebuie de îndată stinsă nu 
numai pentru că de aici pornește șuvoiul faptelor și vorbelor prin care ea se 
face arătată, ci și pentru că această patimă poate stărui în suflet în chip 
ascuns, sub forma supărării, a urii și amintirii răului. Astfel, patima n-a fost 
cu adevărat nimicită, iar viața lăuntrică este primejduită de un rău ascuns, 
înăbușit, dar nu stârpit cu totul. Sfântul loan Casian învaţă că „trebuie să 
înlăturăm mânia nu doar din fapte, dar chiar din străfundul inimii noastre s- 
o smulgem cu totul. (...) Cuvântul Evangheliei ne poruncește să stârpim mai 
degrabă rădăcinile viciilor decât roadele, care fără îndoială vor dispărea după 
ce le-a fost nimicită vatra, când acestea vor fi alungate nu de la suprafața 


47 Cele 100 de capete..., 78. 

48 Scara, VIII, 4. 

49 Ibidem, XXVII, 4. 

59 Cf. Sf. Vasile cel Mare, Omilia a X-a. Împotriva celor ce se mânie, III („Te-a insultat cineva 
când era mânios? Potolește răul prin tăcere”). 

5! Scara, VIII, q. 

52 Cf. Avva Dorotei, Învăţături de suflet folositoare, VIII, 2. 

53 Omilia a X-a. Împotriva celor ce se mânie, III. 

54 Așezămintele mănăstirești, VI, 3. 


faptelor noastre, ci din adâncul gândurilor noastre”.55 

Paza gândurilor se vădește a fi mijloc esenţial de tămăduire atunci 
când mânia a căpătat forma urii sau a ținerii de minte a răului. Dacă acestea 
sunt legate de vreo jignire, primul lucru pe care trebuie să-l facem este să 
„uităm ocara”, altfel spus s-o iertăm. Sfântul Maxim Mărturisitorul arată că 
„nepomenirea răului oprește mânia și n-o lasă să crească”.56 Așa învaţă, de 
altfel, Sfintele Scripturi: „Să nu ai ură împotriva fiilor poporului rău” (Lev. 19, 
18). 

Acest remediu trebuie însoţit de un altul: împăcarea cu aproapele, așa 
cum ne poruncește lisus: „Dacă îţi vei aduce darul tău la altar, și acolo îţi vei 
aduce aminte că fratele tău are ceva împotriva ta, lasă darul tău acolo, 
înaintea altarului, și mergi întâi și împacă-te cu fratele tău, și apoi, venind, 
adu darul tău. Împacă-te cu pârâșul tău degrabă, până ești cu el pe cale” (Mt. 
5, 23-25). Sfântul loan Gură de Aur arată că această învățătură a lui lisus este 
de mare preț pentru vindecarea sufletului. Hristos, spune el, „știe că 
dușmănia trebuie scoasă iute din suflet și, ca un doctor iscusit, nu dă numai 
doctorii ce ne pot feri de boli, ci și doctorii care tămăduiesc bolile”.57 Sfântul 
loan Casian tâlcuiește în același fel învățătura lui lisus: „Doctorul sufletelor 
și cunoscătorul celor ascunse dinlăuntrul nostru a voit să înlăture cu totul 
orice prilej de mânie din inimile noastre. Astfel, el ne poruncește nu numai 
să-i iertăm pe fraţii noștri care ne-au supărat și să ne împăcăm cu ei, alungând 
din minte toată jignirea sau întristarea pricinuită de ei, dar, mai mult: dacă 
știm că ei au vreo pornire dreaptă sau nedreaptă împotrivă-ne, la fel ne 
impune să lăsăm darul nostru, adică să întrerupem ruga, și să ne grăbim mai 
întâi a-i împăca. După ce le-am potolit mânia, putem înălța nepătate darurile 
rugăciunilor noastre”.5% Împăcarea cu semenul implică recunoașterea 
faptului că avem și noi o parte de vină; căci mai întotdeauna, atunci când 
cineva este supărat pe noi, suntem și noi vinovați într-un fel sau altul. De 
aceea, se cuvine să ne învinovățim pe noi înșine5? și să-i cerem iertare fratelui 
că i-am fost prilej de ispită.60 


Dar, ca în cazul oricărei patimi, nu este de ajuns să tăiem orice formă 
de mânie, ci trebuie să punem în locul acesteia virtutea care i se împotrivește. 
Or, în ceea ce privește purtarea față de semen, virtutea care se opune mâniei 


55 Ibidem, VIII, 20. 

56 Capete despre dragoste, II, 47. 

57 Omilii la Matei, XVI, 10. 

58 Așezămintele mănăstirești, VIII, 14. 

59 Cf. Avva Dorotei, Învățături de suflet folositoare, VIII, 1, 2. 
60 cţ ibidem, 1-6. 


în primul rând este blândeţea (npaornc).S De aceea Avva Dorotei, după ce 


spune: „De-a fost un om mânios..., să înceteze de a se mânia”, adaugă: „și să 
dobândească blândeţea”.& „Cum poţi să lupi împotriva mâniei? (...). Prin 
blândeţe; căci a te lupta cu ceva înseamnă a fi de partea a ceea ce i se 
împotrivește”, arată Sfântul loan Gură de Aur.6 Mânia și blândeţea fiind stări 
antagoniste, se exclud una pe alta. „Căci natura firii omenești e desfăcută 
numaidecât în două porniri, fie în mânie, fie în blândeţe (...)”,spune Sfântul 
Grigorie de Nyssa.04 De aceea, după cum mânia alungă blândeţea, blândeţea 
are și ea puterea de a stinge mânia și de a o împiedica să se aprindă. 
„Blândeţea spulberă mânia”, arată Sfântul loan Gură de Aur.65 Evagrie spune 


la fel: „blândeţea micșorează mânia”,66 


și învaţă ca sufletul „să-și înfrâneze 
iuțimea prin blândeţe”,?7 iar în altă parte scrie: „învață-i pe fraţii tăi 
blândeţea, ca să le fie cu anevoie întoarcerea la mânie”.68 Sfântul loan 
Scărarul, la rândul său, spune că „blândețea este lespede așezată peste marea 
mâniei, care risipește toate valurile ce se izbesc de ea, nesuferind nicio 
clătinare”.69 

Blândețea duhovnicească nu are nimic de-a face cu nepăsarea sau 
moliciunea.70 Ea nu este o stare pasivă, ci una activă”, stabilitate a sufletului 
care, ajunsă la desăvârșire, devine seninătate învecinată cu nepătimirea.7? 
Sfântul loan Scărarul o definește astfel: „Blândeţea este starea nemișcată a 
sufletului, care rămâne același în necinstiri, ca și în laude”.73 Vedem deci că 
ea se împotrivește nu numai mâniei, ci și celorlalte patimi care pot tulbura 
sufletul când e vorba de relaţiile cu semenii. Se cuvine să adăugăm că ea este 
o virtute care se îndreaptă de asemenea spre aproapele, manifestându-se prin 


6: A se vedea, de pildă, Avva Dorotei, Învăţături de suflet folositoare, XII, 9. Sf. Grigorie de 
Nyssa, Despre „Fericiri”, Il. 

Ga Învăţături de suflet folositoare, XII, 9. 

63 Omilii la Fapte, XVII, 3. 

64 Despre „Fericiri”, II. 

65 Omilii la Fapte, XV, 4. Cf. XLVIII, 3. 

ie Tratatul practic, 20. 

67 Scrisori., 19. A se vedea, de asemenea, Capete despre deosebirea patimilor și a gândurilor, 
versiunea neprescurtată, 27: „liniștind partea irascibilă prin blândeţe (...)”. 

68 Scrisori, 56. 

69 Scara, XXIV, 2. 

70 Cf. Sf. Grigorie de Nyssa, Despre „Fericiri”, Il. Sf. loan Gură de Aur, Omilii la Fapte, 
XLVIII, 3. 

7! Sf. Grigorie de Nyssa, loc. cit. 

72 Cf. Sf. loan Scărarul, Scara, VIII, 27 și 4. 

73 Ibidem, VIII, 3. Găsim o aproape aceeași definiție în Cuvântul XXIV, 2: „Blândeţea este 
starea neclătinată a minţii, care rămâne la fel în cinstiri și necinstiri”. 


rugăciunea pentru el și printr-o atitudine iubitoare. „Blândeţea stă în a ne 
ruga în chip netulburat și din inimă pentru cel ce ne tulbură, în vremea 
tulburărilor ce ni le pricinuiește”, spune Sfântul loan Scărarul,74 și: „Este 
semn al celei mai înalte blândeţi a rămâne senin cu inima și plin de iubire 
faţă de cel ce ne supără, chiar când e de față”.75 


Blândețea poate fi câștigată în principal prin rugăciune.76 De 
asemenea, o naște iubirea,77 ea însăși fiind o formă a iubirii, postul,78 
răbdarea,7? străpungerea inimii și plânsul.80 

Nu trebuie însă uitat că strădania omenească singură nu este de ajuns 
pentru a ajunge la blândeţe; ea este un dar al lui Dumnezeu. Sfântul Apostol 
Pavel o numără între darurile Sfântului Duh (Gal. 5, 22); ca orice dar 
dumnezeiesc, și acesta este primit numai dacă omul îl caută cu stăruință și-l 
cere prin rugăciune (cf. | Tim. 6, n; Col. 3,12). 

Blândeţea este un remediu nu numai pentru mânie, ci și pentru toate 
bolile sufletului, cum citim în Pilde: „Omul blând este leac pentru inimă” 
(Pilde 14, 30). Blândeţea, scrie Sfântul Ioan Casian, „este un leac atât de 
prielnic inimii..., încât stinge deopotrivă focul nu numai al mâniei, al tristeţii, 
al pizmei, al slavei deșarte, al trufiei, ci și al poftei și al tuturor viciilor”,8 
arătând și puterea ei de a-l feri pe om de patimi: „Cine este blajin și liniștit 
nu se aprinde de tulburarea mâniei, nu se istovește de înăbușeala trândăviei 
și a tristeții, nu se umflă de deșertăciunea slavei și nici nu este chinuit de 
boala trufiei”.82 

Stârpind atâtea patimi din suflet, și în primul rând mânia, blândețea 
îl eliberează astfel de tulburarea pricinuită de acesta și-l ferește de ispitele 
care vin asupra lui,5 făcându-l nesimţitor la ocară și necinstire.84 


74 Scara, XXIV, 2. 

75 Ibidem, VIII, 13. 

76 C£. Patericul, Cuvânt pentru Avva Nil, 2. Cele 100 de capete ale lui Calist și Ignatie 
Xanthopol, 78. 

77 Cele 100 de capete ale lui Calist și Ignatie Xanthopol, 78. 

73 Ibidem. 

79 Ibidem. 

80 Cf. Sf. loan Scărarul, Scara, VIII, 1. 

51 Convorbiri duhovnicești, XII, 6. Sfântul loan Casian spune acestea despre răbdare, dar în 
acest pasaj el se referă în același timp și la blândeţe, și la răbdare, ca și cum nu ar vedea vreo 
deosebire între ele. 

52 Jpidem. 

83 Cf. Sf. Maxim Mărturisitorul, Capete despre dragoste, |, 8o. 

84 Sf. loan Scărarul, Scara, IV, 2 („Îmbrăcaţi în platoșele de fier ale răbdării și ale blândeţii, 
(atleţii lui Hristos) resping prin ele toată ocara și înțepătura și săgeata cuvântului”). 


De aceea, blândeţea este o piedică pentru lucrarea dracilor.85 Evagrie 
spune chiar că ea este virtutea de care ei se tem cel mai mult să n-o aibă 
omul,8€ lucru de înțeles dacă ne gândim că mânia este o însușire a diavolilor, 
și prin ea omul ajunge să li se asemene? (cf. Ps. 57, 4), în vreme ce blândeţea, 
dimpotrivă, îl scoate pe om din starea demonică și-l apropie de starea 
îngerească.88 

Contribuind la tămăduirea sufletului de numeroase patimi, blândețea 
îi înlesnește omului dobândirea multor bunătăți. 

Ea este izvor al liniștii, al odihnei și al păcii lăuntrice;89 întărește 
sufletul și-l face puternic în fața ispitelor venite de la semeni;% îi dă omului 
îndrăznire la vremea rugăciunii.” Blândeţea apare mai ales ca temei al 
discernământului duhovnicesc, după cum arată Sfântul loan Scărarul:%2 
„Domnul va povăţui pe cei blânzi întru judecată” (Ps. 24, 10), mai bine zis în 
lucrarea deosebirii (discernământului)”.9% De asemenea, ea este izvor de 
înţelepciune, căci scris este că Domnul „învăţa-va pe cei blânzi căile Sale” (Ps. 
24, 10) și „îndrepta-va pe cei blânzi la judecată” (Ibidem). Cu privire la aceasta, 
Evagrie scrie unui frate: „Sunt încredinţat că blândeţea ţi-a pricinuit marea 
ta știință. Cu adevărat, nu este altă virtute care să nască înțelepciunea ca 
blândețea, pentru care Moise a fost lăudat și numit cel mai blând dintre 
oameni”.94 

Numeroase sunt virtuțile născute din blândeţe: ea este „ușa sau mai 
bine zis maica iubirii”,9% „propteaua răbdării”,%€ „ajutătoarea ascultării 
(smereniei)”,97 izvor al neprihănirii și curăției,9% „înaintemergătoarea 
smeritei cugetări”,% virtute de care este strâns legată și prin care ajunge să se 


85 sf. loan Scărarul, Scara, XXIV, 2 („Blândeţea este... legarea dracilor”). 

cd ara Capete despre deosebirea patimilor și a gândurilor, 14, PG 79, 1216CD. 

57 cf. Evagrie, Capete gnostice, | 68; III, 34; V, n; Scrisori, 56. 

88 Cf. Sf. loan Scărarul, Scara, XXIV, 2. 

89 Cf. Sf. Simeon Noul Teolog, Cateheze, XXXVI. Sf. loan Gură de Aur, Omilii la Matei, LXI, 
5. Sf. Grigorie de Nyssa, Despre „Fericiri”. 

90 Cf. Sf. loan Gură de Aur, Omilii la Evrei, XXII, 2. 

9! Sf. loan Scărarul, Scara, XXIV, 2. 

92 Ibidem. 

93 Ibidem, XXIV, 4. 

94 Scrisori, 36. Cf. 41. Cf. Sf. loan Scărarul, Scara, XXIV, 4 („În sufletul lin va încăpea 
cuvântul înțelepciunii... Sufletele celor blânzi se vor îmbogăţi întru cunoștință” 

95 Sf. loan Scărarul, Scara, XXIV, 2. 

96 Ibidem. 

97 Ibidem. 

98 CfSf. loan Casian, Cuvântări duhovnicești, XII, 6. 

99 Sf. loan Scărarul, Scara, XXIV, a. 


statornicească în sufletul omului.!99 

Blândețea izvorăște sufletului bucuria duhovnicească,'” care este 
arvuna fericirii făgăduite celor blânzi, potrivit cuvântului Domnului: „Fericiţi 
cei blânzi, că aceia vor moșteni pământul” (Mt. 5, 5). Dar ce înseamnă aceasta: 
pământ? „Adică inima, care face ca o sămânță să rodească prin puterea 
harului”, tâlcuiesc Sfinţii Calist și Ignatie Xanthopol;'*2 sau și: Împărăţia 
cerurilor,!% de ale cărei bunătăți sfinţii se bucură în parte încă de aici, de pe 
pământ. Câștigul blândeţii, scrie Sfântul Grigorie de Nyssa, este „fericirea și 
moștenirea pământului ceresc, în Hristos lisus”.194 Într-adevăr, prin această 
virtute omul se face asemenea lui Hristos,'%5 Care este blândeţe desăvârșită 
(cf. Mt. n, 29; 21, 5; 2 Cor. 10,1). 


Adeseori Părinţii pun alături de blândeţe răbdarea, care are aceeași 
putere de a se împotrivi mâniei și a feri sufletul de ea. Astfel, Sfântul loan 
Gură de Aur spune: „Mânia este foc, vâlvătaie care cuprinde sufletul, îl 
aprinde și-l mistuie. S-o stingem prin blândeţe și răbdare”.1% Iar Sfântul loan 
Scărarul învață așa: „Să fie legată, de aci înainte, tirana mânie în cătușele 
blândeţii. Și lovită de îndelunga-răbdare”.!*7 Sfântul Maxim vede și el în 
aceste două virtuți moduri de lecuire și de ferire de patimi pe care e bine ca 
omul să le folosească împreună: „Sunt unele leacuri care opresc patimile din 
mișcarea lor și nu le lasă să sporească în creștere (...)”. Pentru mânie sunt 
potrivite „îndelunga-răbdare... și blândeţea, care o opresc și n-o lasă să 
crească”.198 În ceea ce-l privește, Sfântul loan Casian practic le socotește ca 
unul și același leac: „E limpede că răbdarea este un leac prielnic inimii, 
potrivit cuvintelor lui Solomon: Bărbatul blând este doctor al inimii”. lar 
după ce arată că răbdarea stinge deopotrivă mânia și alte patimi, spune: „Cine 
este blajin și liniștit nu se aprinde de tulburarea mâniei (...). Pe drept se 
spune: «Este mai bun cel răbdător decât cel puternic și cel ce-și stăpânește 
mânia decât cel ce cucerește o cetate» (Pilde 16, 32)”.1%9 De aceea, Sfântul 
Părinte socotește răbdarea ca virtutea care se împotrivește cu cea mai multă 


100 Cf. Sf. Grigorie de Nyssa, Despre „Fericiri”, Il. Sf. loan Scărarul Scara, XXV, 1. 
101 Cf. Sf. loan Gură de Aur, Omilii la Matei, LXI, ş. 

102 Cele 100 de capete..., 77. 

193 Cf. Sf. Grigorie de Nyssa, Despre „Fericiri”, IL. 

194 jbidem. 

105 Cf. Sf. loan Scărarul, Scara, XXIV, 2. 

106 Omilii la Evrei, XXII, 3. 

197 Scara, VIII, 29. 

108 Capete despre dragoste, II, 47. 

199 Convorbiri duhovnicești, XII, 6. 


putere mâniei: dacă „mânia nimicește răbdarea”, atunci, în sens invers, 


răbdarea alungă mânia, pentru că: „atunci când patimile vor fi învinse de 
poporul lui Israel, adică de virtuţi, care luptă împotriva lor”, „locul pe care-l 
ocupase furia îl va lua răbdarea”! 

Răbdarea'2 constă în a suferi în liniște relele care ne vin de la 
întâmplările vieţii sau de la semeni și, în acest din urmă caz, mai ales a 
suporta fără nicio tulburare criticile, ofensele, cuvintele insultătoare."'3 
Sfântul Maxim o definește astfel: „îndelunga răbdare (înseamnă)... a sta 
neclintit în împrejurări aspre și a răbda relele; a aștepta sfârșitul încercării și 
a nu da drumul iuțimii la întâmplare; a nu vorbi cuvânt neînțelept, nici a 
gândi ceva din cele ce nu se cuvin unui închinător al lui Dumnezeu”."4 lar 
Sfântul loan Casian spune: „Toţi știm că răbdarea înseamnă suportarea 
suferințelor și de aceea este sigur că nimeni nu poate afirma că este răbdător 
în afară de acela care suportă fără supărare necazurile care i-au fost 
pricinuite”."“5 Sfântul loan Gură de Aur arată și el că „omul cu adevărat 
răbdător duce povara necazului fără a se lăsa doborât de ea”;"€ „omul 
răbdător aleargă la răbdare ca la un port în care își află liniștea cea mai 
deplină; paguba pe care i-o pricinuiești nu poate mișca stânca pe care stă; 
jignirile tale nu pot dărâma turnul în care s-a suit”."7 

Virtutea răbdării se câștigă înainte de toate prin dragostea de 
Dumnezeu, care-l face pe om să-L ia drept pildă în tot ce face pe lisus, Care, 
„răsplătit cu nerecunoștinţă și cu hulă, se purta cu îndelungă răbdare; bătut 
și omorât de ei, răbda, neînvinuind pe cineva”."8 „Cel ce a dobândit în sine 
dragostea dumnezeiască nu ostenește urmând Domnului Dumnezeului său, 


0 Așezămintele mănăstirești, XII, 3. 

"1 Convorbiri duhovnicești, V, 23. 

112 Răbdarea este o virtute deosebit de bogată și multiformă, după cum ne putem da seama 
citind, de pildă, descrierea pe care i-o dă Sf. Ciprian (Despre folosul răbdării, 20). De aceea, aici 
ne vom referi la ea numai ca virtute care se împotrivește direct mâniei. Sfinţii scriitori de limbă 
greacă folosesc două cuvinte pentru a desemna răbdarea: paxpoduma și vroHovn. 
Maxpoupuo, care cel mai bine se traduce prin „îndelungă răbdare”, înseamnă mai curând 
suportarea necazurilor de ordin moral; vnouovn înseamnă „perseverență”, altfel spus 
capacitatea de a duce la capăt o lucrare, în ciuda greutăților întâmpinate, dar desemnează și 
răbdarea propriu-zisă, adică puterea de a aștepta în chip liniștit ceea ce întârzie să se petreacă. 

u3 Cf. Sf. loan Scărarul, Scara, IV, 2. Sf. loan Casian, Așezămintele mănăstirești, VII, 3, 1; 
Convorbiri duhovnicești, XVIII, 13-14. 

"4 Cuvânt ascetic, 21. 

"5 Convorbiri duhovnicești, XVIII, 13. 

"16 Omilii la Fapte, VI, 4. 

"7 Omilii la 1 Corinteni, XXXIII, 1. 

"8 Maxim Mărturisitorul, Capete despre dragoste, IV, 55. Cf. Sf. loan Gură de Aur, Omilii 
la loan, LXXXIV, 1. 


asemenea dumnezeiescului leremia (XVII, 7), ci suferă cu vitejie orice 
osteneală, batjocură și ocară, neluând în seamă câtuși de puţin răul, de la 
nimeni”.u9 

Răbdarea se naște, de asemenea, și din iubirea aproapelui,'22 dar mai 
ales din smerenie. De aceea, Sfântul loan Casian spune că „virtutea răbdării 
nu izvorăște din nimic altceva decât din umilință, care... îndură cu mărinimie 
orice jignire venita de la alții”. "21 

Răbdarea este una dintre virtuțile de cel mai mare folos pentru 
mântuirea omului. „Prin răbdarea voastră veţi dobândi sufletele voastre”, 
învaţă lisus (Lc. 21, 19). Ea se vădește a fi un leac potrivit pentru toate bolile 
sufletului,'?2 și nu numai pentru mânie. „Răbdarea este un leac prielnic 
inimii”, scrie Sfântul loan Casian.!2% De asemenea, ea are o mare putere de 
ferire a omului de patimi. „Nu numai că prin ea păstrăm cele ce ne sunt de 
folos; dar ea ne apără de cele care ne sunt contrare”, arată Sfântul Ciprian.!24 
lar Sfântul loan Gură de Aur spune că ea „scoate duhurile rele din suflet”:25 
și-l fereşte de săgetările lor.126 

Dar răbdarea nu numai că-l izbăvește și-l ferește pe om de rău, dar 
este totodată și „izvor al tuturor bunătăţilor”.27 Astfel, ea este de cel mai mare 
folos pentru restabilirea sănătăţii sufletești. 

Mai întâi de toate, răbdarea dă sufletului puterea de a lupta și de a se 
nevoi în vederea sporirii duhovnicești.!25 „Ea dă o putere de neînvins”, arată 
Sfântul loan Gură de Aur.!29 Pe lângă aceasta, pentru că tămăduiește sufletul 
de mânie și de orice altă tulburare iscată de patimi, a căror tărie ea o slăbește, 
răbdarea aduce sufletului pacea și statornicia în bine.'30 

Răbdarea este pricinuitoare a nenumărate virtuţi, 3! îndeosebi a 


9 Capete despre dragoste. |, 28. 
120 Cf. Sf. loan Gură de Aur, Omilii la 1 Corinteni, XXXIII, 1. 
121 Așezămintele mănăstirești, VII, 31. Cf. IV, 32, 9. 
122 Cf. Sf. Ciprian, Despre folosul răbdării, 20. 
123 Convorbiri duhovnicești, XII, 6. 
124 Despre folosul răbdării, 14. 
125 Omilii la loan, LXXXIV, n. 
126 Cf. Omilii la 1 Corinteni, XXXIII, 1. 
127 Ibidem. 
28 -Cf sf, Ciprian, Despre folosul răbdării, 17. Cf. 14. 
129 Scrisori către Olimpiada, VII, 4. 
130 Cf. Sf. Ciprian, Despre folosul răbdării, +7. Sf. loan Gură de Aur, Scrisori către Olimpiada, 
VII, 4. Cf. Omilii la Fapte, VI, 3. 
131 Cf. Sf. loan Gură de Aur, Scrisori către Olimpiada, VII, 4. 


curăției și neprihănirii.'% Ea face neclintită înfrânarea.'3%3 Răbdarea este 
virtutea care-i unește pe oameni întreolaltă, prin ea se regăsește și se menţine 
buna înțelegere între ei,'34 așa cum arată Sfântul Pavel, atunci când învaţă: 
„Umblaţi cu vrednicie... cu toată smerenia și blândeţea, cu îndelungă- 
răbdare, îngăduindu-vă unii pe alții în iubire, silindu-vă să păziți unitatea 
Duhului, întru legătura păcii” (Efes. 4, 2). 

Din răbdare îi vine omului mângâierea de sus și bucuria cea 
duhovnicească. Astfel, Sfântul Isaac Sirul scrie: „Când se înmulțește răbdarea 
în sufletele noastre, e semn că am primit în ascuns harul mângâierii. Tăria 
răbdării e mai mare ca gândurile de bucurie ce se ivesc în inimă”.B5 


Părinţii îndeamnă ca blândețea și răbdarea să fie însoţite de iubire, 
care apare astfel ca a treia virtute prin care omul se poate împotrivi mâniei.136 

De altfel, trebuie spus că între iubire și răbdare există o legătură foarte 
strânsă. Pe de o parte, iubirea implică răbdarea, care este una dintre însușirile 
ei, după cum arată Sfântul Apostol Pavel: „Dragostea îndelung rabdă” (1 Cor. 
13, 4). La întrebarea: „Cum îmblânzește iubirea iuțimea?”, Sfântul Maxim 
răspunde: „Fiindcă are puterea să se milostivească și să facă bine aproapelui, 
și să fie cu îndelungă răbdare faţă de el, și să îndure cele ce-i vin de la el (...). 
Avându-le, prin urmare, pe acestea, îmblânzește iuțimea celui ce a dobândit- 
0”.157 Sfântul Ciprian, tâlcuind cuvântul de mai sus al Apostolului, zice că 
iubirea nu poate fi statornică și tare decât dacă a fost călită prin răbdarea 
tuturor încercărilor.138 Pe de altă parte, pentru a fi cu adevărat virtuoasă, 
răbdarea trebuie să izvorască din iubire, căci, așa cum arată Sfântul loan Gură 
de Aur, „uneori, ea poate duce la răzbunare”, pentru că „întețește flacăra în 
sufletele aprinse de mânie” și „aduce ură și ranchiună”,'39 ceea ce ne 
îndreptățește să spunem că „răbdarea lipsită de mărinimie este de-a dreptul 
un cusur”.110 De aceea - spune Sfântul Părinte -, Apostolul, după ce zice: 
„Dragostea îndelung rabdă”, adaugă: „dragostea este binevoitoare” și: 


132 Cf. Sf. loan Casian, Convorbiri duhovnicești, XII, 6 („Cu cât va înainta cineva în pacea și 


răbdarea inimii, cu atât va avea bune roade și în curăţia trupului”). Sf. Ciprian, Despre folosul 
răbdării, 20. 

133 Cf. Evagrie, Tratatul practic, Prolog. 

134 Cf. Sf. Grigorie cel Mare, Comentariu la lov, LXXII, 21. Sf. loan Casian, Așezămintele 
mănăstirești, IX, 7. Sf. Ciprian, Despre folosul răbdării, 15. 

135 Cuvinte despre nevoință, 73. 

136 Cf. Sf. loan Scărarul, Scara, VIII, 29. 

137 Cuvânt ascetic, 20. 

18 Despre folosul răbdării, 15. 
139 Omilii la 1 Corinteni, XXXIII, 1. 
149 Ibidem. 


„dragostea nu pizmuiește” (1 Cor. 13, 4), îndemnând: „îngăduiţi-vă unii pe alții 
în iubire” (Efes. 4, 2). 

lar pentru a ajunge la o asemenea iubire față de semeni, calea cea mai 
sigură este rugăciunea pentru el. „Ţi-a venit vreo ispită de la fratele și 
supărarea te-a dus la ură? Nu te lăsa biruit de ură, ci învinge ura cu dragostea. 
Și vei învinge în chipul acesta: rugându-te pentru el cu adevărat lui 
Dumnezeu”."4! Și tot el învață: „Dacă îți amintești răul de la cineva, roagă-te 
pentru el și vei opri patima din mișcare”.? lar în altă parte, spune: „Pentru 
ţinerea de minte a răului, roagă-te pentru cel ce te-a supărat și te vei 
izbăvi”.B 

Cât privește natura și roadele iubirii, vom vorbi despre ele la vremea 
cuvenită, când vom prezenta această virtute sub toate aspectele ei. 


141 Capete despre dragoste, IV, 22. 

142 Ibidem, III, go. Cf. Evagrie, Către monahi, 14. Avva Dorotei, Învățături de suflet 
folositoare, VIII, 6. 

143 Capete despre dragoste, III, 13. 


7 
Tămăduirea fricii. Frica de Dumnezeu 


Frica și stările legate de ea, ca teama, neliniștea, spaima, anxietatea, 
angoasa, sunt fundamental legate, așa cum am văzut, de alipirea de bunurile 
materiale. Omul nu se poate deci tămădui de ele decât desprinzându-se de 
lumea aceasta! și aruncând toată grija la Dumnezeu, cu nădejdea tare că prin 
pronia Sa va primi toate cele ce-i sunt de trebuinţă. lisus Însuși ne învaţă: 
„Nu duceţi grijă, spunând: Ce vom mânca, ori ce vom bea, ori cu ce ne vom 
îmbrăca? Că după toate acestea se străduiesc neamurile; știe doar Tatăl 
vostru Cel ceresc că aveţi nevoie de ele. Căutaţi mai întâi Împărăţia lui 
Dumnezeu și dreptatea Lui, și toate acestea se vor adăuga vouă. Nu vă îngrijiţi 
de ziua de mâine” (Mt. 6, 31-34). În lumina acestei învățături, Sfântul Isaac 
Sirul spune: „De crezi că Dumnezeu poartă grijă de tine, pentru ce te îngrijești 
de cele vremelnice și de trebuințele trupului tău? (...) Aruncă grija ta asupra 
Domnului, și El te va hrăni (Pilde 3, 25). Și nu te vei înfricoșa de spaima ce 
vine asupra ta”; „apropie-te, zice, ca să nădăjduiești întru Mine, și te vei 
odihni de orice lucru și de orice teamă” 3 

Cea dintâi pricină a fricii este, așa cum am văzut, lipsa de credință. De 
aici urmează că în sufletul celui cu credinţă puternică în Dumnezeu frica nu- 
și mai are locul. „Credinţa neclintită - spune Evagrie - nu primește bântuielile 
fricii”.4+ Cel care crede cu tărie în Dumnezeu și în purtarea Sa de grijă are 
siguranţa că va primi de la El în orice împrejurare ajutor și apărare, și deci n- 
are a se teme de nimic, nici de întâmplările vieţii, nici de dușmănia 
oamenilor, nici chiar de moarte. Sfântul Pavel amintește că „Însuși 
Dumnezeu a zis: Nu te voi lăsa, nici nu te voi părăsi”; pentru aceea, putem 
zice cu credinţă tare: „Domnul este într-ajutorul meu; nu mă voi teme” (Evr. 
13, 5-6). lar Psalmistul spune: „Domnul este luminarea mea și mântuirea mea; 
de cine mă voi teme? Domnul este apărătorul vieții mele; de cine mă voi 
înfricoșa? (...) De s-ar rândui împotriva mea oștire, nu se va înfricoșa inima 
mea (...)” (Ps. 26, 1-2, 5); „Că de voi și umbla în mijlocul morţii, nu mă voi 
teme de rele; că Tu cu mine ești” (Ps. 22, 4). 

Nu credinţa sa îl scapă pe om de frică, ci ajutorul lui Dumnezeu, care- 
i vine ca răspuns la credinţa în EI și-l sprijină și-l întărește.5 Astfel, Sfântul 


1 Cf. Sf. loan Gură de Aur, Omilii la statui, XVIII, 4. 

2 Cuvinte despre nevoință, 5. 

3 Ibidem, 58. 

4 Capete gnostice, IV, 48. 

5 Cf. Sf. Varsanufie și loan, Sensuri duhovnicești, 131. Sf. Isaac Sirul, Cuvinte despre nevoință, 


Isaac Sirul spune: „Când vede (omul) că inima lui nu are liniște din partea 
fricii și tremuratului, va înțelege și va cunoaște că această frică îi arată că este 
lipsit de altcineva, care să-l ajute. Căci inima dă mărturie prin frica ce-o apasă 
și o războiește înăuntru că-i lipsește cineva. (...) Căci ajutorul lui Dumnezeu 
este, zice, cel ce mântuiește”.6 

lar acest ajutor omul trebuie să-l ceară prin multă rugăciune, cu 
credința că Dumnezeu i-l poate da și cu nădejdea că-l va primi.7 Leacul cel 
mai puternic împotriva fricii și a celorlalte patimi care-i stau în preajmă -— 
neliniștea, anxietatea, angoasa - este îndeosebi „rugăciunea lui lisus”. Sfântul 
loan Scărarul învaţă așa: „Lovește-i și biruiește pe vrăjmași cu numele lui 
lisus, căci nu e în cer și pe pământ armă mai tare. Izbăvit de boală, 
preamăreşte pe Cel ce te-a izbăvit. Căci mulțumindu-l, te va acoperi în veci”.8 
lar Evagrie scrie: „Cel ce are grijă de rugăciunea curată va pătimi de la draci 
ocări, loviri, strigăte și vătămări. Dar nu va cădea, nici nu-și va părăsi gândul, 
zicând către Dumnezeu: «Nu mă voi teme de rele, căci Tu cu mine ești» și 
cele asemenea”.? Tot el arată că „este firesc ca cel a cărui minte este 
întotdeauna îndreptată spre Dumnezeu, având în partea mânioasă deplina 
aducere-aminte de EI, iar partea poftitoare cu totul întinsă spre EI, să nu se 
teamă de cei care umblă răcnind în jurul trupurilor, adică de duhurile 
răzvrătite, care ne dușmănesc”.!* Într-adevăr, prin rugăciunea inimii omul se 
află tot timpul unit cu Dumnezeu, primind ajutorul Lui neîncetat, astfel că 
nicio pricină de teamă nu i se poate strecura în suflet. „Un bătrân a zis: Fie că 
dormi, fie că veghezi și în tot ce faci să-L ai pe Dumnezeu înaintea ochilor, și 
nu va putea vrăjmașul să te înspăimânte. Dacă gândul tău rămâne ațintit la 
Dumnezeu, puterea Lui rămâne și ea în tine”." Cu cât rugăciunea este mai 
curată, cu atât piere frica. „Semnul că s-a ajuns la (rugăciunea adevărată) este 
că omul nu se mai tulbură chiar dacă lumea întreagă s-ar porni împotriva lui”, 
scrie Sfântul Varsanufie.? La stingerea fricii și a patimilor iscate de ea se 
ajunge, în acest caz, datorită prezenţei continue a puterii dumnezeiești în 
sufletul omului, adusă de rugăciunea neîncetată. Dar omul se poate izbăvi de 
frică și rugându-se anume lui Dumnezeu pentru aceasta. Astfel, Avva loan 
din Singurătate spune: „Dacă cerem de la Domnul, El ne dă putere și ne ajută 
să scăpăm de frică”.3 lar un cuvânt al bătrânilor ne spune că: „Întrebat-a 


6 Cuvinte despre nevoință, 21. 

7 Cf. ibidem. 

8 Scara, XX, 6. 

9 Cuvânt despre rugăciune, 97. 

19 Capete gnostice, IV, 73. 

" Apoftegme, N 377. 

"2 Sf. Varsanufie și loan, Scrisori duhovnicești, 150. 

13 Dialog despre suflet și patimile omenești, ed. Hausherr, p. 94. 


oarecine pe avva Theodor: De se va întâmpla vreo năprasnă, și tu te temi, 
avvo? I-a zis lui bătrânul: De se va lipi cerul de pământ, Theodor nu se teme. 
Căci s-a rugat lui Dumnezeu ca să se ridice de la dânsul frica”.14 

Lucrarea de tămăduire a fricii implică din partea omului lepădarea 
voii proprii și o stare de smerenie. Astfel, unui frate care-l întreabă: „Ce 
trebuie să facă cineva ca să scape de tulburarea gândurilor”, Sfântul 
Varsanufie îi răspunde: „Taie voia ta în toate și păstrează smerita cugetare 
(...) și vei fi izbăvit prin harul lui Dumnezeu. Și oriunde vei fi, neliniștea nu 
va avea putere asupra ta”.'5 Am văzut că frica este legată de mândrie, și atâta 
vreme cât omul se încrede în propriile sale puteri, el este bântuit de această 
patimă. Pentru a putea s-o biruiască prin puterea lui Dumnezeu, pentru a 
primi această putere și a o păstra mereu în suflet, omul trebuie să se lepede 
de sine și să-și recunoască neputința; altfel harul dumnezeiesc nu se poate 
sălășlui în el. De aceea Sfântul Isaac Sirul spune că cel care vrea să fie izbăvit 
de frică trebuie să se roage mai întâi să câștige smerenia: „Cu cât înmulțește 
(rugăciunea), cu atât se smerește mai mult în inima sa. (...) lar când omul se 
smerește, îndată îl înconjoară mila, și atunci inima simte ajutorul lui 
Dumnezeu. Și află în el o putere de încredere ce se mișcă în ea”.16 

Tot așa, omul poate birui frica prin iubire, căci, după cuvântul 
Apostolului loan: „În iubire nu este frică, ci iubirea desăvârșită alungă frica 
(...)"(u In 4, 18). Urmând acestuia, Sfântul loan Scărarul arată că, „cel ce s-a 
umplut de iubire” este fără frică.'7 Aceasta este adevărat în ceea ce privește 
iubirea față de aproapele: cel care-l iubește pe fratele său nu se teme de el. 
Dar, fundamental, această învățătură se referă la iubirea lui Dumnezeu, care 
scoate din sufletul omului frica lumească și îndeosebi frica de moarte, care, 
cel mai adesea, este pricina a toată frica.!8 Din iubirea lui Dumnezeu omul 
primește „puterea de încredere”, care biruie frica; unit cu Cel căruia Îi sunt 
supuse toate, nimic nu-i poate face rău, nimic nu poate să-l vatăme.** Prin 
iubire omul ajunge să viețuiască în preajma lui Dumnezeu și se înstrăinează 
de cele ale lumii, fie ele din afara lui, fie lăuntrice, care-i înfricoșează inima, 
și se desfată de bunătăţile duhovnicești, care nu pot fi nicicum luate de la el. 
„Câtă vreme ești cu oamenii, așteaptă-te la necazuri și la primejdii și la 
bântuielile vânturilor nemateriale; dar când vei ajunge la cele gătite ţie, 


14 Patericul, Pentru Avva Theodor al Fermei, 23. 

15 Scrisori duhovnicești, 150. 

16 Cuvinte despre nevoință, 21. 

17 Scara, XXX, 4. 

18 Cf, Sf. Isaac Sirul, Cuvinte despre nevoință, 58. 

19 Cf. ibidem, 2a. 

20 Cf. Sf. Varsanufie și loan, Scrisori duhovnicești, 196. 


atunci vei fi fără frică”, scrie Sfântul Varsanufie.2 

Omul cu adevărat trebuie să se tămăduiască de frică, însă el nu 
trebuie să lepede din suflet orice fel de teamă, căci „nu orice frică este 
patimă”.% Există, așa cum am văzut, o frică virtuoasă, pe care Dumnezeu i-a 
dat-o omului ca mijloc de mântuire și pe care Părinţii o numesc „frică 
mântuitoare”, „neliniște mântuitoare” și în alte feluri asemănătoare. Această 
frică este numită de tradiția ascetică „frica de Dumnezeu”. Frica pătimașă 
trebuie nimicită pentru a face loc temerii de Dumnezeu. În fapt, ambele 
forme de frică se întemeiază pe tendinţa firească a omului de a se teme.%3 
Numai că prima se iscă din pricina lumii acesteia și nu se îndreaptă, așa cum 
se cuvine naturii ei, spre Dumnezeu. Ca și în cazul celorlalte patimi, trebuie 
deci ca omul s-o convertească, s-o întoarcă spre Dumnezeu. Bazându-se pe 
una și aceeași tendință a sufletului, ele se exclud una pe alta. De aceea unul 
dintre remediile fundamentale în cazul fricii este tocmai frica de Dumnezeu, 
care, pe măsură ce sporește în inima omului, micșorează frica pricinuită de 
lume și îi ia locul. „Cel care se teme de Domnul n-are teamă de nimic și nu 
tremură” (Înţ. Sir. 34, 14). lar Sfântul loan Scărarul, vorbind despre teama de 
Dumnezeu, spune că frica aceasta „alunga toată frica”.2+ Tot el spune: „Cel ce 
s-a făcut rob Domnului nu se va teme decât numai de Stăpânul său. Dar cel 
care nu se teme încă de Acesta se teme și de umbra sa”.75 Avva Serapion arată 
că „dacă omul ia aminte înaintea lui Dumnezeu cu frică în tot ceasul, nimic 
dintr-ale vrăjmașului nu poate să-l îngrozească”26 Sfântul Simeon Noul 
Teolog spune și el că „cel ce se teme de Domnul nu are frică de asaltul 
dracilor, nici de neputincioasele lor atacuri, dar nici de amenințările 
oamenilor răi”.27 


Frica de Dumnezeu poate fi socotită în toate privinţele ca o virtute 
fundamentală. În Sfintele Scripturi sunt numeroase textele în care este vorba 


21 Ibidem, 8. 

22 Clement Alexandrinul, Stromate, II, 8, 40. 

23 Ceea ce îi face pe mulți Părinţi să îndemne: „Să ne temem de Domnul ca de fiare. Această 
comparaţie este folosită de doi dintre marii învăţători ai sfintelor nevoinţe: Sf. Macarie 
Egipteanul (Apoftegme, Eth. Pat. 417) și Sfântul loan Scărarul (Scara, |, 26). 

24 Scara, VI, 10. 

25 Ibidem, XX, 10. Cf. Evagrie, Cuvânt despre rugăciune, 100. 

26 Patericul, Pentru Avva Serapion, 3. 

27 Cele 225 de capete..., 68. Cf. 69 („Cel ce umblă întru frica de Dumnezeu, chiar dacă 
petrece în mijlocul oamenilor răi, nu se teme”). 


despre ea, iar Părinţii o prezintă ca pe o condiţie a mântuirii.?9 Sfântul loan 
Casian spune: „Începutul mântuirii noastre și al priceperii este, după 
Scriptură, frica de Dumnezeu (Pilde 9, 10)'.30 Iar Sfântul Varsanufie scrie: 
„Dacă nu dovedim prin fapte amintirea fricii de Dumnezeu și străpungerea 
pricinuită de aceasta, ne osândim”.3 În ceea ce-l privește, Sfântul Isaac Sirul 
spune și el: „Frica de Dumnezeu este începutul vieţii celei adevărate a 
omului”.32 


Există două forme ale fricii de Dumnezeu,33 corespunzătoare celor 
două trepte ale acestei virtuți.34 

a) Pe treapta de jos stă frica de judecata lui Dumnezeu, în această 
viață35 sau în veacul ce va să vină,3€ și de amenințarea chinurilor,37 pe care 
Părinţii le numesc „pedeapsă”. Am arătat în altă parte38 că acest termen nu 
trebuie înțeles în sensul că un Dumnezeu răzbunător și crud i-ar pedepsi pe 
cea care încalcă poruncile Sale, ci ca suferință a sufletului înstrăinat de 
Dumnezeu și lipsit de bunătăţile duhovnicești care-i fuseseră menite și pe 
care singur omul și-o aduce prin păcat, judecata lui Dumnezeu nefăcând 
altceva decât să-i descopere dreapta măsură.39 

Această frică este frica „începătoare”, cea pe care o cunosc 


28 Cat privește Noul Testament, a se vedea: Lc. 18, 2, 4; 23, 40; Fapte 9, 31; 10, 2, 22; 13, 16, 
26; Rom. 3, 18; 2 Cor. 5, n; 7, 1; Efes. 5, 2; Filip. 2,12;1 Pt.1,17;2,17; Apoc. 14,7;19,5- 

29 A se vedea, de pildă, Patericul, Pentru Avva Evprepie, 6. 

3% Așezămintele mănăstirești, IV, 43. 

31 Scrisori duhovnicești, 397. 

32 Cuvinte despre nevoinţă, 1. 

33 Cf. Sf. Maxim Mărturisitorul, Capete despre dragoste, |, 81, 82. Sr. loan Casian, Convorbiri 
duhovnicești, XI, 6, 7, 13. Avva Dorotei, Învăţături de suflet folositoare, IV, | („Sunt două frici. 
Una începătoare și una desăvârșită”). 

34 Cf. Sf. loan Casian, loc. cit. Avva Dorotei, loc. cit. 

35 Cf. Sf. loan Scărarul, Scara, VII, 12. 

36 cf Patericul, Pentru Avva lie, 1: „Zis-a avva Ilie: Eu de trei lucruri mă tem: când va vrea 
să iasă sufletul meu din trup, când voi vrea să întâmpin pe Dumnezeu și când va fi să iasă 
hotărâre asupra mea”. 

37 Cf. Sf. Maxim Mărturisitorul, Capete despre dragoste, |, 81, 82. Sf. loan Casian, Convorbiri 
duhovnicești, XI, 6, 13. Avva Dorotei, Învățături de suflet folositoare, IV, 1. Sf. Grigorie de Nyssa, 
Tâlcuire amănunţită la Cântarea Cântărilor, 1 („Unii dobândesc mântuirea și prin frică, atunci 
când, gândindu-se la amenințarea chinurilor din gheenă, se despart de rău”). Sf. loan Scărarul, 
Scara, VII, 12; XXVII, 34. 

35 Teologia bolii (trad. rom.), Sibiu, 1997, p. 32-33. 

39 A se vedea, cu privire la acest subiect, Clement Alexandrinul, Pedagogul, VIII, 69, 1. Sf. 
Irineu al Lyonului, Contra ereziilor. V, 27, 2; 28,1. 


„începătorii”.4* Căci scris este: „Inceputul înțelepciunii este frica de Domnul” 


(Ps. no, 10; cf. Pilde 1, 7; 9,10). 

Trei sunt pricinile - spun Părinţii - pentru care poate părăsi omul răul 
și care-l fac să se alipească de Dumnezeu: frica de pedeapsă, nădejdea 
bunătăților viitoare și iubirea lui Dumnezeu. Primele două „sunt proprii 
acelor oameni care tind să înainteze în virtuţi”,? dar care se află încă în starea 
robilor (cf. Gal. 4, 1);a treia este a celor desăvârșiți, căci „este a lui Dumnezeu 
și a acelora care au primit în ei chipul și asemănarea lui Dumnezeu”,8 a celor 
care nu mai sunt robi, ci fii și moștenitori ai Săi (cf. Gal. 4, 7). „Dacă tinde 
așadar cineva către desăvârșire - scrie Sfântul loan Casian -—, de la acea primă 
treaptă de teamă, despre care am spus că în mod propriu este o stare de robie 
(...), înaintând de pe o treaptă pe alta, se va urca pe aceea a speranţei (...), 
către a treia treaptă, a fiilor (...), treapta dragostei (...). De aceea, să ne 
străduim să ne ridicăm cu desăvârșită ardoare a minţii de la această teamă la 
speranță, iar de la speranţă la dragostea de Dumnezeu și de virtuţi”.44 

Atunci când Părinţii spun că prima formă a fricii este a celor 
începători, înțeleg prin aceasta pe cei care n-au atins desăvârșirea, pe cei care 
nu sunt încă sfinți. Deci, această frică o au și se și cuvine s-o aibă chiar cei 
sporiți duhovnicește.45 Avva Dorotei nu se ferește să spună monahilor: „Frica 
începătoare ţine de alcătuirea noastră” 46 

Totuși omul este chemat să-și stingă această frică și să treacă dincolo 
de ea, ajungând la iubirea desăvârșită, așa cum învaţă Apostolul loan: „În 
iubire nu este frică, ci iubirea desăvârșită alungă frica, pentru că frica are cu 
sine pedeapsa, iar cel ce se teme nu este desăvârșit în iubire” (1 loan 4, 18). 
Urmând acest cuvânt, Sfântul Maxim Mărturisitorul scrie: „Prima temere este 
scoasă afară de dragostea desăvârșită a sufletului (1 In 4, 18), pe care a 
dobândit-o și care nu se mai teme de chinuri”.?7 De aceea, Sfântul Antonie 
cel Mare poate spune: „Eu nu mă mai tem de Dumnezeu, ci îl iubesc pe El. 


Că dragostea scoate afară frica”.48 


40 Sf. loan Casian, Convorbiri duhovnicești, XI, 13. Avva Dorotei, Învățături de suflet 
folositoare, IV, 1. Sf. Vasile cel Mare, Regulile mari, 4. 

4 Cf. Sf. Vasile cel Mare, loc. cit., Cuvânt înainte. Sf. loan Casian, Convorbiri duhovnicești, 
XI, 6. Avva Dorotei, Învăţături de suflet folositoare, IV, 2. 

4 Sf. loan Casian, Convorbiri duhovnicești, XI, 6. 

43 Ibidem. 

44 Ibidem, 3. 

45 Sf. loan Scărarul spune aceasta în repetate rânduri și în termenii cei mai tari. A se vedea 
Scara, VII, 12; XXVII, 34; XXVIII, 7, 3; XXX, 5. 

46 Învăţături de suflet folositoare, IV, 3. 

47 Capete despre dragoste, 1, 82. Cf. Sf. loan Scărarul, Scara, XXX, 4. 

48 Patericul, Pentru Avva Antonie, 34. 


Se cuvine să arătăm însă că, așa cum o spun cu dinadinsul Apostolul 
loan și toți Părinţii, numai iubirea desăvârșită face frica cu totul 
nefolositoare. Atâta vreme însă cât omul nu este cu totul curățat de patimi și 
n-a atins starea de nepătimire și deplinătatea iubirii, frica are toate motivele 
să stăruie și este prețioasă pentru mântuirea lui. Sfântul Diadoh al Foticeei 
spune limpede: „Frica este starea proprie drepţilor care încă se curăță, fiind 
împreunată pe jumătate cu dragoste. lar dragostea desăvârșită este proprie 
drepţilor curăţaţi deplin, în care nu mai este frică. «Căci dragostea 
desăvârșită, zice, scoate afară frica» (1 In 4, 18). (...) De aceea zice Scriptura 
într-un loc: «Temeţi-vă de Dumnezeu toţi sfinţii Lui» (Ps. 33, 9); iar în alt loc: 
«lubiți pe Domnul toți cuvioșii Lui» (Ps. 30, 25). Prin acesta învăţăm limpede 
că frica de Dumnezeu este proprie drepţilor care se curăță încă, fiind 
împreunată, cum s-a zis, pe jumătate cu dragoste; iar dragostea desăvârșită e 
proprie drepţilor curăţaţi, în care nu mai este gândul vreunei temeri, ci o 
ardere neîncetată și o alipire a sufletului de Dumnezeu prin lucrarea Duhului 
Sfânt”.%9 

Se cuvine ca frica să stăruie în sufletul omul atâta vreme cât iubirea 
n-a ajuns la desăvârșire pentru că ea contribuie în mare parte la curățarea 
omului de păcate și la atingerea nepătimirii, fără de care nu poate omul 
atinge deplinătatea iubirii. Putem spune chiar că fără frică - care și ea implică 
o anumită curăție —, omul nu poate ajunge la iubirea desăvârșită. Sfântul Isaac 
o spune răspicat, arătând că ea este cea care-l mișcă și-l îndrumă pe om spre 
pocăință și îndeosebi prin ea se ajunge la curăţia inimii: „Precum nu este cu 
putință a trece marea cea mare fără corabie, așa nu poate trece cineva spre 
dragoste fără frică. Marea cea rău mirositoare așezată între noi și raiul 
înţelegător, n-o putem străbate decât prin corabia pocăinței, mânată de 
vâslașii fricii» Dacă vâslașii aceștia ai fricii nu cârmuiesc corabia pocăinţei, 
prin care se străbate marea lumii acesteia spre Dumnezeu, ne înecăm în 
marea cea rău mirositoare. Pocăința este corabia; frica este cârmaciul ei; 
dragostea este limanul dumnezeiesc”.50 Sfântul Maxim spune și el că 
„temerea de Dumnezeu... face să se nască în noi nepătimirea, maica iubirii”.5" 
lar Sfântul Diadoh al Foticeei spune din nou cu toată limpezimea: „Nimeni 
nu poate să iubească pe Dumnezeu cu toată inima dacă mai întâi nu se va 
teme de EI întru simţirea inimii. Căci numai curățându-se și înmuindu-se 
sufletul prin înrâurirea temerii, vine la dragoste lucrătoare. Dar nu va veni 
cineva la temerea de Dumnezeu în chipul arătat dacă nu va părăsi toate grijile 
lumești. Căci numai când ajunge mintea la liniște multă și la negrijă, o 
strâmtorează frica de Dumnezeu, curățând-o întru simțire multă de toată 


49 Cuvânt ascetic în 100 de capete, 16. 
5% Cuvinte despre nevoinţă, 72. 
5 Capete despre dragoste. |, 8. 


grosimea pământească, ca astfel să o aducă la marea dragoste a bunătăţii lui 
Dumnezeu”.* Și încheie astfel: „Să avem deci ca laudă neîncetată, mai presus 
de toate laudele, mai întâi frica de Dumnezeu, apoi dragostea, care este 
plinirea legii desăvârșirii în Hristos”.5 

Sfântul Grigorie Palama arată și el rostul pedagogic și curățitor al fricii 
și faptul că ea este cu totul de trebuință pentru om, socotind-o pricinuitoare, 
și mijlocitoare a iubirii, și deci a însăși vederii lui Dumnezeu: „Curăţirea 
sufletului are ca începătoare frica de Dumnezeu (cf. Pilde 1, 7), din care se 
naște rugăciunea neîncetată către Dumnezeu întru durerea inimii și lucrarea 
poruncilor evanghelice. Și reîmpăcându-se omul cu Dumnezeu prin 
rugăciune și împlinirea poruncilor, frica se preschimbă în iubire, iar 
îndurerarea din vremea rugăciunii se preface în bucurie de nespus, care face 
să răsară floarea cunoștinței celei sfinte”.5+ Sfântul Isaac Sirul învață și el că 
frica este condiţia esenţială a desăvârșirii în virtute, a iubirii și a cunoașterii 
lui Dumnezeu, și deci cale duhovnicească de neocolit pentru cei care vor să 
ajungă la capătul doririlor: „Cunoștința duhovnicească urmează, prin fire, 
după lucrarea virtuților. Dar amândurora le premerge frica și dragostea; iar 
dragostei îi premerge iarăși frica. Tot cel ce zice cu nerușinare că se pot 
câștiga cele din urmă înainte de lucrarea celor dintâi a pus în sufletul său cea 
dintâi temelie a pierzării. Căci aceasta este calea Domnului: cele din urmă se 
nasc din cele dintâi'.55 


b) A doua formă de frică ţine de iubirea desăvârșită.5€ Ea se naște din 
iubirea lui Dumnezeu, care o izgonește pe cea dintâi. Este frica de a nu fi 
despărțit sau înstrăinat de Dumnezeu, frica de a fi lipsit de „îndrăzneala 
dragostei”.57 După cum spune cu multă dreptate Clement Alexandrinul, „nu 
te temi de Dumnezeu, ci te temi să nu cazi din harul lui Dumnezeu”.58 „Cel 
care are iubirea adevărată - spune Avva Dorotei —, pe care Sfântul (Apostol 
loan) o numește desăvârșită, această iubire îl duce pe el la frica desăvârșită. 
Căci se teme și păzește voia lui Dumnezeu (....) pentru că, așa cum am spus, 
a gustat din dulceaţa de a fi împreună cu Dumnezeu și îi este frică să nu cadă 
din ea, îi este frică să nu fie lipsit de ea”.59 lar Sfântul loan Casian, care descrie 


52 Cuvânt ascetic în 100 de capete, 16. Cf. 17. 

53 Ibidem, 17. 

54 Triade, |, 1,7. 

55 Cuvinte despre nevoință, 44. 

56 Cf. Sf. loan Casian, Convorbiri duhovnicești, XI, 13. Sf. Maxim Mărturisitorul, Capete 
despre dragoste, 1, 81, 82 („A doua temere este împreunată pururea... cu dragostea”). 

57 Sf. Maxim Mărturisitorul, Capete despre dragoste, 1, 8. 

58 Stromate, II, 8, 40. 

59 Învăţături de suflet folositoare, IV, 1. 


pe larg această teamă plină de măreție, citând și textele din Sfânta Scriptură 
în care se vorbește despre ea, spune: „Cel ce va fi întărit în desăvârșirea 
dragostei, trebuie să se ridice pe o treaptă mai înaltă, și anume la acea 
sublimă teamă a dragostei, pe care n-o zămislește nici frica de pedeapsă, nici 
dorința de răsplată, ci măreţia iubirii, prin care fiul îl respectă pe 
preaîngăduitorul său tată, sau fratele pe frate, sau prietenul pe prieten, sau 
soția pe soț, cu simțământ deplin, de vreme ce aceasta nu de cearta și de 
bătaia lui se teme, ci de o ușoară slăbire a afecțiunii, simțământ pornit dintr- 
un devotament întotdeauna curat, manifestat nu numai în vorbe, ci și în toate 
faptele, cu grija ca nu cumva să se ofilească câtuși de puţin floarea dragostei 


lui”,60 


Frica aceasta este „frica desăvârșită” 6! „a celor sfinți și desăvârșiţi, a 
celor care au ajuns la măsura iubirii”.6 Sfinţii, spune Avva Dorotei, „nu mai 
fac voia lui Dumnezeu de frica chinurilor (...), ci, pentru că ÎL iubesc (...), se 
tem să facă ceva contrar voii Celui iubit (...). Căci sfinţii nu mai fac voia Lui 
din frică, ci se tem pentru că-L iubesc”.6 Sfântul loan Casian arată și el că „la 
această teamă, așadar, sunt poftiți nu păcătoșii, ci sfinţii, precum spune în 
cuvinte profetice Psalmistul: «Temeţi-vă de Dumnezeu toți sfinţii Lui, fiindcă 
nimic nu le lipsește celor ce se tem de El» (Ps. 33, 9). Este sigur că nimic nu- 
i lipsește celui ce se teme de Dumnezeu cu această teamă. (...) Despre această 
teamă vorbește profetul, când spune că Duhul Sfânt s-a coborât în șapte 
forme asupra Omului-Dumnezeu, la nașterea Sa în trup. «Se va odihni, spune 
el, asupra Sa Duhul Domnului: duhul înțelepciunii, duhul înțelegerii, duhul 
chibzuinţei și al puterii, duhul științei și al evlaviei» (Is. n, 2), adăugând ca pe 
ceva de căpetenie: «Și-L va umple duhul temerii de Domnul» (Is. u, 3). În 
aceste cuvinte din urmă trebuie să observăm cu mare atenţie că n-a zis: «Și 
se va odihni asupra Lui duhul temerii de Domnul», cum spusese despre 
celelalte, ci «îl va umple duhul temerii de Domnul». Atât de mare este 
puterea virtuții sale, încât celui pe care l-a stăpânit odată pentru virtutea sa 
îi ocupă nu numai o parte, ci toată mintea sa. Și pe bună dreptate, fiindcă pe 
cel care nu se desparte niciodată de dragostea Lui această dragoste nu numai 
că-l umple, dar chiar îl stăpânește fără întrerupere și pentru totdeauna (...). 
Aceasta este așadar teama desăvârșirii, de care se spune ca a fost umplut 
Omul-Dumnezeu, care a venit nu numai pentru a răscumpăra neamul 
omenesc, dar chiar pentru a-i dărui o formă de desăvârșire și pildă de 


60 Convorbiri duhovnicești, XI, 13. 
6. A se vedea Avva Dorotei (Învăţături de suflet olositoare, IV, 2 și 3), a cărui învăţătură pe 
! ȘI 3 ţ p 
această temă este întru totul asemănătoare cu cea a Sf. loan Casian. 
62 jpidem. IV, n. Cf. 2. 
6 Ibidem. IV, 2. 


virtuți” 64 


Însă nimeni nu poate ajunge la această frică dacă n-a cunoscut-o 
înainte pe prima: „Nu e cu putinţă să ajungă cineva la aceasta dacă nu o are 
mai întâi pe cea începătoare”, spune Avva Dorotei,65 „căci zice: «Frica de 
Domnul e începutul înțelepciunii» (Ps. no, 10), și iarăși: «Frica de Dumnezeu 
e începutul și sfârșitul» (Pilde 1, 7; 9, 10; 22, 4)”.66 

De aceea, celui care nu s-a tămăduit pe deplin și n-a ajuns la 
nepătimire, nici n-a atins deplinătatea iubirii, i se cuvine să caute a dobândi 
frica cea începătoare. Căci, spre deosebire de frica pătimașă, teama de 
Dumnezeu nu se ivește de la sine, ci este o virtute pe care omul trebuie să se 
străduiască s-o câștige cu ajutorul lui Dumnezeu. De aceea ea și este o 
poruncă pentru om: „Teme-te de Dumnezeu (...). Acesta este lucru cuvenit 
fiecărui om” (Eccl. 12, 13); „cu frică și cu cutremur lucraţi mântuirea voastră” 
(Filip. 2, 12); „petreceți în frică zilele vremelniciei voastre” (1 Pt. 1, 17). Omul 
nu poate înainta pe calea făptuirii (praxis) fără această stare lăuntrică, după 
cum arată în chip figurat Sfântul Varsanufie: „Când voiește cineva să 
călătorească, își ia în picioare încălțăminte (...). Când deci se știe cineva pe 
sine că are să facă un lucru, trebuie să înțeleagă prin pregătirea trupească pe 
cea duhovnicească și să-și ia încălțămintele duhovnicești, adică pregătirea 
prin frica de Dumnezeu și să cugete că toate trebuie să le facă cu frica lui 
Dumnezeu și să-și pregătească inima să cheme pe Dumnezeu, ca să-i 
dăruiască frica Lui”.67 

Dar cum se poate dobândi frica de Dumnezeu? 

Ea „este rodul credinţei”.68 Pe de altă parte, ea este nemijlocit legată 
de lucrarea poruncilor,69 după cum spune Psalmistul: „Fericit bărbatul care 
se teme de Domnul; întru poruncile Lui va voi foarte” (Ps. mu, 1), „Fericiți toți 
cei ce se tem de Domnul, care umblă în căile Lui” (Ps. 127, 1) și Ecclesiastul: 
„Teme-te de Dumnezeu și păzește poruncile Lui! (Eccl. 12, 13). Legătura 
dintre ele este atât de puternică, încât adesea Părinţii înțeleg prin frica de 
Dumnezeu însăși împlinirea poruncilor.7* Căci nu poate omul să arate că are 
cu adevărat această virtute decât dacă se supune voii lui Dumnezeu, cuprinsă 


64 Convorbiri duhovnicești, XI, 13. 

65 Învăţături de suflet folositoare, IV, 3. 

66 jpidem. 

67 Scrisori duhovnicești, 393. 

68 sf. Isaac Sirul, Cuvinte despre nevoință, 1. Cf. 18 („Credinţa produce în noi frica...”). Sf. 
Simeon Noul Teolog, Cele 225 de capete..., |, 5 („Cel ce nu se teme de Domnul, nu crede că 
există Dumnezeu. Dar cel ce crede că există se teme de E]...”). 

69 Cf. Sf. loan Gură de Aur, Tâlcuire la Psalmul uu, 1; Tâlcuire la Psalmul 127, 1. 

70 A se vedea, de pildă, Sf. Maxim Mărturisitorul, Răspunsuri către Talasie, 48 („Mintea 
caută... pe Domnul. Dar nu oricum, ci în frica Domnului, adică prin împlinirea poruncilor”). 


în poruncile Sale. Pentru că, altfel, și diavolii se tem de Dumnezeu, dar nu cu 
o frică virtuoasă, căci recunoașterea atotputerniciei și măreției Sale nu o 
însoțesc de împlinirea voii Lui. 

Dezlipirea de lume și negrija duhovnicească de cele pământești duc 
și ele la frica desăvârșită de Dumnezeu.” Aducerea-aminte de moarte? și de 
cele de pe urmă, ca și însingurarea,74 care sunt legate de cele pomenite mai 
sus, înlesnesc și ele frica cuvioasă. Tot așa, cercetarea deasă a conștiinței,75 
recunoașterea propriei păcătoșenii,7€ întristarea77 și lacrimile78 o zămislesc 
pe ea. De asemenea, Părinţii îi îndeamnă pe cei care voiesc s-o câștige să stea 
în preajma unui om duhovnicesc care are această virtute.79 

Să nu uităm totuși că, fiind o virtute, frica de Dumnezeu este o 
manifestare a harului, și nu este numai rod al strădaniei omenești, ci un dar 
al Lui, care trebuie cerut prin rugăciune.8 Mai ales prin rugăciune primește 
omul curăţia care-l face să simtă frica de Dumnezeu; căci atâta vreme cât este 
supus patimilor, el nu are nici frica cea mai de jos. De aceea, chiar „frica 
începătoare” presupune o anumită sporire duhovnicească, ea nefiind 
propriu-zis o virtute a „începătorilor”, ci mai curând a celor îmbunătățiți. 
Astfel, Sfântul Diadoh, folosindu-se de un limbaj medical, scrie: „Rănile 
primite de trup, dacă s-au înăsprit și s-au umplut de murdărie, nu simt 
lucrarea leacului; dar după ce sunt curățate, simt lucrarea lui, ajungând prin 
el la tămăduire deplină. Așa și sufletul: câtă vreme e neîngrijit și acoperit în 
întregime de lepra păcatelor, nu poate simţi frica lui Dumnezeu, chiar dacă 
i-ar vesti cineva neîncetat judecata înfricoșată și aspră a lui Dumnezeu. Dar 


7 C£. idem, Cuvânt ascetic, 18 („Negrija deplină de cele pământești... aduce sufletul la frica 
lui Dumnezeu”). Sf. Diadoh al Foticeei, Cuvânt ascetic în 100 de capete, 16 („Nu va veni cineva 
la temerea de Dumnezeu în chipul arătat dacă nu va părăsi toate grijile lumești. Căci numai 
când ajunge mintea a... negrijă o strâmtorează frica de Dumnezeu”). 

72 Cf. Sf. loan Scărarul, Scara, VII, 13. Avva Dorotei, Învăţături de suflet folositoare, IV, 6 
(„Părinţii au spus că omul dobândește frica de Dumnezeu având amintirea morții...”). 

73 Cf. Sf. Isaac Sirul, Cuvinte despre nevoință, 1. Avva Dorotei, loc. cit. 

74 Cf. Sf. Isaac Sirul, Cuvinte despre nevoință, 56. 

75 Cf. Avva Dorotei, Învăţături de suflet folositoare, IV, 6. 

76 Cf. Sf. loan Scărarul, Scara, XXV, 28 („Cel ce s-a cunoscut pe sine a cunoscut în sine 
gândul fricii de Domnul”). 

77 Cf. Sf. Varsanufie și loan, Scrisori duhovnicești, 96 („Fără necaz și întristare nu este 
înaintare în frica lui Dumnezeu”). 

78 Cf. Sf. loan Scărarul, Scara, VII, 54. 

79 Cf. Avva Dorotei, Învăţături de suflet folositoare, IV, 6 („Ce voi face, părinte, ca să mă 
tem de Dumnezeu? Mergi, alipește-te de un om care se teme de Dumnezeu, și din frica lui de 
Dumnezeu învaţă și tu să te temi de Dumnezeu”). 

80 Cf. Sf. Diadoh al Foticeei, Cuvânt ascetic în 100 de capete, 17. Sf. Isaac Sirul, Cuvinte 
despre nevoință, 56. Sf. Varsanufie și loan, Scrisori duhovnicești, 393. 


când începe să se curețe cu multă luare-aminte la rugăciune, simte frica lui 
Dumnezeu ca pe un leac adevărat al vieţii, care, mustrându-l, îl arde ca într- 


un foc fără durere”. 8 


Roadele fricii de Dumnezeu,& care este cu adevărat temei și condiţie 
a vieții duhovnicești, sunt atât de mari și numeroase, încât Sfântul loan Gură 
de Aur spune: „Aveţi o comoară nepreţuită, mai presus de toate bogăţiile (...): 
frica de Dumnezeu”.83 

Mai întâi, ea îl întoarce84 pe om de la rău, după cum învaţă Solomon 
(Pilde 14, 27; cf. 8, 13). Ea îl curăță pe om de tot păcatul și de toată patima,85 
vădindu-se astfel ca un „leac”8€ bun la toate. Sfântul loan Casian o numește 
cruce pe care se pironește nevoitorul pentru a muri lumii.87 lar Sfântul 
Diadoh al Foticeei, subliniind rostul ei tămăduitor, spune: „ca un leac 
adevărat al vieţii”, ea „arde (sufletul) ca într-un foc (...). Așa, curățându-se 
treptat, ajunge la curățarea desăvârșită”.88 Sfântul Grigorie vede în ea 
„începătoarea” „curățării sufletului”,89 care „scoate toată întinăciunea și-l 
netezește (...), făcându-l asemenea unei tăblițe gata să primească întipărirea 
harurilor Duhului”.9 

Frica de Dumnezeu îl tămăduiește pe om mai ales de patimile care îi 
îngreunează sufletul și-l împiedică să sporească în viața duhovnicească: 
akedia („nimic nu poate alunga așa de mult trândăvia ca frica”, spune Sfântul 
loan Scărarul*), uitarea și negrija,%? lipsa de curaj a sufletului și moleșeala,9% 


51 Cuvânt ascetic în 100 de capete, 17. 

82 în cele ce urmează ne vom referi îndeosebi la efectele celei dintâi forme de frică, pentru 
că cea de-a doua depășește cadrul făptuirii (praxis). 

83 Omilie la Calende, 3. 

84 Cf. Sf. loan Casian, Convorbiri duhovnicești, XI, 6. Avva Dorotei, Învățături de suflet 
folositoare, IV, 6 („din frica de Domnul fiecare se abate de la rău”). 

85 Cf. Sf. loan Gură de Aur, Omilii la statui, XV, 1. Sf. loan Scărarul, Scara, XXVIII, 34. Cf. 
Avva Dorotei, loc. cit. („negreșit unde nu este frică de Dumnezeu, acolo este toată patima”). 

86 “Termenul este folosit de Sf. loan Gură de Aur, loc. cit., 2. Sf. Diadoh al Foticeei spune și 
el că teama de Dumnezeu este „leac adevărat al vieţii” (Cuvânt ascetic în 1oo de capete, 17). 

87 Așezămintele mănăstirești, IV, 35 („Crucea noastră este frica de Domnul”). 

88 Cuvânt ascetic în 100 de capete, 17. 

89 Triade, |, 1, 7. 

90 Ibidem. 

9! Scara, XXVII, 34. 

92 Cf. Sf. Varsanufie și loan, Scrisori, duhovnicești, 226 („Încălzește-ţi inima în frica lui 
Dumnezeu, trezind-o din somnul spiritual al celor două cumplite patimi pomenite: uitarea și 
negrija”). 

9% Cf. ibidem, 149 („Suntem lipsiţi de curaj și ne moleșim. De unde vine aceasta? De acolo 
că trupurile noastre n-au fost străpunse de frica Lui”). 


învârtoșarea inimii,% în sensul ascetic al cuvântului, adică nesimţirea 
sufletească. 

De asemenea, frica curăță sufletul de poftele trupești,% de gândurile 
rele9 și nălucirile97 necurate. Și scoțându-le din suflet, ea îl ferește pe om de 
întoarcerea lor. Sfântul Vasile cel Mare spune: „Frica îndepărtează ispitele 
păcătoase (...). Acolo unde se află frica de Dumnezeu, întinăciunea și 
murdăria patimii este ștearsă din cugetul nostru”.9% Sfântul loan Gură de Aur 
spune și el: „Acolo unde este frica, poftele rele sunt împiedicate, dezlănțuirea 
patimilor alungată; și după cum de casa care este întotdeauna păzită de 
soldați nu îndrăznesc să se apropie nici tâlharii, nici ucigașii, nici vreun alt 
răufăcător, tot așa atunci când frica stăpânește sufletul nicio patimă 
necuvenită nu pătrunde în el, toate fug și dau înapoi, alungate din toate 
părțile de puterea de nebiruit a fricii celei mântuitoare”.99 De asemenea, frica 
îndepărtează din suflet grija și preocupările lumești.1%0 

Frica de Dumnezeu este astfel de mare folos pentru paza inimii, fără 
de care nu se poate ajunge la rugăciunea curată, la iubirea desăvârșită și la 
vederea lui Dumnezeu. Origen spune că „nimic nu păzește inima mai bine 
decât teama de Dumnezeu”.!* lar Sfântul Varsanufie vorbește despre „cei 
desăvârșiți, care pot să-și cârmuiască mintea și o pot ţine în frica de 
Dumnezeu, ca să nu pornească în toate laturile și să se scufunde în cea mai 


adâncă împrăștiere și în tot felul de închipuiri”.1%2 


Frica de Dumnezeu „nu numai că alungă din inimă patimile, ea și 
aduce în ea mulțimea virtuţilor”."%3 Avva lacov spune așa: „Precum făclia în 
camera întunecoasă luminează, așa și frica lui Dumnezeu, când vine în inima 
omului, îl luminează și-l învaţă toate faptele cele bune și poruncile lui 


Dumnezeu”.1%4 lar Sfântul loan Gură de Aur arată că „nimic nu face să crească 
și să înflorească virtutea ca simţirea necontenită a fricii de Dumnezeu” .!95 


94 Cf. ibidem, 600. 

95 Cf Sf. loan Gură de Aur, Omilii la statui, XV, 1. Sf. loan Scărarul, Scara, XXVIII, 34. 

96 Cf. Sf. loan Gură de Aur, loc. cit. Sf. loan Scărarul, Scara, XXVIII, 34. 

97 Cf. Sf. Varsanufie și loan, Scrisori duhovnicești, 431. 

98 Cuvânt despre facerea omului, II, n. Cf. Avva Dorotei, Învățături de suflet folositoare, IV, 


99 Omilii la statui, XV, 1. 

100 Cf. Sf. loan Scărarul, Scara, XXVIII, 34. 

101 Tâlcuire la Psalmul 140, 3, PG 12, 16664. 

192 Scrisori duhovnicești, 431. Cf. Sf. Isaac Sirul, Cuvinte despre nevoință, 1. 
103 Sf. loan Gură de Aur, Omilii la statui, XV, 1. 

194 Patericul, Pentru Avva Iacov, 3. 

195 Loc, cit. 


Frica de Dumnezeu este începătoare a vieţii virtuoase!% și condiţia ei 


esenţială. Mai înainte de lucrarea virtuţilor stă frica de Dumnezeu, și toate 
virtuțile din ea se nasc, așa că fără ea nu-i este cu putință omului să le 
dobândească pe acestea, spune limpede Sfântul Isaac Sirul.!%7 Tot așa spune 
și Sfântul loan Gură de Aur: „După cum, dacă n-ai simţirea fricii, ești departe 
de a face binele, tot așa, atunci când ai în suflet teama de Dumnezeu, te 
îndepărtezi de la rău” 108 

Abătându-l pe om de la rău și curățându-l de toată răutatea, ea îl 
aduce la făptuirea binelui, după cum spune Sfântul Pavel atunci când învaţă: 
„Să ne curățăm pe noi de toată întinarea trupului și a duhului, desăvârșind 
sfințenia în frica lui Dumnezeu” (2 Cor. 7, 1), adică la împlinirea poruncilor.!99 
„Fericit bărbatul care se teme de Domnul” (Ps. ua, 1). De ce? Pentru că „se 
străduiește cu toată râvna să împlinească poruncile”, răspunde Sfântul Vasile 
tâlcuind cuvintele care urmează, din același verset: „întru poruncile Lui va 
voi foarte” (Ibidem). „Pentru că nu este propriu celor ce se tem să 
disprețuiască vreo poruncă pe care au primit-o sau s-o împlinească cu 
neglijență”."* 

Frica de Dumnezeu întărește credința!" din care purcede și care este 
temeiul însuși al vieţii duhovnicești. Împreunată cu credinţa, ea îi dă omului 
puterea „să le împlinească pe toate, chiar și pe cele ce par grele și cu neputinţă 
celor mulți”, îl face tare și de nebiruit pe cale,"3 „întărește cele dinlăuntru 
ale inimii”,"4 dar mai ales îl face să-și pună nădejdea în Dumnezeu."5 lar de 
aici omul capătă statornicie și bărbăţie sufletească, atât în fața necazurilor și 
tulburărilor din această viață, cât și în fața vrăjmașilor cu care are a se război 
pe calea nevoinţei; în vreme ce, dacă a părăsit frica, dimpotrivă, se arată 
nevolnic, supus împrăștierii și schimbării lucrurilor din lume și înstrăinat de 
bine.16 


Inlesnită de pocăință, de întristarea inimii și de lacrimi, frica este 


106 Cf. Sf. loan Gură de Aur, Omilii la statui, 2. Sf. Isaac Sirul, Cuvinte despre nevoință, 1 
(„Frica de Dumnezeu este începutul virtuţii”). 

197 Cuvinte despre nevoință, 44. 

108 Omilii la statui, XV, . 

109 Cf. Sf. Vasile cel Mare, Regulile mari, Cuvânt înainte. Sf. Grigorie Palama, Triade, |, 7. 
Patericul, Pentru Avva lacov, 3. 

10 Jbidem. 

"1 Evagrie, Tratatul practic, Prolog. 8 („Credinţa se întărește cu frica de Dumnezeu”). 

2 Sf. Simeon Noul Teolog, Cele 225 de capete..., I, 69. 

43 Ibidem. 

114 Sf. loan Casian, Așezămintele mănăstirești, VI, 13. 

15 Cf. Sf. Maxim Mărturisitorul, Capete despre dragoste. |, 8. 

"6 Cf, Sf. Isaac Sirul, Cuvinte despre nevoință, 1. 


totodată izvor al acestor stări de căință ale sufletului, sporindu-le și 
întărindu-le."7 

Frica de Dumnezeu înlesnește rugăciunea și o face plină de râvnă și 
fierbinte."8 Ea face să rodească rugăciunea de cerere: „E o mare bucurie să 
ceară cineva un lucru cu frica lui Dumnezeu. Acesta va îndrăzni să creadă că 
cererea lui se va împlini”, scrie Sfântul Varsanufie."9 Din ea izvorăște și 
rugăciunea de laudă, după cum stă scris: „Lăudaţi pe Domnul nostru toate 
slugile Lui, cei ce vă temeţi de El, mici și mari” (Apoc. 19, 5); „Lemeţi-vă de 
Dumnezeu și daţi slavă Lui” (Apoc. 14, 7). Tot frica de Dumnezeu naște și 
„rugăciunea neîncetată către Dumnezeu întru durerea inimii”, cum arată 
Sfântul Grigorie Palama.!2 Ea face orice rugăciune curată, pentru că ea aduce 
trezvia sufletului.121 

În chip deosebit însă, frica de Dumnezeu este izvorul smereniei.122 De 
aceea, întrebat de un frate: „Cum vine omul la smerita cugetare?”, Avva 
Cronic îi răspunde: „Prin frica lui Dumnezeu” 13% 

Și tot prin ea ajunge omul, așa cum am văzut, la iubire, care este 
cununa tuturor virtuților.!24 

lar curățarea de patimi, nepătimirea, împlinirea poruncilor și lucrarea 
virtuților, a căror culme este iubirea, îl duc pe om la cunoașterea 
duhovnicească. De aceea, se poate spune că fără frica de Dumnezeu nu poate 
ajunge omul la această cunoaștere, și nici la prima ei treaptă, care este 
înțelepciunea. Astfel, în multe rânduri citim în Sfintele Scripturi că 
„începutul înțelepciunii este frica de Dumnezeu” (Ps. no, 10; Pilde 1, 7; 9, 10), 
iar Psalmistul spune și el: „înțelegere bună este tuturor celor ce o fac pe ea” 
(Ps. no, 10). Urmând acestei învățături, Sfântul loan Gură de Aur spune 
răspicat: „Omul îmbunătățit și temător de Dumnezeu este cel mai înțelept 
dintre oameni”, și iarăși: „cel ce se teme de Dumnezeu este plin de toată 
înțelepciunea”.5 Sfântul Grigorie Palama socotește frica de Dumnezeu nu 


17 Cf. ibidem, 72, 18. Sf. Varsanufie și loan, Scrisori duhovnicești, 397. Sf. loan Gură de Aur, 
Omilii la statui, XV, 1; Omilii la Filipeni, II, 4. 

8 Cf. Sf. loan Gură de Aur, Omilii la statui, XV, 1. 

9 Scrisori duhovnicești, 262. 

120 Triade, 1, 7. 

121 Sf. Maxim Mărturisitorul, Cuvânt ascetic, 18 („Frica lui Dumnezeu aduce trezvia 
atenţiei”). 

122 Cf. Sf. loan Casian, Așezămintele mănăstirești, Il, 3, 4. 

123 Patericul. Pentru Avva Cronie, 3. 

124 Cf. Sf. loan Scărarul, Scara, XXV, 28 („Cel ce călătorește cu gândul fricii de Domnul, 
ajunge la poarta iubirii”); XXX, 12 („Creșterea fricii pune început iubirii”). Sf. Isaac Sirul, 
Cuvinte despre nevoință, 44, 72. 

125 Omilii la loan, XLI, 3. 


numai început al înţelepciunii, ci și al vederii dumnezeiești.26 lar Sfântul 
Isaac Sirul ne arată limpede, pas cu pas, felul în care frica duce la cunoaștere: 
„Din credinţă se naște frica de Dumnezeu. Și când va urma ei prin fapte și se 
va urca puțin prin lucrare, se ivește cunoștința duhovnicească (...). Credinţa 
produce în noi frica, și frica ne silește să ne pocăim și să lucrăm cele bune. Și 
prin aceasta se dă omului cunoștința duhovnicească, care este simţirea 
tainelor și naște credința din vederea (contemplaţia) adevărată. Nu din 
credința singură și simplă se naște cunoștința duhovnicească, ci credința 
naște frica, și din frica de Dumnezeu, când ne învrednicim să lucrăm prin ea, 
adică din lucrarea fricii de Dumnezeu în noi, se naște cunoștința 
duhovnicească. Căci a spus Sfântul loan Gură de Aur că, atunci când 
dobândește cineva o voinţă ce ascultă de frica lui Dumnezeu și de dreapta 
cugetare, primește curând descoperirea celor ascunse. lar prin descoperirea 
celor ascunse înțelege cunoștința duhovnicească”.'?7 Iar Sfântul loan Casian 
arată că frica de Dumnezeu nu folosește numai pentru a ajunge la cunoaștere, 
ci și pentru a o păstra: „Măreţia fricii de Dumnezeu a arătat-o minunat unul 
dintre proroci: «Bogăția mântuirii, a spus el, sunt înțelepciunea și știința; 
teama de Dumnezeu îi este comoara» (Isaia 33, 6). N-a putut să exprime mai 
limpede vrednicia și meritul acestei temeri altfel decât spunând că bogăţia 
mântuirii noastre, care constă în adevărata înțelepciune și cunoaștere a lui 
Dumnezeu, poate fi păstrată numai prin teama de Domnul”.28 

Sigur că această cunoaștere duhovnicească nu este un rod direct al 
fricii de Dumnezeu, ci este darul nepreţuit al lui Dumnezeu ca răspuns la 
rugăciune și la nevoinţele omului, lucrări în care frica are un rol esenţial. De 
aceea Sfântul Isaac Sirul are grijă să spună: „Nu frica de Dumnezeu naște 
această cunoștință duhovnicească (...), ci cunoștința aceasta se dă ca un dar 
lucrării din frica lui Dumnezeu”.!29 

Toate cele de mai sus ne fac să înțelegem de ce Părinţii socotesc frica 
de Dumnezeu ca pricină de bucurie duhovnicească pentru om. Urmând 
Psalmistului, care exclamă: „Fericit bărbatul care se teme de Domnul” (Ps. mu, 
1), Sfântul loan Gură de Aur spune: „Cu adevărat fericit este numai omul care 
se teme de Domnul”'3%; „cel care se teme de Dumnezeu (...) cunoaște fericirea 
adevărată și trainică''3!; „adevărata fericire stă în frica de Dumnezeu”.13% 


126 Triade, l, „7. 

127 Cuvinte despre nevoință, 18. 
128 Convorbiri duhovnicești, XI, 13. 
129 Cuvinte despre nevoință, 18. 
130 Cateheze baptismale, II, 1. 
331 Tâlcuire la Psalmul 127, 1. 


132 Tâlcuire la Psalmul 1,1. 

Tămăduirea slavei deșarte și a mândriei. Smerenia 
1. Tămăduirea slavei deșarte 


Atunci când am vorbit despre slava deșartă, am arătat că este o patimă 
deosebit de subtilă, greu de sesizat, care poate să ia formele cele mai diverse, 
atacându-l pe om din toate laturile. De aceea, Sfântul loan Scărarul o 
socotește „o capcană greu de ocolit și foarte primejdioasă”. 

Lucrarea de tămăduire a acestei boli sufletești este deci dintru început 
deosebit de delicată, cu atât mai mult cu cât ea se hrănește din înseși lucrurile 
prin care i se împotrivește omul și se întărește chiar atunci când este înfrântă, 
după cum arată Sfântul loan Casian: „Toate păcatele, odată biruite, încep să 
se ofilească și, după înfrângere, devin din zi în zi mai slabe, iar cu vremea le 
scade puterea și își încetează fierberea (...). Însă această boală, odată ce a fost 
doborâtă, mai cu înverșunare se ridică la luptă și tocmai când crezi că a fost 
stinsă, atunci se scoală din moarte și mai puternică. Celelalte păcate îi atacă 
de obicei doar pe cei biruiţi în luptă, acesta însă îi urmărește mai înverșunat 
pe biruitorii lui, și cu cât a fost mai puternic strivit, cu atât mai aprig îi atacă 
chiar când se mândresc cu izbânda lor”.' Astfel, slava deșartă „îi înșală mai 
cumplit pe cei neprevăzători fără ca aceștia să se aștepte”.? 

Cel care vrea să se vindece de slava deșartă trebuie de aceea, de la 
început și până la sfârșit, să dea dovadă de mare discernământ duhovnicesc3 
și de neîncetată trezvie.+ 

Ferirea de această patimă, ca și tămăduirea ei se încep prin 
cunoașterea ei în amănunțime; căci are multe și felurite fețe, este plină de 
șiretlicuri și presară cursele cele mai viclene. De asemenea trebuie cunoscute 
dinainte mijloacele prin care pot fi zădărnicite toate aceste înșelăciuni. De 
aceea, Părinţii au socotit de trebuinţă să le arate pe toate acesta celor care 
merg pe cale: „Așa cum cei mai încercaţi dintre doctori se ocupă să vindece 
nu numai bolile prezente, ba, prin înțeleaptă lor experiență, să le 
preîntâmpine chiar pe cele ce se vor ivi prin sfaturi sau medicamente, tot 
astfel și acești adevărați doctori ai sufletelor, înlăturând prin convorbiri 
duhovnicești, ca printr-un remediu ceresc, bolile sufletului care s-ar ivi, nu 
îngăduie acestora să prindă rădăcini în mințile tinerilor, descoperindu-le 


1 Așezămintele mănăstirești, XI, 7. 

2 Ibidem, 9. 

3 Cf. ibidem, q. 

4 Cf. ibidem, 19. Sf. loan Scai aiul, Scara, IV, 75. Sf. Varsanufie și loan, Scrisori duhovnicești, 
324. 


totodată și cauzele patimilor ce-i ameninţă, și leacurile de însănătoșire”.5 
„Punându-le în față amăgirile tuturor patimilor la care sunt expuși tinerii și 
cei fierbinți cu duhul, vor cunoaște ascunzișurile acestor asalturi și, văzându- 
le ca într-o oglindă, vor găsi și cauzele viciilor de care sunt zguduiți, și 
leacurile. Apoi, preveniți și asupra luptelor viitoare mai înainte de ivirea lor, 
vor ști cum trebuie să ia măsuri de prevedere, cum să le întâmpine și să se 
lupte”.6 

Cunoscând de la început cât de primejdioasă și vicleană este această 
patimă și mai ales că din pricina ei poate fi pierdut rodul tuturor strădaniilor 
și nevoinţelor, și toate virtuțile dobândite,7 omul înțelege că trebuie să lupte 
împotriva ei din toate puterile. Căci, făcându-l să piardă tot binele, îi 
primejduiește însăși ființa sa, după cuvântul Psalmistului care spune: 
„Dumnezeu a risipit oasele celor ce plac oamenilor” (Ps. 52, 7), reducându-l 
la nimicnicie. De aceea, pentru biruirea ei omul trebuie să înceapă prin 
cugetarea la judecata dumnezeiască și teama de osânda în această viaţă ca și 
în cea ce va să fie,8 cunoscând că, după cum ne descoperă cuvântul 
Domnului: „Oricine se înalță pe sine se va smeri” (Lc. 14, n). 

Și pentru că această patimă este căutare a slavei omenești, lumească 
și pământească, cel care vrea s-o biruiască trebuie să înțeleagă cât este ea de 
deșartă, să știe că se sprijină pe ceva cu totul nestatornic și că urmărește 
nimicul și umbra, după cum, în nenumărate rânduri, arată Sfinţii Părinţi.” 
Moartea este cea care-i descoperă omului cât de amăgitoare este slava lumii 
și cât de lipsite de preț și trecătoare sunt lucrurile omenești după care aleargă 
mânat de ea. De aceea, aducerea-aminte de moarte, ceasul înfricoșător și de 
neocolit când omul vine la judecată înaintea lui Dumnezeu, este de mare 
folos în lupta împotriva acestei patimi.!9 

Și tot așa, pentru că ea este căutare a cinstirii de către semeni, a 
faimei, demnităţilor, vazei și locurilor de frunte, se cuvine ca omul să se 
lepede de tot ceea ce poate fi pricină sau prilej pentru acestea; să fugă de cei 
care sunt robiți de ea" și care sunt astfel o rea pildă pentru el; să nu primească 
nicio slujbă înaltă, care-i dă putere asupra altora și-l face cunoscut de mulți, 


5 Așezămintele mănăstirești, XI, 17. 

6 Ibidem, 17. 

7 Cf. ibidem, 19. 

5 Cf. ibidem. Sf. loan Scărarul, Scara, XXI, qi. Sf. Macarie Egipteanul, Omilii duhovnicești 
(Col. I]), LV, 4. 

9 Cf. Sf. loan Gură de Aur, Omilii la Evrei, LX, 5; Omilie la cuvintele: „Nu vă temeți... „|, 1 
Omilii la Matei, LXV, 5; Tâlcuire la Psalmul 4, 6. 

10 Cf. Sf. loan Scărarul, Scara, XXI, 32. 

1 Cf. Sf. Isaac Sirul, Cuvinte despre nevoință, 5 („De te-ai scârbit de slava deșartă, fugi de 
cei ce o vânează pe ea”). 


să se ferească de orice i-ar putea atrage admiraţia oamenilor și laudele lor.*2 
lar pentru că slava deșartă mai este și dorință de a fi văzut de ceilalţi, trebuie 
ca omul să se ferească, în cuvintele, faptele și modul de a se purta, de orice l- 
ar putea deosebi de semenii săi.'3 Cel care nu vrea să cadă pradă slavei deșarte 
trebuie să facă în așa fel încât să rămână neștiut de oameni; la aceasta este 
ajutat de alegerea unei condiţii sociale de rând și de căutarea singurătăţii.'5 

Am văzut însă că slava deșartă nu-l împinge pe om să se mândrească 
numai cu bunurile materiale pe care le posedă, ci și să se laude, în fața 
semenilor sau în sine, cu bunurile duhovnicești, cu nevoinţa și virtuțile sale. 
Aceasta este o formă subtilă a patimii, cea mai de temut, care-l amenință fără 
încetare pe omul duhovnicesc și împotriva căreia trebuie să lupte în multe 
chipuri. 

Se cuvine mai întâi să-și ascundă dinaintea oamenilor, de la care 
patima îl mână să aștepte cinstire și laude, nevoinţa și faptele sale bune.:6 
Astfel, Sfântul Maxim scrie: „Slava deșartă este alungată de făptuirea într- 
ascuns”.!7 Și încă: „Nu mică luptă se cere pentru a te izbăvi de slava deșartă; 
și se izbăvește cineva de aceasta prin lucrarea ascunsă a virtuților (...)”.18 
Trebuie ca omul să se îngrijească să nu-și vădească, nici prin cuvinte, nici prin 
purtări, starea lăuntrică și să nu-și descopere lucrarea duhovnicească. Așa 
sfătuiește Sfântul loan Scărarul: „Fii sârguincios cu sufletul, nearătând 
aceasta nicidecum prin trup: nici prin înfățișare, nici prin vreun cuvânt 
deschis, nici prin vreun cuvânt cu subînțeles”;9 „Oriunde te vei duce, 
ascunde-ţi viețuirea ta”? În altă parte spune iarăși: „Începutul necăutării 
slavei deșarte e păzirea gurii'.2' Cu atât mai mult, omul duhovnicesc trebuie 
să se ferească de a-i învăţa pe alţii și chiar de a vesti cuvântul dumnezeiesc, 
după cum arată Sfântul Macarie Egipteanul: „Cel care este rugat să le 
vorbească fraților și să le spună cuvânt de mântuire, se cuvine să se întristeze 
pentru aceasta și să fugă ca de foc, îndepărtând de la el gândul, pentru ca să 


12 Cf. Sf. loan Casian, Așezămintele mănăstirești, XI, 18. Sf. loan Scărarul, Scara, XXI, 8. 

13 Cf. Sf. loan Casian, Așezămintele mănăstirești, 19. Sf. loan Scărarul, Scara, IV, 75 („la 
aminte la tine însuţi când te afli cu fraţii și nu te grăbi să te arăţi nicidecum mai drept ca ei în 
ceva”). 

14 Cf. Sf. Macarie Egipteanul, Omilii duhovnicești (Col. III), XXI, 3, 2. 

15 Cf. Sf. loan Scărarul, Scara, XI, 6. 

16 Cf. Sf. loan Gură de Aur, Omilii la Matei, XIX, 2. 

17 Capete despre dragoste, III, 62. 

18 Jbidem, IV, 43. 

19 Scara, IV, 76. 

29 Ibidem, XXI, 29. Cf. 26. 

21 Jbidem, 30. 


scape de ispită și să nu cadă în slava deșartă din pricina vorbelor”.* El 
amintește33 de Moise care, îndemnat de Dumnezeu să vestească cuvintele 
Sale lui Israel, s-a rugat să fie iertat, spunând: „O, Doamne, eu nu sunt om 
îndemânatic la vorbă” (leș. 2, 10)”, și de leremia, care tot așa s-a ferit, zicând: 
„O, Doamne, Dumnezeule, eu nu știu să vorbesc, pentru că sunt încă tânăr” 
(ler. 1, 6), și de Apostolul Pavel, care scrie: „fără voie (vestesc Evanghelia)” (1 
Cor. 9, 17). În Pateric aflăm nenumărate pilde de părinţi care s-au ferit să 
rostească cuvânt, și numai cu multă greutate și după lungi rugăminţi primeau 
să răspundă celor care-i întrebau de cele duhovnicești. 

Pe de altă parte, cel ce voiește să biruiască slava deșartă trebuie să-și 
vestească greșelile înaintea celorlalți, firește cu condiţia ca aceasta să nu-i 
vatăme sufletește. Sfântul loan Scărarul spune în acest sens: „Nu-ţi ascunde 
rușinea ta din socotința de a nu da pricină de sminteală. Dar nu trebuie să se 
folosească același plasture pentru orice rană, ci potrivit cu felul ei”.24 
Întotdeauna, leacul de căpetenie împotriva slavei deșarte este primirea 
necinstirii și chiar căutarea celor care aduc disprețul semenilor. Culmea 
„necăutării slavei deșarte - spune Sfântul loan Scărarul - este a face în chip 
nesimțit înaintea mulțimii cele ce aduc necinstirea”.*5 De aceea, un Bătrân 
învaţă astfel: dacă dracul „te înșală cumva cu înălțarea, fă și tu un lucru 
oarecare, prin care să te necinstească oamenii; căci să știi că de nimic nu se 
scârbește, nu se necăjește și nu se topește Satana mai mult ca de aceasta, când 
dorește însuși omul și își iubește necinstea și umilința” 26 lar Sfântul loan 
Scărarul spune că „Dumnezeu Se bucură văzându-ne că alergăm spre 
necinstiri, ca să strâmtorăm, să lovim și să pierdem închipuirea deșartă de 
sine”.7 Tot el arată că unii păstori sau părinți duhovnicești porunceau lucruri 
de necinste pentru cei care nu se smereau pe ei înșiși, pentru a-i tămădui de 
slava deșartă: „Doftorii, băgând de seamă că unii dintre aceștia erau iubitori 
de a se arăta la venirea în mănăstire a mirenilor, îi acopereau în fața acelora 
cu ocări și cu slujiri mai puţin cinstite”.28 Chiar Dumnezeu folosește leacul 
acesta, și cu același rost, după cum arată același Sfânt Părinte: „De multe ori 
Domnul îi aduce pe cei iubitori de slavă deșartă la lipsa de slavă, prin 
necinstirea ce li se întâmplă”.29 

Pentru aceasta, omul trebuie să vadă în umilințele pe care le are de 


22 Omilii duhovnicești (Col. 11), LV, 2. 

23 Ibidem. 

24 Scara, XXI, zi. 

25 Ibidem. 

26 Patericul, Cap. II, Pentru umilință, 23. 
27 Scara, XXV, qi. 

25 Ibidem, IV, 28. 

29 Ibidem, XXL, 29. 


îndurat — dispreţ, ocară, batjocură și altele de acest fel — leacuri ale proniei 
dumnezeiești, iar în cel care l-a întristat în vreun fel, sau l-a batjocorit, sau I- 
a nedreptăţit cu ceva, un adevărat tămăduitor al bolii sale, care i-o descoperă 
și-i dă și doctoria trebuincioasă, ca să se vindece. Astfel, un Părinte învaţă: 
„De-ţi vei aduce aminte de cel ce te-a necăjit sau te-a necinstit sau te-a 
păgubit, dator ești să-ți aduci aminte de el ca de un doctor trimis de Hristos 
și să-l ai pe el ca un făcător de bine, că însuși necazul tău înseamnă că-ți 
bolește sufletul. Că de nu boleai, nu pătimeai. Deci dator ești să mulțumești 
fratelui și să te rogi pentru dânsul, că prin el cunoști boala ta și vei primi cele 
de la el ca pe niște doctorii trimise de la lisus. lar de te scârbești asupra 
fratelui, zici ca și lui lisus: Nu voiesc să primesc doctoriile Tale, ci voiesc să 
putrezesc întru rănile mele”.3* lar mai departe: „Deci cel ce voiește să se 
vindece de rănile cele sufletești dator este să sufere cele ce sunt aduse de 
doctor, în orice chip ar fi. Căci nici celui ce bolește trupește nu-i pare bine să 
se taie sau să se ardă, sau să ia curăţenie, ci cu greață își aduce aminte de 
acestea, însă, încredinţat fiind că este cu neputinţă în alt chip a se izbăvi el 
de boală decât prin acestea, le suferă cu vitejie, mulțumind doctorului și 
știind că prin greață se va izbăvi din îndelungata boală. Fier arzător de rană 
al lui lisus este cel ce te necinstește sau te ocărăște, dar te izbăvește de slava 
deșartă”.3! Și tot el spune că, în ceea ce-l privește: „Eu nu-i învinovăţesc pe cei 
care mă ocărăsc, ci-i numesc făcători de bine ai mei, și primesc pe doctorul 
inimilor, care dă pentru necurăţia și mândria sufletului meu leacul 
umilinței”.32 

Când omul suferă fără mâhnire să fie necinstit înaintea oamenilor,33 
nu ţine minte răul și nu păstrează ură în suflet față de cel care l-a disprețuit 
sau l-a defăimat în vreun fel,34 ci, dimpotrivă, îi mulțumește ca unui 
binefăcător al său, este semn că s-a tămăduit de slava deșartă. Într-o 
asemenea lumină, putem înţelege de ce Sfântul Maxim spune că „dragostea 
față de aproapele (îl face pe om) să disprețuiască slava”.35 

Primind și chiar căutând necinstirile se tămăduiește omul de slavă în 
măsura în care ea este dorință de slavă lumească, nevoie de admiraţie și stimă 
de la ceilalți. Dar slava deșartă îl face pe om să se stimeze, să se admire și să 
se cinstească pe sine, și să se înalțe în propriii săi ochi. Pentru a o birui când 
se arată sub această formă, omul trebuie să-și nesocotească propria nevoință 
și propriile virtuţi, să ascundă față de sine însuși ceea ce are bun în el și faptele 


3% Patericul, Cap. XVIII, Pentru îndelunga răbdare și nepomenirea de rău, 22. 
31 Ibidem. 

32 Ibidem. 

33 Cf. Sf. loan Scărarul, Scara, XXI, 30. 

34 Cf. Sf. Maxim Mărturisitorul, Capete despre dragoste, IV, 43. 

35 Ibidem, 75. 


sale bune.3€ Sfântul loan Gură de aur arată că Hristos, după ce prin felurite 
pilde îndeamnă pe oameni să se depărteze de slava deșartă, „îndreaptă gândul 
celor care suferă de această boală”, poruncind: „Să nu știe stânga ta ce face 
dreapta ta” (Mt. 6, 3).37 

Chiar dacă ar împlini deplin voia lui Dumnezeu, se cuvine ca, așa cum 
învaţă Mântuitorul (Lc. 17, 10), omul să se socotească pe sine slugă nemernică, 
care n-a făcut decât ceea ce era dator să facă; acesta este unul dintre 
mijloacele pe care le recomandă Părinţii pentru a ne feri de slava deșartă.38 

Firește că până a ajunge la o asemenea înălțime omul trebuie să-și 
cerceteze mai întâi conștiința și să vadă cât de departe este de săvârșirea 
desăvârșită a poruncilor.39Tot așa, se cuvine să-și amintească păcatele sale și 
să se întristeze pentru ele, ceea ce va tăia de la el înălțarea, atât în propriii săi 
ochi, cât și înaintea celorlalți. „Dacă vom avea mereu în fața ochilor păcatele 
noastre, nu ne vom semețţi în inima noastră cu cele pe care le avem. Avuţiile, 
puterea, demnitățile și măririle nu vor însemna nimic pentru noi”, spune 
Sfântul loan Gură de Aur.** lar Sfântul loan Scărarul învață: „Când lăudătorii, 
mai bine zis amăgitorii, încep să ne laude, să ne aducem aminte de mulțimea 
fărădelegilor noastre, și ne vom afla nevrednici de cele spuse sau făcute spre 
cinstirea noastră”. 

Să arătăm, în sfârșit, rostul esenţial pe care-l are rugăciunea în 
tămăduirea de această patimă,? ca și de oricare alta. Prin rugăciune, omul 
primește ajutorul lui Dumnezeu, fără de care este cu totul neputincios în a 
birui vreo patimă. În cazul slavei deșarte însă, primește în plus 
discernământul subțire, prin care zădărnicește cursele ei viclene. De 
asemenea, rugăciunea îl ajută să se dezlipească de această lume care-i 
hrănește prin lucrurile din ea slava deșartă și să se lipească de Dumnezeu și 
numai pe El să-l iubească și să-L slăvească, recunoscând că „Lui 1 se cuvine 
toată slava, cinstea și închinăciunea”. 


Slava care vine de la oameni și slava de la Dumnezeu sunt cu totul 
opuse una alteia, și una o scoate pe cealaltă din sufletul omului. Omul trebuie 
să se lepede de orice slavă lumească ca să ajungă la slava dumnezeiască, 
pentru care este menit prin natura sa; atâta vreme cât rămâne alipit de slava 
pământească, el nu poate gusta din slava cerească. „Precum focul nu naște 


36 Cf. Sf. loan Gură de Aur, Omilii la Matei, XIX, 2. 

37 Ibidem. 

38 cf, Apoftegme, N. 299. 

39 Ibidem. 

40 Omilii la Evrei, LX, 5. 

+ Scara, XXI, 33. Cf. 32. 

P Cf. ibidem, 32. Sf. Maxim Mărturisitorul, Capete despre dragoste, IV, 34. 


zăpada, așa nici cel ce caută cinstea aici nu se va bucura de cea de acolo”, 
spune Sfântul loan Scărarul.% De aceea, numai prin smerenie ajunge omul să 
se împărtășească din slava dumnezeiască. Așa cum învaţă un Bătrân: „Dacă 
voiești să fii cunoscut de Dumnezeu, trebuie să rămâi neștiut de oameni”. 
Am văzut că omul tinde spre slavă prin însăși firea sa, însă numai slava de la 
Dumnezeu este cea care i se cuvine cu adevărat, și numai în Domnul să se 
laude, așa cum spune Apostolul: „ne lăudăm întru Hristos lisus și nu ne 
bizuim pe trup” (Filip. 3, 3), şi potrivit făgăduinţei lui Dumnezeu: „Eu 
preamăresc pe cei ce Mă preaslăvesc” (1 Regi 2, 30). În locul „laudei după trup” 
(2 Cor. ui, 18) se cuvine să fie căutată „slava care vine de la unicul Dumnezeu” 
(In 5, 44). Origen îndeamnă astfel: „Trebuie să fugim de orice mărire care 
vine de la oameni, chiar dacă se pare că ea este adusă pentru ceva frumos, și 
să căutăm singura mărire adevărată, dată de Singurul Care preamărește cu 
adevărat pe cel vrednic de mărire și într-un fel cu mult mai mult decât 
vrednicia lui”.% 

Cu cât dorește omul mai mult de slava dumnezeiască, cu atât mai de 
nimic i se pare cinstea care vine de la oameni. De aceea, iubirea lui Dumnezeu 
și a slavei Sale este cel mai bun mijloc de a scăpa sufletul din robia slavei celei 
deșarte. Sfântul loan Scărarul sfătuiește: „Să ne sârguim să gustăm din slava 
celor de sus. lar cel ce a gustat din ea va disprețui toată slava pământească”.46 

Firește însă că leacul cel mai potrivit împotriva slavei deșarte rămâne 
smerenia. Astfel, Avva Dorotei scrie: „Doctorul sufletelor este Hristos, și el 
cunoaște toate și dă doctoria potrivită fiecărei patimi. Așa, slavei deșarte îi dă 
porunca smeritei cugetări”.*7 Sfântul loan Casian dă același sfat, îndeosebi 
când e vorba despre slava deșartă: „Trebuie să îngrijiţi... prin virtutea 
umilinței acel mădular, ca să zic așa, al sufletului, care este infectat”.48 Sfântul 
loan Scărarul spune și el: „Când începe să înflorească ciorchinele acestei 
cuvioase (smerita cugetare), urâm îndată cu durere toată slava și lauda 
omenească”.+9 lar Sfântul Maxim scrie: „Smerenia slobozește mintea de... 
slava deșartă”.5* Vom vedea în continuare că multe dintre învățăturile 
Părinților privitoare la lupta împotriva slavei deșarte sunt în fapt sfaturi prin 
care se arată cum se poate câștiga smerenia. 


45 Scara, XXVI, Cuprinsul pe scurt..., 24. 

44 Apoftegme, Arm II, 250. 

45 Despre rugăciune, 19. 

46 Scara, XXI, 22. 

47 Învăţături de suflet folositoare, XI, 1. Cf. II, 4 („Numai smerenia se împotrivește slavei 
deșarte și păzește pe om de ea”). 

48 Convorbiri duhovnicești, XXIV, 16. Cf. 15. 

49 Scara, XXV, 5. 

5% Capete despre dragoste, |, 8o. 


2. Tămăduirea mândriei 


Atunci când am vorbit despre slava deșartă și mândrie, am văzut că 
aceste patimi sunt atât de apropiate una de cealaltă, încât unii Părinţi nu fac 
deosebire între ele. În ceea ce ne privește, urmând pilda altora dintre ei, am 
socotit că este de folos a face deosebire între ele și am arătat care sunt 
caracteristicile specifice fiecăreia dintre ele. De aceea, vom prezenta separat 
și modul în care pot fi ele tămăduite. Dar înrudirea lor face cu neputinţă de 
ocolit reluarea unor idei și deci repetarea celor deja spuse. 

Tămăduirea mândriei, ca și cea a slavei deșarte, începe printr-o 
cunoaștere amănunțită mai dinainte a acestei patimi, cu toate că mândria nu 
este nici atât de subțire, nici atât de felurită și nici așa de înșelătoare ca slava 
deșartă. De aceea, Sfântul loan Casian care socotește recunoașterea și 
prezentarea bolii ca un element fundamental în tămăduirea ei,5' în ceea ce 
priveşte mândria subliniază că este deosebit de important să-i fie cunoscute 
cauzele: „Vom putea fi preveniţi însă cum să ne punem la adăpost de veninul 
foarte primejdios al acestei boli dacă vom cerceta cauzele și originea căderii 
înseși. Negreșit, niciodată nu vor putea fi tratate bolile, găsindu-se leacuri 
pentru suferințe, mai înainte de a afla printr-o atentă cercetare originile și 
cauzele acestora”.% 

Cunoașterea în general a bolii îi dă omului posibilitatea de a 
recunoaște că suferă de ea, această patimă putând ușor să rămână neștiută și 
uitată. Și pentru că cel care nu știe că este bolnav nu va căuta să se vindece, 
negreșit recunoașterea bolii este începutul tămăduirii de ea. Sfântul loan 
Scărarul spune că este „mică nădejde de mântuire pentru cei ce bolesc de 
patima aceasta” fără să știe că o au.% 

Trezvia și discernământul duhovnicesc sunt cele care-l fac pe om să- 
și vadă boala de la primele ei manifestări, ferindu-se astfel de înteţirea și 
întărirea ei, care o face aproape de nevindecat. Astfel, Sfântul loan Casian 
scrie: „Boala aceasta ucigătoare va putea fi ocolită sigur dacă împotriva 
asalturilor ei violente și primejdioase se vor lua măsuri nu târziu, când deja a 
ajuns stăpână pe noi, ci când, recunoscându-i liniile înaintate de luptă, ca să 
zic așa, îi vom ieși înainte cu fin și prevăzător discernământ”.5 Până la o 
anumită limită a bolii, tămăduirea ei se poate face prin străduința omului, 
care trebuie să se îndrepte în mai multe direcții. 

Mai întâi, dacă va cunoaște omul că mândria, ca și slava deșartă, face 


5 Cf. Așezămintele mănăstirești, XI. 
52 Ibidem, XII, 4. 

53 Scara, XXII, 14. 

54 Așezămintele mănăstirești, XII, 29. 


deșarte toate strădaniile duhovnicești și lipsite de orice preț virtuțile noastre; 
dacă înţelege cât de aspră va fi judecata dumnezeiască pentru cei mândri, 
câte chinuri și suferinţe îi așteaptă și că mândria îl lipsește pe om de harul lui 
Dumnezeu, atunci va lupta mai cu râvnă la biruirea ei.55 Astfel, la întrebarea: 
„Cum se vindecă (cel mândru)?”, Sfântul Vasile cel Mare răspunde: „Se 
vindecă dacă crede în judecata celui care a spus: «Domnul, celor mândri le 
stă împotrivă, iar celor smeriți le dă har» (lac. 4, 6),5 altfel spus dacă se teme 
de judecata la care va fi supusă mândria.”57 Mântuitorul Însuși vorbește 
despre urmările nenorocite ale mândriei, spunând în repetate rânduri: 
„Oricine se înalță pe sine se va smeri” (Mt. 23, 12; Le. 14, n); iar prin pilda 
vameșului și a fariseului arată că la nimic nu-i folosesc omului virtuțile, dacă 
se mândrește cu ele (cf. Lc. 18, 9-14). 

Dar, așa cum spune Sfântul Vasile cel Mare, numai frica de judecată 
nu este de ajuns pentru a-l tămădui pe om de mândrie. Și pentru că mândria 
stă în înălțarea de sine înaintea celorlalți și față de Dumnezeu, omul nu se 
poate tămădui de ea decât ferindu-se în orice împrejurare de a se înălța pe 
sine, nimicind obișnuința (£4:q) prin renunţarea încetul cu încetul la 
manifestările ei pătimașe, ceea ce implică trezvie lăuntrică neîncetată și, de 
asemenea, ferirea de oamenii care se află în chip vădit sub stăpânirea acestei 
patimi. De aceea, Sfântul Vasile cel Mare adaugă: „Nu poate cineva să se 
vindece de boală dacă nu s-a lepădat mai înainte de toate strădaniile lui 
pentru înălțare; așa cum nu poate cineva să uite o limbă străină sau o oarecare 
meserie dacă nu încetează cu totul nu numai să facă sau să spună ceva în 
legătură cu acea meserie, ci chiar dacă nu încetează să audă pe cei care 
vorbesc și să vadă pe cei care lucrează”.58 

Ca și în cazul slavei deșarte, de mare ajutor este înțelegerea 
deșertăciunii și nimicniciei lucrurilor pe care se întemeiază omul supus 
acestei patimi, căci cele omenești sunt nestatornice, mărirea și bogăţia trec, 
omul însuși este slab și neputincios, supus în această lume bolii, bătrâneţii și 
morții, și că, fără Dumnezeu, nu este decât „țărână și cenușă, umbra și fum”.59 

Mândria se vădește prin anumite atitudini: încrederea în sine, 
mulțumirea de sine, semeţia, îndrăzneala, credința că le știi pe toate, 
încrederea în propria judecată, convingerea că ai avut dreptate, îndreptățirea 
de sine, împotrivirea în cuvânt, voința de a-i învăţa pe alții, de a porunci, 
nesupunerea. La acest nivel, omul poate lupta contra mândriei adoptând 


55 A se vedea, de pildă, Sf. loan Gură de Aur, Omilii la 2 Tesaloniceni, |, 2. 

56 Regulile mici, 35. 

57 Ibidem. 

58 Jbidem. 

59 Cf. Sf. loan Gură de Aur, Omilii la Fapte, XXX. 3; Omilii la 2 Tesaloniceni, |, 2; Omilii la 
Oua, IV, 4; Omilii la Ioan, XXXIII, 3. 


atitudini cu totul opuse acestora, adică: urârea voii proprii,5 neîncrederea în 
propria înțelepciune, lepădarea îndreptăţirii de sine și, dimpotrivă, 
învinovăţirea de sine,*2 lepădarea împotrivirii în cuvânt, ferire de a învăţa și 
de a porunci altora, care, toate, se împlinesc prin ascultarea63 de părintele 
duhovnicesc, prin care, cum arată Avva Dorotei, poate omul „a se regăsi pe 
sine și a reveni la ceea ce e după fire”.64 

Pentru a se feri de prima formă de mândrie, care stă în a te socoti mai 
presus de ceilalți oameni, sau cel puţin față de unii, și a-i disprețui, omul 
trebuie să se străduiască să vadă numai ceea ce este bun și frumos în semenul 
său și să-și întoarcă privirea de la defectele și greșelile lui.65 Acesta este 
înțelesul cuvintelor Sfântului Maxim Mărturisitorul: „dragostea împrăștie... 
închipuirea de sine”.66 Se cuvine ca omul să meargă până la a se socoti pe sine 
însuși mai prejos decât toţi, cum învață Avva Dorotei: „A se socoti mai prejos 
de toți se opune mândriei celei dintâi. Căci cum se poate socoti pe sine mai 
mare decât fratele său, sau înălța în ceva, sau defăima, sau dispreţui pe cineva, 
cel ce se socotește pe sine mai prejos de toți”.67 

Aducerea-aminte de păcatele sale îndepărtează înălțarea de sine, prin 
ea ajungând omul să-și vadă propria ticăloșie și sărăcia duhovnicească.68 
Înălţarea de sine se regăsește într-o măsură și mai mică dacă amintirea 
greșelilor este însoțită de zdrobirea inimii69 și defăimarea de sine.70 

Primirea și chiar căutarea necinstirilor înlesnesc, de asemenea, 
vindecarea de această patimă. Avva Dorotei scrie: „Crede că necinstirile și 
defăimările sunt leacuri tămăduitoare ale mândriei sufletului tău și roagă-te 
pentru cei ce te batjocoresc ca pentru niște doctori adevăraţi ai tăi”.7! 

Tot așa, a trăi neștiut de oameni și în întristare ajută la tămăduirea de 
mândria „cea văzută”, după cum arată Sfântul loan Scărarul.?2 


60 Avva Dorotei, Învăţături de suflet folositoare, |, 10. 

$ Jpidem. 

62 Cf. ibidem. Sf. loan Scărarul, Scara, XXII, 28. 

63 Cf. sf. loan Scărarul, Scara, XXII, 14, 28. 

64 Învăţături de suflet folositoare. |, 10. 

65 A se vedea, de pildă, Sf. loan Gură de Aur, Omilii la 2 Tesaloniceni, |, 2. 

67 Învăţături de suflet folositoare, II, 13. 

68 Aducerea-aminte de păcate este unul dintre remediile principale pe care le recomandă 
Evagrie împotriva mândriei (cf. Tratatul practic, 33: „Aminteşte-ţi de... vechile tale căderi... 
Gânduri ca acestea... nu îngăduie să se strecoare în minte demonul trufiei”). 

69 Cf. Sf. loan Scărarul, Scara, XXII, 28. 

79 Cf. ibidern. Avva Dorotei, Învăţături de suflet folositoare, |, 10. 

Patima aceasta mai este biruită și printr-o „viețuire îngreuiată și 
supusă necinstirilor”.2 Căci, așa cum am văzut în capitolul dedicat nevoinţei 
trupești, sufletul suferă și el într-o anumită măsură cele pe care le are de 
îndurat trupul, și felul de a viețui al omului îi afectează starea lăuntrică. De 
aceea, necazurile și suferințele trupești, ca și încercările pe care omul le suferă 
cu trupul îl curăță de această patimă, pentru că prin ele omul ajunge să-și 
cunoască neputinţa și slăbiciunea, și-i piere amăgitoarea mulțumire de sine 
adusă de mândrie. 

Atunci când mândria îl face pe om să se trufească cu însușirile sale 
naturale, lecuirea stă în recunoașterea că tot binele vine de la Dumnezeu și 
orice e bun în om își are izvorul în Ziditorul firii noastre. Se cuvine atunci să 
cugetăm la cuvintele Apostolului: „Căci cine te deosebește pe tine? Și ce ai, 
pe care să nu-l fi primit? lar dacă l-ai primit, de ce te fălești, ca și cum nu l-ai 
fi primit?” (i Cor. 4, 7). La fel, Evagrie îi spune celui mândru: „Tu ești făptura 
lui Dumnezeu, nu te lepăda de Cel ce te-a creat”.74 lar Sfântul loan Scărarul 
zice: „E nebunia cea mai de pe urmă să se fălească cineva, prin închipuirea de 
sine, cu darurile lui Dumnezeu... Cele de după naștere, ca și nașterea însăși, 
Dumnezeu ţi le-a dat”.75 Și tot el spune, în altă parte: „când gândul nu se mai 
fălește cu darurile firești, e semn că a început să se însănătoșeze”.76 

Mândria însă stă îndeosebi, pentru omul duhovnicesc, în lăudarea cu 
virtuțile sale. Pentru aceasta, leacul este aducerea-aminte de greșelile și 
căderile din trecut, despre care am vorbit deja. Și dacă într-adevăr este 
virtuos, va vedea ușor cât de mică și neînsemnată este nevoinţa sa față de 
desăvârșirea sfinților,77 mai stingând astfel din patima sa. De mare folos este 
și citirea deasă, cu luare-aminte a Vieţilor Părinților celor îmbunătățiți.78 

Leacul esenţial stă însă în a înțelege omul că „toată darea cea bună și 
tot darul desăvârșit de sus este, pogorându-se de la Părintele luminilor” (lac. 
1, 17) și a pune pe seama lui Dumnezeu tot binele pe care s-a învrednicit să-l 
facă, virtuțile sale și toată fapta bună și orice gând curat aduse de ele.79 Și din 
nou este de folos să cugetăm la cuvintele Apostolului pe care le-am amintit 
mai sus, după cum învață Sfântul loan Scărarul, care într-un fel le 


73 Cf. ibidem, XXII, 14. 

74 Despre cele opt duhuri ale răutății, 17. 

75 Scara, XXII, 15. 

76 Ibidem, XXV, 22. 

nu umblăm în chip amănunţit pe urmele viețuirii lor, nici nu păzim în chip cuvios 
făgăduinţa”). 

78 sf. loan Scărarul, Scara, XXII, 24, 14. 

79 Cf. Sf. Maxim Mărturisitorul, Capete despre dragoste, III, 62. 


parafrazează: „Ce ai ce nu ai luat în dar, sau de la Dumnezeu, sau din 
împreună-lucrarea și rugăciunea altora?”.5 Tot așa spune și Evagrie: „Nu ai 
nimic care să nu fi primit de la Dumnezeu (...). Cunoaște că de la EI ai primit, 
și nu te înălța cu inima (...). Dumnezeu este ajutorul tău, nu te lepăda de 
binefăcătorul tău”.8' Iar Sfântul loan Casian învață: „Vom putea scăpa de lațul 
celui mai ticălos duh dacă la fiecare virtute în care simțim că am sporit vom 
spune acest cuvânt al Apostolului: «Nu eu, ci harul lui Dumnezeu, care este 
în mine» (1 Cor. 15,10) și: «prin harul lui Dumnezeu sunt ceea ce sunt» (1 Cor. 
15, 10)”.8 Înseși puterile sufletești și trupești prin care împlinim nevoința 
noastră și lucrarea virtuţilor, tot ale lui Dumnezeu sunt. De aceea, Sfântul 
loan Scărarul spune cu ironie: „Numai virtuțile ce le-ai înfăptuit fără minte 
sunt ale tale. Căci mintea ţi-a dăruit-o Dumnezeu. Arată nevoințele purtate 
fără trup, numai din sârguinţa ta, căci trupul nu e al tău, ci al lui 
Dumnezeu”.8% Forţa care mișcă aceste puteri, principiul însuși al tuturor 
faptelor noastre bune este de la Dumnezeu, după cum învaţă Apostolul: „Căci 
Dumnezeu este Cel ce lucrează în voi ca să voiţi și ca să săvârșiți după a Lui 
bunăvoință” (Filip. 2, 13). 

Tot așa, leac bun este să cunoască omul că numai prin harul lui 
Dumnezeu poate spori duhovnicește; să priceapă că fără ajutorul Lui nu 
poate face nimic care să se cheme bun și nu poate stărui în virtute;54 să 
înțeleagă că desăvârșirea nu poate fi atinsă cu niciun preţ fără nevoinţele și 
străduințele sale, dar că numai ele nu sunt de ajuns, că toate ne sunt dăruite 
de Dumnezeu, iar fără harul lui suntem cu totul neputincioși în a face 
binele;85 să fie pururea conștient că „nu este nici de la cel care voiește, nici de 
la cel ce aleargă, ci de la Dumnezeu Care miluiește” (Rom. 9, 16), și că „De n- 
ar zidi Domnul casa, în zadar s-ar osteni cei ce o zidesc; de n-ar păzi Domnul 
cetatea, în zadar ar priveghea cel ce o păzește” (Ps. 126, 1). Sfântul loan Casian 
învaţă ca „în tot ce săvârșim, așa cum spune Autorul mântuirii noastre, se 
cuvine nu numai să simțim, dar chiar să mărturisim: «Eu nu pot să fac, zice, 
de la Mine nimic» (In 5, 30), ci «Tatăl, Care rămâne în Mine, face lucrurile 
Lui» (In 14, 10)”.86 Și tot așa, leac bun este să înțelegem că fără ajutorul lui 
Dumnezeu, care să ne scape de lucrarea celui rău, ne-am îneca în marea 
patimilor și am cădea sub loviturile cu care în tot ceasul ne lovesc dușmanii 


Şu Scara, XV, 75. 

Si Despre cele opt duhuri ale răutății, 17. 

Sa Așezămintele mănăstirești, XII, 9. 

8 Scara, XXII, 16. 

84 Cf, Evagrie, Tratatul practic, 33; Despre cele opt duhuri ale răutății, 17. 


85 Sf. loan Casian dezvoltă pe larg această idee (Așezămintele mănăstirești, XII, 9-15). 
46 Ibidem, 17. 


mântuirii noastre.87 Sfântul loan Casian învaţă astfel: „Dându-ne seama în 
orice lucrare și de slăbiciunea noastră, și de ajutorul Lui, să învăţăm să 
strigăm zilnic împreună cu sfinţii: «Împingându-mă m-au împins să cad, dar 
Domnul m-a sprijinit. Tăria mea și lauda mea este Domnul și mi-a fost mie 
spre izbăvire» (Ps. 117, 13-14)”.88 

Îndeosebi rugăciunea neîncetată este de cel mai mare folos pentru 
tămăduirea mândriei. Căci, atunci când se roagă, omul cere ajutorul lui 
Dumnezeu, ca să-l scape și să-l păzească de tot răul și să-l ajute să împlinească 
binele; și așa cunoaște că nu prin puterile sale, nici după vrednicia sa primește 
cele cerute în rugăciune, ci din mila lui Dumnezeu, ca dar al Lui. De 
asemenea, rugăciunea prin care se cere harul lui Dumnezeu este și ea de folos 
pentru biruirea patimii; dacă se face cu o inimă zdrobită și întristată, iar nu 
în chip fariseic, îndată cunoaște omul că nu el, ci Dumnezeu este începutul 
și sfârșitul a tot binele din el, și se socotește doar un nevrednic iconom al 
lor.89 Acest lucru îl arată Avva Dorotei, spunând: „Rugăciunea neîncetată e 
vădit că se împotrivește celei de a doua mândrii. (...) Cel ce se roagă 
totdeauna lui Dumnezeu, de se învrednicește să izbutească în ceva, știe de 
unde i-a venit ajutorul ca să izbutească și nu se poate mândri, nici nu-și pune 
cele izbândite pe seama puterii sale, ci le pune pe seama lui Dumnezeu și Lui 
îi mulțumește pururea și pe EI îl roagă pururea, tremurând să nu cadă de la 
ajutorul Lui și să se arate slăbiciunea și neputinţa lui”.9 Firește că omul poate 
cere prin rugăciune ajutorul lui Dumnezeu special pentru a scăpa de 
mândrie, care mai mult decât oricare altă patimă nu se lasă biruită de 
strădania omenească, după cum arată în repetate rânduri Sfântul loan 
Scărarul: „,„Mândria nevăzută o tămăduiește Cel dinainte de veacuri 
nevăzut”; „pe cei neînfrânaţi poate că-i vor tămădui oamenii; pe cei vicleni, 
îngerii; iar pe cei mândri, singur Dumnezeu”.% 


Cele mai multe dintre mijloacele de lecuire a mândriei arătate mai sus 
sunt în același timp, așa cum vom vedea în continuare, chipuri în care se 
poate câștiga smerenia. Căci smerenia este mare leac al mândriei, căci ea este 
virtutea care i se împotrivește și care vine să-i ia locul în sufletul omului. 
Sfântul Grigorie de Nyssa arată că „smerita cugetare va mistui îngâmfarea; 
simplitatea va tămădui boala mândriei”.% Sfântul Varsanufie scrie: „Marele 


920 Evagrie, Tratatul practic, 33. 

58 Așezămintele mănăstirești, XII, 17. 

89 Cf. Sf. loan Casian, Așezămintele mănăstirești, XII, 18. 
90 Învățături de suflet folositoare, II, 13. 

91 Scara, XXVI, Partea a III-a, Cuprinsul pe scurt..., 5. 

92 Ibidem, XXVI, Partea a II-a, 62. Cf. XXII, 10, 28. 

9% Despre Rugăciunea domnească, IV. 


și cerescul nostru Doctor ne-a dat leacurile și cataplasmele (...). Înainte de 
toate, ne-a dat smerenia, care alungă din noi toată mândria”.94 În același sens, 
Sfântul loan Casian spune: „Dumnezeu, Ziditorul a toată făptura și medicul 
ei, știind că semeţia este cauza și rădăcina bolilor, s-a îngrijit să vindece cele 
contrare prin contrariile lor, astfel încât pe cei căzuţi pentru trufie să-i ridice 
prin umilință”;9% iar în altă parte zice: „Dacă este infectată de viciu partea 
rațională, va da naștere la slava deșartă, trufie, mândrie, înfumurare (.,.). De 
aceea... trebuie să îngrijiţi prin dreapta judecată a discernământului și prin 
virtutea umilinței acel mădular infectat, ca să zic așa, al sufletului (...).96 Avva 
Dorotei folosește aceiași termeni, spunând: Stăpânul nostru, Hristos, „ne 
arată pricina de unde vine cineva la disprețuirea și neascultarea poruncilor 
lui Dumnezeu. Și astfel ne dăruiește și leacul acesteia, ca să putem să 
ascultăm și să ne mântuim. Care este deci leacul acesta și care e pricina 
disprețuirii? Auziţi ce zice Domnul nostru: «Învăţaţi de la Mine că sunt blând 
și smerit cu inima și veți afla odihnă sufletelor voastre» (Mt. n, 28). lată cum 
ne-a învățat aici pe scurt, printr-un singur cuvânt, rădăcina și pricina tuturor 
relelor și leacul ei în vederea tuturor bunătăţilor: ne-a arătat că mândria e cea 
care ne-a doborât și că este cu neputinţă să fim miluiți altfel decât prin ceea 
ce este contrar ei: prin smerita cugetare”.97 


3. Smerenia 


Smerenia (rarewobppoovvn) se opune în același timp slavei deșarte și 
mândriei. Și după cum sunt două forme de mândrie, putem deosebi două 
feluri de smerenie care li se împotrivesc acelora: smerenia față de oameni și 
smerenia față de Dumnezeu.9% Cu toate că cea din urmă este sfârșitul celei 
dintâi, totuși omul nu se poate lipsi de prima. Astfel, Sfântul Varsanufie are 
grijă să înveţe: „Smerește-te cu adevărat nu numai înaintea lui Dumnezeu, ci 
și a oamenilor”.% Iar Sfântul loan Casian întărește acest adevăr, spunând că 
„nimeni nu poate atinge țelul final al desăvârșirii, adică al curăţiei, decât 
numai printr-o umilință adevărată, pe care o arată mai întâi față de frați și 


94 Scrisori duhovnicești, 61. 

95 Așezămintele mănăstirești, XII, 8. 

96 Convorbiri duhovnicești, XXIV, 15-16. 

97 Învăţături de suflet folositoare, |, 7. A se vedea, de asemenea, Sf. loan Scărarul, Scara, 
XXB, 28 („Slava deșartă e calul pe care călărește mândria. Dar cuvioasa smerenie și ocărârea 
de sine vor râde de cal și de călăreţul lui”); XV, 75. Sf. Maxim Mărturisitorul, Capete despre 
dragoste, |, 8o (Smerenia slobozește mintea de fumul mândriei...”). 

98 Cf. Awva Dorotei, Învățături de suflet folositoare, II, 7 și 8. 

99 Scrisori duhovnicești, 102. 


apoi chiar lui Dumnezeu”.!9 


Să spunem de la bun început că, în general, umilința stă în 

recunoașterea de către om a mărginirii sale,!*! a slăbiciunii,'%2 neputinței! 
și a deplinei lui neștiințe.!94 Aceasta și este una dintre definițiile patristice 
fundamentale ale smereniei, aflată între cele pe care le prezintă Sfântul loan 
Scărarul.!% „Omul care a ajuns să-și cunoască măsura neputinței lui a ajuns 
la desăvârșirea smereniei”, scrie Sfântul Isaac Sirul.106 

Smerenia nu constă însă numai în a recunoaște o neputinţă și o 
puținătate a meritelor pe care cu adevărat le are omul, ci și, chiar atunci când 
el are unele virtuţi, să se micșoreze pe sine în chip voit; acesta este adevăratul 
sens al cuvântului rarewodbpoovwvn,'*7 după cum arată Sfântul loan Gură de 
Aur. Umilinţa, spune Sfântul Părinte, „stă în a te socoti ca nimic și cel din 
urmă om, oricât de mari și numeroase ar fi meritele tale”;% și, în altă parte: 
„Atunci ești smerit, când, deși ai pricină să te lauzi, totuși te micșorezi pe tine 
însuţi, te smerești, te umilești”.!99 La fel zice și Sfântul Isaac Sirul, că „smerit 
la cuget este, cu adevărat, cel ce are în ascuns ceva vrednic de fală și nu se 
fălește, ci socotește aceea în gândul lui una cu pământul”."o 

Cel smerit se socotește pe sine întotdeauna nevrednic și mai mic 
decât toți"! și de nimic."2 Cel smerit la cuget „se vede pe sine în ochii lui ca 
cel din urmă păcătos""%3 și, chiar având bogăţie de virtuţi, se crede „vrednic 
de dispreț”."4 lar Sfântul loan Scărarul spune că „smerita cugetare este 
adâncul fără fund al nesocotirii de sine și puţinătății noastre”.W5 


Semnul smereniei este așadar „neprețuirea de sine în toată fapta”.16 


190 Asezămintele mănăstirești, XII, 23. Cf. 32. 

101 Cf. Sf. Macarie Egipteanul, Omilii duhovnicești. (Col. II), LIV, 6. 

102 Cf. Sf. loan Scărarul, Scara, XXV, 3 („Smerita cugetare înseamnă... cunoștința ce o are 
mintea despre neputinţa și slăbiciunea ei”). Sf. Isaac Sirul, Cuvinte despre nevoință, 21. 

193 Cf. Sf. loan Scărarul, loc. cit. Sf. Maxim Mărturisitorul, Capete despre dragoste. |, 87. 

194 Cf. Sf. Maxim Mărturisitorul, loc. cit. Sf. Isaac Sirul, Cuvinte despre nevoință, 20. 

195 Scara, XXV, 3. 

196 Cuvinte despre nevoință, 73. 

197 Omilii la Filipeni, VI, 2. 

198 Împotriva anomeilor, V, 6. 

199 Omilii la Facere, XXXIII, 5. 

9 Cuvinte despre nevoință, 20. 

"1 Patericul, Cap. II, Pentru umilință, 26 și 36. 

2 Cf. Patericul, Pentru Avva Pimen, 79 și 81. 

3 Sf. Isaac Sirul, Cuvinte despre nevoinţă, 20. 

114 jbidem. 

15 Scara, XXV, 25. 


"16 sf. Varsanufie şi loan, Scrisori duhovnicești, 278. 


Această necinstire și lepădare de sine o arată omul prin tăierea voii 
proprii"? până într-atât încât să ajungă s-o urască;"8 Sfinții Părinţi arată că 
tăgăduirea voii este însușirea cea mai de preț a smereniei și definitorie pentru 
ea.9 

De asemenea, smerenia se face vădită prin aceea că omul nu se 
încrede în sine și în propria sa judecată,!2* însușire care se înrudește cu cea 
de mai sus, adeseori ele fiind puse alături una de alta, și din care izvorăște 
deplina ascultare față de părintele duhovnicesc;"2 iar în raporturile cu ceilalți 
ea se arată prin lepădarea îndreptăţirii de sine și a voii de a birui în cuvânt,'%2 
ferirea de ceartă și de duhul împotrivirii în cuvânt,'%3 de grăirea împotrivă'24 
și chiar de orice vorbă,!% păstrând mai întotdeauna tăcerea.2€ „Pentru că mai 
ales înaintea părintelui duhovnicesc se cuvine omul să aibă asemenea 
atitudini,7 ele vădesc nu numai umilință în fața oamenilor, ci și față de 
Dumnezeu, al Cărui martor este duhovnicul și a Cărui voie el o aduce la 
cunoștința fiului său duhovnicesc. 

Cât privește purtarea față de aproapele, smerenia constă, spre 
deosebire de prima formă de mândrie, nu numai în a nu se socoti omul mai 
presus de ceilalți, 28 ci chiar a-i privi pe toţi ca superiori lui. Așa învaţă Sfântul 
Apostol Pavel, spunând: „cu smerenie unul pe altul socotească-l mai de cinste 
decât el însuși” (Filip. 2, 3). Firește că Părinţii au preluat această învățătură. 
Astfel, la întrebarea: „Ce este smerenia?”, Sfântul Vasile cel Mare spune 
dintru început: „Smerenia este să socotești pe toți oamenii mai presus decât 


17 Cf. Sf. loan Casian, Așezămintele mănăstirești, IV, 39. Sf. Varsanufie și loan, Scrisori 
duhovnicești, 379. 

"8 Cf. Sf. loan Scărarul, Scara, XXV, 49 și 50. Avva Dorotei, Învățături de suflet folositoare, 
I, 10. 

u9 Cf. Sf. loan Scărarul, Scara, XXV, 3 („Smerita cugetare este... tăgăduirea voii proprii”). 
Sf. Varsanufie și loan, Scrisori duhovnicești, 278 și 462 („Smerenia stă în a tăia în toate voia 
proprie”). 

120 Cf. Sf. loan Scărarul, Scara, XXV, 3. Avva Dorotei, Învăţături de suflet folositoare, |, 10. 
Sf. loan Casian, Așezămintele mănăstirești, IV, 39 („Smerenia se vădește prin următoarele 
semne... să nu te bizui în nicio privinţă pe propria ta chibzuinţă”). 

121 Sf. loan Casian, loc. cit. (,... toate să le lași la judecata bătrânului și cu sete și plăcere să 
asculți sfaturile lui”). Sf. loan Scărarul, Scara, XXV, 8. 

122 Avva Dorotei, Învățături de suflet folositoare, |, 10. 

123 Cf. Sf. loan Scărarul, Scara, XXII, 7. Patericul, Pentru Avva Matoi, u. 

124 Cf. Sf. loan Scărarul, Scara, XXV, 9 și 46. 

125 Cf. Patericul, Pentru Avva Matoi, u. Ibidem, Cap. X, Pentru multe graiuri..., 20. 

126 C£. Sf. loan Casian, Așezămintele mănăstirești, IV, 39. 

127 A se vedea de pildă, Sf. loan Casian, loc. cit. 

128 C£. Sf. Maxim Mărturisitorul, Capete despre dragoste, |, 87. 


tine, după cuvântul Apostolului”.29 Avva Dorotei învață: „Smerenia cea 
dintâi stă în a socoti cineva pe fratele său mai înțelept decât pe sine și 
întrecându-l pe el în toate și, simplu grăind, așa cum a zis sfântul acela, în a 
se socoti pe sine mai prejos de toţi”.3* Sfântul loan Gură de Aur spune: 
„Adevărata smerenie este atunci când dăm locul celor care par mai mici decât 
noi, când dăm cinste celor pe care-i socotim a fi cu mult mai prejos de noi. 
Dacă însă suntem cu mintea luminată, nu socotim pe nimeni mai prejos decât 
noi, ci pe toți oamenii superiori nouă”.'3' lar Sfântul loan Scărarul, în 
capitolul închinat „preaînaltei smerite-cugetări”, scrie: „dacă vom socoti întru 
simțirea inimii pe aproapele că ne întrece în toate, aproape ne este mila”, 
adică smerita cugetare.13? 

Dar chiar și atunci când omul îi vede pe ceilalți ca întrecându-l în 
virtuți, dacă însă se socotește pe sine ca mare, rămâne în mândrie. De aceea, 
Părinţii, urmând învăţătura Mântuitorului (cf. Mc. 9, 35), spun că smerenia 
înseamnă să te socotești mai prejos decât toţi și cel mai de pe urmă om.'% Pe 
o treaptă mai înaltă, omul ajunge să se privească pe sine nu doar mai prejos 
față de semenii săi, ci față de orice făptură a lui Dumnezeu.134 

În vreme ce omul mândru, preţuindu-se pe sine, îi disprețuiește pe 
ceilalți, cel smerit, dimpotrivă, văzându-se mai prejos de toţi, se socotește 
singurul vrednic de dispreţ și primește fără întristare și fără să se tulbure orice 
ocară și necinstire din partea fratelui.35 Sfântul loan Casian sfătuiește: 
„Judecându-ne pe noi înșine ca fiind mai prejos decât toţi, toate câte am 
suferit, oricât de nedrepte ar fi fost, sau triste și păgubitoare, le vom suporta 
cu multă răbdare, ca fiindu-ne aduse de cei mai presus ca noi”;36 iar în altă 
parte arată că unul dintre semnele după care poate fi recunoscută smerenia 
este „să nu te doară și să nu te întristeze (nedreptatea) suferită de la altul”.137 

„Primirea defăimării încearcă inima”, arată Sfântul loan Scărarul:138 
căci se poate ca omul să se smerească în gândul său, dar numai lipsa tulburării 


129 Regulile mici, 198. 

130 Învăţături de suflet folositoare, II, 8. 

131 Omilii la Facere, XXXIII, 5. 

132 Scara, XXV, 30. 

133 Ibidem, 3. Avva Dorotei, Învățături de suflet folositoare. II, 8. Sf. loan Casian, 
Așezămintele mănăstirești, IV, 39; XII, 33. Sf. loan Gură de Aur, Omilii la Facere, XXXIII, 5; 
Despre smerenie, 2. 

134 Patericul, Pentru avva Sisoe, 13 („mare lucru este să te vezi pe tine sub toată zidirea”). 

135 Cf. Sf. Varsanufie și loan, Scrisori duhovnicești, 278. Patericul, Cap. XVIII, Pentru 
îndelunga răbdare..., 22. 

136 Așezămintele mănăstirești, XII, 32. 
137 Ibidem, IV, 39. 

138 Scara, XXV, 32. 


în vremea ispitirii vădește adevărata smerenie. 

Semn al desăvârșitei umilințe este primirea cu bucurie a 
necinstirilor.139 

De altfel, cel smerit nu suferă în niciun chip lauda de la semeni și nu 
numai că primește cu bucurie defăimarea, dar o și caută. Astfel, Sfântul loan 
Scărarul scrie: „Dacă firea și rațiunea și chipul celei mai de pe urmă mândrii 
este să fățărim, de dragul slavei, virtuţi pe care nu le avem în noi, apoi semnul 
celei mai adânci smerite cugetări este să ne înfățișăm ca vinovaţi pentru 
păcate ce nu sunt ale noastre, de dragul disprețuirii”.140 

A primi fără tulburare necinstirea înseamnă a nu ne mânia și a nu 
păstra ranchiună față de cel care ne-a adus-o. Sfântul loan Scărarul arată 
astfel că o însușire a smereniei este „pierderea a toată iuțimea”.'! „Smerenia 
nu se mânie și nu duce la mânie”, spune un Bătrân.'? lar un altul spune: 
„Smerenia este părăsirea mâniei”.'4% Avva Isaia zice: „Umilinţa... are pace cu 
toți oamenii” .144 

Omul smerit iartă cu ușurință pe cel care-l disprețuiește sau îl 
jignește. „L-au întrebat fraţii pe un Bătrân: Ce este smerenia? Și a răspuns: 
Când îţi greșește fratele și-l ierți mai înainte de a veni să-ţi ceară iertare”.'45 
Cu adevărat smerit este „cel ce ocărât fiind de altul, nu-și micșorează 
dragostea față de acesta”.4€ Și iarăși: întrebat fiind un Bătrân ce este umilința, 
acesta a răspuns cu încă și mai mare iubire: „Să faci bine celor care-ţi fac 
rău”.147 

Cel smerit se arată supus și ascultător față de toţi, se face sluga 
tuturor,'48 urmând lui Hristos și cuvintelor Lui: „Dacă cineva vrea să fie 
întâiul, să fie cel din urmă dintre toți și slujitor tuturor” (Mc. 9, 35); „care va 
vrea să fie mare între voi, să fie slujitor al vostru. Și care va vrea să fie întâi 
între voi, să fie tuturor slugă. Că și Fiul Omului n-a venit ca să 1 se slujească, 
ci ca EI să slujească...” (Mc. 10, 43-45; cf. Mt. 20, 26-28; Lc. 22, 26-27). 


139 Ibidem, XXV, 8. 

140 jbidem, 40. 

141 Ibidem, 8. Cf. 5; 9. 

142 Apoftegme, N u5. 

143 Ibidem, Eth. Pat. 438. 

144 Ibidem, ] pI6. 

145 Ibidem, N 304. Cf. de asemenea, Sf. loan Scărarul, Scara, XXV, 3 („Smerenia este... a lua 
înaintea aproapelui când se întâmplă supărări și a dezlega cel dintâi mânia”). 

146 Scara, XXI, 15. 

147 Apoftegme, P 263. 

148 Cf. Sf. loan Gură de Aur, Împotriva anomeilor, VIII; 6. Parafrază în 150 de capete la 
Macarie Egipteanul, 86. 


Faţă de Dumnezeu, smerenia stă în mărturisirea faptului că este 
păcătos.49 Avva Dorotei în învățătura sa despre smerita cugetare spune că 
„sfinții, cu cât se apropie mai mult de Dumnezeu, cu atât se văd pe ei mai 
păcătoși'.15 Smerenia este chiar „a te socoti mai păcătos decât toți oamenii”, 
spune Avva Isaia.5! „Smerita cugetare este... a se socoti pe sine cel mai de pe 
urmă și mai păcătos dintre toţi”, spune, la fel, Sfântul loan Scărarul, atunci 
când înșiruie definițiile date de Părinţi acestei virtuţi.'5 În chip firesc, 
recunoașterea stării de păcătoșenie este însoţită de învinuirea și osândirea de 
sine.15 

Smerenia este apoi uitarea faptelor bune, odată împlinite, și 
nesocotirea virtuților dobândite.!54+ Prin smerenie se ajunge la o stare de 
despuiere și goliciune lăuntrică. De aceea, aproape de fiecare dată când 
vorbește despre această virtute, Sfântul loan Gură de Aur o socotește tot una 
cu sărăcia duhovnicească, pe care Mântuitorul o pune cea dintâi între Fericiri: 
„Fericiţi cei săraci cu duhul, că a lor este Împărăţia cerurilor” (Mt. 5, 3). „Cine 
sunt «cei săraci cu duhul»? Cei smeriți (...)”, spune Sfântul Părinte.'5 Iar 
Sfântul Isaac Sirul arată că cel ajuns la smerenie desăvârșită voiește „să fie ca 
unul ce nu se află în zidire și n-a venit la existenţă și nu e cunoscut nicidecum, 
nici chiar de sufletul său”.156 

Sfântul loan Scărarul, vorbind despre treptele smereniei, arată că 
„înaintând această împărăteasă a virtuților odată cu vârsta duhovnicească, în 
suflet, socotim ca nimic... toate faptele bune săvârșite de noi”.157 Omul smerit 
se socotește slugă netrebnică,5% după cuvântul Domnului: „când veţi face 
toate cele poruncite vouă, să ziceţi: Suntem slugi netrebnice, pentru că am 
făcut ceea ce eram datori să facem” (Lc. 17, 10). Se numește pe sine lucrător 


149 Cf. Sf. Isaac Sirul, Cuvinte despre nevoință, 20. 

150 Învăţături de suflet folositoare, II, 8. Patericul, Pentru Avva Matoi, 2 („Zicea iarăși: Pe 
cât se apropie omul de Dumnezeu, pe atât se vede pe sine păcătos, căci prorocul Isaia, văzând 
pe Dumnezeu, se făcea ticălos și necurat pe sine”). 

151 Apoftegme, XV, 26. 

152 Scara, XXV, 3. 

153 Cf. Avva Dorotei, Învăţături de suflet folositoare, |, 10. Sf. loan Scărarul, Scara, XXV, 34 
şi 51. Sf. Varsanuifie și loan, Scrisori duhovnicești, 4. 

154 Cf. Sf. loan Gură de Aur, Omilii la Matei, III, 5; Despre schimbarea numelui, IV, 6. Sf. 
loan Scărarul, Scara, XXV, 3 („Smerita cugetare este... uitarea deplină a isprăvilor proprii”). 

155 Omilii la Matei, XV, 1. 

156 Cuvinte despre nevoință, 81. 

157 Scara, XXV, 5. Cf. 8 („A treia treaptă preafrumoasă a ei este neîncrederea credincioasă 
în bunătăţile agonisite...”). 

158 Cf. Sf. loan Gură de Aur, Despre schimbarea numelui, IV, 6; Omilii la Matei, III, 5. 


rău și nevolnic'5% și mai vârtos se socotește „pururea fără de nicio faptă bună 


și plăcută lui Dumnezeu”.160 


Prin urmare, cel smerit cugetă că nu merită bunătăţile primite,'6! care 

sunt mai presus de vrednicia sa,'”? și întotdeauna se socotește dator lui 


Dumnezeu.!6 

Ajungem aici la o altă definiție patristică a smereniei, cea mai mare și 
culmea celorlalte: ea este „cunoașterea harului și milei lui Dumnezeu”,/64 
adică recunoașterea faptului că fără ajutor și sprijin de la Dumnezeu omul nu 
poate și nici nu va putea vreodată să facă binele,'6%5 că tot ce avem bun, de 
orice fel, vine de la EI, iar nu de la noi, că sporirea și înaintarea noastră se fac 
prin harul Lui, iar virtuțile pe care le avem sunt daruri ale Sale și n-au fost 
dobândite prin vrednicia noastră, și nici nu pot fi păstrate fără ajutorul Lui 
de toată vremea.'66 Smerenie este astfel a pune pe seama lui Dumnezeu tot 
ceea ce avem bun în noi și tot binele pe care-l facem.!67 „Aceasta este 
smerenia desăvârșită a sfinților”, scrie Avva Dorotei.16 Iar Sfântul Varsanufie 
sfătuiește: „De ţi se întâmplă să faci vreun bine, trebuie să știi că acesta este 
un dar al lui Dumnezeu, din pricina bunătăţii Lui”.169 Sfântul Macarie 
Egipteanul descrie astfel această purtare a omului smerit: „Sufletul iubitor de 
Dumnezeu are obiceiul, chiar dacă ar face toate faptele bune, să nu-și pună 
nimic pe seama sa, ci pe toate în seama Lui. (...) Căci și avuţiile și toate aceste 
bunuri, prin care fiecare poate să facă bine, sunt ale Lui, pământul și toate 
cele de pe el, trupul însuși și sufletul însuși. Nu numai atât, dar însuși faptul 
că este om, îl are fiecare prin har. Deci, ce-i mai rămâne propriu lui, care să- 
i întemeieze părerea de sine sau să-l dovedească drept? Cu toate acestea, 
Dumnezeul primește de la oameni ca cel mai mare prinos, cel mai plăcut din 
toate câte 1 se aduc, faptul că sufletul recunoaște cum stau lucrurile și că, 
oricâte fapte și lucruri bune face și le rabdă pentru Dumnezeu, le înțelege și 
le cunoaște, le pune numai în seama lui Dumnezeu și toate le închină Lui”.'70 

Vedem aici că smerenia nu poate fi despărțită de rugăciune. Mai întâi, 


159 Cf. Sf. loan Casian, Așezămintele mănăstirești, IV, 39. 

160 Patericul, Cap. X, Pentru... smerenie, 21. 

161 Cf. Sf. loan Casian, Așezămintele mănăstirești, IV, 39. 

162 Cf. Sf. loan Scărarul, Scara, XXV, 5; 34. 

163 jpidem. 

164 Ibidem, XXV, 3. 

165 Cf. Sf. loan Casian, Așezămintele mănăstirești, XII, 23. 
166 Cf. ibidem, 33. 

167 Cf. Avva Dorotei, Învăţături de suflet folositoare, II; 8. 
168 jbidem. 

169 scrisori duhovnicești, 412. 


170 Parafrază la Macarie Egipteanul, 123. 


de rugăciunea de cerere, căci prin ea omul arată că nu se încrede nicidecum 
în puterile sale, își recunoaște neputința de a face el cele pe care le cere lui 
Dumnezeu, și mărturisește că numai de la Dumnezeu așteaptă tot binele; că 
nu poate lucra nimic bun și nici păstra vreo virtute fără ajutorul și apărarea 
lui Dumnezeu. lar dacă rugăciunea lui este de toată vremea, înțelege că tot 
ceea ce primește, de la EI primește, ca răspuns al milei Lui la rugăciunea sa, 
nu pentru vrednicia lui, ci ca dar. Astfel, Sfântul Maxim spune: „Smerita 
cugetare este o rugăciune neîntreruptă, împreunată cu lacrimi și cu durere. 
Căci aceasta, chemând pururea pe Dumnezeu într-ajutor, nu lasă pe om să se 
încreadă nebunește în puterea și înțelepciunea proprie (,..)”.7 În același sens, 
Awva Dorotei zice: „E vădit că cel smerit, cel evlavios, cunoscând că nu poate 
dobândi niciun bine în suflet fără ajutorul și acoperământul lui Dumnezeu, 
nu încetează să se roage necontenit lui Dumnezeu, ca să-Și facă milă cu el. Și 
cel ce se roagă totdeauna lui Dumnezeu, de se învrednicește să izbutească în 
ceva, știe de unde i-a venit ajutorul ca să izbutească și nu se poate mândri, 
nici nu-și pune cele izbândite pe seama puterii sale, ci le pune pe seama lui 
Dumnezeu și Lui Îi mulțumește pururea și pe EI Îl roagă pururea, tremurând 
să nu cadă de la ajutorul Lui și să se arate slăbiciunea și neputinţa sa. Și așa, 
prin smerenie se roagă și prin rugăciune se smerește și, pe cât se smerește, pe 
atâta e ajutat și înaintează prin smerita cugetare”.172 

Dar smerenia se însoțește mai ales cu rugăciunea de mulțumire, prin 
care dintru început omul mărturisește ca fiind ale lui Dumnezeu toate faptele 
sale bune și toate bunătăţile, de orice natură, pe care le-a primit, socotindu- 
se un simplu iconom al lor; prin ea se arată recunoscător față de Dumnezeu 
pentru toate, Îl laudă și-L slăvește ca pe singurul izvor a tot binele.'2 

Să arătăm, în sfârșit, că smerenia nu poate fi despărțită de întristarea 
inimii, de pocăință și plâns. Căci, arătând ce este smerenia, am spus mereu 
că ea înseamnă mai ales recunoaștere - a superiorității celorlalți, a propriei 
nimicnicii, a stării de păcătoșenie personală, a neputinței de a face binele, a 
lui Dumnezeu, ca unicul principiu al binelui ș.a.m.d. Dar nu avem de-a face 
aici cu o recunoaștere abstractă, la nivelul minții, ci de o mărturisire a inimii, 
și anume a unei inimi zdrobite și întristate, „inima înfrântă și smerită” despre 
care vorbește Psalmistul (Ps. 5o, 18). Și pentru că Sfinţii Părinţi socotesc 


adesea smerenia și întristarea inimii ca una și aceeași,'74 Sfântul loan Scărarul 


171 Capete despre dragoste, III, 87. 
172 Învăţături de suflet folositoare, II, 13. 

173 Cf. Sf. Macarie Egipteanul, Omilii duhovnicești (Col. II), LII, 6. Sf. Maxim Mărturisitorul, 
Capete despre dragoste. |, 48 („Cel ce se teme de Domnul are pururea ca tovarășă smerenia, și 
prin gândurile acesteia vine la... mulțumirea către Dumnezeu... mulțumind pururea cu 
smerenie multă Făcătorului de bine și Cârmuitorului vieții noastre”). 


Ei ă AR i pia : z i aber Ă 
74 Avva Dorotei, de pildă, folosește fără nicio deosebire cele două expresii: „Fără smerenie 


definește smerenia ca „simţirea sufletului zdrobit”.'75 Tâlcuind versetul de 
mai sus din Psalmul 5o, Sfântul loan Gură de Aur spune că Psalmistul cere 
prin aceasta „un spor de smerenie, o smerenie mai înaltă, «sfărâmarea» 
noastră”.176 lar în altă parte, întrebându-se cine sunt „cei săraci cu duhul” pe 
care-i fericește Domnul, răspunde: „Cei smeriți și cu inima zdrobită. Aici sunt 
numite «duh» sufletul și voința liberă”.77 lar mai departe, arătând că 
„smerenia este de mai multe feluri. Smerenia unuia este cu măsură, a altuia, 
fără hotar”, spune că „Pe aceasta din urmă o laudă și fericitul profet David, 
dându-ne ca pildă smerenia... care ne zdrobește desăvârșit, spunând: «Jertfa 
lui Dumnezeu: duhul umilit; inima înfrântă și smerită Dumnezeu nu o va 
urgisi» (Ps. 5o, 18)”.178 Iar Sfântul loan Scărarul arată că numai la începători 
pocăința, zdrobirea inimii și smerenia pot fi deosebite una de alta; în cei 
sporiţi, „adunându-se ca într-o singură putere și lucrare, cele trei sunt ca un 
lanț preacuvios sau ca un curcubeu care are aceleași însușiri. Și semnul 
uneia... se face și seninul celorlalte”.:79 


Modalităţile prin care se câștigă smerenia sunt aproape aceleași cu 
cele prin care se lucrează tămăduirea slavei deșarte și a mândriei. Am văzut 
că, în general, micșorarea unei patimi presupune dobândirea virtuţii care i se 
împotrivește, și invers. Părinţii vorbesc când despre mijloacele de luptă 
împotriva patimilor, când despre cum se pot câștiga virtuțile; într-adevăr, așa 
cum am văzut, în procesele de natură duhovnicească se pot deosebi două 
momente, unul negativ, iar altul pozitiv, după cuvântul Psalmistului: 
„Depărtează-te de la rău și fă binele”. Dar modul în care se împlinesc fiecare 
dintre ele este practic unul și același, cele două momente petrecându-se 
simultan. 

De aceea, pentru a ajunge la smerenie, Părinţii sfătuiesc îndeosebi: să 
nu ia omul aminte la greșelile aproapelui și să nu-l judece;'8 să-și arate 

iubirea față de el în orice împrejurare;'" să-l socotească pe semenul său mai 


nu se poate supune cineva poruncilor, nici veni la vreun bine, cum a spus Avva Marcu: Fără 
zdrobirea inimii e cu neputinţă să se izbăvească cineva de păcat și sa dobândească virtuțile. 
Deci, prin zdrobirea inimii primește cineva poruncile, se abate de la rău și agonisește virtuțile” 
(Învăţături de suflet folositoare, 1, 10). 

175 Scara, XXV, 3. 

176 Omilii la Filipeni, V, 2. 

177 Omilii la Matei, XV, 1. 

178 Ibidem, 2. 

179 Scara, XXV, 7. 

180 4 Patericul, Cap. XV, Pentru ca să ne păzim să nu judecăm, 12. Sf. Isaac Sirul, Cuvinte 
despre nevoință, 81. Sf. loan Scărarul, Scara, XXV, 17; 27. 

181 C£. Sf. Maxim Mărturisitorul, Capete despre dragoste, III, 14. 


mare ca el,!82 


dar mai ales să se privească pe sine ca fiind mai prejos decât 
fratele, oricare ar fi el.'5 Cel care vrea să se smerească încă trebuie să-și 
ascundă de ceilalți și chiar de sine însuși virtuțile și faptele cele bune,'84 să-și 
mărturisească neputința și slăbiciunea,'8 să ia aminte la greșelile sale,'8 să- 
și aducă aminte întotdeauna de căderile și păcatele lui,'87 să se învinovăţească 
și să se osândească pe sine.!88 De aici se vede că mai ales prin zdrobirea inimii 
și cu ajutorul lacrimilor ajunge omul la smerenie.!59 Peste toate, se cuvine ca 
omul să se obișnuiască să îndure din partea celorlalți disprețuirea, ocara, 
batjocura și orice fel de necinstire,'9% și chiar să le caute,'9'bine știind că așa 
se câștigă smerita cugetare. Tot așa, omul poate dobândi această virtute prin 
lepădarea voii proprii'% și prin ascultare,'% care sunt de cel mai mare folos. 
Ostenelile trupești,'9 încercările de tot felul,'9%5 ca și înstrăinarea de lume, 


182 Cf. Sf. Isihie Sinaitul, Cuvânt despre trezvie.... |, 64. 

183 Cf, Patericul, Pentru Avva Sisoe, 13; Cuvânt pentru Avva Tithoe, 7. Sf. Isaac Sirul, Cuvinte 
despre nevoință, 5. Sf. Isihie Sinaitul, Cuvânt despre trezvie..., |, 64. Sf. Simeon Noul Teolog, 
Imne, V, 13-14. 

184 Cf. Sf. loan Scărarul, Scara, XXV, 62. 

185 Cf. Sf. Isaac Sirul, Cuvinte despre nevoinţă, 16. 

186 Patericul, Cap. IV, Pentru smerenie..., 3, 7, 14. 

dai Evagrie, Tratatul practic, 33. Sf. loan Scărarul, Scara, XXII, 23 („Aducerea-aminte de 
greșeli e pricinuitoarea smeritei cugetări”); XXV, 34 („Prin greșelile lor, unii doboară înălțarea 
lor”). Sf. Isihie Sinaitul, Cuvânt despre trezvie.... 1, 64. Sf. Isaac Sirul, Cuvinte despre nevoință, 
20; 81. Sf. loan Gură de Aur, Omilii la Evrei, IX, 4. 

188 Cf. Sf. loan Scărarul, Scara, XXV, 17. 

189 Cf. Sf. Isaac Sirul, Cuvinte despre nevoință, 21; 37; 49. Sf. Simeon Noul Teolog, Cele 225 
de capete..., III, 23 („Fără de lacrimi... sufletul nostru nu va dobândi smerenie, nici nu vom 
izbuti să ne facem smeriţi”). Sf. loan Scărarul, Scara, XXV, 7. Sf. loan Gură de Aur, Omilii la 
Evrei, LX, 4. 

190 Cf. Sf. Varsanufie și loan, Scrisori duhovnicești, 150 („În aceasta stă smerita cugetare: în 
a purta ocări și osândiri și câte le-a pătimit învățătorul nostru lisus”); 278; 307 („Cel ce voiește 
smerenia... dacă nu suferă necinstiri, nu poate s-o dobândească”). Sf. Isaac Sirul, Cuvinte despre 
nevoință, 37. Sf. loan Casian, Așezămintele mănăstirești, XII, 32. 

191 Cf. Sf. Isaac Sirul, Cuvinte despre nevoință, 5. 


192 Cf. Patericul, Pentru Avva Pimen, 158 („Nu împlini voia ta, căci mai vârtos este de 


trebuinţă a te smeri pe tine fratelui tău”). Sf. Varsanufie și loan, Scrisori duhovnicești, 150. Avva 
Dorotei, Epistola către fratele... 2. 

193 Cf. Patericul, Pentru Maica Singlitichia, 16 („Să alegem ascultarea mai mult decât 
nevoinţă,... căci ea învață smerita cugetare”). Sf. Isaac Sirul, Cuvinte despre nevoință, 8. Sf. 
loan Casian, Așezămintele mănăstirești, XII, 32. Sf. Varsanufie și loan, Scrisori duhovnicești, 
278. Sf. loan Scărarul, Scara, XXV, 59. 

194 Cf. Avva Dorotei, Învăţături de suflet folositoare, II, 14. Sf. loan Scărarul, Scara, XXV, 
59. Sf. Isaac Sirul, Cuvinte despre nevoinţă, 21. 

195 Cf. Sf. Isaac Sirul, Cuvinte despre nevoință, 21; 37. 

neiubirea vieţii vremelnice,19 neagonisirea,'97 starea sărăcăcioasă,'% voia de 


a nu fi văzut și cunoscut de oameni,'99 păstrarea tăcerii,*** însingurarea,?0! 
toate înlesnesc și ele câștigarea smereniei. La ea duc și virtuţi ca: 
înfrânarea,2*2 blândețea,?% frica de Dumnezeu2%4 și iubirea.2% Firește că cel 
mai mare folos vine de la rugăciune,2% de vreme ce smerenia se arată a fi un 
dar al lui Dumnezeu, o virtute care numai de la El poate fi învățată, după cum 
spune Însuși Mântuitorul: „învăţaţi-vă de la Mine, că sunt blând și smerit cu 
inima” (Mt. n, 29).2%7 Pentru aceasta Părinţii îndeamnă să luăm pildă de la 
sfinți,208 ca unii care au urmat cuvintelor Lui, și să ne apropiem de cei care 
au câștigat această virtute.229 Dar mai ales Hristos să fie pilda noastră, căci 
EI, prin venirea Sa în trup, prin primirea unei vieți sărace și umile, prin 
răbdarea în tăcere a ocărilor și batjocurii în vremea patimii Sale, prin deplina 
ascultare de Tatăl, ne-a dat pildă de smerenie desăvârșită.212 Credincios 
cuvintelor Lui: „învățaţi-vă de la Mine”, Sfântul Isaac Sirul îndeamnă: „Priviţi 
pe Cel ce a spus acesta și pe Cel ce a dăruit harisma, cum a dobândit-o, și fă- 
te asemenea Lui și o vei afla”2" 


In lucrarea sfintelor nevoințe, smerenia are un loc fundamental. 


196 Cf. ibidem, 8.. Sf. loan Casian, Așezămintele mănăstirești, XII, za. 

197 Cf. Sf. loan Scărarul, Scara, XXV, 62. Sf. loan Casian, loc. cit., zi. 

198 Cf. Sf. loan Scărarul, Scara, XXV, 62. Sf. Isaac Sirul, Cuvinte despre nevoință, 81. 

199 Cf. Sf. Isaac Sirul, loc. cit. 

200 Cf. ibidem. Sf. loan Scărarul, Scara, XXV, 62. 

201 Cf. Sf. loan Scărarul, loc. cit. Sf. Isaac Sirul, Cuvinte despre nevoință, 8. 

202 Cf. Patericul, Pentru Avva Tithoe, 7. 

293 Cf. Sf. loan Casian, Așezămintele mănăstirești, XII, 31. 

204 Cf. Sf. Maxim Mărturisitorul, Capete despre dragoste, |, 48 („Cel ce se teme de Domnul 
are pururea ca tovarășă smerenia”). 

295 Cf. ibidem, III, 14 („Întinzându-te după porunca dragostei, te ridici la înălțimea smeritei 
cugetări”). 

206 cf Patericul, Pentru Avva Tithoe, 7. 

207 Cf. Sf. loan Scărarul, Scara, XXV, 3 și 63. Sf. Isaac Sirul, Cuvinte despre nevoință, 20. 

208 Cf. Sf. Varsanufie şi loan, Scrisori duhovnicești, 62. Sf. loan Casian, Așezămintele 
mănăstirești, XII, 32. 

209 Cf. Sf. Isaac Sirul, Cuvinte despre nevoință, 5 („Petrece cu cei ce au smerenie și vei 
deprinde purtările lor”). 

210 Cf. Sf. Varsanufie și loan, Scrisori duhovnicești, 150. Sf. loan Casian, Așezămintele 
mănăstirești, XII, 8, 32. Sf. Parafrază la Macarie Egipteanul, 86 („Gândește-te cum Dumnezeu 
și Împăratul tău și Fiul lui Dumnezeu, S-a micșorat pe Sine, chip de rob luând, cum a sărăcit, 
cum s-a socotit cu cei fără de cinste, cum a pătimit...”). Sf. loan Gură de Aur, Omilii la 2 
Tesaloniceni, , 2. Sf. loan Scărarul, Scara, XXV, 34. 

2" Cuvinte despre nevoință, 20. 


Alături de iubire, ea este virtutea creștină prin excelenţă. Astfel, Sfântul loan 
Gură de Aur spune limpede: „Temelia filosofiei noastre este smerenia”.2* Cu 
adevărat, pe ea se întemeiază edificiul duhovnicesc pe care omul are datoria 
să-l zidească,2%3 ea este principiul fundamental al vieţii sale duhovnicești. lar 
aceasta se înțelege mai bine dacă ne gândim că mândria este cea care stă la 
originea căderii omului, că ea este principiul vieții păcătoase. De aceea, omul 
nu poate nădăjdui că-și va restaura ființa dacă nu pune ca început al vieţii 
celei noi smerenia, care este leac împotriva mândriei, și deci început al 
însănătoșirii și izvor necurmat de sănătate. Astfel, Sfântul loan Gură de Aur 
spune: „Pentru că cele mai mari rele care au pângărit lumea au venit din 
pricina mândriei (...), pentru că ea este unul dintre cele mai mari păcate, 
rădăcină și izvor al oricărui păcat, Domnul a dat acestei boli leacul cel 
potrivit: smerenia; a pus mai întâi această lege viețuirii creștine, ca o temelie 
puternică și de nezdruncinat. Odată pusă această temelie, poți clădi pe ea 
totul; dar fără ea, de-ai atinge cerurile cu viețuirea ta, totul se dărâmă 
ușor...'.:4 Avva Dorotei învaţă tot așa: Hristos „ne arată pricina de unde vine 
cineva chiar la disprețuirea și neascultarea poruncilor lui Dumnezeu. Și astfel 
ne dăruiește și leacul acesteia, ca să putem să ascultăm și să ne mântuim. 
Care este deci leacul acesta și care e pricina dispreţuirii? Auziţi ce zice 
Domnul nostru: «Învăţaţi de la Mine, că sunt blând și smerit cu inima, și veți 
afla odihnă sufletelor voastre” (Mt. n, 28) lată cum ne-a învăţat aici pe scurt, 
printr-un singur cuvânt, rădăcina și pricina tuturor relelor și leacul ei în 
vederea tuturor bunătăţilor; ne-a arătat că mândria e cea care ne-a doborât 
și că este cu neputinţă să fim miluiţi altfel decât prin ceea ce e contrar ei: prin 
smerita cugetare”.2'5 Și de vreme ce mândria se dovedește a fi pricina căderii, 
smerenia, care-i stă împotrivă, poate fi pricinuitoarea mântuirii. Astfel, 
Sfântul loan Scărarul spune: „Dacă unul a căzut din ceruri numai prin această 
patimă, fără alta, trebuie văzut dacă nu cumva se întâmplă ca cineva să se 
suie la cer numai prin smerenie, fără altă virtute”.216 Oricum, fără ea omul nu 


212 Despre smerenie, 2; Omilii la Matei, XV, | şi 2. Cf. Sf. loan Scărarul, Scara, XXV, 43 („În 
aceasta vor cunoaște toți că suntem ucenicii lui Dumnezeu..., că numele noastre s-au scris în 
cerul smereniei”). Sf. Simeon Noul Teolog, Cateheze, XX („Virtuţi cuprinzătoare numim 
smerenia, care desființează patimile și aduce nepătimirea cerească și îngerească, și iubirea...”). 

213 Cf. Sf. Isaac Sirul, Cuvinte despre nevoință, 21. Sf. loan Gură de Aur, Omilii la Ioan, 
XXXIII, 3. 

214 Omilii la Matei, XV, 2. 

215 Învăţături de suflet folositoare, |, 7. 

aa Scara, XXII, 12. Cf. Sf. Isaac Sirul, Cuvinte despre nevoință, 49. Avva Dorotei, Învăţături 
de suflet folositoare, II, 3 („Căci chiar și numai smerenia singură poate să ne ducă înăuntru”, 
adică în Împărăţia cerurilor). 


se poate mântui:*7 „fără smerenie nimeni nu va intra în cămara de nuntă”, 


spune Sfântul loan Scărarul,2!8 


numind-o, în altă parte, „poarta 
Împărăţiei”.29 Fără ea nu numai că este cu neputinţă ca omul să ajungă la 
desăvârșire,??* dar rămâne cu totul înstrăinat de Dumnezeu, după cum spune 
răspicat Sfântul Macarie cel Mare: „Acolo unde nu este smerenie, nu este nici 
Dumnezeu” 22! lar Avva Isaia învaţă: „Înainte de toate, de smerenie are omul 
trebuință”.222 Căci fără ea nu se poate câștiga cu adevărat nicio virtute,*% și 
nicio virtute nu poate stărui în suflet fără ea.*4+ De aceea, Avva Teodor spune: 
„Cine n-are smerenie, n-a împlinit nicio poruncă. Căci fără umilinţă nicio 
virtute nu este bineplăcută înaintea lui Hristos, Primitorul lor”.2% Sfântul 
loan Gură de Aur zice: „Să punem ca temelie faptelor noastre bune smerenia, 
ca să zidim cu trăinicie virtutea (...). Omul care pune virtuţii această temelie, 
poate înalta clădirea virtuţii la orice înălțime vrea”.226 În același sens învaţă 
și Sfântul Isaac Sirul: „De lucrezi cele ale unei virtuți mari și nu simţi gustul 
răsplătirii ei, să nu te miri. Căci până nu se smerește omul, nu ia plata lucrării 
sale. lar răsplata nu se dă lucrării, ci smereniei. Cel ce o nesocotește pe a doua, 
a pierdut-o pe cea dintâi. (...) Smereniei i se dă harul. Deci răsplata nu se dă 
virtuţii, nici ostenelii pentru ea, ci smereniei care se naște din ele. Dacă 
aceasta lipsește, în deșert se fac cele dintâi”;27 „Faptele fără smerenie sunt 
nefolositoare. (...) Iar fără de ea, toate faptele noastre sunt deșarte, ca și toate 
» 228 


virtuțile și toate nevoinţele”. „Osteneala adevărată nu este fără 
smerenie”,229 și fără umilință nicio virtute nu este cu adevărat virtute.239 


217 Sf. loan Gură de Aur, Omilii la Matei, XLVII, 4 („Să râvnim şi noi... mai mult decât toate 
smerenia..., fără de care nu ne putem mântui”). 

248 Scara, XXV, 47. 

219 Ibidem, 29. 

220 Cf. Sf. Isaac Sirul, Cuvinte despre nevoință, 21 („Cel ce nu-și cunoaște slăbiciunea sa e 
lipsit de smerenie. lar cel lipsit de aceasta e lipsit și de desăvârșire”). 

221 Apoftegme, Arm II, 279. 

222 Cuvânt ascetic, III, 1. 

223 Cf. Sf. loan Casian, Așezămintele mănăstirești, XII, 32. Sf. loan Gură de Aur, Omilii la 
Matei, XV, 2. Avva Dorotei, Învățături de suflet folositoare, II, 1 („Nici frica de Dumnezeu, nici 
milostenia, nici credința, nici înfrânarea, nici oricare alta dintre virtuți nu se poate dobândi 
fără smerita cugetare”). 

224 Cf. Sf. loan Gură de Aur, Despre smerenie, 2. Avva Dorotei, Învăţături de suflet 
folositoare, II, 5. 

225 Apoftegme, Arm II, 319. 

226 Omilii la Facere, XXXV, 7. Cf. Despre schimbarea numelui, IV, 6. 

227 Cuvinte despre nevoinţă, 37. 

228 Jbidem, 49. 

229 Sf. Varsanufie și loan, Scrisori duhovnicești, 277. 


230 Sf. loan Gură de Aur, Omilii la Facere, XXXV, 7 („Atunci e adevărată virtute, când 


Putem spune, deci, odată cu Sfântul Grigore cel Mare că „temelia virtuţii este 
smerenia”.23 Și putem înțelege de ce Sfinţii Părinţi socotesc smerenia 


temelie, dar și cap, și maică, și pricinuitoare a tuturor virtuților.232 


Rolul smereniei în lucrarea de însănătoșire a omului este esenţial. 

Fără ea, „e cu neputinţă să se izbăvească cineva de păcat'.2%3 
Dimpotrivă, prin ea, mai mult decât prin oricare alt mijloc, omul se poate 
tămădui de toate relele.234 Cu privire la aceasta, Sfântul loan Gură de Aur ne 
dă drept pildă pe Manase: „Manase a păcătuit ca niciun altul dintre oameni 
(IV Regi 20, 24) (...). De-ar fi postit toată lumea pentru el, nimic nu ar fi putut 
aduce în schimb deopotrivă cu păcatul lui. Dar smerenia a izbutit să 
tămăduiască în el și cele de nevindecat ale lui”.23% Fa este unul dintre leacurile 
date nouă de Însuși Mântuitorul, pentru vindecarea bolilor sufletului nostru. 
Astfel, un Părinte învaţă: „Să ne adunăm leacuri pentru suflet, adică... 
smerenia. Căci marele doctor al sufletelor, Hristos, Dumnezeul nostru, este 
aproape și vrea să ne tămăduiască. Să nu ne întoarcem de la E1”.36 Într- 
adevăr, smerenia aduce iertarea greșelilor, curățarea de păcate?37 și izbăvirea 
de patimi.238 Astfel, Sfântul loan Scărarul spune: „Nimicitoarea de căpetenie 
a tuturor patimilor este smerita cugetare. Căci cei ce au câștigat-o pe ea, au 
biruit toate”.239 Dar fără ea, omul nu poate birui niciuna.240 Lipsit de ea, nu 


virtutea este unită cu smerenia”). 

231 Comentariu la Iov, XXVII, 46. 

232 Cf. Sf. loan Gură de Aur, Omilii la Matei, Ul, 5; XLVII, 3; Omilii la Filipeni, V, 2; Către 
Staghirie Ascetul, |, 9. 

233 Avva Dorotei, Învățături de suflet folositoare, |, 10. 

234 Cf. Sf. Isihie Sinaitul, Cuvânt despre trezvie..., |, 63 („Bunul smereniei... e pierzător 
aproape al tuturor relelor urâte de Dumnezeu și aflătoare în noi”). 

235 Scara, XXV, 57. 

236 Joan Moshu, Livada duhovnicească, 144. 

237 Cf, Sf. Isaac Sirul, Cuvinte despre nevoință, 49. Sf. loan Gură de Aur, Omilii la 1 
Corinteni, |, 2. Sf. Isihie Sinaitul, Cuvânt despre trezvie..., l, 75 („Smerenia... slobozește de tot 
păcatul... și taie patimile sufletului”). Sf. Maxim Mărturisitorul, Capete despre dragoste, 1, 76. 
Sf. loan Scărarul, Scara, XXV, 9. 

238 Cf. Sf. Maxim Mărturisitorul, loc. cit. Sf. Simeon Noul Teolog, Cateheze, XX. Sf. 
loan Scărarul, Scara, XXV, 7. Sf. Varsanufie și loan, Scrisori duhovnicești, 226 („Agonisește-ţi 
smerenie desăvârșită și ascultarea în toate. Căci acestea sunt cele ce dezrădăcinează toate 
patimile”); 239 („Când vei ajunge la smerenie, se vor arde toate patimile din tine”). Sf. Isihie 
Sinaitul, loc. cit. Sf. loan Gură de Aur, Despre schimbarea numelui, IV, 6. 

239 Scara, XXVI, 29. 

249 Cf, Sf. Isaac Sirul, Cuvinte despre nevoinţă, 46 („Fără smerita cugetare a inimii nu poate 
surpa cineva zidul acestor rele...”). 


poate ajunge la curăție.?2* 

Smerenia este singura virtute prin care pot fi învinși diavolul și 
duhurile rele în războiul cel duhovnicesc.2%? Într-adevăr, ea este singura 
virtute pe care nu o pot fățări (dracii).243 Astfel, în Pateric citim că diavolul i- 
a spus Sfântului Macarie: „lată, orice faci, fac și eu. (...) Numai una este cu 
care mă biruiești: (...) smerenia”.244 lar pentru aceasta, ea poate fi socotită 
singura virtute care-l poate mântui pe om.:4% Prin ea străbate omul 
împletiturile și laţurile cele amăgitoare ale vicleanului, prin ea se 
împotrivește ispitelor, prin ea biruie atacurile vrăjmașilor. Sfântul Antonie 
spune: „Am văzut toate cursele vrăjmașului întinse pe pământ și suspinând 
am zis: Oare cine poate să le treacă pe acestea? Și am auzit un glas zicându- 
mi: smerenia”.246 Sfântul loan Scărarul, pomenind cuvintele Psalmistului, 
arată puterea de a feri și păzi a acestei virtuţi: „Smerita cugetare este «turn 
de tărie în fața vrăjmașului» (Ps. 60, 3). «Niciun vrăjmaș nu va izbuti 
împotriva lui și a fiului lui, adică gândul nelegiuirii, nu-i va mai face rău. Și-i 
va tăia pe vrăjmașii săi de la fața lui și-i va pune pe fugă pe cei ce-l urăsc pe 
el» (Ps. 88, 22-23)”.247 La fel spune și un alt Părinte: „Dacă ne smerim, Domnul 
îl va alunga de la noi pe vrăjmaș și ne va ajuta să ne păzim inima în toată 
vremea”.248 lar Avva Dorotei zice: „Ea acoperă sufletul față de orice patimă, îl 
acoperă și față de orice ispită. (...) Cu adevărat, nimic nu e mai tare ca smerita 
cugetare. Nimic nu o biruie”.249 „Cel smerit zace jos; iar cel ce zace jos, unde 
mai poate cădea?”, spune Sfântul Varsanufie.250 

Și pentru că smerenia îl curăță pe om de toate patimile și-l păzește 
nevătămat de loviturile vrăjmașului, pentru că dă „tărie inimii” lui'25 și, 
supunându-i sufletul lui Dumnezeu, i le supune pe toate,2%2 ea îl face pe om 


241 Cf. Sf. loan Casian, Așezămintele mănăstirești, XE, 23 („Nimeni nu poate atinge țelul 
final al desăvârșirii, adică al curăţiei, decât numai printr-o umilință adevărată...”). 

242 Cf. Patericul, Pentru Avva Macarie, un. Sf. Varsanufie și loan, Scrisori duhovnicești, 229 
(„Agonisește smerenia, în care se ard dracii”). 

243 Cf. Sf. loan Scărarul, Scara, XXV, 17 (Smerenia „este singura virtute care nu poate fi 
umilită de draci”). 

244 Patericul, Pentru Avva Macarie, n. 

245 Cf. ibidem. Pentru Maica Teodora, 7 („Nici nevoința, nici privegherea, nici tot felul de 
osteneală nu mântuiește, fără numai smerita cugetare cea adevărată”). 

240 Patericul, Pentru Avva Antonie, 9. 
247 Scara, XXV, 25. 
PAS Apoftegme, Eth. Pat. 179. 
249 Învăţături de suflet folositoare, II, 5. 
250 Scrisori duhovnicești, 70. 
251 Sf. Isaac Sirul, Cuvinte despre nevoință, 8. 
252 Jbidem, 16 („Cel ce supune pe sine lui Dumnezeu s-a apropiat de puterea de a-și supune 


fără frică și netulburat, aducându-i pacea sufletească.25 Astfel, Sfântul Isaac 
Sirul scrie: „Cel smerit nu este niciodată întețit, grăbit și tulburat, în el nu 
sunt gânduri înfierbântate și ușuratice. În toată vremea se află într-o odihnă 
lipsită de încordare. De s-ar ciocni cerul cu pământul, el nu s-ar teme. Dar nu 
tot cel liniștit este și smerit în cugetare, însă tot cel smerit cu cugetul este și 
liniștit. (...) Cel smerit cu cugetul este în toată vremea în odihnă, pentru că 
nu e ceva care să-l tulbure sau să-i înspăimânte cugetarea”.254 Smerenia îl face 
pe om să primească fără nicio tulburare orice încercare și orice necaz.255 

lată că smerenia se arată a fi maica nepătimirii,256 care, așa cum vom 
vedea, nu înseamnă numai lipsa patimilor, ci este mulțimea și bogăţia tuturor 
virtuților. Or, smerenia este pricinuitoare de virtuţi și cea care le face să fie 
cu adevărat virtuți; ea nu este numai temelie pentru împlinirea lor, ci, alături 
de iubire, este cheia de boltă a zidirii duhovnicești. Avva Teodor scrie: 
„Împlinirea poruncilor este smerenia, în care Se odihnește Dumnezeu (cf. Is. 
66, 2); cel care a ajuns la smerenie, împlinește toate poruncile”.257 Iar Sfântul 
Isaac Sirul arată că ea „pe toate le cuprinde”; „de aceea nu poate socoti cineva 
pe orice om, la întâmplare, smerit la cuget”, căci ea „este o putere tainică pe 
care o primesc sfinții desăvârșiți după desăvârșirea întregii lor viețuiri” și nu 
se dă „decât numai celor desăvârșiți în virtute, prin puterea harului” .258 

Tămăduindu-l pe om de toate patimile și cuprinzând plinătatea 
virtuților, smerenia îl readuce pe om la starea sa dintru început, îl face să 
redevină cu adevărat om. Așa cum spune avva Dorotei, „prin aceasta se 
învrednicește omul a se regăsi pe sine și a reveni la ceea ce e după fire”.259 
Adică îl readuce la sănătatea sa dintâi. Sfântul loan Gură de Aur spune că 
„prin smerenie sufletul se face sănătos”.260 

Smerenia este deci „maică, rădăcină, hrană, temelie și legătură care 


lui toate”). 

253 Cf. Patericul, Pentru Avva Pimen, 82 („De te vei socoti pe tine de nimic, vei avea odihnă, 
ori în ce loc te vei afla”). 

254 Cuvinte despre nevoință, 8. 

255 Cf. ibidem. Sf. Simeon Noul Teolog, Cateheze, XXXI („În orice încercare ticăloasă, de 
ocară, necinste și dispreţ... cel ce a dobândit această virtute a smereniei suportă toate fără 
întristare și împovărare, nefiind înțepat în inima lui de ceva din cele petrecute”). 

256 Cf. Sf. loan Scărarul, Scara, XXI, 25 („smerenia este maica nepătimirii la culme”); XXV, 
9; 35. Sf. Simeon Noul Teolog, Cateheze, XX („Smerenia... aduce nepătimirea cerească și 
îngerească”). 

257 Apoftegme, Arm. Îl, 319. 

258 Cuvinte despre nevoință, 20. 

259 Învățături de suflet folositoare, |, 10. 

260 Omilii la Filipeni, VII, 5. 


ține laolaltă toate bunătățile” 26 


Smerenia este, așa cum am văzut, izvor de liniște sufletească, dar și 
de adevărată viaţă, de veselie duhovnicească, spre deosebire de mândrie care 
este pricină de moarte și lipsire de orice bucurie.26% Smerenia îl înalță pe om 
la iubire,26 care, după cum vom vedea, este culmea sfintelor nevoinţe. Fără 
ea nu poate omul ajunge la cunoaștere duhovnicească.264 Sfântul Isaac Sirul 
spune că cel care are smerenie desăvârșită „a intrat în tainele tuturor ființelor 
duhovnicești și e desăvârșit în cunoașterea amănunțită a toată zidirea, dar se 
socotește pe sine ca neștiind nimic. (...) De aceea s-a spus în dumnezeiasca 
Scriptură că tainele se descoperă celor smeriţi la suflet. Pe acest Duh al 
descoperirilor, pe cel ce arată tainele, se învrednicesc să-L primească 
înăuntrul lor cei smeriți cu inima. Și de aceea s-a spus de către unii sfinți că 
smerenia desăvârșește sufletul în vederile dumnezeiești”.26%5 Ajuns prin 


smerenie la această înălțime, omul experiază lumina negrăită,266 


prin care se 
împărtășește de slava dumnezeiască.257 Urmând cuvântul lui Solomon, care 
spune: „de cinste are parte cel smerit” (Pilde 29, 23), Sfântul Isaac Sirul învaţă: 
„Smerește-te și vei vedea slava lui Dumnezeu întru tine. Căci unde odrăslește 
smerenia, acolo izvorăște slava lui Dumnezeu” 268 Aceasta este împlinirea 
făgăduinței pe care a făcut-o Domnul: „cine se va smeri pe sine se va înălța” 
(Mt. 23, 12). 

Roadele smereniei sunt atât de mari și bogate pentru că ea este una 
dintre căile prin care omul primește harul dumnezeiesc,6%9 după cum 
mândria era pricina lipsirii de dar. Căci spune Psalmistul: „inima înfrântă și 


261 Sf. loan Gură de Aur, Omilii la Fapte, XXX, 3. Cf. Sf. Isaac Sirul, Cuvinte despre nevoință, 
21 („temelie, rădăcină și început a toată bunătatea”). Sf. Varsanufie și loan, Scrisori 
duhovnicești, 226. Avva Dorotei, Învăţături de suflet folositoare, ], 7. 

262 Cf. Avva Dorotei, Învăţături de suflet folositoare, |, 8 („Cel ce voiește să afle adevărata 
odihnă a sufletului său să înveţe smerita cugetare și va vedea că în ea este toată bucuria și toată 
slava și toată odihna, precum în mândrie sunt cele dimpotrivă”). 

263 Cf. Sf. loan Casian, Așezămintele mănăstirești, IV, 39(„Odată ce ai atins-o cu adevărat, 
te vei înălța... la dragoste..., la iubirea binelui însuși și plăcerea pe care ţi-o aduce virtutea”). 

264 Cf. Sf. Maxim Mărturisitorul, Capete despre dragoste, IV, 58 („Calea spre cunoștință 
este... smerenia, fără de care nimeni nu va vedea pe Domnul”). Sf. Isaac Sirul, Cuvinte despre 
nevoinţă, 16 („adevărata smerenie este fiica cunoștinței”). 

265 Cuvinte despre nevoință, 20. 

266 Cf. sf. loan Scărarul, Scara, XXV, 26. 

267 Cf. Avva Dorotei, Învăţături de suflet folositoare, |, 8. 

268 Cuvinte despre nevoință, 5. 

269 Cf, Avva Dorotei, Învăţături de suflet folositoare, II, 29 (Smerenia... are puterea sa atragă 
harul lui Dumnezeu în suflet”). Sf. loan Scărarul, Scara, XXI, 25. Sf. loan Gură de Aur, Omilii 
la 2 Tesaloniceni, |, 2; Tâlcuire la Psalmul 9, 6. Sf. Varsanufie și Scrisori duhovnicești, 214 
(„Smerește-te în toate și vei afla har la Dumnezeu”). 


smerită Dumnezeu nu o va urgisi” (Ps. 50, 18), adică n-o va lipsi de harul Său. 
Însuși Dumnezeu, prin gura lui Isaia zice: „Spre unii ca aceștia îmi îndrept 
privirea Mea: spre cei smeriţi, cu duhul umilit” (Is. 66, 2). „Dumnezeu celor 
smeriți le dă har”, spun într-un glas Sfinţii Ap. Petru (1 Petru 5, 5) și lacov 
(lac. 4, 6), urmând cuvântul din Pilde (3, 34). 

Și pentru că, așa cum am văzut, smerenia este cea care face prețioasă 
orice virtute, Sfântul Isaac Sirul spune limpede: „smereniei i se dă harul';270 
și încă: „înaintea harului pășește smerenia”.27! Aceasta pentru că smerenia 
este mărturisire de către om a slăbiciunii și nimicniciei sale, și totodată a 
atotputerniciei lui Dumnezeu. Prin smerenie omul se leapădă de voia sa, și 
se lasă cu totul în voia lui Dumnezeu; se leapădă de sine și se face vas pentru 
revărsarea harului pe care-l cere în rugăciune și de care se străduiește să se 
învrednicească prin împlinirea poruncilor dumnezeiești. Sfântul Macarie 
spune în acest sens: „Sufletul iubitor de Dumnezeu are obiceiul, chiar de-ar 
face toate faptele bune, să nu-și pună nimic pe seama sa, ci pe toate în seama 
lui Dumnezeu. În felul acesta și Dumnezeu, la rândul Său, luând aminte la 
înțelegerea și cunoștința dreaptă și sănătoasă a acestui suflet, îi socotește, 
dimpotrivă, lui toate și-i măsoară răsplata”.272 

Pentru aceasta, alături de iubire, smerenia este virtutea care-l unește 
cel mai mult pe om cu Dumnezeu.273 


270 Cuvinte despre nevoință, 37. 
271 jbidem, 3. 
272 Parafrază la Macarie Egipteanul, 123. 

273 Cf. Avva Dorotei, Învățături de suflet folositoare, 1, n („Toţi sfinţii s-au grăbit prin toată 
purtarea lor smerită să se unească pe ei cu Dumnezeu”). Sf. Isaac Sirul, Cuvinte despre nevoință, 
48; 20 (fericit cel ce a câștigat-o pe aceasta, că în toată clipa sărută sânul lui lisus și-L 

-» 


îmbrățișează”). Parafrază la Macarie Egipteanul, 86 (,„Dumnezeu se bucură mult de sufletul 
smerit și se odihnește în el pentru smerenia lui”). 


PARTEA A VI-A 


Redobândirea sănătăţii 


Nepătimirea 


Când omul ajunge să biruiască toate patimile și să aducă în locul lor, 
în sufletul său, toate virtuțile, se cheamă că a atins nepătimirea (or&Bera),! 
care este „floarea făptuirii (praxis)? sau rod al lucrării poruncilor, în care, în 
fapt, constă praxis-ul. 

Căci „prin împlinirea poruncilor, mintea se dezbracă de patimi'4 și 
îmbracă virtuțile. De aceea, nepătimirea nu trebuie văzută, potrivit 
etimologiei cuvântului, doar ca o stare a sufletului lipsit de orice patimă, ci și 
ca starea care decurge din dobândirea tuturor virtuţilor. Se cuvine, deci, 
atunci când vorbim despre ea, să avem în vedere ambele aspecte. 


Dintru început trebuie să deosebim adevărata nepătimire de falsa 
nepătimire, pe care unii cred că au atins-o prin stingerea patimilor, 
rămânând însă, fără să știe, supuși slavei deșarte și mândriei, care-i amăgesc 
cu privire la starea în care se află. Astfel, spune Evagrie: „slava deșartă îl 
întemnițează pe călugăr, împreună cu trufia, după moartea celorlalți 
demoni”, pentru ca să-l piardă.5 Dimpotrivă, adevărata nepătimire „este 
însoţită de smerenie și străpungerea sufletului, de plâns și dor nemărginit 
după Dumnezeire, precum și de râvnă pentru lucru (duhovnicesc) fără 
măsură”.€ Pe o treaptă mai joasă, omul se poate amăgi crezându-se 
nepătimitor, pentru simplul fapt că patimile sale îi rămân neștiute și pentru 
că lipsesc cele ce prilejuiesc vădirea patimii. Cu privire la aceasta, Sfântul 
Maxim Mărturisitorul spune: „Cineva poate să nu fie tulburat de patimi când 
lipsesc lucrurile, bucurându-se de o nepătimire în parte; când însă se arată 
lucrurile, îndată răpesc patimile mintea”; „Nu socoti că ai ajuns la 
nepătimirea desăvârșită câtă vreme lipsește lucrul. Când se arată însă și te 
lasă nemișcat atât lucrul, cât și amintirea lui de după aceea, să știi că ai intrat 
în hotarele ei”.8 


! Cf. Sf. Nichita Stithatul, Cele 300 de capete..., |, 1; 89. 

2 Evagrie, Tratatul practic, 8. 

3 Cf, Sf. Maxim Mărturisitorul, Capete despre dragoste, |, 77 (Prin porunci Domnul face 
nepătimași pe cei ce le împlinesc”). 

4 Ibidem, 94. 

5 Tratatul practic, 57. 

6 lpidem. 

7 Capete despre dragoste, IV, 53. 

8 Ibidem, 54. 


1) Adevărata nepătimire constă mai întâi în desființarea păcatului cu 
lucrul, și fundamental în stingerea oricărei patimi, a oricărei porniri, dorinţe 
sau gând, a amintirii păcatului, a închipuirilor pătimașe, ca și a oricărei 
reprezentări care-l alipește pe om de lume și-l înstrăinează de Dumnezeu.9 

Nepătimirea nu înseamnă că omul nu mai este ispitit de rău. Ajuns la 
această stare, el continuă să fie momit de diavoli, și încă mai mult decât 
înainte, și va fi supus ispitei până la moarte.!* Numai că el primește prin harul 
lui Dumnezeu puterea de a i se împotrivi, de a o birui și de a nu fi nicicum 
atins de ea. Astfel, Sfântul Diadoh al Foticeei scrie: „Nepătimirea nu 
înseamnă a nu fi războiți de draci, căci atunci ar trebui să ieșim, după 
Apostol, din lume (1 Cor. 5, 10), ci, războiţi fiind de ei, să rămânem nebiruiţi”, 
după cum și „luptătorii îmbrăcaţi în armură sunt ţinta săgeţilor trimise de 
vrăjmași și aud sunetul săgeţilor și văd săgețile trimise, dar nu sunt răniți de 
ele, pentru tăria îmbrăcăminţii de război”;" pentru omul cel duhovnicesc, o 
astfel de îmbrăcăminte sunt virtuțile (cf. Efes. 6, 13-17). Evagrie spune: 
„Virtuţile nu-i împiedică pe draci să se năpustească asupra noastră, dar măcar 
ne păstrează nestricaţi”.2 Într-adevăr, ei n-au putere asupra omului decât în 
măsura în care află în el pofta prin care pot să-l momească (lac. 1, 14-15); or, 
nevoinţa stinge încetul cu încetul pofta, iar la sfârșit o nimicește, după cum 
arată Sfântul Maxim: „Dracii slăbesc când prin împlinirea poruncilor se 
micșorează patimile în noi și pier când sunt stinse cu totul prin nepătimirea 
sufletului, nemaiaflându-le pe acelea prin care intrau în suflet și îl războiau. 
Aceasta trebuie să fie ceea ce s-a spus: «Vor slăbi și vor pieri de la fața Ta» 
(Ps. 9, 4)”.5 Atunci când omul a atins desăvârșirea nepătimirii, el nu mai are, 
în fapt, a se lupta cu dracii, căci chiar dacă aceștia continuă să-l atace, în ceea 
ce-l privește el „i-a biruit desăvârșit, i-a supus și i-a omorât”. Nepătimirea, 
pe cei care au ajuns la ea, „îi păzește nevătămați (...), neatinși și liberi de toți 
vrăjmașii (...) și de neapropiat pentru potrivnicii lor”.'5 Așa se face că cel 


9 Cf. Evagrie, Tratatul practic, 62; Despre feluritele gânduri ale răutății, 15. Sf. Vasile cel 
Mare, citat în Cele 100 de capete ale lui Calist și Ignatie Xanthopol, 86. Sf. Maxim 
Mărturisitorul, Capete despre dragoste, II, 5; Răspunsuri către Talasie, 55, PG 9o, 544C; 565BC. 
Sf. Nichita Stithatul, Cele 300 de capete.,., 1, 89. Sf. Simeon Noul Teolog, Cele 225 de capete..., 
III, 33; 87; Tratatele etice, IV; VI. 

19 Cf. Evagrie, Tratatul practic, 36. Sf. Maxim Mărturisitorul, Capete despre dragoste, II, 67. 
Cf. Patericul, Cuvânt pentru Avva Antonie, 6. 

" Cuvânt ascetic în 100 de capete, 98. 

2 Tratatul practic, 77. 

13 Capete despre dragoste, II, 22. 

14 Sf. Simeon Noul Teolog, Discursuri etice, IV. Evagrie, Tratatul practic, 60 („Nepătimirea 
desăvârșită apare în suflet după biruirea tuturor demonilor care se împotrivesc nevoinței”). 

15 Sf. Simeon Noul Teolog, loc. cit. 


nepătimitor „socotește ca vrednice de râs uneltirile dracilor”, după cum 
spune Sfântul loan Scărarul.!€ Tot el arată că, odată ajuns la nepătimire 
desăvârșită, omul nu mai ia seama la tot acest du-te-vino al diavolilor din 
jurul său: „Am învățat că semnul sfintei nepătimiri stă în a putea zice cu 
adevărat: «Abătându-se cel rău de la mine, n-am cunoscut» (Ps. 100, 5), nici 
cum a venit, nici pentru ce, nici cum a plecat, ci sunt întreg nesimțţitor față 
de acestea, fiind în întregime unit cu Dumnezeu, acum și pururea”."7 Tot așa 
spune și Sfântul Macarie: „Creștinii sunt mereu atacați de dușman, însă 
întrucât au sfârșit prin a se uni cu Dumnezeirea, au fost îmbrăcaţi cu puterea 
și odihna cea de sus, și nu le pasă de război”.18 

Nepătimire nu înseamnă că omul nu poate face răul, ci că nu se mai 
îndreaptă spre el, pentru că grija de cele bune a alungat cu totul din el 
pornirea spre răutate, iar virtuțile l-au făcut orb față de patimi.!? Astfel, 
Sfântul Maxim spune că „nepătimirea este o stare pașnică a sufletului, care 
face ca sufletul să se miște cu anevoie spre răutate”.20 

Tot așa, nepătimire nu înseamnă că omul nu mai este încercat de 
patimi, dar are de-acum puterea de a li se împotrivi? și de a le supune cu 
totul. „Mintea nepătimitoare este aceea care stăpânește patimile sale”, scrie 
Sfântul Nichita Stithatul.?2 lar Sfântul Isaac Sirul, întrebat ce este 
nepătimirea, răspunde: „Nepătimirea nu stă în a nu simți patimile, ci în a nu 
le primi, din pricina multelor și feluritelor virtuţi, arătate și ascunse, pe care 
le-au dobândit unii care au slăbit patimile în ei, încât ele nu se mai pot răscula 
ușor împotriva sufletului. (...) Când patimile încep să se miște, cugetarea e 
răpită dintr-odată din apropierea lor de vreun înţeles tainic și minunat ce s- 
a ivit în minte. Și patimile rămân nelucrătoare, cum a zis fericitul Marcu 
(Monahul). Mintea celor care împlinesc, prin harul lui Dumnezeu, faptele 
virtuților și s-au apropiat de cunoștință, nu mai simte decât puţin partea rea 
și neînțelegătoare a sufletului”.23 În același sens, Sfântul loan Gură de Aur 
arată că „cel care i s-a dăruit lui Dumnezeu (...) poruncește mâniei, poftei, 


16 Scara, XXIX, 1. 

17 Ibidem, 14. 

18 Omilii duhovnicești (Col. 11), XXVI, 14. Cf. 15; și XL VII, 14 („Sufletul izbăvit de vrăjmași, 
trecând marea cea amară cu puterea lui Dumnezeu și văzând că pier înaintea ochilor săi 
dușmanii cărora mai înainte le era rob (...), slăvit și mângâiat de Dumnezeu se odihnește în 
Domnul”). 

19 Cf. Evagrie, Tratatul practic, 62 („Virtuţile orbesc mintea, ca să nu vadă viciile”). 
Tertulian, Apologeticul, XLVI, n („Sufletul creștinului rămâne orb în fața poftelor”). 

20 Capete despre dragoste, |, 36. 

21 Cf. Patericul, Cap. XXVIII. 

22 Cele 300 de capete..., L, 92. 

23 Cuvinte despre nevoinţă, 8u. 


lăcomiei de bani, iubirii de plăcere și tuturor celorlalte patimi; fără încetare 
el cugetă la mijloacele prin care își poate feri sufletul de patimile rușinoase, 
iar mintea să nu-i fie supusă puterii lor tiranice, ci totdeauna să aibă 
cugetarea mai presus de ele”.24 Cel nepătimitor este, după cum spune Sfântul 
loan Scărarul, „ca un împărat peste inima sa”.25 Același lucru îl spune și 
Sfântul loan Gură de Aur, arătând că: „Adevăratul împărat este cel care 
poruncește patimilor, cel care pe toate le supune legilor dumnezeiești, care- 
și păstrează duhul nesupus de răutate, și nu lasă iubirea de plăcere să-i 
tiranizeze sufletul” 20 Astfel, mai potrivit ar fi să spunem că, dacă nepătimirea 
nu înseamnă moartea patimilor, ea este cu adevărat moartea omului față de 
patimi.27 Este ceea ce Părinţii numesc „a fi mort lumii”,28 care se împlinește 
prin urcarea pe cruce prin sfânta nevoință, fără de care nu poate omul să se 
mântuiască.29 Sfântul Simeon Noul Teolog se întreabă: „Cel ce a murit pentru 
lume, căci acest lucru înseamnă crucea (...), cel ce și-a omorât mădularele 
cele de pe pământ,.., încât să se facă nepărtaș la orice patimă și orice poftă 
rea, cum - spune! —, chiar dacă ar primi vreo simţire a unei patimi, ar suferi 
o mișcare a plăcerii sau s-ar clătina cu inima?”.30 

Moartea față de lume este nepăsare (aSiapopia) față de lucrurile din 
lume, o deplină lipsă de grijă (auepiuvia) și o totală lipsă de simţire 
(avouo6noia) cu privire la ele; toţi acești termeni, în sensul lor pozitiv,3! sunt 
adesea folosiți de Sfinţii Părinţi, desemnând stări apropiate de nepătimire.% 
Pentru cel nepătimitor, ocara se face ca lauda, defăimarea ca cinstirea, sărăcia 
ca bogăţia, lipsa ca îndestularea,3 durerea, desfătare,34 tristețea, bucurie.35 
Cele trupești îi sunt cu totul străine.36 Dar nepătimirea nu este nesimţire sau 


24 Comparaţie intre împărat și monah, 1. 

25 Scara, VII, 40. 

26 Loc. cit., 2. 

27 Cf. Sf. Isaac Sirul, Cuvinte despre nevoință, 49. 

28 Cf. Sf. Simeon Noul Teolog, Discursuri etice, VI („unii sunt sau se fac morți pentru 
lume”). 

29 A se vedea, de pildă, Patericul, Pentru Avva Macarie, 22 („De voiești să te mântuiești, fă- 
te mort..., ca cei morţi să fii, și poţi sa te mântuiești”). 

30 Discursuri etice, VI. 

31 Aceste atitudini nu sunt virtuoase decât dacă se îndreaptă spre cele lumești. Faţă de 
Dumnezeu sau față de aproapele, ele sunt patimi. 

32 Cu privire la apropierea dintre auepiuvia și an&Beia, a se vedea I. Hausherr, Hesychasme 
et priere, Roma, 1966, p. 166; 216-221. 

33 Cf. Patericul, Pentru Avva Macarie, 20. 

34 Cf. Sf. Maxim Mărturisitorul, Răspunsuri către Talasie, Prolog, PG go, 260D. Sf. Nichita 
Stithatul, Cele 3oo de capete.... ], 92. 

35 Cf. Sf. Nichita Stithatul, loc. cit. 

36 Cf. Sf. Maxim Mărturisitorul, loc. cit. 


nepăsare față de aproapele,37 căci aceasta este un păcat. Așa cum vom vedea, 
dimpotrivă, nepătimirea este izvorul iubirii desăvârșite. Tot așa, ea nu este 
lipsă de simţire față de lumea în sine, creaţie a lui Dumnezeu, căci ea îl duce 
pe om în chip nemijlocit la contemplaţia naturală, adică la vederea rațiunilor 
duhovnicești (logoi) ale celor ce sunt în lume. Într-adevăr, prin nepătimire 
omul nu încetează a vedea lucrurile, dar atunci când le privește nu se mișcă 
pătimaș spre ele, nu se alipește de ele, ci este cu totul neatins și netulburat la 
vederea lor. „Semn de nepătimire este ca mintea să privească lucrurile 
neschimbată”,38 spune Evagrie. „Așa cum o oglindă nu se pătează de 
imaginile celor ce se privesc în ea, tot așa sufletul nepătimaș nu se pătează de 
lucrurile pământești”.39 Omul nepătimaș nu este tulburat nici de lucruri, dar 
nici de amintirea lor. De aceea, Sfântul Maxim Mărturisitorul spune: „Nu 
socoti că ai ajuns la nepătimirea desăvârșită câtă vreme lipsește lucrul. Când 
se arată însă și te lasă nemișcat atât lucrul, cât și amintirea lui de după aceea, 
să știi că ai intrat în hotarele ei'.* La fel scrie și Evagrie: „Un suflet a dobândit 
nepătimirea atunci când nu e încercat de patimă nu doar în fața lucrurilor, ci 
rămâne nepăsător chiar și în fața amintirii lor”. Dar nici închipuirea lor nu- 
| mișcă pe cel nepătimaș;P fie că-i apar în stare de veghe, fie în somn, 
imaginile lucrurilor sunt cu totul „curate și nu-i pricinuiesc tulburare”.8 A fi 
nepătimitor, deci, nu înseamnă a fi lipsit de orice legătură cu lucrurile sau 
reprezentările lor (stare la care se ajunge doar în rugăciunea curată și în 
vederea curată a lui Dumnezeu), ci a avea cu ele o relaţie lipsită de orice 
pornire pătimașă, reprezentările lor fiind simple și curate, adică netrezind 
vreo poftă sau dorință, sau simțământ, sau mișcare de natură trupească. 
Arătând că „mintea iubitoare de Dumnezeu nu luptă împotriva lucrurilor, 
nici împotriva înţelesurilor acestora, ci împotriva patimilor împletite cu 
înţelesurile”,4% Sfântul Maxim spune că „semnul celei mai depline nepătimiri 
stă în aceea că totdeauna se urcă la inimă numai înțelesurile simple ale 


37 Cf. Marcu Ascetul, Despre cei ce cred că se îndreaptă din fapte, 132 („Nu zice că cel izbăvit 
de patimi nu mai poate avea necazuri. Căci chiar dacă nu pentru el, e dator totuși să aibă 
necazuri pentru aproapele”). 

a8 Tratatul practic, 64. 

39 Idem, Capete gnostice, V, 64. 

40 Capete despre dragoste, IV, 54. 

+? Tratatul practic, 67. 

42 Cf. Sf. Maxim Mărturisitorul, Capete despre dragoste, |, 91. 

45 Ibidem, 89. Cf. Evagrie, Tratatul practic, 56 („Vom recunoaște astfel semnele nepătimirii: 
ziua, după gânduri; noaptea, după vise”). 

44 Cf. Sf. Maxim Mărturisitorul, Capete despre dragoste, |, 97 („Mintea curată petrece... 
în înțelesurile simple ale lucrurilor omenești”). 

45 Ibidem, III, 40. Cf. 53. 


lucrurilor, fie în vremea de veghe a trupului, fie în vreme de somn”.46 Cât 
privește somnul, unul dintre semnele nepătimirii depline este lipsa viselor 
care să aibă un conţinut pătimaș, de orice natură; iar dacă lucrurile nu stau 
așa, atunci „înseamnă că partea cu pricina este bolnavă și... trebuie să ne 
îngrijim”.+7 Astfel, visele care ațâţă la desfătare arată că partea poftitoare a 
sufletului nu este deplin vindecată, iar cele care produc frică și temere indică 
boala părții pătimașe;4% trebuie deci să continuăm să căutăm „leacurile 
despre care am vorbit mai înainte”.49 În general, „semn de nepătimire este ca 
mintea... să rămână liniștită în faţa nălucirilor din vis”.50 

Faptul că are numai reprezentări nepătimașe ale lucrurilor arată că 
omul a ajuns să facă deosebire între patimi, lucruri și înțelesurile lor: „Tot 
războiul monahului împotriva dracilor urmărește să despartă patimile de 
înţelesuri (de chipuri). Căci altfel nu poate privi lucrurile fără patimă”;5! 
„înțeles pătimaș este gândul compus din patimă și înțeles. Să despărțim 
patima de înţeles și va rămâne gândul simplu”.5 Un grad mai mare de 
nepătimire se vădește în a fi lipsit de patimă nu numai față de lucruri, ci chiar 
față de reprezentările lor.53 

Dar treapta cea mai înaltă a nepătimirii este, după cum arată Sfântul 
Maxim Mărturisitorul, „curățarea deplină chiar și de închipuirea simplă”,54 
„mintea curată chiar și de închipuirea simplă” a lucrurilor.55 Lucrul acesta ar 
putea părea lipsit de temei, de vreme ce gândurile simple nu sunt cugetări 
pătimașe, ci lipsite de orice păcat, și, în sine, nu se opun stării de nepătimire 
în înţelesul strict al cuvântului. Dar nu este deloc așa: gândurile, fie ele 
simple, și deci lipsite de răutate, întrețin legătura omului cu lumea și sunt 
prin urmare o stavilă în unirea desăvârșită cu Dumnezeu.57 De altfel, această 
treaptă înaltă de nepătimire se află dincolo de orice nevoinţă și lucrare, ea 


45 Ibidem, |, 93. 

47 Evagrie, Tratatul practic, 54. 

48 Ibidem. 

49 Ibidem. 

5% Ibidem, 64. A se vedea, de asemenea, Clement Alexandrinul, Stromate, IV, 22 (138, 1; 139, 
4; 142, 4). Sf. Talasie, Despre dragoste, înfrânare și petrecerea cea după minte, |, 54 („Mintea 
slobozită de patimi vede gândurile simple, atât când veghează trupul, cât și în somn”). 

5! Capete despre dragoste, II, 41. 

52 Ibidem, Il, 43. 

53 Ibidem, |, 9. („Mare lucru este să nu fii cuprins de patimă față de lucruri. Dar cu mult 
mai mare este să rămâi fără patimă și faţă de nălucirile lucrurilor”). 

54 Răspunsuri către Talasie, 55, PG go, 544C. 

55 Ibidem. 

56 A se vedea, de pildă, Evagrie, Cuvânt despre rugăciune, 55. 

57 A se vedea mai jos. 


fiind începutul cunoașterii lui Dumnezeu,5% nepătimirea desăvârșită a celor 
desăvârșiți. Cel care a atins-o „și-a înălțat mintea deasupra zidirii',59 s-a 
despărţit de cele văzute și supuse simțurilor.60 Aceasta este mai ales starea 
rugăciunii curate care, așa cum vom vedea în continuare, constituie mijlocul 
cu totul minunat prin care se împlinește contemplaţia; aceasta este starea în 
care omul ajunge să lepede cu totul iubirea și alipirea de lume, gândurile 
pătimașe care duc la înstrăinarea de Dumnezeu și chiar orice gând simplu 
care ar putea să împiedice cumva o deplină și neîncetată aducere-aminte de 
Dumnezeu. Astfel, [lie Ecdicul arată că „cei nepătimitori au parte de tăcere și 
de liniște multă dinspre gânduri în vremea rugăciunii” % Iar Sfântul Maxim 
Mărturisitorul scrie: „Când în vremea rugăciunii ai mintea pururea 
nematerială și fără formă, să știi că ai ajuns la măsura nepătimirii și a 
dragostei desăvârșite”;*2 și, în altă parte: „Când ai ajuns ca niciodată în 
vremea rugăciunii să nu-ți mai tulbure mintea vreo idee din cele ale lumii, să 
știi că nu te mai afli în hotarele nepătimirii”.6 Cu adevărat, numai pe cea mai 
înaltă treaptă a nepătimirii se sting înseși gândurile simple din minte, 
nemairămânând în ea nimic altceva decât rugăciunea. Trebuie însă să 
spunem că la nepătimirea desăvârșită nu se poate ajunge decât urcând, una 
după alta, toate treptele dumnezeiescului urcuș, și numai atunci este 
adevărată, când mintea este fără încetare goală de orice fel de gând - așa cum 
spune de altfel Sfântul Maxim Mărturisitorul - și este pururea adâncită în 
rugăciunea curată. Căci îndepărtarea gândurilor se poate realiza cu ușurință, 
pentru o vreme, printr-o simplă tehnică mentală de concentrare, însă 
patimile vor continua sa viețuiască în noi în chip ascuns, neștiute și 
necunoscute. Or, să reamintim că nepătimirea stă înainte de toate în starea 
de curăţie la care se ajunge prin nevoință mișcată de iubirea de Dumnezeu și 
îndreptată spre EI, și prin care sunt cu totul nimicite și pentru totdeauna 
patimile, pornirile, dorinţele și cugetele pătimașe din suflet.4 De aceea, 


58 Cf. Sf. Maxim Mărturisitorul, Răspunsuri către Talasie, 55, PG go, 544C (.Această 
nepătimire o aflăm în cei ce și-au făcut mintea, prin cunoștință și contemplaţie, oglindă curată 
și străvezie a lui Dumnezeu”). Cf. Sf. Nichita Stithatul, Cele 300 de capete..., |, 1; 89. 

59 Sf. loan Scărarul, Scara, XXIX, 2. 

60 Cf, Sf. Simeon Noul Teolog, Cele 225 de capete..., III, 33. Evagrie, Tratatul practic, 66 
(„Gnoza o smulge către cele de deasupra și o taie de lume sensibilă” 

6; Capete despre făptuire și contemplație, 185. 

Ga Capete despre dragoste, IV, 42. 

63 Ibidem, 1, 88. Cf. III, 95. 

64 Nepătimirea se identifică într-atât cu neprihănirea, încât unii Sfinți Părinţi o 
desemnează chiar prin acest ultim termen. Astfel, de pildă, Sf. loan Casian, care de obicei 
transcrie principalii termeni grecești referitori la asceză, nu folosește cuvântul apatheia, nici 
corespondentul său latinesc, impassibilitas, ci puritas sau tranquillitas mentis. Acest lucru are, 
desigur, și o motivaţie istorică, căci știm că Fericitul Ieronim, în contextul controversei 


Sfântul Simeon Noul Teolog spune limpede: „Câţi sunt legaţi chiar și numai 
de o poftă mică și oarecare a lumii și a lucrurilor ei, sau de o patimă oarecare 
trupească sau sufletească, sunt departe de limanul (nepătimirii)”.65 


2) Să nu uităm însă că tot nepătimire este, la modul pozitiv, și starea 
în care omul a dobândit toate virtuțile. Astfel, Sfântul loan Scărarul spune că, 
după cum „bolta cerească are ca frumuseţe stelele, nepătimirea are 
virtuțile”;66 și încă: „Nepătimire are sufletul care așa de mult s-a pătruns de 
virtuți, ca cei pătimași de patimi”.€7 lar în altă parte scrie: „Nu se desăvârșește 
nepătimirea de vom nesocoti fie și numai o singură virtute”.68 Așa cum am 
văzut, convertirea omului, prin care se lucrează tămăduirea sufletului său, 
cere nu numai ferirea de rău, ci și împlinirea a tot binele. De aceea, lucrarea 
virtuților este pandantul stingerii patimilor. Sfântul loan Scărarul, de altfel, 
socotește nepătimirea care stă în bogăţia virtuţilor mai presus de cea care 
înseamnă lipsa patimilor: „Unul poate fi nepătimitor, dar altul e mai 
nepătimitor decât nepătimitorul. Cel dintâi urăște cu tărie cele rele, cel de-al 
doilea se îmbogățește fără să se sature în virtuți”.69 „Una este nemișcarea 
mădularelor trupului și chiar a patimilor sufletului, și altceva este dobândirea 
virtuților”, scrie în același sens Sfântul Simeon Noul Teolog.7* Sfântul Părinte 
arată pe larg marea deosebire care există între împlinirea desăvârșită a 
virtuților și simpla ferire de păcate.7! 

Pe de altă parte însă, de vreme ce virtuțile alungă patimile, luând locul 
acestora în sufletul omului, putem spune că nepătimirea, ca lipsă a patimilor 
și ca ne-simţire a lor, este un rod al virtuţilor,7? Așa spune Sfântul Maxim: 
„Răsplăţile ostenelilor pentru virtute sunt nepătimirea (și cunoștința)”.2 Căci 


pelagiene, a atacat acest concept, lucru care a dus la eliminarea termenului din vocabularul 
ascetic apusean. A se vedea, A. și C. Guillaumont, Introduction ă Evagre Le Pontique, Traite 
pratique, SC 170, Paris, 1961, p. 98-100; 103-u0, n. 6; G. Bardy, „Apatheia”, Dictionnaire de 
spiritualite, |, col. 727-746. Majoritatea Părinților folosesc fără nicio deosebire unul sau altul 
dintre acești termeni (a se vedea, de pildă, Sf. Diadoh al Foticeei, Cuvânt ascetic în 100 de 
capete, 98; Sf. loan Casian, Convorbiri duhovnicești, VII, 1). Cf. Sf. Grigorie de Nyssa, Marele 
cuvânt catehetic, 35 („Bine știind că nepătimirea e strâns legată de curăţie...”). 

67 Ibidem, 6. 

68 Ibidem, 16. 

69 Ibidem, 4. 

7! Discursuri etice, IV. 

72 Cf. Evagrie, Tratatul practic, 57; 62. Sf. loan Gură de Aur, Tâlcuire la Psalmul 4, u. 

73 Capete despre dragoste, II, 34. 


numai dobândind deplinătatea virtuţilor, omul nu se mai mișcă spre rău74 și 
spre cele ale lumii, și rămâne neatins de atacurile demonilor.75 „Virtuţile sunt 
cele care despart mintea de patimi”/76 și numai ele „curăță sufletul” și-l 
păstrează neprihănit.77 


Faptul că virtuțile izvorăsc nepătimirea și sunt însăși esența ei ne 
arată că aceasta nu este o realitate pur negativă, nici, așa cum arată Sfântul 
Grigorie Palama, o stare pasivă a sufletului, care presupune „omorârea laturii 
pătimitoare” a acestuia,78 și nici o lipsă de mișcare a puterilor și facultăților 
sale. Nepătimirea este în fapt starea în care omul a ajuns la deplina 
înstrăinare de această lume, întorcându-și de la ea puterile sufletului, 
încetând să se mai folosească de ele în chip trupesc, nemailucrând răul, ci, 
dimpotrivă, îndreptându-le cu totul spre Dumnezeu, pentru a se folosi de ele 
duhovnicește, spre împlinirea doar a binelui. Astfel, nepătimirea nu 
înseamnă omorârea părții poftitoare și a celei mânioase,79 ci doar că ele mor 
pentru lume și, fiind întoarse către Dumnezeu, îl fac pe om să ducă o viață 
nouă, închinată numai și numai lui Dumnezeu. Acest lucru îl spune limpede 
și în repetate rânduri Sfântul Grigorie Palama, care arată că trebuie să 
omorâm patimile cele rele, „iar nu lucrările Duhului săvârșite prin trup, nici 
pătimirile (afectele) dumnezeiești și fericite, nici puterile sufletului create în 
vederea acestora”.8 „Socotesc, deci, că s-a arătat îndeajuns că cei 
nepătimitori păstrează latura pasională a sufletului vie și lucrătoare, și nu o 
mortifică”, adaugă el.8! Iar în altă parte, explică pe larg: „Nepătimirea nu e 
omorârea laturii pătimitoare, ci mutarea ei de la cele mai rele la cele mai bune 
și lucrarea ei îndreptată, prin deprindere, spre cele dumnezeiești, după ce s- 
a întors cu totul de la cele rele și s-a îndreptat spre cele bune. Și pentru noi 
nepătimaș este cel ce a pierdut deprinderile rele și s-a îmbogăţit în cele bune, 
«cel ce s-a întipărit de virtuți, cum cei împătimiți se întipăresc de plăcerile 
rele» (cum zice Sf. loan Scărarul), cel care și-a supus iuțimea și pofta - care 
alcătuiesc împreună partea pătimitoare a sufletului - puterii cunoscătoare, 
judecătoare și raționale a sufletului, așa cum cei împătimiţi și-au supus 
puterea rațională laturii pasionale. Căci reaua întrebuințare a puterilor 


74 Cf. Evagrie, Capete gnostice, VI, 21. 

75 Cf. idem. Tratatul practic, 77. 

76 St. Maxim Mărturisitorul, Capete despre dragoste, III, 44. 

77 Cf. Evagrie, Tratatul practic, 85. 

78 Triade, II, 2, 21. 

79 Evagrie împărtășește acest punct de vedere. A se vedea, A. și C. Guillaumont, 
Introduction ă Evagre, Traite pratique, p. 106. 

50 Triade, Il, 2, 22. 

sufletului e cea care dă naștere patimilor vrednice de dezaprobare (...). lar 
dacă cineva se folosește bine de acestea (...), prin latura pătimitoare a 
sufletului, când se mișcă pentru ceea ce a fost făcut de Dumnezeu, lucrează 
virtuțile corespunzătoare: prin poftă dobândește în inimă iubirea, iar prin 
iuțime, agonisește răbdarea. Nu cel ce și-a omorât, așadar, această latură — 
căci în acest caz ar fi nemișcat și nelucrător chiar și spre deprinderile, afectele 
și dispozițiile dumnezeiești -, ci cel care și-a supus-o, ca prin ascultarea de 
minte, care prin fire a primit conducerea de la Dumnezeu, fiind condusă cum 
trebuie, să tindă... la Dumnezeu”.& Astfel, nepătimirea înseamnă pentru om 
moarte față de lume, pentru a putea avea viață în Duh;8 ea este lipsă de 
simţire a lucrurilor din lume, ca să poată fi simţite cele duhovnicești și 
dumnezeiești. De aceea, Evagrie spune răspicat: „Simţirea duhovnicească 
este nepătimirea sufletului rațional pricinuită de harul lui Dumnezeu”.384 lar 
cel nepătimitor s-a despărțit de lume, ca să fie „în întregime unit cu 
Dumnezeu”;55 nu mai trăiește el, pentru ca să trăiască Hristos în el (cf. Gal. 
2, 20).5 Toate facultăţile, toate puterile, toată energia și forța sa sunt 
desprinse de lume, pentru a fi cu totul legate de Dumnezeu, pentru a se 
supune voinţei Sale. „Cel ce s-a învrednicit de o astfel de stare, fiind el încă 
în trup, îl are pe Dumnezeu drept cârmaci, sălășluit în sine, în toate cuvintele, 
fapte și gândurile”, spune Sfântul loan Scărarul.%7 Iar Sfântul Nichita Stithatul 
arată că prin nepătimire, Hristos „împărățește în toate puterile sufletului 
nostru (...), și voia Lui se face și pe pământ”, adică în noi, „ca și în cer”.88 
Nepătimirea este deci punctul culminant al convertirii duhovnicești 
prin care se face întoarcerea lui de la boală la sănătate. De aceea, Părinţii 
socotesc nepătimirea ca sănătate a omului. „Sănătatea sufletului este 
nepătimirea”, scrie Evagrie;59 tot așa spune și Sfântul Talasie: „Sănătatea 
sufletului este nepătimirea...'.9% lar Sfântul Maxim arată că, atunci când 
ajunge la nepătimire, „sufletul începe să-și simtă sănătatea proprie” .9! 
Nepătimirea înseamnă sănătate sufletească pentru că este starea în 
care omul este slobod de patimi, adică tămăduit de bolile sale sufletești, și 
plin de toate virtuțile, care, așa cum am văzut, sunt sănătatea sufletului său. 

De asemenea, ea este sănătate sufletească pentru că toate facultăţile și toate 
puterile sufletului nu mai lucrează în chip pătimaș, ci și-au regăsit prin 
împlinirea virtuţilor lucrarea care i se cuvine potrivit adevăratei lor meniri și 
naturii lor. Nepătimirea se vădește astfel a fi starea în care omul își 
redobândește firea cea adevărată, iese din înstrăinare și se regăsește pe sine, 
redevine ființă adevărată, căci așa a fost creat de Dumnezeu dintru început: 
nepătimitor prin fire și virtuos. Astfel, Avva Dorotei arată că „unii s-au făcut 
iubitori de Dumnezeu, cei care după sfântul Botez nu numai că au tăiat 
lucrările patimilor, ci au voit să biruiască și patimile înseși și să se facă 
nepătimași. (...) Având aceștia ca scop să se curețe pe ei înșiși, cum zice 
Apostolul, de „toată întinăciunea trupului și a duhului” (2 Cor. 7, 1), au 
cunoscut că sufletul se curăţă... prin păzirea poruncilor. Căci mintea însăși se 
curăță prin aceasta și vede din nou și se întoarce la starea cea după fire”.% lar 
Sfântul Grigorie de Nyssa spune și el: „Cei care au ajuns încă din viața aceasta 
să se curețe prin baia Botezului” își redobândesc „firea... întreagă și 
neprihănită”; „Cel ce s-a curățat ajunge să fie părtaș la starea de nepătimire”, 
căci „nepătimirea este strâns legată de curăţie”.9 „Mintea lucrează după fire 
când și-a supus patimile”, scrie Sfântul Maxim,9%5 arătând că sufletul „lucrează 
după fire atunci când puterile lui pătimitoare, adică iuțimea și pofta, rămân 
fără patimă în întâlnirea cu lucrurile și cu înțelesurile (chipurile) lor”,9% pe de 
o parte, și, pe de alta, sunt în întregime îndreptate spre Dumnezeu.9 Sfântul 
Nichita Stithatul, la rândul său, arată că nepătimirea „mișcă puterile 
sufletului spre ceea ce e potrivit cu firea”.98 

Putem spune așadar că prin nepătimire omul redobândește 
desăvârșirea naturii sale originare, ajungând la starea bărbatului desăvârșit 
în Hristos (cf. Efes. 4, 13).99 Căci „sufletul desăvârșit este cel a cărui putere 
pătimitoare lucrează potrivit firii”, scrie Evagrie;'% adică, așa cum spune mai 
explicit Sfântul Maxim: „Suflet desăvârșit este acela a cărui putere pasională 
înclină cu totul spre Dumnezeu”.'*" Această formulare este reluată cuvânt cu 


92 Cf. Sf. Isaac Sirul, Cuvinte despre nevoință, 82; 83. 

97 Cf. Sf. Maxim Mărturisitorul, Capete despre dragoste, III, 98. Evagrie, Tratatul practic, 

98 Cele 300 de capete, |, 89. 

99 Cf. Sf. Simeon Noul Teolog, Discursuri etice, IV. 

190 Capete gnostice, III, 16. 

cuvânt de Sfinţii Calist și Ignatie Xanthopol.'%2 


Prin nepătimire omul își recâștigă libertatea; căci nu numai că este 
slobod de patimi și nesupus vreunei porniri sau pofte sau cugetări 
pătimașe,!% dar se și îndreaptă lesne și de la sine către bine, lucru în care stă, 
așa cum am văzut, adevărata libertate. Astfel, Avva Dorotei arată că prin 
nepătimire „ne izbăvim și ne eliberăm cu desăvârșire”.!94 Sfântul Simeon 
Noul Teolog spune că cel nepătimitor „se bucură de libertatea duhului de la 
Dumnezeu”.!1%5 Libertatea este într-atât legată de nepătimire, încât mulți 
Părinţi folosesc adesea cuvântul „libertate” (gAevB£pio) pentru a numi 
nepătimirea,!0%€ iar unii traducători nu se feresc să redea cuvântul anâBeia 
prin sintagma „libertate lăuntrică”.197 

Pe lângă libertate, nepătimirea îi aduce omului pacea lăuntrică, 
făcând să împărătească în sufletul lui pacea lui Dumnezeu (cf. Col. 3, 15). 
Liniștea (novxia) și odihna (ovaravoic) cea duhovnicească sunt cu adevărat 
însușiri esenţiale ale nepătimirii și de aceea și ele sunt adesea folosite drept 
nume ale ei.!% Evagrie definește nepătimirea ca „starea de liniște a sufletului 
rațional”;199 Sfântul Maxim Mărturisitorul, ca: „stare pașnică a sufletului”; 
Nichita Stithatul, ca: „pace a minţii”.!! De aici se vede că sănătatea adusă de 
nepătimire este legată în bună parte de această stare de odihnă, de liniște și 
pace. Astfel, Evagrie scrie: „După cum cel bolnav se întoarce la sănătate, așa 


192 Cele 100 de capete..., 66 („Suflet desăvârșit este acela a cărui putere pasională înclină în 
întregime spre Dumnezeu”). 

193 Cf. Sf. loan Gură de Aur, Comparație între împărat și monah, 1; 2. 

194 Învăţături de suflet folositoare. , 19. 

105 Discursuri etice, IV. 

106 A se vedea, de pildă, Sf. Nichita Stithatul, Cele 3oo de capete..., 1, 1. Sf. Simeon Noul 
Teolog, Discursuri etice, IV; VI. 

197 Îndeosebi ]. Pegnon, în traducerea Capetelor despre dragoste ale Sf. Maxim 
Mărturisitorul (SC 9). 

dau Evagrie, Tratatul practic, 73; Capete gnostice, IV, 44. Sf. loan Casian, care, așa cum 
am mai spus, nu folosește nici cuvântul apatheia, nici impassibilițas, utilizează adesea expresia 
tranquillitas mentis. Dar pentru că pacea, odihna, liniștirea nu sunt singurele însușiri ale 
nepătimirii, Sf. loan Casian redă acest termen prin multe alte expresii, mai ales prin puritas 
mentis. Această precizare este necesară, pentru că omul poate ajunge la o stare de liniște 
lăuntrică (care, firește, nu este adevărata pace) printr-o anumită tehnică mentală, fără să fie 
cu adevărat anaâic, fără să fie într-adevăr virtuos. De altfel, trebuie să spunem că novxia 
cunoaște forme și trepte diferite, anoaea corespunzând treptei ei celei mai înalte (a se vedea 
I. Hausherr, Hesychasme et priere, Rome, 1966, p. 163 ș.u.). 

199 Reflexions, ed. Muyldermans, p. 38. 

119 Capete despre dragoste, |, 36; 44. 

1 Cele 3oo de capete, I, 89. 


și sufletul revine la odihnă”; 


iar Sfântul Isaac Sirul, la rândul său, spune: 
„Pacea e sănătatea desăvârșită a minţii”."3 Într-adevăr, cel nepătimitor „și-a 
făcut partea pătimitoare a sufletului netulburată”, liniștită;"4 „privește... fără 
patimă (cu liniște) nălucirile necurate”,"5 sufletul său nefiind supus 
tulburărilor pătimașe aduse de ele. Pe de altă parte, nepătimirea, ca nimicire 
a patimilor, înseamnă sfârșitul războirii și al tuturor sfâșierilor lăuntrice; iar 
prin bogăţia virtuţilor, statornicește în suflet pacea și armonia care izvorăsc 
din ele. „Nimic nu obișnuiește să dea atâta pace - spune Sfântul loan Gură de 
Aur - ca virtutea, care scoate din inimă patimile și tulburările iscate de ele și- 
| împiedică pe om sa se războiască cu sine însuși”."6 Nepătimirea, după cum 
spune Sfântul Nichita Stithatul, „supune și împacă cele răzvrătite”,"7 și le 
reunifică, punând capăt împărțirii și nestatorniciei gândurilor, dorințelor și 
simţirilor omenești, și dezbinării puterilor sufletești înstrăinate prin patimi 
în pământul trupului."8 Prin virtuţi, ea le adună din risipire și le 
înmănunchează pe toate; și supunându-le lui Dumnezeu, pe toate le unește 
prin Cel Care singur este ţinta și menirea lor. Nepătimirea este sfârșitul 
rătăcirii în lume a minţii: „Când e pătimașă, mintea cutreieră, căutând să-și 
împlinească mulțimea poftelor; dar leapădă rătăcirea atunci când a devenit 
nepătimitoare”."9 Astfel, ea se adună și se statornicește în cugetarea la cele 
duhovnicești și se întoarce în inimă, de care s-a înstrăinat prin patimi. De 
aceea, Sfântul loan Scărarul spune: „N-am învăţat să fie nepătimirea altceva 
decât cerul minţii în inimă”,!20 inimă care, ea însăși a ajuns prin curățarea de 
patimi și primirea virtuţilor, loc și lăcaș al întâlnirii omului cu Dumnezeu. 


Câștigând nepătimirea, omul se face părtaș al unei însușiri 
dumnezeiești. De aceea Sfântul loan Scărarul intitulează treapta a XXIX-a a 
Scării sale: „Despre dumnezeiasca nepătimire, prin care se face omul următor 
al lui Dumnezeu” (Pr. Stăniloae: „Despre nepătimire sau cerul pământesc”, n. 
tr.). 

Prin nepătimire, omul ajunge la asemănarea pe cât este cu putinţă cu 
Dumnezeu; în fapt, el poate ajunge nepătimitor pentru că are nepătimirea 


“2 Tâlcuire la Psalmul 114, 7. 

13 Cuvinte despre nevoință, 58. 

114 Capete despre dragoste, II, 98. 

15 Ibidem, 87. 

"16 Tâlcuire la Psalmul 4, n. 

117 Cele 300 de capete..., II, gl. 

"8 Cf. Sf. Macarie Egipteanul, Omilii duhovnicești (Col. 11), XXXI, 6. 
19 Evagrie, Capete gnostice, |, 85. 

120 Scara, XXIX, 1. 

121 Cf. Clement Alexandrinul, Stromate, Il, 20, 103, 1. 


sădită în firea pe care Dumnezeu i-a dat-o atunci când l-a făcut după chipul 
și asemănarea Sa,'*2 și pentru că este menit să devină dumnezeu după har.'% 
Însușirile nepătimirii care-l fac pe om asemenea lui Dumnezeu sunt nu 
numai lipsa de orice împătimire față de cele sensibile*24 și deplinătatea 
virtuților, ci și libertatea și nemișcarea.25 Astfel, Sfântul Maxim 
Mărturisitorul arată că cel nepătimitor „și-a ancorat toată puterea sufletului 
în slobozenia (libertatea) dumnezeiască cea nemișcată”,'26 și „s-a făcut întreg 
slujitor al Binelui ce persistă permanent și e mereu la fel, rămânând împreună 
cu EI cu totul nemișcat”.127 

Prin nepătimire, în fine, omul ajunge la iubirea desăvârșită. Evagrie 
spune că aceasta este vlăstarul nepătimirii.28 lar Sfântul Maxim scrie: „Din 
nepătimire se naște dragostea desăvârșită”;!29 „cel care a ajuns la culmea 
nepătimirii este desăvârșit în iubire”.139 

Nepătimirea îl urcă pe om la contemplaţie (0ewpia) și cunoaștere 
(yvoo:q) duhovnicească; mai întâi la contemplaţia naturală (0ewpia von), 
care este cunoaștere a rațiunilor duhovnicești (A6yo.) ale făpturilor, iar apoi 
la cunoașterea lui Dumnezeu (0goioyio).1%3 

Nepătimirea este condiţia sine qua non a acestei neasemuite și tainice 
cunoașteri.'% Astfel, Sfântul Maxim Mărturisitorul spune: „Calea spre 
cunoștință este nepătimirea (...), fără de care nimeni nu va vedea pe 
Domnul”.'3 Într-adevăr, pentru a cunoaște realitățile duhovnicești, și cu atât 


122 Cf. Sf. Isaac Sirul, Cuvinte despre nevoință, 82 („Noi credem că Dumnezeu l-a făcut pe 
cel după chipul Său nepătimitor”). 

123 Cf. Sf. Simeon Noul Teolog, Discursuri etice, VI. 

124 Cf. ibidem. 

125 Cf. ibidem, IV. 

126 Țâlcuire la Tatăl nostru, PG 9o, 8884. 

127 Răspunsuri către Talasie, Prolog, PG go, 260C. A se vedea, de asemenea, Tâlcuire la 
Tatăl nostru, PG go, 885D-888A. 

18 cp. Oglinda monahilor, 67; Tratatul practic. Prolog, 8; 8 („lubirea este prunc al 
nepătimirii”). 

129 Capete despre dragoste, IV, 91. Cf. 1, 2 („Dragostea este născută de nepătimire”). 

130 Jbidem, II, 30. Cf. IV, 42; 92. 

131 Cf. Sf. Nichita Stithatul, Cele zoo de capete, |, („Nepătimirea sufletului care a înaintat... 
la contemplarea naturală a zidirii, și de acolo a intrat în întunericul cunoștinței lui 
Dumnezeu”). Sf. Grigorie Palama, Triade, II, 1, 19. 

132 Cf. Clement Alexandrinul, Stromate, III, 5, 43, 1 („Nu este cu putință să aibă cunoașterea 
lui Dumnezeu cei care sunt conduși încă de patimi”). 

133 Capete despre dragoste, IV, 58. Cf. |, 85 („Mintea care n-a dobândit nepătimirea, dacă 
vrea să zboare spre cunoștința celor cerești, e trasă la pământ de patimi”); 86 („Când mintea 
s-a eliberat desăvârșit de patimi, înaintează... în contemplarea lucrurilor,... spre cunoștința 
Sfintei Treimi”). 


mai mult pe Însuși Dumnezeu, omul trebuie să fie cu totul curat (cf. Mt. 5, 
8); „capătul desăvârșit al neprihănirii e pricină a cunoașterii lui Dumnezeu 
și a cuvântării de Dumnezeu (a teologiei)”.134 Or, numai nepătimirea duce la 
deplina curăție. Dar nepătimirea izvorăște cunoașterea duhovnicească și 
pentru faptul că este bogăţie a virtuţilor, și numai prin împlinirea tuturor 
virtuților omul îl poate cunoaște pe Dumnezeu. După cum spune Sfântul 
Maxim: „Răsplăţile ostenelilor pentru virtute sunt nepătimirea și 
cunoștința”.1B5 

Totuși, nepătimirea nu duce singură și nemijlocit la cunoaștere. Cu 
adevărat, numai din iubire izvorăște cunoașterea, capătul doririlor și al 
nevoinței. Nepătimirea este numai „floarea nevoinţei”, rodul și sfârșitul ei 
este însă iubirea. 


134 Sf. loan Scărarul, Scara, XXX, 12. 
135 Capete despre dragoste, II, 34. 


Iubirea 


lubirea (ay&mn, caritas, dilectio) - iubire de Dumnezeu și de 
aproapele, căci sunt de nedespărțit? — este esenţa vieţii creștine; iar aceasta 
pentru că, așa cum i s-a descoperit de către Sfântul Duh Apostolului Ioan, 
„Dumnezeu este iubire” (1 In 4, 8, 16). „Mulţi — scrie Sfântul Maxim - au spus 
multe despre dragoste. Dar numai căutând-o între ucenicii lui Hristos o vei 
afla. Căci numai ei au avut Dragostea adevărată ca învățător al dragostei. Ei 
ziceau despre ea: «De-aș avea darul prorociei și de-aș cunoaște toate tainele, 
și toată cunoștința (...), iară dragoste nu am, nimic nu sunt» (1 Cor. 13, 2)'.4 
lar Sfântul Grigorie de Nazianz spune: „Dacă am fi întrebaţi: La ce vă 
închinați voi și pe cine slăviți?, am răspunde: iubirea, căci «Dumnezeul 
nostru este iubire» (1 In 4, 8).5 

În iubire este cuprinsă și se împlinește întreaga viață creștinească. Ea 
este prima și cea mai mare poruncă (Mt. 22, 36-40; Mc. 12, 28-31), pe care se 
întemeiază și în care se cuprind Legea și prorocii (Mt. 22, 40),7 însumarea 
tuturor poruncilor, „împlinirea Legii” (Rom. 13, 8) în esența” și totalitatea ei, 


1 Termenul îndeobște folosit de Părinţii greci este ay&rn. Mulţi dintre ei însă folosesc tpuwc 
ca sinonim pentru el, acest cuvânt arătând uneori un spor de intensitate, de ardoare, și 
referindu-se mai ales la iubirea lui Dumnezeu, și mai puţin la cea a aproapelui, în vreme ce 
ay&nn le desemnează în mod egal pe amândouă. Dionisie Pseudo-Areopagitul subliniază 
această sinonime (Despre numele dumnezeiești, IV, 12. PG 3, 709B: „Teologii socotesc 
sinonime cuvintele £puwc și ayănn; ibidem, 7ooC: „Sfinţii cuvântători de Dumnezeu, 
descoperind tainele cele dumnezeiești, se folosesc și de cuvântul ay&rn și de £pwc”). Cuvântul 
n60oc este și el folosit pentru a numi iubirea. Cu privire la aceste probleme de terminologie, a 
se vedea ]. Farges și M. Viller, „Charite”, Dictionnaire de spiritualite, t. 2, Paris, 1952, col. 529- 
530. 

2 Cf. Mt. 22, 37-39; Mc. 12, 30-31; Le. 10, 27. Este definiția sa cea mai simplă și clasică (a se 
vedea, de pildă, Clement Alexandrinul, Stromate, IV, 18, ui, 2: „Aceasta este dragostea: să 
iubești pe Dumnezeu și pe aproapele”. Sf. Grigore cel Mare, Comentariu la Iov, X, 6). 

3 Cf. In 13, 35. Sf. Simeon Noul Teolog, Cateheze, |. 

4 Capete despre dragoste, IV, 100. 

5 Cuvântări, XXII, 4. 

6 ce st, Grigorie de Nazianz, Cuvântări, XIV, 5. Parafrază la Macarie Egipteanul, n. 

7 Cf. Cuvântări, XIV, 5; XXII, 4. 

8 Cf. Sf. Vasile cel Mare, Regulile mari, 2 („Deși este o singură simplă virtute, iubirea lui 
Dumnezeu prin puterea ei se împlinește și se cuprinde orice altă poruncă”); 5. Sf. loan Gură 
de Aur, Despre dragostea desăvârșită, 1. 

9 Sf. Irineu al Lyonului, Adversus haereses, V, 12, 1. 


și sfârșitul Legii." Cel care împlinește porunca iubirii, împlinește toate 
poruncile," căci ea le cuprinde pe toate celelalte. „Iubirea - spune Sfântul 
Maxim - îi adună pe cei împărțiți în rațiunea generală a poruncilor și, cu- 
prinzându-i pe toţi în chip unitar prin bunăvoire, e puterea din care pornesc 
toţi în purtările lor diferite prin iconomie”.2 

Iar pentru că lucrarea poruncilor are drept scop dobândirea virtuţilor, 
împlinind porunca iubirii câştigăm prima între virtuțile de căpetenie (cf. 1 
Cor. 13, 13) și culme a celorlalte,'3 și desăvârșirea lor,'4 cap al bărbatului 
desăvârșit în Hristos, al „trupului” virtuţilor,'5 și început, temeliei? și 
cuprinzătoare a tuturor virtuților, adică le câștigăm pe toate. 

Înţelegem astfel de ce iubirea apare ca „țelul nevoinţei” și sfârșitul ei.18 

lubirea apare ca rod al nepătimirii, pentru că la ea se ajunge prin 
bogăţia virtuţilor și lipsa oricărei patimi. Căci, după cum vom vedea, omul 
nu-L. poate iubi cu adevărat pe Dumnezeu și pe aproapele său ca pe sine 
însuși, atâta vreme cât mai este în vreun fel alipit în chip pătimaș de lume sau 
de sinele egoist. 

Faptul că iubirea vine în urma nepătimirii nu înseamnă totuși că omul 
nu-L. poate iubi nicidecum pe Dumnezeu și pe aproapele său înainte de a 
ajunge cu totul nepătimitor, stare greu și arareori atinsă și păstrată. 
Nepătimirea este condiția iubirii desăvârșite. lar iubirea desăvârșită este 
desăvârșirea vieţii duhovnicești.9 Însă iubitorul de nevoinţă are de împlinit 
de la bun început datoria iubirii; aceasta înseamnă că ea este de asemenea și 
cea dintâi poruncă. lar faptul că iubirea cuprinde toate poruncile și toate 
virtuțile arată că, în sens invers, lucrarea oricărei porunci și împlinirea unei 
virtuți are întotdeauna în ea o măsură de iubire. Ordinea pe care am adoptat- 
o în studiul nostru și care ne face să prezentăm iubirea ca o culme a celorlalte 


19 Sf. Simeon Noul Teolog, Cateheze, |. 

"1 Sf. Maxim Mărturisitorul, Cuvânt ascetic, 6. 

12 Epistole, 2 (Despre iubire). 

13 Cf. Sf. loan Scărarul, Scara, XXX, 18. Sf. loan Damaschin, Omilie la Schimbarea la față, 
10, PG 96, 560D. Sf. Maxim Mărturisitorul, Capete despre dragoste, IV, 74. 

14 Cf. Avva Dorotei, Învăţături de suflet folositoare, XIV, 3 („Acoperișul — casei sufletului — 
este iubirea, care este desăvârșirea virtuților, precum și acoperișul este desăvârșirea casei”). 

15 Cf, Sf. Simeon Noul Teolog, Discursuri etice, IV. 

16 sf. loan Gură de Aur, Omilii la 2 Timotei, VII, 3. 

17 Cf. Sf. loan Scărarul, Scara, XXVI, 43. 

18 Evagrie, Tratatul practic, 84. Cf. Sf. Talasie, Despre dragoste, IV, 57 („Începutul făptuirii 
este credinţa în Hristos, iar sfârșitul ei, dragostea lui Hristos”). 

19 Cf. Origen, Omilii la Facere, VII, 4. Sf. Vasile cel Mare, Tâlcuire la Psalmul 32, PG 29, 537. 
Sf. Diadoh al Foticeei, Cuvânt ascetic în zoo de capete, 16-17. Sf. Talasie, Despre dragoste, IV, 
79. lie Ecdicul, Culegere din sentințele înțelepților, 1, 2 („Începutul virtuţilor este frica de 
Dumnezeu, iar sfârșitul, dragostea Lui”). 


virtuți și mai presus de nepătimire, nu trebuie să ne facă să uităm că există 
măsuri felurite ale iubirii? și că, pe fiecare treaptă a vieţii sale duhovnicești, 
omul trebuie să se străduiască s-o câștige. Căci ea stă în legătură cu 
tămăduirea fiecărei patimi și cu dobândirea și păstrarea oricărei virtuţi, și 
este mijlocul prin care se îndreaptă folosirea rea și pătimașă a puterilor 
sufletești și prin care sunt făcute să lucreze în chip sănătos, adică potrivit firii. 
Am văzut, astfel, că iubirea este leac împotriva poftei nerușinate și a 
desfrânării, și deci virtute a puterii poftitoare a sufletului; tot așa, ea este leac 
al mâniei, și deci virtute a puterii mânioase. Vom vedea că tot iubirea — 
condiţie de neînlăturat a cunoașterii duhovnicești — tămăduiește organele de 
cunoaștere, fiind remediul fundamental al neștiinței. 


1. Iubirea duhovnicească de sine 


În primul rând, iubirea este dragoste de Dumnezeu, și în al doilea 
rând, în chip nedespărțit de aceasta, dragoste de aproapele. lar pe aproapele 
trebuie să-l iubești, potrivit învăţăturii Mântuitorului (Mt. 22, 39; Mc. 12, 31; 
Lc. 10, 27), „ca pe tine însuţi”. lubirea cuprinde deci și iubirea de sine: 
piauria. Dar acest fel de iubire de sine nu are nimic de-a face cu iubirea de 
sine pătimașă, care este maica tuturor patimilor, ci, dimpotrivă, i se 
împotrivește cu totul. Căci în timp ce iubirea de sine pătimașă stă în a se iubi 
omul în chip trupesc și narcisist, pentru ceea ce este în sine însuși, în afara 
lui Dumnezeu, „filautia duhovnicească” stă în a se iubi omul duhovnicește, 
adică în Dumnezeu și pentru Dumnezeu, ca ceea ce este în actualitatea sa 
profundă, adică persoană creată după chipul Lui, și ca ceea ce este chemat să 
devină: asemănare a Lui, fiu al Lui prin înfiere și dumnezeu după har. 

lubirea duhovnicească de sine - filautia virtuoasă - apare astfel ca 
subordonată celei dintâi porunci, care spune să-L iubești pe Dumnezeu, căci 
a se iubi pe sine duhovnicește înseamnă a se iubi în Dumnezeu și pentru 
Dumnezeu. Sfântul Maxim Mărturisitorul spune că „prin această iubire bună 
de noi înșine... nu vom înceta să slujim pururea lui Dumnezeu”.2 

De altfel, iubirea de Dumnezeu și buna iubire de sine se cuprind una 
pe alta: a se iubi omul pe sine în realitatea sa duhovnicească, de chip al lui 
Dumnezeu, duce la dragostea de Dumnezeu; și invers, așa cum spune Sfântul 
Antonie cel Mare, „cel care-L iubește pe Dumnezeu se iubește pe sine”.2 


In vreme ce filautia pătimașă este alipire a omului de propria sa 


29 A se vedea, de pildă, Sf. Maxim Mărturisitorul, Capete despre dragoste. II, 9. Cf. 10. 

2! Răspunsuri către Talasie, Prolog. 

22 Epistole, IV, 9. Cf. Nicolae Cabasila, Despre viața în Hristos, VII, 66 („Dacă fericirea nu 
ne-o găsim decât iubind pe Dumnezeu, în chip lămurit urmează că, iubind pe Dumnezeu, 
iubim și sufletul nostru”). 


individualitate, de un eu închis în sine însuși, opac, care-l exclude cu totul pe 
Dumnezeu, lipsit astfel de orice realitate și de adevărata viață, filautia 
virtuoasă este, dimpotrivă, deplina deschidere față de Dumnezeu, 
transparentă pentru energiile Sale necreate. Dacă prin filautia pătimașă 
omul, fără să-și dea seama, „se umple împotriva sa de iubirea trupească de 
sine”, după cum spune Sfântul Maxim, prin iubirea bună și duhovnicească el 
se iubește cu adevărat, așa cum se cuvine, ca ceea ce este în realitatea lui 
profundă și esenţială, cea a firii sale adevărate, a cărei cauză și finalitate este 
Dumnezeu. În vreme ce filautia pătimașă îl înstrăinează pe om, filautia 
virtuoasă îl duce la regăsirea de sine însuși, în Dumnezeu, și la redobândirea 
adevăratei vieţii, pe care o pierduse. Cea dintâi îl târa în păcat și năștea în el 
mulțimea patimilor; a doua îl face să urască păcatul ucigaș și să caute 
curățarea de patimile care-i îmbolnăvesc fiinţa și-l duc la moarte, și să lucreze 
virtuțile, care-l fac să fie ceea ce este cu adevărat, potrivit adevăratei sale 
naturi. Dacă, așa cum spun Părinţii, prin virtuţi se face omul asemănător lui 
Dumnezeu, trecând prin lucrarea lor de la virtualitatea chipului la împlinirea 
asemănării, iubirea de sine ca ființă care are a înainta duhovnicește 
presupune și implică din partea omului iubirea virtuţilor,?3 sau mai precis 
iubirea lui Dumnezeu prin împlinirea virtuţilor. Astfel, Sfântul Maxim spune: 
„Primind în locul iubirii celei rele de noi înșine pe cea bună și duhovnicească 
(...), nu vom înceta să slujim lui Dumnezeu prin această iubire bună de noi 
înşine, căutând pururea să ne susţinem sufletul prin Dumnezeu. Căci aceasta 
este adevărata slujire și prin ea îngrijim cum trebuie și în chip plăcut lui 
Dumnezeu de sufletul nostru, prin virtuți”.24 

De altfel, filautia duhovnicească este cheie pentru iubirea aproapelui, 
după cuvântul lui lisus: „Să iubești pe aproapele tău ca pe tine însuți” (Mt. 22, 
39; Mc. 12, 31; Le. 10, 27). Doar în măsura în care omul se iubește cu adevărat 
pe sine, în ceea ce este el în chip fundamental, în Dumnezeu și pentru 
Dumnezeu, numai așa îl poate iubi duhovnicește pe semenul său, cu o iubire 
care nu are nimic pătimaș sau trupesc; numai așa îl iubește ca pe o persoană 
creată ca și el după chipul lui Dumnezeu și chemată, ca și el, la asemănarea 
cu EI; îl iubește astfel ca pe unul de-o fire cu el, fiu și acesta al Aceluiași 
Părinte și frate al său în Hristos. Sfântul Antonie cel Mare spune: „Cine se 
cunoaște pe sine, cunoaște și celelalte făpturi (...). Cine se iubește pe sine, îi 
iubește și pe ceilalți”.25 Dar iubirea aproapelui duce și ea la buna iubire de 
sine; ca să te poți cu adevărat iubi pe tine, trebuie să-ţi iubești fratele, spune 
Sfântul loan Gură de Aur.2€ 


23 Cf. Sf. Isaac Sirul, Cuvinte despre nevoință, 4. 
24 Răspunsuri către Talasie, Prolog. 

25 Epistole, IV, 7. 

26 Omilii la 2 Timotei, VII, 1. 


În orice caz, este limpede că, în timp ce filautia pătimașă divide natura 
omenească și o împinge să se războiască cu sine însăși, făcând din oameni 
indivizi izolați unul de celălalt, potrivnici unul altuia și vrăjmași între ei, 
filautia duhovnicească conduce la re-unirea firii omenești în sine și cu 
Dumnezeu. 

Hotărât lucru însă este că filautia virtuoasă nu poate lua locul filautiei 
pătimașe sau, mai precis, iubirea de sine trupească nu se poate schimba în 
iubire de sine duhovnicească?7 dacă omul nu se dezlipește de eul său căzut, 
altfel spus dacă nu taie patimile. De aceea, la desăvârșita iubire 
duhovnicească de sine se ajunge numai prin nepătimire. 


2. lubirea de aproapele 


Iubirea față de aproapele poate fi pe scurt definită ca iubire a tuturor 
oamenilor deopotrivă și fără nicio deosebire. Porunca de a ne iubi vrăjmașii 
(Mt. 5, 43-44; Lc. 6, 27-36) arată caracterul universal al iubirii, care nu trebuie 
să facă deosebire între om și om. Aceasta este trăsătura specifică a iubirii 
creștine (cf. Mt. 5, 43); în timp ce păcătoșii aleg pe cine să iubească, și pe cine 
nu (Lc. 6, 32-35) și „iubesc pe cei ce îi iubesc” (Lc. 6, 32), „prietenii lui Hristos 
iubesc din inimă pe toţi”. 28 „Nu ni s-a spus numai pentru un om, ci tot omul 
este aproapele nostru”, amintește Sfântul loan de Gaza.% „Milostiv este cel 
ce nu deosebește cu cugetarea pe unul de altul, ci are milă de toţi”, spune 
Sfântul Isaac Sirul;3* și încă: „Cel ce iubește pe toți deopotrivă, cu milă și fără 
de deosebire, a ajuns la desăvârșire”.3' „Silește-te pe cât poți să iubești pe tot 
omul”, îndeamnă Sfântul Maxim, numind iubirea „simţirea plină de 
bunăvoință față de întreg neamul omenesc”;33 el exclamă: „Fericit este cel 
care poate să iubească pe tot omul la fel”.3+ Tot el spune că nu poate avea 
dragoste desăvârșită „cel ce nu iubește pe toți oamenii la fel”.35 Și precizează: 
„Dragostea desăvârșită nu sfâșie firea cea unică a oamenilor, luându-se după 
părerile și înclinările felurite ale voii lor. Ci... iubește pe toți oamenii la fel: pe 
cei buni și strădalnici ca pe prieteni, iar pe cei leneși ca pe dușmani, făcându- 
le bine, răbdând îndelung și suferind cele ce-i vin de la ei. Ea nu ia în seamă 


27 Cf. Sf. Maxim Mărturisitorul, Răspunsuri către Talasie, Prolog. 
28 dem, Capete despre dragoste, IV, 98. 

29 Scrisori duhovnicești, 339. 

3% Cuvinte despre nevoinţă, 56. 

31 Ibidem, 43. 

32 Capete despre dragoste, IV, 82. 

33 Epistole, 2. 

34 Capete despre dragoste, |, 17. 

35 Ibidem, 61. 


câtuși de puţin răul de la aceștia, ci chiar suferă pentru ei, dacă vremea o 
cere”.36 

Iubirea desăvârșită îl face pe om nu numai să se poarte întotdeauna 
în același fel cu toți oamenii, dar și față de fiecare om în parte are o aceeași 
atitudine egală, neschimbându-se de la o clipă la alta: „Încă nu are dragoste 
desăvârșită cel ce se mai ia după purtările oamenilor, de pildă pe unul 
iubindu-l, iar pe altul urându-l, pentru pricina acesta sau aceea; sau pe același 
odată iubindu-l, altă dată urându-l, pentru aceleași pricini”.37 

A-i iubi pe toți oamenii deopotrivă înseamnă nu numai a nu lăsa 
deoparte pe niciunul, ci și a-i iubi pe toţi, întotdeauna și cu aceeași tărie. 
Astfel, Sfântul Maxim scrie: „Dacă pe unii îi urăști, pe alţii nici nu-i iubești, 
nici nu-i urăști; pe alții, iarăși, îi iubești, dar potrivit; și, în sfârșit, pe alţii îi 
iubești foarte tare; din această neegalitate cunoaște că ești departe de 
dragostea desăvârșită, care cere să iubești pe tot omul deopotrivă”.38 De aceea 
Sfântul Părinte îndeamnă: „Să iubim pe tot omul din suflet”,39 și arată că, în 
timp ce „prietenii lumii nici nu iubesc pe toţi, nici nu sunt iubiţi de toți..., 
prietenii lui Hristos păstrează dragostea necurmată până la sfârșit”.1 


lubirea de aproapele, care prin natura sa este una și aceeași față de 
toţi, are totuși multe și felurite chipuri, și chiar, așa cum am spus, „cuprinde 
lucrarea tuturor virtuţilor”. Astfel, Sfântul Apostol Pavel scrie: „Dragostea 
îndelung rabdă; dragostea este binevoitoare, dragostea nu pizmuiește, nu se 
laudă, nu se trufește. Dragostea nu se poartă cu necuviință, nu caută ale sale, 
nu se aprinde de mânie, nu gândește răul. Nu se bucură de nedreptate, ci se 
bucură de adevăr. Toate le suferă, toate le crede, toate le nădăjduiește, toate 
le rabdă” (1 Cor. 13, 4-7). lubirea se manifestă îndeosebi prin bunăvoință, 
bunătate, blândeţe, îndelungă-răbdare, împreună-pătimire, facere de bine. 

Pentru că, potrivit poruncii Mântuitorului (Mt. 22, 38; Mc. 12, 3; Lc. 
10, 27), se cuvine să-l iubim pe aproapele nostru ca pe noi înșine, mulţimea 
lucrărilor iubirii se cuprinde în aceste două sfaturi: să nu faci semenului tău 


36 Ibidem, pi. 

37 Ibidem, 70. 

38 Ibidem, II, 10. 

39 Ibidem, IV, 95. 

40 Ibidem, 98. 

+ Sf. Grigore cel Mare, Comentariu la lov, X, 6. Sf. Simeon Noul Teolog, Cateheze, 1 („Multe 
sunt numele iubirii, multe faptele ei, mai multe încă semnele, și încă și mai multe însușirile ei 
dumnezeiești, dar firea ei este una și asemenea...”). 

4 Ibidem. 

45 Cf. Sf. loan Gură de Aur, Despre dragostea desăvârșită, 1. Sf. Varsanufie și loan, Scrisori, 
duhovnicești, 339. 


nimic din ceea ce n-ai voi să ţi se facă; și să-i faci tot ceea ce voiești să ţi se 
facă ţie. 

Primul dintre ele, formulat negativ, îl aflăm în Vechiul Testament, și 
este dat de dreptul Tobit: „Ceea ce urăști tu însuţi, aceea nimănui să nu faci” 
(Tob. 4, 15). La Sfântul Apostol Pavel îl găsim prezentat astfel: „Iubirea nu 
face rău aproapelui”; iubirea este deci împlinirea Legii (Rom. 13, 10). De altfel, 
el reia acest sfat - iar în urma lui și Părinții - în multe dintre îndrumările sale, 
prin care îndeamnă nu numai la ferirea de orice faptă sau cuvânt care ar putea 
face rău aproapelui, fie chiar numai întristându-l,%5 ci și de orice gând sau 
intenţie rea împotriva lui, de orice atitudine, fie văzută, fie lăuntrică, care să 
fie din punct de vedere duhovnicesc rea și vicleană. Astfel, de pildă, iubirea 
nu cunoaște pizmuirea aproapelui,46 disprețuirea/? și judecarea lui;48 cel care 
iubește cu adevărat nu se bucură pentru nenorocirea sau căderea fratelui,49 
și nici nu-i dorește răul,5* și nici nu se întristează de binele lui5... Vedem și 
de aici că iubirea vine ca rod al nepătimirii, căci numai nepătimirea nimicește 
toate patimile, care, sub o formă sau alta și într-o măsură mai mare sau mai 
mică îl împing pe cel înrobit de ele să se poarte rău sau să-l privească cu 
răutate pe semenul lor. 

Al doilea sfat, formulat pozitiv, este dat de Mântuitorul Însuși, în 
Noul Testament: „Toate câte voiți să vă facă vouă oamenii asemenea și voi 
faceți lor” (Mt. 7, 12; Lc. 6, 31). Aceasta înseamnă mai ales a te simţi solidar cu 
toți oamenii și a le veni în ajutor, după cum îndeamnă Apostolul: „Purtaţi-vă 
sarcinile unii altor și așa veţi împlini legea lui Hristos” (Gal. 6, 2), și a te face 
slujitorul lor (cf. Gal. 5, 13). Acest ajutor dat din iubire trebuie să împlinească 
toate trebuințele aproapelui: cele trupești, prin milostenie,” iar cele 
sufletești, prin aducerea lui la Dumnezeu, dacă s-a îndepărtat de E1,% 


44 Cf. Sf. Grigore cel Mare, Comentariu la lov, X, 6. 

45 Cf. Avva Dorotei, Învăţături de suflet folositoare, III, 5 („Faţă de aproapele să nu facă 
cineva nimic de care știe că necăjește sau rănește pe aproapele, fie cu lucrul, fie cu cuvântul, 
fie cu înfățișarea, fie cu privirea...”). Sf. Maxim Mărturisitorul, Capete despre dragoste, |, qi 
(„Cel ce iubește pe Dumnezeu nu întristează pe nimeni...”). 

46 CE 1 Cor. 13, 4. Sf. Maxim Mărturisitorul, Capete despre dragoste, |, 55. 

47 Cf. Sf. Varsanufie și loan, Scrisori duhovnicești, 342. 

48 C£.1 Cor. 13, 5. Sf. Maxim Mărturisitorul, Capete despre dragoste, 1, 42; 57. 

49 Cf. 1 Cor. 13, 6. Sf. Maxim Mărturisitorul, loc. cit., |, 56. 

50 Cf. Sf. Maxim Mărturisitorul, loc. cit. 

5! Cf. ibidem, 55. 

52 Cf. 2 Cor. 8, 14. Sf. Maxim Mărturisitorul, loc. cit., 26. 

53 Cf. Sf. Vasile cel Mare, Regulile mici, +76 („Fiindcă omul este alcătuit din trup și suflet, 
în ce privește sufletul să-i iubim... mustrându-i și sfătuindu-i și îndemnându-i în orice chip 
spre întoarcere; iar în ce privește trupul, să le facem bine, când au trebuinţă de cele necesare 
pentru viață”). 


ajutându-l să-și tămăduiască sufletul său, îngrijindu-ne de sporirea lui 
duhovnicească și de mântuirea sa,55 ajutor care se dă prin cuvânt,5€ slujire57 
și mai ales prin rugăciune.58 Iubirea mai înseamnă și să avem o aceeași simțire 
cu aproapele, să pătimim împreună cu el, adică să ne bucurăm pentru binele 
lui și să ne întristăm pentru suferințele și necazurile sale,59 mângâindu-l și 
întărindu-l la vreme de nevoie.60 

Să spunem, în sfârșit, că a-l iubi pe aproapele ca pe tine însuţi 
înseamnă a te simți legat și unit cu el. Putem spune, odată cu Evagrie, că 
desăvârșită iubire are „cel ce se socotește pe sine una cu toţi, deoarece i se 


pare că se vede pe sine necontenit în fiecare”.6 


Cel dintâi temei al iubirii aproapelui este imitarea lui Dumnezeu pe 
cât este cu putință pentru om: „Întru aceasta a fost desăvârșită iubirea Lui 
faţă de noi..., fiindcă precum este Acela, așa suntem și noi, în lumea aceasta” 
(| In 4, 17). Aceasta înseamnă că omul trebuie să-și conformeze atitudinea 
față de cei de-o fire cu el după modelul relaţiilor existente între Cele Trei 
Persoane ale Preasfintei Treimi. Hristos Însuși S-a dat pe Sine drept pildă de 
iubire: „Precum M-a iubit pe Mine Tatăl, așa v-am iubit și Eu pe voi” (In 15, 
9). Și, de asemenea, să-L urmeze pe Dumnezeu în iubirea Acestuia faţă de 
oameni, adică să urmeze: 

- iubirea Tatălui, care a mers până la jertfirea singurului Său Fiu 
pentru ei: „Căci Dumnezeu așa a iubit lumea, încât pe Fiul Său Cel Unul- 
Născut L-a dat ca oricine crede în EI să nu piară, ci să aibă viață veșnică” (In 
3, 16); „Întru aceasta s-a arătat dragostea lui Dumnezeu către noi, că pe Fiul 
Său Cel Unul-Născut L-a trimis Dumnezeu în lume, ca prin El viaţă să avem. 
În aceasta este dragostea, nu fiindcă noi am iubit pe Dumnezeu, ci fiindcă El 


54 Cf. Sf. loan Gură de Aur, Omilii la Ioan, LVIII, 3. Sf. Maxim Mărturisitorul, Capete despre 
dragoste, |, 25; IV, 83. Sf. Varsanufie și loan, Scrisori duhovnicești, 315. 

55 Cf. Evagrie, Cuvânt despre rugăciune, 122 („Fericit este monahul care socotește 
mântuirea și înaintarea tuturor ca pe a sa”). Sf. Maxim Mărturisitorul, Capete despre dragoste, 
1, 13 („Cel ce iubește pe tot omul ca pe sine însuțţi..., când vede întoarcerea și îndreptarea lui se 
bucură cu bucurie mare și negrăită”). Sf. Simeon Noul Teolog, Cateheze, VIII. 

56 Cf. Sf. Maxim Mărturisitorul, Capete despre dragoste, 1, 26. Sf. Macarie 
Egipteanul, Omilii duhovnicești (Col. II), XL, 6. 

57 Cf. Sf. Maxim Mărturisitorul, Capete despre dragoste, |, 26. 

58 CE. Mt. 5, 44. 

59 Cf. Sf. loan Gură de Aur, Despre dragostea desăvârșită, 1. Sf. loan Scărarul, Scara, IV, 40 
(„De voiește cineva să știe că are iubirea de frați și dragostea adevărată, se va încredința despre 
ea când se va vedea pe sine plângând pentru greșelile fratelui și veselindu-se de înaintările și 
darurile lui”). Sf. Varsanufie și loan, Scrisori duhovnicești, 339. 

60 Cf. Sf. Varsanufie şi loan, Scrisori duhovnicești, 315. 

Si Cuvânt despre rugăciune, 125. 


ne-a iubit pe noi și a trimis pe Fiul Său jertfă de ispășire pentru păcatele 
noastre. lubiţilor, dacă Dumnezeu astfel ne-a iubit pe noi, și noi datori 
suntem să ne iubim unul pe altul” (In 4, 9-n); 

— iubirea Fiului, Care de bunăvoie S-a întrupat, S-a răstignit, a pătimit 
și S-a îngropat. Astfel, Sfântul Maxim Mărturisitorul spune că „Dumnezeu, 
Care a făcut firea noastră..., din iubirea cea pentru noi... S-a făcut întreg ca 


noi”.62 


„Llubirea L-a făcut pe Fiul cel preaiubit al lui Dumnezeu să coboare 
printre noi”, spune tot așa Sfântul loan Gură de Aur. lar Apostolul scrie: 
„Dumnezeu își arată dragostea Lui față de noi prin aceea că, pentru noi, 
Hristos a murit când noi eram încă păcătoși” (Rom. 5, 8). Hristos Însuși învaţă 
să luăm iubirea sa pentru noi drept pildă pentru iubirea semenilor: „Precum 
Eu v-am iubit pe voi, așa și voi să vă iubiți unul pe altul” (In 13, 34); „Aceasta 
este porunca Mea: să vă iubiţi unul pe altul precum v-am iubit Eu” (In 15, 12). 
Și pe temeiul cuvintelor Lui, Apostolul învață: „Umblaţi întru iubire, precum 
și Hristos ne-a iubit pe noi” (Efes. 5, 2); 

—iubirea Sfântului Duh, Cel Care revarsă în oameni iubirea 
dumnezeiască și izvor al iubirii dintre oameni și al iubirii lor de Dumnezeu 
(cf. Gal. 5, 22). 

Faptul că iubirea desăvârșită este iubirea tuturor oamenilor 
deopotrivă își are temeiul în iubirea de oameni a lui Dumnezeu, care-i 
cuprinde pe toţi, până la unul, fără nicio deosebire. lubiţi și pe vrăjmașii 
voștri, și nu numai pe cei care vă iubesc, spune Domnul, „ca să fiți fiii Tatălui 
vostru Celui din ceruri, că El face să răsară soarele peste cei răi și peste cei 
buni și trimite ploaie peste cei drepţi și peste cei nedrepţi” (Mt. 5, 45); „că El 
este bun cu cei nemulțumitori și răi” (Lc. 6, 35); „Fiţi, dar, voi desăvârșiţi, 
precum Tatăl vostru Cel ceresc desăvârșit este” (Mt. 5, 48); „Fiţi milostivi, 
precum și Tatăl vostru este milostiv” (Lc. 6, 36). Toate aceste îndemnuri ale 
Mântuitorului sunt astfel tâlcuite de Sfântul Maxim: „«lubiți pe vrăjmașii 
voștri, faceți bine celor ce vă urăsc pe voi, rugaţi-vă pentru cei ce vă blestemă» 
(Mt. 5, 44). De ce a poruncit Domnul acestea? Ca să te slobozească pe tine de 
ură, de întristare, de mânie și de ţinerea de minte a răului, și să te 
învrednicească de cea mai mare avuțţie, care este dragostea desăvârșită. Căci 
e cu neputinţă să o aibă pe aceasta cel ce nu iubește pe toţi oamenii la fel, 
asemenea lui Dumnezeu, Care-i iubește pe toți oamenii la fel și «vrea ca toţi 
să se mântuiască și la cunoștința adevărului să vină» (1 Tim. 2, 3)”.64 Același 
Sfânt Părinte spune în altă parte: „Domnul și Dumnezeul nostru lisus Hristos, 
arătându-și dragostea Sa față de noi, a pătimit pentru toată omenirea și 
tuturor le-a dăruit la fel nădejdea învierii, chiar dacă atârnă pe urmă de 


6a Epistole, 2. 
6 Despre dragostea desăvârșită, 1. 
64 Capete despre dragoste, l, 61. 


fiecare să se facă pe sine vrednic fie de slavă, fie de chinuri”.65 


O altă rațiune pentru care dragostea desăvârșită îi cuprinde 
deopotrivă pe toți oamenii, este că oamenii sunt, în esenţă, cu toţii egali și de 
aceeași fire. „Cu toţii suntem de o singură și aceeași fire, mădulare unii altora. 
De aceea se cuvine să ne iubim unii pe alții cu o dragoste desăvârșită”, scrie 
Sfântul Antonie cel Mare.656 Sfântul Maxim spune, în același sens, că: 
„dragostea desăvârșită nu sfâșie firea cea unică a oamenilor, luându-se după 
părerile și înclinările diferite ale voii lor. Ci privind pururea (la această fire 
comună) iubește pe toţi oamenii la fel”.67 Iar în altă parte arată că iubirea stă 
în cinstirea tuturor oamenilor după cum „o cere rațiunea firii, care dă ca lege 
deopotrivă cinstire și taie de la fire orice inegalitate apărută în fiecare prin 
prejudecată, și îi adună pe toți în ea prin puterea cea una a identității”.68 „Cel 
desăvârșit în iubire (...) - mai spune el - nu mai cunoaște deosebirea între 
sine și altul, sau între rob și slobod, sau între bărbat și femeie; (...) ci... 
căutând la Firea cea una a oamenilor, privește pe toţi la fel și are față de toți 
aceeași dragoste”.69 EI dă drept pildă în această privință pe Avraam, care prin 
dragoste s-a înălțat până la Dumnezeu, „părăsind particularitatea celor 
divizați și care divide, nemaisocotind pe celălalt om ca pe altul decât sine, ci 
cunoscând pe toți ca pe unul, și pe unul ca toţi”.70 De altfel, pentru aceasta 
ne sunt pildă toți sfinţii, care, așa cum arată Sfântul loan Gură de Aur, se 
poartă „ca și cum tot neamul omenesc ar fi format dintr-o singură 
persoană”.7' De aceea, Sfântul Simeon Noul Teolog învață că „pe toți 
credincioșii, noi, credincioșii, trebuie să-i vedem ca pe unul”.72 

De vreme ce toți oamenii au aceeași „fire duhovnicească”, spune 
Sfântul Antonie cel Mare, „cel care greșește față de aproapele, greșește față 
de sine; cel care face rău și-l nedreptățește pe semenul său, sieși își face rău; 
iar cel ce face bine fratelui, sieși își face bine”; și, iarăși: „cel care se iubește pe 
sine, îi iubește și pe ceilalți”, și invers. Același sens îl are spusa lui Evagrie, 
citată mai sus: „Monah este cel ce se socotește pe sine una cu toţi, deoarece i 
se pare că se vede pe sine necontenit în fiecare”.74 

Această natură duhovnicească, pe care se întemeiază unitatea 


65 Ibidem, pi. 

66 Epistole, IV, 9. 

67 Capete despre dragoste, |, pi. 
68 Epistole, 2. 

iz Capete despre dragoste, II, 30. 
79 Epistole, 2. 

7! Tâlcuire la Psalmul 9, 8. 

72 Cele 225 de capete..., II, 3. 

73 Epistole, IV, 7. 

74 Cuvânt despre rugăciune, 125. 


neamului omenesc, este chipul lui Dumnezeu în om, care constituie și 
definește în chip fundamental natura omenească, regăsindu-se în fiecare 
dintre noi. De aceea, a-l iubi pe aproapele înseamnă a-L iubi pe Dumnezeu 
prezent în el prin chipul Său imprimat în acela. Astfel, imediat după ce a spus 
că „cu toţii suntem de aceeași fire”, Sfântul Antonie adaugă: „De aceea se 
cuvine să ne iubim unii pe alţii cu o dragoste desăvârșită. Cu adevărat, cel 
care-și va iubi aproapele, Îl va iubi pe Dumnezeu, și cine Îl iubește pe 
Dumnezeu, se iubește pe sine”.75 Vorbind despre dragoste, Sfântul Isaac Sirul 
spune că Dumnezeu „Se bucură când vede pe cineva că odihnește chipul Lui 
și-l cinstește pe acesta pentru EI”.76 Într-o aceeași perspectivă, Evagrie scrie 
că „rostul dragostei e să se dăruiască fiecărei imagini a lui Dumnezeu aproape 
în aceeași măsură în care s-ar dărui Prototipului”77 și fericește pe „monahul 


care socotește pe toți oamenii ca Dumnezeu, după Dumnezeu”.78 


Toate aceste temeiuri pe care le-am prezentat, arată limpede că 
iubirea față de aproapele este profund legată de iubirea lui Dumnezeu; într- 
adevăr, ea constă în a-l iubi pe semen „pentru Dumnezeu”, „în numele Său”, 
a-l cinsti pentru valoarea pe care o are în ochii lui Dumnezeu, ca persoană 
după chipul Lui și în care este sădită asemănarea cu El. Iubirea stă în a-l iubi 
pe aproapele în Dumnezeu și pe Dumnezeu în aproapele. Acesta este 
înţelesul cuvintelor lui lisus când, vorbind despre faptele de milostenie (Mt. 
25, 31-46), spune: „Adevărat zic vouă, întrucât aţi făcut unuia dintr-acești frați 
ai Mei, prea mici, Mie Mi-aţi făcut”, și: „Întrucât nu aţi făcut unuia dintre 
acești prea mici, nici mie nu Mi-aţi făcut” (Mt. 25, 40 și 45). Altfel spus, 
tâlcuiește Sfântul Vasile cel Mare, Domnul „socotește binefacerea (către 
aproapele) ca și cum I-ar fi fost făcută Lui Însuși”.79 De aceea, în altă parte, 
îndeamnă „să slujim fraţilor ca și cum am aducea slujirea Însuși Domnului”.50 
Awva Apollo spunea pentru primirea fraților: „Trebuie să ne închinăm fraților 
celor ce vin la noi; căci nu lor, ci lui Dumnezeu ne închinăm. Căci se zice că 
dacă ai văzut pe fratele tău, ai văzut pe Domnul Dumnezeul tău”.& lar Sfântul 
Simeon Noul Teolog, după ce spune că trebuie să-i vedem pe toţi oamenii ca 


pe unul singur, adaugă: „în fiecare dintre ei trebuie să vedem pe Hristos”,82 


75 Epistole, IV, 9. 

76 Cuvinte despre nevoință, 5. 

77 Tratatul practic, 89. 

73 Cuvânt despre rugăciune, 121. 

79 Regulile mari, 3. 

5 Regulile mici, 160. 

81 pa tericul, Pentru Avva Apollo, 3. 

82 Cele 225 de capete..., III, 3. Cf. ibidem, 96: „văzând pe fratele și pe aproapele său ca pe 
Dumnezeul său...”. 


dându-l drept pildă pe Sfântul Simeon Studitul, care „pe toţi cei botezați îi 
privea ca pe Hristos”.8 În ceea ce-l privește, Sfântul Maxim Mărturisitorul, 
arătând că „cel desăvârșit în iubire... nu mai cunoaște deosebirea între sine și 
altul, între rob și slobod, sau între bărbat și femeie”, încheie cu acest citat din 
Epistola către Galateni: „în toţi este Hristos” (3, 28). 

Aceasta înseamnă că iubirea de aproapele capătă preț numai dacă stă 
în legătură cu iubirea lui Dumnezeu. „Întru aceasta cunoaștem că iubim pe 
fiii lui Dumnezeu, dacă iubim pe Dumnezeu și împlinim poruncile Lui” (1 In 
5, 2). Aceasta înseamnă, de asemenea, că ea trebuie să fie întotdeauna 
subordonată dragostei de Dumnezeu. Printre motivele pentru care oamenii 
se iubesc unii pe alții, pe care le enumera Sfântul Maxim, unul singur este cu 
adevărat vrednic de laudă, atunci când iubim „pentru dragostea lui 
Dumnezeu”.854 Așa cum învaţă lisus, iubirea lui Dumnezeu este „marea și 
întâia poruncă” (Mt. 22, 38), iar iubirea de aproapele vine în urma ei (Mt. 22, 
39; Mc. 12, 31). Părinţii, amintind această rânduială,55 atrag atenția asupra 
ispitei de a nu ţine seama de ea, împlinind faptele de iubire către aproapele 
fără a ne îngriji de iubirea de Dumnezeu. Această preîntâmpinare este 
necesară, căci, așa cum spune Origen, tâlcuind un verset din Cântarea 
Cântărilor (2, 4), în timp ce „iubirea sfinţilor este bine rânduită”, „de cele mai 
multe ori lucrările dragostei (la ceilalți oameni) sunt în nerânduială. Ceea ce 
trebuie să cinstească mai întâi, ei cinstesc în rândul al doilea, și ceea ce 
trebuie să cinstească în rândul al doilea, ei cinstesc în rândul întâi”.86 Sfântul 
Isaac Sirul spune și el că „frumoasă și vrednică de laudă este iubirea 
aproapelui, când grija ei nu ne desface de iubirea de Dumnezeu” și „dulce 
este întâlnirea cu frații noștri duhovnicești, când putem păzi împreună cu ea 
și pe cea cu Dumnezeu”.87 lar Sfântul Macarie Egipteanul scrie și mai limpede 
că omul trebuie „să urmărească înainte de toate și întotdeauna frica lui 
Dumnezeu și sfânta iubire către EI, care e cea dintâi și cea mai mare poruncă. 
(...) Și din aceasta se poate ușor împlini a doua poruncă, adică iubirea către 
aproapele. Căci cele dintâi trebuie puse înaintea celorlalte și pentru ele 
trebuie să ne străduim mai mult. Și așa, după cele dintâi vor urma cele de-al 
doilea. Dar dacă cineva nu se sârguiește pentru porunca aceasta dintâi și mai 
mare, adică pentru dragostea către Dumnezeu (...), ci voiește să-și închine 
numai grija din afară slujirii celei de-a doua, îi va fi cu neputinţă să o 
împlinească pe cea dintâi în chip sănătos și curat”.88 


8 Imne, XV, 209. 

SA Capete despre dragoste, II, 9. 

85 Cf. Sf. Vasile cel Mare, Regulile mari, 1. 
36 Omilii la Cântarea Cântărilor, II, 7. 

87 Cuvinte despre nevoință, 73. 

5 Parafrază la Macarie Egipteanul, n. 


Aceasta nu înseamnă însă că iubirea aproapelui trebuie cumva 
absorbită și stinsă în iubirea lui Dumnezeu - ceea ce ne-ar putea face să 
credem, în ultimă instanță, că este de ajuns să-L iubim pe Dumnezeu, iar de 
iubirea de semeni ne putem lipsi. Așa cum vom vedea însă, nu-L putem iubi 
pe Dumnezeu dacă nu-i iubim pe oameni, aceste două feluri de iubire fiind 
de nedespărțit. Și după cum dragostea de Dumnezeu nu poate fi redusă la 
simpla iubire a fratelui, tot așa iubirea acestuia nu se poate împlini doar prin 
iubirea lui Dumnezeu, pentru că aproapele nostru are, în calitatea sa de 
persoană, o autonomie și o trăire menite nu să se stingă în Dumnezeu, ci să 
se manifeste și să se împlinească în EI, prin har, pentru veșnicie; așa încât, 
iubirea aproapelui, ca și dragostea de Dumnezeu, nu va avea sfârșit (cf.1 Cor. 
13, 8); în una, ca și în cealaltă, „înaintând, niciodată nu ajungem la sfârșit, nici 
în veacul acesta, nici în cel viitor”.89 

De fapt, dragostea este fundamental una, după natura, originea și 
țelul ei: există o unică iubire, care își are izvorul în Dumnezeu, și în EI își află 
sfârșitul. Astfel, Sfântul Maxim scrie despre ea că „nu o împărțim ca pe alta și 
alta, între Dumnezeu și aproapele, ci una și aceeași se îndreaptă întreagă spre 


Dumnezeu ca datorată Lui”.99 


3. Iubirea de Dumnezeu 


lubirea de Dumnezeu nu poate fi redusă la un simplu sentiment. Cu 
toate că ea pune în mișcare în primul rând facultăţile afective ale omului, 
puterea lui de a dori (emiOvpuerwov) și de a iubi (epworwr] Svvaţuc),9! nu se 
limitează la acestea, ci-i mișcă întreaga ființă și-i pune în lucrare toate 
puterile. Hristos spune limpede: „Să iubești pe Domnul Dumnezeul tău, cu 
toată inima ta, cu tot sufletul tău și cu tot cugetul tău” (Mt. 22, 37); „Să iubești 
pe Domnul Dumnezeul tău din toată inima ta, din tot sufletul tău, din tot 
cugetul tău și din toată puterea ta” (Mc. 12, 30; cf. Lc. 10, 27). Așa cum am 
văzut mai înainte, iubirea este legată de toate virtuțile, și deci de folosirea 
firească a tuturor „puterilor” sau facultăților omului. 

Citindu-i pe Părinţi, de la bun început vei constata cu surprindere că 
ei vorbesc puţin despre dragoste. Un prim motiv ar fi că iubirea nu stă în 
vorbe, ci mai ales în fapte - fie ele acte lăuntrice sau exterioare. Un al doilea, 


89 sf. loan Scărarul, Scara, XXVI, 38. Cf. Sf. Maxim Mărturisitorul, Capete despre dragoste, 
III, 100 (iubirea, supraunindu-se pentru veacuri nemărginite cu Cel nemărginit, rămâne 
pururea, crescând mereu mai sus de ea”). 

90 Epistole, 2. 

9 A se vedea, de pildă, Sf. Simeon Noul Teolog, Discursuri etice, IV. Sf. loan Scărarul, Scara, 
V, 6. Sf. Vasile cel Mare, Regulile mari, 2. 


faptul că „iubirea de Dumnezeu nu se poate învăța”.? Al treilea, că iubirea, 
în formele ei cele mai înalte, este inefabilă. Al patrulea motiv este că iubirea 
de Dumnezeu stă în esență în împlinirea voii Sale,% deci în lucrarea 
poruncilor. De aceea, a vorbi de împlinirea poruncilor, de lupta împotriva 
patimilor și de câștigarea virtuţilor - așa cum fac învățătorii sfintelor nevoinţe 
- înseamnă a vorbi despre iubire, centrul și axul vieţuirii ascetice. 

Însuşi Domnul ne învață că dragostea de Dumnezeu stă în împlinirea 
poruncilor Lui: „De Mă iubiţi, păziți poruncile Mele” (In 14, 15); „Cel ce are 
poruncile Mele și le păzește, acela este care Mă iubește” (In 14, 21); „Dacă Mă 
iubește cineva, va păzi cuvântul Meu” (In 14, 23); „Rămâneţi întru iubirea 
Mea. Dacă păziți poruncile Mele, veți rămâne întru iubirea Mea, după cum și 
Eu am păzit poruncile Tatălui Meu și rămân întru iubirea Lui” (In 15, 9-10). 
Apostolul loan spune: „Cine păzește cuvântul Lui, întru acela, cu adevărat, 
dragostea lui Dumnezeu este desăvârșită” (1 In 2, 5), și, încă și mai limpede: 
„Dragostea de Dumnezeu aceasta este: Să păzim poruncile Lui” (a In 5, 3; cf. 
Sa). 

Dragostea de Dumnezeu stă în împlinirea tuturor poruncilor Sale, 
fără a lăsa vreuna deoparte, dar mai întâi de toate în cea a iubirii de aproapele, 
căci aceasta este cea de-a doua poruncă dată de Mântuitorul (Mt. 22, 39; Mc. 
12, 31) şi cea mai mare după porunca iubirii lui Dumnezeu (Mc. 12, 31). După 
cum dragostea de semeni este de nedespărţit de iubirea lui Dumnezeu și nu 
poate fi adevărată fără iubirea Lui, tot așa nu-L putem iubi pe Dumnezeu fără 
a-l iubi pe aproapele nostru. „Dacă zice cineva: iubesc pe Dumnezeu, iar pe 
fratele său îl urăște, mincinos este! Pentru că cel ce nu iubește pe fratele său, 
pe care l-a văzut, pe Dumnezeu, pe Care nu L-a văzut, nu poate să-L iubească. 
Și această poruncă avem de la EI: cine iubește pe Dumnezeu să iubească și pe 
fratele său” (1 In 4, 20-21). Iubirea semenului apare astfel ca urmare și 
împlinire a iubirii de Dumnezeu.9 „Cel ce iubește pe Dumnezeu nu poate să 
nu iubească și pe tot omul ca pe sine însuși”; „Cel ce iubește pe Dumnezeu 
cu siguranță iubește și pe aproapele”, spune Sfântul Maxim Mărturisitorul.9% 
Dar, în același timp, dragostea de Dumnezeu apare și ea ca urmare a iubirii 
fratelui,% de vreme ce aceea nu poate exista dacă nu există mai întâi 


92 Sf. Vasile cel Mare, Regulile mari, 2. 

9% Cf. idem. Regulile mici, 157; 2n („Care este măsura dragostei către Dumnezeu? Lupta 
neîntreruptă a sufletului peste puterile lui, ca să facă voia lui Dumnezeu...)”- Sf. Maxim 
Mărturisitorul, Capete despre dragoste, III, 10 („Dacă iubește cineva pe Dumnezeu, acela se și 
grăbeşte să facă cele plăcute Lui”). Origen, Omilii la Cântarea Cântărilor, PG 13, 164. 

94 Sf. Vasile cel Mare, Regulile mari, 1; 3. 

95 Capete despre dragoste, I, 13; 23. 

96 Cf. Sf. Vasile cel Mare, Regulile mari, 3. 


aceasta.9 Sfântul Maxim Mărturisitorul limpezește aceasta, spunând: 
„Domnul zice: «Cel ce Mă iubește pe Mine, va păzi poruncile Mele» (In 14, 
23). «lar porunca Mea aceasta este, să vă iubiți unii pe alţii» (In 15, 12). Cel ce 
nu iubește, așadar, pe aproapele, nu păzește porunca. lar cel ce nu păzește 
porunca, nici pe Domnul nu-L poate iubi”;% și nu se ferește să arate că „cel 
ce vede în inima sa vreo urmă de ură față de vreun om oarecare, pentru vreo 
anumită greșeală, e cu totul străin de iubirea de Dumnezeu”.9% Dovada 
dragostei de Dumnezeu este iubirea aproapelui.190 

Aceste înalte forme ale iubirii sunt deci „nedespărţit legate una de 
alta, ca zalele unui lanț”! Ele se pricinuiesc una pe alta, și una se cuprinde 
în cealaltă. Avva Dorotei prezintă o imagine care ne face să pătrundem 
înţelesul lucrurilor: „Presupuneţi că este un cerc (...). Socotiţi că acest cerc 
este lumea, că mijlocul cercului este Dumnezeu, iar liniile care duc de la 
marginile lui la mijloc sunt căile sau viețuirile omenești. Deci cu cât intră 
sfinții mai mult spre cele dinlăuntru, în dorința de a se apropia de Dumnezeu, 
pe măsura pătrunderii lor, ajung mai aproape de Dumnezeu și întreolaltă. Cu 
cât se apropie mai mult de Dumnezeu, se apropie întreolaltă; și cu cât se 
apropie mai mult întreolaltă, se apropie mai mult de Dumnezeu. La fel 
cugetaţi și despre despărțire. Căci, când se despart de Dumnezeu și se întorc 
la cele din afară, e vădit că, cu cât ies și se depărtează mai mult de Dumnezeu, 
cu atât se depărtează mai mult unii de alții; și cu cât se depărtează mai mult 
unii de alții, cu atât se depărtează mai mult de Dumnezeu. Acesta este firea 
iubirii, în măsura în care suntem în afară și nu iubim pe Dumnezeu, în aceeași 
măsură ne aflăm fiecare depărtat față de aproapele. lar de iubim pe 
Dumnezeu, cu cât ne apropiem de El prin iubirea față de EI, cu atât ne unim 
mai mult, prin iubire, cu aproapele; și cu cât ne unim mai mult cu aproapele, 


cu atât ne unim mai mult cu Dumnezeu” .102 


De vreme ce dragostea de Dumnezeu stă în esență în împlinirea voii 
Sale și în lucrarea poruncilor Lui, este de la sine înțeles că omul dobândește 


97 Cf. Sf. loan Scărarul, Scara, XXX, 15. Sf. Maxim Mărturisitorul, Cuvânt ascetic, | („lubirea 
întreolaltă întemeiază iubirea de Dumnezeu, care este plinirea a toată porunca lui 
Dumnezeu”). 

La Capete despre dragoste, I, 16. 

99 Ibidem, 15. 

190 Sf. loan Scărarul, Scara, XXX, 15 („Cel ce iubește pe Domnul, a iubit mai întâi pe fratele 
său. Dovada primului lucru este cel de-al doilea”). Sf. Maxim Mărturisitorul, Cuvânt ascetic, 7 
(„Llubirea de orice om... este semnul iubirii de Dumnezeu...”). Epistole, 2. 

191 Sf. loan Gură de Aur, Omilii la loan, LXXVII, 1. 

192 învățături de suflet folositoare, VI, 10. 


iubirea conformându-se învățăturilor dumnezeiești;% ea este țelul lucrării 
poruncilor, prin care se curăță omul de patimi și câștigă virtuţile.!94+ La 
începutul expunerii noastre am arătat că între iubire și celelalte virtuți există 
o legătură fundamentală, pusă în evidenţă de Sfântul Apostol Pavel atunci 
când scrie despre iubire (cf. 1 Cor. 13, 4-7).1% Tot așa există o legătură între 
iubire și lipsa patimilor, pe care, de asemenea, o arată Apostolul în versetele 
de mai sus.1%6 De aceea, Părinţii prezintă în mod constant neprihănirea și 
nepătimirea - de care atârnă dobândirea desăvârșirii virtuţilor - drept 
condiţie esenţială a iubirii. lubirea omului sporește pe măsura curăţiei și 
nepătimirii sale, și el ajunge la iubirea desăvârșită atunci când s-a făcut pe 
sine cu totul curat și nepătimitor.!*7 Astfel, Sfântul loan Scărarul spune: 
„Dragostea este, propriu-zis, lepădarea a tot cugetul potrivnic, dacă 
dragostea nu gândește răul (1 Cor. 13, 5)”.1% Iar Sfântul Diadoh al Foticeei 
zice: „Dragostea desăvârșită este proprie drepţilor curăţiți deplin”.!% „lubirea 
este prunc al nepătimirii”;" „prin nepătimire ați câștigat iubirea”, scrie 
Evagrie.!" Tot așa spune și Sfântul Maxim Mărturisitorul: „Dragostea este 
născută de nepătimire”."2 lar Sfântul loan Scărarul spune chiar că „dragostea 
și nepătimirea se deosebesc numai prin numiri 13 

Dat fiind că toate patimile izvorăsc din îndepărtarea omului de 
Dumnezeu și alipirea de sine și de lume, fiind moduri ale acestei alipiri, este 
limpede că omul ajunge la adevărata iubire, care este alipire de Dumnezeu, 
numai curățându-se de patimi și înstrăinându-se de lume și lepădându-se de 
sine. Căci am arătat: dragostea de Dumnezeu și iubirea lumii nu pot sta 
împreună, ci una o îndepărtează pe cealaltă. „Nu poate cineva dobândi 


193 Cf, Sf. Vasile cel Mare, Regulile mari, 5. Sf. Macarie Egipteanul, Omilii duhovnicești (Col. 
II), V, 6; IX, 10. Sf. Simeon Noul Teolog, Discursuri etice, IV. 

194 Pentru acest din urmă punct, a se vedea Sf. Maxim Mărturisitorul, Capete despre 
dragoste, |, n. 

195 „Dragostea îndelung rabdă; dragostea este binevoitoare..., se bucură de adevăr. Toate 
le suferă, toate le crede, toate le nădăjduiește, toate le rabdă”. 

108 „Dragostea nu pizmuiește, nu se laudă, nu se trufește..., nu se aprinde de mânie, nu 
gândește răul, nu se bucură de nedreptate...”. 

107 Cf. Apoftegme, Arm II, 365 (33). 

108 Scara, XXX, 4. A se vedea, de asemenea, Sf. Nichita Stithatul, Cele 3oo de capete..., II, 1. 

199 Cuvânt ascetic în 100 de capete, 16. 

9 Evagrie, Tratatul practic, 8ul. Cf. ibidem, Prolog. 

"1 Epistole, 61. Cf. Către Evloghie monahul, 23. 

W2 Capete despre dragoste, |, 2. Cf. II, 30 („Cel desăvârșit în iubire a ajuns la culmea 
nepătimirii...”); IV, o. 

13 Scara, XXX, 4. 


dragostea de Dumnezeu odată cu poftirea lumii”, scrie Sfântul Isaac Sirul."4 
Dragostea de Dumnezeu presupune, deci, renunțarea la tot ce înseamnă 
alipire de lume și iubire de sine."5 „Nu este altă cărare spre dragostea cea 
duhovnicească”, spune Sfântul Isaac Sirul."€ Cu privire la faptul că omul 
trebuie să se lepede de sine, Sfântul Diadoh al Foticeei spune: „Cel ce se 
iubește pe sine, nu poate iubi pe Dumnezeu. Dar cel ce nu se iubește pe sine... 
Îl iubește pe Dumnezeu”."7 lar Sfântul Maxim Mărturisitorul învaţă: „Nu fi 
iubitor de trupul tău, și vei fi iubitor de Dumnezeu”."8 Iar în ceea ce privește 
iubirea lumii — care, de altfel, cuprinde și iubirea pătimașă de sine - Evagrie 
scrie: „Iubirea lumii acesteia este vrăjmașa lui Dumnezeu (cf. lac. 4, 4). Dacă, 
așa cum stă scris (1 In 4, 8), Dumnezeul nostru este iubire, dragostea acestei 
lumi rele este vrăjmașa iubirii. Nu este deci cu putință să câștigăm iubirea 
dacă nu urâm lumea”."9 „Este cu neputinţă să ajungă la deprinderea dragostei 
cel ce e împătimit de ceva din cele pământești”, scrie Sfântul Maxim 
Mărturisitorul;12 și, în altă parte: „Cel ce nu s-a desfăcut... de împătimirea 
după cele materiale, nu poate să iubească cu adevărat nici pe Dumnezeu, nici 
pe aproapele. Căci este cu neputinţă ca cineva să se lipească și de cele 
materiale, și să iubească și pe Dumnezeu. Aceasta este ceea ce zice Domnul: 
«Nimeni nu poate să slujească la doi domni» (Mt. 6, 24)'.!2 Și chiar spune 
răspicat: „nu iubește pe Dumnezeu cel ce are mintea legată de ceva din cele 
pământești”.!22 Sfântul Macarie Egipteanul arată că sfinţii „doresc cu multă 
ardoare dragostea împăratului ceresc și numai pe El îl au înaintea ochilor” și 
„de dragul Lui se dezleagă de toată dragostea lumii și aruncă orice legătură 
pământească, pentru ca să poată avea totdeauna numai acea dragoste întru 
inimile lor și să nu-L amestece cu nimic altceva”.'% lar dacă cineva rămâne în 
afara Împărăției, aceasta se întâmplă pentru că, „atras de bunăvoie de ceva..., 
se leagă cu iubirea de acel lucru și nu o mai arată întreagă lui Dumnezeu (...), 


114 Cuvinte despre nevoință, 4. A se vedea, de asemenea, Origen, Omilii la loan, XIX, 21. 

15 Cf. Sf. Vasile cel Mare, Regulile mari, 8. Sf. Isaac Sirul, Cuvinte despre nevoință, 1 
(„Nimeni nu poate să se apropie de Dumnezeu decât dacă se depărtează de lume..., adică de 
lucrurile lumii”); 73; 8. Sf. Simeon Noul Teolog, Discursuri, etice, IV („arată iubire faţă de El 
prin tăgăduirea de sine și a întregii lumi...”). Sf. Nichita Stithatul, Cele 3oo de capete..., II; 1 
(„Începutul dragostei de Dumnezeu este dispreţuirea lucrurilor văzute și omenești”). 

"6 Cuvinte despre nevoinţă, 1. 

"7 Cuvânt ascetic în 100 de capete, 12. 

IAB Capete despre dragoste, IV, 37. 

"9 Epistole, 60. 

120 Capete despre dragoste, |, 1. Cf. 72; 75. 

121 Cuvânt ascetic, 6. 

122 Capete despre dragoste, II, 1. 

123 Omilii duhovnicești (Col. II), V, 6. 


nu se leapădă de sine și nu iubește mai presus de orice pe Domnul, ci de 
bunăvoie se lasă încătușat cu legături pământești... de dragostea de lume”.124 
„Pe când sufletul care este atras și iubește pe Dumnezeu, se leagă de EI cu 
toată puterea (...), se leapădă de sine și nu dă ascultare sfatului minţii sale..., 
ci mai degrabă se lasă în seama cuvântului Domnului, se dezleagă, pe cât îi 
este cu putinţă, de orice lanţ văzut și se predă Domnului”.25 Adevărata iubire 
față de Dumnezeu o au cei care, „dezlegându-se de iubirea oricărui lucru din 
lumea aceasta”, „Îl iubesc pe Dumnezeu mai presus de orice”.126 

Deplina lepădare de sine și de lume nu este numai condiţie a iubirii 
lui Dumnezeu, ci și a iubirii de aproapele.'?7 Și, la fel ca iubirea lui Dumnezeu, 
dragostea de frate cere și ea nepătimirea.28 Cu adevărat, numai atunci când 
s-a curățat de orice patimă, poate omul să-l iubească pe semenul său cu 
dragoste duhovnicească, pentru că, dacă este încă pătimaș, îl va iubi cu 
dragoste trupească, mânat de una dintre patimile sale, fie că știe aceasta, fie 
că n-o știe. Căci numeroase sunt pricinile iubirii, iar cele mai multe dintre ele 
sunt „pătimașe” și străine de adevărata iubire.!29 Câtă vreme n-a ajuns la 
nepătimire, omul nu poate să-l vadă pe semenul său în adevărata lui realitate, 
căci „patimile care-i zac în suflet i-au orbit înțelegerea”;'32 numai când ajunge 
cu totul nepătimaș îl vede ca ceea ce este acela la Dumnezeu și poate să intre 
într-o legătură duhovnicească cu el, lipsită de orice dorinţă sau cuget sau 
simțământ trupesc (în înţelesul larg al acestui cuvânt). 


Faptul că iubirea stă în împlinirea poruncilor și că este fundamental 
legată de mulțimea virtuților; faptul că cere lepădare de sine și de lume, iar 
ca să ajungă pe treapta cea mai înaltă are nevoie de nepătimire, toate acestea 
ne arată de ce Părinţii socotesc iubirea ca sfârșitul nevoinței, rodul vieţuirii 
ascetice și al strădaniilor pe care le face omul, cu toată ființa sa și de-a lungul 
vieţii lui, pentru a se desprinde de lume și a se întoarce la Dumnezeu. Vedem 
de aici că omul nu poate ajunge îndată să-L iubească pe Dumnezeu și pe 
aproapele său, ci, după cum spune Sfântul Macarie Egipteanul, printr-o lungă 


124 Ibidem, 6. 

125 Ibidem. 

126 Jbidem. 

127 Cf. Sf. Maxim Mărturisitorul, Capete despre dragoste, II, 30; IV, 37 („lubeşte pe toți 
oamenii cel ce nu iubește nimic omenesc”). Sf. Isaac Sirul, Cuvinte despre nevoință, 8. („Nu 
pot dobândi iubirea de oameni cei ce iubesc lumea aceasta”). 

128 Cf, Evagrie, Epistole, 60. Sf. Maxim Mărturisitorul, Capete despre dragoste, II, 30; IV, 
92. 

129 Cf. Sf. Maxim Mărturisitorul, Capete despre dragoste, II, 9. 

130 Ibidem, IV, 92. 


luptă.3 Să nu uităm însă că dragostea, culme și cunună a tuturor virtuților, 
este, ca orice virtute, un dar al lui Dumnezeu, un har dat de Sfântul Duh.1%2 
Dragostea, spune Sfântul Apostol loan, „este (iese) de la Dumnezeu (ex Tov 
Qeov)” (1 In 4, 7). „El este pricina și, într-un anume fel, făcătorul și zămislitorul 
ei”, arată Sfântul Dionisie Pseudo-Areopagitul.'% Sfântul Clement Romanul 
spune că nimeni nu „este în stare a se găsi în dragoste decât numai acela pe 
care-l învrednicește Dumnezeu”.'34 Însă pentru a primi acest dar, omul 
trebuie să-l caute cu toată ființa lui, să se ostenească pentru el, să se facă pe 
sine vrednic de a-l dobândi; altfel spus, să-și curețe inima și mintea prin 
nevoință teantropică. De aceea, se cade să spunem despre dragoste, ca despre 
orice virtute, că este rod al conlucrării harului dumnezeiesc cu strădania 
omenească. Această dialectică este limpede arătată de Sfântul Macarie, care 
spune: „Prin stăruinţă și încordare, prin grijă și luptă devenim puternici în a 
câștiga iubirea cea către Dumnezeu, care ia chip în noi prin harul și darul lui 
Hristos”.B5 

În toată această nevoință, prin care omul se întoarce la Dumnezeu, se 
îndreaptă către EI, se curăţă și se deschide cu totul harului Său, rugăciunea 
are un rol esenţial. Am arătat aceasta atunci când am vorbit despre felul în 
care se pot dobândi virtuțile, dar, când este vorba despre iubire, acest lucru 
se cere subliniat. „Toate virtuțile ajută mintea să câștige dragostea 


y» 


dumnezeiască. Dar mai mult ca toate, rugăciunea curată”, arată Sfântul 


Maxim Mărturisitorul.'35 Omul primește darul dumnezeiesc al iubirii ca 
răspuns la rugăciunea sa curată și fierbinte, însoţită de lucrarea tuturor 
celorlalte porunci. Prin rugăciune și în rugăciune i se descoperă omului taina 
iubirii; și cu cât rugăciunea lui este mai curată, cu atât mai mult pătrunde în 
adâncurile ei. „lubirea aceasta o primește monahul în sine prin harul 


rugăciunii”, spune Sfântul Macarie Egipteanul; '37 iar în altă parte; „Datorită 


ei, cei vrednici (...) își unesc gândul lor cu Domnul într-o iubire negrăită”.138 


331 Parafrază la Macarie Egipteanul, 13 („lubirea față de Dumnezeu se dobândește... prin 
nevoință multă și prin osteneală ascunsă...”). 

132 Cf. Rom. 15, 30; 2 Tim. |, 7. Sf. Diadoh al Foticeei, Cuvânt ascetic în 100 de capete, 12. Sf. 
Maxim Mărturisitorul, Epistole, 2. 

133 Despre Numele dumnezeiești, IV, 14, PG 3, pi2C. 

134 Epistola către Corinteni, 50, 2. 

135 Parafrază la Macarie Egipteanul, n. Cf. 13; Omilii duhovnicești (Col II), V, 12 („Dator este 
fiecare dintre noi să se nevoiască, să se trudească și să se sârguiască în a săvârși virtuțile, și să 
creadă și să ceară de la Domnul... ca sufletul să se împărtășească de sfințenia Duhului...”). 

136 Capete despre dragoste, |, n. 

137 Omilii duhovnicești (Col. 11), LVI, 4. 

135 Ibidem, XL, 2 Și încă: „Acela care stăruie zilnic în rugăciune, se aprinde de iubire și dor 
după Dumnezeu și primește harul Duhului... ”). 


Rugăciunea (se face) pentru ca să dobândim dragostea de Dumnezeu. Căci în 
ea aflăm pricinile ca să iubim pe Dumnezeu”, scrie Sfântul Isaac Sirul, 
adăugând: „dragostea e din rugăciune”, din „rugăciunea curată se naște 
dragostea de Dumnezeu”; „de nu stăruie (omul) în rugăciune și... în 
îndeletnicirea cu Dumnezeu... nu va ajunge la simţirea dragostei”; „Deci 
dragostea de Dumnezeu vine din convorbirea cu EI (în rugăciune)”. '39 Prin 
rugăciune sporește și se întărește dragostea față de Dumnezeu și de 
aproapele. De aceea, Sfântul Macarie Egipteanul învaţă că omul trebuie „să o 
ceară pe aceasta (sfânta iubire) de la Domnul neîncetat, ca să se întipărească 
în inima lui și apoi prin pomenirea neîncetată a lui Dumnezeu să o câștige 
tot mai mult, înaintând în ea în fiecare zi și sporind-o prin har”.'4% Prin 
rugăciune, iarăși, se face într-atât vădită iubirea,'*' încât se poate spune că 
iubirea este rugăciunea curată și neîncetată. „Iubirea este stăruința înaintea 
lui Dumnezeu prin neîncetata lucrare a harului”, spune Avva Isaia;P iar 
Sfântul Maxim Mărturisitorul scrie: „Cel ce iubește cu adevărat pe 
Dumnezeu, acela se și roagă cu totul neîmprăștiat. Și cel ce se roagă cu totul 
neîmprăștiat, acela și iubește pe Dumnezeu cu adevărat”; 8 iar 
„neîmprăștiat” înseamnă că mintea este cu totul goală de orice cuget străin 
de rugăciune, și inima curată de orice împătimire.14 În rugăciunea curată 
omul se află desprins de iubirea pătimașă a lumii și poate să se alipească cu 
totul de Dumnezeu, dintre toate virtuțile rugăciunea fiind modul cel mai 
intim de legătură'4% și unire cu Dumnezeu. Pe de altă parte, numai prin 
rugăciunea neîncetată iubirea se sălășluiește pururea în suflet și nu se mai 
stinge niciodată, '4% iar noi putem „să ne îndreptăm neîncetat cu gândul către 


EI, cum se îndreaptă copiii spre mamele lor”.'77 Iată că rugăciunea se vădește 


139 Cuvinte despre nevoință, 35. 

149 Parafrază la Macarie Egipteanul, n. 

141 Cf, Sf. Macarie Egipteanul, Omilii duhovnicești (Col. 11), LVI, 3. 

142 Apoftegme, Arm II, 365(33). 

143 Capete despre dragoste, II, 1. 

144 Cf. ibidem (nu are „mintea pironită de ceva din cele pământești”); II, +7 („Cine iubește 
pe Dumnezeu stăruie în rugăciunea curată și aruncă din sine toată patima ce-l împiedică de la 
aceasta”). 

145 Cf. Sf. Isaac Sirul, Cuvinte despre nevoință, 35. 

146 Într-adevăr, iubirea desăvârșită este statornică și neschimbat aceeași, ceea ce face din 
ea o dispoziţie permanentă a sufletului, o stare stabilă (£â1q). Cf. Sf. Vasile cel Mare, Regulile 

IV, 22; VII, 12. Sf. Diadoh al Foticeei, Cuvânt ascetic în 100 de capete, go. Sf. Maxim 
Mărturisitorul, Capete despre dragoste, 1, 1; Cuvânt ascetic, 26. 

147 Regulile mari, 2. 


a fi semnul iubirii. „lubirea călugărului față de Dumnezeu o arată vremea 
rugăciunii și starea la rugăciune”; „Cuptorul de foc încearcă aurul, iar starea 
la rugăciune, sârguinţa și dragostea de Dumnezeu a călugărilor”, scrie Sfântul 
loan Scărarul.'48 lar Sfântul Isaac Sirul spune că desăvârșirea iubirii se 
cunoaște după neîncetata aducere-aminte de Dumnezeu în rugăciune, 


însoţită de îmbelșugarea lacrimilor.'4%9 


Iubirea, dar al harului, putere dumnezeiască izvorâtă de la Dumnezeu 
Tatăl, și împărtășită oamenilor prin lisus Hristos în Duhul Sfânt, este totuși, 
ca toate virtuțile, o dispoziţie firească pentru omul aflat în starea de sănătate 
originară, care a fost pervertită prin păcat, dar care stăruie totuși în el ca 
potentă,'50 ea fiind o însușire constitutivă a chipului lui Dumnezeu din om, 
după care acesta a fost creat. Astfel, Sfântul Antonie cel Mare vorbește despre 
„legea dragostei sădită în firea (omului)” și despre „bunătatea dintru început 
de care s-a împărtășit firea lui în starea cea dintâi, la prima lui facere”.5! 

„Sufletul are râvna de a iubi potrivit firii sale pe care a primit-o de la 
Dumnezeu la facere”, spune, în același sens, Sfântul Macarie Egipteanul.15 
lar Sfântul Vasile scrie: „În mod natural și fără învățătură ia naștere în sufletul 
sănătos o asemenea bună dispoziţie sufletească”, adică dragostea.15% 
Dumnezeu fiind iubire (i In 4, 8, 16), este cu totul firesc ca omul creat după 
chipul Său să poarte în sine această virtute, ca o însușire care-i definește 
propria natură. „Pentru ce te minunezi când spun că a fi iubitor și milostiv 
înseamnă a fi om? Spun încă ceva mai mult: a iubi înseamnă a fi 
Dumnezeu”.15+ Nevoinţa ascetică și harul împreună lucrătoare readuc această 
dispoziţie a omului la starea dintru început, când ea se îndreptă numai spre 
Dumnezeu, și refac în toată strălucirea sa chipul lui Dumnezeu în om, căci, 
după cum spune Sfântul Maxim Mărturisitorul, „ea singură arată pe om ca 
chipul lui Dumnezeu”.'55 Și tot ele fac sămânța ei să crească și să sporească, 
ajungând la rodul însutit al desăvârșitei iubiri. Sfântul Vasile cel Mare spune 
limpede: „învățarea iubirii de Dumnezeu nu vine din afară; ci deodată cu 
întocmirea vieţii, adică a omului, ni s-a împlântat oarecare rațiune ca 
sămânță, care are de la sine înclinarea (facultatea) de a-și însuși iubirea. 


148 Scara, XXVIII, 38; XVIII, 7. 

149 Cuvinte despre nevoință, 85. 

150 Cu privire la toate acesta, a se vedea Sf. Vasile cel Mare, Regulile mari, 2 și 3. Cf. Sf. loan 
Scărarul, Scara, XXVI, qi („lubirea este o virtute firească în noi”). 

15! Epistole, |, 1. 

152 Omilii duhovnicești (Col. II), LVI, 5. 

153 Regulile mici, 212. 

154 Omilii la Matei, LII, 5. 

155 Epistole, 2. 


Această sămânță... cei care învaţă să împlinească poruncile lui Dumnezeu, 
prin harul Lui devin în stare s-o cultive cu sârguință, s-o dezvolte cu 
înțelepciune și s-o ducă la desăvârșire”.156 Iar Sfântul Isaac Sirul spune că 
ajuns la desăvârșirea dragostei, omul își regăsește firea dintâi, în care, fiind 
zidit după chipul lui Dumnezeu, în chip natural tindea și se străduia să ajungă 
la asemănarea cu El: „Urmărește milostivirea,'57 care, când se va afla 
înlăuntrul tău, ia în tine chipul acelei Sfinte Frumuseţi cu care te-ai făcut 
asemenea”.158 Sfântul Diadoh al Foticeei arată tot așa că în iubirea desăvârșită 
„chipul e ridicat cu totul la frumusețea asemănării”.159 


Întoarcerea omului la firea sa dintâi, iubitoare în chip firesc și sănătos 
iubitoare, se face prin asceză teantropică, în cadrul unui proces de convertire, 
prin care omul își întoarce facultăţile poftitoare și toată puterea sa de a iubi 
de la lume, spre care le-a mânat păcatul, pervertindu-le, și le îndreaptă către 
Dumnezeu, Cel care a fost dintru început ţinta sa firească.!6 Astfel, Sfântul 
loan Scărarul spune că dragostea trupească trebuie „întoarsă” și „schimbată” 
în dragoste de Dumnezeu.!% Sfântul Maxim Mărturisitorul arată că sufletul 
se folosește de puterea sa de a pofti, „prefăcând-o în plăcere curată și în 
atracție neprihănită pentru dragostea dumnezeiască”.162 De asemenea, el 
spune că patimile și gândurile se cuvin „întoarse spre cele dumnezeiești”, 163 
și numește sfânta iubire „fericită patimă”.164 Și arată cum stau lucrurile: 
„Patima de ocară a dragostei ocupă mintea cu lucrurile materiale; iar patima 
de laudă a dragostei o leagă de cele dumnezeiești. Căci în care lucruri 
zăbovește mintea, în acelea se și lărgește. Și cu lucrurile cu care se lărgește, 
cu acelea își nutrește și pofta, și iubirea, fie cu cele dumnezeiești și proprii și 
inteligibile, fie cu lucrurile și cu patimile trupului”.'65 Apoi, învață că, dacă 
omul se deprinde cu înfrânarea de plăceri și cu îndeletnicirea cu cele 


156 Regulile mari, 2. 


157 Acesta este numele pe care Sf. Isaac Sirul îl dă iubirii. 

158 Cuvinte despre nevoinţă, 1 („Dragostea duhovnicească... zugrăvește chipul nevăzut”). 

159 Cuvânt ascetic în 100 de capete, 89. 

160 A se vedea, în afara textelor pe care le vom cita în continuare: Sf. Macarie Egipteanul, 
Omilii duhovnicești (Col. II), V, 9. Sf. Maxim Mărturisitorul, Capete despre dragoste, 1, 8; 
Răspunsuri către Talasie, Prolog. Sf. Grigorie de Nyssa, Omilii la Ecclesiast, VIII. 

161 Scara, V, 6. Cf. XV, 2; XXVI, 3i („Dragostea trupurilor să-ţi fie chip al dragostei de 
Dumnezeu”); XXX, 1. 

162 Răspunsuri către Talasie, 55, PG 90, 5444. 

163 Capete despre dragoste, III, 68. 

104 Ibidem, 67. 

165 Ibidem, p. 


dumnezeiești, într-un sfârșit „își mută tot dorul spre Dumnezeu”.16 Se 
cuvine să adăugăm că, de vreme ce omul iubește cu toată fiinţa sa, iubirea 
duce la convertirea tuturor facultăţilor și puterilor lui. Așa se face că, după 
cum arată Sfântul Maxim Mărturisitorul, sufletul preface pofta „în plăcere 
curată și în atracție neprihănită pentru dragostea dumnezeiască”, iar mânia, 
în „ardoare duhovnicească, în statornicie înfocată”, prin care apără și 
păstrează în suflet iubirea lui Dumnezeu.!97 Pentru ca să poată omul ajunge 
la iubire, și mintea lui trebuie să se întoarcă la Dumnezeu, să tindă spre 
cunoașterea Lui, și să și dobândească această cunoaștere, pe cât îi este omului 
cu putință.168 Astfel, „prin adunarea și unirea în jurul celor dumnezeiești a 
puterilor sufletești, adică a celei raționale, impulsive și poftitoare, se naște 
iubirea”.169 După ce arată că, „prin reaua întrebuințare a puterilor proprii, 
adică a raţiunii, a poftei și a iuțimii” se întăresc și capătă „consistență” 
patimile de căpetenie, Sfântul Maxim Mărturisitorul arată limpede felul în 
care are loc întoarcerea lor deplină de la lucrarea păcatului, la Dumnezeu, în 
urma căreia răsare în sufletul omului iubirea: „Prin rațiune omul trebuie să 
ocolească neștiința și să se miște numai spre Dumnezeu prin cunoștință; cu 
ajutorul căutării prin dorință, curățat de patima iubirii de sine, să se lase 
purtat numai de dorința spre Dumnezeu; iar prin iuțime, despărțindu-se de 
tiranie (faţă de cel înrudit după fire, care răsare din iubirea de sine), să se 
străduiască să se apropie numai de Dumnezeu. Și din acestea și pentru 
acestea să dea naștere fericitei iubiri”.170 Reamintim că această convertire se 
realizează prin urmarea tuturor poruncilor, ea fiind în fapt unul dintre 
ţelurile lucrării lor.!7! 

Vedem de aici că drumul pe care-l străbate omul ca să ajungă la iubire 
este calea tămăduirii lui duhovnicești, și anume în toate laturile, pentru că 
iubirea mișcă și cuprinde întreaga lui ființă. 

Astfel, iubirea este leacul cel mai potrivit pentru vindecarea părții 
poftitoare a sufletului și, deci, a patimilor care sunt legate de ea,'2 după cum 
am văzut de altfel atunci când am vorbit despre fiecare dintre aceste patimi 
în parte; alături de înfrânare, ea este virtutea esenţială a acestei puteri a 


166 Ibidem, 72. 

167 Răspunsuri către Talasie, 55, PG 90, 5444. 

168 C£. Sf. Maxim Mărturisitorul, Capete despre dragoste, Il, 25 („Cunoștința naște 
dragostea către Dumnezeu”). 

169 Răspunsuri către Talasie, 49, PG 9o, 4494. 

170 Epistole, 2. 

171 Celălalt fiind, așa cum vom vedea, cunoașterea lui Dumnezeu. 

172 Cf. Sf. Maxim Mărturisitorul, Capete despre dragoste, IV, 75 („Dragostea de Dumnezeu 
se împotrivește poftei, căci înduplecă mintea să se înfrâneze de la plăceri”). 


sufletului." Prin iubire, omul redă acestei facultăți a sufletului său și „puterii 
sale de a iubi” finalitatea lor firească, se folosește de ele potrivit naturii lor, 
adică le readuce sănătatea. 

De asemenea, prin ea se tămăduiește partea mânioasă. Sfântul Maxim 
arată că „Domnul a dat porunca dragostei ca o doctorie mai tare” împotriva 
„patimilor iuțimii”!74 lucru pe care-l spune și Evagrie.'75 În legătură cu 
aceasta, iubirea se vădește virtutea de căpetenie a părții mânioase, care prin 
ea ajunge să fie folosită așa cum se cuvine,'76 firesc, normal și sănătos. Sfântul 
Maxim Mărturisitorul arată că prin iubire i se dau sufletului cele vrednice de 
e].177 

lubirea este deci leac întru totul potrivit pentru tămăduirea tuturor 
patimilor sufletului, și a tuturor păcatelor prin care acestea își arată lucrarea 
răutăţii lor. Lucrul acesta îl spune Apostolul Petru, scriind: „dragostea 
acoperă mulțime de păcate” (1 Pt. 4, 8), iar Sfântul loan Gură de Aur o spune 
limpede: „Ea este leacul greșelilor noastre”."78 „Patimile sufletului se retează 
prin dragoste duhovnicească”, scrie Evagrie;79 tot așa spune și Sfântul 


180 care adaugă: „De vom iubi pe Dumnezeu cu adevărat, vom lepăda 


patimile prin însăși această iubire”.18! Același lucru se poate spune și despre 
iubirea aproapelui. „Devenind iubitor de oameni, vei șterge cu totul patima 
din suflet”, spune Sfântul Părinte! lar Sfântul Isaac Sirul scrie: „Omul 
milostiv este doctor al sufletului său, pentru că alungă întunericul patimilor 


dinlăuntrul său ca printr-o suflare puternică”.18 


Maxim, 

180 Capete despre dragoste, 1, 64 („Dragostea desființează patimile sufletești”). Cf. 65; III, 
39, 43; IV, 57, 61, 79, 86(„lubirea și înfrânarea slobod sufletul de patimi”); Răspunsuri către 
Talasie, Prolog. Sf. Talasie, Despre dragoste... |, n, 93; III, 37. 

si Capete despre dragoste. III, 50. Cf. Cuvânt foarte de folos despre Avva Filimon. 

153 Capete despre dragoste, III, go. Cf. Sf. Talasie, Despre dragoste... II, 39 („Nevoiește-te 
să iubești pe tot omul deopotrivă și vei alunga de-a valma toate patimile”). Cf. 1, 14 („De vrei 
să birui gândurile pătimașe, câștigă... dragostea faţă de aproapele”). 

183 Cuvinte despre nevoință, 34. 


Cea dintâi patimă vindecată prin dragostea duhovnicească este 
iubirea pătimașă de sine, cea care se împotrivește nemijlocit acestei virtuți. 
Așa cum am văzut, Sfinţii Păruiţi socotesc filautia maica tuturor patimilor și 
a tuturor răutăților. De aceea, iubirea, care și ea poate fi numită maica tuturor 
virtuților, tămăduind sufletul de dragostea pătimașă de sine, îl vindecă de 
toate patimile care zac în el, după cum arată Sfântul Maxim Mărturisitorul: 
„Nimicind prin iubire (dragostea egoistă de sine), cel care se arată vrednic de 
Dumnezeu a nimicit prin ea și toată mulțimea de patimi care nu mai au după 
ea altă temelie sau cauză a existenţei”.184 

Când ajunge omul să câștige iubirea desăvârșită, nu se mai află în el 
nicio patimă, căci, așa cum am văzut, ea nu poate sta alături de pofta lumii și 
de iubirea de sine, spre care-l mână patimile. Toate puterile și facultățile sale 
fiind puse numai și numai în slujba lui Dumnezeu, nimic nu-i mai rămâne 
pentru nimic altceva. „Dacă iubești cu adevărat pe Dumnezeu și rămâi în 
iubirea Lui (In 15, 9) - scrie Sfântul Simeon Noul Teolog -, nu vei fi stăpânit 
niciodată de vreo patimă, nici nu vei fi dominat de vreo nevoie a trupului. 
Căci precum trupul nu poate fi pus în mișcare spre nimic fără suflet, tot așa 
nici sufletul unit prin iubire cu Dumnezeu nu poate să fie târât spre poftele 
și dorinţele trupului, și nici spre alte pofte ale lucrurilor și patimilor văzute 
sau nevăzute, fiindcă pornirea inimii lui sau mai degrabă toată înclinarea 
voinţei lui e legată de dulcea iubire a lui Dumnezeu”.18% La fel spune și Sfântul 
Maxim Mărturisitorul: „Când patimile stăpânesc mintea, o leagă de lucrurile 
materiale și, despărțind-o de Dumnezeu, o fac să se ocupe cu acelea. Când o 
stăpânește iubirea de Dumnezeu, o dezleagă de legăturile lor (...)”.156 Astfel, 
dacă, pe de o parte, fără nepătimire nu se poate ajunge la iubirea desăvârșită, 
pe de altă parte, pe cele dintâi trepte ale ei, iubirea este cea care îl duce pe 
om la aceea, putând fi socotită din această pricină maică a nepătimirii.187 

Legat de aceasta, putem spune că, după cum la deplinătatea iubirii se 
ajunge prin câștigarea tuturor virtuților, pe treptele de jos ea este cea care le 
sădește în om,'8 le dă chip și le susține.!89 


184 Epistole, 2. Cf. Capete despre dragoste, II, 8 („Cel ce a lepădat de la sine pe maica 
patimilor, adică iubirea trupească de sine, ușor leapădă, cu ajutorul lui Dumnezeu, și pe 
celelalte.,.”); 59; III, 57 („Începutul tuturor patimilor este iubirea trupească de sine... Cine a 
tăiat-o pe aceasta, a tăiat deodată toate patimile care se nasc din ea”). 

185 Cateheze, XXV. 

186 Capete despre dragoste, II, 3. Cf. 58 („Dragostea către Dumnezeu înduplecă pe cel ce se 
împărtășește de ea să dispreţuiască toată plăcerea trecătoare...”). 

187 Cf. Awva Ammona, Învăţături., IV, 60. Sf. Maxim Mărturisitorul, Ambigua, 83a, PG 91, 
1273C. Sf. Simeon Noul Teolog, Cateheze, XX. 

188 sf. loan Gură de Aur, Despre dragostea desăvârșită, 1. Sf. Maxim Mărturisitorul, 
Epistole, 2. 

159 Sf. loan Gură de Aur, Omilii la loan, LXXVII, 1. 


Și pentru că, de asemenea, ea le dă unitate'% 


și valoare,'9! și le face 
desăvârșite,'%? iubirea este cheia de boltă a zidirii omului duhovnicesc; prin 
ea omul atinge măsura vârstei deplinătăţii în Hristos. Ea este capul bărbatului 
desăvârșit;'% iar celelalte virtuți, care sunt mădularele sale, prin ea sunt „puse 
cap la cap și potrivite și legate între ele”;194 ea este cea care dă viață acestui 
trup;'% în fine, ea, așa cum spune Sfântul Maxim Mărturisitorul, „adună pe 
cele divizate și face pe om iarăși o singură rațiune și un singur mod de 
viețuire” 196 

Se cuvine să arătăm că iubirea își exercită funcția unificatoare nu 
numai în fiecare dintre persoanele care au dobândit această virtute, ci și în 
întreaga comunitate omenească, însănătoșind astfel relațiile dintre membrii 
ei. Patimile, și în primul rând dragostea de sine, sfâșie natura umană, 
făcându-i pe oameni să se vrăjmășească și să se împotrivească unii altora, 
nimicind astfel, în natura omenească și în fiecare om, armonia voită de 
Dumnezeu; în vreme ce iubirea pune capăt tuturor certurilor, neînțelegerilor, 
dezbinărilor, rivalităților, dușmăniilor, vrajbei, invidiei, geloziei, silniciilor de 
tot felul,'97 restabilind armonia și aducând pacea.'% Într-adevăr, „dorul întins 
întreg spre Dumnezeu leagă pe cei ce-l au cu Dumnezeu și întreolaltă”99 și 
„face din toţi oamenii un singur trup”.2% „Scopul Proniei dumnezeiești este 
să unească, prin dreapta credinţă și dragoste duhovnicească, pe cei pe care i- 
a dezbinat răutatea în tot felul”, spune Sfântul Maxim Mărturisitorul.2* Prin 
iubire, „precum avem o unică fire, așa putem avea și o singură socotință și o 
singură voință cu Dumnezeu și între noi, neavând nicio depărtare de 


Dumnezeu și între noi”.202 În vreme ce, mânat de patimi, omul nu are altă 


190 Cf. Col. 3, 14. Sf. Simeon Noul Teolog, Discursuri etice, IV. Sf. Maxim Mărturisitorul, 
Epistole, 2. 

191 Cf. 1 Cor. 13, 1-3. Sf. Irineu de Lyon, Contra ereziilor, V, 12, 1. Sf. Maxim Mărturisitorul, 
Capete despre dragoste, |, 54. 

192 Cf. Col. 3, 14. Parafrază la Macarie Egipteanul..., 13 („Toată cununa cea frumoasă a 
virtuţilor își primește desăvârșirea din unica și singura și prima poruncă, a iubirii față de 
Dumnezeu”). Sf. Simeon Noul Teolog, Discursuri etice, IV. 

193 Cf. Sf. Simeon Noul Teolog, Discursuri etice, IV („Să nu lăsăm nedesăvârșită măsura 
vârstei lui Hristos, să punem peste ea ca un adevărat cap sfânta iubire...”). 

194 Ibidem. 

195 Ibidem. 

150 Epistole, 2. 

197 A se vedea, de pildă, Sf. loan Gură de Aur, Omilii la Tit, IV, 2; Tâlcuire la Psalmul 142. 
198 Cf. Sf. loan Gură de Aur, Omilii la 2 Timotei, VII, 1; Tâlcuire la Psalmul 142. 

199 sf. Talasie, Despre dragoste..., |, 1. Sf. Maxim Mărturisitorul, Epistole, 2. 

200 Sf. loan Gură de Aur, Despre dragostea desăvârșită, 2. 

291 Capete despre dragoste, IV, 17. 

292 Epistole, 2. 


grijă decât să-și afirme individualitatea și să-și impună așa-zisa lui 
superioritate prin împotrivire față de ceilalți, prin iubire, așa cum arată 
Sfântul Maxim Mărturisitorul, omul „se desface de sine prin despărțirea de 
rațiunile înțelese individual prin proprie socotinţă și de cele ce-i sunt proprii 
lui prin socotința sa și se adună în unica simplitate și identitate, prin care 
nimeni nu este prin nimic despărțit de ceea ce e obștesc, ci fiecare e al 
fiecăruia și toți ai tuturor și mai degrabă ai lui Dumnezeu decât unii 
altora”.2% Se cuvine să arătăm că, deși iubirea „aduce la egalitate și netezește 
toată inegalitatea și deosebirea”,2%4 aceasta nu înseamnă desființarea 
personalităţii fiecăruia. Dimpotrivă, iubirea egoistă de sine și patimile, care- 
i dau omului iluzia afirmării de sine și a împlinirii, sunt cele care îl distrug. 
Căci omul nu se poate împlini cu adevărat decât printr-o relaţie iubitoare cu 
celălalt, întemeiată pe iubirea lui Dumnezeu. Numai încetând să se afirme ca 
individ și ieșind, astfel, din starea de împotrivire față de semeni și față de 
Dumnezeu, poate omul să se afirme cu adevărat ca persoană, sau mai bine 
zis să fie primit și prețuit de semenul său, în iubire, care-i leagă și-i unește. 
Sfântul Maxim arată că sfânta iubire este cea care „mișcă în chip cuvenit spre 
o inegalitate lăudabilă, prin care fiecare atrage cu voia pe aproapele la sine și- 
| cinstește cu atât mai mult pe acela ca pe sine, cu cât înainte îl respingea și 
râvnea să fie el înaintea aceluia”.2%5 

lubirea egoistă de sine naște necunoașterea și chiar ignorarea 
aproapelui, reducându-l cel mai adesea la un simplu obiect, fie vrednic de 
râvnit, fie vrednic de lepădat. Ea duce la o cunoaștere superficială, 
aproximativă și cu totul exterioară a oamenilor, și chiar, așa cum am văzut, 
falsă și de-a dreptul halucinantă. Dimpotrivă, prin iubire fiecare persoană 
este cunoscută în realitatea ei cea mai profundă. Relaţiile dintre oameni își 
regăsesc în iubire adevărata semnificaţie și deplina profunzime. Astfel, pe 
oamenii dezbinați și înstrăinați prin iubirea pătimașă de sine, iubirea îi 
reapropie unul de celălalt; iubirea este cea care face din celălalt cu adevărat 
aproapele nostru. Sfântul Maxim Mărturisitorul spune astfel că „având - prin 
vieţuirea în iubire - un suflet, își cunosc unii altora inimile..., trăind fiecare 


în sine simţirea aproapelui”.206 


Inţelegem astfel, în tot acest ansamblu, că pe orice treaptă și în toate 
formele ei, iubirea este pentru om normă pentru sănătatea lui, după cum 
spune Sfântul Vasile cel Mare.2%7 De aceea Părinţii o socotesc doctorie a 


293 Ibidem. 

2094 jbidem. 

205 Ibidem. 

208 Ibidem, 25. 

297 Regulile mici, 172. 


sufletului. Sfântul Varsanufie scrie că Hristos ne-a dat „ca cea mai mare 
cataplasmă, care strânge toate mădularele și tămăduiește toată boala și toată 
neputința (Mt. 4, 23), ne-a dat iubirea asemenea celei a Lui”.208 Avva 
Ammona spune că „iubirea dă sănătatea sufletului”,209 iar Avva Filimon: 
„dragostea izbăvește sufletul de boli”.2** [lie Ecdicul învaţă: „Să nu nesocotești 
boala ta..., ci prin leacurile ostenelii - ale rugăciunii și ale iubirii - izbăvește- 
te de ea, tu, cel ce porți grijă de sănătatea sufletului”.2" Clement Alexandrinul 
vede în iubire una dintre „feșele cele de nedezlegat ale sănătăţii și 
mântuirii”.2*2 lar Fericitul Augustin arată că cel care are plinătatea dragostei 
este cu totul sănătos: „La desăvârșirea dreptăţii se va ajunge când va avea 
omul sănătate deplină; iar sănătatea va fi deplină când iubirea va fi 
desăvârșită”.213 

Omul simte această sănătate din pacea pe care i-o aduce în suflet 
iubirea24 și din bucuria care-o însoțește.215 

Iubirea este pentru om izvor adânc și nesecat de adevărată viață.2:6 
„Ce putere poate fi aceea care mișcă pe oamenii cu adevărat vii, cărora 
Dumnezeu le este într-adevăr Dumnezeu, și anume al viilor, și nu al morţilor, 
dacă nu cumva dragostea?”, spune Nicolae Cabasila.27 Însuși Domnul, după 
ce dă porunca iubirii lui Dumnezeu și a aproapelui, învaţă: „Fă aceasta și vei 
trăi” (Lc. 10, 28). Căci, și din acest punct de vedere, porunca iubirii semenului 
este la fel de mare ca cea dintâi poruncă: „Noi știm că am trecut din moarte 
la viață, pentru că iubim pe fraţi; cine nu iubește pe fratele său rămâne în 
moarte”, spune limpede Apostolul Ioan (1 In 3, 14). Și nu e vorba aici despre 
viaţa cea trecătoare, ci despre viața veșnică pe care ne-o dă iubirea.218 


208 Scrisori duhovnicești, 61. 

299 Învăţături duhovnicești, IV, 60. 

219 Cuvânt foarte de folos despre Avva Filimon. 

21 Culegere din sentințele, înțelepților, 32. 

212 Care bogat se va mântui?, 29. 

213 Despre desăvârșirea dreptății omului, III, 8. 

214 Cf. Apoftegme, seria alfabetică, Pentru Avva Moise, 17. Sf. Isaac Sirul, Epistole, 4 („Îndată 
ce călugărul pierde dragostea, inima lui pierde pacea...”). Sf. loan Gură de Aur, Despre 
dragostea desăvârșită, 2. Sf. Nichita Stithatul, Cele 300 de capete..., II, 2. Sf. Maxim 
Mărturisitorul, Capete despre dragoste, IV, 36. 

215 Cf. Epistolei (zisă a) lui Barnaba, |, 6 („dragostea, mărturie a bucuriei și a veseliei...”). 
Sf. loan Scărarul, Scara, XXX, 10; n. Sf. Isaac Sirul, Cuvinte despre nevoință, 72 (Acesta — 
dragostea - este vinul care veselește inima omului”). Sf. Maxim Mărturisitorul, Capete despre 
dragoste, |, 34. 

20000 Învăţătură a celor doisprezece Apostoli, |, 2. Sf. Isaac Sirul, Epistole, 4. 

217 Despre viața în Hristos, VII. 

218 Cf. Sf. Isaac Sirul, Cuvinte despre nevoință, 72, Sf. loan Scărarul, Scara, XXX, un. Sf. 
Maxim Mărturisitorul, Epistole, 1. 


lubirea este cu adevărat începutul”? și sfârșitul?2* tuturor bunătăţilor. 
Urmând cuvântul Sfântului Pavel (Col. 3, 14), Părinţii spun că în iubire își află 
omul desăvârșirea?2! la care i se cuvine să ajungă, ea este cea care-l unește pe 
om cu Dumnezeu2% și face din el sălaș al Preasfintei Treimi.2%3 

„Dacă Mă iubește cineva - spune Mântuitorul - va păzi cuvântul 
Meu, și Tatăl Meu îl va iubi, și vom veni la el și vom face locaș la el” (In 14, 
23). Aceleași roade le are și iubirea de aproapele: „de ne iubim unul pe altul, 
Dumnezeu rămâne întru noi” (1 In 4, 12). „Cel ce rămâne în iubire, rămâne în 
Dumnezeu și Dumnezeu rămâne întru el”, spune iarăși Sfântul Apostol loan 
(1 In 4, 16). De aceea, Sfântul Isaac Sirul spune: „Când am ajuns la iubire, am 
ajuns la Dumnezeu”.224 lar „cel ce a dobândit dragostea a dobândit pe 
Dumnezeu Însuși”, pentru că, așa cum spune Apostolului loan, „Dumnezeu 
este iubire” (1 In 4, 8, 16).2% 

Și pentru că Dumnezeu este iubire, cel care iubește se face asemenea 
cu Dumnezeu,226 și cu cât e mai desăvârșit în iubire, cu atât înaintează în 
asemănarea cu El. lubindu-L pe Dumnezeu, spune Sfântul Grigorie de Nyssa, 
„ne facem și noi ceea ce este E”.227 lar Sfântul Maxim spune aceste cuvinte 
pline de îndrăzneală duhovnicească: „Mare bine este iubirea. Este binele cel 


219 Cf. Sf. loan Gură de Aur, Despre dragostea desăvârșită, 1. 

220 Sf. Maxim Mărturisitorul, Epistole, 2 („Ca să spun simplu și pe scurt, iubirea este 
sfârșitul tuturor bunătăților...”). Ilie Ecdicul, Culegere din sentințele înțelepților, 2 („Începutul 
virtuţilor e frica de Dumnezeu, iar sfârșitul, dragostea Lui”). 

221 Cf. Clement Romanul, Epistola către Corinteni, 49, 5 („în dragoste s-au desăvârșit toți 
aleșii lui Dumnezeu”). Origen, Omilii la Cântarea Cântărilor, PG 33, 101. Sf. Irineu al Lyonului, 
Contra ereziilor, IV, 12, 2. Clement Alexandrinul, Stromate, IV, 7, 53, 1 („Dragostea, după cum 
se și cade, desăvârșește...”). Sf. loan Casian, Convorbiri duhovnicești, 1, 6 („Desăvârșirea nu se 
obţine dacă nu există dragoste...”); XV, 2. Sf. Grigore cel Mare, Comentariu la lov, XXVIII, 22. 
Sf. Diadoh al Foticeei, Cuvânt ascetic în 100 de capete, 89; 9o. Sf. Isaac Sirul, Cuvinte despre 
nevoință, 1; 81; 85; Epistole, 4. Sf. Maxim Mărturisitorul, Epistole, 2. Sf. loan Damaschin, Omilie 
la Schimbarea la față, 10. Sf. Macarie Egipteanul, Omilii duhovnicești (Col. 11), XXVI, 16; XL, 2. 

222 Cf. Sf. Clement Romanul, Epistola către Corinteni, 49, 5 („Dragostea ne lipește de 
Dumnezeu”). Sf. Dionisie Pseudo-Areopagitul, Despre Numele dumnezeiești, IV, 13, PG 3, pi2B 
(cu privire la puterea iubirii de a uni, a se vedea 12, PG 3, 709C;15, PG 3, 713B). Sf. Maxim 
Mărturisitorul, Epistole, 2. Sf. Talasie, Despre dragoste..., |, | („Dorul întins întreg spre 
Dumnezeu leagă pe cei ce-l au cu Dumnezeu...”). 

223 Cf. Sf. Nichita Stithatul, Cele 300 de capete, II, 2 („Unde este iubirea de Dumnezeu..., 
acolo este... sălășluirea Sfintei Treimi”). 

224 Cuvinte despre nevoinţă, 72. 

225 Sf. Maxim Mărturisitorul, Capete despre dragoste, IV, 100; Epistole, 2. 

226 Cf. Sf. loan Scărarul, Scara, XXX, 3 („Dragostea, după calitate, e asemănarea cu 
Dumnezeu, pe cât e cu putință muritorilor”). Sf. Diadoh al Foticeei, Cuvânt ascetic în 100 de 
capete, 4; 89. 

227 Omilii la Ecclesiast, VIII. 


dintâi și prin excelență dintre toate cele bune, ca una ce unește prin sine pe 
Dumnezeu și pe oameni în jurul celui ce o are, și ca una ce face pe Făcătorul 
oamenilor să Se arate ca om”, iar pe om îl duce la „asemănarea deplină a celui 
îndumnezeit, cu Dumnezeu prin binele care devine propriu omului atât cât 
îi este cu putință lui”.228 

Iubirea îl îndumnezeiește pe om mai mult decât oricare altă virtute, 
pentru că „Dumnezeu este iubire”. Astfel, Sfântul Maxim scrie: „nimic nu e 
atât de mult în chipul dumnezeiesc ca dumnezeiasca iubire, nici atât de tainic 
și înalt lucrător spre îndumnezeirea oamenilor”;?29 fericita iubire „îl leagă de 
Dumnezeu și-l face dumnezeu pe iubitorul de Dumnezeu”.3* Iubirea 
desăvârșește într-atât firea omenească încât aceasta se arată, în chip minunat, 
„una și aceeași, prin har” cu firea dumnezeiască necreată.%' Iubirea îl 
îndumnezeiește pe om prin ea însăși, pentru că pe cel care o are în chip 
desăvârșit îl face părtaș la o însușire dumnezeiască,2% cea dintâi între toate; 
dar și pentru că în ea este cuprinsă mulțimea și bogăţia virtuţilor, din care 
izvorăște și pe care, la rândul ei, le zămislește, „din care și prin care născându- 
se harul iubirii, călăuzește spre Dumnezeu pe omul care face să se sădească 
în el acest har, îndumnezeindu-l”.%% Și așa, prin iubire omul se împărtășește 
de virtuțile și energiile dumnezeiești, sau, după cum spune Sfântul Diadoh al 
Foticeei: „dragostea ne leagă sufletul de înseși bunătăţile lui Dumnezeu”.234 

De aceea, Sfântul Maxim Mărturisitorul își încheie Epistola sa (2), 
închinată iubirii, printr-un adevărat imn de laudă a virtuţii, a lui Dumnezeu, 
dăruitorul ei, și a omului îndumnezeit cu harul Lui prin ea: „Mi se pare că e 
același lucru, sau un lucru deopotrivă, a vă lăuda pe voi și virtutea, și a 
preamări pe Dumnezeu, Cel ce v-a dăruit strălucirea virtuţii, care vă 
îndumnezeiește după har, înlăturând trăsăturile omenești și, în același timp, 
vi-L înomenește pe Dumnezeu prin coborârea Lui și prin primirea de către 
voi, pe cât este cu putință omului, a însușirilor dumnezeiești”. 


ca-i Epistole, 2. Cf. Capete despre dragoste, III, 25. 
229 Epistole, 2. 
230 Ibidem. 
231 Ambigua, 106, PG 91, 1308B. Cf. Clement Alexandrinul, Care bogat se va mântui?, 27 („Cu 
cât iubește cineva mai mult pe Dumnezeu, cu atât mai mult pătrunde înlăuntrul lui 
Dumnezeu”). 

232 Sf. Maxim Mărturisitorul, Epistole, 2. 
233 Ibidem. 


234 Cuvânt ascetic în 100 de capete, 1. 


3 
Cunoașterea 
1. Introducere 


lubirea desăvârșită este în mod tradițional socotită ca sfârșitul 
făptuirii. lar făptuirii îi urmează cunoașterea (yvwo!q) și contemplarea 
(9ewpia) duhovnicească. 

Cunoașterea/contemplarea' stă la capătul nevoinţei; voia lui 
Dumnezeu fiind, după cuvântul Apostolului, „ca toți oamenii să se 
mântuiască și la cunoștința adevărului să vină” (1 Tim. 2, 4). Sfântul Macarie 
Egipteanul arată că „toată osteneala și lucrarea Părinților, ca și a Domnului 
Însuși pentru aceasta s-au făcut: ca Dumnezeu să Se cunoască de către 
oameni”.2 La fel spune și Evagrie, că toate câte s-au creat s-au făcut pentru 
cunoașterea lui Dumnezeu.3 

Pentru tămăduirea duhovnicească a omului, 
cunoașterea/contemplarea apare ca și complementul absolut necesar al 
viețuirii ascetice. „Lucrarea poruncilor nu este de ajuns pentru a vindeca 
deplin puterile sufletului, dacă după ele nu urmează, în intelect, și 
contemplaţiile corespunzătoare lor”.+ Căci, dacă „făptuirea este metoda 
duhovnicească prin care se curăță partea pasională a sufletului”,5 este cu totul 
de trebuință să i se adauge contemplaţia, care, după cum vom vedea, 
tămăduiește partea rațională a sufletului (Aoyiormov), slobozind-o de uitare 
și de neștiință.€ 

„Practica și contemplaţia nu pot exista una fără alta”7 Scoliastul 


1 Asimilăm aici Gewpia cu yvwois: ele au primit în cadrul spiritualității creștine sensuri 
aproape echivalente (a se vedea cu privire la acest subiect, ]. Lemaître /pseudonim al lui I. 
Hausherr/, „Contemplation chez les orientaux chretiens”, Dictionnaire de spiritualite, t. L, 1953, 
col. 1762 ș. u.). Pentru că există, după cum vom vedea, mai multe trepte ale 
cunoașterii/contemplaţiei, suntem siliți, pentru ușurarea înţelegerii, să le distingem folosindu- 
ne de termeni diferiți. De altfel, Părinţii, fiecare în felul său, au procedat la fel, schemele lor în 
această privinţă fiind felurite, dar corespunzând una cu alta. 

2 Omilii duhovnicești (Col. II), LIII, 4. 

3 Capete gnostice, L, 50; 87. 

4 Tratatul practic, 779. 

5 Ibidem, 78. 

6 CE. Sf. Maxim Mărturisitorul, Capete despre dragoste, Il, 5 („Nu ajunge făptuirea morală 
pentru a se slobozi mintea cu desăvârșire de patimi..., dacă nu vin în ea, unele după altele, 
contemplaţiile duhovnicești..., care o izbăvesc de uitare și de neștiință” 

7 Origen, Omiliile la Evanghelia după Luca, 72. 


Răspunsurilor către Talasie, tâlcuind învățătura Sfântului Maxim cu privire la 
aceasta, arată că contemplaţia este tot atât de necesară pentru făptuire, pe 
cât este făptuirea pentru contemplaţie: „Cel ce arată cunoștința întrupată în 
făptuire, și făptuirea însuflețită de cunoștință, a descoperit chipul nerătăcit 
al adevăratei lucrări îndumnezeitoare. lar cel ce are numai pe una dintre 
acestea, despărțită de cealaltă, sau a făcut din cunoștință o nălucire 
inconsistentă, sau din activitate o formă fără suflet. Căci cunoștința fără faptă 
nu se deosebește întru nimic de nălucire, neavând fapta ca temelie; iar 
făptuirea iraţională e tot una cu o formă fără suflet, neavând cunoștința care 
să o însuflețească”.8 „Prin fiecare se desăvârșește taina mântuirii noastre (...), 
activitatea apare ca o contemplaţie lucrătoare, iar contemplaţia ca o făptuire 
cunoscătoare”.9 

Cunoașterea/contemplaţia este sfârșitul lucrării, împlinirea și 
desăvârșirea ei, iar lucrarea, condiţie a acestei cunoașteri,'* cea care îl urcă pe 
om la aceea. Sfântul Grigorie de Nazianz învaţă așa: „Voiești să ajungi într-o 
bună zi teolog, vrednic de Dumnezeire? Ţine poruncile și înaintează prin 
împlinirea învățăturilor, căci lucrarea este mijlocul prin care poţi ajunge la 
contemplaţie”." „Cel care-L caută pe Domnul printr-o contemplaţie fără 
fapte - spune Sfântul Maxim Mărturisitorul -, nu-L află, pentru că nu L-a 
căutat în frica Domnului”, „adică prin împlinirea poruncilor”.* Numai „prin 
făptuire și sfinţite nevoinţe” se poate dobândi cunoștința duhovnicească, 
învață Sfântul Simeon Noul Teolog.'3 Aceasta nu înseamnă însă că rostul 
lucrării piere odată cu atingerea cunoașterii; dimpotrivă, este pururea de 
trebuință, căci prin ea se menţine omul în cunoaștere/contemplare, și ea este 
chezășia adevărului ei. „Pomul se cunoaște după roade..., iar cunoașterea lui 
Dumnezeu se vede după vieţuire”.'+ Sfântul Maxim spune chiar că din 
cunoaștere „nu avem niciun folos” dacă ea „nu tinde spre făptuire”.5 La fel 
spune și Marcu Ascetul: „Cunoștinţa fără faptele care urmează din ea nu este 
sigură, chiar dacă este adevărată. Căci fapta este întărirea oricărui lucru” 16 În 
aceeași perspectivă, Sfântul loan Carpatiul arată că „făptuirea este cunoștința 
cea mai adevărată”, și de aceea îndeamnă: „siliți-vă să vă arătaţi credința și 


8 Răspunsuri către Talasie, 63. Scolia 32, PG go, 689D-692A. 

9 Răspunsuri către Talasie, 63, PG 9o, 681 A. 

19 Cf. Origen, Omiliile la Evanghelia după Luca, |, 5. Nichifor din Singurătate, Cuvânt despre 
rugăciune, PG 147, 9484. 

11 Cuvântări ascetice, XX, 12. 

"2 Răspunsuri către Talasie, 48, PG 90, 4404. 

13 Cele 225 de capete..., II, 10. 

14 Cf. Clement Alexandrinul, Stromate, III, 5. 

15 Capete teologice. |, 22. 

16 Despre cei ce cred că se îndreaptă din fapte, 12. 


cunoștința mai mult prin fapte. Căci cel ce se mândrește numai cu cunoștința 
(este orb și) va auzi: «pe Dumnezeu mărturisesc că-L știu, dar prin fapte îl 
tăgăduiesc» (Tit 1, 16).17 

Faptul că această cunoaștere/contemplare se întemeiază pe lucrare, 
ţine de caracterul cu totul deosebit al cunoașterii duhovnicești, care nu are 
nimic comun cu nicio formă de cunoaștere lumească, de orice natură ar fi ea, 
fie chiar „înțelepciunea înţelepţilor și știința celor învăţaţi” (cf. 1 Cor. 1, 19- 
25). Deosebirea radicală dintre cunoașterea duhovnicească și înțelepciunea 
lumii este subliniată de Sfântul Pavel (cf. 1 Cor. 1, 19-25; 2, 4-13; 8, 2) și de 
Sfinţii Părinţi,'8 care învaţă că omul trebuie să se ferească să nu fie cumva 
amăgit și să ia drept cunoaștere duhovnicească „simpla cunoștință” (Aoyoc 
Wioc), cum o numesc ei.'9 Ei arată că mulți dintre creștini, și chiar teologi, 
fie ei sporiți duhovnicește, s-au înșelat crezând că au dobândit această înaltă 
cunoaștere, ei neajungând de fapt decât la o pseudo-cunoaștere (Weuv3ovuuoc 
YVOOIG, YvwooIG Wevânc, WevSoyvwoia),22 o cunoaștere închipuită,“ și 
rămânând neștiutori și necunoscători ai științei celei adevărate.” Tot așa, 
mulți cred că au ajuns la adevărata contemplaţie, în vreme ce ei nu au decât 
o vedere în felul diavolilor,% iar viziunile lor nu sunt doar năluciri pe care ei 
înșiși le-au iscat și cugetări zămislite de propria lor minte.2+ Cunoașterea 
duhovnicească stă la antipodul iscodirilor minţii care caută să-și împlinească 
curiozitatea.?5 Ea nu este nici rod al învățării îndelungate, nici al studiului, 
nici al cercetării, și nu se naște nici din speculația intelectuală. Ea nu este rod 
al cugetării. Nu este conceptuală și nici teoretică. Sfântul Simeon Noul 
Teolog, de pildă, dă pe faţă „prostia” și „orbirea” celor care, în chip „lipsit de 
minte”, socotesc drept cunoaștere duhovnicească „însăși plăsmuirea 


17 Capete de mângâiere, 17. 

18 Cf. Sf. Isaac Sirul, Cuvinte despre nevoință, 1; 19. Sf. Simeon Noul Teolog, Discursuri 
teologice, |. Evagrie, Capete gnostice, VI, 2. 

19 Cf. Clement Alexandrinul, Stromate, III, 5 („Nu spunem că simplul cuvânt este 
cunoaștere a lui Dumnezeu, ci știința aceea dumnezeiască și lumina care vine în suflet în urma 
ascultării de porunci”). Sf. Maxim Mărturisitorul, Răspunsuri către Talasie, 31, PG go, 3724. 
Marcu Ascetul, Despre cei ce cred că se îndreaptă din fapte, 7; n. 

20 Cf. 1 Tim. 6, 20. Evagrie, Către monahi, 43. Sf. Isaac Sirul, Epistole, 4. Sf. Simeon Noul 
Teolog, Discursuri teologice, 1; Discursuri etice, I. Sf. Grigorie Palama, Triade, |, 1, 2; 12. 

21 Cf. Sf. Isaac Sirul, Epistole, 4. 

22 Evagrie, Epistole, 62. 

23 Cf. Evagrie, Capete gnostice, VI, 2. 

24 Cf. Sf. Isaac Sirul, Epistole, 4 („oamenii deșerți... mărturisesc închipuirile gândurilor lor 
şi le numesc pe ele vederi duhovnicești”; ei se fălesc „cu umbra lucrării dracilor ce i se arătau 
lor”; descoperirile lor sunt „umbre ale minţii îmbătate de mândrie și rănite de lucrarea 
dracilor”). 

25 Cf. Sf. loan Scărarul, Scara, XXVI, 74. 


înţelesurilor în gândurile lor”.26 Cunoașterea duhovnicească nu numai că nu 
are nimic comun cu niciuna dintre formele de cunoaștere ale lumii, dar chiar 
cere renunțarea cu totul și lepădarea deplină de înțelepciunea acestei lumi.27 
Astfel, Sfântul Isaac Sirul scrie: „Poate socotești că acea cunoștință 
duhovnicească o primește cineva în cunoștința sufletească (lumească)? Dar 
nu e numai cu neputinţă să primească cineva acea cunoștință duhovnicească 
în cunoștința sufletească, ci nu o poate nici măcar simţi cineva cu simţirea 
(...). Astfel, dacă unii dintre ei voiesc să se apropie de acea cunoștință a 
Duhului, nu se pot apropia de ea câtuși de puţin, până ce nu o părăsesc pe 
cea sufletească și toată îndeletnicirea cu subțirimile ei și cu meșteșugul ei 
foarte împletit (complicat) și nu se vor întoarce la sufletul lor de prunci. 
Pentru că multă piedică le vine lor din obișnuirea cu ea, până ce nu o vor 
înlătura puţin câte puţin. Cunoștinţa duhovnicească este simplă (...). Până ce 
nu se va elibera cugetarea de ideile cele multe și nu va veni la simplitatea 
curăției, nu va putea simţi cunoștința Duhului” .28 

Înţelegem astfel de ce o asemenea cunoaștere nu presupune nicio 
calificare intelectuală specială și nu este nici rezervată câtorva inițiați:?9 
pentru a ajunge la ea, nu este nevoie nici de „înțelepciunea înțelepților”, nici 
de „știința celor învăţaţi”, care se dovedesc cu totul nefolositoare și lipsite de 
rost (cf. 1 Cor. 1, 19 ș.u.). Cunoașterea aceasta poate fi dobândită de oameni 
fără carte,3* adesea mai apți să ajungă la ea decât cei care, mândri de 
capacităţile lor intelectuale, și amăgiţi de ele, rămân blocaţi în strâmta și 
săraca lor pseudo-cunoaștere, pe care o socotesc subtilă și profundă. Căci ea 
se descoperă numai celor care, împlinind cu frica lui Dumnezeu poruncile și 


26 Discursuri etice, IX. Cf. Cele 225 de capete, I, 100. 

27 Cf. Sf. Macarie Egipteanul, Omilii duhovnicești (Col. II), XVII, 15 („Se cuvine să renunți 
și să socotești ca de nimic orice achiziție în înțelepciunea acestei lumi, în cunoaștere și în 
elocinţă...”). 

28 Cuvinte despre nevoință, 19. 

29 Clement Alexandrinul spune: „În Însuși Cuvântul, nu sunt unii gnostici, iar alții psihici, 
ci toţi câți au lepădat poftele trupești sunt egali și duhovnicești în Domnul” (Pedagogul, |, VI, 
31, 2). Cf. ibidem, 33, 3. 

3% Cf. Apoftegme, seria alfabetică, Pentru Avva Arsenie, 6 („Întrebând avva Arsenie 
oarecând pe un bătrân egiptean pentru gândurile sale, altul, văzându-l pe el, a zis: Avvo, cum 
atâta învățătură latinească și elinească având, întrebi pe acest țăran pentru gândurile tale? lar 
el a zis către dânsul: Învățătura latinească o am, cu adevărat, dar alfabetul acestui țăran încă 
nu l-am învăţat”). Sf. Iustin Martirul și Filosoful, Apologia întâi, LX („pot înţelege lucrurile 
acestea chiar și cei care nu cunosc semnele literelor..., dar care sunt înţelepţi și credincioși în 
ceea ce privește mintea...”). Sf. Nichita Stithatul, Viaţa Sf. Simeon Noul Teolog, 135. Amintim 
că, în cartea Faptelor, despre Sfinţii Apostoli Petru și loan se spune că erau „oameni fără carte 
și simpli” (Fapte 4, 13). 


viețuind în nevoință, ajung la smerenia, simplitatea și curăția inimii.3 De 
altfel, între cunoaștere/contemplare duhovnicească și smerenie există o 
strânsă legătură, în vreme ce, dimpotrivă, pseudo-cunoașterea este unită cu 
mândria, din care izvorăște și pe care o face să crească și să se întărească (cf. 
1 Cor. 8, 1).2 

Orice om poate aprioric să ajungă la cunoaștere/contemplație, pentru 
că ea nu depinde de capacităţile lui intelectuale, ci este, în măsuri diferite, 
după cum vom vedea, darul lui Dumnezeu, descoperire a Sfântului Duh.3%3 
Însă darul acesta nu-l primesc decât cei care se fac vrednici de el prin asceză 
teantropică, căci Duhul nu Se descoperă decât inimilor celor curate.3* De 
aceea, omul nu se poate înălța la cunoaștere/contemplaţie fără să fi ajuns mai 
întâi la nepătimire.3% Legat de aceasta, este limpede că ea, cunoașterea, cere 
bogăţia virtuţilor (al căror rod și este, după cum spune Evagrie36) și mai întâi 
de toate iubirea, fără de care, iarăși, omul nu poate ajunge la ea.37 

Înţelegem acum că ea nu poate fi nicidecum o cunoaștere teoretică, 
ci este una experimentală,38 și nu numai fiindcă este o cunoaștere intuitivă, 
care-l pune pe om în contact direct cu ceea ce cunoaște, dar și pentru că este 


3! Cf. Sf. Simeon Noul Teolog, Cele 225 de capete... III, 22. 

32 Cf. Idem, Discursuri teologice, 1; Discursuri etice, |, 12. 

33 Cf Evagrie, Capete gnostice, IV, 40; Epistole, 62. Sf. Isaac Sirul, Cuvinte despre nevoință, 
37. Parafrază la Macarie Egipteanul, 80, 101. Sf. Grigorie de Nazianz, Cuvântări, III, 7. Sf. lustin 
Martirul și Filosoful, Apologia întâi, 60. Cf. 1 Cor. 2, 4-5. Sf. Maxim Mărturisitorul, Răspunsuri 
către Talasie, 54, PG go, 512B; 65, PG 90, 737A. 

34 Cf. Sf. Simeon Noul Teolog, Discursuri teologice, 1; Discursuri etice, |, 12. Sf. Atanasie cel 
Mare. Tratat despre întruparea Cuvântului. 37. Sf. Isaac Sirul, Cuvinte despre nevoinţă, 19. 

35 Cf. Sf. Maxim Mărturisitorul, Capete despre dragoste, |, 85 și 86. 

36 Tratatul practic, 9o („Rodul seminţelor sunt snopii, cel al virtuţilor, gnoza”). 

37 Cf. 1 Cor. 2, 9. Evagrie, Tratatul practic, Prolog; Epistole, 62. Sf. Maxim Mărturisitorul, 
Capete despre dragoste, I, 2, 46, 47. 

38 Cf. Sf. Maxim Mărturisitorul, Capete teologice, I, 22 („Cunoștinţa este două feluri. Una 
are caracter de știință... lar cealaltă este practică și lucrătoare, procurându-ne prin experiența 
lucrurilor însuși înțelegerea lor adevărată”). Sf. Macarie Egipteanul, Omilii duhovnicești (Col. 
II), LIII, 4; Parafrază la Sf. Macarie Egipteanul, 80; 101 („Fericiţi cu adevărat sunt aceia care... 
au primit prin experienţă și simţire cunoștința tainelor cerești ale Duhului”). Sf. Isaac Sirul, 
Cuvinte despre nevoință, 1 (...Fără cercarea lucrurilor, înţelepciunea nu știe să-și împodobească 
cuvintele ei și să vorbească adevărul, pentru că nu-l cunoaște pe acesta. Nici nu poate să 
descopere cineva virtutea, dacă el însuși nu a făcut niciodată experienţa ei”). Sf. Diadoh al 
Foticeei, Cuvânt ascetic în 100 de capete, 9 (Cunoștinţa leagă pe om de Dumnezeu prin 
experiență”). Sf. Simeon Noul Teolog, Cele 225 de capete ... |, 100 („Cel ce a dobândit experiența 
acestora prin sârguința cea mai bună, va cunoaște înțelesul celor spuse..., înţelesul 
duhovnicesc”). 


întemeiată pe întreaga experiență duhovnicească a omului,3? și îndeosebi 


pentru că în ea omul experiază harul dumnezeiesc4* ce o inspiră și care, pe 
treapta cea mai înaltă, este însăși substanța acestei cunoașteri. 


Într-adevăr, există grade diferite de cunoaștere/contemplare, dintre 
care două principale: gradul inferior, al contemplării naturale (pvoun 
Bewpia), și cel superior, al contemplării/cunoaștere a lui Dumnezeu (adeseori 
numită Oeoioyia, termenul „teologie” având aici un sens cu totul diferit de 
cel care i s-a dat în Apus).* Pentru ca să atingă omul acest al doilea grad al 
cunoașterii, de o natură cu mult diferită de a celui dintâi și cu totul mai presus 
de acela, trebuie ca să fi dobândit prin asceză teantropică - cum de altfel are 
nevoie de aceasta și pentru a ajunge la primul grad - curăţia nepătimirii și 
bogăţia virtuţilor, îndeosebi iubirea, dar toate acestea în chipul cel mai înalt 
și totodată cel mai profund, altfel spus, trebuie ca omul să fi ajuns în 
înaintarea sa spre unirea cu Dumnezeu pe cea mai înaltă treaptă a 
desăvârșirii. 


2. Contemplarea naturală 


Dobândind iubirea, după ce s-a făcut mai întâi, prin multă osteneală, 
nepătimitor, omul ajunge de-a dreptul la cunoaștere/contemplare naturală 
(pvosis von; pvowr) 0ewpia).% Aceasta este cunoașterea/contemplarea 
tuturor ființelor din natură, adică a creaturilor.% Aceasta are două trepte: pe 


39 Cf, Sf. Isaac Sirul, loc. cit., Parafrază la Sf. Macarie Egipteanul, 80; 10.; Sf. Macarie 
Egipteanul, Omilii duhovnicești (Col. I]), LIII, 4. Sf. Diadoh al Foticeei, loc. cit. Sf. Simeon Noul 
Teolog, Cele 225 de capete... Î, 100. 

40 Cf. Sf. Macarie Egipteanul, Omilii duhovnicești (Col. II), LII, 4. 

? Amintim, cu acest prilej, definiția lui Evagrie: „Creștinismul este învățătura 
Mântuitorului nostru lisus Hristos, alcătuită din practică, fizică și teologie” (Tratatul practic, 
1). Tot el spune, în altă parte: „Ştiinţa mântuirii noastre este formată din acestea trei” (Capete 
gnostice, |, 10). Această împărţire, pe care o aflăm deja la Clement Alexandrinul (Stromate, |, 
28) şi Origen (Omilii la Cântarea Cântărilor, Prolog), a fost reluată de Sf. Maxim 
Mărturisitorul, devenind clasică în spiritualitatea ortodoxă. Un mare număr de scrieri ascetice 
poartă titlul de (O sută de) capete practice (sau etice), fizice şi teologice (sau gnostice). Potrivit 
clasificării făcută de Evagrie, puown, ewpia și OeoAoyia (sau puown și OeoAoyw1) constituie 
împreună yvworikii (Cf. Tratatul practic, Prolog), ceea ne trimite la schema bipartită rp&âq 
(sau mpoxrii]) și Bewpia (sau yvwoo!q), de asemenea ajunsă clasică (Filocalia o reia în chiar 
titlul ei). Cu privire la toate acestea, a se vedea introducerea lui A. și C. Guillaumont la Evagre 
Le Pontique, Traite pratique, SC 170, p. 38 ș.u. 

42 Cf Evagrie, Tratatul practic, Prolog; „lubirea este poarta cunoașterii naturale”. 

45 Cf. Evagrie, Capete gnostice, 1, 10; V, 30; VI, 1. Sf. Maxim Mărturisitorul, Capete despre 
dragoste, 1, 87. Sf. Isaac Sirul, Epistole, 4. Sf. Grigorie de Nyssa, Viața lui Moise, II. Ea are diferite 


cea de jos stă cunoașterea/contemplarea făpturilor trupești, iar pe cea mai 
înaltă,  cunoașterea/contemplarea  făpturilor nevăzute, netrupești și 
inteligibile.44 

Se poate distinge și o a treia treaptă, cunoașterea/contemplarea 
„iconomiei dumnezeiești”,45 a Proniei și judecății lui Dumnezeu arătate în 
zidire,4€ ca și a înțelesului adânc și ascuns al Scripturii.47 

Omul urcă la înțelesuri tot mai înalte pe măsura curățării și 
desăvârșirii sale în virtute prin ostenelile nevoinței.4% Și pe fiecare treaptă, 
Dumnezeu îi dă cunoașterea cuvenită, proprie acesteia, fără ca el să se aștepte 
și fără ca s-o caute.49 

Pe toate aceste trepte, cunoașterea/contemplarea naturală este 
cunoașterea/contemplarea logoi-lor făpturilor,5* adică a raţiunilor lor 
duhovnicești ascunse,5! a firii lor duhovnicești,* a principiului și cauzei lor53 


numiri: yvOoIG Pvowii, yvboic Tov ovruwv (Înţ. Sol. 7, 17), Bewpia rw ovruv, fewpia Twv 
Yeyov6Twv. 

44 Cf. Evagrie, Capete gnostice, |, 27; 74. Sf. Maxim Mărturisitorul, Capete despre dragoste, 
I, 94, II, 26. Sf. Isaac Sirul, Epistole, 4 („Vederea este vederea minții și constă în a te uimi de 
iconomia lui Dumnezeu în tot neamul și neamul”). 

45 Sf. Isaac Sirul, loc. cit. 

46 ce, Evagrie. Capete gnostice. |. 27; Tâtcuire la Psalmi. PG 12. I66IC. Sf. Maxim 
Mărturisitorul. Capete despre dragoste. 1. 98-99. 

47 Cf. Sf. Isaac Sirul, Epistole, 4 Sf. Maxim Mărturisitorul, Răspunsuri către Talasie, 32. PG 
90, 372BC, 65. PG 90, 745D. 

48 CE. Sf. Maxim Mărturisitorul, loc. cit., 47; 65, PG 90, 131 A. 

49 Cf. Idem, Capete teologice, 1, 16 („Cel ce păzește poruncile se curăță; cel ce s-a curățat 
se luminează; iar cel ce s-a luminat se învrednicește să se sălășluiască în cămara tainelor cu 
Mirele-Cuvântul”); Capete despre dragoste, I, 95 („Soarele dreptăţii, răsărind minţii curate, 
se arată și pe Sine, dar arată și raţiunile tuturor celor ce au fost făcute sau vor fi făcute de EI”). 

59 Cf. Evagrie, Capete gnostice, |, 10; IV, 40. Sf. Maxim Mărturisitorul, Capete despre 
dragoste. I, 98-99. Sf. Simeon Noul Teolog, Discursuri teologice, 1. Sf. Nichita Stithatul, Cele 
300 de capete, II, 67; III, 43 („Treapta luminătoare este a acelora ce au înaintat de la luptele 
sfințite la cea dintâi nepătimire. Propriu ei este cunoștința lucrurilor, vederea sau 
contemplarea raţiunilor zidirii...”). 

5 Cf. Sf. Maxim Mărturisitorul, Ambigua, 13, PG 91, m6D; Răspunsuri către Talasie, 32, 
PG 290, 372BC („pătrunzând prin căile minţii... află rațiunea divină perfectă, ascunsă în 
fiecare...”). 

5 Adăugăm de fiecare dată „duhovnicești”, pentru că, așa cum arată Sf. Maxim 
Mărturisitorul, acești logoi sunt de o altă natură decât cea a „raţiunilor (logoi) după fire” ale 
lucrurilor — care ţin de „învelișul de dinafară” al lucrurilor —, de o altă esenţă, și în alt fel definiţi, 
și de o altă formă, în sensul aristotelic al termenului (Răspunsuri către Talasie, 65, 744D-745D). 

53 Cf. Sf. Maxim Mărturisitorul, Capete despre dragoste, |, 98-99; Răspunsuri către Talasie, 
13, PG 9o, 293D-296A. 


și a sfârșitului lor în Dumnezeu,5* a semnificației lor duhovnicești,55 a 
legăturii lor cu Dumnezeu, a energiilor dumnezeiești de care se împărtășesc 
ele,5€ a urmei lăsate de Ziditorul lor în ele.57 De acești logoi ai ființelor create 
vorbește Sfântul Apostol Pavel atunci când scrie despre „cele nevăzute” ale 
lui Dumnezeu, despre „veșnica Lui putere” și despre „dumnezeirea” Sa, care 
„se văd de la facerea lumii”, „înțelegându-se din făpturi” (Rom. 1, 20); prin ele 
omul despătimit Îl vede pe Dumnezeu în zidirea Sa.58 Tot la ei se referă 
Evagrie, atunci când vorbește despre „înțelepciunea cea de multe feluri” 
(Efes. 3, 10) pe care Dumnezeu a sădit-o în făpturi.59 De aceea, putem defini 
cunoașterea naturală, după cuvântul Sfântului Isaac Sirul, ca „simţirea 


tainelor ascunse în lucruri și pricini”.60 


Astfel văzută și cunoscută în taina ei, lumea sensibilă nu mai apare ca 
opacă, mărginită la sine; făpturile și întreaga zidire devin transparente pentru 
realitatea lor profundă, rațională, inteligibilă și duhovnicească, așa încât 
lumea materială este contemplată în lumea înțelesurilor, iar lumea 
înțelesurilor, în cea materială, după cum tâlcuiește scoliastul Răspunsurilor 
către Talasie: „Cel ce înțelege lumea văzută, contemplă pe cea inteligibilă. 
Căci închipuindu-și cele inteligibile le modelează prin simţire (le îmbracă în 
figuri prin simțuri) și schematizează în minte rațiunile văzute. El strămută în 
fața simțurilor în chip felurit ființa lumii spirituale, și în fața minții 
compoziţia felurită a lumii sensibile. EI înțelege lumea sensibilă prin cea 
inteligibilă, transferând prin rațiuni simţirea în minte, și pe cea inteligibilă 
prin cea sensibilă, împletind mintea cu simţire în vreme ce contemplă 
figurile” 2 Sfântul Maxim, arătând că pentru cel ajuns la 
cunoașterea/contemplarea naturală întreaga lume sensibilă devine un simbol 


al lumii inteligibile, fiecare dintre lucrurile ei descoperindu-i-o pe aceea,% 


54 Cf. idem, Răspunsuri către Talasie, 13; 32, PG go, 372BC. 

55 Cf. idem. Capete despre dragoste, |, 99. 

30 CESE Grigorie de Nyssa, Despre Fericiri, VI. 

57 Cf. idem, Cuvânt apologetic la Hexaimeron, PG 44, 73A. 

58 Cf. Sf. Atanasie cel Mare, Tratat despre întruparea Cuvântului, 12. 

59 Cf. Evagrie, Capete gnostice, IV, 7. În acest fel, cel mai adesea, vorbesc Părinții despre 
logoi; astfel Sf. Maxim spune, referindu-se la ei, că „Făcătorul celor văzute a semănat în fire în 
chip natural rațiuni duhovnicești de-ale înțelepciunii” Sale; cunoașterea lor de către om este 
numită și ea tot „înţelepciune”; iar atunci când acest cuvânt este însoţit de yvwoic, indică 
cunoașterea lui Dumnezeu. 

60 Cuvinte despre nevoință, 30. 

Cp Evagrie, Capete gnostice, V, 57. 

6a Răspunsuri către Talasie, 63, Scolia 47, PG 9o, 629D-693A. 

63 Loc. cit. A se vedea, de asemenea, Sf. Macarie Egipteanul, Omilii duhovnicești (Col. II), 
LIII, 15. 


spune direct și simplu: „întreg cosmosul inteligibil se arată în întreg cosmosul 
sensibil în chip tainic, prin formele simbolice, celor ce pot să vadă; și întreg 
cel sensibil există în cel inteligibil, simplificat în sensurile minţii. În acela se 
află acesta, prin înţelesuri; iar în acesta, acela, prin figuri. lar lucrarea lor este 
una, cum ar fi «o roată în roată», zice minunatul văzător al lucrurilor mari, 
lezechiel, vorbind, cred, despre cele două lumi (1, 16). lar dumnezeiescul 
Apostol zice, la rândul său: «Cele nevăzute ale lui Dumnezeu se văd de la 
întemeierea lumii, înțelegându-se din făpturi» (Rom. 1, 20). lar dacă prin cele 
ce se văd, se privesc cele ce nu se văd, cum s-a scris, cu mult mai vârtos vor fi 
înțelese prin cele ce nu se văd cele ce se văd, de către cei dedați contemplaţiei 
duhovnicești. De fapt, contemplaţia simbolică a celor inteligibile prin cele 
văzute este știință și înțelegere duhovnicească a celor văzute prin cele 
nevăzute”.64 

Vedem de aici deosebirea dintre felul în care percepe realitatea cel 
care s-a învrednicit de cunoașterea /contemplarea naturală și modul în care o 
vede omul pătimaș. Căci, atâta vreme cât se află în robia patimilor, el rămâne 
închis în realitatea sensibilă și numai pe ea o vede și-o cunoaște. Atunci când 
am vorbit despre patimi, am arătat că, stăpânit de ele, omul nu numai că se 
oprește la înfățișările lucrurilor văzute,65 văzând lumea ca pe o realitate 
mărginită în sine, dincolo de care nu se mai află nimic, dar chiar și despre 
această lume văzută are o cunoaștere cu totul falsă și, așa cum am arătat, de 
multe ori de-a dreptul delirantă. Atâta vreme cât nu s-a curățat de patimi, 
omul vede și cunoaște făpturile în chip pătimaș; el intră în legătură cu ele 
mânat de poftele și dorinţele sale, privindu-le ca simple obiecte ale plăcerilor 
lui. Tâlcuind cuvântul Sfântului Grigorie de Nazianz: „trupul este nour și 
acoperământ”, Sfântul Maxim Mărturisitorul spune: „Nour este, pentru 
partea conducătoare a sufletului, patima trupească care o întunecă, iar 
acoperământ este înșelăciunea senzaţiilor care leagă sufletul de suprafețele 
lucrurilor sensibile și împiedică trecerea lui la cele inteligibile. Prin aceasta, 
uitând de bunătăţile naturale, își întoarce spre lucrurile sensibile toată 
lucrarea sa, născocind prin acestea trezirea poftelor și plăceri necuvenite”.66 
Omul nepătimitor a desființat această stavilă, care împiedica „lucrarea 
rațională (a minţii sale) să străbată prin mijlocirea simţirii spre realităţile 
inteligibile”? și-i orbea ochiul duhovnicesc, nemaiputând să vadă în adâncul 
făpturilor energiile dumnezeiești de care ele se împărtășesc și-l țţintuiau de 


„înfățișările lucrurilor văzute”.68 Nepătimirea pune capăt relaţiilor pervertite 


64 Mistagogia, 2. 

65 Cf. Sf. Maxim Mărturisitorul, Răspunsuri către Talasie, 49, PG go, 452AB. 
66 Ambigua, n, PG 91, m2AB. 

$7 dem. Răspunsuri către Talasie, 49, PG go, 452B. 

58 jpidem. 


pe care, astfel, omul le avea cu toată făptura. Cei care, prin nepătimire, au 
ajuns la acest grad de cunoaștere/contemplare naturală, „au lepădat cu 
desăvârșire din dispoziţia lor simţirea față de cele sensibile prin relaţia activă 
(cu ele)”,69 adică simţirea și legătura pătimașă cu ele. Astfel, omul nu mai 
vede în făpturi nici pricini de desfătare pătimașă, nici pricini de durere și 
suferință, așa cum îl îndemnau patimile să le socotească, ci are „față de toate 
lucrurile numai gânduri curate”.70 El nu se oprește la latura lor văzută, 
materială, de suprafață,?”! ci pătrunde în realitatea și semnificaţia lor 
profundă, pe care le-o acordă legătura lor cu Dumnezeu. „Slobozit de toate 
cele ce-l rătăcesc”,72 omul ajunge la o cunoaștere adevărată a tuturor 
făpturilor, care-i descoperă o întreagă lume nouă, cu totul deosebită de lumea 
închipuită de patimile sale. „Mintea care s-a dezbrăcat de patimi și care 
pătrunde înțelesurile ființelor nu primește ca adevărate aparențele care-i 
sunt arătate de simțuri; ci, prin cunoaștere, oarecum și-a creat o altă lume”, 
spune Evagrie.73 „Cel care caută în chip nepătimaș, află adevărul din lucruri 
prin contemplarea naturală”, scrie scoliastul Răspunsurilor către Talasie;74 
însuși Sfântul Maxim spune că acesta cunoaște „rațiunile adevărate ale 
lucrurilor”,75 văzându-le „în chip natural”, adică așa cum sunt ele după firea 
lor.76 Evagrie definește într-un mod asemănător această etapă a urcușului 
duhovnicesc, ca: „nepătimirea sufletului însoţită de cunoașterea adevărată a 
ființelor”.77 Stăpân pe această cunoaștere, prețuind „raţiunile lucrurilor, 
ascunse în înfățișări” mai mult decât „înfăţișările lor văzute”,78 omul are de- 
acum purtarea cuvenită față de făpturi, ca și față de Dumnezeu. „Cel care a 
dobândit virtuțile și s-a îmbogăţit în cunoștință, privind de aici înainte 
lucrurile în chip natural, pe toate le face și le spune după dreapta judecată, 
nealunecând nicidecum de la aceasta”, scrie Sfântul Maxim.79 

Prin vederea tuturor celor create ca fiind legate de Creatorul lor, omul 
capătă o înțelegere cuprinzătoare a realităţii, pe care până atunci n-o vedea 
decât trunchiat,5* desprinsă de cauza și scopul ei, și o viziune unitară asupra 


e Ambigua, 64, PG oa, n93D. 

79 Sf. Macarie Egipteanul, Omilii duhovnicești (Col. 11), LIII, 15. 

7 Cf. Sf. Maxim Mărturisitorul, Răspunsuri către Talasie, 32, PG go, 372BC. 
72 Ibidem. 

73 Capete gnostice, V, 12. 

74 Răspunsuri către Talasie, 59, Scolia 2. 

75 Ibidem, 48. 

76 Capete despre dragoste, |, 92. 

77 Tratatul practic, 2. 

78 Cf. Sf. Maxim Mărturisitorul, Răspunsuri către Talasie, 49, PG 9o, 4604. 
79 Capete despre dragoste, |, 92. 

Sa Evagrie, Capete gnostice, II, 28. 


lumii, care înainte îi apărea divizată în multe chipuri. Și astfel, după cum 
arată Sfântul Maxim, omul ajunge să-și împlinească rostul pentru care a fost 
creat, adică să aducă în el, unit cu Dumnezeu, la unire cu Dumnezeu întreaga 
creaţie, făcând „zidirea sensibilă una și neîmpărțită”;&2 și, „pe lângă acestea, 
(unind) cele inteligibile și cele sensibile... face întreaga creaţie o singură 
creație, nedespărțită pentru el din punct de vedere al cunoașterii și 
necunoașterii. Căci a dobândit o știință cunoscătoare (gnostică) a rațiunilor 


(logoi) în lucruri, liberă de orice lipsuri, întocmai ca a îngerilor”.8 


Cunoașterea/contemplare a celor sensibile îl urcă pe om la 
contemplarea celor nevăzute și inteligibile.84 Aceasta cuprinde, pe de o parte, 
cunoașterea/contemplarea îngerilor și vederea demonilor,5 iar pe de altă 
parte cunoașterea ființelor omenești în realitatea lor duhovnicească 
inteligibilă. Omul ajunge astfel la adevărata cunoaștere a aproapelui său,86 și 
mai ales se cunoaște cu adevărat pe sine.87 Sfântul Nichita Stithatul arată însă 
că fără cunoașterea rațiunilor celor create omul nu poate atinge cunoașterea 
de sine, care se poate dobândi numai pe această treaptă: „Cel ce s-a săltat de 
la curăţie la cunoștința lucrurilor, s-a cunoscut pe sine (...). lar cel ce a ajuns 
la cunoștința rațiunilor zidirii și a lucrurilor dumnezeiești și omenești a 
cunoscut cele din jurul lui și cele din afară de el, dar pe sine însuși încă nu”.88 
Dar, în același timp, după cum arată Părinţii, cunoașterea de sine este cheia 
cunoașterii tuturor celorlalte,89 având, de aceea, un rol esenţial. 

Cunoașterea adevărată de sine la care ajunge omul pe această treaptă 
este cunoașterea a „ceea ce este el după firea sa cea duhovnicească”,% adică 
a esenței sale spirituale,* chipul lui Dumnezeu din el,% care este temeiul firii 
sale; pe de altă parte, își cunoaște nimicnicia sa de făptură creată, de om 
supus păcatului și înstrăinat de Dumnezeu. Părinţii insistă îndeosebi asupra 


8: Cf Sf. Maxim Mărturisitorul, Răspunsuri către Talasie, 32, PG go, 372BC. 

Se Idem, Ambigua, 106, PG 91, 1305D-1308A. 

83 Ibidem, 1308A. 

84 sf. Maxim Mărturisitorul, Răspunsuri către Talasie, 58, PG 90, 579A. 

85 Cf. Sf. Isaac Sirul, Cuvinte despre nevoință, 67. 

86 Cf. ibidem („sufletele se văd unele pe altele”). 

87 Cf. Sf. Nichita Stithatul, Cele 300 de capete, II, 36. 

58 jbidem. 

89 Cf. Sf. loan Gură de Aur, Omilii la Matei, XXV, 4 („Cel ce se cunoaște pe sine cunoaște 
pe toate”). Sf. Isaac Sirul, Cuvinte despre nevoință, 16 („Celui ce se cunoaște pe sine, i s-a dat 
cunoștința tuturor”). 

90 sf. Antonie cel Mare, Epistole, |, 1. 

9 Cf. ibidem, IV, 7. 

92 Sf. Nichita Stithatul, Cele 300 de capete, II, 37. 


acestui din urmă aspect% - de pildă, Sfântul loan Gură de Aur spune: „Acela 
mai cu seamă se cunoaște pe sine, care socotește că nu e nimic”9 —, arătând 
că fără pocăință și smerenie desăvârșită nu se poate omul înălța în niciun chip 
pe aceste înalte trepte ale cunoașterii de sine.9%5 Având astfel „dreapta 
cunoștință a stării sale”, omul poate cunoaște și „celelalte creaturi aduse de 
Dumnezeu la ființă din nimic” și, de asemenea, „iconomia mântuirii lucrată 
de Ziditorul lor, și toate pe care le face pentru făpturile Sale”.98 

După cum este cheia cunoașterii de sine, cunoașterea celor ce sunt 
deschide ușa cunoașterii lui Dumnezeu. „Cel ce se cunoaște pe sine, Îl 
cunoaște pe Dumnezevw”, scrie Sfântul Antonie cel Mare.9 Într-adevăr, 
ajungând să se cunoască pe sine ca făptură creată după chipul lui Dumnezeu, 
omul vine la cunoașterea Creatorului său și a Proniei Sale, înțelege că iubirea 
Lui l-a smuls din neființă, și că EI i-a dat, prin firea cu care l-a înzestrat, 
puterea de a se îndumnezei prin har; și cunoscându-și bine slăbiciunea, 
neputința și nimicnicia duhovnicească, Îl recunoaște astfel ca Mântuitor al 
său. 

Cunoașterea de sine, mai curând decât cea a făpturilor, duce repede 
și nemijlocit pe om la cunoașterea/contemplarea lui Dumnezeu, după cum 
arată Sfântul Vasile cel Mare: „Cel ce se cercetează cu pricepere pe sine însuși 
poate cunoaște pe Dumnezeu, nu atât din alcătuirea cerului și a pământului, 
cât și din alcătuirea propriei noastre firi, precum spune și prorocul: 
«Minunată s-a făcut știința Ta de către mine» (Ps. 138, 6), cu alte cuvinte, 
cunoscându-mă pe mine, am cunoscut covârșitoarea Ta înțelepciune”.!9 
Căci, cu adevărat omul este singura creatură făcută după chipul lui 
Dumnezeu. Mintea lui, ajunsă la curăția nepătimirii, poate să vadă limpede 
chipul lui Dumnezeu din el, reflectat ca într-o oglindă (cf. 1 Cor. 13, 12), cu 
atât mai mult cu cât, prin bogăţia virtuţilor, el ajunge și la asemănarea cu 
Dumnezeu. Sufletul, scrie Sfântul Grigorie al Nyssei, eliberat „de pornirile 


9% Cf. Sf. Grigorie Palama, 150 de capete despre cunoștința naturală, cunoașterea lui 
Dumnezeu, despre viața morală și despre făptuire, 29, PG 150, n4o0C. Sf. loan Scărarul, Scara, 
XXV, 37. Sf. Nichita Stithatul, Cele zoo de capete, II, 35; 39. Cf. Sf. Simeon Noul Teolog, 
Discursuri etice, LX. 

94 Omilii la Matei, XXV, 4. 

95 Cf. Sf. Simeon Noul Teolog, Discursuri teologice, | (omul trebuie „să urce spre înălțimea 
cunoștinței duhovnicești prin smerenie și printr-o vieţuire care imită pe Hristos”); Discursuri 
etice, IX. Sf. Nichita Stithatul, Cele 300 de capete, II, 35; 38; 39. 

96 sf. Antonie cel Mare, Epistole, |, 4. 

97 Ibidem, IV, 3. 

98 Ibidem, |, 1;4. 

99 Ibidem, VII. 

100 Omilii la Hexaemeron, LX, 6. 


(pătimașe)... se întoarce în sine și se vede limpede în sine de ce natură este, 
privind prin mijlocirea propriei sale frumuseți, ca într-o oglindă, ca într-o 
icoană, modelul lui dintru început”.!* lar în altă parte, explică: „omul 
dinlăuntru, pe care Domnul îl numește inimă, când se șterge pata ruginoasă 
înflorită pe el ca un mucegai rău, își recapătă iarăși asemănarea cu modelul 
(cu arhetipul)... Deci cel ce se privește pe sine vede în sine pe Cel dorit. Și de 
aceea cel curat cu inima e fericit pentru că, privind la curăţia sa, vede în chip 
modelul. E așa cum cei ce privesc soarele în oglindă, fără să privească ţintă 
spre cer, văd în strălucirea oglinzii soarele nu mai puțin decât dacă ar privi 
spre însuși cercul soarelui. Astfel, și voi, chiar dacă nu aveţi puterea să vedeţi 
lumina, dacă reveniţi la darul chipului sădit în voi de la început, aveţi în voi 

pe Cel căutat”. 


Cunoașterea/contemplare naturală îl duce pe om la cunoașterea 
deplină a întregii creaţii. Prin ea, se tămăduiește de „boala necunoștinței 
cauzei lucrurilor”"% și scapă de falsa cunoaștere, delirantă, produsă de păcat 
și patimi. lar adevărata cunoaștere îl însănătoșește, căci, așa cum spune 
Evagrie, cunoașterea este „sănătatea sufletului”.1%+ Tot așa scrie și Sfântul 
Maxim Mărturisitorul: „Precum se raportează sănătatea și boala la trupul 
viețuitoarelor..., tot așa se raportează... cunoștința și neștiința la minte”.!95 

Se însănătoșesc astfel înseși facultățile sale de cunoaștere, care 
fuseseră pervertite și rătăcite prin cunoașterea mincinoasă a lumii, redusă la 
cele ce cad sub simţuri, și cu totul supuse patimilor. Așa cum arată Evagrie: 
în vreme ce „iubirea (vindecă) partea mânioasă a sufletului, iar castitatea 
partea poftitoare”, „cunoașterea vindecă intelectul”;%6 Intelectul (vovc) 
omului își recapătă sănătatea atunci când prin contemplaţia naturală se 
întoarce la Dumnezeu, fiind folosit potrivit menirii sale firești, care este să-L 
cunoască și să se bucure de vederea lui Dumnezeu; într-adevăr, prin 
contemplația naturală mintea omului Îl vede pe Dumnezeu în făpturi, și 
făpturile, așa cum sunt ele după Dumnezeu. Acestui stadiu i se poate aplica, 
deși în parte, afirmaţia lui Evagrie: „Când firea rațională primește 
contemplarea cuvenită ei, atunci mintea este sănătoasă”.197 

Astfel, omul revine și la un alt rost firesc al său, acela de a-L slăvi pe 
Dumnezeu în toate făpturile Sale. Căci acesta este țelul principal al 


191 Dialogul despre suflet și înviere. 

192 Despre „Fericiri”, VI. 

193 Cf. Sf. Maxim Mărturisitorul, Răspunsuri către Talasie, 32, PG go, 372BC. 
194 Capete gnostice, II, 8. 

195 Capete despre dragoste, IV, 46. 

198 Capete gnostice, III, 35. 

197 Ibidem, Il, 15. 


cunoașterii /contemplării naturale, după cum arată Apostolul (Rom. 1, 21), și, 
în urma lui, Sfântul Maxim:!%8 „Chiar dacă sfinţii au fost mișcaţi uneori spre 
vederea lucrurilor, n-au fost mișcaţi să le privească și să le cunoască în mod 
principal pe acelea însele, în chip material, ca noi, ci ca să laude în chip felurit 
pe Dumnezeu, Care este și Se arată prin toate și în toate, și să-și adune lor 
multă putere de minunare și pricină de slavoslovie”.199 Astfel, „prin mijlocirea 
minţii” „încununate cum se cuvine cu virtute și cunoștință”, omul aduce ca 
daruri lui Dumnezeu „rațiunile duhovnicești” aflate în zidire." 

Aceasta ne îngăduie să spunem că, de fapt, pentru cunoașterea lui 
Dumnezeu a fost rânduită contemplarea naturală, și de aceea, în loc de 
contemplare a naturii și făpturilor, e mai potrivit s-o numim „vedere a lui 
Dumnezeu prin mijlocirea firii și a făpturilor”. Cunoașterea/contemplarea 
naturală are drept ultim scop cunoașterea/contemplarea lui Dumnezeu, 
ducând în mod firesc la ea." 

Firește însă că a-L cunoaște pe Dumnezeu nu se oprește aici. Prin 
cunoașterea naturală, care este în principal o cunoaștere a făpturilor, se 
dobândește o oarecare cunoaștere a lui Dumnezeu, de vreme ce ea vede 
aceste făpturi în Dumnezeu, și pe Dumnezeu, Creatorul lor, în ele. Dar ea 
este o cunoaștere a lui Dumnezeu analogică, raportată la creaturi, și 
mărginită prin însăși mărginirea acestora, rămânând deci relativă - la formele 
și diversitatea lor, cu atât mai mult cu cât ele ţin de lumea sensibilă. Chiar și 
cunoașterea pe care omul o poate avea în sine însuși despre Dumnezeu este 
o cunoaștere „ca prin oglindă”, a unei palide răsfrângeri, în care Dumnezeu 
este văzut în chip umbros, „în ghicitură” și „în parte” (1 Cor. 13, 12). Ea nu este 
cunoaștere a lui Dumnezeu ca Cel cu totul transcendent oricărei creaturi. 
Astfel, Sfântul Isaac Sirul scrie: „Vederea de acum a făpturilor, deși e dulce, e 
o umbră a cunoștinței (...). Această vedere se face hrană minţii până ce poate 
primi o vedere mai înaltă decât vederea dintâi”."2 Rostul cunoașterii firii 


create este să-l înalțe pe om la cunoașterea Celui ce-a creat-o''3 și Care este 


108 A se vedea, de asemenea, Sf. Grigorie Palama, Triade, |, 1, 20. 

199 Ambigua, 13, PG 91, 1u13D - m6A. 

10 Răspunsuri către Talasie, 51, PG go, 481C. 

WI Cf. Sf. Dionisie Areopagitul, Epistole, VII, PG 3, 1080B. Sf. Isaac Sirul, Epistole, 4 („Mintea 
simte cunoștința duhovnicească a făpturilor și răsare în ea vederea tainelor Sfintei Treimi”). 
Sf. Maxim Mărturisitorul, Capete despre dragoste. 1, 86 („mintea înaintează... în contemplarea 
lucrurilor, făcându-și călătoria spre cunoștința Sfintei Treimi”); Răspunsuri către Talasie, 63. 
Sf. Simeon Noul Teolog, Cele 225 de capete..., II, 15. 

2 Epistole, 4. 

13 Sf. Dionisie Areopagitul, Epistole, VII, 2. Cf. Sf. Maxim Mărturisitorul, Răspunsuri către 
Talasie, 63. 


mai presus de ea."+ Și cei care sunt ispitiți să rămână la prima formă de 
cunoaștere, sunt amăgiţi de ea și rătăcesc''5 (căci pe această treaptă se ivește 
primejdia abaterii de la dreapta cunoștință") și nu pot mai mult să se ridice; 
în vreme ce omul duhovnicesc, desăvârșit curățat de patimi, „înaintează, fără 
să se întoarcă îndărăt, în contemplarea lucrurilor, făcându-și călătoria spre 
cunoștința Sfintei Treimi”? nezăbovind în tărâmul contemplaţiilor 
naturale"“S$ și neîntorcându-se la el decât arareori, doar de nevoie și pentru că 
viețuiește încă în trup și în această lume. Căci „acoperișul edificiului” 
duhovnicesc este „cunoștința cea dumnezeiască a lui Dumnezeu”, prin ea 


„întregindu-se casa Duhului”."9 


3. Cunoașterea/vederea lui Dumnezeu 
Cunoașterea/contemplarea Sfintei Treimi'22 nu este o continuare în 
alt plan a cunoașterii/contemplare a ființelor create, ci este cu totul desprinsă 
de ea. Căci, atâta vreme cât omul „se află necontenit în contemplația 
lucrurilor și flecărește despre înțelesurile lor”, acestea, „deși sunt idei simple”, 
pentru că exprimă „vederi de-ale lucrurilor, dau minţii forma și chipul lor și 
o duc departe de Dumnezeu”.!2! „Preasfânta Treime, subliniază Evagrie, nu 
poate fi cuprinsă în contemplaţia” naturală, „aceasta este numai pentru cele 
create”.122 

Pentru că Dumnezeu este absolut transcendent față de creatură, 
contemplarea Sa este lipsită de orice imagine și de orice reprezentare, oricât 


de simple, ale vreunui obiect, fie el chiar dintre cele inteligibile.'23 Astfel, 


14 Cf. Sf. Simeon Noul Teolog, Cele 225 de capete..., II, 15 („Cei ce înaintează spre 
desăvârșirea duhovnicească... sunt ridicați de la contemplarea celor ce sunt la Cel ce e mai 
presus de cele ce sunt...”). 

15 Cf. Sf. Isaac Sirul, Epistole, 4. 

116 Cf. Sf. Maxim Mărturisitorul, Răspunsuri către Talasie, 63, PG go, 673C („Cunoscându- 
se pe ei înșiși din Dumnezeu, iar pe Dumnezeu din ei înșiși... au depășit toate cele de la mijloc, 
în care se ascundea odinioară primejdia de a greși în privința cunoașterii”). 

"7 dem, Capete despre dragoste, |, 86. Cf. Sf. Isaac Sirul, Epistole, 4. 

8 Înţelegem astfel de ce Părinţii (îndeosebi Simeon Noul Teolog, Nichita Stithatul, 
Grigorie Palama), care au menţionat această treaptă de cunoaștere în chiar titlul scrierilor lor 
ascetice, nu-i acordă decât un spaţiu foarte restrâns. 

u9 Sf. Simeon Noul Teolog, Discursuri etice, IX. 

120 Cf. Evagrie, Tratatul practic, 3; Capete gnostice, 1, 70; IL, 4; V, 57. Sf. Isaac Sirul, Epistole, 
q. 

121 Evagrie, Cuvânt despre rugăciune, 56. 

122 Capete gnostice, V, 55. 

123 Cf. Evagrie, Cuvânt despre rugăciune, 57 („Până ce mintea nu s-a ridicat mai presus de 
contemplarea firii trupești, încă n-a privit locul lui Dumnezeu. Căci încă se află în cunoștința 


Sfântul Simeon Noul Teolog scrie: „Sporirea în cunoștința de Dumnezeu se 
face prilej și pricină a  necunoașterii tuturor  celorlalte”.24 
Cunoașterea/contemplare a lui Dumnezeu presupune amodeoic, adică 
lepădarea tuturor înțelesurilor primite în contemplaţia naturală, și cu atât 
mai mult a oricăror reprezentări și gânduri mai prejos de acestea.12%5 

De aici vedem că ea implică în fapt renunțarea la orice formă de 
cunoaștere omenească, căci aceasta se îndreaptă în mod necesar spre cele 
create, or, Dumnezeu, Care este nemărginit, este dincolo și mai presus de 
făpturi, și deci inaccesibil pentru o asemenea cunoaștere.!26 De aceea Sfântul 
Apostol Pavel scrie: „lar dacă i se pare cuiva că cunoaște ceva, încă n-a 
cunoscut cum trebuie să cunoască” (1 Cor. 8, 2), și arată mijlocul paradoxal 
prin care se poate ajunge la cunoașterea lui Dumnezeu (cf. 1 Cor. 13, 10-12): 
atunci când „știința se va sfârși” (1 Cor. 13, 8), când se va desființa cunoașterea 
„în parte”. Cunoașterea lui Dumnezeu nu poate fi decât o cunoaștere infinit 
superioară oricărei cunoașteri omenești,”7 în care omul se află în stare de ne- 
cunoaștere, lipsit de cunoaștere (ayvwotox, &yvoia).28 După cum spune 
Sfântul Grigorie Palama,29 urmând Sfântului Dionisie Areopagitul,'3% ca și 
altor mulți Părinţi,'3 ea apare „atunci când a încetat orice activitate a minţii”. 


celor inteligibile și poate să se facă felurită ca ele”). Sf. Maxim Mărturisitorul, Capete teologice, 
II, 87 („Nu este lucru cuminte să ne apropiem de contemplarea lui Dumnezeu, înainte de a ieși 
din cele multe”). 

124 Cele 225 de capete..., II, 2. 

125 Cf. Sf. Maxim Mărturisitorul, Răspunsuri către Talasie, 25, PG go, 332C; 65, PG 90, 756C; 
Ambigua, 7, PG ga, 1077B; 29, PG 9, nB; 64 n93D; 124, PG 91, 1372B; 127, PG 91, 1413CD; Capete 
teologice, 1, 83 („Numai acela trebuie să se apropie (de contemplarea lui Dumnezeu)... care a 
lăsat în urmă toată firea celor sensibile și inteligibile”). 

126 Cf. sf. Dionisie Areopagitul, Despre Numele dumnezeiești, 1, 3-5, PG 3, 593AB. 

127 Cf. Sf. Grigorie Palama, Triade, |, 3, 4. Sf. Isaac Sirul, Cuvinte despre nevoință, 66 
(„Cunoașterea... care se produce în planul dumnezeiesc se numește mai presus de fire și e mai 
degrabă necunoscută și mai presus de cunoaștere (...) în ea încetează cunoștința...”). 

128 A se vedea, de pildă, Sf. loan Scărarul, Scara, VII, 53 („Luminarea este lucrare negrăită, 
înțeleasă în chip neștiut și văzută în chip nevăzut”). Sf. Maxim Mărturisitorul, Capete despre 
dragoste, III, 45 („Cel cunoscut în chip necunoscut de cel ce cunoaște mai presus de 
cunoștință”). 

129 Triade, 1, 3, 17; 18. 

130 Cf. Despre Numele dumnezeiești, |, 5, PG 3, 593BC. 

331 Sf. Maxim Mărturisitorul, de pildă, scrie că cel ce voiește să se unească cu Dumnezeu, 
„Care e mai presus de toată rațiunea și cunoștinţa..., va trece fără relaţie peste toate cele 
sensibile și inteligibile (...), dezbrăcându-se în chip suprafiresc de toată lucrarea simțţirii, a 
rațiunii și a minţii”, ajungând să dobândească „în chip negrăit și necunoscut desăvârșirea 
dumnezeiască cea mai presus de rațiune și de minte” (Ambigua, 40, PG gi, n53BC). A se 
vedea, de asemenea, 13, PG 91, mm3B; 78, n20B; 79b PG ga, 1237D; 8, 1241 AB; Răspunsuri către 
Talasie, 22, PG go, 321 A; 54, PG 90, 504C; 60, PG go, 621-6244A; Capete teologice, I, 54; 55; 2. 


Aceasta nu înseamnă însă că lipsa oricărei cunoașteri este în sine 
cunoaștere a lui Dumnezeu. „Simpla negaţie - spune Sfântul Grigorie Palama 
- nu-i este de ajuns minții (vovc) pentru a ajunge la cele mai presus de minte; 
înălțarea prin negaţie (...) nu este decât un chip al acestei vederi de nespus și 
al desăvârșirii minţii ajunse la contemplare; dar nu este ea însăși această 
desăvârșire”.!% „Dumnezeu nu numai că este mai presus de orice cunoștință, 
dar este mai presus și de neștiință”,'3 tot așa cum EI Se află nu numai dincolo 
de ființă, dar și dincolo de neființă.!34 „Cei ce propovăduiesc numai o 
contemplare prin negaţie, și dincolo de aceasta nu mai admit o lucrare sau o 
vedere (...), nu văd și nu cunosc nimic în sens propriu, și sunt lipsiți de 
cunoștință și de vedere”.55 „Contemplarea nu este deci numai lepădare a 
toate și negaţie; ea este unirea și îndumnezeirea care le urmează acestora”.136 

Dacă omul poate totuși să-L cunoască pe Dumnezeu, dar nici prin 
puterea minţii sale, și nici prin părăsirea oricărei cunoștințe - care nu este 
decât o condiţie și singurul mijloc de a ajunge la o asemenea înaltă 
cunoaștere — este pentru că Dumnezeu Însuși binevoiește să i Se descopere, 
EI fiind izvorul și pricinuitorul acestei cunoașteri. Pentru că „Dumnezeu Cel 
nevăzut de creaturi, nu este lipsit de a se vedea pe Sine”;'37 acest lucru îl arată 
Apostolul, atunci când spune, în încheierea versetului citat mai sus: „atunci 
voi cunoaște pe deplin, precum am fost cunoscut și eu” (1 Cor. 13, 12), iar în 
altă parte, și mai limpede: „Căci cine a cunoscut gândul (vovc) Domnului, ca 
să-L înveţe pe El. Noi însă avem gândul lui Hristos” (1 Cor. 2, 16). lar înainte 
de aceasta zice: „Cele ce ochiul n-a văzut și urechea n-a auzit și la inima 
omului nu s-au suit”, pe care „le-a gătit Dumnezeu celor ce-L iubesc pe EI”, 
„nouă ni le-a descoperit Dumnezeu prin Duhul Său, fiindcă Duhul toate le 
cercetează, chiar și adâncurile lui Dumnezeu” (1 Cor. 2, 9-10). Celor 
duhovnicești și vrednici de ea, curaţi cu inima și care-L iubesc desăvârșit pe 
Dumnezeu, cunoașterea/vederea Lui „le răsare în chip tainic, minunat și 
negrăit, prin harul lui Dumnezeu”,!38 căci „de vreme ce lucrarea minţii lor a 
încetat, cum altfel decât prin puterea Duhului L-ar putea ei vedea pe 
Dumnezeu?”, spune Sfântul Grigorie Palama.539 Înţelegem deci că la 
cunoașterea/vederea lui Dumnezeu se ajunge prin însăși puterea 


132 Triade, |, 3, 19. 

133 Ibidem, q. 

134 A se vedea, de pildă, Sf. Dionisie Areopagitul, Teologia mistică, |, 1. 
135 Triade, II, 3, 53. 

136 Ibidem, |, 3, 17. 

137 Ibidem, 37. 

138 Ibidem, 17. 
139 Ibidem, 18. 


dumnezeiască,'+ această cunoaștere fiind dar al harului dumnezeiesc, 
„descoperire a tainelor”, pe care omul o primește de la Dumnezeu, în 
Hristos, prin Duhul Sfânt, sau prin Hristos, în Duhul.'P 

Este adevărat că și cunoașterea/contemplarea naturală (adeseori 
numită „înţelepciune” pentru că este cunoaștere/contemplare a înțelepciunii 
lui Dumnezeu din făpturi și din buna întocmire a lumii) este de asemenea 
revelată. Căci, după cum citim în cartea Pildelor, Dumnezeu este Cel ce „dă 
înțelepciune; din gura Lui izvorăște știința și prevederea” (Pilde 2, 6). Și 
Sfânta Scriptură, și Părinţii, vorbind despre aceste două forme de 
cunoaștere/contemplare, spun că amândouă le sunt date oamenilor prin 
harul lui Dumnezeu,'8 în Hristos, prin Duhul Sfânt.!4 „Este cu neputinţă să 
cunoască cineva tainele și înțelepciunea lui Dumnezeu, să fie bogat în har, 
fără Domnul lisus și lucrarea puterii divine”, arată Sfântul Macarie cel 
Mare.'4% lar Sfântul Diadoh al Foticeei spune: „Atât înțelepciunea, cât și 
cunoștința... sunt ale unuia și aceluiași Duh Sfânt”.146 

Totuși între cunoașterea/contemplarea naturală și 
cunoașterea/contemplarea lui Dumnezeu există o deosebire fundamentală: 
în cea dintâi, omul cunoaște prin puterea minții sale, luminată de Sfântul 
Duh; în cea de-a doua, omului nu-i mai este de folos niciuna dintre facultățile 
sale de cunoaștere, care se vădesc cu totul inadecvate pentru ea, ci el cunoaște 
prin harul Duhului Sfânt. Evagrie arată limpede această deosebire: „Stă în 
puterea minţii să cunoască făpturile, dar să cunoască Treimea nu este al ei, ci 
un har peste măsură de bogat al lui Dumnezeu”? În al doilea caz, „omul nu 
vede nici prin minte (vovc), nici prin trup, ci prin Duhul”, spune Sfântul 


140 Cf. Sf. Iustin Martirul și Filosoful, Apologia întâi, LX. 

141 Sf. Isaac Sirul, Cuvinte despre nevoință, 37. Cf. 66. Sf. Simeon Noul Teolog, Cateheze, 
XXIV. 

142 Cf. Parafrază la Macarie Egipteanul, 101. Sf. Macarie Egipteanul, Omilii duhovnicești 
(Col. 11), IX, 7; XVIII, 5. Sf. Simeon Noul Teolog, Cateheze, XXXIII. Evagrie, Capete gnostice, II, 
20. Sf. Maxim Mărturisitorul, Capete despre dragoste, II, 26; Răspunsuri către Talasie, 59, PG 
90, 604BC. Sf. Isaac Sirul, Cuvinte despre nevoință, 66; Epistole, 4. Sf. Grigorie Palama, Triade, 
l, 3,17. 

143 Cf. Evagrie, Gnosticul, 107. Sf. Isaac Sirul, Cuvinte despre nevoință, 66. 

144 Cf. Efes. 1, 17 („Ca Dumnezeul Domnului nostru lisus Hristos, Tatăl slavei, să vă dea 
vouă duhul înțelepciunii și al descoperirii spre deplina Lui cunoaștere”). Sf. Isaac Sirul, 
Epistole, 4. Sf. Maxim Mărturisitorul, Răspunsuri către Talasie, 59, PG go, 605B; 63, PG go, 
673C. Sf. Nichita Stithatul, Cele 300 de capete, II; 67; III, 46. Sf. loan Scărarul, Către Păstor, XV. 
Sf. Grigorie de Nazianz, Cuvântări, II, 39. Sf. Simeon Noul Teolog, Discursuri etice, V; Cateheze, 
XXXIII. Sf. Macarie Egipteanul. Omilii duhovnicești (Col. Il), XVI, 3. 

145 Omilii duhovnicești (Col. 11), XVII, 10. 

146 Cuvânt ascetic în 100 de capete, 9. 

147 Capete gnostice, V, 79. 


Grigorie Palama,'% adăugând încă: „Este limpede că această luminare întrece 
(...) orice cunoaștere, chiar dacă o numim „cunoaștere” (yvwo!G) și 
„înțelegere” (vonoic), pentru că Duhul este Cel care o dă minţii (vovc)”.49 Cel 
care este văzut, adică Dumnezeu, este Cel care o dăruiește.!50 „Sfinţii văd în 
Duhul.""5 Sfântul Apostol Pavel arată limpede această deosebire dintre cele 
două moduri de cunoaștere: „Căci cine dintre oameni știe cele ale omului, 
decât duhul omului, care este în el? Așa și cele ale lui Dumnezeu, nimeni nu 
le-a cunoscut, decât Duhul lui Dumnezeu” (1 Cor. 2, 1). Referindu-se la acest 
verset, Sfântul Macarie Egipteanul spune că cel care se învrednicește de 
cunoașterea lui Dumnezeu se face părtaș de „înțelepciunea, care nu este din 
lumea aceasta” și de aceea „se deosebește întru totul de toți oamenii care au 
duhul lumii acesteia, de așa-zișii înţelepţi și pricepuţi”.'5 Iar Sfântul Maxim 
arată că cele două grade de cunoaștere se deosebesc prin originea lor: 
„Puterile de căutare și cercetare a lucrurilor dumnezeiești sunt sădite în firea 
oamenilor, ființial de către Făcător, prin însăși aducerea ei în existenţă. lar 
descoperirile lucrurilor dumnezeiești le împărtășește prin har puterea 
Preasfântului Duh când vine și se sălășluiește în noi”.'5 În prima formă de 
cunoaștere, omul rămâne în afara lui Dumnezeu și-L cunoaște numai 
indirect; în cea de-a doua, Îl cunoaște pe Dumnezeu direct, prin Dumnezeu 
Care Se află în el:'54+ „Domnul (...) coborându-Se în mintea însăși, așază în ea 
cunoștința celor ce vrea”, scrie Evagrie.'5 Sfântul Grigorie Palama, cu privire 
la aceasta, spune: „Dacă omul are simţire și minte, ca puteri naturale de 
cunoaștere, cum vom cunoaște prin ele pe Dumnezeu, Care nu e cu putință 
de cunoscut nici prin simţuri, nici prin minte? Desigur nu altfel decât din 
făpturile sensibile și inteligibile. Căci cunoștințele fiind cunoștințe ale 
făpturilor și oprindu-se la marginea făpturilor, din acestea ÎI arată ele pe 
Dumnezeu. Dar cei ce nu au numai puterile simţurilor și ale minţii, ci s-au 
împărtășit și de harul duhovnicesc și mai presus de fire, nu vor mai cunoaște 
numai din făpturi pe Dumnezeu, ci și duhovnicește, ca pe Unul ce e Duh, 
adică în chip mai presus de simțţire și de minte, ca unii ce au devenit întregi 


148 Triade, |, 3, 21. 

149 Ibidem, 52. 

150 Jbidem. 

151 jdem, Contra lui Achindin, IV, 16. 

152 Omilii duhovnicești (Col. II), IX, 7. 

153 Răspunsuri către Talasie, 59, PG go, 604BC. 

154 Cf. Sf. Grigorie Palama, Triade, II, 3, 16 („nu-L mai deduce prin asemănare, ci cunoaște 
și are în sine pe Dumnezeu printr-o vedere adevărată și mai presus de toate făpturile”). Sf. 
Maxim Mărturisitorul, Răspunsuri către Talasie, 63, PG go, 673C („Mintea dobândește atâta 
asemănare cu Dumnezeu, încât din ea poate fi cunoscut Dumnezeu...”). 

155 Cuvânt despre rugăciune, 63, Cf. Capete gnostice, II, 20. 


dumnezei și Îl cunosc pe Dumnezeu în Dumnezeu”.156 


Sufletul Îl vede deci pe Dumnezeu cu ajutorul unui alt ochi, deosebit 
de cel prin care Îl cunoaște și-L contemplă în creaturi.'57 Pe această treaptă 
înaltă de cunoaștere/contemplare, așa cum arată Sfântul Simeon Noul 
Teolog, „câştigăm mintea lui Hristos (1 Cor. 2, 16), și prin ea vedem pe 
Dumnezeu”.'55 lar Sfântul Grigorie Palama spune că cei care au ajuns la 
această înălțime „primesc în chip neînțeles Duhul, și toate prin EI le văd, le 
aud și le înțeleg”.159 

„Învățătura tainică despre Dumnezeu o dăruiește numai 
înțelepciunea dumnezeiască”, spune scoliastul Răspunsurilor către Talasie.150 
Și nici nu poate fi altfel, de vreme ce toate facultățile omului, chiar și cea mai 
înaltă dintre ele, mintea (vovg), fiind create și ținând de domeniul creatului, 
nu au capacitatea de a înțelege cele ce depășesc natura creată, după cum arată 
Sfântul Maxim Mărturisitorul: ajunși pe această treaptă, „vom lăsa să se 
odihnească deodată cu cele mărginite prin fire, și puterile noastre, dobândind 
aceea ce nu poate dobândi nicidecum puterea cea după fire, deoarece firea 
nu are puterea de a cuprinde ceea ce este mai presus de fire. Căci nimic din 
ceea ce este făcut nu este prin fire făcător de îndumnezeire, odată ce nici nu 
poate cuprinde pe Dumnezeu. Pentru că numai harului dumnezeiesc îi este 
propriu să hărăzească ființelor create îndumnezeirea pe măsura lor și numai 
el străluminează firea cu lumina cea mai presus de fire și o ridică deasupra 
hotarelor ei prin covârșirea slavei”.:S: Numai prin darul lui Dumnezeu omul, 
făptură creată, poate ajunge să cunoască cele necreate, spune, în același sens, 
Sfântul Simeon Noul Teolog: „Cum - spune! - vor putea cunoaște cele create 
pe Creatorul, cele ce au fost făcute de Cel ce este pururea, cele făcute de Cel 
nefăcut și de Cel fără de început, cele care și-au primit existența de la EI, cum 
vor putea, deci, pe de-a întregul cunoaște ce, cât și cum s-a născut? 
Nicidecum, decât negreșit pe cât Însuși Făcătorul, așa cum dă fiecăreia dintre 
făpturile făcute de El suflare și viață, suflet, minte și cuvânt, tot așa le va dărui 
și iubire de oameni și, pe cât le e de folos, și cunoștința privitoare la EI. 
Altminteri, cum ai putea spune că ceea ce a fost făcut de Dumnezeu își 
recunoaște Făcătorul? A face acest lucru în alt chip e cu desăvârșire cu 


neputinţă, pentru toți și toate”.162 


156 Triade, II, 3, 68. Cf. 16. 

157 Ibidem, 16. 

158 Cateheze, XXIV. Aceeași afirmaţie o aflăm și la Sf. Nichita Stithatul, Cele 300 de capete, 
III, 46. 

159 Triade, |, 3, 18. 

160 Răspunsuri către Talasie, 63, Scolia 17, PG go, 689A. 

16 Răspunsuri către Talasie, 22. 

162 Discursuri teologice, |. 


Atunci când omul ajunge să-L cunoască pe Dumnezeu, Duhul este 
Cel care cunoaște în el, iar nu puterea lui de cunoaștere, nu mintea sa. 
Trebuie totuși să admitem că facultățile sale de cunoaștere participă într-un 
anume fel la această cunoaștere, căci altfel nu s-ar putea spune că el este cel 
care cunoaște, fiind astfel oarecum exclus din această cunoaștere, care s-ar 
produce de către Dumnezeu, independent de om. Sfântul Maxim 
Mărturisitorul arată, pe de o parte, că Duhul Sfânt nu cunoaște „pentru Sine”, 
„fiindcă e Dumnezeu și mai presus de orice cunoștință”, ci pentru noi;6 iar, 
pe de altă parte, că „harul dumnezeiesc nu produce iluminările cunoștinței 
dacă nu e cineva în stare să primească iluminarea prin puterea firească”.154 Și 
având grijă să precizeze că „sfinţii... n-au primit cunoștința adevărată a 
lucrurilor (dumnezeiești) numai căutând-o prin puterea firii, fără harul 
Duhului Sfânt”, el adaugă totuși că „nu este îngăduit să zicem că numai harul 
de sine lucrează în sfinți cunoștințele tainelor, fără puterile care primesc prin 
fire cunoștința”6%5 Trebuie deci să precizăm că omul primește această 
cunoaștere în propriile sale organe, în primul rând și mai ales în minte 
(vovc),156 
prin puterea proprie organelor sale, ci prin singură puterea dumnezeiască." 
Sfântul Maxim spune foarte limpede: „Mintea lui Hristos pe care o primesc 
sfinţii (...) nu vine în noi când lipsește puterea noastră mintală, nici ca să 
întregească mintea noastră, ci ca să lumineze, prin calitatea ei, puterea minţii 
noastre și să o ducă la aceeași putere și lucrare cu a Lui”.179 

Această cunoaștere/contemplare, care transcende toate modalităţile 


de cunoaștere omenească, care depășește „puterile simțurilor și ale minţii”?! 


172 


și în tot sufletul său,'$7 și chiar în trup.:5 Numai că el nu cunoaște 
69 


A Ă E : CAI pp ae 
și care e „mai presus de minte (vovc) și de cunoștință (yvwo!q)”,72 în chip cu 
totul nepotrivit este numită deci cunoaștere, simţire (0u100No!q) sau 
înţelegere (vono!q).3 Sfântul Grigorie Palama scrie mai ales: „Noi nu numim 


163 Răspunsuri către Talasie, 59, PG go, 608B. 

164 Ibidem, Scolia 1, PG go, 617B. 

165 Răspunsuri către Talasie, 59, PG 9o, 6o05B. 

166 Cf. sf. Grigorie Palama, Triade, 1, 3, 33; 35. Sf. Grigorie de Nazianz, Cuvântări, XLV, 3. 
Sf. Simeon Noul Teolog, Imne, XXXIII, 63-64; XXXIX, 61-62; Cateheze, XV. 

167 Cf. Sf. Maxim Mărturisitorul, Capete teologice, II, 88. Sf. Grigorie Palama, Triade, |, 3, 
37. Sf. Simeon Noul Teolog, Cateheze, XV și XVI; Imne, XXV, 6. 

168 Cf sf. Grigorie Palama, Triade, 1, 3, 33; 37. Sf. Maxim Mărturisitorul, Capete teologice, 
II, 88. Sf. Simeon Noul Teolog, Cateheze, XV; Mulţumire (1) către Dumnezeu; Imne, XXV, 6. 

169 Cf. Sf. Maxim Mărturisitorul, Capete teologice, II, 83; 88. 

170 Capete teologice, II, 83. 

171 Sf. Grigorie Palama, Triade, II, 3, 39. 

172 Ibidem, 68. 

173 Cf. ibidem, |, 3, 18; 33; 52; IL, 3, 17; 39; 47; III, 2, 14. 


această vedere cunoștință (yvwo!q) (..,). Vederea aceasta nu este cunoștință, 
(...) Nu trebuie să o socotim și s-o numim cunoștință (...), decât doar prin 
abuz, având numai numele comun. (...) Așadar, nu numai că nu trebuie 
socotită aceasta cunoștință, dar trebuie socotită cu mult mai presus de orice 
cunoștință și de orice vedere prin cunoștință”.!74 Dacă însă continuăm să-i 
dăm numele de „cunoștință” sau „înțelegere”, o facem „folosind metafora și 
identitatea de nume”.'75 Mai potrivit ar fi termenul „vedere” (opaoic), dar 
chiar și atunci când ne folosim de el, o facem tot într-un mod care nu este 
întru totul potrivit, de vreme ce nu este vorba aici nici de o vedere sensibilă, 
nici de una inteligibilă, 76 pentru că aici omul nu vede nici cu simțurile, nici 
cu mintea (vovc),77 ci este o vedere duhovnicească (rvevuariu1)),'78 pentru 
că vede în Duhul,'79 iar această vedere este de o natură cu neputinţă de înțeles 
și se face într-un fel care nu poate fi exprimat.!80 


Ceea ce vede omul atunci când spunem - în chip impropriu - că-L 
vede pe Dumnezeu, este o Lumină, în care Acesta manifestă și comunică 
energiile Sale. Omul nu-L poate cunoaște pe Dumnezeu decât din aceste 
energii,'8! ființa divină în sine fiind absolut inaccesibilă.8 Dumnezeu în Sine 
rămâne nevăzut;'83 cel care se înalță pe treapta cea mai înaltă a cunoașterii ÎL 
vede pe Dumnezeu numai întrucât El Însuși „se revelează într-un mod 


174 Ibidem, LI, 3, 17. 

175 Ibidem, 39. 

176 Cf. sf. Grigorie Palama, Triade, ], 3, 2; II, 3, 3i. 

177 Ibidem. 

178 cf. ibidem, |, 3, 21; 30. 

179 Cf. ibidem, II, 3, 3a. 

180 cf ibidem, |, 3, 21. 

181 Cf. ibidem, IE, 2, 14. Sf. Vasile cel Mare, Epistole, 234, PG 32, 869AB. Sf. Maxim 
Mărturisitorul, Capete despre dragoste, 1, 100; II, 27; IV, 7. Cu privire la distincţia ortodoxă între 
esenţa și energiile lui Dumnezeu, a se vedea VI. Lossky, Theologie mystique de l'Eglise d'Orient, 
Paris, 1944, p. 65-86. Aceasta distincţie, operată în mod explicit de cei mai mulți Părinţi greci 
(îndeosebi de Sfinţii Vasile cel Mare, Grigorie de Nyssa, Dionisie Areopagitul, Maxim 
Mărturisitorul, loan Damaschin), a fost formulată de o manieră foarte precisă de Sf. Grigorie 
Palama (A se vedea ]. Meyendorf, Introduction & l'€tude de Gregoire Palamas, Paris, 1959, p. 179 
s.u. Aici amintim doar că energiile sunt purcederi, puteri și lucrări prin care Dumnezeu Se 
manifestă și Se comunică în afara ființei Sale, fără ca El să se afle cumva împărţit sau micșorat 
prin aceasta.) 

182 A se vedea, între alții: Sf. Vasile cel Mare, Epistole, 234, LPG 32, 869AB. Sf. Grigorie de 
Nazianz, Cuvântări, XXVIII, 4. Sf. loan Damaschin, Dogmatica, 1, 10. Sf. Maxim Mărturisitorul, 
Capete despre dragoste. IL, 96; 100; II, 27; IV, 7. Sf. Grigorie Palama, Triade. III, 2, 14. 

183 sf, Grigorie Palama, Triade, |, 3, 9. 


potrivit Sieși”,!84 adică vede Lumina dumnezeiască necreată în care se arată 
slava lui Dumnezeu. „Dumnezeu este lumină (1 În 1, 5), și vederea Lui este ca 
o lumină”, scrie Sfântul Simeon Noul Teolog;'5% „este o lumină a cunoștinței, 
întrucât lumina produce în noi cunoștința; căci nu poate cunoaște cineva pe 
Dumnezeu altfel decât prin vederea luminii care iradiază din EI”.186 Același 
Sfânt Părinte spune încă: „Noi dăm mărturie că Dumnezeu este lumină, și 
toți cei ce s-au învrednicit să-L vadă, L-au văzut ca lumină, și cei ce L-au 
primit, L-au primit ca lumină; că înaintea Lui merge lumina slavei Lui și că 
este cu neputinţă ca EI să Se arate fără lumină, și că cei ce n-au văzut lumina 
Lui nu L-au văzut nici pe EI, pentru că El este lumina, iar cei ce n-au primit 
încă lumina Lui, n-au primit harul Lui, căci cei ce au primit harul au primit o 
lumină a lui Dumnezeu și pe Dumnezeu Însuși”.187 Această Lumină este harul 
dumnezeiesc!88 care se descoperă și se comunică omului, dar și harul sau 
puterea prin care el Îl cunoaște pe Dumnezeu. Lucrul acesta îl arată 
psalmistul când zice: „întru lumina Ta vom vedea lumină” (Ps. 35, 9), și, de 
asemenea, și Apostolul: „Dumnezeu, Care a zis: «Strălucească, din întuneric, 
lumina» - El a strălucit în inimile noastre, ca să strălucească cunoștința slavei 
lui Dumnezeu pe faţa lui Hristos” (2 Cor. 4, 6). Iar Sfântul Grigorie Palama 
scrie: „Lumina duhovnicească nu este numai ceea ce se vede, ci este și cea 
care ne face să vedem”;89 „lumina cunoștinței... este procurată de lumina 


harului”.190 


184 Ibidem, 4. 

185 Discursuri etice, V, 276. Cf. Discursuri teologice, III. Dumnezeu, spune iarăși Sf. Simeon, 
„El Însuși este doar lumină”, în El „nu există... vreo urmă a nopții, niciun văl de întuneric, 
absolut niciunul” (Imne, XII, 54-56). În cadrul cunoașterii lui Dumnezeu, „întunericul” despre 
care vorbește Scriptura (Ps. 17, 13; cf. leș. 19-20), ca și unii Părinţi, se referă la om, iar nu la 
Dumnezeu. El poate fi interpretat în multe feluri, dar exprimă în principal cunoașterea 
apofatică a lui Dumnezeu. Adeseori indică negura neștiinței. Cuvintele „Și-a pus întunericul 
acoperământ” arată că El locuiește acolo unde cunoașterea omenească nu poate pătrunde. (Cf. 
VI. Lossky, „Tenebre” et „Lumiere” dans la connaissance de Dieu”, în A limage et ă la 
ressemblance de Dieu, Paris, 1944, p. 21-41). Lumina dumnezeiască poate fi văzută de cel căruia 
i se arată, în chip paradoxal, „în întuneric” (cele două realităţi fiind adeseori puse laolaltă, de 
pildă de Sf. Dionisie Areopagitul, Teologia mistică, 1, 1). Prin acest întuneric, Dumnezeu îl 
protejează pe om de strălucirea orbitoare a Luminii Sale (cf. Sf. Simeon Noul Teolog, 
Discursuri etice, 1, 12; Sf. Grigorie Palama, Omilii, 34). „El a așezat întunericul care nu-L 
învăluie pe EI, ci pe noi” (Sf. Simeon Noul Teolog, loc. cit.). 

186 Discursuri etice, V. 

187 Cateheze, XXVIII. 

189 Grigorie Palama, 150 de capete despre cunoștința naturală, cunoașterea lui 
Dumnezeu, viața morală și făptuire, 69; 93. 

189 Triade, III, 2, 14. 

190 bidem, |, 3, 3. 


Această lumină nu este nici sensibilă, nici inteligibilă;'% ea este o 
lumină necreată de natură duhovnicească;'% legat de aceasta, ea nu este deci 
„nici simţire, nici înțelegere, ci putere a Duhului, deosebită, în transcendența 
ei, de facultăţile cognitive create”.!94 Cel care cunoaște prin această lumină, 
nu cunoaște nici potrivit simţurilor, nici potrivit minţii; și totuși, așa cum 
spus, toate facultățile sale participă la această cunoaștere, așa încât el 
cunoaște mai întâi de toate și mai ales cu mintea (vovc), dar și cu sufletul și 
cu trupul,'9% văzând cu ochii săi lumina. Acest lucru este posibil pentru că în 
clipa aceea omul întreg, cu toate facultățile sale, este transfigurat prin har, 
prin însăși lumina aceasta, prin puterea Sfântului Duh, și adus la starea în 
care poate să vadă lumina, iar prin ea ajunge să vadă într-un chip mai presus 
de fire. „Vă voi da inimă nouă și duh nou vă voi da”, spune Domnul (lez. 36, 
26). Sfinţii, spune Sfântul Grigorie Palama, sunt „preschimbaţi prin puterea 
Duhului; ei primesc o putere pe care n-o aveau mai înainte, devin duh și văd 
în Duhul”.19% Sfântul Maxim Mărturisitorul arată, în același sens, că „nu se 
mai vede decât Dumnezeu, atât prin suflet, cât și prin trup, însușirile firești 
fiind biruite de covârșirea slavei”.197 lar Sfântul Simeon Noul Teolog 1 se 
adresează astfel lui Dumnezeu: „Cine, după ce Te-a văzut, după ce-a fost 
luminat în chip simţit de slava Ta, de lumina Ta dumnezeiască, nu și-a 
schimbat cugetul său, sufletul, inima lui, și nu a dobândit, o, Mântuitorule, 
darul nespus de a vedea și de a înțelege într-un chip osebit? Căci mintea 
cufundată în lumina Ta se face luminoasă, ea s-a preschimbat în lumină, 
asemenea slavei Tale, ea se numește mintea Ta; acela care a fost învrednicit 
să ajungă la această stare, da, atunci el este vrednic să aibă mintea Ta, el 
ajunge să fie cu Tine în chip nedespărţit”.19 Toate facultățile omului, prin 
lucrarea Duhului, ajung să pătrundă într-un alt mod de existenţă; ele devin 
facultăți divino-umane. Sfântul Macarie Egipteanul învaţă așa: „Se cuvine 
deci ca sufletele noastre să se schimbe și să treacă de la starea actuală, la alta, 


191 Cf. Sf. Grigorie Palama, Tomul aghioritic, PG 150, 1233D; Omilii, 34. Sf. Simeon Noul 
Teolog, Imne, XXXIII, 45-46; 53-57. 

192 Cf. Sf. Grigorie Palama, loc. cit. 

193 Cf. ibidem. Sf. Grigorie de Nazianz, Cuvântări, XL, 6. 

194 Sf. Grigorie Palama, Triade, II, 2, 14. 

195 A se vedea trimiterile de mai sus. 

196 Contra lui Achindin, IV, 16. Cf. Sf. Simeon Noul Teolog, Cele 225 de capete..., II, 3 
(„Domnul care ne dăruiește nouă cele mai presus de simţire, ne dă și o altă simţire mai presus 
de simţire prin Duhul Său, ca să simțim în chip mai presus de fire darurile și harismele Lui mai 
presus de simţire, prin toate simţurile, în chip clar și curat”). 

197 Capete teologice, U, 88. Citat de Sf. Grigorie Palama în Triade, |, 3, 37. 

198 Imne, XXXIX, 56-66. 


la o stare divină,!9% și... să devină noi (...). Pentru aceasta a venit Domnul, ca 
să schimbe și să rezidească sufletele noastre, pentru a le face, după cum s-a 
scris (2 Pt. 1, 4), părtașe la firea dumnezeiască, pentru a da sufletului nostru 
un suflet ceresc, adică Duhul Dumnezeirii (...), pentru ca să putem trăi viața 
veșnică”.200 

Pentru că această lumină a harului îl umple pe om în întregime, iar 
nu în parte, „omul devine întreg lumină”,2* și întreg cunoaște prin ea. Atunci, 
„cel ce va vedea nu numai prin sufletul nostru, ci, o, minune!, și prin trup, 
este Dumnezeu, și bineînţeles că atunci vom vedea limpede și prin organele 
trupești lumina dumnezeiască și neapropiată”, exclamă Sfântul Grigorie 
Palama.2%2 De aceea omul este, tot așa, în întregime îndumnezeit. Căci prin 
această lumină omul se află desăvârșit unit cu Dumnezeu și prin ea i se dă 
harul îndumenezeitor. Pentru acesta Sfântul Grigorie Palama, ca și Sfântul 
Dionisie Areopagitul,2% preferă s-o numească mai curând unire decât 
cunoaștere.2%4 Într-adevăr, omul se face asemenea cu ceea ce vede și prin care 
vede.2%5 „Cel ce se face părtaș al harului dumnezeiesc, devine el însuși în chip 
minunat lumină”, scrie Sfântul Grigorie Palama;20% iar devenind în întregime 
lumină, omul se face asemănător Celui pe care-L vede și se unește cu EI fără 
amestecare.2%7 „Prin har, Dumnezeu Însuși pătrunde întreg în cei vrednici 
întregi, și sfinții pătrund întregi în Dumnezeu întreg”, mai spune el.208 Așa se 
face că, după cum spune același Sfânt Părinte, urmând Sfântului Maxim 
Mărturisitorul, „Dumnezeu și sfinții au o unică și singură lucrare”.209 Sfântul 
Simeon Noul Teolog arată această unire îndumnezeitoare a omului întreg cu 
Dumnezeu întreg în astfel de cuvinte: „O, minune!, omul se unește 
duhovnicește și trupește cu Dumnezeu, fiindcă sufletul nu se desparte de 
minte (vovc), nici trupul de suflet, ci printr-o unire în chip ființial, omul se 
face prin har întreit-ipostatic, un dumnezeu prin așezare/înfiere (0eo!q), 


199 Vom vedea ulterior cum trebuie înțeleasă această expresie. 

202 Triade, 1, 3, 37. 

209 Sf. Maxim Mărturisitorul, Opuscula theologica, 1, PG 91, 12B; 33A; Ambigua, 7c, PG 91, 
1076BC. Cf. Sf. Grigorie Palama, Omilii, 35; Triade, III, 1, 33. Cu privire la această concepţie a Sf. 
Maxim, a se vedea studiul nostru: La divinisation de lhomme selon Saint Maxime le Confesseur, 
Paris, 1996, p. 553 ș.u. 


făcut din trup, suflet și Duhul dumnezeiesc de care se împărtășește, și așa se 
împlinesc cele spuse de prorocul David: «Eu am zis dumnezei sunteţi toţi și 
fii ai Celui Preaînalt» (Ps. 81, 6)”.210 


Se cuvine totuși să subliniem faptul că această unire nu înseamnă 
confundare. Omul este cu adevărat unit cu Dumnezeu, dar prin energiile 
Sale, iar nu cu fiinţa Sa. Omul are în comun cu Dumnezeu harul, iar nu firea 
dumnezeiască.2"! „Sfinţii - arată Grigorie Palama - prin vedere se fac părtași 
ai Împărăției, a toată slava, măreţia și strălucirea ei, se împărtășesc de lumina 
cea negrăită și de harul dumnezeiesc, iar nu de firea lui Dumnezeu”.22 În 
această unire omul devine dumnezeu prin har; se face, după cuvântul 
Sfântului Apostol Petru, „părtaș dumnezeieștei firi” (2 Pt. 1, 4), potrivit 
lucrării, iar nu după fire;2%3 el nu se identifică cu Dumnezeu. Vorbind despre 
sufletul unit cu Dumnezeu, Sfântul Macarie arată deosebirea absolută care 
există între cele două naturi: „Unul (Duhul) este Dumnezeu; celălalt 
(sufletul) nu este Dumnezeu; unul este Domn, celălalt este slugă; unul este 
Ziditor, celălalt este zidire; unul este meșterul, celălalt este lucrul mâinilor 
Lui. Nu este nimic de obște între firea unuia și firea celuilalt”.2'+ Dar chiar 
așa, omul este deplin unit cu Dumnezeu și în mod real îndumnezeit, căci 
dacă Dumnezeu întreg nu Se arată și nu Se împărtășește în ceea ce este EI în 
ființa Sa, El Se arată întreg și întreg Se împărtășește în ceea ce privește 
energiile Sale:2'5 „Dumnezeu întreg este prezent în fiecare dintre energiile 
dumnezeiești”,216 „fiecare putere și fiecare energie este Însuși Dumnezeu”.2!7 
„În temeiul puterii Sale mai presus de fire, Dumnezeu rămâne întreg în Sine, 
dar totodată locuiește deplin în noi; și ne împărtășește nu din ființa proprie, 
ci din slava și strălucirea proprie”, scrie Sfântul Grigorie Palama.28 lar Sfântul 
Maxim a pus bine în cuvinte acest fapt, anume că omul îndumnezeit, 
rămânând om deplin, totuși întreg se face deplin dumnezeu: „Rămânând 
întreg om după suflet și trup din pricina firii și făcându-se întreg dumnezeu 
după suflet și trup, din pricina harului și a strălucirii dumnezeiești a fericitei 


slave ce o are de pe urma Lui”.2'9 


210 Cateheze, XV. 

211 Cf. Sf. Grigorie Palama, Omilii, 35. 

212 Jbidemn. 

213 Cf. ibidem. 

214 Omilii duhovnicești (Col. 11), XLIX, 4. 

215 Sf. Grigorie Palama, Despre lucrările dumnezeiești și împărtășirea de ele. 
216 Idem, Triade, III, 2, 7. 

217 |dem, Epistolă către Gabras. 

248 Triade, |, 3, 23. 

219 Ambigua, 7i, PG ga, 1088C. 


Pe lângă aceasta, se cuvine să remarcăm caracterul personal al unirii 
cu Dumnezeu, dat de faptul că cea care se unește cu Dumnezeu este o 
persoană umană, iar această persoană umană nu se unește cu o zeitate 
impersonală sau suprapersonală, ci cu Persoana lui Dumnezeu Celui Viu.220 
Sfântul Simeon Noul Teolog, afirmând cu tărie caracterul transcendent al 
modului în care Dumnezeu i Se arată omului, subliniază totuși acest caracter 
personal: „Cel fără chip și fără înfățișare nu mai vine ca înainte fără chip și 
fără înfățișare, nici venirea și prezenţa luminii Lui la noi nu se mai face în 
tăcere. Dar cum anume? Într-o formă oarecare, firește a lui Dumnezeu; 
desigur, Dumnezeu nu Se arată într-o figură sau într-o întipărire, ci luând 
chip într-o lumină neînțeleasă, neapropiată și fără chip - căci nu putem 
spune sau exprima mai mult -—, dar Cel nevăzut Se arată în chip arătat și Se 
face cunoscut în chip foarte cunoscut și se vede în chip foarte limpede, Cel 
prin fire Dumnezeu vorbește și ascultă în chip nevăzut și grăiește ca un 
prieten cu prietenul său, față către față, cu cei născuţi din El după har'.22 
Spunând că omul se află astfel unit cu Persoana lui Dumnezeu, spunem că el 
este unit cu Tatăl, cu Fiul și cu Sfântul Duh. Fiecare energie dumnezeiască, 
ieșind din firea dumnezeiască, care este comună Celor Trei Persoane 
dumnezeiești, este o manifestare a Preasfintei Treimi. Potrivit teologiei 
ortodoxe, firea dumnezeiască nu este nici anterioară, nici superioară 
ipostasurilor, și nu poate fi privită ca independentă de ele. Lumina necreată 
este „strălucirea negrăită a firii celei una în trei ipostasuri”, arată Sfântul 
Grigorie Palama;%2 ea este, după cum precizează Sfântul Maxim 
Mărturisitorul, „lumina Sfintei Treimi”.223 Această lumină este comună celor 
Trei Persoane dumnezeiești și aparține fiecăreia dintre Ele. „Lumină este 
Tatăl, lumină Fiul, lumină Sfântul Duh. (...) Cei Trei sunt o singură lumină, 
unică, nedespărțită, ci unită în Trei Persoane, rară amestecare”, arată Sfântul 
Simeon Noul Teolog.22+ Energiile divine și Lumina care le manifestă purced 
din Tatăl și sunt împărtășite omului de Fiul în Duhul Sfânt; de aceea adeseori 
harul dumnezeiesc, Lumina, este identificat cu Sfântul Duh. În Lumina 
dumnezeiască, Sfântul Duh arată omului îndumnezeit Persoana Cuvântului 
întrupat, a Dumnezeu-Omului, Cel ce, în această lumină care este și lumina 


220 Caracterul personal al luminii pe care o vede omul îndumnezeit este limpede vădit de 
relatările Sfântului Simeon Noul Teolog cu privire la viziunile sale. A se vedea, în această 
privinţă, lucrarea Arhiepiscopului Basile Krivocheine, Dans la Lumiere du Christ. Saint Symeon 
le Nouveau Theologien, Chevetogne, 1980, p. 229-255, în care pot fi aflate principalele mărturii 
ale Sf. Simeon cu privire la acest subiect. 

221 Mulţumire (1) către Dumnezeu. 

222 Omilii, 35. 

223 Capete despre dragoste, |, 97. 

224 Jmne, XXXIII, 1-10. 


Sa, și lumina Tatălui, ÎL arată pe Tatăl, după cuvântul Sfântului Apostol loan: 
„Pe Dumnezeu nimeni nu L-a văzut vreodată; Fiul cel Unul-Născut, Care este 
în sânul Tatălui, Acela L-a făcut cunoscut” (In 1, 18). 

Să mai remarcăm și că modul unirii și felul în care omul Îl vede pe 
Dumnezeu în lumină și prin ea îi rămân „de neînțeles și de netâlcuit”.225 

Totuși este vorba despre o stare conștientă:226 omul, „unit în lumină 
cu lumina, vede în deplină cunoștință tot ceea ce rămâne ascuns celor care 
n-au primit harul”, arată Sfântul Grigorie Palama.%7 Prin Duhul care este în 
el, ajunge la o asemenea înălțime a cunoașterii, încât în lumină se vede pe 


sine însuși?28 


și întreaga lume? în Dumnezeu, văzându-L în același timp 
numai și numai pe Dumnezeu.230 Astfel, Sfântul Simeon Noul Teolog scrie: 
„Cel ce vede pe Unul, prin Unul se vede și pe sine, și pe toți, și pe toate. Dar 
fiind ascuns în El, nu vede nimic din toate”;3! „cel ce vede pe Unul, are 
vederea tuturor. El se reține de la vederea tuturor, dar are vederea tuturor, 
fiind în afară de cele văzute. Fiind astfel în Unul, le vede pe toate. Și fiind în 
toate, nu vede nimic din toate”.2% Și dacă cei ce văd lumina au o înțelegere a 
ceea ce văd, o au „în chip neînțeles”, arată Sfântul Grigorie Palama.2% 

lar când ajunge omul să cunoască prezenţa lui Dumnezeu în el, când 


225 Sf. Simeon Noul Teolog, Cele 225 de capete..., Il, 18. Cf. Sf. loan Scărarul, Scara, VII, 60 
(„Luminarea este lucrare negrăită, înțeleasă în chip neștiut și văzută în chip nevăzut”). Sf. Isaac 
Sirul, Cuvinte despre nevoinţă, 66 (Cunoașterea care se „produce în planul dumnezeiesc... e 
mai degrabă necunoscută și mai presus de cunoaștere”). Sf. Simeon Noul Teolog, Discursuri 
etice, |, 12 („Lumina întreit-ipostatică este negrăită, nerostită..., mai presus de gând și de 
cuvânt”); VII, 60: Mulțumire (4) către Dumnezeu („lumină neînţeleasă”) Sf. Grigorie Palama, 
Triade, |, 3, 4;17. 

226 A se vedea, de pildă, Sf. Simeon Noul Teolog, Mulţumire (1 și 2) către Dumnezeu; 
Cateheze, XV. 

227 Omilie la Intrarea în biserică a Maicii Domnului. 

328 Propriu-zis nu este vorba aici de o cunoaștere de sine, căci pe această treaptă omul se 
află dincolo de orice cunoaștere. Din acest punct de vedere, după cum arată Sfântul Simeon, 
omul uită cu totul de sine (Cele 225 de capete..., II, 18). 

229 Cf. Sf. Simeon Noul Teolog, Cateheze, XVI; Mulțumire (1) către Dumnezeu. Sf. Grigore 
cel Mare, Viaţa Sf. Benedict, 35: „Văzu o lumină (...). În această vedere (...) lumea întreagă, 
îmbrăţișată ca de o singură rază a soarelui duhovnicesc, îi fu pusă înaintea ochilor”. Se cuvine 
să remarcăm și în acest caz că nu este vorba despre o cunoaștere propriu-zisă a lumii, stadiul 
acesta fiind depășit; astfel că omul, din acest punct de vedere, nu cunoaște de fapt nimic (cf. 
Sf. Simeon Noul Teolog, Cele 225 de capete..., II, 17 („mintea rămâne în abisul luminii 
dumnezeiești, nemaiîngăduindu-i-se să privească nicidecum în afară”); 18. 

230 Cf. Sf. Simeon Noul Teolog, Cele 225 de capete..., II, 17; 18 („Căci nu se privește atunci 
pe sine, ci pe Cel mai presus de slavă...”); 25. 

231 [bidem, |, 52. 

232 Ibidem, ş1. 

233 Triade, |, 3, 17. 


cunoaște că s-a unit cu Dumnezeu și că este una cu EI, capătă totodată 
cunoștința mărginirii sale?34+ și a absolutei transcendenţe a lui Dumnezeu. 
Aceasta pentru că, așa cum am arătat mai înainte, cu toate că Dumnezeu i se 
comunică întreg și în chip real omului prin energiile Sale, El rămâne totuși 
incomunicabil și absolut transcendent în ființa Sa. 

Vederea lui Dumnezeu la care poate ajunge omul aici pe pământ nu 
este nici deplină, nici necontenită. „Căci n-a văzut cineva vreodată totul din 
frumusețea aceea (...); căci nu o vede cât este, ci în măsura în care s-a făcut 
pe sine în stare să primească puterea Duhului dumnezeiesc”.235 Această 
„simţire dumnezeiască i se dă fiecăruia după măsura sa, și poate fi mai mult 
sau mai puțin mare, potrivit vredniciei omului”.236 Pe de altă parte, vederea 
lui Dumnezeu la care ajunge omul în viața pământească nu este decât o 
arvună și pregustare a celei la care este menit să ajungă în viața cerească, la 
înviere. Vederea desăvârșită și neîncetată a lui Dumnezeu în lumina cea 
neapropiată ține de veacul ce va să fie.%37 


4. Legătura dintre cunoașterea/vederea lui Dumnezeu și praxis 


Lumina prin care omul Îl vede pe Dumnezeu și se unește cu El este 
numai și numai un dar al lui Dumnezeu, pe care EI îl dă cui voiește, când 
binevoiește și în felul în care voiește,238 
străduinței sale de a ajunge la ea. 


Dar Dumnezeu nu dă harul acesta decât celor care se învrednicesc să- 


iar nu roadă a voinţei omului și a 


| primească, și-l dă pe măsura vredniciei lor.239 Omul Îl vede pe Dumnezeu și 
este îndumnezeit numai „în măsura în care s-a făcut pe sine capabil să 
primească puterea Duhului dumnezeiesc”.*+* Se mai poate spune că în 
această lumină și prin această lumină Dumnezeu Se unește cu cei care sunt 
uniți cu El. Astfel, de pildă, Sfântul Maxim Mărturisitorul scrie: „De harul 
cunoștinței de Dumnezeu se va învrednici (omul) atunci când... ajunge în 


Dumnezeu”.2* Sau, cum spune Sfântul Grigorie Palama, cei care Îl cunosc pe 


234 Cf. Sf. Simeon Noul Teolog, Cateheze, XVI; Imne, XIII, 1-2. 
235 Triade, 1, 2, 17. 
236 Idem, Omilie la Schimbarea la Faţă, PG 150, 823. Cf. Triade, |, 3, 4. Sf. Irineu de Lyon, 
Contra ereziilor, V, 36, 1. 

237 Cf. Sf. Grigorie Palama, Omilii, 34. Sf. Simeon Noul Teolog, Discursuri etice, X. 

238 Cf. Sf. Irineu de Lyon, Contra ereziilor, IV, 20, 5. Evagrie, Epistole, 29. Sf. Grigorie 
Palama, Triade, II, 3, 17. 

239 A se vedea, de pildă, Sf. Maxim Mărturisitorul, Răspunsuri către Talasie, 63, PG go, 
679C. Sf. Grigorie Palama, Triade, III, 1, 28; Contra lui Achindin, III, 6. 

249 Sf. Grigorie Palama, Triade, 13,17. 


4! Capete despre dragoste, II, 26. 


Dumnezeu, ajung să-L cunoască „pentru că, fiind uniţi cu EI, au câștigat 
asemănarea cu El”? Sfântul Grigorie de Nyssa scrie și mai limpede: „Nu se 
poate uni cu lumina niciodată cel ce nu se luminează de lumina aceea” 248 

Or, numai cel ce și-a curățat sufletul de patimi se învrednicește de 
primirea Sfântului Duh; și numai prin bogăţia virtuţilor ajunge la asemănarea 
cu Dumnezeu244 și se unește cu EI. Și, după cum am văzut, curăția nepătimirii 
și bogăţia virtuţilor se dobândesc prin împlinirea poruncilor. Vederea lui 
Dumnezeu și îndumnezeirea omului se dovedesc astfel strâns legate și 
nedespărţite de sfintele nevoinţe, de viețuirea ascetică, de războiul cel 
nevăzut, de multele sale sudori și necazuri.245 Arătând limpede caracterul 
sinergetic al unirii omului cu Dumnezeu, în care Dumnezeu dăruiește 
belșugul harului, iar omul, osteneala pentru a se face vrednic de primirea lui, 
Sfântul Macarie scrie: „Lucrarea harului lui Dumnezeu în om și darul Duhului 
Sfânt, pe care se învrednicește a-l primi sufletul credincios, se face cu mare 
luptă și cu îndelungă-răbdare, prin încercări și ispite, libertatea voinţei 
omenești fiind încercată prin multe strâmtorări. Atunci când un astfel de om 
prin nimic nu întristează pe Duhul, ci, dimpotrivă, este în acord cu EI prin 
împlinirea poruncilor, cu ajutorul harului, atunci se învrednicește să 
dobândească libertatea față de patimi și înfierea Duhului, care înfiere în taină 
se arată (cf. 1 Cor. 2, 15), bogăţia cea duhovnicească și înțelepciunea, care nu 
este din lumea aceasta, de care se fac părtași cei ce sunt creștini cu 
adevărat” 246 

Însuși Domnul a arătat curăţia ca pe o condiţie a vederii lui 
Dumnezeu: „Fericiţi cei curați cu inima, căci aceia vor vedea pe Dumnezeu” 
(Mt. 5, 8), iar Sfinţii Părinţi amintesc aceste cuvinte ale Lui ori de câte ori 


242 Triade, III, 3, 12. Cf. Sf. Grigorie de Nazianz, Cuvântări, XLV, 3. 

243 Despre rânduiala cea după Dumnezeu a vieţii și despre nevoinţa cea adevărată. 

244 [bidem („Voia cea desăvârșită a lui Dumnezeu este să-și curețe sufletul prin har de toată 
întinăciunea... și să-l aducă lui Dumnezeu curat, doritor și în stare să vadă acea lumină 
duhovnicească și negrăită”; și „să se facă, după putere, asemenea frumuseţii lui Hristos, prin 
virtute”). 

245 Cf. Sf. Simeon Noul Teolog, Cele 225 de capete... II, 10; III, 22 („Pe cât voiește Dumnezeu 
să Se facă cunoscut de noi, pe atâta Se și descoperă. Și pe cât Se descoperă, pe atât e văzut și 
cunoscut de cei vrednici. Dar nu e cu putinţă să pătimească cineva și să vadă așa ceva, dacă nu 
s-a unit mai întâi cu Preasfântul Duh, după ce a dobândit prin dureri și sudori o inimă smerită, 
curată, simplă și zdrobită”. În aceste câteva cuvinte este cuprinsă întreaga dialectică a vieţii 
creștine: osteneală și răsplata ostenelii prin revărsarea harului, potrivit bunăvoinţei lui 
Dumnezeu). Sf. Macarie Egipteanul, Omilii duhovnicești (Col. II), XVII, 4 („Mintea cu 
desăvârșire curățată vede totdeauna slava luminii lui Hristos... Oamenii nu ajung însă deodată 
la astfel de trepte ale desăvârșirii, ci numai prin osteneli, necaz și multă luptă”). 

246 Omilii duhovnicești (Col. II), IX, 7. 


vorbesc despre cunoașterea lui Dumnezeu.2%7 „Această luminare (...) nu 
încape nici chiar în inimile credincioșilor, dacă nu se curăţă prin fapte”, spune 
Sfântul Grigorie Palama.24% „Vederea duhovnicească lucrează înlăuntrul 
nostru în ținutul curăției”,249 învaţă Sfântul Isaac Sirul. El spune că dacă nu 
există curăţie în suflet, acesta, asemenea unui văzduh plin de grosimea 
norilor care întunecă lumina soarelui, nu se poate „veseli de bucuria vederii 
Soarelui gândit cu mintea” și de harul Său.25* Dumnezeu, Care este lumină, 
le împărtășește celor credincioși strălucirea Sa „pe măsura curățirii lor”, arată 
Sfântul Simeon Noul Teolog;% și încă: „Cunoașterea (tainelor ascunse ale lui 
Dumnezeu) este a celor a căror minte e luminată în fiecare zi de Duhul Sfânt 
pentru curăţia sufletului lor”2% lar Sfântul Nichita Stithatul spune: 
„Cunoștinţa dumnezeiască (care) este bucurie și revărsare nesfârșită de 
lumină, face sufletele în care se sălășluiește prin curăție, luminoase într-un 
chip dumnezeiesc”.25 Într-adevăr, după cum arată Sfântul Grigorie de 
Nazianz, „numai curăția se poate apropia de Cel curat”;254 numai ea îl face pe 
om vrednic de primirea Sfântului Duh. 

Nu e vorba aici doar de curăția minţii, rod al lepădării oricărei 
imagini, sau închipuiri, sau gând, și a oricărei înțelegeri. Firește că vederea 
duhovnicească cere o minte relativ „goală”, când este vorba despre vederea 
naturală,25% în care sunt îngăduite gândurile simple, și desăvârșit „goală” când 
este vorba despre vederea lui Dumnezeu. Dar oricât de necesare ar fi această 
simplitate și această golire?5€ — la care, de altfel, pot ajunge și începătorii 
printr-o simplă tehnică mentală?%7 -, ele nu sunt de ajuns pentru a ajunge la 
vederea cea mai presus de fire.258 


247 Cf. Sf. loan Scărarul, Scara, VII, 53; XXX, 12. Sf. Grigorie de Nazianz, Cuvântări., XLV, 
3. Sf. Isaac Sirul, Cuvinte despre nevoință, 67; Epistole, 4, passim. Sf. Macarie Egipteanul, Omilii 
duhovnicești (Col. 11), XVII, 4; LIII, 4. Sf. Simeon Noul Teolog, Cele 225 de capete..., III, 23. Sf. 
Nichita Stithatul, Cele zoo de capete... Il, 67; III, 19-20. Sf. Grigorie Palama, Dialogul lui 
Teofanes cu Teotimos, PG 150, 956B; Capete despre rugăciune, PG 150, 1m7C; n20C-u21A; 
Triade, |, 1,7; 3, 9;52. Sf. Atanasie cel Mare, Tratat despre întruparea Cuvântului, 57. Evagrie, 
Capete gnostice, IV, 9o; Epistole, 62. Sf. Maxim Mărturisitorul, Capete despre dragoste, |, 32. 

248 Triade, |, 3, 52. 

249 Epistole, 4. 

250 Cuvinte despre nevoință, 69. 

251 Cateheze, XV. Cf. Discursuri etice, X. 

252 Discursuri etice, IX. 
253 Cele 300 de capete..., III, 19. 
254 Cuvântări ascetice, II, 39. 
255 Cf. Evagrie, Capete gnostice, Îl 21. 
256 Cf. ibidem, 19; Epistole, 41; 58. Sf. Simeon Noul Teolog, Cele 225 de capete... II, 17. 
257 Cf. Sf. Grigorie Palama, Triade, III, 3, 12. 
258 Cf, ibidem, |, 3, 19; III, 3, 12. 


Mai înainte însă, omul trebuie să se curețe de patimi, aceasta fiind 
curăția care într-adevăr „desface efectiv mintea de toate”.259 În plus, această 
curăţie se aplică întregii ființe a omului. Este vorba deci de curățarea „tuturor 
dispozițiilor și a tuturor puterilor sufletului și trupului”.26 Numai astfel 
mintea va fi cu adevărat curată și vrednică de a fi sălaș al harului, după cum 
vor fi și sufletul, și trupul, care, așa cum am văzut, sunt împreună chemate să 
se împărtășească de vederea lui Dumnezeu și să fie îndumnezeite prin har. 
De aceea Sfinții Părinţi, atunci când vorbesc despre vederea lui Dumnezeu, 
arată că este cu neputinţă să ajungă omul la ea dacă nu s-a făcut pe sine cu 
totul nepătimitor.26 

Dar curăția nepătimirii este roadă lucrării poruncilor. lată deci că 
între cunoașterea lui Dumnezeu și urmarea poruncilor este o legătură 
directă, aceasta din urmă fiind, alături de nepătimire, o altă condiţie a ei. 
Hristos, Lumina cea adevărată (In 1, 9), Care spune despre Sine că este 
Adevărul (In 14, 6), și Care le făgăduiește trimiterea Duhului Adevărului de 
la Tatăl (In 14, 17; 15, 26; 16, 13), și Care-l spune Tatălui: „Aceasta este viața 
veșnică: Să Te cunoască pe Tine, singurul Dumnezeu adevărat” (In 17, 3), El 
Însuși învață: „Dacă veți rămâne în cuvântul Meu, sunteți cu adevărat ucenici 
ai Mei; și veţi cunoaște adevărul” (In 8, 31-32). Și iarăși spune: „Dacă Mă 
iubește cineva, va păzi cuvântul Meu, și Tatăl Meu îl va iubi, și vom veni la el 
și vom face locaș în el” (In 14, 23). Sfântul Apostol loan arată și el această 
legătură: „Și întru aceasta știm că L-am cunoscut, dacă păzim poruncile Lui. 
Cel ce zice: L-am cunoscut, dar poruncile Lui nu le păzește, mincinos este și 
întru el adevărul nu se află” (I In 2, 3-4). Tot așa spune și Psalmistul, strigând 
către Dumnezeu: „Învață-mă... cunoștința, că în poruncile Tale am crezut” 
(Ps. n8, 66); „Din poruncile Tale m-am făcut priceput” (v. 104). Sfinții Părinţi 
și ei insistă în chip deosebit asupra acestei strânse legături. Sfântul Macarie 
Egipteanul arată că noi nu-L cunoaștem pe Dumnezeu, adică, altfel spus, nu 
experiem lucrarea harului, din pricina greșelilor și păcatelor noastre, căci „El 
a spus că Se arată celor care păzesc poruncile Sale” (cf. In 14, 23).2& Sfântul 
Isaac Sirul scrie că „din păzirea poruncilor se învrednicește mintea de harul 
vederii celei de taină și de descoperirea cunoștinței Duhului”;26 „de voiești 
vederea tainelor, lucrează prin fapte poruncile întru tine”.264 Acesta este 


259 Ibidem, |, 3, 21. 

260 Ibidem, III, 3, 12. 

z6u/Ce Evagrie, Capete gnostice, V, 75; VI, 83. Sf. Isaac Sirul, Epistole, IV. Sf. loan Scărarul, 
Scara, XXVII, 26. Sf. Maxim Mărturisitorul, Capete despre dragoste, 1, 85-86; III, 7o. Sf. Nichita 

262 Omilii duhovnicești (Col. 11), LIII, 4. Cf. LIV, 5; 8. 

263 Epistole, IV. 

laitmotivul învățăturii Sfântului Simeon Noul Teolog: Domnul, spune el, „îi 
fericește pe cei... ce s-au învrednicit mai întâi, prin lucrarea poruncilor, să 
vadă și privesc în ei înșiși lumina Duhului, ce luminează și scânteiază”;265 
„prin plinirea poruncilor... ni se deschide ușa cunoștinței”;26 cel ce „a fost 
ridicat la înălțimea vederii duhovnicești prin lucrarea poruncilor, cunoaște 
fără rătăcire pe Dumnezeu”;2%7 „nu este cu putință a-L vedea (pe Dumnezeu) 
altfel decât prin păzirea întocmai a poruncilor Lui, atunci când lucrarea lor 
nu este vătămată nicidecum în nimic prin nepăsare și dispreț, ci e păzită și 
lucrată cu purtare de grijă și râvnă. Prin urmare, „toţi câţi se vor ţine de 
dreptarul acesta” (Gal. 6, 16), „nu se vor găsi departe de Împărăţia cerurilor” 
(Mc. 12, 34), și pe măsura râvnei și a lucrării lor..., vor primi fie mai degrabă, 
fie mai târziu, fie mai mult, fie mai puţin, plata vederii lui Dumnezeu și se 
vor face părtași ai dumnezeieștii firi (2 Pt. 1, 4) și dumnezei prin înfiere și fii 
ai lui Dumnezeu în Hristos lisus, Domnul nostru”;268 „acolo unde este păzirea 
întocmai a poruncilor, acolo este și arătarea Mântuitorului”.269 Tot așa, 
Sfântul Grigorie Palama spune în repetate rânduri: „Numai prin păzirea 
poruncilor vine adevărata cunoștință și unirea și asemănarea cu 
Dumnezeu”;70 „numai păzirea poruncilor... ne învrednicește, potrivit 
făgăduinţei lui Dumnezeu, de prezenţa, de sălășluirea și de arătarea Lui în 
noi”;27! „crezând Celui care a luat natura noastră și ne-a dăruit slava naturii 
Lui, să cercetăm cum se dobândește aceasta și cum o poate vedea cineva. Deci 
cum? Prin păzirea poruncilor”;7* „deci poruncile lui Dumnezeu procură 
cunoștință, însă nu numai cunoștință, ci și îndumnezeire” „273 

Când e vorba despre vederea lui Dumnezeu, una dintre porunci se 
arată a fi cea mai de preț, și lisus o amintește în repetate rânduri: pocăinţa. 
Sfântul Isaac Sirul spune că prin pocăință „i se dă omului cunoștința 
duhovnicească”.274 Sfântul Simeon Noul Teolog arată în mod constant?75 
legătura dintre vederea lui Dumnezeu și pocăință, spunând îndeosebi că 
„rodul și fapta pocăinţei sunt cele care alungă neștiința și aduc cunoștința: 

275 A se vedea, între altele: Imne, XV, 257-261; Cele 225 de capete..., III, 22; Discursuri 
teologice, I; Discursuri etice, LX. 


mai întâi cunoștința despre noi și despre cele ale noastre, apoi despre cele 
mai presus de noi și despre tainele dumnezeiești, cele nevăzute și 
necunoscute pentru cei care n-au făcut pocăință” 276 


Lucrarea poruncilor, așa cum am văzut, nu are numai rostul de a-l 
curăța pe om și de a-l duce la nepătimire; o altă menire a împlinirii lor este 
dobândirea și sporirea virtuților în om. Or, cel care a dobândit virtuțile a 
primit intrarea la cunoașterea lui Dumnezeu, căci prin ele omul ajunge la 
asemănarea cu Dumnezeu și se unește ființial cu El. Și după cum am arătat 
mai înainte, Dumnezeu Se unește cu omul în măsura în care acesta se unește 
cu El. De aici, legătura directă pe care Părinţii o stabilesc între 
cunoașterea/vederea lui Dumnezeu și virtuţi, ca roade ale împlinirii 
poruncilor.277 Cunoașterea este „rodul virtuților”, arată Evagrie.278 
„Cunoștința duhovnicească prin fire (urmează) lucrării virtuţilor”, scrie tot 
așa Sfântul Isaac Sirul.?79 „Fericiți cu adevărat și râvnitori ai vieții și ai 
bucuriei celei mai presus de fire sunt aceia care prin credinţă fierbinte și 
viețuire virtuoasă, au primit prin cercare și simţire cunoștința tainelor cerești 
ale Duhului” 28 „Din porunci se nasc virtuțile, iar din acestea, descoperirea 
tainelor celor ascunse”, scrie Sfântul Simeon Noul Teolog;?8 acesta, de altfel, 
își intitulează capitolul 12 al celui dintâi Discurs etic: „Că nu este a celor 
neinițiați să cerceteze tainele cele ascunse ale Împărăției cerurilor înainte de 
lucrarea poruncilor și de înaintarea în virtute și înainte de desăvârșire...”; 
același Sfânt Părinte aseamănă cunoașterea lui Dumnezeu cu acoperișul 
zidirii duhovnicești, care nu se poate sprijini decât pe zidurile virtuţii.28 
Sfântul Grigorie Palama, la rândul său, scrie: „Numai apropiindu-se de 
Dumnezeu prin virtute și unindu-se cu El în duh poate cineva dobândi 
vederea strălucirii acesteia care se dă privirii celor care înaintează neabătut 
spre Dumnezeu (...)”.28 
Să amintim că între virtuți două sunt deosebit de importante pentru 

a ajunge la cunoașterea/vederea lui Dumnezeu: smerenia și iubirea, pe care 
Sfântul Simeon Noul Teolog le socotește îndumnezeitoare.254 


„Adevărata smerenie naște cunoștința”, scrie Sfântul Isaac Sirul.285 
„Cunoștinţa lui Dumnezeu înseamnă că cel întărit în aceasta prin smerită 
cugetare... a fost cunoscut de Dumnezeu și s-a îmbogăţit de la Dumnezeu cu 
cunoștința tainelor Lui mai presus de fire”, arată Sfântul Nichita Stithatul.286 
Cu adevărat, numai dacă s-a golit pe sine, poate primi omul revărsarea 
Duhului Sfânt, prin Care-L cunoaște pe Dumnezeu; numai dacă se socotește 
pe sine nimic înaintea lui Dumnezeu, poate primi puterea Lui prin care se 
unește cu El. „Cel ce nu s-a făcut astfel, nu se poate uni cu Duhul cel Sfânt. 
lar cel ce nu s-a unit cu Duhul acesta prin curăţie, nu poate să ajungă la 
vederea și cunoștința lui Dumnezeu, nefiind vrednic să se înveţe tainic 
virtuțile smereniei”.287 Sfântul Părinte arată de altfel că omul înaintează în 
cunoaștere pe măsura smereniei sale, cunoașterea cea mai înaltă și smerenia 
cea mai adâncă suprapunându-se: „Atunci când ajunge la măsura vârstei 
plinătăţii cunoștinței lui Hristos și dobândește pe Hristos Însuși și mintea lui 
Hristos, atunci se socotește ca unul care nu știe sau nu are nimic, și ca un rob 
netrebnic și ticălos” și chiar „socotește că nu este o mai mic sau mai păcătos 
decât el în toată lumea”. 288 

Rolul iubirii e încă și mai important. Sumă și culme a virtuţilor, 
iubirea desăvârșită naște cunoașterea desăvârșită, căci prin ea se lucrează 
unirea cu Dumnezeu, în care omul primește de la El puterea de a cunoaște în 
chip desăvârșit. Legătura nestricată dintre iubire, rod al împlinirii poruncilor, 
și cunoaștere este limpede arătată de Însuși Domnul Hristos: „Cel ce are 
poruncile Mele și le păzește, acela este care Mă iubește; iar cel ce Mă iubește 
pe Mine, va fi iubit de Tatăl Meu și-l voi iubi și Eu și Mă voi arăta lui” (In 14, 
21). Apostolul Ioan spune și el: „oricine iubește este născut din Dumnezeu și 
cunoaște pe Dumnezeu. Cel ce nu iubește n-a cunoscut pe Dumnezeu” (1 În 
4, 7-8). Același lucru îl arată și Sfântul Pavel, scriind că „înțelepciunea de 
taină a lui Dumnezeu, ascunsă, pe care Dumnezeu a rânduit-o mai înainte de 

- 


veci, spre slava noastră” a fost gătită „celor ce-L iubesc pe EI” (i Cor. 2, 7 și 9). 
Sfinţii Părinţi vorbesc și ei cu multă stăruință despre această legătură.289 

Astfel, Sfântul Maxim scrie că: „ea este ușa prin care cel ce intră ajunge în 
Sfânta Sfintelor și se face vrednic să fie văzător al neapropiatei frumuseți a 
Sfintei și Împărăteștei Treimi”.2% „Din dragoste se naște lumina cunoștinței”, 
scrie Sfântul Talasie.2% Iar Sfântul Nichita Stithatul: „Cel ce iubește pe 
Dumnezeu și nu socotește nimic mai de preț decât iubirea de Dumnezeu și a 
aproapelui, a cunoscut și adâncurile dumnezeiești, și tainele Împărăției Lui, 
cum trebuie să le cunoască cel mișcat de Duhul dumnezeiesc”.29%2 Sfântul 
Simeon Noul Teolog învaţă la fel: „(Hristos) Se arată în chip recunoscut celor 
care-și arată iubirea față de EI prin păzirea poruncilor, precum a spus El 
Însuși; și Însuși Duhul Sfânt e dăruit lor prin arătarea Sa, iar prin Duhul Sfânt, 
EI Însuși și Tatăl rămân în chip nedespărțit împreună cu ei”.2% Iar Sfântul 
Grigorie Palama lămurește astfel: „pe Dumnezeu Îl vei avea în tine cu 
adevărat atunci când vei avea în sufletul tău deprinderea dumnezeiască. lar 
deprinderea cu adevărat dumnezeiască este dragostea față de Dumnezeu. Și 
aceasta vine prin lucrarea sfântă a poruncilor dumnezeiești. Căci deși 
dragostea acesta e de la începutul lor, ea e și la mijloc, și la sfârșit. Fiindcă 
dragostea este Dumnezeu (cf. 1 In 4, 8, 16), care numai în aceasta și-a făgăduit 
venirea și sălășluirea și arătarea Lui'.294 

Știind că iubirea zămislește cunoașterea, iar aceasta din urmă fiind 
capătul iubirii, nu se cuvine să credem că iubirea este desființată prin 
cunoaștere. Căci, după cum spune Apostolul: „iubirea nu cade niciodată” (1 
Cor. 13, 8). Trebuie să observăm, în sens invers, că și cunoașterea naște 
iubirea, sau mai precis o sporește, astfel că din acest punct de vedere iubirea 
apare ca sfârșit al cunoștinței. Astfel că, pe rând, când cunoașterea, când 
iubirea apar una mai presus de cealaltă. Dar Apostolul spune: dacă „tainele 
toate le-aș cunoaște și orice știință (...), iar dragoste nu am, nimic nu sunt” (1 
Cor. 13, 2). lar Sfântul Isaac Sirul arată cunoașterea lui Dumnezeu ca 
pricinuitoare a iubirii Lui: „De nu cunoști pe Dumnezeu, nu se poate mișca 
în tine dragostea Lui. Și nu poţi iubi pe Dumnezeu, de nu-L vezi pe EI'.2% 
Sfântul Simeon Noul Teolog arată tot așa, că „nu poate dobândi cineva altfel 
iubirea desăvârșită și neclintită de Dumnezeu decât pe măsura cunoștinței 
duhovnicești”.2% Iar în altă parte spune: „după arătarea (Mântuitorului), vine 

și iubirea desăvârșită”; câtă vreme nu S-a arătat, „nu putem... nici să-L iubim 
așa cum trebuie”.2%7 Sfântul Macarie Egipteanul arată că, „luminat de 
Duhul..., sufletul vede în chip spiritual frumuseţea cea mult dorită și de 
negrăit, este rănit de dragostea divină... și dobândește o iubire nemărginită 
și neistovită față de Domnul”.29% Sfântul Isaac Sirul spune că „dragostea este 
fiica cunoștinței”.299 lar Sfântul Maxim Mărturisitorul, tot așa: „Cunoștinţa 
(naște) dragostea către Dumnezeu”.3% La rândul său, Clement Alexandrinul 
scrie: „S-a spus: «Celui ce are i se va adăuga» (Mt. 25, 29); ...cunoștinţei 
(gnozei) i se va adăuga dragostea”; și încă: „cunoștința (gnoza) își are sfârșitul 
ei în dragoste”.30 

În fapt, cele două perspective, pe care Părinţii le prezintă pe rând, 
sunt complementare. Putem vorbi despre o dialectică a iubirii și a cunoașterii 
lui Dumnezeu, în care sporirea și înaintarea în una dintre ele este izvor de 
creștere necontenită a celeilalte, iar acest urcuș nu încetează niciodată și nu 
are sfârșit. lar Dumnezeu fiind nemărginit și neajuns și cu neputinţă de 
cunoscut în ființa Sa, oricât de mult ar spori omul în cunoașterea Lui și în 
dragostea de El, întotdeauna va avea de înaintat și mai mult, și fără 
încetare.3%2 Și tot așa se întâmplă când e vorba de virtuţi.3%3 

5. Rolul rugăciunii curate 


Se cuvine, în sfârșit, să arătăm relaţia esenţială dintre 
cunoașterea /vederea lui Dumnezeu și rugăciune. 

Fără rugăciune nu se poate vorbi despre o viață duhovnicească. Prin 
ea se întoarce omul către Dumnezeu, și fără ea nu poate să facă nimic (In 15, 
5); prin rugăciune cere el ajutorul lui Dumnezeu, se deschide harului și se 
unește cu El. Rugăciunea, așa cum am văzut, este condiţia cu neputinţă de 
ocolit a lucrării poruncilor, a nimicirii patimilor și a împlinirii tuturor 
virtuților, și îndeosebi a iubirii, care duc la unirea cu Dumnezeu. 

Pentru toate aceste pricini, și în special datorită legăturii ei cu 
iubirea,3% rugăciunea apare ca cea care îl urcă pe om la cunoașterea/vederea 
lui Dumnezeu. 

Dar între ele există și o legătură mai directă.3% Sfântul Maxim spune 
că „starea de rugăciune înfățișează (mintea) lui Dumnezeu Însuși”,3% 
statornicind-o în El. lar Sfântul Grigorie Palama lămurește astfel: „Părtășia la 
virtuţi, prin asemănarea (cu Dumnezeu) pe care o aduce în om, îl face capabil 
pe acesta să-L primească pe Dumnezeu. lar primirea Lui se lucrează prin 
puterea rugăciunii”.307 Sfântul Părinte mai spune că rugăciunea este cheia308 
cunoașterii lui Dumnezeu, că ea „aduce această fericită vedere” a lui 
Dumnezeu.3%9 Legătura lor este atât de intimă, încât Părinţii spun că darul 
cunoașterii și al vederii lui Dumnezeu se dă numai adâncului rugăciunii 
desăvârșite, numită și „rugăciunea curată”,3'* în care, după cum arată Sfântul 


Isaac Sirul, „își află sfârșitul” toate „felurile și chipurile rugăciunii” 3" Evagrie 


spune chiar că rugăciunea și cunoașterea sunt una și aceeași lucrare,3"2 


394 Cf. Evagrie, Cuvânt despre rugăciune, 52. Teolipt al Filadelfiei, Cuvânt despre lucrarea 
cea ascunsă întru Hristos, 3. 

395 Cf. Sf. Isaac Sirul, Cuvinte despre nevoință, 13 („Fără rugăciunea neîncetată nu te poți 
apropia de Dumnezeu”); 21. 

400 Capete despre dragoste, IV, 86. Cf. III, 44. 

397 Trei capete, 1. 

308 cf Triade, |, 1, 20. 

399 Omilii, 34. 

310 Cf. Sf. Isaac Sirul, Cuvinte despre nevoință, 31; 32. Sf. Grigorie Palama, Triade, |, 1, 7; 2, 
2. Sf. Nichita Stimatul, Cele 300 de capete..., III, 8o. 

311 Cuvinte despre nevoinţă, 32. 

312 Cf. Capete gnostice, Pseudo-supliment, 30; Cuvânt despre rugăciune, 86 („Cunoștința 
este... împreună lucrătoare a rugăciunii”). A se vedea comentariul lui |. Hausherr, p. 121-122, la 
ediţia sa a Tratatului despre rugăciune. A se vedea, de asemenea ]. Lemaitre (= I. Hausherr), 
„Contemplation”, Dictionnaire de spiritualite, t. 2, 1953, col. 1783-1784. Sf. Maxim 
Mărturisitorul, Capete despre dragoste, IV, 64, folosește în paralel termenii de „cunoaștere a 
lui Dumnezeu” și „rugăciune”. Sf. Isaac Sirul, în Cuvintele sale despre nevoinţă, 32 (intitulat 


îndeosebi în bine cunoscuta sa formulă: „Dacă ești teolog, te vei ruga cu 
adevărat; și dacă te rogi cu adevărat, ești teolog'33 (teolog fiind cel ajuns la 
theologia, în înţelesul vechi al cuvântului, adică la contemplarea lui 
Dumnezeu). Sfântul Isaac Sirul arată că, în orice caz, harul acestei cunoștințe, 
dobândită prin Duhul Sfânt, „se dă celor vrednici în vremea rugăciunii și își 
ia prilejul din rugăciune. Această slăvită stare nu are alt timp de sălășluire, ci 
timpul acesta, după mărturia Părinților. De aceea e numită cu numele de 
rugăciune, pentru că mintea e condusă din rugăciune spre acea fericire și 
pentru că rugăciunea e pricina ei, și în alte timpuri nu are loc, cum arată 
scrierile Părinților”.314 

De aceea, ei socotesc că întreaga nevoinţă ascetică trebuie să tindă 
spre dobândirea ei,315 căci ea este un dar și o harismă.3'€ Prin rugăciune, mai 
ales, ajunge omul la nepătimire și la bogăţia virtuţilor, iar nepătimirea și 
virtuțile - îndeosebi iubirea3'7 —, odată sălășluite în ființa omului, îl duc la 
rugăciunea curată.318 

Într-adevăr, rugăciunea curată se definește mai întâi de toate ca 
rugăciunea omului curățat de patimi și de orice reprezentare (imagine sau 
gând) rea și necurată.39 Aceasta este rugăciunea despre care vorbește 
Apostolul, atunci când îndeamnă să se roage omul „în tot locul, ridicând 
mâini sfinte, fără de mânie” și fără răutate (1 Tim. 2, 8). Curăţarea de patimi 
se realizează prin asceză, iar cea a gândurilor, îndeosebi prin „războiul 
nevăzut”, cel lăuntric, în care trezvia și luarea-aminte, unite cu rugăciunea, 
au un rol esenţial, care este „paza inimii”. Astfel, curăția inimii apare ca cea 
dintâi și nelipsită condiţie a ajungerii la cunoașterea /vederea lui Dumnezeu, 
care este marginea doririlor. Acest lucru îl spune Sfântul Filotei Sinaitul, 
scriind: „N-am primit porunca de a ne curăța inima pentru altceva, ci numai 
pentru ca, după ieșirea norilor răutăţii din văzduhul inimii și după risipirea 
lor prin necontenita atenţie, să putem vedea, ca într-un văzduh senin, Soarele 
dreptăţii, pe lisus (...)”.3%2 Iar Sfântul Isihie Sinaitul arată, în același sens, că 


*» 


„Despre rugăciunea curată”) spune: „Unii (dintre Părinţi) numesc această rugăciune cale, alţii, 
cunoștință, și alții, vedere înțelegătoare”. 

313 Cuvânt despre rugăciune, 60. 

314 Cuvinte despre nevoință, 32. 

315 Cf. Sf. loan Casian, Convorbiri duhovnicești, LX, 2. 

E al Evagrie, Cuvânt despre rugăciune, 87. 
317 Cf. Sf. Maxim Mărturisitorul, Capete despre dragoste, II, 1; 7. 
318 Cf. Sf. loan Casian, Convorbiri duhovnicești, IX, 2-3. Evagrie, Capete despre, deosebirea 
patimilor și a gândurilor; versiunea lungă, 39; Cuvânt despre rugăciune, 7. 

319 Cf. Sf. Maxim Mărturisitorul, Capete despre dragoste, II, 7; 100; IV, si. Evagrie, Cuvânt 
despre rugăciune, 4; 71; Tratatul practic, 42. 


320 Capete despre trezvie, 8. 


trezvia, care „izbăvește pe om cu totul de gânduri și cuvinte pătimașe, și de 
fapte rele”, dacă „este urmărită cu râvnă (...) dăruiește apoi cunoștința sigură 
a lui Dumnezeu Cel necuprins, atât cât e cu putință, și dezlegarea tainelor 
dumnezeiești și ascunse”.321 

Totuși, această condiție primordială nu este de ajuns; curăţia inimii 
ferită de gânduri pătimașe nu împiedică risipirea minţii în „gândurile simple”, 
adică în gândurile lipsite de patimă.3%2 După cum arată Evagrie, „cel ce a atins 
nepătimirea încă nu se și roagă cu adevărat. Căci poate să urmărească niscai 
cugetări simple și să fie răpit de înțelesurile lor, și să fie departe de 
Dumnezeu” .333 

Odată izbăvit de patimi, curățat și ferit de gânduri și închipuiri rele, 
pentru a se uni cu Dumnezeu în rugăciune curată, îi mai rămâne omului - și 
aici avem celălalt înțeles al acestei numiri — să se ferească chiar și de gândurile 
simple, făcându-și mintea goală, cum spun Părinţii,324 de orice reprezentare, 
oricare ar fi ea, chip sau cugetare, fie ele nici bune, nici rele, fie chiar bune.3%5 
Astfel, Sfântul Grigore Sinaitul sfătuiește să nu se primească în suflet la 
vremea rugăciunii, nici „din cele supuse simţurilor, nici din cele gândite cu 
mintea”;326 „chiar dacă ţi se arată înțelesuri bune de ale lucrurilor, nu le băga 
în seamă”.327 lar Sfântul Isihie Sinaitul îndeamnă tot așa: „la seama să nu ai 
niciodată în inima ta niciun gând, nici neraţional, nici rațional”,%28 și: „cel ce 
se luptă înlăuntru... să-și facă inima pururea fără niciun gând, chiar bun dacă 
ar părea”.329 „Precum trupul murind se desparte de toate lucrurile vieţii, la fel 
și mintea, murind când ajunge la culmea rugăciunii, se desparte de toate 
cugetările lumii”, scrie Sfântul Maxim Mărturisitorul.33% Evagrie dă același 


321 Cuvânt despre trezvie, 1. Cf. II, 3. 


Despre deosebirea dintre gândurile pătimașe și cele simple, a se vedea Sf. Maxim 
Mărturisitorul, Capete despre dragoste, D, 84; III, 43 („înţeles pătimaș este gândul compus din 
patimă și înțeles. Să despărțim patima de înţeles și va rămâne gândul simplu”). 


322 


323 Cuvânt despre rugăciune, 55. 

324 Expresie folosită adeseori de Evagrie. O regăsim însă și la Sf. Maxim Mărturisitorul (cf. 
Cuvânt ascetic, 19: „desface mintea de toate înțelesurile și o înfățișează goală lui Dumnezeu) 
sau la Sf. Grigorie Palama. 

325 Cf. Evagrie, Capete gnostice, Pseudo-supliment, 29. Sf. Diadoh al Foticeei, Cuvânt 
ascetic în zoo de capete, 68. Sf. Maxim Mărturisitorul, Capete despre dragoste, III, 49. Sf. Isihie 
Sinaitul, Cuvânt despre trezvie, II, 2. 

320 Despre liniștire și despre cele două feluri, ale rugăciunii, 10. A se vedea, de asemenea, și 
Despre felul cum trebuie să șadă la rugăciune cei ce se liniștesc, 4. 

327 Despre liniștire și despre cele două feluri ale rugăciunii, 2. 

328 Cuvânt despre trezvie, 49. 

329 Ibidem, 20. 

330 Capete despre dragoste, II, 62. Cf. Evagrie, Capete despre deosebirea patimilor și a 
gândurilor, versiunea lungă, 39. 


sfat: „Luptă-te să-ţi ţii mintea în vremea rugăciunii surdă și mută, și te vei 
putea ruga”.33' Trebuie eliminate chiar reprezentările sensibile sau 
inteligibile proprii contemplării naturale. Cu privire la aceasta, Evagrie 
spune: „Când mintea zăbovește în ideile simple ale lucrurilor, încă n-a ajuns 
la locul rugăciunii. Căci poate să se afle necontenit în contemplaţia lucrurilor, 
și să cugete la înțelesurile lor, care, deși sunt idei simple, dar exprimând 
vederi de-ale lucrurilor, dau minţii forma și chipul lor și o duc departe de 
Dumnezeu” 3% Într-un cuvânt, „rugăciunea este lepădarea gândurilor 
(aroeoig vonuarwv)”,333 golirea minţii de toate înțelesurile.334 Numai celui 
care se roagă astfel, Dumnezeu i se face cunoscut,335 căci în „vederea lui 
Dumnezeu nu se cunoaște ceva care să întipărească vreo formă în minte 
(vovc)”, spune Evagrie,336 amintind că Dumnezeu este dincolo de orice 
chip.37 „Luminarea strălucește minţii curate, care s-a eliberat de orice 
reprezentare și de orice formă”, spune și Sfântul Grigorie Palama.338 Sfântul 
Părinte stăruie în a afirma, pe linia întregii Tradiţii, că Dumnezeu este absolut 
transcendent față de orice făptură și cu neputinţă de cunoscut prin facultăţile 
de cunoaștere omenești.339 Sfântul Nicodim Aghioritul recomandă, pe 
această linie, deplina luare-aminte în rugăciune, pentru ca ea să rămână „fără 
chipuri sau forme, să nu-și nălucească și să nu gândească nimic, fie sensibil, 
fie inteligibil, din afară, sau dinlăuntru, chiar dacă este ceva bun. Căci 
Dumnezeu este în afară de toate cele simţite și de cele gândite, și mai presus 
de ele; mintea, deci, care vrea să se unească cu Dumnezeu în rugăciune, se 
cuvine să iasă din simțuri și din cugete și să treacă dincolo de ele pentru a 
dobândi unirea cea dumnezeiască”.3%0 Este de la sine înţeles că se cuvine 
eliminată chiar și reprezentarea realităților duhovnicești, îndeosebi pentru a 
îndepărta primejdia amăgirii care-l pândește pe nevoitor. De aceea, Sfântul 


331 Cuvânt despre rugăciune, n. 

332 Ibidem, 56. Cf. 57. Capete despre deosebirea patimilor și a gândurilor, versiunea lungă, 
39. 

333 Evagrie, Cuvânt despre rugăciune, 70. Cf. 69; Epistole, 58; 61. Sf. Maxim Mărturisitorul. 
Capete despre dragoste, IV, 42. 

334 Cf. Sf. Maxim Mărturisitorul, Cuvânt ascetic, 19. Evagrie, Capete gnostice, Pseudo- 
supliment, 29. 

335 Cf. Evagrie, Epistole, 58. 

336 Ibidem, 39. Cf. Cuvânt despre rugăciune, 66 („Rugându-te, să nu dai vreun chip lui 
Dumnezeu în tine, nici să nu îngădui minţii tale să se modeleze după vreo formă, ci apropie- 
te în chip nematerial de Cel nematerial și vei înțelege”). 

337 Cuvânt despre rugăciune, 67. 

338 Dialog, Coisl. 99, fol. 40 v. 

339 A se vedea, de asemenea, Teolipt al Filadelfiei, Cuvânt despre lucrarea cea ascunsă 
întru Hristos. 

340 Enchiridion, 10. 


Grigorie Sinaitul învață așa: „Dacă voim deci să aflăm și să cunoaștem 
adevărul fără amăgire, să căutăm să avem numai lucrarea din inimă cu totul 
fără chip și fără formă și să nu oglindim în noi, prin nălucire, nicio formă și 
niciun chip socotite sfinte, nici să privim lumini - căci amăgirea obișnuiește 
mai ales la început să înșele mintea celor necercaţi cu asemenea năluciri 
mincinoase”;34! și încă: „Dacă te liniștești bine, așteptând să fii cu Dumnezeu, 
să nu primești niciodată orice ai vedea cu simţurile sau cu mintea, sau în 
afară, sau înăuntru, fie chiar chipul lui Hristos, sau al vreunui înger, zice-se, 
sau al vreunui sfânt, sau să-ţi nălucești, sau să întipărești vreo lumină în 
mintea ta”.3% Într-adevăr, la vremea rugăciunii se pot ivi unele forme străine 
ciudate, care sunt iscate de diavoli,3% sau felurite apariții luminoase, de altă 
natură decât lumina necreată a harului în care Se descoperă Dumnezeu, și de 
care cel ce se roagă poate fi înșelat, „apucând - cum zice Evagrie — fum în loc 
de lumină”. Îndepărtarea oricărei forme, reținerea de la orice reprezentare, 
de orice natură ar fi ea, constituie cea mai bună pază împotriva unor astfel de 
amăgiri. 

Acesta este un al doilea rost al trezviei: deplina „lepădare a 
gândurilor”, golirea de orice reprezentare, și la el se referă Sfântul Apostol 
Petru atunci când învaţă: „privegheaţi în rugăciuni” (i Pt. 4, 7). Trezvia este 
aici, pe de o parte, „paza simțurilor”,3+ ferind de orice senzație, care duce 
apoi la reprezentări „materiale și deșarte”, prin care mintea este „furată”34% și 
care, chiar dacă nu sunt pătimașe, îl ţin totuși pe om alipit de lume și-l 
împiedică să fie îndreptat cu totul spre Dumnezeu; iar, pe de altă parte, ea 
este „paza minţii”,346 eliminând orice închipuire, orice amintire, orice 
concept, orice cugetare, de orice natură.3%7 Paza minţii se face la fel ca paza 
inimii, despre care am vorbit anterior, adică îndepărtând orice reprezentare 
de la cea dintâi apariţie a ei, nelăsând-o să adaste și să se dezvolte. Pe această 
treaptă, „convorbirea” cu gândurile este cu totul exclusă. Cât privește paza 
simțurilor, ea nu se poate realiza decât prin însingurare, în loc liniștit și 


341 Învățătură despre liniștire și rugăciune. 

34 Despre, felul cum trebuie să șadă la rugăciune cel ce se liniștește. 

343 Cf. Evagrie, Cuvânt despre rugăciune, 67; 68; 72. 

344 Cf. Sf. Isihie Sinaitul, Cuvânt despre trezvie, 1, 53. Sf. Filotei Sinaitul, Capete despre 
trezvie, 21. 

345 Cf. Sf. Isihie Sinaitul, Capete despre trezvie, 53. Apoftegme, seria alfabetică, Maica 
Singlitichia, 17, Evagrie, Capete gnostice, Pseudo-supliment, 18. 

346 Cf. Sf. Isihie Sinaitul, Capete despre trezvie, 3; II, 7; 9; 55; 66; 69. Sf. loan Scărarul, Scara, 
XXVI, 5o. Sf. Diadoh al Foticeei, Cuvânt ascetic în 100 de capete, 97. Paza minţii mai este 
numită și „paza inimii”, denumire mai puțin adecvată în acest context. 

347 A se vedea, între alte texte, Cele 00 de capete ale lui Calist și Ignatie Xanthopol, 20; 25; 
48. 


neluminat, așa cum am arătat atunci când am vorbit despre rugăciunea lui 
lisus. 

Acest al doilea aspect al rostului trezviei îl completează pe cel dintâi, 
dar el în sine nu este de ajuns,34%8 primul fiind întotdeauna absolut necesar. 
Căci omul poate ajunge la golirea minţii de orice reprezentare, printr-o 
tehnică pur mentală, lucru ușor de împlinit349 chiar de cei începători, după 
cum arată Sfântul Grigorie Palama.35* Dar ea singură nu este de niciun folos 
și nu duce la cunoașterea lui Dumnezeu și nici la unirea cu El. La aceste 
lucruri înalte ajunge, prin harul lui Dumnezeu, numai dacă mai înainte a fost 
curățată inima și „toate puterile sufletului și ale trupului”.35 Sfântul Grigorie 
Palama arată că, într-adevăr, „lucrarea (evepyeia) minţii poate fi ușor pusă în 
rânduială și curățată” dacă se înlătură orice cugetare, dar „puterea (Svvapiq) 
care naște lucrarea ei nu este curată decât atunci când sunt curate toate 
celelalte puteri. Căci firea sufletului are multe puteri, iar dacă e ceva rău într- 
un din ele, se întinează tot sufletul, pentru că toate lucrează și comunică într- 
o deplină unitate. Deoarece fiecare dintre puterile sufletului are o lucrare a 
sa proprie, printr-o stăruință anume se poate ca, pentru un timp, o anumită 
lucrare să fie curățată; dar puterea în sine nu poate fi curățată, căci, 
comunicând cu celelalte (care n-au fost încă curățate), ea este mai degrabă 
necurată” 3% Altfel spus, atunci când mintea este curățată de orice 
reprezentare, dacă celelalte facultăți ale sufletului nu sunt și ele curate de 
patimi, necurăţia lor se întinde la întreg sufletul, acesta aflându-se întinat de 
patimile lor. Or, după cum arată Sfântul Grigorie Palama, „mintea împătimită 
nu poate nădăjdui la unirea dumnezeiască. Câtă vreme mintea se roagă într- 
o asemenea stare, ea nu poate primi mila dumnezeiască”.3% Altfel spus, 
pentru unirea cu Dumnezeu o condiţie de nelipsit este nepătimirea, care 
vine, așa cum am văzut, din împlinirea poruncilor dumnezeiești și din 
viețuirea îmbunătăţită, fără de care, după cum spune, de asemenea, Sfântul 
Grigorie Palama, omul nu-l poate primi pe Dumnezeu.35+ Sfântul Simeon 
Noul Teolog arată limpede că sporirea omului se facă numai respectând 
această ordine, urcând treaptă cu treaptă scara dumnezeiescului urcuș,355 


348 Cf. sf. Grigorie Palama, Triade, III, 3, 12. 

349 Cf. Sf. Isaac Sirul, Cuvinte despre nevoință, 83. 

350 Loc. cit. 

35! Ibidem. 

352 Trei capete despre rugăciune și curăția inimii, 3. 

353 Ibidem, 1. 

354 Ibidem. 

355 Metoda sfintei rugăciuni și atenții („Cei ce vor să pășească pe scară, nu calcă de sus în 
jos, ci de jos în sus și întâi pun piciorul pe prima treaptă, apoi pe cea de după ea și așa mai 
departe, pe toate. Așa se poate ridica cineva de la pământ și înălța la cer. (...) Acestea fiind 


punând mai întâi temeliile zidirii duhovnicești, iar apoi acoperișul,35€ care, 
oricât de bine întocmit, se prăbușește dacă temelia n-a fost bine pusă. 


Îndepărtând din inimă și din minte toate cugetele, trezvia îi aduce 
omului pacea și liniștea (în înţelesul cel mai înalt al cuvântului) gândurilor și 
a tuturor puterilor sufletului, pe care Părinţii o numesc „isihie”,357 în adâncul 
căreia omul primește cunoașterea.358 

Într-adevăr, cunoașterea/vederea lui Dumnezeu este dincolo de 
modurile de cunoaștere omenească; ea constă dintr-o vedere mai presus de 
simţuri și dintr-o cunoaștere mai presus de orice înțelegere, pe care o 
lucrează Sfântul Duh, folosindu-se de facultățile omului, transfigurate prin 
har și conformate pentru lucrarea Lui prin ele. Pentru aceasta omul trebuie 
să respingă orice senzație și să renunţe la toate modalităţile de înțelegere 
proprii, oricare ar fi ele. Sfinţii, scrie Sfântul Grigorie Palama, „depășind prin 
rugăciune stăruitoare și nematerială orice cunoștință, se învrednicesc de 
vederea lui Dumnezeu”.359 Sfântul Maxim Mărturisitorul spune, în același 
sens: „Harul rugăciunii unește mintea cu Dumnezeu. lar unind-o cu 
Dumnezeu, o desface de toate înțelesurile. Atunci mintea, vorbind cu 
Dumnezeu dezbrăcată de toate, ajunge să ia formă dumnezeiască”.3%0 Iar 
Sfântul Isaac Sirul spune încă și mai limpede: „Când prin lucrarea Duhului 
sufletul e mișcat spre cele dumnezeiești, ne sunt de prisos simțurile și 
lucrările prin ele. Tot așa puterile sufletului sunt de prisos lucrării 
duhovnicești atunci când sufletul se face asemenea Dumnezeirii prin unirea 
neînţeleasă și se luminează de raza luminii celei înalte în mișcările lui”.39 La 
rândul său, Sfântul Isihie Sinaitul arată rostul trezviei, care-l duce pe om, în 


astfel orânduite și hotărâte de Duhul, nu e cu putinţă copilului să se facă bărbat și să urce la 
starea bătrânului albit altfel decât începând de la prima treaptă... ca, pășind bine prin celelalte, 
să se înalțe la desăvârșire”). 

356 Ibidem („Întâi ne păzim inima și ne micșorăm patimile din ea, și prin aceasta punem 
temelia duhovnicească a casei. Apoi respingem suflarea duhurilor rele, răscolită prin simţurile 
din afară, prin a doua luare-aminte, și așa, scăpând repede de război, ridicăm zidurile peste 
temeliile casei duhovnicești. Apoi prin aţintirea noastră desăvârșită spre Dumnezeu... punem 
acoperișul casei și așa desăvârșim casa duhovnicească în Hristos lisus Domnul nostru”). 

357 Cf. Isihie Sinaitul, Cuvânt despre trezvie, II, 2 („liniștea necontenită a cugetării”); 13 
(„linişte fără năluciri”). Sf. Grigorie Sinaitul, Despre liniștire și despre cele două feluri ale 
rugăciunii, 9 („Liniştea - isihia - este lepădarea gândurilor...”). Cf. Evagrie, Cuvânt despre 
rugăciune, 69, unde cuvântul npepia este folosit în același sens. 

358 Cf. Sf. Diadoh al Foticeei, Cuvânt ascetic în 100 de capete, 9. Sf. Isihie Sinaitul, Cuvânt 
despre trezvie,7; 10. 

359 Triade, II, 3, n. 

360 Cuvânt ascetic, 24. 


361 Cuvinte despre nevoință, 32. 


rugăciune, la vederea luminii dumnezeiești:3% „Paza minţii poate fi numită 
în chip cuvenit și pe dreptate născătoare de lumină, născătoare de fulger, 
aruncătoare de lumină și purtătoare de foc. (...) De aceea această virtute 
trebuie numită cu numele cinstite de mai înainte, pentru luminile 
strălucitoare ce se nasc din ea (...) cei care se îndrăgostesc de ea (...) pot 
contempla și teologhisi cele tainice. lar făcându-se văzători, înoată în această 
lumină preacurată și nesfârșită, se pătrund de ea cu pătrunderi negrăite și 
locuiesc împreună cu ea, fiindcă au „gustat și au văzut că bun este 
Domnul”.36 Sfântul Filotei Sinaitul arată și el puterea pe care o au trezvia și 
luarea-aminte, unite cu rugăciunea, de a-l urca pe om ia înălțimea vederii: 
„Luarea-aminte și rugăciunea, întovărășite în fiecare zi, se mișcă asemenea 
căruței de foc a lui Ilie, făcând ușor și ducând pe cel ce se împărtășește de ele 
în înălțimea cerului (...). Cel ce a dobândit trezvia sau se străduiește să o 
dobândească s-a făcut... cer gândit (inteligibil) cu soare, lună și stele, și 
încăpere a lui Dumnezeu Cel necuprins, în temeiul vederii și al urcușului 
tainic” 364 

Cu adevărat, omul nu poate experia cunoașterea/vederea lui 
Dumnezeu decât urmând rând pe rând cele pe care le-am amintit, și 
îndeosebi printr-o desăvârșită trezvie și luare-aminte. Dar nimeni nu trebuie 
să creadă că lor le urmează de la sine această cunoaștere, ca rezultat al 
aplicării unei tehnici. Ea este întotdeauna un dar pe care Dumnezeu îl face 
celui ce s-a făcut vrednic să-l primească, prin sfintele nevoințe duhovnicești. 
Sfântul Isihie Sinaitul spune limpede: „Lumina fericită a Dumnezeirii va 
lumina mintea atunci când aceasta se va odihni de toate și va părăsi orice 
formă ce vine din acestea (gânduri și închipuiri ale lucrurilor sensibile). Căci 
strălucirea aceasta se arată minţii curate”.36%5 Învăţând, în altă parte, că 
virtutea atenţiei „înmulțește tot binele în inimă”, ducându-l pe om „să vadă 
limpede cu mintea pe Hristos..., împreună cu Părintele Său Cel de o ființă, și 
cu Duhul Sfânt, Cel vrednic de închinare”, Sfântul Isihie Sinaitul adaugă: „mai 
bine zis, Domnul lisus Hristos fără de Care nu putem face nimic îți va da 
acestea” 36 Mai mult, Părinţii spun că nu se știe dinainte ceasul în care se dă 
harul vederii lui Dumnezeu, încredințând astfel, odată mai mult, că ea este 


362 Referitor la acest subiect, a se vedea, de asemenea, Sf. Filotei Sinaitul, Capete despre 


trezvie, 24; 27. 

363 Cuvânt despre trezvie, II, 69. Cf. II, 64 („Celor întăriţi în Hristos... întâi ni se arată în 
minte ca un sfeșnic..., pe urmă, ca o lună atotluminoasă, rotindu-se pe cerul inimii; mai apoi 
ni se arată ca soare lisus Însuși, împrăștiind raze..., adică arătându-Se pe Sine și pe ale Sale ca 
nişte lumini atotstrălucitoare ale vederilor”). 

Ea, Capete despre trezvie, 27. 

365 Cuvânt despre trezvie, 89. 

366 Ibidem, II, 15. 


dar al Lui. Sfântul Grigorie Sinaitul amintește acest cuvânt al Sfântului Isaac 
Sirul: „Cele ale lui Dumnezeu vin de la sine, fără să știi tu vremea”.367 

Dar rostul trezviei și al atenţiei nu este numai de a goli mintea de 
gânduri, ci, legat de aceasta, și de a înlesni adunarea puterii de cugetare într- 
un singur gând, cel al rugăciunii, omul ajungând astfel la o rugăciune curată 
de orice gând străin de Dumnezeu;358 pentru aceasta rugăciunea curată este 
numită de Părinţi „rugăciune neîmprăștiată (onepionaorwc)”.369 Astfel, 
Sfântul Isaac Sirul, arătând că multe sunt chipurile rugăciunii, scrie că numai 
aceasta este curată; și le putem deosebi știind că „lipsa de curăţie a rugăciunii 
este acesta: când, în clipa în care mintea se (roagă) se amestecă în ea vreun 
gând străin sau vreo abatere spre altceva, atunci rugăciunea nu este 
curată”.370 Și întrebându-se pentru ce îi este dat omului harul negrăit al 
vederii lui Dumnezeu în vremea rugăciunii, el răspunde: „Pentru că în timpul 
acesta e mai pregătit omul decât în orice alt timp și e adunat în sine, încât 
poate lua aminte la Dumnezeu și dorește și așteaptă mila Lui. (...) În vremea 
rugăciunii, privirea minții ia aminte numai la Dumnezeu și spre El își întinde 
toate mișcările ei și Lui îi aduce cererile din inimă cu străduinţă și cu căldură 
neîncetată. Și de aceea, în această vreme, în care sufletul nu are decât această 
singură grijă, se cuvine să izvorască din Dumnezeu bunăvoința 
dumnezeiască”.37! De aceea, așa cum îndeamnă Părinţii, omul trebuie să fie 
cu luare-aminte la rugăciune,37? căci rugăciunea curată se naște și din atenția 
minţii.375 Aici luarea-aminte ia forma desăvârșitei atenţii la Dumnezeu, iar 
trezvia se manifestă ca grijă de a-L avea pururea numai pe El înaintea 
ochilor.37+ Menirea lor este să aducă mintea la o reculegere desăvârșită375 și, 
încă și mai mult, să focalizeze toate facultățile omului spre Dumnezeu în 
rugăciune. Am văzut, într-adevăr, că una dintre roadele „metodei de 


x» 


rugăciune isihastă” este unirea minţii cu inima în rugăciune, în așa fel încât 


367 Despre liniștire și despre cele două feluri ale rugăciunii, 10. 

368 Cf. Sf. Vasile cel Mare, Regulile mari, 5. Sf. loan Casian, Convorbiri duhovnicești, XXIV, 
6. Sf. Simeon Noul Teolog, Cele 225 de capete..., III, 32. 

369 Cf. Sf. Maxim Mărturisitorul, Capete despre dragoste, II, 1; 5. 

379 Cuvinte despre nevoinţă, 32. 

371 Ibidem. 

372 A se vedea, de pildă, Apoftegme, XI, 87. Sf. Isihie Sinaitul, Cuvânt despre trezvie, 89; 93. 

373 Cf. Evagrie, Cuvânt despre rugăciune, 149 („Atenţia minţii căutând rugăciune, va afla 
rugăciune; căci rugăciunea îi urmează atenţiei mai mult ca orice altceva”). 

374 Cf. Sf. Varsanuifie și loan, Scrisori duhovnicești, 4; 7; 106. Sf. loan Gură de Aur, Omilii la 
Facere, XXX, 5; Omilie la Săptămâna Mare, 5; Omilii la Matei, XIX, 2. Sf. Macarie Egipteanul, 
Omilii duhovnicești (Col. 11), IX, n. Sf. Diadoh al Foticeei, Cuvânt ascetic în 100 de capete, 56. 
Sf. Maxim Mărturisitorul, Capete despre dragoste. |, 8; III, 50-51. Sf. Isihie Sinaitul, Cuvânt 
despre trezvie, 98. 

375 Cf. Sf. loan Scărarul, Scara, XXVIII, 33. 


să ajungă să se roage curat omul în întregime - cu toate puterile sale sufletești 
și trupești —, și să devină tot și cu totul rugăciune curată. 

Atunci când Părinţii spun că vederea lui Dumnezeu îi este dată 
omului care a ajuns la starea de rugăciune curată, ei înțeleg prin aceasta, pe 
de o parte, starea celui care se roagă cu o inimă curată de patimi și cu o minte 
curată de orice de gând, iar, pe de altă parte, starea celui care ia aminte în 
chip desăvârșit numai la Dumnezeu;376 acesta nu numai mintea o are adunată 
în rugăciune și, prin ea, la Dumnezeu, ci întreaga lui ființă - prin inimă, 
centrul ei de iradiere, și cu care mintea s-a unit - a devenit rugăciune. Astfel 
omul întreg poate să primească această vedere/contemplare și poate fi 
îndumnezeit prin ea în întregime - minte, suflet și trup. 

Numai în aceste condiţii sufletul, „slujindu-se de rugăciune ca de o 
descuietoare - cum spune Sfântul Grigorie Palama -, pătrunde tainele pe care 
ochiul nu le-a văzut (...), și pe care singur Duhul le descoperă celor care sunt 
vrednici de ele”.377 Două sunt stările cele mai înalte ale rugăciunii curate, 
spune Sfântul Maxim Mărturisitorul: „Semnele... celei dintâi sunt mintea care 
se adună din toate ideile lumii și-și face rugăciunea neîmprăștiată și 
netulburată de parcă Însuși Dumnezeu ar fi în faţa ei, precum și este”.378 Când 
cel ajuns la această stare este socotit de Dumnezeu vrednic, el o atinge pe cea 
de-a doua, care este darul vederii lui Dumnezeu în lumina necreată, pe care- 
| primește pe neașteptate, când nici nu se gândește. „Semnele celei de-a doua 
stau în aceea că mintea este răpită în avântul rugăciunii de lumina 
dumnezeiască și nemărginită, și nu se mai simte nici pe sine, nici altceva 
dintre cele ce sunt, decât numai pe Cel ce lucrează în ea prin dragoste această 
luminare”.379 


6. Cunoașterea lui Dumnezeu și sănătatea sufletească 


Cunoașterea/vedere a lui Dumnezeu este culmea urcușului 
duhovnicesc început de om prin convertirea sa duhovnicească; prin asceză 
teantropică, omul începe mai întâi să-și desprindă puterile ființei sale 
bolnave din lumea în care se afundaseră urmând patimilor; apoi, într-un al 
doilea timp al aceleiași mișcări, el le îndreaptă spre Dumnezeu, punându-le 
să lucreze virtuțile; și așa el le reduce la rostul lor firesc, al firii lor dintâi, și 
astfel le redă sănătatea, făcându-le apte să primească, în Duhul Sfânt, harul 


376 Astfel, Sf. Nichifor din Singurătate scrie: „Luarea-aminte este începutul vederii 
(contemplaţiei), mai bine zis este temelia contemplaţiei”). 

377 Triade, |, 1, 20. 

37 Capete despre dragoste, II, 6. 

379 Ibidem. Cf. Sf. loan Scărarul, Scara, XXVIII, 20: „Desăvârșirea (rugăciunii) este răpirea 
la Dumnezeu”. 


vederii depline a luminii îndumnezeitoare. 

Sfântul Maxim arată limpede că harul cunoașterii, ca dar al Sfântului 
Duh, nu poate fi primit decât dacă puterile omului sunt pregătite să-l 
primească, iar aceasta înseamnă tocmai această întoarcere a lor la starea 
primordială, la firea lor dintru început: „Puterile de căutare și cercetare a 
lucrurilor dumnezeiești sunt sădite în firea oamenilor, ființial, de către 
Făcător, prin însăși aducerea ei la existență. lar descoperirile lucrurilor 
dumnezeiești le împărtășește prin har puterea Preasfântului Duh. Dat fiind 
însă că cel viclean a țintuit în urma păcatului aceste puteri la început de firea 
celor văzute, și „nu mai era cine să înţeleagă și să caute pe Dumnezeu” (Ps. 
13, 2), întrucât toţi cei părtași de firea omenească își mărgineau puterea minții 
și rațiunii la înfățișarea lucrurilor sensibile și nu mai aveau nicio înțelegere 
pentru cele mai presus de simţuri, pe drept cuvânt harul Preasfântului Duh 
a restabilit puterea celor ce n-au îmbrățișat rătăcirea cu intențiile și cu toată 
inima, dezlipind-o de cele materiale. Deci, reprimind-o curățată prin har, 
aceștia au cerut întâi (în rugăciune) și au încercat să afle, apoi au căutat cu 
stăruință și au cercetat cu de-amănuntul tainele dumnezeiești prin același 
har al Domnului” 380 Și alți Părinţi arată, tot așa, că facultăților omenești, și 
îndeosebi minţii, trebuie să li se redea curăţia și să fie întoarse la starea lor 
firească, altfel spus la sănătatea dintâi, pentru ca să poată primi lucrarea 
Sfântului Duh care-l duce pe om la cunoașterea/vederea lui Dumnezeu. 
„Precum lumina soarelui atrage ochiul sănătos, așa și cunoștința lui 
Dumnezeu atrage spre sine în chip firesc mintea curățată prin dragoste”, scrie 
Sfântul Maxim.38 Sfântul Vasile cel Mare spune în chip asemănător: „Ceea ce 
este la ochiul sănătos puterea de a vedea, același lucru este lucrarea Duhului 
în sufletul curat” 3% Iar Sfântul Isaac Sirul scrie că „vederea tainică... se 
descoperă minţii după ce (omul) a dobândit sănătatea sufletului”;38% și: 
„mintea văzătoare a tainelor ascunse ale Duhului, de se află în sănătatea firii 
ei, vede slava lui Hristos”.384 

Părinţii amintesc adesea că sănătatea sufletului care-l pregătește pe 
om pentru primirea darului cunoașterii lui Dumnezeu este rod al nevoinţei. 
„Cunoștinţa este fiica sănătăţii sufletului. Și sănătatea sufletului este puterea 
ce se naște din multa răbdare” a încercărilor și ispitelor, spune Sfântul 


380 Răspunsuri către Talasie, 59, PG go, 604B. 
ai Capete despre dragoste. 1, 32. Imaginea ochiului care trebuie să fie curat, deci sănătos, 
pentru a vedea lumina este folosită și de Sf. Macarie Egipteanul, Omilii duhovnicești (Col. 11), 
XVII, 4 („După cum ochiul trupesc, curat fiind, vede totdeauna clar soarele, la fel și mintea, cu 
desăvârșire curățată, vede totdeauna slava luminii lui Hristos”). 

aa Despre Sfântul Duh, XXVI. 

383 Epistole, 4. 

384 Ibidem. 


Isaac.385 lar Sfântul Grigorie Palama: „Știm că împlinirea poruncilor lui 
Dumnezeu aduce și cunoștință, și încă adevărată cunoștință. Căci doar prin 
ea singură (prin împlinirea poruncilor) vine sănătatea sufletului”.356 La 
rândul său, Evagrie scrie: „Cine este cel care cunoaște puterea poruncilor lui 
Dumnezeu și înțelege care sunt puterile sufletului, și cum acelea le vindecă 
pe acestea și le aduc la adevărata cunoaștere?”387 

Și nu numai mintea, ochiul inimii, ci inima întreagă, adică omul cel 
lăuntric, și tot omul, trup și suflet, trebuie să fie sănătos, iar aceasta pentru 
că sănătatea minţii este dată de sănătatea inimii. Dar, de asemenea, și pentru 
că omul în întregimea sa este chemat să se unească cu Dumnezeu și să se 
împărtășească din cunoașterea divină a lui Dumnezeu și să primească 
luminarea harului, iar prin aceasta omul întreg, cu toată ființa lui - minte, și 
suflet, și trup - să poată fi transfigurat și îndumnezeit prin har. Sfântul 
Grigorie Palama are grijă să arate că însuși trupul omenesc trebuie să fie 
pregătit pentru „stările duhovnicești”,388 și vorbește despre „lucrările 
Duhului săvârșite prin trup”.389 

Sănătatea tuturor puterilor omenești, pricinuitoarea 
cunoașterii/vedere a lui Dumnezeu, este ea însăși, pe o treaptă mai înaltă, un 
rod al acestei cunoașteri. Am văzut la începutul studiului nostru că toate 
relele pe care le suferă omul ca urmare a păcatului strămoșesc au drept primă 
cauză necunoașterea lui Dumnezeu, pentru că omul, creat ca să-L contemple 
și să-L cunoască pe Dumnezeu, și-a întors mintea de la El. Această neștiință 
este cea dintâi și cea mai rea boală a omului, după cum cunoașterea lui 
Dumnezeu este sănătatea lui, așa cum arată Sfântul .Maxim: „Precum se 
raportează sănătatea și boala la trup..., tot așa se raportează ... cunoștința și 
neștiința la minte”.3% Înnoit în Hristos și prin Hristos, omul are puterea de a 
scăpa de această neștiință prin credință, care este pregustare și arvună a 
cunoașterii nemijlocite a lui Dumnezeu. Dar numai prin „vederile 
duhovnicești” „partea rațională a sufletului” (Aoyioriov) este pusă într- 
adevăr și nemijlocit în prezenţa celor „de care este vrednică”39 — adică cele 
care corespund menirii sale firești —, ajungând astfel să lucreze din nou în 


385 Cuvinte despre nevoință, 38. 

386 Triade, ÎI, 3, 17. 

387 Capete gnostice, II, 9. 

338 Tomul aghioritic, PG 150, 1233BD (trupul „se împărtășește, după putere, de harul dăruit 
în chip tainic și negrăit de Dumnezeu minţii curățate și-și însușește și el cele dumnezeiești, 
potrivit cu sine (...) se sfințesc și înclinările și lucrările trupului (...) mintea... împărtășește și 
trupului... bunătatea sa”). 

389 Triade, II, 2, 22. 

399 Capete despre dragoste, IV, 46. 

39! Sf. Maxim Mărturisitorul, Capete despre dragoste, IV, 44. 


chip rațional.3% Tămăduirea ei se săvârșește pe o primă treaptă prin 
contemplarea naturală,3% care scoate mintea din necunoașterea lui 
Dumnezeu, privitor la făpturile create. Apoi, ea devine tămăduire deplină 
prin cunoașterea/vederea lui Dumnezeu. Astfel, Evagrie scrie: „Cunoașterea 
vindecă mintea (vovc)”;3% „atunci când firea rațională va primi contemplaţia 
care este lucrarea sa firească, atunci toată puterea minții va fi sănătoasă”.39% 
Sfântul Maxim, în alți termeni, arată și el că „mintea desăvârșită este aceea 
care (...) a supracunoscut în chip supraneștiut pe Cel supranecunoscut”.39% 
Ajunsă la această cunoaștere, mintea își regăsește cu adevărat menirea sa 
firească și-și împlinește în chip desăvârșit lucrarea care îi este proprie, 
potrivit proniei dumnezeiești: adică, cunoașterea și contemplarea Preasfintei 
Treimi. După cum arată Părinții, aceasta nu înseamnă însă că mintea însăși 
este capabilă de o asemenea cunoaștere, care, așa cum am văzut, depășește 
puterea ei firească; la ea se ajunge, în chip neștiut și de neînțeles, prin puterea 
Sfântului Duh. Mintea (vouc), spune Evagrie, este Gexrioc de contemplarea 
Preasfintei Treimi;39%7 Sexrikoc, adică „capabilă să primească, iar nu să 
producă sau să-și însușească, în sensul strict al cuvântului”.39%% Cum 
precizează Evagrie: „Din faptul că suntem în stare să primim ceva, nu 
urmează deloc că am avea și puterea (5vvaţuc) (de a primi)”.39 Sfântul Isaac 
Sirul spune și el că „mintea noastră are o putere naturală de a se mișca spre 
contemplarea (vederea) dumnezeiască”, dar nu și puterea de a ajunge la ea 
prin ea însăși, pentru că aceasta „este lucru străin prin fire și minţii omenești 
și îngerești” și „nu se mișcă (în om) după fire, ci prin har”.4% 

Într-adevăr, mintea este cea dintâi care primește această tămăduire 
prin cunoaștere, potrivit însușirilor firii sale și locului preeminent pe care-l 
are în făptura omenească, compusă din suflet și trup; dar nu numai ea, ci 
sufletul în întregime se însănătoșește, după cum arată Evagrie, care numește 
cunoașterea „sănătatea sufletului”, și Sfântul Talasie, care spune: 


392 Ibidem, 15. 

393 Cf. Evagrie, Capete gnostice, VI, 35. Sf. Maxim Mărturisitorul, Capete despre dragoste, 
II, 5. 

394 Capete gnostice, III, 35. 

395 Ibidem, LI, 15. 

396 Capete despre dragoste, III, 99. Cf. 1, 33 („Minte curată este aceea care s-a despărțit de 
neștiință și este luminată de lumina dumnezeiască”). 

397 ]. Lemattre (= |. Hausherr), „Contemplation chez les orientaux chr&tiens”, Dictionnaire 
de spiritualite, t.1, 1953, col. 1845. 

398 Ibidem, col. 1846. 

„Sănătatea sufletului este... cunoștința”.*%2 Astfel, mai general vorbind, 


Sfântul Grigorie Palama spune că de la „unirea suprafirească cu lumina 
atotstrălucitoare... provine în noi putinţa... de a se mișca potrivit cu firea 
puterile sufletului și ale trupului”.4% Și, de asemenea, în primul rând mintea 
este cea care-și regăsește firea ei cea adevărată, revenind prin cunoaștere la 
rostul ei dat Dumnezeu,49 care tocmai acesta este: să-L cunoască și să-L 
contemple pe El; dar omul întreg, suflet și trup, a fost hărăzit acestei 
cunoașteri, care este revărsarea harului Duhului Sfânt în toată ființa sa, prin 
care se face om-dumnezeu asemenea Dumnezeu-Omului. 

Prin luminarea și în lumina Duhului se săvârșește în chip desăvârșit 
asemănarea cu Dumnezeu care i-a fost menită omului prin creație, și pe care 
prin virtuți omul n-o împlinește decât în parte. „Sfântul har al lui Dumnezeu 
- spune Sfântul Diadoh al Foticeei - când ne vede dorind cu toată hotărârea 
frumusețea «asemănării» (...), înflorește o virtute prin altă virtute și înalță 
chipul sufletului din strălucire în strălucire, dăruindu-i pecetea asemănării 
(...), dar desăvârșirea asemănării o vom cunoaște abia din luminare”.4%5 Iar 
Sfântul Simeon Noul Teolog spune și el: „Așa se împlinesc cele spuse de 
prorocul David: «Eu am zis dumnezei sunteţi toți și fii ai Celui Preaînalt» (Ps. 
81, 6), adică fii ai Celui Preaînalt după chipul și asemănarea (Fac. 1, 26) Celui 
Preaînalt, odrasle dumnezeiești din Duhul Cel dumnezeiesc”.4% Aceasta ne 
învaţă însuși Sfântul Apostol loan, scriind: „Știm că dacă EI Se va arăta, noi 
vom fi asemenea Lui, fiindcă Îl vom vedea cum este” (1 In 3, 2). 


Se cuvine, în sfârșit, să spunem că la cunoașterea Preasfintei Treimi, 
la vederea îndumnezeitoare a lui Dumnezeu, care se săvârșește prin puterea 
Duhului dumnezeiesc, prin harul luminător al lui Dumnezeu, împărtășit 
omului prin Hristos în Duhul Sfânt, îi este cu putință omului să ajungă numai 
pentru că Hristos, Domnul nostru, a binevoit să săvârșească lucrarea 
mântuirii noastre și în Persoana Sa a îndumnezeit firea omenească. 
„Contemplarea cu mintea... și vederea celor cerești nu era în puterea (omului) 
înainte de venirea lui Hristos în trup”, scrie Sfântul Isaac Sirul,4%7 adăugând, 
în altă parte: „Vederea adevărată... a Sfintei Treimi Însăși o primim în 
descoperirea cea întru Hristos, pe care a învăţat-o și a arătat-o oamenilor 
când a adus prima dată înnoirea firii omenești în ipostasul Lui și ne-a deschis 
calea în Sine pentru a străbate, prin poruncile Lui de viaţă făcătoare, spre 


402 Capete despre dragoste, II, 2. 

493 Triade, |, 3, 15. 

404 Cf. Sf. Grigorie Palama, Omilii, 3, 14-15, PG 150, 40B. 
495 Cuvânt ascetic în 100 de capete, 89. 

497 Cuvinte despre nevoință, 84. 

408 1dem, Epistole, 4. 


Concluzii 


Ajunși la capătul acestui studiu, nădăjduim că am reușit să arătăm nu 
numai importanţa - pentru întreaga Tradiţie a Bisericii Ortodoxe -, dar și 
pertinența a ceea ce am denumit „imaginea medicală”, pentru a exprima în 
același timp starea de boală a omenirii decăzute și modul în care poate ea fi 
mântuită, potrivit iconomiei Preasfintei Treimi; și, în același timp, pentru a 
arăta faptul că ascetica ortodoxă este o adevărată știință a tămăduirii omului 
bolnav din punct de vedere duhovnicesc, capabilă, prin harul lui Dumnezeu, 
să-i ofere acestuia mijloacele necesare pentru a-și recăpăta sănătatea. 


Însăși natura acestui studiu a impus o prezentare analitică, adică 
separând și uneori chiar izolând părțile componente ale unei realități vii, 
care, de fapt, sunt organic legate, dependente unele de altele și într-o 
neîncetată interferență. Nădăjduim totuși că am reușit să atenuăm acest 
defect prin unele repetiții, sau mai curând prin reveniri asupra unor teme, 
procedeu caracteristic de altfel pentru modul „circular” de abordare a 
realității duhovnicești, de care s-au folosit chiar Sfinţii Părinți. 

Asemenea reluări sunt cu atât mai necesare cu cât viața 
duhovnicească, care este un îndelungat proces de creștere, are numeroase 
trepte și se poate manifesta și pe cea mai joasă dintre ele, ca și pe cea mai 
înaltă, iar pe fiecare dintre aceste trepte toate modalităţile ei de a fi coexistă 
și se întrepătrund. Lucrul acesta este adevărat îndeosebi cu privire la 
atitudinile duhovnicești fundamentale - credința, pocăința, rugăciunea -, 
care, oricât de firave, sunt necesare încă de la începutul căii duhovnicești și 
sunt întotdeauna prezente, în chip desăvârșit, la capătul ei. 

lată unul dintre motivele pentru care este greu de spus în care 
moment anume al nevoinței sale ascetice omul ajunge să-și recapete 
sănătatea sufletească. 

Firește că Botezul restabilește desăvârșit această sănătate, pentru că- 
| face pe om părtaș deplin la harul mântuitor dăruit omenirii de Dumnezeu- 
omul. Dar am văzut că harul Botezului nu devine lucrător în cel botezat decât 
pe măsura nevoinţei sale ascetice de a se deschide harului și de a fi conform 
cu el. Pentru a răspunde întrebării de mai sus — când anume își recapătă omul 
sănătatea? —, se cuvine deci să mai adăugăm ceva. 

Am arătat că starea de boală în care zace omul căzut, sub toate 
formele ei, este în mod esenţial pricinuită de faptul că omul s-a înstrăinat de 
Dumnezeu, pervertindu-și astfel toate facultăţile sale, care, prin însăși firea 
lor, erau îndreptate spre EI, și schilodindu-și ființa, creată pentru a-și afla în 
EI și prin EI desăvârșirea. De aceea, putem spune că omul își redobândește 
sănătatea încă de la începuturile viețuirii sale duhovnicești: de îndată ce se 


întoarce spre Dumnezeu, de îndată ce începe să-și îndrepte spre El toate 
puterile ființei sale. 

După cum, dacă stăruie în alipirea de lume, omul rămâne în stare de 
boală, dacă se desparte de ea și se alipește de Dumnezeu, se scoală din boală 
și-și recapătă sănătatea. 

În înaintarea sa pe calea însănătoșirii, un moment hotărâtor este 
atingerea nepătimirii, stare la care puţini pot să ajungă, e drept, dar la care 
toți suntem chemați. Nepătimirea este starea duhovnicească în care cu 
adevărat se poate spune că omul, prin harul lui Dumnezeu, se află cu totul 
vindecat de patimi, aceste boli ale sufletului, în locul lor răsărind virtuțile 
alungate de acelea. Virtuţile îl readuc pe om la adevărata sa natură, redau 
tuturor facultăților și puterilor sale cuvenita lor rânduială și dreapta lor 
folosire, cele care corespund ţelului lor firesc. lar aceasta înseamnă pentru 
om însănătoșire și vindecare. 

Nepătimirea înseamnă deja „sfințenie”.! „Cel ce și-a eliberat 
mădularele sale din robia patimilor și le-a înfățișat spre slujirea dreptăţii s-a 
apropiat de sfințirea întru Duhul Sfânt”, spune Sfântul Nichita Stithatul.? De 
aceea este cu totul îndreptăţită stabilirea unei paralele între sănătate și 
sfințenie.3 Se poate spune că sfântul este deplin sănătos pentru că prin 
nevoinţa sa teantropică a ajuns întru totul conform cu firea omenească așa 
cum a fost ea creată și voită de Dumnezeu, pentru că a restabilit frumusețea 
dintâi a chipului lui Dumnezeu din el și, mai mult, a dus-o la asemănarea cu 
modelul ei dumnezeiesc. 

Cel care, prin darul lui Dumnezeu, a avut parte de întâlnirea cu un 
sfânt nu se poate să nu fi văzut limpede că înaintea sa stă cel în care natura 
omenească a ajuns la plinătate, un adevărat om, un om desăvârșit; și aceasta 
pentru că în fața sa nu se mai află un om căzut, cu firea schilodită, lipsită de 
tot ce e mai bun, ci un om îndumnezeit, purtător de Duh, devenit prin har 
om-dumnezeu după chipul lui Dumnezeu-Omul. 

Dar dacă, așa cum arată îndeosebi Sfântul Isaac Sirul, există și trepte 
ale desăvârșirii, putem spune că la o sănătate încă și mai deplină ajunge cel 
care primește harul excepţional al cunoașterii/vederii lui Dumnezeu. Acesta 
zărește chiar din această viață scopul final pentru care a fost zidită lumea; în 
experierea luminii îndumnezeitoare, a energiilor necreate care izvorăsc din 
Persoanele Preasfintei Treimi, își află împlinirea și desăvârșirea. 

Totuși, în această lume, o asemenea trăire, pe lângă faptul că este 
foarte rară, nu poate dura, mai întâi pentru că, prin trupul său, omul este 


1 A se vedea, îndeosebi, Sf. Simeon Noul Teolog, Cateheze, X, 69-94. 
2 Cele 300 de capete..., III, 775. 


3 P. Evdokimov face acest lucru, pe scurt, în studiul său „La saintete”, în care al doilea 
paragraf este intitulat: „Saintete - Gucrison de la nature” (Contacts, 73-74, p. 124-125). 


supus mărginirii acestui univers căzut. De aceea, sfinții primesc aici doar 
arvuna Duhului, iar ceea ce experiază ei este numai o pregustare a bunătăților 
Împărăției. Numai în veacul ce va să fie, la învierea cea de obşte, ei vor putea, 
prin harul lui Dumnezeu, să cunoască pururea și în chip desăvârșit 
îndumnezeirea hărăzită omului și roadele ei nepieritoare. Atunci abia cel care 
va fi socotit vrednic va putea - în chip statornic și pentru totdeauna, cu toată 
fiinţa lui, cu sufletul, cu trupul și cu duhul său, în deplinătatea puterilor pe 
care Dumnezeu i le-a dat, creându-le tocmai pentru aceasta - să se bucure de 
bunătățile dumnezeiești pe care din fire era menit să le primească, adică să 
se împărtășească de Dumnezeu Însuși Care Se comunică în întregime prin 
energiile Sale necreate. 


Nădăjduim că am reușit să arătăm că noțiunile de boală, tămăduire și 
sănătate sunt o cheie oferită de teologia, antropologia și ascetica ortodoxă, 
prin care ni se deschide înțelegerea stării umanității decăzute și a modului în 
care poate fi ea vindecată și mântuită în Dumnezeu. 

Nu trebuie uitat însă că, oricât de pertinent ar fi acest mod de a o 
exprima, realitatea creștină este infinit mai profundă și mai cuprinzătoare. 

Și dacă, totuși, imaginea medicală traduce în mod adecvat - și fără 
îndoială mai bine decât oricare alta - cele ce privesc mântuirea (lucru vizibil 
în însăși etimologia acestui termen), ea își vădește limitele atunci când este 
vorba despre îndumnezeire, celălalt pol al destinului duhovnicesc al omului, 
potrivit iconomiei lui Dumnezeu. 

Pentru a nu lipsi nimic din încercarea noastră de a prezenta viața 
duhovnicească creștină, se cuvine să spunem câteva cuvinte despre 
cunoașterea/vederea lui Dumnezeu, care, în această lume, este culmea 
desăvârșirii. Se va fi remarcat poate că de-a lungul prezentării extinse a 
acesteia, tema tămăduirii și a sănătății dobândite a ocupat un loc modest. 
Aceasta pentru că, dacă într-adevăr se poate spune că în această stare 
sănătatea omului este mai deplină decât pe celelalte trepte, de vreme ce nu 
numai duhul, dar și sufletul și trupul își împlinesc menirea firească, nu 
trebuie să uităm că o asemenea stare desăvârșită depășește cu mult simpla 
noțiune de sănătate; faptul acesta, credem, s-ar putea reproșa ultimei părți a 
studiului nostru, anume că nu am lăsat să se străvadă mai limpede acest 
lucru. 

De altfel, nu dorim ca lucrarea noastră să ducă la concluzia că 
singurul ţel al vieţii în Hristos este tămăduirea de boală și însănătoșirea, 
pentru că aceasta ar sărăci importanța și măreţia vieţii duhovnicești a omului. 
Trebuie să ne fie limpede: sănătatea, chiar cea duhovnicească, nu constituie 
un ţel în sine. Ea este doar o condiţie pentru ca omul să poată deveni „făptura 
cea nouă” (Gal. 6, 15), să ducă o nouă viață, să-și împlinească menirea, care 
este slăvirea după dreptate a lui Dumnezeu din toate puterile pe care 


Ziditorul i le-a dăruit, și să trăiască deplin în Dumnezeu, fiind el însuși 
îndumnezeit prin har. 


Exprimarea mântuirii ca însănătoșire, folosind termeni din medicina 
care se aplică la trupul și psihicul omenesc, are și ea unele lipsuri. Ca orice 
exprimare simbolică, este adecvată obiectului la care se referă, dar are și o 
parte de inadecvare care, în cazul de față, ține de natura cu totul specială a 
tărâmului duhovnicesc. 

Deși am insistat asupra caracterului sistematic, uneori chiar tehnic al 
asceticii ortodoxe și asupra importanţei fundamentale a străduinței omenești 
în vederea mântuirii, nădăjduim că am lăsat să se vadă limpede deosebirea 
dintre tămăduirea de natură duhovnicească și simplele tehnici de tămăduire 
omenești. 

Reamintim aici că este vorba de o tămăduire cu adevărat divino- 
umană, în care străduința omului, oricât de bine i-ar fi definite ţelurile și 
mijloacele, este doar un element - cu totul necesar, dar nu suficient - al 
sinergiei prin care se împlinește această tămăduire." 

Străduința omenească, în afara harului, poate să dea unele roade, dar 
acestea nu pot fi decât nedepline și trecătoare și cu totul deșarte, de vreme 
ce țelul final al nevoinţei este participarea deplină a omului la viața 
Preasfintei Treimi. 

Valoarea tămăduirii pe care o primește omul prin credinţa creștină, 
ca și cea a scopului ei sunt date de faptul că sănătatea și desăvârșirea au drept 
normă omenitatea ajunsă la deplinătate, așa cum ne-a dezvăluit-o în 
Persoana Sa Cuvântul întrupat, lisus Hristos, Mântuitorul nostru. 

Puterea tămăduitoare a credinţei creștine se întemeiază întru totul pe 
harul mântuitor și îndumnezeitor pe care a binevoit Dumnezeu Tatăl să-l 
dăruiască oamenilor prin întruparea și lucrarea mântuitoare a Fiului Său, 
prin care fiecare om, unit cu El în Biserică, care este trupul Său, poate să 
primească Sfântul Duh, dacă voiește cu adevărat, cu toată ființa sa, să se 
întoarcă la Dumnezeu. 


s 


Dăm textul următor, citat în Proloage, pentru că sprijină textul Prof. Larchet, 
luminându-l, așa cura numai Sfinţii Părinţi pot să o facă: „Unele puteri, adică, sunt de la noi, 
iar altele se dau nouă de sus, de la Dumnezeu. Pe cât ne curățăm prin osteneli sfințite, pe atâta 
ne luminăm cu lumina umilinţei. Și pe cât ne luminăm, ne curățăm cu lacrimile. Una, adică, 
aducând-o de voie, iar pe cealaltă o primim, dându-ni-se de sus. Unde este smerenia adâncă, 
acolo sunt lacrimi din destul, și unde sunt acestea, acolo este și venirea Sfântului Duh. Iar 
venind Acesta, prin ajutorul cel de la Domnul, se face toată curăţia și sfințenia” (Cuvânt al 
Sfântului Simeon cel Nou, Proloage, vol. 2, p. 973). 

Bollandiana, 25, Bruxelles, 1906. Tr. fr. de D. O. R., Chevetogne, 1963. 

— Viaţa Sf. Daniil Stâlpnicul. Text stabilit de P. Delehaye în Les saints 
stylites, Bruxelles, 1923. Tr. fr. de A.-]. Festugiere, în Les moines 
d'Orient, t. II, Paris, 1961. 

— Viaţa Sf. Pahomie. Text stabilit de Halkin, Sancti Pachomii Vitae 
Graecae, Bruxelles, 1932. Tr. fr. de A.-]. Festugiere, în Les moines 
d'Orient, t. IV/2, Paris, 1965. 

ANTONIE CEL MARE, Epistole. Versiunea latină: PG 40, 977-1000; versiunea 
georgiană stabilită de G. Garitte, Corpus Scriptorum Christianorum 
Orientalium, 148 (textul) și 149 (tr. lat.); versiunea siriacă (Epistola 
întâi): ediția F. Nau, Revue de l'Orient chretien, 14, p. 282-297. Tr. fr. de 
monahii de la Mont des Cats, „Spiritualite orientale”, nr. 19, 
Bellefontaine, 1976. 

—  Învăţături despre cum se cuvine omului să se poarte și despre viața 
virtuoasă, în Philokalia ton ieron neptikon, t.1, Atena, 1976, p. 4-27. Ir. 
fr. de ]. Touraille, în Philocalie des Peres neptiques, t. 1, Paris, 1995, p. 
44-64. În rom., în „Filocalia”, 1, Sibiu, 1947. 

ANTONIE STUDITUL, Scrieri. Text grec editat de A. Papadopoulos- 
Kerameus, lerusalim, 1905. 

APOFTEGMELE PĂRINȚILOR, Colecţie alfabetică: PG 65, p1-440, completată 
de ].-Cl. Guy, „Recherche sur la tradition grecque des Apophtegmata 
Patrum”, Subsidia Hagiographica, 36, Bruxelles, 1962, p. 19-36. Tr. fr. 
de: a) ].-Cl. Guy, Les apophtegmes des Peres du desert. Serie 
alphabetique, „Spiritualite orientale”, nr. 1, Bellefontaine, 1966, p. 17- 
317: b) Dom L. Regnault, Les sentences des Peres du desert, Collection 
alphabetique, Solesmes, 1981. În acest volum s-a folosit numerotarea 
lui ].-Cl. Guy. 

— Colecţie anonimă. Text grec stabilit de F. Nau, Revue de LOrient 
chretien, 12-14; 17-18 (1907-1913). Tr. fr. de Dom. L. Regnault, Les 
sentences des Peres du desert, Serie des anonymes, Solesmes, 1985 
(apoftegme numerotate de la N 133 la N 339). Tabel de corespondenţă 
cu numerotarea lui J.-Cl. Guy în Les sentences des Peres du desert, 
Troisieme recueil, Solesmes, 1976, p. 254-266. 

— Colecţie sistematică: versiunea latină a lui Pelaghie și loan, PL 73, 851- 
1052. Tr. fr. de ]. Dion și G. Oury, Les sentences des Peres du desert, 
Solesmes, 1966. Text grec și tr. fr. a cap. I-IX de J.-Cl. Guy, Les 
apophtegmes des Peres du desert, Collection systematique, 1, „Sources 
chretiennes”, nr. 387, Paris, 1933. 


— Colecţii diverse: a) Apoftegme inedite sau puţin cunoscute, culese și 
prezentate de Dom L. Regnault. Tr. fr. din greacă (Ms. Coislin 126 = N; 
Pavel Evergetinos = PE), din latină (R, Pa, M), din siriacă (Bu), din 
armeană (Arm.), din coptă (Eth. Coll.), din etiopiană (Eth. Coll., Eth. 
Pat.), făcută de monahii de la Solesmes, Les sentences des Peres du 
desert, Nouveau recueil, Solesmes, 1970; b) Completări la colecţia 
alfabetico-anonimă, completări la colecţia sistematică greacă (I-XXI, 
H, QRT), apoftegme traduse din latină (PA, CSP), apoftegme traduse 
în fr. din coptă (Am) de Dom L. Regnault, Les sentences des Peres du 
desert, 'Troisieme recueil, Solesmes, 1976. Această ultimă lucrare 
cuprinde lista tuturor colecţiilor. 

— Unele dintre aceste apoftegme se regăsesc în Patericul, Alba Iulia, 1993. 

ARSENIE, Epistolă. Tr. fr. din georgiană de Dom B. Outtier, în Lettres des 
Peres du desert, „Spiritualite orientale”, nr. 42, Bellefontaine, 1985. 

ATANASIE CEL MARE, Arhiepiscopul Alexandriei, Trei cuvinte împotriva 
arienilor, PG 25, 248-409. În rom., în vol. Sf. Atanasie cel Mare, Scrieri, 
partea |, PSB, 15, EIBMO, București, 1987. 

—  Tâlcuire la Psalmi, PG 27, 59-546. 

— Cuvânt împotriva elinilor. Text și tr. fr. de P. Th. Camelot, „Sources 
chretiennes”, nr. 18 bis, Paris, 1983. În rom., în vol. cit. 

—  Epistole către Serapion. PG 26, 529-676. Tr. fr. de ]. Lebon, „Sources 
chretiennes”, nr. 15, Paris, 1947. În rom., în vol. cit., partea a doua, PSB, 
16, 1988. 

— Tratat despre întruparea Cuvântului. "Text și tr. fr. de C. 
Kannengiesser, „Sources chretiennes”, nr. 199, Paris, 1973. În rom., în 
vol. cit., partea |. 

— Viața Sfântului Antonie. Text grec și tr. fr. de G. ]. M. Bartelink, 
„Sources chretiennes”, nr. 400, Paris, 1944. În rom., în vol. cit., partea 
a doua. 

AUGUSTIN, Fericitul, Le bien du mariage. PL 40, 373-396. Tr. fr. de F. Quere- 
Jaulmes, în Le mariage, „Lettres chretiennes”, nr. 13, Paris, 1969. 

— Cetatea lui Dumnezeu. Textul celei de a IV-a ediţii a lui B. Dombart și 
A. Kalb. Tr. fr. de G. Combes, 5 vol., Paris, 1959-1960. În rom., la Editura 
Științifică, București, 1998. 

-  Confessiones. Textul ediţiei benedictine. Tr. fr. de ]. Trabucco, Paris, 
1964. În rom., în vol. Fericitul Augustin, Scrieri alese, partea I, PSB, 64, 
EIBMO, București, 1985. 


CALIST și IGNATIE XANTHOPOL, Cele zoo de capete. Text grec în Philokalia 
ton ieron neptikon, t. 4, Atena, 1976, p. 197-295. Tr. fr. de ]. Touraille, 
în Philocalie des Peres neptiques, t. 2, Paris, 1995, p. 546-643. În rom., 


Metoda sau cele 100 de capete ale lui Calist și Ignatie Xanthopol, în 
„Filocalia”, vol. 8, EIBMO, București, 1979. 

CALIST (Patriarhul), Capete despre rugăciune. Text grec în Philokalia ton 
ieron neptikon, t. 4, Atena, 1976, p. 296-298 și PG 147, 813-817. Tr. fr. de 
]. Touraille, în Philocalie des Peres neptiques, t. 2, Paris, 1995, p. 647- 
714. În rom., în „Filocalia”, 8, EIBMO, București, 1979. 

CALIST  CATAFYGIOTUL, Despre unirea dumnezeiască și viața 
contemplativă. Text grec în Philokalia ton ieron neptikon, t. 4, Atena, 
1976, p. 4-59 și PG 147, 836-9qu. Tr: fr. de ]. Touraille, în Philocalie des 
Peres neptiques, t. 2, Paris, 1995, p. 732-787. În rom., în „Filocalia”, 8, 
vol. cit. 

CALIST TILICUDE, Despre lucrarea liniștirii. Text grec în Philokalia ton ieron 
neptikon, t. 4, Atena, 1976, p. 368-372 și PG 147, 817825. Ir. fr. de ]. 
Touraille, în Philocalie des Peres neptiques, t. 2, Paris, 1995, p. 717-721. 
În rom., Meșteșugul liniștirii, în „Filocalia”, vol. 8. 

CALLINICOS, Vie d'Hypatios. Text critic și tr. fr. de G. ]. M. Bartelink, 
„Sources chretiennes”, nr, 177, Paris, 1971. 

CHIRIL AL ALEXANDRIEI, Hristos este Unul. Text și tr. fr. de G.-M de 
Durand, „Sources chretiennes”, nr. 97, Paris, 1964. 

— Comentariu la Romani, PG 74, 775-856. 

— Comentariu la Ioan, IV, 2, 3. PG 73, 560-605. Tr. fr. de H. Delanne, în 
La messe, „Lettres chretiennes”, nr. 9, Paris, 1964. În rom. în vol. Sf. 
Chiril al Alexandriei, Scrieri, partea a IV-a, PSB, m, EIBMO, București, 
2000. 

- Despre Sfânta Treime. Text și tr. fr. de G.-M. de Durand, „Sources 
chretiennes”, nr. 231, 237, 246, Paris, 1976, 1977, 1978. În rom., în vol. 
cit., partea a treia, PSB, 40, EIBMO, București, 1994. 

—  Explication des dogmes. Text stabilit de P. E. Pusey, vol. 5 din Oeuvres 
completes (7 vol.), Oxford, 1868-1877. 

—  Glafire la leșire, PG 69, 485-537 și Glafire la Facere, PG 69, 13-385. În 
rom., în vol. cit., partea a doua, PSB, 39, București, 1992. 

CHIRIL AL IERUSALIMULUI, Cateheze baptismale. PG 33, 332-2057. Tr. fr. 
de ]. Bouvet, „Les ecrits des saints”, Namur, 1962. În rom., în vol. 
Catehezele, „Izvoarele Ortodoxiei”, 6 și 7, București, 1943. 

CHIRIL DE SCYTHOPOLIS, Viaţa Sf. Avraam. Text stabilit de E. Schwartz, 
Texte und Untersuchungen, XLIX, 2, Leipzig, 1939. Tr. de A.-]. 
Festugiere, în Les moines d'Orient, |ll/3, Paris, 1963. 

— Viața Sf.  Eutimie. Text stabilit de E. Schwartz, Texte und 
Untersuchungen, XLIX, 2, Leipzig, 1939. Tr. de A.-]. Festugiere, în Les 
moines d'Orient, |Il/:, Paris, 1961. 

— Viaţa Sf. loan Sihastrul. Text stabilit de E. Schwartz, Texte und 


Untersuchungen, XLIX, 2, Leipzig, 1939. Tr. de A.-]. Festugiere, în Les 
moines d'Orient, Ill/3, Paris, 1963. 

— Viața Sf. Chiriac. Text stabilit de E. Schwartz, Texte und 
Untersuchungen, XLIX, 2, Leipzig, 1939. Tr. de A.-]. Festugiere, în Les 
moines d'Orient, Ill/3, Paris, 1963. 

— Viața Sf. Sava. Text stabilit de E. Schwartz, Texte und Untersuchungen, 
XLIX, 2, Leipzig, 1939, Tr. de A.-]. Festugiere, în Les moines d'Orient, 
II1/2, Paris, 1961. 

— Viața Sf. Teodosie. Text stabilit de E. Schwartz, Texte und 
Untersuchungen, XLIX, 2, Leipzig, 1939. Tr. de A.-]. Festugiere, în Les 
moines d'Orient, Ill/3, Paris, 1963. 

— Viața Sf.  Teognie. Lext stabilit de E. Schwartz, Texte und 
Untersuchungen, XLIX, 2, Leipzig, 1939. Tr. de A.-]. Festugiere, în Les 
moines d'Orient, Ill/3, Paris, 1963. 

CIPRIAN, Episcopul Cartaginei, Despre cei căzuți de la credință (De lapsis). 
Text latin în Corpus Scriptorum Ecclesiasticorum Latinorum, 3. Tr. fr. 
de D. Gorce, în Saint Cyprien, „Les ecrits des saints”, Namur, 1958. 

- Despre folosul răbdării (De bono patientiae). Text latin în Corpus 
Scriptorum Ecclesiasticorum Latinorum, 3. Tr. fr. de D. Gorce, în Saint 
Cyprien, „Les ecrits des saints”, Namur, 1958. 

- Despre supunerea noastră la moarte (De mortalitate), PL 4, 583-602. 
Tr. fr. de M. H. Stebe, în Cyprien-Ambroise, Le chretien devant la mort, 
„Les Peres dans la foi”, Paris, 1980. 

CLEMENT ALEXANDRINUL, Care bogat se va mântui?, PG 9, 603-651. Tr. fr. 
de F. Qucre-Jaulmes, în Riches et pauvres dans l'Eglise ancienne, 
„Lettres chretiennes”, nr. 6, Paris, 1962. 

-—  Pedagogul. Cartea I: Text și tr. fr. de M. Harl, „Sources chretiennes”, 
nr. 70, Paris, 1983. Cartea a II-a: Text și tr. fr. de C. Mondesert, „Sources 
chretiennes”, nr. 108, Paris, 1991. Cartea a III-a: Text și tr. fr. de C. 
Mondesert și C. Matray, „Sources chretiennes”, nr. 158, Paris, 1970. 

—  Protrepticul (Cuvânt de îndemn către elini). Text și tr. fr. de C. 
Mondesert, „Sources chretiennes”, nr. 2, Paris. 1976. 

—  Stromate. Text: PG 8, 685-138. și PG 9, 9-604; O. Stahlin, Die 
grieschische christliche Schriftsteller der ersten Jahrhunderte, Berlin, 
1960. Stromate 1: Text, tr. fr. de M. Caster, „Sources chretiennes”, nr. 
30, Paris, 1951. Stromate II: "Text, tr. fr. de C. Mondesert, „Sources 
chretiennes”, nr. 38, Paris, 1954. Stromate V: Text stabilit de A. Le 
Boulluec, tr. fr. de P. Voulet, „Sources chretiennes”, nr. 278, Paris, 1981. 
În rom., toate aceste scrieri se regăsesc în vol. Clement Alexandrinul, 
Scrieri, partea |, PSB, 4; și partea a doua, PSB, 5, EIBMO, București, 
1982. 


CLEMENT ROMANUL, Epistola către Corinteni. Text și tr. fr. de A. Jaubert, 
„Sources chretiennes”, nr. 167, Paris, 1971. În rom., în vol. Scrierile 
Părinților apostolici, PSB, 1, EIBMO, București, 1979. 


DIADOH AL FOTICEEI, Cuvânt ascetic în 100 de capete. Text și tr. fr. de E. 
des Places, „Sources chretiennes”, nr. 5 ter. Paris, 1966. În rom., în 
„Filocalia”, 1, Sibiu, 1947. 

—  Cuvântla Înălțarea Domnului. Text și tr. fr. de E. des Places, „Sources 
chretiennes”, nr. 5 ter, Paris, 1966. 

—  Vedenie. Text și tr. fr, de E. des Places, „Sources chretiennes”, nr. 5 ter. 
Paris, 1966. 

DIONISIE AREOPAGITUL (PSEUDO-), Ierarhia cerească. Text stabilit de G. 
Heil, tr. fr. de M. de Gandillac, „Sources chretiennes”, nr. 58bis, Paris, 
1970. 

— Ierarhia bisericească. PG 3, 396-569. Tr. fr. de M. de Gandillac, Oeuvres 
completes du Pseudo-Denys, Paris, 1980. 

— Despre numele divine. PG 3, 585-984. Tr. fr. de M. de Gandillac, Oeuvres 
completes du Pseudo-Denys, Paris, 1980. 

- Teologia mistică, PG 3, 997-1048. Tr. fr. de M. de Gandillac, Oeuvres 
completes du Pseudo-Denys, Paris, 1980. Toate aceste lucrări au fost 
traduse în Ib. rom., primele doua, Ed. Cartea Românească, 1932 (reedit. 
Ed. Institutul European, lași, 1994); iar celelalte două, Iași, 1936 (reedit. 
Institutul European, Iași, 1993, și în vol. Sf. Dionisie Areopagitul, Opere 
complete, Ed. Paideia, București, 1996. 

—  Epistole, PG 3, 1065-n20. Tr. fr. de M. de Gandillac, Oeuvres completes 
du Pseudo- Denys, Paris, 1980. 

DOROTEI DE GAZA (AVVA), Învățături de suflet folositoare. Text și tr. fr. de 
Dom L. Regnault și ]. de Preville, „Sources chretiennes”, nr. 92, Paris, 
1963. 

—  Epistole. Text și tr. fr. de Dom L. Regnault și ]. de Preville, „Sources 
chretiennes”, nr. 92, Paris, 1963. În rom., prima lucrare și două epistole, 
în „Filocalia”, 9, EIBMO, București, 1980. 

—  Sentințe. Text și tr. fr. de Dom L. Regnault și ]. de Preville, „Sources 
chretiennes”, nr. 92, Paris, 1963. 


EFREM SIRUL, Opere complete. Text siriac, grec și latin, editat de J.-S. 
Assemani, 6 vol., Roma, 1732-1746. În românește, Imnele Învierii 
Domnului, Deisis, Sibiu, 1999; Imnele Nașterii și Arătării Domnului, 
Deisis, Sibiu, 2000. 

EUSEBIU DE CEZAREEA, Istoria bisericească. Text și tr. fr. de G. Bardy, 
„Sources chretiennes”, nr. 31, 41, 55, Paris, 1986, 1991, 1993. În rom., în 


vol. Eusebiu de Cezareea, Scrieri, Partea întâi, PSB, 15, EIBMO, 
București, 1987. 

EVAGRIE  PONTICUL,  Antireticul. Versiunea siriacă editată cu 
retroversiunea greacă de W. Frankenberg, Euagrius Ponticus, Berlin, 
1912. 

— Către o fecioară = Oglinda fecioarelor. Text editat de H. Gressmann, 
Nonnenspiegel und M6nchsspiegel des Euagrios Pontikos, în Texte und 
Untersuchungen, XXXIX, 4, Leipzig, 1913. 

— Către călugării care locuiesc în chinovii - Oglinda călugărilor. Text 
editat de H. Gressmann, Nonnenspiegel und Monchsspiegel des 
Euagrios Pontikos, în Texte und Untersuchungen, XXXIX, 4, Leipzig, 
1913. În rom., Schiță monahicească, în care se arată cum trebuie să ne 
nevoim și să ne liniștim, în „Filocalia”, 1. Sibiu, 1947. 

-— Capete gnostice. Text siriac și tr. de A. Guillaumont, Patrologia 
Orientalis, XXVIII, 1, Paris, 1958. 

—  Tâlcuire la Psalmi. PG 12, 1053-1685; PG 27, 60-545; ].-B Pitra, Analecta 
sacra, Il și III. Folosită potrivit unei rearanjări propuse de M. 
Rondeau, în Orientalia Christiana Periodica, 26, 1960. 

— Despre cele opt gânduri rele, PG 79, n45-n164. 

— Marea scrisoare către Melania cea Bătrână, II. Text siriac și tr. de G. 
Vitestam, Scripta minora, Lund, 1964. 

—  Gnosticul. Text și tr. fr. de A. Guillamont, „Sources chretiennes”, nr. 
356, Paris, 1989. În rom., alături de Tratatul practic, în vol. editat de 
Polirom, lași, 1997. 

—  Temeiurile vieții monahale. Text: PG 40, 1252-1254 și Philokalia ton 
ieron neptikon, t. 1, Atena, 1976. Ir. fr. de ]. Touraille, în Philocalie des 
Peres neptiques, t. 1, Paris, 1995. 

—  Epistole. Textul versiunii siriace cu retroversiunea greacă, de W. 
Frankenberg, Euagrius Ponticus, Berlin, 1912. 

—  Pareneticul. Textul versiunii siriace cu retroversiunea greacă, de W. 
Frankenberg, Euagrius Ponticus, Berlin, 1912. 

— Scolii la Ecclesiast. Text și tr. fr. de P. Gehin, „Sources chretiennes”, nr. 
397, Paris, 1993. 

— Scolii la Cartea Pildelor. Text și tr. fr. de P. Gehin, „Sources 
chretiennes”, nr. 340, Paris, 1987. 

— Către monahul Euloghie, PG 79, 1093-n40. Tr. fr. de M.-A. Jourdan- 
Gueyer, în Evagrie, De la priere ă la perfection, „Les Peres dans la foi”, 
Paris, 1992. 

— Cuvânt despre rugăciune, PG 79, n65-1200. Tr. fr. de |. Hausherr, Les 
lecons d'un contemplatif. Le Traite de l'oraison d'Evagre le Pontique, 
Paris, 1960. Acest tratat se regăsește, sub numele Sf. Nil, în Philokalia 


ton ieron neptikon, t. 1, Atena, 1976; tr. fr. de ]. Touraille, în Philocalie 
des Peres neptiques, t. 1, Paris, 1995. În rom., Cuvânt despre rugăciune, 
în „Filocalia”, 1, Sibiu, 1947. 

—  Desprediferite gânduri rele. PG 79, 1200-1233; PG 40, 1240-1244. În rom., 
Capete despre deosebirea patimilor și a gândurilor, în „Filocalia”, 1, 
Sibiu, 1947. 

— Tratatul practic. Text, tr. fr. și note de A. și C. Guillaumont, „Sources 
chretiennes”, nr. 17, Paris, 1971. În rom., împreună cu Gnosticul, vezi 
supra, vol. cit. 

— Cugetări (=Skemmata). Text editat de J. Muyldermans, Evagriana, 
Paris, 1931. 

—  Sentințe. PG 40, 1264-1269 și PG 70, 1236-1264. 

În rom., Schiță monahicească, Capete despre deosebirea gândurilor și 
Capete despre trezvie în „Filocalia”, 1, Sibiu, 1947. 


FILON ALEXANDRINUL, Despre viața contemplativă. Text gr. stabilit de 
Cohn și Wendland, revăzut de F. Daumas și P. Miquel. Tr. fr. de P. 
Miquel. Introd. și note de F. Daumas, Paris, 1963. 

FILOTEI SINAITUL, (40 de) Capete despre trezvie. Text grec în Philokalia ton 
ieron neptikon, t. 2, Atena, 1976. Tr. fr. de ]. Touraille, în Philocalie des 
Peres neptiques, t. 2, Paris, 1995. În rom., în „Filocalia”, 4, Sibiu, 1948, 
ed. a Il-a, Humanitas, București, 2000. 


GRIGORIE DE NAZIANZ (TEOLOGUL), Cuvântările 1-3. Text și tr. fr. de ]. 

Bernardi, „Sources chreâtiennes”, nr. 247, Paris, 1978. 

—  Cuvântările 4-5. Text și tr. fr. de ]. Bernardi, „Sources chretiennes”, nr. 
309, Paris, 1983. 

—  Cuvântările 6-12. Text și tr. fr. de M.-A. Calvet, „Sources chretiennes”, 
nr. 405, Paris, 1995. 

—  Cuvântările 20-23. Text și tr. fr. de ]. Mossay et G. Lafontaine, „Sources 
chretiennes”, nr. 270, Paris, 1980. 

—  Cuvântările 24-26. Text și tr. fr. de ]. Mossay et G. Lafontaine, „Sources 
chretiennes”, nr. 284, Paris, 1981. 

—  Cuvântările 27-31. Text și tr. fr. de P. Gallay, „Sources chretiennes”, nr. 
250, Paris, 1978. 

—  Cuvântările 32-37. Text stabilit de C. Moreschini. Tr. fr. de P. 
Gallay, „Sources chretiennes”, nr. 318, Paris, 1985. 

—  Cuvântările 38-41. Text stabilit de C. Moreschini. Tr. fr. de P. Gallay, 
„Sources chretiennes”, nr. 358, Paris, 1989. 

—  Cuvântările 42-43. Text și tr. fr. de ]. Bernardi, „Sources chretiennes”, 
nr. 384, Paris, 1992. În rom., Cuvântarea 43 se regăsește în vol. Sf. 


Grigorie de Nazianz, Apologia sau cuvântarea în care arată motivele 
care l-au îndemnat să fugă de preoție și Elogiul Sfântului Vasile, Huşi, 
1931. 
Cuvântarea 45. PG 36, 624-661. Tr. fr. de E. Devolder, „Les ecrits des 
saints”, Namur, 1961. 
Epistole. Text și tr. fr. de P. Gallay, „Collection des Universites de 
France”, 2 vol., Paris, 1964, 1967. 
Epistole teologice. Text și tr. fr. de P. Gallay, „Sources chretiennes”, nr. 
208, Paris, 1974. 
Poeme dogmatice. PG 37, 397-522. 
Poeme morale. PG 37, 522-968. 
În rom., Sf. Grigorie de Nazianz, Cuvântări teologice, Herald, 
București. 


GRIGORIE CEL MARE, Tâlcuire la lov. PL 75-76. Tr. parţială de R. Wasselynk, 


„Les €ecrits des saints”, Namur, 1964. Ediţie critică și tr. fr.: Cărţile I-II, 
de R. Guillet și A. de Gaudemaris, „Sources chretiennes”, nr. 32 bis; 
Cărțile XI-XIV, de A. Bocognano, „Sources chretiennes”, nr. 212, Paris, 
1974; XV-XVI, de A. Bocognano, „Sources chretiennes”, nr. 212, Paris, 
1975- 

Viaţa Sf. Benedict = Dialoguri, Il, PL 66, 125-204. 


GRIGORIE DE NYSSA, Cuvintele antiretice contra lui Eunomie, PG 45, 238- 


1122. 
Marele cuvânt catehetic. Text și tr. fr. de L. Meridier, „Hemmer et 
Lejay”, Paris, 1908. Tr. mai recentă de A. Maignan, Catechese de la foi, 
„Les Peres dans la foi”, Paris, 1978. În rom., în vol. Sf. Grigorie de Nyssa, 
Scrieri, partea a doua, PSB, 30, EIBMO, București, 1998 și în vol. Sf. 
Grigorie de Nyssa, Marele cuvânt catehetic, Sophia, București, 1998. 
Dialogul despre suflet și înviere. PG 46, 12-160. Ir. fr. de ]. Terrieux, 
Paris, 1995. În rom., în vol. cit. 

Cuvântare despre moarte (Nu trebuie să plângem pe cei ce au adormit 
în credință). PG 46, 497-537. 

Despre desăvârșire (și cum trebuie să fie creștinul). PG 46, 252-285. Tr. 
fr. de M. Devailly, în Gregoire de Nysse, Ecrits spirituels, „Les Peres 
dans la foi”, Paris, 1990. În rom., în vol. cit. 

Despre rânduiala cea după Dumnezeu a vieţii și despre nevoința cea 
adevărată (De instituto christiano). Text de W. Jaeger, Gregorii Nysseni 
Opera, VIII, Leyda, 1952. Tr. fr. de C. Bouchet, în Gregoire de Nysse, 
Ecrits spirituels”, „Les Peres dans la foi”, Paris, 1990. În rom., în vol. cit., 
partea întâi, PSB, 29, EIBMO, București, 1982. 

Despre înțelesul numelui de creștin. PG 46, 237-249. Tr. fr. de ]. Millet, 
în Gre&goire de Nysse, Ecrits spirituels”, „Les Peres dans la foi”, Paris, 


1990. În rom., în vol. cit., partea a doua. 

- Despre iubirea față de săraci și despre facerea de bine. PG 46, 454-469; 
472-489. Tr. fr. de F. Quere-Jaulmes, în Riches et pauvres dans l'Eglise 
ancienne, „Lettres chrâtiennes”, nr. 6, Paris, 1962. În rom., în vol. cit., 
partea a doua. 

—  Tâlcuire (amănunțită) la Cântarea Cântărilor. Text: PG 44, 456-119 și 
W. Jaeger, Gregorii Nysseni Opera, VIII, Leyda, 1960. Tr. fr. de C. 
Bouchet și M. Devailly, „Les Peres dans la foi”, Paris, 1992. 

— Omilii la Ecclesiast. Text grec al ed. P. Alexander. Tr. fr. de F. Vinel, 
„Sources chretiennes”, nr. 416, Paris, 1996. În rom., în vol. cit., partea a 
doua. 

— Omilii la Fericiri. PG 44, n93-1301. Tr. fr. de J.-Y. Guillaumin și G. 
Parent, „Les P&res dans la foi”, Paris, 1979. În rom., în vol. cit., partea 
întâi. 

—  Omilia a treia la Sfintele Paști și la Învierea lui Hristos, PG 46, 652-681. 
Tr. fr. de H. Delanne, în Le mystere de Paques, „Lettres chretiennes”, 
nr. 10, Paris, 1965. 

— Despre rugăciunea domnească, PG 44, n20-1193. Tr. fr. de M. Peden- 
Godefroi, La priere du Seigneur, Paris, 1982. În rom., în vol. cit, partea 
întâi. 

— Împotriva cămătarilor. PG 46, 434-452. Tr. fe. de F. Quere-Jaulmes, în 
Riches et pauvres dans l'Eglise ancienne, „Lettres chretiennes”, nr. 6, 
Paris, 1962. 

— Despre facerea omului. PG 44, 128-256. Tr. fr. de ]. Laplace, „Sources 
chretiennes”, nr. 6, Paris, 1943. 

—  Epistole. Text și tr. fr. de P. Maraval, „Sources chretiennes”, nr. 363, 
Paris, 1990. 

- Despre feciorie. Text și tr. fr. de M. Aubineau, „Sources chretiennes”, 
nr. 119, Paris, 1966. În rom., în curs de apariţie la EIBMO. 

—  Latitlurile Psalmilor. PG 44, 432-616. În rom,, în vol. cit., partea a doua. 
-— Despre viața lui Moise. Text și tr. fr. de J, Danielou, „Sources 
chretiennes”, nr. 1 ter, Paris, 1987. În rom., în vol. cit., partea întâi. 

— Viața Sfintei Macrina. Text și tr. fr. de P. Maraval, „Sources 
chretiennes”, nr. 178, 1971. 

GRIGORIE PALAMA, Către monahia Xenia. Text grec în Philokalia ton ieron 
neptikon, t. 4, Atena, 1976 și PG 150, 1044-1088. Tr. fr. de ]. Touraille, în 
Philocalie des Peres neptiques, t. 2, Paris, 1995. 

— (50 de) capete despre cunoștința naturală, despre cunoașterea lui 
Dumnezeu, despre viața morală și despre făptuire. Text grec în 
Philokalia ton ieron neptikon, t. 4, Atena, 1976 și PG 150, 1121-1225. Tr. 
fr. de ]. Touraille, în Philocalie des Peres neptiques, t. 2, Paris, 1995. În 


rom., în „Filocalia”, 7, EIBMO, București, 1977. 

—  Mărturisirea de credință ortodoxă. PG 151, 763-768. 

- Tratatele pentru cei ce viețuiesc cu sfinţenie în isihie. Text și tr. fr. de ]. 
Meyendorf, Louvain, 1973. În rom., au fost traduse de Pr. D. Stăniloae 
Tratatele ÎI și III din Triada întâi, în vol. Viața și învățătura Sf. Grigorie 
Palama, ed. a II-a, Scripta, București, 1993; și Tratatele II și III din 
Triada a doua, în „Filocalia”, 7, EIBMO, București, 1977. 

— Omilii. PG 151, 9-549 și ediţia S. Oikonomos, Gregoriou tou Palama 
omiliai, Atena, 1861. Tr. fr. a omiliilor n, 14, 16, 18, 21, 14, 34, 35, 56, 58- 
60, de ]. Cler, în Gregoire Palamas, Douze homelies pour les fetes, Paris, 
1987. În rom., omiliile 1-20, în vol. Sf. Grigorie Palama, Omilii, 1, 
„Anastasia”, București, 2000. În curs de apariţie, la aceeași editură, vol. 
Il. 

— Omilii la Schimbarea la Faţă. PG 151, 424-449. Tr. fr. de Dom M. Coune, 
în Joie de la Transfiguration d'apres les Peres d'Orient, „Spiritualite 
orientale”, nr. 39, Bellefontaine, 1985. 

— Dialogul lui Teofanes cu Teotimos. PG 150, 909-960. 

- Tomulaghioritic. Text grec în Philokalia ton ieron neptikon, t. 4, Atena, 
1976. Tr. fr. de ]. Touraille, în Philocalie des Peres neptiques, t. 2, Paris, 
1995. În rom., în „Filocalia”, 7, EIBMO, București, 1977. 

- Trei capete despre rugăciune și curăția inimii. Text grec în Philokalia 
ton ieron neptikon, t. 4, Atena, 1976. Tr. fr. de ]. Touraille, în Philocalie 
dea Peres neptiques, t. 2, Paris, 1995. 

GRIGORIE SINAITUL, Capete (foarte folositoare). Text grec în Philokalia ton 
ieron neptikon, t. 4, Atena, 1976 și PG 150, 1240-1300. Tr. fr. de ]. 
Touraille, în Philocalie des Peren neptiques, t. 2, Paris, 1995. 

— Alte capete (ale aceluiași). Text grec în Philokalia ton ieron neptikon, t. 
4, Atena, 1976 și PG 150, 1300-1304. Tr. fr. de ]. Touraille, în Philocalie 
des Peres neptiques, t. 2, Paris, 1995. 

—  (Învățătură) despre liniștire și rugăciune. Text grec în Philokalia ton 
ieron neptikon, t. 4, Atena, 1976 și PG 150, 1304-1312. Tr. fr.de]. 
Touraille, în Philocalie des Peres neptiques, t. 2, Paris, 1995. 

- Despre liniștire și despre cele două feluri ale rugăciunii. Text grec în 
Philokalia ton ieron neptikon, t. 4, Atena, 1976 și PG 150, 1313-1329. Tr. 
fr. de ]. Touraille, în Philocalie des Peres neptiques, t. 2, Paris, 1995. 

- Despre felul cum trebuie să șadă la rugăciune cel ce se liniștește. Text 
grec în Philokalia ton ieron neptikon, t. 4, Atena, 1976 și PG 150, 1329- 
1345. Tr. fr. de ]. Touraille, în Philocalie des Peres neptiques, t. 2, Paris, 
1995. În rom., toate aceste lucrări se regăsesc în „Filocalia”, 7, EIBMO, 
București, 1977. 

GRIGORIE TAUMATURGUL, Cuvântare de mulțumire (adresată lui Origen). 


Text și tr. fr. de H. Crouzel, „Sources chretiennes”, nr. 148, Paris, 1969. 


HERMA, Păstorul. Text și tr. fr. de R. Joly, „Sources chretiennes”, nr. 53, Paris, 
1986. În rom., în vol. Scrierile Părinților apostolici, PSB, 1, EIBMO, 
București, 1979. 


IGNATIE AL ANTIOHIEI (TEOFORUL), Epistole. Text și tr. fr. de P. Th. 
Camelot, „Sources chretiennes”, nr. 10, Paris, 1969. În rom., în vol. 
Scrierile Părinților apostolici, PSB, 1, EIBMO, București, 1979. 

ILIE ECDICUL, Antologie... Text grec în Philokalia ton ieron neptikon, t. 2, 
Atena, 1976 și PG 127, 129-148. Ir. fr. de ]. Touraille, în Philocalie des 
Peres neptiques, t. 1, Paris, 1995. 

— Capete gnostice. Text grec în Philokalia ton ieron neptikon, t. 2, Atena, 
1976 și PG 299-314 și PG 127, 1148-1176. Ir. fr. de ]. Touraille, în 
Philocalie des Peres neptiques, t. 1, Paris, 1995. În rom., Culegere din 
sentințele înțelepţilor strădalnici, în „Filocalia”, 4, Sibiu, 1948 (reed. 
Humanitas, București, 2000), în care se cuprind și Capetele despre 
cunoștință (gnostice). 

IOAN CARPATIUL, O sută de capete de mângâiere. Text grec în Philokalia ton 
ieron neptikon, t. 1, Atena, 1971. Tr. fr. de ]. Touraille, în Philocalie des 
Peres neptiques, t. 2, Paris, 1995. 

— Cuvânt ascetic. Text grec în Philokalia ton ieron neptikon, t. 1, Atena, 
1971. Ir. fr. de ]. Touraille, în Philocalie des Peres neptiques, t. 2, Paris, 
1995. În rom., ambele lucrări se regăsesc în „Filocalia”, 4, ed. 1, Sibiu, 
1948 și ed. a II-a, Humanitas, București, 2000. 

IOAN CASIAN, Convorbiri duhovnicești. Text și tr. fr. de J.-C. Guy, „Sources 
chretiennes”, nr. 42, 54, 64, Paris, 1955, 1958, 1959. 

—  Așezămintele mănăstirești. Text și tr. fr. de J.-C. Guy, „Sources 
chretiennes”, nr. 109, Paris, 1965. În rom., ambele lucrări sunt cuprinse 
în col. PSB, 57, EIBMO, București, 1990. 

IOAN DAMASCHIN, Expunere exactă a credinței ortodoxe. Text: PG 94, 789- 
1228 și în ediţia critică a lui B. Kotter, Die Schriften des Johannes von 
Damaskos, II, „Patristischen Texte und studien”, nr. 12. Tr. fr. de E. 
Ponsoye, Paris-Suresnes, 1992. În rom., sub titlul Dogmatica, ed. a III- 
a, Scripta, București, 1993, și EIBMO, București, 2001. 

— Cuvânt de suflet folositor (= Despre virtuţi și păcate). Text grec în 
Philokalia ton ieron neptikon, t. 2, Atena, 1976 și PG 95, 85-97. Tr. fr. de 
]. Touraille, în Philocalie des Peres neptiques, t. 2, Paris, 1995. În rom., 
în „Filocalia”, 4, ed. I, Sibiu, 1948 și ed. a Il-a, Humanitas, București, 
2000. 

—  Omilie la Schimbarea la Faţă. PG 96, 545-576. Tr. fr. de K. Rozemond, 
în Joie de la Transfiguration d'apres les Peres d'Orient, „Spiritualite 


orientale”, nr. 39, Bellefontaine, 1985. 

IOAN DE GAZA, Scrisori. Text editat de Nicodim Aghioritul, Veneţia, 1816; 
reed. Tesalonic, 1984. Tr. fr. de Dom L. Regnault, P. Lemaire și B. 
Outtier, în Barsanuphe și Jean de Gaza, Correspondance, Solesmes, 
1972. Am folosit numerotarea din traducere, în rom., Sfinţii Varsanufie 
și loan, Scrisori duhovnicești, în „Filocalia”, n, Ed. Episcopiei 
Romanului și Hușilor, București, 1990. 

IOAN HRISOSTOM, Opere complete. PG 47-64. Tr. fr. sub conducerea lui M. 

Jeannin, u vol., Bar-le-Duc, 1863-1867. 

Tâlcuire la Isaia. Text și tr. fr. de ]. Dumortier, „Sources chretiennes”, 

nr. 304, Paris, 1983. 

— Opt cateheze baptismale. Text și tr. fr. de A. Wenger, „Sources 

chretiennes”, nr. 5o bis, Paris, 1972. 

- Despre slava deșartă și creșterea copiilor. Text și tr. fr. de A.-M. 

Malingrey, „Sources chretiennes”, nr. 188, Paris, 1972. 

În rom., parte din opera Sf. loan Gură de Aur se regăsește în cele trei 

volume, intitulate Scrieri, PSB, 21, 22 și 23, EIBMO, București, 1987, 

1989 și 1994. În afara acestei colecţii, au fost traduse: Despre feciorie, 

Către o femeie rămasă văduvă, Apologia vieții monahale, Cuvânt de 

sfătuire către Teodor cel căzut, Despre slava deșartă și creșterea 

copiilor, EIBMO, București, 2001. În curs de apariţie, la aceeași editură, 

Cuvântări la praznice împărătești și la sfinți. 

IOAN MOSHU, Pășunea duhovnicească. PG 87, 2851-36. Tr. fr. de M.-]. 
Rouet de Journel, „Sources chretiennes”, nr. 12, Paris, 1946. 

IOAN SCĂRARUL, Scara (dumnezeiescului urcuș). Text editat de Pustnicul 
Sofronie, Constantinopol, 1883, reedit. Atena, 1979. Tr. fr. de Părintele 
P. Placide Deseille, „Spiritualite orientale”, nr. 24, Bellefontaine, 1978. 

— Către Păstor. ldem. În rom., ambele texte sunt cuprinse în „Filocalia”, 
9, București, EIBMO, 1980. O traducere recentă a Scării a făcut Î.P.S. 
Nicolae al Ardealului. 

IOAN DIN SINGURĂTATE, Cuvânt despre suflet și patimile omenești. Trad. 
din siriacă de L Hausherr, Roma, 1939. 

IPOLIT AL ROMEI. Tradiţia apostolică. Text, tr. fr. de B. Botte, „Sources 
chretiennes”, nr. u bis, Paris, 1984. 

IRINEU DE LYON (LUGDUNUM), Contra ereziilor (Adversus haereses). Text 
stabilit de A. Rousseau și C. Doutreleau, „Sources chretiennes”, nr. 264, 
294, 211, 210, 100, 153. Tr. fr. de A. Rousseau, Paris, 1984. 

— Demonstrația propovăduirii apostolice. Text și tr. fr. de A. 
Rousseau, „Sources chretiennes”, nr. 406, Paris, 1995. În rom., în vol. 

cu același titlu, EIBMO, București, 2001. 
ISAAC SIRUL (de NINIVE), Cuvinte despre nevoință. Textul versiunii grecești 


editată de N. Theotoki, Leipzig, 1770, reedit. de ]. Spetsieris, Atena, 
1985. Tr. fr. de ]. Touraille, Paris, 1981. NB: Versiunea greacă a fost 
preferată textului original siriac, întrucât textul ei a fost primit de toții 
monahii greci, începând cu sec. IX. 

—  -Epistole. Idem. În rom., Cuvintele despre nevoință și patru epistole 
se regăsesc în „Filocalia”, 10, EIBMO, București, 1981. 

ISAIA PUSTNICUL, Culegere ascetică. Text editat de Augustinos, lerusalim, 
19u, preluat de S. N. Schoinas, Volos, 1962. Tr. fr. făcută de monahii de 
la Solesmes, „Spiritualite orientale”, nr. 7, Bellefontaine, 1970. În rom., 
Douăzeci și nouă de cuvinte, în „Filocalia”, 12, Harisma, București, 1991, 
și Despre paza minții, în „Filocalia”, 1, Sibiu, 1947. 

ISIHIE SINAITUL (de VATOS), Capete despre trezvie și virtute. Text grec în 
Philokalia ton ieron neptikon, t. 4, Atena, 1976 și PG 93, 1480-1544. Ir. 
fr. de ]. Touraille, în Philocalie des Peres neptiques, t. 2, Paris, 1993. În 
rom., în „Filocalia”, 4, Sibiu, 1948; reed. Humanitas, București, 2000. 

IUSTIN MARTIRUL ȘI FILOSOFUL, Apologia întâi (în favoarea creștinilor). 
Text și tr. fr. de L. Pautigny, „Hemmer et Lejay”, Paris, 1904. Tr. 
revizuită de A. Hamman, Paris; 1958. 

— Apologia a doua... dem. 

— Dialogul cu iudeul Tryfon. Text și tr. fr. de G. Archambault, „Hemmer 
et Lejay”, Paris, 1909. Tr. revizuită de A. Hamman, Paris, 1958. Aceste 
trei lucrări au fost traduse în lb. rom., în vol. Apologeți de limbă greacă, 
PSB, 2, EIBMO, București, 1980. 

— Despre Înviere. Text stabilit de K. Holl, Texte und Untersuchungen, N. 
F., V, 2, Leipzig, 1899. 


LEONTIE DE NEAPOLE, Viaţa Sf. Simeon cel nebun pentru Hristos. Text și 
tr. fr. de A.-]. Festugiere, Paris, 1974. 


MACARIE EGIPTEANUL (CEL MARE, PSEUDO-), Omilii, Col. 1 (1-64). Text 
stabilit de H. Berthold, „Die grieschische christliche Schriftsteller der 
ersten Jahrhunderte”, Berlin, 1973. 

— Omilii, Col. II (1-50). Text stabilit de H. Dorries, E. Klostermann, M. 
Kroeger, Die 5o geistlichen Homilien des Makarios, „Patristische Texte 
und Studien”, nr. 4, Berlin, 1964. Tr. fr. de Părintele P. Deseille, 
„Spiritualite orientale”, nr. 40, Bellefontaine, 1984. 

—  Omiliile 5-57 (Supliment la Col. I1). Text stabilit de G. L. Marriott, 
Macarii Anecdota, Seven  Unpublished  Homilies of Macarius, 
„Harvard Theological Studies”, nr. 5, Cambridge, Mass., 1918. Tr. 
fr. de Părintele P. Deseille, „Spiritualite orientale”, nr. 40, 
Bellefontaine, 1984. Omiliile din col. II plus cele 7 omilii din Supliment 


au fost traduse în limba rom., în vol. Sfântul Macarie Egipteanul, 
Scrieri. Omilii duhovnicești, PSB, 34, EIBMO, București, 1992. 

— Omilii, Col. II (1-28). Text și tr. fr. de V. Desprez, „Sources 
chretiennes”, nr. 275, Paris, 1980. 

—  Epistolacătre fiii săi duhovnicești. Text grec stabilit de W. Strothmann, 
Wiesbaden, 1981; text latin editat de A. Wilmart, Revue d'ascetique et 
de mystique, 1, 1920. Tr. versiunii gr. și lat. de Dom A. Louf, în Lettres 
des Peres du desert, „Spiritualite orientale”, nr. 42, Bellefontaine, 1985. 
Tr. rom. în vol. cit. 

— Capete parafrazate de Simeon Metafrastul. Text grec în Philokalia ton 
ieron neptikon, t. 3, Atena, 1976; ediţie critică de H. Berthold, în 
Makarios/Symeon, Reden und Briefe, „Die grieschische christliche 
Schriftsteller der ersten Jahrhunderte”, Berlin, 1973. Tr. fr. de ]. 
Touraille, în Philocalie des Peres neptiques, t. 2, Paris, 1995. În rom., în 
„Filocalia”, 5, EIBMO, București, 1976, sub titlul Parafrază în 150 de 
capete a Sf. Simeon Metafrastul la cele 5o de cuvinte ale Sf. Macarie 
Egipteanul. 

MARCU ASCETUL (MONAHUL), Despre Botez. PG 65, 985-1028. Tr. fr. de 
Monahia C.-A. Zirnheld, „Spiritualite orientale”, nr. 41, Bellefontaine, 
1985. În rom., în „Filocalia”, 1, Sibiu, 1947. 

—  Dispută cu un scolastic. PG 65, 1072-no1. Tr. fr., idem. 

— Dialogul minţii cu sufletul. PG 65, no4-no9. Tr. fr., idem. 

— Despre cei ce cred că se îndreaptă din fapte. PG 65, 929-965. Tr. fr., 
idem. În rom., în „Filocalia”, 1, Sibiu, 1947. 

— Despre legea duhovnicească. PG 65, 905-929. Tr. fr., idem. În rom., în 
„Filocalia”, 1. Sibiu, 1947. 

—  Epistolăcătre Nicolae Monahul. PG 65, 1028-1953. Tr. fr., idem. În rom., 
în „Filocalia”, |, Sibiu, 1947. 

— Despre pocăință. PG 65, 965-984. Tr. fr., idem. 

— Despre unirea ipostatică. Text stabilit de ]. Kunze, Markus Eremita, 
Leipzig, 1895. Tr. fr., idem. 

MAXIM MĂRTURISITORUL, Ambigua. PG g1, 1061A-1417C. Tr. fe. de E. 
Ponsoye, Paris-Suresnes, 1994. 

— Cuvânt ascetic. PG 9o, 912-965. Tr. fr. de Părintele Placide Deseille, în 
Evangile au desert, „Chretiens de tous les temps”, nr. 10, Paris, 1965. 

— Capete despre dragoste. PG go, 960-1080; ediţie critică alcătuită de A. 
Ceres-Gestaldo, Roma, 1963. Tr. fr. de J. Pegnon, „Sources 
chretiennes”, nr. 9, Paris, 1945, și de ]. Touraille, în Philocalie des Peres 
neptiques, t. 2, Paris, 1995. 

— Cele două sute de capete despre cunoștința de Dumnezeu și iconomia 
întrupării (1-11). PG go, 1084-n173 și Philocalia ton ieron neptikon, t. 2, 


Atena, 1976. Tr. fr. de ]. Touraille, în Philocalie des Peres neptiques, t. 
2, Paris, 1995. 

— Scurtă tâlcuire a rugăciunii Tatăl nostru. PG go, 872-909 și „Corpus 
Christianorum Series Graeca”, nr. 23. Tr. fr. de A. Riou, în Le monde et 
l'Eglise selon saint Maxime le Confesseur, Paris, 1973, și ]. Touraille, în 
Philocalie des Peres neptiques, t. 2, Paris, 1995. 

— Disputa cu Pyrhus. PG 91, 288-353. 

— Zece capete (=Capete despre teologie și iconomie, III, 16-25). Tr. fr. de ]. 
Touraille, în Philocalie des Peres neptiques, t. 2, Paris, 1995. 

—  Epistole. PG 91, 364-649. Tr. fr. de E. Ponsoye, Paris, 1997. 

—  Mystagogia. PG 91, 657-718; ed. critică de C. G. Sotiropoulos, Atena, 
1978. Tr. fr. de M. Lot-Borodine, Irenikon, 13, 1936; 14, 1937; 15, 1938, 
reluată în L'initiation chretienne, „Lettres chretiennes”, Paris, 1963. 

-—  Opusculeteologice și polemice. PG ga, 9-285. Tr. fr. de E. Ponsoye, Paris, 
1997. 

—  Questiones et dubia. „Corpus Christianorum Series Graeca”, nr. 10. 

— Răspunsuri către Talasie. PG go, 244-785 și „Corpus Christianorum 
Series Graeca”, nr. 7, 22. Tr. fr. de E. Ponsoye, Paris-Suresnes, 1992. 

—  Cincisprezece capete. PG go, u77-n85 (= Capete despre teologie și 
iconomie, III, 1-15). Tr. fr. de ]. Touraille, în Philocalie des Peres 
neptiques, t. 2, Paris, 1995. 

-  Scoliila Dionisie Areopagitul. PG 4, 29-576. 

— În rom., marea majoritate a acestor lucrări se regăsesc în vol. Sf. Maxim 
Mărturisitorul, Scrieri, Partea 1 și II, PSB, 8o și 8, EIBMO, București, 
1983 și, respectiv, 1990; în „Filocalia”, 2 și 3, Sibiu, 1947 și, respectiv, 
1948, reedit. Humanitas, 1999; și în vol. Sf. Maxim Mărturisitorul, 
Mystagogia, EIBMO, București, 2000. 

METODIU DE OLIMP, Despre înviere (=Aglaofon). Text stabilit de G. N. 
Bonwetsch, Methodius von Olympus, Erlangen, 1891. 

- Banchetul (sau despre castitate). Text stabilit de H. Musurillo, tr. fr. de 
V.-H. Debidour, „Sources chretiennes”, nr. 95, Paris, 1963. În rom., 
ambele lucrări sunt programate în col. PSB, 10, București, EIBMO. 


NICHIFOR DIN SINGURĂTATE, Cuvânt despre trezvie și păzirea inimii. Text 
gr. În Philokalia ton ieron neptikon, t. 4, Atena, 1976 și PG 147, 945-966. 
Tr. fr. de ]. Touraille, în Philocalie des Peres neptiques, t. 2, Paris, 1995. 
În rom., cu titlul Cuvânt despre rugăciune, în „Filocalia”, 7, EIBMO, 
București, 1977. 

NICHITA STITHATUL, Cele 300 de capete despre făptuire, despre fire și despre 

